
A  MAGYAR  NYELV  EREDETE 
ES  TÖRTÉNETE. 


A  magyar  irodalom  története. 


^YELVÉBEN  ÉL  A  NEMZET !  Ez  a  szálló  ige  mély  igazságot  fejez 
ki.  Minden  nemzetnek  legjellemzőbb  tulajdona,  legféltettebb  kincse, 
legnagyobb  büszkesége  a  nemzeti  nyelv.  S  a  nyelvvel  oly  szoros  kap- 
csolatban vannak  a  népnek  lelki  tulajdonságai,  művelődése  mozza- 
natai, s  különösen  az  irodalom  fejlődése,  hogy  az  irodalomtörténet  bevezetésében 
méltán  foglalhat  helyet  a  nyelv  eredetének  és  történetének  vázlata. 

A  magyar  nyelvet  régóta  méltó  figyelemben  részesíti  a  tudomány.  Nem- 
csak magunk  vagyunk  büszkék  nyelvünkre,  szépségét  és  gazdagságát  külföldiek 
is  sokszor  magasztalták.  Egy  híres  francia  tudós,  Reclus,  így  ír  a  magyarok 
nyelvéről  : 

»A  nyelv,  amelyen  beszélnek,  nagyon  hangzatos  (musicale),  igen  gazdag 
a  kifej ezésekben,  igen  gazdag  a  formákban:  harmonikus,  de  nem  erőtlen, 
költői,  de  nem  gyermekes,  s  az  ember  szinte  sajnálja,  hogy  a  kedves,  becsüle- 
tes, komoly  s  egy  kissé  mélabús  nép,  mely  e  nyelven  beszél,  annjüra  hátra- 
maradt egy  erősebb  faj  mögött. « 

A  külföldi  nyelvtudomány  jeleseit,  az  egyetemes  nyelvtudomány  művelőit 
mindig  érdekelte  ez  az  Európa  közepén  élő  s  a  nyugatiaktól  annyira  elütő 
nyelv.  Száz  évvel  ezelőtt  Humboldt  Vilmos  tanult  magyarul,  újabb  időben 
különösen  Misteli  Ferenc  baseli  és  Schuchardt  Hugó  gráci  tudós  foglalkozott 
igen  behatóan  nyelvünkkel,*  azonkívül  igen  sokan  az  urálaltaji  nyelvek 
kutatói  közül. 

Hazai  nyelvtudományunk  Sylvester  János  nyelvtanával  kezdődik  a  XVI. 
század  első  felében:  Grammatica  Ungaro- Latina.  Tulajdonkép  magyar  tanulók- 
nak szánt  latin  nyelvtan  volt,  de  a  magyar  nyelv  sajátságairól  is  igen  érde- 
kes megjegyzések  vannak  benne.  S  a  népnyelv  szépségeinek  megbecsülését 
mutatja,  mikor  Sylvester  az  Űj testamentumához  való  egyik  jegyzetében  a 
virágénekekről  szól:  »melyekben  csudálhatja  minden  níp  az  magyar  nípnek 
elmíjinek  éles  voltát  az  lelísben,  mely  nem  egyéb,  hanem  magyar  poézis.«  — 

*  L.  Simonyi  Zs.  Emlékbeszéd  Misteli  F.  fölött  (M.  T.  Akadémia  1911).  —  Schuchardt  H. 
Magyar  Nyelvőr  1912.  1.  sz. 

Már  bővebben  tárgyalja  a  nyelvi  jelenségeket  a  XVII.  század  elején  Molnár 
Albert  s  a  végén  Pereszlényi  Pál,  mind  a  kettő  latin  nyelven.  Molnár 
nyelvtanát  Németországban  nyomtatták,  valamint  latin-magyar  és  magyar- 
latin szótárát  is,  melyet  a  következő  században  Pápai  Páriz  Ferenc  és  Bod 
Péter  bővített.  Nevezetes  még  a  XVII.  században  G eleji  Katona  István  Magyar 
Grammatikátskája  (1645).  Nem  rendszeres  nyelvtan,  hanem  gyakorlati  szabá- 
lyok: »az  igaz  magyar  írásnak «  és  »az  igaz  magyar  szólásnak  módja  felől 
való  néhány  legmegjegyeztetendőbb  observatiótskák«.  G-eleji  Katona  valóságos 
nyelvújító  volt,  sürgette  a  magyar  tudományos  műnyelv  megmagyarítását  s 
erre  maga  is  példát  adott  számos,  részben  merész,  új  szó  alkotásával.  0  volt 
egyúttal  az  első  »nyelvigazító«,  aki  az  általános  nyelvszokást  is  sok  esetben 
pedáns  logikai  okoskodással  meg  akarta  igazítani.* 

A  XVII.  és  XVIII.  században  találkozunk  a  magyar  nyelvhasonlítás  kezde- 
teivel. Ez  eleinte  abban  az  európaszerte  dívott  hibás  irányban  indult,  mely 
minden  nyelvet  a  szentírás  nyelvéből,  a  héberből  származtatott,  a  nyelveknek 
különböző  voltát  pedig  a  bábeli  torony  építésétől  keltezte.  A  XVI.  és  XVII. 
század  nyelvtanírói  mindig  a  magyar  nyelvnek  keleti  voltát  s  a  héberrel 
való  rokonságát  emlegetik.  A  legszélső  végletekig  vitte  ezt  az  elméletet 
Otro kocsi  Fóris  Ferenc,  Origines  Hungaricae  című  munkájában  (1693).  Még 
a  nagy  Révai  sem  tudott  a  héber  rokonság  gondolatától  szabadulni,  s  ez  annyira 
megrontotta  sok  tudósunknak  nyelvészeti  módszerét,  hogy  nemcsak  a  magyar- 
héber szóegyeztetésekben,  hanem  a  szófejtésben  egyáltalán  a  legkalandosabb 
»délibábos«  nyelvészkedést  mívelték.** 

Eközben  külföldön  fölmerült  a  magyar-finn  nyelv  rokonság  gondolata. 
Egymástól  függetlenül  több  tudós  és  utazó  figyelmessé  lett  a  magyarnak  s 
egyes  finnugor  nyelveknek  hasonlóságára.  Ezek  közül  Fogel  Márton  jeles  ham- 
burgi tudós,  ki  számos  nyelvet  ismert,  a  magyar  nyelvvel  Molnár  Albert 
munkáiból  ismerkedett  meg  és  sok  helyes  szóegyeztetés  mellett  a  magyar  és 
finn  nyelvtani  szerkezet  hasonlóságait  is  észrevette  (1669).  Érdekes,  mi  keltette 
föl  benne  először  a  magyar-finn  rokonság  gondolatát.  Kéziratában,  mely  csak 
a  legújabb  korban  lett  ismeretessé,***  ezt  írja : 

»Mivel  emlékeztem,  hogj7  a  magyarok  hajdan  Scythiából  költöztek  Pannó- 
niába s  hogy  a  hunnokat  H  és  F  hangcserével,  amely  nem  ritkaság,  másképp 
finneknek  is  nevezhették  (Hunnos  potuisse  alias  ex  H  et  F  permutatione  non 
insolente  dici  Finnos)  ...  és  minthogy  Marcellinus  (Hist.  31.  könyvében)  a 
hunnokról  ugyanazt  beszéli,  amit  Tacitus  a  finnekről,  elkezdtem  gondolkodni, 

*  A  Magyar  Grammatikátska  a  szerzőnek  Titkok  Titka  c.  teológiai  munkájához  függesztve 
jelent  meg.  Legújabban  külön  kiadta  Simonyi  Zs.  a  Nyelvészeti  Füzetek  közt. 

**  Kalmár  György  :  Prodromus  idiomatis  Scytliico-Mogorico-Chuno-,  seu  Hunno-Avarici. 
sive  adparatus  criticus  ad  linguam  Hung.  1780.  —  Horvát  István  (a  XIX.  század  első  felében 
számos  történeti  értekezésében.  —  Kassai  József :  Származtató  s  gyökerésző  magyar-diák  Szó- 
könyv (öt  kötet  1833 — 35).  —  Czuczor  és  Fogarasi :  A  magyar  nyelv  szótára  (akadémiai  nagy 
szótár,  1862—1874). 

***  Setála  Emil  födözte  föl  a  hannoveri  kir.  könyvtárban.  1.  Setala  :  Lisi'á  Suomalais- 
ugrilaisen  Kielentutkimuksen  Historiaan  (Helsinki  1892). 

nincs-e  talán  valami  rokonság  a  finn  és  a  magyar  nyelv  között.  A  szavakban 
aztán  nagy  rokonságot  találtam,  de  még  sokkal  nagyobbat,  mikor  Molnár 
Albert  magyar  nyelvtanában  s  a  finn  szentírásban  figyelmesebben  vizsgáltam 
mind  a  két  nyelvnek  hangsajátságait,  a  névszók  ragozását  és  nemeit  s  végre 
a  beszédnek  szerkezeteit.  És  igy  szerencsésen  fölfedeztem,  amit  eló'ttem  tud- 
tomra senki  se  vett  észre,  hogy  a  magyar  s  a  finn  nyelvet  egymással  nagy 
rokonság  köti  össze. «  —  Megemlíti  még  Molnár  Albert  vallomását,  hogy  nem 
tudja,  milyen  alapnyelvre  kell  a  magyart  visszavinni  s  milyen  nép  van  vele 
rokonságban,  és  megemlíti  Scaliger  véleményét,  mely  szerint  a  finn  nyelv 
olyan  sajátságos,  hogy  az  európai  nyelveknek  tizenegy  alapnyelve  közé  kell 
számítani  (inier  XI  matrices  JEnropaearum). 

Fogel  Márton  finn-magyar  szóegyeztetései  közül  hadd  álljanak  itt  a  leg- 
fontosabbak :  paá  —  fö,  kosi  (olv.  keszi)  —  kéz,  kyynele  (olv.  künele)  —  könny, 
srnt  (szíi)  —  száj,  veri  —  vér,  ikene  —  íny,  maksa  —  máj,  olka  —  váll,  silmá  —  szem, 
kivi  —  kö,  tat  —  tetű,  kala  —  hal,  knolema  —  Italai,  elámá  —  élet,  kuka  —  ki,  »mita  — 
mit«,  vavy  —  vö,  yö  —  éj,  sarvi  —  szarv,  »alla  —  alá«,  vanha  —  vén,  sata  —  száz, 
olt  —  vala. 

De  még  több  a  bizonyító  erő,  Fogel  szerint,  a  két  nyelvnek  egyező  szer- 
kezetében. Kiemeli  első  egyező  sajátságképp  a  jóhangzást:  a  mássalhangzók 
közé  magánhangzót  raknak  s  nem  kedvelik  a  mássalhangzó-csoportokat,  mint  a 
szláv  nyelvek ;  a  magyarok  ritkán,  a  finnek  sohase  ejtenek  a  szó  végén  többet 
két  mássalhangzónál,  sőt  a  finn  szók  többnyire  magánhangzón  végződnek. 
Második  egyező  sajátság  a  nyelvtani  nem  hiánya.  Harmadikul  említi  a  ragok 
gazdagságát,  melyek  a  latin  praepositióknak  felelnek  meg.  Említi  továbbá :  4.  a 
névutók,  5.  a  birtokos  személy  ragok,  6.  a  jelzők,  7.  Jiabeo  helyett  a  van  ige  egyező 
használatát.  íme,  tehát  már  Fogel  Márton  helyesen  megállapította  a  finn-magyar 
nyelveknek  sok  fontos  jellemvonását,  de  megjegyzi,  hogy  azért  a  finnek  és  a 
magyarok  nyelve  nem  hasonlít  annyira,  hogy  egymást  megértenék,  föl  is  sorol 
egyes  megkülönböztető  sajátságokat.* 

Érdekes,  hogy  Fogel  Mártonnal  majdnem  egyidejűleg  több  más  tudós 
is  kapcsolatot  talált  a  magyar  s  a  finn  nyelv  közt,  tehát  a  finnugor  nyelv- 
család két  legjobban  ismert  ága  közt.  így  az  erdélyi  szász  Tröster,  a  svéd 
Stiernhielm  s  a  nagynevű  Comenius.  Ennek  fönnmaradt  munkáiban  nem 
találtak  ugyan  erre  vonatkozó  kijelentést,  de  Leibniz,  az  ismert  filozófus, 
írja  —  és  bizonyára  nem  minden  alap  nélkül  —  De  originibus  gentium  című 
értekezésében:  »Az  európai  nyelvek  közül  egy  se  hasonlít  annyira  a  magyar- 
hoz mint  a  finn  nyelv,  ezt  tudtomra  először  Comenius  vette  észre. «  ** 

A  tudós  világban  valószínűleg  Leibniz  munkáiból  terjedt  el  a  finn- 
magyar  rokonság  gondolata.  Leibniz  a  népek  eredetétől  szóló  értekezésében 
kimondta,  hogy  a  magyar  nép  rokon  a  finnel  (» Hungari . . .  cognatus  Finnis 
populus«),  hogy  az  észtek,    lívek    és    lappok    is    a    finnek   rokonai;  sőt    azt    a 

*  Megjegyzi  a  többi  közt,  mennyire  megnehezítik  a  magyar  nyelvtanulását  az  >akcentu- 
sok«,  s  elmondja  Molnár  Albert  adomáját,  mely  szerint  másnyelvű  tanulók,  ahelyett  hogy  nagy 
hálákat  adok  az  én  Uramnak,  azt  mondják  :  nagy  halakat . . . 

**  L.  Munkácsi  B.  Az  ugor  összehasonlító  nyelvészet,  M.   Nyelvőr  XI.  k.  249.  1. 

véleményét  fejezte  ki,  hogy  az  Északi  tengertől  majdnem  a  Kaspi  tengerig 
egy  nagy  nópcsalád  lakott  s  ennek  összefüggését  az  oroszok  közbejötte  za- 
varta meg. 

A  XVIII.  század  elején  Rtidbeck  Olaf,  svéd  tudós,  a  gót  nyelvről  szóló 
munkája  függelékében  tárgyalta  nyelvünk  rokonsága  kérdését  és  arra  az  ered- 
ményre jutott,  hogy  »a  magyar  nyelvet  a  finnel  oly  közeli  rokonság  köti 
össze,  hogy  méltán  tes véreknek  mondhatjuk «.  Véleményét  bőséges,  százra 
menő  szóegyeztetéssel  bizonyítja  s  a  felénél  több  még  ma  is  kiállja  a  bírála- 
tot. Köztük  vannak  pl.  a  Fogel  egyeztetésein  kívül  (melyeknek  nagy  része 
őnála  is  megvan)  a  következők :  kainalo  —  hónalja,  jüü  —  jég,  tahi  —  te'l,  JcurJcku  — 
torok,  táty  —  tüd;>,  suu  —  száj,  saari  —  láb-szár,  sarvi  —  szaru,  appi  —  ipa, 
anoppi  —  napa,  nuoli —  nyíl,  pilvi — felhő,  puu  —  fa,  olka —  váll.  vési  —  víz. 
minid  —  meny,  sappi  —  epe,  ikene  —  íny,  vyö  ■ —  öv,  elüvainen  —  eleven. 

Leibniznak  a  finn-magyar  nyelvcsaládról  való  gondolata  határozott  ala- 
kot öltött  Strahlenberg  svéd  katonatisztnél,  ki  a  poltavai  ütközet  után  szibériai 
száműzésbe  került,  ott  megismerkedett  számos  urálaltaji  népfajjal  s  ezekről 
1730-ban  Stockholmban  adta  ki  híres  munkáját:  »Das  Kord-  und  Östliche 
Theil  von  Európa  und  Asia . . .  nebst  einer  Tabula  Polyylotta  von  zivey  und 
dreyszigerley  Sprachen.«  Itt  a  többi  közt  előadja  a  szerző,  hogy  Európa  észak- 
keleti részén  és  Ázsiában  hat  nép  van,  a  mordvinok,  cseremiszek,  permiek 
(zűrjének),  votjákok,  vogulok  és  osztjákok,  kik  hajdan  valamennyien  a  finn, 
lapp,  észt,  magyar-székely  és  lív  népekkel  egy  népet  tettek,  s  hozzájuk  tar- 
toztak az   » úgynevezett «  hunnok  is. 

Strahlenbergnél  fordulnak  elő  először  nagyobb  számmal  a  finnen  túl  a  többi 
finnugor  nyelvvel  való  szóegyeztetések.  Ezekből  mutatványul  a  számneveket 
idézzük  (Strahlenberg  adatainak  pontatlan  írásamódját  helyreigazítjuk*  s 
mellékeljük  a  lapp  alakot,  mely  őnála  hiányzik) : 

két,  kettő  —  finn  kaksi,  mord.  kafta,  cser.  kok,  koktot,  vogul  kit,  osztják 
kat,  zűrjén  és  votják  kik,  —  lapp  kilökte. 

három  —  f.  kolme,  md.  kolma,  cser.  kum,  vog.  kürum,  oszt.  kölem,  z.  hűim, 
votj.  küin,  —  lp.  kőim. 

négy  —  f.  nelja,  md.  nil'e,  cs.  nil,  vg.  nila,  oszt.  neX,  z.  nul',  votj.  úil',  — 
lp.  nel'. 

öt  —  f.  viisi  (a  szótő:  viite-),  md.  vete,  cs.  wets.  vg.  üt,  o.  ivet,  z.  vit,  votj. 
vit,  —  lp.  vitt. 

hat  —  f.  kuusi  (tő:  kuute-),  md.  kota,  cs.  kut,  vg.  kát,  o.  xot,**  z.  kvaf, 
votj.  kwat,  —  lp.  kutt. 

hét  —  í.seitsema,  md.  sisem,  cs.  semet,   vg.   sat,   süt,  o.  lübet.    z.-votj.    sizim. 

nyolc— vg.  nálálu,   nálaa,  o.  neiel. 

tíz  —  z.-votj.  das. 

Strahlenberg  után  Fischer  J.  Eberhard  rokonítja  mindezeket  a  nyelve- 
ket 1768-ban  az  orosz    akadémia  kiadásában    megjelent  Sibirische  Greschichte 

*  Az  adatokat  v.  ö.  Munkácsi  Bernát  értekezésében,  Magyar  Nyelvőr  1882.   291.  1. 
**  x  —  német  eh  ;  az  s  betű  =  magyar  sz.   viszont  s  =  magyar  s ;    a  finn    szókban  y  =  ü. 

című  történeti  müvében.  Ebből  is  hadd  álljon  itt  néhány  fontosa bb  szóegye- 
zés (az  írásmód  megigazításával) : 

Testrészek  neve:  szem  —  finn  silma,  md.  selma,  vg.  sam,  o.  sem,  z.-votj. 
sin,  lp.  tsalm. 

nyelv  —  vg.  nalm,  oszt.  nalem,  cser.  jilmc,  —  lp.  nálbmi. 

fül  —  yg.pal',  oszt.  pel',  cser.  veles,  md.  pile —  lp.peíji'é,  pel'. 

Más  szóegyezósek :  kő  —  oszt.  Tceu,  cser.  kü,  md.  kev.  f.  kivi. 

hal  —  vg.-oszt.  kid,  xül,  cs.  kól,  md.  kai,  f.  kala,  —  lp.  kuoll. 

nyíl  —  vg.-oszt.  nal,  nal,  z.  nil,  md.  nal,  f.  nuoli, —  lp.  nül,  nuoll. 

fa  —  z.-votj.,  cser.  pa,  f.  puu. 

vaj  —  vg.  woi,  z.  vij,  votj.  vqj,  md.  vaj,  f.  uoi,  lp.  uw/,  uííojj. 

víz—vg.  wit,  z.  va,  votj.  wn,  cser.  íí;mí,  md.  ved',  f.  rm  (tő:  vete-). 

ló  —  vg.  ??7,  oszt.  Ion. 

lúd  —  vg.  hint,  oszt.  Iont,  cser.  £?«5o. 

<;'  — vg-  nh  z-  °j-,  votJ-  ?'i>  md-  veJ>  f-  yö- 

Ezeket  a  szóegyeztetéseket  azért  idéztük,  mert  aki  figyelemmel  olvassa 
őket,  már  ezekből  meggyőződik,  hogy  e  nyelvek  egy  eredetűek,  e  szavak  a 
legrégibb  fogalmakat  fejezik  ki  s  azonkívül  olyanok,  hogy  semmiféle  más 
nyelvben  így  nem  fordulnak  elő. 

Éppen  Fischer  könyve  megjelenése  évében  kapta  Hell  Miksa,  a  Selmec- 
bányái születésű  jezsuita,  ki  akkor  a  bécsi  csillagvizsgáló  igazgatója  volt, 
VII.  Keresztély  dán  és  norvég  király  fölszólítását,  mellyel  meghítta  a  lappok 
földére.  Persze  nem  a  lappok  kedveért  hítta,  hanem  egy  csillagászati  esemény 
megfigyelésére  :  1769  június  3-ára  várták  a  Vénusznak  a  Nap  előtt  való  elvonu- 
lását. Erre  mindenfelé  nagyon  készültek  s  a  dán  király  is  csillagvizsgálótor- 
nyot építtetett  Norvégia  északi  végén,  Vardöhuus  fokán.  Hell,  mint  széles 
műveltségű  ember,  ki  a  néprajz  és  történet  iránt  is  érdeklődött,  Schefíer 
Lapponiáját  (1673)  és  Büsching  földrajzát  olvasva  már  rég  arra  a  gondolatra 
jutott,  hogy  a  lappok  nyelve  rokon  a  mienkkel.  Most  alkalom  kínálkozott  e 
gondolatnak  kipróbálására  és  tüzetes  kifejtésére,  s  e  célból  Hell  magával  vitte 
rendbeli  társát,  az  erdélyi  Sajnovics  Jánost,  ki  különben  néhány  évig  a  csillag- 
vizsgálóban is  segéde  volt.  Ott  aztán  a  helyszínén  tanulmányozták  a  norvég 
(finnmarki)  lappok  nyelvét  és  életmódját  és  mind  a  kettőben  sok  rokon  vonást 
találtak.  Hell  az  idevágó  történeti  vonatkozásokat  kezdte  földolgozni  és 
Expeditio  Litteraria  címmel  akarta  kiadni,*  Sajnovics  pedig  nyelvi  tanulmá- 
nyaik eredményét  tette  közzé  1770-ben,  visszatérő  útjában,  Kopenhágában  s 
ugyanazon  évben  újra,  itthon  Nagyszombatban.  Kopenhágában  a  dán  tudomá- 
nyos akadémiában  mutatta  be  tanulmányát,  ugyanott  ahol  később  is  nagynevű 
nyelvtudósok,  Eask  és  Thomsen,  foglalkoztak  a  magyar  s  a  finnugor  nyel- 
vekkel. 

Sajnovics  könyvének  korszakos  fontossága  volt  egyrészt  azért,  hogy  hazánk- 
ban először  adott  hírt  a  finnugor  nyelvrokonságról,  másfelől  azért,  mert  ezt 
a  nyelvrokonságot  egyáltalán  először  tárgyalta  tüzetesen  a  nyilvánosság  előtt. 

*  A  fönnmaradt  kéziratról  szól  Wenzel  G.,  Akad.  Értesítő  1851.  161.  1. 

Legföltünőbb  a  könyv  címében,  hogy  szerzője  azonosnak  mondja  a  lapp 
nyelvet  a  magyarral.  De  könyvének  egész  tartalmából  kitűnik,  Hogy  ó'  csak  haj- 
dani azonosságot,  vagyis  az  eredet  azonosságát  érti,  hisz  mindjárt  az  első  fejezet 
fölirata  azt  mondja,  hogy  »a  magyarok  és  lappok  nyelve  azonos  lehet,  anélkül 
hogy  egymás  beszédét  megértenék «.  Korához  képest  meglepő  világos  gondolat- 
menettel fejtegeti  a  nyelveknek  rokonságát  és  elágazását,  s  meggy őzőleg  bizo- 
nyítja, hogy  minden  nyelv  elváltozik  idők  folytán,  s  ha  valamely  nép  két 
ágra    szakad,    mindeniknek    a    nyelvében   más-más    hangváltozások    történnek, 

más-más  idegen  elemeket  vesz- 

JOANNIS    SAJNOVICS.  S.  J. 

UNGARI    TORDASIENSIS 


nek  föl,  így  idő  folytán  nagy 
különbségek  keletkezhetnek. 

Sajnovics  munkája  már 
annyiban  is  haladást  mutat, 
hogy  nem  szorítkozik  csupán 
a  szókra,  hanem  nyelvtani  szem- 
pontból is  összeveti  a  két  nyel- 
vet. Megemlíti,  hogy  a  lapp- 
ban is  h  a  többesképző,  b  a 
középfok  jele,  s  észreveszi  a 
müveitető  képző,  a  kicsinyí- 
tők,  a  személyragok  egyezé- 
sét. Érdekes,  hogy  Sajnovics 
könyve  a  magyar  szókincset  is 
gazdagította  egy  lapp  szóval ! 
A  lapp  nyelv  gazdagságát  fej- 
tegetve, azt  mondja,  a  mi  nyel- 
vünket azzal  is  lehetne  gazda- 
gítani, ha  egyes  lapp  szókat 
befogadnánk.  S  ajánlottainak 
egyike  csakugyan  meghonosult 
nálunk.  A  80.  lapon  azt  fej- 
tegeti, hogy  mink  a  forma 
fogalmát  csak  evvel  a  latin 
szóval  tudjuk  kifejezni,  holott 
a  lappok  nálunknál  magy arabban  azt  mondják :  minta,  vagyis  mint  a,  »sicut 
illud«.  (Pedig  a  lapp  szó  nem  is  tartozik,  mint  ő  vélte,  a  közös  magyar- 
lapp szókincshez,  hanem  átvétel  a  skandináv  nyelvekből.)  * 

Mellesleg  mondva:  Sajnovics  munkájának  a  magyar  költészetre  is  volt 
hatása.  Megemlítve  a  lappal  rokon  finnséget  s  különösen  a  szerinte  legerede- 
tibb karjalai  finneket,  kiknek  földjót  a  lappok  Karjelnek  nevezik,  szép  rajzban 
közli  e  tartomány  címerét,  melyben  két  egymással  küzdő  fegyveres  kar  van, 
s  előadja  Hell  véleményét,  mely  szerint  Kar-jel  tulajdonképp  magyar  név, 
Jcarral  jeleskedő  s  a  magyarok   vitéz  elei  bizonyára  onnan   jöttek   ide    új  ho- 

1.  kép.  Sajnovics  körevének  címlapja. 


*  L.  Wiklund :  Minta,  M.   Nyelvőr  41  :  34. 

nukba.  E  fölfödözés    Sajnovicsot  egy-egy    lelkes  latin  ós  magyar  vers  írására 
ösztönzi,  az  utóbbiban  többi  közt  azt  írja : 

Melly  vitéz  szív  lakott  hajdon  Eleitikben  ? 
Mutattya  fegyveres  KAR-JEL  Tzimerekben. 

Mint  Mars  nép-rettentő  kardját  forogtatti/a, 

Vgy  KARJEL  hatalmas  nyilát  villogtattya. 
Itt  van  eredete,  innét  szivárodott 
Melly  erősség  MAGYAR  népünkre   áradott- 

Ez  a  fölfödözés  ihlette  Dugonicsot,  mikor  Etelka  Kar  jelben  című  szín- 
művét írta,  ez  ihlette  több  más  költőnket,  kik  lelkesen  üdvözölték  Sajnovicsot. 
így  üdvözli  Molnár  János  1783-ban  megjelent  Magyar  Könyvesházában : 

Tordasi  Sajnovicsom  !  Vardbúszai,   Karjeli  Félem  ! .  .  . 
Nincs  az  az  addaldás,  noha   szinte  boándamuf  ország 
Tsákeszszel  vinné,  s  szint  olly  bévséggel  elődbe 
A  gyöngyöt  vagy  aranyt :  . .  Dincs  olly   kincse,  minél  még 
Sok  százszorta  boándábbat  nem  érdemlene  könyved.* 

De  csakhamar  fölhangzott  a  nemzeti  hiúság  tiltakozó  szava  és  már 
Barcsai  Ábrahám  így  verselt : 

Sajnovics  jármától  óvjuk  nemzetünket, 
Ki  Lappóniából  hurcolja   nyelvünket ! 

A  »nemzeti  hiúságnak  «  ez  az  elfogultsága  később  is  igen  gyakran  jelent- 
kezett s  egész  a  legújabb  időig  mindig  újra  kétségbe  vonta  a  finnugor  nyelv- 
hasonlítás eredményeit  és  jobban  szerette  a  be  nem  bizonyított  török,  sumir, 
etruszk  atyafiságot  mint  a  rég  bebizonyított  s  mindig  jobban  megszilárduló 
finnugor  nyelvrokonságot.  Azonban  több  komoly  tudós,  köztük  Pray  György, 
a  jeles  törtónetkutató,  ezt  a  rokonságot  már  Sajnovics  könyvével  bebizonyí- 
tottnak  látta.  A  Sajnovicstól  megkezdett  munkát  néhány  évtizeddel  utóbb 
Gyarmathi  Sámuel  hunyadmegyei  orvos  folytatta.  Gyarmatin  már  1794-ben 
kiadott  egy  igen  tartalmas  nyelvtant  Okoskodva  tanító  Nyelvmester  címmel, 
mely  eredetileg  pályamunka  volt  az  első  hazai  tudományos  pályázatra  (Görög 
és  Kerekes  pályahirdetése,  melynek  eredménye  a  Debreceni  grammatika). 
Csak  később  vonta  magára  figyelmét  a  nyelvrokonság  kérdése,  fölkutatta  mind 
az  akkor  rendelkezésre  állott  segédeszközöket  és  1799-ben  adta  ki  újabb 
munkáját :  Affinitás  Lingvae  Hungaricae  cum  lingvis  Fennicae  originis  gramma- 
tice  demonstrata.  A  könyv  Göttingában  jelent  meg,  hol  Schlözer,  a  híres 
göttingai  történettanár,  irányította  és  segítette  a  szerzőt,  Göttingában,  hol 
később  is  tanult  és  lelkesedett  a  magyar  nyelvrokonság  két  nagy  kutatója, 
Körösi  Csorna  Sándor  és  Budenz  József.  Gyarmathi  már  kiterjesztette  vizsgáló- 
dását valamennyi  finnugor  nyelvre  s  a  szókincs  mellett  nagy  figyelmet  fordí- 

*  Félem:  v.  ö.  feleim  a  Halotti  Beszédben.  —  Az  aláhúzottak  lapp  szók:  addaldás    aján- 
dék, tsákesz  zsák,  boanda  gazdag,   boandab  gazdagabb,  boandamus  leggazdagabb. 

2.  kép.  Kőrö?i  Csorna  Sándor. 


tott  a  nyelvtani  elemek  egyezésére  is.  Könyve  nagy  hatással  volt  Révai 
Miklósra,  ki  ezentúl  szintén  foglalkozott  a  finnugor  nyelvekkel,  föl  is  használta 
tanulságaikat  nagy  nyelvtanában,  noha  nem  tudott  szabadulni  a  régi  bal- 
véleménytől, mely  szerint  a  héberrel  is  rokon- 
ságban van  a  magyar  nyelv. 

Sajnovics  és  Gyarmatin  vetette  meg  a 
magyar  nyelvhasonlítás  alapját,  s  noha  még 
kezdetleges  módszerrel  dolgoztak,  azt  az  érde- 
müket nem  lehet  elvitatni,  hogy  egymástól 
távoleső  nyelveknek  tüzetes  összehasonlításával 
megelőzték  a  nagy  indogermanistákat,  Bopp 
Ferencet  és  követőit.  Ezt  az  érdemüket  el  is 
ismerték  több  ízben  a  német  nyelvtudósok  és 
okát  is  megtalálták,  hogy  miért  éppen  magyar 
tudósok  jártak  elül  az  összehasonlító  nyelvé- 
szetben: »A  magyaroknál  tudvalevőleg  sok 
százados  már  az  a  hazafias  tudományos  törek- 
vés, hogy  messze  távolban  is  nyelvi  rokonok  után  kutat,  és  Sajnovics  és 
Gyarmathi  lettek  összehasonlító  ny elvtudományunk  ősei.« 

Minthogy  itt  nem  föladatunk  a  nyelvtudomány  történetének  előadása, 
csak  röviden  jelezzük  még  nyelvhasonlításunknak  további  fejlődését.  Minálunk 
Sajnovics,  Gyarmathi  és  Révai  után  több  évtizedes  szünet  következett.  Idő- 
közben a  nagynevű  Körösi  Csorna  Sándor  indult  el,  hogy  Közép-  és  Kelet- 
Ázsiában  keresse  a  magyarok  őshonát,  de  Keletindiában,  Tibet  határán  a  tibeti 
irodalom  tanulmányába  mélyedt  s  abban  kereste  őstörténetünk  nyomait.  Német- 
országban ugyanakkor  Schott  Vilmos  foglalkozott  nyelvünkkel  s  tovább  menve,  a 
finnugorságot  a  szamojéd,  török,  mongol  és  mandzsu  nyelvekkel  egy  nagy  nyelv- 
családba egyesítette,  melyet  újabban  urálaltaji  (némelyek  »turáni«)  nyelvcsalád- 
nak neveznek.  Finnországban  Castrén,  a  finn  egye- 
temen a  finn  nyelv  és  irodalom  első  tanára,  írta  meg 
alapvető  munkáit  a  finnugor  népek  nyelveiről,  nép- 
rajzáról és  mitológiájáról.  Mitőlünk  pedig,  Körösi 
Csorna  példáján  lelkesedve,  Reguly  Antal,  »az  észak 
Körösi  Csornája «,  indult  útnak  s  a  XIX.  század 
negyvenes  éveiben  bejárva  valamennyi  rokonny  elvű. 
népet,  rengeteg  nagyfontosságú  tudományos  gyűj- 
téssel tért  vissza,  de  gyűjtését  kora  halála  miatt 
csak  mások  dolgozhatták  föl,  Hunfalvi)  Pál  s  külö- 
nösen Budenz  József  és  tanítványai.  A  hatvanas 
években  Yámbéry  Ármin  ismét,  mint  Körösi  Csorna, 
délkeleti  irányban  indulva  Ázsia  szívéig  hatolt 
s  a  török  népek  közt  kereste  a  magyar  nyomait. 
Budenz  József  lett  a  rendszeres  és  összefoglaló 
finnugor  nyelvhasonlítás  megalapítója,  két  fő  munkája  a  Magyar-ugor  összehason- 
lító szótár  és  Az  ugor  nyelvek   összehasonlító  alaktana. 


3.  kép.  Budenz  József. 

Mióta  ezek  a  módszerükben  és  eredményeikben  egyaránt  jelentős  munkák 
megjelentek,  a  magyar  nyelv  eredete  tisztán  áll  előttünk.  S  hogy  ez  mit 
jelent,  azt  könnyű  átlátni,  lia  meggondoljuk,  hogy  a  nyelv  egyik  legfontosabb 
alkotó  eleme  minden  nép  életének  és  jellemének.  A  nyelvi  egyezésen  kívül 
sok  néprajzi  és  antropológiai  mozzanat  is  arra  mutat,  hogy  a  magyar  nép 
ugyanabból  az  ősi  népből  ered,  amelyből  a  finnugor  népek  nagy  része  szár- 
mazik. Igaz,  hogy  a  nyelv  eredetével  nem  mindig  azonos  egy-egy  nép  eredete, 
s  például  a  lapp  nép  a  finnugorságtól  elütő  emberfaj  képviselője,  úgyhogy 
azt  kell  vélnünk,  hogy  ott  egy  idegen  faj  elsajátította  valamely  finnugor  nép 
nyelvét.  De  a  magyarok  eredetére  nézve  nincs  okunk  hasonló  föltevésre.  Igaz, 
s  ezt  történeti  hagyomány  bizonyítja,  hogy  a  honfoglalást  megelőző  és  követő 
századokban  tetemes  török  népcsoportok  olvadtak  be  a  magyarságba  s  ez 
kétségkívül  nagy  hatással  volt  a  magyar  népre  ós  nyelvére,  de  ezzel  nem 
változott  meg  nyelvünk  finnugor  jelleme. 

Nyelvünknek  finnugor  elemei  kiterjednek  a  legrégibb  szók,  szólások 
mondatszerkezetek  és  nyelvtani  alakok  egyezéseire. 

A  szóegyezések  közül  már  eddig  is  láttuk  a  legszembetűnőbbeket,  azért 
csak  még  néhányat  említünk  a  javából  s  csak  azt  jegyezzük  meg,  hogy  ezek 
is  nagyrészt  minden  rokon  nyelvben  megvannak,  de  itt  csak  egy-egy  leg- 
hasonlóbb  alakot  említünk : 

Testrészek:  haj:  vogul  /áj  (a  =  magyarod,  —  íny:  finn  ien,  — áll  (áll- 
kapca) :  lapp  oalül,  —  ujj  :  osztják  joj,  —  mell:  cseremisz  mel,  —  szív  :  vogul  sim,  — 
lép  :  cseremisz  lej),  —  velő  :  vogul  iválem. 

Családra  vonatkozók :  atya  :  osztják  és  mordvin  ata  (t  =  magyar  ty),  cser. 
ata,  finn  ata  stb.  —  apa:  vogul  apa  ''nagyapa',  —  anya:  vogul  a  rí  "nagyanya', 
zűrjén  an  'asszony,  anyós'  (n  =  magyar  ny),  - —  nö :  osztják  né,  —  öcs:  osztj. 
is  (s  =  magyar  s),  —  vö :  finn  vávy  (y  =  ü),  —  meny :  f.  miniéi,  oszt.  meri,  — 
ős :  f.  isa  'atya',  —  árva :  f.  orpo  (birtokos  esete   orvon). 

Természet :  menny :  mord.  menel,  —  hajnal :  vog.  xuj,  finn  koi,  —  ősz : 
f.  syys,  oszt.  sits  (olvasd:  szusz),  —  tél:  vog.  tal,  cser.  tel  stb.  —  tavasz:  z. 
tuvis,  —  hamu:  vog.  chül'm  (f.  kulmu  'törmelék,  szemét'),  —  tó:  vog.  tö,  — 
domb :  vog.  tomp,  —  ón :  oszt.  űln,  cser.  wulno,  —  ólom :  vog.  ivólém,  —  arany : 
z.  és  votj.  zárni. 

Allatok  és  növények :  juh :  f.  uuhi,  —  ravasz  (régi  nyelvünkben  a  róka 
neve) :  mord.  rives  (s  =  sz),  cser.  reivez,  —  nyúl :  lp.  nőmmel,  —  nyuszt :  vog. 
noxs,  —  sül,  sün :  cser.  sülé  (s  =  magyar  s),  f.  süli,  —  hattyú :  vog.  xátang,  — 
sirály:  vog.  sir  a,  —  fecske:  f.  paasky  (olv. :  pészkü),  —  holló:  oszt.  %ölex,  — 
varjú :  mord.  varaka,  —  daru:  votj.  túri,  —  lepe,  lepke :  vog.  lapáx,  cser.  lepe,  — 
méh:  mord.  mes,  f.  mehiláinen,  — ■  méz:  f.  mesi,  —  kigyó :  mord.  kijov,  —  féreg : 
vog.  parik,  —  szil:  vog.-oszt.  sáu,  —  nyü,  vog.-osztj.  nink,  —  szarv :  f.  sarvi,  — 
szőr :  vog.  sár,  —  toll:  mord.  tolga,  —  szil- fa:  mord.  sel'ej,  —  fenyő :  cser.  pin,  — 
eper:  vog.  aprjex,   —   tapló:  vog.  táplex,  —   levél:   oszt.    libet  (finn  leve  clap'). 

Foglalkozások  és  eszközök:  lő-ni :  zürj.  lij-ni,  — fen-ni:  votj.  pen-ni,  — 
fon-ni:  votj.  pani-ni,  —  varr -ni :  zürj.  vur-ni,  —  sző:  vog.  savói,  —  mos:  mord. 
muskems,  —  háló:  oszt.  x.álew,  —  tegez:  oszt.  tiget,  —  nyíl :  votj.  nil. 

Más  igék  és  névszók  (ábécérendben) :  álom :  oszt.  alem,  vog.  iilum,  — 
ásít:  vog.  ösinta,  —  bámulni:  votj.  pajmini,  —  bök:  f.  pöJc/cü,  —  csepeg :  cser. 
fsew,  —  ég:  cser.  eng-,  —  él:  f.  elad,  —  facsar:  f.  pusertaa,  —  fal-ni :  vog. 
pflfe',  —  fed-ni :  zürj.  ped-ni,  —  fél-ni:  z.  pol-ni,  —  hajol:  vog.  y.ojldli,  — 
hal-ni :  z.  kul-ni,  —  Juülani:  z.  kuni,  votj.  kilini,  —  hasít:  vog.  xusdti,  — 
hat-ni:  oszt.  cAaí- 'előre  megy,  hatol',  — jö,  jövök:  vog.  jhv-,  —  kel:  vog.  M/<,  — 
7ceW :  cser.  kel-,  —  kerül :  oszt.  kérla-,  —  fo'öe#,  7eöe<7 :  z.  fo'fr-,  ZeW-,  —  Zes :  vog. 
lasi,  —  lenni:  z.  lőni,  votj.  Inni,  —  lök:  vog.  lekérni,  —  menni:  votj.  minni, 
z.  munni,  —  múlik:  vog.  wmfo,  —  nyalni:  z.  úulni,  —  nyelni:  votj.  nelini.  — 
S  így  végig  az  egész  ábécén. 

A  nyelvanyagnak  eredeti  azonosságát  legjobban  az  bizonyítja,  hogy 
összetett  kifejezések  és  egész  szólásmódok  is  megegyeznek  a  magyarban  s  a 
rokon  nyelvekben.  Ilyenek  például:  csillogó-villogó:  votják  tsil'i-val'i,  tsüi-bil'i 
(olvasd:  csilyi-valyi,  csilyi-bilyi),  vogul  sal'i-wol'i  (finn  sili-vili  'sima').  —  A  testvér 
fogalmát  több  rokon  nyelv  úgy  fejezi  ki,  mint  a  régi  magyarság :  atya- fi, 
atyám- fia.  —  Harmadfű  ló  (vagyis  harmadéves) :  vog.  chürnm  pum  luiv,  szó 
szerint  három  fü  ló.  —  Isten-nyila  =  vog.  tdrem-nál,  szó  sz.  isten-nyíl,  pai- 
nol,  sz.  sz.  felhő- nyíl.  —  Félszemű,  félkezü  =  vog.  sam-pűl,  kdt-pál,  finn  silma- 
puoli,  kási-puoli,  szó  sz.  szem- fél,  kéz-fél.  —  Fej-al  (vánkos)  =  fi  paa-ala,  zürj. 
jur-ul  stb.  —  Négykézláb :  oszt.  neda  kedet  kuret,  szó  sz.  négy  kézen  lábon.  — 
Férjhez  menni:  finn  niennd  miehelle,  oszt.  xuJa  vnenda,  votják  kartli  minini 
(mind  szórul-szóra  annyi  mint  férjhez  menni),  így  a  vogulban  s  a  cseremiszben 
is,  pl.  cser.  mej  talnet  marian  miem  —  én  tehozzád  férjhez  megyek.  —  Leány- 
fővel, azaz  mint  leány,  leány-korában,  szakasztott  így  a  zürjénben,  az  észtben 
stb. :  niv-juren,  tüdrukust  peast  stb.  —  Nem  fér  a  bőrébe,  szórul-szóra  így  a 
zürjénben  (1.  M.  Nyelvőr  41 :  72).  —  Az  ilyenek  tehát  nyelvünknek  legősibb  s 
legeredetibb  szólásmódjai. 

A  közös  eredetnek  igen  jelentős  bizonyítéka  a  mondatszerkezet  egyezése. 
Sok  fontos  egyezést  találunk  a  magyar  s  a  finnugor  nyelvek  mondatszerkesz- 
tésében. Ilyen  pl.  az,  hogy  e  nyelvek  a  jelzőt  változatlanul  hagyják  a  főnév  előtt, 
akármilyen  ragos  alakja  van  a  főnévnek :  jó  ember,  jó  emberek,  jó  embereknek 
stb.,  míg  az  indogermán  nyelvek  megegyeztetik  nemben,  számban  és  esetben : 
guter  Mann,  gute  Mánner,  guten  Mánnern,  vir  bonits,  viri  boni,  viris  bonis. 
(Ezek  közül  csak  az  angol  tesz  kivételt,  viszont  a  finnugor  nyelvek  közül  a 
finn  nyelv  egyezteti  a  jelzőt,  de  ez  mindakét  nyelvben  utólagos  külön  fejlő- 
dés). —  Jellemző  a  finnugor  nyelvek  egy  részére  a  tárgyas  igeragozás  meg- 
különböztetése ;  ilyen  ragozás  van  a  magyaron  kívül  a  vogulban,  osztjákban, 
mordvinban.  —  Nevezetes  egyezés  a  helyhatározók  használatában,  hogy  bizonyos 
igék  mellett  a  határozó  nem  a  hol  kérdésre  felel,  mint  az  indogermán  nyel- 
vekben, hanem  a  hová  kérdésre.  Ilyen  igék  különösen:  hal,  marad,  hagy,  fér 
s  a  velük  rokonértelműek.  Minden  finnugor  nyelv  úgy  szerkeszti  ezeket, 
mint  a  magyar :  belehál  a  vízbe,  oda  vész,  oda  marad,  oda  hagy,  bele  fér 
stb.  —  Más  ilyen  egyező  szerkezetek  például :  a  kalap  a  fejemben  van  =  finn : 
lakki  on  páássdni  (pad-ssa  szó  szerint  'fejben5,  -ni  a  személyrag);  már  két 
embertől  izentem  =  észt :  ma  sadi  jo  kahe-lt   sena    (szó    szerint:    én  juttattam 

már  kettőtől  szót) ;  az  újat  Krisztusa  küldte  (azaz  az  új  szövetséget  Isten 
Krisztus  által  küldte)  =  vogul :  jilibot  kits  Xristos-el'ta. 

Végül  megegyeznek  e  nyelvekben  a  nyelvtani  alakok  is,  legalább  az  ősi, 
egyszerűbb  ragok  és  képzők. 

Szembetűnő  pl.  az  igei  és  a  birtokos  személyragok  egyezése.  így  pl.  az 
első  személy  -m  ragja,  melyet  a  magyar  kérem,  tórödöm-fé\e  igealakokban  látunk, 
ugyanígy  van  a  többi  finnugor  nyelvben  is :  a  lap])  loyam  annyi  mint  olvasom. 
az  osztják  mansem  annyi  mint  mentem.  így  a  többes  első  személyben  a  mordvin 
peli-nek  =  m.  félünk,  a  lapp  mannai-mek  =  m.  mené-nk,  mannai-clek  =  m.  mené-tek, 
stb.  A  birtokos  szemólyragokra  nézve  v.  ö.  szemem,  szemed,  szeme :  lappul  tsalmem, 
tsalmed,  tsalmes,  vogulul  samem,  síimen,  sdmd  (olv.  szemem  stb.). 

A  képzők  közül  megtaláljuk  a  mi  gyakorító,  mozzanatos,  műveltető,  és 
szenvedő  igeképzőinket,  azonkívül  sok  főnév-  ós  melléknévkópzőt.  Ezek  közül 
is  csak  egynéhány  példát  említsünk.  A  magyar  vesz-ni  zürjénül  vos-ni;  s  a 
magyar  vesz-t-eni  ott  vos-t-ini ;  a  magyar  tolvaj:  vogulul  tolmax  és  tolvajol 
vog.  tolnia  xl-  —  Ami  lep  és  fed  igéink  a  vogulban  így  hangzanak:  lép-,  pánt-, 
s  ugyanott  megtaláljuk  a  belülök  képzett  lepel  és  fedél  főnevek  megfelelőit : 
lépil,  pantil.  Az  al-sz-ik  és  álom.  =  vogul  ul-  és  ulom.  A  sorszámnevek  képzője 
megvan  az  egész  finnugorságban,  pl.:  negyed-(ik),  hatod-(ik)  lappul:  neljad, 
kotad,  vog.  nelit,  katit  stb.  Szintúgy  megtaláljuk  ott  a  magyar  középfokképzőt, 
pl.  a  lapp  kejves  a  m.  könnyű,  vagyis  kevés,  kejveseb,  könnyebb  vagyis  kevesebb. 

Van  aztán  a  finnugor  nyelveknek  saját  körükön  túl  további  rokonságuk 
is,  még  pedig  mindenekelőtt  a  szamojéd  nyelvek,  mert  ezekben  sok  primitív 
fogalom  neve  egyezik  a  finnugor  nyelvekkel,  pl.  a  szív  szamojédul  si  (olv.  szi), 
a  szem  sima,  a  tó  tu,  a  toll  is  tu,  a  hal  kuele  stb.  —  A  finnugor  és  szamojéd 
nyelvek  családját  együtt  némelyek  uráli  nyelvcsaládnak  nevezik,  s  ez  az  uráli 
nyelvcsalád  ismét  távolabbi  rokonságban  áll  az  úgynevezett  altáji  nyelvcsalád- 
dal, mely  szintén  három  kisebb  családra  oszlik :  a  török,  mongol  és  mandzsu 
csoportokra.  Az  öt  kisebb,  illetőleg  a  két  nagyobb  család  (az  uráli  és  az  altáji) 
együtt  alkotja  a  nagy  urálaltaji  nyelvtörzset,  melyet  azelőtt  röviden  altáji 
nyelvtörzsnek  is  szoktak  nevezni. 

Ezen  különböző  rokonsági  fokozatoknak  már  csak  fölsorolásából  is  sejt- 
hetni, hogy  mindé  nyelvek  közössége,  egysége  sok  ezer  évvel  ezelőtt  meg- 
szűnhetett. A  hétszázéves  Halotti  beszéd  sem  sokkal  áll  közelebb  a  vogul  s 
osztják  nyelvhez,  mint  mai  nyelvünk.  Eszerint  keveset  mondunk,  ha  a  magyar- 
nak a  vogultól  s  osztjáktól  való  külön  életét  kétezer  évesnek  tartjuk.  Ha  ez 
arány  szerint  tovább  számítjuk  a  valószínűséget,  az  összes  finnugor  nyelvek 
egysége  legalább  három-négyezer  évvel  ezelőtt  szűnhetett  meg,  s  a  finnugor 
ősnyelv  a  szamojéd  ősnyelvtől  legalább  ötezer,  az  uráli  ősnyelv  az  altáji  ős- 
nyelvtől  (vagyis  a  török,  mongol,  mandzsu  nyelvek  ősétől)  legalább  hatezer 
évvel  ezelőtt  válhatott  külön ! 

E  távolabbi  rokon  nyelvek  közül  különösen  gyakran  emlegették  a  török 
nyelveket,  mint  a  magyarnak  közeli  rokonait.  Ez  a  hiedelem  azonban  csak 
látszaton  alapszik,  mely  azáltal  keletkezett,  hogy  nyelvünkben  igen  sok 
török    kifejezés    honosult     meg.    A    magyar-török    nyelvviszonyt     tanulságos 

egybevetni  az  angol-franciával.  Itt  is,  ott  is  kettős  viszonyt  kell  megkülön- 
böztetni: egyik  az  ősi  rokonság,  melynél  fogva  a  magyar  s  a  török  az  urálaltaji, 
az  angol  és  francia  az  indogermán  nyelvcsalád  kiágazásai,  —  a  másik  a  későbbi 
erős  behatás,  melynél  fogva  a  magyar  nyelv  török,  az  angol  pedig  francia 
szókat  vett  föl  nagy  mennyiségben.  De  valamint  ott  meg  lehet  különböztetni 
az  ívjabbkori  átvételeket  az  ősrokonság  maradványaitól :  iigy  kell  itt  is  szét- 
választanunk a  magyar-török  egyezéseknek  két  külön  rétegét.  A  magyart 
török  nyelvnek  mondani  éptp  oly  tévedés,  mint  mikor  némelyek  szláv  eredetűnek 
akarták  föltüntetni  azért,  hogy  sok  szláv  szó  honosult  meg  nyelvünkben. 

Valamint  a  legtöbb  nép  nyelvét,  úgy  a  magyarét  is  erősen  befolyásolták 
az  idegen  hatások,  a  más  nyelvekkel  való  érintkezés  és  keveredés.  Ezáltal 
nyelvtani,  mondattani  tekintetben  is  sok  változásnak  volt  kitéve,  de  leg- 
szembetűnőbben mutatkozik  az  idegen  hatás  a  szókincsben,  a  jövevényszók 
nagy   számában. 

Történeti  s  belső  okokból  kétségtelen,  hogy  a  honfoglaló  magyarok  leg- 
fölebb  néhány  százezerén  lehettek.  Ebből  a  kis  népből  gyarapodott  jelen 
nagyságáig  a  magyar  nemzet,  —  tatárjárás  és  török  hódítás  mellett  is.  Kétség- 
telen, hogy  más  ajkú  népek  százezrei  vették  föl  ezer  év  óta  a  magyar  nyelvet. 
Hódításait  nyelvünk  nemcsak  nagy  teremtőerejének  köszöni,  mely  a  szók  és 
szólások  bámulatosan  könnyű  ós  szapora  alkotásában  nyilatkozik,  hanem 
alkalmazkodó  képességének  és  fogékonyságának  is,  mellyel  a  vele  érintkező 
nyelvek  kifejezéseit  befogadja,  átalakítja,  utánozza.  Nagy  bőségben  vett  át  és 
dolgozott  föl  török,  szláv,  német,  olasz,  latin,  s  keleti  nyelvjárásainkban  oláh 
kifejezéseket  is ;  megkönnyítette  ezzel  az  illető  nemzetiségek  magyarosodását, 
de  azért  eredeti  szerkezetében  nem  változott  meg  lényegesen. 

Miután  a  magyar  nép  és  nyelv  kivált  az  ugorságból,  s  miután  a  magya- 
rok elhagyták  őshazájukat,  legelőbb  valamely  török  néppel  voltak  huzamosabb 
ideig  szomszédságban.  Ezt  a  történeti  kútfők  mellett  különösen  a  magyar 
szókincs  vallomásai  bizonyítják.  Török  szavaink  ugyanis  nagyrészt  olyan  hang- 
alakot mutatnak,  mely  a  Volga  táján  élő  csuvas  nyelv  hangbeli  jellemének 
felel  meg,  úgy  hogy  ennek  az  érintkezésnek  okvetetlen  a  honfoglalást  megelőző 
korba  kellett  esnie.  Különösen  két  nagy  szócsoport  bizonyult  e  korból  valónak, 
s  mutatja,  milyen  irányban  fejlődött  a  Volga  táján  lakott  magyar  nép  művelt- 
sége :  egyik  főcsoport  a  földmívelésre,  a  másik  az  állattenyésztésre  vonatkozik 
(búza,  árpa,  borsó,  szérű,  tarló,  gyümölcs,  alma,  szőlő,  kender,  tiló,  orsó;  barom, 
tulok,  ökör,  borjú,  csikó,  disznó,  tyúk,  gyapjú,  túró).  —  De  ezenkívül  még  két 
későbbi  érintkezés  hagyott  török  nyomokat  nyelvünkben,  s  ezek  magyarázzák 
meg  olyan  török  szavainkat,  melyekre  nézve  a  csuvas  nem  nyújt  elegendő 
fölvilágosítást,  ámbár  e  tekintetben  a  meghonosult  török  szók  még  nincsenek 
eléggé  megrostálva.  Egyik  érintkezés,  mely  okvetetlen  volt  hatással  szókin- 
csünkre, a  kunok,  besenyők  árpádkori  telepedése  (kún  szó  pl.  a  pányvakötelet 
jelentő  kiskunhalasi  árkány,  továbbá  a  koboz  és  a  boza),  a  másik  a  mohácsi 
vésszel  kezdődő  török  hódítás  (defter,  dévánkodik). 

A  honfoglalás  korában  igen  tetemes  gyarapodás  érte  szókincsünket  a 
pannóniai  szlávság  részéről.  Az  egész   itt  talált    szláv    néptömeg,    mely    akkor 

már  keresztény  volt,  beleolvadt  lassankint  a  magyar  népbe  s  magával  hozta 
másnemű  kultúráját  s  a  műveltségi  tárgyak  elnevezését.  De  ez  a  szláv  hatás 
valószínűleg  már  a  honfoglalás  előtti  időben  kezdődött,  mert  sok  szláv  jövevény- 
szavunk (rozsda,  mesgye,  rend,  parancsol,  abroncs,  galamb,  leereszt  stb.)  hang- 
alakjával vagy  jelentésével  az  aldunai  bolgárok  nyelvére  mutat.  —  A  szláv 
hatás  főleg  öt  fogalomkörből  gazdagította  nyelvünket  számos  új  szóval :  a 
földm ívelés,  házi  berendezés,  ipar,  továbbá  a  kereszténység  és  az  állami  élet 
köréből. 

Példák :  a)  puszta,  róna,  barázda,  abrak,  széna,  szalma ;  b)  konyha,  pince, 
tornác,  kémény,  kemence,  pad,  lóca,  asztal,  abrosz;  c)  hadár,  bodnár,  mészárfos ), 
kovcics,  takács,  abroncs,  kulcs,  kalapács ;  d)  keresztény,  pogány,  pap,  oltár,  kereszt, 
zsolozsma,  szent,  pokol,  karácson,  szombat,  péntek  stb. ;  e)  király,  császár,  bán, 
poroszló,  tömlöc,  robot,  dézsma  stb. 

Némely  kifejezésünknek  a  jelentése  magyarázódik  szláv  forrásból.  így 
pl.  a  világ  szó,  mely  eredetileg  csak  világosságot  jelent,  a  szláv  svétit  hatása 
alatt  vette  föl  a  'mundus'  jelentést  (mint  az  oláh  nyelvben  is  a  lume  szó). 
Szláv  minta  szerint  alakultak  ezek  is :  húsvét,  húshagyó,  vízkereszt,  feszület, 
olvasó,  olvasni  (eredetileg  csak  annyi,  mint :  számlálni,  a  mai  jelentés  szláv  ere- 
detű), térden  állni,  Jiáztüznézés  stb.  —  Nagy  hatása  volt  a  szlávságnak  a  mi 
mondatszerkesztésünkre  is.* 

A  szlávot  követte  a  német  és  olasz  hatás,  mely  akkortájban  indult  meg, 
mikor  a  magyar  nemzet  fölvette  a  kereszténységet  s  békésen  kezdett  közle- 
kedni nyugati  szomszédjaival.  Már  az  Árpádok  korában  nemcsak  egyes  beván- 
dorolt lovagokkal  s  papokkal,  hanem  számos  német  gyarmattal  találkozunk 
hazánkban.  így  aztán  nem  Csodálhatjuk  sem  azt,  hogy  már  első  királyaink 
korában  német  keresztnevek  honosultak  meg :  Imreh,  Gizella,  József  stb. ;  sem 
pedig  azt,  hogy  XV.  századbeli  nyelvemlékeinkben  már  számos  más  meg- 
honosult  német  szóra  akadunk,  minők :  herceg,  polgár,  címer,  tarsoly,  frigy,  céh, 
farsang,  torony,  kehely,  érc,  zománc,  font,  perem,  példa  stb.  Különösen  föltűnő, 
és  igen  korai  magyar-német  népórintkezésre  mutat  néhány  olyan  jövevényszó, 
minők :  föld  (Féld),  rét  (Ried),  határ  (Hotter). 

Az  olasz  hatás  szintén  az  Árpádok  korában  kezdődött.  Velencéből  kaptuk 
térítőink  nagy  részét,  ezektől  vettük  a  nálunk  soká  dívott  latin  kiejtést  s 
ezzel  helyesírásunk  egyes  elemeit.  Később  aztán  számos  olasz  gyarmat,  és 
élénk  kereskedelmi  közlekedés  juttatja  nyelvünkbe  az  olasz  szókat.  Több  irány- 
ban erősödött  az  olasz  hatás  Anjou  királyaink  korában.  Róbert  Károly  számos, 
olasz  módra  rendezett  lovagi  játékot  tartott,  melyekben  ő  maga  is  gyakran  a 
küzdők  sorába*  állott,  s  ily  alkalommal  címereket  osztott  ki  nemesei  között. 
Nagy  Lajos  ismételve  kötött  kereskedelmi  szerződéseket  Velencével,  és  a 
kereskedés  nagy  hasznai  számos  szorgalmas,  kivált  olasz  kalmárcsaládot 
kecsegtettek  a  honunkba  való  letelepedésre.  A  lovagi  játékok  emlékét  őrizte 
meg  nyelvünkben  a  pálya,  pajzs,  pallos,  párt.  Kereskedelmi  szók ;  posta,  árenda, 

*  L.  erről  bővebben  Finnisch-ugrische  Forschungen  1912.  és  Magyar  Nyelvőr  19., 
37.  k.   stb. 

sommá,  szimpla,  dupla.  Ilyen  úton  kaptuk  sok  szövet  és  más  fényűzési  cikkek 
nevét,  pl.  bakacsin  (boccaeino),  mazolán  (mezza-lana),  paszomány  (passaman), 
velez  (vales,  valessio),  konty  (concio),  paróka  (paruca).  —  Föltűnő  némely  magyar 
szólásmódnak  az  olasszal  való  egyezése,  pl.  egy  darab  idő  =  un  pezzo  di  tempó ; 
míg  a  világ  világ  lesz,  mióta  világ  a  világ  =dopo  che  mondó  é  mondó. 

Az  ötödik  nyelv,  amelyből  nagyobb  számmal  kaptuk  a  szókat,  a  latin. 
Ez  bárom  csatornán  át  gazdagította  nyelvünket :  először  az  egybáz,  másodszor 
a  törvónybozás  ós  törvénykezés,  harmadszor  pedig  a  nemzetközi  tudomány 
útján.  E  tényezők  közül  különösen  a  második  volt  erős,  úgybogy  a  XVII.  ós 
XVIII.  században  közéletünk  egészen  el  volt  árasztva  latin  kifejezésekkel,  de 
a  nyelvújítás  kora  legnagyobb  részüket  boni  képzésekkel  belyettesítette.  Mégis 
számos  latin  szó  maradt  meg,  részint  általános  használatban,  részint  a  nép- 
nyelvben, nyelvjárásaink  kisebb-nagyobb  részében.  Ilyenek:  a)  evangélium, 
testamentom,  paradicsom,  káptalan,  almáriom,  papiros,  fiskális,  lurkó,  kintorna, 
áer  stb. ;  b)  igék :  kommendál,  prézsmitál,  ágál,  próbál. 

Az  eddigieknél  sokkal  csekélyebb  volt,  mert  sokkal  később  kezdődött,  az 
oláh  batás.  A  közmagyar  nyelv  szavai  között  talán  húsz  szó  sincs  oláh  eredetű, 
minők  pl.  cimbora,  banya,  kópé'  stb. ;  a  többi  leginkább  erdélyi  nyelvjárásaink- 
ban használatos,  pl.  szpurka  » ronda «,ftorM/  » serény,  munkás «,  pakulár  »juhász«, 
tilinkóí?)  stb. 

A  más  nyelvekből  eredő  szók  is  majdnem  kivétel  nélkül  az  imént  idézett 
nyelvek  útján  jutottak  hozzánk,  újabban  többnyire  a  német  nyelven  át,  így 
pl.  a  perzsa  eredetű  jázmin,  veranda  ós  sál,  az  afrikai  nyelvekből  való  zsiráf 
és  oázis,  az  amerikai  csokoládé,  kakaó,  kaucsuk,  jaguár  stb.  Különösen  a  francia 
szók  jöttek  nagy  számmal,  német  közvetítés  által,  hozzánk :  malőr,  likőr,  migrén, 
hotel,  adutt,  ász,  bagázsi,  gázsi,  zsandár,  pasasér,  profit,  mutyi  stb.  Legújabban 
az  élénk  nemzetközi  élet  hatása  alatt  már  közvetetlen  a  franciából  és  angolból 
is  átveszünk  egyes  szókat,  mint  zsúr,  sport  stb.,  ide  tartozik  különösen  a  sok 
sportkifejezés. 

Nyelvünknek  eddig  említett  forrásai  mellett  még  egyet  kell  említenünk : 
a  tudatos  szóalkotást,  mellyel  egyes  írók  és  nyelvészek  mesterségesen  vagy 
művészi  módon  gyarapították  nyelvünk  kifejezőeszközeit.  Ilyen  irodalmi  szó- 
alkotással találkozunk  már  irodalmi  életünknek  legkezdetén :  legrégibb  biblia- 
fordítónk, ha  nem  talált  magyar  szót,  mely  pontosan  megfelelt  volna  a 
fordítandó  latin  kifejezésnek,  úgy  segített  magán,  hogy  egy-egy  új  szót  alko- 
tott: császárlat:  impérium,  címerlet:  titulus,  ezerlö :  tribunus, negyedlő :  tetrarcha, 
továbbá  bölcsejteni,  lángasejtani,  megalázatusejtani  (azaz  bölcsíteni  stb.).  Igaz, 
hogy  ezek  nem  váltak  közhasználatú  szavakká. 

A  következő  XVI.  században  Sylvester  János  ajánlott  az  ő  nyelvtaná- 
ban magyar  kifejezéseket  a  latin  hónapnevek  helyett :  telelő,  télmás,  télliarmadhó 
stb.,  s  ezeket  újabban  így  utánozták :  telelő,  télhó,  télutó.  —  A  XVII.  században 
Geleji  Katona  István  Gramatikátskájában  találunk  sok  új  szóajánlást,  külö- 
nösen műszókat,  melyekkel  a  latin  theológiai  műszókat  akarta  kiszorítani : 
magánlétel,  magánlétlen,  jelenlévőség,  jelenlétlenség,  kezdeték,  képzemény,  hasonlót- 
lan,  egyenlőtlen  stb.  —  Ugyanazon  század    végén   Gyöngyösi   István   alkotott 

sok  új  szót,  s  ezeknek  jó  része  csakugyan  elterjedt  ós  megmaradt :  fürtözet, 
tollazat.  hangzat,  győzelem,  bizalom  (azelőtt  gyözödelem,  bizodalom),  fuvalom, 
tanulmány,  ragyogvány,  balsors,  balszerencse,  búfelejtő  stb.  —  A  XVIII.  század 
első  felében  Faludi  Ferenc  gyarapította  nyelvünket  sok  új  szóval:  búcsúszó, 
előszoba,  hajpor, hálóköntös,  zsebóra,  napirend,  útvesztő ;  vélemény,  látszat,  mulandó- 
ság;  mesteri,  sajnos;  halmoz,  javasol,  eltávolít,  kidolgoz,  lealjasít,  lemond,  vissza- 
térít stb. 

Irodalmi  nyelvünk  történetében  a  legnevezetesebb  esemény  a  nyelvújítás 
volt.  Ez  a  XVIII.  század  utolsó  tizedeiben  elavult  szók  fölélesztésóvel,  de 
egyúttal  vakmerő  szógyártással  kezdődött,  a  század  fordulóján  Kazinczy 
stílusú) ításávál  folytatódott  s  a  XIX.  század  derekán  féktelen  szócsinálássá 
fajult. 

A  régi,  elavult  kifejezések  föltámasztását  Baróti  Szabó  Dávid  indította 
meg,  neki  köszönheti  pl.  újabb  nyelvünk  ezeket:  aggastyán,  hölgy,  hős,  hon, 
év,  lomb,  nedv,  irány,  rege,  ara,  ihlet,  fegyelem,  alkalom,  csarnok,  építmény,  per- 
nye ;  képes,  tunya ;  ámul,  buzdul,  boncol,  véd,  hangzik,  lelkendezik.  Baróti  pél- 
dáját aztán  mások  is  követték :  Dugonics,  Csokonai,  Révai,  Verseghy,  Horváth 
Endre,  Arany  János,  Jókai.* 

A  szógyártásról  először  vált  hírhedtté  a  másik  Szabó  Dávid,  Barcafalvi 
Szabó  Dávid,  ki  a  Magyar  Hírmondóban  és  Szigvárt  című,  németből  fordított 
regényében  ilyen  szókat  csinált:  királyodalom,  teljedelem,  istenédmény,  serde, 
szabda,  zúzoros  (január),  fagyiáros  (december).  De  sok  sikerültebb  szava  életben 
maradt,  pl.  szempont,  naptár,  belváros,  külváros,  tünemény,  olvasmány,  tudat, 
mondat,  szerkezet,  művész,  meneszt. 

Kazinczy  nyelvújítása  tudvalevőleg  inkább  a  stílus  fejlesztésére  irányult 
s  e  tekintetben  igen  nagy  hatással  volt  irodalmi  nyelvünk  kifejlődésére,  noha, 
az  idegen  nyelveket  utánozva,  egyúttal  sok  idegenszerűséget  honosított  meg. 
De  kortársai  a  szógyártást  is  nagyban  folytatták,  és  legmesszebb  ment  Bugát 
Pál,  ki  a  szócsinálást  valóságos  rendszerré  fejlesztette  (Szócsintan)  s  a  tudo- 
mány és  iskola  nyelvét  ilyen  műszók  ezreivel  árasztotta  el:  széneny,  iblany, 
arag,  szikeg,  kittasz,  zenér,  nyargalóc,  fülbeg  stb.  —  Ennek  a  nyelvront  ásnak 
Szarvas  Gábor  vetett  véget  a  Magyar  Nyelvőrrel. 

*  L.  bővebben :  Simonyi  Zs.  Régi  nyelvkincsek,  a  Beöthy-emlékkönyvben. 

I.  FEJEZET. 

IEOD ALMUNK  A  POGÁNYSÁG  KORÁBAN. 

(—1001.) 

A  pogánykori  magyar  nemzet. 

)BBAN  AZ  IDŐBEN,  midőn  Nagy  Károly  császár  hatalmának  tető- 
pontján állott,  Európa  keleti  tájain  egy  új  nemzet  tűnt  fel :  a  magyar. 
Hogy  ez  a  harcias  lovasnép  régebben  merre  tanyázott  s  hogy  mivel 
töltötte  eddigi  életét,  erre  a  kérdésre  nem  adhatunk  megnyugtató 
feleletet.  Egyszer  csak  megmozdultak,  útnak  eredtek  s  magukra  vonták  a 
nyugati  krónikások  figyelmét.  Feltűnésük  a  kilencedik  század  elejére  esik, 
honfoglalásuk  a  kilencedik  század  végére.  E  három  emberöltő  alatt  nagy  utat 
tettek  meg :  a  mai  európai  Oroszország  uralmelléki  vidékeiről  eljutottak  a 
Kárpátok  termékeny  medencéjébe,  mostani  hazájukba,  Magyarországba. 

Azon  a  földön,  ahol  eddig  egy  nemzet  sem  tudott  tartós  életű  országot 
alapítani,  a  honfoglaló  Árpád  vezér  népe  erős  államot  szervezett.  Árpád  vitézei 
hódolatra  kényszerítették  a  Duna-Tisza  mellékén  élő  szláv  népeket ;  megrémí- 
tették és  szakadatlanul  támadták  a  szomszédos  országokat.  A  tizedik  század 
elkeseredett  csatározásokkal  telt  el.  A  magyar  csapatok  ismételten  bekalan- 
dozták a  görög,  német,  olasz  és  francia  föld  gazdag  tartományait  s  ahol  ellen- 
állás fogadta  őket,  ott  zsákmányoltak,  gyújtogattak,  öldököltek.  Ezekben  a 
külföldi  hadjáratokban  rengeteg  magyar  ember  veszett  el ;  a  megmaradtaknak 
pedig  rettegniök  kellett  Európa  bosszújától.  A  közelgő  veszedelem  elé  Szent 
István  bölcsesége  vetett  gátat  az  1001-ik  esztendőben.  A  magyarok  első  királya 
népének  nagy  részével  együtt  áttért  a  keresztény  vallásra  s  országát  megnyi- 
totta a  nyugati  műveltség  terjesztői  előtt. 

»Férf iákban  bővelkedő  és  független  ez  a  nemzet  —  írja  Bölcs  Leó  bizánci 
császár  —  és  egyébként!  pompa  kifejtése  és  gazdagsága  mellett  csak  arra  van 
szorgalmatos  gondja,  hogy  a  maga  ellenségeivel  szemben  vitézül  viselkedjék  .  .  . 
munkát  s  fáradalmat  magasztosán  elvisel,  tűri  az  égető  meleget  és  fagylaló 
hideget .  .  .«  A  kilencedik  és  tizedik  század  pogány  magyarjainak,  minden  bar- 
bárságuk mellett  is,  akadtak  becsülésre  méltó  jó  tulajdonságai.  Családi  életük 

tiszta  volt  ;  szabadságszeretetük  közmondásossá  vált ;  vitézségükről,  értelmes- 
ségükről  és  kedély ességükről  még  ellenségeik  is  dicsérőleg  nyilatkoztak.  Állami 

életük  rendezettsége,  hadi  szervezetük  tö- 
kéletessége s  a  türelem,  melyet  más  nyelvű 
és  más  vallású  alattvalóik  iránt  tanúsítot- 
tak, feltűnt  az  idegeneknek.  Otthoni  életük 
egyszerűen  folyt  le.  A  férfi  vadászott,  ha- 
lászott, barmokat  tenyésztett ;  a  szolganép 
a  földet  művelte  ;  az  asszonyok  a  sátrak 
és  faházak  körül  foglalatoskodtak. 

A  magyarság  fejlődésének  első  nagy 
korszakát  a  kereszténység  beköszöntése 
zárta  le.  A  szilaj  pogány  nép  búcsút  vett 
ősei  vallásától  és  elfogadta  a  nyugati  pa- 
pok hirdette  hitelveket.  Képzelete  most 
már  nem  csaponghatott  a  régi  istenek 
körül.  Megadással  kellett  vallania  mindazt, 
tanácsosnak   látszott   mielőbb   felednie  az 


4.  kép.  Szent  István. 


-:- 


amit  elébe  adtak  : 

ural  vidéki  elődök  vallásos  regélgetéseit.  Hogy  milyen  volt  az  ősi 
magyar  hitvilág :  erre  a  kérdésre  sokan  próbáltak  már  feleletet 
adni,  de  az  eddigi  fejtegetések  nem  nyújtanak  elegendő  tájékozást.  Mivel  az 
urálaltaji  népcsalád  ágainak  kivétel  nélkül  a  sámánizmus  volt  ősi  vallása, 
feltehető,  hogy  a  magyarság  szintén  a  samánkodók  csoportjába  tartozott. 
A  sámánizmus  a  szellemekkel  való  érintkezés  kultusza.  Hivői  magasabb  rendű 
istenekben  még  nem,  de  természetfölötti  szellemi  lények- 
ben már  hisznek.  A  szellemi  lényekkel  való  érintkezés 
közvetítését  papjaik,  a  sámánok 
végzik.  A  sámánnak  joga  van 
arra,  hogy  a  démonok  óhajtá- 
sait kitudakolja  és  parancsai- 
kat a  hívőknek  tudtul  adja. 
Egyes  sámánok  emberfeletti 
hatalommal  rendelkeznek.  Pa- 
rancsaik előtt  meg  kell  hajol- 
niok  a  démonoknak  ;  kérelmei- 
ket nem  utasíthatja  vissza  egy 
szellem  sem.  Ez  a  primitív  val- 
lás, mely  a  láthatatlan  lények- 
ben való  hiten  és  a  bűbájos 
sámánok  közvetítő  szerepén  ala- 
pul, még  mindig  virágzik  egyes 
ázsiai  törzsek  körében.  A  sámán, 
mint  sok  száz  esztendővel  az- 
előtt, úgy  ma  is  varázsigékkel  és  varázsszerekkel  idézi  elő  önkívületi  álla- 
potát. Erős  idegrohamok  után   beáll  a  delírium.   A  felizgatott  pap  érintkezni 


5.  kép.  Csészetartó  szobrok. 

kezd   a   szellemvilággal,   s  ha   magához  tér,  hallgatói  előtt   beszámol  az  ered- 
ményről. 

Árpádkori  krónikásaink  keveset  beszélnek  a  magyarok  ősvallásáról ; 
annál  inkább  kiemelik  népünknek  a  kereszténység  iránt  tanúsított  ellenséges 
érzületét.  A  tizenegyedik  században  veszedelmes  pogány  lázadások  törtek  ki ; 
a  nép  ismét  élni  kezdett  ősei  hite  szerint ;  a  szerencsétlen  keresztény  papokat 
ölték  mindenfelé.  Ezeknek  a  zendüléseknek  elfojtása  sok  fáradságba  került. 
A  sámánok  titokban  tovább 
űzték  régi  mesterségüket  s 
híveik  gyakran  kedvesked- 
tek áldozatokkal  a  hamis 
isteneknek. 

A  sámánok  voltak  a 
magyar  nemzet  legelső  írás- 
tudói. Betűvetésük  a  rovás- 
írás. A  rovó  balkezébe  puha 
fát  fogott,  jobbjába  kést 
szorított  s  jobbról  balra 
menve  bevágta  betűit  a 
fába.  Betűkkel  telerótt  pálca 
egy  sem  maradt  reánk. 
A  székelyek  között  ugyan 
még  Mátyás  király  idejé- 
ben, sőt  még  utóbb  is  diva- 
tozott az  ősi  írástudomány, 
de  a  nemzet  nagy  többsége 
korán  elfogadta  a  latin  betű- 
sort, a  scytha  ábécéről  pedig 
lassankint  megfeledkezett. 
Még  szerencse,  hogy  a  tizen- 
hatodik század  végén  akadt 
egy  derék  magyar  ember  — 
Telegdi  János  —  aki  rész- 
letesen ismertette  a  régi 
magyar    írást,      s    hogy    a 

reformáció  korából  rendelkezünk  néhány  olyan  szövegtöredékkel,  amelyek  vilá- 
gossá teszik,  milyenek  voltak  a  régi  magyarok  betűi. 

Arra  a  kérdésre,  hogy  a  pogány  magyarok  nyelve  milyen  elemekből  épült 
fel,  meglehetősen  kielégítő  választ  adhatunk. 

A  magyar  nyelv  egyik  eredeti  hajtása  az  urálaltaji  nyelvcsalád  finnugor 
ágának.  Évezredekkel  azelőtt  az  egész  urálaltaji  nyelvcsalád  közös  életet  foly- 
tatott és  azonegy  nyelven  beszélt,  de  idővel  egy-egy  ág  kiszakadt  az  ősi  közös- 
ségből és  új  életet  kezdett  Ázsia  pusztaságain.  Legtovább  a  finnugorok  jutot- 
tak el  nyugat  felé.  Hajdani  közös  életük  története  a  múlt  idők  homályába  vész. 
A  jelenleg  élő  finnugorok  magyar,  vogul,  osztják,  zűrjén,  votyák,  cseremisz, 


6.  kép.  Szibériai  tunguz  sámán. 

mordvin,  lapp  és  finn  nyelven  beszélnek  :  valamennyi  nyelv  külön  fejlődése  az 
egykor  közös  finnugor  alapnyelvnek.  Az  egyes  népek  és  nyelvek  önálló  életüket 


7.  kép.  Sámán  dobok. 


8.  kép.  Tatár  sámán  lóáldozat. 

bizonyára  régesrégen  megkezdték,  mert  manapság  rendkívül  nagy  a  különbség 
közöttük.  Különösen  a  magyar  az,  mely  legönállóbban  és  a  többitől  teljesen 

elszigetelve  fejlődött.  A  magyar  és  legközelebbi  rokon  nyelve,  a  vogul  közt 
körülbelül  olyan  a  viszony,  mint  az  indoeurópai  nyelvek  családjában  a  latin 
és  a  görög  között. 

Jelenleg   —   a  Duna-Tisza  völgyében  élő  magyar  nemzetet  és  a  Skandináv 
félszigeten  tartózkodó  finn-lapp  töredékeket    kivéve   —   valamennyi  finnugor 

11.  kép.  Az  énlakai  unit.  templom  felirata  1668-ból. 

nép  az  orosz  birodalom  területén  él.  Számuk  körülbelül  tizenöt  millióra  tehető. 
Ezek  közül  mintegy  kilenc  milliónak  magyar  az  anyanyelve. 

A  magyar  nyelv  legősibb  szókészlete  finnugor  eredetű.  A  rokonsági  össze- 
köttetéseknek, az  emberi  test  részeinek,  az  egyszerűbb  eszközöknek,  a  közön- 
ségesebb   állatoknak,    növényeknek    és    ásványoknak    elnevezései,    továbbá    a 

számnevek  és  igék  egy  része  feltétlenül  igazolják  a  finnugor  eredetet.  De  a  finn- 
ugor alapnyelv  eredeti  szókészlete  az  egymást  követő  századok  leforgása  alatt 
rengeteg  idegen  elemmel  bővült.  A  népek  érintkezésének  szükségszerű  követ- 
kezménye a  nyelvkeveredés,  s  éppen  nem  meglepő,  ha  egyes  nyelvek  körén  belül 
a  legközönségesebb  tárgyak  megnevezésétől  a  legelvontabb  fogalmak  neveinek 
kölcsönzéséig  minden  fogalomcsoportban  találkozunk  olyan  szavakkal,  amelyek 
idegenből  kerültek  át.  Régi  szókincsünkön  különösen  a  törökség  hatása  látszik, 
de  van  nyoma  az  iráni  és  a  mongol  nyelvek  befolyásának  is.  A  magyar  nemzet 


12.  kép.  A  finn-ugor  népek  elágazása. 

a  honfoglalás  előtt  több  török  fajú  néptöredék  beolvadásával  növekedett  s  ezek 
a  török  jövevények  számos  új  szóval  gazdagították  a  pogány  magyarok  nyel- 
vét. Még  a  honfoglalás  előtt  kezdődött  a  szláv  hatás,  mely  a  honfoglalást  követő 
századokban  egyre  érezhetőbb  lett.  Követte  a  szlávot  a  kereszténység  felvételé- 
vel egyre  erősbödő  német,  olasz  és  latin  hatás. 


A  pogány  magyarok  költészete. 

A  magyarok  legrégibb  költői  valószínűleg  a  sámánok  voltak,  az  urálaltaji 
pogány  népek  varázsló  papjai.  Ezek  a  sámánok  nemcsak  az  áldozatok  alkal- 
mával űzték  bűvölő,  zenélő  és  énekmondó  mesterségüket,  hanem  más  alka- 
lommal is. 

Sajnálni  lehet,  hogy  az  1001.  évet  megelőző  időszakból  nem  maradt  korunkra 
egyetlen  magyar  nyelvű  írásmű  sem.  Csak  sejtjük,  hogy  lehetett  valamiféle  nép- 
költészet, de  bizonyosat  mondani  nem  tudunk.  Többnyire  találgatásokra  va- 
gyunk utalva. 

Az  egyik  mód,  amelynek  segítségével  következtetéseket  vonhatnánk  le  : 
a  rokon  népek  megfigyelése.  Gyönge  alap.  Az  oroszországi  folyamok  mellett 
barangoló  vogul  sem  a  régi  már,  s  ha  az,  akkor  sincsen  jogunk  arra,  hogy  szoká- 
sait és  költészetét  az  ősmagyarokéi  gyanánt  tüntessük  fel. 

A  másik  mód  az  volna  :  kutassuk  a  magyar  népköltés  ősi  darabjainak 
esetleg  még  lappangó  maradványait.  Szóval  következtessünk  vissza  népkölté- 
szetünk mai  termékeiből  a  pogány  kor  költői  világára.  Ingoványos  talaj.  Az 
ilyen  tudományos  játékokhoz  mindig  fér  enyhébb  vagy  szigorúbb  kritika  ;  az 
ilyen  ábrándos  próbálkozás  ma  már,  ezer  esztendő  után,  elkésett  dolognak 
mondható.  A  visszakövetkeztetések 
kora  lejárt. 

Bizonyos,  hogy  a  harci  kalandok 
felé  lelkesedéssel  fordult  a  pogány  ma- 
gyarok képzelete.  Attüa  hun  hőseiről 
és  Árpád  magyar  vitézeiről  egyaránt 
sokat  tudtak  beszélni  a  nép  mese- 
mondói, de  már  arról,  hogy  elbeszé- 
léseiknek tartalma  és  formája  milyen 
volt,  nem  mondhatunk  semmi  bizo- 
nyosat. 

Irodalomtörténetíróink  tanítása 
szerint  az  ősmagyarok  történeti  elbe- 
szélései két  csoportba  oszthatók  :  a  hún 
mondák  és  a  magyar  mondák  csoport- 
jára. Az  előbbiek    a    magyar  nemzet 

hún  vonatkozású  elbeszéléseit,  az  utóbbiak  a  magyar  honfoglalás  köré  fűződő 
történeteket  foglalják  magukban.  Hún  mondáink  tudósítása  szerint  a  hún  nép 
és  a  magyar  nép  két  őse,  Hunor  és  Magyar,  egy  atyától,  a  bibliai  Nemróttól 
származik.  A  testvérpár  egy  nőstény  szarvas  sikertelen  üldözése  közben  a 
Maeotis  tó  egyik  gyönyörű  szigetére  téved.  A  dús  tartomány  új  hazájukká 
válik.  Letelepednek  benne  vitézeikkel  együtt.  De  miután  Dul  király  pusztában 
vigadó  két  leányát  és  ezek  hölgykíséretét  magukkal  ragadják,  megszaporodott 
fajukat  csak  Scythia  nagy  pusztasága  tudja  eltartani.  Századokon  át  kóborol- 
nak e  területen  vitéz  csapataikkal.  Innen  indulnak  hét  főkapitánnyal  és  száz- 
nyolc törzzsel  a  római  Pannónia  ellen.  Nyugat  hadereje  Macrinus  és  Detre 
vezérlete  alatt  a  Tárnok  völgyben  ütközik  meg  velük.  Rengeteg  hún  és  római 
holtteste  fedi  a  csatamezőt ;  elesik  Kéve  hún  vezér  is,  kinek  sírja  adja  Keve- 
háza  nevét.  Caesunmaurnál  újra  megütköznek.  Macrinus  elesik ;  Detre  egy 
nyulai  homlokában  vágtat  Róma  felé  ;  a  hún  vezérek  közül  csak  Attila  és  Buda 
maradnak  életben.  A  királynak  kikiáltott  Attüa  megosztja  testvérével,  Budával 
a  hatalmat.   A  világ  pőrölye,  Isten  ostora  lesz.  De  midőn  nagy  diadalai    után 


13.  kép.  Hunor  és  Magyar  vadászata. 

visszatér  dunamelléki  székhelyére,  Sicambriába,  Budát,  ki  távolléte  alatt  az 
ő  birtokrészére  is  átterjeszti  hatalmát,  tulajdon  kezével  megöli,  testét  a  Dunába 
veti.  Hatalma  előtt  most  már  alig  áll  meg  valaki.  Megvívja  a  catalaunumi 
ütközetet,  feldúlja  Aquileját.  Róma  feldúlásától  csak  Leó  pápa  könyörgése 
tartja  vissza.  Hatalma  tetőpontján  áll,  midőn  lakodalmát  tartja  a  gyönyörű 
Mikolttal.  A  menyegző  éjjelén  orrvérzése  megöli.  Az  egész  hún  birodalom 
megrendül  a  halálhír  hallatára.  Miután  a  hű  hún  nép  a  világ  félelmének  testét 
hármas  koporsóba  zárva  ismeretlen  helyre  rejti,  megindul  az  öldöklő 
testvérharc.  A  főhatalomért  a  két  Attila-fiu,  Aladár  és  Csaba  ver- 
seng ;  ezt  a  hunok,  azt  az  eddig  elnyomott  idegének  pártolják.  A  hún 
hatalom  tönkremegy,  Aladár  elhal  sebeiben,  Csaba  tizenötezer  vité- 
zével Görögországba,  majd  innen  scythiai  vérei  közé,  a  magyarok- 
hoz megy.  Szünetlen  sürgeti  őket,  térjenek  vissza  valamennyien 
jogos  birtokukba,  Magyarországba,  hogy  a  németeken  bosszút  állja- 
nak. A  hunokból  Attila  földén  csak  háromezer  marad.  Ezek,  a  nyu- 
gati népektől  való  félelmükben,  Hunnia  délkeleti 
bércei  között  húzódnak  meg  és  ott  többé  nem 
hunoknak,  hanem  székelyeknek  hívják  magukat. 
S  midőn  több  nemzedék  megújulása  után  scythiai 
testvéreik  megérkeznek,  örvendve  csatlakoznak 
ezekhez  a  másodízben  beköltöző  hunokhoz,  azaz 
a  honfoglaló  magyarokhoz. 

A  magyar  honfoglalás  mondái  elbeszélik,  hogy 
Csaba  egyik  unokája,  Előd  fejedelem,  uralkodott  a 
scythiai  magyarokon.  Ebben  az  időben  a  fejede- 
lem feleségének,  a  magtalan  Emesnek,  álomlátása 
örömmel  töltötte  el  a  lelkeket.  Az  álomfejtő  tál- 
tosok azt  jövendölték,  hogy  a  születendő  fejedelmi  sarj  Scythiából 
egy  szebb  hazába  vezeti  népét  és  dicső  uralkodók  atyjává  leszen. 
Emesnek  csakugyan  fia  születik :  Almos  vezér,  ki  felnövekedvén, 
megindul  a  magyar  nép  élén  Attila  örökségének,  Magyarországnak  elfoglalására. 
Midőn  hosszú  ideig  tartó  barangolás  után  Erdély  földjére  érnek,  meghal  Almos, 
de  a  húnutód  székelyek  örvendve  egyesülnek  véreikkel.  Együttesen  fognak  az 
ország  visszahódításához.  Álmos  helyett  fia,  Árpád,  lesz  a  magyar  nemzet  fejévé. 
Az' új  fejedelem  követe,  Kusid,  földet,  füvet,  vizet  kér  Szvatopluk  morva  fejede- 
lemtől, s  cserébe  aranyos  fékű,  aranyos  nyergű  fehér  lovat  visz  ajándokul.  Szva- 
toplukot  megörvendezteti  az  értékes  küldemény.  A  féket,  nyerget,  lovat  a  hódolat 
jelének  nézi,  míg  a  magyarság  az  egykori  magyar  föld  vételárának.  Hamarosan 
heves  harc  tör  ki.  A  honfoglalók  győznek.  Árpád  hősies  küzdelmek  árán  birto- 
kába veszi  Magyarországot.  Halála  után  népe  megfélemlíti  az  összes  környező 
országokat.  Kalandos  hadjárataikon  temérdek  zsákmányt  szereznek,  nagy 
hadi  vállalatokat  visznek  véghez.  Még  Konstantinápolyt  is  megszállják.  A  világ- 
város falai  alatt  a  kis  termetű,  erős  Botond  földhöz  sújtja  az  elbizakodott  görög 
óriást,  úgy  hogy  az  rögtön  kiadja  lelkét.  Az  egész  görög  udvar  pironkodva  vonul 
vissza  a   város  bástyájáról.  Ez  alkalommal  vágja  be  Botond  bárdjával  a  kon- 


14.  kc'p.  Attila 
király. 


I.  fejezet.  Irodalmunk  a  pogányság  korában. 


29 


stantinápolyi  nagy  rézkaput.  A  támadt  résen  egy  ötesztendős  gyermek  könnyen 
be-  és  kijárhatott.  De  Ágostánál  Léi  és  Bulcs  népét  már  lemészárolja  a  német 
császár,  s  a  dühös  németek  magának  az  elfogott  két  vezérnek  is  kioltják  életét. 
Léi  vezér  még  itt  is  emlékezetessé  teszi  nevét.  Utolsó  órájában  kürtje  csapásá- 
val a  másvilágra  küldi  a  győzelmes  császárt,  hogy  majd  ott  szolgája  legyen. 
A  vesztett  csatából  csak  hét  magyar  menekül  meg,  de  ezekre  itthon  szomorú 
sors  vár.  A  nemzet  megveti  őket  és  ők  énekes  koldusokká  lesznek. 

Ez    a  tartalma   a   magyar  húnmondáknak  és  a  magyar  honfoglalás  mon- 
dáinak. Az  érdekes  mondákat  külön- 
böző latin  szövegek  őrizték  meg  szá- 


t!5.  kt'p.  A  magyarok  bejövetele. 


munkra  ;  —  s  ezen  a  ponton  kezdődik  az  ellenvetések  és  kétségeskedések  hosszú 
sorozata. 

A  tényállás  a  következő.  Az  úgjmevezett  magyar  húnmondák  és  magyar 
honfoglaláskori  mondák  rövidebb-hosszabb  latin  nyelvű  krónikákban  maradtak 
fenn.  Ezeket  a  hazai  deák  krónikákat  több  száz  esztendővel  az  után  írták,  hogy 
Árpád  magyarjai  mai  hazájuk  földjén  megtelepedtek.  A  szerzeteskrónikások 
felhasználtak  egyet-mást  a  magyar  nép  történeti  elbeszéléseiből,  de  anyagukat 
túlnyomó  részben  a  külföldi  krónikák  lapjairól  kölcsönözték. 

Mikor  irodalomtörténetíróink,  az  1850-es  évektől  kezdve,  tüzetesebben 
kezdtek  foglalkozni  a  régi  magyar  szellemi  élet  fontosabb  kérdéseivel,  úgy  lát- 
ták, hogy  a  magyarországi  középkori  krónikákból  fényt  lehet  deríteni  az  ősi 
pogány  költészet  homályos  területére. 

Meggyőződésük  szerint  a  krónikáinkban  található  történeti  elbeszéléseket 
a  magyar  nép  ajkáról    jegyezték  le  latinul  fogalmazó    szerzeteseink.    Hitték, 

hogy  a  magyar  hősmondáknak  egész  tömege  bukkant  fel  előttük  latin  kivonatok- 
ban. Később  bekövetkezett  a  nem  várt  csalódás.  Kiderült,  hogy  a  mondák 
nagyobbik  csoportja  külföldi  kéziratok  lapjairól  került  át  a  hazai  kódexekbe, 
s  hogy  az  eredetinek  tetsző  kisebbik  csoport  sem  vethet  igazi  világosságot  a 
pogány  magyar  nemzet  költői  ké- 


16.  kép.  Botond  párbaja  a  göröggel. 

pességeire.  Alig  is  képzelhető  nehezebb  feladat  mint  az  ilyen  szöveg-kikövet- 
keztetés.  Megállapítani  :  mi  a  pogánykor  leleménye,  mi  a  későbbi  századok 
mesélgetése  ;  mi  a  külföldi  átkölcsönzés,  mi  a  szerzetesek  koholmánya  ;  mi  az 
igazi  történet  és  melyek  a  költött  részek. 

Csak  egy    a  bizonyos  :    hogy  írásos  maradványunk  nincs   a    pogánykorból. 


17.  kép.  Zománcos  korong. 


II.  FEJEZET. 

IRODALMUNK  AZ  ÁRPÁD-HÁZI  KIRÁLYOK 

KORÁBAN. 

(1001-1301.) 

Az  Árpád-kori  magyar  nyelvű  irodalom. 

jZENT  ISTVÁN  király  megkoronázásával  kezdetét  vette  Árpád-házi 
királyaink  uralkodásának  háromszáz  esztendős  időszaka.  Magyar- 
ország lassankint  rendezett  európai  birodalommá  alakult  át. 

A  műveltség  terjesztését  a  római  katolikus  papság  vállalta  ma- 
gára. Aki  a  középkorban  hajlandóságot  érzett  a  szellemi  munka  iránt  vagy  aki 
menekülni  óhajtott  a  katonáskodás  terhei  alól,  az  pappá  lett.  A  kolostorok 
megteltek  éleseszü  jobbágy  fiukkal  :  áhitatos  és  boldog  emberekkel,  kiknek  nem 
kellett  rettegniük  a  bosszús  földesúr  szeszélyeitől.  Ahány  kolostor  épült,  annyi 
tűzhelye  emelkedett  a  tudományoknak  és  művészeteknek.  Egymásután  tele- 
pedtek be  a  benedekrendiek,  ciszterciek,  premontreiek,  ágostonosok,  kartauziak, 
domokosrendiek,  ferencesek,  pálosok  és  a  különböző  szerzetes-lovagrendek. 

Míg  a  földbirtokos  nemesemberek  tanultsága  a  fegyverek  forgatására 
szorítkozott,  a  papi  férfiak  többnyire  rendes  iskolai  nevelésben  részesültek. 
A  püspökök,  kanonoki  testületek  és  szerzetesrendek  iskoláiban  sok  értelmes 
egyén  serdült  fel.  Az  egyházi  pályára  készülő  ifjak  megtanulták  az  olvasást, 
azután  a  betűvetés  tudományát.  Táblára  kent  viaszba  írtak  hegyes  íróvessző- 
vel. Aki  viaszba  már  tudott  írni,  nád-  vagy  lúdtollat  kapott,  s  ha  írása  biztos 
volt,  megkezdhette  a  kéziratok  másolását.  Az  elemi  tanulmányok  befejezése 
után  a  latinnyelvi  és  hittani  leckék  évei  következtek,  amelyeknek  befejezése 
után  felszentelték  az  ifjú  papnövendéket. 

Papjaink  buzgón  szaporították  a  latin  nyelvű  kéziratok  számát,  úgy  hogy 
némelyik  kolostorban  több  száz  kódex  állt  a  szerzetesek  rendelkezésére.  Való- 
ságos kincshalmaz  volt  ez  abban  az  időben,  mikor  egy-egy  kéziratért  meglepően 
nagy  összegeket  fizettek  ki.  Az  írott  könyvek  nagy  értékére  nézve  alig  hoz- 
hatnánk fel  jellemzőbb  adatot  Gutkeledi  Vid  eseténél.  Ez  a  magyar  úr  a  tatár- 
járás után  kölcsönkérte  a  csatári  monostor  bibliáját,  de  mikor  a  kézirat  vissza- 

adására  került  a  sor,  kénytelen  volt  bevallani,  hogy  a  kölcsönkért  kötet  eltűnt 
kezei  közül.  Gondatlanságáért  súlyosan  bűnhődött,  mert  a  károsult  szerzeteseket 
egész  vagyonnal,  muramelléki  és  somogymegyei  birtokaival  tartozott  kárpótolni. 
A  magyarországi  Árpád-kori  kéziratok  közül  kevés  jutott  korunkra  ;  igaz, 
hogy  egyházi,  jogi  és  történeti  vonatkozású  latin  szövegeik  csak  másodsorban 
érdekelhetik  a  múlt  idők  irodalmának  kutatóját.  Annál  nagyobb  figyelemre  tart- 
hatnak számot  a  magyar  nyelvű  írásos  maradványok. 

Árpád-kori  magyar  nyelvemlékeink  száma  felette  csekély.  Az  1001  és  1301 
közé  eső  három  évszázadból  mindössze  három  magyar  nyelvű  szöveget  isme- 
rünk. Irodalmi  emléknek  egyik  sem  nevezhető,  de  azért  végtelen  becses  marad- 
vány mind  a  három.  Megállapíthatjuk  belőlük  :  hogyan  hangzott  a  magyar 
nyelv  az  Árpádok  korában. 

A  magyar  nyelv  első  írott  emléke  a  tihanyi  benedekrendi  apátság  1055. 

évi  alapító  oklevele.  Latin 
nyelvű  szövegében  ötven- 
nyolc magyar  szó  és  kilenc 
magyar  képző  meg  rag  for- 
dul elő.  Egyik  mondata  csak- 
nem egészen  magyar  szavak- 
ból áll.  Az  oklevél  fogalma- 
zója, Miklós  püspök  —  I.  Endre 
magyar  király  jegyzője  — 
nem  tudott  tökéletesen  lati- 
nul, s  ezért  a  nehezebb  helye- 
ken nem  is  próbálkozott  meg 
a  magyar  szavak  lefordításá- 
val. A  tihanyi  alapítólevél 
mint  művelődéstörténeti  for- 
rás is  nagybecsű.  Bemutatja 
egy  tizenegyedik  századi  ko- 
lostor gazdasági  életét.  Meg- 
tudjuk belőle,  hogy  a  tihanyi 
apátság  földjeit  hatvan  ház- 
hely lakossága  művelte,  szől- 
leire  húsz  vincellér  ügyelt. 
Harmincnégy  ménlovát  és 
ezek  kancáit  öt  csikós  gon- 
dozta, száz  tehenét  három  gu- 
lyás, hétszáz  birkáját  három 
juhász,  száz  disznaját  két 
kanász,  ötven  méhkasát  két 
méhész.  Ezenkívül  húsz  lovas 
legény,  tíz  halász,  két  szakács, 
két  varga,  két  ács,  egy  ötvös, 
18.  kep.  Szent  István  születése.  két   kádár,   két   molnár,    egy 


II.  fejezet.  Irodalmunk  az  Árpád-házi  királyok  korában. 


33 


19.  kép.  KönyA  író  barát. 


faragó,  egy  mosó  ember,  egy  tímár  és 
tíz  cselédleány  állott  a  kolostor  szol- 
gálatában. 

Az  1055.  évi  tihanyi  alapítólevél 
után  egyre  sűrűbben  következnek  azok 
a  latin  okmányok,  amelyekből  a  ma- 
gyar szavaknak  egész  tömege  gyűjt- 
hető össze.  A  latin  mondatokba  szőtt 
magyar  szavak  mint  személyek,  helyek, 
utak,  vizek,  fák,  eszközök  nevei  kerül- 
nek elő.  Kiválóan  becses  forrásai  a 
magyar  helyesírás,  hangtan  és  szókincs 
történetének. 

Legrégibb  összefüggő  szövegű 
nyelvemlékünk  :  a  Halotti  Beszéd  és 
Könyörgés.  A  huszonhat  soros  becses 
maradvány  II.  Endre  király  korából  való.  Tömör  mondataiban  hatalmas  nyelvi 
erő  tűnik  fel.  Darabos,  de  közvetlen  és  hatást  keltő  minden  sora :  »Lát játok, 
feleim,  szömtökkel,  mik  vagymok  !  Isa  por  és  hamuv  vagyrnok.«  Az  Isten  sok 
malasztban  teremtette  az  emberek  ősét,  Ádámot ;  neki  adá  az  egész  paradicso- 
mot ;  csupán  egy  fa  gyümölcsétől  tiltá.  De  Ádám  engedett  az  ördög  csábítá- 
sainak és  evett  a  tiltott  gyümölcsből.  Magának  és  fajának  halálát  ette !  A  hara- 
gos Isten  belevető  őt  e  bajos  világba,  s  bizony  egy  ember  sem  kerülheti  ki  a 
sírvermet.  Azért  is  könyörögnünk  kell  a  meghal tnak  lelkéért,  hogy  a  mennyeiek 
irgalmazzanak  neki  s  a  kegyelmes  Ür  bocsássa  meg  ő  minden  bűnét.  Szerel- 
mes barátim  !  Imádkozzunk  e  szegény  ember  lelkéért !  —  Ez  a  gondolatmenete 
a  Halotti  Beszédnek  és  Könyörgésnek.  Az  1210  tájáról  való  szöveg  megértése 
nem  ütközik  felötlő  nehézségekbe.  A  névtelen  magyar  pap  tizenharmadik 
század-eleji  beszéde  voltaképen  azonos  a  mai  magyar  nép  nyelvével. 

Halotti  Beszédünk  és  Könyörgésünk  a  magyarországi  középkori  könyv- 
írás legrégibb  emlékében,  a  Pray-kódexben  maradt  fenn.  A  latin  nyelvű  kötet 
eg}'  miséskönyvet,  egyházi  rendszabályokat,  halotti  szertartásokat,  naptárt  és 
krónikát  tartalmaz.  Százötvennegyedik  levelén  olvasható  a  Halotti  Beszéd  és 
Könyörgés. 

Az  utolsó  Árpád-házi  királynak,  III.  Endrének  idejéből  maradtak  fenn  a 
legrégibb  magyar  nyelvű  lapszéli  jegyzetek  :  a  Gyulafehérvári  Glosszák.  A  fenn- 
maradt tizenöt  sort  János  ferences  barát  vezette  be  az  előtte  fekvő  latin 
kéziratba  1300  körül.  Rövid  mondatai  Jézus  Krisztus  érdemeit  dicsőítik  : 


Hábróságben  valáknak  kegyössége. 
Eleknek  öröksége. 
Kórságban  valáknak  egéssége. 
Szükségben  valáknak  bősége. 
Éhező  népeknek  .  .  . 


Csudálatos  mívinek  jelenetviben. 

Önnön  szájával  mondott  igének  tanóságában. 

A  magyar  irodalom  története. 


Szent  oltáron  könyér  képében. 
Az  keresztfán  figgő  képében. 

Önnön  tanochtványának  árulatja. 
Nemzet vi  népnek  vádolatja. 
Jeruzsálem  városának  tisztes  fogadatja. 
Isten  fiának  ártatlansága. 
Halálának  szidalmas  kina. 
Bódogasszonnak  szeméhei  látatja. 

20.  kép.  Béla  párbaja. 


A  finnugor  nyelvek  közül  a  magyar- 
nak vannak  legrégibb  írásos  maradvá- 
nyai. Segítségükkel  megfejthető  az  az 
érdekes  kérdés  :  miként  hangzott  a  ma- 
gyar nyelv  az  Árpádok  korában  ?  A  tétel 
megoldása  eleinte  számos  nehézségbe  üt- 
között, aminek  legfőbb  oka  régi  nyelv- 
emlékeink helyesírásának  tökéletlenségé- 
ben keresendő.  Mivel  a  latin  betűk  nem 
voltak  elégségesek  a  hangokban  gazdag 
Árpád-kori  magyar  beszéd  pontos  lejegy- 
zésére, kódexíróink  különféle  jelekkel  és 
sajátságos  betükombinálásokkal  iparkod- 
tak a  magyar  hangok  kiejtését  megjelölni. 
Az  újabb  nyelvtudományi  búvár  lat  kide- 
rítette, hogy  az  Árpád-kori  magyar  beszéd  aránylag  csekély  fokban  különbö- 
zött a  jelenlegitől.  A  mai  olvasó  is  eléggé  megértheti  a  hét  évszázad  előtt  élő 
magyar  elődök  nyelvét ;  azt  a  nyelvet,  amelyet  a  tihanyi  alapítólevél,  a 
Halotti  Beszéd  és  a  Gyulafehérvári  Glosszák  már  megállapodott  formában 
mutatnak  be. 

Arról,  hogy  milyen  lehetett  az  Árpád-kori  magyar  népköltészet,  csak  sej- 
telmeink vannak.  Annyit  tudunk,  hogy  nagyobb  számban  éltek  olyan  vándor 
énekmondók,  akik  az  ország  királyainak  és  nemeseinek  mulattatásával  keres- 
ték kenyerüket.  Ezek  a  kósza  énekesek  :  regős, 
igric,  hegedős,  lantos,  sipos,  gajdos,  varázsos, 
kobzos,  pakocsás,  támbos,  jejtős,  deák  és  ének- 
mondó névváltozásokkal  szerepelnek  latin  okle- 
veleinkben. A  legrégibb,  név  szerint  ismert  regős  : 
Chiper,  a  csallóközi  énekmondó.  Sajnálni  lehet, 
hogy  Árpád-kori  énekeseink  munkáiból  egyetlen 
darab  sem  maradt  fenn  ;  legfeljebb  a  népies  elbe- 
szélő költészet  tárgj^köréről  sejthetünk  egyet- 
mást.  Tudjuk  például,  hogy  voltak  királymon- 
dáink, amelyeknek  anyagát  latinul  író  króniká- 
saink szívesen  felhasználták  kézirataik  összeszer- 
kesztése  alkalmával. 

A  királymondák  latin  kivonatairól  ugyanazt 
lehetne  mondani,  amit  fentebb  a  magyar  hún- 
mondákról  és  a  honfoglalás  mondáiról  állítot- 
tunk :  bajos  eldönteni,  mennyi  bennüli  az  igaz 
történet  és  mennyi  a  költött  részlet.  Legszíne- 
sebbek a  Szent  Lászlóról  szóló  krónikás  tudósí- 
tások. A  szent  királynak  már  atyja,  Béla  is 
vitéz  ember,  méltó  az  utókor  dicséretére.  Béla, 
kit  hazulról  rútul  elüldöznek,   a   lengyel   udvar-  21.  kép.  Szent  László. 

ban  nagy  becsületet  szerez  a  magyar  névnek.  A  lengyelek  ellen  támadó  pomerán 
vezért  párviadalban  leteríti,  mire  az  örvendező  lengyel  fejedelemtől  a  pomerá- 


22.  kép.  Szent  László  megszabadítja  azelrablott  magyar  leányt. 

nok  adóját  és  a  lengyel   fejedelem   leányát   nyeri   jutalmul.  Később  visszatér 
Magyarországba,   mert  bátyja,  Endre  király  haza  édesgeti.  Endrének  szüksége 

van  a  híres  katonára,  mert  országát  a  német  császár  seregei  fenyegetik  s  a 
maga  ereje  csekély  a  fenyegető  ellenség  visszaszorítására.  Béla  megjelenik  és 
győz,  de  bátyja  hálátlanul  viselkedik  vele  szemben,  mire  kiüt  a  testvérháború  : 
Endre  elesik,  Béla  a  trónra  kerül.  A  két  testvér  viszálykodását  fiaik  öröklik, 
akik  közül  László,  a  szent  életű  hős,  bálványa  lesz  alattvalóinak.  Nemzete 
ámulva  tekint  reá  és  tetteiről  csodákat  regél.  Ő  az,  aki  megsemmisíti  a  kunok 
hadát  és  súlyosan  megsebesülve  is  utána  vágtat  a  leányrabló  kún  vitéznek  ; 
ezt  elejti,  a  leányt  kiszabadítja.  Ö  az,  akinek  mellére  egy  hófehér  hölgymenyét 
rejtezik,  hogy  serege  szerencséjét  megjelentse.  Ö  az,  aki  előtt  az  agancsain 
lobogó  szövétnekeket  viselő  csodaszarvas  megjelenik.  A  tordai  szirt  tátongó 
hasadékká  szakad  lova  mögött,  hogy  pogány  üldözőit  visszarettentse  út  jók- 
ban. Imádságára  kövecsekké  válik  a  megfutamodott  ellenség  pénze,  amelyen  a 
magyarok  mohón  kapkodnak.  Bárdja  vizet  fakaszt,  könyörgése  bölénycsordát 
varázsol  elő.  Nyílvesszeje  megleli  a  döghalált  gyógyító  füvet.  Kardos  angya- 
lok jelennek  meg  fejénél.  A  kocsi  magától  megindul  holttestével.  Halála 
után  csoda  csodára  kél  sírja  fölött.  Ez  a  nagy  ember  —  a  Bécsi  Képes  Krónika 
szavai  szerint  —  »tündöklött,  mint  ködben  a  hajnali  csillag  és  világított  népe 
előtt,  mint  a  húsból  kiolvasztott  zsír«. 

Az  Árpád-kori  latin  nyelvű  irodalom. 

Árpád-kori  magyar  nyelvű  emlékeink  száma  elszomorítóan  csekély.  Vigasz- 
talóbb képet  mutat  a  latin  nyelvű  irodalom.  Különösen  felkelti  figyelmünket 
a  legendák  és  a  krónikák  csoportja. 

A  legrégibb  Árpád-kori  legenda  Szent  Gellért  csanádi  püspök  életéről  szól. 
Szent  Gellért  Velencében  született  ősi  patrícius-családból.  Jámbor  szülei  szer- 
zetesnek adták  s  ő  annyira  kitűnt  erényeivel,  hogy  társai  már  fiatal  korában 
apáttá  választották.  Magyarországba  véletlenül  jutott.  A  Szentföld  felé  vitor- 
lázott, de  egy  erős  vihar  kiszállásra  kényszerítette,  s  ekkor,  a  dalmát  partokon, 
vette  hírét  Szent  István  király  apostoli  buzgólkodásainak.  Itt  maradt  Magyar- 
országon, prédikálni  kezdett  s  hatásos  szónoklataival  annyira  elragadta  hall- 
gatóit, hogy  Szent  István  király  őreá  bízta  fiának,  Imre  hercegnek,  nevelését. 
A  buzgó  olasz  barát  sok  ideig  dicsőséggel  viselte  tisztét  s  csak  akkor  vonult 
félre,  midőn  a  herceget  megerősítette  az  erényekben.  Ezután  remete  lett.  Hét 
évig  éldegélt  a  bakonybéli  rengeteg  alján  :  dolgozott,  imádkozott,  elmélkedett 
és  szerkesztgette  könyveit.  Midőn  Szent  István  király  megalapította  a  csanádi 
püspökséget,  Gellértet  nevezte  ki  az  új  egyházmegye  első  püspökévé.  A  szent 
életű  férfiú  lángoló  lelkesedéssel  terjesztette  Isten  igéit.  De  István  király  halála 
után  szomorú  napok  következtek  a  magyarországi  kereszténységre  :  a  pogányok 
fellázadtak  és  mindenfelé  öldösték  az  új  vallás  papjait.  A  fáradhatatlan  csanádi 
püspök  a  budai  Gellérthegyen  szenvedett  vértanúságot  hitéért.  A  hegy  tetejéről 
a  mélységbe  taszították  s  midőn  látták,  hogy  még  liheg,  fejét  szétzúzták,  mel- 
lébe lándzsát  döftek. 

Ez  a  Gellért-legendának  rövidre  fogott  tartalma.  Az  érdekes  részletekben 
bővelkedő  életrajzot  Valter  benedekrendi  szerzetes  készítette,  a  csanádi  püspök 

jámbor  térítőtársa.  EgjTébiránt  Szent  Gellért  maga  is  író-ember  volt,  még  pedig 
egjdke  a  legbuzgóbbaknak.  Hittudományi  fejtegetéseiből  századának  általános 
tudását,  a  középkori  skolasztikus  bölcselkedés  egész  rendszerét  meg  lehet  ismerni. 
Legnevezetesebb  alkotása  az  a  latin  nyelvű  munka,  melyet  Szent  István  király 
intelmei  néven  ismer  irodalomtörténetírásunk.  Ezt  a  fejedelmi  szózatot  Szent 
István  király  nevében  írta  Szent  Imre  herceghez,  a  magyar  trónörököshöz,  kit 
éveken  keresztül  oktatott  a  keresztény  tudományokban.  Az  Intelmek  politikai 
és  erkölcstani  tanácsadásai  méltók  a  dicséretre.  A  gyöngéd  atyai  érzelmek  neme- 
sen olvadnak  benne  össze  az  uralkodói  higgadt  intésekkel,  a  komoly  vallásosság 
hangjai  az  államférfiú  józan  utasításaival.  írója  a  Szentháromság  egy  Isten 
nevében  fejtegeti,  miért  szükségesek  minden  ember  számára  az  életintelmek  s 
miért  főként  a  királyoknak.  Buzdítja  a  trónörököst  a  katolikus  vallás  meg- 
tartására, az  egyház  védelmére,  a  papok  tiszteletére,  a  nemesekkel  való  türelmes 
bánásmódra,   az  irgalmas  bíráskodásra,   a  jövevények  szíves  befogadására,   a 

Incvpvr  y\vr>iOs  crürvtcüs  hunocbtvtru^ 

23.  kép.  Kézai  krónikájának  kezdősorai. 

tanácsadók  megbecsülésére,  az  elődök  példájának  követésére,  az  ájtatosságra, 
a  szív  erényeire.  Ez  a  tíz  fejezetből  álló  irat  nyitja  meg  a  magyar  Corpus  Juris 
törvényeinek  sorozatát. 

Szent  Gellért  életrajzán  kívül  több  kisebb-nagyobb  legendánk  maradt 
fenn.  Szent  István  király  életének  történetét  több  különböző  szövegű  kézirat 
őrzi.  Szent  Imre  herceg  áhítatos  cselekedeteiről  szintén  olvashatunk  egyet-mást. 
Van  legendánk  Szent  Mór  pécsi  püspökről,  András  pórról,  a  vágmelléki  remeté- 
ről és  Benedek  mártírról,  akit  lelketlen  rablók  öltek  le  felvidéki  barlangjában. 
Szent  László  királynak  is  maradt  fenn  az  Árpádok  korszakából  egy  kisebb  ter- 
jedelmű latin  életírása,  de  ez  a  vázlat  halavány  színekkel  festi  hősét.  Króni- 
káinkból a  szent  életű  uralkodó  fényes  alakja  sokkalta  megkapóbban  dom- 
borodik ki. 

A  történeti  munkák  sorát  Béla  király  névtelen  jegyzőjének  könyve  nyitja 
meg  a  tizenharmadik  században.  Az  érdekes  krónikában  a  magyar  honfoglalás 
históriáját  olvassuk.  Megismerkedünk  Scythia  földjével,  az  ott  lakó  vitéz  scy- 
thákkal,  a  magyarok  őseivel ;  olvasunk  a  magyarok  hosszú  vándorútjáról,  Álmos 

első  vezérről  és  Árpádról,  a  honfoglalóról ;  felvonulnak  előttünk  a  honfoglalás 
összes  mozzanatai,  a  nevezetesebb  külföldi  kalandozások,  Zsolt  és  Taksony 
vezérek  kora.  Az  utolsó  sorokban  feltűnik  Géza  vezér  és  Szent  István  alakja  : 
»Toksun  vezér  pedig  nemze  Geysa  nevezetű  fiat,  Magyarország  ötödik  vezérét. 
S  azon  időben  a  besenyők  földjéről  jőve  egy  fejedelmi  származású  vitéz,  kinek 
neve  vala  Thonuzoba,  Urkund  atyja,  kitől  a  Thomoy-nemzetség  származik  ; 
kinek  Toksun  vezér  lakóföldet  ada  a  kemeji  részeken  a  Tiszáig,  ahol  most 
Obad  rév  vagyon.  Hanem  ez  a  Thonuzoba  Szent  István  király,  Toksun  vezér 
unokája,  idejéig  élt.  S  midőn  boldog  István  király  az  élet  igéit  hirdeté,  és  a 
magyarokat  keresztelé,  akkor  Thonuzoba,  hitben  gyenge  lévén,  nem  akara 
lenni  kereszténnyé,  hanem  nejével  együtt  élve  temettetett  az  obadi  révbe, 
nehogy  keresztelve  maga  s  neje  a  Krisztussal  örökké  élne  ;  de  fia,  Urkund,  keresz- 
ténnyé léve,  él  a  Krisztussal  mindörökre. « 

Béla  király  névtelen  jegyzője  —  Anonymus  —  1200  táján  élt.  Ö  ugyan 
nem  mondja  meg,  hogy  melyik  Béla  királynak  volt  a  nótáriusa,  de  az  eddig' 
nyomozások  kétségtelenné  teszik  a  felvett  időpont  helyességét,  tehát  III.  Béla 
korát.  A  derék  magyar  pap  körülbelül  abban  az  időben  szerkeszthette  össze 
latin  szövegét,  mikor  a  magyar  Halotti  Beszéd  belekerült  a  Pray-kódexbe. 
Előszavában  megemlíti,  hogy  egyik  régi  iskolatársa  unszolta  munkára.  Barátja 
kívánságát  figyelembe  vette,  tollat  ragadott  s  a  különböző  történetírók  elbeszé- 
lése nyomán  hozzálátott  a  magyar  honfoglalás  történetének  megírásához.  Nem 
akarta,  hogy  a  nagyszerű  múlt  feledésbe  menjen.  »Hadd  tudja  az  olvasó,  mikép 
történtek  a  dolgok  ;  nem  illenék,  hogy  a  nemes  magyar  nemzet  eredetét,  vitézi 
tetteit  csak  a  parasztság  hamis  meséiből  vagy  a  hegedősök  csacska  énekéből 
ismerje,  hanem  inkább  mostantól  kezdve  az  írott  munkák  megbízható  elbeszé- 
léséből s  a  történelem  tiszta  magyarázatából  merítse  tudomását. «  Eszerint 
nem  a  magyar  mondákra  akart  támaszkodni,  hanem  a  történelmi  forrásmű- 
vekre. A  keze  ügyébe  eső  külföldi  históriai  szövegeket  fel  is  használta  alaposan, 
de  merített  a  hazai  szájhagyományokból  is.  Képzeletét  szintén  sűrűn  hívta  segít- 
ségül. Ilyenformán  kerek  szerkezetű,  eleven  előadású,  hazafias  szellemű  mun- 
kát adott,  de  egyúttal  olyan  alkotást,  melynek  történeti  forrásértéke  igen  cse- 
kély. Tudósításai  merőben  ellenkeznek  a  honfoglalásra  vonatkozó  többi  kútfő 
vallomásaival  és  jelenlegi  történeti  tudásunkkal. 

Kevesebb  fantáziával  dolgozott  —  1284  táján  —  Kézai  Simon  pap,  IV. 
vagy  Kún  László  király  udvari  káplánja.  Krónikája  összefoglaló  mű  :  a  magyar 
nemzet  története  a  legrégibb  időktől  IV.  László  király  koráig.  Kézai  elég  folyé- 
kony latinsággal  adta  elő  mondanivalóit,  de  egyes  fejezetei  nagy  aránytalan- 
ságot mutatnak.  Némelyik  helyen  bőbeszédű,  máshol  a  legfontosabb  eseménye- 
ket is  mellőzi.  Feltűnő  tartalmi  egyenetlenségének  oka  forrásaiban  kereshető, 
amennyiben  Kézai  néhány  előtte  fekvő  kézirat  latin  szövegét  sorakoztatta 
egymás  mögé  több-kevesebb  változtatással.  Eszerint  művében  csak  IV.  László 
históriájának  van  önálló  forrásértéke  ;  továbbá  a  függeléknek,  melyben  a  jöve- 
vény nemesekről  és  az  udvarnokokról  szól.  Történeti  anyagának  többi  része 
megtalálható  későbbi  krónikáinkban  is.  A  közös  ősforrás,  melyből  valamennyi 
krónikásunk  merített,  azóta  eltűnt. 

Anonymus  és  Kézai  munkái  mellett  megemlíthető  Julianus  domonkos- 
rendi szerzetes  útleírása,  mely  a  legérdekesebb  hittérítő  vállalkozások  egyikével 
ismerteti  meg  az  olvasót.  A  magyar  királyi  udvar  támogatásával,  1235-ben, 
négy  dömés  barát  —  köztük  Julianus  —  útnak  indult,  hogy  felkeresse  az  urál- 
vidéki  őshazában  visszamaradt  pogány  magyarok  utódait.  A  nagy  utat  egyedül 
Julianus  bírta  ki.  ö,  bár  rettenetes  nélkülözések  gyötörték,  a  mai  Orenburg 
táján  ráakadt  a  pogány  magyarokra.  Nyelvüket  teljesen  megértette  ;  azok  is 
az  ő  magyar  beszédét.  A  pogány  magyarok  nagyon  megörültek  Julianusnak. 
Házról-házra  vitték,  megmutogatták  neki  falvaikat,  kérdésekkel  halmozták  el, 
tanításaira  szorgalmasan  figyeltek.  Szerették  volna  maguknál  tartani,  de  a 
jámbor  dömés  barát  hazafelé  indult.  Itthon  örömmel  vették  híreit.  IV.  Béla 

király  udvarának  előkelői  ta- 
nácskoztak is  az  áttelepítés 
módjáról,  csakhogy  a  mongol 
hatalom  előrontása  minden  ter- 
vet megsemmisített.  Az  ázsiai 
hódítók  áradata  hamarosan  el- 


söpörte 
rokat. 

A 
mongol 


az    urálvidéki    magya- 


24.  kép.  Kún  László. 


Magyarországba  törő 
hadak  kegyetlenkedé- 
seinek történetét  a  jeles  mű- 
veltségű Rogerius  pap  írta  meg. 
Rogerius  olasz  ember  volt,  de 
életének  jelentékeny  része  a  ma- 
gyar korona  országainak  terüle- 
tén folyt  le.  Az  1241.  évi  tatár- 
járás idején  a  váradi  püspök 
udvarában  tartózkodott ;  a  tatá- 
rok elfogták,  magukkal  hurcol- 
ták, s  csak  hosszú  szenvedés 
után  szabadult  ki  kezük  közül.  Művében  bőven  ismerteti  Magyarország  álla- 
potát a  mongol  veszedelem  előtt ;  elbeszéli  a  sajóparti  ütközet  köré  fűződő 
eseményeket ;  leírja  végül  a  maga  kalandos  élményeit.  Krónikája  a  tatárjá- 
rás magyarországi  szakaszára  nézve  elsőrangú  forrásmunka.  Rogerius  jó  latin 
stílussal,  szemléletesen  ír  s  mindig  szem  előtt  iparkodik  tartani  az  igazságot. 
Egyes  helyei  olyanok,  hogy  lendület  dolgában  vetekednek  a  Bécsi  Képes  Kró- 
nika legszebb  részeivel. 

A  magyarországi  mongol  pusztítás  szörnyűségeiről  szól  az  a  kesergő  vers 
is,  a  Planctus  destructionis  regni  Ungarie  per  Tartaros,  mely  legrégibb  emléke 
a  hazai  deák  költészetnek.  A  névtelen  verselő  az  igazságos  Istenhez  fohászkodik. 
Vérfürdőben  és  lángokban  Magyarország  földje  ;  baromias  csorda  tiporja  tájait ; 
nincs  semerre  menekülés.  Omolhatnak  a  bánat  könnyűi.  A  nemzet  jobbjainak 
életét  kioltotta  a  döntő  csata  napja,  a  király  koronája  porban  hever.  Bűnösök 
voltunk  :  méltán  sújtott  az  ég  !  Most  már  szabadjára  dühöng  a  förtelmes  ellen- 

ség,  leroskadtak  az  Ür  oltárai,  legyilkoltan  hevernek  a  papok,  elnémult  a  szer- 
zetesek ajka.  Minden  élő  eszeveszetten  menekül.  De  talán  mégis  van  remény 
s  az  egykor  rettegett,  gazdag  Magyarország  újból  feltámad,  ha  az  Isten  úgy 
akarja  ...  A  harmincegy  strófás,  rímes  latin  ének  IV.  Béla  magyar  király  ural- 
kodásának első  évtizedéből  maradt  fenn.  Szerzője  magyar  volt :  egy  ismeretlen 
nevű,  költői  lelkű  szerzetes,  kit  kétségbeejtett  Pannónia  romlása.  Siralmas 
énekét  még  akkor  írta,  mikor  a  mongolok  Magyarországon  tanyáztak  s  bekö- 
szöntött az  1241.  és  1242.  esztendő  közé  eső  rettenetes  tél. 


23.  kép.  Sükösd  lector 

m.  FEJEZET. 

[RODALMÜNK  A  VEGYESHÁZI  KIRÁLYOK 

KORÁBAN 

:— íaaa.) 

Magyar  n>  elvemlékeink  megszaporodása. 

/^iC^  VWJYESHlZI  KIRÁLYOK  uralkodása  alatt  az  egyházi  és  világi 
vSftlÉÍn  e'em  között,  tannftság  dolgában,  még  mindig  szembeszökő  az  eOen- 
^S3n  tét.  Híg  a  papi  pályára  készülő  ifjak  serényen  iparkodtak  elsajátí- 
u^Js^L  :.i.r_  ^;:  ^  :^i:3aányáti  i  világi  arak  leg^őbfaaűi  ■rinden  5Zt_t~-_; 
foglalkozás  nélkül  nőttek  fel  jószágaikon.  íróink  némi  kivétellel  a  papok  salá- 
ból kerültek  ki ;  a  könyvtárak  elsősorban  a  katolikus  vallás  érdekeit  szolgálták. 

(j  tJ^-u^tie  UvéíTb^  sT^>*uc  l^Auc''íi'"/^t63-íí 
r  ^tü  vicctár  ^^£üíaw?;-ficr»-ftirirctc  mafit* 

"<ítii  c^ur  nem  tüSKc*  ^  ^  v,fe  ftqmi?'  cfwcmr; 


á  -zennegyedik  századból  csak  egy  magyar  nyelvemlék  jutott  korunkra  : 
a  Kömigabergi  Töredékek  néven  ismert  vallásos  szöveg.  A  königsbergi  egyetemi 
könyvtárnak  egyik  latin  nyelvű  kódexéből  került  elő,  még  pedig  igen  megron- 

=.il:    -._;;-  \  :.:.     ^:.,:;.::   ":    ;;:l.    l    1  ...    ^-^.:-    Si-z    M=.:. .        .z\.z-        ..,: 
dicsőítik.  Helyesírása  nagyjában  megegye*  a  Halotti  Beszédével,  nyelve  túl- 


42 


III.  fejezet.  Irodalmunk  a  vegyesházi  királyok  korában. 


nyomóan  mai  alakokat  mutat.   Tudósaink  verses  maradványt  látnak    benne. 
Ha  csakugyan  költemény,  úgy  verselése  rendkívül  kezdetleges. 

27.  kép.  A  beszterczei  szójegyzék. 


A  tizenötödik  század  elejéig  a  tihanyi  alapítólevelén,  a  Halotti  Beszéden, 
a  Gyulafehérvári  Glosszákon  és  a  Königsbergi  Töredékeken,  továbbá  a  krónikák 

és  oklevelek  magyar  szavain  kívül  nem  találunk  egyéb  nyelvemléket.  De  az 
1400.  év  után  hirtelen  megszaporodik  magyar  nyelvű  szövegeink  száma.  Szó- 
jegyzékek, glosszák  és  kisebb-nagyobb  kódexek  váltogatják  egymást. 

Szótárirodalmunk  legelső  zsengéje,  a  Beszterczei  Szójegyzék,  valószínűleg 
még  1415  előtt  készült.  Latin-magyar  szótár,  mely  1316  magyar  szóval  ismer- 
teti meg  az  érdeklődőt.  A  vörös  betűs,  kisebb  alakú  magyar  szavak  a  fekete 
tintával  írott,  nagyobb  alakú  latin  szavaknak  fölébe  vannak  írva.  Egymásután 
olvashatjuk  a  világra,  harcosokra,  földekre,  vizekre,  hajókra,  halakra,  füvekre, 
házakra,  ruhákra,  díszekre,  posztókra,  ércekre,  szekerekre,  kutyákra,  szőlőkre, 
gyümölcsökre,  fákra,  lovakra,  barmokra,  vadállatokra,  férgekre,  madarakra, 
asztali  és  konyhaeszközökre  vonatkozó  magyar  elnevezések  szócsoportjait. 
A  szószedet  művelődéstörténeti  és  nyelvtudományi  fontossága  szembeszökő. 

A  Beszterczei  Szójegyzékkel  korra,  tartalomra  és  nyelvre  nézve  nagyjából 
megegyezik  a  Schlagli  Szójegyzék.  Ennek  a  becses  kéziratnak  2140  magyar  szava 

28.  kép.  A  Schlagli  szójegyzék. 


becses  adalékokkal  gyarapítja  régi  nyelvkincsünk  ismeretét.  Nem  csekély  szám- 
ban mutat  olyan  kihalt  szavakat,  melyeknek  helyét  ma  már  szláv  eredetű  szók 
pótolják.  Szintén  fontos  művelődéstörténeti  kútfő.  Feltárja  a  középkori  magyar 
urak  ismereteinek  egész  körét. 

A  szövegközi,  sorközi  és  lapszéli  magyar  jegyzetek  sorát  a  Schlagli  Glosszák 
nyitják  meg.  Egy  kéziratos  latin  szótárban  fordulnak  elő,  amelynek  szövege 
mellé  itt-ott  oda  vannak  vetve  a  megfelelő  magyar  kifejezések.  A  bejegyzés 
időkora  az  1425.  év  tájára  tehető. 

Érdekesek  a  Római  Glosszák.  Előfordulásuk  helye  egy  olyan  latin  nyelvű 
Korvin-kódex,  amelyben  állati,  növényi  és  ásványi  termékeknek  lexikonszerű 
leírása  olvasható.  A  becses  kódexet  a  római  Casanate-könyvtár  kéziratai  között 
őrzik.  -  ^ 

Még  a  tizenötödik  század  első  feléből  való  legrégibb  magyar  nyelvű  írott 
könyvünk  :  az  Ehrenfeld-kódex.  A  becses  maradvány  Assisi  Szent  Ferenc  életé- 
nek részleteit  tartalmazza.  Nyolcvanegy  levélből  áll.  Másolója  ismeretlen.  A  benne 
megőrzött  JFerenc-legenda  külföldi  latin  kéziratok  után  készült. 

A  mohácsi  vész  tájáig  több  mint  negyven  magyar  nyelvű  kódex  ismere- 
tes. Nem  egynek  tartalma  nyomtatásban  is  vaskos  kötetet  tölt  meg.  Mások 

meglehetősen  rövidek.  Mellettük  számos 
kisebb  maradvány  —  vers,  jegyzet,  levél, 
okirat  —  jutott  korunkra,  amelyeknek  szö- 
vegei minden  oldalról  megvilágítják  a  közép- 
kori magyarok  nyelvét.  A  kódexek  nyelve  és 
a  mai  kor  magyar  beszéde  közt  felötlő  az 
egyezés.  A  nehézkesen  mozgó  régi  monda- 
tokat többnyire  könnyen  megérthetjük  mai 
nyelvtudásunkkal. 

Középkori  magyar  nyelvemlékeink  a 
nyelvtudósok  számára  gazdag  anyagot  nyúj- 
tanak. Jóval  kevesebbet  okulhatnak  belő- 
lük az  irodalom  fejlődésének  kutatói.  Közép- 
kori magyar  nyelvű  szövegeink  kevés  kivé- 
tellel fordítások  —  külföldi  latin  munkák 
átültetései  —  s  ezek  között  az  idegen  ere- 
detű fordítások  és  átdolgozások  között  alig 
akad  olyan  részlet,  amely  nem  vallásos  vo- 
natkozású. 

Irodalmunk  történetében  a  mohácsi 
csatáig  és  a  reformáció  fellépéséig  tartó 
szakaszt  leghelyesebb  volna  a  katolikus  szel- 
lemű s  vallásos  tárgyú  fordítások  időszaká- 
nak nevezni. 


P-7 


pC^r^\Cp:íVr^r'   "Vvi'^Otu 


A  szentírás  fordításai. 


A  tizenötödik  század  husszita  moz- 
galma hamar  eljutott  Magyarország  föld- 
jére is.  Zsigmond  király  uralkodásának  vége 
felé  —  1436  táján  —  már  annyi  husszitánk 
volt,  hogy  az  ország  némelyik  vidékét  egé- 
szen ellepték.  Különösen  a  szeré mségi  ma- 
gyarok ragaszkodtak  szívósan  Huss  János 
tanaihoz  és  semmi  áron  sem  akarták  elfo- 
gadni a  katolikus  egyház  papjait. 

Ekkor  jelent  meg  hazánkban  a  közép- 
kor egyik  híres  inkvizitora,  az  olasz  szárma- 
zású Marchiai  Jakab.  A  rettegett  jövevény 
egyike  volt  a  legbuzgóbb  ferencrendi  szer- 
zeteseknek. A  római  szentszék  és  a  magyar 
királyi  udvar  megbízásából  éveken  keresz- 
tül irtotta  a  magyarországi  eretnekeket,  s  nem  siker  nélkül.  Megtérítettjei- 
nek  számát   százezrekre  teszik,  nevéhez  számos  csodát  fűznek.  A  római  kato- 


2  *.  kép.  Részlet  a  római  Casana  te -könyv 
tár  Corvin-kódexének   magyar   bejegyzé- 
seiből. 

likus  egyház  emléke  iránt  való  hálájának  adott  kifejezést,  midőn  utóbb  a  bol- 
dogok, majd  a  szentek  közé  avatta.  Marchiai  Jakab  nagy  erővel  vetette  magát 
a  szerémségi  husszitákra.  Ahol  prédikációi  nem  használtak,  ott  a  legszigorúbb 
büntetésekkel  sújtotta  az  ellenszegülő  népet.  Szerémség  husszitái  rémülten  mene- 
kültek előle. 

A  Szentírás  legrégibb  magyar  fordítása  ezeknek  a  husszita  mozgalmak- 
nak köszönhető.  Két  ferencrendi  szerzetes  volt  a  fordító  :  Tamás  és  Bálint. 
A  két  derék  barátot  husszita  eretnekséggel  vádolták,  mire  ők  is  menekülni 
kényszerültek.  Híveik  élén  kivándoroltak  Moldvába,  az  oláh  Kárpátok  aljára, 
ahol  egymásután  épültek  fel  a  magyar  falvak.  Valószínűleg  ebben  az  időben, 
az  1436.  és  1439.  év 'között,  készítették  el  nagy  munkájukat  :  a  Szentírás  leg- 
régibb magyar  fordítását. 

A  Szentírás  e  legrégibb  magyar  fordításának  maradványait  három  írott 
könyv  tartotta  fenn  :  a  százhatvankét  levélből  álló  Bécsi-kódex ;  a  száznyolc 
levelet  tartalmazó  Mün- 
cheni-kódex ;  s  a  kilenc- 
venhárom leveles  Apor- 
kódex. A  fordítás  teljes- 
ségének nagy  a  híja.  Az 
ószövetségi  részekből  csak 
Rút,  Judit,  Eszter,  a 
Makkabeusok,  Baruk, Dá- 
niel, ózeás,  Joel,  Ámos, 
Abdiás,  Jónás,  Mikeás, 
Nahum,  Habakuk,  Szo- 
fóniás,  Aggeus,  Zakariás 
és  Malakiás  könyvei  ma- 
radtak korunkra  ;  meg- 
vannak továbbá  a  zsol- 
tárok, s  bírjuk  a  négy 
evangélista  könyveit.  — 
A  fordítás  nyelve  túlsá- 
gosan nyers  ;  a  kifejezé- 
sek esetlenek.  De  azért  le- 
hetetlen elismeréssel  nem 
lenni  a  szorgalmas  úttö- 
rők iránt,  akik  annyi  ne- 
hézséget küzdöttek  le  si- 
keresen a  latin  eredeti 
tolmácsolása  alkalmával. 

Tamás  és  Bálint  bib- 
liafordításán kívül  több 
magyar  nyelvű  szentírási 
részlet  jutott  korunkra. 
Az  Ószövetség  és  Üjszö- 


30.  kép.  Ehrenfeld-kódex. 

vétség  nevezetesebb  könyveinek  egyaránt  akadtak  fordítói.  Különös  kedvvel 
fordítgatták  szerzeteseink  a  zsoltárokat.  Kódexirodalmunk  át  és  át  van  szőve 
zsoltárrészletekkel.  Némelyikben  még  nagyon  is  sok  a  latinosság,  másokban 
már  feltűnő  a  kifejezések  választékosságára  való  sikeres  törekvés. 


Imádságok,  elmélkedések,  tanítások  és  prédikációk  fordításai. 

Mivel  a  Szentírás  fordítói  előtt  kész  latin  szöveg  feküdt,  fordításaik  vizs- 
gálata alig  enged  némi  bepillantást  lelki  világukba.  Az  imádságok,  elmélkedések, 
tanítások  és  prédikációk  már  több  tájékozást  nyújtanak.  Igaz,  hogy  ezeknek 

a  maradványoknak  forrása  szintén  latin 

31.  kép.  Kinizsiné  Magyar  Benigna  imádságos 
könyvének  kolofonja. 


szöveg,  de  itt-ott  akad  egy-egy  közbe- 
szúrás, mely  a  magyar  fordító  lelemé- 
nyét dicséri. 

Kódexeink  bővelkednek  imádsá- 
gokban, elmélkedésekben,  tanításokban 
és  prédikációkban.  Legmegkapóbbak 
Y  ÍW4Vp£w4"|I£t  r***^*£vTt!A '  a  Szűz  Mária  személyével  kapcsolatos 
fi&|f  |l&t^|X0TTlb&ft ♦Tflll'"'  helyek.  Mivel  az  Úristen  megközelít- 
hetetlen magasságban  látszónak  tűnt 
fel  a  középkori  emberek  előtt,  szerze- 
teseink és  apácáink  örömestebb  for- 
dultak az  Isten  fiához  és  az  Isten  any- 
jához. Krisztus  és  Mária  kultusza  egész 
melegségében  kifejlődött,  úgy  hogy 
az  ájtatos  hívek  ajakáról  jóval  több 
könyörgés  szállott  hozzájuk  mint  az 
Atyához.  A  hétfájdalmas  Boldogasz- 
szony  sorsa  különös  erővel  hatott  a  középkor  aszkétáira.  A  felizgatott  kép- 
zeletű szerzetes-írók  egymásután  költötték  magasan  szárnyaló  dicséreteiket  a 
szép  és  édességes  asszonyhoz  s  a  keresztfa  előtt  vergődő  Szűzanya  ajakára 
megrendítő  siralmakat  adtak.  íme  egy  részlet : 

—  Minekutánna  a  feszítők  a  keresztfának  alóla  eltávoztak  volna,  a  keser- 
ves anya  felemeltetek  a  földről  az  ő  húgaitól ...  És  hogy  látá  a  vérrel  kifolyó 
négy  seböket,  járula  és  fejére  kulcsolá  az  ő  szentségös  kezeit. 

—  Monda  :  »Jaj  énneköm  ilyen  nemű  látásról.  Mire  szíltem  volt  én  ily 
fiat,  kit  ekképen  látok  megszaggatván  lennie. « 

—  És  téríté  magát  az  asszonyi  állatokhoz.  Monda :  »Ó  mind  tű  fiút  szüt 
asszonyi  állatok,  imádjátok  a  teremtő  Istent,  hogy  a  tü  fiatokért  ilyetén 
keserűségöt  ne  szenvedj etök.«  És  fogdossa  vala  palástjával  az  aláhulló  szentsé- 
gös vért . . . 

—  És  nézi  vala  az  ő  szentségös  orcáját  ő  szívének  keserűségével  és  ezt 
mondja  vala  :  »ó  én  szerető  fiam,  én  tégödet  adálak  mindön  embör  fiainak 
fölötte  szépségösben,  mást  kedeg  látom  te  szent  orcádat,  ki  vala  szép  piros 
színnel  megékesílvén,   halálos   sárgasággal  meghervadtnak  lennie.   És  ki  vala 

mindenöknél  szebb,  imma  látom  mindenöknél  éktelenbnek  lenni.  És  az  szent- 
ségös  szád,  ki  énneköm  adott  sok  apolgatásokat  és  békelködésöket,  imma  látom, 
hogy  engömet  vigasztalnia  és  neköm  szólnia  megtagad.  És  ime  a  szentségös 
kezek,  kik  földet-mennyet  bírják,  látom,  hogy  a  vasszegekkel  átalvervén  tar- 
tatnak ;  és  ime  az  szentségös  szív,  kiben  az  Istennek  mindön  bölcseségének 
és  tudományának  kénese  el  vagyon  rejtvén,  immár  egyebet  nem  tud,  hanem 
csak  halálnak  keserűségét.  És  ime  a  szentségös  lábak,  kiknek  a  tenger,  rajta 
járván,  hátat  vete,  immár  látom,  hogy  ezeket  es  a  kemény  vasszegek  birják. 
Váljon  miképpen  szenvedhet  anyai  szív  ennyi  seböket  ő  fián  látnia,  hogy  az  ő 
szüve  meg  nem  hasad. « 

.  .  .  Szent  István  király  uralkodásától  kezdve  évtizedről  évtizedre  szapo- 
rodtak a  kolostorok  ;  évről  évre  nőtt  a  barátok  és  az  apácák  száma.  Kolosto- 
raink áhítatos  lakói  sűrűn  imádkoztak  és  kitartással  terjesztették  az  égi  igét. 
Ennek  a  szemlélődő,  jámbor  életnek  emlékeit  őrzik  imádságos  és  prédikációs 
kódexeink,  a  középkori  papvilág  gondolkodásának  hűséges  tükrei. 

Legendák  fordításai. 

A  legendák  a  szentek  életének  és  csodáinak  történetét  tárják  az  olvasó 
elé.  Nagy  részük  a  felizgatott  vallásos  képzelődés  terméke.  Bennök  a  valóság 
a  meg  nem  történt  dolgokkal  sűrűn  keveredett.  Miként  Európa  többi  országai- 
ban, nálunk  is  közkedveltségnek  örvendettek.  Szerzeteseink  a  népszerűbb  dara- 
bokat latinból  magyarra  fordították,  apácáink  pedig  számos  másolatot  készí- 
tettek a  magyar  fordításokból. 

Legendákat  tartalmazó  kódexeink  darabjai  közül  különösen  a  magyar 
szentek  életírásai  kötik  le  figyelmünket.  Magyarország  szentjeinek  és  boldogjai- 
nak javarésze  az  Árpádok  királyi  családjából  került  ki ;  így,  a  tizenegyedik 
században,  Szent  István  király,  Szent  Imre  herceg,  Szent  László  király  ;  a  tizen- 
harmadik században  Szent  Erzsébet  és  Boldog  Margit.  Magyar  nyelvű  legen- 
dáink a  tizenhatodik  század  első  negyedéből  maradtak  fenn.  Kivétel  nélkül 
latin  szövegek  után  készült  fordítások. 

A  boldogságos  Szent  István  király  legendája  a  magyarok  első  keresztény 
uralkodójának  életrajzát  adja.  Némelyik  részletén  szembetűnő  a  középkori 
csodálatos  hiszékenység.  Hogy  például  milyen  irgalmas  szívű  volt  István  király, 
ennek  igazolására  a  következő  történetet  olvassuk.  A  király  erszénye  minden- 
koron bővelkedett  arany  forintokkal  s  a  király  egyetlen  szegényt  sem  bocsá- 
tott el  alamizsna  nélkül.  Történt  pedig,  hogy  egy  éjjel  felkelt,  magához  vett 
egy  zacskó  pénzt  és  a  szegények  közé  ment.  Ezek  reá  rohanának  ;  pénzét  elra- 
gadozták ;  szakállát  kiszaggatták.  István  király  nem  lobbant  haragra.  Hálaadó 
szívvel,  örvendő  lélekkel  ment  a  Boldogságos  Szűz  Mária  képe  elé,  ott  térdre 
esett  és  sírva  szólt :  »ó  mennyei  dicsőségnek  királyné  asszonya  és  énnekem  : 
ime,  kit  te  királlyá  tettél,  a  te  vitézid  minemű  tisztességgel  illettek.  Ha  ellen- 
ségem tette  volna  rajtam,  hát  te  szent  segedelmeddel  megállanám  bosszúmat. 
De  ezt  kívánom  énnekem  az  örök  boldogságban  megfizetni.  Üdvözítőnknek 
mondása  szerint  :  te  fejeteknek  egy  hajszála  sem  vész  el.« 

Az  önmegtagadó  nagy  király  fia,  Szent  Imre  herceg  talán  még  atyját  is 
felülmulta  az  alázatosság  erényének  gyakorlásában.  A  nevével  kapcsolatos 
csodák  között  a  Konrád  vitéz  feloldozásáról  szóló  történet  emelkedik  ki.  oVala 
egy  nagy  bűnös  ember,  kinek  Corlath  vala  neve.  Kinek  mikoron  Ür  Isten  ma- 
lasztját adta  volna,  töredelmességre  méné  Rómában  úr  pápához,  kinek  Hyldeb- 
randus  vala  neve.  Kinek  mikoron  meggyónta  volna  bűneit,  ilyen  penitenciát 
hagya  őneki  :  hogy  megvasaztatná  ő  magát  és  egy  levélben  bele  írván  ő  bűneit, 
úr  pápai  pecsétivei  megpecsételvén  és  minden  bulcsús  helyeket,  szenteknek 
temetésit  eljárná  és  valahol  Űr  Istennek  irgalmassága  szerint  a  vasak  ő  róla 
elszakadoznának,  ott  tudná  megbocsáttatni  az  ö  nagy  bűneit. «  A  szegény  ember 
bejárta  a  félvilágot,  de  sehol  sem  nyert  irgalmat.  Ekkor  meghallotta  István 


32.  kép.  Szent  István  harca  Kean  vezérrel. 


király  csodatételeit.  Eljött  sírjához.  Mikor  elszunnyadt,  megjelent  előtte  Szent 
István  és  kijelentette,  hogy  az  ő  érdemei  csekélyek  felmentésére,  de  menjen 
el  szűzi  életű  fiának,  Szent  Imrének  koporsójához  és  őt  hívja  segítségül.  A  vitéz 
engedelmeskedett  s  a  herceg  koporsója  előtt  megtörtént  a  csoda  :  a  vasak  nagy 
csörgéssel-csattogással  pattogtak  le  Konrád  kezéről. 

Az  Árpád-házi  királyi  családból  származó  szentek  közül  Szent  László  nőtt 
legjobban  a  nemzet  lelkéhez.  Klastromainkban  sokat  tudtak  őróla  regélni. 
Mikor  például  az  elűzött  Salamon  király  Pozsony  falai  alatt  szembeszállt  vele, 
megdöbbenve  látta,  hogy  :  »két  szent  angyalok  vannak  Szent  Lászlónak  feje 
fölött,  tüzes  tőröket  tartván  ő  kezökben  és  Szent  Lászlót  oltalmazván.  Mondá- 
nak a  vitézek  :  uram,  mit  futsz  ?  Nám,  nem  szoktál  te  egy,  kettő  avagy  három 
előtt  elfutni.  Kiknek  felele  :  tudjátok,  hogy  emberek  előtt  nem  futok.  De  ez 
nem  ember,  mert  tüzes  angyalok  oltalmazzák  őtet.«  Szent  László  imádságaihoz, 


III.  fejezet.  Irodalmunk  a  vegyesházi  királyok  korában. 


harcaihoz,  pénzéhez,  kútjához,  kocsijához,  lovához,  barmaihoz,  füvéhez  és 
koporsójához  számos  legendás  történet  fűződött.  Életében  égi  gondviselés  őrködött 
léptei  fölött,  halála  után  mennyei 
csodatételek  tartották  fenn  emlékét. 
Méltán  írta  az  életszentségében  gyö- 
nyörködő legendás-barát :  »A  ke- 
gyes Szent  László  király  azért  tel- 
jes minden  lelki  jószággal,  szentség- 
gel és  Ür  Istennek  malasztjával 
múlék  ki  e  gyarló  világból,  menvén 
a  mennyei  halhatatlan  örök  király 
dicsőséges  életnek  társaságában  ő 
birodalmának  tizenkilenc  esztendei- 
ben. Azt  látván  és  hallván  nem- 
csak Magyarországban,  de  mind 
egész  keresztyénségben  nagy  sira- 
lom és  bánat  támada  ilyen  kegyes 
királynak  halálán.  És  három  esz- 
tendeig ez  országban  szép  öltözet, 
tánc  járás  és  vigasságtétel  sem  látta- 
ték,  sem  hallattatok. « 

Árpád-házi  női  szentjeink  kö- 
zül Magyarországi  Szent  Erzsébet 
asszonynak  gyengéd  alakja  ragadja 
meg  a  figyelmet.  A  mennyei  mag- 
át II.  Endre  királynak  volt  a 
leánya.  Mikor  ötödik  esztendejébe 
fordult,  már  olyan  malasztot  adott 
neki  az  Isten,  hogy  mindenek  cso- 
dálkoznak vala  rajta.  Buzgón  láto- 
gatta a  szentegyházat,  ájtatosan 
hallgatta  a  szentmisét,  gondot  viselt 
a  szegényekre.  A  világi  hivalkodás- 
tól,  tánctól,  játéktól  iszonyodott. 
»Történék  egy  napon,  mikoron  nagy 
hideg  volna,  hogy,  úgy  mint  senki 
ne  látná,  vinne  apró  maradékokat 
a  vár  kapuja  elében  a  szegényeknek. 
És,  ime,  elől  találá  az  ő  atyja,  cso- 
dálkozván rajta,  ennen  maga  mit 
járna  és  hova  sietne.  Megszólítá 
őtet :  »Fiam,  Erzsébet,  hova  mégy, 
mit  vissz  ?«  A  nemes  király  leánya 
miért  felette  szemérmes  vala,  na- 
gyon megszégyenlé  magát  és  [meg- 

A  magyar  Irodalom  története. 

ijede.  És  nem  tuda  félelmében  egyebet  mit  felelni  :  »Im,  rózsát  viszek. «  Az  ő 
atyja  kedig,  mint  eszes  ember,  meggondolá,  hogy  nem  volna  rózsa- virágnak  ideje, 
hozzá  híva  és  meglátá  kelebét  (így!).  Hát  mind  szép  rózsa-virág  az  asszú  apró 
portéka.  Ó  nagy  ártatlanság,  ó  szeplőtelenségnek  halhatatlan  malasztja  !  íme, 
az  áldott  mennyei  király  nem  hagyá  az  ő  szerelmes  szolgáló  leánya  beszédét 
hamisságban,  hogy  szemérmet  ne  vallana,  de  inkább  szentséges  voltát  isteni 
irgalmasság  követné.  Azt  látván  az  ő  atyja  elcsodálkozék  rajta.  E  leányzó, 
ha  élhetend  vala,  mi  naggyá  lészen.  Annak  okáért  nem  akará  mívelkedetiben 
megbántani,  látván,  hogy  mind  lelki  ájtatosságában,  mind  jó  mívelkedetiben 
Krisztus  Jézusnak  ájtatos  szolgáló  leánya  volna. «  Ez  a  híres  rózsajelenet 
középkori  magyar  nyelvű  fordításban.  Erzsébetet  azután,  hajadon-korában, 
Turingj^a  hercegéhez  adták  feleségül.  A  nagy  magasztos  asszonyállat  önfeláldo- 
zásának ezer  pél- 
dáját mutatta.  Mi- 
kor férje  elveszett 
a  Szentföldön,  go- 
nosz emberek  tá- 
madtak reá  :  kiker- 
gették jószágából  és 
megtiltották,  hogy 
valaki  befogadja. 
A  szegény  teremtés 
egy  sertésakolba 
szorult,  hálákat  ad- 
ván az  Úristennek 
nyomoruságáért.  — 
Később  egy  kolos- 
tor falai  között  ta- 

34.  kép.  Részlet  Szent  Margit  életének  139-ik  lapjáról. 


Iáit  menedéket.  A  mennyből  szózat  hallatszott  hozzá  :  meghallgattatott  a  te 
imádságod,  én  szerelmes  jegyesem  !  Es  ettől  a  naptól  kezdve  sok  égi  látomás- 
sal és  hallomással  dicsőíttetett  mind  haláláig.  »Lőn  kedig  temetése  német- 
országbeli Markburban,  mikoron  írnának  Ür  Fiú  születetnek  utána  ezerkét- 
százharmincegy esztendőben,  dicsértetvén  mind  ez  ideiglen  nagy  sok  jegyekkel, 
csodatételekkel  és  irgalomtételekkel  Ür  Istennek  neve  dicséretére,  ez  ő  nagy 
szentséges  voltának  méltó  emlékezetére,  kinek  szent  érdeme  legyen  mi  bűneink- 
nek bocsánatja,  malasztnak  nyerése  és  az  örök  dicsőségnek  jutalma.  Amen.« 
A  régi  magyar  apácakolostorok  élete  elevenedik  meg  Magyarországi  Boldog 
Margit  legendájában.  Boldog  Margit,  IV.  Béla  király  leánya,  a  domonkosrendi 
apácák  veszprémi  kolostorában  kezdett  növekedni,  majd  átkerült  a  Buda  és 
Pest  között  fekvő  kies  szigetre,  a  Nyulak  szigetére.  Eletszentségével  hamar 
kitűnt  társnői  sorából.  Alacsony  kézimunkákat  végzett,  betegeket  ápolt,  böj- 
tölt, imádkozott,  testét  sanyargatta.  A  szolgák  szolgája  akart  lenni  ;  a  vér- 
tanúság volt  egyedüli  vágya.  Nevéhez  annyi  csoda  fűződött,  hogy  halála  után 
mindjárt  megindították  a  szentté-avatást  megelőző  tárgyalásokat.  A  római 
szentszék  részéről   olasz  biztosok    érkeztek  a  Nyulak  szigetére,  de  az  általuk 


III.  fejezet.  Irodalmunk  a  vegyesházi  királyok  korában.  51 

gyűjtött  tanúvallomások  nem  elégítették  ki  a  római  pápai  udvart.  Hiába  sür- 
gették Árpád-házi  és  vegyesházi  királyaink  a  szentté  avatás  megvalósítását, 
kérelmük  nem  talált  meghallgatásra.  A  szeplőtelen  életű  szűz  mindazonáltal 
eszményképe  és  sűrűn  magasztalt  szentje  lett  középkori  apácáinknak. 

Nagyszámú  legendánk  maradt  fenn  a  külföldi  szentekről.  Különös  nép- 
szerűségnek örvendett  Szent  Ferenc  és  Szent  Domonkos  legendája.  Az  előbbi  a 
ferencesek  alapítójának  életéről  és  csodatételeiről  szólt ;  az  utóbbi  a  dömések 
atyjának  pályafutásáról.  Szent  Krisztina  életírásában  a  hitéért  állhatatosan 
küzdő,  híres  tyrusi  hajadon  kínzatásait  olvassuk  ;  Ádám  és  Éva  legendájában  az 
emberiség  ősszüleinek  hányat ásairól  értesülünk.  Némelyik  kódexünk  meglepően 
gazdag  lelőhelyét  nyújtja  a  külföldi  eredetű,   latinból    fordított  legendáknak. 

A  költőibb  tartalmú  darabok  közül  kiválik  Szent  Elek  legendája.  Egy  szűz 
ifjú  szerepel  benne,  az  Arkadius  és  Honorius  császárok  uralkodása  alatt  élő 
Elek.  Midőn  atyja,  az  előkelő  udvari  főember,  összeházasítja  választottjával, 
Elek  a  nászéjszakát  istenes  elmélkedéseknek  szenteli.  Az  Úr  szerelméről  és  az 
önmegtartóztatás  erényéről  beszél  feleségének  ;  azután,  anélkül  hogy  érintené 
hitvesét,  eltűnik  a  szülői  házból.  Koldusrongyokba  öltözve,  tizenhét  álló  esz- 
tendőn keresztül  nyomorog  Krisztus  nevéért  s  ekkor  mint  ismeretlen  koldus 
kerül  haza,  atyja  palotájába,  ahol  tizenhét  esztendeig  eszi  az  irgalom  kenyerét. 
Szenved,  imádkozik.  Midőn  halála  közeleg,  írásba  foglalja  élete  hányatásait, 
bevallja  eddig  titkolt  nevét  s  boldogan  hal  meg,  kezében  a  levéllel.  Ebben  a 
pillanatban  isteni  szózat  hangzik  a  mennyből,  mire  a  római  pápa  és  a  császárok 
a  nevezetes  helyre  sietnek.  Kiderül  minden.  A  család  tagjai  sírva  borulnak 
Elek  holttestére  ;  a  pápa,  a  császárok  meg  az  egész  nép  megilletődve  fohász- 
kodnak az  Istenhez.  —  A  megkapó  részletekben  bővelkedő  szomorú  történet 
lebilincselte  a  magyar  fordítót.  Munkáján  észrevehetőleg  nagy  gonddal  dol- 
gozott. Előadása  helyenkint  meglep  hatásosságával.  Milyen  megindító  például 
a  fia  holtteste  felé  rohanó  boldogtalan  anya  siralma  :  »és,  ime,  amiképen  a  tenyésző 
oroszlán  megszaggatván  a  hálót  és  siet  az  ő  kölykeihez  :  ezenképen  Szent  Elek- 
nek anyja,  ruháit  megszaggatván,  haját  megbocsátván,  kezeit  fejére  felkul- 
csolván és  szemeit  menyországra  felemelvén,  kezde  a  szent  testhez  sietnie.  De 
mikoron  a  sokaságtul  hozzá  nem  juthatna,  kezde  nagy  kiáltással  im  ezt  mon- 
dania :  »Adjatok  utat  énnekem,  római  férfiak,  hogy  láthassam  az  én  szerető 
fiamat  és  azt,  ki  emiette  az  én  emleimet.«  Ezenközben  nagy  erősen  juta  a  szent 
testhez.  És  legottan  esek  reá.  És  nagy  sírással  ím  ezt  kezdé  mondania  :  »Ó  jaj, 
énnekem  én  szerető  fiam  !  Én  szemeimnek  világossága,  lelkemnek  vígasztalója, 
méhemnek  édes  gyümölcse  !  Es  teljes  életemnek  egyetlenegy  reménysége  ! 
Miért  cselekedél  el  kegyetlenül  mivelünk  ?  Látod  vala  atyádat  és  engemet, 
nj-avalyást,  naponként  siránkoznunk  és  nem  jelented  magadat  minekünk  meg.« 
Ezeket  mondván  ottan-ottan  elterjeszti  vala  magát  a  szent  testen.  És  néha 
arcáját  ápolja  vala,  néha  ajakit.  Néha  szemeit  és  néha  homlokát.  Szent  Elek- 
nek arcája  pedig  fénylik  vala,  mint  a  nap.« 

Igen  szép  Barlám  és  Jozafát  legendája,  mely  Jozafátnak,  az  indiai  királyfi- 
nak, történetét  adja  elő.  Jozafátot  atyja,  a  keresztény-üldöző  Avennir  király, 
nagyon   félti   Krisztus   vallásától   s   ezért   elkülönítve   nevelteti.    Meghagyja   a 

királyfi  környezetének,  hogy  fia  előtt  betegségről,  szegénységről,  vénségről  és 
halálról  említést  se  tegyenek,  mivel  a  keresztény  vallást  az  élet  nyomorai  ter- 
jesztik leginkább.  De  midőn  a  gyermek  ifjúvá  serdül,  amint  először  kilép  az 
utcára,  mindjárt  megismeri  az  élet  igazságtalanságait.  Ekkor  keresi  fel  őt  szent 
Barlám,  a  Szennár  pusztáin  élő  agg  remete.  Jozafát  megtér,  megkeresztelkedik, 
új  vallását  rendíthetetlenül  védi,  sőt  atyját  is  rábírja  a  kereszténység  felvéte- 
lére. Azután  mesteréhez,  szent  Barlámhoz  vonul  a  pusztába,  ahol  élete  végéig 
remetéskedik.  De  végre  :  ő  is  kimúlék  e  világból.  »Melyet  hallván  Barakhias 
király,  kinek  Jozafát  országát  hagyta  vala,  el  oda  méné  nagy  sereggel.  És  Bar- 
lámnak  és  Jozafátnak  testöket  felvévén,  az  ő  városába  vivé.  És  ott  nagy  tisz- 
tességgel eltemetteté.  Kiknek  koporsó] oknál  mind  eddig  sok  csodák  lesznek, 
a  mi  urunk  Krisztusnak  dicséretére.  Ki  Atyával  és  Szentlélekkel  egy  bizony 
Isten.  Amen.«  —  Ez  a  híres  vallásos  elbeszélés,  melyet  a  középkorban  mindenki 
igaz  történetnek  tartott,  tulajdonképen  a  buddhizmus  főlegendája.  A  Krisztus 
születése  előtt  félezer  évvel  élő  Buddha  királyfi  lelki  fordulásának  történetét 
olvassuk  benne.  Egyike  a  legérdekesebb  kölcsönvételeknek.  Az  ismeretlen  magyar 
fordító,  úgy  látszik,  nagy  gyönyörűségét  lelte  a  színes  történetben,  mert  legen- 
dája elején  ekként  nyilatkozik  :  »Űmak  nevében  kezdetik  a  szent  Barlámnak 
élete  ;  kérem  azért  én,  ki  ezt  írtam,  mindazokat,  kik  e  könyvecskét  olvasandók, 
hogy  szeretettel  olvassák,  mert  igen  szép.« 

Legendáinkból  kitűnik,  hogy  szerzeteseinknek  még  nagyon  sokat  kellett 
küzdeniök  a  magyar  nyelvvel.  Arányos  mondatokat,  könnyen  gördülő  szöveg- 
részleteket ritkán  tudtak  alkotni.  Fordító  munkájuk  közben  nem  is  a  művészi 
előadás  volt  a  céljuk,  hanem  a  hűség.  Latin  szövegeiket  lehetőleg  úgy  tolmá- 
csolták, hogy  az  eredeti  legendának  egyetlen  kifejezése  se  vesszen  el  a  magyar 
kéziratban. 

Példák  fordításai. 

Példák  alatt  a  középkorban  olyan  rövid  elbeszéléseket  értettek,  amelyek- 
ből valamiféle  erkölcsi  tanulságot  lehetett  levonni.  Hősei  nem  szentek  voltak, 
hanem  közönséges  emberek  ;  tartalmukban  rendesen  ott  szerepelt  a  csodás  elem. 
Terjedelmük  a  legendákhoz  viszonyítva  igen  kicsi,  de  változatosságuk,  eleven- 
ségük és  kerekdedségük  többnyire  nagyobb  amazokénál.  Eredetijük  latin  szöveg. 

Példáink  sorában  számos  kedves  történet  található.  A  haragról  többek 
között  ilyen  példát  olvashatunk  :  »Vala  egy  szent  atya,  kinek  vala  neve  Illarion 
apát.  Ez  Illarion  apát  mene  meglátogatni  néminemű  püspököt.  E  püspök  fogadá 
e  szent  atyát  nagy  szeretettel.  És  ada  őneki  enni  madárhúst.  Monda  a  szent 
atya  a  püspöknek  :  »Mitőlfogva  a  szent  szerzetnek  ruháját  felvettem,  attólfogva 
soha  húst  nem  ettem. «  Monda  a  püspök  :  »Mitőlfogva  a  püspökségnek  ruháját 
felvettem,  nem  hagytam  elaludni  az  embert,  ki  engem  megbántott,  sem  el  nem 
aludtam,  ha  valakit  én  megbántottam,  mígnem  megengeszteltem  őtet.«  Monda  a 
szent  atya  :  »Bocsáss  énnekem  szent  atyám,  püspök,  mert  a  te  életed  jobb  az 
én  életemnél. « 

A  megnyugtató  végű  mesék  mellett  akad  több  nyers  história.  Felháborító 
például  a  jókedvű  barátról  szóló  elbeszélés.  Egy  szentséges  életű  szegény  fráter- 

nek  az  volt  minden  bűne,  hogy  igen  hamar  elnevette  magát.  Vidámságáért 
bűnhődnie  kellett.  Mivel  »az  isteni  ítélet  szerint  a  bűn  kínnal  vakartatik  el 
embernek  lelkéről,  e  barát  kínra  tartozik  vala  a  nevetésnek  bűnéért.  Azért 
hagyá  az  Üristen,  hogy  e  barátot  az  ördögök  alván  elvinnék.  Elvivék  e  barátot 

35.  kép.  Készlet  a  Példák  könyvéből. 

az  ördögök' és^harmad  napig  tárták  őnálok.  Harmadnap  után  meghozák  őtet 
az  ördögök  az  ő  ágyához,  igen  keményen  megostorozván  és  megsebhetvén. 
E  barát  ennek  utána  megvallá,  hogy  ő  nagy  sok  rettenetes,  csudálatos  és  félel- 
mes dolgokat  látott.  E  barát  ennek  utána  éle  tizenöt  esztendőt,  de  maga  az  ő 
sebei  semminemű  orvossággal  meg  nem  gyógyíthattatának,   de  mindenkoron 

újonan  és  nyílva  állnak.  Az  ő  sebei  közül  némelyek  valának  egy  ujjnyi  mély- 
ségűek  .  .  .  E  barát,  mikoron  látja  vala,  hogy  valaki  könnyen  nevet  vala,  avagy 
szertelen  erkölccsel  tartja  vala  ő  magát,  tehát  úgy  mond  vala  :  »Ó,  ha  te  tud- 
nád, mely  igen  nagy  kínt  kell  szenvedned  e  megfeslett  erkölcsért  és  hiúságos 
nevetésért,  netalán  megfeddenéd  magadat. «  ö,  én  szerető  atyámfiai,  mit  mond- 
hatunk az  egyéb  nagy  bűnökről,  ha  csak  ilyen  apró  bűnökről,  nevetésről  is  ilyen 
nagy  kínokat  kell  szenvednünk.  Mely  kínoktól  minket  is  oltalmazzon  Szent- 
háromság.* 

Egyike  a  legszebb  kis  történeteknek  a  verembe  zuhant  emberről  szóló 
példa.  »Azok,  akik  a  testi  gyönyörűségeket  kévánják  és  ő  lelkeket  éhei  hagyják 
meghalnia,  hasonlatosok  néminemő  emberhez,  ki  mikoron  egy  unicornis  nevű 
vad  előtt  futna,  hogy  őtet  meg  ne  mamája,  esek  egy  nagy  mély  verembe.  És 
mikoron  alá  esnék,  egy  bokorhoz  kapaszkodók  ő  kezeivel  és  lábaival,  álla  egy 
állhatatlan  kőre,  ki  iszamó  vala.  Tekéntvén  kegyiglen  az  ember  a  bokornak 
gyökerére,  kihez  tartozik  vala,  látá  tahát,  két  egér  rágja  a  bokornak  gyökerét. 
Egyik  vala  fehér,  másik  fekete  és  immár  közel  valának,  hogy  által  rágnáják. 

36.  kép.   Ráskai   Lea,    dömés   apáca   jegyzete   a   >>Sz.  Domokos  élete«   című 

kódex  végén. 

Tekénte  a  veremnek  fenekére,  láta  egy  nagy  rettenetes  sárkányt,  ki  ő  szájából 
lángas  tűzet  ereszt  vala  és  ő  száját  megtátván,  kévánja  vala  őtet  megmarnia. 
Tekénte  továbbá  a  kőre,  kin  áll  vala,  látá  tahát,  négy  kégyó  tolta  ki  fejét,  akar- 
ván az  ő  lábát  megmarnia,  felemelvén  kegyiglen  az  ő  szemeit,  láta  egy  kevés 
mézet  aláfolyni  a  bokornak  ágáról.  Elfeledé  az  veszedelmeket,  kibe  vala  vet- 
tetvén mindenfelől,  a  mézen  foga  nyalakodnia  és  azonközbe  a  két  egér  elrágá 
a  bokornak  gyökerét,  és  a  kigyók  megmarák  az  ő  lábait  és  esek  a  sárkánynak 
torkába.  Lelök  szerént :  az  unicornis  vad  a  halál,  ki  mindenha  űz  embert  és 
kévánja  őtet  megmarnia  ;  az  verem,  ez  világ  kirakva  minden  gonoszsággal,  a 
bokor  embernek  élete,  kit  a  két  egér,  a  fejér  és  a  fekete  megemészti,  azaz  rágja  : 
a  nap  és  az  éj.  A  négy  kigyó  fő,  avagy  a  négy  éltető  állat ;  tudnia  mint  :  egyik 
föld,  más  víz,  harmad  tűz,  negyed  ég,  kikbél  embernek  teste  szereztetett.  A  sár- 
kány kegyig  pokolnak  szája,  ki  mindent  kéván  megmarnia.  Az  méz  kegyiglen  ez 
világnak  hazug  gyönyörűsége,  ki  miatt  ember  megcsalattatik  és  örökké  elkárhozik. « 
Példáink  többnyire  a  legendák,  prédikációk  és  tanítások  szövegeiben  for- 
dulnak elő,  de  van  önálló  gyűjteményük  is  :  a  Példák  Könyve.  Kis  negyedrétű, 
negyvenhárom  levélnyi  papiros-kódex  ez  a  budapesti  egyetemi  könyvtár  birtoká- 
ban. Huszonnégy  példa  található  benne.  A  kódexet  három  apáca  másolta  egy 
készen  fekvő  magyar  fordításból,  amelynek  azóta  nyoma  veszett.  Másolásuk 

időpontja  az  1510.  évre  tehető.  Az  egyik  másolót  ismerjük  :  ez  Máskai  Lea, 
a  tizenhatodik  század  első  negyedében  munkálkodó  dömés  apáca,  aki  a  Példák 
Könyvének  első  felén  kívül  még  több  írott  könyvet  is  másolt,  így  a  Margit- 
legendát, a  Domonkos-legendát,  a  Cornides-kódexet  és  a  Horvát-kódexet. 
Ráskai  Lea,  középkori  tollforgató-apácáink  legszorgalmasabbika,  valószínűleg 
annak  a  főúri  nemzetségnek  volt  egyik  tagja,  mely  az  aranybulla  idejétől  kezdve 
valami  négyszáz  esztendőn  keresztül  virágzott.  Az  előkelő  származású  hajadon 
a  Buda  és  Pest  mellett  fekvő  Margitszigeten  éldegélt,  az  ottani  domonkosrendi 
apácák  sorában.  A  kolostor  falai  mögül  élénk  figyelemmel  kísérte  hazája  ügyeit ; 
sőt  egyik  másolatának,  a  Cornides-kódexnek,  lapjain  rövid  megjegyzéseket  is 
tett  néhány  korabeli  nevezetes  eseményről.  Mint  kódexmásoló,  egyike  a  leg- 
értelmesebbeknek.  Az  előtte  fekvő  szövegeket  nem  írta  le  gépiesen,  hanem  min- 
denütt ragaszkodott  a  maga  helyesírásához,  mely  annyira  következetes,  hogy 
másoló-kortársai  közül  csak  egy-kettő  tudta  megközelíteni. 


Verses  fordítások. 

A  középkorból  fennmaradt  magyar  nyelvű  prózai  szövegekben  alig  akad 
eredetiség.  Ügyszólván  kivétel  nélkül  latin  munkák  fordításai.  Ezek  a  vallásos 
irányú  próbálkozások  elég  jó  tájékozást  nyújtanak  a  Hunyadiak  és  Jagellók 
uralkodása  alatt  élő  szerzetesek  olvasmányairól,  de  éppen  nem  alkalmasak  arra, 
hogy  belőlük  örvendetes  következtetéseket  vonhassunk  le  a  középkori  magyar 
szellem  alkotó  tevékenységére  és  teremtő  képességére  nézve. 

A  verses  formában  készített  középkori  magyar  nyelvű  munkák  túlnyomó 
nagy  része  szintén  fordítás. 

A  vaUásos  líra  körébe  tartozó  fordítások  közül  megemlíthetők  a  Szent- 
háromságot, az  Atyát,  a  Fiút,  a  Szentlelket  és  a  Szűz  Máriát  dicsőítő  énekek. 
Legsikerültebb  valamennyi  között  Szent  Bernát  Himnusza  A  fölfeszített  Krisz- 
tushoz. Nem  szószerint  való  fordítás.  Az  eredeti  latin  költeménynek  szép  gon- 
dolatai mozgásba  hozták  az  ismeretlen  magyar  fordító  képzeletét,  úgy  hogy 
a  jelenleg  előttünk  fekvő  szöveg  a  szabad  utánzás  benyomását  teszi.  Nyelvéről 
és  verseléséről  nyújtson  tájékozást  az  itt  következő  részlet  : 


Idvöz  légy  ez  világnak  idvössége. 
Drágalátos  Jézus  Krisztus  ! 
lm  én  körösztfádhoz  léptem, 
Te  légy  néköm  segödelmem. 
Szent  körösztfán  ha  gondollak, 
Te  kénodban  én  kívánlak. 
Ügy  imádlak  mint  látnálak, 
Sőt  én  előttem  tudlak. 

Ó  mely  mezételen  tégöd  látlak, 
Szent  körösztfán  ha  imádlak  ! 
Megveretve,  meghúzlalva, 
Megtöretve,  megutálva 
Kegyös  pásztor !  te  kénodban 
Én  ne  legyek  megutálván  ? 


Esmérj  engöm,  édös  Váltóm  ! 
Legyön  te  szent  kénod  gondom. 
Keserüllek  tiszta  szívvel, 
Kívánatos  akaratval, 
Nem  fárattság,  sem  nehésség, 
De  vígasság  és  édösség 
Ha  kénodban  órizendlek, 
Körösztfádon  ölelendlek. 

Kérlek  uram,  meg  ne  utálj, 
Méltóságost  engöm  meghallgass : 
Közel  vagyon  te  halálod, 
lm  előtted  te  szolgáló  .  .  . 
Szent  fejedet  hozzám  hajtsad, 
Én  ölembe  megnyugossad. 

Te  bévségös  malasztodba 
Vongy  tehozzád  bizonsá°ban, 
Hogy  lássalak,  kívánjalak, 
Szolgáljalak,  nyugossalak  ! 

Ö  mely  kegyösségben  látlak, 
Mert  kész  vagy  jónak  és  gonosznak, 
Kegyötlennek  és  kegyösnek, 
Te  sebeidben  mind  helt  lelniök, 


Mert  szent  verődnek  hullását 
Te  ő  nekik  ingyen  adád. 

Kegyös  uram,  Jézus  Krisztus  ! 
Ki  verettettél,  sebösűltettél, 
Kesergettettél ! 
Betegökért  betegűltél, 
Szegényükön  könyörültél ; 


lm  én  magam  hozzád  vettem, 
Kór  voltomat  hol  esmértem  : 
Bínösökön  ki  könyörülsz, 
Hiszöm,  velem  nem  nehezülsz. 


A  vallásos  epikának  csak  egyetlen  terméke  jutott  korunkra  :  az  a  verses 
legenda,  mely  Alexandriai  Szent  Katalin  életéről  és  vértanuságáról  szól.  Ez  a 
több  mint  négyezer  sorból  álló  elbeszélő  költemény  egymagában  sokkal  nagyobb 
terjedelmű,  mint  a  mohácsi  csata  előtti  időkből  ismeretes  valamennyi  magyar 
nyelvű  verses  termék  együttvéve. 

Egy  tiszta  életű,  tudós  hajadonnak,  az  Alexandriába  való  Szent  Katalin- 
nak történetét  olvassuk  legendánkban.  Katalin  születését  csoda  előzte  meg. 
Atyja,  Costus  király,  még  abban  az  időben  uralkodott,  amikor  a  pogány  római 
császárok  tűzzel-vassal  irtották  a  keresztényeket.  Costus  is  pogány  volt  ;  bővel- 
kedett minden  jóban,  de  azért 
boldogtalannak  érezte  ma- 
gát, mert  házasságát  az  ég 
nem  áldotta  meg  gyermekkel. 
Ekkor  a  híres  görög  bölcs- 
nek, Alphorabiusnak  taná- 
csára arany  szobrot  öntetett. 
A  drága  érc  csodálatos  mó- 
don a  kereszt  alakját  vette 
fel,  mire  a  pogány  bálványok 
mind  ledőltek.  Kilenc  hónap 
múlva  megszületett  Katalin. 
Tudósok  nevelték  s  fáradsá- 
guk nem  volt  hiábavaló,  mert 
a  szép  királyleány  a  legböl- 
csebb szüzek  egyikévé  ser- 
dült. Mikor  Costus  meghalt, 
Katalin  állott  az  alexandriai 
királyság  élére.  Megkeresztel- 
kedett és  Krisztus  jegyese- 
ként uralkodott.  Hiába  pa- 
rancsolta most  már  Róma 
császára,   a  keresztényüldöző 

37.    kép.    Altxandriai  Szent  Katalin  verses    legendájának 
első  lapja. 

Maxentius,  hogy  áldozzék  a  pogány 
isteneknek,  Katalin  hajthatatlan  ma- 
radt, sőt  a  vele  vitázó  pogány  böl- 
cseket is  áttérítette  a  keresztény  val- 
lásra. Áttértek  a  császár  leghívebb 
emberei,  áttért  maga  a  császárné  is. 
Csak  Maxentius  maradt  hajthatatlan. 
A  kegyetlen  uralkodó  minden  kigon- 
dolható hatással  iparkodott  megtörni 
az  állhatatos  leányt,  de  mesterkedései 
nem  vezettek  sikerre.  Kudarca  miatt 
érzett  bősz  dühében  végre  is  hóhérral 
vágatta  le  fejét.  Katalin  lefejezése 
alkalmával  mindjárt  csoda  történt : 
nem  vér  patakzott  a  nyakából,  ha- 
nem derekából  tej  folya  ;  testét  pe- 
dig a  mennyből  alászállott  angya- 
lok Sina  hegyére  szállították : 

Holott  két  csoda  jelenék 

Elő :  mert  hogy  fejét  vevék, 

Vér  nem  jára  ő  .nyakából, 

De  tej  folya  derekából, 

Az  szízességnek  jegyére, 

Kiben  lakék  mind  míg  éle. 

Más  csoda  megént  ez  lón  : 

Hogy  menyből  angyalok  szállának, 

És  őneki  ennyet  szolgálának  : 

Hogy  ő  testét  el-felvévék, 

És  Sinai  hegyére  el-felvivék, 

Ki  oda  oly  messze  vala, 

Hogy  húsz  napi  menófeld  vala. 

Holott  nagy  sok  csodák  lesznek : 

Kórok  egészséget  vésznek, 

Lelke  kegyig  menyországban 

Oly  nagy  dicsőségben  és  bódogságban 

Vagyon,  hogy  nem  úgy  hogy  megmondhatnék, 

Vagy  kegyiglen  megírhatnék, 

De  csak  meg  sem  gondolhattyuk, 

Mígnem  szemünkkel  megláttyuk. 

Hogy  kegyig  oda  mehessünk, 
Az  szíznek  így  reménkegyünk  : 

»Bódog  szűz  Katerina, 
Kinek  testét  tartja  Sina, 
Imádd  értünk  teremténket, 
És  nyerjed  idvességünket, 
Nyerjed  minden  kévánatonkat, 
Igaz  jószágban  ajejtatunkat, 
Hogy  teveled  dicsőülvén ; 
Vígadhassunk  mind  örekké.« 


38.  kép.  Krisztus  sírbatétele. 

Alexandriai  Szent  Katalin  verses 
legendájának  készítőjét  nem  ismerjük. 
Az  ismeretlen  magyar  szerzetes  latin 
szövegek  után  írta  munkáját ;  a  maga 
képzeletéből  alig  adott  valami  anyagot 
verses  legendája  felépítéséhez.  Nyelvéről 
és  verseléséről  nem  lehet  nagy  elismerés- 
sel nyilatkozni.  Csak  itt-ott  akad  néhány 
lendületesebb  helye.  A  nagy  terjedelmű 
verses  legendát  az  Érsekújvári-kódex 
őrizte  meg,  az  az  írott  könyv,  melyet 
1833-ban  találtak  meg  az  érsekújvári 
ferencrendi  kolostor  kötetei  között. 
A  kétszázkilencven  levélből  álló  kódex 
jelenleg  a  Magyar  Tudományos  Akadé- 
miáé. Tartalmát  evangéliumi  szakaszok, 
vallásos  elmélkedések,  tanítások  és  le- 
gendák teszik.  Három  másolója  az  1529— 
1531.  években  felváltva  dolgozott  rajta. 
Legnagyobb  része  —  így  a  verses  Kata- 
lin-legenda —  Sövényházi  Márta  do- 
monkosrendi apáca  tolla  alól  került  ki. 
A  két  másik  másolónak  neve  ismeretlen. 

Középkori  verses  fordításainkban  a  verses  forma  tökéletlensége  különö- 
sen szembeötlő.  Igen  sokszor  még  a  sorok  szótagszáma  sem  egyezik  ;  emellett 
a  ritmusnak  és  a  rímelésnek  is  legfelebb  csak  szándékát  lehet  sejteni.  Az  ilyen- 
fajta himnusz-fordítás  igen  gyakori  : 


Király  zászlói  terjednek, 
Keresztnek  ti  tkja  fínletik, 
Kin  testben  testnek  teremtője 
Felfeszült  keresztfára. 

Kin  áznak  fölötte  megsebesült 
Csúcsának  kémén  öklelésével ; 
Hogy  minket  bíntől  mosna, 
Vér  vízzel  összve  folyamék. 

Vagy  egy  másik  verses  darab 

Dicsőséges  viadalnak  nyelvem 
Inekeljed  ű  hadát ! 
És  keresztfának  ű  győzésén 
Mongy  nemes  diadalmat, 
Miként  világnak  váltója 
Meghalván  győzött  volna. 

Elébb  teremtett  atyjának 
Báná  úr  megcsalattát, 
Mikor  ártó  almát  evén 


Megtölt  kit  hű  Dávid 
Ineklett  ű  kintornájában 
Mondván  :  »Nemzetek  között 
Isten  az  farul  országlott.« 

Ékes  ez  fénlő  díszes  fa, 
Királynak  bársonyával  ékesült. 
Fák  között  kiválasztott 
Illy  szent  tagokat  illetni. 


Ü  halálba  leesék  ; 

Tahát  az  fát  ű  megjegyzé, 

Fának  kárát  megfizetni. 

Idvösségnek  ű  szere 
Követé  volt  az  dolgot, 
Csalárdnak  sok  mesterségét 
Mesterség  megcsalnia, 
És  onnét  venne  orvosságot, 
Honnét  sértett  ellenség. 


Középkori  verses  fordításaink  formátlanságát  és  színtelenségét  főleg  az 
okozta,  hogy  a  magyar  papköltők  szolgai  módon  iparkodtak  átültetni  anya- 
nyelvükre az  előttük  fekvő  latin  költeményt.  Nem  a  magyar  népköltés  vers- 
alakjait utánozták,  hanem  a  latin  szöveg  szótagszámát.  Azon  erőlködtek,  meny- 
nyire képesek  az  eredetinek  megfelelő  hosszúságú  sort  kihozni,  ha  mindjárt 
darabosan  hangzik  is  fordításuk.  Ebben  a  küzdelemben,  melyet  a  tartalmi 
hűség  és  a  formai  hasonlóság  kedvéért  folytattak,  a  költészet  lett  a  vesztes. 

Eredeti  költemények. 

Azoknak  az  írásos  maradványoknak  száma,  amelyekből  meg  lehet  álla- 
pítanunk a  középkori  magyar  szellem  alkotó  képességét  és  teremtő  erejét,  fel- 
tűnően csekély.  A  kódexeinkben  megőrzött  prózai  szövegek  elég  tájékozást 
nyújtanak  ugyan  a  kolostorok  lakóinak  olvasmányaira  nézve,  de  ezekben  a 
nyelvi  szempontból  fölötte  érdekes  szövegekben  alig  akad  itt-ott  némi  eredeti- 
ség. Puszta  fordítás  a  verses  maradványoknak  túlnyomó  nagy  része  is.  De  a 
verses  maradványok  között  mégis  akadnak  olyan  darabok,  amelyek  nem  kül- 
földi latin  szövegek  nyomán  készültek,  hanem  többé-kevésbé  eredeti  alkotásai 
középkori  magyar  poétáinknak. 

A  vallásos  líra  körében  a  Szent  László  Királyról  szóló  ének  emelkedik  ki 
leginkább.  Ismeretlen  szerzője  lelkesülten  mondja  el,  hogy  milyen  kiváló  tulaj- 

donságokkal  áldotta  meg  az  Isten  a  kegyelmes  László  királyt,  Magyarország- 
nak édes  oltalmát,  Szűz  Máriának  választott  vitézét  : 


Idvezlégy   kegyelmes    Szent    László    kerály  ! 
Magyarországnak  édes  oltalma, 
Szent  kerályok  közt  drágalátus  gyöngy, 
Csillagok  között  fénességes  csillag. 

Szentháromságnak  vagy  te  szolgája, 
Jézus  Krisztusnak  nyomdoka  követi ; 
Te  Szent  Léleknek  tiszta  edénye, 
Szíz  Máriának  választott  vitéze. 

Magyarországnak  vagy  kerály  magzattya, 
Szent  kerályoknak  fénes  tűköre  : 
Teneked  atyád  kegyes  Béla  kerály, 
Hogy  hozzá  képest  kegyes  kerály  lennél ! 

Nekönk  sziletíl  Lengyelországban, 
Menyből  adatai  nagy  csudaképpen, 
Másszor  sziletíl  szent  keresztvíztől, 
ősödnek  nevén  László  lőn  neved. 

Mikoron  méglen  gyermekded  volnál, 
Kihoza  Béla  kerály  jó  Magyarországba, 
Hogy  dicsekednél  te  két  országban, 
Magyarországban  és  menyországban. 

Letelepedél  Bihar-Váradon, 
Ah  várusnak  lől  édes  oltalma  ; 
Templomot  rakatál  szíz  Máriának, 
Kiben  most  nyúgoszol  menden  tisztességvei. 

Környől  fekesznek  téged  császárok, 
Püspökök,  kerályok  és  jobbágy  urak  ; 
Olaj  származik  szent  koporsódból, 
Tetemed  foglalták  az  szép  sáraranyból. 


Téged  dicsérnek  szent  zolozmával 
Papok,  diákok  és  várusnépek  ; 
Téged  földnek  kereksége, 
Mert  téged  dicsérnek  Istennek  angyeli. 

Te  dicsekedel  kerály-székedben, 
Képed  feltötték  az  magas  kőszálra  ; 
Fénlik  mint  nap,  salyog  mint  arany  ; 
Nem  elégszik  senki  tereád  nézni. 

Te  arcúi  tellyes  szép  piros  valál, 
Tekéntetedben  embereknél  kedvesb  ; 
Beszédedben  ékes,  karodban  erős. 
Lám  mindent  te  ejtesz,   ki  tevéled  küzdik. 

Tagodban  ékes,  termetedben  díszes, 
Válladtul  fogva  mendeneknél  magasb  ; 
Csak  szépséged  császárságra  méltó, 
Hogy  szent  korona  téged  méltán  illet. 

Testedben  tiszta,  lelkedben  fénes, 
Szivedben  bátor  miként  vad  oroszlán, 
Azért  neveztek  bátor  Lászlónak, 
Mikoron  méglen  iffjúdad  volnál. 

Mert  választa  az  szíz  Mária, 
Megdicsőíte  sok  jó  ajándékkal, 
Hogy  te  őriznéd  és  oltalmaznád, 
Neki  ajánlád  jó  Magyarországot. 

Fejedben  kelé  az  szent  korona, 
Megbátorejta  téged  az  Szent  Lélek  ; 
Kezded  követni  atyádnak  életét, 
Rózsákot  szaggatál,  koronádban  fízéd. 


Dicsérjük  magyarok  Szent  László  kerált ! 
Bizony  érdemli  mi  dicséretönköt. 
Dicsérjük  őtet  angyelok  mondván  : 
Idvezlégy   kegyelmes   Szent   László   kerály ! 

A  becses  himnusz  a  tizenhatodik  század  elején  készített  Peer-kódexből 
való.  Ugyanez  az  írott  könyv  őrizte  meg  Vásárhelyi  András  Mária-énekét  1508- 
ből.  Ez  az  első  egyházi  énekünk,  mely  a  szerzőről,  a  szerzés  helyéről  és  idejéről 
hitelesen  tájékoztat.  Az  utolsóelőtti  versszak  megmondja,  hogy  Vásárhelyi 
András  ferencrendi  szerzetes  Pesten,  1508-ban  írta  himnuszát.  Borús  hangú 
költeményében  a  magyar  nemzet  fájdalma  és  esengése  hangzik  fel : 


Angyeloknak  nagyságus  asszonnyá, 
Űr  Jézusnak  bódogságos  annya, 
Mennyországnak  szépséges  ajtója  : 
Paradicsomnak  vagy  széles  kapuja  ! 


Neked  szólónk  szízeknek  virága, 
Mend  szenteknek  oly  nagy  vigasága, 
Angyeloknak  ó  nagy  tisztasága, 
Pátriárcháknak  ő  nagy  dicsősége. 

Dicsekedjél  angyeli  székedben, 
Szerafinnak  szent  szeretetiben ; 
Kérubinnak  nagy  bölcsességében, 
Székeseknek  bölcs  ítéletiben. 

Reád  néznek  szenteknek  szemei, 
És  véneknek  keserves  szűvei 
És  árváknak  nyomorult  ihai ; 
Bünössöknek  óhajtó  lelkei. 

Esedezzél  mi  nagy  igazságonk, 
Sok  bínönkrül  mi  nagy  bátorságunk, 
Szent  fiadnak  mi  nagy  tisztességönk : 
Halálonkról  mi  nagy  reménségönk. 

Áldott  te  légy  Jézusnak  dajkája, 
Szent  atyjának  drága  kencstartója ; 
Szent  léleknek  ő  megnyugosztója, 
Igazságnak  megvilágosojtója. 

Segéljed  meg  te  benned  bízókat, 
Engesztelj  meg  az  apostolokot, 
Fordejts  hozzánk  az  martiromokot, 
Térejts  hozzánk  az  confessorokot. 

Dicsőséges  szenteknek  mondási, 
Szent  háromságnak  nagy  titkór  tanácsi : 
Apostoloknak  szent  prédikálási, 
Mártíromoknak  nagy  sok  kínvallási. 

Emlékezzél  angyali  esésről, 
Emlékezzél  Évának  vétkéről ; 
Emlékezzél  az  nagy  vízözönről, 
Nyerj  kegyelmet  az  nagy  úr  istentől. 


Siralmas  nekönk  mi  életönk, 

És  minekönk  mi  sok  vétkezetönk ; 

Rettenetes  nekönk  vétkezetönk, 

Ha  te  nem  lesz  nekönk  mi  nagysegedelmönk. 

Árvaságnak  kegyes  táplálója, 
Özvegyeknek  megoltalmazója, 
Szegényeknek  meggazdagejtója, 
Számkivetéseknek  megbódogejtója. 

Siradalmas  nekönk  születetönk 
Fügelmes  sok  hivolkodásonk : 
Rettenetes  nekönk  bajvívásonk : 
Ha  te  nem  léssz  nekönk  kegyes  táplálónk. 

Asszonyoknak  szépséges  tűköre, 
Férfiaknak  tiszta  győzedelme, 
Halottaknak  nagy  hiedelme, 
Ördögöknek  ő  nagy  töredelme : 

Rólad  szólnak  szenteknek  mondási, 
Szent  háromságnak  nagy  titkus  tanácsi 
Apostoloknak  szent  prédikálási, 
Mártiromoknak  diadalmassági. 

Halottaknak  megszabadejtója, 
Törököknek  megnyomorojtója, 
Kerályoknak  jó  tanácsadója, 
Magyaroknak  megoltalmazója. 

Ezt  szerzettek  Pestnek  városában, 
Ugyan  ottan  szent  Péter  utcájában. 
Születet  után  elmúlt  időben 
Ezerötszáz  és  nyolc  esztendőben. 


Legyen  hála  az  Szentháromságnak, 

Azonképpen  az  áldott  Jézusnak  : 

Legyen  hála  az  Szíz  Máriának : 

Velem   öszve   mend  az  bódogoknak.  Ámen. 

A  világi  líra  maradványai  sorában  feltűnnek  a  siraloménekek.  Ezek  a 
magyar  elégia-irodalom  első  zsengéi.  1490  tájáról  való  az  az  emlékdal,  melyet 
egy  névtelen  magyar  költő  Mátyás  Király  Halálára  írt.  Siratta  hősében  a  nagy 
uralkodót,  ki  sok  országokat  bírt,  meghódította  Bécs  városát,  sok  részre  haso- 
gatta Németországot  és  kívánatossá  tette  magát  még  a  cseh  Prága  előtt  is. 
Magyarországnak  fényes  tüköré  és  rettenetes  bajnoka  veszett  el  benne  : 


Néhai  való  jó  Mátyás  királ ! 
Sok  országokat  te  bírál, 
Nagy  dicsérettel  akoron  valál, 
Ellenségednek  ellene  álltál. 

Hatalmasságodat  jelented, 

Bécsnek    hogy   városát    te    megvennéd, 


Ékes  sereged  ott  féletéd, 
Királi  széked  benne  helheztetéd. 

Németországot  amikort  kéványád, 
Szent  koronához  választád, 
És  nagy  sok  részre  hassogatád, 
Magyari  uraknak  tisztül  mind  elosztád. 


«  Létnél  ^^fyjd  fii  £■&»  J^ 

39.  kép.  Beriszló_Péter  éneke. 

Akoron  te  léi  oly  igen  drága, 
Téged  kéványa  cseh  Prága. 
Meghervadozott  szép  zeld  ága, 
Nem  kellemetes  neki  virága. 

Terektűi  nerél  ajándokokat, 
Ne  pusztítanád  országokat, 
Ne  kerengetnéd  bassájokat, 
Ne  fenegetnéd  ű  császárokat. 

Igyekezel  vala  sok  országokra, 
És  nagy  hatalmas  városokra, 
Az  vizén  álló  Velencére, 
És  benne  való  beles  olaszokra. 


Magyarországnak  fénes  tikere  világa, 
És  rettenetes  bajnaka, 
Numuroltaknak  kies  hajlaka, 
Nagy  ékességnek  es  te  valál  oka. 

Nagy  ékessége  tisztességenknek, 
Nagy  bátorsága  félelmenknek, 
ótalmazója  magyar  népeknek, 
Rettenetes  léi  az  lengyeleknek. 

Királok  kezett  léi  te  hatalmas, 
És  nagy  igyeknek  diadalmas, 
Néped  kezett  nagy  bizodalmas : 
Légy  úristennél  immár  nugodalmas. 


Egy  másik  panaszos  hangú  dalban  Gergely  deák  kesereg  Both  János 
Űr  Veszedelmén.  Urát,  a  derék  Both  Jánost,  Mátyás  király  követségbe  küldte 
a  török  császárhoz,  de  a  szegény  ember  többé  nem  tért  vissza.  Gergely  deák 
nagy  melegséggel  emlékszik  meg   az  elhunyt  magyar  úrról. 

Hasonló  siraloméneket  írt  Szabadkai  Mihály  Beriszló  Péter  Püspök  Vesze- 
delmének emlékezetére.  A  vitéz  főpap  Mátyás  király  halála  után  sok  harcot 
vívott  a  török  csapatokkal,  míg  végre  elesett  az  egyik  ütközetben.  Kortársai 
gyászának  Szabadkai  Mihály  adott  kifejezést  bánkódó  költeményében. 

A  mohácsi  veszedelmet  megelőző  zavaros  időkben  készült  el  az  első  ír  agyar 
szatíra  :  Apáti  Ferenc  Feddő  éneke.  Szerzőjéről  a  versfőkben  megőrzött  néven 
kívül  csak  annyit  tudunk,  hogy  1518-ban  a  bécsi  egyetem  hallgatója  volt.  Köl- 
teményében romlott  korának  erkölcseit  feltűnő  szemléltető  erővel  rajzolja. 
Erkölcsi  álláspontja  nemes.  Keserűségét  gúnyba  önti  ki,  felháborodását  iróniába 
fojtja,  a  haza  sorsáért  érzett  rettegését  szatirikus  megjegyzésekkel  fedi  el.  Harag- 
jának éle  a  pogányokkal  nem  harcoló  főurak,  a  csalfa  szavú  papok  és  az  elbiza- 
kodott parasztok  ellen  irányul  elsősorban  : 


Félelmes  szűőnek  engem  alej  tatok 
Régi  jó  barátim  nékem  kik  valátok  ; 
Gyakorta  szép  szóval  hozzám  járolátok, 
Engem  megcsalátok  ! 

Reméntelen  dolog  ki  hazugnak  hiszen, 
Mert  szép  beszédével  csak  szót  tőled  vészen; 
Avagy  túl  másfelől  ellenséged  leszen, 
Rajtad  szégyent  teszen. 

Azok  nem  gondolnak  ez  ily  beszédekkel, 
Ki  magokat  kelletik  hízelkedéseikkel,  — 
Nyájason  beszélnek  ő  fejedelmekkel, 
Elvesznek  nyelvekkel. 

Nagy  urak  kik  vattok!  szólok,  ne  bánnyát ok: 
Fejér,  szép  ezüstös,  ékes  tü  szablyátok, 
Vele  pogán  népet  —  kérlek  —  ne  vágjátok 
És  tü  ne  bántsátok. 


Csintalan  dolgokat  tü  ne  szerezzetek, 
Fodor  hajatokat  meg  se  fésöljétek, 
Diákok  elmentek,  leányokot  néztek,  — 
Szegénséggel  nősztök. 

Ügyedet  ne  visellyed  egyházi  papokkal, 
Mert  ha  bevéteti  magát  nyájasságra, 
Nem  kell  neki  pénzed,  vígad  leányodval, 
Megcsalnak  szavokkal. 

Serényen  futamnak  táncban  az  leányok, 
Nyilván  ott  meglátjuk  az  ő  jámborságit, 
Szertelen  ha  leend  az  ő  jámborságok, 
Ott  elhol  pártáj  ok. 

Lepkék,  házatoktól  messze  ne  lépjetek, 
Időnek  javában  tíkakot  űltössetek  : 
Szemérem  kapálni  bölcsőt  rengessetek, 
Avval  elélhettek. 

Sámsonnak  alejtá  az  pór  önnönmagát, 
Látod  nagy  haragját,  nem  tiszteli  urát ; 
Fogjad  meg  szakálát,   vedd  el  csak  jószágát, 
Megalázza  magát. 

Azkort  az  papoknak  vala  tisztességek, 
Mikoron  egészlen  áll  vala  szerzetek  ; 
Távol  vala  tőlök  gallérus  köntösök, 
Veres  beretrájok. 

Pénztől  el-futamtak,  szűrben  beöltöztek, 
Szépen  ha  beszélnek,  keveset  nem  vesznek, 
Foréntokot  kérnek,  ládában  győtnek, 
Vele  nem  épejtnek. 


Az   régi   jó   kerályok   míglen   országiának, 
Igazak  valának  az  szegén  országnak  ; 
Az  szent  koronának  híven  szolgálának, 
Avval  áldozának. 

Tennie  kellene  ezt  az  nagy  uraknak  ! 
Hogy  sok  lika  vagyon  erdőn  az  ravasznak, 
Nincsen  birodalma  rajta  agaroknak, 
Halál  az  nyulaknak. 

Igen  kevés  hajók,  szántalan  jószágok, 
Erős  regulájok,  kevés  zolozmájok, 
Bársonyos  szolgájok,  fekete  kápájok 
Az  apát  uraknak. 


1525-ből  való  Geszthy  László  Feddő  éneke.  A  jámbor  deák  aránylag  elég 
jó  alexandrinusokban,  de  kissé  zavaros  gondolatmenettel  szólt  a  közeledő  török 
veszedelemről.  Hazája  nyomorát  az  őszinte  fájdalom  hangján  emlegette.  Intel- 
mekkel, tanácsokkal,  szemrehányásokkal  nem  fukarkodott  :  minden  másképen 
volt  Mátyás  király  idejében  ! 

Az  elbeszélő  költészet  darabjaiból  kevés  szövegemlék  jutott  korunkra. 
Fönnmaradt  egy  tizennegyedik  századi  balladának  kétsoros  töredéke  és  egy 
tizenötödik  századi  népéneknek  szintén  kétsoros  maradványa.  Az  előbbi  Kis 
Károly  király  megöléséről  szólt ;  az  utóbbiban  Mátyás  király  lehetett  a  főhős. 
Mátyás  király  egyik  nevezetes  hadi  tettét,  a  török  kézen  levő  Szabács  várá- 
nak 1476.  évi  ostromát  és  bevételét,  énekelte  meg  az  az  ismeretlen  költő  is, 
kinek  históriás  éneke,  a  Szabács  Viadala,  egyetlen  terjedelmesebb  maradványa 
középkori  magyar  nyelvű  világi  epikánknak.  A  névtelen  verselő  körülményesen 
beszéli  el,  miként  ágyuztatta  Mátyás  király  Szabács  várát  és  milyen  diadallal 
tért  haza  Budára  : 


De  az  felyülmondott  Pál,  Kenézy, 
Ároknak  mélységét  igen  nézi ; 
Ki  Szabács  erős  voltát  elméllé : 
Honnég  minemő  álgyú  kell  mellé. 
Szorgost  megyén  Nandor-Fejérvárra, 
Holy  királ  erről  bizon  hírt  vára. 
Legottan  számtalan  sok  hajókat 
Fejérvárnál  az  Dunán  valókat 
Nagy-hamar  felvontata  az  Száván, 
És  Szabácsvár  tájatt  hoztata  számán. 
Nép  számtalansága  környöl  állván, 
Nagy  erősséget  víz  felől  csinálván, 
Hajókat  mond  árokba  vontatni, 
Környöl  pattantyúkval  falt  bontani ; 
De  ment  az  hajókat  felvontata, 


Sok  felől  Szabács  falát  bontatá. 
Vizárokból  viadalt  es  tartottak : 
Azzal    Szabácsnak    ígyen    sem    árthattak ; 
Mert  mondhatatlan  szakálosokval, 
Sok  nyilakval,  sőt  számtalan,  fokval, 
Kézi  puskákval,  nagy  pattantyúkval, 
És  kölömb-kölönb  álgyúkval, 
Sebes  és  gyuan  szönetlen  lőttek. 
Sőt  menden  erejekvel  raj  tónk  lőttek. 
No  azért  strumlottak  kémélletlen, 
Hogy  belől  sereim  lőtt  mértékletlen. 
Affelett  sokszer  harcolást  töttek  — 
Azzal  magoknak  sok  sebet  vettek, 
Halált  es  vallottak  hát  némellyek 
Királi  nagy  tisztességet  mellett. 


[Következik  az  ostrom  részletes  leírása.  Sok  derék  magyar  és  cseh  vitéz 
esik  el,  de  megfogy  a  törökök  száma  is.  Hiába  jön  Ali  bég  a  vár  felmentésére, 

Mátyás  király  hadával  szemben  nem  tud  boldogulni.  A  törökök  végtére  meg- 
adják magukat.] 


így  megadák  Szabács  erősségét, 
Benne  hagyák  álgyúnak  bőhségét, 
Mely  álgyúkat  király  többőhteté 
Es  Szabácsot  nagyon  eróssóhteté, 
Hagyván  benne  vitézeknek  javát, 
Hogyne  látná  továbbá  az  kárát, 
Ez  mind  ezen  szerént  hát  megleve, 
Töröknek  és  mendennek  kegyelmet  teve. 
Királ  ugyan  Budára  eredvén, 


Török  sereg  környölö  terjedvén : 
Hát  valának  nékik  nagy  csudába, 
Hogy  Budának  menden  utcájába 
Jelennen  királnak  odvarában 
Látnak  török  népet  kazdag  ruhában 
Királnak  ékessen  odvarlani : 
Ment  kell  piacon  várban  állani . . . 
Ezt  meghallak  mind  Törökországba  - 
Török  császár  lón  nagy  bosszoságba. 


A  Szabács  Viadalának  százötven  sora  egy  erősen  megrongált  félíven 
jutott  korunkra.  Ung  megye  egyik  nemescsaládjának  levéltárából  került  elő 
1871-ben,  a  Magyar  Történelmi  Társulat  vidéki  kirándulása  alkalmával. 
A  száraz  históriás  énekben  nincs  semmi  poézis,  de  feltűnően  jó  rímei  meglepik 
a  kutatót. 

Ha  a  középkorból  fennmaradt  magyar  nyelvű  verses  maradványokat  a 
verselés  szempontjából  vesszük  vizsgálat  alá,  szembeszökő  ellentétekkel  talál- 
kozunk. A  vallásos  énekek  általában  sokkal  gyengébben  vannak  megverselve 
mint  a  világi  énekköltés  töredékei ;  a  fordítások  értelemre  és  alakra  általában 
gyengébbek  mint  az  eredeti  magyar  alkotások.  A  rímek  elhelyezésében 
kevés  a  változatosság  :  a  sorok  többnyire  párosával,  hármasával  vagy  négye- 
sével rímelnek.  Nem  ilyen  egyhangú  az  ütemek  csoportosítása.  Leggyako- 
ribbak a  nyolcszótagú  két  ütemes  sorok  ;  mellettük  sűrű  alkalmazást  nyernek 
a  tízszótaguak.  Feltűnőbb  költői  szépségek  egy  versben  sem  ragadják  meg  a 
figyelmet.  Csaknem  minden  darabban  feltünedeznek  a  kezdetlegesség  kirívó 
jelenségei. 

Hogy  a  magyar  népköltés  milyen  lehetett  a  mohácsi  csatát  megelőző  két 
században  :  ezt  inkább  csak  sejtjük.  Árpád-kori  regős-irodalmunk  min- 
denesetre tovább  fejlődött.  Tudjuk,  hogy  Mátyás  király  udvarában  a  vándor 
énekmondók  egész  serege  élt  s  ezek  között  egy  Gábor  nevű  magyar  deáknak 
költeménj*eiben  maga  Mátyás  király  is  gyakorta  gyönyörködött.  De  Gábor 
deák  énekei  éppen  úgy  elvesztek,  mint  a  többi  regős  szerzései.  Pedig  Zách  Feli- 
cián, Toldi  Miklós,  Tar  Lőrinc,  Kont  István  és  Kinizsi  Pál  történetei  bizonyo- 
san dús  tőkéül  szolgáltak  a  szájhagyományok  őrizőinek,  amint  ezt  latinul  író 
krónikásaink  műveiből  következtethetjük,  amelyek  több  ízben  hivatkoznak 
középkori  népénekeinkre. 


A  latin  nyelvű  irodalom. 

Középkori  latin  nyelvű  irodalmunk  eredetiségben  és  terjedelemben  messze 
túlszárnyalja  a  csaknem  kivétel  nélkül  fordításokból  álló  magyar  nyelvű  iro- 
dalmat. 

A  magyar  irodalom  története.  5 

41.  kép.  Nagy  Lajos  magyar  és  külföldi  országnagyokkal. 

A    történettudománynak,    jogtudománynak,    hittudománynak    és    költé- 
szetnek egyaránt  akadtak  tehetséges  munkásai. 

42.  kép.  Hasonmás  a  Dubniczi  krónika  első  lapjáról. 

Nagy  Lajos  király  uralkodása  idején,  1358-ban,  készült  el  az  a  gyönyörű 
kézirat,  mely  Bécsi  Képes  Krónika  néven  foglal  helyet  latin  nyelvű  történeti 

forrásaink  sorában.  Szerzője  ismeretlen.  Egyik-másik  tudósunk  egy  Márk  nevű 
Anjou-kori  ferencrendi  szerzetesben  vélte  megtalálni  a  szerzőt,  de  ez  a  feltevés 
nincs  bebizonyítva.  Az  ismeretlen  krónikás  nagyon  szép  mondarészleteket 
őrzött  meg  képekkel  dúsan  ellátott  kódexe  lapjain.  Az  olvasó  előtt  hatalmas 
jelenetekben  vonul  el  a  magyar  középkor,  kezdve  a  legrégibb  időktől  I.  Károly 
1330.  évi  oláhföldi  hadjáratáig.  Különösen  kiemelkednek  azok  a  fejezetek, 
amelyeknek  Salamon  király  és  Szent  László  a  hőse.  Itt  epikus  részletességű 
csataleírások  váltakoznak  egymás- 
sal és  népies  képzeletre  valló  pár- 
beszédek ragadják  meg  az  olvasót. 

A  Bécsi  Képes  Krónika  for- 
rásául szolgáló  Árpád-kori  kézira- 
tot használta  a  Budai  Krónika 
névtelen  szerzője  is.  Ez  a  könyv  a 
magyarországi  nyomdászat  legelső 
terméke.  Hess  András  nyomtatta 
ki  budai  sajtóján,  1473-ban.  Az 
ismeretlen  szerző  legfőbb  érdeme, 
hogy  egészen  Mátyás  király  koráig 
szerkesztette  össze  a  magyar  nem- 
zet történetét.  Nagyjából  ugyan- 
ezt a  szöveget  tartalmazza  a  kéz- 
iratos Dubniczi  Krónika  s  ugyan- 
ezt az  anyagot  tárja  elénk  Thu- 
róczy  János  Krónikája  is.  A  Hu- 
nyadiak korára  nézve  számos 
érdekes  adat  olvasható  minda- 
kettőben.  Az  előbbinek  készítője 
ismeretlen  ;  az  utóbbinak  szerző- 
jéről, Thuróczy  János  királyi  ítélő- 
mesterről,  nem  tudunk  sokat.  — 
Érdemük  gyanánt  tudhatjuk  be,  hogy  munkáik  szövegében  megőriztek  két 
olyan  kis  krónikát,  amelyek  Nagy  Lajos  király  életrajzához  fontos  adalékokat 
szolgáltatnak.  Ezek  egyike,  János  minorita  szerzetes  krónikája,  tíz  esztendőt 
beszél  el  Nagy  Lajos  viselt  dolgaiból ;  a  másik  munka,  János  küküllei  főesperes 
Nagy  Lajos  életírása,  megismertet  a  nagy  király  egész  élete  történetével. 

Még  a  mohácsi  vész  előtt  készült  el  a  régi  magyarországi  jogi  irodalomnak 
egyik  legfontosabb  terméke  :  a  Verbőczi-féle  jogkönyv.  Verbőczi  István  Mátyás 
király  trónralépésének  idején  született  egy  ugocsamegyei  földbirtokos  nemes 
családból.  Tanulmányainak  befejezése  után  a  magyar  királyi  udvar  szolgálatába 
lépett  s  az  1500.  évtől  kezdve  egyre  nagyobb  befolyást  szerzett  a  magyar  ország- 
gyűlések köznemesi  ellenzékének  irányításában.  A  köznemesség  határtalanul 
rajongott  érte.  Fokról  fokra  emelte  hivatalaiban  s  a  mohácsi  csata  előtt  egy 
évvel  a  nádori  méltóságot  is  kivívta  számára.  A  szerencsétlen  mohácsi  ütközet  után 
Verbőczi  hű  maradt  a  nemzeti  királyság  eszméjéhez,  egész  erejével  támogatta 

43.  kép.  Zsigmond  király. 

44.  kép.  Budai  krónika  utolsó  lapja. 

Szapolyai  János  pártját,  s  az  utolsó  nemzeti  király  halála  után  sem  akart  meg- 
hódolni a  Habsburg-háznak.  János  király  halála  után  is  Budán  maradt,  mint 
Szulejman  török  szultán  legfőbb  keresztény  tisztviselője.  Itt  halt  meg  1541-ben, 
lelkében  mélyen  megalázva.  A  híres  magyar  nádorból  török  alattvaló  lett,  a 
hatalmas  államférfiuból  alárendelt  hivatalnok. 

Nagy  jogi  munkáját,  a  Tripartitumot,  azaz  Hármaskönyvet,  még  II.  Ulászló 
király  uralkodása  alatt,  a  Dózsa-féle  nagy  parasztlázadás  évében,  1514-ben 
írta.  A  nevezetes  könyv  egy  élőbeszédet  és  három  részt  foglal  magában.  Az 
előbeszéd  arról  tájékoztat :  mi  a  jog,  törvény,  igazság,  szokás,  bírói  vizsgálat, 
peres  ügy  ;  az  első  rész  a  nemesség  eredetéről,  szabadságáról,  birtokjogi,  családi 
és  örökösödési  viszonyairól  szól ;  a  második  rész  a  perek  folyamáról  és  az  ítélet- 
hozás rendjéről  értekezik  ;  a  harmadik  rész  Szlavónia,  Erdély,  a  városi  polgár- 
ság, a  jobbágyság  és  a  zsidóság  jogviszonyait  taglalja.  Mindjárt  az  első  rész 
elején  olvassuk  a  magyar  nemesség  egyféleségéről  szóló  nevezetes  fejtegetéseket. 
Verbőczi  hangsúlyozza,  hogy  Magyarországban  jogilag  csak  egyféle  nemesség 
van  s  minden  főpap,  főúr  és  nemes  egyenlően  élvezi  a  kiváltságokat.  A  magyar 
nemesember  előzetes  idézés,  perbehívás  vagy  törvényes  elmarasztalás  nélkül 
nem  tartóztatható  le ;  egyedül  törvényesen  megkoronázott  királyának  hatalma 

45.  kép.  Werbőczy  névaláírása. 

alatt  áll,  de  törvényszerű  eljárás  nélkül  személyi  épségét  és  birtokjogát  még 
a  király  sem  sértheti  meg  ;  a  nemes  mentve  van  minden  jobbágyi  szolgálat 
alól,  adót  nem  szolgáltat,  vámot  nem  fizet ;  ha  a  király  megsérti  jogait,  fel  van 
hatalmazva  az  ellenmondásra  és  ellenszegülésre.  A  nemesi  sarkalatos  jogok 
megvilágítása  után  a  birtokjogi,  családjogi  és  örökjogi  tételek  fejtegetése  kö- 
vetkezik. 

Üj  eszmék  és  új  elvek  meghonosításának  dicsősége  nem  fűződik  Verbőczi 
nevéhez.  Az  ünnepelt  pártvezér  nem  tett  egyebet,  mint  összefoglalta  a  Magyar- 
országban tényleg  érvényben  álló  szokásjogot.  Magyarországban  a  bírói  határo- 
zatokat és  az  ügyvédi  kereseteket  mind  ez  ideig  nem  támogatta  írásba  foglalt 
jog.  Az  országgyűléseken  hozott  törvények  a  magánjogi  viszonyoknak  csak 
elenyésző  kis  részét  szabályozták  ;  a  perrendtartásban  a  megfelelő  útmutatások 
hiánya  miatt  nagy  zavar  uralkodott.  Verbőczi,  az  egységes  jogrend  megterem- 
tése végett,  a  hagyományos  bírói  eljárások  közül  a  leghelyesebbeket  iktatta 
be  könyvébe.  Olyan  rendszeres  összefoglalást  adott,  amelyből  a  magyar  bírák, 
ügyvédek  és  felek  minden  alkalommal  biztos  tájékozást  meríthettek  magán- 
jogi dolgaikra  nézve. 

Az  1514.  évi  országgyűlés  elragadtatással  fogadta  a  nevezetes  alkotást. 
Átvizsgálására  bizottságot  küldött  ki  s  felkérte  II.  Ulászló  királyt,  hogy  az 
új  jogkönyvet  küldje  szét  a  vármegyéknek.  A  király  megígérte  a  rendek  kíván- 
ságának teljesítését,  de  a  megpecsételt  példányokat  nem  küldözte  szét,  sőt  az 

46.  kép.   Részlet  Werbőczy  »Tripartitum«-ának  első  magyar  fordításából. 

országgyűlési  végzés  kihirdetéséről  is  megfeledkezett.  Ez  volt  az  oka  annak, 
hogy  a  fontos  jogkönyv  nem  szerezhette  meg  a  törvényes  kötelező  erőt.  Mégis 
hamarosan  bibliájává  lett  Magyarország  nemességének,  sőt  tekintélye  idő  mul- 
tán egyre  emelkedett.  Az  országgyűlési  törvények  úgy  hivatkoztak  cikkeire 
mint  többi  törvényeinkre  s  egyik  kiadása  a  másik  után  látott  napvilágot.  Első 
ízben,  1517-ben,  maga  Verbőczi  István  nyomatta  ki. 

A  történetírás  és  a  jogtudomány  mellett  főleg  a  vallásos  irodalom  virág- 
zott. Mátyás  király  korában  kezdte  meg  munkálkodását  középkori  latin  nyelvű 
irodalmunknak  egyik  igazán  kimagasló  _ 

alakja,  Temesvári  Pelbárt  budai  ferenc- 
rendi  szerzetes,  kinek  könyveit  Európa 
kolostoraiban  széltére  forgatták.  — 
A  buzgó  franciskánus  barátot  foga- 
dalma tette  íróvá.  Ugyanis  midőn 
1480  körül  Magyarországon  kegyetlen 
pestis  uralkodott,  a  járványnak  ő  is 
betege  lett,  sőt  —  hite  szerint  —  bele 
is  halt  volna  a  ragályba,  ha  a  Boldog- 
ságos Szűz  Mária  meg  nem  menti. 
Súlyos  betegségében  fogadalmat  tett 
arra,  hogy  felgyógyulása  esetén  köny- 
vet ír  »Jézus  Krisztusnak  dicséretére, 
áldott  szent  anyjának,  Máriának  ma- 
gasztalására, Szent  Ferenc  atyának 
és  minden  szenteknek  tisztességére «. 
így  készítette  el  népszerű  könyveit : 
a  Stellariumot,  a  Pomeriumot  és  a  Ro- 
sariumot. 

Temesvári  Pelbárt  munkáin  igazi 
középkori  szín  ömlik  el.  Prédikációi  és 
hittani  fejtegetései  felújítják  a  tizen- 
ötödik századi  kolostorok  minden  tudo- 
mányát. Igazi  skolasztikus  író  :  hiszé- 
keny, tudákos,  istenes.  Olyan  ember, 
aki  mennyei  intéseket  és  égi  csudákat 

lát  az  egész  világon.  Hittudományi  tanításait  a  legendák  és  példák  egész 
tömegével  élénkítette,  csakhogy  bebizonyítsa,  mekkora  a  Gondviselés  hatalma. 

Temesvári  Pelbárt  munkái  nagy  kelendőségnek  örvendettek  a  nyugati  ke- 
reszténység egész  területén.  Strassburg,  Hagenau,  Augsburg,  Nürnberg,  Velence, 
Lyon,  Paris  városokban  kiadás  kiadást  ért  köteteiből.  Prédikációi  árusítása  a 
tizenhatodik  század  első  negyedében  egész  sereg  külföldi  könyvárust  tett  gaz- 
daggá. Európaszerte  dicsérték  munkáit.  Méltán  csodálható,  hogy  magyarországi 
vállalkozó  nem  akadt  kötetei  kinyomatására.  Annál  buzgóbban  fordítgattak 
munkáiból  magyar  nyelvű  kódexirodalmunk  névtelen  munkásai,  akiknek  leg- 
kedveltebb forráscsoportjuk  a  Pelbárt  nevéhez  fűződő  könyvsorozat  volt. 


kép. 


A  Hármaskönyv  első  magyar  kiadá- 
sának címlapja. 

Pelbártot  az  újkor  szelleme  nem  érintette.  Lelki  világa  a  legendás  közép- 
kor rajongó  századaiban  gyönyörködött.  S  midőn  most  egyszeriben  szembe 
találta  magát  a  renaissance  vidám  világfelfogásával,  megborzadt  egész  valójá- 
ban. Kötelességének  hitte,  hogy  gátot  vessen  a  humanizmus  terjedésének, 
mely  úgy  látszott,  hogy  megsemmisíti  a  régi  világnézetet  és  új  életre  kelti  a 
pogány  vallást.  A  jámbor  szerzetes  elkeseredetten  ostorozta  az  új  szellem  pár- 
tolóit, a  dölyfös  tévelygőket,  kik  a  hitet  és  hazát  egyaránt  elárulják.  Nem  törő- 
dött a  felvilágosodottak  kicsinylő  nyilatkozataival.  Külföldieskedő  honfitársai- 
nak, a  renaissance  magyar  híveinek,  törekvéseiben  hittagadást  és  erkölcstiprást 
látott  s  a  vallás  és  hazafiság  nevében  elszántan  vette  fel  a  harcot  a  középkori 
barátvilág  gúnyolóival  szemben. 

A  renaissance  —  a  tudományok  és  művészetek  újjászületésének  kor- 
szaka —  Magyarországban  is  buzgó    munkásokat    sorakoztatott  az  új  szellem 

Zrípartitum  opus  íurfe  confuetudínartj 

48.  kép.   A  Tripartitum  első  (1517.)  bécsi  kiadásának   címlapja. 

táborába.  A  tizenötödik  század  második  fele  szinte  meglep  váratlan  lendületé- 
vel. Mátyás  király  személyében  igazi  renaissance-f  ej  edelem  kerül  az  ország 
élére  s  ennek  a  nagyeszű  magyar  uralkodónak  kedvteléseit  lelkesedve  utánoz- 
zák előkelőink.  Mátyás  király  minden  iránt  érdeklődött.  Műtárgyakat  vásárolt, 
kéziratokat  rendelt,  tudósokat  látott  el.  Palotáját  ragyogó  pompával  ren- 
deztette be.  Kincseket  költött  arra,  hogy  kényelemben  és  fényben  társaloghasson 
dúsan  javadalmazott  külföldi  íróival.  Humanisták  vették  körül,  humanisták 
dicsőítették.  Alakja  szinte  tömjénfüstbe  vész. 

Mátyás  király  budai  palotájában  a  renaissance-kor  ízlésének  sok  kincse 
tündökölt,  ókori  istenek  ércbe  öntött  képei,  görög-római  hősök  márványba 
faragott  szobrai,  antik  régiségek,  középkori  faragványok,  arannyal  átszőtt 
gobelinek,  pompás  falfestmények  és  művész-tervezőkre  valló  bútordarabok 
gyönyörködtették  a  szemlélőt.  Itt  volt  a  budai  híres  királyi  könyvtár,  a  Kor- 
vina, mely  a  gyönyörű  képekkel  ellátott,  művészi  kötésű  pergamen-kódexek 
százait  őrizte.  A  kéziratok  nyelvek  és  szakok  szerint  csoportosultak  :  az  elő- 
csarnokban a  görög  és  a  keleti,  a  két  teremben  a  latin  nyelvű  kötetek.  A  leg- 
több kötet  ma  is  könnyen  felismerhető  a  címlapon  előforduló  Korvin-címerről 
ragy  a  jellemző  Korvin-bőrkötésről. 

Szomorú  dolog,  hogy  a  rengeteg  anyagi  áldozatba  kerülő  könyvgyűjte- 
mény Mátyás  király  halála  után  romlásnak  indult,  a  török  uralom  korában 

pedig  teljesen  tönkrement.  A  kötetek  szétszóródtak.  Ma  a  kétségtelenül  való- 
diaknak ismert  Korvin-kódexek  száma  körülbelül  százharmincban  állapítható 
meg.  Legtöbbet  a  bécsi  császári  udvari,  a  modenai  estei,  a  magyar  nemzeti 
múzeumi  és  a  budapesti  egyetemi  könyvtár  őriz  belőlük.  Magyar  nyelvű  kötet 
nincsen  köztük. 

A  Magyarországban  élő  külföldi  írók  közül  Bonjinius  Antal  dolgozott  leg- 
szorgalmasabban.  Olaszországból  került  Mátyás  király   udvarába,   ahol  nagy 


50.  kép.  Az  esztergomi  Korvin -kódex  kötésének  medaillonja. 

tiszteletdíjjal  örvendeztették  meg  és  felszólították  a  magyar  nemzet  történeté- 
nek megírására.  Sikere  olyan  nagy  volt,  hogy  még  II.  Ulászló  király  is  meg- 
tartotta fizetéses  állásában,  sőt  jutalmul  egész  nemzetségével  együtt  nemesi 
rangra  emelte.  Késő  öregségében  Budán  halt  meg.  Műve,  a  Rerum  Hungari- 
carum  Decades,  századokra  szóló  alkotás.  A  magyar  nemzet  történetét  beszélte 
el  benne  a  legrégibb  időktől  kezdve  II.  Ulászló  király  uralkodásának  hatodik 
évéig,  1496  elejéig.  Célja  az  volt,  hogy  a  magyarok  fényes  múltjának  és  külö- 
nösen Mátyás  király  dicsőséges  életének  históriáját  művészi  latinsággal  adja  elő. 

Anyagát  a  középkori  krónikákból  vette  át,  formában  az  ókori  klasszikusokat 
utánozta.  Roppant  bőbeszédűsége  mellett  sem  vált  unalmassá,  sőt  iránya  egye- 
nesen új  utat  tört  a  magyar  történetírás  mezején,  mivel  a  művészi  előadást 

lényeges  kellékévé  tette  minden  történetírói  törekvésnek.  Alkotása  minta  lett. 
Az  utána  fellépő  magyar  történetírók  őt  magasztalták,  őt  utánozták,  őt  foly- 
tatták ;  s  hosszú  ideig  senki  sem  mert  a  magyar  középkor  századaihoz  nyúlni, 
annyira  kimerítőnek  és  bevégzettnek  tartották  fejtegetéseit.  Csak  később  derült 
ki  tévedéseinek  hosszú  sorozata.  Később  tudták  meg,  hogy  a  híres  olasz  mes- 
ter mindössze  Mátyás  király  korára  használható  kútfő  gyanánt.  Egyebütt  tele 
van  mesével. 

A  magyar  humanisták  sorában  legelőször  Vitéz  János  fejtett  ki  nagyobb 
arányú  tevékenységet.  Benső  barátja  volt  Hunyadi  Jánosnak,  atyai  tanácsadója 
Mátyás  királynak.  Mint  nagyváradi  püspök  fényes  udvart  tartott  s  főpapi  szék- 
helyét, a  Mediciek  és  Esték  példájára,  a 
hazai  humanizmus  első  középpontjává 
iparkodott  tenni.  Könyvtára  kibővítésére, 
ritka  kéziratok  beszerzésére  rengeteg  össze- 
geket költött.  Bőkezű  tudománypártolását 
a  külföldi  tudósok  egész  serege  dicsérte. 
Vitéz  János  mint  levélíró  és  mint  szónok 
örökítette  meg  nevét.  Művein  Cicero  gon- 
dos tanulmányozásának  hatása  észlelhető. 
Leveleit  és  beszédeit  lendületes  előadás 
és  feltűnő  műgond  jellemzik.  Kiváló 
diplomáciai  képességeit  Mátyás  király  sű- 
rűn felhasználta  s  hálájának  jeléül  meg- 
ajándékozta az  esztergomi  érsekséggel. 
Ez  időtől  kezdve  balsors  üldözte  az  agg 
főpapot.  Összeesküvést  szított  királya 
ellen,  mire  Mátyás  fogsággal  sújtotta. 
A  meghurcolásával  járó  izgalmak  és  meg- 
alázások  hamar  sírba  döntötték. 

Vitéz  János  neveltette  fel  a  magyar- 
országi latin  nyelvű  verses  irodalom  legkiválóbb  művelőjét,  Csezmicei  Jánost, 
költői  nevén  Janus  Pannoniust.  A  sokat  emlegetett  poéta  1434-ben  született 
Eszék  táján.    Szülei   magyar   nemesek  voltak,  közeli  rokonai  Vitéz  Jánosnak, 


52.  kép.  Janus  Pannonius  állítólagos  arcképe. 

ki  elvállalta  a  tehetséges  ifjú  neveltetését.  A  nagyváradi  püspök  költségén 
ment  ki  Ferrarába,  hol  hosszú  ideig  gyakorolta  magát  kora  tudományaiban. 
Itthon  fényes  emelkedés  várt  reá.  Igen  fiatalon  lett  pécsi  püspökké  s  tevékeny 
részt  vett  az  ország  ügyeinek  intézésében.  De  Mátyás  király  ellen  Vitéz  János- 
sal együtt  ő  is  összeesküdött  s  ez  a  meggondolatlan  lépése  végzetessé  vált. 
Bujdosása  közben  halt  el  horvátországi  rejtekhelyén,  1472-ben. 

Janus  Pannonius  költői  működésének  a  latin  és  görög  remekírók  szabtak 
irányt.  Az  a  tizenegy  esztendő,  melyet  Olaszország  humanistái  között  töltött, 
megtelítette  lelkét  a  görög  világ  és  a  római  élet  izzó  szeretetével.  írásművei 
óklasszikai  szellemet  lehelnek.  Legnagyobb  kedvvel  verseket  írt,  még  pedig 
olyanokat,  amelyek  kortársait  csakúgy  elragadták,  mint  ahogyan  lebilincselték 
szépségükkel  hosszú  időn  keresztül  az  utókort.  Fennmaradt  harminckilenc 
nagyobb  költeménye  és  több  mint  négyszáz  epigrammája.  Legterjedelmesebb 
alkotása  az  a  hexameterekben  írt  dicsőítő  vers,  amelyben  Velence  egyik  hős 
fiát,  Marcello  Jakab  hadvezért,  énekli  meg.  Magasztaló  költeményében  Velence 
történetének  és  Marcello  hadi  tetteinek  ecsetelése  megközelíti  az  ókori  éposz- 
írók  legmegragadóbb  helyeit.  Előadása  eleven,  nyelve  színes,  verselése  köny- 
nyedén  folyó.  Költeményeit  általában  a  kifejezések  megkapó  eleganciája  jellemzi. 
Elégiáiban  a  szokásos  humanista  szónokiasságon  is  áttör  az  őszinte  bánat  meg- 
indító hangja.  Epigrammái  elmések,  könnyedek.  Magasztaló  versei  elevensé- 
gükkel és  zengzetességükkel  lepnek  meg. 

.  .  .  Mátyás  király  halála  után  a  magyarországi  humanista  mozgalom  egyre 
szűkebb  körre  zsugorodott.  Egyes  főpapok  még  lelkesedtek  a  renaissance  esz- 
méiért, de  a  királyi  udvarból  kiveszett  a  tudományok  pártolásának  divata.  Az 
országot  pártviszályok  dúlták,  az  állami  élet  romlásnak  indult,  az  ozmán  erő 
egyre  fenyegetőbb  alakban  tűnt  fel  a  déli  határon,  a  fejetlenség  egyre  jobban 
növekedett.  A  külföldi  követek  titkos  jelentéseiből  a  mohácsi  vész  előtt  álló 
Magyarország  belső  állapotának  megdöbbentő  képe  tükröződik  vissza.  Ez  a 
boldogtalan  nemzet  megért  a  bukásra  ! 

De  szellemi  élete  nem  bukott  el  és  nem  múlt  ki  a  mohácsi  csatamezőn. 

Üj  korszak  tűnik  fel.  Megdől  a  régi  kolostori  latin  vüág.  Beköszönt  a  refor- 
máció ;  az  a  hatalmas  vallási  mozgalom,  mely  döntő  módon  hat  a  magyar  műve- 
lődés továbbfejlődésére.  Elközelget  a  könyvnyomtatásnak,  a  hitvitázásnak  és 
a  magyar  nyelv  buzgó  ápolásának  időszaka.  Itt  az  új  élet  a  maga  nagy  jótevői- 
vel és  szellemi  hőseivel :  a  magyar  protestáns  prédikátorokkal. 


II.  RÉSZ. 

A  PROTESTÁNS  KOR  IRODALMA. 

(1526—1606.) 


I.  FEJEZET. 

ÁTTEKINTÉS. 

AZÁNK  XVI.  századi  története  a  leghatározottabban  ellentmond 
ama  közönséges  felfogásnak,  mintha  csakis  a  politikai  hatalommal, 
anyagi  jóléttel  járhatna  együtt  az  irodalmi  fölvirágzás.  A  magyar 
nemzet  aligha  élt  szerencsétlenebb  korszakot,  mint  amelynek  kez- 
detét a  mohácsi  vész  jelzi,  végét  a  magyar  nemzetet  két  ellenséges  táborra 
osztó  Bocskai-féle  szabadságharc  határolja  és  amelynek  minden  esztendejét 
török,  német  és  magyar  fegyvertől  kiontott  honfivér  festi  emlékezetesen  pirosra. 
S  mégis  a  törökjárás,  a  német  dúlás  ez  éveiben,  a  magyar  állami  és  társadalmi 
rend  teljes  felbomlásának  e  napjaiban,  »Zápolya  öldöklő  századjában«  ébred  fel 
igazán  a  magyar  szellemi  élet,  ekkor  születik  meg  tulajdonkép  a  magyar  irodalom. 

A  reformáció  hatása. 

Csodálatos  jelenség  ez,  melyet  nem  értet  meg  más  mint  egy  új  eszmé- 
nek minden  akadályon  diadalmaskodó  ereje.  Egy  új  eszme,  a  hitbeli  és  erkölcsi 
megújulás,  a  reformáció  mívelte  a  csodát,  hogy  a  magyar  nemzet,  bár  a  török 
évről  évre  pusztította  várait  és  hasogatta  ki  a  hazából  a  legszebb  részeket,  föl 
tud  lelkesedni  templomok  és  kivált  iskolák  építésére,  hogy,  bár  ezer  és  ezer 
magyar  nyögött  rabszíjon  Konstantinápoly  partjain,  főurak  és  egyházak  nem 
sajnálják  az  áldozatot,  mellyel  tanulni  vágyó  ifjakat  és  tudományszomjas  férfia- 
kat külföldi  egyetemekre  küldenek. 

A  reformáció  eszméje  mívelte  a  csodát,  hogy  a  magyar  nép,  bár  az  idegen 
eredetű  uralkodócsalád  ellen  folyton  védeni  kényszerült  ősi  alkotmányát,  meg- 
oltalmazza a  lelkiismeret  új  szabadságát  is,  hogy,  bár  a  pártokra  szakadt  ország- 
ban az  ellenfelek  egymás  javait  ragadozták,  birtokait  foglalgatták,  nem  feledkezik 
meg  a  szellemi  javak  védelméről  sem.  Valóban  csodák  történtek  akkor,  midőn 
a  főúr,  ki  a  végvárak  erősítésének,  újabb  meg  újabb  csapatok  kiállításának 
terhe  alatt  már  roskadozott,  mégis  kész  áldozni  vallásos  és  tudományos  munkák 
költséges  kinyomatására,  s  amidőn  a  közember,  ki  éjjel-nappal  fegyvert  hordott 
az   ismert   és   ismeretlen   ellenségek   visszaverésére,   legelső  pihenő  óráját  arra 

fordítja,  hogy  lelkét  jámbor  olvasmánnyal  építse,  elméjét  hasznos  ismeretekkel 
művelje.  Csodás  korszak,  mely,  bár  a  keletről,  nyugatról  fenyegető  vész  végső 
erőfeszítésre  kényszeríti  a  nemzetet,  mégis  fölös  számmal  terem  szellemi  harcost, 


írót,  tudóst,  költőt  is.  Ha  a  bibliai  nép,  a  babiloni 
fogságból  visszatérve,  egyik  kezében  fegyvert,  másik- 
ban építő  szerszámot  tartott,  a  XVI.  század  magyar- 
ját sem  képzelhetjük  el  máskép,  mint  aki  egyik  kezébe 
kardot  ragad,  másik  kezében  tollat  forgat. 

A  reformáció  terjedése. 

A  reformáció  szellemi  mozgalma,  mely  megvál- 
toztatja hazánknak  vallási,  irodalmi,  sőt  politikai  képét, 
a  futó  tűz  gyorsaságával,  az  új  eszme  ellenállhatatlan 
erejével  terjed  el  Magyarországon. 

Az  új  tanítás  lángja  először  a  határszéleken  lobog 
föl,  a  szász  Királyföldön,  a  német  Szepességen,  mint 
amely  két  vidéknek  művelt  és  iparűző  lakosai  ősi 
hazájukkal  sokszoros  szellemi  és  anyagi  kapcsolatban 
voltak.  Luther  merész  föllépéséről  szebeni,  lőcsei  s 
más  német  városbeli  kereskedők  és  tanulóifjak  hoz- 
zák hazánkba  az  első  hírt ;  a  hírt  nyomban  követik 
Luthernek  és  a  többi  reformátoroknak  iratai.  A  szé- 
lekről csakhamar  tüzet  fog  az  ország  szíve,  Buda  is, 
ahol  Mária  királyné   udvari   papja,  Henkel  János,  is 


53.  kép.  XVI.  századi  könyvdbzítés  a  magyar  címerrel. 

a  reformációhoz  hajolt  és  ahol  1522-ben  Grinaeus  Simon  és  Winshemius  Vitus, 
felsőbb  pártfogással,  nyiltan  kezdték  hirdetni  Luther  tanításait. 

Az  új  tanok  tüzére  csak  olaj  volt  az  1525.  évi  kegyetlen  törvény,  mely 
a  hírhedt  »Lutherani  autem  comburantur«  szavakat  foglalta  magában  és  amely 
csakugyan  máglyára  is  vitte  Luthernek  néhány  magyar  hívét.  Azonban  az 
eddig  rejtőzködő  reformáció  támadó  arccal,  sőt  a  hódítás  bevallott  szándékával, 
csak  a  mohácsi  vész  után  lép  föl,  amikor  elesett  a  katholikus  főpapság  jórésze, 
midőn  az  úgyis  sülyedt  magyar  egyház  vezetés  és  összetartás  nélkül  maradt, 
midőn  az  egyházi  vagyont  királyok  és  főurak  egyaránt  siettek  szétragadozni, 
midőn  az  ellenkirályok  pártszempontokból  nem  merték  a  reformáció  híveire 
hozott  szigorú  törvényeket  komolyan  végrehajtani  és  midőn  a  magát  mindjobban 
befészkelő  török  nemcsak  nem  gátolta,  de  sőt  szívesen  is  látta  a  császárral  s  az 
egész  Habsburgházzal  ellentétes  protestáns  vallásnak  előhaladását. 


Magyar  hittéritők. 

Különben  a  tiszta  magyarság  körében  az  új  vallás  csak  akkor  verhetett 
mélyebb  gyökeret,  midőn  levetkezte  a  külföldi  színt  és  megfosztatott  a  német 
hit  gyűlölt  nevétől,  midőn  Wittenbergából  hazatért  lelkes  ifjak  és  tudós  férfiak 
magyar  nyelven  és  magyar  hazafias 
célzattal  kezdték  hirdetni  az  idegen- 
ben támadt  szellemi  mozgalom  elveit. 
1531-ben  kezdi  meg  térítői  működé- 
sét Budán  az  első  magyarajkú  refor- 
mátor, a  magyar  Luther  névvel  ki- 
tüntetett Dévai  Biró  Mátyás,  aki 
egyik  országszéltől  a  másikig,  Kassá- 
tól Sárvárig  prédikálta  Luther  tanait, 
hogy  hosszas  hányatás,  bécsi  fogság, 
külföldi  bujdosás  után  végül  Debre- 
czenben  a  Kálvin  felfogását  hirdesse 
és  így  élte  végén  (1547)  megvesse  a 
helvét  hitvallás  alapját. 

A  Dévaival  egyidőben  és  azo- 
nos módon  működő  reformátorok, 
akik  közül  Ozorai  Békést,  Batizi  Ugocsát  és  Szatmárt,  Sztárai  a  Duna  és  Dráva 
közét,  Stöckel  Abaujt  és  Sárost,  Szegedi  Kiss  István  a  török  hódoltságot  térí- 
tette új  hitre,  néhány  évtized  alatt  Luther,  majd  Zwingli  és  Kálvin  követőivé 
tették  az  országot,  a  Magas  Tátrától  a  Száváig,  az  Olt  mellékétől  a  Lajta  part- 
jáig, elterjesztvén  az  új  hitet  nemcsak  a  műveltebb  németek  és  az  értelmes 
magyarság  körében,  hanem  szórványosan  még  a  tót,  szerb  és  oláh  nemzetiségek 
között  is,  híveket  toborozván  az  egyházi  és  világi  főurak,  a  városi  polgárok  és  az 
elnyomott  jobbágyok  soraiból  egyaránt. 

Ha  e  gyors  és  teljesnek  mondható  siker  okait  keressük,  aligha  elégedhetünk 
meg  a  föntebb  elősorolt,  a  terjedésre  kedvező  külső  körülmények  magyará- 

zatával.  Az  egész  nemzetre  kiható  ily  nagy  változásnak  —  azt  hisszük  —  a 
nemzeti  felfogás  és  élet  mélyében  találhatók  föl  erkölcsi  és  lélektani  okai. 
A  magyar  nemzet  józan  gondolkodása  és  egyszerű  érzése  —  úgy  látszik  —  soha- 
sem forrt  teljesen  össze  a  középkor  miszticizmusával ;  annál  inkább  egyezett  a 
reformációval,  mely  az  érzelmi  rajongással  bizonyos  értelmi  józanságot  állított 
szembe.  E  felfogás  mellett  szól  az  is,  hogy  a  magyar  nép  örömmel  fogadja  a 
reformációnak  mind  radikálisabb  fejlődését.  Luther  tanítását  csakhamar  elnyom- 
ják Kálvin  hitbeli  nézetei,  majd  Kálvin  vallástételét  is  odahagyja  a  magyar- 
ságnak egy  része  és  az  unitárius  elveknek  bódol,  sőt  az  unitarizmus  magyar 
fejének,  Dávid  Ferencnek,  akad  néhány  oly  híve,  akik  csupán  az  ó-testamentu- 
mot ismerik  el  szentírásnak  és  így  megalkotják  a  szombatosok  szektáját,  ezt 
az  eredeti  magyar  felekezetet. 

A  reformáció  országos  hódításának  titkát  talán  még  az  is  segít  megfejteni, 
hogy  magyar  hirdetői  mindjárt  kezdettől  fogva  politikai,  mondhatnám,  hazafias 
színbe  vonták,  úgy  hogy  protestáns  vallás  és  magyar  hazafiság  csakhamar 
kapcsolatba  jutott.  Térítők,  vitatkozók,  írók  és  költők  úgy  tüntetik  föl  az  új 
hitet,  mint  istennek  különös  ajándékát,  melynek  segítségével  a  magyar  nemzet 
megtisztulhat  korábbi  vallási  és  politikai  bűneitől  és  amely  egyedül  szolgálhat 
oltalmául  a  pártokra  szakadt,  a  töröktől  végromlásra  juttatott  magyar  hazának  ; 
szóval  a  XVI.  századi  magyar  a  reformációtól  nemcsak  lelke  üdvösségét  várja, 
hanem  hazája  boldogulását  is  reményli,  valaminthogy  a  középkori  magyar  is 
nemcsak  vallásos  áhítattal,  hanem  hazafiúi  tisztelettel  fordult  Szűz  Mária,  Szent 
István  és  László  alakjaihoz. 

Iskola  és  sajtó,  mint  a  hódítás  fegyverei. 

A  magyar  irodalmat  azonban  nem  annyira  a  reformáció  hódítása,  mint  a 
hódítás  fegyverei  érdeklik.  Magyar  iskolával  és  magyar  sajtóval  küzdött  és 
győzött  az  új  hit,  úgy  hogy  egyszerre  örök  dicsőségül  két  nagy  vívmányt  ér 
el :  megteremti  a  magyar  könyvirodalmat  és  nevel  hozzá  magyar  olvasóközönséget. 

A  hittérítő  ugyanis  egyúttal  iskolaalapító.  Nem  elégszik  meg  azzal,  hogy 
elfogadtatja  az  új  tanokat  a  községgel,  meg  is  akarja  benne  gyökereztetni  ;  éppen 
ezért,  mielőtt  más  falu  vagy  város  felé  venné  az  útját,  előbb  a  földesurat  vagy  a 
föld  népét  iskolaalapításra  és  az  új  hittől  áthatott  tanító  fogadására  bírja.  így 
keletkezik  a  szepesi  és  a  szász  városokon  kívül  Sárospatakon  és  Debreczenben, 
Nagyváradon  és  Kolozsvárt,  Tornán  és  Sárvárt  magasabbrendű  iskola,  ha  a 
százával  előállott  elemi  iskolákat  nem  említjük  is.  A  reformátorok  azonkívül 
jórészt  könyvnyomtatók  is  voltak.  Prédikációikat,  vitairataikat,  vallásos  költe- 
ményeiket sokan  a  maguk  nyomdáján  adják  ki,  mint  Heltai  Gáspár  Kolozsvárt, 
Huszár  Gál  Magyaróvári  és  tartózkodásának  más  helyein.  Ha  pedig  saját  nyomdát 
nem  szerezhet  a  prédikátor,  a  pártfogó  főúrral  állíttat  föl,  amilyen  volt  például 
a  sárvár-újszigeti,  Nádasdi  Tamás  jóvoltából. 

Az  iskolát  és  a  sajtót  az  új  hit  követői  egymás  ellen  is  fölhasználták.  Az  a 
szakadás,  mely  a  protestantizmus  belső  erejét  annyira  meggyöngítette  és  az 
ellenreformáció  föléledését  oly  nagy  mértékben  elősegítette,  a  magyar  iroda- 

lomra  nézve  csak  szerencsésnek  mondható.  Az  ágostai  és  helvét  hitvallások 
közötti  vetélkedésnek  és  kivált  a  szentháromsághívők  és  az  unitáriusok  között 
folyt  küzdelemnek  sokkal  több  irodalmi  terméket,  gúny-  és  vitairatot,  továbbá 
vallásos  költeményt  köszönhetünk,  mint  általában  a  protestantizmus  és  a 
katholikus  egyház  mérkőzésének.  A  katholicizmuson  ugyanis  a  föllépő  új  hit 
a  mohácsi  vész  után  rendkívül  könnyű 
diadalt  arat.  Az  ó  egyházat  első  meg- 
lepetésében annyira  elhagyja  az  erőérzet, 
hívei  közül  úgy  elpártol  minden  kiválóbb 
szellem,  hogy  a  szervezete,  szertartásai 
és  dogmái  ellen  intézett  támadások  egész 
özönét  —  mondhatni  — •  némán,  meg- 
adással tűri.  Katholikus  vitairatok  — 
legalább  magyar  nyelven  —  csak  a  század 
második  felében  állanak  elő,  midőn  a 
trienti  zsinat  világszerte  megindította  a 
katholikus  egyház  újraszervezését,  midőn 
a  kiváló  tudós  és  államférfiú,  Oláh  Miklós 
esztergomi  érsek  (1554 — 65),  új  életet 
lehel  a  magyar  katholicizmus  haldokló 
tagjaiba,  és  főkép  midőn  a  mindig  tanulni 
kész  Róma  hívei  eltanulják  a  reformá- 
tusok két  leghathatósabb  fegyverének,  a 
magyar  iskolának  és  sajtónak  haszná- 
latát, amiben  az  egyház  új  vezetői,  a 
jezsuiták,  csakhamar  mérkőznek  meste- 
reikkel, sőt  támadóra  fogva  a  dolgot,  a  következő  korszak  elején  le  is  győzik 
elleneiket. 

A  protestánsok  módjára  a  felekezeti  felfogást  ők  is  összekötik  hazafias 
eszmékkel. 


55.  kép.  XVT.  századi  könyvnyomtató  műhely. 


A  reformáció  irodalma. 

A  XVI.  századi  irodalmat  tehát  legnagyobb  részben  vallásos  mozgalmak, 
felekezeti  küzdelmek  teremtik.  Egynéhány,  nagyon  is  magánosan  álló  világi 
terméket  kivéve,  vallásos  íz  és  szín  ömlik  el  prózán  és  versen,  tanításra  és  gyö- 
nyörködésre szánt  műveken,  a  költészetnek  minden  faján,  a  lirai,  az  epikus  és 
drámai  költeményeken  egyaránt.  Az  irodalmon  uralkodó  vallásos  szellem  pedig 
első  sorban  protestáns ;  katholikus  költészetről  az  egész  korszakon  végig  sem 
emlékezhetünk. 

Az  új  hit  követeli  a  nemzeti  bibliát  és  így  áll  elő  a  biblia  részben  való 
vagy  teljes  fordításainak  egész  sora  ;  az  új  hit  támad  és  védekezik  s  így  születnek 
meg  a  nagyszámú  vita-  és  gúnyiratok  ;  az  új  hit  az  élőszó  erejével  hódít  s  így 
keletkeznek  a  magyar  prédikációknak  tömérdek  és  vaskos  kötetei.  A  reformáció 
beviszi  a  nemzeti  nyelvet  az  istentiszteletbe  s  ezért  fordítják  le  hivatott  és 

hívatlan  költők  több  ízben  a  zsoltárokat,  himnuszokat  és  szereznek  számba  is 
alig  vehető  sokaságú,  templomi  használatra  szánt  énekeket ;  a  reformáció  minden 
hittételét  a  bibliára  építi  s  ezért  foglalják  versbe  névtelen  és  névre  alig  érdemes 
énekszerzők  a  bibliának,  kivált  az  ó-testamentomnak,  szebb  részeit  s  ezért  támad- 
nak azok  a  sajátságos,  hazafiasán  vallásos  magyar  költemények,  melyeket 
szerzőik  siralmaknak  neveztek. 

A  vallásos  szellem  azonban  nem  foglal  el  minden  lelket  és  nem  hajt  a  maga 
szolgálatába  minden  irodalmi  terméket.  A  magyar  nyelven  folytatott  irodalmi 
munkásság  maga  után  vonja  a  magyar  nyelvtudomány  úttörő  műveit,  a  magyar 
nyelvtan  és  szótár  első  zsengéit,  a  reformációból  folyó,  a  nép  felvilágosítására 
irányult  törekvés  hozza  létre  az  első  magyar  nyelvű  történelmi,  jogi,  természet- 
rajzi és  általános  ismeretterjesztő  műveket.  Az  általános  irodalmi  föllendülés 
még  egy  régi  műfajt,  a  históriás  énekek  kivesző  műfaját  is  föleleveníti  egy  kis 
időre  Tinódiban  és  társaiban  ;  egyszersmind  új  költői  termékeknek  nyit  utat 
két  irányban  is,  midőn  minden  vallásos  színtől  és  tanító  célzattól  ment  hazai 
és  főkép  külföldi  mondaforrásokból  merített  prózai  és  verses  elbeszéléseket 
nyújt  a  magyar  olvasóközönségnek  gyönyörködtetésül  s  amidőn  az  egyházi 
énekek  mellett  helyet  juttat  a  műköltészetben  a  szerelmi  lírának,  az  eddigelé 
megvetett,  a  nép  közé  száműzött  virág  énekeknek. 


II.  FEJEZET. 

VALLÁSOS  IRODALOM. 

I.  Bibliafordítók. 

REFORMÁCIÓ  mozgalmai  és  küzdelmei  rányomják  bélyegüket  a 
XVI.  század  egész  irodalmára  :  vallásos,  főkép  protestáns  szellem 
uralkodik  az  irodalom  legnagyobb  részén.  A  vallás  szükségletére 
szánt  termékek  között  első  helyet  foglalnak  el  a  magyar  biblia- 
fordítások. A  reformációt  bátran  mondhatjuk  a  biblia  renaissanceának  és 
valóban  a  magyar  hitújításnak  is  örök  érdeme,  hogy  ekkor  jut  a  magyar 
nép  kezébe  a  teljes  biblia.  A  reformáció  hazánkban  is  első  kötelességének  tar- 
totta a  bibliának  mennél  szélesebb  körben  és  mennél  közvetetlenebbül  való  ismer- 
tetését, siettek  tehát  az  első  reformátorok,  —  s  példájukat  követte  majdnem 
minden  tollforgató  prédikátor  —  hogy  az  ó-  és  újszövetséget,  versben  és  prózá- 
ban, átültessék  a  magyar  nyelvbe.  Ehelyütt  csak  a  prózai  fordításokat  sorol- 
juk elő. 

Az  első  bibliafordítók. 

Előbb  azonban  ki  kell  jelentenünk,  hogy  a  XVI.  század  bibliafordításai 
között  nincs  katholikus  színű,  még  talán  olyan  sem,  mely  katholikus  írótól 
származott  volna.  A  XVI.  század  két  legrégibb  bibliafordítóját,  névszerint 
Komjáthi  Benedeket  és  Pesti  Mizsér  Gábort,  tévedés  volt  az  ó  egyház  híveihez 
sorolni  és  még  nagyobb  tévedés  fordításaikban  katholikus  egyházi  munkákat 
látni.  Ha  nem  is  tagadták  meg  nyütan  a  pápát  és  nem  is  esküdtek  föl  az  ágostai 
hitvallásra,  mindketten  a  protestantizmus  szellemében  dolgoztak  és  a  katholikus 
egyház  ellenére  adták  ki  az  újszövetség  egyes  részeit. 

Eszerint  az  új  szellemű  bibliafordítók  sorát  Komjáthi  Benedek  nyitja  meg, 
ki  az  újszövetség  egyik  legnehezebb  részét  Epistolae  Pavli  lingva  hvngarica 
donatae.  Az  zenth  Paal  leueley  magyar  nyeluen  fordította  és  kiadta  Krakkóban 
1533-ban  úrnője,  Perényiné,  költségén.  A  fordítás  nagyon  is  magán  viseli  az 
első  kísérlettel  járó  küszködés  nyomait  ;  a  nyelv  rendkívül  nehézkes,  szolgailag 
latinos.  Pedig  Komjáthi  nem  is  a  Vulgatát  követi,  hanem  Erasmus  sokkal 
könnyebb  latin  szövegét,  amelynek  érthetőségét  az  egyes  levelek  elé  tett  argu- 

nientumok  is  elősegítették.  Komjáthi  híven  felhasználja  ez  argumentumokat, 
közülök  azt  is,  amelyen  Erasmus  Szent  Pál  leveleinek  nehézségeiről  panasz- 
kodik, úgy  hogy  a  következő  eredetieknek  látszó  sorok  is  jórészt  Erasmusból 
vannak  fordítva. 

»My  penyg  az  ur  istennek  segetsegebwl  es  malazthiabol  az  fele  nehézségeket 
meghkwnyebbytwttwnk,  egy  deák  zooth  keth  awagy  három  igyuel  kwnyeb  érte- 
lemnek okaerth  ky  jelwnthwnk,  — 
demaga  vannak  némelyek  az  zenth 
Pal  nyelvének  oly  ygwn  kyualo- 
keppen  valók,  kiketh  el  nem  valthat- 
tonk.« 

Régebben  e  Szent  Pál  leveleit 
tartották  az  első  magyar  nyomtatott 
műnek,  de  ma  már  1527-ből  is  van 
két  magyar  nyelvű  nyomtatott  köny- 
vünk. 

Az  újszövetségből  már  többet 
bocsátott  közre  Pesti  Mizsér  Gábor, 
aki  a  négy  evangéliumot  adta  a  nép 
kezébe  1536-ban  Bécsben  (Wij  Tes- 
tamentum magijar  nijeluen),  akit 
egyébiránt  mint  Ezópus  meséinek 
első  fordítóját  és  mint  az  első  magyar 
szótár  szerkesztőjét  is  nagyrabecsül 
a  magyar  irodalomtörténet.  Művét 
és  őt  magát  azért  tartották  katholi- 
kusnak,  mivel  összetévesztették  Pesti 
Gábor  gyulafehérvári  kanonokkal  és 
ugocsai  főesperessel,  holott  Pesti 
Mizsér  talán  sohasem  szenteltette 
föl  magát  pappá,  hanem  magasabb 
műveltségű,  magyar  tudós  humanista 
módjára  élt  Bécsnek  a  reformáció- 
tól nem  idegenkedő,  a  humanizmus- 
fí6.  kép.  Szent  Pál  leveleinek  címlapja.  nak    fölöttébb    kedvező    városában. 

Pesti  stílusa  merőben  ellentéte  Kom- 
játhiénak,  rövid,  sőt  tömött,  mégis  világos.  A  Vulgata  után  dolgozik,  de  szintén 
használja  Erasmus  magyarázatait. 


Sylvester  János. 

Az  egész  újszövetséget  Sylvester  Jánosnak  köszönhetjük,  aki  1541-ben 
Sárvár-Űj szigeten,  Nádasdi  Tamás  költségén  adta  ki  fordítását  Wij  testamentű 
Maáar  nelwen  címen.  Sylvester  sokban  hasonlít  Pesti  Mizsér  Gáborhoz,  nem- 
csak azért,  mivel  őt  is  többen  a  katholikus  egyház  hívének  tartották,  nem  is  azért, 

mivel  életök  végét  mindketten  Bécsben  töltötték,  talán  egymással  jó  barát- 
ságban, hanem  sokkal  inkább  azért,  mivel  mindketten  humanista  műveltségben 
nevekedtek  és  csaknem  azonos  irodalmi  munkásságot  folytattak.  A  XVI.  század 
számtalan  magyar  írója  között  alig  van  érdekesebb  és  rokonszenvesebb  alak 
Sylvesternél,  aki  a  szigorú  vallásosságtól  vezetett  reformátorok  és  prédikátorok 
korában  ugyanazon  humanista  szellemtől,  a  renaissancenak  ugyanazon  éltető  lehe- 
letétől volt  ihletve   mint  Balassa 

kZ  ROMA  VAROSA  BÉLIEK* 

nck  yTth  zenth  Pal  Lcuelnek  rewydcri 
ualo  Magyaríag  acs értelme* 


Bálint.  Joggal  tekinthetjük  úgy, 
mint  némi  részben  e  nagy  költőnk 
úttörőjét ;  mert  míg  e  kornak  min- 
den tudósa  és  bármely  felekezetű 
papja  csak  megvetéssel  és  gyűlö- 
lettel emlékezik  a  virágénekek- 
ről, addig  Sylvester  elég  vakmerő 
arra,  hogy  a  magyar  nép  e  poézisét 
a  bibliával  állítsa  egy  sorba  és  ki- 
fejezéseit, költői  nyelvét  egyenlő 
magasz  tálasban  részesítse.  Hányt- 
vetett  élete  sem  kevésbbé  viszon- 
tagságos mint  az  első  magyar 
szerelmi  lírikusé ;  csakhogy  őt 
nem  a  katonáskodás  és  a  fékezhe- 
tetlen szenvedély  sodorják  bajba 
és  bujdosásba,  mint  Balassát,  ha- 
nem a  tudományszomj,  a  huma- 
nista vérmérséklet.  Szinyérvár- 
alján  született  1505  táján,  1526 — 
27-ben  a  krakkai  egyetem  hall- 
gatója. Itt  fordította  le  Heyden 
Sebald  iskolakönyvét,  a  Gyermeki 
beszélgetéseket,  mely  a  legrégibb 
magyar  nyomtatott  könyv.  (1527, 
esetleg  1526.)  Élte  legboldogabb 
és  legmunkásabb  éveit  Sárvár- 
Űj  szigeten  töltötte  az  ő  híres 
mecénása,  Nádasdi  Tamás,  udvarában ;  itt  írta  1539-ben  az  első  magyar  nyelvtant, 
itt  fordította  le  és  adta  ki  1541-ben  az  egész  újszövetséget.  Humanista  hajlamai 
azonban  és  kivált  tudományszomja  nem  hagyták  nyugton,  hanem  arra  birták,  hogy 
már  meglett  férfikorában,  1534-ben,  még  egy  külföldi  egyetemet  keressen  fel,  még 
pedig  a  wittenbergit,  ahol  az  új  hithez  hajló  lelke  maguknak  a  nagy  reformá- 
toroknak, Luthernek  és  Melanchtonnak,  tanításában  találhatott  megerősítést. 
Humanista  felfogása  magyarázza  meg,  hogy  Wittenbergából  való  hazatérte 
után  sem  maradt  sokáig  az  elszigetelt,  félreeső  Sárvárt,  hanem  Bécsbe,  az  egye- 
temre, a  humanistáknak  egyik  székhelyére  vágyott.  Körülbelül  10  évet 
(1544 — 54)  tölthetett  a  bécsi  egyetemen,  mint  a  héber  nyelv  tanára,  de  eközben 


YNth  5entfi 
Híeronymus. 
mongya  les 
yrtha  35  phi* 
lemonnak  irth 
epiftolan  elw* 
5WT  >enrh  Pal 
Apaftalrh  hy* 
foatcattach  Saulnak  /  a'5'.Pai  newet  kegyg 
vegeteken  newul  mynth  egy  diadalmas  nye* 
reiegeth  magának  tulaydonyrotca  <  lev/th 
lenny  ^  Serai'us  Paultis  proconíultul/kytli 
»5  ChriftufnaK  tnegh  nyerth/  miképpen  ok 
uailiik  aj  apoftoloknak  iarafokrol  yrth  ke* 
nywnek  cyjen.  harmadyk  re5eben,  Ifmeg* 
len  nemelyeketh  yrkyk'ajth  riiongyak  ho* 
gy  25  Sídofagban  mondatot  Saulnak  /  es 
■áj  megh  tejes  fFof-duIas-.vtan/ncwethcs  el 
va!  tojtacta  lenni.  De  a?  Orfgencs  cíorton? 
tiak  mondafa  £s  veíekede.fe  tethcyk  lobnak 
£s  aikoímatosbnak .  Mykeppcn  35  o  twu 

B  wennek 

57.  kép.  Szent  Pál  leveleinek  elsó  lapja. 

is  sok  hányatás  és  szenvedés  volt  osztályrésze.  Halála,  mely  ötvenedik  éve  körül 
érte  utói,  éppen  oly  kevéssé  határozható  meg  ez  idő  szerint,  mint  születése. 
Sylvester  az  első,  aki  a  bibliát  az  eredetiből  fordítja,  t.  i.  az  újszövetséget 
görög  nyelvből,  de  tekintettel  volt  a  latin  fordításokra,  a  Vulgatán  kívül  főkép 
az  Erasmus  magyarázataira,  akinek  különben  számos  híve  volt  a  tudósabb 
magyarok  között.  Sylvester  nemcsak  tudós,  hanem  a  magyar  nyelvnek  tudatos 
ismerője.  Ez  a  virágénekekre  vonatkozó  megjegyzésén  kívül  abból  is  kitűnik, 
hogy  ő  vette  legelőször  észre  a  magyar  nyelvnek  a  klasszikus  verselésre  alkal- 
mas voltát,  midőn  Az  magyar  nípnek  írott  előszavát,  valamint  az  újszövetség 
egyes  részeinek  tartalmát  disztichonokba  foglalta.  íme  egy  részlet  disztichonaiból 
(az  Üj -Testamentum  verses  ajánlása)  a  mai  helyesíráshoz  alkalmazva : 

Próféták  által  szólt  rígen  néked  az  isten, 

Az  kit  igírt,  ímé  vígre  megadta  fiát. 
Buzgó  lílekvel  szól  most  es  néked  ez  által, 

Kit  hagya,  hogy  hallgass,  kit  hagya,  hogy  te  kövess. 
Néked  azírt  ez  lűn  prófétád,  doctorod,  ez  lűn 

Mestered,  ez  most  es,  melyet  az  isten  ada. 
Ez  próféta  szavát  hallgassd,  mert  tíged  az  isten 

Elveszt,  és  nyomós  itt  nem  lehet  a  te  neved. 
Itt  ez  iráshan  szól  mostan  es  néked  ez  által. 

Hütre  hiú  mind,  hogy  senki  se  mentse  magát. 
A  ki  zsidóul  és  görögül  és  vígre  diákul, 

Szól  vala  rígen,  szól  néked  az  itt  magyarul. 
Minden  nípnek  az  ű  nyelvin,  hogy  minden  az  isten 

Törvínyínn  írjén,  minden  imádja  nevit. 
Itt  vagyon  az  rejtek  kincs,  itt  vagyon  az  kifolyó  víz, 

Itt  vagyon  az  tudomány,  mely  örök  íletet  ad. 
Lelki  kenyír  vagyon  itt,  melyben  mikor  íszel,  örökké 

Usz,  mely  az  mennyből  szállá,  halálra  mene. 
Az  ki  teremt  tíged,  megvált,  örök  íletet  es  ad 

Ez  szent  által :  nincs  több  bizodalmad  azírt. 
Ennek  azírt  szolgálj  mindenkor  tiszta  szüedvel, 

Ennek  mindenkor  tígy  igaz  áldozatot. 
Tígedet  ez  hozzá  víszen,  s  nem  hagy,  mikor  így  mond: 

Bódogok,  eljövetek,  vesszetek  el  gonoszok. 

Székely  István. 

Szintén  az  eredeti  nyelvből  készült  három  kisebbrendű  részfordítás,  ú.  m. 
a  zsoltárok  könyve,  melyet  Bencédi  Székely  István,  a  történetíró  adott  ki  Krakkó- 
ban 1548-ban  és  amely  — úgy  látszik  —  az  énekgyűjteményekben  foglalt  prózai 
zsoltároknak  szolgált  szövegéül  a  verses  átdolgozás  létrejöttéig  ;  továbbá  Sámuel 
és  a  királyok  két  könyve,  valamint  Jób  könyve,  melyeket  a  híres  Méliusz  Ihász 
Péter  fordított  le  Debreczenben  1565-ben,  végül  Félegyházi  Tamás  debreczeni 
prédikátornak  1586-ban  megjelent   Vy  Testamentoma  auuagi  frigie. 

Holtai  Gáspár. 

A  teljes  magyar  bibliát  is  a  XVI.  századnak  köszönhetjük.  E  nagy,  egy 
egész  életet  betöltő  munkára  Heltai  Gáspár  vállalkozott  először,  akit  több  más 
idegen  nemzetiségűvel  együtt  a  reformáció  tett  szászból  magyarrá,  még  pedig 

a  kornak  legtermékenyebb,  legsokoldalúbb  magyar  írójává,  aki  kolozsvári  s 
más  protestáns  tudósok  segítségével  kevés  híján  az  egész  ó-  és  újszövetséget 
lefordította  az  1551 — 65-ig  terjedő  években.  Heltai,  aki  már  érett  ifjú  korában 
kezdte  tanulni  a  magyar  nyelvet,  bámulatosan  gazdag  szókincsre  és  meglepően 
folyékony  előadásra  tett  szert.  Az  alanyi  és  tárgyas  ragozás  elvétése  és  egy-egy 
germanizmus  (az  Énekek-énekét,  a  német  das  hohe  Lied  mintájára,  Salamon  leg- 
feljebb való  énekének  nevezi)  késő 

LEVELÉNEK         CAP,        í. 

inának  varoílabol  a5  tycíkus  neuw-  jolgafo* 
cuí  kyrwl  cmlekwjeciwth  tyjwn  aj  vygyben. 


vénségében  is  elárulja  Heltainak 
szász  eredetét  ;  mindazáltal  ki- 
váló stiltehetsége,  az  erős,  velős 
kifejezések,  a  népies  fordulatok, 
sőt  a  költői  dikció  iránti  érzéke 
majdnem  minden  kortársánál  mél- 
tóbbá tették  a  bibliának  magyar 
tolmácsolására.  A  fordítás  ter- 
mészetesen nem  mindenütt  egy- 
öntetű, mert  többen  osztoztak  a 
munkában.  Általában  az  ótesta- 
mentumot jobban  sikerült  meg- 
szólaltatnia mint  az  újszövetsé- 
get. Különösen  kínos  látni,  mint 
vergődik  Szent  Pál  leveleinek 
szimbolikus  vonatkozásai,  dog- 
matikus fejtegetései  között,  holott 
a  történeti  könyvekben  elbeszélő 
stílusa  nemcsak  világos,  hanem 
kedves,  a  zsoltárokban  pedig  sok- 
hely t  a  költői  hangot  is  eltalálja. 
Általában  Heltai  bibliájának  nem 
egy  sajátságával  múlja  felül  for- 
dítótársait. 


AZ    EPHESOM    BELYEKNEK 
ynh  jent  Pal  leuelenek.  Elíev/capítulomia. 


Aallhc* 


J~  íus  Chri 
ftufnak  Apo 
ítoia,  (wnekt 
fel  acfoih  kút 
uetfegnek  kw 
Iwrnb  kwlwv 
mb  nemjeife* 
kw5wxh 
vifelw,  hirde* 
t^íe )   iften* 
nek  akaraty* 
abol ,  aj  fon* 
teknek   kyk 
Epheíusba 
vadnak,(eelnek)£s  aj  Chriftus  lefusba  való 
hyuwknek,  Maíaíth,  kedw,tynektek  aj  mjf# 
-       Vüü  aihiank 

A  teljes  magyar  bibliának 
dicsősége  mégsem  a  Heltai  nevé- 
hez fűződik,  hanem  Károli  Gáspáréhoz,  akinek  megadatott,  hogy  az  ő  munkája 
váljék  a  reformáció  magyar  bibliájává,  hogy  az  ő  fordításában  keressenek  századok 
áhítatot  és  megnyugvást,  találjanak  nemzedékek  vigasztalást  és  okulást.  Károlit 
nem  csupán  önérdeme  juttatta  e  nagy  dicsőséghez,  hanem  részben  a  véletlen 
szerencse.  Heltai  bibliája  az  ószövetség  egy-két  jelentéktelenebb  könyvének 
kivételével  már  húsz-harminc  évvel  előbb  készen  állott,  mielőtt  Károli  munká- 
hoz fogott  volna.  De  éppen  azon  években,  a  legutolsó  rész,  az  újtestamentom 
megjelenése  idején,  Heltai  nagy  változáson  megy  át,  Dávid  Ferenchez  hajlik, 
ezzel  együtt  megtagadja  a  szentháromságot.  A  magyar  protestáns  felekezetek, 


Károli  Gáspár. 


58.  kép.  Pál  apostol  képe. 

kivált  az  unitárizmustól  létében  fenyegetett  kálvinista  egyház,  hogyan  fogad- 
hatta volna  el  a  szentháromságtagadó  Heltai  bibliáját  a  maga  szent  könyvéül  ? 
Ali  gvárta,  hogy  egy  új  fordító  álljon  elő,  akinek  munkájával  kiszoríthassa 
Heltainak  úgyis  töredékes  szentírását. 


A25    MAGÁR    tflPNEX    KI   EZT 
OLYA  SSA 

%>fcfá?  öltől  f oíf  rigóén  nQct  n^  í^"/ 
3*  fii  iöfeirf  im$  piö«  mea  atto  fiai. 
SSu^go  lilfFucl  jj ol  mofí  £S  ritfcb  e$  által/- 
3?!f  (joga  l;oá  t>algoff/fit  Mn  W  tcíóucjf. 
VHírb  cajvt  e^fun  profffaVbofforob/e^Iun 

&;>kprofffc»fauóf  t>olgcfb/  mfrí  tí^fi>  a^  iftai 

2U  w|f/  jeiíómos  tff  mm  If^et  o*.*'  neuí&- 
2(ff  e*  iráfbon  (?oí  mottón  £&  nePfb  c*  áífaí/ 

3íí  Dogon  fl^íubomön  meíf  oroP  iletff  ab. 
tcíft  Fetíír  va&onüt/  mdíben  mtfor  ífJcí  óroff? 

Sl^mflíö5Lmennboí  jíalfa/  ^alófro  mene. 
^  fi  ífrcmf  f  t<$rb/me<3  páíf/cróf  iUttt  \$  ob 

^3  fenf  ö(fal/htnr^tóbb  bt^obfiíroöb  o^irf* 
^nnef  ö^irf  ^ofgaif  mtnbenfor  íij ío  fjúfbucí/ 

&nnfr"  mínbenFor  fi^tga^  albo^aíof* 
Tiójjcbf  f  f^  t>o^a  Pijíf  n/e  wro  l?ág  rmf  or  i$  rtionö 

Stobogof  e|  töuefcf/  ücffefc?  fi  gonofof. 

«Sp(uc[tcr  3^°?  »íto« 

53.  kép.  Az  első  magyar  nyelven  írt  disztichonok. 

Azonban  igaz  érdem  sem  kevés  járult  hozzá,  hogy  Károli  legyen  a  magyar 
biblia  Lutherévé.  Nem  oly  jártas  ugyan  a  héberben  mint  Melius,  kiválóbb 
tehetséggel,  finomabb  stiliszta  érzékkel  sincs  megáldva,  de  meg  tudja  találni 
a  mindennapi  használatra  szánt,  a  köznépnek  is  érthető  kifejezéseket ;  a  körül- 
írásokat sem  kerüli,  de  azért  elég  világos  ;  az  idegenszerűségektől  sem  ment, 

de  azért  elég  magyaros  ;  szóval  nyelve  az  az  egyszerű,  magyar  stílus,  mely  sem 
magasra  nem  tört,  sem  alant  nem  maradt,  s  így  legalkalmasabb  lett  Károli  művét 
a  legszélesebbk  örökben,  az  összes  kortársak  között,  meggyökereztetni,  akiktől 
aztán  hagyománykép  szállott  a  későbbi  nemzedékekre  a  tisztelet  és  kegyelet 
e  bibliafordításnak  még  hibái  iránt  is. 

Károli  élete  és  bibliájának  keletkezése  még  a  homályosabb  irodalmi  kérdések- 
hez tartozik.  Gönczi  Károli  Gáspir-nak.  szokták  nevezni,  de  a  gönczi  predikátum 

nem   illeti   meg,    mivel   minden  való- 

£H  •""V   r      /"T"V    /f     T"l  szinűség  szerint  jobbágyfiúnak  szüle  tett 

60.  kép.  Heltai  Soltárának  címlapja. 


COLOSVARAT 

NYOMTATTOf.AZ 
Wrnac  tiötefscgcre:  a  ne- 
mes Magyar  nemzet- 

61.  kép.  Heltai  Soltárának  utolsó  lapja. 


a  Károlyi  grófok  ősi  fészkében,  Nagykárolyban.  A  Károli  nevet  is  kérdés 
vájjon  nem  szülővárosáról  vette-e,  mert  több  jel  arra  mutat,  hogy  eredeti  családi 
nevén  i2zi&cs-nak  hívták.  Születése  évét  szintén  csak  hozzávetőleg  tehetjük 
1520-ra.  Annyi  bizonyos,  hogy  1555 — 56-ban  kint  járt  Wittenbergában,  hol 
nemcsak  az  új  hitben  erősödik  meg,  hanem  főkép  tudományt  gyűjt  nagy  munká- 
jához. Hazatérte  után  alig  néhány  évvel,  1561-ben,  már  Gönczön  találjuk  mint 
lelkipásztort,  ahol  több  mint  három  évtizedig  viselte  nyájának  gondját.  Munkás 
élete  utolsó  éveit  pedig  a  teljes  magyar  biblia  létrehozására  és  kinyomatására 
szentelte,  hogy  századokra  szóló  művének  befejezte  után  két  évvel,  1592-ben, 
megnyugodhassék  az  Űrban  ez  istenes  vén  ember. 

A  teljes  magyar  biblia  1590-ben,  Vizsolyban,  egy  kis  faluban  jelent  meg, 
főkép  Ecsedi  Bátori  István  áldozatával ;  a  nyomtatás  helyéről  vizsolyi  bibliának 
nevezi  az  irodalomtörténet.  Azóta  e  fordítás,  mint  teljes  biblia,  ötvennél,  egyes 
részeiben  pedig  nyolcvannál  is  több  kiadást  ért  hazánk  és  a  külföld  különböző 
helyein,  miközben  protestáns  tudósok,  kivált  Szenczi  Molnár  Albert,  Tótfalusi 

62.  kép.  Károli  gönezi  szobrának  képe. 


Kiss  Miklós  és  többen  folyton  pótolgatták  hiányait  és  javítgatták  hibáit ;  a 
gyökeres  javítás  azonban  még  mindig  a  mi  korunkra  néz.  De  bármennyire 
elavult  is,  a  magyar  művelődésre,  a  magyar  nép-  és  irodalmi  nyelv  fejlődésére 
gyakorolt  hatása  sohasem  évül  el.  Magának  Karolinák  a  személyét  szoborban 
örökítette  meg  a  hálás  protestantizmus  a  vizsolyi  biblia  megjelenésének  300-ik 
évében. 

II.  Prédikátorok. 

A  korszak  egész  életét  átható  vallásos  felfogás  hozta  magával,  hogy  a 
hittani  elveket  és  vallástételeket  folyton  magyarázzák,  hogy  a  szentírást  és  a 
valláshoz  fűzhető  erkölcsi  és  nemzeti  eszméket  szüntelen  fejtegetik.  így  jönnek 
létre  fölös  számmal  az  ágendák,  kisebb  és  nagyobb  káték,  így  állanak  elő  a 
moralizáló  szónoki  művek,  kivált  a  prédikációk  végiremehetetlen  gyűjteményei. 

Ágendák  és  erkölcstani  munkák. 

Az  agenda-  és  kátéfélék  szerzői  között  találjuk  Dévai  Biró  Mátyáson 
kezdve  majdnem  mindenik  nevezetesebb  magyar  reformátort,  közöttük  :  Heltait, 
Méliust,  Beythét  ;  a  helvét  hitvallás  hivatalos  kátéja,  a  heidelbergi,  csak  1577-ben 
jelenik  meg  először  magyarul.  A  század  második  felében  a  katholikus  egyház  is 
követi  e  téren  a  reformációt  s  ekkor,  1572-ben,  lefordítja  Telegdi  Miklós  pécsi 
püspök  Canisius  katekizmusát.  Ugyancsak  Canisius  után  készül  a  század  végén 
egy  kisebb  és  nagyobb  káté,  1583-ban  pedig,  valószínűleg  jezsuiták,  kiadják 
Nagyszombatban  a  katholikus  nagy  Agendariust. 

A  moralizáló  munkák  sem  csekély  számmal  találhatók,  ha  a  versbe  fog- 
laltakat nem  vesszük  is  itt  számba.  E  téren  a  katholikusok  nem  kevésbbé  buz- 
gólkodnak mint  a  reformátusok.  Különösen  sokat  elmélkednek  a  halárról, 
a  halálra  való  készületről,  a  feltámadásról  és  örök  életről  ;  szintúgy  szeretik 
fejtegetni  az  ördög  kísértésének,  a  bűnös  ember  lelki  tusakodásának  tárgyát, 
gyakran  párbeszédben  is  ;  egyszersmind  foglalkoznak  az  ország  állapotának, 
a  nemzet  szerenosétlen  sorsának  vallásos  szempontból  való  magyarázatával. 

A  két  felekezet  vezérei  egyaránt  hivatásuknak  tartják,  hogy  ez  irányban  is 
megpróbálják  erejüket  és  így  természetes,  hogy  az  erkölcstani  munkák  írói 
közül  nem  hiányozhatik  Heltai,  Melius,  Károli  Gáspár  és  Bornemisza  Péter, 
a  katholikusok  részéről  Draskovics  pécsi  püspök  és  a  rendkívül  termékeny  Pécsi 
Lukács  neve,  míg  a  korszak  végén  Magijari  István  és  Pázmány  Péter  hatalmas 
alakjai  állanak  egymással  szemben,  sőt  éppen  Pázmánynak  köszönhetjük  a 
moralizáló  művek  legjelesebb,  maradandó  értékű  termékét,  Kempis  Tamásnak 
a  Krisztus  követéséről  négy  könyveit  magyarul.  (Bécs,   1604.) 

Protestáns  prédikátorok. 

A  kor  vallásos  irodalmának  zömét  talán  számszerint  is,  de  terjedelemre 
nézve  minden  bizonnyal,  a  prédikációgyüjtemények  teszik.  A  reformáció  az 
istenitisztelet  főrészévé  emeli  a  szentbeszédet.  A  protestáns  lelkészek,  akik 
legörömestebb  s  mintegy  büszkélkedve  mondogatják  magukat  prédikátoroknak, 
legfőbb  tisztökül  tartják,  köztük  és  a  katholikus  papok  között  legszembetűnőbb 
különbségül  állítják  oda,  hogy  ők  tanítják,  magyarázzák,  hirdetik,  prédikálják 
a  szentírást,  amint  azt  Szent  Pál  a  rómaiakhoz  írt  levelében  követeli  tőlük, 
(cap.  I.)  Hihetetlen  számmal  teremnek  a  prédikációk  e  korban  és  ijesztő  térje- 

delmű  gyűjtemények  állanak  elő  belőlük  ;  egyedül  az  egy  Bornemiszának  prédi- 
kációi több  ezer  lapot  foglalnak  el.  A  jelesebb  protestáns  lelkipásztorok  nem- 
csak saját  nyájaknak  akarnak  szolgálni,  hanem  a  szószékről  hangoztatott  beszé- 
deket elterjesztik  sajtó  útján  is.  Fejedelmek,  főurak,  nemes  asszonyok  járulnak 
hozzá  e  testes  kötetek  költséges  kiadásához.  Ilyen  pártfogók  voltak  :  Mágócsy 
és  Enyingi  Török,  a  Báthoriak  és  Telegdiek,  az  alsólindvai  Bánfíak  és  a  Zrínyiek, 
a  Balassák,  a  Bebekek,  a  Sulyokok,  a  Nádasdiak,  a  Batihyányak,  sőt  az  unitárius 
Dávid  Ferencet  János  Zsigmond  fejedelem  támogatta,  a  katholikus  Telegdi 
Miklós  prédikációi  részben  Miksa  király  anyagi  segítségével  jelentek  meg. 

Nemcsak  pártfogóik,  olvasóik  is  leginkább  az  előkelő  körökből  kerülnek  ki. 
A  szerzők  ajánlólevelei  bizonyítják,  hogy  a  kornak  magasabb  műveltségű 
asszonyai  forgatják  legszorgalmasabban  és  legáhitatosabban  a  prédikáció- 
gyűjteményeket  a  vártermek  félhomályában,  addig  míg  a  férj  a  vártól  messze 
a  török  ellen  harcol,  vagy  talán  a  vár  alatt  zsákmányra  les.  Nem  mondhatjuk 
pedig,  hogy  a  prédikációk  különösebben  a  nőkhöz  szólottak  volna.  A  prédikáció 
ez  időben  elsősorban  a  szentírás  magyarázata  és  éppen  ezért  fektetnek  rá  annyi 
súlyt  a  lelkipásztorok.  A  reformáció  kezébe  adta  a  híveknek  a  bibliát,  fülökbe 
hangoztatta  a  szentírást,  törekednie  kellett  tehát  arra  is,  hogy  amit  hallanak 
és  olvasnak,  megértsék,  még  pedig  az  új  hit  szellemében. 

MéliuSj  Bornemisza,  Beythe. 

Ezért  van,  hogy  pl.  Mélius  egy  kötet  prédikációban  végigmagyarázza 
Szent  Pálnak  a  Rómabeliekhez  írt  levelét ;  egy  másik  kötetben  a  Colossabelieknek 
írt  levelét ;  úgyszintén  egész  kötetet  tesz  Az  Szent  Janosnac  tött  iélenesnek  igaz 
es  írás  szerint  való  magyarázása  (1568). 

Bornemisza  Péter  pedig  az  összes  evangéliumokat  végigmagyarázza, 
melyeket  esztendőn  át  vasárnaponként  szoktak  olvasni.  Termékenységével, 
a  beszédből  kifogyhatatlanságával  mindenesetre  magának  biztosította  az  első 
helyet  a  prédikátorok  között,  mert  csak  1573  és  1579  között  is  a  következő 
munkái  jelentek  meg  :  Első,  Masic,  Harmadic,  Negyedic,  Oetoedic  es  utolsó 
része  Az  Evangéliumokból  es  az  epistolakbol  való  tanusagoknac.  Mindezeket  meg- 
rövidítve és  megválogatva  1584-ben  összefoglalta  egy,  kézben  is  alig  tartható, 
vastag  kötetben. 

Termékenységre  nézve  majdnem  vetekedik  vele  fiatalabb  kortársa  és 
dunántúli  szuperintendenstársa,  Beythe  István,  aki  1574-ben  négy  kötetben 
adta  ki  az  Evangéliumok  magyarazaty-t. 

Telegdi  Miklós. 

A  katholikus  szentbeszéd  is  egy  nyomon  jár  a  protestáns  prédikációval, 
mint  azt  Telegdi  Miklós  pécsi  püspök  művei  bizonyítják,  aki  először  vette  fel 
a  küzdelmet  az  új  hit  bajnokaival  a  szószéken,  de  aki  mindjárt  utói  is  éri  verseny- 
társait, sőt  beszédeinek  világosságával,  stílusának  tömörségével  le  is  győzi  nem- 
csak személyes  ellenfelét,   Bornemisza  Pétert,   hanem  a  XVT.   század  összes 

prédikátorait,  úgy  hogy  benne  kell  látnunk  a  korszak  legki  válóbb^szónokát, 
Pázmánynak  méltó  úttörőjét.  Az  ő  prédikációi  is  az  evangéliumot  fejtegetik  ; 
tulajdonképen  nem  egyebek  mint  a  Bornemisza  beszédeinek  ellenmásai.  Három 
év  alatt  három  nagy  kötetet  adott  ki,  Bornemiszával  körülbelül  egy  időben, 
1577— 1580-ig. 

E  prédikációk,  mint  szentírásmagyarázatok,  éppen  nem  különböznek  a 
középkori  skolasztikusok  vagy  az  ókori  talmudisták  fejtegetéseitől.  Magasztos 
dolgok  és  kicsinyességek,  bámulatos 
elmééi  és  bosszantó  szőrszálhasogatás, 
tudományos  szófejtés  és  gyermekes  szó- 
játék, nemes  érzések  és  durva  szidal- 
mak, a  stílusnak  szónoki  ereje  és  ala- 
csony kofálkodás  csak  úgy  összevegyül- 
nek műveikben,  mint  skolasztikus  és 
talmudista  elődjeikében.  A  legtudósabb 
köztük  Mélius,  de  egyúttal  a  legindu- 
latosabb  is.  Mikor  legjavában  hirdeti 
az  igét,  mikor  a  legfenségesebb  hit- 
elvet magyarázza,  egyszerre  csak  szit- 
kozódásba  tör  ki  vagy  a  katholikusok 
vagy  az  unitáriusok  ellen.  A  prédiká- 
lás magasztos  kötelességéről  beszél  egy 
helyt,  de  hirtelen  szidalomra  fordul 
ajka,  mondván  : 

Hát  ti  bondo,  here  papoc,  bara- 
toc,  borcsiszarok,  néma  ebek  mit  heuer- 
tek  az  kalastromban.  (Melius,  Postilla, 
3-ik  prédikáció.)  A  veszekedéshez  Bor- 
nemisza és  Telegdi  is  értenek,  míg 
Beythe  mindnyájuknál  szelídebb  ;  bő- 
beszédben,  a  szók,  a  kifejezések  hal- 
mozásában alig  enged  egyik  is  a  másik- 
nak. A  nyers  népiességen  kívül  éppen 
ez  áradozó  bőbeszédüség  a  legjellem- 

zőbb  vonásuk,  amibe  a   még  különben  töredékes,  átmenet  nélkül  ugrándozó 
stílusú  Mélius  is  gyakran  beleesik. 


III.  Polemikusok. 

Vitatkozó  szenvedély. 

Oly  élénk  vallásos  irodalom,  minőt  a  XVI.  század  mutat  föl,  nem  is  kép- 
zelhető vitázó  művek  nélkül.  A  reformációnak  meg  éppen  éltető  eleme  a  vitázás, 
mely  szellemi  atyáitól,  Luthertől  és  Kálvintól,  szállott  rá  örökségül. 

A  vitatkozás  szelleme  tehát  a  magyar  reformáció  hívein  is  erőt  vesz.  Vitára 
kél  az  ó  és  új  hit  papja  a  templomban,  sokszor  ugyanegy  templomban,  de  vitát 

folytat  a  főúr  is  főúri  vendégével  az  asztalnál,  polgárok  a  céhekben,  katonák 
a  táborban  is  egymás  hitét  ostromolják,  hol  komoly,  hol  gúnyos  érvekkel. 
A  küzdő  felekezetek  között  gyakran  előkerülő,  néha  napokig  tartó  vitát  lázas 
érdeklődéssel  hallgatja  a  jámbor,  együgyű  nép,  de  nem  restéi  a  közönség  közt 
ott  szorongani,  esetleg  a  vitát  vezetni,  számos  főúr,  sőt  még  fejedelem  sem.  Az  új 
hit  papja  pedig  vitával  kél  és  vitával  fekszik.  Vitázik,  mikor  imádságát  énekbe 
foglalja  és  mikor  a  biblia  egyes  részeit  versekbe  rendeli  ;  vitázik,  mikor  a  Credo-t 
fejtegeti  és  mikor  a  szentírást  fordítja  ;  vitázik,  mikor  etnikai  kérdésekről  elmél- 
kedik s  mikor  a  szentírást  magyarázva  prédikál. 

Vitatkozó  íz  ömlik  el  tehát  az  egész  vallásos  irodalmon,  énekköltészeten, 
bibliai  elbeszéléseken,  a  moralizáló  és  szónoki  prózán  egyaránt ;  de  ezenfelül 
külön  vitázó  iratok  keletkeznek  igen  nagy  számmal.  A  vitázó  irodalmat  is  a 
protestánsok  indítják  meg,  támadják  a  katholikus  vallás  dogmáit,  ostromolják 
szervezetét,  gúnyolják  szertartásait,  szidalmazzák  egyházi  szolgáit. 

A  katholikusok  évtizedeken  át  némán  tűrik  a  fejükre  hulló  vádak  és  rágal- 
mak özönét  s  csak  a  század  második  felében  merik  a  küzdelmet  felvenni  az 
elhatalmasodott  ellenféllel. 

Az  újítók  részéről  az  első  támadást  maga  Dévai  Biró  Mátyás  intézi,  midőn 
egy  latinul  írt  munkácskában  kétségbevonja  a  szenteknek  segítségét.  Ez  azonban, 
valamint  Szegedi  Gergely  franciskánus  barátnak  erre  adott  felelete,  nem  maradt 
reánk. 

Mélyebb  nyomot  hagyott  maga  után  az  első  magyar  nyelvű  támadás, 
melyben  Ozorai  Imre  részesíti  a  katholikus  egyházat  De  Christo,  et  eius  Ecclesia. 
Item  de  Antichristo,  eiusque  Ecclesia  című  1535-ben  kiadott  művével.  Az  Anti- 
krisztuson természetesen  a  római  pápát  érti,  mint  aki  mindenféle  emberi  szerze- 
ménnyel megrontotta  Krisztusnak  isteni  parancsolatait.  A  katholikusok  elleni 
vitairatok  közül  a  támadás  korából  legértékesebbek  Sztárai  Mihálynak  drámai 
dialógusokba  foglalt  munkái,  melyekkel  alább  foglalkozunk. 

Azonban  a  katholikus  és  református  felekezetek  közti  harc  a  század  dereka 
felé  nem  élénk,  mert  ekkor  az  ó  egyház  hívei  feltétlenül  megadják  magukat. 
Elevenebb  képet  mutat  a  reformátusoknak  egymás  között  folyó  küzdelme, 
ámbár  e  harctéren  sem  a  lutheránusok  és  kálvinisták  versengése,  hanem  az 
unitáriusoknak  a  többi  protestánsok  ellen  intézett,  szerfölött  heves  és  vesze- 
delmes, ostroma  köti  le  teljesen  figyelmünket.  S  méltán,  mert  e  színhelyen  talál- 
kozunk a  korszaknak  legjellemzőbb  két  alakjával,  Mélius  Péter  és  Dávid  Ferenc 
hatalmas  egyéniségeivel. 

Mélius  Péter. 

Mélius  Ihász  Péter,  akit  a  magyar  Kálvin  név  csak  oly  joggal  megillet, 
mint  Dévait  a  magyar  Luther  kitüntetés,  a  somogymegyei  Horhi  faluból  került 
a  reformátusoknak  akkor  is  legnagyobb  eklézsiájába,  Debreczenbe,  alig  huszonöt- 
éves korában,  1559-ben,  hogy  a  protestantizmus  e  szellemi  várából  előbb  meg- 
oltalmazza az  új  hitet  az  egri  püspök  támadása  ellen,  hogy  majd  onnan  szer- 
vezze a  lutheránusoktól  elváló  kálvinista  egyházat  és  hogy  végül  diadalmasan 
megküzdje  az  unitarizmus  részéről  fenyegető  élethalálharcot.  Mikor  hazajött 

Wittenbergából,  ahol  gazdag  theológiai  ismereteit,  görög  és  héber  nyelvbeli 
jártasságát  szerezte,  maga  is  Luthernek  volt  híve,  de  csakhamar  Kálvin  fel- 
fogását tette  magáévá,  hogy  e  meggyőződéshez  mesterétől  örökölt  vaskövet- 
kezetességgel, közmondásossá  vált  magyar  kálvinista  makacssággal  ragaszkodjék 
mindhalálig.  Szívós  tettereje,  vakmerő  bátorsága,  puritán  jelleme  is  Kálvinra 
emlékeztetnek,  de  nem  kevésbbé  a  másnézetűek  ellen  táplált  féktelen  gyűlölete, 
kérlelhetetlen  szigorúsága,  mindent  letiporni  vágyó  zsarnoki  akarata  is,  amely 
utóbbi  tulajdonságai  vonták  fejére  ellenfelei  részéről  a  Péter  pápa  gúnynevet. 

A  katholikus  egyházon,  melynek  hívei  a  tiszántúli,  általában  a  tiszai 
vidékekről  majdnem  teljesen  kipusztultak,  könnyű  volt  diadalmaskodnia ; 
a  Luther  követőivel  a  Kálvin  kátéját  elfogadtatni  aránylag  szintén  nem  került 
nagyobb  fáradságába.  Teljes  szellemi  erejét  csak  akkor  kellett  harcba  vinnie, 
midőn  a  rohanó  árként  terjedő  unitarizmus  ostromát  volt  hivatva  feltartóztatni. 

A  szentháromságtagadás  magyar  földön  talán  éppen  Debreczenben  ütötte 
fel  legelőször  a  fejét.  Arany  Tamásnak  hívták  a  vakmerőt,  aki  magának  Mélius- 
nak  hívei  között  kezdte  1561-ben  e  felfogást  hirdetni,  de  Mélius  és  társai  oly 
nagy  erővel  rontottak  a  magában  álló  újítóra,  hogy  Arany  négynapi  templomi 
vita  után  visszavonta  tanait  és  bűnbánó  fogadalmat  tett  a  szentháromságnak 
azután  v.űó  tisztelésére.  Még  nagyobb  bajt  támasztott  Egri  Lukács  egri,  majd 
ungvári  pap,  kit  Károli  Gáspár  egymaga  nem  tudott  elhallgattatni  és  aki  ellen 
Méliusnak  is  fel  kellett  lépnie.  De  a  valódi  élethalálharc  csak  akkor  következett 
be,  midőn  1565-ben  Dávid  Ferenc  rendíti  meg  hatalmas  erejével  a  szentháromság 
dogmáját. 

Dávid  Ferenc. 

Dávid  Ferenc  kétségtelenül  egyik  legérdekesebb  alakja  a  XVI.  századnak, 
mert  egymaga  megtestesíti  a  reformáció  egész  szellemi  forradalmát,  a  vallásos 
fejlődés  változatos  fokait,  melyeket  Luther,  Kálvin,  az  anabaptisták,  Servetus, 
Socinus  stb.  külön-külön  tüntetnek  föl.  Élete  a  XVI.  századi  magyar  hitújítás 
történetének  hű  képe,  szellemi  fejlődése  az  igazságra  törő  nyugtalan  emberi 
elmét  példázza,  mely,  ha  a  hagyományos  támaszt  elveszítette,  ereje  fogytáig 
kutat  újabb  meg  újabb  nyugvópontok  után.  Dávid  Ferenc  is,  amint  a  katholikus 
egyház  bámulatosan  nagyszerű  épületéből  egy  kövecskét  kimozdított,  nem 
pihent  meg,  míg  a  hatalmas  épületet  tetőtől  alapjáig  szét  nem  rombolta,  nem 
vigyázván  arra,  hogy  a  düledező  kövek  őt  magát  is  a  romok  alá  ne  temessék. 

Dávid  Ferenc,  kit,  valamint  pap-,  író-  és  elvtársát,  Heltait,  a  reformáció 
tett  szászból  magyarrá,  1510  és  1520  között  születhetett  Kolozsvárt  varga 
mesterembertől,  miért  is  ellenfelei  vargának  csúfolták.  Külföldi  egyetemekről 
visszatérve,  besztercei  katholikus  plébános  lett,  de  a  század  közepén  lutherá- 
nussá és  kolozsvári  pappá  lesz.  Az  erdélyi  ágostaiak  csakhamar  szuperinten- 
densökké  választják  ;  1560  táján  az  úrvacsora  kérdésében  Kálvinhoz  csatlakozik 
és  maga  után  vonja  a  magyar  nyelvű  protestánsokat,  akik  ekkor  örökre  elvál- 
nak a  szász  lutheránusoktól  és  akik  követik  őt,  mint  püspöküket,  az  unitariz- 
musra  is,  midőn  1565  körül  megtagadja  a  szentháromságot  és  hadat  üzen  lutherá- 
nusoknak és  kálvinistáknak  egyaránt. 

A  magyar  irodalom  története.  7 

Mélius  rögtön  észreveszi  a  fenyegető  veszélyt,  egyik  hitvitát  a  másik  után 
tartja  Dávidokkal,  melyek  közül  a  gyulafehérvári  második  (1568)  és  a  nagyváradi 
(1569)  a  legnevezetesebbek.  Mindkettőt  végighallgatja  János  Zsigmond  egész 
udvarnépével,  mindkettőben  résztvesz  a  kálvinistáknak  és  unitáriusoknak 
egész  szellemi  gárdája.  A  viták  lefolyását  latin  és  magyar  művekben  ismerteti 
mindkét  fél,  de  azonkívül  is  lázas  munkásságot  indítanak  egymás  cáfolására, 
kivált  Mélius  és  Dávid.  i 

Az  irodalmi  harcba  beállanak  küzdőkül  mindazok, .  akik  a  disputákon 
résztvettek,  kálvinista  részről  Czeglédi  György  és  Károlyi  Péter,  az  unitáriusok 


64.  kép.  János  Zsigmond. 


közül  Heltai  és  Basilius  István.  E  vitairatok  közül  legérdekesebb  a  Debreczeni 
disputa  vagy  Válaszúti  komédia  néven  ismeretes  párbeszédbe  foglalt  gúnyirat, 
melyről  a  drámai  művek  között  lesz  bővebben  szó. 

1572-től  kezdve  csillapul  a  küzdelem  heve,  mert  a  kálvinista  fél  elveszti 
ez  évben  vezérét,  a  férfikora  delén  elhalt  Méliust,  akinek  sírhelyét  elfeledték 
ugyan  a  debreczeniek,  de  aki  a  maga  szellemi  képét  rányomta  az  egész  kálvinista 
egyházra,  kivált  a  debreczeni  eklézsiára,  melyet  ő  tett  kálvinista  Rómává.  De  az 
unitarizmust  sem  kisebb  csapás  érte,  mert  ugyanazon  esztendőben  halt  el  az 
ifjú  János  Zsigmond  fejedelem,  az  unitáriusok  főpártfogója,  az  első  és  utolsó 
unitárius  uralkodó.  Dávid  Ferenc  ellen  ekkor  újult  erővel  támadnak  fel  régi 
ellenségei,  legjobb  barátai  is  ellene  fordulnak  és  midőn  Krisztus  istenségét  is 
megtagadja  a  már  ősz,  de  mind  merészebb  reformátor,  Déva  várába  záratják  ; 
ott  is  ér  véget  nyugtalan,  tettekben  gazdag,  a  magyar  vallási  és  szellemi  életben 

örök  emléket  hagyott  élete  1579-ben.  Erdélyben  végkép  elnémul  az  unitáriusok 
vitája,  csak  a  magyar  Alföldön  és  a  Dunántúl  vínak  a  protestánsokkal  hol  heve- 
sebb, hol  szelídebb  küzdelmeket,  melyek  közül  a  török  basa  előtt  folyt  budai 
és  a  szintén  török  engedéllyel  tartott  pécsi  disputációt  említhetjük  (1588)  ; 
ez  utóbbinak  tartalma  egy  a  Debreceni 
disputához  hasonló  kézirati  drámai  dia- 
lógusban maradt    reánk. 

A  Dunántúl  ez  időtájban  a  lutherá- 
nusok és  a  kálvinisták  között  is  lángra 
lobbant  az  ellentét  tüze,  holott  a  két  fele- 
kezet itt  és  északnyugoti  Magyarországon  ac  giermekekncc ,  Tclegdy  Myklos 
az  egész  századon  át  nemcsak  békében, 
hanem  egyazon  fő  vezetése  alatt  élt  egy- 
más mellett.  1591-ben  azonban  a  csepregi 
colloquiumn&k  nevezett  hitvita  elszakí- 
totta egymástól  a  testvérfelekezeteket 
éppen  akkor,  midőn  a  közös  ellenség,  a 
megújult  katholikus  egyház,  fenyegető 
támadása  összes  erejök  egyesítésére  in- 
tette őket. 


Bornemisza  és  Telegdi. 


Meíter,  lítenbcn  walo  bc^ 
kefseghet    kiwan 

I  Vdgyatoc  ferelmes  fiaim , 
meegh  cn  thynektec.azen  Kc- 
gielmesVramnac,  OJah  JVliklofnac 
E£  tergami  Erfeknec,  &c.  parancho- 
lattyabol  taneto  meíterctec  Iewcc 
mely  nagy  £orgalmatoífoggal  igye- 
keztem mindenkoron  azon  ,  hogy 


A  katholikus  egyház,  melyet  a  tri- 
denti zsinat  újjászervezett    és    melyet    a 

jezsuiták  lelkesítettek,  a  század  utolsó  nem  chak  tanulfagtokban,  hanem  á 
negyedében  hazánkban  is  megkezdi  az  kcreíítyen  hitnec  vallafabanis  veZe- 
ellenreformáció  nagy  munkáját.  Az  eddig     -ctccIcnncc    Annakokaert  gyakor- 


atoíTaggal  intertelec,  hogy  megh  ol- 

tahnaznatoc 

65.  kép.  Telegdi ;  Az  keresztensegnec  f  uncia - 
mentumiró)  című  munkájának  előszava. 


néma  egyház  szó-  és  tollharcba  küldi  leg- 
kiválóbb embereit,  főpapjait,  akik  előbb 
legfelebb  ha  nyers  erőszakkal  igyekeztek 
a  reformációnak  útját  állni.  Telegdi  Miklós 
pécsi  püspök  indítja  meg  a  küzdelmet, 
kinek   prédikációiról   már    tudjuk,   hogy 

tulajdonképen  nem  egyebek  mint  Bornemisza  beszédeinek  cáfolatai.  Bornemisza 
és  Telegdi  egykorúak  voltak,  valószínűen  1535-ben  születtek  mindketten,  az 
irodalmi  működést  korán  megkezdték,  legfontosabb  műveiket  egyidőben  adják 
ki,  nagyfontosságú  tevékenységüket,  egyúttal  életüket  is  körülbelül  egyszerre 
végezték  be.  Bornemisza,  kinek  halála  évét  biztosan  nem  tudjuk,  1584-ben 
nyomatja  utolsó  művét,  mint  északnyugati  Magyarország  protestáns  szuperinten- 
dense, Telegdi  pedig  1586-ban  hal  el,  mint  pécsi  püspök  és  az  esztergomi 
érsekség  adminisztrátora. 

Fáradatlan  munkásságuk  főképpen  Nagyszombatra  és  környékére  terjedt  ki; 
ugyancsak  Nagyszombatban  állanak  egymással  szemben  mint  személyes  ellenfelek, 
egyik  a  katholikus  vallást  terjesztvén,  másik  a  protestáns  híveket  oltalmazván. 

Noha    tulajdonképpen    prédikációikban    is    folyton    egymással    vitáznak, 
még  ha  nem  említik  is  egymás  nevét,  de  azért  szükségesnek  látják  mindketten 

külön  vitairatokkal  is  előállani. 
Bornemisza  támadja  meg  először 
Telegdit  1577-ben,  mire  Telegdi 
1 580-ban  felel  és  ettől  fogva  majd 
mindenik  év  meghozza  vagy  a 
Bornemisza  vagy  a  Telegdi  polé- 
mikus termékét. 


Monoszlai  és  Gyarmattá. 

A  küzdelemre  élesített  tol- 
lat az  egyszerre  kidőlt  vezérek 
kezéből  új  harcosok  ragadják  ki. 
Telegdinek  méltó  utódja  támad 
Monoszlai  András  pozsonyi  pré- 
postban, majd  veszprémi  püspök- 
ben, aki  éppen  a  megtámadott, 
de  a  haláltól  már  elnémított  Telegdi  Miklósnak  védelmére  szánta  első  művét, 
mely  1588-ban  jelent  meg  Nagyszombatban  ;  de  azonkívül  még  három  vita- 
iratot bocsátott  közre  egyházának  éppen  legostromoltabb  kérdéseiről.  Protestáns 
részről  többen  is  állnak  elébe  a  harcnak,  kik  közül  Gyarmathi  Miklós  hel- 
meci  prédikátor  egyenest  Monoszlai  főművének,  a  szentek  tiszteletéről  szóló 
könyvének,  cáfolására  vállalkozik. 


ö6.  kép.  Oláh  Miklós  érsek  arcképe. 


Magyari  István. 

A  harci  kedv  a  század  végén  sem  csökken,  sőt  éppen  a  korszak  határán 
éri  el  tetőpontját.  A  reformáció  felfogását  magasabb  és  általánosabb  szem- 
pontokból, mély  hazafiúi  érzéssel,  szigorú  erkölcsi  érzékkel,  valamint  tisztult 
ízléssel  és  erős  stílussal  Magyari  István  sárvári  prédikátor,  Nádasdi  Ferenc 
udvari  papja  hirdeti  Az  Országokban  való  sok  Romlasoknac  okairól,  és  azokból 
való  megszabadolasnak  io  modiarol  irattatot  hasznos  konyuetskéjében,  1602-ben, 
mely  elég  merész  az  ország  pusztulásáért,  a  török  járomért  a  katholikus  vallást 
tenni  felelőssé  és  amelyre  mindjárt  a  következő  évben  maga  Pázmány  Péter 
adta  meg  a  méltó  választ  Az  Magiari  Istuan  Sárvári  Praedimtornak,  az  Ország 
romlása  okairul,  irt  koniuere  való  Felelet-évei.  De  a  két  ellenfél,  kivált  Pázmány, 
behatóbb  ismertetése  egy  más  korszak,  az  antireformáció  korának  történetébe 
tartozik. 


III.  FEJEZET. 

LÍRAI  KÖLTÉSZET. 

I.  Vallásos  lira. 

REFORMÁCIÓ  szelleme  lebeg  a  XVI.  század  egész  költészete  felett, 
de  a  vallásos  felfogás  a  költészetnek  egyik  területét  sem  hatja  át 
annyira  mint  a  lírát,  ahol  egyeduralomra  törekszik  s  ahonnan  a 
világi  termékeket  végkép   ki  akarja  irtani. 

Egyházi  költészet. 

A  reformáció  nemzetivé  teszi  az  istenitiszteletet  s  azért  elsősorban  oly 
magyar  nyelvű  énekekről  gondoskodik,  amelyekkel  hívei  ünnep-  és  hétköznapon, 
a  főünnepeken  és  a  közönséges  vasárnapokon  dicsérhessék  az  urat.  Ez  a  század, 
mint  Németországban,  nálunk  is  az  egyházi  énekek  korszaka.  Mint  Luther, 
a  magyar  reformátorok  is  fáradhatatlanok  oly  énekek  átdolgozásában  és  köl- 
tésében, melyek  egy  egész  gyülekezetnek  az  érzelmeit  tolmácsolhatják  és  melyeket 
az  összes  hívek  hangoztathatnak  a  templomban.  Sem  Luther,  sem  magyar  követői 
nincsenek  nagy  költői  tehetséggel  megáldva,  de  az  a  mély  vallásos  érzés,  mely 
keblöket  betölti,  pótolja  a  költői  ihletet,  úgy  hogy  e  század  egyházi  énekeinek 
jórésze  mai  napig  megmaradt  a  magyar  protestánsok  istentiszteletében,  sőt 
közülök  sok  behatolt  a  katholikus  templomokba  is. 

Az  istentisztelethez  való  énekek  a  vallásos  költészetnek  két  régi  híres 
tárházából  kerültek  elő  :  a  katholikus  egyház  himnáriumából  és  a  szentírás 
zsoltárkönyvéből . 

A  protestáns  énekszerzők  eleinte  nem  tettek  egyebet,  mint  hogy  átültették 
magyar  nyelvre  a  latin  himnuszokat.  A  középkori  egyházi  líra  mélyebb  gyö- 
kereket vert  már  a  népek  szívében,  a  százados  himnuszokban  több  vallásos 
áhítat,  a  magasra  fejlett  zenében  több  szépség  lakozott,  mintsem  a  reformáció 
könnyedén  szakíthatott  volna  e  költészettel  és  zenével.  Tudjuk,  hogy  a  közép- 
kor is  fordítgatott  ez  ünnepi  énekekből,  de  ezek  között  és  a  protestáns  átdolgo- 
zások között  éppen  oly  kevéssé  található  meg  a  kapocs,  amint  Komjáti,  Pesti, 

Sylvester  bibliafordításai  nem  fűződnek  a  ferenciek  és  a  Bátori  László  magyar 
bibliájához. 

E  protestáns  énekek  tehát  katholikus  szövegből  erednek,  de  szellemük- 
ben az  új  vallásnak  hódolnak.  A  magyar  énekszerzők  jobbára  mellőzik  a  latin 
himnuszok  közül  azokat,  amelyek  Szűz  Mária  tiszteletére  írvák,  a  szente- 
ket dicsőítő  költeményeket  pedig  teljesen  elvetik  ;  sőt  magához  Krisztushoz 
sem  emelkednek  többé  oly  vallásos  rajongással  telt  énekek,  minők  Szent  Ber- 
nát fenséges  ódái.  A  protestáns  énekek,  az  ú.  n.  dicséretek,  egyenesen  az  istent 
keresik  föl  dicsőítésökkel,  neki  hálálnak  a  jótétekért,  tőle  várnak  segedelmet 
az  élethez  és  üdvösséget  a  halál  után.  Ez  a  felfogás  erős,  mély  hitet  és  bizo- 
nyos erkölcsi  szigorúságot  követel,  amely  komorrá  teszi  e  vallást  és  követőinek 
lelkületét. 

A  himnuszok  átdolgozásában  a  reformációnk  egész  sereg  híve  buzgól- 
kodott. Első  sorban  a  nagynevű  reformátorok,  Dévai  Biró  Mátyás,  Szegedi  Kiss 
István,  Sztárai  Mihály,  Batizi  András  tartották  kötelességüknek  az  ünnepi 
énekek  számát  egynéhánnyal  gyarapítani  s  így  a  magyar  nyelvű  istentiszteletet 
minél  megfelelőbb  költeményekkel  ellátni,  de  példájokat  követték  kisebb  nevű, 
sőt  névtelen  szerzők  is.  Legbuzgóbbnak  látszik  közülök  Batizi  András,  aki 
1520  táján  született,  Wittenbergában  is  tanult,  Ujelyt  és  Tokajban  szolgálta 
az  eg}'házat  és  aki  fáradhatatlan  volt  bibliai  históriák  és  feddő  költemények 
szerzésében  is. 

Mély  érzést  lehelnek  Szegedi  Kiss  István  versei,  aki  Szegeden  1505-ben 
született,  az  alföld  déli  felén  terjesztette  az  új  hitet,  sokat  szenvedett  katholikus 
egyházfőktől  és  török  basáktól  egyaránt  és  aki  zaklatott,  de  még  török  rabság- 
ban is  munkás  életét  mint  ráckevi  pap  fejezte  be  1572-ben. 

Ez  énekszerzők  és  társaik  nem  csupán  közvetetlenül  a  himnáriumból  merí- 
tettek, hanem  szívesen  felhasználták  a  német  reformátorok,  főkép  Luther  him- 
nuszi  eredetű  egyházi  költeményeit.  Az  »Erős  várunk  nékünk  az  Isten«  és  a 
» Jövel  szentlélek  Úristen «  csak  úgy  felhangzott  a  magyar,  mint  a  német  protes- 
tánsok ajkán.' Azonban  e  forrás  csak  kevéssel  gazdagította  a  kornak  dús  ének- 
költészetét. 

Zsoltárfordítások. 

A  katholikus  himnárium  mellett  a  zsoltárkönyv  a  protestáns  énekek  főfor- 
rása, úgy  hogy  a  lírai  költészetről  is  elmondhatni  azt,  mit  az  epikáról,  hogy  az 
ótestamentum  szelleme  uralkodik  rajta.  A  zsoltárokban  nyilatkozó  költőiség 
és  a  bennök  kifejezett  vallásos  érzelmek  egyaránt  vonzzák  az  új  hitű  magyaro- 
kat. Seholsem  találhatták  erősebben  kidomborítva  vallásuk  egyik  legfőbb  saját- 
ságát, az  istenbe  vetett  rendíthetetlen  bizalmat,  mint  a  királyi  költő  énekei- 
ben. Az  a  komor  lelkület,  az  az  erkölcsi  szigorúság,  amely  a  hívekben  kétségbe- 
eséssel határos  töredelmet  és  bűntudatot  keltett,  szintén  a  zsoltárokból  nyerte 
a  legfőbb  táplálékát. 

A  protestáns  vallás,  mint  amely  nem  ismeri  a  gyónást  és  nem  fogadja  el 
a  papnak  bűnfeloldó  hatalmát,  magára  hagyja  a  hívőt  akár  jó,  akár  rossz  lelki- 
ismeretével. Innen  van,  hogy  a  protestáns  költők  annyira  kedvelik' Dávid  ama 

zsoltárait,  melyekben  nagy  töredelmesen  vallja  meg  bűneit  és  mély  megalázó- 
dással  kömTörög  bocsánatért. 

Sőt  a  zsoltárokban  nemcsak  vallásos,  hanem  hazafiúi  érzelmeit  is  kife- 
jezve találta  a  XVI.  század  magyarja.  Az  énekszerzők  is  leginkább  ama  zsol- 
tárokat dolgozzák  át,  amelyekből  a  zsidó  nép  szenvedése,  panasza  hallszik  ; 
ilyenkor  megfeledkeznek,  hogy  a  zsoltárok  tulajdonkép  Izrael  panaszát  tol- 
mácsolják, egynek  veszik  a  zsidó  és  magyar  népet,  átérzik  a  hajdankor  zsoltár- 
költőjének minden  keservét  és  azt  a  maguk  és  hazájuk  nevében  adják  elő.  Hang- 
juk fölmelegül  és  szívből  szívbe  hat  a  keserv,  midőn  az  énekszerzők  elpanaszol- 
ják istennek  a  szenvedések  hosszú  sorát,  de,  mint  a  zsoltárköltő,  kétségbe  ők 
sem  esnek  :  hivő  lélekkel  várják  az  úr  segedelmét. 

A  zsoltárok  átültetésében  még  nagyobb  buzgóságot  látunk  mint  a  him- 
nuszok magyarításában  ;  a  fordítók  és  átdolgozok  száma  is  sokkal  többre  megy. 
Nemcsak  a  reformáció  vezetői,  hanem  az  új  hitnek  minden  verselésben  jártas 
követője  mintegy  vallásos  tartozásának  tekinti,  hogy  legalább  egy-két  zsol- 
tárt magyar  énekké  formáljon,  a  nyelvvel  küzdő,  a  rím  iránt  érzéketlen  Battyáni 
Orbántól  kezdve  —  az  erősebb  ritmusi  érzékkel  és  világos  előadással  megáldott 
Sztárai  Mihályon  keresztül  —  Balassa  Bálintig,  aki  a  XVI.  század  költészetének 
ezt  a  műfaját  is  tetőpontra  emeli. 

A  magyar  zsoltárok  még  kevésbbé  mondhatók  hü  fordításoknak  mint  a 
himnuszátdolgozások.  A  zsoltárszerzők  nagy  szabadsággal  térnek  el  az  eredeti 
szövegtől,  csak  a  gondolatmenethez  tartják  magukat  és  nem  a  szavakhoz,  ugyan- 
azon zsoltárból  néha  oly  különböző  körülírásokat  (paraphrasis)  készítenek,  hogy 
csak  gondosabb  egybevetéssel  ismerjük  fel  bennük  egy  tő  hajtásait.  De  akik 
még  nagyobb  hűségre  törekednek,  azok  is  keresztyén  énekekké  alakítják  a 
zsoltárokat,  Dávid  verseivel  Krisztust  és  a  szent  lelket  magasztalják,  sőt  protes- 
táns felfogásukat,  magyar  érzésüket  is  beleviszik,  vitáznak  a  katholilrusokkal 
és  segítséget  kérnek  a  pogány  török  ellen.  A  zsoltárok  amennyit  veszítenek  így 
hűségben  s  költői  kerekdedségben,  annyit  nyernek  közvetetlenségben  és  kor- 
szerűségben. Az  eredeti  zsoltároktól  legmesszebb  távolodnak  azok  a  prózai 
formájú  költemények,  amelyeket  Ecsedi  Báthori  István  országbíró,  a  vizsolyi 
biblia  nyomtattat  ója,  írt  és  amelyeket  méltán  nevezett  a  verses  alak  hiányában 
is  zsoltároknak,  mert  az  istenbe  vetett  rendíthetetlen  bizodalom  és  a  komor 
bűntudat  sugalta  ezeket  is.  Kár,  hogy  ezek  a  bibliai  nyelvű  és  megragadó  erejű 
művek  kéziratban  maradtak. 

Teljes  zsoltárfordítások.  Bogáti  Fazekas  Miklós. 

A  reformátusoknak  a  maguk  istenitiszteletéhez  szükségük  volt  az  egész 
zsoltárkönyvre,  egyik  vagy  másik  ünnepnapon  sorra  került  a  150  zsoltár  mind- 
egyike. A  reformátorok  tehát  siettek  híveiket  ellátni  teljes  zsoltárral,  ha  nem 
versben,  legalább  prózában.  Már  1536-ban  megjelenik  Gálszécsi  István,  1548-ban 
pedig  Székely  István  énekeskönyve,  amelyben  mind  a  150  zsoltár  feltalálható 
prózában  s  az  egész  század  folyamán  tulaj  donkép  e  prózai  zsoltárok  hangzanak 
énekszóval  is  a  protestánsok   rendes  istenitiszteletén.  A  század  utolsó  negyedé- 


104  III.   fejezet.  Lírai  köJtészet. 

♦ 

ben  létrejön  ugyan  a  teljes  zsoltárkönyvnek  verses  fordítása,  de  ezt  sem  a  luthe- 
ránusok, sem  a  kálvinisták  nem  használják,  még  az  unitáriusok  is  mellőzik. 
Pedig  unitárius  ember  műve  az  első  magyar  verses  pszaltérium,  Bogáti  Fazekas 
Miklósé,  aki  1550  táján  született  Erdélyben,  Tinódiéhoz  és  Ilosvaiéhoz  hasonló 
hányt-vetett  életet  élt,  huzamosabb  ideig  tartózkodott  a  dunántúli  unitáriusok 
között,  majd  Kolozsvárnak  lett  unitárius  papja  ;  de  aligha  halhatott  meg  ebben 
az  állásában,  mert  szíve  a  szombatosság  felé  vonta  s  élete  utolsó  éveit  való- 
színűen ennek  az  új  felekezetnek  a  szolgálatára  áldozta.  Sokat  és  sokfélét  írt, 
históriás  éneket  Mátyás  királyról,  Kasztrióta  Györgyről,  Nagy  Sándor  egyik 
vezéréről,  Demeterről,  tanító  és  elmélkedő  verseket  A  tökéletes  asszonyállatok- 
ról, bibliarészeket  is  fordított  :  az  Énekek  énekéi,  Jób  könyvét,  de  mindezeket 
felülmúlja  zsoltárkönyve. 

Bogáti  Fazekas  zsoltárai  sem  sokká]  hívebbek  mint  az  előzők,  az  epikai 
elemet  sem  mellőzik,  mindenik  ének  elején  és  végén  halljuk,  hogy  Dávid  milyen 
körülmények  között  írta  és  az  olvasó  a  zsoltárkönyvnek  mely  ^észében  talál- 
hatja ;  a  hosszú,  lassan  folyó  sorok  sem  alakulnak  még  rövid,  könnyen  dalolható 
versekké,  de  az  egész  fordításon  a  költészet  lehellete  érzik,  az  ószövetség  gondolat- 
ritmusai, a  héber  költészet  hathatós  képei  zavartalanul  gyönyörködtethetnek 
bennünket,  amihez  még  az  is  járul,  hogj'  bántó  vitázás,  felekezeti  perlekedés 
a  legritkábban  vegyül  beléjük. 

Bogáti  Fazekasnak  nagy  és  érdemes  munkáját  azonban  sajnálatos  sors 
érte  ;  egyrészt  nem  jelent  meg  nyomtatásban,  másrészt  kéziratban  csak  kif> 
körre,  csupán  a  szombatosok  kisded  felekezetére,  tett  hatást. 

Énekeskönyvek. 

A  reformáció  vezéremberei  csakhamar  csoportosították  és  rendszerezték 
a  százakra  meg  százakra  menő  vallásos  költeményeket,  amelyek  nemcsak  a 
himnárium  és  pszaltérium  régi  forrásaiból  kerültek  elő,  hanem  számos  átdolgo- 
zás készült  Luther  énekeiből  és  a  német  egyházi  lira  termékeiből,  valamint 
akadt  néhány  eredeti  vallásos  költemény  is.  Az  összegyűjtött  énekekből  kétféle 
énekeskönyv  származott,  ú.  m.  a  graduál,  amely  első  sorban  a  pap  használatára 
volt  szánva.  Ilyent  az  egész  XVI.  század  folyamán  nem  nyomattak  ki,  de  kéz- 
iratban annnál  több  maradt  reánk.  Legrégibbnek  látszik  a  nagydóbszai,  még 
az  1530-as  évekből,  de  nem  sokkal  későbbi  a  sárospataki,  a  gyulafehérvári  énekes- 
könyv, amely  Batthyány-kódeksz  (1541 — 63)  néven  ismeretes  és  amelyhez 
három  felekezet  formál  tulajdonjogot,  a  katholikus,  a  református  és  unitárius, 
de  amely  kétségkívül  református  graduál,  berendezésére  és  tartalmára  nézve 
elődje  a    híres  Öreg  graduálnak  (1636). 

De  korán  keletkeztek  a  község  kezébe  szánt  gyűjtemények  is,  a  szó  szoro- 
sabb értelmében  vett  énekeskönyvek  (cantionale)  ;  első  kísérleteknek  tekinthetők 
e  téren  Gálszécsi  István  és  Székely  István  már  említett  énekeskönyvei,  azonban 
a  református  énekeskönyvet  a  maga  rendszeres  kifejlettségében  a  debreceni 
énekeskönyv  tünteti  fel.  Irodalomtörténeti  hagyományok  szerint  ezt  először 
Huszár  Gál  állította  össze  1550  körül,  de  mi  elsőnek  azt  ismerjük,  amely  Nagy- 

váradon  1566-ban  jelent  meg  és  amelynek  egyetlen  fennmaradt  példányát  csak 
nemrég  fedezték  fel.  Közhasználatúvá  azonban  az  lett,  melyet  Szegedi  Gergely 
szerkesztett  és  nyomatott  ki  az  1569.  évben  Debreczenben.  Ez  az  énekeskönyv, 
mely  évtizedenkint  vagy  még  sűrűbben  (1579,  1590,  1592)  új  meg  új  kiadást 
ért  és  amelyből  századokon  át  millió  meg  millió  protestáns  lélek  merítette 
áhítatát,  két  részből  áll :  Szent  Dávid  zsoltáraiból  és  a  különböző  származású, 
az  egyházi  év  ünnepei  szerint  beosztott  dicséretekből.  Ez  a  berendezés  mai  napig 
megmaradt,  azzal  a  változással,  hogy  a  XVI.  századi,  kezdetleges  fordítású, 
elavult  verselésű  zsoltárok  helyet  adtak 
Szenczi  Molnár  Albert  sokkal  művészibb 
és  egységes  zsoltárfordításának. 


Templomon   kívüli  vallásos  költészet. 

Siralmak,  halálénekek,  feddökölteméiiyek. 

A  vallásosságtól  megáradt  szivek 
csakúgy  ontották  a  költeményeket,  köz- 
tük sok  olyat  is,  amelyek  nem  voltak 
nyilvános  istenitiszteletre  szánva,  csak 
a  magánáhitat  kielégítésére  szolgáltak  ; 
ugyanezekben  vallási  érzéseken  és  esz- 
méken kívül  hazafias  érzelmek  és  erköl- 
csi gondolatok,  szóval  a  kornak  nemzeti 
felfogása  és  világnézete  jutottak  kifeje- 
zésre. 

Siralmak. 


Enckcs  kónyv  mely. 

67.  kép.  Szegedi  Gergely  Debreczeni  énekes- 
könyvének  címlapja. 


Külön  csoportot  tesznek  a  siralmak, 
a  siralmas  énekek,  vagy  amint  Toldy  Fe- 
renc nevezte  őket,  a  jeremiádok.  A  hazafi- 
ság már  a  zsoltárokba  is  beleveg3rült,  de 
legteljesebben  e  siralmakban  olvadt  össze 

a  hit  és  hon  szerelme.  Az  énekszerzők  nagy  keserűséggel  panaszolják  az  ország 
romlását,  a  törökök  rablását,  tatárok  dúlását,  mindenféle  idegenek  pusztítását ; 
a  csapások  végtelen  sorában  az  isten  méltó  büntetését  látják  a  fejedelmek  erő- 
szakáért, a  nagyurak  fösvénységéért,  a  közemberek  gonoszságáért,  de  főkép 
azért,  hogy  a  nép  nem  akarja  isten  igaz  tanítását,  vagyis  a  reformált  új  hitet 
befogadni  ;  de  bíznak  is  az  úr  irgalmasságában,  amely  örökre  nem  fordulhat  el 
tőlük.  Az  énekszerzők  Jeremiás  siralmaiból  veszik  a  szavakat,  de  szívok  legmé- 
lyéből az  érzéseket,  azért  férkőztek  oly  közel  a  kortársakhoz,  de  azért  fog  el 
bennünket  is  őszinte  meghatottság,  mikor  panaszos  soraikat  olvassuk.  Több 
névtelen  könnyített  így  a  lelke  fájdalmán,  sokszor  csupán  Jeremiás  próféta 
egyik  vagy  másik  fejezetének  versbeszedésével ;  legönállóbb  közöttök  Szegedi  Kiss 
István,  aki  1566-ban  szerezte  a  tatár  rablásáról  a  magyaroknak  siralmas  énekét, 

amelyen  sokáig,  még  száz  év  multán  is,  keseregtek  n  hazájukat  féltő,  istenben 
bízó  magyarok. 

Halálénekek. 

A  halál  gondolata  sohasem  foglalkoztatta  erősebben  az  embereket  mint 
»Zápolya  öldöklő  századj  ában«.  Sűrűn  f elhangzanak  nemcsak  azok  a  költemények, 
amelyek  a  holtakat  siratják,  a  temetésre  szóló  halotti  énekek,  hanem  elég  gyakran 
találkozunk  olyanokkal  is,  amelyek  az  élőket  rettegtetik  és  amelyeket  mi  halál- 
énekeknek szeretnénk  nevezni.  Az  előbbiekre  talán  Dézsi  András  adta  az  első 
példát  »Halott  temetéskor  való  isteni  dicséretéével  (1550)  és  belőlük  Újfalvi 
Imre  egy  egész  énekeskönyvet  állított  össze,  amelj- ,  mint  a  templomi  énekeskönyv, 
szintén  Debreczenben  látott  először  napvilágot  (Halotti  énekek,  1598)  s  azzal 
együtt,  habár  gyakran  megújítva,  mai  napig  megmaradt  a  reformátusok  hasz- 
nálatában. 

A  halál  költészetét  leginkább  Heltai  Gáspár  művelte,  akinek  ránk  maradt 
ilynemű  versei  közül  különösen  kitűnik  zordon  erejével  és  drámai  elevenségével 
az  a  halálének,  amelynek  a  szent  Bernátra  támaszkodó  és  az  idevágó  német  költe- 
ményeket utánzó  szerző  ezt  a  címet  adta  :  »Hogy  a  halál  nem  fél  sem  hatalomtól, 
sem  erőtől,  sem  tudománytól. «  Amint  ez  az  ének  a  halál  kérlelhetetlenségét  bizo- 
nyítja, amint  felsorolja  a  halálnak  válogatás  nélkül  szedett  áldozatait,  a  kicsi- 
nyeket és  nagyokat,  az  ifjakat  és  öregeket,  a  szegényeket  és  gazdagokat,  a 
világhírű  tudósok  és  hadvezérek  mellett  a  névtelen  kézműveseket  és  szántóvető 
embereket,  olybá  tűnik  fel,  mintha  a  haláltáncnak  (danse  macabre)  hirtelen  vál- 
takozó képeit  akarná  magyarázni,  éppen  azért  ezt  és  társait  lialáltánc-ének  nevével 
is  illeti  az  irodalomtörténet,  ámbár  a  magyar  művelődéstörténet  nem  ismer  e 
korból  haláltáncot  ábrázoló  festményt  és  a  haláltánc  képeinek  mutogatását 
sem  jegyezte  föl. 

E  halotti  és  halálénekekben  különös  módon  vegyül  a  haláltól  való  félelem 
és  az  örök  életbe  vetett  bizalom.  Az  örök  élet  azonban  csak  úgy  érhető  el,  ha  a 
földi  ember  jól  elkészül  a  halálra.  Az  énekszerzők  a  halálénekeken  kívül  más 
vallásos  költeményeikben  is  nem  győzik  eléggé  szem  elé  tartani  a  halált,  még 
pedig  nemcsak  az  egyes  emberét,  hanem  az  egész"*  emberiségét.  Ezért  éneklik 
meg  oly  sokan  az  utolsó  ítéletet ;  Batizi  András,  Dézsi  András,  Dohai  András 
és  egy  névtelen  hirdetik  a  világ  végét.  Rettentő  jelek,  földindulás,  tengerzúgás, 
napnak,  holdnak  elváltozása,  csodaállatok  jövetele  adják  tudtul  az  utolsó  ítéletet, 
amely  a  gonoszoknak  hozza  az  örök  kárhozatot,  a  jóknak  pedig  a  végnélküli 
üdvösséget. 

Feddő  költemények. 

Ugyanilyen  komor  hangok  ütik  meg  fülünket,  a  halálnak  és  az  utolsó 
ítéletnek  hasonló  borzalmas  képei  lebegnek  előttünk  a  feddő  költeményekben, 
amelyek  vallásos  buzgóságból,  erkölcsi  szigorúságból  és  hazafiúi  keserűségből 
fakadnak.  Az  énekszerzők  fáradhatatlanul  és  félelem  nélkül  feddik  a  kegyetlen 
fejedelmeket,  a  rabló  főurakat,  dorgálják  a  felfuvalkodott  polgárokat,  korholják 
az  egyenetlenkedő  községet,  fenyegetik  és  átkozzák  a  pápás  hitűeket,  a  paráz- 

nálkodó  papokat.  Bátorságával,  hangja  erejével  minden  társát  felülmúlja 
Szkhárosi  Horvát  András,  aki  »A  fejedelemségről «,  »A  fösvénységről «  és  »Az  isten- 
nek irgalmasságáról «  szerzett  (1545 — 50)  feddő  énekeket  és  akinek  tulajdonítják 
»Az  átokról «  szóló  költeményt,  amelynek  hatalmasan  hömpölygő  soraiban  Mózes 
átkait  dörgi  a  siket  magyaroknak  fülébe  és  az  istentől  elpártolt  zsidók  sorsával 
fenyegeti  a  maga  bűnbe  sülyedt  nemzetét. 

Farkas  András  párhuzama. 

A  magyar  nép  már  régen  szeretett  maga  és  az  ószövetségi  zsidó  nép  között 
hasonlóságot  keresni,  de  ez  a  felfogás  a  reformáció  korában  válik  uralkodóvá. 
Isten  választott  népének  nevezi  magát  a  magyar  és  történetét  párhuzamba 
állítja  a  zsidók  viszontagságos  sorsával  ;  a  zsidó  nép  örökös  bajai  emlékeztetik 
hazája  folytonos  szenvedéseire  ;  Senakherib  és  Antiokhus  zsarnoksága  eszébe 
juttatja  a  törökök  és  németek  pusztító  kegyetlenségét  ;  isten  méltó  büntetését 
látja  mindakét  nemzeten,  mert  a  zsidó  elhagyta  a  régi  igaz  törvényt  és  mert 
a  magyar  még  nem  tért  egészen  az  üdvözítő  új  hitre.  De  a  közös  szenvedésből 
vigaszt  is  merít,  hogy  az  isten,  amint  a  bűnbe  esett  zsidókkal  újra  meg  újra 
éreztette  kegyelmességét,  a  magyarok  elől  sem  rejti  el  örökre  irgalmas  arcát. 
Ez  a  felfogás  a  leghívebben  és  legszembetűnőbben  Farkas  András  króni- 
kájában tükröződik  »A  zsidó  és  magyar  nemzetről«  (1538),  amelyben  felváltva 
beszéli  el  a  két  nép  történetének  főeseményeit.  Krisztus  születése  előtt  a  zsidó 
volt  isten  népe,  amelyet  nagy  csodákkal  szabadított  meg  Egyiptom  szolga- 
ságából  és  letelepített  a  tej  jel-mézzel  folyó  Kánaánba.  Később  a  magyarok  is 
az  isten  választottai  lettek  ;  kegyelmesen  kivezette  őket  a  messze  Szcithiából  és 
adta  nekik  Pannóniát,  ezt  az  ugj'ancsak  tej  jel-mézzel  folyó  kövér  földet.  A  zsidó- 
kat megáldotta  nagy  prófétákkal,  vitéz  bírákkal,  de  mikor  megvetették  paran- 
csolatját, rajok  küldött  pogány  népeket,  királyokat  és  hurcoltatta  őket  a  babiloni 
fogságba.  A  magyarok  közt  is  támasztott  jó  fejedelmeket,  bölcs  királyokat, 
de  aztán  a  magyarokra  is  fölgerjedett  haragja,  büntetésül  kihozta  pusztításukra 
a  török  császárt  és  verette  őket  a  némettel.  Az  isten  ismét  kegyelmébe  fogadta 
a  zsidókat,  sőt  elbocsátotta  hozzájuk  az  ő  megváltó  fiát,  de  a  zsidók  megölték 
Krisztust,  elűzték  tanítványait,  ezért  végromlás  szállott  a  zsidó  népre.  A  magya- 
roknak is  küldött  igaz  tanítókat,  az  új  hit  hirdetőit ;  fogadja  tehát  mindenki 
isten  igéjét  szívébe,  mert  isten  csak  így  támasztja  fel  és  teszi  hatalmassá  ismét 
Magyarországot. 

E  felfogás  s  egybevetés  számtalanszor  nyilvánul  a  XVI.  század  énekeiben, 
vitairataiban  ;  szinte  nemzedékről  nemzedékre  száll,  nemzeti  meggyőződéssé 
válik  s  a  protestánsok  ellen  fordítva  ott  olvasható  a  fenséges  Zrínyi  ászban  is  ; 
vérébe  megy  át  a  magyarnak,  hogy  isten  választott  népe,  a  költők  pedig  még 
századok  múlva  is  föl-fölújítják  Farkas  András  gondolatmenetét,  hiszen  Kölcsey 
Himnusza  is  azt  hirdeti,  hogy  isten  bűneinkért  zúgatta  mongol  nyilát  jelettünk, 
de  viszont  vallja  azt  is,  hogy  megbűnhődte  már  e  nép  a  multat  s  jövendőt  s  így 
jönnie  kell  az  isten  bőséges  áldásának. 

II.  Világi  lira. 

A  XVI.  század,  a  nemzeti  szerencsétlenségek  és  csapások  kora,  amelyet 
a  reformáció  irodalma  a  maga  feddő  költeményeivel,  halálénekeivel,  siralmaival 
még  komorabbá,  igazán  Kemény  Zsigmond  »zord  idejévé*  tett,  nem  kedvezett  a 
világi  lantos  költészetnek,  amelynek  mégis  szerelem,  bor,  természeti  szépség, 
hadi  s  egyéb  dicsőség  szoktak  legfőbb  tárgyai  lenni. 

Menyegzői  énekek,  asszonygúnyoló  versek. 

Az  énekszerzők  csak  akkor  méltatták  ajkukra  vehetőnek  a  szerelmet, 
mikor  már  egyházi  áldásban  részesült.  A  szent  házasságot  általában  magasztaló 
énekek,  de  előkelőbb  emberek  lakodalmára  írt  alkalmi  versek  is,  epithalamiumok, 
nagy  számmal  készültek  ;  ez  utóbbiak  különös  kedveltségnek  örvendtek  és  divat- 
juk Csokonaüg  fennmaradt.  A  házasságot  dicsérik  Batizi  András,  Tar  Benedek 
és  mások,  akik  felekezeti  célzatot  is  rejtenek  e  műveikbe  a  papi  nőtlenség  ellen. 
A  menyegzői  énekek  közül  a  Házasok  éneke  válik  ki,  amelyet  egy  névtelen  szerzett 
1548-ban  Nyilas  Istvánnak  és  Zsámboki  Annának  esküvőjére.  Egymás  iránti 
szeretet,  kölcsönös  megbecsülés  hangzik  ki  a  jó  magyar  ritmusú  sorokból ;  a  gyön- 
géd szavak  ülenek  a  » virág «  ajakára,  mert  ezen  a  néven  említi  a  szerző  a 
menyasszony* 

Annál  udvariatlanabbak  más  szerzők  a  nők  iránt.  Még  hagyján  az  Adhortatio 
mulierumb&n  ;  itt  a  névtelen  szerző  egy  ifjú  férjjel  mondat  enyelgő,  tréfás 
intelmeket,  hogy  miként  viselje  magát  az  asszony  otthon  és  utón,  vendégek 
előtt  és  más  vendégeképen,  háztartásban  és  ruházkodásban.  A  jól  szerkesztett, 
könnyed  menetű  költeményen  egészséges  humor  ömlik  végig.  Már  Ormprust 
(Armbrust)  Kristóf  durvábban  ront  a  női  nemnek  ;  a  Gonosz  asszonyembereknek 
erkelcsekróí  való  éneke  nem  egyéb  mint  a  bibliából  és  történetből  ismert  gonosz 
asszonyoknak  felsorolása,  azonkívül  minden  női  gyengeségnek,  hűtlenségnek, 
hiúságnak,  kiváncsiságnak,  fecsegésnek  kigúnyolása. 

Azonban  az  énekszerzők  méltatlanok  lettek  volna  a  lovagias  magyar 
nemzethez,  a  magyar  költészet  megfeledkezett  volna  legfőbb  hivatásáról,  ha  a 
nőről  mindvégig  ilyen  csipkedő,  avagy  éppen  becsmérlő  hangon  szólanának  ; 
más  nő,  a  szépségével  gyönyörködtető,  szerelmével  boldogító  nő  jelenik  meg  a 
nép  virágénekeiben :  az  ihleti,  teszi  szerelmi  költővé  Balassa  BálintoU 

Balassa  Bálint. 

Költő,  kinek  műveiben  a  XVI.  század  egyházi  és  világi  lírája'  egyaránt 
tetőzik,  Balassa  Bálint,  az  első  költő,  akinek  költeményeiből  önálló  egyéniség 
tükröződik  vissza,  ki  két  századon  át  érezteti  hatását  a  magyar  költészettel  és 
verseléssel  s  aki  a  legújabb  kornak,  nekünk  is  megérdemli  nemcsak  irodalom- 
történeti,  de  poétikai   érdeklődésünket. 


BALASSA  BÁLINT 

(Az  alsőhrabóczi  kastélyban  levő  eredeti  olajfestmény  után.) 


Az  Athenaeum  r.-t.  nyomása. 

Balassa  élete. 

Balassa  egy  főrangú  család  ivadéka,  mely  a  XVI.  században  lelkes  haza- 
fiakat, de  elvetemült  rablólovagokat  is  adott  az  országnak  ;  atyja  Dobónak  volt 
vezértársa  Eger  híres  védelmében  a  török  ellen,  de  nagybátyja  volt  az  a  hírhedt 
Balassa  Menyhárt,  akinek  »árultatásáról«  és  gonosz  tetteiről  komédia  készült, 
a  kornak  legbecsesebb   drámai   terméke. 

Zivataros  időben  születik,  1551-ben,  egész  élete  a  csaták  zajában  és  csapások 
közt  telik  el,  véget  is  háborúban  ér.  Vitéznek  nevekedett  és  a  fegyverforgatást 
már  korán  megtanulta  részint  atyja  oldalán,  részint  az  egri  végvár  kapitánya 
mellett.  E  vár  alatti  mezőn  próbálta  meg  erejét  a  portyázó  török  csapatokon 
és  e  várból  szállott  ki  néha  párviadalra  valamely  szomszéd  erősség  bégjével 
vagy  agájával,  amikor  is  nemegyszer  tért  haza  diadallal.  Kevésbbé  szerencsés 
volt  erdélyi  kalandja  1575- 
ben,  mikor  a  Békés  Gáspár 
seregében  harcolva,  fogságba 
került  és  életét  csak  Bá- 
thori  István  fejedelem  nagy- 
lelkűségének köszönhette. 
Hazaszabadulva,  vitézi  pá- 
lyáját Egerben  folytatta  ; 
ugyanott  gyulád  szíve  bű- 
nös és  tartós  szerelemre  a 
várkapitány  felesége,  Un- 
gnád  Kristóf  né,  Losonczy 
Anna  iránt.  Később  meg- 
házasodik, de  az  első  ideál 
képét  nem  tudja  feledni, 
annál  kevésbbé,  mert  házas- 
sága boldogtalan.  Nejétől 
végre  elválik,  mert  a  tör- 
vény is  elválasztja  ;  neje, 
Dobó  Krisztina,  ugyanis 
unokatestvére  volt  s  a  vele 
kötött  házasságot  az  egy- 
házi bíróság  vérfertőzésnek, 
a  házasságból  született  fiút 
törvénytelennek  nyilvánít j  a. 
E  szigorú  ítéletet  még  azzal 
sem  előzhette  meg,  hogy 
1586-ban  elhagyta  a  pro- 
testáns hitet,  melyben  szü- 
letett, és  visszatért  a  katho- 
likus  egyházba.  Családi  éle- 
téből    kizavarva,     vallásos 

érzelmeiben  meghasonolva,  bűn-  és  magánjogi  perektől  zaklatva,  ne.csodáljuk, 
hogy  lelke  egyensúlyát  elvesztette,  hogy  majd  rokonainak  háborgatásában, 
jobbágyainak  zsarolásában  ontotta  ki  lelke  viharait,  majd  könnyed  szeretke- 
zésben keresett  vigasztalást,  végül  bujdosásban  gondolt  megnyugvást  találni. 
Bujdosni  talán  az  a  szégyenérzet  is  késztette,  hogy  régi  imádottjának,  az  özvegy- 
ségre jutott  Ungnádnénak,  nem  nyerhette  el  a  kezét.  Búcsút  mondott  1589-ben 
hazájának  és  szerelmének,  öt  hosszú  éven  át  bolyongott,  Lengyelországon  keresz- 
tül a  Balti  tengerig  elvetődött ;  de  onnan  is  visszatért,  hogy  karját  hazája  védel- 
mére újra  és  utoljára  felajánlja.  Éppen  Esztergomot  ostromolja  a  magyar  sereg 
1594-ben  ;  Balassa  a  táborhoz  csatlakozik,  vitézül  harcol  a  török  ellen,  de  a 
sikeres  ostromnak  végét  nem  éri,  mert  néhány  nappal  a  vár  megvétele  előtt 
sebeiben  elhal  a  költő  és  dalia,  férfikora  delén,  élete  negyvenharmadik  évében. 
Első  irodalmi  munkája  egy  vallásos  irányú  elmélkedés  volt  :  a  Betegh 

Lelkeknek  való  fwues  kertecyke, 
melyet  valószínűen  nevelőjé- 
nek, Bornemisza  Péternek, 
buzdítására  Bock  Mihály 
után  németből  fordított  »az 
ő  szerelmes  szüleinek  hábo- 
rúságokban való  vigasztalá- 
sára «  (1572),  midőn  t.  i.  aty- 
ját éveken  át  alaptalan  hűt- 
lenségi  perrel  üldözték.  De 
Balassa  nevét  irodalmunk- 
ban nem  ilynemű  munkái 
teszik  emlékezetessé,  hanem 
költeményei.  E  középkori 
várúrban  egy  trubadúr  .lelke 
lakozott  s  valóban  költemé- 
nyei azt  a  hatást  teszik  reánk, 
mintha  »Provence  daltelt  me- 
zőin* termettek  volna,  csak- 
hogy vallásos  énekeinek  a  re- 
formáció felfogása  ad  sajátos 
színt,  szerelmi  dalain  a  renais- 
sance  lehe  és  feltűnő  népies 
íz  érzik  és  —  mi  legélesebben 
elválasztja,  egyszersmind  leg- 
eredetibbé teszi  Balassa  egyé- 
niségét, —  nemzeti  tárgyú 
költeményei  királyok  és  feu- 
dális urak  dicsőítése  helyett  a 
haza  romlott  állapotján  kese- 
regnek, a  magyar  nemzet  ve- 
szendő hírnevét  siratják. 

Istenes  énekek. 

Vallásos  vagy,  amint  maga  és  kora  nevezte,  istenes  énekeiben  ugyanazok 
az  eszmék  és  érzések  uralkodnak,  mint  általában  a  kor  protestáns  költészetében, 
ami  csak  természetes,  mivel  Balassa  is  ugyanama 
forrásokból  táplálkozott  mint  az  egyházi  költők, 
főkép  a  zsoltárokból.  Dávid  könyvét  teljesen  le 
akarta  fordítani,  de  csak  öt  zsoltárnak  az  átdol- 
gozása maradt  reánk,  ámbár  újabb  kutatások  még 
másik  hét  zsoltárt  is  neki  tulajdonítanak.  Azonban 
e  néhány  költemény  is  elegendő  volt  arra,  hogy 
Szenczi  Molnár  Albertnek  buzdításul  és  például 
szolgáljon  a  zsoltárkönyvnek  könnyedebb  formájú, 
énekelhetőbb  átdolgozására.  De  nemcsak  Szenczi 
Molnár,  hanem  az  egész  kor  is  nagy  gyönyörűségét 
találta  e  zsoltárokban  és  egyéb  vallásos  költemé- 
nyeiben, hiszen  Balassát  éppen  istenes  énekei  tették 
a  XVI.  század  végének  és  az  egész  XVII.  század- 
nak kedveltjévé,  ezek  tartották  fenn  a  legújabb 
korig  költői  dicsőségét.  Istenes  énekei  nem  készültek 
ugyan  egyházi  célra,  de  azért  a  reformáció  legfőbb 
érzései,  az  istenbe  vetett  erős  hit,  a  lelki  nyugal- 
mat megrabló  bűntudat  és  az  ebből  folyó  komor 
hangulat,  csakúgy  végigvonulnak  rajtuk,  mint  a 
protestáns  papok  és  tanítók  egyszerűbb  versein  ; 
úgy  hogy  Balassa,  ha  katholizált  is,  költészetében 
megmaradt  reformátusnak  ;  sőt  egy-két  vallásos  köl- 
teménye   az  énekeskönyvekbe  is  bejutott. 

Istenes  énekei  között  elvegyülve  jelentek  meg  hazafias  költeményei,  amint 
hogy  hazafias  érzése  is  gyakran  beleolvadt  vallásos  felfogásába.  Hangja  is  csak 
oly  bánatos,  sőt  még  fájdalmasabb  mint  vallásos  költeményeiben,  úgy  hogy 
gyakran  a  kor  jeremiádjait,  a  protestáns  énekszerzők  e  sajátos  műveit,  juttatja 
eszünkbe.  A  hazaszeretetnek  mély  bújával  siratja  Magyarországot,  mely  eddigelé 
a  keresztyénségnek  viselte  pajzsát  a  pogányság  ellen  és  amelynek  vértől  öntözött 
mezei  az  összes  európai  lovagságnak  szolgáltak  vitézlő  iskolájául  ;  de  most  népe 
megromlott,  vitézsége,  híre,  neve  elfogyott. 

Bármily  közel  járnak  is  hazafias  dalai  a  vallásos  költeményekhez,  mégis 
bennük  mutatkozik  Balassa  legeredetibbnek  és  legőszintébbnek.  Istenes  énekei 
—  amint  említettük  —  nagyobbrészt  átdolgozások,  a  szerelmi  daloknak  is  jórésze 
idegen  forrásból  kerül,  hazafias  költeményei  ellenben  csakis  honszerelméből  és 
költői  tehetségéből  fakadnak. 

70.  kép.  Az  Istenes  énekek  leg- 
régibb lapja. 


Katonadalok. 

Eddigelé  egy  irányban  látjuk  haladni  Balassát  korának  énekszerzőivel  ; 
sokkal  magasabban  száll,  de  azért  csak  belül  marad  a  vallásos,  hazafias  költészet 

terén  ;  más  ösvényre  csak  akkor  lép,  midőn  a  katonaéletről  és  a  természet  szépségei- 
ről teljesen  világi  és  egészen  dalszerű  költeményeket  kezd  hangoztatni  ;  midőn 
dicséri  az  óhajtva  várt  szép  tavaszt,  mely  megszabadítja  a  tél  unalmas  fogságából ; 
midőn  magasztalja  a  pünköstnek  gyönyörű  idejét,  mely  ismét  kisegíti  rejtekéből 
Cupidót  és  amely  a  nagy,  széles  mezőt  újra  megnyitja  a  végbeli  vitéz  katonáknak  ; 
midőn  dicsőíti  a  végeket,  melyekben  Balassa  is  ott  töltötte  élete  javát,  lesen, 
próbán,  véres  harcon  szerezvén  a  költői  hírnév  mellé  hadi  becsületet  is,  mert  : 

Az  jó  hírért,  névért  Ellenséget  látván 

A  szép  tisztességért.  Örömmel  kiáltván, 

ők  mndent  hátrahas; yn\k  ;  Ők  kópiákat  törnek; 

Emberségről  példát,  S  ha  súlyosan  vagyoD 

Vitézségről  formát  A  dolog  harcokon, 

Mindeneknek  ők  adnak,  Szólítatlan  megtérnek; 

Midőn  mint  jó  sólymok,  Sok  vérben  fertezvén, 

Mezőn  széllyel  járnak,  Arcúi  leá  térvén, 

Vagdalkoznak,  futtatnak.  Ozőt  sokszor  megvernek. 

Virágénekek. 

Ezek  a  katona-  és  természetdalok  már  élénken  emlékeztetnek  bennünket 
Provence  énekeseire,  de  a  trubadúr  név  joggal  csak  szerelmi  lírájáért,  virág- 
énekeiért illeti  meg.  Sajátságos  története  van  a  magyar  szerelmi  költészetnek  ; 
bizonnyal  tudjuk,  hogy  élt,  hogy  virágzott,  hogy  a  köznép  folyton  hangoztatta, 
hogy  a  műveltek  is  kedvelték,  mégis  Balassa  előtt  a  nevén,  a  poétikus  virág- 
ének szón  kívül  alig  maradt  ránk  belőle  valami. 

Ha  a  korábbi  idők  nem  tartottak  fenn  egy  négy  sornyi  töredéknél  többet, 
a  XVI.  század  komor,  vallásos  iránya  és  a  reformáció  puritán  szelleme  még 
kevésbbé  kedvez  a  költészet  e  nemének.  E  század  egyházi  férfiaiban  az  első 
keresztyénségnek  buzgalma  újul  fel  a  virágénekek  kiirtására.  Mint  hajdan  a 
térítő  papok  a  rajongás  hevével  és  a  gyűlölet  kitartásával  harcoltak  a  nemzeti 
költészet  pogány  emlékei  ellen,  hasonló  buzgóságot  fejtenek  ki  e  kor  papjai, 
katholikusok  és  protestánsok  egyaránt,  a  szerelmi  líra  ellen.  Vallásos  irataikban 
és  prédikációikban  nem  győznek  elég  átkot  szórni  a  virágénekekre,  szerzőiket  és 
kedvelőiket  örök  kárhozatra  ítélik.  Nem  csoda  tehát,  ha  a  költőkön,  kik  jobbára 
papokból  kerülnek  ki,  általában  az  iskolavégzett  embereken,  kik  egyházi  neve- 
lésben részesülnek,  vallásos  elfogultság  vesz  erőt  a  virágénekek  ellen,  mihez 
tudákos  megvetés  is  járul,  minthogy  e  dalok  leginkább  a  nép  ajkán  termettek. 

Ez  elfogultság  és  megvetés  ellen  támad  fel  virágénekeivel  Balassa.  Hogy 
buzgó  vallásos  neveltetése  mellett  is  éppen  Balassa  lép  fel  a  szerelmi  líra  első 
apostolaként,  az  a  költőnek  előkelő  származásából,  erős  és  tartós  szenvedélyéből 
s  főkép  rendkívüli,  a  renaissance  fuvallatától  érintett  műveltségéből  fejthető 
meg.  Tudományban  sokan  felülmúlhatták,  műveltségre  nézve  korában  alig 
van  hozzá  fogható  ;  de  azért  az  ő  elfogulatlansága  sem  terjed  annyira,  hogy 
virágénekeit  nyomtatásban  is  közre  merte  volna  bocsátani,  úgy  hogy  csupán  a 
véletlen  szerencsének  meg  Balassa  egy  feltétlen  hívének  köszönhetjük,  hogy 
virágénekei  napfényre  kerültek  a  radványi  levéltár  százados  homályából  1874-ben. 

Szerelmi  lírájának  jellemzése. 

,  l  Ismeri  a  költészet  minden  forrását  és  azokat  fel  is  tudja  használni. ^Múzsája 
jórészt  a  népköltészet  emlőjén  táplálkozik  ;  innen  a  sok  rokon  eszme  és  kifejezés 
virágénekeiben  és  népdalainkban.  Azonban  nem  veti  meg  az  idegen  népek  dalait 
sem  ;  a  honunkat  környező  német,  oláh,  lengyel,  olasz  és  török  népek  nyelvét  jól 
érti  és  nem  egy  költeménye  ered  ezek  földéről.  Sokat  tanul  a  klasszikusoktól  is  ; 
korán  megismerkedik  a  renaissance  irodalmával  s  különösen  kedveli  Marullust 
és  Angerianust,  a  középkornak  két  latin  nyelvű  szerelmi  lírikusát.  De,  bár  sok 
eszmét,  képet  és  kifejezést  vesz  át  e  forrásokból,  szolgai  utánzóvá  sohasem 
válik  ;  az  idegen  költők  eszméi  módosulnak  nála,  hozzájuk  ad  vagy  elvesz  belőlük, 
de  mindenesetre  eredetiséget  önt  el  rajtuk  ;  kivált  a  magyar  versforma  az,  amely 
feledteti  velünk  e  költemények  nem  hazai  eredetét. 

Azonban  az  átdolgozott  költemények  csak  kisebb  felét  teszik  szerelmi 
énekeinek,  túlnyomó  részben  eredetiek  ;  amazokban  több  a  mesterkélt  finom- 
ság, tetszetősb  az  eszme,  ezekben  több  a  természetesség,  erősebb  az  érzés.  Sze- 
relmében csapongása  mellett  is  tudott  mély  és  igaz  lenni ;  éppen  azért  szerelmi 
lantjának  hangja  is  változatos.  Borús  hangulat,  epedő  bánat,  kitörő  és  majd- 
nem kétségbeeső  fájdalom  hangzik  szerelmi  elégiáiban  és  ódáiban,  melyeknek 
jóltevő  ellentétei  az  enyelgő,  jókedvet  lehellő  dalok. 

Költeményei  számos  ismeretes  és  sok  ismeretlen  nőhöz  intéz vék,  akik  között 
annál  nehezebb  eligazodni,  mivel  a  trubadúrok  példájára  ő  sem  nejét  dicsőíti  és 
mivel  a  klasszikus  és  renaissance-kori  költőket  követve,  ő  is  álnév  alá  rejti  szerel- 
mesét, a  virágének  szavával  élve,  kegyesét.  Bizonyos  ugyan,  hogy  Ungnádnén 
kívül  még  Hagymássy  huszti  várparancsnok  és  egy  Ferdinánd  nevű  kapitány 
feleségéhez  is  közelebbi  viszony  fűzte,  de  azért  ifjúkori,  különböző  női  nevekre 
szerzett  költeményeiben  nem  kell  egyebet  látnunk,  mint  olyan,  mai  felfogás  sze- 
rinti emlékkönyvbe  szánt  verseket,  melyekben  a  lovagias  ifjú  köteles  udvarlását  tette 
ismerős  szépének.  Bár  csapongó  természete,  könnyen  hevülő  szíve  gyakran  dalra 
fakasztja,  de  igaz,  lángoló,  éveken  át  tartó  szerelmet  csak  az  Anna,  Júlia  és 
Coelia  névre  szerzett  virágénekekben  kell  keresnünk,  melyek  bizonyára  azt  a 
Losonczy  Annát  illetik,  kiről  az  életrajzban  emlékeztünk  s  akit  maga  a  költő  is 
hol  Anna,  hol  Júlia  néven  dicsőít,  sőt  ez  a  kegyes  sugalmazhatta  a  Credulus  és 
Júliáról  szóló  párbeszédes  művét,  az  első  magyar  szerelmi  drámát  (?),  amelynek 
azonban  eddig  csak  pár  lapnyi  töredéke  került  felszínre  néhány  évvel  ezelőtt. 
S  valóban  lírájának  gyöngyeit  éppen  éhez  az  Annához  szóló  szerelmi  költeményei 
között  találhatjuk.  Milyen  megragadó  például  kedveséhez  intézett  bucsúéneke  : 


Boldogtalan  vagyok, 

Mert  kinaim  nagyok, 

Beborult  ifjúságom. 

A  szokatlan  dolgot 

És  a  nehéz  jármot 

Már  megszokni  nem  tudom. 

Régi  időm  elmúlt, 

Most  másképen  fordult  — 

Szomorú  az  én  sorsom. 

A  magyar  irodalom  története. 


őszi  harmat  után, 
Végre  mikor  aztár 
Fújdogál  a  hideg  szél, 
Nem  sok  idő  múlván 
Sárgul,  hulldogálván 
Fáról  a  gyönge  levél. 
Zöld  erdő  harmatját, 
Piros  csizmám  nyomát 
Hóval  lepi  bé  a  tél. 


Én  szemeim  sírván, 
Könnyeim  csordulván, 
Néznek  csak  keservesen  ; 
Bús  szívem  zokogván, 
Csaknem  meghasadván, 
Bánkódik  nagy  erősen  ; 
Ki  miatt  naponkint 
Látok  szomorú  kint, 
Szenvedek  én  testemben. 

Istenem,  mit  tegyek  ? 
Immár  hová  legyek  ? 
Mire  jutok  végtére  ?  ! 
Ha  mind  búval  élek, 
Ezentúl  mit  érek, 
.Élek-e  még  kedvemre  ? 
Vagy  mint  holtig  árván 
Járok  csak  bút  látván, 
Megyek  keserűségre. 

Ennyi  gyötrelemmel, 
Vagy  ennél  is  többel 
Ifjúságom  mint  éljem  ? 
Jobb  lesz  a  darvakkal 
Vagy  más  madarakkal 
ősszel  búcsúmat  vennem 
S  mennem  oly  országra, 
Hol  irígyim  soha 
Nem  szólhatnak  ellenem  ! 


Talán  elmentemmel, 
Bucsuvételemmel 
Ha  utamat  követem  : 
Gonosz  irígyimnek, 
Kik  most  reám  törnek, 
Nyelvök  elkerülhetem  ! 
Ha  nem  látnak,  talám 
Nem  szólhatnak  reám,  — 
így  kedvük  bétölthetem. 

Azért  szerelmedre, 
Világod  kedvedre/ 
Éld  ezentúl,  kívánom  ; 
De  én  fáradságom, 
Kedves  virágszálom, 
Éretted  nem  sajnálom  ! 
Légy  jó  egészségben, 
Addig  míg  az  isten 
Éltet,  szívből  óhajtom  ! 


Szívem,  isten  hozzád  ! 
Megbocsáss,  ha  szolgád 
Vétett  ő  beszédében  ; 
Mert  noha  nehezen,  — 
De  tőled  elmegyen, 
Ki  téged  szán  szivében. 
Lesz-e  véled  szemben  ? 
Láthatd-e  e  testben  ? 
Maga  tudja  az  isten. 

Immár  sólymocskádat, 
Kedves  madárkádat, 
Kit  karodon  hordottál, 
Klárisokkal  rakott, 
Szkófiummal  varrott 
Lábzsinóron  tartottál  — 
Bocsásd  el  békével 
Szegényt,  hadd  menjen  e 
Reá  ne  haragudjál ! 


A  csiszolt  gyöngyök  mellett  —  természetesen  —  akad  sok  darabos,  durva 
is,  melyeknek  nemes  fénye  csak  hellyel-közzel  csillan  elő.  Balassa  ugyanis  sze- 
relmi lírájának  nemcsak  tartalmával  száll  harcba  hagyományos  balitéletek  ellen, 
hanem  formájával  is  utat  kell  törnie  a  vallásos  költészet  megcsontosodott  formái 
közül.  E  küzdelem,  melynek  célja  a  világi  dalnak  bel-  és  külalakját  megterem- 
teni, nem  mindig  vezet  sikerre. 

A  költő,  kiben  csak  úgy  teremnek  a  daleszmék,  gyakran  beleesik  az  egyházi 
énekszerzők  hosszadalmasságába.  Dalaiban  az  eszme  szép,  az  érzés  igaz,  több 
strófa  valóban  költői,  de  gyakran  feledi  a  mértéket,  ismétel  vagy  nem  tud  meg- 
állani az  indulat  legmagasabb  fokán  ;  zavarólag  hatnak  azok  az  epikus  elemek  is, 
melyekben  a  költő  elmondja  az  alkalmat,  sokszor  az  évet  és  helyet  is,  hol  és 
mikor  versét  szerezte.  De  azért  mégis  őt  illeti  a  magyar  miidal-  úttörői  dicsősége. 

A  külalakkal  való  küzdését  sem  kevésbbé  érdekes  figyelemmel  kísérnünk. 
Költői  szükség  bírja  őt  líraibb  versformák  megalkotására,  nem  pedig  az  eredeti- 
ség hiú  keresése,  mint  a  vele  máskülönben  oly  rokon  trubadúrt  és  minnesángert. 
Balassa  dallamosságra  törekedett,  melyet  a  régi  hosszú  sorokkal,  egyhangú 
rímekkel  és  untató  strófaszerkezettel  nem  érhetett  el ;  a  hosszú  sorokat  tehát 
rövidekre  szaggatja,  úgyhogy  a  metszet  elválasztotta  részeket  egymással  rímel- 
teti ;  az  egyhangú  négyes  rímeket  váltó,  ölelkező  és  rácsapó  rímekkel  helyette- 
síti ;  a  régi  nehézkes  versszakokból  változatos  és  könnyen  énekelhető  strófákat 
alkot.  így  született  többek  között  az  a  dallamos  versforma,  mely  Balassa-strófa 
néven  ismeretes,  melyet  a  múlt  század  végéig  annyi  hívatott  és  hívatlan  Balassa- 
utánzó  használt  és  amelynek  mintájára  számos  más  lírai  versforma  is  kelet- 
kezett. 

Mint  magános  vándorszikla,  melyet  a  renaissance  sodort  hozzánk  :  úgy 
emelkedik  ki  Balassa  a  XVI.  század  vallásos,  általában  egyházi  színű  irodalmá- 
nak egyhangú,  sok  helyt  sivár  rónájáról.  Már  kora  is  megbámulta,  de  csak  rész- 
ben értette  meg ;  még  Rimái  is,  Balassának  leghívebb  tanítványa  és  istenes 
énekeinek  kiadója,  még  ő  is  veszni  hagyta  a  mester  költői  munkásságának  java- 

részét,  a  virágénekeknek  még  ő  sem  tartotta  fenn  a  szövegét.  Csak  a  jelenkor 
méltányolja  teljes  értékében,  midőn  a  vallásos  és  hazafias  költészet  babérán 
kívül  homlokára  fűzte  a  szerelmi  líra  mirtu- 
szát is,  midőn  elismerte  őt  a  magyar  műdal 
és  a  lírai  versformák  úttörőjének. 

De  azért  Balassa  korát  som  vádolhat- 
juk   hálátlansággal   vagy    közömbösséggel  ;      A 

•ennek  nemcsak  a  kortársak   és   a  közvetlen       I 

Él 
követők   tisztelő,   sőt    hódoló    nyilatkozatai       ■ 

mondanak  ellent,  hanem  —  s  még  inkább  —  $$ 
a  kiadásoknak  ama  szakadatlan  sora,  mely- 
ben vallásos  és  hazafias  költeményei  Istenes 
énekek  címe  alatt  megjelentek  az  1604.  (?) 
évtől  kezdve,  amely  évbeli  kiadást  Rimai- 
nak tulajdonítják  s  amely  az  újabb  kuta- 
tások szerint  csak  1634-ben  jelent  meg,  az 
1879-ik  évig,  amikor  a  radványi  kódex  alap- 
ján összes  műveit  Szilády  Áron  adta  ki  részletesebb  életrajzzal  és  bőséges, 
nagybecsű  jegyzetekkel. 

Enekgyüjtemények. 

Dicsőségének  és  hatásának  terjesztéséhez  nagy  mértékben  hozzájárultak 
azok  a  nyomtatott  és  kézirati  enekgyüjtemények,   amelyek  leginkább   vallásos 

célra  készültek ;  de  azért  a  XVI.  század  világi  köl- 
tészetének termékei  között  is  sok  olyan  van,  mely- 
nek fenntartását  csakis  nekik  köszönhetjük.  E  gyűj- 
teményeknél, amelyekben  gyakran  találkozunk  Balas- 
sa nak  egy-egy  vallásos  énekével,  de  néha  katona-  és 
szerelmi  dalával  is,  mi  sem  bizonyítja  jobban  azt  a 
mélyreható  érdeklődést,  amellyel  e  kor  és  még  a  következő  század  magyarja 
viseltetik  a  költészet  iránt.  A  már  emlí- 
tett énekeskönyveken  és  graduálékon 
kívül  nevezetesek  a  Hofgref-féle  énekes- 
könyv az  1550.  és  1560.  közötti  időből, 
Heltai  Cancionaleja  1574-ből,  melyek  közül 
az  első  bibliahistóriáknak,  a  második  his- 
tóriás énekeknek  a  gyűjteménye  ;  legter- 
jedelmesebb a  Bornemisza  énekeskönyve 
(1582),  amely  a  XVI.  századi  vallásos 
költészetnek  valóságos  tárháza. 

De  nagy  számmal  készültek  kézirati 
anthológiák,   amelyek    elsősorban    világi 
költeményeknek  adtak  helyet ;    így    tar- 
totta fenn  számunkra  a  Házasok  énekit  a  Lugossy-kódex.  a  Bankó  leányáról 
szóló  szép  históriát  egy  névtelen  összeírása,  a  szendrei  névtelen  költeményét  a 

Csorna-kódex,  amely  azonban  már  a  XVII.  században  készült.  Ugyanis  a  XVII. 
század  folytatta  az  előző  kor  jó  szokását  és  szívesen  írogatta  össze  a  neki  kedves 
költői  termékeket,  főkép  virágénekeket.  Legértékesebb  a  Vásárhelyi  daloskönyv, 
amely  újabban  nyomtatásban  is  megjelent,  Ferenczi  Zoltán  kiadásában,  és 
amelynek  jórésze  a  reformáció  korából  való,  úgyhogy  itt  is  elmondhatjuk, 
amit  a  vallásos  költészeten,  sőt  sok  tekintetben  az  egész  irodalmon  észre  kell 
vennünk  :  a  virágzó  XVI.  század  látta  el  szellemi  táplálékkal  a  következő  kor- 
szakokat is. 


Cv 


74    kép.  A  hibberi  katholikus  templom.  Balassa  sírhelye. 


IV.  FEJEZET. 

ELBESZÉLŐ  KÖLTÉSZET. 


GAZDAG  és  virágzó  epika  képe  tárul  elénk,  ha  csupán  a  szerzők 
hosszú  névsorát,  a  megjelent  és  kéziratban  maradt  munkák  nagy 
számát  tekintjük.  De  szegényesnek  és  fejletlennek  fogjuk  találni 
a  kor  elbeszélő  költészetét,  ha  költői  érték  szempontjából  vizsgál- 
juk. A  művek  jórészére  nem  is  szabad  e  szempontot  alkalmazni ;  a  szerzők 
nagyobbára  nemcsak  hogy  költők  nem  voltak,  hanem  költői  célra  sem  töreked- 
tek. A  biblia  egyes  darabjait  protestáns  papok  és  tanítók  foglalták  versekbe 
azért,  hogy  az  új  hit  ügyét  szolgálják  ;  a  lantos  diákok  is  főkép  a  történeti 
hűséget  tartották  szem  előtt,  mikor  saját  koruk  és  a  régibb  idők  eseményeit 
előadták  ;  gyönyörködtetni  csak  az  idegen  és  hazai  mondák  megéneklői  kíván- 
tak s  irodalmi  becset  csupán  az  ő  műveikben  szabad  keresnünk.  E  nagyszámú 
elbeszélések,  tárgyuk  és  célzatuk  szerint,  három  nagy  csoportra  oszolnak  :  bibliai 
históriákra,  históriai  énekekre  és  széphistóriákra. 

I.  Bibliai  históriák. 

A  reformáció  a  maga  szolgálatába  szegődteti  a  költészet  minden  ágát ; 
szolgálatot  tétet  az  egyházi  lira  és  bibliai  epika  termékeivel,  tanító  költeményekkel 
és  drámai  alakú  művekkel  egyaránt.  A  bibliából  vett  elbeszélő  költeményekre, 
a  szentírásnak  e  versbe  foglalt  szebb  részeire  annál  nagyobb  szüksége  volt  a 
reformációnak,  mert  az  új  vallás  elvetette  a  szentek  tiszteletét  s  ezzel  megfosz- 
totta híveit  egyik  lelki  táplálékuktól,  a  vallásos  szellemtől  annyira  áthatott 
s  költői  motívumokban  oly  gazdag  legendáktól.  A  száműzött  szép  legendákat 
voltak  hivatva  pótolni  a  bibliai  tárgyú  verses  elbeszélések,  az  ú.  n.  bibliai 
históriák,  melyek  szintén  nem  kevés  költői  elemet  foglalnak  magukban. 

A  XVI.  századnak  ájtatos  szerzői,  gyarló  verselői  ösztönszerűen  érezték 
azt,  amit  Sylvester  tudatosan  hirdetett,  hogy  a  szentírás  nemcsak  a  hitnek 
dönthetetlen  alapja,  hanem  a  költészetnek  kimeríthetetlen  forrása  is.  Vetekedve 
merítettek  e  forrásból,  úgy  hogy  a  kornak  legtöbb  verselője,  a  hitterjesztő  és 
zsoltárköltö  Batizi  és  Szlárai  csakúgy,  mint  a  vüági  dolgokat  éneklő,  közönség- 

mulattató  Tinódi  és  Ilosvai,  kötelességüknek  tartották  a  bibliához  fordulni  a 
egy-egy  részt  históriává  feldolgozni.  Alig  is  akad  a  szentírásnak  olyan  költői 
tárgya,  amely  megéneklőre,  sőt  rendszerint  több  megéneklőre  ne  találna.  így 
Ábrahám  engedelmessége  (Dézsi  András),  Izsák  pátriárka  házassága  (Batizi 
András),  József  álomfejtése  (Nagybánkai  Mátyás),  Izraelnek  Egyiptomból  való 
kijövetele  (Szeremlyéni  Mihály),  Sámson  csodás  ereje  (Kákonyi  Péter),  Judit 
és  Holofernes  története  (Tinódi  Sebestyén),  Dávid  és  Góliát  viadala  (Fekete 
Imre),  Dávid  és  Bethzabea  szerelme  (Biai  Gáspár),  Ákháb  és  Jezábel  kegyetlen- 
sége (Csikei  István),  Jób  szenvedései  (Nagytolnai  György),  Jónás  próféta  viszon- 
tagságai (Batizi  András),  a  nagy  és  kis  Tóbiás  élete  (Székely  Balázs,  Munkácsi 
János),  Eleázár  pap  mártíromsága  (Sztárai  Mihály,  Zombori  Antal),  a  Makka- 
beusok  hőstettei  (Dézsi  András),  Zsuzsanna  ártatlansága  (Batizi  András), 
a  tékozló  fiú  megtérése  (Baranyai  Pál),  Szent  Pál  élete  (Ilosvai  Péter).  De  ezzel 

még  nem  merítettük  ki  a  bibliai  verselők  művei  sorát,  mert  megemlíthetjük 
a  világ  teremtéséről  (Bornemisza  Péter)  és  az  utolsó  ítéletről  (Névtelen,  Vajda- 
kamarási  Lőrinc)  szólókat,  valamint  azokat,  amelyek  majdnem  az  egész  biblia 
tartalmát  szedik  versbe  és  megéneklik  a  Világnak  kezdetűül  lőtt  dolgokat  (Dézsi 
András,  Batizi  András),  sőt  a  megleendőket  és  a  világ  végét  is. 

A  felsorolt  szerzők  egyrészét  ismerjük  a  vallásos  irodalom,  főkép  az 
egyházi  líra  teréről ;  a  többiek  is  majdnem  kivétel  nélkül  papok  és  tanítók, 
akik  előadásban  és  alakításban  sem  nagyon  különböznek  egymástól.  A  biblia 
szövegéhez  híven  ragaszkodnak,  az  elbeszélés  eredeti  folyását  csak  akkor  sza- 
kítják meg,  mikor  feltör  lelkűkből  egy-egy  hazafiúi  sóhaj,  még  inkább  mikor 
a  katholikusok  ellen  fordulhatnak  és  leggyakrabban,  mikor  a  romlott  erkölcsö- 
ket feddik. 

A  megnevezett  tárgyakból  pedig  aztllátjuk,  hogy  a  bibliai  históriák  leg- 
nagyobbrészt az  ótestamentumból  kerülnek  ki  s  ez  természetes  is.  Nemcsak 
az  magyarázza,  hogy  a  magyar  reformáció  —  amint  azt  már  kifejtettük  — 
egész  szellemével  erősebben  tapadt  az  ószövetséghez,  hanem  még  inkább  az, 
hogy  a  szentírás  első  része,  akár  Mózes,  akár  a  próféták  könyvei,  tele  vannak 
költői  motívumokkal,  nem  is  szólva  arról,  hogy|egyes  részek  :  a  zsoltárok,  az 
énekek  éneke,  kész  költemények. 

Azonban  a  költői  cél  csak  nagyon  homályosan  lebegett  a  szerzők  szeme 
előtt ;  más  és  fontosabb  rendeltetésük  volt  e  históriáknak  :  a  még  le  nem  fordított 
bibliát  kellett  helyettesíteniök.  A  reformátorok  addig  is,  amíg  a  nép  kezébe 
adhatták  volna  a  teljes  bibliát,  legalább  a  szentírás  szebb  és  szívrehatóbb 
részeit  akarták  megismertetni  híveikkel.  Innen  van  az,  hogy  bibliai  históriáink 
leginkább  a  század  közepe  táján  keltek,  a  Károli  Gáspár  fordítása  után  mind 

jobban  gyérülnek,  úgy  hogy  műfajuk  is  szinte  kivész  a  következő  kor  elején. 
Ez  nem  azt  jelenti,  hogy  a  históriák  teljesen  elvesztették  volna  kedveltségüket, 
de  a  nép,  ha  még  szívesen  olvasta  is  a  régieket,  újaknak  nem  érezte  szükségét ; 
mert  ott  volt  előtte,  akár  mint  az  áhítat,  akár  mint  a  költői  gyönyörűség  köz- 
vetlen forrása,  Károli  Gáspár  bibliája,  ama  kor  házainak  ez  az  elmaradhatatlan 
bútora. 

Keletkezésük  idején  más  hivatást  is  teljesítettek  a  bibliai  históriák  : 
segítettek  elterjeszteni  és  megerősíteni  az  új  hitelveket.  Szerzőik  nem  azért 
voltak  többnyire  a  reformáció  buzgó  papjai  és  tanítói,  hogy  ez  úton  is  ne  hir- 
dessék a  megújított  vallás  legfőbb  tételeit.  Mikor  Batizi  András  elbeszéli  az 
Izsák  pátriárkának  szent  házasságáról  való  szép  históriát,  akkor  egyúttal  bizo- 
nyítja, hogy  isten  a  házasság  szerzője  és  megszentelője,  tehát  nem  szabad  attól 
a  papokat  sem  eltiltani  ;  ugyancsak  ő,  mikor  szép  históriát  ír  A  drága  és  isten- 
félő vitéz  Gedeonról,  lelkébe  vési  olvasóinak,  hogy  nem  a  sereg,  hanem  a  seregek 
ura  nyeri  a  győzedelmet  ;  azért  nincs  is  a  magunk  tetteinek  semmi  értékük, 
csak  istenben  való  hitünknek.  Dávid  és  Saulnak,  Dávid  és  Góliátnak,  többször 
megénekelt,  története  pedig  arra  szolgáltat  példát,  hogy  rendíthetetlenül  kell 
bíznunk  istenben,  hogy  csak  isten  a  mi  oltalmazónk. 

Később  a  reformáció  hitelveit  a  vitázó  iratok,  a  prédikációk  s  főkép 
a  káték  hirdették,  de  azért  a  bibliai  históriák  tovább  is  megmaradtak  a  nép 
olvasmányául,  úgy  hogy  .némelyik,  kivált  ha  verselése  is  valamivel  gördüléke- 
nyebb, előadása  is  a  szokottnál  könnyedébb  volt,  több  kiadást  ért,  sőt  nép- 
szerűségben vetekedett  a  világi  szép  históriákkal. 


II.  Históriás  énekek. 

Tinódi  Sebestyén. 

A  XVI.  századi  históriás  éneknek  Tinódi  Sebestyén  szerezte  a  legnagyobb 
becsületet,  sőt  ez  a  költői  műfaj  válhatatlanul  összeforrt  az  ő  nevével,  amint 
hogy  az  ő  neve,  élete  és  munkássága  példázza  nekünk  a  régi  magyar  lantos 
diákot.  A  lantos  diák  —  amint  tudjuk  —  nem  a  régi  naiv  népénekes  ;  nem 
annyira  költő,  mint  verses  krónikaíró,  kinek  legfőbb  célja  a  történeti  hiteles- 
séget elérni  és  aki  tehát  tárgyat  sohasem  merít  a  népből,  hanem  vagy  egykorú 
való  eseményt  vagy  régi  latin  krónikát  szed  magyar  versbe  ;  szóval  nem  a 
névtelen  hegedősöknek  és  igriceknek,  hanem  Anonymusnak,  Kézainak  és  a 
többi  latin  krónikásnak  az  utódja. 

A  jó  Lantos  Sebestyén  Szigetvár  környékén,  egy  már  azóta  elpusztult, 
Tinód  nevű  faluban  született  1510  táján.  Valamelyik  dunántúli  iskolában,  talán 
Pécsett,  szerzett  egy  kevés  tudományt  a  deák  nyelvben  és  valamivel  több  isme- 
retet az  ének  és  zene  terén.  Kora  ifjúságában  bekerült  Török  Bálintnak,  a 
hatalmas  főúrnak,  szigetvári  udvarába,  ahol  hármas  minőségben  is  szolgálta 
urát :  volt  íródeákja,  udvari  énekese  és  fegyvernöke.  Ettől  a  legutóbbi  hivatástól 
azonban  meg  kellett  válnia,  mert  egy  török  elleni  csatározáskor  oly  súlyos 
sebet    kapott   jobb    karján,    hogy    alkalmatlanná    lett  a   kardforgatásra,    meg 

kellett  elégednie  a  lantpengetéssel.  Jól  folyt  dolga  az  ifjúnak,  míg  Török  Bálint- 
nak kedvezett  a  szerencse,  de  mikor  a  török  szultán  1541-ben  álnokul  hatal- 
mába kerítette  és  örökös  fogságra  hurcolta  Buda  várának  hős  védőjét,  hajlék- 
talanná és  bujdosóvá  lesz  Tinódi  Sebestyén  is,  de  egyúttal  ekkor  kezdődik  az 
•ő  tulajdonképi  lantos  pályája.  Egy  kis  ideig  még  Dunántúl  tartózkodik,  majd 
Pozsonyban  és  Nagyszombatban  tölt  huzamosabb  időt,  elkerül  a  királyi  Magjrar- 
ország  keletibb  részeibe,  Nyírbátorba,  Egerbe,  végre  hét  évi  vándorlás  után 
Kassán  telepedik  meg,  ahol  Czeczei  Lénárt  várkapitányban,  ebben  »a  nagy  víg 

embör«-ben  különös  pártfogóra  ta- 
lált. Mind  e  helyeken  főurak  mel- 
lett és  hadi  vitézek  között  forgo- 
lódik, akik  érdeklődéssel  hallják 
a  legújabb  viadalok,  várostromok 
szavahihető  elbeszélését,  sőt  szíve- 
sen hallgatják  a  pártoskodás  miatti 
hazafias  feddéseit  és  a  sok  min- 
denféle romlottságra  rámutató  er- 
kölcsi intelmeit  is.  Nyugodalmas, 
sőt  szerencsés  éveket  élt  Kassán, 
megházasodott,  házat,  szőllőt  szer- 
zett, előkelő  pártfogói  segítségével 
még  címeres  nemességet  is  kapott, 
még  pedig  énekes  művészetéért  és 
ékes  versekbe  foglalt  történeteiért, 
szóval  irodalmi  érdemeiért. 

De  1553-ban  otthagyja  Kassát ; 
talán  jó  emberei  hidegültek  meg 
iránta,  de  valószínűbb,  hogy  a 
lantos  vándorhajlama  kerekedett 
felül  benne.  Ütjába  ejti  Debre- 
czent,  ahol  régi  gazdájának  a  fia, 
Török  János  volt  a  földesúr,  végig- 
halad a  marosmenti  városokon, 
hogy  aztán  Kolozsvárra  érjen,  ahol 
1554-ben  kinyomatja  Cronicáját,  majdnem  minden  verses  munkájának  a  fog- 
lalatját. Ferdinánd  királynak  ajánlja  ezt  a  testes  kötetet,  aki  Nádasdi  Tamás 
nádornak,  Tinódi  régi  jóakarójának,  a  közbenjárására  el  is  fogadja  az  ajánlást  és 
50  forinttal  jutalmazza  a  szerzőt.  Ez  volt  az  első  és  sokáig  egyetlen  anyagi  segít- 
ség, amelyben  a  Habsburg-ház  részesítette  a  magyar  irodalmat. 

Élete  végén  ismét  a  Dunán  túl  találjuk  Tinódit,  a  nádor  udvarában  és 
kegyében  ;  itt  is  érte  utói  a  halál  1556  elején  ;  január  30-án  temették  el  Sár- 
várott.  Toldy  Ferenc  költött  képét  közölte  A  magyar  költészet  Zrínyiig  cím- 
lapján. 

Tinódi  emlékét  most  Budapesten,  az  egykori  Népszínház  előtt  a  királyi 
tíz  szobor  egyike  őrzi,  mely  Bezerédy  Gyula  sikerült  alkotása. 

Tinódi  Sebestyén  méltán  megérdemelte  nagyúri  kortársainak  pártfogását 
s  az  utókor  hálás  kegyeletét.  Nem  volt  nagy  költői  tehetség,  sőt  talán  az  alkotó- 
képesség egészen  is  hiányzott  belőle,  de  becsületesen  teljesítette  a  lantos  diák 
hivatását,  úgy  ahogy  ő  fogta  fel  és  ahogy  a  XVI.  századi  magyarnak  művelt- 
sége és  izlése  kívánta.  Költői  munkássága  főrészében,  az  egykorú  események 
versbeszedésében,  kettős  feladatot  végzett  :  hiteles  hadi  tudósításokkal  szolgált 
az  országnak,  a  török  elleni  vitézségre,  egymást  megértő  szeretetre  buzdította 
a  hazafiakat.  Körülbelül  másfél  évtizednek  nevezetes  történeti  eseményeit, 
jórészt  csatákat  és  várostromokat,  énekelt  meg,  köztük  Losonczy  István  temes- 
vári, Szondi  György  drégeli  hősi  halálát, 
Dobó  István  és  társai  egri  vitézkedését, 
mind  oly  eseményeket,  amelyeket  a 
magyar  történet  és  költészet  egyaránt 
a  dicsőség  koszorújával  övezett.  Mind 
e  csaták,  vármegvételek,  baj  viadalok, 
veszedelmek  és  egyéb  viselt  dolgok  lelki- 
ismeretes történeti  hűséggel,  de  egy- 
szersmind krónikási  egyszerűséggel,  fá- 
radságosan gyűjtött  adatok  szárazsá- 
gával vannak  elbeszélve.  Vegyük  pél- 
dául a  Szondi  György  haláláról  szóló 
részletet : 

Vitéz  Ali  basa  dolgába  bölcs  vala, 
Drégelvára  alatt  táborával  szállá, 
Az  vár  törésére  álgyúkat  állata. 
Négy  álgyúja,   hat   taraszkja   neki   csak    vala. 

Jó  vitéz  Szondi  György  benn  porkoláb  vala, 
Békefalusi  Gergely  ő  társa  vala, 
De  akkort  házához  kikéredzett  vala, 
Az  megszálláskoron  el-kirekedött  vala. 

Töretni  az  basa  kezdé  Drégelyvárát, 
Ott  már  lerontatá  egy  szép  magas  tornyát, 
Szondi  ott  elveszte  egy  vitéz  szolgáját, 
Jó  Zoltai  Jánost ;  meghala  torony  alatt. 

Első  ostromot  basa  nagyot  tétete, 
Ott  sok  terek  vésze,  ó  nem  sokat  nyere ; 
Ezt  tévé  Szondi  Györgynek  jó  vitézsége, 
Ott  meg  akar  halni :  azt  ó  már  elvégezte. 

Sót  az  várnak  falát,  tornyát  igen  törte, 
Basa  oroszfalusi  pappal  kérette  : 
Az  várat  megadná,  magát  nejvesztené. 
♦Már  későn  költ  ahoz«  :  Szondi  csak  ezt  izené. 

Sok  foglya  őneki,  kettőt  ó  hivata  ; 
Két  ónökös  apródját  élőállata, 
Azok  előtt  ily  testamentomot  szólla : 
Az  Ali  basának  két  apródját  ajánlá. 

Ezen  igen  kéri  basát  ó  nagyságát, 
Vitézségre  tanítsa  ő  két  apródját, 
És  eltemettesse  Szondi  Györgynek  tagját, 
Mert  majd  itt  meglátják  az  ő  szörnyű  halálát. 

Gyorsan  mind  az  négyet  skarláttal  ruházá, 
Pínzzel  kápájokat  megtölté,  megraká, 
Az  Ali  basának  szépen  kibocsátá  ; 
Ö  minden  morháját  az  középre  hordatá. 

Égeté,  elveszte  ;  istállóba  mene, 
Jó  lovait  hegyes  tőrrel  általveré, 
Lelkét  az  istennek  ajánlá,  igyéré. 
Nagy  derék  ostromot  Ali  basa  kezdete. 


122 


IV.  fejezet.   Elbeszélő  költészet. 


Nagy  szép  dárda  Szondinak  kezébe  vala. 
Sebesólve  térdön  állván  ő  vív  vala, 

ondott  torony  alatt  által'.óoték  vala, 
Az  iejét  az  hegyről  alá  vetőitek  vala. 


Jó  Drégelnek  vára  lőn  basa  kezébe, 
Szondinak  a  testét  vivék  eleibe, 
Fejét  keres  tété,  az  testhöz  viteté, 
Mint  oly  vitéz  embört  nagy  szépen  temetteté. 


Jó  dicséretbe  lőn  Szondi  vitézsége, 
Feje  felé  írott  kopját  feltétete, 
Ságra  és  Gyarmat  ra  basa  elerede  .  .  . 

Tinódi  nem  a  költő  hírnevére,  hanem  a  történetíró  becsületére  töreke- 
dett, az  olvasók  nem  gyönyörűséget  kerestek  munkáiban,  hanem  újságvágyu- 
kat és  részben  hazafiúi  érdeklődésüket  akarták  kielégíteni  a  pontos  évszámok- 
kal, a  körülményesen  leírt  színhellyel,  a  vezéreknek  és  vitézeknek  néha  stró- 
fákon át  felsorolt  neveivel.  A  kósza  híreket,  a  mende-mondákat  nemcsak  az 
egykorú  eseményeket  tárgyaló  históriáiból  hagyja  ki  szándékosan,  hanem, 
mint  a  latin  krónikásoknak  méltó  utódja,  még  a  régibb  történet  elbeszélésében, 

a  Zsigmond  király  és  császár  krónikájában,  sem  ad 
helyet  a  népi  hagyománynak  s  így  csak  halvány 
emlékét  tartotta  fenn  egy  eredeti  magyar  mondá- 
nak, amely  Zsigmond  király  másvilági  bűnhödésé- 
ről  és  Tar  Lőrincnek  pokolban  jártáról  szólott. 

Hazafias  kötelességének  is  igyekezett  híven 
megfelelni.  Az  általános  erkölcsi  intelmeken  és  a 
vallásosság  hirdetésén  kívül  nem  győzi  a  magya- 
rokat harci  vitézségre  bátorítani,  a  pártoskodástól 
óvni,  a  hazát  szere  tetőkbe  ajánlani.  Hangja  ilyen- 
kor fölmelegszik,  előadása  megelevenül,  verselése  is 
folyékonyabb  lesz,  megritkulnak  az  egyhangú  válok 
és  volnák,  amelyek  nemcsak  Tinódinak,  hanem  az 
egész  régi  magyar  verselésnek  oly  sokáig  rontották 
a  hitelét.  Ezekben  a  lírai' részekben  ma  is  van  valami  megható  s  bennök  meg- 
találhatjuk annak  a  magyarázatát,  hogy  mikép  férkőzhetett  Tinódi  hallgatóinak 
a  szívéhez.  Ezt  különben  jórészt  a  verseket  kisérő  zenének  is  köszönhette, 
amelyet  igen  gyakran  maga  szerzett  nem  közönséges  zenei  tehetséggel. 

A  maga  felfogása  szerinti  hivatás  becsületes  teljesítésén  kívül  Tinódinak 
más  érdemét  is  följegyezte  az  irodalomtörténet.  Históriás  énekeivel  forrása  lett 
a  történettudománynak  és  gyakori  anyagot  szolgáltatott  az  újabb  magyar  köl- 
tészetnek. Az  Ali  basa  históriájától,  Eger  vár  viadaljától,  Terek  Bálint  fogságától 
nagy  az  út  Czuczor  Szondijáig,  Vörösmarty  Egeréig  és  Arany  Török  Bálintjáig. 
de  azért  nem  szabad  felednünk,  hogy  ez  útnak  Tinódi  a  kiindulópontja. 

Tinódi  nemcsak  lantos  diák  volt,  hanem  protestáns  énekszerző  s  mint 
ilyen  két  darabbal  szaporította  (Dávid  király,  Judit  asszony)  a  bibliai  históriák 
végtelen  számát,  írt  még  moralizáló  költeményeket  (Sokféle  részögösről,  Az 
udvarbírákról  és  kulcsárokról),  amelyekben  némi  humor  csillan  föl,  több  idegen 
tárgyú  elbeszélése  is  van,  de  jelentősége  az  egykorú  események  megverselésében, 
a  bővebben  méltatott  históriás  énekeiben  rejlik,  melye 'c  őt  a  legismertebb  magyar 
lantos  diákká  avatják. 


78.  kép.  Tinódi  nemesi  címere. 

Számos  kortárs  és  utód  vetekedett  Tinódival  a  históriás  énekek  szerzé- 
sében. Legnagyobb  részük  inkább  énekszerző  mint  lantos  diák,  s  alig  egyne- 
hányról tudnók  bebizonyítani,  hogy 
lanttal  a  karján  vagy  kobozzal  az  olda- 
lán úgy  járta  volna  a  hadi  táborokat,  a 
főúri  várakat,  mint  Lantos  Sebestyén 
diák.  S  talán  nemcsak  azért  hagyták 
abba  az  országjárást,  mert  a  könyv- 
nyomtatás mindinkább  feleslegessé  tette 
a  szó  szoros  értelmében  vett  énekmon- 
dást, hanem  mert  a  vándorénekesek  be- 
csületét nagyon  elkoptatták  a  kóbor 
hegedősök,  a  vásárok  és  kocsmák  ez  ala- 
csonyrendű mulattatói,  a  Moldovai  Mihá- 
lyok  és  Hegedűs  Mártonok,  akiktől  büsz- 
kén megkülönböztette  magát  Tinódi  s 
akikkel  a  többi  tanult  énekszerzők  sem 
szerették  magukat  összeté  vesztetni.  De  EeSIBB  M>tB  ^  ^i  I  1 1  *  .'?£ 
azért  a  XVI.  századnak  Tinódi  utáni 
hadi  eseményei  sem  maradtak  megéne- 
keletlenül.  Ének  készült  Szigetvár  elesté- 
ről, Székesfejérvár  vesztéről,  a  nádudvari 
és  szikszai  diadalról,  Báthori  Zsigmond 
győzelmes  hadjáratáról,    szóval  folyt  a 


Enncc  tón  irafa  az  fo  KoTofüarba 
Tinódi  Sebt íiién  kőn  nyomrarafab  a  k 
Szcrze  nagy  otruaba  egy  hideg  ŰobabZ 
Giikt anfukóítn ebe  mert  nuicbprjruraíblyaba. 

Finis, 

ECER  VAR  VI  AD  A 

LYAKOL  VALÓ  ENEC. 
Hütona. 

Tinódi  Scbefhen  deac  Kaflabi 
Fcrdmandus  Kiralnac  hui  voltába 
Egri  varnac  chuda  Üerenciaiaba 
Vuezckcdiuu  Cronikaiaba 


ESS2É 


i  +  *  t 


£te 


m 


EEU 


verse s|haditudósítás  Tinódi  halála  után  is. 
Az  egykorú  hadi  tények  ilyen  vers- 
ben való  föl  jegyzéséhez  közel,   de   attól 

mégis    külön 


Ti  Magyarocmar  lítend  itmdgyatoc 
Es  6  neki  iwgy  halakat  adgyacoc 
Jcjóíbcn  T'öa;i  innei  kic  hkolkoc 
Egri  vuezeknec  fociot  mongyaroc. 

lm  egy  Cronikat  mondoc  meg  haüyatot 
Tálam  muut  folunemhallotcaroc 
Magyarccvcg'haxkavrfárnf'olgalutoc 
Egei  vaut  mint  nufto  ülmszatoc 

Nem  eo> 


79.  kép.  Az  Eger  vár  viadaláról  való 
ének  elejének  facsimiléje. 


'föi&fét 


:n 


s^^^^s 


80.  kép.  XVI.  századi  lantos. 


áll  a  históriás  énekeknek  az  a  csoportja,  amely  a 
magyar  vagy  esetleg  a  világtörténetnek  múlt  esemé- 
nyeit dolgozta  fel.  E  szintén  nem  csekély  számú 
verses  művek  nem  az  újság  hiányát  akarták  pótolni, 
hazafias  vagy  politikai  célokat  sem  rejtettek  maguk- 
ban, hanem  a  reformációnak  népfel  világosító,  isme- 
retterjesztő törekvésével  vannak  kapcsolatban.  Ügy 
tekinthetők,  mint  a  bibliai  históriák  világi  megfelelői 
és  valamint  a  Batizi  Andrások  és  Kákonyi  Péterek 
alig  hagyták  a  bibliának  egyetlen  szebb,  költőibb 
részletét  versbeszedetlenül,  úgy  válogatták  ki  a  his- 
tóriás énekszerzők  Turóczi  és  Heltai  krónikájának, 
de  főkép  Bonfini  decas-ainak  nevezetesebb  szaka- 
szait, hogy  magyar  és  verses  történeti  olvasmányt 
adjanak  a  nép  kezébe.  A  jó  példát  itt  is  talán 
Tinódi  adta  meg  két  irányban  is,  midőn  egyrészt  a 
Zsigmond  király  és  császár  krónikáját  szerezte,  más- 

részt  megénekelte  Károly  császár,  valamint  Szulimán  császár  viselt  dolgait. 
E  nyomon  haladtak  Gosárvári  Mátyás,  aki  a  krónikáknak  a  hunokról  szóló 
részét  szedte  rímbe,  Valkai  András,  akinek  figyelmét  Bánk  bán  tragikus  esete 
ragadta  meg,  Temesvári  János,  aki  a  tatárjárásról  írt  egy  magyar  »carmen 
lugubrét«,  Nagybánkai  Mátyás  Hunyadi  János,  Görcsöni  Ambrus  Mátyás  király 
tetteit,  dicsőítette. 

Részint  ezek,  részint  más  énekszerzők  a  világtörténetről  is  óhajtották 
tájékoztatni  a  jó  magyar  közönséget  és  megénekelték  Xerxes  és  Nagy  Sándor 
hadjáratát,  Jeruzsálem  második  pusztulását,  a  langobárdok  történetét  és  még 
sok  más  ó-,  közép-,  sőt  újkori  eseményt,  miközben  nem  nagyon  választották 
el  a  történelmet  a  mondától,  úgy  hogy  mi  sem  különböztethetjük  meg  hatá- 
rozottan e  históriás  énekeket  az  elbeszélő  költészet  harmadik  nagy  csoportjától, 
a  széphistóriáktól. 

III.  Széphistóriák. 

A  XVI.  század  gazdag  elbeszélő  költészetéből  a  széphistóriákat  illeti  meg 
leginkább  a  költemény  elnevezés.  Nem  azért,  mintha  értékükre  nézve  nagyon 
felülemelkednének  a  bibliai  históriákon  és  históriás  énekeken,  vagy  mintha 
tárgyban  nagyon  különböznének  egymástól,  hanem  mert  sokkal  inkább  állottak 
költői  cél  szolgálatában  mint  a  másik  két  csoportba  tartozók.  A  tanítást,  vagy 
legalább  az  erkölcshirdetést,  nem  zárják  ki  magukból,  de  azért  első  sorban  mulat- 
tatásra  törekszenek,  gyönyörködtetés  a  főcéljuk,  amint  az  több  széphistóriából, 
így  a  Szendrei  névtelen  első  versszakából  ki  is  olvasható.  De  tárgyukról  is  fölis- 
merhetők.  A  széphistóriák  mesét,  mondát  dolgoznak  fel,  amelyet  a  legkülön- 
bözőbb forrásokból  merítenek,  rendesen  idegen  földről  vesznek  s  csak  elvétve 
hazai  talajról. 

Az  idegen  tárgyú  széphistóriák  kevés  kivétellel  a  világirodalom  három 
rendkívül  nevezetes,  talán  leghasználtabb  forrására  vezethetők  vissza,  a  görög- 
latin mithológiára,  a  Gesta  Romanorumra,  és  Bocaccio  Decamercme-j  ára  ;  ezzel 
egyszersmind  szoros  tárgyi  kapcsolatba  fűzik  a  magyar  irodalmat  az  egyetemes 
irodalommal. 

Mithológiai  széphistóriák. 

nekszerzőink  a  görög  mithológiából  —  úgy  látszik  —  legjobban  ismerték 
a  trójai  mondakört,  amelyhez  talán  azért  is  vonzódtak,  mert  benne  inkább  tör- 
ténetet láttak,  mint  mondát.  Közvetetlenül  vagy  közvetve  leginkább  azt  a  híres 
középkori,  sőt  lovagi  szellemű  elbeszélést  követték,  ame'yet  Guido  de  Colonna 
messanai  író  írt  História  Trojana  címen  a  XIII.  század  második  felében  s  amely- 
ből Haller  János  is  készítette  utóbb  az  ő  Hármas  Istóriája  harmadik  részét. 
Először  talán  az  itt  is  előljáró  Tinódi  nyúlt  e  tárgykörhöz,  akinek  egyik  legko- 
rábbi,* még  1540  előttre  visszavihető  munkája  a  Jázonról  és  Medeáról  szóló 
széphistória.  A  trójai  háború  majdnem  minden  részletének  akadt  megverse- 
lője ;  külön  história  szól  Paris  és  görög  Ilona  szerelméről,  Ajax  és  Ulisszes  vetél- 
kedéséről,   Aeneas    bujdosásárói,    míg   Hunyadi   Ferencz   elbeszéli    Trója    egész 

■pusztulását.  Igazán  mithológiai  tárgyat  dolgozott  fel  az  Európa  elrablásának 
szerzője,  de  művéből  csak  töredék  maradt  fenn,  míg  a  Telamon  királyról  szer- 
zett széphistóriás  ének  csodás  módon  egyesíti  az  ókori  felfogást  az  újabb  nép- 
mondák elemeivel,  mert  ógörög  köntösben  a  magyar  Kádár  Kata  című  nép- 
balladáéhoz hasonló  tragikus  cselek  vényt  ad  elő.  Szintén  nem  egyenest  a  mitho- 
lógiából,  de  mégis  a  klasszikus  világból  ered  Czobor  Mihály  Charikliája,  a  Helio- 
dorus  híres  Aethiopicá-]ának  első  magyar  mása,  amely  csak  foszlányaiban 
maradt  ránk  e  korszak  végéről,  de  így  is  szülője  lett  két  XVII.  századi  verses 
regénynek,  köztük  a  Gyöng}'ösi  István  kedvelt  Charikliá- jának 


A  Gesta  Romanorumból  vett  széphistóriák. 

Apolló  ni  us,  Jovenianus,  Fortunatus. 

A  Gesta  Romanorum,  a  középkor  legolvasottabb  elbeszélés-gyűjteményeinek, 
egyike,  szintén  több  széphistóriának  szolgáltatott  anyagot,  ámbár  a  mi  ének- 
szerzőinkre nem  közvetetlenül  hatott,  hanem  különböző  egyes  átdolgozások 
útján.  így  kerül  hozzánk  egy  névtelen  munkájában  Apollonius  királyfinak 
rendkívül  kalandos  históriája,  így  énekli  meg  Póli  István  Jovenianus  római 
császárt.  Ez  a  történelemből  ismeretlen  császár  fölfuvalkodásában  istennél 
is  többnek  tartja  magát,  miért  is  keményen  meglakol.  Az  isten  angyala  fölveszi 
a  császár  ruháját  s  alakját,  Jovenianust  pedig  nemcsak  alattvalói  nem  ismerik 
föl,  hanem  legjobb  barátai  elkergetik,  sőt  felesége  is  megtagadja.  Csak  mikor 
teljes  lesz  megalázása  és  vezeklése,  akkor  foglalhatja  el  újra  helyét  a  trónon 
és  családjában.  A  Gesta  Romanorumban  gyökerezik,  de  hozzánk  német  feldol- 
gozásból jutott,  Fortunátus  históriája  tulaj  donkép  kalandok  sorozata  a  soha 
ki  nem  fogyó  erszényről  és  a  bűvös  süvegről.  Ez  a  mese  ebben  a  verses  és  egy 
XVII.  századi  prózai  feldolgozásban  igen  megkedveltette  magát  s  a  legújabb 
korig  fennmaradt  mint  ponyvatermék. 

A  Decamerone  hatása. 

Még  több  s  érdekesebb  história  származik  a  Decameronéból,  szintén  nem 
egyenesen  Boccaccióból,  hanem  Petrarca,  Beroldus  és  mások  latin  feldolgozásán 
keresztül.  Az  első,  nem  értéktelen  költői  elbeszélést  Istvánfi  Pálnak  köszönhetjük, 
aki  a  XVI.  század  első  felében  élt,  ifjú  korában  a  páduai  egyetemen  tanult, 
mint  meglett  férfi  Ferdinánd  királyt  szolgálta  nagy  és  fontos  állásokban.  Istvánfi 
Pál  Volter  király  különös  történetét  beszéli  el,  aki  egy  pásztorleányt,  Grizeldiszt, 
emel  maga  mellé  a  trónra  s  aki  embertelen  megpróbáltatásoknak  teszi  ki  neje 
hűségét  s  engedelmességét.  Elszakítja  tőle  előbb  leányát,  majd  fiát,  hogy  vájjon 
fellázad-e  benne  az  anyai  érzés,  de  Grizeldisz  mindezt  szótlanul  tűri ;  akkor 
sem  zúgolódik,  mikor  a  király  visszaküldi  a  mezőre  ismét  nyájat  őrzeni,  sőt 
mikor  a  király  egy  szép  ifjú  leámvyal  akarja  betölteni  felesége  helyét,  maga 
kivan  boldogságot  az  új  menyegzőhöz.  De  ekkor  minden  szenvedéseért  méltó 
jutalmazást  nyer ;  kitűnik,  hogy  a  menyasszonynak  felöltöztetett  bajadon  az  ő- 

elveszettnek  hitt  leánya,  fia  is  előkérni,  és  Grizeldisz,  az  engedelmes  feleségnek 
ez  a  példája,  boldogan  tölti  további  életét  férje  oldalán  és  gyermekei  körében. 

Ma  alig  értjük,  hogy  mit  szerettek  a  régiek  e  különös  történeten,  Volter 
kegyetlen  konokságán  és  Grizeldisz  állati  megalázkodásán  ;  de  annyi  bizonyos, 
hogy  Volter  históriáját  nálunk  is  sokan  olvasták,  mert  Istvánfi  Pál  munkája 
több  kiadást  ért  a  XVI.  és  XVII.  században. 

A  Decameronera  visszavihető  széphistóriák  (Titus  és  Gizippus,  Oizmunda 
és  Oizkardó)  közül  nagyobb  érdeklődésre  számithat  Ráskay  Gáspár  Vitéz  Fran- 
cisco- ja.  Szerzője  Istvánfinál  is  előkelőbb  ember,  a  mohácsi  csatában  a  király 
oldalán  harcolt,  de  szerencsésen  megmenekült,  a  kettős  királyság  zavaros  ide- 
jében maga  is  sok  zavart  támasztott.  Ez  a  Balassa  Menyhértre  emlékeztető 
főúr  öregsége  pihenő  óráiban  írt  egy  terjedelmes  széphistóriát,  amely  tárgyával 
is,  feldolgozásával  is  teljes  figyelmet  érdemel.  A   Vitéz  Francisco-ba,n  ugyanis 


G  Y  Cronikac  mondok  vrak  halgaf- 

latok,kinck  ralam  maflartinem  hal- 

loccacok,egy  Olaz  lcanrul  kincziu- 

J^^^^  dalkozhatrok,  AfcGoni  fiazaftoknak 

pcldaiu!  adhartiatok. 
Az  Oíaz  or&agnak  egy  6egeletibcn,az  vefulc  heg- 
nek ú  kerűkciben,nag  (ok  feep  varolok  vadnak  ü  fck- 
tiben,es  iclcs  kin  népek  laknak  az  mentiben. 

Ezcegezlcnazkik  be  kallónak  vala.kulc2Íosvaro- 
fokac  raica  rakrak  vala.,0  lakul  neuefeik  az  pedamon- 
tanak.Magiarul  mondhactiuk  vg  m«nc  hog  aliiarak. 

81.  kcp.  Istvánfi :  Volter  királyának  első  versszakai. 

Boccacciónak  azt  a  meséjét  találjuk  meg,  amely  a  Shakespere  Cymbeline-jéhez 
is  anyagot  szolgáltatott,  Ráskay  tehát  egy  világirodalmi  tárgyat  ültetett  magyar 
földbe,  sőt  meg  is  magyarosította.  Ráskay  szerint  ez  a  romantikus,  a  női  hűséget 
dicsőítő  történet  Magyarországon,  jórészt  éppen  Béla  magyar  király  udvarában 
esett  meg.  A  királyi  udvarban  vitézkedik  Francisco  és  Kassander  ;  Francisco 
boldognak  vallja  magát,  mert  övé  a  leghűségesebb  feleség,  akit  bízvást  otthon 
hagyhatott  Zebernik  várában.  Kassander  nem  hisz  ebben  a  nagy  hűségben, 
sőt  fogadást  ajánl,  hogy  Francisco  nejét  is  állhatatlannak  fogja  bizonyítani. 
Sikerül  is  neki  csellel  megszerezni  a  nő  hűtlensége  mellett  tanúskodó  bizonyí- 
tékokat, mire  Francesco  megszégyenülten  világgá  bujdosik.  A  hű  asszony  nem 
nyugszik  bele  a  maga  jóhírének  és  férjének  elvesztésébe  ;  férfiruhába  öltözve, 
mint  Lorán  vitéz  megjelenik  az  udvarban,  megnyeri  a  király  kegyét,  földeríti 
Kassander  gazságát  és  fölkutatja  nyomorúságra  jutott  férjét.  Kassander  éltével 


IV.  fejezet.  Elbeszélő  költészet. 


127 


lakol  a  csalásért,  a  hü  asszony  boldogan  él  Franciscóval,  sőt  Béla  király  halála 
után  még  a  trónt  is  ők  öröklik.  Az  kétségtelen,  hogy  e  szép  mesének  a  szálai 
visszanyúlnak  Boccaccióig,  de  hogy  Ráskay  közvetetlenül  kit  követett  és  hogy  az 
idegen  elbeszélés  miként  öltött^magyar  ruhát,  azt  még  nem  tudja  a  magyar 
irodalomtörténet  megfejteni. 

Magukban  álló  széphistóriák. 

A  három  nagy  tárgykörön  kívül  még  különálló  mondákat  és  epikai  anya- 
got is  sodort  hozzánk  az  az  erős  áramlat,  amely  a  reformáció  idején  támadt 


gpplgigjg  G  Y  regi  dologról  Gep  Krónikát 


y-y  ** 


mondok,  kinek  calam  maílat  tunem 


\  hallotatok,Eg  iffiu  vitezról  kin  ezo- 
Ü  llffiffiS^  dalkozhattok,farelmes  carfarul  kin 
gondolkozhattok. 


Lőn  vitéz  Francifco  Zebernik  varában,  Kiral  v- 
tan  kit  bír  híu  Golgalatiaban,  ki  lakozik  vala  nag  kaz- 
dagíagaban,  íok  iambor  vitézi  vannak  vigafagban. 

igen  őruendeznek  mint  vicez  vroknak, Király  vtart 
való  kegíelmcs  vroknak, kit  neueznek  valavitezFrá- 
cifonak,  feienkent  feolgalnak  minr  vitéz  vroknak. 

Iliién  cziudalatos  éber  allapattia,  miként  maid  meg 
halliuk  az  gonoz  Gerenczie,  vitéz  Francilconak  mi 
módon  Oolgaia,minden  faiac  iauatul  hamarcl  feakada. 

82.  kép.  Ráskay:  Vitéz  Francisco] ának  első  versszakai. 

a  nyugati  népek  renaissance-szülte  latin  irodalma  s  a  magyar  írók-között.  így 
hozta  az  Eurialusnah  és  Lucretiának  széphistóriáját  (1577),  ezt  a  szenvedélyes, 
sok  helyt  érzéki  szerelmi  történetet,  amelyet  Aeneas  Sylvius,  a  későbbi  II.  Pius 
pápa,  írt  latin  prózában  és  amelyet  egy  ismeretlen  szerző  dolgozott  át  magyar 
verssé.  Ez  ismeretlen  oly  jól  verselt,  az  előadásba  annyi  erőt  és  szépséget  öntött, 
hogy  Szilády  Áron  könnyen  kereshette  benne  Balassát.  ^e  ezt  a  tetszetős  fölte- 
vést semmivel  sem  igazolta  az  irodalomtörténet. 


Árgirus  királyfi. 

Szerzőjét  ismerjük,  de  viszont  eredetét  nem  tudjuk  a  leghíresebb  szép- 
históriának, a  gyönyörködtető  költői  elbeszélés  legigazibb  képviselőjének, 
amelyet  História  egy  Argirus  nevű  királyfiról  és  egy  tündér  szűz  leányról  címen 

írt  meg  Gyeigyai  Albert,  akiről  a  nevén  kívül  alig  tudunk  mást,  sőt  a  nevét  ia 
sokáig  Gergeinek  ismerte  az  irodalomtörténet.  Gyergyai  jobb  verselésben,  a 
XVI.  századnak  fejlettebb  nyelvén,  beszéli  el  Argirus  szép  meséjét.  Akleton 
király  kertjében  csodás  almafa  nőtt,  amely  minden  éjjel  kivirágzik,  aranygyü- 
mölcsöt terem,  de  amelyet  minder  reggelre  titkos  kéz  megfoszt  a  terméstől. 
A  király  két  nagyobbik  fia  hiába  próbálja  megőrizni,  elnyomja  őket  a  bűvös 
álom.  Végre  Argirus,  a  legkisebbik  királyfi,  vállalkozik,  ő  nem  alszik  el,  sőt  az. 
éjfélkor  leszálló  hattyúk  közül  elfog  egyet,  kiből  azonnal  aranyhajú  tündérleány 
válik.  Az  ifjú  pár  szerelemre  gyulád  egymás  iránt  s  a  tündér  Argirus>/,karjai 
közt  alszik  el.  Kora  reggel  örömmel  látja  az  öreg  király  az  aranyalma  ragyogását, 
egy  vénasszonyt  küld  a  kertbe  hírt  hozni ;  ez  a  rossz  lélek  megirigyli  a  szép  alvó 
párt,  kivált  a  leány  aranyhaját  és  lemetszi  belőle  a  legszebb  fürtöt.  Sírva  ébred 


83.  kép.  Argirus  királyfi.  Lotz  Károly  falfestménye. 


a  tündér,  többé  nem  maradhat  szerelmes  ifja  mellett,  mert  itt  a  földön  mindjárt 
az  első  nap  megrútították.  Argirus  a  tündér  után  halálos  búnak  adja  magát, 
elhagyja  a  szülei  házat,  hogy  fölkeresi  kedvesét.  Évekig  bujdosik  rengeteg  erdőn,, 
úttalan  utakon,  mígnem  elér  a  fekete  városba,  ahol  egy  özvegyasszonyhoz  száll. 
Ez  megmutatja  azt  a  kertet,  ahol  óhajtott  tündérével  találkozhatnék.  De  az. 
özvegy  a  maga  leányának  szeretné  megszerezni  a  királyfit  és  ezért  Argirust  szol- 
gája segítségével  mindannyiszor  mély  álomba  sülyeszti,  amikor  csak  szemben 
lehetne  a  tündérrel.  Argirus  csak  akkor  veszi  észre  az  árulást,  mikor  a  tündér 
ismét  elszakad  tőle  ;  megátkozza  az  álnok  özvegyet  és  leányát,  megöli  hűtlen 
szolgáját  és  tovább  bujdosik.  Elkeseredésében  már  halállal  akar  véget  vetni 
szerelmi  kínjának,  midőn  a  véletlen  három  ördögfiút  hoz  elébe.  Elcsalja  tőlük 
atyai  örökségüket,  a  bűvös  köpönyeget,  ostort  és  bocskort  és  ezek  segítségével 
egy  magános  vár  elé  jut,  ahol  örökös  bánatban  él  az  ő  kedvese.  De  amint  odaér 
a  várvavárt  Argirus,  a  mély  bú  örök  vidámságra  válik. 

A  minden  akadályon  győzedelmeskedő  hűséges  szerelemnek  ezt  a  szép 
elbeszélését  honnan  vette  a  magyar  szerző,  mit  kapott  készen  és  mit  adott  hozzá 

a  magáéból,  ezt  a  kérdést  még  oly  fáradsággal  sem  tisztázta  eddig  a  magyar 
irodalomtörténet.  Maga  Gyergyai  említi  az  olasz  krónikákat,  amelyekben  sokat 
olvasott  tündérországról,  de  azért  eredetijét  sem  ott,  sem  másutt  még  nem 
találták  meg,  de  több  hozzá  hasonlót  kutattak  fel,  kivált  Binder  Jenő  filológus, 
aki  az  olasz  Leombruno-krónikával  s  általában  a  Meluzina-féle  mesékkel  hozta 
közeli  atyafiságba.  Bárhonnan  került  is  ez  a  széphistória,  a  magyar  olvasók 
hamar  megkedvelték.  Gyergyai  elbeszélése  mind  újabb  és  újabb  kiadásban 
jelenik  meg,  népkönyvvé  válik,  sőt  a  magyar  nép  a  benne  foglalt  tündérregét 
magának  tulajdonítja,  hőseit  is  megmagyarosítja,  Argirus  nevét  Árgyélussá 
változtatja,  a  leányzónak  Tündérszép  Ilona  nevet  ad,  az  egész  elbeszélést  pedig 
elvegyíti  a  legszebb  magyar  tündérmesék  fényes  csapatába.  Az  így  magyarrá 
lett  tündérmese  az  újabb  műköltészetet  is  megtermékenyítette ;  Szigligeti 
látványos  színjátékán,  Jákob  Ödön  és  mások  ifjúsági  költői  elbeszélésein  kívül, 
Vörösmarty  ebből  a  népmeséből  merített  tárgyat  és  ihletet  fennkölt  drámai 
költeményéhez,  a  Csongor  és  Tündéhez. 


Bankó  leánya. 

Ismeretlen  szerző,  a  semptei  névtelen,  hagyott  reánk  egy  tárgyra,  kidolgo- 
zásra nézve  egyaránt  érdekes  elbeszélést,  amely  1570-ben  készült,  de  csak 
1884-ben,  Széli  Farkas  szerencsés  felfedezésével,  került  irodalmi  nyilvánosságra. 
Az  ifjú  szerző  horvátból  való  fordításnak  mondja,  de  előadása  oly  magyaros 
és  népies  mint  bármely  kortársáé,  mint  akár  a  szendrei  névtelené,  azonkívül 
a  színhely  is  Magyarország,  a  szereplők  is  magyarok  :  Béla  király  és  az  ő  vitézei. 
A  színhely  és  a  cselekmény  menete  sokban  emlékeztet  Vitéz  Francisco  históriájára, 
mert  az  események  itt  is  jórészt  Béla  király  udvarában  folynak  és  egy  férfi- 
ruhába öltözött  nő  körül  forognak.  A  vén  Bankó  helyett  ugyanis  legkisebbik 
leánya  megy  fel  Béla  királynak  udvarlására  s  ott  férfinak  öltözve,  a  célhoz  lövés- 
ben, a  pályafutásban,  a  kőhajtásban,  a  boritalban  is  meggyőzi  az  udvar  hetven- 
hét és  ötvenegy  vitézét.  Leány  voltát  csak  akkor  fedi  fel,  mikor  könnyű  gályán 
lefelé  evez  a  Dunán ;  a  király  hiába  hívja  és  hozatná  vissza  feleségnek, 
királynénak,  a  leány  hazamegy  atyjához  s  ott  együtt  hahotáznak  a  különös 
tréfán. 

Kár,  hogy  ez  a  kedves  széphistória  a  maga  idejében  nem  jelent  meg  nyom- 
tatásban, valamint  azt  is  sajnálhatjuk,  hogy  mai  költő  nem  használta  fel  a 
benne  kínálkozó  kitűnő  anyagot.      '    ' 


Nemzeti  tárgyú  elbeszélések.^ 

Szilágyi  és  Hajmási  mondája ;  a  Toldi-monda. 

Bármennyire  uralkodik  is  a  népies  szellem  a  XVI.  század  egész  irodalmán, 
a  költők  ritkán  s  félve  nyúlnak  népi  tárgyakhoz.  A  széphistóriaszerzők  nagy 
sokaságából  csak  ketten  dolgoznak  fel  nemzeti  mondát :  a  Szendrei  névtelen 
és  Ilosvai  Selymes  Péter. 

A  magyar  irodalom  története.  9 

A  Szendrei  névtelen  Szilágyi  és  Hajmási  regényes  esetét,  megható  törté- 
netét beszéli  el. 

Egy  szép  dologról  én  emlékezném,  ha  meghallgatnátok, 
Az  kinek  mását,  nyilván  jól  tudom,  ti  nem  hallottátok  : 
Török  császárnak  szép  leányáról,  kin  csudálkozhattok. 

Egy  időkorban  két  vitéz  úrfi  rabbá  esett  vala, 
Konstantinápolyban  török  császárnak  bevitettek  vala, 
Azért  az  császár  ő  tömlöcében  bevettette  vala. 

Nem  messze  azért  császár  házátul  lám  az  tömlöc  vala, 
Kiben  két  vitéz  és  fő  úrfiak  bevettettek  vala. 
Szilágyi  Mihály,  másiknak  neve  az  Hajmási  László. 

Egy  időkorban  pünkösd  napjára  hogy  jutottak  vala, 
Szilágyi  Mihály  tömlöc  rostálván  kinézdegél  vala, 
Kobza  kezében,  keserves  nótát  szépen  veri  vala. 

Nagy-fohászkodván  keserűséggel  ez  szót  mondja  vala : 
>>Esztendő  ez  nap  úri  házamnál  vígan  lakom  vala 
Én  vén  atyámmal  és  vén  anyámmal,  hajadon  húgommal. « 

Azért  akkoron  császár  leánya  kikönyöklött  vala, 
Palota  ablakáról  ő  óhajtását  leány  hallja  vala, 
Ö  termetire  az  Szilágyinak  fölgörjedett  vala. 

Császár  leánya  titkon  egykoron  hozzájok  ment  vala. 
Szomorú  szívét  leány  Mihálynak  vigasztalja  vala, 
Nagy  szép-ékössen  császár  leánya  ez  szót  mondja  vala  : 

>>Te  vitéz  úrfi  !  ha  fölfogadnád  te  igaz  hitedre, 
Hogy  el-kivinnél  Magyarországban,  te-laktad  földedben, 
És  feleségül  magadnak  vönnél,  én  felelnék  arra  : 

Téged  rövid  nap  kimentenélek  atyám  tömlöcéből, 
Valamint  lehetne,  kimentenélek  az  tömlöc  kínjából, 
Csakhogy  fogadd  föl,  vitéz  !  énnekem  te  igaz  hitedre. « 

Az  ifjú  hitét  adja  és  az  éj  sötétében  mind  a  hárman  menekülnek. 
Harmincadosok,  vámosok  útjokat  állják,  üldöző  vajdák  utóiérik  őket,  de  az 
ifjak  karjától  mind  elhullanak.  De  amint  beérnek  a  magyar  határba,  megszólal 
Hajmási  :  »Víjunk  meg  ketten  ez  szép  leányért  !«  Hiába  inti  Szilágyi,  hogy 
barátjának  van  otthon  jámbor  házastársa,  két  szép  kis  fia,  hiába  esedezik  a 
császár  leánya,  hogy  hányják  inkább  őt  szablyára,  Hajmási  nem  áll  el  a  pár- 
bajtól. Csak  akkor  tér  magába,  mikor  Szilágyi  bokában  csapja  el  a  kezét  ; 
bocsánatot  kér  és  elbúcsúzik  bajtársától,  aki,  mihelyt  hazaér,  megesküszik  a 
császár   leányával. 

A  XVI.  századnak  ezt  a  legszebb  széphistóriáját,  ezt  az  általában  kerekded 
cselekvényű,  élénk  menetű  elbeszélését  éppen  úgy  egy  névtelen  ifjú  szerzé, 
mint  a  Bankó  leányáról  valót,  Szendrő  várában,  egy  évvel  később  (1571-ben), 
még  pedig  egy  poétának  ő  verseiből,  ami  azt  teszi,  hogy,  a  semptei  névtelen  mun- 

kajához  hasonlóan,  ez  is  fordítás  lehet.*  Valóban  annak  is  tartotta  Tóldy  Ferenc, 
szerb  eredeti  másának,  mindaddig  amíg  a  csángóknál  elbeszéléstöredékekben, 
a  székelyeknél  pedig  teljes  ballada- változatokban  meg  nem  találták  ugyanezt 
a  tárgyat,  mondjuk  ezt  a  történeti  mondát.  Más  irányú  kutatók  pedig  kinyo- 
mozták azokat  a  történeti  eseményeket,  amelyek  alkalmat  adhattak  e  monda 
létrejöttére  :  t.  i.  Szilágyi  Mihály  és  Hagymási  László  előkelő  főurak  voltak 
a  Hunyadiak  korában,  Szilágyi  nemcsak  élte  végén,  hanem  előbb  is  török  fog- 
ságban volt,  de  ebből  kiszabadult,  továbbá  a  XV.  században  csakugyan  hazánkba 
menekült  a  török  császári  családnak  egy  ága  :  Csalopia  Dávid  és  húga,  Császár 
Katalin,  aki  keresztyénné  és  egy  magyar  úr,  élőbb  Török  Pál,  majd  Nagy  János 
felesége  lett.  De  hogy  e  történeti  szálakból  hogyan  szövődik  a  mondának  költői 
finom  szövete,  annak  megfejtésével  még  adós  az  irodalomtörténet,  annyival 
inkább,  mivel  a  Szilágyi  és  Hajmási  mondájának  főmotivumát  fellelhetjük 
több  népmonda  szövegében.  Az  irodalomtörténet  arra  sem  felelt,  hogy  ki  és  mi 
volt  az  a  poéta,  akit  az  ifjú  mint  forrást  említ ;  csak  sejtjük,  hogy  latin  ver- 
selő lehetett ;  legalább  erre  mutat  a  szövegbeli  Nagyszombat  helynév,  amely 
az  eredeti  T^mouojának  félreértéséből  származhatott.  De  a  poéta  szó  a  népi 
eredetet  is  takarhatja. 

Váltig  sajnálhatjuk,  hog}^  ez  a  tősgyökeres  magyar  széphistória  nyom- 
tatlanul  maradt  és  így  csak  nagyon  szűk  körnek  nyújthatott  gyönyörűséget. 

Még  szerencse,  hogy  majdnem  egykorú  és  megbízható  kézirat  —  az  1636. 
évből  való  Csoma-kodeksz  —  tartotta  fenn  és  hogy  az  újabb  irodalom  előtt 
még  a  XIX.  század  első  harmadában  (1828)  lett  ismeretessé.  A  szendrei  név- 
telen tanúságot  tesz,  hogy  a  magyar  népben  a  XV — VI.  században  még  ele- 
venen rműködött  a  mondaalkotó  tehetség,  egyszersmind  érdekes  világot  vet 
a  mondák  fejlődésfolyamatára,  mert  tudnunk  kell,  hogy  a  Szilágyi  és  Hajmási 
története  a  nép  ajakán  fontos  változást  szenvedett,  a  tragikus  befejezés  békés 
kimenetelre  fordult. 

A  regényes  és  hatásos  tárgy  a  műköltők  figyelmét  is  megragadta  ;  egy- 
másután dolgozták  fel  Vörösmarty  balladává,  Gyulai  Pál  hosszabb  költői  elbe- 
széléssé, Jakab  Ödön  verses  ifjúsági  irattá  ;  természetesen  megtartották  mind- 
ahárman  a  szendrei  névtelen  históriájának  szomorú  végét. 

Ilosvai  Selymes  Péter. 

A  XVI.  századnak  Tinódi  után  legismertebb  lantos  diákja  Ilosvai  Selymes 
Péter,  akit  olybá  tekinthetünk,  mint  Tinódi  utódját,  csakhogy  idő  folyamán 
nagyon  megkophatott  a  vándorénekesek  becsülete  s  így  Ilosvai  egész  életében 
sem  tett  szert  olyan  nagyúri  pártfogókra  mint  szerencsésebb  elődje.  Csekély, 
Tinódiénál  semmivel  sem  gazdagabb  költői  tehetségéből  sok  és  sokféle  munka 
telt ;  írt  bibliai  históriát  Szent  Pál  életéről,  versekbe  foglalt  mondával  vegyí- 
tett történeti  tárgyakat,  Világbíró  Nagy  Sándor  és  Ptól  >neus  király  történetét, 

*  A  két  széphistória  iák  egyező  kezdete  és  vége,  valamint  több  más  körülmény,  azt 
juttatja  eszünkbe,  hogy  a  két  ifjú  egy  és  ugyanazon  énekszerző.  De  ez  bővebb  bizonyításra 
szorul. 

de  nevét  egy  nemzeti  tárgyú  elbeszélésével  örökítette  meg  az  irodalomtörté- 
netben :  Az  híres  neves  Tholdi  Miklósnak  jeles  cselekedetiróí  és  bajnokságáról 
való  históriával  (1574). 

Tinódinak  is  útjába  akadt  egyszer  egy  magyar  monda,  de  éppen  csak  meg- 
emlékezik Tar  Lőrincről,  hogy  mit  látott  a  pokolban  és  mit  hallott  Zsigmond 
királynak  odavaló  jutásáról ;  Ilosvai  már  bátrabban  nyúl  egy  másik  népi  hagyo- 
mányhoz, részletesen  elbeszéli  a  Toldi-mondát,  bár  keveset  olvasott  róla  krónikákban* 

Velencei  Károly  idejében,  1320-ban  születik  Toldi  Miklós  Nagyfaluban* 
Bátyja,  György,  a  királyt  szolgálja  fent  az  udvarban,  Miklós  otthon,  az  anyjával 
lakik  s  a  béresekkel  dolgozik  egy  sorban.  Nagy  ereje  már  a  paraszti  munkában 
is  kitűnik,  de  még  inkább  akkor,  midőn  bátyja  csatlósaival  versenyezve  rudat 
vet  és  követ  hány.  Egy  ily  alkalommal  megöli  bátyjának  egyik  szolgáját,  miért 
is  elbúj dosik  a  háztól,  de  később  bátyja  megkegyelmez  neki.  Majd  ismét  gyil- 
kosságba esik,  végkép  elbujdosik  s  így  jut  be  Pestnek  városába.  Itt  egy  pokol- 
fene  bikát  megfékez,  aztán  a  királyi  cselédség  közzé  vegyül,  ahol  a  legalacso- 
nyabb munkát  végzi.  De  mikor  a  vitézek  rudat  hánynak,  odaballag  s  a  leg- 
súlyosabb dárdát  is  két  annyira  dobja.  Látja  ezt  a  király,  Nagy  Lajos,  meg- 
kegyelmez az  erős  fiúnak,  Györgyre  pedig  ráparancsol,  hogy  adja  öccsét  katoná- 
nak. Fel  is  készül  Miklós  és  mint  vitéz  érkezik  Budára,  ahol  egy  cseh  vitéznek 
áll  a  szerencse.  Toldi  fejét  veszi  a  cseh  Mikolának,  miért  is  udvarába  fogadja, 
a  király.  Sok  csodás  tettet  végbevisz  rengeteg  erejével  Toldi,  de  egyszer-más- 
szor  csúfság  is  esik  rajta,  sőt  aljas  dologra  is  vetemedik  ;  egy  özvegy  asszony 
megtréfálja  s  kiugratja  az  ablakon  át  az  utcára,  aztán  sírfosztogatókkal  áll 
össze  és  rajta  veszt.  E  foltokat  újabb  fényes  tettekkel  feledteti,  így  Prágában 
tisztességre  tanítja  a  német  császárt  és  tizenegy  királyát,  amikor  a  császár  adót 
és  udvarlást  követelt  Lajos  királytól.  Miklósnak  hatalmas  botjától  úgy  meg- 
rettennek, hogy  a  császárral  egyetemben  »Tizenegy  királyok  talpokra  állának, 
Jó  Lajos  királynak  mind  fejet  hajtanak. «  De  azért  többször  elveszíti  a  király 
kegyét ;  az  udvartól  távol  él  akkor  is,  midőn  hírét  veszi,  hogy  egy  olasz  vitéz 
elnyerte  az  ország  címerét  és  nincs  magyar,  ki  tőle  vissza  tudná  vívni.  A  vén 
Toldiban  feltámad  a  régi  tettvágy,  szerzetes  ruhába  öltözik,  csuklya  van  nya- 
kában, kötél  a  derekán,  összecsap  az  olasszal  és  visszaszerzi  a  magyar  címert. 
Életét  azonban  mégis  dicstelenül  végzi,  mert  mikor  később  a  király  magához 
hivatja  és  az  udvari  apródok  csúfot  űznek  belőle,  buzogánnyal  bélelt  mente- 
új  jávai  hármat  agyonsújt  közülök  és  még  a  királyt  is  megfenyegeti. 

>>Király  !  ha  nem  nézném  vitézi  voltomat,  Még  most  is  ott  vagyon  öklelő  fája, 

Majd  fejedhez  verném  hét  tollú  botomat  :  Híres  ez  világban  szive  nagy  bátorsága. 

Másszor  megfeddenéd  apró  kölkeidet, 

Hogy  meg  ne  csúfolnák  vitézi   vén   fejemet.«      Vétek  ez  lón  benne'  ho^  részeSes  vala' 

Minden  reménsége  boritalban  vala, 

Akkor  Tholdi  Miklós  királlyal  így  jára,  ö  nagy  erejének  nem  nagy  hasznát  látá, 

Azonban  az  gyűlés  Budáról  eloszla,  Semmiben  marháját  meg  nem  szaporíthatá.. 
Tholdi  Miklós  haza  méné  Nagyfaluba, 

Két  esztendő  múlván  Tholdi  Miklós  meghala.  Az  ki  ez  doI8okat  szerzé  bé  versekbe, 

Az  régi  dolgokról  lőn  emlékezetben, 

Ott  vagyon  mostan  is  Miklós  feje  csontja,  Neve  versszerzőnek  vagyon  versfejekben, 

Szertelen  temérdek  agya-koponyája ;  Az     ezerötszázban     hetvennégy     esztendőben . 

Igen  töredékesen  és  szakadozottan,  gyarló  verselésben  és  egyhangú  rímek- 
ben, szárazon  és  józanul  beszéli  el  Ilosvai  Toldi  élete  folyását,  nyomát  sem 
mutatva  a  költői  alakításnak  vagy  a  jellemzésnek.  De  az  olvasók  bizonyára 
■a  hősnek  magyar  nemzeti  voltáért,  némely  népi  vonásáért  így  is  megkedvelték 
ezt  a  költőietlen  alkotást  és  számos  kiadásban  forgatták  kezükön,  sőt  egyik- 
másik sorából  közmondást,  szólást  is  formáltak.  Toldi  személye  élő  alakká, 
neve  az  erősség  fogalmává  lett  a  magyar  nép  képzeletvilágában,  tettei  számos 
magyar  írónak  és  nagy  költőnek  ragadták  meg  figyelmét,  úgy  hogy  a  régi  magyar 
irodalom  tárgyai  közül  egy  sem  került  újabban  annyiszor  feldolgozás  alá, 
mint  a  Toldiról  szóló  széphistória.  Dugonics  Tholdi  Miklósai,  Kisfaludy  Károly 
Sastollát,  Vörösmarty  Toldiját  és  ösz  bajnokát,  Szigligeti  Rózsáját  mellőzve, 
csak  arra  gondoljunk,  hogy  a  magyar  epikai  költészetnek  legragyogóbb  palotája, 
Arany  Toldi-trilogiája,  Ilosvainak  idom  talán  kődarabjain  és  összefüggéstelen 
törmelékein  épült  föl. 

De  ha  a  régi  énekszerző  neve  nem  fonódott  volna  is  egy  dicskoszorúba 
•a  legnagyobb  magyar  költőművészével,  akkor  is  hálásan  kellene  emlegetnünk 
Ilosvait  azért,  hogy  gyarló  széphistóriájával  megmentette  a  magyar  mondai 
termésnek  egyik  legérdekesebb  részét,  a  Toldi-mondát.  A  Toldi-monda  a  magyar 
irodalomtörténetnek  sok  búvárát  foglalkoztatta,  a  nagynevű  Toldy  Ferenctől 
kezdve  egészen  a  mai  napokban  feltűnt,  névről  is  alig  ismert  kutatókig,  de 
azért  még  teljes  világosság  nem  ragyog  e  kérdés  fölött.  Toldy  és  Ipolyi  egy  mithiküs 
alakot,  egy  magyar  Herkulest  láttak  benne,  akit  a  magyar  nép  még  messze 
Keletről  hozott,  de  akit  a  változó  körülményekhez  képest  idomított ;  Gregus- 
Ágost  a  francia  Gamelyn-,  Heinrich  Gusztáv  a  német  Kurzibold-mondával  kaps 
csolták  össze.  Kemény  Zsigmond,  csupán  Ilosvai  költeményére  támaszkodva, 
élő  személynek  nézte  a  hőst,  akiben  semmi  emberfölötti  nincs,  ilyennek  fogta 
fel  és  jellemezte  maga  a  nagy  költő,  Arany  is.  Komáromy  András,  Karácsonyi 
János,  de  főkép  Szilády  Áron  nyomozásai  kétségtelenné  tették,  hogy  Toldi 
Miklós  történeti  alak  volt,  aki  bátyjával  Györggyel  együtt  Nagy  Lajos  korá- 
ban előkelő  tisztségeket  viselt  és  valószínűen  mint  szabolcsi  főispán  halt  meg 
1385-ben.  A  kutatás  ebben  az  irányban  akár  véget  is  érhet,  de  annál  buzgóbban 
lehet  és  kell  keresni  a  feleletet  arra  a  kérdésre,  hogy  a  történeti  Toldi  Miklósra, 
•a  hatalmas  főúrra,  a  király  bizalmas  emberére  miként  rakodtak  rá  a  mondai 
vonások,  miért  tulajdonított  neki  a  nép  vagy  legalább  Ilosvai  annyi  dicső  tettet 
és  oly  sok  szennyes  dolgot  meg  nevetséges  kalandot.  A  népképzeletnek  ebbe 
az  átalakító  munkájába  aztán  vegyülhetett  idegen  hatás  is,  amint  azt  Greguss 
és  Heinrich  sejtette  és  amint  legutóbb  Fóti  József  próbálta  bizonyítani,  aki 
szerint  az  özvegy  asszony  tréfája  és  a  sírrablás  Boccaccióra  volna  visszavezethető. 

Ha  még  egyszer  végigtekintünk  az  elbeszélő  költemények  hosszú  és  vál- 
tozatos során,  meg  kell  vallanunk,  hogy  közülök  kevés  emelkedik  fölül  a  verses 
erkölcshirdetés,  a  rímes  krónika,  az  önállótlan  átdolgozás  alacsony  színvonalán, 
de  kegyelet  nélkül  még  sem  válhatunk  meg  tőlük,  mert  e  bibliai  históriák, 
históriás  énekek  és  széphistóriák  táplálták  a  XVI.  század  magyarjának  vallásos 
áhítatát,  ápolták  hazafiúi  érzését,  elégítették  ki  irodalmi  gyönyörűségét,  azon- 
kívül ellátták  egyházi  és  világi  dolgokra  tartozó  ismeretekkel. 


V.  FEJEZET. 

A  XVI.  SZÁZAD  DRÁMÁJA. 

MAGYAR  irodalomtörténetnek  egyik  legvitatottabb  kérdése,  hogy 
volt-e  már  a  középkorban  is  drámánk,  hogy  a  magyar  dráma  is 
végigment-e  a  fejlődésnek  mindazokon  a  fokain,  amelyeken  a  nyugati 
keresztyén  népeknél.  Francia-,  Német-  és  más  országokban  egész 
világosan  látjuk,  hogy  a  katholikus  egyház  istentiszteletének  színszerű  részle- 
teiből miként  alakul  a  liturgiái  misztérium,  majd  ez  miképen  ad  helyet  népi 
elemeknek  és  válik  népi  misztériummá,  továbbá  hogyan  szorul  ki  éppen  elvilá- 
giasodása  miatt  a  templomból  és  hogyan  fejlődik  misztériumdrámává,  általá- 
ban keresztyén  szellemű,  de  már  elvilágosiasodott  színjátékká,  melyből  aztán  a 
renaissance  korában,  a  feltámasztott  ókori  drámától  segítve,  megszületett  a 
modern  dráma,  a  Lope  de  Vega,  a  Shakespeare  újkori  színműirodalma. 

A  magam  véleményével  én  azokhoz  csatlakozom,  akik  a  fejlődés  e  fokai 
közül  legfölebb  kettőt  látnak  a  magyar  középkori  művelődésben  :  a  katholikus 
egyház  istenitiszteletével  mindenütt  elterjedt  és  mindenütt  egyforma  szertar- 
tási misztériumot  és  a  még  ugyancsak  az  egyház  vezetése  alatt  álló  népi  misz- 
tériumot, a  karácsonyi  és  húsvéti  istenitiszteletnek  színjátéki  kibővítését. 
A  templomból  kizárt,  az  egyházi  vezetéstől  elszakadt  magyar  misztériumdrámá- 
nak kétségtelen  nyomait  többekkel  együtt  én  sem  látom,  még  ha  megannyi 
bizonyíték  kerül  is  elő,  hogy  a  magyarországi  német  városokban,  Bártfán,  Brassó- 
ban, már  jóval  a  reformáció  előtt  folytak,  a  nagy  főünnepek  vagy  más  jeles  napok 
alkalmából,  nyilvános  színi  előadások. 

De  ha  még  kifejlettebb  volna  is  nálunk  a  középkori  misztériumdráma, 
azok  a  színműhöz  hasonló  termékek,  amelyekkel  a  XVI.  században  találkozunk, 
nem  folytatásai  sem  a  karácsonyi,  sem  a  húsvéti  színjátékoknak,  sokkal  inkább 
kapcsolódnak  az  iskoladrámákhoz,  amelyeket  a  német  humanizmus  teremtett 
meg  és  a  német  reformáció  nevelt  naggyá.  —  Bizonyára  nálunk  is  erősebben 
meggyökereztek  volna,  ha  a  zord  idő  útjokat  nem  állja  és  ha  a  kálvinista  puri- 
tanizmus zsinati  törvényeket  nem  hoz  ellenök. 

A  külső  és  belső  akadályok  között  azokat  a  bátortalan  lépéseket  is  szinte 
csodálhatjuk,  melyeket  a  dráma  gyermekded  múzsája  meg  mert  nálunk  tenni. 

A  Titázó  dráma.  Sztárai  Mihály. 

A  reformáció  vitázó  szellemének  s  a  renaissance  idején  kifejlett  iskolai 
drámának  meg  kellett  szülnie  az  első  magyar  színi  termékeket,  Sztárai  Mihály 
egyházi  tárgyú  komédiáit. 

A  reformáció  az  irodalomnak  minden  műfaját,  a  költészetnek  minden 
ágát  felhasználta  a  maga  hitelveinek  terjesztésére,  az  ellenkező  tanítások  ki- 
irtására. —  Nemcsak  a  bibliafordítást,  a  prédikációt,  a  tulaj donképeni  theologiai 
fejtegetést  fogta  szolgálatába,  hanem  az  énekköltészetet  majdnem  egészen,  az 
epikának  is  egy  részét,  sőt  szolgálatot  követelt  a  drámától  is.  —  Ez  utóbbi- 
tól annyival  inkább,  mivel  már  rég,  a  középkor  közepétől  fogva,  segítője  volt  az 
egyháznak.  —  A  reformáció  azonban  más  formában  hívta  segítőtársul  a  drámát, 
humanista  szellemű  vezetői  bevitték  a  színjátékot  az  iskolába,  hogy  ott  harcolni 
segítsen  az  új  hit  mellett. 

Sztárai  élete  és  műveltsége  valószínűvé  teszik  azt  a  feltevést,  hogy  a  drá- 
mának mindkét  irányú  hagyományaira  támaszkodott.  —  Sztárai  a  XVI.  század 
legelején  született,  a  páduai  egyetemen  tanult,  jelen  volt  a  mohácsi  ütközetben, 
mint  Pálóczi  Antal  zempléni  főispán  udvari  papja.  Ura  ott  veszett,  ő  haza- 
menekült Sárospatakra,  a  ferenciek  klastromába,  de  azt  csakhamar  otthagyja, 
hogy  az  új  hitnek  váljék  egyik  legbuzgóbb  és  legsikeresebb  hirdetőjévé.  —  Vagy 
másfél  évtizedig  munkálkodik  Sárospatakon  és  környékén,  de  meglett  férfi- 
korában a  Dunántúlra  vándorol,  ahol  előbb  Baranyát  és  a  Dráva  mentét,  majd 
Tolnát  téríti  meg  tudományának  bőségével,  szavának  erejével  és  hangjának 
szépségével.  Hosszabb  ideig  Laskón  volt  pap,  egy  darabig  szuperintendensi 
tisztséget  is  viselt,  egész  élete  folytonos  harcból  állott,  számtalanszor  megüt- 
között a  tar  papokkal,  élete  végét  Pápán  töltötte  és  ott  az  Enyingi  Török  család 
ótalma  alatt  érhette  utói  a  kései  halál  körülbelül  80  éves  korában. 

Azt  már  tudjuk,  hogy  bibliai  históriát  és  más  vallásos  tárgyú  elbeszélése- 
ket írt,  kora  leginkább  ékes  dicséreteiért  és  szózatos  zsoltáraiért  kedvelte,  az 
irodalomtörténet  azonban  különösebb  figyelemre  azért  méltatja,  mert  ő  szól 
először  drámai  formában. 

Két  komédiának  nevezett  vitairatát  ismerjük,  azok  közül  is  az  első,  A  pa- 
pok házasságáról  (1550),  csak  töredékben  maradt  reánk. 

A  cselekmény,  jobban  mondva  a  párbeszéd,  a  kor  legvitatottabb  kérdése 
körül  forog  :  szabad-e  a  papoknak  házasodniuk.  —  A  vitát  Tamás,  az  új  hit 
papja  indíthatta  a  falu  plébánosa,  Bereck  ellen,  de  a  töredék  csak  azt  a  részt 
tartotta  fenn,  amely  Tamást  már  a  pápával  szemben  mutatja.  —  Tamás  érvei 
és  példái  előtt  még  a  pápa  is  meghajol.  Bereck  pap  és  a  vikáriusa  pedig  annyira 
meghódolnak,  hogy  feleség  után  néznek,  Antal  és  Borbás  birák  nagy  helyes- 
lésével. 

Másik  színművét  már  teljes  szövegében  olvashatjuk  abból  a  kiadásból, 
amelyet  Sztárai  reformátortársa,  Huszár  Gál  nyomatott  ki  1559-ben  e  címen  : 
Comoedia  lepidissima  de  sacerdotio,  Az  Igaz  papsagnac  tíkore.  —  A  mű  mintegy 
folytatása  a  másiknak,  jobban  mondva  ugyanannak  a  tárgynak  más  irányú 
feldolgozása. 

A  papság  körül  forog  itt  is  a  kérdés,  a  vitázásban  résztvevő  főszemélyek 
is  azonosak,  a  vita  —  mondjuk  a  dráma  —  menete  is  hasonló  véget  ér. 

A  komédia  első  és  leghosszabb  felvonását  Borbás  bíró  fejtegetése  tölti  ki, 
aki  megmagyarázza  az  ő  ingadozó  bírótársának,  a  kissé  nehéz  felfogású  Antalnak, 
hogy  nem  a  kenet  és  nem  a  pilis  teszi  a  papot,  az  új  tanítás  szerint  minden  igaz 
keresztyén  lehet  pap,  amint  minden  ember  bíró  a  maga  házában  ;  —  azután  fel- 
sorolja az  igaz  papnak  kötelességeit,  a  prédikálást,  tanítást,  szentségeknek  kiszol- 
gáltatását, stb.  Antal  bíró  elfogadja  az  új  értelmet,  de  szeretné,  ha  a  falu  régi 
papja  is  megszólalna  e  dologban.  Előhívja  tehát  Böröck  papot  a  hájas  breviárral 
és  noszogatja,  hogy  menjen  a  vikárius  elé  és  küzdjön  meg  az  új  pappal,  Tamással. 

Böröck  nemcsak  magában,  de  hájas  breviárjában  sem  bízik  és  csak  úgy 
hajlandó  szembe  menni  az  új  pappal,  ha  egy  klastrombeli  barát  is  vele  tart.  — 
Lukács  fráterrel  megerősödve  indulnak  a  vikárius  elé,  de  már  útközben  talál- 
koznak az  ellenféllel,  Borbás  bíróval  és  Tamás  pappal.  A  vikárius  röviden  szeretne 
az  újítókkal  végezni,  tömlöcbe  akarná  őket  hurcoltatni,  de  nincs,  ki  szavát 
fogadja,  azért  a  pápa  elé  vezeti  a  peres  feleket.  —  A  pápát  és  híveit,  püspököt, 
vikáriust,  papot,  barátot,  lesújtják  Tamásnak  szentírásból,  egyházi  atyákból. 
sőt  magából  a  breviáriumból  vett  bizonyságai,  belátják,  hogy  nem  tudnak  meg- 
felelni az  igaz  papságnak,  úgy  hogy  a  kétségbeesett  pápa  fel  akarja  magát  akasz- 
tani, a  püspök  pedig  és  társai  mesterségre  szánják  magukat,  ki  vargának,  ki 
tímárnak  készül. 

Bizonyos,  hogy  Sztárai  komédiáit  nem  szabad  a  drámai  költészet  mértéké- 
vel mérni,  szerkesztésről,  csel  !cvényről  alig  lehet  szó,  de  amint  a  két  ellenfél 
szembe  van  egymással  állítva,  az  egyiknek  tehetetlensége,  gyámoltalansága,  a 
másiknak  határozottsága,  felsőbbsége  :  mindez  a  jellemzésre  való  törekvést 
mutatja  ;  a  párbeszédektől  pedig  nem  tagadható  meg  a  tősgyökeres  magyarsá- 
gon kívül  némi  elevenség. 

Bármily  távol  állnak  is  e  fejletlen  művek  a  színpad  követelményeitől,  még 
sem  lehetetlen,  hogy  színre  kerültek.  Ezt  nemcsak  abból  következtetjük,  hogy 
az  iskolákban  eljátszott  darabok  sem  sokkal  színszerűbbek,  hanem  abból  is, 
hogy  Huszár  Gál  a  maga  kiadványát  a  semneci,  cremneci  és  besztercei  bölcs  taná- 
csoknak ajánlotta,  amely  városokban  pedig  évenkint  ismétlődtek  az  iskolai  színi- 
előadások, habár  nem  magyar  nyelven.  Sztárai  komédiáinak  színszerűségét  bizo- 
nyítja, hogy  a  kolozsvári  nemzeti  színház  Az  igaz  papságnak  tikárét  1911 — 12. 
évi  drámatörténelmi  sorozatán  előadta  —  még  pedig  nem  hatástalanul. 

A  debreczeni  disputa. 

A  vitázó  drámát  magasabb  fokon  mutatja  az  az  unitárius  eredetű  színi- 
termék, amely  Disputatio  Debreciniensis,  comoedia  válaszutina  illustrata  címen 
maradt  reánk  kéziratban  és  amelyet  ■ — ■  sajnos  —  csak  nem  rég  nyomatott  ki 
Jakab  Elek  (Koszorú,  1879.)  A  műnek  a  kálvinisták  és  unitáriusok  között  Debre- 
czenben  1567-ben  folyt  disputa  a  történeti  alapja,  de  bizonyára  Sztárainak  a 
komédiái  szolgáltak  mintákul,  amint  ez  a  személyek  elnevezéséből  és  a  cselek- 
vény  menetéből  is  kitűnik.  Nagy  hatalomban  és  kényelmes  jólétben  él  Péter 

pápa  (Mélius),  főpapok,  György  kardinál,  Pál  vikárius  támogatják,  de  Péter 
pápát  és  dölyfös  környezetét  veszedelem  fenyegeti :  az  erdélyi  tudósok,  Varga 
(Dávid)  Ferenc,  az  olasz  doktor  (Blandrata)  Debreczenbe  készülnek,  hogy  meg- 
döntsék a  szentháromságot  s  azzal  a  kálvinistákat.  Péter  pápa  legjobban  sze- 
retné, ha  a  bírák  be  sem  eresztenék  a  városba  az  unitárius  apostolokat,  de  a 
nép  meg  akarja  hallgatni  a  vitát.  —  A  templomba  gyűl  tehát  a  város  kicsinye- 
nagyja,  felvonul  nagy  büszkén  Péter  pápa  egész  vezérkarával  s  megjelennek  az 
erdélyi  tudósok  is.  Előbb  a  kisebb  ellenfelek  állanak  egymással  szemben,  majd 
síkra  száll  a  két  fővezér  Péter  pápa  és  Varga  Ferenc.  A  darab  céljához  képest  az 
unitáriusok  fényes  győzelmet  aratnak,  a  szentháromság  hívei  egymásután 
tagadják  meg  előbbi  felfogásukat,  csak  Péter  pápa  marad  meg  konokul  régi  hité- 
ben, bár  azt  nem  tudja  igazolni.  —  Megszégyenülten  hagyja  el  Péter  pápa  a 
harcteret,  a  község  pedig  a  bírákkal  együtt  Varga  Ferencet  vallja  igaz  tanítójá- 
nak és  papjának. 

Bárki  volt  e  mű  szerzője,  bizonyos,  hogy  drámai  elevenséget  tudott  önteni 
a  vitába  és  értett  a  jellemzéshez,  de  főkép  meg  volt  áldva  a  gúny  erejével.  Amint 
Péter  pápának  előbb  elbizakodott,  majd  megrettenő,  dölyfös  és  makacs  alakját 
kipellengérezi,  abban  ma  is  gyönyörködhetünk.  Még  nagyobb  élvezetet  találhatott 
a  műben  az  egykorú  unitárius  olvasó  vagy  szemlélő,  mert  minden  valószínűség 
szerint  elő  is  adták  unitárius  iskolákban. 


Balassi  Menyhárt  árultatása. 

Unitárius  szerzőnek  köszönhetjük  azt  a  drámai  terméket,  amely  nemcsak 
vallási  vitázásból,  hanem  és  inkább  politikai  gúnyból,  nemzeti  elkeseredésből 
származott,  t.  i.  a  Comoediát  Balassi  Mennihart  arultatasarol  melliel  el  szakada 
az  Magyar  Országi  masodic  valaztot  János  kiraltul. 

A  szerző,  aki  talán  egy  a  műnek  1569.  évi  kiadójával,  Karádi  Pál  unitárius 
szuperintendenssel,  maró  gúnnyal,  egyszersmind  művészi  erővel  örökíti  meg 
a  XVI.  század  erőszakoskodó,  rabló,  pártcserélő  főurát,  Balassa  Menyhért  tör- 
téneti személyében,  azonkívül  súlyos  csapásokat  mér  a  kálvinista  predesztinációra 
és  főkép  a  katholikusok  gyónására. 

Balassa  Menyhért  elpártol  János  Zsigmondtól,  akinél  már  nagyon  is  sok 
gyűlt  föl  a  rovásán,  de  szeretné,  ha  a  német  király  a  kezén  hagyná  előbbi  urától 
kapott  várait  és  megerősítené  nem  igaz  úton  szerzett  egyéb  jószágaiban.  E  nehéz 
ügyben  udvari  papja,  Szénási  prédikátor,  jár  közben,  ugyancsak  ő  hozza  azt  a 
tájékoztatást,  hogy  a  német  párton  csak  úgy  érheti  el  kivánt  célját,  ha  vallásától 
is  elszakad  ;  Balassa  Menyhértnek  mi  sem  könnyebb  ennél,  kész  megtagadni 
református  hitét  és  e  szándékától  még  Szénási  uram  sem  nagyon  tartóztatja. 
Megjelenik  tehát  Ferdinándus  császár  és  király  meghittje,  az  érsek  előtt  (akiben 
a  híres  Oláh  Miklós  esztergomi  prímást  kell  látnunk)  és  meggyónja  minden 
bűnét,  jobban  mondva  elbeszéli  egész  életét,  amely  nem  egyéb  mint  a  rablás, 
fosztogatás,  erőszak,  hitszegés,  erkölcstelenség  hosszú  sorozata.  Az  érsek  egy- 
másután oldja  fel  a  bűnök  alól,  de  végre  megsokallja  a  hallott  szörnyűségeket  és 
Balassa  a  vezeklésen  kívül  csak  száz  ezüst  girával  birja  további  türelemre  és  fel- 

oldozásra.    —   E   gyóntató   jelenet  a  darab  középpontja,  a  tulaj donképeni  cse- 
lekvény nem  is  folyik  tovább,  mert  az  utolsó  résznek  nem  is  Balassa  Menyhért, 


84.  kép.  Balassi  Menyhárt  arcképe. 

hanem  a  fia,  Boldizsár,  a  hőse,  aki  minden  szavával  és  tettével  elárulja,   hogy  az 
alma  nem  messze  esett  a  fájától. 

A  drámai  szerkesztés,  a  színpadi  előadás  követelményeinek  ez  a  komédia 
sem  felel  meg  jobban   mint  a  többi  párbeszédes  mű,  de  jellemző  erő  és  szatirai 


85.  kép.  Balassi  M.  aláírása. 

ér  fölibe  emeli  minden  egykorú  terméknek.  A  magyar  színmű  bízvást  építhetett 
volna  rája,  ha  a  XVII.  század  viszonyai  még  kedvezőtlenebbé  nem  váltak  volna 
a  színészetre  nézve  mint  a  reformáció  kora. 

Á  Theophania. 

A  tulaj donképeni  iskoladráma  is  megjelenik  e  kor  irodalmában.  Szegedi 
Lőrinc  1575-ben  bocsát  közre  egy  új  és  igen  szép  comoediát  e  címen  :  Theophania,. 
Az  az:  Isteni  meg  ielenés.  A  mű  latinból  van  fordítva,  Selnecker   (latinosan  i 

86.  kép.  A  Balassi  M.-ról  szóló  komédia  címlapja. 

Selneccerus)  előkelő  német  lutheránus  papnak  és  jónevű  latin  írónak  verses- 
iskolai  drámáját  adja  Szegedi  híven,  de  sokhelyt  gyarló  prózában.  —  A  Theo- 
phania minden  ízében  iskolai  dráma,  majdnem  iskolásdi  játék,  tanulóknak  való- 
erkölcsi  intelmekkel  és  magyarázatokkal.  —  Az  úristen  angyaloktól  kísérve 
meglátogatja  Ádám  és  Éva  házát,  fölkérdezi  a  gyermekektől  a  Miatyánkot, 
Hiszekegyet,  az  illedelmes,  jól  felelő  Ábelt  és  Sethet  megdicséri,  a  rakoncátlan, 
és  mit  sem  tudó  Káint  megbünteti,  testvéreinek  szolgájává  rendeli.  Itt  tűnik  ki 

a  színdarabnak  valóságos  célja,  amit  különben  már  a  cím  is  elárul,  amely  szerint 
a  komédia  szól  az  emberi  tiszteknek  rendeléséről  vagy  grádicsáról.  Ez  az  iskolai 
színjáték,  valamint  a  benne  foglalt  tárgynak  számos  más  feldolgozása,  mind  azt 
akarja  bebizonyítani,  hogy  isten  akaratából  valók  a  különböző  társadalmi  osz- 
tályok, kinek-kinek  bele  kell  tehát  nyugodni,  hogy  úrnak,  polgárnak  vagy  job- 
bágynak született.  Valószínűen  iskolai  drámává,  még  pedig  protestáns  szellemű 
színjátékká  alakulhatott  Sophokles  Elektrája,  Bornemisza  Péter,  a  hires  prédiká- 
tor, Balassa  nevelője,  kezében,  aki  ifjú  korában  dolgozta  át  és  nyomatta  ki 
Bécsben.  Művéből  azonban  csak  egy  lapnyi  töredéket  ismerünk,  azt  is  a  Bessenyei 
György  »Holmi«-jába  ékelve  s  így  az  egészről  ítéletet  nem  mondhatunk. 

Balassa  Credulusa. 

Egészen  világi  tartalmú,  még  pedig  szerelmi  tárgyú  drámából  is  maradt 
reánk  egy  töredék.  —  Credulus  és  Sylvanus  vetélkedik  ugyanazon  nő,  Júlia  sze- 
relmeért, de  amennyire  a  töredékből  kitetszik,  Júlia  nem  fogadja  el  Credulus 
udvarlását.  —  E  szerelmi  drámát,  amely  aligha  egyéb  mint  szerelmesek  pár- 
beszédes vitázása,  ki  Írhatta  volna  más,  mint  Balassa  Bálint,  akinek  élete  körül- 
ményeire ráillenek  a  töredékből  kiolvasható  viszonyok  és  akinek  egy  virágéneke 
is  bele  van  szőve  a  párbeszédbe.  —  Csupán  az  a  megjegyzésre  méltó,  hogy  míg  a 
virágénekei  csak  kéziratban  maradtak,  sőt  lappangtak,  ez  a  szerelmi  drámája 
megjelent  nyomtatásban ;  bizonyára  amint  a  személyeket  költött  neveken 
szerepelteti,  magát  mint  szerzőt  sem  nevezte  meg.  —  A  mű,  még  ha  teljes  egészé- 
ben is  elő  fog  kerülni,  nagyobb  figyelemre  nem  számíthat ;  marad  életrajzi  és 
irodalomtörténeti  különösségnek. 

E  drámai  töredék  és  töredékes  társai  mind  csak  gyermekkorában  mutatják 
-a  magyar  színműirodalmat,  de  bármily  fejletlenek  is  ez  első  termékek,  mégis  igen 
<nagy  kár,  hogy  nem  hozzájuk  kapcsolódott  későbbi  drámánk  és  színészetünk. 


VI.  FEJEZET. 

A  XVI.  SZÁZAD  SZÉPPKÓZÁJA. 

REFORMÁCIÓ  kora  a  már  említett  nemzetközi  tárgyakon  kívüf 
elhozza  hozzánk  a  világirodalomnak  egyik  legfőbb  oktató  és  gyö- 
nyörködtető forrását :  az  ezópusi  meséket.  E  forrás  hozzánk  vezeté- 
sében a  reformáció  két  serény  és  tiszteletreméltó  munkása  buzgól- 
kodott :  Pesti  Gábor  és  Heltai  Gáspár.  Mindketten  szolgálták  a  hitújítást  a  biblia 
fordításával,  szolgálták  az  ismeretterjesztést :  Pesti  az  első  magyar  szótárral,. 
Heltai  az  első  magyar  történelemmel ;  e  kettős  célt  tarthatták  szem  előtt  ezópusi 
meséikkel  is.  Tárgyuk  s  céljuk  közössége  mellett  azonban  éles  különbségek 
választják  el  a  két  meseírót. 

Pesti  Gábor  meséi. 

Pesti  Gábor,  aki  1536-ban  adta  ki  Aesopi  Phrygis  fabuláé,  Esopus  jabulay- 
című  mesegyűjteményét,  mint  humanista  tudós,  inkább  csak  átalános  okulást 
akar  nyújtani,  magyar  és  protestáns  szempontot  ritkán  elegyít  a  mesének  akár 
szövegébe,  akár  tanulságába.  Meséit  úgy  szerkeszti  és  adja  elő,  mintha  már  olvasta 
volna  Lessingnek  két  századdal  később  fogalmazott  szabályait ;  rövid,  egyszerű,, 
csak  a  legszükségesebbre  szorítkozó  elbeszélésével  az  értelemhez  kíván  szólni. 
Kár,  hogy  ez  előadásmódtól  már  eltér  a  tanulságban,  amelyet  értelemnek  nevez, 
és  mindig  három  soros  versekbe  foglal,  még  akkor  is,  amikor  magyarázatra  bőven, 
elég  volna  egy  sor  is.  —  Dísz  nélküli  előadása  és  régies  nyelve  miatt  háttérbe 
kellett  szorulnia  ifjabb  vetélytársa  előtt. 

Heltai  Gáspár  fabulái. 

Heltai  Gáspár  mesegyűjteménye  Száz  Fabula,  Mellyeket  Ezopvsból  és  egyeb- 
ünnen egybe  gyütett,  és  oszve  szerzett  a  jábulahnac  értelmével  egyetembe  cím  alatt 
jelent  meg  1566-ban.  Maguk  a  mesék,  valamint  a  hozzájuk  fűzött  hosszú,  néha  a 
mesénél  is  terjedelmesebb  tanulságok,  melyek  itt  is  »értelem«  nevet  viselnek,, 
rögtön  elárulják,  hogy  Heltai  protestáns  prédikátor,  gyűlölője  a  katholikus  egy- 
háznak, ostorozója  a  hatalmasoknak,  szószólója  a  népnek.  —  Lépten-nyomon 

tesz  politikai  és  felekezeti  célzásokat ;  különösen  Martinuzzira  ontja  mérgét, 
-akit  mint  katholikus  főpapot  és  mint  kapzsi  nagyurat  egyaránt  gyűlöl.  —  Egyéb- 
iránt amily  tárgyilagos,  rövid  és  rideg  Pesti,  annyira  szereti  Heltai  a  maga  egyéni- 
ségét belevegyíteni  a  bőbeszédű  és  jóízű  előadásba,  amelyen  a  humor  kétség- 
telen nyomai  is  észrevehetők.  —  Mintha  csak  ismerte  volna  a  legkedvesebb 
meseírót,  Lafontainet,  ő  is  kiszínezi,  kiszélesíti  ezt  a  műfajt  valóságos  kis  elbeszé- 
léssé, amelyet  a  beléje  szőtt  pár- 

0rr£iabelíj  €íbpun  10 
mk  fabulaíj  kesoetnek. 


B5  kakáiról  eeeöra; 
$a  kcu?rcu?L 

Gn  fcitas  mn toron  á  $& 
meren  5f  degetne  ;  tahin 
egri  drága  fruet  ees  mó 
da.Míjne $  taíalofc  een  il<- 
In  enfenes  marhat  ?Ha  na 
Lametrj  drága  ttco  arosta 
laít  ooolna  reged  ,  fenttf 
nem  otolnanaíanaí  wtfgab.mert tudna  mrjc 
eernetne£nn  regfjg  feramiírenem  £el,fcm 
nagffra  nem  ben?chritt>lem,Set»tinhb  mrfn 
den  drága  feoonelriagfjobban  alarnét  egtj 
árpa  at»agr>  bwja  jemer* 


beszédek,  jó  magyaros  közmon- 
dások csak  élvezetesebbé  tesznek. 
Fabulái  a  magyar  népnek 
kedvelt  olvasmányai  lettek  és 
több  kiadást  értek. 


A  fr*£asmnnden  bolond  ember  fc3en» 
Kn  ió  tötáomitmtjnt  drága  tete  né  opescti 
No  a}erca  betvkhefcneí  né  ícuefet  tejen* 


Szépprózai  elbeszélések. 

A  csupán  gyönyörködte- 
tésre szánt  elbeszélés  prózában  is 
megjelenik,  nemcsak  versben,  his- 
tória nevet  visel  ez  is,  legföljebb 
a  szép  jelző  marad  el  mellőle. 

A  szépprózai  elbeszélések 
abban  is  hasonlítanak  a  verses 
alakuakhoz,  hogy  szintén  világ- 
irodalmi tárgyakkal  kapcsolnak 
bennünket  össze  és  hogy  nagyobb 
részt  idegenből  való  fordítások, 
legjobb  esetben  átdolgozások, 
amit  az  ezópusi  mesékről  is  el 
kellett  volna  mondanunk. 


Ponciánus  históriája. 


135  fariéiról  ccf  a  baranroi 

Az  az  eleven  irodalmi  ararn- 
87.  kép.  Pesti  fabuláinak  első  lapja.  lat,    amelyet    a    reformáció    tá- 

masztott köztünk  és  a  Nyugat 
között,  sodorja  ide  a  középkor  egyik  legismertebb  termékét  :  Ponciánus  histó- 
riáját. Ez  a  keretes  elbeszélésgyüjtemény  Indiából  indult  vándorútjára,  meg 
nem  állapítható  régi  időben,  s  a  perzsákon,  arabokon,  zsidókon  keresztül  elju- 
tott az  európai  népekhez,  amelyeknek  latin  nyelven  lett  irodalmi  közkincsükké. 
A  Liber  septem  sapientium  a  Gesta  Romanorummal  vetekedett  népszerű- 
ségre nézve  s  a  mi  íróinknak,  ha  merítettek  ez  utóbbiból,  szinte  önként  kínál- 
kozott, hogy  átültessék  a  »Hét  bölcs  mesterek  mondásit«  is. 

Ponciánus  históriája  1573-ban  jelent  meg  Bécsben,  ismeretlen  szerzőtől  s  a 
keret  természetéhez  képest  15  különböző  tartalmú  és  hangú  elbeszélést  foglal 
magában. 

A  keret  maga  is  érdekes  történet,  a  Potifárné  és  József  kalandjának  egy 
ősibb  és  tragikusabb  változata.  Ponciánus  római  császár  hét  bölcs  mester  neve- 
lésére bízza  első  házasságából  született  fiát,  Diokléciánust.  A  fiu  az  udvartól  távol 
nevekedik  tudós,  derék  ifjúvá  s  mikor  a  bölcs  mesterek  hazabocsátják,  lelkére 
kötik,  hogy  hét  napig  meg  ne  szólaljon.  Alig  ér  az  udvarba,  szemet  vet  rá  mosto- 
hája s  minthogy  az  erkölcsös  ifjú  minden  csábításnak  ellentáll,  a  császárné  lép 


'Bctopíppwsiefi: 

bula?,  Gábrielé  Pannonío 
Pefthino  ínterprete* 

EfopusfabuIarf,meílr)e{et  ma 
ftan  ceíjionnan  inagtjar  hfje> 
Iwre  fordítót  Pefthi]  Gábriel. 

Horatius  ín  artf  poetica* 
Nec  uerbum  uerbo  curdbit 
reOerefidw       Interpres. 

Plinmslibro  56.  Capi*  «z« 
Aefopus  fabula^  Phüoíophus 


:+'' 


fa^m 

mm® 


föl  azzal  a  váddal,  hogy  a  fiu  bűnös  szerelemre  akarta  őt  birni.  A  felbőszült 
Ponciánus  halálra  ítéli  a  fiát  és  már  viteti  a  vesztőhelyre,  midőn  megjelenik 
előtte  a  hét  bölcs  mester  egyike  s  olyan  elbeszélést  mond  el,  amelynek  hatása 
alatt  a  császár  elhalasztja  fia  kivégeztetését.  De  most  a  császárné  áll  elő  egy 
szép  elbeszéléssel,  amely  az  ítélet  végrehajtására  indítja  a  császárt,  akit  azon- 
ban a  második  bölcs  mester  térít  el  szándékától  egy  újabb  elbeszéléssel.  így 
folyik  ez  hét  napon  keresztül,  miközben  a  hét  bölcs  mester  és  a  császárné  össze- 

sen  14  mesét  mondanak.  A  hét  nap  leteltével  megszólalhat  Diokléciánus  és 
saját  elbeszélésével,  immár  a  15-ikkel,  teljesen  meggyőzi  atyját  a  maga  ártat- 
lanságáról. A  gonosz  asszony  halállal  bűnhődik,  a  nagy  próbákat  kiállott  bölcs 
ifjú  pedig  átveszi  atyjától  az  uralkodást. 

Ez  a  vonzó  keret  és  a  beleillesztett  hol  csodás,  hol  különös,  egyszer  meg- 
ható, másszor  nevettető,  de  mindig  érdekes  történetek  nagyon  megnyerték 
a  magyar  olvasók   tetszését.   Ponciánus  históriája  valóságos  népkönyvvé  lett  s 

újabb  meg  újabb  kiadásokban,  az 

Kezdetik  h^tbolchncc 

chelekedctyk  fep  példa  befedekmel <s 

hafzoiilarofazgokipal,  egyben 

fzerkeofzteteh; 


első  magyar  és  igen  nehézkes  szö- 
vegnek folytonos  átdolgozásaiban, 
századokig  gyönyörködtette  a  nem 
sokat  követelő  olvasókat,  úgy  hogy 
még  a  XIX.  században  is  kelendő 
könyv  volt,  nem  annyira  a  köny- 
boltokban,    mint 


ves 


a     vasán 


POtrtúuiu£45raífot>éf  íKomonaf 
warofaban  ftbeoír$h>alacgív& 
n?c  cm  maganaf  ftafcgcul  ÜXomai 
(£í)ia$arnae  /  igen  $cp  c$  cmbcwfneí 
feliemetes  Icaniaí/mclietü  neft  naqt) 
aercteriben  tnila/  e$jeuí<  ncN  egi;  igeti 
j«p  ftaí/  fíncf  kon  nerce  (Diocíe ciami$ 
nctücícDff  «3  girnnef  /  e£  emberefteuf 
iqcn  jlatftttír  toaía/miforon  feto'gíj 
linmar  a|  giermcf  &cf  c$tenDco$  n>ol* 
nct  pataira  ntykbtttyitoí  a$cft>  ön* 
ma/  íatívan  a$  oaíaft  6ogi  e í  nem  ta* 
Mhtattyamaia/  fypftli  friuata  ajcf>ta> 
íart/eőmonDanefi/  eti  wam/mtert 
Íiug9  a»  btregfeartí;  cl  nan  tauo,tfaf> 

89.  kép.  Ponciánus  históriájának  első  lapja.  '       —  ' ' 

tinból.  Salamon  és  Markalf  köny- 
vének eredete  is  igen  régi  és  pontosan  meg  nem  határozható  időre  vihető 
vissza ;  váza  még  az  ókori  zsidó  irodalomban  készülhetett,  de  tartalmat  a 
középkor  keresztyén  szelleme  és  népi  észjárása  öntött  bele.  Tulajdonképen  kere- 
tes adoma- és  tréf agy üjtemény,  amelynek  maga  a  kerete  is  érdekes,  egyszersmind 
megfelel  a  könyv  tulaj donképeni  célzatának,  annak,  hogy  a  természetes  ész 
többet  ér  a  tudománynál,  a  furfang  legyőzi  a  bölcseséget.  Bölcs  Salamon  király  - 
lyal  van  szembeállítva  egy  faragatlan  paraszt,  a  különös  nevű  Markalf  és  fele- 
sége, a  még  különösebb  nevű  Polikána.  A  bölcs  király  beszédbe  elegyedik  az 
ő  tudatlan  alattvalójával,  de  mondjon  a  király  még  oly  világos  igazságot,  hir- 


pony vakon,  ahová  leginkább  deb- 
reczeni  könyvnyomtatók  szállí- 
tották. 

Egyik-másik  története  éppen 
úgy  elvegyült  a  magyar  nép  meséi 
között,  mint  az  Argirus  királyfi 
históriája,  de  műköltők  is  merí- 
tettek belőle  tárgyat,  például  Ver- 
seghy a  maga  Szentesinéjét. 

Salamon  és  Markalf  históriája. 

Világirodalmi  mű  a  szép- 
prózának egy  másik  terméke  is  : 
Salamon  Királynak,  az  Dávid  ki- 
rály fiának  Markaifai  való  Tréfa 
beszédeknek  rövid  könyve,  amelyet 
1577-ben  nyomatott  Heltai  Gáspár 
özvegye,  s  melyet  talán  éppen 
maga  Heltai  Gáspár  fordított  la- 

dessen  még  oly  tiszta  életbölcseletet,  a  paraszt  megcáfolja  és  megdönti  azt  a 
maga  álokoskodásával  és  agyafúrtságával ;  Markalf  a  királynak  minden  kérdé- 

SALAMON  KI* 

RÁLYNAC,    AZ  DÁVID  KIRÁLY    FI- 

ANAC  MARKALFAL  VALÓ  TRÉFA  BESZEDEK* 
ntc  rőuid  K.őny.<ca 


•*""*  «ttp  \»f»í  lót  tiniéüyuttc  bdlTth 

90.  kép.  Salamon  és  Markalf  címlapja. 

sere  megfelel,   viszont  a  paraszt  oly  tréfás  kérdéseket,  találós  meséket  tud  fel- 
tenni, amelyekre  Salamon  minden  bölcseségével  sem  adhat  választ. 

A  sarokba  szorított,  nevetségessé  tett  király  jó  képet  vág  sokszoros  lefőzeté- 
séhez,  sót  jótéteményekkel  halmozza  el  a  szegény  házaspárt.  Markalf  azonban 
visszaél  a  király  kegyével ;  mint  valami  udvari  bolond,  annyi  tiszteletlenséget 


A  magyar  irodalom  története. 


10 


146  VI.  fejezet.  A  XVI.  század  szépprózája. 

és  oly  sok  durva  csínyt  követ  el,  hogy  a  király  végre  is  halálra  ítéli.  A  kivégzés 
előtt  Markalf  csak  azt  az  egyet  kéri,  hogy  maga  választhassa  ki  az  akasztófáját. 
Megindul  a  hóhérral  és  a  poroszlókkal,  bejárja  az  egész  erdőt,  de  nem  talál  kedvére 
való  akasztófát.  Ez  az  újabb  tréfa  úgy  megtetszik  a  királynak,  hogy  megkegyel- 
mez neki  és  holtig  való  eltartást  rendel  Markalfnak  és  feleségének. 

Ez  a  könyv  egyik  legkedveltebb  olvasmánya  lett  a  magyar  népnek  ;  azzá 
tette  nemcsak  tősgyökeres  magyarsága,  amely  szinte  feledteti,  hogy  latin  fordí- 
tással van  dolgunk,  nemcsak  eleven  előadása,  nyers,  gyakran  durva  komikuma, 
hanem  főkép  az  egészen  végigvonuló  célzat.  —  A  nép  a  szerzővel  együtt  gyönyör- 
ködött abban,  hogy  a  tudatlan  mint  jár  túl  a  tudós  eszén,  az  alattvaló,  a  szegény 
hogyan  kerekedik  fölibe  a  gazdagnak  és  hatalmasnak. 

Markalfot  pedig  nemcsak  a  király  fogadta  kegj^ébe  és  udvarába,  hanem  a 
nép  is  helyet  adott  neki  a  maga  felséges  képzeletében  és  máig  is  ott  tartja  a  cin- 
kotai  kántorral,  Ludas  Matyival  és  másokkal  egy  társaságban.  —  Találós  meséi- 
ből, tréfás  szólásaiból  is  sok  megöröködött  a  magyar  népköltés  termékei  között. 

Kisebb  humoros  müvek. 

A  kor  jókedve  még  termelt  néhány  kisebb  munkát  is.  Kettő  közülök  fordí- 
tás, valószínűen  latinból.  »A  kopaszságnak  dicséreti«  humorosan  bizonyítja,  hogy 
milyen  jó  és  egészséges  dolog  kopasznak  lenni,  az  »Igen  hasznos  és  drága  nemes 
receptom«  pedig  a  női  gyöngeségeket  gúnyolja  nagyon  gyöngédtelenül. 

Eredeti  és  értékesebb  munka  a  Mánkóczi  István  viselt  dolgai  című  kaland- 
sorozat, csakhogy  ez  nem  jelent  meg  nyomtatásban  s  a  kézirata  is  lappangott, 
legfölebb  igen  szűk  körben  forgott.  —  Rontó  Pál-féle  durva  csínyeket  beszél  el 
az  ismeretlen  szerző,  hőse  is  parasztfickó,  aki  országokat  jár  be  s  ahol  csak  meg- 
fordul, vagy  álnok  furfangjával,  vagy  durva  erejével  hagy  maga  után  keserves 
emléket.  —  Csak  sajnálhatjuk,  hogy  a  Mánkóczi  kalandjai  nyomtatlanul  marad- 
tak, mert  akkor  a  magyar  irodalom  is  mindjárt  a  pikáró-regény  első  századában 
szolgáltatott  volna  példát  e  különös  műfajra.  —  De  a  kézirati  kísérlet  is  újabb 
bizonyság,  hogy  a  XVI.  század  irodalma  a  legváltozatosabb  műfajokat  felölelte 
s  hogy  át-  és  átjárták  az  európai  irodalmi  áramlatok. 


VII.  FEJEZET. 

TUDOMÁNYOS  IRODALOM. 

REFORMÁCIÓNAK  vallásújító  és  népfelvilágosító  célja  egyaránt 
maga  után  vonta  némely  tudományágaknak  a  fejlődését.  Főképp 
nyelvtudományi  és  történelmi  munkák  jönnek  létre,  amelyek,  ha 
nem  vallják  is  a  középkori  scholastica  elvét :  philosophia  est  ancilla 
theologiae,   mégis   többé-kevésbbé  a  reformáció  szolgálatában  állanak. 

Nyelvtanok  és  szótárok. 

A  biblia  eredeti  szövegével,  a  héber  és  görög  nyelvvel  való  foglalkozás 
ráterelte  a  humanista  műveltségű  reformátorok  figyelmét  az  anyanyelv  jelen- 
ségeire. A  magyar  hitújítók  e  tekintetben  egy  nyomon  járnak  külföldi  társaikkal, 
ők  vagA^  legalább  közülök  a  humanista  szellemtől  áthatottak,  írják  az  első  magyar 
nyelvtant  és  szótárt.  E  feladat  teljesítését  éppen  azok  az  iskolák  is  követelik 
tőlük,  amelyeket  a  reformáció  állított  fel  és  amelyekben  a  nemzeti  nyelv,  mint  az 
új  istentisztelet  és  az  új  biblia  nyelve,  nem  volt  elhanyagolható. 

Jó  példával  a  reformáció  már  ismert  humanistái,  Sylvester  János  és  Pesti 
Gábor  járnak  elől.  Sylvester  munkája  Grammatica  Hungaro-Latina  címen  jelent 
meg  1539-ben,  ugyanannak  a  sárvárúj szigeti  nyomdának  a  terméke,  amelyben 
két  évvel  később  Űj  testamentomát  nyomatta.  Tanulóknak  szánt  iskolai  könyv, 
amely  a  latin  nyelv  tanulását  akarja  megkönnyíteni  a  magyar  fiuknak.  A  szerző, 
aki  bibliafordítása  előszavában  úgy  áll  előttünk  mint  a  magyar  népkölté- 
szet ismerője  és  becsülője,  nyelvtanában  az  anyanyelv  iránti  szeretetével  tűnik 
ki.  Ámbár  nyelvtana  egészen  a  Donatus  rendszerét  követi,  művét  mégis  érde- 
kessé teszik  a  magyar  és  latin  nyelv  között  tett  összehasonlításai,  a  magyar 
sajátosságokra  vonatkozó  észrevételei.  Grammatikája  nem  nagy  hatást  tehetett, 
mert  még  Szenczi  Molnár  sem  ismerte,  annál  jobban  elterjedt  egy  másik  iskolai 
könyve,  Heyden  Sebald  Formuláé  puerilium  colloquiorum  című  gyakorlókönyvé- 
nek átdolgozása  (Krakó,  1527),  amelyből  számos  nemzedék  tanulta  a  latin  nyelv 
elemeit,  a  diák  szót  és  amelyben  a  magyar  szöveg)  még  a  Komjáti  bibliafordítá- 
sánál is  régibb  magyarnyelvű  nyomtatvány. 

Valószínűen  Komjáti  Benedektől  ered  az  első  magyar  nyomtatott  szó- 
jegyzék ;  a  Murmelius  kedvelt  szótárának  krakói  1533.  évi  kiadásában  (ugyanitt 
és  ugyanekkor  jelentek  meg  :  Zent  Pál  leveley)  magyar  szócsoportokat  találunk 
a  latin  és  német  szavak  mellett. 

i  Sokkal  használhatóbb  munkát  adott  Pesti  Gábor,  aki  szintén  egy  idegen 

nomenk  lat  urába  iktatta  be  a  tárgykörök  szerint  csoportosított  magyar  szavakat. 

Műve  1536-ban  jelent  meg 
""""'     "         ni  — — mb»-j  -  Bécsben  és  külföldön  nagy 

elterjedtségnek  örvendhe- 
tett, mert  több  kiadást  ért. 
A  legismertebb  és  leg- 
tekintélyesebbkülföldi szó- 
tárba, a  nagy  Calepinusba 
is  bejutott  a  magyarnyelv. 
Lyonban,  1585-ben  jelent 
meg  e  híres  szótárnak  az 
a  tíznyelvű  kiadása,  amely- 
ben a  magyar  szókincs  is 
helyet  foglal,  immár  betű- 
rendben és  sokkal  nagyobb 
gazdagságban.  A  magyar 
rész  névtelen  szerzőit  csak 
újabb  időben  derítette  ki 
Szily  Kálmán  a  XVI.  szá- 
zad második  felében  élt 
Szántó  István  és  jezsuita 
társai  személyében. 

Az  első,  magyar  föl- 
dön termett  és  csupán  ma- 
gyarok használatára  szánt, 
szótárt  Szikszai  Fábricius 
Balázs  szerkesztette,  amely 
előbb  kéziratban,  1590-től 
kezdve  pedig  számos  nyom- 
tatott kiadásban  forgott 
a  magyar  tanulók  kezén 
és  bár  szintén  a  nehézkes 
tárgykörök  szerinti  berendezést  követi,  nagyon  kedveltté  vált.  A  szótárakhoz 
hasonló  szolgálatot  akartak  tenni  a  ezclásgyüjtemények,  amelyek  közül  az 
elsőt,  még  pedig  igen  nagy  értékűt,  Baranyai  Decsi  János,  ez  a  sokoldalú, 
erősen  református  felfogású  tudcs,  állította  össze  (1598).  Reátámaszkodtak  a 
későbbi  példabeszédgyüjtők,  akik  közű!  Kisviczay  Péter  (1713)  egyenest  eltulaj- 
donította elődje  munkáját. 

Mindezek  a  művek,  valamint  a  többi,  részben  kézirati,  szótárak  és  szótár- 
töredékek ma  már  csak  nyelvtörténeti  értékűek. 

P2.  kép.  Verancsics  Antal. 


Történelmi  munkák.  Székely  István 
világkrónikája. 

Míg  a  nyelvtanok  és  szótárak  első- 
sorban iskolai  szükségleteket  elégítet- 
tek ki,  a  történelmi  munkák  a  népnek 
protestáns  szellemben  való  felvilágosí- 
tását tartották  szem  előtt.  Ilyen  célra 
írta  a  zsoltárfordító  Székely  István  a 
maga  Chronica-j&t  ez  Vilagnac  Yeles 
dolgairól.  A  könyvet  Székely  hálás  ta- 
nítványa, Vilmányi  Libécz  Mihály  ren- 
dezte sajtó  alá  1559-ben,  Krakóban, 
ugyanő  írt  a  szerzőről  latin  és  magyar 
magasztaló  distichonokat.  Székel}7  kró- 
nikája az  első  magyarnyelvű  világtör- 
ténet, amely  a  világ  teremtésén  kezdi 
és  az  1557.  év  eseményein  végzi.  A  vi- 
lágtörténetbe beleszövi  a  magyar  ese- 
ményeket is  és  ahol  csak  alkalma  nyí- 
lik, nagy  erővel  és  durván  támadja  a 
katholikus  egyházat,  főkép  a  pápasá- 
got. Művének  szerkezete  igen  kezdetleges,  az  egyes  évekhez  függeszti  az  ese- 
mények elbeszélését.   Előadása  is  nagyon  egyszerű,  de  a  célnak  megfelelt  :    a 

református    nép  szívesen  olvasta  a 
szája  íze  szerinti  könyvet. 

Heltai  Gáspár  magyar  krónikáj  a. 

Még  nagyobb  népszerűségre 
jutott  tárgyánál,  nyelvénél  fogva 
egyaránt  —  és  méltán  —  Heltai 
munkája  :  Chronica  az  Magyar oknac 
dolgairól  (Kolozsvár,  1575).  Ez  az 
első  magyarnyelvű  magyar  törté- 
net Bonfini  után  készült,  de  amíg 
az  olasz  humanista  a  maga  ékes 
latinságú,  Livius  körmondataiban 
áradozó  Decas&it  a  fejedelmi  udvar- 
nak írta  és  előkelő  tudós  emberek- 
hez intézte,  addig  a  kolozsvári  pré- 
dikátor a  népnek  szánta  a  maga 
jóízű,  kedves  előadású  krónikáját, 
amelyet  a  belévegyített  adomaszerű 
részletek,  kivált  a  Mátyásról  szóló 
93.  kép.  Zsámboki  Jáncs.  népi  hagj-ományok,  érdekesebbé  tet- 

94.  kép.  Istvánfíy  Miklós. 


tek  és  amelynek  utolsó  fejezete  a  mo- 
hácsi vészig  vitte  és  így  több  mint 
30  év  eseményeivel  egészítette  ki 
Bonfini  elbeszélését. 

Heltai,  mint  meséiben,  itt  is  a 
nép  barátja ;  az  urak  és  hatalma- 
sok elleni  gyűlöletét  kivált  a  Dózsa 
György  lázadásának  elbeszélésében 
nyilvánítja,  erős  protestáns  érzését 
sem  titkolja.  Művét  sokat  és  sokáig 
olvasták  s  mint  Tinódi  az  egykorú 
eseményekre  nézve,  úgy  volt  Heltai 
a  múltra  nézve  a  nép  történeti  isme- 
reteinek főforrása. 

Emlékiratok. 

E  korból  néhány  emlékiratunk 
is  maradt,  amelyekben  majd  a  XVII. 
század  lesz  rendkívül  gazdaggá.  Ez 
emlékiratokat  elég  csupán  megnevez- 
nünk ;  minthogy  nyomtatásban  nem  jelentek  meg  és  kéziratban  sem  terjedtek 
el,    nem  váltak    az    irodalmi    élet  tényezőivé,  de  mint  történeti  kútfők  nagy 

figyelemre  méltók. 

Ilyen  emlékirat  maradt  reánk 
Zay  Ferenctől  (Az  Landor-Fejérvár 
elveszésének  oka),  Mindszenti  Gábor- 
tól (Szapolyai  János  király  haláláról) 
és  még  másoktól. 

Latin  történetírók. 

Közülök  némelyik  elsőrangú 
tudós  és  író.  többnyire  Olaszország- 
ban tanultak  s  részint  a  Habsburgok 
történetírói,  mint  Verancsics  Antal 
és  Oláh  Miklós  esztergomi  érsekek. 
Zsámboki  János  bécsi  orvos.  Istvá nffy 
Miklós  nádori  helytartó,  részint  az 
erdélyi  fejedelmeké,  mint  Brodarich 
István  váci.  a  Tacitusra  emlékeztető 
Fcrgách  Ferenc  nagyváradi  püspök, 
továbbá  Baranyai  Decsi  János  s 
a  Liviusra  emlékeztető  Szamosközy 
95.  kép.  Forgách  Ferenc.  István. 


III.  RÉSZ. 

AZ  ELLENREFORMÁCIÓ  KORÁNAK 

IRODALMA. 

(1606-1711.) 


I.  FEJEZET. 

ÁTTEKINTÉS. 

)Z  ELLENREFORMÁCIÓ  a  magyar  irodalmat  nem  tereli  új  irányba, 
nem  honosít  meg  benne  új  műfajokat,  nem  teremt  új  költői  és  szép- 
prózai nyelvet,  velejében  nem  változtatja  meg  az  írók  és  olvasók 
addigi  viszonyát.  A  XVII.  század  irodalma  egyenes  folytatása  a 
XVI.  századénak  ;  vallásos  szellem  lebeg  mindkettő  felett ;  csakhogy  míg  a 
XVI.  század  irodalmi  termékeit  legnagyobb  részben  a  reformáció  hozta  létre, 
addig  az  újabb  korszakra  a  katholicizmus  nyomja  a  maga  bélyegét. 

S  itt  felvetődik  az  a  kérdés,  amelyre  nem  az  irodalomtörténet  tartozik 
elsősorban  megfelelni,  de  amelyet  az  irodalomtörténet  sem  mellőzhet  :  mi  tette 
a  XVI.  század  protestáns  Magyarországát  ismét  katholikussá  ? 

Az  ellenreformáció  sikerének  magyarázata. 

Azt  hisszük,  hogy  e  nagy  fordulatnak  —  a  katholikus  egyház  feltűnő 
sikereinek  —  legfőbb  okát  mélyen  a  nemzet  lelkében  kell  keresnünk,  abban  a 
keserű  csalódásban,  amely,  mint  az  emberiség  minden  nagy  szellemi  mozgalmá- 
val, vele  járt  a  reformációval  is. 

A  XVI.  század  magyarja  nemcsak  lelki  üdvösséget  remélt  a  reformációtól, 
nemcsak  erkölcsi  megújhodást  várt  az  új  tanoktól,  hanem  számított  arra  is, 
hogy  mint  nemzet  is  meg  fog  erősödni,  mint  ország  le  fogja  vetni  magáról  a  török 
igát  és  távol  fog  tarthatni  magától  önállósága  és  alkotmánya  ellen  minden 
támadást. 

Ebben  a  számításában  keserűen  csalódott.  A  reformáció  nem  mentette 
meg,  talán  meg  sem  tudta  volna  menteni  az  országot  sem  külső,  sem  belső  bajaitól. 
Mikor  a  reformáció  eléri  itthoni  terjeszkedésének  legtágabb  körét,  mikor  leg- 
hangosabban vádolja  a  katholikusokat  az  országban  való  sok  romlások  miatt, 
akkor,  a  két  század  határán,  sülyed  Magyarország  a  legmélyebb  nyomorba, 
a  pusztító  török  háború  akkor  nem  akar  véget  érni,  Básta  és  más  császári  had- 
vezérek garázdálkodása  akkor  támaszt  szörnyű  napokat.  S  bár  a  legégetőbb 
bajokat  orvosolja  és  ideig-óráig  rendet    teremt    Bocskay,  történelmünknek    ez 

egyik  legkiválóbb  államférfia  s  hadvezére,  a  lelkek  mégis  meginogtak,  az  ellen- 
reformációnak jól  felkészült  szellemi  bajnokai  hallgatókra  és  ezekben  hívőkre 
találnak. 

Az  ellenreformáció  eszközei. 

A  katholicizmus  a  maga  csodás  sikereit  ugyanazon  eszközöknek  köszön- 
heti, amelyekkel  a  reformáció  hódított ;  éppen  úgy  felhasználja  a  maga  céljaira 
az  iskolát,  a  szószéket,  a  sajtót,  mint  azt  a  protestantizmus  tette.  Azonban 
e  fegyverek  erejét  meghatványozza,  midőn  mind  a  hármat  egy  szervezett  szellemi 
hadseregre,  a  jezsuita  rendre,  bízza  és  midőn  segítségül  veszi  az  erőszak  fegyverét, 
a  király  fegyveres  hatalmát. 

A  tridenti  zsinaton  újjászervezett  római  egyház  számos  iskolát  állít,  de 
főgondját   nem   a   népiskolákra   fordítja,    mint   a   demokrata   protestantizmus, 


96.  kép.  A  uagyszombati  egyetem. 

hanem  közép-  és  főiskolákat,  gimnáziumokat,  akadémiákat^és  betetőzésül 
egyetemet  létesít. 

Ez  iskolákba  majdnem  kivétel  nélkül  jezsuitákat  ültet  be  akik  a  tanítást 
szinte  művészetté  fejlesztik  és  akik  csodás  módon  értenek  a  szülők  bizalmának 
megnyeréséhez  és  az  ifjúság  ragaszkodásának  fölkeltéséhez.  A  tanulók  elsősorban 
a  nemesi  és  főnemesi  családokból  kerülnek  ki,  mert  az  arisztokrata  katholicizmus 
főképp  rájuk  és  a  királyi  trónra  támaszkodik. 

Az  iskolákon  különben  a  theológiai  vitázás  szelleme  uralkodott.  —  Katho- 
likus  és  protestáns  iskolák  egyaránt  csak  jártas  theológusokat,  ügyes  dialek- 
tikusokat  neveltek.  Ilyen  nevelésben  részesült  a  papnak  vagy  barátnak  szánt 
jobbágyfiú  és  a  református  prédikátornak  atyja  hivatására  készülő  gyermeke, 
ilyenben  a  főúri  magzat,  a  királyi  ivadék.  A  tanulóból  akkor  jósoltak  nagyramenő 
férfiút,  ha  nyilvános  vizsgálaton  mentől  ügyesebben  tudott  védeni  valamely  meg- 
támadott dogmát,  társaságban  is  —  mert  a  vallási  viták  ritka  összejövetelnél 
maradtak  el  —  azt  becsülték  többre,  aki  meggyőzőbben  tudta  vallása  igazságait 
fejtegetni  és  aki  találóbban  mutatott  rá  a  másik  felekezet  tanainak  gyöngéire. 
Az  iskoláknak  e  berendezéséből,  az  elméknek  ilyen  irányú  műveléséből  érthető 

meg,  hogy  miért  minden  második  munka  vitázó  irat  a  kor  nyomtatványai 
közül. 

A  katholicizmus  a  szónoki  beszédnek  nagy  fontosságát  is  átlátta.  Nem 
teszi  ugyan  az  isteni  tiszteletnek  főrészévé,  de  a  szószéknek  mégis  nevezetesebb 
helyet  juttat  a  templomban  mint  azelőtt.  A  néma  ebeknek,  mormogó  álla- 
toknak gúnyolt  barátok  és  világi  papok  szóra  nyitják  ajkukat,  szónokokká 
képezik  magukat,  és  bár  a  »prédikátor«  nevet  nem  fogadják  el,  csakúgy  prédi- 
kálnak, élőszóval  végzett  tanításaikat  csakúgy  kinyomtatják  testes  kötetekben 
mint  protestáns  ellenfeleik. 

De  leginkább  felhasználja  a  katholikus  egyház  a  sajtót,  a  nyomtatott 
irodalmat,  amelynek  félelmes  hatalmát  a  maga  kárán  kellett  megismernie. 

Nagyszombati  nyomdája,  de  több  hazai  és  külföldi  nyomda  is,  sűrűn  eregeti 
világgá  a  vallásos  műveket  :  a  harcoló  vitairatokat,  szentírásfejtegető  prédi- 
kációkat, az  áhitatkeltő  imádságos  könyveket,  az  istentisztelethez  való  ének- 
gyűjteményeket,  sőt  a  magyarnyelvű  bibliát  is.  Szóval,  mind  tovább  élnek  azok 
a  műfajok,  amelyeket  a  XVI.  század  reformációja  teremtett,  de  amelyek  ekkor 
majdnem      ind  az  ellenreformáció  szolgálatában  állanak. 


97.  kép.  A  Pazmaneum  Bécsben. 


II.  FEJEZET. 

VALLÁSOS  ÉS  TUDOMÁNYOS  IRODALOM. 

1.  Pázmány  Péter. 

Pázmány  egyénisége. 

)Z  ELLENREFORMÁCIÓNAK  legfőbb  szellemi  irányítója,  legerősebb 
harcosa  és  határozott  diadalra  juttatója  Pázmány  Péter  volt.  Egy- 
házfő és  államférfi,  tudós  és  szónok,  vitatkozó  és  elmélkedő,  de  min- 
denekfelett nagy  magyar  író  volt  történelmünknek  és  irodalmunknak 
ez  a  hatalmas  alakja ;  nemcsak  kortársai  közül  magaslott  ki  egy  fejjel,  hanem 
máig  is  távol  tudja  tartani  a  magyar  ember  lelkétől  a  »jezsuita«  névhez  tapadó 
gyűlöletet  és  bármely  felekezet  hívét  tiszteletre  bírja  az  esztergomi  érseki  szék 
iránt,  amelyet  ő  töltött  be  húsz  évnél  hosszabb  ideig. 

Pázmány  élete. 

Pázmány  Péter  előkelő  nemesi  családból  és  buzgó  protestáns  szülőktől 
származott,  Nagyváradon,  1570-ben.  Atyja  Bihar  vármegye  alispánja  volt,  anyja 
pedig  azoknak  a  Massaiaknak  az  ivadéka,  akik  Méliusz  Juhász  Pétert  is  áldozatra 
készen  támogatták  vitázó  művei  kiadásában.  Azonban  Pázmány  korán  mostoha- 
anya kezére  került,  egyszersmind  egy  tudós  jezsuita,  Szántó  István,  hatása  alá 
jutott,  akinek  sikerült  a  gyermekifjut  katholikus  vallásra  téríteni  és  a  jezsuita- 
rendbe léptetni.  A  rend  hamar  észrevehette  Pázmánynak  ritka  lelki  adományait, 
mert  elszakítván  a  13  éves  fiút  a  szülői  háztól,  azontúl  egészen  a  maga  szellemében 
nevelte,  a  saját  céljaira  képezte  ki,  a  lehető  legnagyobb  gonddal.  Előbb  Kolozs- 
várt, majd  Krakkóban  és  Bécsben  taníttatta,  végül  Rómába  küldte  a  fényes 
tehetségű  ifjút,  hogy  ott  necsak  a  hittudományban  szerezzen  magának  teljes 
jártasságot,  hanem  hogy  ismerkedjék  meg  egyházának  világhatalmi  szerve- 
zetével és  bepillanthasson  rendjének  legtitkosabb  hadi  terveibe  is.  Különösen 
sokat  tanult  híres  rendtársától,  a  vitatkozás  nagymesterétől,  Bellarmin  Róberttől. 
Egyházi  tudománnyal  és  világi  műveltséggel  megrakodva,  mint  harcra  kész 
férfiú  hagyja  oda  Rómát  1597-ben  és  néhány  évig  még  hazáján  kívül  szolgálja 

rendjét,  mint  a  gráci  egyetem  theológiai  tanára.  Sokkal  közelebb  van  Magyar- 
országhoz, mintsem  el  ne  jutnának  hozzá  a  reformáció  és  katholicizmus  között 
itthon  folyó  küzdelemnek  hatalmas  hullámverései.  Éppen  a  dunántúli  részen, 
a  Nádasdiak  sárvári  birtokán,  hangzott  fel  Magyari  István  prédikátor  ajkáról 
egy  harsány  riadó  (Az  Országokban  való  soc  Romlásoknak  okairól  .  .  .  irattatot  .  .  . 
hasznos  konyuecske  1602),  amely  a  magyar  katholikusokat  vallásos  és  hazafias 
érzésükben  egyaránt  sértette  és  amelyre  Pázmány  Péter  tartotta  magát  hiva- 
tottnak megfelelni.  (Felelet  az  Ma- 
giari István  Sárvári  Praedicatornac, 
az  Ország  romlása  okairul,  irt  koni- 
vére.  1603.) 

Ez  a  mű  döntötte  el  Pázmány- 
nak további  sorsát ;  nemcsak  maga 
érezte,  hogy  ö  tulajdonkép  harcra 
termett,  hanem  átlátták  rendi  elöl- 
járói, a  magyar  katholikus  egyház 
vezetői,  közöttük  főkép  Forgách 
Ferenc  esztergomi  érsek  is,  hogy 
a  magyarországi  ellenreformációnak 
föltétlen  szüksége  van  Pázmány  láng- 
eszére és  tudományos  erejére.  Haza- 
rendelik tehát  1608-ban  és  ekkor 
kezdődik  életének  legtermékenyebb 
korszaka.  Hihetetlen  munkásságot 
fejt  ki  szóval  és  tollal.  Szavának 
erejét,  egyszersmind  erkölcsi  bátor- 
ságát, először  az  1608.  évi  pozsonyi  országgyűlésen  bizonyítja  be,  amikor  a  bécsi 
béke  becikkelyezése  alkalmával  nem  kevesebb  tudással  mint  elszántsággal  védi 
egyháza  jogait  és  rendje  érdekeit.  Ékesszólásának  hódító  hatalmával  egymásután 
téríti  vissza  a  katholikus  egyházba  a  legelőkelőbb  és  leggazdagabb  főúri  csalá- 
dokat, az  Esterházyakat,  a  Zrínyieket,  a  Nádasdiakat,    Batthyányokat,   For- 


98.  kép.  Pázmány  Péter. 


99.  kép.  Pázmány  Péter  aláírása. 


gáchokat,  akiknek  valláscseréje  ezreknek  meg  ezreknek  a  hitváltoztatását 
.jeientette,  mert  a  cuius  regio,  eius  religio  elve  értelmében  a  hatalmas  földes- 
urak magu^  után  vonták  hol  szépszerével,  hol  és  még  inkább  erőszakkal  nagy- 
számú  jobbágyaikat. 

Még  nagyobb  buzgósággal  dolgozik  az  irodalom  terén ;  egymást  érik 
kisebb-nagyobb  vitairatai,  melyeket  talán  azért,  hogy  meg  ne  sokallják  a  Páz- 
mány nevet,  részben  Szyl  Miklós  és  Lethenye  István  álneveken  bocsát  közre. 
Polemikus  műveire  1613-ban  teszi  a  koronát  leghatalmasabb  írói  alkotásával,  a 
Kalauzzal,  amely  ót  ellenfelei  és  hitsorsosai  közül  egyaránt  elérhetetlen  magas- 
ságra erneli.  Csak  természetes,  hogy  a  rendkívüli  szellemi  eredmények,  a  páratlan 
irodalmi  babér  után  el  kellett  következnie  a  külső  elismerésnek  is.  Mikor  1616-ban 
Forgách  Ferenc  halálával  megüresedett  a  hercegprímási  szék,  erre  a  legfőbb 
egyházi  méltóságra  kicsinyek  és  nagyok,  világiak  és  egyháziak  csak  egy t  embert 
tartottak  érdemesnek,  Pázmány  Pétert,  akit  a  pápa  II.  Mátyás  király  határo- 
zott kívánságára  fel  is  oldott  szerzetesi  fogadalmától  és  aki  a  jezsuitarendnek 
közönséges  tagjából  egyszerre  esztergomi  érsek  lett. 

Ettől  fogva  szélesebb  hatáskörben,  nagyobb  tekintéllyel  működött,  de 
nem  több  eredménnyel  mint  előbb.  Az  érseki  szék  fényét,  hatalmát  és  dús 
anyagi  erejét  első  sorban  iskolák  létesítésére  fordította,  amelyekben  hihetetlenül 
elhanyagolt  egyházának  megfelelő  papokat  képezett.  E  célt  szolgálta  az  1635-ben 
alapított  nagyszombati  egyetem,  amely  kezdetben  nem  is  volt  egyéb  egy  jól 
ellátott  papnevelő  intézetnék  de  amely  idők  folyamán  négykaruvá  bővült, 
majd  pedig  a  mai  budapesti  állami  egyetemmé  fejlődött.  Papnevelői  célra  szolgált 
másik  nagy  alkotása,  a  bécsi  Pazmaneum,  amely  most  is  eredeti  hivatását  teljesíti. 

Pázmány,  mint  az  ország  egyik  legfőbb  közjogi  méltósága  és  mint  az 
uralkodó  családnak,  kivált  II.  Ferdinándnak,  legmeghittebb  embere,  döntő  részt 
vett  a  politikai  ügyekben  is  ;  bizalmas  érintkezést  tartott  fenn  protestáns  fő- 
urakkal, magukkal  az  erdélyi  fejedelmekkel,  főkép  I.  Rákóczi  Györggyel,  és  ki 
tudta  egyeztetni  egyházának  és  királyának  szolgálatát  a  hazája  és  nemzete 
iránti  kötelességeivel.  Ezért  még  ellenfelei  körében  sem  vált  gyűlöltté,  a  király 
és  a  pápa  pedig  elhalmozták  mindazokkal  az  egyházi  és  világi  kitüntetésekkel, 
amelyeket  csak  megérdemelt.  Fénytől,  dicsőségtől  környezve,  egyházát  nem 
remélt  hatalomra,  magát  az  irodalmi  hírnév  magaslatára  emelve  halt  meg  1637-ben. 

A  legnagyobb  magyar  katholikus  egyházfő,  a  legtudósabb  magyar  katholikus 
író,  a  leghatásosabb  egyházi  szónok,  a  »bíboros  Cicero«  előtt  az  utókor  is  meg- 
hajolt és  nemcsak  hitsorsosai  tekintenek  fölemelő  érzéssel  az  esztergomi  baziliká- 
ban ragyogó  fehérmárvány  emlékére,  hanem  minden  magyar  ember  a  lángelme 
iránti  tisztelettel  áll  meg  budapesti  szobránál,  amellyel  a  király  az  ezredévi 
ünnepi  szobrok  sorában  ajándékozta  meg  az  országot. 

Pázmány  irodalmi  munkássága. 

Pázmány  szinte  kimeríthetetlenül  gazdag  írói  tehetségét  csupán  egy  irány- 
ban fejlesztette  :  vallásos  téren,  csupán  egy  célra  szentelte  :  egyháza  javára. 
Harminchárom  évig  (1603  — 1636)  munkálkodott  majdnem  megszakítás  nélküli 
folytonosságban  az  irodalom  terén  és  ezalatt  írt,  húsznál  többre  rúgó,  művei 
mind  a  magyar  katholicizmus  eszméjét  szolgálták .  Szorgosabb  vizsgálódás  mégis 
három  csoportot  különböztethet  meg  munkáinak  hosszú  sorában.  Az  első  csoportba 
tartozik  áhitatkeltő,  vallásos  érzést  ébresztő  két  munkája.  Az  egyik  fordítás  és 

Kempis  Tamásnak  a  Kristus  követéséről  négy  könyvei  címen  jelent  meg  Bécsben 
1604-ben.  E  fordítással  a  keresztyén  buzgóságnak  azt  a  gazdag  és  híres  forrását 
nyitotta  meg  a  magyar  híveknek,  amely  világszerte  eláradt  és  amelynek  —  azt 
mondják  —  majdnem  annyi  olvasója  akadt  mint  a  bibliának.  Bizonyos,  hogy 
Pázmánynak  átértett  és  átérzett  jó  magyar  előadása  sokban  hozzájárult  ahhoz, 
hogy  a  magyar  Kempis  Tamás  is  több  kiadást  érjen  és  hogy  ezrek  meg  ezrek 
szívét  keresztyén  hittel  erősítse.  Még  inkább  a  szívekhez  szólott  Keresztyéni 
Imádságos  Keonyve,  melybe  szép  aytatos  Keoneorgesek,  Haladások  es  Tanúságok 
foglaltatnac,  amely  először  1606-ban  jelent  meg  Grácban  és  amely  még  a  század 
folyamán  hat  új  kiadást  ért. 

Előkelő  asszonynak  volt  ajánlva  és  valóban  a  magyar  katholikus  nőknek 
legkedveltebb  könyvévé  vált,  mert  Pázmány  eltalálta  benne  a  női  lélekre  ható 
gyöngédebb  hangokat.  A  komoly  szerzetes,  a  súlyos  fegyverekkel  csatázó  egy- 
házi férfi,  e  művében  a  buzgóság  könnyed  szárnyain  száll  az  ég  felé  és  istenhez 
tudja  emelni  olvasóinak  áhítatos  szívét. 

Az  Imádságoskönyv  különben  a  reformátusok  énekeskönyvét  volt  hivatva 
pótolni.  Pázmány,  aki  minden  harci  eszközét  a  reformáció  fegyverházából  vette, 
e  művével  eredeti  csapáson  haladt  és  mintegy  elébe  vágott  a  reformátusoknak. 
Bizonyára  ő  is  szívesebben  adott  volna  híveinek  a  kezébe  énekeskönyvet,  de 
minthogy  ilyennek  a  létrejötte  sok  időbe,  sok  akadályba  és  több  ember  munkájába 
kerül,  prózában  írt  imádságok  gyűjteményével  elégítette  ki  a  lelkek  szükségletét. 
Nevét  mindenesetre  e  hitbuzgósági  munkái  terjesztették  el  a  legszélesebb  réte- 
gekben, sőt  Kempis  Tamása  és  Imádságoskönyve  mai  napig  is  megtartották 
hatásukat  a  katholikus  közönségre. 

Az  értelemhez  fordul  Pázmány  műveinek  második  csoportja,  amelyhez 
szintén  csak  két  kiadványát  sorozhatjuk.  Prédikációit  értjük,  amelyek  közül 
egyet  még  1610-ben  közrebocsátott,  de  amelyeket  csak  élte  végén,  1636-ban, 
gyűjtött  össze  egy  hatalmas  kötetben  :  A  Romai  Anyaszentegyház  Szokásából 
Minden  Vasárnapokra  Es  Egy-nehány  Innepekre  Rendelt  Evangeliumokrúl  Predi- 
kacziok.  Mellyeket  elo  nyelvének  tanítása  után  írásban  foglalt  Cardinal  Pázmány 
Péter  Eszter gami  Érsek. 

Több  mint  száz  beszédben  magyarázza  a  szentírást,  főkép  az  újszövet- 
séget, fejtegeti  a  keresztyén  vallás  tételeit,  elmélkedik  általános  erkölcsi  kérdések- 
ről, bölcselkedik  az  embernek  istenhez  és  természethez  való  viszonyáról.  Vitat- 
kozásba ritkán  sodortatja  magát,  az  egész  keresztyénséget  áttekintő  álláspontra 
emelkedik,  beszédeit  át  meg  átszövi  az  életből  vett  példákkal,  természeti  le- 
írásokkal, továbbá  tömérdek  bibliai,  egyházi  és  történelmi  ismeretet  vegyít 
beléjük,  de  azért  minden  beszéde  szilárd  szerkezetű,  a  szónoklat  törvényeinek 
megfelelő,  a  kitűzött  tétel  igazságát  erős  érvekkel  bizonyító.  Nem  mondhatjuk 
Pázmányt  teljesen  egyenrangúnak  az  egyházi  ékesszólás  nagy  mestereivel, 
Bossuet-vel  és  társaival,  de  annyi  bizonyos,  hogy  a  magyar  szentbeszédet  addig 
nem  ismert  magaslatra  emelte,  sőt  az  is  kétségtelen,  hogy  a  magyar  katholikus 
egyház  szónokai  századokon  át  jártak  hozzá  és  talán  ma  is  föl-fölkeresik  meg- 
győző érvekért,  szigorú  logikáért,  főkép  pedig  az  előadás  hathatósságáért.  Tanító 
és  magyarázó  természeténél  fogva  a  prédikációkhoz  legközelebb  áll  Az  Sz.  Irasrul, 

és  az  Anyaszentegyházrul    1626-ban  írt  könyvecskéje,  amelyet  Bihar  vármegyé- 
nek ajánl  rég  elhagyott  szülőföldje  iránti  lángoló  szeretettel. 

Pázmány  vitairatai. 

Számra  és  jelentőségre  nézve  messze  meghaladják  eddig  ismertetett  műveit 
vitázóiratai.  Pázmány,  bármily  buzgón  imádkozik,  bármily  világosan  magya- 
rázza az  evangéliumokat,  mégis  legjobban  szeret  vallási  harcot  folytatni.  Nem 
az  ájtatoskodó  cellában,  nem  a  szónoki  katedrán,  hanem  a  polémiák  csata- 
mezején érzi  magát  valóban  otthon.  Egy  igazán  szerzetesruhát  öltött  Toldi 
Miklós,  aki  viaskodik  csehvel  és  olasszal,  hazai  és  külföldi  ellenfelekkel,  aki  ver- 
senyez a  tornajátékon,  aki  ott  küzd  a  nyilt 
F  ütközetben,  aki  kész  karddal  és  buzogánnyal, 

A  V         JS-4      könnyű    dárdával   és    öklelő    szálfával    síkra 

■*■  *"      "*"^  "^"/     szállani  bárki  ellen,  ha  az  kétségbe  vonja  az  ő 

Q     ü     T     Q  M1  C      mennyei  ideáljának,  az  ő  örök   szerelmének, 

■  «.»*...<..«.       „  _-  fc.  „    .        az  egyedül  üdvözítő  római  katholikus  anya- 
MOTVVM       HVNGA-  ,  ,       i  ,,,. 

RICORVM       S  V  O         szentegyháznak,  a  tisztaságát  es  igazságát. 

C  I  N  C  T  A  Nem  retten  vissza  a  legerősebbektől,  de 

nem  kicsinyli  a  még  oly  gyöngéket  sem,  neki- 

■J^E  F  V  T  A  T  I  O.  ront   az    országos  hírű  Magyari  Istvánnak,  a 

A  fejedelmi  tanácsban  ülő  Alvinczi  Péternek,  de 

L    M  A  \j  i  A  K      \J  K-  összetapossa   a   csepregi   oskolamestereket  is, 

•yit&s  személyében   és   hol   egy  protestáns  együgyű 

HAMISSÍT   ASA.  prédikátor,  „  hol  egy  katholikus  főúr  képében  ; 

kezdi  a  bajvívást  férfikora  elején,  mint  isme- 
♦  Anno    Christi,  rétien  közrendű  jezsuita,  de  nem  kisebb  lel- 

kesedéssel   forgatja    a    fegyvert    hatvanadik 
100.  kép.  A  Hamisítás  címlapja.        évén  túl,  mint  az  ország  primása  és  az  egyház 

kardinálisa. 
E  harmincéves  irodalmi  háború  tele  van  fényes  hadi  tettekkel  és  egy  nagy 
döntő  ütközettel  is  megismerkedünk  a  folyamán.  Amint  tudjuk,  Pázmány  az 
első  párbajt  Magyari  Istvánnal  vítta.  Feleletében  a  lutheristák  és  kálvinisták 
fejére  fordítja  vissza  azt  a  vádat,  amelyet  Magyari  a  pápisták  ellen  hangoztatott. 
Magyarország  romlását  a  vallási  szakadások,  az  eretnek  találmányok  okozták, 
amelyekért  méltán  száll  a  nemzetre  isten  haragja.  Ez  a  harag  nem  is  múlik  el,  a 
csapások  nem  szűnnek  meg  mindaddig,  amíg  a  magyar  nép  vissza  nem  tér  a  római 
egyházba,  amíg  Magyarország  ismét  Regnum  Marianum-má  nem  lesz.  Látnivaló, 
hogy  a  vita  nem  csupán  vallási,  hanem  politikai  kérdések  körül  is  forog,  amelybe 
Pázmány  kettős  hévvel  vetette  bele  magát.  Még  inkább  politikai  természetű  az 
a  cáfolóirat,  amelyet  latinul  és  magyarul  bocsátott  közre  e  címen  :  Az  Magyar 
országi  Támadásoknak  hamissan  költött  eredetének  rövid  velős  Hamisítása  (1620) 
és  amely  a  Bethlen  Gábor  fölkelését  igazoló  Querela  Hungáriáé  ellen  irányul. 
Ebben  főkép  II.  Ferdinánd  királyt  védte  a  hitszegés  vádja  ellen. 

Leghosszabb  ideig  és  legnagyobb  hévvel  Alvinczi  Péter  kassai  prédikátor- 
ral, előbb  Bocskaynak,  majd  Bethlen  Gábornak  kedvelt  emberével  harcolt. 
Itt  már  Pázmány  volt  a  támadó  fél  ;  a  gúny,  az  irónia  ölő  mérgébe,  maró  levébe 
mártott  nyilakat  röpített  Alvinczira,  amelyeket  ez  nem  hagyhatott  viszonzatlanul 
sem  a  maga,  sem  az  egyháza  becsülete  érdekében.  Pázmány  különösen  azzal  a 
fogással  háborította  fel  Alvinczit,  amelyhez  hasonlóval  már  Sztárai  is  élt  a  katho- 
likusek  ellen.  Egy  korlátolt  és  tudatlan  prédikátor  képében  színlelt  alázattal 
közeledik  a  nagynevű  Alvinczi  Pé- 
terhez és  öt  fogas  kérdést  katéz 
hozzá,  mint  amelyekre  ő  a  maga 
csekély  tudományával  és  gyönge 
tehetségével  nem  tud  megfelelni. 
(Egy  Keresztien  Predikatortvl  S.  T. 
D.  P.  P.  Az  Cassai  nevezetes  tanító- 
hoz Alvinczi  Péter  V ramhoz,  Iratét  eot 
szép  levél  1609J  Később  saját  neve 
alatt  folytatja  a  vitát,  nevezvén 
magát  az  Jesuitak  rendin  való  legh 
kisseb  Tanitó-n&k.  Egy  évtizednél 
tovább  állanak  egymással  szem- 
ben, négyszer-ötször  is  egymásnak 
rontván,  mert  egyik  sem  akarja 
engedni,  hogy  az  utolsó  szó  a  má- 
siké legyen. 

A  XVI.  században  vitatott 
kérdésekhez  (papok  házassága,  szen- 
tek tisztelete  stb.)  most  egy  magyar 
történelmi  vonatkozású  pont  is  járul, 
hogy  »az  Pápisták  szabadsagot  ad- 
nak az  Hittel  kötőt  foghadásnak  fel 
bontására«.  I.  Ulászló  király  eskü- 
szegését,  a  szegedi  béke  megbontá- 
sát hánytorgatják  egymás  ellen, 
amiben  Alvincziék  szégyenletes  bűnt  látnak 
hez  való  köteles  hűséget. 


101.  kép.  A  Kalauz  címlapja. 


Pázmány  pedig  a  keresztyénség- 


A  Kalauz. 

Az  apró  csatározások  nem  merítették  ki  Pázmány  rendkívüli  harci  erejét ; 
nem  elégedett  meg  azzal,  hogy  egyesekkel  mérkőzött,  le  akart  számolni  az  egész 
protestantizmussal.  E  végre  alkotta  élete  legnagyobb  munkáját,  a  százados  küz- 
delemben döntő  hatású  Isteni  Igazságra  vezerleo  Kálavz-áX,  amely  férfikora 
delén,  1613-ban  jelent  meg  és  amely  még  az  ő  életében  két  kiadást  ért  (a  harmadik 
Hodoegus  oímet  is  visel).  Ez  az  óriás  terjedelmű  könyv  három  főrészre  oszlik  és 
benne  megtaláljuk  mind  a  három  Pázmányt  :  az  istenhívő  buzgó  keresztyént,  a 
szentírásmagyarázó  tudós  prédikátort  és  a  szenvedélyes,  győzhetetlen  vitatkozót. 


A  magyar  irodalom  tőrtéaete. 

Összefoglalja  benne  előbbi  vitairatait,  de  felhasználja  nagy  tanítómesterének, 
Bellarminnak,  Disputationes  című  híres  latin  munkáját,  amelyből  főképp  az  új 
tanítások  ellen  vesz  át  cáfoló  érveket,  anélkül  hogy  műve  eredetiségét  és  kivált 
önálló  szerkezetét  feláldozná.  A  Kalauz-h&n  nem  tudjuk,  hogy  mit  csodáljunk 
inkább  :  Pázmánynak  szertelen  tudományát-e,  vagy  fáradhatatlan  vitázóképes- 
ségét. 

Rengeteg  tudása,  a  legkülönbözőbb  helyekről  szerzett  ismereteinek  tömege 
szinte  elszédíti  az  olvasót,  annyival  inkább,  mert  Pázmány  gyakori  célzásokkal, 
folytonos  hivatkozásokkal,  tömérdek  egyenes  és  nem  egyenes  idézettel  örömest 
mutogatja  elméje  gazdag  tartalmát.  A  szentírás  és  az  egyházi  atyák,  a  reformá- 
torok iratai,  a  világ-  és  nemzeti  történelem  mind  tárt  könyvek  előtte,  amelyek- 
hez járulnak  a  mindennapi  élet  tapasztalatai,  a  különféle  olvasmányok  ;  mindez 
ott  forr  és  kavarog  a  Kalauzban,  kellő  helyen  felhasználva  és  célszerűen  el- 
osztva. De  a  tudóst  is  felülmúlja  a  hadakozó ;  éles  elmével  fejtegeti  egyháza 
hitelveit,  komoly  érvekkel  bizonyítja  igaz  voltukat,  könnyed  tréfával,  játszi 
kötekedéssel  tárja  fel  az  ellenvélemény  minden  '  gyönge  és  sebezhető  oldalát, 
bántó  iróniával  és  gyilkos  gúnnyal  támadja  legkiválóbb  reformátorokra,  magára 
Lutherre  és  Kálvinra  is.  Általában  sokkal  erősebb  a  támadásban  mint  a  véde- 
lemben, jobban  szeret  cáfolni  mint  bizonyítani ;  éppen  azért  művének  leg- 
érdekesebb része  az  utolsó,  ahol  a  régi  egyháztól  elszakadt  felekezeteket  sorra 
döntögeti,  az  új  tanítások  hirdetőit  egymásután  birkózza  le. 


Pázmány  írói  jelleme. 

Pázmány  a  Kalauzban  éri  el  írói  fejlődésének  tetőpontját,  nemcsak  tar- 
talmilag, hanem  nyelv  és  előadás  tekintetében  is.  Azt  az  élet-halálküzdelmet, 
amelyért  ő  hevült,  rég  felváltotta  a  béke,  azok  a  vitatott  kérdések,  amelyeket  ő 
a  műveknek  egész  sorozatában  fejtegetett,  ma  már  igen  kevés  embert  izgatnak  ; 
bennünket,  a  jelenkor  fiait,  Pázmány  főképp  mint  a  magyar  nyelvnek  alakító 
mestere,  mint  nagy  író-  és  szónokművész  érdekel. 

Bizonyos,  hogy  a  régi  magyar  nyelvet  senki  sem  ismerte  jobban,  a  magyar 
népnyelvnek  gazdag  kincseit  senki  sem  használta  fel  tudatosabban  és  hatható- 
sabban. Meglevő  analógiákra  számos  új  kifejezést  alkot,  ami  a  kortársak  előtt 
az  újdonság  színével  vonta  be  előadását ;  de  sokkal  szívesebben  él  a  nyelv  kész 
eszközeivel  :  velős  szólásokkal,  tősgyökeres  fordulatokal,  jóízű  közmondások- 
kal, találó  példabeszédekkel.  Míg  nyelvét  az  eredeti  és  népi  magyarosság  jellemzi, 
addig  stílusának  a  súlyos  méltóság,  a  hatalmas  erő  a  legfőbb  sajátsága.  Még 
ahol  előadása  könnyedebb,  mint  az  Imádságos  könyvben,  ahol  népszerűbb, 
mint  az  erkölcsi  tárgyú  prédikációkban,  stílusa  ott  is  hasonlít  a  hímzésekkel 
terhelt  díszruhához,  vagy  inkább  a  lovagi  ércfegyverzethez.  Egymásra  halmozott 
jelzőinek  súlya  alatt  szinte  roskadunk,  az  egymásba  ékelt  mellékmondatokból 
szerkesztett  periódusainak  ereje  majdnem  összeroppant  bennünket ;  hatalmas 
prózáját  olvasva,  ugyanaz  az  érzés  fog  el  bennünket,  mint  Toldi  Miklós  fegy- 
vereinek láttára,  kinek  —  a  költő  szerint  —  hárman  sem  bírnánk  el  súlyos  buzo- 
gányát, parittyaköveit,  öklelő  kopjáját.   Az  a  népi  magyarosság,  amely  végig- 


PÁZMÁNY  PÉTER  ÉS  KORA 

vonul  a  XVI— XVII.  század  irodalmán,  az  az  előadásbeli  súly  és  erő,  amely 
a  komoly  vallási  kérdésekhez  illett  és  amely  a  folyton  fegyverben  álló  magyar 
emberek  lelkének  annyira  megfelelt,  a  Pázmány  kö- 
nyörgő és  szónokló,  értekező  és  vitatkozó  prózájá- 
ban találta  meg  legtökéletesebb  formáját.  Ezért 
soroljuk  Pázmányt  ma  is  legnagyobb  stilistáinkhoz, 
nem  számítva  azt,  hogy  sokat  olvasott  és  még  töb- 
bet utánzott  műveivel  elősegítette  a  tiszavidéki 
nyelvjárásnak  általános  használatát  és  így  az  iro- 
dalmi nyelvnek  kialakulását. 

A  magyar  katholikus  egyház  Pázmányban  látja 
legkitűnőbb  főpapját  és  leggyőztesebb  vezérét,  a 
magyar  történelem  elösmeri  Pázmánynak  kiváló 
államférfiúi  képességeit,  mégis  a  magyar  irodalom - 
és  nyelvtörténetben  emelkedik  legmagasabbra,  mint 
nyelvformáló  őstehetség,  mint  íróművész,  mint  egy 
magyar  stilusfajnak   legkidomborodóbb  képviselője. 


102.  kép.   Pázmány  Péter 
címere. 


2.  Pázmány  társai  és  ellenielei. 

A  visszatérítés  nagy  munkáját  nem  végezhette  el  egy  ember,  sőt  nem 
is  egy  emberöltő.  Az  ellenreformáció  útját  Telegdi  Miklós,  Monoszlai  András 
és   Forgách   Ferenc   egyengetik   a   XVI.   század   utolsó   negyedében,   Pázmány 

Péter  hadjáratát  pedig  számos 
bajtárs  és  utóharcos  juttatja  tel- 
jes diadalra. 


Káldi  György. 

Munkatársai  közül  első  he- 
lyen áll  Káldi  György,  ez  a  tudós 
és  szelídebb  lelkű  jezsuita,  akire 
az  antireformáció  igen  nehéz  fel- 
adatot bízott  és  aki  megbízatását 
méltó  módon  végezte.  Pázmány 
és  a  katholicizmus  magyar  veze- 
tői jól  látták,  hogy  a  protestan- 
tizmusnak egyik  legfőbb  támasza 
a  nemzeti  biblia  ;  kiadták  tehát 
a  jelszót,  hogy  le  kell  fordítani 
magyarra  a  szentírást  és  a  katho- 
likus híveknek  katholikus  szel- 
lemű bibliát  kell  a  kezükbe  adni  a  Károü  Gáspár  fordítása  helyett.  Erre  a  mun- 
kára vállalkozott  Káldi  György  és  így  jelent  meg  Bécsben  1626-ban  a  második 
teljes  magyar  biblia  :  Szent  Biblia.  Az  Egész  Keresz'yénségben  bévótt  Régi  Deák 

botéból.  Magyarra  fordította  A'  Jesus  alatt  Vitézkedő  Társaság-béli  Nagy- Szom- 
bati Káldi  György  Pap.  Káldi  természetesen  a  Vulgatát  fordította  és  mindenben 
alkalmazkodott  a  katholikus  egyház  felfogásához.  Ha  a  közvetett  forrás  néha 
messze  eltéríti  az  eredeti  szövegtől  és  ha  az  értelembe  gyakran  csúsznak  szán- 
dékos és  szándéktalan  hibák,  Káldi  munkája  mégis  a  legjobb  magyar  bibliák 
közé  tartozik,  amely  magyarságra,  világosságra  nézve  sokhelyt  felülmúlja 
Karolinák  még  Szenczi  Molnár  megjavította  fordítását  is.  —  Irodalomtörténeti 
jelentősége  azonban  nem  is  fogható  a  kálvinista  bibliáéhoz.  Egy  kiadásnál  nem 
ért  meg  többet,  a  hívek  forgató  keze  nem  koptatta  el,  a  magyar  katholicizmus- 
nak  vérébe  nem  ment  át.  Ebből  is  látszik,  hogy  csak  a  szükség,  a  reformációval 
való  vetélkedés  teremtette  ;  a  szükség  elmultával  a  katholikus  egyház  vissza- 
tért a  Vulgatához,  a  magyar  nép  bibliájának  pedig  továbbra  is  megmaradt  — 
Károli  Gáspár  fordítása. 

Veresmarti  Mihály. 

Pázmány  népes  táborából  még  különösebben  magára  vonja  figyelmünket 
Veresmarti  Mihály,  akinek  élete  és  irodalmi  működése  hangosan  bizonyítja  a 
kor  szellemének  nagy  változását.  Míg  a  XVI.  század  református  prédikátorai 
szorongatás,  üldöztetés  közben  is  rendületlenül  megállnak  hitvallásuknál,  sőt 
az  új  tanítás  hirdetői  is  főkép  a  katholikus  egyháztól  elszakadt  papok  közül 
kerülnek  ki,  addig  a  XVII.  században  megtörténik  az  a  csoda,  hogy  egy  buzgó 
és  tudós  kálvinista  lelkipásztor,  Veresmarti  Mihály,  meghódol  a  katholicizmus- 
nak,  beáll  az  ellenreformáció  lelkes  harcosai  közé,  több  vitázó  művet  fordít 
és  ír,  sőt  írásba  foglalja  a  maga  Megtérésének  históriáját,  de  ez  nem  jelent  meg 
nyomtatásban.  Az  ellenreformáció  büszkén  hivatkozott  erre  a  hódításra,  a  jutal- 
mazásáról sem  feledkezett  meg,  Veresmarti  kedveltje  lett  Pázmánynak  és  mint 
pozsonyi  kanonok,  bátai  apátúr  halt  meg. 

Protestáns  vitázok. 

A  vallási  küzdelemben  teljes  erővel  résztvettek  a  protestáns  felekezetek  is. 
Legjobb  harcosaik  vonultak  ki  a  síkra,  kivált  a  Kalauz  megjelenése  után.  Pázmány 
e  legfőbb  műve  súlyos  bombaként  zuhant  az  akkor  hatalma  teljességében  levő 
reformáció  hívei  közé.  Egy  kis  ideig  néma  döbbenet  fogja  el  őket,  majd  föleszmél- 
nek, de  a  veszedelmet  nem  látják  át  a  maga  nagyságában.  A  dunántúliak  például 
apró  seréttel  lövöldöznek  a  nagy  ágyú  ellen.  Zvonarits  Imre  csepregi  lutheránus 
prédikátor  egy  agenda-fordítás  előszavában  (1614)  gondolta,  hogy  végez  a 
Kalauzzal,  de  Pázmány  Szyl  Miklós  néven  hamarosan  visszafordította  rájuk 
cégéres  cigányságikat  és  orcaszégyenítő  hazugságikat.  Ekkor  Zvonarits,  társul 
vévén  Nagy  Benedek  községi  mestert  és  más  hitsorsosait,  nagyobb  készülettel 
ostromolta  a  Kalauzt  Pazman  Péter  pironsági  címen  (1615),  amelyet  nemcsak 
Pázmány  vert  vissza,  hanem  Balásfi,  Tamás  bosznai  püspök  is  (Csepregi  Iskola 
1616.).  Balásfi  odaadó  katonája  az  ellenreformációnak  és  rajongó  híve  Pázmány- 
nak, aki  az  egyháza  és  vezére  ellen  intézett  támadásokat  a  maga  sérelmeinek 
érzi  és  határtalan  dühvel  próbálja  megtorolni. 

Közben  Alvinczi  is  elkészül  a  maga  tudom  ányos vitairatával,  amelynek, 
a  Kalauzt  követve,  Itinerarium  címet  ad  (1616)  és  amelyben  azt  a  legfőbb  kérdést 
taglalja,  hogy  melyik  az  igaz  és  világ  végéig  állandó  eklézsia,  a  pápistáké  vagy 
az  evangelikusoké-e  ? 

De  a  protestánsok,  tapasztalva  a  Kalauz  növekedő  hódítását,  nem  bíznak 
az  addig  közrebocsátott  vitairatok  erejében  és  külföldi  segítséghez  fordulnak 
a  Kalauz  ellensúlyozására.  Balduinus  Fride- 
ricust,  a  wittenbergi  egyetem  híres  tanárát, 
kérik  föl,  hogy  cáfolja  meg  Pázmányt.  Az 
idegen  segítség  későn  jött  (1626)  és  nem  sokat 
ért,  már  csak  azért  sem,  mert  Balduinus  lati-  104.  kép.  Alvinczi  Péter  aláírása. 
nul  írta  a  maga  munkáját.  Pázmány  azon- 
ban nem  hagyta  felelet  nélkül  és  hatalma  tetőpontján,  mint  győztes  hadvezér, 
könnyen  elnyomja  a  Kalauz  ellen  intézett  ezen  utolsó  támadást  A  setét  haynal- 
csillag  —  után  budoso  Luteristak  Vezetője  című  munkájában.  (1627.) 


A  vita  elfajulása. 

A  Pázmány-vezette  harmincéves  hadjárat  a  katholikusok  javára  dőlt 
el,  de  azért  a  harc  még  nem  szűnt  meg.  Egyrészt  a  győztes  katholikusok 
nem  állották  meg,  hogy  a  levert  ellenfélen  egyet-egyet  ne  rúgjanak,  másrészt  a 
reformáció  sem  volt  még  annyira  földre  taposva,  hogy  hívei  föl-föl  ne  szisszentek 
volna,  vagy  a  rugdosást  legalább  nyelvöltögetéssel  ne  viszonozták  volna.  Már 
Pázmányok  és  Alvincziék  küzdelmébe  is  vegyült  elég  bántó  személyeskedés, 
durva  gúny,  de  mikor  utódaik  tovább  folytatják  fa  csatározást,  Hajnal  Mátyás 
és  Sámbár  Mátyás  jezsuiták,  Pósaházi  János  sárospataki  professzor  és  Matkó 
István  zilahi  prédikátor  ajkáról  már  alig  hallatszik  egyéb  mint  alacsony  piszko- 
lódás,  mint  szitok  és  káromlás.  Az  elfajult  veszekedés  színvonala  kitetszik  már 
a  művek  címeiből,  melyek  között  ilyeneket  olvashatunk  :  Egy  vén  bial  orrára 
való  karika,  Bensült  veres  kolop,  Görcsös  bot,  Bányászcsákány  stb.  E  szennyes 
marakodás  emlékeztet  bennünket  a  fegyverhordókra  és  egyéb  szolgákra,  akik 
uraiknak,  a  fényes  lovagoknak,  vitézi  tornája  után  útszéli  korcsmákban  lerésze- 
gednek és  éktelen  szidalmak  között  agyabugyálják  egymást. 

A  század  második  felében  komoly  vitázás,  nemtelen  agyarkodás  szava 
egyaránt  csillapul,  míg  végre  teljesen  elnémul.  A  protestánsok  elhallgatnak  és 
csöndesen  tűrik  az  uralomra  jutott  katholicizmus  gúnyját  és  erőszakát.  Akik 
mégis  fölszólalnak,  azok  hamar  gályára  és  vérpadra  jutnak,  műveik  pedig  mág- 
lyára kerülnek.  A  vallási  viták,  a  hittudományi  érvek  vérbe  és  tűzbe  fulladnak. 

3.  Protestáns  tudósok :  Szenczi,  Geleji,  Apáczai. 
Pázmány  és  Szenczi  Molnár  összehasonlítása. 

Ha  az  ellenreformáció  korának  Pázmány  a  legnagyobb  szabású,  mintegy 
bámulatgerjesztő  héroszi  alakja,  szívbeli  rokonérzéssel,  meleg  érdeklődéssel  leg- 
inkább Szenczi  Molnár  Albert  felé  fogunk  fordulni.   Életük  pályája  majdnem 

ugyanazt  az   időközt  tölti  ki,   irodalmi   munkásságuk   körülbelül  ugyanarra  a 
harminc  évre  terjed,  műveik  közül  egyik-másik  nemcsak  keletkezése  idejében, 

hanem  okában  is  találkozik  egymás- 
sal, mégis  alig  képzelhetünk  elütőbb 
ellentétet,   mint  amely  e  kortársakat 
elválasztja  életük  külső  körülményeire, 
emberi  és  írói  jellemük  belső  vonásaira 
nézve  egyaránt.  Pázmány  fényes,  dicső 
pályát  fut  meg,  Szenczi  Molnár  Albert 
egyszerű  molnár  embernek  a  fia,  egész 
életén  át  alig  egyéb  kóbor   deáknál, 
vándor  tudósnál,  gyermekifjú  korától 
kezdve  késő  vénségéig  nyomorral  ve- 
sződik, elhagyottan,  Ínségben  hal  meg. 
Pázmány  a  harc  embere,  a  megtes- 
tesült ecclesia  militans,  Szenczi  Molnár 
a  béke  barátja,    aki    minden  hitvitá- 
nál   jobban  szeret  egy  szívhez    szóló 
zsoltárt,   aki  a  sivár  vallási  veszeke- 
dés teréről  örömest  menekül  a  magyar 
nyelv  szókincsének  összegyűjtéséhez, 
szabályainak  megállapításához.  Hité- 
hez egyébiránt  tántoríthatatlanul  ra- 
gaszkodik, nyugalmát  és   megélheté- 
sét áldozza  fel,  mikor  a  lutheránusok 
erőszakolják,  biztos  jövőt,  fényes  állást 
dob  el,  mikor  a  katholikusok  csábít- 
gatják. De  azért  érzi,  hogy  nem  harcra  termett ;  csak  kelletlenül  vesz  részt  a 
Kalauz  elleni  küzdelemben.  Azt  is  érzi,  hogy  ő  első  sorban  tudós  és  jámbor  hívő, 
akit  a  theológia  szőrszálhasogatásai  csak  kevéssé  érdekelnek,  a  vitázás  durvasági 
pedig  elrettentenek.  Olthatatlan  tudásszomj  egyesül  benne  nyugtalan  vándor- 
hajlammal ;  ha  tehette  volna,  élte  végéig  diákoskodott  volna  egyetemről  egye- 
temre költözve  és  országokat  járt  volna,  híres  tudósokat  és  tudománykedvelő 
férfiakat  látogatva.  A  renaissance  humanistája  és  a  magyar  reformáció  maradni 
nem    tudó    peregrinusa  olvadt  össze  az  ő  személyében,  amihez  járult  egy-két 
bohémszerű  vonás  is. 

Szenczi  Molnár  Albert  élete. 

Szenczi  Molnár  Albert  Szencen  született  1574-ben,  ahová  családja  a  székely- 
földről került.  A  tanulás  vágya  elszakítja  a  szülői  háztól,  előbb  Győrött  gyara- 
pítja ismereteit,  majd  kóborló  útján  elvetődik  Gönczre,  Károli  Gáspár  hajlékába, 
ahol  éppen  akkor  készül  sajtó  alá  a  visolyi  biblia,  huzamosabb  ideig  diák  Debre- 
czenben,  de  kevesli  a  kollégium  tudományát,  több  tudást  és  tapasztalatot  akar 
szerezni,  tehát  külföldi  akadémiákat  keres  föl,  ahová  még  homályos  írói  tervei 
is  vonják.   1590-ben  Wittenbergában  találjuk,  majd  átmegy  a  heidelbergi  egye- 

temre,  legtovább  pedig  a  strassburgi  főiskola  hallgatója,  ahol  megszerzi  a  bacca- 
laureatust.  Babérkoszorúja  csodálatosképpen  máig  is  megmaradt,  mintegy  jel- 
képezve irói  babérainak  a  hervadatlanságát.  Strassburgot  már  nem  önként 
hagyja  oda,  hanem  mert  a  felülkerekedett  lutheránusok  nem  tűrik  meg  a  kálvi- 
nista ifjút  és  nem  engedik  a  magisteri  fokot  elérnie.  Tanulmányainak  erőszakos 
megszakítása  világjárásra  indítja.  Bebarangolja  —  nagyobbrészt  gyalog  — 
Svájcot,  meglátogatja  Genfben  az  agg  Beza-t,  a  híres  reformátort  és  még  híresebb 
zsoltárfordítót.  Aztán  merészen  Olaszország  felé  fordul,  hogy  a  kálvinisták 
központja  után  megismerkedjék  a  katholikusok  fővárosával,  Rómával,  ahol 
talán  egy  födél  alatt  töltött  néhány  napot  a  már  akkor  felszentelt  Pázmánnyal. 
Tíz  évi  külföldi  tartózkodás  után  hazatér,  de  bármennyire  marasztják,  bár- 
milyen kedvező  állásokkal  biztatják,  ismét  német  földre  viszik  tanulásért  még 
folyton  égő  buzgalma  és  immár  megérett  irodalmi  tervei.  A  bibliát  akarja  javí- 
tott kiadásban  közrebocsátani,  magyar  szótár  és  nyelvtan  szerkesztése  forog 
elméjében,  új  zsoltárok  dallamai  zsonganak  lelkében.  Idegenben  töltött  újabb 
tíz  esztendő  alatt  megvalósította  mindenik  tervét,  hazai  és  külföldi  tudós  körök- 
ben rendkívüli  tekintélyre  emelkedett,  magyar  hitfelei  büszkeséggel  tekintettek 
reá  és  benne  látták  a  rekatholizáció  elleni  egyik  fő  támaszukat.  Hittak  is  haza 
biztató  szép  szavakkal,  sőt  szemrehányó  emlékeztetésekkel,  de  ő  nehezen  tudta 

magát  elhatározni,  már  csak  azért  is,  mert  közben  megházasodott,  nőül  vévén 
Vietor  Konrád  özvegyét,  Ferinari  Kunigundát.  Végre  1613-ban  elfogadja  a 
rohonczi  pródikátorságot,  de  itt  nem  volt  maradása,  sőt  a  gyulafehérvári  tanár- 
ság sem  bírta  itthontartani,  amellyel  megkínálta  Bethlen  Gábor,  mert  egy 
kóborgó  török-tatár  csapattól  úgy  megrémült  maga  is,  házanépe  is,  hogy  vissza- 
sietett Németországba,  ahol  megelégedett  az  oppenheimi  csekélyrendű  iskola- 
mesterséggel. Egyszerű,  de 
nyugodt  állásából,  újra  meg- 
kezdett irodalmi  munkássá- 
gából éppen  a  háború  vesze- 
delmei zavarták  ki,  amelyek 
elől  menekült  hazájából.  Ki- 
tört a  harmincéves  háború 
és  Tilly  katonái  őt  is  kifosz- 
tották és  megkínozták.  Ke- 
serves bujdosásban  töltött 
néhány  évet,  városról  városra 
vándorolva,  Hollandiában  és 
Dániában  is  megfordulva. 
Végső  ínségében  érkezett 
hozzá  Bethlen  Gábornak  má- 
sodszori meghívása.  Testben- 
lélekben  megtörve  jött  haza 
1624-ben,  egy  darabig  Kassán 
lakott,  majd  Kolozsvárra  köl- 
tözött, ahol  azt  sem  tudjuk, 
hogy  élte  utolsó  éveit  mikép 
töltötte  és  hogy  mikor  halt 
meg. 

Kortársai  és  az  utána 
következő  nemzedékek  oly 
hálátlanok  lettek  iránta,  hogy 
halála  idejét  (valószínűen  1634 
elején  hunyhatott  el)  nem  je- 
gyezték föl,  sírhelyéről  megfeledkeztek,  családját  pusztulni  hagyták,  emlékét 
nem  örökítették  meg. 

Szenczi  Molnár  irodalmi  munkássága. 

Szenczi  Molnár  Albert  mint  hit-  és  nyelvtudós  tett  felekezetének  és  korá- 
nak nagy  szolgálatokat,  mint  vallásos  költő  pedig  elévülhetetlen  dicsőséget 
szerzett  magának.  A  hitéért  való  buzgólkodás  és  a  filológiai  készültség  adatta 
ki  vele  Károli  Gáspárnak  megjavított  bibliáját.  (1608.)  Jól  tudta,  hogy  a  magyar 
protestánsoknak  milyen  hatalmas  erősségük  a  magyar  szentírás,  nem  akart 
azon  tűrni  semmi  repedést,  semmi  foltot,  sem  külső,  sem  belső  hibát.  Jobb 
rendbe  hozta  tehát  a  Károli-féle  bibliának  részeit,  elválasztotta  a  canonicus 

és  apocryphus  könyveket,  megtisztította  töméntelen  helyesírási  hibától  es  szá- 
mos tévedéstől,  kézbefoghatóbb  formába  öntötte  a  bibliát,  amelynek  születése 
körül  maga  is  ott  forgolódott.  Az  így  megjavított  és  kezelhetőbbé  tett  biblia 
egyrészt  könnyebben  terjedt,  másrészt  alapja  lett  a  későbbi  gondosabb  kiadá- 
soknak. 

Szolgálta  a  magyar  protestantizmust  hittani  és  hitbuzgósági  művekkel, 
de  csak  fordításokkal  ;  így  dolgozta  át  a  Heidelbergi  kis  kátét,  szerkesztett  egy 
Imádságos  könyvecskét,  lefor- 
dította Postilla  Scultetica  cí- 
men Scultetus  Ábrahám  hei- 
delbergi híres  udvari  prédi- 
kátornak nagyszámú  szent- 
beszédét, végül  vallástudo- 
mányának és  magyarnyelvi 
készültségének  teljes  felhasz- 
nálásával átültette  Kálvin 
Institutioját  1624-ben  Az  Ke- 
resztyéni Religiora  es  igaz  hitre 
való  tanitas  címen.  E  három 
utóbbi  munka  Pázmánynak 
egy-egy  művével  áll  szemben 
és  főkép  a  magyarnyelvű 
Institutio  volt  a  Kalauz  ellen- 
súlyozására szánva. 

Szenczi  Molnár  szótára  és  nyelv- 
tana. 

Mélyebb  nyomokat  ha- 
gyott nem  csupán  irodalmunk, 
hanem  művelődésünk  törté- 
netében két  nyelvtudományi 
munkája  :  szótára  és  nyelv- 
tana. Szótára,  amely  előbb 
Dictionarium,    majd    Lexicon 

Latino-vngaricvm  és  Ungarico-latinvm  címet  viselt,  1604-ben  jelent  meg  és  kettős 
célt  szolgált.  Első  sorban  a  mag}rar  tanulóknak  akart  könnyen  tájékoztató  és 
könnyen  forgatható  kézikönyvet  nyújtani,  mert  eddig  vagy  tárgyi  csoportok 
szerint  szerkesztett  szótárakkal,  vagy  a  rengeteg  terjedelmű  Calepinusszal  kel- 
lett vesződniök  ;  másrészt  a  külföldi  tudósoknak  is  alkalmat  óhajtott  adni, 
hogy  némi  fogalmat  szerezzenek  a  magyar  nyelvről,  főkép  gazdag  szókincséről. 
Molnár  maga  is  érezte  műve  fontosságát,  mert  nem  kisebb  embernek  ajánlotta, 
mint  Rudolf  császárnak  és  királynak,  akihez  személyesen  vitt  el  egy  példányt 
Prágába  és  aki  ezért  50  forint  jutalmat  adatott  a  szerzőnek,  sőt  udvari  tudó- 
saival felajánlotta  neki  a  bécsi  egyetemi  tanárságot,  természetesen  csak  úgy, 
ha  katholizál.   De  a  szótárnak  nem  a  császári  kegyes  fogadtatás  volt  az  igazi 

sikere,  hanem  az,  hogy  Molnár  a  maga  elé  tűzött  mindkét  célt  elérte.  Lexikonja 
nemzedékeken  át  forgott  a  magyar  diákok  kezén,  továbbá  felköltötte  a  külföld 

méltó  figyelmét  is,  mert  1708-ban  Beér 
német  tudós  német  szavakkal  is  kiegé- 
szítette. A  szótár  máig  is  megtartotta 
nyelvtörténeti  fontosságát,  mert  a  ma- 
gyar nyelv  régi  szókincsét,  de  jórészt 
szólásgazdagságát  is  legbővebben  és  leg- 
megbízhatóbban őrizte  meg  számunkra. 
Szótárával  szoros  kapcsolatban  van 
nyelvtana  (Novae  Grammaticae  Unga- 
ricae  . . .  Libri  Duo  1610),  nemcsak  azért, 
mert  egyik  legfőbb  pártfogója,  Móric 
hesseni  fejedelem  a  szótáron  felbuzdulva, 
biztatta  e  művének  a  megírására,  ha- 
nem mert  nyelvtana  is  ugyanannak  a 
két  célnak  a  szolgálatában  állott.  Csak- 
hogy nyelvtanával  elsősorban  az  idege- 
nekhez fordult ;  olyan  iskolai  rendel- 
tetésű könyvet  próbált  szerkeszteni, 
amelyből  másnyelvűek  megtanulhat- 
nak magyarul,  vagy  legalább  világos 
fogalmat  szerezhetnek  a  magyar  nyelv 
természetéről,  hangtani  és  egyéb  saját- 
ságairól ;  de  közben  hasznára  vált  a 
született  magyaroknak  is,  akiket  tuda- 
tosabbá tett  a  nyelv  birtokában  és  aki- 
ket ő  figyelmeztetett  először  a  magyar 
nyelvnek  addig  észre  nem  vett  tulajdonságaira.  Különben  azt  hitte,  hogy  mun- 
kája első  e  nemben,  mert  Sylvester  János  grammatikáját  nem  ismerte.  Az  első- 
séget mi  sem  vitathatjuk  el  tőle  annyiban,  hogy  úttörő  volt  az  idegeneknek 
magyar  nyelvre  való  tanításában.  Műve  két  részből  áll :  etimológiából,  ame- 
lyet mai  műszóval  alaktannak  neveznénk,  és  szintaxisból.  Mindkét  részében 
a  latin  grammatika  beosztását  követi,  ami  sok  visszásságba  és  következet- 
lenségbe sodorja,  de  amit  nem  csodálhatunk,  mert  akkor  még  minden  nyelv 
szabályai  a  latin  grammatika  rámájára  vonattak.  De  az  idegen  nyűg  sem 
akadályozza  abban,  hogy  a  magyar  nyelv  eredeti  jelenségeit  észre  ne  vegye ;  a 
névszóragozást  magas  és  mély  hangok,  tehát  a  hangzóilleszkedés  szerint  osztá- 
lyozza ;  azt  is  megállapítja,  hogy  törzsökös  magyar  szó  nem  kezdődhetik  mással- 
hangzócsoporton. Szóval :  magyar  és  idegen  egyaránt  tanulhatott  belőle  ;  volt 
is  elismerésben  része  nemcsak  a  külföldön,  amelynek  számára  készült,  hanem 
itthon  is,  ahol  még  a  katholikus  írók,  egy  Forgách  Ferenc,  egy  Pázmány  Péter 
is,  csak  jót  mondanak  felőle.  Valóban  sajnálnunk  lehet,  hogy  Szenczi  Molnár 
nem  folytatta  nyelvészeti  munkásságát,  hogy  egyrészt  hányatásai,  másrészt  a 
felekezete  érdekében  írt  dolgozatai,    a   fáradságos  fordítások  elvonták  attól  a 

tudományágtól,  amelyhez  az  ő  humanista  iránya  legközelebb  járt  és  amelynek 
művelése  nagy  hasznot  hajtott  itthon  a  magyar  tanulóknak  és  nem  kis  becsü- 
letet szerzett  a  magyar  névnek  a  külföldi  tudósok  körében. 

Szenczi  Molnár  zsoltárai. 

Szenczi  Molnár  Albertben,  a  hit-  és  nyelvtudósban,  költő  is  rejlett,  amit 
már  bohém  életmódjából  is  sejthetünk.  A  költői  ér  csak  egyszer  tört  ki  lelke 
mélyéből,  de  akkor  oly  gazdag  bőségben,  oly  hatalmas  erővel,  hogy  a  magyar 
költészet  és  verselés  történetében  kitörülhetetlenné  tette  a  nevét.  Külföldi 
tartózkodása  alatt  lefor- 
dította és  kiadta  a  tel- 
jes zsoltárkönyvet  e 
címen  :  Psalterium  Un- 
garicum  Szent  Dávid 
Királynak  es  Propheta- 
nac  Száz  ötven  Soltari 
az  Franciái  nótáknak 
es  verseknec  módgyokra. 
1607.  Herborn.  Két  ok 
indította  Molnárt  írói 
munkásságának  e  leg- 
főbb alkotására. 

A  magyar  zsoltár- 
költészet rendkívül  gaz- 
dag volt,  de  zavaros, 
egyenetlen,  töredékes, 
tartalmával  az  áhítatot 
ki  nem  elégítő,  versfor- 
máival az  érzékenyebb 
fület  bántó.  Tudjuk, 
hogy  a  XVI.  századnak 
minden  vallásosabb  ér- 
zésű és  verselésben  jár- 
tasabb embere,  Batizi- 
tól  Balassáig,  írt  zsol- 
tárokat, amelyek  be- 
jutottak a  különböző 
írott  és  nyomtatott 
énekgyüjteményekbe  és 
így  az  istentiszteletbe. 
E  tömérdek  fordítás  és 
átdolgozás  nem  adta 
vissza  az  egész  zsoltár- 
könyvet, mert,    a   hát- 

En  fiam  vagy,  ma  Iznltelek  fiamat. 

Kérjed  én  t-olera  'Tok  pogányokat,, 
Kiket  örökségül  neked  adok  , 
Pöld  kereksegm  fok  tartományokat 
Mindenütt  én  teneked  ajánlok  (dal  » 

i    Rontsd  meg  őket  re  nagy  hatalmadé 
Mint  i  földből  egelett  uerép  cdényi, 
Etatekirályi  vaspiltzaddal 
Verd  ok'i/c  ,  es  törd  apró  poidorjánkértt; 

Azért  PeieJelniek,  Bírák,  Királyok  , 
Ezekből  tanúságot  vegyetek  , 
Ei  magatokat  ;ol  mcggondol|áiok-s 
Kik  c  fnldon  regnáltok,  i  téliek  - 

C    Szoljí'iaiok  ez  hatalmas  VRnjR  t 
Iga?  félelemmel,  |án,bor  élcae! 
Örvendezzetek ö  nagy  voltának  > 
De  ezekis  legyenek  reaegtíTel. 

Tsókol|áiok  e'néktck  küldőit  FiaJr- 
Hogy  erőien  meg  ne  haragudjék  , 
Bl  ne  mtiliflitok  parupj fblai|at, 
Mel-i  Görnyuképen  elkeli  ve»netek 

7  Meri  gyikortahogy  mgyé  fsm  vélnéd; 
Mint  a'febes  tüz  ,  felgerjed  harrgja. 
Te  .ízért  tellyeíÉivvel  ellndgyed  ; 
Boldog  akt  magát  ez  URra-bizza. 
I  ír      S  O  L  í  A  RJ 

Kánjirtift  Sávia'nc^.  ^i/hlcrvtllstt: 


A  Feledelmek  tanatfnt  larrntk  . 
Aillten  eMenertfskötcllteenek  ." 

&aEjgjgg^jgSgisi 

6t «  o  Chrilhisarj.  támadijat!" 


Bngeoiei  i    én  Iftsnein  ! 


Nagy  ldk  ellciiacgiii), 

110.  kép.  Szenczi  Molnár  első  és  második  zsoltára. 

térbe  szorított  Bogáthiét  nem  számítva,  sem  egység,  sem  rendszer  nem  volt 
bennük,  a  legtöbb  pedig  gyarló  előadásánál,  homályos  értelménél ,C nehézkes 
verselésénél  és  vontatott,  esetleg  illetlen,  dallamánál  fogva  alkalmatlan  volt 
templomi  használatra.  De  talán  mind  e  fogyatkozások  nem  késztették  volna 
Szenczit  költői  tevékenységre,  ha  külföldön  meg  nem  hatják  lelkét  a  Marot-Béza 
francia  zsoltárainak  német  és  latin  fordításai  és  ha  zenei  érzékét  el  nem  ragad- 
ják az  ugyancsak  francia  Goudimelnek  sokkal  fejlettebb  melódiái. 

Vallásos  érzése  és  műveltebb  ízlése  egyaránt  parancsolta,  hogy  a  magyar 
reformátusoknak  egy  új  és  teljes  zsoltárkönyvet  nyújtson,  amely  költői  dik- 
ciójával  és  verselésével  a  legnagyobb  magyar  költő,  Balassa,  nyomdokain  jár- 
jon és  amely  dallamaival  külföldi  magaslaton  álljon. 

így  született  meg  Szenczi  Molnár  Albert  zsoltárkönyve,  amelynél  nagyobb 
hatású  művet  alig  ismerünk  és  amelyhez  jelentőségre  nézve  csak  a  Károli-féle 
biblia  fogható  a  magyar  irodalom,  nyelv,  általában  művelődés  történetében. 
Szenczi  Molnár  méltó  tolmácsa  lett  Szent  Dávid  fenséges  himnuszainak,  kivált 
az  istenbe  vetett  törhetetlen  hitnek,  a  töredelmes  bűnbánatnak  találja  meg 
az  igaz  szavát,  az  őszinte  hangját  ;  költői  előadása,  ha  ódái  szárnyalást  ritkán 
vesz,  a  komoly  méltóság  színvonaláról  sohasem  száll  le  ;  verselése  is,  ha  nem 
oly  könnyed  és  nem  olyan  sűrűn  rímelő  mint  Balassáé,  változatos  és  a  bár 
idegen,  de  hangzatos  dallamokhoz  illeszkedő.  Nem  csoda,  hogy  e  zsoltárok  csak- 
hamar meghódították  a  magyar  protestánsokat.  Egy  kevés  ideig  ugyan  még 
küzdeniök  kellett  a  régi  fordításokkal,  a  megszokott  nótákkal,  a  hagyományhoz 
ragaszkodó  egyházi  emberek  makacsságával,  de  lassankint  győzelmeskednek 
ez  akadályokon,  s  mikor  csatlakoznak  a  biblia  kiadásához  (1608 — 1612)  és  kivált 
mikor  helyet  foglalnak  a  Gönczi-féle  énekeskönyvben  (1635),  attól  fogva  mond- 
hatni egyeduralmuk  biztosítva  van  ;  még  a  XVII.  század  folyamán  25-ször 
jelennek  meg,  azontúl  pedig  szinte  felsorolhatatlan  számú  kiadásokban  forog- 
nak közkézen,  századokon  át  szállva  a  templomokból  az  ég  felé,  százezrek,  sőt 
milliók  szívét  töltve  be  vallásos  megnyugvással  és  isteni  vigasszal.  Az  idők  folya- 
mán némi  változáson  és  megújhodáson  át-átmentek,  de  velejükben  máig  meg- 
maradtak, mert  újabban  tervezett  átköltésük,  új  énekekkel  való  helyettesíté- 
sük, nem  sikerült.  Nem  kevésbé  mély  nyomokat  hagytak  a  zsoltárok  nyelvün- 
kön és  verselésünkön  ;  számos  szó,  szólás,  fordulat  kelt  belőlük  szárnyra,  a 
magyar  költészet,  kivált  a  vallásos,  hosszú  ideig  és  számtalan  esetben  utánozta 
Szenczi  Molnár  rímeit,  verssorait  és  strófaszerkezeteit. 

A  magyar  lélek  nemes  táplálói,  a  magyar  nyelv  és  verselés  kedvező  for- 
málói között  egyik  első  hely  illeti  meg  Szenczi  Molnár  Albertet.         jT.r;: 

Oeleji  Katona  István.  L2 

Amíg  Pázmány  a  szorosabb  értelemben  vett  Magyarországon  leverte  a 
reformációt,  addig  Erdélyben  a  protestantizmust,  kivált  a  kálvinista  egyházat, 
hatalma  tetőpontjára  emeli  Geleji  Katona  István,  ez  a  kálvinista  Pázmány. 
Erős  hit,  nagy  tudomány,  vitatkozó  kedv  csakúgy  egyesült  benne  mint  nagy 
kortársában  ;  mindehhez  még  rendkívüli  szívósság  és  kíméletlenség  járult  minden- 

rendű  ellenfelei  ellen.  Bajos  megmagyarázni,  hogy  szellemi  képességeit  és  harci 
készségét  miért  nem  vitte  a  katholikusok  ellen  folyó  nagy  küzdelembe  ;  talán 

111.  kép.  A  Gradual   címlapja. 

szűkkörű  elbizakodottságában  nem  vette  észre,  hogy  mi  történik  a  királyi  Magyar- 
országon, vagy  inkább  számolt  erejével  és  azt  csak  arra  tartotta  elegendőnek 

hogy  szűkebb  hazájában  biztosítsa  a  maga  felekezetének  uralmát.  Annyi  bizo- 
nyos, hogy  püspöki  tekintélyét,  Bethlen  Gábornál  és  majd  Rákóczi  Györgynél 
való  nagy  befolyását,  arra  használta  fel,  hogy  az  egyházában  mutatkozó  sza- 
kadásokat, a  presbiterianusokat,  independenseket  elnyomja,  az  unitáriusokat 
visszaszorítsa,  a  szombatosokat  vagy,  amint  ő  nevezi,  a  zsidózókat,  kiirtsa.  Evégre 
irtana  vitázó  irodalom  legtestesebb,  kézbe  is  alig  fogható  terjedelmű  köteteit,  a 
Titkok  titkát  és  a  Váltság  titkát  (1645 — 1649),  amelyek,  ha  durvaságban  nem 
is,  de  sivár  gyűlölködésben,  azonkívül  elmeterhelő,  nehézkes  előadásban  felül- 
múlják a  két  század  minden  polémikus  termékét. 

Geleji  Katona  élete. 

Az  irodalomtörténet  nem  is  e  munkáiért  foglalkozik  vele,  hanem  egy  ren- 
geteg tartalmú  énekgyüjteményéért  és  egynéhány  lapnyi  nyelvészeti  munkács- 
kájáért,  amelyek  bizonyítják  mély  vallásos  érzését,  költői  fogékonyságát  és 
nyelvi  dolgokban  éles  elméjét.  Ezért  érdemes  életének  legfőbb  mozzanataival 
is  megismerkednünk.  Gelejben  született  1589-ben ;  gyermekkorában  kóbor 
tatárok  elrabolták,  de  anyja  rátalált  és  kiváltotta.  Kiváló  tehetségével  és  rend- 
kívüli szorgalmával  magára  vonta  Bethlen  Gábor  figyelmét,  aki  kiküldte  a 
heidelbergi  egyetemre,  majd  pedig  unokaöccse  nevelését  bízta  reá.  Megnyerte 
a  hozzá  hasonló  szigorúságú  Keserűi  Dajka  János  erdélyi  püspöknek  is  a  kegyét, 
akinek  halála  után  ő  ült  a  püspöki  székbe.  I.  Rákóczi  Györgynek  legbizalma- 
sabb embere  lett  és  a  fejedelmi  hatalomra  támaszkodva  folytatta  kérlelhetetlen 
harcait  nemcsak  a  másvallásuak,  hanem  a  másnézetüek  ellen  is.  Egyházát 
megerősítette  és  századokra  kihatóan  szabályozta  ;  1649-ben  halt  meg. *     | 

Az  Öreg  Graduál. 

Geleji  Katonának  egyházszabályozó  törekvéseiből  folyt  az  említett  ének- 
gyüjteménynek  a  kiadása,  annak  a  munkának,  amely  valószínűen  a  leghosz- 
szabb  címet  viseli  a  magyar  irodalomban,  de  amelyet  röviden  Öreg  Graduáln&k 
nevezünk.  A  gyűjtést  még  Keserűi  Dajka  János  kezdte  meg  Bethlen  Gábor 
hozzájárulásával,  de  az  összeszedett  tömérdek  anyagot  csak  Geleji  Katona 
nyomatta  ki  (1636)  I.  Rákóczi  György  költségén,  aki  a  munkának  összesen 
200  példányát  ajándékba  küldte  szét  a  nagyobb  református  eklézsiáknak.  A  gyűj- 
teménynek bevallott  célja  volt  a  templomot  az  istentisztelethez  szükséges 
mindennemű  énekkel,  könyörgéssel,  imádsággal,  szertartáskövetelte  szöveggel 
ellátni,  azonkívül  a  magánáhitatnak  is  bőséges  táplálékot  nyújtani.  Kevésbé 
nyíltan  hirdetett  tendenciája  pedig  az  volt,  hogy  a  református  énekköltészetet 
megtisztítsa  minden  katholikus,  lutheránus,  presbiteriánus,  unitárius  és  szom- 
batos mellékíztől,  de  kiváltképp  hogy  megóvja  az  olyan  veszedelmes  újításoktól, 
aminőknek  Geleji  tekintette  Szenczi  Molnár  Albert  idegen  szabású  és  idegen 
nótájú  zsoltárait.  Evégre  függesztette  a  Oraduálhoz  a  zsoltárkönyvet  Károli 
Gáspár  fordításában,  de  —  tudjuk  —  e  törekvése  kudarcot  vallott,  mert  éppen 
egy  évvel  előbb  (1635)  kerültek  bele  Szenczi  Molnár  zsoltárai  a  közkézen  forgó 

Gönczi-féle  énekeskönyvbe,  hogy  ott  és  a  protestáns  nép  lelkében  végleg  helyet 
foglaljanak.  A  kitűzött  céloktól  egészen  elütő  eredményt  ért  el  az  Öreg  QradvM% 
amiért  az  irodalomtörténet  nem  lehet  elég  hálás  szerkesztőinek  és  kiadóinak  ; 
mint  valami  óriási  éléskamra,  megőrizte  számunkra  a  reformáció  vallásos  költé- 
szetének majdnem  egész  termését,  a  felséges  himnuszoktól  kezdve  az  apró  cere- 
móniákig ;  emellett  a  régi  magyar  zenének  is  gazdag  tárháza. 


A  Magyar  (xraiiimatikácska. 

A  szabályozó,  a  rendteremtő  vágy  vitte  Magyar  Grammatikácskája,  meg- 
írására (1645).  Nem  tűrhette  a  helyesírásban  uralkodó  feneketlen  zavart,  azt, 
hogy  )>csaknem  mennyi  magyar  vagyon,  megannyi  módon  ír«,  egységet  akart 
létrehozni ;  ezért  felállította  az  etimológiai  elvet,  amelyhez  a  helyesírásnak 
alkalmazkodni  kell  és  amelyet  ő  annyira  vitt,  hogy  üdnep-et,  ov-ot  (ó,  régi)  és 
hatalomval-t  ír.  Szigorúan  hirdetett  és  majdnem  következetesen  végrehajtott 
szabályának  lett   is  fo- 

ganatja  ;  a  legkiválóbb 
nyelvészek  elfogadták  a 
szófejtést  a  helyesírás 
alapjául.  Nem  kevés  hí- 
vőre talált  a  magyar 
nyelv  rokonsága  felől 
vallott  véleménye ;  a 
rendíthetetlen  vallásos 
meggyőződés  ■]  ere j  ével 
állítja,  hogy  a  magyar, 
mint  keleti  ősnyelv,  a 
zsidóval  tart  legköze- 
lebbi rokonságot ;  ezzel 
megnyitja  az  útját  egy 
majdnem  két  századig 
elhúzódó  tudományos 
tévedésnek,  a  magyar- 
zsidó nyelvhasonlítás- 
nak. Grammatikácskájá,- 
ban,  amely  különben 
nem  rendszeres  nyelv- 
tan, hanem  éles  meg- 
figyeléseknek és  találó 
megjegyzéseknek  gyűj- 
teménye, az  a  legérde- 
kesebb jelenség,  hogy 
Geleji  Katona  István, 
a  hagyományokhoz  való 
ragaszkodásnak     és     a 

makacs  maradiságnak  ez  a  megtestesülése,  merész  nyelvújítóként  tűnik  elénk. 
Üj  szók  alkotásának  a  szükségét  hangoztatja,  főkép  azt  tartja,  hogy  amit  a 
deák  egy  szóval  fejez  ki,  arra  a  magyar  se  használjon  körülírást.  Nem  áll 
meg  az  elméletnél,  hanem  példát  is  ad  szokatlan  összetételekre  és  új  képzésű 
szavakra,  amelyek  közül  számos  (képzemény,  feltétel,  mennyiség)  máig  is  meg- 
maradt. A  magyar  nyelv  hajlékonyságát,  képzőkben  való  gazdagságát  azzal 
bizonyítja,  h«gy  egy-egy  szótőből  tömérdek,  majdnem  a  lehetetlenségig  menő 
áj  alakot  formál  (kér,  kéret,  kéremény,  kérendeni,  él,  eleven,  élevény,  élékeny  stb.). 
GrammatikáGskája,  eszerint  nemcsak  az  első  magyarul  írt  nyelvtani  dolgozat, 
hanem  a  magyar  nyelvújításnak  is  első  tudatos  és  bátor  úttörője  Az  ének- 
gyűjtő  és  nyelvész  dicsősége  így  fényesíti  meg  Gelej-i  Katón?  Tstyánnaü  külön- 
ben komor  és  rideg  alakját. 

Apáczai  Cseri  János. 

Az  önzetlen  úttörőnek,  a  rajongó  reformálónak  megható  tragikuma  mered 
reánk  Apáczai  Cseri  János  rövidre  szabott  életéből  és  töredékes  munkásságából. 
Apáczai  szomorú  sorsa  sokszor  megismétlődik  a  magyar  művelődés  történeté- 
ben ;  a  tanítás  és  nevelés  új  elveit  hirdető  apostolok  közül  nem  egy  lett  vér- 
tanúvá, a  társadalmi  és  nemzeti  megújhodás  bajnokai,  a  haladó  tudomány 
magvetői  közül  hány  meg  hány  folytatott  sikertelen  küzdelmet  és  tekintett 
élete  végén  kalásztalan  mezőre  vissza. 

Apáczai  Cseri  (Csere  néven  is  nevezik)  János  1625-ben  született  a  barcasági 
Apáczán,  szegény  jobbágy  szülőktől.  Szenczi  Mohiáréhoz  hasonló  tudásszomj  lako- 
zott benne,  ez  hajtotta,  hogy  Kolozsvárra,  majd  Gyulafehérvárra  menjen  tanulni. 
Mindkét  iskolában  annyira  kitűnt,  hogy  tanárainak  ajánlatára  Geleji  Katona 
kiküldette  a  fejedelem  költségén  külső  akadémiákra,  öt  évet  töltött  a  hollandi 
egyetemeken,  főképp  Utrechtben,  ahol  számos  nyelvet  tanult,  tömérdek  különféle 
ismeretet  szerzett,  sőt  a  theológiának  doktora  lett.  Odakünn  családot  is  alapí- 
tott és  bizonyára  boldogult  volna  is,  de  szíve  vágya  és  irodalmi  tervei  haza- 
hozták. Nagy  készültségének  és  jó  hírének  megfelelő  állást  kapott  Erdélynek 
legfőbb  iskolájában,  a  gyulafehérváriban.  De  a  tanításért  és  tudományokért 
való  buzgóságát  félremagyarázták,  vallásos  és  bölcseleti  meggyőződését  meg- 
gjranusították  ;  először  tanártársai  léptek  föl  ellene,  majd  udvari  jó  emberei 
idegenedtek  el  tőle.  Felebbvalója,  a  Bisterfeld  helyébe  került  francia  professzor, 
Basire,  az  akkor  félelmes  independentizmussal  vádolta  és  II.  Rákóczi  György  egy 
rosszul  sikerült  disputáció  után  megfenyegette,  hogy  a  vízbe  vetteti  vagy  a 
toronyból  taszíttatja  le.  Egyelőre  megelégedett  azzal,  hogy  áthelyezte  a  kisebb- 
rendű kolozsvári  iskolához,  önérzetében  megbántva,  a  vüág  előtt  megalázva, 
költözött  Kolozsvárra,  de  hivatásának  tudata  és  tanítványainak  vele  menő 
szeretete  nem  hagyta  csüggedni,  a  régi  lelkesedéssel  tanított  és  munkálkodott, 
újabb  meg  újabb  javaslatokat  vetett  fölszínre,  egy  erdélyi  egyetem  lehetőségét 
fejtegette,  de  lázas  munkája,  merész  tanításai  és  ábrándos  tervei  közül  kira- 
gadta a  pusztító  sorvadás,  amely  35-ik  évében,  1659  utolsó  napján  szakította 
ketté  életét,  mielőtt  eszméit  megvalósíthatta  és  magához  méltó  tanítványokat 
nevelhetett  volna.  Kortársai  közül  is  méltányolták  néhányan,  —  egyik  tanít- 

ványa,  Bethlen  Miklós  kancellár,  áradozva  magasztalja  —  de  tulajdonkép  csak 
az  újabb  kor  (ismerte  fel  nagyságát,  állapította  meg  a  magyar  tanítás  és  tudo- 
mány történetében  korszakos  jelentőségét. 

Apáczai  mint  nevelő Tés  tanító. 

Apáczai  nevelő  és  tudós  volt  a  szó  legnemesebb  értelmében.  Rajongott 
az  iskoláért,  amelyben  az  ország  legerősebb  fegyverét  látta  és  amelytől  a  leg- 
több társadalmi  és  nemzeti  bajnak  az  orvoslását  várta.  Az  egész  közoktatást 
át  akarta  alakítani  az  anyaiskoláktól  (elemi)  a  deákiskolákon  (gimnázium)  keresz- 
tül az  akadémiákig,  amelyek  közül  legalább  egyet  egyetemmé  óhajtott  volna 
fejleszteni.  Az  elemi  oktatást  ingyenesnek  kívánta,  a  gimnáziumba  bevitte  a 
reális  tárgyakat,  az  akadémiát  az  igazi  tudományok  műhelyének  szánta,  az  egész 
közoktatást  pedig  igyekezett  lehetőleg  felszabadítani  az  egyház  nyomasztó  gyám- 
kodásától. Reformjait  leginkább  abban  a  két  latin  székfoglaló  beszédében  fejte- 
gette, amelyekkel  gyulafehérvári,  majd  pedig  kolozsvári  tanszékét  elfoglalta 
(De  studio  sapientiae,  De  summa  scholarum  necessitate) .  Amily  lelkesen  hangoz- 
tatta magasztos  eszméit^  oly  kevéssé  értett  a  megvalósításukhoz,  vagy  legalább 
a  népszerűsítésükhöz,  sőt  magát  is  népszerűtlenné  és  gyűlöltté  tette.  Hiszen 
még  ma  is  veszéllyel  jár  azt  követelni,  hogy  a  tanulók  többet  tanuljanak,  a 
tanárok  jobban  és  hivatásból  tanítsanak,  a  község  (egyházi  és  világi  egyaránt) 
fordítson  nagyobb  költséget  az  iskolára,  a  tanítót  becsülje  annyira  mint  a  papot 
stb.  Ilyen  követelésekkel,  a  hívatlan  tanulók,  tanítók,  papok  és  iskolai  elöljárók 
elleni  kifakadásokkal,  a  tudatlanság  és  műveletlenség  megbélyegzésével  egy-két 
jobb  lelket  fölrázott,  de  a  tömeget  elriasztotta,  reformjait  pedig  száz  esztendőnél 
is  hosszabb  időre  eltemette. 

Apáczai  mint  polihisztor  és  bölcselő. 

Oktatási  terveivel  szoros  kapcsolatban  van  tudományos  munkássága, 
mert  mindkét  művét,  amelyeket  hátrahagyott,  az  iskolának,  a  magyar  tanítás- 
nak szánta.  Még  külföldi  tanulása  idején  elhatározta,  hogy  magyarul  szólaltatja 
meg  az  összes  tudományokat  és  ezek  között  főkép  a  bölcseletet ;  így  született  meg 
Magyar  Logikácská ja  (1654.)  és  Magyar  enciklopédiája  (1655.).  E  műveiben,  melye- 
ket jórészt  még  pályája  kezdetén,  utrechti  tartózkodása  alatt,  írt,  Apáczai  nem 
viszi  előbbre  a  tudományokat,  még  önálló  feldolgozónak  sem  mutatkozik,  de  azért 
el  kell  ismerni  többszörös  jelentőségüket.  Első  sorban  Apáczai  minden  tudományt 
magáért  művel,  nem  rendeli  alá  sem  politikának,  sem  az  akkor  mindent  elnyelő 
theológiának.  Mikor  az  Enciklopédiában,  mint  az  első  magyar  polihisztor,  össze- 
foglal vagy  12  tudományágat,  a  filozófiát,  logikát,  dialektikát,  mathematikát, 
geometriát,  geográfiát,  fizikát,  természetrajzot,  históriát,  ethikát  és  theológiát 
(12-ik  a  grammatika  lett  volna),  e  különböző  forrásokból  vett,  jobban  mondva 
átvett,  kivonatokkal  nincs  egyéb  célja,  mint  a  legszélesebb  körű  ismeretet  nyúj- 
tani, mint  a  magyar  tanulókat  a  legkülönbözőbb  irányokban  tájékoztatni. 
A  maga  egyéniségéből  csak  akkor  vegyít  bele,  mikor  ismételten  hangoztatja 

az  iskolák  végtelen  fontosságát,  mikor  a  tudatlanságot  és  tétlenséget  hirdeti 

a- legnagyobb  nemzeti  csapásoknak,  mikor  felháborodik  az  örökös  jobbágyságon 

és  a  zsellérnek  is  emberhez  méltó  életfönntartást  követel. 

Még  jelentősebbekké  teszi  e  műveket,  hogy  az  újkori  bölcselet  sugarai 

ragyognak  rájuk.  Apáczai  az  első  magyar  ember,  aki  csatlakozik  Descartesnak 

világfölfogást  átalakító  filozófiájához ;  nem 
szakad  el  egészen  a  régibb  bölcselőktől, 
nagy  tiszteletben  tartja  Ramus  Pétert,  a 
reformáció  híres  tanítómesterét,  azonban 
Descartes  legfőbb  tanítását  nemcsak  elfo- 
gadja, hanem  magyarba  át  is  ülteti. 

De  legfontosabb  és  legmaradandóbb 
műveiben  az,  hogy  magyarul  szólnak. 
Nagy  és  merész  gondolat  volt  Apáczaitól 
a  legnehezebb  tudományokat  is  mag}far 
nyelven  művelni,  a  legel  vontabb  fogal- 
makat is  magyarul  kifejezni,  mikor  a 
latin  volt  a  tudományoknak,  kivált  a 
filozófiának  elfogadott  és  majdnem  szen- 
tesített nemzetközi  nyelve.  Lélekfárasztó 
és  erővesztő  munkába  került  Apáczainak 
e  vállalkozása,  kivált  hogy  Geleji  Katonát 
követve,  a  műszavakat  és  műkifejezéseket 
is  igyekezett  magyarul  visszaadni.  A  tö- 
retlen úton  gyakran  fennakadt  és  több- 
ször megbotlott,  de  a  magyar  tudomá- 
nyos nyelv  fejlődését  mégis  megindította 
és  verejtékes  próbálkozásai  közül  számos 
sikerült  alkotás  (értelem,  szarvas  okosko- 
ULTR  AJECT.I,  dás>  osztandó,    osztó,    maradék    stb.)    ma- 

fc-X  OíEcina  ]  O  a  ff  N  i  S  á  Wa*.£  S  *        radt    reánk    és    hirdeti   az    első    magyar 
Bt  RGB,  cla  la  c  1,1  Ji.  nagy  nevelőnek   és   igaz   tudósnak    örök 

j4.  Történeti  munkák. 
Petthö,  Szalárdi,  Kemény. 

Az  ellenreformációnak,  ha  működését  teljessé  akarta  tenni,  gondoskodni 
kellett  egy  olyan  történelmi  munkáról,  amely  Heltai  Gáspárnak  protestáns 
szellemű  krónikáját  ellensúlyozza  és  a  magyar  történelmet  katholikus  felfogás 
szerint  mutassa  be.  Ezt  a  feladatot  Petthö  Gergely  végezte,  egy  horvát-magyar 
főúr,  aki  a  történeti  eseményeket  a  hunokon  kezdi  és  az  1626.  évig  viszi.  Műve 
legnagyobb  részéhez  az  anj'agot  —  amint  maga  vallja  —  »sok  rendbéli  fő  his- 
tóriás könyvekből «  szedegette,  főképp  Bonfiniusból,  Heltaiból,  Istvánffyból, 
önállóan  csupán  a  XVI.  század  utolsó  és  a  XVII.  század  első  negyedét  adja  elő  ; 

ugyancsak  e  részekben  mutatja  ki  legerősebben  katholikus  elfogultságát,  amely 
odáig  megy,  hogy  még  Bocskay  Istvánt  sem  átallja  átkozottnak,  hona  meg- 
rontójának  nevezni.  A  műnek,  amely  különben  jellemzően    Bécsben,    császár 

»  R  ó  V  I  D 

MAGYAR 

CRONICA 


^FO  HIS 


O-Vl 


E  LI 

RIAS 

Könyvekből  nagy  ízorgalma- 

Sicut  Gentes  qú?s  delevit  Dominns  in  itroitu  tuo: 
ita  vos  penbitrs ,  fi  inobedrentcs  fueritis  yocí 
Domini  D  e  f  veítn.  Deut:  8.  cap. 

Non  fűit  qui  ínfukaret  populo  iíh,  nifi  qunndo  rc- 
ccflltá  cuhtí Domini  De  i  fui.  Iudith-s-  cip. 


Nyomtattatot  Bécsben  Ccjmeroviru  Mátthé,  Csáfzár    sC^Cé' 

114.  kép.  Petthő  krónikájának   címlapja. 

urunk  6  fölsége  udvari  könyvnyomtatójánál  jelent  meg  (1660),  a  jelentősége 
abban  áll,  hogy  a  jezsuiták  bevitték  iskoláikba,  egy  XVIII.  századi  jezsuita 
tanár,  Spangár  András,  ki  is  egészítette,  s  ezt  a  felekezeti  gyűlölségben  fogant, 
eseményferdítő  könyvet  olvasták  és  tanulták  a  katholikus  iskolák  növendékei 
több  mint  száz  éven  át. 

A  protestáns  történetírók  majdnem  kivétel  nélkül  erdélyiek  és  jórészt 
latinul  írnak.  A  magyar  szerzők  közül  az  ellenreformáció  korára  esnek,  egy- 
szersmind a  későbbi  történetírók  köréből  is  kiemelkednek,  Szalárdi  János  és 
Kemény  János.  Szalárdi  a  két  Rákóczi  G}?örgy  alatt  szolgálta  az  erdélyi  kancel- 
láriát, a  történelmet  mozgató  személyekhez  elég  közel  állott,  hogy  egyénileg 
színessé  és  megbízhatóvá  tegye  Siralmas  magyar  krónikáját,  amely  Szapolyai 
János  trónraléptétől  Kemény  János  haláláig  beszéli  el  Erdély  történelmét. 
Mélyen  vallásos  érzésű,  egész  előadásán  a  biblia  szelleme  vonul  végig,  a  sze- 
rencsétlenségekben isten  bosszuló  kezét  látja,  Farkas  Andrást  követve,  lépten- 
nyomon összehasonlítja  a  magyar 
eseményeket  Izrael  népének  törté- 
netével. Nehézkes  és  kenetes  elő- 
adású,  de  azért  művének  kéziratban 
is  sok  olvasója  akadt  ;  t.  i.  csak 
1853-ban  jelent  meg  nyomtatásban. 
Irodalomtörténeti  jelentősége  egyrészt 
abban  áll,  hogy  ő  kezdi  meg  a  XVII. 
század  nagyszámú  magyar  emlékírói- 
nak a  sorát,  másrészt  hogy  újabb 
költőink  és  regényíróink  gyakran  for- 
dultak hozzá  tárgyért. 

Tartalmilag  éppen  oly  érdekes 
de   előadására   nézve    még    nehézke- 
sebb, Kemény    Jánosnak,     a  fejede- 
lemnek, Önéletírása  (Autobiographia), 
amely  szintén  csak  kéziratban  terjedt 
el  és  nyomtatásban  csak  1817-ben  ke- 
rült a  közönség  közé.  Kemény  a  maga 
élete    körülményein    kívül    felöleli    a 
XVII.  század  erdélyi    történetét    is, 
amelyben  neki  magának  nem  kis  része  volt.  Költemény  forrásául  ez  is  szolgált, 
mert  Gyöngyösi  István  bizonyosan  felhasználta  a  Kernén}'  Jánosról  szóló  nagy 
verses  elbeszéléséhez. 

Ami  egyéb  termék  mutatkozik  a  magyar  tudományosság  sivár  mezején, 
csillagnéző  könyvecskék,  számvető  táblák,  iskolás  latin  nyelvtanok,  törvények 
és  jogi  szabályok  gyüjteménj'ei,  mindazok  nem  kívánnak  irodalmi  ismertetést. 
A  szerencsétlen  külső  körülmények  is  akadályozták  a  tudományos  élet  kifej- 
lődését, de  még  inkább  a  felekezeti  vetélkedés,  a  vitázó  szenvedély,  amely  a 
legjobb  elméket  a  maga  részére  foglalta  le  és  amely  egy  Szenczi  Molnár  Albert- 
nek, egy  Apáczai  Cseri  Jánosnak  is  megnehezítette  a  szabad  szárnyalását. 

III.  FEJEZET. 

AZ  ELLENREFORMÁCIÓ  KORÁNAK  LlRÁJA. 

LÍRAI  KÖLTÉSZET  bizonyítja  legszembetűnőbben,  hogy  a  XVII. 
század  első  felének  irodalma  egyenes  folytatása  a  XVI.  századi- 
nak ;  az  ellenreformáció  korában  a  líra  alig  mutat  új  műfajt, és 
még  kevésbé  számbavehető  emelkedést  akár  a  vallásos,  akár  a 
világi  költészet  terén. 

1 .  Vallásos  költészet ;  protestáns  énekesköny vek. 

A  protestánsok  teljesen  beérték  a  XVI.  század  gazdag  költői  termésével, 
amelyet  az  öreg  Graduál  nemcsak  összefoglalt,  hanem  mintegy  le  is  zárt.  Üj  és 
magasabb  színvonalú  alkotás  csak  Szenczi  Molnár  zsoltárkönyve,  amely  szel- 
lemben egészen  a  XVI.  század  kifolyása,  sőt  keletkezése  időpontját  tekintve 
is  bátran  a  reformáció  korához  számítható,  mert  még  az  1606.  évben  született. 
Az  öreg  Graduálon  nyugvó,  a  Szenczi  Molnár  zsoltáraiban  tetőpontra  jutott 
református  vallásos  költészet  majdnem  két  századig  marad  változatlanul  ;  az 
ú.  n.  Debreczeni  Énekeskönyv  és  a  Gönczi  György  énekgyüjteménj^e  sűrűn  jelennek 
meg,  évtizedenkint  legalább  egyszer,  majdnem  azonos  tartalommal  és  beosztás- 
sal, t.  i.  a  gyűjtemény  első  felét  teszik  dicséretek,  himnuszok,  egyéb  istenes, 
esetleg  halotti  énekek,  a  második  felében  rendszerint  külön  címlappal,  találhatók 
Szenczi  Molnár  Albert  »százötven  soltári «.  Hasonlókép  áll  a  dolog  az  unitárius 
énekeskönyvvel.,  amely  szintén  nem  egyéb  mint  a  Dávid  Ferenctől  és  Heltai 
Gáspártól  származtatott  XVI.  századi  gjiijteménynek  a  bővített  folytatása. 

Katholikus  énekeskönyvek. 

A  protestáns  énekgyüjtemény ékkel  e  kor  folyamán  versenyre  kelnek  a 
katholikus  énekeskönyvek  is,  amelyek  nélkül  az  ellenreformáció  fegyverzete 
nem  lett  volna  teljes.  Már  1602-ben  sürgette  a  nagyszombati  zsinat  a  magyar 
énekeskönyvet,  Pázmány-  is  teljes  mértékben  átérezte,  hogy  a  magyar  énekek 
mennyire  összeforrasztanák  a  híveket  a  katholikus  egyházzal,  de  énekköltészet 

parancsszóra  nem   teremthető,   énekeskönyv  sem   jöhet  létre  egyik  napról  a 
másikra,  már  csak  azért  sem,   mert  azr  istentiszteletbe   bebocsátandó   énekeket 
előbb  szigorú   vizsgálat    alá    kell    fogniok  a  felsőbbeknek.    A    lassan  készülő 
énekeskönyvnek  a  létrejöttét  úgy  siettették  a  katholikusok,  hogy  nem  annyira 
át-,  mint  elvették  a  református  énekköltészetnek  a  javát.  A  szívekhez  nőtt 
legszebb  énekeket  egyszerűen  maguknak  foglalták,  mint  a  templomokat,  annyi- 
val inkább,  mivel  eredetileg  templomok  is,  énekek  is  katholikus  birtokok  vol- 
tak. Az  átvett  énekeket  az  eretnek  használás  után  természetesen  megtisztítot- 
ták és  újra  fölszentelték,  a  fölszentelést  egyházfők,  püspökök,  érsekek  végezték 
több-kevesebb  papi  ember  segédletével.  Hogy  e  gyűjtemények  szerkesztői  mily 
kevéssé  törődtek  a  fölvett  énekek  származásával,  mi  sem  bizonyítja  inkább, 
mint  hogy  a  XVI.  század  híres  reformátorainak  (Dévai  Biró,  Sztárai,  Batizi)  szer- 
zeményein kívül  helyet  adtak  a  legjellemzőbb  protestáns  éneknek,  a  Luthertől 
eredő   »Erős  várunk  nékünk  az  isten  «-nek  is ;  csak  Szenczi  Molnár  zsoltárait 
nem  fogadták  el,  amint  hogy  a  zsoltárköltészetet  egyáltalában  hátraszorították, 
így  jött  létre  az  első  katholikus  hivatalos  énekeskönyv,  a  Cantus  catholici  (1651), 
amely  azonban,  mint  a  rákövetkező  [énekgyüjtemények   is,   kétnyelvű,   latinul 
is  adja  a  püspökileg  jóváhagyott  énekeket.  A  gyűjteményben  sok  régi  katholikus 
magyar  ének  is  felszínre  került,  a  boldogságos  szűzről,  a  magyar  szentekről, 
a  szent  jobbról  szóló  énekek,  amelyeket  a  reformáció  szinte  feledésbe  sülyesztett, 
azonkívül  számos  új   dicséret,  leginkább  a  szentek  tiszteletére.  Az  átköltött 
vagy  újonnan  szerzett  énekek  írói  közül  az  irodalomtörténet  egyet  sem  ismer 
közelebbről,  az  énekköltők  talán  szándékosan  is  homályban  maradnak  az  első 
kísérletet  tevő  Hajnal  Mátyás  jezsuitán  kívül ;  csak  a  kiadók  és  összeállítók 
nevezik  meg  magukat ;   így  ismerjük  —  az  igaz,  hogy  inkább  már  a  XVII.  szá- 
zad második  feléből  —  mint  kiadókat  Kisdi  Benedek,  Szegedi  Lénárd,  Szelep- 
csényi   György,   Illyés   András  püspököket,    mint   szerkesztőket   pedig   Kájoni 
János  csiki  minoritát,  Illyés  István  és  Náray  György  esztergomi  kanonokokat. 
Ez  énekeskönyveknek  mindenesetre  nagy  érdemük,    hogy  a  katholikus    isten- 
tiszteletet is  jó  részben  magyarrá  tették,    továbbá  hogy  néhány  régi  magyar 
egyházi  éneken  kívül  számos  eredeti  magyar  dallamot  is  megőriztek  a  mai  kor 
részére,  főkép  a  Kájoni -fék  Cantionale  catholicum, 

A  szombatosok  énekköltése. 

Eredeti  vallásos  költészetet  csak  egy  felekezetnél  találunk,  a  magyar 
reformáció  legszélsőbb  hajtásánál,  a  szombatosoknál.  Az  ő  énekköltészetük  is 
a  XVI.  században  gyökerezik,  de  fejlettebb  és  eredetibb  virágai  a  XVII.  század 
első  harmadában  nyílnak.  Mint  akik  az  új  szövetséggel  együtt  a  keresztyén 
ünnepeket  is  elvetették,  egészen  új  énekeket  voltak  kénytelenek  szerezni  az 
ótestamentomból  átvett  ünnepekre,  az  év  minden  szombatjára,  a  pászka  (húsvét), 
a  zsengék  (pünköst),  a  sátorok  ünnepére  és  a  zsidó  vallás  egyéb  szent  napjaira. 
A  keresztyénekkel  közösen  csak  a  zsoltárokat  énekelték,  de  nem  a  Gálszécsi, 
nem  a  Batiziak  és  Sztáraiak,  sőt  még  a  Szenczi  Molnár  fordításában  sem,  hanem 
Bogáti  Fazekas  Miklós  átdolgozásában,  aki  először  adta  magyarul  a  teljes  zsoltár- 

könyvet.  Bogáti  sem  tartozik  a  gyöngébb  verselők  közé,  de  sokkal  fejlettebb 
formát  mutatnak  az  eredeti,  a  tulajdonképpeni  szombatos  énekek  névtelen  vagy 
ismeretlen  nevű  szerzőktől.  Mély  áhitat,  szelid  türelem  és  szinte  túlvilági  rajon- 
gás tölti  be  ezt  az  egész  énekköltészetet  ;  áhitattal  fordulnak  az  ószövetségi 
egy  istenhez,  megadással  tűrik  a  hitükért  szenvedett  üldözést,  rajongva  vágyód- 
nak, akárcsak  a  középkor  keresztesei,  a  szentföld  és  ott  Jeruzsálem  után,  remélve 
várják  a  Messiás  eljövetelét  és  az  azután  bekövetkező  nagy  szombatot,  az  ezer- 
éves boldogságot.  Hitükben  és  költészetükben  mindinkább  elszakadnak  a  keresz- 
tyénségtől,  mikor  Pécsi  Simonnak,  Erdély  híres  és  tudós  kancellárjának  vezetése 
alá  kerülnek  ;  ő  t.  i.  lefordítja  számukra  a  zsidó  imádságos  könyvet,  még  tal- 
mudi részeket  is  átültet,  valóban  zsidózókká  teszi  őket.  Ekkor  már  közeledik 
a  végzetes  csapás,  amelyet  az  1638.  évi  dési  országgyűlés  mér  reájuk.  Országos 
törvény  tiltja  el  a  szombatosságot,  vallásos  irataikat  máglyán  égetik  el ;  de  közü- 
lök rejtőzve,  hitüket  eltitkolva,  egynéhányan  megmaradnak  a  legújabb  időkig, 
1868-ig  ;  énekeskönyveik,  vallásos  irataik  közül  is,  amelyek  természetesen  nyom- 
tatásban nem  láttak  napvilágot,  mind  több  és  több  darab  került  elő  a  XIX. 
század  második  felében,  hogy  magukra  vonják  egyházi  és  irodalmi  történetírók 
figyelmét. 

2.  Világi  költészet ;  Balassa-utánzók. 

A  XVII.  század  világi  költészetén  Balassa  uralkodik,  az  ő  strófáját  és 
rímeit,  szókincsét  és  fordulatait  használják,  sőt  érzéseit  és  gondolatait  is  átve- 
szik azok  az  előkelő  származású,  többnyire  főrangú  költők,  akik  nem  annyira 
hivatásból  művelik  a  lírát,  mint  inkább  a  főrendi  neveléssel  járó  szokás-  és  divat- 
képpen, 

Rimái  János. 

Külső  és  belső  körülmények  legszorosabban  hozzákapcsolják  Balassához 
az  evangélikus  vallású  Rimái  Jánost  (1573 — 1631),  mint  aki  a  szó  igazi  értel- 
mében átviszi  és  fenntartja  Balassa  irányát  a  XVII.  században.  Rimái  még 
gyermekifjú  korában  megismerkedik  Balassa val,  aki  bizalmával  tünteti  ki  és  aki 
a  maga  hivatott  utódját  látja  benne.  Rimái  méltónak  mutatta  magát  a  nagy 
költő  barátságára,  mert  szóval  és  írásban  védte  Balassának  holta  után  is  sok- 
szor megtámadott  becsületét  és  külön  költeményben  magasztalta  hősi  halálát. 
De  nála  ját  leginkább  azzal  mutatta  ki,  hogy  összeszedte  és  sajtó  alá  készítette 
híres  mesterének  —  a  virágénekek  elhagyásával  —  költeményeit,  amelyekhez 
csatolta  a  maga  lírai  termékeit,  de  amelyek  már  csak  halála  után  jelentek  meg 
(először  talán  1634-ben)  valószínűen  a  következő  címmel  :  A  Néhai  tekintetes 
és  Ngos  vitéz  Urnák  Gyarmati  Balassa  Bálintnak ;  Es  amaz  jó  emlékezeté  néhai 
Nemzetes  Rimái  Jánosnak  igaz  hazafiának  és  a'  Magyar  nyelv  két  ékességének 
Istenes  Eneki.  A  sors,  a  fata  libellorum,  bőségesen  megjutalmazta  a  Balassának 
tett  szolgálatokért,  mert  amit  egymaga  sohasem  ért  volna  el,  Balassával  együtt 
és  Balassa  kedvéért  egyike  lett  a  legnépszerűbb  magyar  költőknek,  akinek  köl- 
teményeit az  Istenes  énekek  újabb  meg  újabb  kiadásában  olvasta  a  magyar 
közönség,  akinek  neve  és  költői  dicsősége  végkép  összeforrt  Balassáéval. 

Rimái  a  természettől  is  örökölt  tehetséget,  a  latin  költőkön  is  művelte 
elméjét,  de  legtöbbet  tanult  mesterétől,  Balassától.  Vallásos  költeményeiben 
bűnbánattal  marcangolja  magát,  mintha  csak  Balassa  vétkei  terhelnék  lelkét. 
»A  végek  dicséreti «  hatása  alatt  ő  is  szerez  egy  katonaéneket,  mint  Balassa,  ő  is 

éneket  mond  a  kikeletnek  kellemetes  és  kívánatos  vol- 
táról, siratja  a  haza  romlandó  állapotját,  végül  sze- 
relmi dalokat  intéz  Éva,  Ilona  és  Lydia  nevű  kegye- 
sekhez, de  virágénekeit  gondosan  elrejti,  úgy  hogy 
hírük  sem  támad  és  napfényre  is  később  (alig  néhány 
évvel  ezelőtt)  kerülnek  mint  Balassa  szerelmi  lírája. 
Balassa val  összehasonlítva,  azonnal  szemünkbe  tűnik, 
hogy  nem  annyira  az  érzés  mint  az  elmélkedés  em- 
bere. Istenes  énekei  is  tele  vannak  tanító  részletekkel, 
de  külön  költeményeket  ír  a  szerencse  forgandó  vol- 
táról, az  idő  állhatatlanságáról  és  bár  maga  fejedel- 
meket szolgált,  császári  kegy- 
ben is  részesült,  nem  győzi 
eléggé  magasztalni  az  arany 
középszert,  az  udvarok  fé- 
nyétől messzeeső  szabad  me- 
zei életet.  A  latin  költőkből 
sokat  merít,  de  nem  a  re- 
naissance-koriakból,  mint  Ba- 
lassa, hanem  az  igazi  klasszi- 
kusokból, Ovidiusból  ;  didaktikus  hajlamánál  fogva 
pedig  Cato  distichonaihoz  fordul,  amelyeknek  verses 
fordításával  is  megpróbálkozik.  Rimáinak  magának  is 
akadt  nemcsak  tisztelője,  hanem  közvetlen  követője 
(^^£,1*^vc!^^r^)       *s>  Madách  Gáspárnak,   a  nagy  Madách  egyik  ősének, 

személyében,  akinek  azonban  vallásos  és  elmélkedő, 
nagyobbrészt  fordított  énekei  nem  jelentek  meg  és 
mi  nyomot  sem  hag}'tak  maguk  után. 

Beniczky  Péter. 


Az 

emlekgittu  ,   Ijlcnben 
iv&fj'eoefen  HyUgcvi 

NÉHAI    NEM  ÉS 

Es  Nemzetes 
R.IMAI  JÁNOS- 
NAK, 

Iftcnes  Eueki  k$» 
vetkeznek. 


116.  kép.  Rimái  Istenes 
énekeinek  címlapja. 


kép.  Rimái  János 
aláírása. 


118.  kép.  Rimái  János 
címere. 


Az  ellenreformáció  szelleme  hatja  át  Beniczky 
Pétert,  akiben  különös  módon  összefoly  két  oly  külön- 
böző hatás,  minő  a  Balassáé  és  Pázmányé.  Beniczky 
szintén  előkelő  ember  volt,  atyja  is,  maga  is  híven 
szolgálta  a  királyt,  amiért  aranysarkantyús  vitéz  lett.  Rövid  katonáskodás  után 
pozsonj^megyei  birtokaira  vonult  és  mint  gazdag  földesúr  ott  élte  le  életét,  barát- 
kozva és  perelve  rokonaival  és  szomszédaival.  Rendi  társaitól  legfölebb  az 
különböztette  meg,  hogy  jól  bánt  jobbágyaival  és  hogy  örömest  verselgetett. 
Vallásos  és  tanító  költeményeit  sajtó  alá  készítette,  de  ő  sem  érhette  meg  a 
megjelenésüket,  mert   1664-ben,  körülbelül    58    éves  korában,  meghalt.    Költe- 

119.  kép.  Beniczky  címere. 


menyei  kinyomatását  barátjára,  Bartók  István  nagyprépostra,  bízta,  aki  hűsé- 
gesen meg  is  felelt  feladatának,  de  az  1664.  évi  nagyszombati  kiadásnak  csak 
kolozsvári  utánnyomását  ismerjük  1670-ből,  amelyet 
számos  más,  a  XIX.  század  elejéig  tizenöt  kiadás 
követett.  Versei  tót  nyelven  is  elterjedtek,  még  pedig 
máig  is  eldöntetlen,  hogy  saját  átdolgozásában-e, 
vagy  másnak  a  fordításában.  E  kiadásokban  ter- 
mészetesen virágénekek  nem  találhatók,  de  azért  nem 
adjuk  fel  a  reményt,  hogy  valamely  levéltár  rejteké- 
ből előbukkannak  az  ő  szerelmi  dalai  is,  amint  az 
Balassa val,   Rimáival  és  Barakonyival  történt. 

A  Magyar  ritmusok,  amint  a  cím  is  jelzi,  val- 
lásos és  oktató  költeményekből  állanak  ;  de  tulajdon- 
képp az  előbbiekben  is  sok  az  elmélkedés.  Az  ő  iste- 
nes énekeiben  is  halljuk  az  istenbe  vetett  erős  bizo- 
dalomnak,    a   gyötrő    bűntudatnak,  már    korábbról 

ismert  hangjait,  de  azt  is  észre  kell  vennünk,  hogy  nem  a  zsoltár  könyv,  hanem 
Pázmány  Imádságos  könyve  a  főforrásuk.  Beniczky,  a  buzgó  katholikus,  sokszor 

nem  tesz  egyebet,  mint  Pázmány  hathatós  pró- 
záját önti  Balassától  eltanult  versformákba. 
Népszerűségét  azonban  nem  annyira  ka- 
tholikus ízű  vallásos  költeményeinek  köszön- 
hette, mint  példabeszédeinek,  e  könnyed, 
szinte  dalszerű,  tanító  versikéinek.  Minden 
példabeszéde  egy-egy  Balassa  -versszakból 
áll,  amelyekben  hol  találóan,  de  hol  elnyújtva, 
néha  kedvesen,  de  néha  szellemtelenül,  ma- 
gyaráz szólásokkal  és  közmondásokkal,  ha- 
sonlatokkal és  példabeszéddel  egy-egy  élet- 
igazságot.  E  harmadfélszáz  versben,  ame- 
lyeken szintén  meglátszik  Pázmány  művei- 
nek a  tanulmányozása,  tömérdek  nyelvi 
kincset  őrzött  meg  Beniczky  és  nem  kevés 
szállóigének  lett  az  eltér jesz tője.  Ehhez  az 
érdeméhez  hozzájárul,  hogy  a  'példabeszédek- 
ben egy  új  műfajt  teremtett,  a  magyar,  még 
pedig  az  eredeti  magyar  epigramma  műfaját, 
amely  megérdemelte  volna  a  továbbfej- 
lesztést. 


magya'r 

RITHMU- 

SOK 

A  1/  4  G   r 

VERSEK, 

toeflyeket  in  Nemzeres 

Qenveczks  Péter 

Steatelt  Vüer. 
£lso  Réfzb  frép  Iftcni  di- 
neteket,   íj    pocniiceria  .u/» 
tifr*  ladito  ^aekckei  foglal 

Jáfodik  kóiánscges  Ma- 
gyar pélcU.  bef?  éheket  liőp 

•kutaflal. 
_.£  O  L  Q  S  v  A  R  A  T, 
tyoauatu  vuccgyb^sz^it 

Mlbáty,    16;«, 


Zrínyi  lírai  költeményei. 


120.  kép.  Beniczky  Magyar  ritmusainak 


címlapja. 


A  Balassa-utánzástól  a  kornak  csak  egy 
költője  tartja  magát  távol  :  Zrínyi  Miklós. 
A  korszakos  nagy  eposzíró  a  líra  terén  is  kiemelkedik  és  társainál  jóval 
önállóbbnak  mutatkozik.   Már  a  Feszületre  írt  éneke  méltán  sorozható  a  katho- 

likus  vallásos  költészet  javaterméséhez,  a  magyar  történelem  nagyjait  dicsőítő, 
vagy  életigazságot  hirdető,  szintén  Balassa-strófába  foglalt  epigrammái  ver- 
senyeznek Beniczky  Példabeszédeivel  (hogy  melyik  tanult  a  másiktól,  vizsgá- 
latra érdemes  kérdés),  de  igazán  lírikussá  szerelmi  költeményei  avatják.  Pedig 
e  költeményei  sem  jelennek  meg  köz  vetetlenül,  hanem  az  akkori  olasz  költészet- 
ben divatos  idillek  és  az  ókori  klasszikusoktól  reánk  maradt  heroidák  formáját 
öltik  magukra.  Idill jeiben  (A  vadász  Violához,  Tityrus  és  Viola,  Vadász  és  echó) 
szerelmes  szíve  hányódását,  kétségét,  reményét  hangoztatja,  nem  a  maga, 
hanem  a  vadász   ajkával : 

Egy  megbúsult  vadász  kikelet  idején 
Egykoron  könnyű  nyilát  kezében  vévén, 
Egy  sebes  szarvasgémnek  nyomát  keresvén, 
Sokat,  de  hiában,  járt     Dráva  erdején. 

Végre  fáradságát  hogy  hiába  látta, 
Egy  nagy  jegenye  dűlt  fát  nem  messzi  láta, 
Ahol  fáradságát  leülve  mulatá, 
Gondolván,  bánatját,  hogy  evvel  mulatná  .  .  . 

A  szép  Violának  nagy  kegyetlenségét, 
Magas  kőszikláknak  engedetlenséget, 
Sokszor  könyveivel  írá  keménységét, 
Az  dűlt  farul  mostan  így  kezdé  el  versét : 

»ö  te  szép  Viola,  te  két  szemed  mely  szép, 
Annyira  kegyetlen  hozzám,  mint  márványkép,. 
Most  minden  vigaszik  az  kikeleti  nép, 
Csak  az  én  örömöm  temiattad  nem  ép. 

Most  sívó  oroszlány  leteszi  haragját, 
Most  erdei  kan  nem  köszörüli  fogát, 
Te  keg3'etlenségednek  nem  látom  módját. 
Örökkén  rám  gyújtod  szüvednek  haragját. 

Mit  használ,  ha  szüvem  olthatatlanul  ég, 
Ha  kemény  szüvedben  van  olvadhatlan  jég  ? 
Most  mi  jómra  vagyon  szépen  megderült  ég, 
Ha  szemem  esőjének  nem  szakadhat  vég. 

Mit  örülök  rajta,  ha  hegyrül  lement  hó, 
Ha  bánat  úgy  hordoz,  mint  erős  szájú  ló, 
Ha  az  én  sok  könyvem  árvízhez  hasonló, 
Ha  búm  örökké  nő,  mint  fára  az  komló. 

Az  én  könyvem  árvíz,  és  tenger  bánatom, 
Immár  csak  ajiglan  magamat  állatom, 
Mert  több  bú  engem  vér,  azt  igazán  látom, 
Hogysem  hab  kősziklát,  vagy  szél  nagy  fát  parton. 

Az  Hekla  tüzei  nékem  kegyelmesek, 
Nékem  Késmárk  kövei  engedelmesek, 
A  Dráva  vizei  nekem  nem  sebesek, 
Csak  a  le  szép  szemeid  nem  kegyelmesek. 

A  tigris  nem  örül  úgy  véres  prédában, 
Mint  te,  ó  kegyetlen,  lölköm  fájdalmában, 
Gyönyörködöl  szüvem  szaggattatásában, 
ó  te  vadnál  vadabb  s  kegyetlenb  magadban  .  .  .« 

Heroidaszerű  költeményeiben  (Arianna  sírása,  Orpheus  keserve,  Orpheus 
Plútónál)  mithologiai  személyekkel  siratja  el  ifjúkori  szerelmét,  majd  első 
feleségének  korai  halálát.  Ne  ütődjünk  meg  azon,  hogy  Zrínyi  burkolt 
formába  önti  a  maga  igaz  érzelmeit,  mert  még  így  is  őszintébbnek  tartjuk 
eljárását  mint  lírikustársaiét,  akik  virágénekeiket  nemcsak  nyilvánosságra 
nem  bocsátják,  hanem  úgy  elrejtik,  hogy  csak  századok  múlva  kerülnek 
napfényre.  Egyébiránt  e  költeményekben  a  mesterkélt  külső  alatt  is 
van  annyi  hév,  olyan  erős  szenvedély  és  oly  mély  fájdalom,  hogy  líraiságukat 
azonnal  átérezzük  és  hogy  akár  a  vadászban  (a  költő  találóan  nem  pásztor 
képében  mutatkozik  be),  akár  Orpheusban  könnyen  ráismerünk  Zrínyire.  Min- 
den álarc  nélkül  áll  elénk  abban  a  megható  elégiában,  amelyet  Fia  halálára 
írt.  Erotikus  tartalmú  idilljei  vei  és  heroidáival  mindenesetre  jelentős  lépést  tett 
a  szerelmi  költészetnek  a  magyar  irodalomban  való  elismertetéséhez. 

Barakonyi,  Petröczi,  Koháry. 

Balassa  Bálint  nyomain  halad  Barakonyi  Ferenc  felvidéki  földbirtokos, 
Zrinyi  és  Gyöngyösi  kortársa.  »Júliácskáját,  gyenge  violáját,  piros  rózsácská- 
ját,  majoránnácskáját,  szép  termetű  és  jókedvű  szóló  madárkáját«,  azután 
Marinkát,  Zsuzsannát,  Anuckát,  Katát  és  Erzsókát  sokszor  megénekelte.  Mintha 
Balassa  Bálintot  hallanók.  Az  ő  nyelve,  képei,  gondolatai  elevenednek  fel  a 
tehetséges  tanítvány  költészetében.  Balassa  Bálint  iskolájához  tartozik  gróf 
Pekry  Lőrincné  báró  Petrőczy  Kata  Szidónia,  az  első  magyar  költőnő  is, 
akiről  érdemes  bővebben  megemlékezni.  Az  előkelő  nemeshölgy  egy  felvidéki 
főúri  családnak  volt  a  gyermeke  ;  korán  Erdélybe  került  s  ott  ment  férjhez 
Pekry  Lőrinchez,  a  II.  Rákóczi  Ferenc  pártján  álló  gazdag  földbirtokoshoz. 
Férje  szerette,  de  azért  szívesen  időzött  más  nők  társaságában  s  megismétlődő 
hűtlensége  nagyon  fájt  a  vallásos  kedélyű,  mélyen  erkölcsös,  okos  asszony- 
nak. Panaszait  költeményekbe  foglalta  s  bennük  kesergő  lélekkel  panaszko- 
dott ura  elhidegüléséről. 

Sebes  árvizeknek,  Sőt  mind  éjjel-nappal 

Kegyetlen  szeleknek  Epedvén  sok  búval 

Érzem  kemény  zúgását  ;  Fájdalmimat  jajgatom  ; 

Szivemnek  fájdalmit,  Minthogy  így  gyötrődöm. 

Iszonyú  kínjait,  Szörnyen  emésztődöm  — 

Szemeim  könyhullását  —  Halálomat  óhajtom. 
Meg  nem  állíthatom  ; 
Óránként  jajgatom 

Szerencsém  változását.  Nincsen  orvossága, 

Semmi  vigassága 

Már  elfogyott  nékem  Búban  epedt  szívemnek  , 

Minden  reménységem,  Kevés  a  szánója, 

Víg  órámat  nem  várom  ;  Nincs  vigasztalója 

Jaj,  ily  reménytelennek  —  Hogy  elfelejtsem  búmat; 

Nemhogy  enyhítője,  Ö  majd  megenyhíti, 

Avagy  segítője  Sebemet  beköti, 

Lehetne  én  ügyemnek.  Gyógyítja  fájdalmimat ; 

Elveszi  szivemről, 

Csak  egy  lehet  nékem  :  Letörli  szememről 

Halál  segítségem,  Gyakor  könyhullásimat. 

Gróf  Kókáry  István  versei  is  panaszos  hangúak,  de  az  előkelő  főurat  nem 
a  szerelem  keserűsége  gyötörte,  hanem  súlyos  börtönbüntetése.  Koháry  István 
I.  Lipót  király  legelszántabb  katonáinak  egyike  volt  s  a  Felvidéken  nagy 
hősiességgel  védekezett  Thököly  Imre  kuruc  felkelői  ellen,  úgyhogy  mikor 
a  kurucok  fogságba  ejtették,  bilincseket  vertek  rá  s  Munkács  várába  zárták. 
Itt  írta  búslakodó  költeményeit  »sok  óhajtás  közben,  ínség  viselésében,  éhség 
szenvedésben,  keserves  rabságban«.  Gyengén  rímelő  elmélkedéseiben  alig  van 
itt-ott  némi  költői  lendület.  Csupa  panasz  és  iskolás  filozofálás.  Száraz  tanító- 
költészet. 

Az  említetteken  kívül  még  több  más  költőt  lehetne  említeni.  Radvánszky 
János,  a  kuruc  idők  lelkes  harcosa,  gróf  Balassa  Bálint,  a  nagy  Balassa  Bálint 
nemzetségének  tagja,  gróf  Rákóczi  Erzsébet,  a  házasságában  csalódó,  különc  nő- 
költő,  gróf  Keglevich  Péter,  gróf  Zichy  Péter,  gróf  Pázmány  Miklós  :  mindezek 
megpróbálkoztak  a  költészettel.  A  jóakarat  megvolt  bennük,  de  elmélkedő  és 
kesergő  verseik  nem  tesznek  számot  a  magyar  líra  fejlődésében. 


A  kurucvilág  lírája. 

Az  1670-es  évektől  kezdve  új  költészet  izmosodását  észlelhetjük.  A  Habs- 
burg-ház részéről  a  magyar  alkotmány  és  vallásszabadság  ellen  intézett  táma- 
dások ellenállásra  izgatták  a  nemzetet  s  a  fegyveres  küzdelmek  zajában  csak- 
hamar felzendültek  a  népies  jellegű  magyar  hazafias  költészet  hangjai  is.  A  költő 
Zrinyi  Miklós  halála  s  a  törökökkel  kötött  lealázó  vasvári  béke  után  Magyar- 
ország előkelői  titkos  szövetségre  léptek  a  Habsburg-család  ellen  s  évekig  ter- 
vezgették, hogyan  lehetne  függetlenné  tenni  az  országot.  Ezt  a  szövetséget, 
a  Wesselényi-féle  összeesküvést,  fölfedezték,  az  összeesküvés  igen  előkelő  vezérei 
1671-ben  halállal  lakoltak  szándékaikért.  I.  Lipót  súlyosan  büntette  a  nemzetet. 
Az  országra  nagy  adót  vetett,  idegen  katonaságot  hozott  be,  új  adónemeket 
honosított  meg  s  hozzálátott  a  protestantizmus  kürtásához.  A  református  és 
evangélikus  templomokat  elfoglalták,  a  tanítókat  elűzték,  a  lelkészeket  elfog- 
ták. Az  egykorú  költemények  keseregve  szólnak  a  szörnyű  üldözésekről.  E  kor- 
ból való  az  Üldözött  protestánsok  éneke,  Az  anyaszentegyház  állapotján  való  sira- 
lom, a  Papvilág  Magyarországon,  a  Gályarabságra  hurcolt  prédikátorok  éneke, 
a  Magyarország  romlásáról  s  a  Czeglédi  István  haláláról  szóló  kesergő  ének. 
A  protestáns  helységek  lelkész  és  tanító  nélkül  maradtak  s  a  híveket  jó  szóval, 
erővel  áttérítették  a  katholikus  vallásra.  Csak  maguk  a  jezsuiták,  saját  jelen- 
tésük szerint,  1673-ban  tizenötezernél  több  protestáns  hívőt  nyertek  meg  a 
katholikus  hitnek.  Egyedül  Erdély  maradt  békén.  Ide,  Apafy  Mihály  fejedelem 

védelme  alá,  menekültek  azok  a  magyar  nemesek,  akiket  I.  Lipót  önkény- 
uralma űzött  ki  a  felsőmagyarországi  vármegyékből.  Ekkor  zendült  föl  a 
bujdosó  vitézek  táborában  az  a  kuruc  tábori  dal,  mely  talán  leghívebben 
magyarázza  az  akkori  magyarság  elkeseredését : 

Te  vagy  a  legény  Tyúkody  pajtás  ! 
Nem  olyan  mint  más,  — ■  mint  Kuczug  Balázs. 
Teremjen  hát  országunkban  jó  bor,  áldomás  .  .  . 
Nem  egy  fillér,  —  de  két  tallér  kell  ide,  pajtás  ! 

Szegény  legénynek  olcsó  az  vére  : 

Két-három  fillér  egy  napra  bére  ; 

Azt  sem  tudja  elkölteni,  mégis  végtére 

Két  pogány  közt  egy  hazáért  omlik  ki  vére  ! 

Rajtunk  német  dúl,  rajtunk  török  jár, 
Tűz-vassal  pusztul  ország  és  határ  ; 
Ez  az  istentelen  német  annyi  kárt  tött  már  : 
Hozzá  képest  hogy  mit  sem  tött  török,  sem  tatái. 

Az  nagy  uraknak  mézes  szókot  hány, 
S  hozzá  hódúinak,  mint  bodúlt  zsákmány  .  .  . 
Hej  nagy  urak  !  nem  keresztyén  az,  aki  pogány  : 
Rosszabb  penig  még  ennél  is  labanc,  valahány. 

Mindent  igér,  de  csak  szorúltában,  — 
Semmit  bé  nem  vált,  ha  szabadjában  ; 
Az  németnek  —  ebhitűnek  fogadásában 
Ne  bízz  többet,  mint  az  ebnek  ugatásában  ! 

Pusztítani  jött,  nem  segítségre,  — 
Hogy  elfoglalja  országunk  végre  ; 
Álnoksággal  nemzetünknek  esküdt  vesztére  : 
De  az  Isten  ráfordítja  még  ő  fejére  ! 

Csak  azt  nézd  pajtás,  hogy  labanc  hol  van  ? 
Csak  azt  vágd  pajtás  nagy  búsultodban. 
Mert  e  pogány  kiöl  mindent  édes  hazánkban, 
Vágd  tehát  még  a  magyart  is  társaságában  ! 

Tölts  kupámba  bort,  az  lölkemnek  bort ; 
Német  vesztére  üljük  meg  a  tort. 
Ma  egymással  —  bajnoktárssal  együtt  iszunk  bort, 
Virradatra  úgy  üssük  meg  az  német  tábort ! 

Töltsd  az  kupakot,  —  töltsd  az  pulhákot, 
Készen  tartsad  jó,  súlyos  szablyádot. 
Ugy  igyál  bort,  hogy  ha  hallod  a  trombitákot  — 
Vért  ihassál  s  német  testbűi  rakj  garmadákot. 

Bort  kupámba,  bort  !  embert  a  gátra  !  .  .  . 
Tyúkody  pajtás,  induljunk  rája  ! 
Verjük  által  az  labancot  a  másvilágra,  — ■ 
Ügy  ad  Isten  békességet  édes  hazánkra. 

A    bujdosók,    kik  a  török  határszélről  s  Erdélyből  éveken  keresztül  sza- 
kadatlanul támadták  a  királyi  Magyarország  területén  őrködő  császári  tábor- 

nokokat,  akkor  értek  el  nagyobb  sikereket,  mikor  Thököly  Imre  gróf  állott 
az  élükre.  (1678.)  A  várva  várt  nemzeti  hőst,  XIV.  Lajos  francia  király  párt- 
fogoltjai, lelkesen  üdvözölték  a  fölkelők  s  táboraikban  új  dalok  zendültek  meg 
a  diadalmasan  előretörő  vezér  dicsőítésére.  Az  öröm  s  a  búsongás  együtt  járt 
a  hadi  sikerekkel  és  kudarcokkal.  Amint  Thököly  idejében,  akként  váltakoz- 
tak II.  Rákóczi  Ferenc  felkelésének  évei  alatt  (1703  —  1711.)  a  diadalénekek 
és  a  kesergő  nóták.  Ha  jól  állt  a  kurucok  ügye,  hetyke  hangon,  gúnnyal  s  lelke- 
sedéssel szólaltak  meg  névtelen  énekeseik  ;  ha  szétverték  csapataikat,  borongó 
dalokba  öntötték  keserűségüket.  Ez  a  népies  jellegű  líra  értékes  alkotásokat 
mutat.  Mind  a  vallásos,  mind  a  vitézi,  mind  a  bujdosóénekeket  megragadó 
hazafias  hevület  hatja  át.  A  költemények  nyelve  zengő,  verselése  —  a  régebbi 
magyar  költészet  termékeihez  viszonyítva  —  meglepően  könnyed.  Szilaj  két- 
ségbeeséssel gyűlölködő,  búshangú  népies  költészet  ez  ;  az  egész  kort  mozgató 
érzelmeknek  és  gondolatoknak  hű  kifejezője.  Azonos  felfogás  jellemzi  e  költé- 
szetet :  harag  és  megvetés  az  idegenek,  főképen  a  német  elnyomók  ellen  ;  biza- 
lom a  magyarság  vitézi  erényeiben  és  az  isten  igazságosztásában  ;  s  bizonyos 
dölyfös  egykedvűség,  fenyegető  dicsekedés,  nekiszilajodott  sírvavigadás.  Hogy 
kik  a  szerzői  ezeknek  a  becses  kuruc  énekeknek,  erre  a  kérdésre  nem  lehet  ki- 
elégítő feleletet  adni.  Néhány  nevet  —  többnyire  csak  puszta  nevet  —  tudunk, 
de  a  verssorok  kezdőbetűiből  a  néven  kívül  alig  lehet  egyebet  kihámozni  ;  azok 
a  kéziratok  pedig,  amelyekből  a  kuruc  énekeket  egybeírták  és  kiadták,  nem 
szólnak  bővebben  a  költemények  íróiról. 

Az  olyan  énekek,  aminők  a  Rákóczi  Ferenc  könyörgése,  Rákóczi-nóta,  Buj- 
dosó Rákóczi,  Gsinom  Ferkó,  Balogh  Ádám  nótája,  Buga  Jakab  éneke,  Sírva  írt 
levelem,  Most  jöttem  Erdélyből,  őszi  harmat  után,  Egy  bujdosó  szegénylegény, 
s  a  többi  hazafias,  vitézi,  bujdosó-  és  virágének,  —  mindenkor  számot  tesznek 
a  népies  jellegű  magyar  líra  fejlődésében.  Ezt  a  költészetet,  melyet  a  háborús 
idők  csíráztattak  ki,  a  magyar  nép  fantáziája  növelte  naggyá  s  valóban  érté- 
kessé. E  költeményeket  megindító  dallamaik,  változatos  formáik,  drámai  élénk- 
ségük, keserű  humoruk,  megható  vallomásaik  s  szellemük  és  nyelvük  tősgyö- 
keres magyarsága  a  régi  magyar  irodalom  gyöngyeivé  teszik.  íme  e  költészet 
egyik  búcsúhangja,  az  idegen  földről  hazulra  küldött  végső  sóhaj  :  a  kuruc  idők 
végét  s  a  felkelések  gyászos  elhanyatlását  jelző  Egy  bujdosó  szegény  legény  .  .  . 


Egy  bujdosó  szegény  legény, 
Idegen  földön  jövevény,* 
Üldögél  az  erdők  mélyén, 
Hogy  ne  is  látná  az  napfény. 

Terebély  nagy  sátoros  fa, 
Szomorkodván  ül  alatta  ; 
Sárga  levél  béhullatja, 
Az  madár  is  elsiratja. 

Fakó  lova  ott  füvelget, 
Le  sem  vötte  kantárt,  nyerget ; 
Hegyes  tőrt  az  nyergen  csergét, 
Rácot  rajta  már  nem  kerget. 


Fejér  abaköpönyegje 
Az  legénynek  leterítve  ; 
Nyakbanvetó  farkasbőre, 
Bús  fejével  arra  dől  le. 

Sárga  levél  csak  hulldogál, 
Bús  madárszó  csak  sírdogál, 
Nyugszik  ő  is,  vagy  álldogál : 
Csak  szomorú  nótát  tanál. 

>>Rossz  világ  van  idehaza, 
Bujdosik  már  az  katona, 
Édes  anyja  ha  siratja, 
Egész  világ  csak  átkozza. 


III.  fejezet.  Az  ellenreformáció   korának  lírája. 


191 


Erdők,  berkek,  vad  kősziklák 
Bús  fejünket  lappongtatják  ; 
Ezek  mégis  bátor  tanyák  : 
Bujdosókat  nyugosztalják. 

Levelét  fa  csak  hullatja, 
Keltünk-jártunk  eltakarja, 
Kis  madárka  bús  szózatja 
Hírünk-nevünk  elsiratja  .  .  . 

Ügy  elmegyek,  meglátjátok, 
Soha  hírem  se  halljátok  ; 
De  ha  mégis  hallanátok, 
Tudom,  hogy  megsiratnátok  ! 

Piros  kantár  a  kezembe, 
Piros  csizmám  a  kengyelbe, 
Indulok  lengyel  végekre, 
Búsan  nézek  hazám  fele. 


Szülőföldem,  Isten  hozzád  !  . 
Az  hazám  már  Lengyelország, 
Az  hazám  már  Lengyelország, 
Mégis  sírva  gondolok  rád  !« 

S  az  merre  jár  lova  lába  : 
Búsul  az  erdő  utána, 
Árnyékot  borít  reája, 
Elbujdosó  katonára. 

Az  az  árnyék  elfedezzen, 
Az  az  ösvény  elvezessen  ! 
Szíved  mindent  elfelejtsen, 
Hogy  ne  fájjon,  emlékezzen  ! 

—  Ez  éneket  oly  időben 
Szörzék  Ungh  vize  mentében, 
Mikor  volnánk  menőiéiben  .  . 
Vezéreljen  a  jó  Isten  ! 


IV.  FEJEZET. 

AZ  ELLENREFORMÁCIÓ  KORÁNAK  EPIKÁJA. 

1.  A  XVI.  század  epikájának  folytatása. 

XVII.  század  olvasói  jó  ideig  és  nag}robbrészt  az  előző  korszak  elbe- 
szélő költészetének  a  terméséből  élnek.  A  XVI.  század  bibliai  histó- 
riáiból merítenek  erkölcsi  tanulságot,  históriás  énekeiből  szereznek 
történeti  ismeretet,  verses  és  prózai  széphistóriáiban  találják  g}7ö- 
nyörüségüket.  E  műfajok  néhány  újabb  termékkel  gyarapodnak,  de  talán  egy 
hajszállal  sem  emelkednek  magasabbra,  mint  ahol  a  XVI.  században  állottak. 
Szent  János  apostol  históriája  Kolosi  Török  Istvántól  (1635),  Szinan  basa  histó- 
riája Szőllősi  Istvántól  (1635),  Fortunatus  históriája  egy  névtelentől  (1651,  pró- 
zában), ezek  a  különben  is  idegenből  átdolgozott  művek  ott  folytatják,  ahol 
XVI.  századi  műfajbeli  rokonaik  elhagyták.  Külön  említésre  legfölebb  Körös- 
pataki János  mezőcsávási  papnak  két  históriás  éneke  méltatható,  melyek  két, 
egymással  összefüggő,  egykorú  eseményt  beszélnek  el  Lupuj  moldvai  vajdáról 
(1655)  és  II.  Rákóczi  György  havasalföldi  győzelmes  hadjáratáról  (1656)  Tinó- 
diéhoz hasonló  történeti  hűséggel,  de  az  övénél  jobb  verseléssel  és  élénkebb  elő- 
adással. 

2.  A  Zrinyiász  és  Zrínyi  egyénisége. 

Az  elbeszélő  költészet  mezejének  e  törpe  bokrai,  e  fonnyadó  fűszálai  közül 
egyszerre  csak  feltornyosul  előttünk  egy  hatalmas  törzsű,  egy  óriás  koronájú, 
ég  felé  törekvő  tölgyfa,  az  első  magyar  műeposz,  gr.  Zrínyi  Miklós  nagy  hős- 
költeménye, a  Zrinyiász. 

Zrínyi,  a  költő,  a  magyar  nemzet  legnagyobbjai  közé  tartozik  ;  a  XVII. 
század  annyi  szellemi  és  erkölcsi  kiválósága  sorából,  Pázmány,  Bocskay,  Bethlen, 
I.  Rákóczi  György  és  II.  Rákóczi  Ferenc  fenséges  alakjai  közül  is  szemünkbe 
tűnik,  sőt  azzal  minden  kortársát  meghaladja,  hogy  fejét  hármas  babérkoszorú 
övezi,  a  hadvezér,  az  államférfi  és  a  költő  dicsősége  ragyogja  körül.  Mint  török- 
verő hős  Hunyadira  emlékeztet,  nemzetfelrázó  szózatai  Széchenyit  juttatják 
eszünkbe,  hazafias  hőskölteményéhez  Vörösmartyig  nincs  hozzá  fogható. 

Zrínyi  élete. 

Zrínyi  a  Brebiri  grófok  ősi  nemzetségéből,  a  már  régóta  vezérszerepet 
játszó  Zrinyi-családból  született  1620-ban  ;  dédunokája  volt  a  szigetvári  vér- 
tanúnak, és  fia  a  harmincéves  háborúban  korán  elhalt  Zrínyi  György  horvát 
bánnak.  Atyját  Pázmány  térítette  vissza  a  katholikus  egyházba  s  az  ő,  vala- 
mint öccse,  Péter,  nevelését  is  Pázmány  irányította  ;  éppen  ezért  nemcsak  fegyver- 
forgatásban, hanem  a  tudományokban  is  jártas  lett.  Bár  jezsuiták  tanították 
előbb  Grácban,  majd  Nagyszombatban,  buzgó  vallásossága  sohasem  vált  elfo- 


121.  kép.  A  csáktornyai  vár. 


gult  türelmetlenséggé  ;  barátságot  tartott  protestáns  főurakkal  és  tudósokkal, 
szívesen  teremtett  volna  akármilyen  felekezetüekből  nemzeti  hadsereget,  hogy 
azzal  kiverje  a  törököt.  Az  irodalom  iránt  valószínűen  már  Pázmány  művei 
keltették  föl  figyelmét,  de  az  írói,  a  költői  hajlamot  minden  bizonnyal  az  a  másfél 
esztendő  fejlesztette  ki  lelkében,  amelyet  olasz  földön  töltött  a  régi  műremekek, 
az  újabb  tudományos  és  költői  művek  megismerésével.  Csak  18  éves  ifjú,  mikor 
hazatér,  de  itthon  nagy  tisztségek  és  országos  gondok  várják.  Mint  légrádi  és 
muraközi  főkapitány,  majd  mint  ezenfelül  zalai  és  somogyi  főispán,  védi  a  maga 
kiterjedt  birtokait  és  a  Dunántúlnak  ezt  az  egész  vidékét  a  török  ellen  ;  később 
a  harminc  éves  háború  színterére  rendeli  a  király,  aki  hadi  tetteiért  tábormesterré 
nevezi  ki,  mindennemű  érdemeiért  pedig  horvát  bánná.  Zrínyi  eddig  is  folyton 
hadakozott  a  Dunántúl  basáival  és  a  kóbor  török-tatár  csapatokkal,  ezentúl 
még  nagyobb  hévvel  teljesíti  kötelességét.  Közben  egy  magasztos  eszme  érlelő- 

A  magyar  irodalom  története.  13 

dik  meg  lelkében,  ennek  szenteli  további  életét,  kardja  és  tolla  erejét  —  és  ez  az 
eszme  nem  más,  mint  hogy  :  magyar  nemzeti  sereggel  kell  a  török  igát  lerázni. 
Hadtudományi  dolgozatokat,  történelmi  tanulmányokat,  politikai  röpiratokat 
ír  e  cél  megvalósítására,  sőt  a  Zrinyiász  is  ezt  szolgálja.  —  Nemcsak  elmé- 
letben magyarázza  törekvése  szükséges  voltát,  hanem  tettel  is  megmutatja  a 
lehetőségét.  Elte  utolsó  két  évében,  1663  őszén  és  1664  telén,  oly  sok  és  oly 
nagy  győzelmeket  arat  a  törökön  tisztán  a  maga  erejével,  magyar-horvát 
csapatokkal,  hogy  Európa  visszhangzik  diadalainak  hírétől,  hogy  pápa  és 
császár,  idegen  nemzetek  és  saját  honfitársai  elárasztják  kitüntetéssel  és 
üdvözléssel,  hogy  az  egész  keresztyén  világ,  mint  egykor  a  Hunyadiaktól, 
most  tőle  várja  a  török  hatalom  megtörését.  De  a  sors  mostohasága  őt, 
a  politikai  külső  körülmények  pedig  Magyarországot  megfosztották  attól,  hogy 
az  ő  nagy  célja  a  kellő  időben  és  az  óhajtott  módon  megvalósuljon.  A  Habsburg- 
család megköti  a  lealázó  vasvári  békét,  Zrinyi  pedig  ugyanannak  az  évnek  (1664) 
az  őszén  áldozatul  esik  egy  vadkannak.  —  Magyarország  csak  egy  emberöltővel 
később  szabadul  meg  a  török  igától,  akkor  is  új  szolgaságot  hozó,  idegen  segít- 
séggel. A  magyar  nép  lelke  századok  múlva  sem  nyugszik  bele  Zrinyi  véletlen 
halálába,  hanem  időnkint  föl-fölveti  azt  a  képzeletszülte  mende-mondát,  hogy 
a  bécsi  udvar  veszítette  el  a  kor  legnagyobb  magyarját. 

Zrinyi  prózai  munkái. 

Dicsőséges  pályáját,  emberi  és  hazafiúi  nagyságát  leghívebben  illusztrálják 
prózai  és  költői  munkái.  A  Tábori  kis  traktában  és  a  Vitéz  hadnagyban  a  had- 
vezér mutatkozik  benne,  aki  a  régi  magyar  harci  szokásokat  egyesíteni  tudja  a 
hadi  tudomány  legkiválóbb  tanításaival,  a  maga  és  itthon  szerzett  tapasztalatait 
párhuzamba  állítja  idegen  és  külföldi  hadviselők  módszerével.  Jelentősebbek 
politikai  művei,  amelyekhez  soroljuk  Mátyás  király  életéről  való  elmélkedéseit  is. 
Ebben  Macchiavelli  nyomán  egy  nemzeti  magyar  király  eszményképét  rajzolja, 
hogy  az  ilyen  után  való  vágy  soha  ki  ne  vesszen  honfitársai  kebléből.  Siralmas 
panaszában  a  német  veszedelemtől  óvja  a  magyar  nemzetet,  különösen  arra 
figyelmezteti,  hogy  szabad  királyválasztási  jogát  el  ne  játssza,  hanem  őrizze 
meg  akkorra,  amikor  az  isten  egy  új  Hunyadiban  vagy  Mátyásban  megváltót 
küld  számára.  Leghatalmasabban  bontakozik  ki  írói  ereje,  legmagasabbra 
lendül  szónoki  heve  Török  áfium  ellen  való  orvosságában,  amely  jó  darabig 
a  Siralmas  panasszal  együtt  csak  kéziratban  forgott,  de  amelyet  Forgách  Simon 
kuruc  generális  ki  is  nyomatott  1705-ben.  Magyar  nemzeti  büszkeség  és  mély 
hazafiúi  bánat  hatja  át  ezt  a  művet,  amely  már  jelszavával  is  megrázta  a  lel- 
keket :  Ne  bántsd  a  magyart  !  A  török  mérget  akarja  kiirtani  a  magyar  nép  szer- 
vezetéből, amely  már  egészen  isten  akaratának,  a  sors  rendelésének  tartotta  a 
török  igát,  de  a  mű  németgyűlölettel  is  eléggé  eltölti  az  olvasót,  úgy  hogy  kuruc 
buzdító  szózatnak  is  bízvást  elkelt.  E  művekkel  Zrinyi  nemcsak  a  hadtudományi 
és  politikai  irodalmat  indítja  meg,  hanem  a  magyar  prózának  ezt  a  félig  értekező, 
félig  szónoki  faját  is  nagyra  fejleszti. 

A\  Szigeti^veszedelem. 

Lírai  költeményei,  prózai  munkái  mind  eltörpülnek  életének  legfőbb  alko- 
tása, nagy  eposza  mellett.  Csak  egy  telet  fordított  hőskölteménye  megírására 
s  mégis  azzal  tette  elmúlhatatlanná  nevét,  harminc  éves  korában  már  bevégezte 
tizenöténekes  művét  és  azontúl  »rettenetes  bajvívó  szablyával*   kereste  hírét, 


122.  kép.  Zrinyi  Szigeti  veszedelmének  címlapja. 

mégis  neve  mellől  háttérbe  szorult  a  »hadvezér«  szó  és  máig  így  emlegetjük  : 
Zrinyi,  a  költő.  A  költői  nagy  alkotás  1651-ben  jelent  meg  többi  verses  művei- 
vel együtt  (Adriai  Tengernek  Syrenaia,  Groff  Zrini  Miklós)  és  a  gyűjteményben 
Obsidio  Szigetiana,  Szigeti  veszedelem  címet  visel,  de  az  irodalomtörténetben 
és  a  közszájon  Zrinyiászn&k  hívjuk,  hogy  már  nevével  is  méltán  emlékeztes- 
sen bennünket  az  Iliászra. 


13» 

A  Zrinyiász  alapeszméje  és  célzata. 


Zrínyit  költői  és  vallásos,  hazai  és  általános  okok  indították  eposzírásra, 
azonkívül  egy  nagy  nemzeti  cél  lebegett  előtte.  Zrínyi  a  bibliai  históriák  és 
verses  krónikák  alacsony  porából  fel  akarta  emelni  a  magyar  elbeszélő  költészetet 
az  ókori  és  renaissancei  műeposzok  színvonalára,  hőskölteményébe  bele  akarta 
önteni  a  maga  vallásos  meggyőződését,  az  ellenreformáció  szellemét,  meg  akarta 
dicsőíteni  a  magyar  vitézséget  és  önfeláldozó  hazaszeretetet,  be  akarta  mutatni 
a  magyar  nemzetet,  mint  a  keresztyénség  pajzsát,  méltó  emléket  akart  állítani 
ősének,  a  leghíresebb  Zrínyinek;  végül  szerette  volna,  ha  műve  felrázza  a  magyar 
népet  százados  fatalizmusából  és  hitet  támaszt  benne  isten  kegyelméhez,  re- 
ményt a  töröktől  való  szabadulásra.  Szóval,  amit  Zrínyi  mint  lelkes  magyar  és 
buzgó  katholikus  átérzett,  amit  mint  hadvezér  a  harctéren  átélt  és  amit  az  ókor 
és  renaissance  költészetéből  megismert,  azt  mind  lerakta  a  maga  nagyszabású 
és  nagycélú  költeményében.  Valóban,  a  Zrinyiásznak  nem  az  a  célja,  hogy  egy 
vár  ostromát  írja  le,  hogy  egy  hős  vezért  dicsőítsen.  A  költő  érezte,  sőt  tudta, 
hogy  egy  vár  megtartása  vagy  eleste,  egy  vezér  életbenmaradása  vagy  halála 
nem  oly  nagyszerű  tárgy,  amely  az  elbeszélő  költeményt  epopeiává  emelné. 
Azért  is  belevitte  művébe  korának  vallásos  és  hazafias  felfogását,  a  csekély 
tárgyat  fenségessé  változtatta,  midőn  egy  nem  nagyfontosságú  vár  ostromá- 
hoz hozzákötötte  a  török  szolgaságba  sülyedt  Magyarországnak  a  felszabadu- 
lását, a  török  áfiumtól  elalélt  nemzetének  újraébredését. 

Zrínyi  ugyanis  az  ozmán  uralomban  isten  méltó  büntetését  látja  ; 
a  haza  azért  jutott  az  enyészet  szélére,  mert  a  magyar  nép  elhagyta  ősi  vallását, 
amelyre  szent  királyai  térítették,  és  mert  nem  tiszteli  többé  Szűz  Máriát,  az 
ország  patronáját.  így  fordítja  meg  az  ellenreformáció  költője  a  protestánsok 
vádját,  akik  éppen  a  katholikus  vallásban  keresték  az  ország  romlásának  okát. 
Egyszersmind  így  hatja  át  Zrínyit  az  ó-testamentum  szelleme,  amely  szerint  az 
-erős  bosszúálló  isten  a  vallásos  bűnökért  politikai  büntetést  mér  a  népre. 

A  bűnbe  sűlyedt  nemzetet  a  végpusztulástól  csak  egy  evangéliumi  tett 
mentheti  meg.  A  nemzet  maga  nem  méltó  a  megharagított  isten  kegyelmére, 
magától  nem  is  vihetne  végbe  szabadulását,  de  istennek  valamely  kedvelt  vitéze 
megválthatja  a  magyar  népet,  ha,  mint  Krisztus,  ártatlanul  vérét  ontja  érte. 
A  megváltásnak  eme  újszövetségi  nagy  tettére  ki  volna  a  költő  szemében  hiva- 
tottabb  mint  híres  őse,  a  szigetvári  Zrínyi  Miklós,  aki  valóban  hősi  halállal  halt 
a  török  ellen  hazájáért  és  vallásáért  ? 

Zrínyi  e  szerint  eposzában  összeolvasztja  a  reformáció  felfogását  az  ellen- 
reformáció szellemével,  Szigetvár  ostromát  a  török  ellen  folytatott  háborúk  egyik 
legkimagaslóbb  eseményévé  teszi,  hősét  pedig  a  keresztyénség  vértanujává,  a 
nemzet  megváltójává  avatja. 

A  Zrinyiász  cselekyénye. 

Én,  az  ki  azelőtt  iffiiu  elmével 
Játszottam  szerelemnek  édes  versével, 
Küzkedtem  Viola|kegyetlenségével : 
Mastan  immár  Marsnak  hangasabb  versével 

Fegyvert  s  vitézt  éneklek,  török  hatalmát. 
Ki  meg  merte  várni  Szulimán  haragját, 
Ama  nagy  Szulimánnak  hatalmas  karját, 
Az  kinek  Európa  rettegte  szablyáját. 

Músa  !  te  ki  nem  rothandó  zöld  laurusbul 
Viseled  koszorúdat,  sem  gyönge  ágbul ; 
Hanem  fényes  mennyei  szent  csillagokbul 
Van  kötve  koronád,  holdból  és  szép  napbul ; 

Te,  ki  szűz  anya  vagy,  és  szülted  uradat, 
Az  ki  örökkén  volt,  s  imádod  fiadat, 
Ugy  mint  Istenedet  és  nagy  monarehádat, 
Szentséges  királyné  !  hívom  irgalmadat. 

Adj  pennámnak  erőt,  úgy  Írhassak,  mint  volt 
Arról,  ki  fiad  szent  nevéért  bátran  holt, 
Megvetvén  világot,  kiben  sok  java  volt ; 
Kiért  él  szent  lelke,  ha  teste  meg  is  holt. 

Engedd  meg,  hogy  neve,  mely  mást  is  köztünk  él, 
Bűvöljön  jó  híre,  valahol  nap  jár-kél, 
Lássák  pogány  ebek  :  az  ki  Istentül  fél, 
Soha  meg  nem  halhat,  hanem  örökkén  él. 

A  költő  a  boldogságos  szüzet  hívja  segítségül,  hogy  méltó  módon  énekel- 
hessen annak  megváltó  haláláról,  aki  örömmel  áldozta  fel  magát  Krisztusáért. 
Szinte  természetesnek  tartjuk,  hogy  az  eposz  esdekvényét  csodás  elem  hassa 
át :  az  égből  induljon  és  a  mennyben  végződjék.  íme  a  cselekvény  tulajdon- 
képp egy  égi  jelenettel  kezdődik.  Isten  letekint  a  földre,  látja,  hogy  a  magyarok 
megvetik  őt  s  az  ő  igaz  vallását.  Pedig  a  világon  egy  néppel  sem  tett 
több  jót  mint  a  magyarokkal ;  kihozta  őket  Scythiából,  mint  a  zsidókat 
Egyiptomból,  vezette  őket  a  tejjel-mézzel  folyó  Magyarországba,  térítette  őket 
az  igaz  keresztyén  (katholikus)  hitre,  emelte  királyaikat  tisztességre,  dicsőségre, 
s  íme,  mindé  jókért  a  hálátlan  magyar  nép  elárulja  az  ő  igaz  istenét,  eretnek  val- 
lásokat fogad  be  keblébe,  erkölcstelenségbe  sülyed.  Bűneiket  nem  nézi  tovább 
az  Ür,  megmutatja,  hogy  ő  ama  nagy  bosszúálló  isten,  reábocsátja  a  magyarokra 
a  törökök  hatalmát  és  mindaddig  töri,  rontja  őket,  amíg  vissza  nem  térnek  el- 
hagyott istenükhöz.  Az  isten  parancsára  fel  is  hozza  Mihály  arkangyal  a  pokol- 
ból Alektó  fúriát,  aki  az  elhunyt  Szelim  képében  megjelenik  az  alvó  Szulejmán 
szultánnak  és  hódító  hadjáratra  tüzeli  fiát  a  magyarok  ellen,  mert  ha  ezt  a 
nemzetet  igába  hajtja,  a  többi  keresztyének  nem  állhatnak  meg  előtte. 

Szulejmán  megindul  birodalma  összes  erejével  és  először  is  két  gyűlölt  várat 
szeretne  a  földdel  egyenlővé  tenni :  Egert  és  Szigetvárt.  Sziget  kapitánya,  Zrinyi, 
hallva  a  szultán  rettentő  készületét,  imádkozik  a  feszülethez,  ne  engedje  isten,  hogy 
a  török  végkép  összetörje  a  keresztyénséget,  feledje  az  úr  a  magyarok  bűneit. 
S  ha  már  csapást  mér  a  magyarokra,  hadd  érje  inkább  őt  sujtoló  keze  ;  ő  öröm- 
mel megválik  életétől.  Isten  elfogadja  Zrinyi  ajánlkozását,  tudtára  adja,  hogy 
meg  fog  halni  hazájáért,  de  mártiromságával  elhárítja  nemzetéről  a  romlást. 

De  Zrinyi  nem  csupán  isten  akaratából  száll  szembe  a  török  veszéllyel, 
hanem  szándékosan  is  a  maga  fejére  idézi  a  hódító  szultán  haragját.  Míg  Szulej- 
mán az  ország  határán  habozva  áll,  addig  Zrinyi  meglepi  és    felkoncolja  a  szül- 

tannak  egyik  kedvelt  emberét,  a  boszniai  basát,  a  pécsi  Olaj  béget  pedig  elfogja. 
Szulejmán  most  már  teljes  erejével  Zrínyi  ellen  fordul  és  megkezdődik  a  vár  ost- 
roma. Ágyúzás  és  aknázás,  általános  és  részleges  rohamok,  nappali  támadások 
és  éjjeli  lesek,  az  ostromlók  betörései,  az  ostromlottak  kirohanásai  váltogatják 
egymást,  amelyekbe  magánviadalok,  a  hű  Deli  Vid  és  a  szilaj  Demirhám,  Zrinyi 
és  Delimán  párbajai  vegyülnek.  Mindezek  fényes  harci  képek,  elevenek  és 
hívek,  amelyek  feltámasztják  előttünk  a  XVI— XVII.  század  magyar  hőseit  és 
török  vezéreit,  amint  egyespróbára  szálltak  vagy  seregestül  összecsaptak,  vilá- 
gos fogalmat  nyújtanak  két  századnak  hadi  életéről,  amilyent  Zrinyi,  a  hadvezér, 
élt  és  amilyenben  Zrínyinek,  a  költőnek,  is  elég  része  volt,  úgy  hogy  tapasz- 
talatait nagyon  kevéssé  kellett  képzeletéből  kiegészítenie.  A  harcok  zaját  azonban 
a  költő  tompítja  néha  követségek  szavával  és  tanácskozások  beszédeivel,  a  vér- 
ontás borzalmát  enyhíti  olykor  szerelmi  epizódokkal,  a  bűnös  és  tiszta  szerelem 
egymást  kiemelő  két  történetével. 

Delimán,  a  vad  tatár  khánfi,  szenvedélyétől  ragadtatva  megöli  Rusztán 
basát,  a  szultán  vejét,  hogy  a  férj  holttestén  keresztül  egyesülhessen  a  császár 
leányával,  Kumillával,  de  a  véren  szerzett  szerelmi  gyönyörűség  hirtelen  meg- 
szakad Kumilla  halálával.  A  tiszta  szerelem  hőseit  természetesen  a  keresztyén 
táborban  találjuk,  Deli  Vid  és  hűséges  hitvese  személyében.  Borbála  török 
katona  ruháját  ölti  magára,  úgy  indul  fogságba  került  férje  fölkeresésére  és  ki- 
szabadítására, ami  sikerül  is  neki. 

A  változatos  harci  események,  a  közéjük  ékelt  szerelmi  történetek,  a  fegy- 
verzörgést felváltó  hol  lelkesítő,  hol  vigasztaló  beszédek  magyarázzák,  hogy  a 
költő  az  ostrom  hosszú  folyamán  sohasem  válik  untatóvá  vagy  fárasztóvá,  sőt 
mindvégig  megmarad  az  érdekfokozás  nagy  mesterének.  Költői  erejét  éppen  az 
ostrom  utójának  előadásában  fejti  ki  teljes  mértékben,  midőn  a  harcot  itt  teszi 
legfenségesebbé  ;  éppen  ekkor  mutatja  meg  költői  mély  belátását,  midőn  a  tör- 
ténelem ellenére  magával  a  szigetvári  hőssel  öleti  meg  a  török  császárt. 

Szulejmán  kétségbeesve  serege  folytonos  kudarcain,  a  pokol  hatalmához 
fordul.  Varázslójával,  Alderánnal,  felidézi  az  ördögöket,  de  ezeknek  nincs  erejük 
Zrinyi  ellenében,  mert  e  kiválasztott  vitéz  nemcsak  Magyarországot,  hanem  a 
keresztyénséget  is  védi.  Isten  leküldi  angyalait,  hogy  űzzék  szét  a  pokolbeli 
tábort  és  hogy  majd  egyenest  őelébe  vezessék  a  hősi  halállal  kimúló  Zrínyinek  és 
vértanutársainak  lelkét.  Mert  Zrinyi  már  tovább  nem  tarthatja  a  várat, 
összegyűjti  serege  romjait,  lelkesíti  őket  a  vitézi  halálra,  minden  kincsét  mág- 
lyára veti,  magára  ölti  legfényesebb  ruháját,  száz  aranyat  rejt  ünnepi  dolmánya 
zsebébe,  hogy  aki  majd  kifosztja,  ne  panaszkodjék  a  csekély  préda  miatt. 
Ekkor  kirohan  és  a  rettentő  vitéz,  Delimán  elejtése  után  csak  a  szultánt  keresi. 
Ezer  meg  ezer  janicsár,  számtalan  testőr  környezi  a  török  császárt,  de  Zrínyinek 
egy  sem  meri  útját  állani,  a  menekülő  szultánhoz  ér  és  véget  vet  a  hódító  Szulej- 
mán életének,  a  keresztyén  világ  legnagyobb  veszedelmének. 

Ez  volt   vége  az  nagy  Szulimán  császárnak,  Mikor    bán    visszanéz,    meglátja    távulrul 

Ez  az  ű  nagy  hires  hatalmasságának,  Elmaradt  serege  török  kard  miatt  hull, 

Az  Isten  engedte  gróf  Zríni    Miklósnak  Mint  pásztor  nyájához,  ű  hamar  megfordul, 

Dícsíretit  ennek  hatalmas  próbának.  Es   így  szól  hozzájok   nagy    hangos   torkábul : 

>Eddig    Sitiink  vitézek,  tisztesség jéért  Nem  mér  az  nagy  bánhoz  közel  menni  senki. 

Annak,    ki    körösztfán    holt    szabadságunkért,  De  jancsár-golyóbis  Zrínit  földre  veti : 

Ma  meghaljunk  ^örömest,  és  jó  hírünkért  Mellyében  ez  esett,  más  homlokát  üti, 

Vitézül  meghaljunk  azért  mindezekért.  Vitézivel  együtt  az  földre  fekteti. 

Ahon  nyitva  látom  Istennek  országát,  Angyali  légió  ott  azonnal  leszáll, 

Ahon  jól  esmérem'nagy^Eloim  fiátj!  Dicsérik  az  Istent  hangos  muzsikával, 

Esmérem,  esmérem  az  Istenjangyalát,  Gábriel  bán  lelkét  két  tized  magával, 

Rothadatlan  ágbul  tart  nekünk  koronát. «  Földről  felemeli  gyönyörű  szárnyával. 

És  minden  angyal  visz  magával  egy  lölket, 
De  török  számtalan  körülvék  seregét,  ^^  eleiben  ,gy     ^^  ezeket 

Messzirül  jancsárság  lüvik  vitézeket :  Eg-sz  aj.  kar  gzép  muzsikát  kezdett> 

Nem  merik  próbálni  mert  karddal  ezeket,  &  nékem  meghagyak  .  szómnak  tegyek  véget. 

Senki  várni  nem  meri  az  ű  kezeket. 

Vitézek  Istene  !  ime  az  te  szolgád 

Mind  ennyi  között  is  egy  jajgatás  nincsen,  Nem  szánta  éretted  világi  romlását  ; 

Mert  nagy  vigassággal  s  örömmel  hal  minden.  Vére  hullásával  nagy  bötüket  formált, 

Az    mely    helyen    állnak,    ugyanazon    helyben  Ily  subscribálással  néked  adta  magát  : 

Bocsátják  lölköket  Isten  eleiben.  ő  vitéz  véréért  vedd  kedvedben  fiát. 

S  most  mintha,  istenhez  fordulva,  így  szólana  a  költő  :  »Im  az  isten 
választott  vitéze,  Zrínyi,  megállotta  fogadását,  vallásáért  és  hazájáért  kiontotta 
vérét ;    legyen  tehát  e  vérrel  kiengesztelve  isten  és  megváltva  a  magyar  nép  !« 

A  fenséges  alapeszmét  így  valósítja  meg  méltó  cselekvény,  a  történeti 
adatok  és  a  csodás  elemek,  a  valóságból  vett  és  képzeletből  hozott  részletek  így 
válnak  egységes,  erős  szerkezetté,  művészi  egésszé  ;  mindezt  betetőzi,  amiben 
a  költő  legerősebb,  a  nagyszerű  jellemrajz. 


A  Zrinyiász  jellemei. 

A  költő  művészi  vonásokkal  választja  el  egymástól  a  két  harcoló  felet. 
Nem  úgy  emeli  az  egyiket,  hogy  a  másikat  nagyon  mélyre  sülyesztené.  Törökök, 
magyarok  egyaránt  vitézek,  bátrak.  Mindkét  fél  örömmel  rohan  a  csatába  és  a 
harcban  egyik  sem  retteg  a  haláltól.  De  mégis  mily  különbség  a  harcolók  között  ! 
A  szultán  hódításvágyból  indul  Magyarországra,  bosszúból  szállja  meg  Szigetet. 
Zrínyi  hazáját  védi  és  a  keresztyénségért  ajánlja  fel  életét.  A  törökök  vadak, 
nyersek,  rakoncátlanok,  a  szultán  parancsa  ellenére  is  minden  terv  és  cél  nélkül 
harcolnak,  csakhogy  keresztyént  pusztítsanak  ;  a  magyarokat  kötelességérzet 
lelkesíti,  a  csata  zajában  is  kitűnik  műveltebb,  szelídebb  voltuk,  példás  rendet 
tartanak  és  vezérük  szava  nélkül  egyetlen  lépést  sem  tesznek. 

Nemcsak  a  két  tábort  vonultatja  el  szemléltetően  előttünk,  hanem  az 
egyes  hősöket  is  élő  egyéneknek  rajzolja  a  költő  és  kiváló  érdeket  tud  irántuk 
kelteni.  Különösen  kiemelkedik  a  két  fővezérnek,  a  szultánnak  és  Zrínyinek 
ellentétes  alakja  ;  amaz  a  büszke,  hatalmas  zsarnok,  aki  győzelmeiben  elbiza- 
kodva, a  maga  igájába  akarja  hajtani  az  egész  világot,  ez  a  buzgó  keresztyén 
vitéz,  aki  a  seregek  urának  kegyelméből  származtatja  minden  méltó  tettét 
és  a  kereszt  oltalmára  ajánlja  fel  hős  vérét.  Zrínyit  azonkívül  számos  oldalról 
mutatja  be  a  költő  :  mint  nagy  hőst,  aki  bámulatos  harci  tetteket  visz  végbe  ; 

mint  bölcs  hadvezért,  aki  mindig  megfontolva  cselekszik  és  egész  seregének 
gondját  viseli ;  mint  nagylelkű  ellenfelet,  aki  megadja  tisztességét  a  foglyul 
esett  török  bégnek ;  mint  nemes  bajtársat,  aki  segítségükre  siet  veszedelembe 
jutott  vitézeinek  ;  mint  szerető  apát,  aki  nem  engedi  kiskorú  fiát  az  ostrom 
oktalan  áldozatául  elveszni  ;  mint  hűséges  alattvalót,  aki  végső  elhagyatott- 
ságában is  megőrzi  a  király  iránti  tiszteletét.  Zrínyi  alakja  azért  is  művészi 
alkotás,  mert  bár  az  epopeiának  megfelelően  végzetes  hős,  mégis  saját  elhatá- 
rozásából folyik  minden  tette,  amelyek  így  drámai  érdekkel  vonják  be  az  egész 
cselek  vényt. 

A  két  főszemélyen  kívül  az  alakoknak  egész  sora  áll  előttünk  az  élet  szí- 
nében, a  kor  mezében,  magyar  és  török  részről  egyaránt.  A  Zrínyiért  minden 
tettre  kész  Deli  Vid,  a  legkiválóbb  magyar  levente,  a  haláláig  becsületesen  küzdő, 
de  a  harctéri  haláltól  megfosztott  Farkasics,  a  várért  és  egymásért  magát  fel- 
áldozó két  hű  barát,  Juranics  és  Radivoj,  példázzák  a  magyar  vitézséget,  hűsé- 
get és  áldozatkészséget,  másfelől  az  óvatos  Rusztán  nagyvezir  és  a  vakmerő 
Delimán,  a  mézesszavú,  csábító  beszédű  Halul  és  a  mindjárt  kardjára  csapó 
Demirhám,  a  szerencséjével  kérkedő  és  a  kérkedésért  rögtön  meglakoló  boszniai 
basa  megannyi  külön  egyén,  akiknek  sajátos  vonásai  annál  erősebben  ötle- 
nek szemünkbe,  inert   a  költő  rendszerint  egymással  ellentétes  alakokat  rajzol. 

A  Zrinyiász  külalakja. 

Azonban  a  Zrinyiásznak,  melyet  alapeszme,  szerkézét  és  jellemrajz  a 
legértékesebb  magyar  költői  művek  közé  emel,  nagy  fogyatkozásai  is  vannak. 
Az  még  hagyján,  hogy  a  csodás  elemek  nem  egy  világfelfogásból  erednek,  hogy 
a  keresztyén  hitbe  zavaróan  vegyül  bele  a  mithológia  Alektója  és  a  keleti  mesék 
Alderánja,  de  előadásának  gyöngeségét,  technikájának  gyarlóságát  már  nem 
nézhetjük  el.  Meglátszik,  hogy  szerzője  többet  forgatta  a  kardot  mint  a  tollat, 
hogy  az  egész  nagy  költeményt,  amely  terjedelemre  nézve  vetekszik  az  Iliász- 
szal,  egy  téli  pihenésében  vetette  papírra  és  többé  nem  is  javított  rajta.  Sőt 
talán  az  is  észrevehető,  hogy  Zrínyi  két  hazának  volt  a  fia  és  nem  a  legtisztább 
magyarság  közepett  nőtt  fel.  Szóval,  a  Zrinyiász  stílusa  nem  elég  sima,  verse- 
lése nem  elég  gördülékeny  és  nyelve  néha  nem  elég  magyaros. 

A  Zrinyiász  forrásai  és  mintái. 

A  Zrinyiász  még  e  hibáival  és  hiányaival  is  csodaszámba  megy  a  magyar 
elbeszélő  költészet  történetében,  amely  csoda  csak  úgy  érthető  meg  annyira- 
mennyire, ha  rámutatunk  forrásaira  és  mintáira.  A  költő  a  még  élénk  száj- 
hagyományokon kívül  főképp  Istvánffy  latin  történelmi  munkájára  és  Kar- 
narutics  XVI.  századi  költőnek  horvát  verses  krónikájára  támaszkodott. 
Az  epikai  gépezetet,  a  természetfölötti  elemeket  elsősorban  a  bibliából,  saját 
korának  vallásos  felfogásából  vette,  de  merített  az  ókori  és  renaissancei  klasz- 
szikusokból  is.  Legtöbbet  tanult  Vergüiustól  és  Tassotól ;  a  többek  között  az 
előbbi  nyomán  formálta  a   Turanics  és  Radivoj  szerencsétlen  végű  követségét, 

az  utóbbit  követi  a  szerelmi  epizódok  beleszövésében.  De  az  anyag,  bár- 
honnan került  is,  művészi  formát  ölt  alkotó  kezében,  az  egész  költemény,  bár- 
milyen sok,  a  világirodalomból  ismert  részletre  bukkanunk  is  benne,  önálló 
műalkotás,  a  magyar  nemzeti  szellem  eredeti  terméke,  amely  máig  tartó  fény- 
nyel  kezdi    meg   művészi    becsű   elbeszélő   költészetünket. 


123.  kép.  Zrinyi  emlékoszlopa  a  Csáktornyái  erdőben. 


A  Zrinyiász  sorsa. 

A  Zrinyiász  fényét  sokáig  homály  borította.  Korára  alig  hatott  és  több 
nemzedék  szinte  megfeledkezett  róla.  Mikor  megjelent,  Listius  László  próbálta 
utánozni,  Zrinyi  Péter  pedig  horvátra  fordította,  jobban  mondva  elhorváto- 
sította,  de  aztán  több  mint  száz  évig  nem  találjuk  közvetetlen  hatásának  a 
nyomát.  Akkori  mellöztetésének  okát  nemcsak  csiszolatlan  külsejében  kell 
keresnünk,  hanem  abban  is,  hogy  nemzeti  célzatát  nem  ismerték  föl,  erősen 
katholikus  szellemét  pedig  nem  fogadták  szívesen.  Az  ellenreformáció 
ugyanis  már  nagyon  éreztette  mindama  következményeit,  amelyek  éppenséggel 

nem  voltak  alkalmasak  költői  dicsőítésre,  sőt  ellenük  nemsokára  általános 
visszahatás  keletkezett.  A  XVIII.  század  második  felében  kezdik  a  Zrinyiászt 
új  életre  támasztani ;  Ráday  Gedeon  lelkesedik  érette  és  belefog  hexameteres 
átdolgozásába,  míg  Kónyi  János  hadi  románná,  forgatja  ki.  Tulajdonképpeni 
nagy  értékét  Kazinczy  látja  be,  ugyancsak  ő  nyomatja  ki  másodszor  ;  azóta 
számos  kiadásban  forog  a  közönség  és  a  tanuló  ifjúság  kezén,  de  teljes  nép- 
szerűségre csak  akkor  fog  jutni,  ha  durva  borítékából  kifejtik  a  drága  tartal- 
mat, ha  egy  újkori  költő  mai  nyelvre  és  folyamatos  versekbe  ülteti  át,  amint 
azt  a  németek  megtették  a  Nibelung-énekkel  és  mint  azt  Arany  János  meg 
is  próbálta  vele,  de  e  próbáját  —  legnagyobb  sajnálatunkra  —  félbenhagyta. 
De  ha  így  marad  is,  érdes  külalakjában  és  ódon  egyszerűségében  akkor  is 
örökre  fenséges  bizonyítéka  lesz  a  magyar  költői  géniusz  műalkotó  és  jellem- 
rajzoló  tehetségének. 

3.  Listius  László. 

Az  Adriai  tenger  szirénájának  bűvös  hangja  csak  egy  énekest  vonzott 
magához  és  csábított  költészetre,  a  Zrínyihez  minden  tekintetben  méltatlan 
Listiust.  Báró  Listius  vagy  Liszti  László  igen  előkelő  nemzetségből  származott, 
még  előkelőbb  családból  nősült,  nagy  vagyon,  fényes  méltóság  nézett  reá,  de 
e  testben-lélekben  beteg  ember  rabja,  mondhatni  szerelmese,  lett  a  bűnnek, 
a  gyermekcsempészettől  a  gyilkoláson  át  a  boszorkánymesterségig  minden  bűnbe 
beleesett,  de  vesztét  tulajdonkép  pénzhamisítás  okozta,  amelyért  Bécsben 
1663-ban   kivégezték. 

Költészetében  ez  az  erkölcsi  szörnyeteg  mit  sem  árul  el  a  maga  valódi 
énjéből.  Vallásos  és  hazafias  verseiben  buzgó  katholikusnak  és  lelkes  magyar- 
nak vallja  magát.  Ugyanezek  az  érzések,  valamint  a  nemes  nagyra  vágy  ás  jutnak 
kifejezésre  főművében,  a  Magyar  Marsban  (1653),  amelyben  a  mohácsi  csata  törté- 
netét beszéli  el  és  amelyhez  Zrínyi  módjára  hozzácsatolja  apróbb  költeményeit. 
A  Mohácsi  veszedelem  furcsa  vegyülete  a  Zrínyi  és  Balassa  utánzásának.  Török 
háborúról  szól  Balassa  strófájában.  Művészi  szerkezetnek  és  jellemzésnek  nyoma 
sincs  benne,  Tinódi  hűségével  történeti  egymásutánban  sorolja  el  az  esemé- 
nyeket, legfölebb  a  jobb  verselés,  egy-egy  könnyebb  lírai  vagy  tudós,  elmél- 
kedő részlet  és  a  katholikus  szellem  árulja  el,  hogy  a  lantos  deák  C^rom'cajától 
a  tanult  főúr  Magyar  Marsáig  száz  esztendő   telt   el. 

Gyöngyösi  István. 

Zrínyi  Miklós  halála  évében  lépett  fel  a  régi  magyar  nemesvilág  legünne- 
peltebb poétája  :  Gyöngyösi  István.  1625  után,  a  legnagyobb  valószínűség  sze- 
rint 1629-ben,  született  Radvánczon,  Ung  megyében.  Iskoláit  Eperjesen  és 
Sárospatakon  végezte  ;  azután  töi  vénygyakorlatot  szerzett  s  mint  kisebb  bir- 
tokú, szerény  jövedelmű  nemesember,  előkelő  urak  szolgálatába  állott.  Wesse- 
lényi Ferenc  nádor  szívesen  alkalmazta,  különféle  tisztségeket  bízott  rá  s 
1663-ban  maga  mellé  vette,  murányi  híres  udvarába.  Gyöngyösi  magántitkára 
volt  a  nádornak,  emellett  széltére  ügyvédkedett  s  szívesen  vállalt  minden  olyan 

megbízást,  amelyből  tisztességes  úton  jövedelemre  lehetett  szert  tenni.  Fele- 
ségével, az  ungmegyei  Baranyai  Ilonával,  több  vármegyében  kapott  birtok- 
részt, de  a  csekély  jövedelemből  csak  úgy  élhetett  meg,  ha  szolgálatokat  tesz 
a  főuraknak  és  a  vármegyéknek.  Midőn  Wesselényi  meghalt,  özvegye  mellett 
maradt ;  híven  szolgálta  Széchy  Máriát  s  még  akkor  is  sokat  fáradt  úrnője  védel- 
mében, mikor  a  híres  asszony  vallomásokat  tett  elhunyt  ura  összeesküvéséről. 
A  Wesselényi-féle  összeesküvés  fölfedezése  Gyöngyösit  is  fogságba  juttatta, 
de  Szelepcsényi  érsek  közbenjárásá- 
val mihamar  kiszabadult  rabságá- 
ból. Ekkor  tért  át  református  vallá- 
sáról a  katholikus  hitre.  Ez  időtől 
kezdve  az  Andrássyak  oldala  mel- 
lett szerepel ;  jogtanácsosuk  minden 
ügyeikben,  kedveltjük  és  pártfogolt- 
juk  mindenhol,  ahova  az  előkelő 
család  keze  elér.  A  felvidék  főrangú 
nemzetségei  nagyon  szerették  az 
alkalmazkodó  prókátort  s,  ami  cso- 
dálatos, szerette  a  megyebeli  nemes- 
ség is.  A  gömöri  nemesek  őt  küld- 
ték követnek  a  nevezetes  soproni 
országgyűlésre  (1681.),  s  ismételten 
őt  választották  meg  alispánnak  még 
akkor  is,  mikor  pártállása  nem  egye- 
zett teljesen  a  gömöri  nemes  urak 
nézeteivel.  Az  1687-iki  híres  ország- 
gyűlésen is  ő  volt  Gömör  követe. 
Még  II.  Rákóczi  Ferenc  fölkelését 
is  megérte,  ekkor  is  alispánja  volt 
megyéjének.  1704  július  24-én,  het- 
venöt éves  korában  halt  meg.  Tizen- 
két gyermeke  maradt. 

Gyöngyösi  István   első   mun- 
kája —  a  Marssal  társalkodó  murányi 

Vénus,  avagy  annak  emlékezete,  miképen  a  méltóságos  gróf  Hadádi  Wesséleni  Ferenc, 
Magyarország  palatínusa,  akkor  füleki  főkapitány  .  .  .  megvette  a  híres  Murány 
várat  —  Kassán,  1664-ben  jelent  meg.  Elbeszéli  benne,  miképen  foglalta  el 
Wesselényi  Ferenc  füleki  kapitány  —  a  későbbi  nádor  —  Murány  várát  s  hogyan 
nyerte  meg  a  vár  özvegy  úrnőjének,  Széchy  Máriának  kezét. 

Rend  szerént  jegyezzék  egyebek  versekben 
Óriások  dolgát  az  régi  üdőkben, 
Az  Istenek  ellen  esvén  irigységben, 
Minémü  harcokat  tartottak  az  égben. 

Sokféle  próbáit  irják  meg  Jás-  nnak, 
Veszedelmes  uttyát  s  —  csudáit  Colchosnak, 

124.  kép.  A  Magyar  Mars  címlapja. 

Honnét,  tanácsábul  Medaea  Aszszonnak, 
El-nyerte  az  gyapját  aranyas  báránynak. 

Az  Ida  hegyének  hives  erdejében, 
Pallás,  Juno,  Vénus,  Paris  eleiben 
Mint  gyöttenek,  s  —  állott  ő  itilletében  : 
Ki  közöttök  első  ékes  termetében. 

Vénust  egyebeknél  szebbnek  mint  itilte, 
Az  után  Helénát  magának  mint  nyerte, 
Vitorlás  gallyakon  Trójában  mint  vitte, 
Szép  hazáját,  s  —  magát  ezért  mint  vesztette. 

Hercules  a  poklot  miképen  fel-törte, 
S'  miként  Proserpinát  ottan-is  kereste, 
Az  aytón  ugató  Cerberust  meg-ölte, 
S'  egeket  emelni  Athlast  segítette. 

Egyéb  nagy  dolgokat  ki  mint  cselekedett, 
Didó  Aeneással  mint  szerelmeskedett, 
Mennyi  bal  szerencsét  Vlysses  szenvedett, 
Circe  énekével  miként  tündérkedett. 

Mások  mind  ezekről,  mint  tettzik,  irjonak, 
Elméjekkel,  az  mint  akarják,  játzonak  ; 
Nem  bánom  Daedalus  szárnyain  jí'rjonak, 
S  bölcs  találmányokért  zöld  Laurust  várjonak. 

Más  én  hivatalom,  az  mellyet  forgatok, 
Kikrül  mások  irtak,  azokról  hallgatok, 
Erős  Murány  felé  elmém  vei  hágtatok, 
S'  annak  dolgairól  verset  koholgatok. 

Miként  Wesselénit  Cupido  sebhetvén, 
Szécsi  Máriával  szerelemben  esvén, 
Titkos  szerelmeket  okossan  követvén, 
Meg-vették  az  Muránt,  jó  módgyát  keresvén. 

Musám,  Parnassusból  ki  régen  távoztál, 
S'  Pegasus  forrástúl  meszszére  szakattál, 
Ha  még  valamit  tuttz,  azt  mit  ott  tanultál, 
Láss  azért  munkádhoz,  mellyet  fel-vállaltál. 

I.  Rákóczi  György  erdélyi  fejedelem  előront  hadával  s  rettegésbe  ejti 
III.  Ferdinánd  magyar  király  híveit.  Kevesen  maradnak  a  király  hűségén. 
I.  Rákóczi  György  hatalmába  keríti  a  felvidék  nagy  részét,  a  bevehetetlen 
sziklaormi  vár,  Murány  is  meghódol  előtte,  csak  Wesselényi  Ferenc  fiileki  ka- 
pitány s  még  néhány  hűséges  királypárti  magyar  úr  állnak  ellent  az  erdélyi 
fejedelem  hadainak.  Esterházy  Miklós  nádor  Wesselényit  bízza  meg  Murány- 
vár  visszahódításával,  a  vitéz  füleki  kapitány  el  is  indul,  de  a  bevehetetlen 
erősség  előtt  tehetetlenül  áll  meg. 

Szerencsére  közbelépnek  az  égi  hatalmak,  s  mivel  Wesselényi  is,  meg  a 
vár  úrnője,  Széchy  Mária,  is  özvegységben  élnek,  elhatározzák  egybekelésüket. 
Vénus  ráírja  Cupido  egyik  aranyos  nyilára  Széchy  Mária  nevét,  Cupido  pedig 
belelövi  a  nyilat  Wesselényi  Ferenc  szívébe.  A  hős  szerelemre  gyullad  Mária 

iránt  s  találkozót  kér  a  szép  özvegytől.  A  találkozáson  eldől  sorsuk  :  Wesselényi 
megigéri,  hogy  elveszi  szerelmesét,  ez  pedig  fölajánlja  segítségét  a  várőrség 
lefegyverzésére.  Minden  sikerül.  Az  ostromló  sereg  bejut  a  várba,  a  védőket 
III.  Ferdinánd  hűségére  esketik  s  Wesselényi  feleségül  veszi  Máriát.  Ezért  a 
nagyhírű  tettéért  sok  kitüntetést  kap  a  füleki  kapitány  : 

Magyar-Országunknak  lesz  Nándor  Ispánnya, 
Hűségét  az  Spanyol  Király-is  kévánnya, 
Nagy  érdemű  arany  gyapjúval  kénállya, 
Az  mint  meg-is  atta,  s  —  nyakán  füg  báránnyá. 

Nincs  már  több  garádics  Magyar  méltóságra, 
Érdemelt  virtussá  vitte  felső  ágra, 
Honnét  fegyelmeden  vigyáz  az  országra, 
Isten  nyulcsa  éltét  kévánt  hoszszuságra. 

így  jutott  Wesselén  nagy  Murány  várához, 
Emeltetvén  onnét  több  méltóságához, 
Érkezett  Musám-is  már  fel -tett  célához, 
Fáratsága  után  lát  nyugadalmához. 

Ezt  a  hosszú  költeményét  Wesselényi  Ferenc  nádor  elbeszélése  alapján 
írta  Gyöngyösi.  Ajánlása  is  Wesselényinek  és  nejének  szól  :  »Az  én  kegyelmes 
uramnak,  méltóságos  gróf  hadadi  Wesselényi  Ferenc  úrnak,  Murány  várának 
örökös  urának,  Magyarország  palatinussának,  kunok  bírájának,  aranygyapjas 
vitéznek,  nemes  Gömör  és  Pest,  Pilis,  Solt  vármegyék  fő  ispányának,  a  fel- 
séges Leopold  római  császár  és  Német-,  Magyar-  s  Cseh-országok  királyának, 
belső  titok  tanácsának  s  komornikjának  és  Magyarországban  helytartójának. 

—  És  kegyelmes  asszonyomnak,  tekintetes  és  nagyságos  gróf  rimaszécsi  Szécsi 
Anna  Mária  asszonynak,  az  ő  nagysága  szerelmes  házastársának.  —  Ő  nagy- 
ságoknak egészséges,  hosszú  életet  alázatosan  kívánok. «  Az  ajánlásra  következő 
előszóban  elmondja  a  tisztelettudó  szerző,  hogy  nem  sok  olyan  eseményt  ismer 
a  históriában,  melyet  a  murányi  esethez  —  »Nagyságtok  nagy  cselekedetéhez « 

—  hasonlíthatna.  Igyekezett  azért  —  »lassú  elméjének  érkezése  szerént «  — 
ezt  a  históriát  magyar  versekből  fűzött  tollakkal  úgy  szárnyazni,  hogy  Wesse- 
lényi Ferenc  és  Széchy  Mária  neve  örökké  éljen.  Mert  ha  Didót  és  Aeneast, 
Parist  és  Helénát,  Pryamust  és  Thisbét  sírba  szállásuk  után  is  sok  száz  eszten- 
dővel éltetik  a  krónikák,  azonképpen  illendő,  hogy  a  murányi  eset  is  terjedjen 
és  híresüljön. 

Gyöngyösi  egykorú  esetet  verselt  meg,  még  pedig  teljes  történeti  hűség- 
gel, úgy  amint  a  kaland  valóban  megtörtént.  Mindenekelőtt  igazat  akart  írni. 
Mivel  azonban  a  római  poéták  műveiből  megtanulta,  hogy  a  történeti  esemé- 
nyek puszta  versbeszedése  még  nem  költészet,  keverte  elbeszélését  olyan  rész- 
letekkel —  ókori  hitregék  elmondogatásával,  lírai  lelemény ű  leírásokkal  — , 
amelyeknek  az  elbeszélés  nyers  anyagába  való  egyenetlen  belekapcsolása  azt 
a  hitet  költötte  föl  benne,  hogy  költőivé  tette  a  rímes  prózát.  A  históriai  nyers- 
anyag tehát  csak  egyik  eleme  az  elbeszélő  költeménynek  ;  a  másik,  igen  fon- 
tos elemét  az  ókori  latin  klasszikusokból,  főleg  Ovidiusból,  kölcsönzött  régi  hit- 

regei  mesék  és  lírai  strófák  alkotják.  A  három  részből  álló,  alexandrinusokban 
írt  verses  elbeszélés  ilyenformán  históriás  énekrészeknek  és  ókori  forrásokon 
alapuló  mithologikus  díszít  meny  éknek  keveréke.  A  közbeszőtt  díszítő  elemek 
a  tulaj donképeni  verses  krónikától  könnyen  elválaszthatók. 

Mindazáltal  Gyöngyösi  nem  közönséges  költői  tehetség.  Ha  a  XVI. 
század  históriás  énekmondóinak  nyomán  indult  is,  mégsem  adott  puszta  ver- 
ses krónikát.  A  szerkezet  és  jellemzés,  -a  kerek  mesealkotás  és  egyénítés  vég- 
telenül gyönge  oldala  ;  annál  nagyobb  dicséretet  érdemel  színes  nyelve  és  dalla- 
mos verselése.  Szándékosan  kereste  a  köznapi  darabos  beszédtől  eltérő  szókat 
és  szólásmódokat ;  szokatlan  jelzőket,  új  szóképeket  alkalmazott  lépten-nyo- 
mon. Még  attól  sem  riadt  vissza,  hogy  újítson  a  magyar  nyelv  szókészletén. 
Nem  törődött  a  lelki  fejlődés  rajzával,  de  gondja  volt  arra,  hogy  nyelve  tős- 
gyökeresen magyaros,  költői  dikciója  a  lehetőségig  pompázó  legyen.  A  szere- 
lem örömét  és  búját  úgy  meg-megfestette,  mint  Balassa  Bálint  óta  egy  magyar 
költő  sem  ;  leírásai  nem  egyszer  annyira  szemléletesek,  hogy  Csokonai  Vitéz 
Mihályig  nem  akadni  párjukra. 

Gyöngyösi  többi  munkája. 

A  Murányi  Vénusz  megjelenése  után  Gyöngyösi  egész  sorát  készítette 
az  elbeszélő  és  elmélkedő  verses  munkáknak.  Mivel  mecénása  jó  ideig  nem 
akadt,  maga  pedig  restéit  áldozni  a  nyomdaköltségekre,  új  alkotásai  többnyire 
kéziratban  terjedtek.  Végre  1690-ben  akadt  egy  gavallér  főúr,  gróf  Koháry 
István,  aki  hajlandónak  mutatkozott  egyik  műve  kiadására.  így  jelent  meg 
a  Rózsakoszorú,  melyben  a  gömörmegyei  viceispán  mint  vallásos  költő  mutat- 
kozott be.  A  szent  olvasó  tizenöt  titkáról,  az  öröm,  keserűség  és  dicsőség  rózsa- 
csoportjáról szólt  s  a  boldogságos  szűz  Mária  dicsőségét  szolgálta.  Furcsa  his- 
tória lett  volna,  ha  kinyomatta  volna  Csalárd  Cupidóját  is,  a  legbujább  magyar 
költemények  egyikét,  melyet  kortársai  feltűnő  buzgalommal  forgattak  és  má- 
soltak. E  kéziratban  az  érzéki  szerelem  jeleneteit  olyan  gyönyörűséggel  feste- 
gette, hogy  nem  is  lehet  hamarjában  felkutatni  még  egy  ilyen  másik  magyar 
költeményt.  A  költő  egy  vadonerdőben  barangol  s  a  rejtett  tájakon  szemébe 
tűnnek  a  bűnös  szeretkezés  áldozatai  ;  látható  élvezettel  szól  kicsapongásaik- 
ról  és  büntetésükről ;  színleg  természetesen  azért,  hogy  a  tiszta  házaséletre 
buzdítson  s  elrettentsen  a  bűnös  testi  szeretkezéstől,  valójában  mert  így  talál 
alkalmat  —  az  erkölcsbíró  álarca  alatt  —  erotikus  fantáziája  szüleményeinek 
megörökítésére.  A  női  szépség  és  női  test  rajongója.  Az  ki  régen  fegyvert  fogott 
hazájáért  című  költeményében,  mely  Thököly  Imre  és  Zrínyi  Hona  egybekelé- 
sének diadaléneke,  különös  kedvvel  rajzolgatja  Zrínyi  Ilona  szépségeit.  Leíró 
tehetségének  talán  ezek  a  helyek  a  legfénylőbb  bizonyítékai.  Nemcsak  hirdeti, 
hogy  immár  a  kuruc  ügynek  kell  győzedelmeskednie,  hanem  egyenesen  a  nem- 
zet szerencséjének  fogja  föl,  hogy  a  diadalmas  kuruckirály  feleségül  veszi  a 
gyönyörű  Ilonát.  Mennyi  kellem,  mennyi  szépség,  mennyi  bűbáj  egy  asszonyban  ! 

Elmúlt  ugyan  immár  az  tavasz  éltében, 
De  nyarának  most  van  legkedvesb  színében  ; 

Didó  lehetett  ily  akkor  idejében, 

Mikor  Aeneasnak  esett  volt  kedvében  .  .  . 

Az  orcái  rózsák,  nyaka  alabástrom, 
Maga  kelletése  szívet  győző  ostrom, 
S  ahhoz  szép  beszéde  merő  orvos  flastrom, 
Istenes  élete  majd  szerzetes  klastrom. 

Homloka  lilium,  az  ajaka  kláris, 
Helénán  sem  talált  ennél  szebbet  Paris  ; 
Az  melynek  hervadni  magánosan  kár  is  ; 
Bár  csókod  harmatja  érte  volna  már  is  ! 

Cédrus  az  dereka,  tekintete  ráró, 
Mint  vadász  Dianna  :  gyorslába  úgy  járó, 
Dolgaiban  rendes,  az  üdőtül  váró, 
Neme  királyi  vér,  nem  csak  egy  köz  báró. 

Egész  teste  hattyú  ;  galamb  engedelme  ; 
Gerlicét  követő  társához  szerelme. 
Az  hol  kell,  mint  daru,  oly  szemes  figyelme, 
Csendes  erkölcsiben  nincs  negédes  elme  .  .  . 

Ügy  tetszik,  az  melyre  lábai  indulnak, 
Azok  helyén  mindjárt  virágok  újulnak  ; 
Az  mikor  ajaki  beszédre  mozdulnak, 
Szép  szavai  között  nádmézek  is  hullnak. 

Szóláshoz  készülő  ajaka  nyilasa  : 
Ügy  tetszik,  hogy  piros  hajnal  hasadása  ; 
Vidám  személyének  helybűi  mozdulása  : 
Mint  az  derült  napnak  az  égen  járása. 

Élete  vége  felé  jelent  meg  legnépszerűbb  elbeszélő  költeményeinek  egyike  : 
a  Porábúl  megéledett  Phoenix,  avagy  a  néhai  Gyerőmonostori  Kemény  János 
erdélyi  fejedelemnek,  Lányai  Anna  asszonnyal  levő  házasságának,  tatárországi 
rabságának,  a  török  ellen  viselt  dolgainak  .  .  .  emlékezete.  A  három  könyvből 
álló  verses  elbeszélés  a  női  hűség  dicsőítése.  Kemény  János  erdélyi  főúr  gyű- 
rűt vált  Lónyai  Annával,  a  szép  özveggyel,  de  nem  esküdhetik  meg  vele,  mert 
hadba  kell  indulnia  a  lengyelek  ellen.  II.  Rákóczi  György  hadait  vezérli,  de 
Lengyelország  földjén  seregével  együtt  tatár  fogságba  esik.  Jegyese  minden 
vagyonát  kész  feláldozni  kiszabadulásáért,  de  a  szerencsétlen  főúr  még  így  is 
csak  hosszú  idő  múlva  szabadulhat  meg  fogságából.  Hazajövet  feleségül  veszi 
a  hűséges  özvegyet,  Erdély  fejedelme  lesz  s  hősiesen  küzd  a  törökök  ellen, 
míg  végre  Nagyszőllős  közelében  hősi  halált  hal.  —  Gyöngyösi  az  események 
elmondásában  itt  is  ragaszkodott  a  történeti  hűséghez  s  az  elbeszélő  részeket 
itt  is  felbokrétázta  eleven  leírásaival  és  mitologikus  közbeszúrásaival.  Időrendi 
szoros  egymásutánban  mondta  el  Kemény  János  élettörténetét ;  helyenkint 
azonban  meg-megállt,  hogy  számot  adjon     Ovidius-tanulmányairól. 

Általában  Gyöngyösi,  a  régi  magyar  nemesvilág  ünnepelt  énekese,  alig 
emelkedett  költői  pályáján.  Említett  munkáiból  s  azokból  is,  melyekről  ezúttal 
fölöslegesnek  látszik  a  bővebb  megemlékezés,  egy  emelkedettebb  szellemű, 
tősgyökeres   magyarságú,  meglehetősen   könnyed   stílű,   helyenkint   meglepően 

színes  nyelvű  és  elég  zengzetes  verselésű  históriás  énekmondó  alakja  bontako- 
zik ki.  Négyrímű  alexandrinus-strófái  különösen  érdemesek  a  kiemelésre.  Nyelv- 
ben és  verselésben  minden  epikus  elődjét  s  hosszú  időn  át  minden  epikus  utódját 
messze  túlszárnyalta.  Nem  csoda,  hogy  több  mint  száz  esztendőn  keresztül  őt 
tartották  az  egyedüli  klasszikus  magyar  költőnek. 

Kőszeghy  Pál. 

Gyöngyösi  tanítványai  közül  csak  gróf  Bercsényi  Miklós  titkára,  Kö- 
szeghy  Pál,  írt  olyan  munkát,  amelyről  érdemes  néhány  szóval  megemlékezni. 
Kőszeghy  urát,  Bercsényi  Miklóst  énekelte  meg,  éppen  úgy  mint  mestere  Wesse- 
lényit. Trilógiát  írt  a  későbbi  kuruc  fővezérről  :  az  első  részben  elmondta  Ber- 
csényi ifjúkori  tetteinek  és  Drugeth  Krisztinával  kötött  házasságának  történe-' 
tét  ;  a  második  részben  Bercsényi  házaséletét  dicsőítette  ;  a  harmadik  részben 
Bercsényi  második  házasságáról  szólt.  Ez  tehát  versbe  szedett  Bercsényi  élet- 
rajz. Művelődéstörténeti  szempontból  igen  jók  benne  azok  a  részletek,  ame- 
lyek a  XVII.  századvégi  főúri  életet  mutatják  be  ;  egyebekben  az  egész  mű 
históriás  ének  a  nemesebb  fajtából.  A  nyelv  és  verselés  itt  is  dicsérhető  ;  az 
igazi  epikai  kellékekről  itt  még  kevésbbé  lehet  beszélni    mint  Gyöngyösinél. 

Kőszeghy  Pál  kéziratos  művének  csak  a  harmadik  része  jutott  korunkra  ; 
az  első  kettő  már  a  költő  életében  elkallódott.  Az  annak  idején  nagy  feltűnést 
keltő  maradványt  egy  varsói  könyvtárban  találták  meg  ;  innen  adta  ki  a  Ma- 
gyar Tudományos  Akadémia   1894-ben. 

A  kurucyilág  epikája. 

Thököly  Imre  és  II.  Rákóczi  Ferenc  kora  nemcsak  líránk  fejlődésére 
hatott.  A  magyar  epikai  költészet  szintén  sokat  köszönhet  a  kuruc  világ  év- 
tizedeinek. 

Maradt  e  korból  néhány  olyan  történeti  énekünk  és  népies  jellegű  balla- 
dánk, amelyekre  mindig  elégülten  hivatkozhatik  irodalomtörténetírásunk. 
A  névtelen  énekesek  sorra  dicsőítették  a  népszerűbb  kuruc  vezéreket.  Örven- 
dező dalokat  mondtak  a  diadalokról ;  kesergő  verseket  szereztek  a  vesztett 
csatákról.  Nagy  Bercsényi  Miklóst,  Rákóczi  fővezérét  és  benső  barátját,  lelke- 
sedve ünnepelték,  ö  volt  —  a  Vág  vize  partján  táborozó  énekes  szerint  —  a 
magyar  nemzet  oszlopa,  sok  vitéz  legénynek  édesapja  ;  a  szabadságkereső  sze- 
gény magyarok  az  ő  vezérlete  alatt  nyertek  sok  diadalmat  az  ellenségen  ; 
Morvát  és  Bécsalját  ő  vele  nyargalták  keresztül-kasul,  Ricsán  német  generá- 
list ővele  táncoltatták  meg  ;  Üjvár  kuruc  hősei  vígan  köszörülik  kardjukat, 
ha  Bercsényi  zászlói  lengenek  : 

Járjad  lovam,  járjad  Újvárnak  mezejét  — 
Hogy  megszégyenítetik  ellenség  erejét ! 

Az  álnok  németet,  az  kóborló  rácot, 
Halomba  vághassuk  mind  dánust,  horvátot ! 

Bőv  Magyarországot  hogy  miért  rabolják, 
Égetik,  pusztítják,  igen  kóborolják. 

Németnek,  magyarok,  soha  ne  higyjetek  ! 
Csak  jól  forgódjatok,  csak  emberkedjetek. 

Segítsed  Űr-Isten  az  te  hív  népedet : 
Szegény  kurucoknak  adj  győzödelmeket  ! 

Lovassá  üldözte    —  gyalogja  öldözte, 
Szegszárdig  az  mezőt  vérével  öntözte. 

Megégett  Rácország,  megmaradt  három  ház  .  .  . 
Elesett  négyezer,  megmaradt  három  száz. 

Mikor  pedig  Bezerédi  állott  ki  a  síkra  —  az  a  hős,  ki  a  kardját  német  hús- 
sal etette,  a  csótárját  német  vérrel  festette  — ,  hiába  özönlöttek  sűrű  tömegek- 
ben a  német-rác  labanc  csapatok  :  Bezerédi  híres,  vitéz  kapitány,  darabolta 
mindnyájukat  magyarán  : 

Az  sok  labanc  mikoron  rárohana : 
Bezerédi  csak  egyedül  ott  vala, 
Jó  kardjával  hármat-négyet  suhinta  — 
Németekben  tágasságot  úgy  csapa. 

Ezek  a  történeti  énekek  tele  vannak  a  magyar  vitézség  dicsőítésével. 
A  hosszabbak  kevesebbet  érők,  a  rövidebbek  nem  egyszer  meglepnek  a  tarta- 
lom és  alak  összhangjával.  Kifejező  nyelvük,  dallamos  formájuk,  drámai  élénk- 
ségük mintha  nem  is  illenék  e  kor  epikai  költészetébe.  Az  énekesek  most  már 
nem  folytatnak  eredménytelen  küzdelmet  a  nyelvvel  és  a  verseléssel,  ha  köny- 
nyedén  akarják  kifejezni  gondolataikat.  Különösen  szépek  balladaszerű  köl- 
teményeik. 

Híres  generális  volt  az  öreg  Vak  Bottyán.  Nagy-sok  harcokat  nyere  ;  ahol 
megjelent,  ott  futásnak  eredt  a  németség.  Bevette  Simontornyát,  Pápát,  Pécset, 
Siklóst,  Tatát,  Kapuvárt,  Kőszeget ;  kardélre  hányta  a  németeket  ;  megverte, 
elüldözte  a  rácokat.  Elpusztította  Bécs  környékét,  feldúlta  Stíriát,  meglakol- 
tatta  a  magyar  haza  ellenségeit. 


No  rihös  németek,  mást  kevílkedjetek  ! 
Ebszűlte  ráczai  bezzeg  elcsellegtek  ! 
Által  az  Dráván  majd  ész  nélkül  siettek  ; 
Mert  hollók  laknák  föl  az  hitván  testetek. 

Bottyán  apánk  penig  Rusztnak  városában 
Az  sok  főtisztekkel  ezekért  vígságban 
Lón  az  harcok  után ;  jó  ruszti  borában 
Vigan  iszik  vala  —  virágos  kupában. 


Éltesse  az  Isten  Rákóczi  Ferencet, 
Mi  édes  urunkat  s  minden  vezéreket ; 
Tovább  is  serinyen  az  magyar  nemzetet 
Oltalmazzák,  űzzék  országbúi  németet. 

Mert  még  ez  hazában  csak  egy  német  lészen  ; 
Békesség  soha  itt  nem  lészen  egészen. 
Practikának  magva,  hogy  végkép  enyésszen, 
Ki  köll  az  németnek  pusztulni  egészen  ! 


A  kuruc  kor  líráját  annyira  jellemző  németgyűlölet  az  elbeszélő  költe- 
ményekben is  lépten-nyomon  feltűnik.  A  toldott-foldott  öltözetű  német  kato- 
nákkal s  a  bolondeszű,  prédáló  rác  lovasokkal  elkeseredett  harcokat  vívtak  a 

nyalka  kuruclegények.  A  kölesdi  harcon  »német  is  elveszett,  a  rác  is  elszaladt «  ; 
Sárvár  alatt  a  Rába  halai  s  a  mezők  vadmadarai  német  vértől  híztak.  A  kölesdi 
harcon  Balogh  Ádám  volt  a  vezér  ;  Sárvár  alatt  Bezerédi.  Mikor  felhangzott 
Balogh  Ádám  biztató  kiáltása  :  »Vedd  fel,  fiam,  bátran  németnek  lövését  ;  ne 
mutasd  szívednek  semmi  röttenését«  —  miféle  viaskodás  támadt  ! 

Az  Esztergom  megvételéről  szóló  ének  megragadó  dicsőítése  II.   Rákóczi 
Ferencnek. 


Rákóczi  tábort  üt  a  Garam-torokban, 
Persia-szőnyegen  pihen  szép  sátorban. 

Persia-szónyegen,   fényes   tigris   bőrön  .  .  . 
Sátor  előtt  állnak  palotások  bővön. 

Verik  az  rézdobot,  fújják  a  trombitát 
A  sok  nyalka  kuruc  üli  a  paripát. 

Rákóczi  tábora  torpad  az  síkságon  : 
Rákóczi  sátora  dombon  áll  magában. 

Friss,    kerek   dombon    áll   tegnapi   nap    olta ; 
Nemcsak   az   sátor,   a   domb   is   csak   azolta ! 

Jó  kuruc  vitézek  csak  tegnap  dombolták, 
A  földjét  kezekben  süveggel  hordották. 

Urunknak  sátora  magas  helyen  legyen  ; 
Szép  tábora  fölött  végig  tekinthessen  ! 

Aranyos  zászlója  lobogjon  magasra  ! 
Messzéről     mindenki     mindjárt     megláthassa ! 

Süveggel  hordották,  a  dombot  úgy  rakták, 
Rákóczi  patyolat-sátorát  rávonták. 

Nagy  Rákóczi  jár  az  gyönyörű  mezőben, 
Rettenetes  kardja  villog  a  kezében. 

Kardjával  fölmutat  Esztergom  várára, 
Vár  tornyán  lobogó  császár  zászlajára  : 


Mire  a  fényes  nap  háromszor  felsütne, 
Hejh,  magyar  lobogó  lesz  oda  feltűzve  ! 

Szóljatok  álgyúim,  szörnyen  ropogjatok, 
Dunának  két  partja  rengjen  alattatok  ! 

Hejh  !  s  megbődülének  Rákóczi  álgyúi, 
Hejh  !    s    megrendülének    Esztergom   tornyai. 

Amott  az  vár  alatt  törik  már  a  falat ; 
Vég-Esztergom  vára,  jobb  lesz,  add  meg  magad. 

Odafent  az  tokos  csak  elhivé  magát. 
Nem  adja  a  várat,  berdót  igen  kajált. 

Éjten-éjjel,  mikor  a  lövés  elhallgat ; 

Fényes    tigris-bőrén    Rákóczi    nem    nyughat. 

Készíti  hiveit,  hires  vitézeit : 
Fodor  és  Révay  hajdu-ezereit. 

Az  palotás-ezret,  az  Esze  Tamásét, 
Csajági  Jánosét,  Lócziét,  sok  másét. 

Éjten-éjjel  egyszer  az  á'gyú  hármat  szól : 
Hát  az  sok  kuruc  az  várra  csak  úgy  nyomul. 

Tüzes  garanáttúl  világos  az  éjjel, 

Hajh  !  sok  anya  fia  borúi  ott  bé  vérrel ! 

Hasad  az  szép  hajnal,  piros  az  hegyoldal .  .  . 
Esztergom  várában  Rákóczi  felnyargal. 


Esztergom  utczáin  szikrát  hány  patkója, 
Esztergom  bástyáin  lobog  az  zászlója  .  .  . 


Rajongó  szeretet  szól  e  költeményből,  melyet  »egy  igaz  magyar  fiú  írt 
igaz  örömében«  akkor,  mikor  Esztergom  vára  kuruc  kézre  került  (1706).  A  feje- 
delem patyolatsátorát  magas  dombra  helyezik  s  a  dombot  a  kuruc  vitézek 
hordják  össze  süvegeikben  !  E  ballada  a  kuruc  idők  hazafias  lelkesedésének 
egyik  legköltőibb  megnyilatkozása. 

Nagyért ékű  az  Ocskai  Lászlórúl  való  ének  (1710).  Ocskai  László  híres 
kuruc  dalia  volt,  ünnepelt  hőse  sok  véres  ütközetnek,  de  ingatag  jellemű,  meg- 
bízhatatlan katona,  aki  hűtlenül  elpártolt  Rákóczi  ügyétől.  A  szerencsétlen 
trencséni  ütközet  után  csapataival  együtt  átállt  a  Habsburgokhoz.  Vesztére, 

mert  a  kurucok  ez  időtől  kezdve  folytonosan  vadásztak  rá,  végül  el  is  fogták 
s  Újvár  piacán  lefejezték.  Kivégzése  után  egy  ma  már  ismeretlen  költő  mind- 
járt verset  írt  esetéről.  Siratta  énekében  a  nemzeti  ügy  gyászos  hanyatlását  ; 
keseregve  emlegette  a  kurucok  gonosz  szerencséjét ;  s  megemlékezett  a  tren- 
cséni  véres  csatáról,  mely  után  annyian  megtántorodtak  régi  hívségükben. 
Labanc  lett  Ocskai  ;  sok  vitéz  hadnagyi  átkozva  siratják  az  ő  labancságát  : 
verje  meg  az  isten  állhatatlanságát.  Beleznai,  Bornemisza,  Rácz  Miska  és 
Jávorka  erős  esküvéssel  esküsznek  az  állhatatlan  áruló  vesztére  : 


»Bátor  vérontásom  —  történjék  halálom, 
Álnok  árulónak  bosszúját  megállom, 
Álnok  árulónak  bosszúját  megállom  !« 

S  nyárnak  hévségében,  ősz  sűrű  ködében, 
Kergetik  Ócskáit  nagy  kegyetlen  télben. 

Beleznai  kétszáz  labancát  levágja,  — 
Pilátushoz  küldi  őket  vacsorára. 

Bornemisza  véle  gyakran  kergetődzik, 
Rácz  Miska  éjjel  is  ott  környűl  leskődik. 

Jávorka  pediglen  paraszti  ruhában  — 
Egynihány  vitézzel  csak  betör  házában. 

>>Héj  Ocskai  László  !  a  nagy  tobzódástúl 
Kelj  föl  immár  —  érted  eljöttünk  Űjvárbúl ! 

Vérünk    árulója,    most    add    meg    magadot  !« 
— ■  Fölkele  Ocskai :  de  fegyvert  ragadott. 

Kiverik   kezébűl,   s   úgy  homlokon   vágják   — 
Vér  elborította  mind  a  két  orcáját. 

Viszik  már,  viszik  már,  kötve  paripára, 
Nyargalton-nyargalvást  —  viszik  már  Újvárba. 

Hogy  vitték  a  kapun,  istrázsa  kiáltott : 

>>Itt   hozzák,    itt   hozzák   az    Ocskai    Lászlót  !« 

Hadiszék  bírái  ott  egybegyülének, 
Hitiszegő  felett  ők  széket  ülének. 

írjátok  furérek,  irjad  sereg-diák  — 
Vérveres  téntával  a  nagy  sentenciát  : 


»Világ  példájára  feje  elüttessék, 
Várnak  bástyájára  karóba  tűzessék. 

Hadd    lássák    mindenek :    az    lator    mint  jára, 
Ki  megszegvén  hitit,  támadt  hazájára  !« 

—  Mikor  rézdobokat  megütték  az  vártán, 
Mikoron  az  sípot  megfújták  az  bástyán  : 

Akkor  az  piarcon  álltak  mind  fegyverben,  — 
Kihozák  Ócskáit  vasakkal  terhelten. 

Ott  felzöndülének  vitézek,  hogy  látták  : 
>>Öld  meg  az  árulót !«  Hozzá  azt  kiálták. 

S   ha  fejét  nagyhamar  hóhér  el  nem  csapja  : 
Testét  vitézlő  rend  ízekké  szaggatja  ! 

Föltűzék  az  fejét  a  bástya  fokára, 

Amely  néz  Nyitrára,  —  egy  nagy  árbocfára. 

Nagy  fekete  hollók  sűrűn  szálldosának  — 
S  ott  környűl  kerengvén,  ekkép  károgának : 

>>Kár,    kár,    kár,    kár    vala    Ocskai    Lászlónak, 
Ilyen  nagy  vitéznek  —  lenni  árulónak  ! 

De  nem  kár,  hazáját,  vérit  eladónak 
Szemeit  kivájni,  fekete  hollónak  !« 

—  Már  Ocskai  László  másoknak  nagy  példa  : 
Gonosz  árulóknak  így  lészen  halála  ! 

Lelkeket  világon  szélvésznek  kergetik  — 
Azután  pokloknak  lángjára  vettetik. 


Ezt   szörzék   Újvárban,   ezerhétszáz   tizben  .  .  . 
Szegény  magyarokat  segétse  az  Isten  ! 

Az  Isten  nem  volt  irgalmas  szegény  kurucokhoz.  Rákóczi  hadai  1710 
végén  az  ország  északkeleti  szögletébe  húzódtak  s  a  következő  évben  elfogad- 
ták a  király  kegyelmét.  Károlyi  Sándor  a  nagymajtényi  mezőn  tizenkétezer 
kuruc  előtt  esküdött  hűséget  a  királynak  s  a  király  a  szatmári  békében  Ígéretet 
tett,  hogy  meg  fogja  tartani  Magyarország  és  Erdély  törvényeit.   Rákóczi  és 

barátai   hontalanokká  lettek,  országról  országra   bujdostak,   s  itthon  felhang- 
zott a  régi  kesergő  ének  : 


Eljön  még  az  idő, 
Szegény  Magyarország, 
Megátkozod  te  még 
E  keserves  órát  !  .  .  . 
Idegen  nemzetnek 
Be  súlyos  a  járma  ! 
Régi  vezérének, 
Tulajdon  vérének, 
Sírva  néz  utána, 
Sírva  néz  utána  .  .  . 


—  Beh  szomorún  szól  a 
Rákóczi  rézdobja, 
Nem  mondja  már  :  Rajta  ! 
Rajta,  rajta,  rajta  !  .  .  . 
Hanem  azt  dobolja, 
Messzéről  zokogja  : 
>>Szülőföldem,  bölcsőm, 
Te  bús  Magyarország  ! 
Immár  istenhozzád, 
Immár  istenhozzád  !« 


V.  FEJEZET. 

DRÁMAI  ÉS  SZÉPPRÓZAI  MARADVÁNYOK  AZ 
ELLENREFORMÁCIÓ  KORÁBÓL. 

XVII.  SZÁZAD  első  fele  semmiben  sem  szegényebb  mint  drámai 
termékben.  Az  igaz  papság  tükörinek  nincs  folytatása,  még  kevésbé 
a  Balassi  Menyhárt  áruitatásának.  Az  iskolai  drámát  ugyan  meg- 
honosítják és  megkedveltetik  a  jezsuiták,  de  az  nem  szól  magyarul 
és  magyar  tárgyról  is  ritkán. 

A  Comico-tragoedia. 

E  korból  mégis  maradt  reánk  egy  érdekes  drámai  kisérlet,  a  sokat  vitatott 
Comico-tragoedia,  amelynek  sem  szerzője,  sem  keletkezési  ideje  pontosan  meg 
nem  állapítható.  A  könnyen  folyó  versekben  írt  darab  egy  Európaszerte  elter- 
jedt műfajt  hoz  hozzánk  —  egy  kissé  megkésve  — ,  a  moralitást,  amely  a  XV. 
század  végén  és  főkép  a  reformáció  korában  volt  rendkívül  kedvelt  és  amely 
leginkább  megszemélyesített  elvont  fogalmak  párbeszédeiből  állott.  A  mi 
moralitásunk  a  műfaj  általános  sajátságaitól  annyiban  különbözik,  hogy  egy 
Lázár-drámát  is  foglal  magában,  célzatára  nézve  pedig  hasonlít  a  reformáció 
legkomorabb  költeményeihez :  a  haláltáncénekekhez.  Négy,  egymással  lazán 
összefüggő,  szakaszt  foglal  magában,  amelyek  közül  az  első  a  tulajdonképpeni 
moralitás,  a  második  a  Lázár-dráma,  a  két  utolsó  pedig  a  haláltánc-énekekre 
emlékeztető  párbeszédes  életkép.  Az  első  részben  a  Virtus  leszáll  az  égből, 
de  bár  kíséri  az  Igazság,  Mértékletesség,  Erősség,  nem  maradhat  a  Földön  a 
Vitium  miatt,  amely  egyedüli  úrrá  lesz  a  földi  lakók  fölött.  A  második  részben 
a  szegény  Lázárt  elkergető  gazdagot  a  pokol  kínjaira  ragadja  a  Vitium  szolgá- 
latába szegődő  Mors,  míg  Lázár  a  mennybe,  Ábrahám  kebelébe  jut.  A  harmadik 
részben  a  gonosz  tetteivel  hetvenkedő  katonát  hurcolják  el  a  halál  parancsára 
az  ördögök,  bármennjáre  tagadja  már  akkor  bűneit  és  siránkozik  életéért. 
Végül  ugyanaz  lesz  a  sorsa  a  kegyetlen  tiszttartónak,  aki  sokat  sarcolta  alatt- 
valóit   és    embertelenül    nyúzta    a    parasztokat.    Hogy  e  különös    szerkezetű, 

jórészt  erkölcsi  tanításokból  álló  darabot  valaha  előadták  volna,  arról  nincs 
tudomásunk,  de  hogy  szívesen  olvasták,  azt  bizonyítja  több  kiadása  és  néhány 
belőle  származtatható  szálló  ige. 

Fortnnatns.  Szép  Magelona. 

A  szépprózát  is  elnyomta  az  ellenreformáció  hitvitázó  irodalma,  hiszen 
ennek  a  gyönyörködtető  műfajnak  még  kevésbé  kedvezett  a  komoly  vallásos 
szellem  mint  a  tanításra  felhasználható  drámának.  A  XVI.  század  biztató 
kezdete  után  jó  ideig  csak  egy  csenevész  hajtással  találkozunk,  amelynek  már 
címe  is  mutatja,  hogy  német  földből  ültették  át  hozzánk.  Az  ismeretlen  for- 
dító a  Gesta  Romanorumnak  egyik  legismertebb  elbeszélését  nyújtja  a  magyar 
olvasónak,  amelyet  már  a  XVI.  századnak  nemzetközi  forrásokból  táplálkozó 
irodalmi  áramlata  hozzánk  sodrott  gyarló  verses  feldolgozásban  és  amely  XVII. 
századi  szépprózai  formájában  sem  valami  sikerült  munka.  Fortunatus  histó- 
riája (1651.)  tulajdonképpen  keleti  származású  tündérmese,  amely  egy  szegény 
ifjúról  szól,  akit  a  szerencse  tündére  megajándékoz  egy  soha  ki  nem  fogyó 
erszénnyel  és  aki  később  egy  láthatatlanná  tevő  süveghez  is  jut.  E  két  varázs- 
szer segítségével  járja  a  világot,  szerez  tekintélyt,  hatalmat,  amelyet  késő 
aggkoráig  élvez.  A  mese  itt  nem  ér  véget,  mint  verses  elődje,  hanem  a  maga 
eredetijéhez  híven  elbeszéli  Fortunatus  fiainak  is  a  sorsát,  akiket  éppen  atyai 
örökségük,  a  két  bűvös  eszköz  tesz  boldogtalanokká  és  juttat  korai  halálra.  Bár- 
mily érdekes  tárgyat  foglal  is  magában  ez  a  könyvecske,  egy  kiadásnál  többet 
nem  ért,  csakúgy  mint  verses  elődje ;  kedveltté,  a  magyar  tündér  mesekölté- 
szetnek egyik  alkotó  elemévé,  nem  e  feldolgozásokból  vált,  hanem  a  Hár- 
mas Istóriából,  amelynek  »Példabeszédek«  című  részében  szintén  ott  található 
Fortunatus   meséje. 

A  század  második  felében  a  lovagregény  is  megjelent  irodalmunkban  : 
Kedves  és  nyájas  história  Szép  Magelonáról,  neapolis  királynak  leányáról  és  egy 
Péter  nevű  vitézről  az  ezüstös  kulcsokkal,  ki  egy  provinciabeli  gróf  fia  volt.  A  Szép 
Magelona  meséje  francia  eredetű,  de  Tesseni  Vencel,  a  magyar  fordító,  német 
szövegből  ültette  át  (1676).  Magelonáról,  a  nápolyi  király  leányról,  olvasunk 
benne  :  a  szép  királykisasszony  beleszeret  Péter  francia  grófba,  megszökik 
vele,  de  útközben  annyi  baj  éri,  hogy  csak  hosszas  hányatás  és  várakozás  után 
egyesülhet  szerelmesével,  ki  tömérdek  kalandon  esik  át.  Az  irodalomtörténet- 
írás dicsérni  szokta  e  fordításnak  itt-ott  eléggé  sikerült  stílusát  s  kiemeli,  hogy 
a  kis  műben  meglehetősen  nagy  a  germanizmusok  száma. 

A  Horologiuin  Turcicuin.  A  Hármas  Istória. 

A  híres  indiai  állat  mesegyűjteménynek,  a  Pancsatantrának,  is  akad  egy 
fordítása  :  a  Horologium  Turcicum.  Kilencvenhárom  folio-lapból  álló  kézirat 
ez  ;  csak  töredék,  a  teljes  munkának  talán  negyedrésze.  Készítője,  Rozsnyai 
Dávid,  Apafi  Mihály  erdélyi  fejedelemnek  volt  a  török  deákja,  azaz  törökül 
értő  és  fogalmazó  udvari  tolmácsa,  s  mikor  egy  alkalommal  —  különböző  ud- 

vari  ármánykodások  következtében  —  fogságba  zárták,  akkor  kezdett  fordí- 
tásához. Az  eredeti  török  szöveget  —  mert  törökből  fordította  a  Pancsatantrát 
—  Konstantinápolyban  szerezte.  A  lehető  legékesebb  stílusban  iparkodott 
lefordítani  eredetijét.  Valami  csodálatos  latin-magyar  keveréknyelven  írt,  s 
olyan  hosszadalmas,  cifra  mondatokat  gyártott,  hogy  kéziratának  olvasói  nem 
győztek  eleget  panaszkodni  előadásbeli  alaktalansága  miatt. 

Hasonlíthatatlanul  tisztább  nyelvű  Haller  János  fordítása,  a  Hármas 
Istória  (1695).  Három  középkori  munkát  foglal  magában  :  Nagy  Sándor  regé- 
nyét, Trója  elfoglalásának  mesés  történetét  és  a  Gesta  Romanorumot.  Az 
utóbbi  181  mesét  tartalmaz  :  hősei  többnyire  római  császárok,  világfelfogása 
teljesen  a  középkoré.  Haller  János  egyszerű  magyarsággal  írt  ;  stílusában  nin- 
csen felötlőbb  jelesség.  Sajátságos  véletlen,  hogy  ő  is  fogságban  készítette 
könyvét.  Erdélyi  főúr  volt,  Apafi  Mihály  fejedelem  tanácsosa  ;  mivel  azonban 
politikai  magatartása  nem  tetszett  a  fejedelmi  udvarnak,  börtönbe  zárták. 
Később  kiszabadult  fogságából  —  éppen  úgy  mint  Rozsnyai  Dávid  —  s  emel- 
kedett méltóságaiban.  Hármas  Istóriája,  mint  nyomdatermék,  külső  kiállí- 
tásra nézve  egyike  a  régi  magyar  irodalom  legszebb  kiadványainak.  Misztót- 
falusi  Kis  Miklós,  a  híres  kolozsvári  nyomdász,  remekelt  elkészítésével.  Hogy 
népszerű  magyar  könyv  volt,  mutatja  kilenc  kiadása. 

Felvinczy  György.    Az  Actio  C'uriosa. 

A  század  vége  felé  újból  megjelent  egy  Comico-tragoedia  (1693),  de  ez 
már  nem  a  bűn  és  büntetés  problémáját  feszegette,  mint  a  lőcsei  Comico- 
tragoedia,  hanem  Jupiterről  és  Plútóról  mondott  el  egy  történetet  párbeszé- 
des alakban.  Hőse  Pluto,  az  alvilág  ura,  haragszik  Jupiterre,  mert  ez  kicsiny 
országot  juttatott  neki ;  ezért  bosszúból  a  pokolba  akarja  csábítani  az  emberi 
lelkeket.  A  mese  meglehetősen  esetlen.  Ha  közelebbről  vizsgáljuk  »drámai« 
termékünket,  nagyon  könnyen  megállapíthatjuk,  hogy  csak  nyelve  és  verse- 
lése érdemli  meg  a  figyelmet.  Érdekes  dikciójáért  s  változatos  versformáiért 
dicséret  illeti  a  szerzőt. 

A  szerző,  Felvinczy  György,  igen  érdekes  alakja  irodalomtörténetünknek. 
Ö  az  első,  aki  vállalkozott  arra,  hogy  Magyarországon  világi  vándorszínész- 
társulatot szervez.  Felvinczy  unitárius  papjelölt  volt,  majd  torockói  tanító  ; 
később  sokfelé  próbált  szerencsét,  mivel  azonban  sehogyan  sem  tudott  jobb 
sorsba  jutni,  Kolozsvárról  Bécsbe  ment,  I.  Lipót  királytól  színjátszó  engedélyt 
kért.  A  király  egy  latinnyelvű  szabadalomlevélben  megadta  neki  és  társainak  a 
jogot,  hogy  Erdélynek  és  kapcsolt  részeinek  bármely  helyén  illedelmes  hangú 
előadásokat  tarthatnak.  Hogy  megalakult-e  a  társulat  s,  ha  igen,  eredménnyel 
játszott-e,  olyan  kérdés,  amelyre  nem  lehet  biztos  feleletet  adni.  Nagyon  rövid 
életű  lehetett  ez  a  vállalkozás,  hiszen  még  száz  évvel  utóbb  is  csak  tenger  nyo- 
morúsággal tudott  eltengődni  egy-egy  vándorló  színtársulat.  Most  még  csak 
a  jezsuita  iskolák  tanulóinak  ingyenes  előadásaiban  gyönyörködött  a  közönség. 

Ha  végigtekintünk  a  XVII.  század  drámai  és  szépprózai  maradványain, 
nem  tárul  megnyugtató  kép  szemünk  elé.  A  magyar  dráma  és  a  magyar  prózai 

elbeszélés  messze  elmaradt  a  szépen  fejlődő  verses  irodalom  mögött.  Drámai 
kísérleteink  csak  a  nyelv  és  verselés  szempontjából  érdemelnek  figyelmet ; 
prózai  elbeszélésünk  fordításokból  áll.  Nem  csupán  az  érdeklődő  közönség 
hiányzott,  hanem  —  ami  a  közönség  hiányának  természetes  következménye 
—  hiányoztak  az  írók  is.  A  hadi  zaj  között  elnémulnak  a  múzsák  .  .  .  &Ahol 
a  hang  varázsló  édességét  nem  érzik,  az  akaratos  mesterség  visszavonja  magát 
és  vagy  a  puszta  hasadékokban  huhog,  vagy  a  varjakkal  együtt  károg,  vagy, 
ami  legfájdalmasabb,  rejtekbe  sóhajt.  És  egy  ily  sóhajtás,  higyjétek  el,  égre- 
kiáltó  !« 


IV.  RÉSZ. 

A  HANYATLÁS  KORA 

(1711—1772.) 


I.  FEJEZET. 

KÖZÁLLAPOTOK.  A  TUDOMÁNYOS  IRODALOM. 


)Z  1711.  évi  szatmári  béke  új  kort  nyit  Magyarország  történetében. 
A  nemzetnek  többé  már  nem  kell  rettegnie  a  török  uralom  terje- 
désétől, az  ősi  alkotmányt  sem  fenyegeti  veszély  s  a  protestánsok 
vallásszabadsága  ellen  sem  történnek  kíméletlen  támadások.  Elér- 
kezett a  felvilágosodott  abszolutizmus  időszaka.  A  Habsburg-ház  az  ország 
művelődését  s  a  lakosság  anyagi  helyzetét  előmozdító  új  intézmények  egész 
sorát  teremti  meg  s  a  magyar  főurak,  nemesek  és  papok  egyaránt  jó  szívvel 
fogadják  az  uralkodócsalád  intézkedéseit. 

A  törökvilág  szinte  helyrehozhatatlannak  látszó  pusztulást  okozott 
Magyarország  legvirágzóbb  vidékein.  A  Duna — Tisza  mellékén  mocsarak  és 
pusztaságok  váltogatták  egymást.  Pesten  még  1715-ben  is  csak  188  ház  volt  ; 
s  olyan  vármegyékben,  ahol  ma  félmilliónyi  a  lakósok  száma,  alig  lézengett 
néhány  ezer  települő.  A  kormány  valóságos  gyarmatosító  politikát  volt  kény- 
telen folytatni.  Német,  francia,  szláv  és  oláh  parasztokat  csalogatott  a  lakatlan 
helyekre,  a  befolyásosabb  uraknak  úgyszólván  ingyen  osztogatta  az  ezerhol- 
dakat s  katonai  erejét  is  igénybe  vette,  hogy  a  mocsarakat  kiszáríthassa,  hasz- 
nálható utakat  építsen  s  némi  támasztékot  adjon  a  közigazgatásnak.  Évtizedek 
teltek  íg}T,  lassú  gyarapodásban.  A  lakosság  szaporodott,  számos  új  helység 
keletkezett,  a  mezőgazdaság  és  állattenyésztés  fejlődésnek  indult.  Ami  kultur- 
igénye  volt  az  uraknak  és  parasztoknak,  azt  az  iskolák  és  templomok  teljesen 
kielégítették. 

írni-olvasni  többnyire  csak  a  kiváltságos  osztályok  gyermekei  tanultak  ; 
a  jobbágyfiú  csak  akkor  került  iskolába,  ha  valamelyik  pártfogója  papot  akart 
belőle  nevelni.  A  középiskoláknak  két  fő  stúdiuma  volt  :  a  hittan  és  a  latin. 
Mind  a  katholikus,  mind  a  protestáns  intézetek  a  vallásoktatásra  és  a  latin 
beszéd  elsajátítására  fektették  a  legfőbb  súlyt  ;  ami  ezen  kívül  esett,  azzal 
keveset  törődtek.  Az  ifjak  jól  ismerték  a  dogmákat  és  szertartásokat,  bele- 
ízleltek az  ókori  remekírókba,  de  fogalmuk  sem  volt  arról,  hogy  milyen  élet 
folyik  Magyarországtól  északra  s  nyugatra,  sőt  a  haza  földjét  is  csak  annyiban 
ismerték,   amennyiben  olykor-olykor  megfordultak  megyéjük  határain  túl  is. 

III.  Károly  (1711 — 1740.)  és  Mária  Terézia  (1740 — 1780.)  cenzúrája  gondosan 
őrködött,  hogy  a  külföldi  istentelen  gondolkodók  tanai  valahogyan  meg  ne 
mételyezzék  a  serdülő  ifjúságot  s  az  ifjak  középiskoláik  végeztével  hazamentek 
földbirtokaikra,  hogy  tovább  folytassák  atyjuk  s  rokonságuk  egyszerű,  igény- 
telen életét.  Olykor  nagy  dáridókat  csaptak,  néha  a  megyék  székhelyein  jogi 
ügyeiket  tárgyalták  ;  akadt  olyan  is,  aki  elolvasott  egy-egy  latin  könyvet, 
de  a  nagy  többség  jómódú,  jókedvű,  szűk  világnézetű  földbirtokos  volt,  semmi 
egyéb.  Csak  a  papok  olvasgattak  és  írogattak  nagy  buzgalommal,  meg  egypár 
előkelő  úr,  aki  külföldi  utazásain  belepillantott  a  francia  kultúrába.  Hogy 
milyen  csekély  volt  az  érdeklődés  nemcsak  a  nyomtatott  betűk,  hanem  egyál- 
talában az  egész  világ  folyása  iránt,  mutatja  —  többek  közt  —  az  újságok 
iránt  tanúsított  csekély  érdeklődés.  Magyarnyelvű  lapot  nem  is  lehetett  ala- 
pítani ;  azok  a  német  újságok  pedig,  amelyekkel  egyes  pozsonyi  nyomdászok 
időnkint  megpróbálkoztak,  alig  dicsekedhettek  ötven — száz  előfizetővel.  Meg- 
szűntek a  vallásos  harcok,  a  kormány  most  már  nem  tűrte  a  különböző  hitű 
papok  írásos  küzdelmét,  ennek  következtében  megcsappant  a  hívők  olvasó- 
kedve is.  Legf elébb  az  imádságos  könyveket  és  a  kalendáriumokat  forgatták. 
A  magyar  nyelvű  tudományos  irodalom  termékei  közül  a  történetiro- 
dalom maradványai  jöhetnek  számba.  Ebben  az  időben  fejezi  be  históriáját 
Cserei  Mihály,  az  erdély országi  történetírók  eg}ák  legérdemesebbje,  akinek 
kéziratait  százötven  éven  keresztül  lankadatlan  érdeklődéssel  forgatták  az 
erdélyi  úri  famíliák.  Nagyajtai  Cserei  Mihály  székely  földbirtokos  volt,  előkelő 
csíkmegyei  nemzetség  tagja.  Mint  serdülő  ifjú,  Apafi  Mihály  fejedelem  nagy- 
hatalmú miniszterének,  Teleki  Mihálynak,  udvarába  került  s  így  alkalma  nyílt 
arra,  hogy  megismerje  a  régi  fejedelmi  Erdély  vezető  politikusait.  Apafi  és 
Teleki  halála  után  egész  odaadással  csatlakozott  a  Habsburg-házhoz,  mely 
Erdélyországra  is  kiterjesztette  hatalmát,  s  hűségesen  szolgálta  a  Habsburg- 
uralkodók ügyét  még  akkor  is,  mikor  II.  Rákóczi  Ferenc  csapatai  sikeresen 
kezdtek  harcolni  a  labancok  ellen.  Még  évtizedekig  élt  a  szatmári  béke  után, 
részesült  is  némi  jutalomban,  de  a  hivatali  pályán  nem  vitte  sokra.  Irogatni 
nagyon  szeretett.  Erdélyi  históriája  a  legsikerültebb  emlékirata  a  régi  magyar 
irodalomnak  ;  tartalom  és  forma  tekintetében  egyaránt  figyelemreméltó  alkotás. 
E  kéziratában  a  maga  kora  történetét  mondja  el  egészen  1712-ig,  de  vissza- 
pillant a  régibb  időkre  is,  sőt  az  előtte  élő  nevezetesebb  hazai  történetírók 
munkásságát  is  jellemzi.  Apafi  Mihály  uralkodására  s  a  szatmári  békét  meg- 
előző két  évtizedre  nézve  elsőrangú  kútfő.  Ha  Ítéleteiben  nem  is  találja  el 
mindig  az  igazságot,  adatokat  nem  ferdít.  Sok  olyan  dolgot  észlel,  amelyekről 
kortársai  elfeledtek  tudomást  venni.  Rendíthetetlen  kálvinizmusa  és  telhetetlen 
Habsburg-hűsége  olykor  nagj^on  egyoldalúvá  teszi,  de  értelmes  gondolkodása 
egyúttal  meg  is  óvja  attól,  hogy  az  eseményeket  csak  a  hitvallás  és  pártállás 
nagyító  és  kicsinyítő  üvegén  nézegesse.  Még  gyűlölködésében  is  könnjren  ellen- 
őrizhető. Eléggé  eleven  előadása,  régies  zamatú  latinos  magyar  nyelve,  érdekes 
adatai,  sajátszerű  megjegyzései  meglehetősen  kellemes  olvasmánnyá  teszik 
emlékiratát.  Nem  csoda,  hogy  a  mag}~ar  dráma  és  regény  munkásai  annyiszor 
fordultak  hozzá  költői  anyagért. 

Amilyen  meggj'őződéses  református  volt  Cserei,  annyira  hajthatatlannak 
látszik  katholicizmusában  a  hanyatlás  korának  másik  nevezetes  historikusa, 
Apor  Péter.  Míg  Cserei  lelkesülten  hálálkodik  az  Úristennek  a  nagy  jóságért, 
hogy  reformátusnak  teremtette,  addig  Apor  még  végrendeletében  is  meg- 
emlékezett arról,  hány  protestáns  eretneket  térített  vissza  Krisztus  igaz  egy- 
házába. Mindazonáltal  egymás  barátai  és  tisztelői  voltak,  egymással  leve- 
leztek s  versenyezve  készítették  a  kéziratokat.  Altorjai  báró  Apor  Péter  szintén 
benne  élt  a  régi  erdélyi  világban,  jól  ismerte  Apafi  udvarának  előkelőit  s  Habsr 
burg-hűségében  tántoríthatatlanul  szenvedte  végig  a  XVIII.  századeleji  kuruc- 
j árasokat.  Mint  előkelő  mágnáscsalád  sarja,  többre  is  vitte  Cserei  Mihálynál  : 
magas  tisztségeket  kapott,  főispán  lett  s  főkirálybíró.  Metamorphosis  Tran- 
sylvaniae  című  munkája  egyike  a  legbe- 
csesebb magyar  nyelvű  művelődéstörté- 
neti kútf orrásoknak.  A  régi  erdélyi  szo- 
kások változását  vizsgálta  benne,  meg- 
vetéssel és  gúnnyal  szólt  a  nyugat  felől 
behurcolt  új  divat  pusztításairól  s  a  rom- 
lásnak induló  unokák  előtt  tetszetős  ké- 
pekben rajzolta  meg  a  XVII.  századi 
Erdély  úri  társadalmát.  Egyszerűek  s 
jámborok  voltak  az  ősök,  de  egyben 
boldogok*  s  erkölcsösek.  Nem  kapkodtak 
a  »náj  módin «,  de  nem  is  korcsosultak 
németekké,  mint  az  új  divaton  kapkodó, 
XVIII.  századi  erdélyi  ifjak.  Házaik, 
bútoraik,  ruháik,  lakomáik  a  romlatlan, 
szittya  magyarságot  mutatták  minden- 
felé. S  a  jó  öreg  —  az  új  nemzedék  oku- 
lására - —  sorban  leírta  az   erdélyországi 

urak  sok  régi  jó  szokásait  :  hogyan  öltözködtek,  hogyan  ettek-ittak,  hogyan 
táncoltak.  Még  versben  is  feldolgozta  prózai  szövegét,  csakhogy  hatni  tudjon 
az  elfajult  unokákra.  Kedélyes  anekdotázása,  gyökeres  magyar  nyelve,  naiv 
szójátékai  mind  azt  tanúsítják,  hogy  eredeti  gondolkodású,  szeretetreméltó 
egyéniségű,   tehetséges   tollforgató   volt. 

Ugyancsak  Erdély  szülötte  Bod  Péter  református  lelkipásztor,  akinek 
a  magyarnyelvű  régi  magyar  tudományos  irodalomban  igen  nagy  érdemei 
vannak.  A  nagyenyedi  kollégiumban  nőtt  fel,  a  hollandiai  leydeni  egyetemen 
végezte  be  tanulmányait  s  hazatérése  után  egy  eldugott  erdélyi  faluban,  Magyar- 
igenben vállalt  lelkészséget.  Sok  könyvet  írt,  de  munkásságának  azok  a  dolgo- 
zatai adják  meg  az  igazi  értékét,  amelyek  magyar  művelődéstörténeti,  közelebb- 
ről magyar  irodalomtörténeti  vonatkozásúak.  Érdeklődését  a  régi  magyar  írók 
és  régi  magyar  könyvek  egyaránt  lebüincselték.  Magyar  Aihenás  című  írói 
életrajzgyűjteménye  különösen  értékes  munka,  sőt  a  mai  napig  is  haszonnal 
forgatható  írói  lexikon,  melyben  számos  értékes  adatot  őrzött  meg  az  utókor 
számára.  (1766.)  E  művében  ötszáznál  több  magyar  írót  sorolt  fel  ;  megemlé- 

kezett  —  többrrpre  igen  röviden  —  életük  folyásáról,  megemlítette  munkáik 
címeit,  sőt  itt-ott  apró  megjegyzéseket  is  csatolt  irodalmi  értékükhöz.  Balassa 
Bálintról  például  elmondta,  hogy  :  »Vólt  ez  a'  régi  nagy  Balassa  Famíliából, 
mell}7böl  sok  nagy  hírű  vitéz  Uri  emberek  vettenek  eredetet,  kiknek  emlé- 
kezetekkel tellyesek  a'  Magyar  Históriák.  Követték  ezek  a'  Reformátiótól 
fogva  a  Reformáta  Vallást  a'  múlt  sékulum  közepe  tájáig  ;  midőn  némellyek 
a'  Római  Hitre  kezdettek  el-térni.  Gróf  Balassa  Bálint,  nem  tsak  híres  neve- 
zetes vitéz  Ür  volt,  hanem  nagy  tudományú-is,  és  a'  vers  szerzésben  igen  hatal- 
mas. Kinek  Énekjei  sokszor  ki-nyom- 
tattatván,  mindeneknek  kezekben  forog- 
nak .  .  .« 

Zrínyi  Miklósról :  »Horvát  országi 
Bán  híres  Vitéz  nagy  Ür,  a'  kit  a'  Vad 
Kan  vágott  le  1664-dik  észt.,  volt  ez 
Zrimi  Györgynek  a'  Fia,  Miklósnak, 
a'  ki  Sziget  Várával  együtt  el  veszett, 
Unokája  ;  a'  kinek  is  Históriáját  igen 
eleven  képzelődésekkel  leírta,  és  Béts- 
ben  ki  nyomtattatta  1651-dik  észt. 
Neve  a'  Könyvnek  :  Adriai  Tengernek 
Sirenája  Gróf  Zrínyi  Miklós.  Irt  még 
egy  Munkátskát  arról,  hogy  kellene  a' 
Hadi  Fenyítéket  viszsza  állítani  és  az 
Országot  védelmezni  .  .  .«  Gyöngyösi 
Istvánról  :  »Gömör  vármegyei  Vitzé- 
Ispány  ;  a'  ki  nevezetesen  született  volt 
a'  Magyar  vers  írásra,  's  lehet  méltán 
mondani  Magyar  Ovidiusnak  vagy  Ma- 
rónak. Igen  kedvesek  a'  versei,  annyira 
el-is  híresedtek,  hogy  sem  előtte,  sem 
utánna  mássá  nem  tartatik  Gyöngyösi- 
nek  a'   vers   írásban.    Irta   a'   Murányi 


MAGYAR 

A  T  H  E  N  A  S 

A  V  AG  r 
AZ  ERDÉLYBEN  ÉS  MAGYAR- ORSZÁC- 
BAN   ÉLT    TUDÓS   EMBEREKNEK,  NEVE- 
ZETESEBBEN A'  KIK  VALAMI,  VILÁG  ELEI- 
BE  BOTSÁTOTT  ÍRÁSOK  ÁLTAL  ESMÉ- 
RETESEKKE  LETTEK,  "S  JO  EMLÉ- 
KEZETEKET FEN -HAGYTAK 

HISTÓRIA   JOK 

MELLYET 

SOK    ESZTENDŐK  •  ALATT  ,    NEM   KEVÉS 
szorgalmatossAcgal  egybe. szedegetett,  és  aZ 
mcstan  élűknek,  js  ez-utan  kövctkezen- 
döknek  tanúságokra,  'sjora.vai.o  fel- 
serkentésekre  közönségessé  tett. 

F.    TS.     B  O  D      PÉTER. 

A'  M.  Igeni  Ekkléfiában  a'  KRISTUS  Szolgája. 


NymitMatM  if  66-dik  EfzttnMcn, 
126.  kép.  A  Magyar  Athenas  címlapja. 


Vénust,  a'  Múrány  Várának  Szétsi  Mária 
által  Vesselényinek  fel-adattatását.  Kemény  János  Históriáját.  Karikliát. 
Magyar  Nympha  Palinodiáját  's  egyéb  apróságokat. «  —  A  mai  olvasó  mosolyog 
az  effajta  írói  arcképeken,  pedig  nem  volna  szabad  felednie,  hogy  ez  a  derék 
kutató  tulajdonképen  csak  egy  előmunkálatra  támaszkodhatott  :  Czvittinger 
Dávid  selmeczi  születésű  magyar  író  életrajzgyüjteményére.  (Specimen  Hungáriáé 
Literatae.  1711.)  A  Czvittinger-féle  latin  nyelvű  írói  lexikonban  körülbelül 
háromszáz  magyarországi  író  található  ;  el  van  mondva  életrajzuk,  egybe  van 
állítva  köm^veik  jeg}'zéke  s  dicsérve  munkásságuk.  Az  írók  sorozata  feltűnően 
hézagos,  az  életrajzi  adatokban  igen  sok  a  tévedés,  a  bibliográfiai  részek  töre- 
dékesek, a  méltatások  áradozó  magasztalások.  Ha  ezt  az  úttörő  kiadván yt 
összehasonlítjuk  Bod  Péter  adatgyűjteményével,  a  haladás  szembeszökő. 
A  Magyar  Athenás  igen  sok  biográfiai  adatot  őrzött  meg  számunkra  ;  számos, 

ma  már  ismeretlen  könyvről  tájékoztat  ;  s  azok  az  igénytelen  méltatások,  melyek 
itt-ott,  eg3"ik-másik  nevesebb  író  életírása  mellett  fellelhetők,  jó  képet  adnak 
arról,  miiven  volt  e  kor  legtudósabb  egyéneinek  kritikai  színvonala  és  esztétikai 
készültsége. 

Több  naplóírót,  számos  fordítót  s  a  vallásos  irányú  könyvszerzők  egész 
csoportját  lehetne  még  fölemlíteni  e  korból,  de  az  írók  neveinek  elsorolása, 
munkáik  tartalmának  kivonatolása  még  a  szaktudóst  is  inkább  csak  a  teljesség 
szempontjából  érdekelheti.  A  tudomány  előbbreviteléhez  s  a  magyar  értekező 
stílus  fejlődéséhez  e  kísérleteknek  alig  van  valami  közük.  E  korban  még  mindig 
igen  szegény  a  magyarnyelvű  tudományos  irodalom  ;  e  korban  még  mindig 
megkövetelték,  hogy  aki  a  tudós  körökhöz  fordul,  az  a  tudósok  nemzetközi 
nyelvén,  latinul  írjon.  Aki  magyarul  írt,  azt  nem  is  tekintették  igazi  tudós  ember- 
nek. A  magyarnyelvű  írói  törekvések  erejüket  vesztették,  s  egyre  jobban  fel- 
virágzott a  latinnyelvű  tudományos  irodalom. 

Bél  Mátyás,  Pray  György,  Katona  István  és  Sajnovics  János  latin  nyelven 
írt  kötetei,  melyek  a  külföld  történetírói,  geográfusai  és  nyelvészei  között  is 
méltán  keltettek  feltűnést,  a  XVIII.  században  látnak  napvilágot.  Páratlan 
szorgalmú  történeti  adatgyűjtők  és  rendszerezők  lépnek  fel  ;  vaskos  kötetek 
összefüggő  sorozatai  látnak  napvilágot.  A  katholikus  és  protestáns  papok  ós 
tanárok  versenyezve  készítik  kézirataikat.  Világosságot  vetnek  a  magyar  múlt 
minden  részletére,  kiadják  a  régi  történeti  forrásműveket,  megvetik  az  alapjait 
a  históriai  segédtudományoknak.  Fáradhatatlan  munkásságuk  és  eredményeik 
méltók  az  utókor  hálás  emlékezetére,  de  azért  tulajdonképen  mégis  csak  Bes- 
senyei Györgynek  volt  igaza,  midőn  megrótta  e,  nyelvben  ma  már  teljesen  idegen, 
tudósokat  :  «>>Jegyezd  meg  a  nagy  igazságot,  hogy  soha  a  földnek  golyóbisán 
egy  nemzet  sem  tehette  addig  magáévá  a  bölcseséget,  mélységet,  valameddig 
a  tudományokat  a  maga  amanyelvébe  bé  nem  húzta.  Minden  nemzet  a  maga 
nyelvén  lett  tudós,  de  idegenen  sohasem  .  .  .  Szent  Istvántól  fogva  mindég 
deákul  ír  a  nemzet,  s  mire  ment  benne  a  tudománj^  ?  Sok  elmondja  néked,  ha 
akarod,  a  zsidó,  görög  grammatikát  csaknem  könyv  nélkül,  úgy  ír  deákul  mint 
Ciceró  ;  de  azért  egyébképen  oly  mélységes  ostobasága  s  vadsága,  idétlensége 
lehet,  hogy  beszélni  sem  mersz  véle,  mivel  akaratja  ellen  oly  rútakat  mond, 
melyek   miatt   ő  helyette   kell  elpirulnod. « 

Mikes  Kelemen. 

A  hanyatláskorabeli  magyar  széppróza  művelői  között  Mikes  Kelemené 
az  elsőség.  Zágoni  Mikes  Kelemen  (1690 — -1761.)  Háromszék  megye  egyik  kis 
községében,  Zágonban,  született,  előkelő  székely  nemzetségből.  Atyja  még 
református  volt,  de  őt  már  a  jezsuiták  kolozsvári  iskolájában  katholikusnak 
nevelték.  E  vallás  változtatás  atyja  korai  halálával  függött  össze.  Özvegyen 
maradt  anyja  másodszor  is  férjhez  ment  s  a  mostohaapa  mihamar  katholikussá 
tette  az  engedelmes  fiút.  Mikor  kikerült  a  kolozsvári  jézustársasági  atyák  nemesi 
konviktusából,  a  család  bejuttatta  II.  Rákóczi  Ferenc  udvarába.  A  tizenhét- 
éves ifjú  fejedelmi  apród  lett,  odaadó  híve  s  hűséges  szolgája  II.  Rákóczi  Ferenc- 


224 


I.  fejezet.  Közállapotok.  Tudományos  irodalom. 


nek  évtizedeken  keresztül.  Mikor  Rákóczi  és  udvara  kiszorult  Magyarországból, 
urával  együtt  Lengyelországba,  majd  Franciaországba,  végül  Törökországba 
ment.  (1717.)  A  bujdosó  fejedelem  mindenütt  segítséget  keresett,  hogy  újból 
szembeszállhasson  a  Habsburg-házzal,  de  fáradozása  mindenhol  sikertelen 
maradt.  XIV.  és  XV.  Lajos  nem  támogathatták,  a  török  porta  pedig,  melytől 
legtöbbet  remélt,  sikertelen  harcok  után  kénytelen  volt  békét  kötni  a  bécsi 
udvarral.  Mivel  a  fejedelem  a  szultán  hívására  hajózott  át  Franciaországból 
Törökországba,  a  törökök  becsületbeli  kötelességüknek  tartották,  hogy  helyet 
adjanak  s  ellátást  rendeljenek  a  bujdosóknak.  Rodostóba,  a  Márvány  tenger 
partján  fekvő  kis  községbe,  telepítették  őket  ;  itt  élt  II.  Rákóczi  Ferenc  1735-ben 
bekövetkező    haláláig.    Bujdosótársai,  köztük  Mikes  Kelemen,  továbbra  is  ott 

maradtak  egészen  addig,  míg  vég- 
képen ki  nem  halt  a  tengermel- 
léki emigránstelep.  Itt  érte  a  halál 
Mikes  Kelement  élete  hetvenegye- 
dik esztendejében.  Haláláról  senki 
sem  vett  tudomást.  Amilyen  zaj- 
talan volt  írói  munkássága,  olyan 
észrevétlenül  tűnt  el  kortársai 
sorából. 

Mikes  Kelemen  hagyatéká- 
ban nagyon  sok  kézirat  maradt, 
de  ezek  a  kéziratok  —  a  Török- 
országi levélek  kivételével  —  mind 
fordítások.  A  fordítások  inkább 
a  nyelvészt  érdeklik ;  többnyire 
vallásos  elmélkedések,  katholikus 
erkölcstani  művek.  Szépirodalmi 
tárgyú  csak  egy  van  közöttük, 
a  Mulatságos  napok,  melyben  hat 
novella  s  egy  keret-történet  foglal  helyet.  A  francia  szöveg  nyomán  készített  mű 
meglehetősen  hű  átdolgozása  az  eredeti  szövegnek  ;  nyelv  és  stüus  tekintetében 
olyan  mint  a  többi  fordítás  :  tisztán  folyó,  értelmes,  magyaros,  de  minden 
felötlőbb  jelesség  nélkül  szűkölködő.  A  kihagyások,  betüzések,  módosítások  gya- 
koriak benne.  A  fordítónak  nem  erénye  a  hűség. 

Ha  egyebet  nem  örököltünk  volna  Mikestől,  ma  aligha  emelegetnők  nevét 
irodalmunk  történetében.  De  Törökországi  Leveleiben  olyan  értéket  hagyott 
maga  után,  melyre  mindig  büszke  lehet  irodalmunk.  Mint  általában  többi 
művét,  ezt  a  kéziratát  sem  adta  sajtó  alá  ;  bizonytalan  utakon,  sajátságos  körül - 
ménj'ek  között  került  leveleskönyve  Rodostóból  Magyarországba.  Először 
Kulcsár  István  nyomatta  ki  1794-ben,  s  innen  kezdve  számos  kiadása  jelent  meg. 
A  Törökországi  Levelekben  kétszázhét  levél  foglal  helyet  ;  az  első  1717 
október  10-én,  Gallipoliból  kelt,  az  utolsó  1758  december  20-án,  Rodostóból. 
Hog}7  tényleg  elküldte-e  ezeket  a  leveleket  Mikes,  vagy  csak  a  maga  szórako- 
zására írta  őket  :  ez  a  kérdés  hosszú  ideig  foglalkoztatta  irodalomtörténetírá- 

sunkat.  Mikes  ugyanis  úgy  ír  leveleiben,  mintha  sorait  egy  kedves  nőrokonához, 
Konstantinápolyban  lakó  nénjéhez  intézné,  csakhogy  a  levélsorozat  egész  beren- 
dezéséből, a  levelek  tartalmából  s  a  levélíró  némely  elszólásából  biztossággal 
meg  lehet  állapítani,  hogy  nem  igazi  levelekkel  van  dolgunk,  hanem  olyan 
irodalmi  művel,  melynek  a  szerző  művészi  célok  kedvéért  adta  a  levélformát. 
A  becses  alkotás  negyveneg}-  évet  ölel  fel  a  rodostói  bujdosók  életéből.  Az  első 
levél  még  akkor  kelt,  mikor 
II.  Rákóczi  Ferenc  és  hívei 
sikertelen  franciaországi  idő- 
zésük  után  áthajóztak  Tö- 
rökországba s  kikötöttek 
Gallipoli  táján. 

»Édes  néném,  —  írja 
I.  levelében  Mikes  —  hála 
légyen  az  Istennek,  mi  ide 
érkeztünk  ma  szerencsésen, 
Franciaországból  pedig  15 
septembris  indultunk  meg. 
A  fejedelmünknek,  Isten- 
nek hála,  jó  egészsége  volna, 
hogyha  a  köszvény  búcsút 
akarna  tőle  venni  :  de  re- 
méljük, hogy  itt  a  török  aér 
elűzi. 

Édes  néném,  mi  jó  a 
földön  járni.  Látja  ked,  még 
szent  Péter  is  megijedett 
volt,  mikor  a  vízben  sippa- 
doztak  a  lábai ;  hát  mi  bű- 
nösök hogy  ne  félnénk,  ami- 
dőn a  hajónk  olyan  nagy 
habok  között  fordult  egyik 
oldaláról  a  másikára,  mint 
az  erdélyi  nagy  hegyek,  — 
némelykor  azoknak  a  tete- 
jén mentünk  el,  némelykor  pedig  olyan  nagy  völgyben  estünk,  hogy  már  csak 
azt  vártuk,  hogy  reánk  omoljanak  azok  a  vízhegyek  ;  de  mégis  olyan  ember- 
ségesek voltának,  hogy  többet  nem  adtak  innunk  mintsem  kellett  volna.  Elég 
a  hogy  itt  vagyunk  egészségben,  mert  a  tengeren  is  megbetegszik  az  embsr, 
nemcsak  a  földön,  —  és  ott,  ha  a  hintó  megrázza,  elfárad,  és  jobb  etyepetyéje 
vagyon  az  ételre  :  de  a  hajóban  az  a  szüntelen  való  rengetés,  hánykódás  a  főt 
elbódítja,  a  gyomrot  felkeveri,  és  úgy  kell  tenni,  valamint  a  részeg  embernek, 
aki  a  bort  meg  nem  emésztheti.  A  szegény  gyomornak  is  olyan  nyavalyá- 
ban kelletett  lenni  vagy  két  első  nap,  de  azután  úgy  kellett  ennem,  valamint 
a  farkasnak. 

A  fejedelmünk  a  hajóból  még  nem  szállott  vala  le,  hogy  egy  tatár  hám, 
aki  itt  exiliumban  vagyon,  holmi  ajándékot  külde,  és  a  többi  között  egy  szép 
lovat  nyergelve.  Itt  a  fejedelemnek  jó  szállást  adtak,  de  mi  ebül  vagyunk  szállva, 
de  mégis  jobban  szeretek  itt  lenni,   mintsem  a  hajóban. 

Édes  néném,  a  ked  kedves  levelit,  vagyon  már  két  esztendeje,  hogy  vet- 
tem. Igazat  mondok,  hogyha  az  esztendő  egy  hónapból  állana.  Reményiem, 
édes  néném,  hogy  már  ezután,  minthogy  egy  aérral  élünk,  gyakrabban  veszem 
kedves  levelét.  De  minthogy  egynehány  száz  mértfölddel  közelebb  vagyunk 
egymáshoz,  úgy  tetszik,  hogy  már  inkább  is  kell  kednek  engemet  szeretni  : 
én  pedig,  ha  igen  szeretem  is  kedet,  de  többet  nem  írhatok  ;  mert  úgy  tetszik, 
mintha  a  ház  keringene  velem,  mintha  most  is  a  hajóban  volnék. « 

A  levelek  tartalma  elég  változatos  ;  a  rodostói  bujdosók  életére  s  II.  Rákóczi 
Ferenc  törökországi  dolgainak  megítélésére  elsőrangú  forrás.  Mikes  szorgalmasan 
feljegyezte  mindazt,  ami  figyelmét  megragadta.  Beszámolt  a  maga  dolgairól, 
papírra  vetette  új  benyomásait,  leírta  a  törökök  szokásait,  bőven  szólt  bujdosó- 
társai életéről,  figyelemmel  kisérte  az  európai  eseményeket  s  ott,  ahol  kifogyott 
mondanivalóiból,  francia  olvasmányainak  tartalmát  kivonatolta  levelei  szöve- 
gébe. Eleinte  vidáman,  gondtalanul  írt.  Ifjú  kora,  új  hazájának  érdekességei, 
Rákóczi  egyéniségének  varázsa,  bujdosótársainak  reménykedései  derűssé  tet- 
ték lelkét  ;  humoros  hangon,  bizakodó  életfelfogással  rótta  betűit.  Csak  tizen- 
nyolc év  múlva,  1735  április  8-án,  következik  be  a  nagy  csapás  :  a  fejedelem 
halála.  »Amitől  tartottunk,  abban  már  benne  vagyunk.  Az  isten  árvaságra 
téve  bennünket  és  kivevé  ma  közülünk  a  mi  édes  urunkat  és  atyánkat  három 
óra  után  reggel  .  .  .  Hullassuk  bőséggel  könnyeinket,  mert  a  keserűségnek  ködje 
valóságosan  reánk  szállott.  De  ne  azt  a  jó  atyánkat  sirassuk,  mert  őtet  az  isten 
annyi  szenvedési  után  a  mennyei  lakadalomban  vitte,  ahol  a  gyönyörűségnek 
és  az  örömnek  poharából  itatja,  hanem  mimagunkat  sirassuk,  kik  nagy  árva- 
ságra jutottunk. « 

Ez  időtől  kezdve  komorabb,  töprengőbb  Mikes.  Mi  célja  van  most  már 
törökországi  életének  %  Örökösen  Erdélyre  gondol,  távoli  hazájára,  hol  gyermek- 
évei teltek  s  melynek  földjét  azért  hagyta  el,  hogy  a  fejedelem  hűségében  marad- 
hasson. Hiába  érkezik  az  emigránsok  közé  —  a  szultán  meghívására  —  Rákóczi 
fia,  Rákóczi  József,  a  bujdosók  már  nem  bíznak  abban,  hogy  valamikor  meg- 
láthassák hazájuk  tájait.  Meghal  Rákóczi  József  is.  »Ismét  fő  nélkül  maradánk. 
De  nemsokára  szükségünk  nem  lészen  főre  ;  mert  minap  is  eltemetők  egy  atyánk- 
fiát és  amennyien  már  maradtunk,  egy  szilvafának  is  elférünk  az  árnyékában. 
Aki  minket  teremtett,  annak  legyen  meg  akaratja  rajtunk. « 

Bánatos  lélekkel,  mély  vallásossággal,  odaadó  hazaszeretettel  írogatja 
utolsó  leveleit.  Sorra  kidőlnek  mellőle  bujdosótársai,  az  újakkal  kevéssé  tud 
összebarátkozni.  Nem  vár  már  semmit  az  élettől,  csak  elvétve  ír  még  egy-eg}r 
levelet,  azután  ennek  a  foglalkozásnak  is  búcsút  mond  1758  december  20-án  : 

»Kedves  néném  —  írja  legutolsó  levelében  —  nemcsak  mi,  hanem  az  egész 
emberi  nemzet  olyan,  mint  a  halálra  ítéltetett  rabok,  akik  nem  tudják,  mikor 
viszik  ki  a  halálra.  A  mi  sorsunk  éppen  olyan.  Mennyi  urakat,  nemes  embereket 
temettünk  már  el,  kit  egy,  kit  más  esztendőben  ?  Ügy  annyira,  hogy  már  csak 

ketten  maradtunk  Zay  úrral.  Az  Isten  azt  is  kivéve  a  bujdosásból  22.  octobris. 
Már  most  egyedül  maradtam  a  bujdosók  közül,  és  nem  mondhatom,  mint  eddig, 
hogy  hadd  vigyék  ki  ezt  vagy  amazt  előre  ;  mert  egyedül  maradván,  nekem 
kell  kimenni  az  áldozatra.  A  Csáky  úr  halála  után  Zay  urat  tette  volt  a  porta 
a  magyarok  fejévé,  akik  ebben  az  országban  vannak  a  császár  protectiója  alatt. 
Halála  után  a  portára  kellett  mennem,  hogy  hírré  adjam  halálát.  —  A  szokás 
szerént  engemet  tettek  básbuggá.  Mert  azt  jó  megtudni,  hogy  akik  ebben  az 
országban  az  öreg  Rákóczival  jöttünk,  azok  közül  csak  én  maradtam.  Hanem 
akik  most  velem  vannak,  azok  újak.  Micsodás  a  világ  !  Mennyi  változáson 
mentem  már  által,  de  az  Istennek  gondviselése  mindenkor  velem  volt,  és  vagyon 
mindnyájunkkal.  Egész  prédikációt  csinálhatnék  a  siralomnak  völgyében  lévő 
változó  életünkről.  Amely  változást  mindaddig  próbáljuk,  valamég  az  örömnek 
hegyére  nem  megyünk. 

Vagyon  immár  egynehány  napja,  hogy  ide  visszaérkeztem.  Mit  rendel 
az  Ür  ezután  felőlem  ?  az  ő  kezében  vagyok.  Hanem  azt  tudom,  hogy  a  pornak 
porrá  kell  lenni.  És  boldog  az,  aki  nem  az  Űrnak,  hanem  az  Űrban  hal  meg. 
Annyi  hosszas  bujdosásom  után  kell-e  mást  kívánnom   annál  a  boldogságnál  ? 

Az  első  levelemet  amidőn  a  nénémnek  írtam,  huszonhét  esztendős  vol- 
tam, eztet  pedig  hatvanküencedikben  írom.  Ebből  kiveszek  17  esztendőt,  a 
többit  haszontalan  bujdosásban  töltöttem.  A  haszontalant  nem  kellett  volna 
mondanom  ;  mert  az  Isten  rendelésiben  nincsen  haszontalanság  ;  mert  ő  min- 
dent a  maga  dicsőségére  rendel.  Arra  kell  tehát  vigyáznunk,  hogy  mi  is  arra 
fordítsuk,  és  úgy  minden  irántunk  való  rendelése  üdvességünkre  válik.  Ne 
kívánjunk  tehát  egyebet  az  Isten  akaratjánál.  Kérjük  az  üdvességes  életet, 
a  jó  halált  és  üdvességet.  És  azután  megszűnünk  a  kéréstől,  mind  a  bűntől, 
mind  a  bujdosástól,  mind  a  telhetetlen  kívánságtól.  Ámen.« 

Mikes  Kelement  eredeti  írói  egyénisége  emeli  ki  a  régi  magyar  széppróza 
művelői  közül,  ö  az  első  magyar  prózaíró,  akinek  nemcsak  gazdag  költői  kedélye 
van,  hanem  lelke  hullámzásait  is  a  maga  egész  bensőségében  fel  tudja  tárni 
olvasói  előtt.  Mikes  mint  stiliszta  a  régi  magyar  irodalomban  egyedülálló.  Ara- 
nyos humora,  kedves  kötődései,  meglepő  fordulatai,  kellemesen  folydogáló  jó 
magyar  beszéde  megragadják  az  olvasót,  ötletes  és  bájos  minden  levelében. 
A  régi  magyar  próza  minden  jó  tulajdonságát  egyesítette  azokkal  a  stílbeli 
finomságokkal,  melyeket  francia  olvasmányaiból  tanult  el.  A  francia  irodalom 
erősen  hatott  Mikesre.  Nemcsak  a  levélformát  kölcsönözte  innen,  hanem  helyen- 
kint  tartalmi  kölcsönvételeket  is  megengedett  magának.  Francia  könyveiből 
—  ott  ahol  nem  magáról  és  társairól  beszélt  —  jelentékeny  anyagot  vett  át  és 
fordított  magyar  nyelvre,  de  ezeket  az  átvételeket  olyan  ügyesen  tudta  levelei 
szövegébe  szőni,  hogy  csak  a  mélyrehatóbb  összehasonlító  irodalomtörténeti 
nyomozás  deríthette  ki  idegen  eredetüket. 

Kár,  hogy  régi  magyar  prózánknak  ez  a  nagy  mestere  nem  hatott  a  meg- 
újhodás irodalmára.  Rodostói  elszigeteltsége,  kéziratainak  késői  felfedezése 
elejét  vágták  irodalmi  hatásának.  Mire  felismerték  értékét,  akkorra  már  pusztán 
csak  az  irodalomtörténeté  volt  s  nem  egyúttal  az  élő  és  ható  irodalomé.  Az  iro- 
dalomtörténet  mindenkor   lelkesedéssel    szólhat   írói   kvalitásairól.   Prózájának 

egyéni  íze,  előadásának  bája,  humorának  csillogása,  gondolatainak  elméssége, 
nyelvének  és  világfelfogásának  tiszta  magyarsága,  beszélgetéseinek  természetes 
frissesége  és  mesterkéletlen  ritmusossága  minden  időben  méltó  a  legnagyobb 
dicséretre. 


Faludi  és  Amadé. 


Mikes  mellett  Faludi  és  Amadé  a  hanyatláskorabeli  magyar  szépiroda- 
lom legkiválóbb  művelője.  Faludi  Ferenc  (1704 — 1779.)  a  vasmegyei  Német- 
újváron született,  tanulókorában  beállt  a  jezsuiták  rendjébe,  s  mint  felszentelt 
pap  elöljáróinak  parancsa    szerint  a  legkülönbözőbb  helyeken  végezte  tanári, 


129.  kép.  Faludi  Ferenc  Rómában. 

hitszónoki,  könyvtárosi  és  igazgatói  dolgait.  Rómában  öt  évig  volt  a  Szent 
Péter  templom  magyar  gyóntatója  ;  Budán  a  vízivárosi  katholikusoknak  német 
prédikációkat  tartott,  egyebütt  latinul  tanított  ;  szabad  óráiban  pedig  a  magyar 
irodalmat  gazdagította  prózai  és  verses  műveivel. 

Faludi  szerencsésebb  volt  mint  Mikes.  A  rodostói  bujdosó  munkái  kéz- 
iratban maradtak,  a  kiváló  stilisztáról  senki  sem  vett  tudomást  ;  Faludi  sorra 
kinyomatta  fordításait  s  kiadványaival  megnyerte  kortársai  méltánylását. 
Az  utókor  irodalomtörténetírója  szintén  csak  elismeréssel  szólhat  Faludi  szor- 
galmáról s  feltűnő  fordítókészségéről.  A  buzgó  jézustársasági  atya  egész  sor 
erkölcsnemesítő  művet  fordított  magyarra.  Nemes  ember,  Nemes  asszony,  Nemes 
úrfi,  Udvari  ember,  Bölcs  ember  eímű  erkölcsi  tanításai  külföldi  forrásokra  vezet- 
hetők vissza  :  katholikus  irányú,  nyájas  hangú  oktatások,  melyekkel  a  jámbor 
szerzők  koruknak  laza  erkölcsű  úri  népét  iparkodtak  jobb  útra  terelni.  Fordítás 

a  Téli  éjtszakák  című  novellás  kötet  is,  és  fordítások  Faludi  iskolai  drámái,  a 
Constantinus  Porphyrogenitus  és  a  Caesar.  Olasz  és  német  hatás  tükrözik  e 
munkákból  ;  a  magyarság  tulajdonképpen  csak  a  nyelvben  nyilvánul.  De  ezt 
a  nyelvet  méltán  dicsérhetni.  Faludi  mestere  volt  a  gyökeres  magyarságú, 
könnyedén  gördülő,  ritmusos  mondatoknak.  Mint  stiliszta,  határozottan  kima- 


13  '.  kép.  Faludi  emléktáblája  Rohonczon. 


gaslott  magyarországi  kortársai  közül.  Eleven  és  hajlékony  prózája  tele  van 
finomságokkal.  Szókincse  feltűnően  bő,  kifejezéskészlete  igen  nagy.  Kár,  hogy 
csak  fordító.  Művei  ilyeténképen  inkább  a  nyelvészt  érdeklik  s  az  összehasonlító 
irodalomtörténet  kutatóját,  s  csak  kevéssé  az  esztétikust,  aki  az  írókban  a  gon- 
dolat és  képzelet  eredetiségét,  a  tartalom  és  forma  önállóságát  mindennél  többre 
becsüli. 

Olasz  hatás  érezhető  Faludi  költészetén  is.  Itt  azonban  jóval  önállóbb 
s  irodalomtörténeti  szempontból  értékesebb  is.  Vallásos  énekei  a  katholikus 
egyház  odaadó  hívének  mutatják  ;  még  a  magyar  királyokat  is  katholikusságuk 

arányában  dicsőíti.  A  Regnum  Marianum  korszakában  ez  volt  a  papi  közfel- 
fogás ;  Bocskay,  Betblen  s  a  Rákócziak  a  kárhozat  fiai  gyanánt  szerepeltek, 
I.  Lipót  naggyá  tétetett,  mert  az  államvallást  tűzzel-vassal  terjesztette.  Haza- 
fias költészete  tulajdonképpen  nincs  is  Faludinak.  A  hazafiság  az  ő  lelkében 
egybeesett  a  királyhűséggel,  s  midőn  Mária  Terézia  királynőt  s  a  királynő  vité- 
zeit dicsőítette,  ezzel  eleget  vélt  tenni  hazafias  odaadása  megváltásának.  Miről 
énekelhetett  a  világ  küzdelmeitől  s  a  női  szívektől  egyaránt  távol  álló,  engedel- 
mes, jámbor  szerzetes  ?  Leírta  a  tavasz  szépségeit,  az  árnyas  erdőben  való  jár- 
kálás  gyönyörűségét,  a  természet  tüneményeit.  Elmélkedett  a  Forgandó  szeren- 
cséről : 


Fortuna  szekerén  okosan  ülj, 

Cgy  forgasd  tengelyét,  hogy  ki  ne  dűlj 

Ha  miben  kedvezett, 

Ha  szépen  vezetett, 
Meg  ne  örülj. 
Fortuna  szekerén  okosan  ülj. 

Jó  kedve  s  kereke  egyaránt  jár  ; 
Forgandó,  változó  :  ma  kinccsel  vár. 

Holnap  lenyomorít, 

És  megint  boldogít. 
Elhigyjed  bár : 
Jó  kedve  s  kereke  egyaránt  jár. 


Érdemre  nem  tekint,  szemtelen,  vak  : 
Kire  ma  vont  aranyt,  holnap  szűrt  rak. 

Tudják,  kik  táborát 

Lakták  és  udvarát, 
Sok  nagy  urak  ; 
Érdemre  nem  tekint,  szemtelen,  vak. 

Hol  édes  jó  anyád,  hol  mostohád, 
Dolgáról  senkinek  számot  nem  ád. 

Megbecsül,  megaláz, 

Magasztal,  legyaláz, 
Bút  hoz  reád  ; 
Hd  édes  jó  anyád,  hol  mostohád. 


Prózáját  ma  már  csak  a  szaktudósok  olvassák  ;  ez  a  verse  mai  napig  meg- 
maradt. Ahol  elmélkedést  vagy  leírást  kellett  adnia,  ott  volt  elemében.  Kevés 
verset  írt,  de  valamennyit  művészi  nyelven  dolgozta  ki,  ami  —  ha  tekintetbe 
vesszük  a  nyelvújítás  vívmányait  nélkülöző  régi  magyar  nyelvet  —  nem  kis 
érdem.  Költeményei  kellemes  előadásukkal  és  dallamos  verselésükkel  egyaránt 
kitűnnek.  Hangjuk  derűs,  kifejezéseik  választékosak.  Szerkezetük  kerekdedsége 
s  a  strófák  ügyes  összerakása  éppen  felötlő.  íme  a  Tarka  madár,  gyermekverseink 
egyik  jeles  őse  : 


Egy  kis  tarka  madár  víg  kedvében 
Szép  gyümölcsös  kertnek  ment  reptében : 

Ha  én  tarka  madár  volnék, 

Én  is  veled  elrepülnék, 
Tarka  madár  ! 


A  kis  tarka  madárt,  jaj  !  fogságba 
Szorosan  bezárták,  kalitkába  : 
Ha  én  tarka  madár  volnék, 
Soha  veled  nem  repülnék, 
Tarka  madár  ! 


A  kis  tarka  madár  ott  akadott, 
Mert  két  lép  vesszőcske  közt  ragadott: 
Ha  én  tarka  madár  volnék, 
Soha  veled  nem  repülnék, 
Torka  madár  ! 


A  kis  tarka  madárt  jól  tartották, 
Cukorfalatokkal  meghizlalták  ; 
Ha  én  tarka  madár  volnék, 
Mégis  veled  elrepülnék, 
Tarka  madár  ! 


A  kis  tarka  madárt  kézre  kaplak, 
\cm  bántották,  szépen  ápolgatták  ; 
Ha  én  tarka  madár  volnék, 
Mégis  veled  elrepülnék, 
Tarka  madár  ! 


A  kis  tarka  madárt  kifosztották, 
Tarka  tollaiból,  nyársra  vonták  : 
Ha  én  tarka  madár  volnék, 
Soha  veled  nem  repülnék, 
Tarka  madár  ! 


131.  kép.  Amadé  László. 

Ha  összehasonlítjuk  Faludi  verseit  a  régibb  magyar  költők  kisebb  költe- 
ményeivel —  például  Zrínyi  vagy  a  Balassa-kö vetők  lírai  darabjaival  —  a 
haladás  első  pillanatra  szembeszökő.  Nemcsak  a  strófák  könnyedsége,  változa- 
tossága, zeneisége  mutat  igen  nagy  fejlődést,  hanem  a  költői  témák  megbővülése 
is.  Faludi  nemcsak  a  vallás  magasztalója,  nemcsak  a  természet  szépségeinek 
festője,  nemcsak  népiesen  filozofáló  poéta,  hanem  egyúttal  helyzetdalköltő  is. 
Hivatkozzunk  csak  az  egy  Szakácsénekére.  Aránylag  kevés  verset  szerzett 
s  mégis  elég  nagy  a  változatossága.  Ö  írja  az  első  pipadalt  ;  ő  írja  a  tréfás  Útra- 
valót : 

Ne  marasszuk,  elmehet.  Minden  lova  rúgjon  fel, 

Amint  tetszik,  úgy  vehet  A  rúd  szege  hulljon  el, 

A  faképtül  végbúcsút :  Repedjen  a  gyeplő  —  szíj, 

Előtte  az  országút !  Pincetokja  folyjon  ki. 

Már  elindult  jó  korán,  A  forgószél  kergesse, 

Sebespostán  szaporán.  Záporeső  veresse  : 

A  kakas  is  megörült,  Igen  finom  ember  volt, 

Vígan  szólott,  hogy  felült.  Jó,  hogy  tőlünk  elpatkolt. 

A  szerelmi  lírának,  mely  Faludi  költészetéből  hiányzott,  tehetséges  mun- 
kása akadt  Tárkonyi  báró  Amadé  László  (1703 — 1764.)  személyében.  Amadé 
Pozsony  megyében  született,  a  jezsuiták  iskoláiban  nőtt  fel,  de  az  istenes  nevelés 
nem  nagyon  fogott  könnyelmű  természetén.  Attól  az  időtől  kezdve  hogy  a 
filozófiai  doktorátust  megszerezte,  a  világi  gyönyöröknek  élt  :  kártyázott,  dor- 
bézolt, szerelmeskedett,  adósságokat  csinált.  Két  ízben  nősült,  mind  a  kétszer 
kevés  szerencsével ;  a  házasélet  terhére  volt,  a  kalandokat  nem  tudta  nélkülözni. 
Hosszú  ideig  katonáskodott,  előkelő  tiszti  ranggal  vált  meg  a  hadseregtől  s 
jószágain  letelepedve  haláláig  folytatta  könnyelmű  életét.  Hogy  a  bécsi  udvari 
körök  megbecsülték,  mutatja  kamarai  tanácsosi  rangja  és  aranysarkantyús 
vitézi  kitüntetése. 

Amadé  a  szerelem  énekese.  Eleven  kedélyű,  játszi  hangú  költő.  Leleménye- 
sen szövi  strófáit,  változatosan  helyezi  el  rímeit.  S  itt  ez  főérdeme.  A  régibb  líri- 
kusok egyhangú  technikájával  szemben  költészetének  ritmikai  gazdagsága 
jelentékeny  haladást  jelöl.  Sűrűn  összerímelő,  dallamos  sorai  a  népköltészet 
hatását  mutatják  s  csak  kisebb  mértékben  Balassa  követését.  Annyi  bizonyos, 
hogy  a  Balassa  után  fellépő  lírikusok  között  —  Zrínyit  s  egynémely  kuruc  költőt 
leszámítva  —  ő  az  első,  aki  szabadulni  tud  a  XVI.  századi  mester  kizárólagos 
befolyása  alól. 

Világi  énekei  élesen  rávilágítanak  érzéki  természetére.  Követelődzve 
futkos  a  nők  után,  de  ha  meghódította  szerelmesét,  már  is  unja  a  viszonyt  s 
újabb  és  újabb  szerelmi  győzelmek  után  vágyik.  Könnyen  lobbanó  és  állha- 
tatlan. Mézesszavú  és  enyelgő.  Olyan  amilyennek  az  Én  angyalkámban  mutat- 
kozik : 

Én  angyalkám,  S  kezeidre 

Szép  madárkám,  Mint  a  sólyom  megjöttem. 

íme  hozzád  repültem  ;  Már  míveljed, 

Te  kedvedre  Cselekedjed, 

Mint  szívemet 

t)gy  ítéljed, 

Édesem, 

Kedvesem, 

Rabod  vagyok,  kegyesem 

Addig  jártál, 

Vesszőt  hánytál, 

Míg  megfogtad  hitemet ; 

Lépre  kértél, 

Édesgettél, 

Tőrben  tetted  szivemet  ; 

Már  hálódban, 

Kalitkádban 

Zárva  vagyok 

Rabságodban. 


Ne  nevess, 

Meg  ne  vess. 

Azon  kérlek,  csak  szeress  ! 

Már  így  éljünk, 

És  szeressünk, 

Mint  egy  pár  galambocska 

Mord   bú  nélkül. 

Gondon  kívül, 

Mint  fészkében  madárka  ; 

Egymást  értsük 

S  már  ne  féltsük, 

Az  egeket  azon  kérjük 

Hum,  ham,  hum, 

Hum,  ham,  hum, 

Bőv  áldását  hogy  vegyük. 


Faludi  határozottan  értékesebb  költői  tehetség  ;  ízlésre  finomabb,  formára 
művészibb  gondú,  tartalomra  változatosabb.  De  Amadé  inkább  tudott  a  közép- 
rendű úri  osztály  köznapibb  nyelvén  beszélni.  Dalait  országszerte  énekelték, 
verseinek  kéziratát  kézről-kézre  adták.  Még  vallásos  énekei,  gúnyolódó  és  elmés- 
kedő  költeményei  is  tetszettek  ;  katonadaláért,  az  A  szép  fényes  katonának 
arany,  gyöngy  élete  kezdetű  vitézi  énekéért  éppen  lelkesedett  az  ifjúság. 

A  többi  poéta  próbálkozásáról  ezúttal  fölösleges  a  megemlékezés.  Számos 
istenes  ének  készült  e  korban  s  rendkívül  sok  alkalmi  költemény.  Egymásután 
láttak  napvilágot  az  örömfüzérek  és  gyászhangok.  A  katholikus  és  protestáns 
papok  versenyezve  ünnepelték  a  nagy  embereket  —  a  mágnásokat  és  az  egyházi 
főméltóságokat  —  s  akadtak  buzgó  tollforgatók,  akik  a  háborúk  hőseiről,  III. 
Károly  és  Mária  Terézia  katonáiról  írtak  históriás  énekeket.  Egyik-másik  nemes 
a  vadászat  örömeit  verselte  meg  ;  volt  olyan,  aki  földrajzi  és  történeti  olvas- 
mányait szedte  rímekbe.  Ezek  a  többé-ke vésbbé  esetlen  próbálkozások  irodalom- 
történetünk búvárait  egy  és  más  szempontból  érdekelhetik,  irodalmunk  fejlő- 
désének  ismerete   azonban   semmit   sem   veszt   mellőzésükkel. 


Iskolai  drámák. 

Magyarországban  az  iskolai  drámák  a  mohácsi  csata  után  tűntek  fel. 
írói  protestáns  papok  és  tanárok  voltak  ;  előadói  protestáns  tanulók.  A  fel- 
vidéki es  erdélyi  német  városi  polgárok  évenkint  szívesen  rászántak  egy-két 
órát  a  városokban  élő  deákság  színi  előadásainak  megszemlélésére,  sőt  itt-ott 
anyagilag  is  készséggel  támogatták  a  törekvőbb  ifjakat.  Bártfán  például  a 
polgárság  gondoskodott  a  színi  előadások  költségeinek  kifizetéséről  ;  ugyanitt 
még  a  városháza  tanácstermét  is  átadták,  hogy  farsang  idején  ott  kerülhes- 
senek színre  a  bibliai  tárgyú  darabok.  Az  előadások  a  vallásos  nevelés  támo- 
gatását szolgálták  ;  nyelvük  latin  volt  vagy  német. 

Magyar  nyelvű  iskolai  dráma  a  XVIII.  század  derekáig  csak  elvétve 
bukkan  fel  a  kutató  előtt.  Van  néhány  igen  érdekes  szövegünk,  —  így  Sztárai 
Mihály  két  komédiája,  a  Debreczeni  Disputa,  a  Jesus  Messiás,  az  Izsák  Házas- 

sága  meg  a  Kara  Musztafáról  szóló  töredék  —  de  ezek  az  iskolai  darabok  tulaj- 
donképpen nem  egyebek  párbeszédekbe  szedett  meséknél  vagy  dialogizált  hit- 
tudományi vitáknál.  A  megújhodás  korabeli  magyar  dráma  semmit  sem  köszön 
ezeknek  a  túlságosan  kezdetleges  kísérleteknek.  Az  a  körülmény,  hogy  a  pro- 
testáns iskolák  korán  abbahagyták  az  iskolai  színjátszást  s  hogy  a  jezsuiták 
elsősorban  a  hittan  s  a  latin  nyelv  gyakorlására  alkalmas  eszköz  gyanánt  fogták 
fel  a  tanulók  iskolai  színészkedését,  emberöltőkön  keresztül  gátolta  a  magyar- 
nyelvű iskolai  dráma  kifejlődését.  Mindez  megváltozott  a  XVIII.  század  máso- 
dik felében. 

Hogy  a  nemzeti  eszme  milyen  mértékben  terjedt  országszerte,  s  a  magyar 
nyelv  ápolását  mennyire  kívánták  már  ebben  az  időben  is,  az  iskolai  dráma 
új  fordulata  szembeszökően  igazolja.  Még  a  jezsuiták  intézeteiben  is  helyet 
követelt  magának  a  magyar  nyelv,  ha  nem  is  a  tanrendben,  legalább  az  iskolai 
színpadon.  Tudni  kell,  hogy  a  jezsuiták  nagy  fénnyel  állították  ki  darabjai- 
kat. Előkelő  közönséget  hívtak  iskoláikba  s  felléptették  tanulóságuk  legjavát. 
A  pompásan  berendezett  színpad,  a  hatásosan  alkalmazott  görögtűz,  a  csillogó 
öltözetek,  az  ékes  díszletek  s  a  rengeteg  szereplő  elkábították  a  hallgatóságot. 
A  darabok  ékes  latinsága,  a  jelenetek  valláserkölcsi  tartalma  mindig  hatott. 
A  szülők,  jóbarátok  szívesen  tapsoltak  az  ifjú  színészeknek  ;  a  költői  igazság-, 
szolgáltatással  mindenki  meg  volt  elégedve.  A  gonoszok  meglakoltak,  a  jók 
üdvözültek,  a  megátalkodott  bűnös  elkárhozott,  a  megtérő  lélek  mennyei  jutal- 
mat nyert.  Ezekből  a  sablonos  darabokból,  melyeket  Portugáliában  éppen  úgy 
eljátszottak  mint  lengyel  földön,  nem  tükröződik  sem  az  író  egyénisége,  sem  a 
kor  drámai  művészete.  Puszta  valláserkölcsi  mesék,  melyeket  a  drámaírásra 
kirendelt  jezsuita  tanár  éppen  olyan  lelkiismeretes  prózaisággal  foglalt  dialógu- 
sokba, mintha  valami  prédikáció  elkészítésére  kapott  volna  parancsot.  A  magyar- 
nyelvű darabokon,  melyek  a  XVIII.  századból  fennmaradtak,  szintén  ez  a 
nemzetközi  katholikus  jelleg  vonul  végig.  Párbeszédes  komoly  históriák,  amelyek- 
ben jó  királyokról  és  gonosz  tanácsadókról  hallunk,  amelyekből  megismerhetjük 
Szedeciás,  Jekoniás,  Cyrus,  Ptolomaeus,  Salamon,  Caesar  vagy  Constantinus 
Porphyrogenitus  életét  s  amelyekre  mindent  rá  lehet  fogni,  csak  azt  nem,  hogy 
figyelemreméltó  drámai  alkotások. 

Csak  egy  van  a  magyar  jezsuitadrámák  között,  mely  ma  is  érdemes  az 
elolvasásra  :  Illei  János  (1725 — 1794.)  bohózata,  a  Tornyos  Péter.  Részleteiben 
nem  nevezhető  eredeti  munkának,  mert  jelenetein  fel-feltünik  néhány  külföldi 
vígjáték  hatása,  de  egészében  igen  ügyes  alkotás.  Hőse,  Tornyos  Péter,  a  kor- 
látolt elméjű  agglegény,  bált  akar  indítani,  a  mulatságra  rákölti  mindenét,  nagy 
konyhát  üt,  farsangol,  de  vesztére,  mert  Ventifax,  a  kóbor  diák,  mindenéből 
kifosztja.  A  három  részből  álló  farsangi  játék  találékony  szerzőre  és  ügyes  sti- 
lisztára  mutat.  Népies  humora,  gj^ökeres  magyarsága,  jóízű  párbeszédei  dicsér- 
hetek.  Alakjai   a   népélet   ügyes   megfigyelőjére   vallanak. 

A  magyarnyelvű  iskoladráma  a  pálosrendi  szerzetesek  darabjaiban  mutat 
viszonylag  legnagyobb  emelkedést.  Van  egy  pálosbohózat,  a  Kocsonya  Mihály 
házassága  (1766.),  mely  ma  is  nagy  hatással  adható  némi  történeti  műveltséggel 
bíró  közönség  előtt.  A  darab  kéziratban  maradt  fenn,  szerzőjét  nem  ismerjük, 

csak  másolóját.    Hőse,  Kocsonya  Mihály,  egy  ágrólszakadt  falusi  nemes,  ház- 
tűznézőbe  indul  s  bevetődik  nemes  Berbencze  Peti  házába.  Az  öreg  nemes  nagyon 

132.  kép.  A  >>Sidonius«  (piarista  iskoladráma)  egykori  kézirata  színlapja  (1776). 


megörül1!  jöttének  és  szándékának  ;  hogyis   ne,  elöregedett  lányát    sehogysem 
tudja  férjhez  adni  s  most  itt  a  jó  alkalom.  Kocsonya  uram  feleségül  veszi  a 

Berbencze  lányt,  hazaviszi  s  próbára  teszi  hűségét.   Azt  hazudja  feleségének, 
hogy  gyilkosságot  követett  el.  Az  asszony  hallgatást  igér,  de  alig  megy  el  hazulról 

ura,  mindjárt  megosztja  tit- 
kát a  szomszédasszonnyal  s 
ennek  biztatására  följelentést 
tesz  a  bíró  előtt.  Most  derül 
ki  a  titok  :  Kocsonya  uram 
egy  gazdátlan  borjut  ölt  meg, 
ez  volt  a  gyilkossága.  íme  a 
nagy  tanulság  :  az  asszonyi 
nem  megbízhatatlan.  Nemso- 
kára meghal  Kocsonyáné,  még 
pedig  szomorú  halállal  ;  iszá- 
kosságának  lesz  áldozata.  »A 
pintes  korsóban  halt«,  sirán- 
kozik a  boldogtalan  férj.  Gon- 
datlan, részeges,  verekedő, 
rest,  piszkos  és  nyelves  asz- 
szony  volt,  de  Kocsonya  uram  keresztyén  felebaráti  szeretettel  sajnálja.  E  szo- 
morú pillanatokban  beállít  hozzá  apósa  és  anyósa,  akik  mitsem  tudnak  lányuk 
haláláról. 

Az  após  :  Jó  napot,  édes  Fiam  Uram  ! 
Kocsonya  :  a  jó  Isten  hozta  Kendet,  édes  Apám  Uram. 
Az  após  :  Hát  mint  van  Kend,  Fiam  Uram  ?  .  .  . 
Kocsonya  :  Jaj,  édes  Apám  Uram,  veszett  volna  a  Kend  leánya. 
Az  após  :  Hogyhogy,  Fiam  ?  talán  nem  jól  laktok  együtt  ? 
Kocsonya  :  Biz  az  is  megtörtént  nemeikor  .  .  . 
Az  após  :  .  .  .  talán  nem  fértek  öszve  ? 

Kocsonya  :  De  hogy  nem  fértünk,  de  bizon  könnyen  öszvefértünk. 
Az  após  :  De  veszem  észre  édes  Fiam,  a  Kend  ruháján,   hogy  bizon  nem 
igen   gyengén   ölelgetik   Kentek   egymást. 
Kocsonya  :  Miért  ? 

Az  após  :  Hiszen,  a  guta  üsse  meg,  kilenc  macska  egy  egeret  meg  nem 
fogna  a  Kend  dolmányában. 

Kocsonya  :  Iszen  ez  a  nyári  dolmányom,  szeretem,  hogy  könnyűcske  és 
szellős  ...  De  nem  jól  mellőzi  a  dolgot  Apám  Uram,  mert  biz  én  szépen  laktam 
a  Kend  leányával,  csak  azt  sajnállom,  hogy  tovább  nem  tartott. 
Az  após  :  Hát  talán  megholt  volna  a  leányom  ? 
Kocsonya  :  Biz,  édes  Apám  Uram,  oda  van  az. 

Az  anyós  (rettenetesen  jajveszékelve)  :  Jaj  pogány  !  ha  megölted  az  én 
egyetlen  egy  gyönyörűséges   Diánámot. 

Kocsonya  :  .  .  .  ölte  biz  a  pintes  korsó,  —  miért  nem  szólott  Kendtek, 
hogy  olly  bornemisza  természetű,  soha  bizon  nem  engedtem  volna,  hogy  vélem 
versre  igyék. 

Az  após  :  S  talán  már  el  is  temetted  ? 

Kocsonya:  Éppen  jókor  jött  Kendtek,  mingyárt  itt  lészen  a  Kántor, 
már  semmi  héjával  nem  vagyok,  csak  a  Jász  ruhámat  várom,  —  kérem,  tessék 
Apám  Uramnak  bé  menni. 

Kezdődik  a  temetés.  Jön  a  kántor  s  az  elhunyt  részeges  feleség  —  a  »gyönge 
szép  virágszál «  —  nevében  harsány  hangon  énekli  a  búcsúztatót  : 

Pogány  halál  mit  csinyáltál  ?  illy  rútul  félre  rúgtál 
Kórót,  Csallánt,  Csipke  bokrot,  talán  már  nem  találtál  ? 
hogy  ily  gyöngs  szép  vi  ágszálfc  kegyetlen  b  kaszáltál, 
illy  illatos  piios  rosát  magadnak  föl  áldoztál. 

ö  nagy  Egek,  magas  hegyek,  zokogjátok  sorsomat, 
Sirassátok  erdők,  völgyek  boldogtalan  voltomat, 
alig  hordám  négy  holnapig,  nehezen  nyert  kontyomat, 
bár  csak  immár  láttam  volna  egy  vagy  két  porondomat. 

Isten  hozzád  édes  Uram,  tudod,  hogy  szerettelek 
szánom,  bánom  és  sajnálom,  hogy  meg  nem  verhettelek, 
Kopasz  fejed  bizonságom,  hogy  szívbűi  kedveltelek, 
sodrófával  s  vasvillával  gyakran  ölelgettelek. 

Jószágodat  nem  prédáltam,  sőt  azt  szaporítottam 
rongyos  szoknyám  szárnyaiban  sok  ezereket  hattam 
az  házadbúi  semmit  meszszi  soha  nem  bocsátottam, 
legközelebb  korcsmában  a  Csapiárosnak  attam. 

Kincsem,  Lelkem  gyöngy  Virágom  !  ne  epeszszed  szívedet 
az  egekre  kérlek,  értem  falba  ne  verd  fejedet, 
támogassák  az  Istenek  szerencséssen  éltedet. 
Legyek,  Kolláncsok  s  darások  rágják  ki  a  testedet. 

Meg  bocsáss  édes  galambom,  ha  ellened  vétettem 
ha  egy,  két  pint  borral  többet  rovásodra  vitettem, 
Pokoly  Királ  Udvarában  kulcsárnévá  tétettem, 
jöjj  utánnam,  hidd  meg,  szívem,  duplán  visszafizetem. 

Ebben  a  pillanatban  kijózanodik  holtrészegségéből  Kocsonyáné.  Fel- 
emelkedik fekvőhelyéről.  Apja,  anyja,  férje  s  a  kántor  azt  sem  tudják,  hova 
legyenek  a  nagy  ijedtségtől. 

Kocsonyáné  :  Jaj  édes  Atyámfiai,  ne  fussatok  .  .  .  Ördög  vigye  az  országát, 
csak  egy  csepp  pálinkát  sem  talállok.  —  Hol  vagy  édes  Uram  !  segéts  száraz 
torkomat. 

Kocsonya  :  Jaj  édes  feleségem  vallyon  te  vagy-é  ?  vagy  csak  tűntető 
árnyékod. 

Kocsonyáné  :  Én  vagyok,  szivem,  én  .  .  .  hozd  el  csak  a  pintes  korsót,  majd 
meg  mutatom  hogy  én  vagyok. 

Kocsonya  :  Soha  nem  hiszem,  hogy  az  ördögök  vissza  eresztettek  volna, 
még  meg  nem  tapogatom  az  hatodat,  mert  én  azt  hallottam,  hogy  a  Léleknek 
se  csontya  se  teste  nincsen. 

Kocsonyáné  :  Bízvást,  édes  Uram,  csak  az  után  öntözd  meg  szegény  száraz 
torkomat.   (Ütlegelik   egymást.) 


238  I.  fejezet.  Közállapotok.  Tudományos  irodalom. 

Az  ismeretlen  katholikus  szerzetes  —  a  bohózat  ötletes  szerzője  —  merész, 
de  nem  rideg  iróniával  szól  a  XVIII.  3zázadi  magyar  kurtane mesékről.  Ezek  a 
kisbirtokos  nemesurak  iszákosak  és  rongyosak,  de  egymást  gondosan  kikér- 
dezik kutyabőrük  tartalmáról ;  büszkén  emlegetik  ősi  eredetüket,  s  feleségeikkel 
—  apró  marhákat  kerestetnek  hajukban.  Nem  ellenszenvesek,  csak  mosolyt 
keltők.  Mindenesetre  nagy  bátorság  kellett  ahhoz,  hogy  az  iskolák  színpadán 
üyen  darabot  előadhattak,  de  a  régi  nemes  nézőközönség  józanságát  is  kedvező 
vüágításba  helyezi  ez  az  iskolai  színjáték.  Ahol  üyen  bohózat  tetszést  arathatott, 
ott  az  osztálygőg  mégsem  lehetett  betegesen  kifejlődve.  A  pálos  bohózatíró 
elmésen  torzította  hősei  alakját.  Párbeszédeiből  pompás  megfigyelő  tehetség 
sugárzik  elő.  A  darab  inkább  életképszerű  ;  három  felvonását  laza  szálak  fűzik 
egybe,  meséjében  nincsen  egység,  annál  hatásosabbak  és  élénkebbek  párbeszédei, 

annál  meglepőbb  nyelvének  zamatos  ma- 
gyarsága és  stüusának  fordulatossága. 
Komikuma  az  alsóbb  fajtából  való,  mó- 
kái helyenkint  durvák  és  szögletesek, 
egyes  kifejezései  olyanok,  aminőket  ma 
már  lehetetlen  volna  elmondani  a  szín- 
padon, de  azért  mégis  ez  a  darab  az 
igazi  őse  a  magyar  bohózatoknak. 

!:2' '  jVan  még  három  magyar  nyelvű 
pálos  színjátékunk.  A  Bakhus  című  far- 
sangi játék  a  görög-római  hitregék  alak- 
jaival évődik  ;  a  Jósé]  az  ismert  bibliai 
történetet  mutatja  be  komoly  beállítás- 
ban ;  a  Pál  című  szomorújáték  a  pálos- 
134.  kép.  Pállva  István.  rend   alapítójának    életét    dramatizálja. 

Ezek  kevésbbé  sikerültek  mint  a  Kocso- 
nya Mihály  házasságáról  szóló  bohózat,  de  figyelemreméltó  apróbb  részletek 
hellyel-közzel  itt  is  feltűnnek. 

A  kegyesrendi  szerzetesek  drámaírói  közül  a  lévai  születésű  Pállya  István 
(1740 — 1802.)  tűnt  ki.  ö  ugyan  külföldi  darabok  felhasználásával  írta  vígjáté- 
kait, de  átdolgozásaiban  annyira  magyar  tudott  lenni,  hogy  csak  a  szorgos 
összehasonlító  irodalomtörténeti  kutatás  deríthette  ki  darabjainak  idegen  ere- 
detét. Magyar  alakjai,  népies  stüusa,  jóízű  mondásai  a  gyakorlott,  tehetséges 
iskolai  drámaírót  mutatják.  Természetesen,  szerelemről  és  házasságról  alig  esik 
szó  e  darabokban  ;  annál  nagyobb  az  írók  érdeme,  hogy  női  szereplők  nélkül 
is  el  tudták  mulattatni  közönségüket. 

A  városi  polgárság  szívesen  méltányolta  a  piaristák  igyekezetét.  Szege- 
den például  rendkívül  nagy  költséggel  emeltek  színpadot  a  kegyesrendiek- 
nek ;  Pesten  a  tanács  a  mesteremberek  egész  seregét  állította  munkába,  hogy 
a  rend  tagjai  számára  díszes  színházat  emeljenek.  Az  előadásokra  besereg- 
lett  a  fél  vármegye  nemessége  s  a  város  minden  számottevő  polgára.  Kecs- 
keméten olyan  sok  volt  a  néző,  hogy  a  színjátékot  az  utcán  kellett  előadni ; 
Kisszebenben  annyi  nemesúr  gyűlt  össze,   hogy  úgy  látszott,   mintha   megye- 

gyűlés  volna  készülőben.  Némelyik  helyen  még  a  köznép  is  megjelent  a  tanulók 
előadásain. 

A  jezsuiták,  pálosok  és  piaristák  mellett  nagyon  sok  darabot  írtak  a  mino- 
riták. Többnyire  a  Szentírásból,  a  szentek  életéből  s  a  görög-római  világból 
merítették  tárgyaikat.  A  legfőbb  súlyt  a  valláserkölcsi  nevelésre  s  a  hittani 
tanulságokra  helyezték  ;  olykor  azonban  a  durvább  komikumú,  trágár  nyelvű 
daraboktól  sem  idegenkedtek.  A  csíki  ferences  klastrom  szerzetesei  misztérium  - 
játékokkal  gyönyörködtették  a  székelyföld  katholikus  népét.  Nagypénteken 
minden  évben  bemutatták  Krisztus  kínszenvedésének  szomorú  történetét  s 
évről-évre  más  és  más  szerzetestanár  írt  egy-egy  passiójátékot  az  Üdvözítő 
tetteinek  emlékére. 

Még  a  protestáns  iskolák  sem  tudtak  elzárkózni  az  iskolai  színjátszás 
divatától.  Lelkes  tanárok,  tehetséges  diákok  itt  is  hozzáláttak  a  színműíráshoz 
és  színjátszáshoz.  Feldolgozták  a  görög  és  római  auktorok  legszebb  fejezeteit, 
párbeszédekbe  öntötték  az  óklasszikai  iskolai  olvasmányok  számos  részletét. 
Olykor  népies  tárgyakkal  is  megpróbálkoztak,  de  ezek  a  kísérletek  már  átnyúl- 
nak a  megújhodás  korába.  Meséik,  élcelődéseik,  tanításaik,  feldolgozásuk  módja, 
erkölcsi  felfogásuk,  nyelvük,  verselésük  szoros  rokonságban  állnak  a  szerze- 
tesek színjátékaival.  Jeleneteikben  fel-felcsillan  a  népi  humor,  beszélgetéseikből 
ki-kicsattan  egy-egy  paraszti  mondás.  Csiszolatlanok,  nyersszavúak,  nehéz- 
kesek, de  itt-ott  meglepően  frissek,  keresetlenül  vidámak  s  feltűnően  ötletesek. 

Az  iskolai  színjátszás  a  XVIII.  század  vége  felé  kezdett  kimenni  a  divat- 
ból. Amilyen  mértékben  erősbödött  a  világi  színészet,  olyan  arányban  sat nyúlt 
az  iskolák  színészete.  Mindazonáltal  a  megújhodás  korában  alakuló  magyar 
világi  színtársulatok  hálásan  tekinthettek  az  iskolai  drámák  művelői  felé. 
A  kultúra  iránt  kevés  fogékonyságot  mutató  közönséget  az  iskolák  nevelték  a 
szegény  vándorkomédiások  barátjává  s  az  iskolák  diák-aktoraiból  kerültek 
ki  a  magyar  művelődés  terjesztésének  új  bajnokai,  az  első  magyar  színészek. 
Itt  a  kapcsolat  az  iskolai  dráma  és  a  világi  színészet,  a  hanyatlás  időszaka  s  a 
megújhodás  kora  között. 


V.  RÉSZ. 

IRODALMUNK  A  MEGÚJHODÁS 
KORÁBAN. 

(1772-1825.) 


A  magyar  irodalom  története.  16 


I.  FEJEZET. 

ÚJ  IRÁNYOK.  ÚJ  TÖREKVÉSEK. 


JESSENYEJ  GYÖRGY  fellépésének  évétől,  1772-től,  új  időszak  kez- 
dődik irodalmunk  történetében.  Két  emberöltő  leforgása  alatt  nagyot 
nő  a  magyar  irodalom :  szellemben,  öntudatban,  nyelvben,  tartalom- 
ban egyaránt  újjászületik.  Irodalmi  középpontok  tűnnek  elő  ;  iro- 
dalmi vállalatok  indulnak  meg ;  irodalmi  intézmények  alakulnak.  Az  előző 
időszak  hatévtizedes  pihenése  és  erőgyűjtése  után  mozgalmas  irodalmi  élet 
keletkezik  Magyarországon. 

A  megújhodás  korszakának  politikai,  közgazdasági  és  közművelődési  törté- 
netét a  Martinovics-féle  összeesküvés  szakítja  kétfelé.  Az  1795  elé  eső  kor  a 
lassú  emelkedésnek,  az  1795  után  következő  időszak  a  fokozatos  hanyatlásnak 
éveit  foglalja  magában.  A  felvilágosult  abszolutizmus  eredményes  munkálko- 
dása után  a  felvilágosodást  gyűlölő  önkényuralom  garázdálkodása  következett. 
Mária  Terézia,  II.  József  és  II.  Lipót  korlátlan  királyi  hatalma  legalább  ered- 
ményeket is  mutathatott  föl,  de  I.  Ferenc  atyáskodó  abszolutizmusa  a  leg- 
nagyobb mértékben  visszafejlesztette  az  országot.  Lakóit  a  francia  forradalom 
alatt  és  a  bécsi  kongresszus  után  teljesen  elzárták  a  külföldtől,  az  eszesebb 
és  bátrabb  nemesek  minden  mozdulatára  aggódva  ügyeltek,  az  általános  tes- 
pedtséget  szándékosan  előmozdították.  Aki  az  igazságtalan  parancsoknak 
vakon  nem  engedelmeskedett  vagy  aki  panaszkodni  merészelt  a  gyalázatos 
kémek  titkos  besúgásai  ellen,  arra  a  jól  szervezett  bécsi  rendőrség  mindjárt 
rátette  kezét.  S  ha  még  az  elrablott  szellemi  és  erkölcsi  javakért  az  anyagi  téren 
kárpótolták  volna  a  nemzetet  !  De  a  nemzet  a  maga  egészében  koldus  volt, 
őstermelése  kezdetleges,  ipara  elmaradott,  kereskedelme  nyomorúságos. 

Bécs  államférfiai  nyerstermelő  gyarmattá  tették  a  Lajtától  keletre  eső 
területeket.  Igaz,  hogy  az  osztrák  örökös  tartományokból  jóval  több  jövedelem 
került  ki,  ámde  ott  állami  erővel  virágoztatták  fel  az  ipart  és  kereskedelmet. 
Védelmül  azt  hozták  fel,  hogy  míg  a  magyar  nemesség  adómentes,  gondolni 
sem  lehet  a  magyar  ipar  előmozdítására.  A  védő  vámos  politikával  magas  fokra 
emelt  osztrák  gyáripar  versenye  lassankint  tönkretette  a  magyarországi  kézi 
ipart.  Magyar  gazdáink  kénytelenek  voltak  olcsó  áron  eladni  nyersterményeiket 

az  osztrákoknak,  hogy  azután  drága  pénzen  vásárolják  vissza  az  elkótya- 
vetyélt portékákból  feldolgozott  bécsi  iparcikkeket.  S  ha  még  eladhatták 
volna  boruk,  búzájuk,  dohányuk,  juhaik,  marháik  javarészét !  De  az  osztrák 
gazdák  sikerrel  versenyeztek  velük  s  a  mieink  a  távolabb  fekvő  vidékekről 
el  sem  szállíthatták  termésüket.  Az  aratás  gyümölcse  ott  maradt  a  földbir- 
tokos nyakán.  Mit  ért,  ha  annyi  volt  a  fölösleg,  hogy  néhol  még  a  sertéseket 
is  tiszta  búzával  hizlalták.  Ausztria  felvirágzott,  Magyarország  a  maga  zsírjába 
fulladt. 

Hiába  volt  a  nagy  magyar  alföld  Európa  egyik  legdúsabban  termő  s 
rengeteg  háziállattal  bővelkedő  vidéke,  lakói  valamirevaló  tőkét  nem  gyűjt- 
hettek. A  szegény  ország  műveletlen  ország.  Itt  még  a  nagybirtokos  nemes 
urak  túlnyomó  nagy  sokasága  sem  érezte  szükségét  a  nemesebb  szórakozás- 
nak. Elitták  boiukat,  felették  termésüket ;  ebben  állt  fő  gyönyörűségük.  A  nemes- 
ember a  maga  lován,  kocsiján  esztendőkig  ingyen  utazgathatott  volna,  mert 
minden  úri  házban  szívesen  látták,  tejben-vajban  fürdették.  Amikor  egy  véka 
búzának  ára  sokszor  csak  néhány  garas  volt,  s  a  termésen  még  így  sem  lehe- 
tett túladni,  a  teljesen  ismeretlen  utazót  is  végtelen  vendégszeretet  fogadta. 
Magyarországot  joggal  nevezték  a  nemesek  paradicsomának.  A  nemesek  szemé- 
lyét senki  sem  sérthette,  katonának  nem  vihették  őket,  az  állammal  szemben 
semmi  kötelezettségük  sem  volt.  Dúsan  termő  birtokaik  megmíveléséért  nem 
kellett  pénzt  adniok,  sőt  ingyenes  munkásaik,  a  jobbágyok,  még  a  maguk  ter- 
méséből is  részt  adtak  s  mindenféle  ajándékokkal  kedveskedtek  nekik.  Övék 
volt  Magyarország  földjének  tizenhat  huszadrésze,  pedig  a  lakosságnak  csak 
egy  huszadrészét  alkották.  Óriás  birtoktestüktől  egy  fillér  adót  sem  fizettek. 
Ezzel  szemben  a  többi  lakosság,  mely  a  lélekszám  tizenkilenc  huszadrészét 
tette  ki,  az  ország  területének  csak  négy  huszadrészét  birta,  de  fizette  az 
összes  adóterheket.  Míg  a  megvetett  parasztság  ne"héz  munkában  őrölte  le  nap- 
jait, a  nemesek  gond  nélkül,  kis  királyok  gyanánt  éltek.  Idejük  kellemesen 
telt  el.  Ami  gazdasági  teendőiken  kívül  esett,  azt  az  időt  lakomázással,  tánc- 
cal, kártyával,  pipával,  agarászattal,  vadászattal,  templomozással  és  látoga- 
tásokkal töltötték. 

Érdemükül  tudható  be,  hogy  kicsapongásokban  nem  lelték  örömüket, 
jobbágyaikkal  emberségesen  bántak  s  melegen  érdeklődtek  a  közügyek  iránt. 
Kivétel  akadt,  de  nem  felötlő  számmal.  Bizonyos,  hogy  annak,  aki  nem  volt 
pap  vagy  nemes,  sem  személye,  sem  vagyona  nem  volt  biztosságban.  Példa  gya- 
nánt szolgálhat  Tertina  Mihály  professzor  esete.  Ezt  a  közel  hatvan  esztendős, 
tevékeny  írót,  ki  a  felújulás  korában  latin  és  német  munkáival  eléggé  ismert 
nevet  szerzett  magának,  egyik  jó  ismerőse,  báró  Palocsay,  1808  elején  Eper- 
jesen hajdúkkal  lefogatta  és  huszonnégy  botot  vágatott  rá,  mivel  a  báró  köl- 
csönügyében  kétszínűén  járt  el.  A  bárónak  semmi  baja  sem  lett ;  a  megpál- 
cázott  szerencsétlen  ősz  tudós  elvesztette  tanárságát,  szégyenébe  néhány  hónap 
múlva  belehalt,  családja  mehetett  koldulni.  Az  ilyen  botrányos  erőszakosko- 
dás nem  tartozott  a  ritkaságok  közé.  Egyes  meggondolatlan  emberek  vissza- 
éltek hatalmukkal.  Az  idősebb  báró  Wesselényi  Miklós  például  egy  alkalommal 
fiának    szépműveltségű    nevelőjét  összevagdalta  kardjával,  mivel  az  ártatlan 


I.  fejezet.  Űj  irányok.  Oj  törekvések. 


245 


fiatal  ember  mentegetődzni  mert  előtte  egy  osekély  jelentőségű  ügyben.  Ment- 
sük az  ilyen  eseteket,  történetíróink  szokása  szerint,  a  kor  közszellemével. 

Sajnálni  lehet,  hogy  ez  a  hazafias  lelkű,  alapjában  nem  rossz  indulatú  magyar 
úri  osztály  gyarló  tudással,  kevés  világismerettel  rendelkezett.  Megyéje  hatá- 
rait ritkán  lépte  át.  A  műveltebbjének  még  volt  némi  hittani,  történeti  és  jogi 
tanultsága,  de  a  nagy  átlag  legalább  száz  esztendővel  elmaradt  minden  hala- 


135.  kép.  Magyar  viselet. 


dástól.  Átaludta  az  egész  tizennyolcadik  századot.  Nyomtalanul  suhantak  el 
fölötte  az  évtizedek,  s  Európa  közepén  itt  állt  és  itt  szégyenkezett  a  szegény, 
kietlen  ország  elhagyatva,  idegenül,  szellemi  kiskorúságban.  Nemeseink  alig 
olvastak  valamit  s  nem  érdeklődtek  a  külföld  vívmányai  iránt.  Előjogaikat 
még  akkor  is  féltékenyen  őrizték,  midőn  nyilvánvaló  lett,  hogy  mélységesen 
igazságtalan  dolgot  cselekesznek.  Hevesen  szidták  a  kormányt,  melytől  min- 
dent vártak,  s  túlságosan  meg  voltak  elégedve  magukkal,  holott  ritkán  végez- 
tek valamit.  Erszényüket  nagy  célok  megvalósítására  elvétve  nyitották  meg, 

de  szórták  a  pénzt,  ha  gavallérkodásról  volt  szó.  Egymást  birtokaik  arányá- 
ban nézték  le.  Születtek,  felnőttek,  megházasodtak,  gyermekeiket  felnevelték, 
azután  nyugalomra  tértek.  Ez  tagadhatatlanul  nagyon  tisztességes  és  igen 
kényelmes  életpálya  egy  kasztszerű  társadalmi  rend  konzerválásának  szem- 
pontjából, de  végtelenül  kevés  arra,  hogy  egy  magára  hagyott  nemzet  fenn 
tudja  magát  tartani  a  független  államok  sorában. 

Érdemes  a  kiemelésre,  hogy,  a  nyugati  birodalmakhoz  viszonyítva,  Magyar- 
országon feltűnően  nagj'számú  nemes  család  élt.  II.  József  idejében  több  mint 
hetvenötezer  nemes  famíliát  írtak  össze,  holott  például  Franciaországban  ugyan- 
ekkor legfeljebb  huszonnyolcezer  a  nemes  családok  száma  ;  pedig  Francia- 
ország lakossága  ez  időben  négyszer  akkorára  tehető  mint  Magyarország  népe. 
A  magyar  főrangú  családok  száma  körülbelül  másfélszázra,  a  befogadott  kül- 
földi mágnásfamiliáké  harmadfélszázra  rúgott ;  tehát  a  főúri  rendhez  kerek 
számban  négyszáz  magyar  és  indigena  bárói,  grófi  és  hercegi  házat  számít- 
hatni. De  míg  a  köznemesek  idegennyelvű  jobbágyait  között  is  többnyire 
magyarul  beszéltek  egymással,  a  mágnások  úgyszólván  teljesen  elfelejtették 
vagy  nagyon  gyöngén  tudták  a  magyar  nyelvet.  Otthonukban  németül  és  fran- 
ciául társalogtak,  hivatalaikban  latinul.  Csak  annyi  közük  volt  Magyarország- 
hoz, hogy  innen  húzták  jószágaik  rengeteg  évi  jövedelmét,  s  a  kitüntető  fő- 
méltóságokat  ebben  az  országban  osztották  ki  számukra.  Mivel  Ausztriában 
szerettek  tartózkodni  s  minden  tekintetben  szívesen  alkalmazkodtak  a  császári 
udvar  kívánságaihoz,  még  fiaik  is  egészen  más  nevelést  kaptak  mint  a  közép- 
rendű nemes  ifjak.  A  kis  mágnások  német  környezetben,  többnyire  Bécsben 
serdültek  fel,  hol  egész  sora  virágzott  az  előkelő  nevelőintézeteknek.  Itt  a  latin 
mellett  modern  nyelveket  tanultak,  elsősorban  németet  és  franciát  ;  a  leg- 
különbözőbb tárgyak  sorozatán  végigfutva  sokoldalú  ismeretekre  tettek  szert  : 
táncoltak,  vívtak,  lovagoltak  ;  szóval  alapos  világfi-kiképzésben  részesültek. 
Milyen  idegenkedve  állott  szembe  a  bécsi  lovagi  akadémiák  valamelyikében 
kiképzett,  szellemes  társalgású,  széles  látókörű,  könnyed  fellépésű  mágnás  a 
magyarországi  iskolákból  kikerülő,  nyers  szavú,  kis  tudású  nemes  úrral !  A  mág- 
nás nem  tudott  magyarul,  a  nemes  nem  értett  németül,  tehát  latinul  beszélget- 
tek. Hát  még  a  különbség  feleségeik  műveltsége  között  !  S  a  nem-nemesek  s 
ezek  asszonyai !  Valóban  egy-egy  világ  választotta  el  egymástól  a  palota,  az 
udvarház  és  a  viskó  lakóit. 

S  mit  szóljunk  a  papságról,  melynek  soraiban  szintén  kiáltó  vagyoni, 
műveltségi  és  nyelvi  ellentétek  mutatkoztak.  A  katholikus  egyház  tekintélye 
és  hatalma  mellett  a  többi  felekezet  háttérbe  szorult,  de  magában  a  katholikus 
egyházban  milyen  bámulatosan  aránytalan  a  jövedelem  megoszlása.  S  az  állandó 
katonaság,  mely  mindenkor  idegen  test  volt  a  nemzet  testében  !  A  magyar 
ezredeket  Ausztria  tartományaiban  helyezték  el,  ide  pedig  német,  olasz  és 
szláv  katonákat  hoztak,  hogy  a  katonaság  és  polgárság  össze  ne  barátkozhas- 
sak. Fölösleges  volt  férnie  a  hatalomnak.  A  polgárság  idegenül  tekintett  a  nemes- 
ségre, lenézéssel  a  jobbágyságra  ;  keveset  érő  régi  kiváltságait  aggódva  őrizte  ; 
német  nyelvéről  nem  akart  megfeledkezni.  Jámbor  erkölcsű  volt,  de  műve- 
letlen és  nem  gazdag  ;  politikai,   társadalmi  és  számbeli  súlya  jelentéktelen. 

Iparát  ós  kereskedelmét  az  osztrák  verseny  lassankint  háttérbe  szorította, 
úgy  hogy  még  ez  a  jelentéktelen  városi  elem  is  a  földmíveléshez  kezdett  áthajolni. 
S  milyenek  voltak  az  úgynevezett  városok  ?  A  hegyes  vidékeken  akadt  néhány 
tűrhetőbb  képű  lakott  hely,  de  a  síkföldek  nagy  mezővárosai  visszariasztották 
külsejükkel  az  utazót.  Népességük  csekély.  II.  József  uralkodásának  vége  felé 
Magyarország  legnépesebb  városa  Debreczen,  huszonkilencezer  lélekkel ;  az  utána 
következő  szabad  királyi  városok  közül  Pozsony  haszonhét,  Buda  huszonöt, 
Pest  huszonkét,  Szeged  huszonegy,  Szabadka  húszezer  lakóval.  A  többi  város 
közül  egy  sem  érte  el  a  húszezres  lélekszámot.  A  városi  elem  általában  német. 
Még  olyan  helyeken  is  német  szó  hangzott,  abol  ma  már  teljesen  magyar  a 
lakosság.  Mária  Terézia  uralkodásának  vége  felé  Szegeden  németek  és  szerbek 


136.  kép.  Buda  a  XVIII.  század  végén. 


vitték  a  város  ügyeit,  Kecskeméten  német  iskola  állott.  Pesten  és  Budán  még 
Kazinczy  Ferenc  halála  évében  is  csak  kevesen  tudtak  magyarul. 

Ebből  a  sivár  környezetből  nemes  világításban  emelkednek  ki  a  művelő- 
dés és  haladás  önzetlen  harcosai  :  a  magyar  írók. 

A  megújhodás  korának  írói  közül  azok,  akik  ismerik  a  nyugati  nemze- 
teknek műveltségét  és  eredményekben  gazdag  irodalmi  tevékenységét,  fájda- 
lommal látják,  mennyire  elmaradt  a  magyar  nemzet.  Nagy  lelki  erőre  van  szük- 
ségük, hogy  kedvüket  megőrizzék.  De  a  remény,  hogy  a  közelebb  eső  irodalmak 
jelesebb  termékeinek  átültetése  és  utánzása  valamennyire  el  fogja  tüntetni  a 
magyarság  hátramaradása  és  a  külföld  haladottsága  között  tátongó  hézagot, 
erőt  és  önbizalmat  ad  a  végképpen  el  nem  csüggedetteknek.  Arra  törekednek, 
hogy  a  művelt  magyar  ember  is  úgy  tudjon  szólni  ezután  mint  a  művelt  idegen. 
Hajlamához  és  tehetségéhez  mérten  kiki  hozzáfog  tehát  az  ókori  és  újkori 
műremekek  tanulmányozásához.  Némelyek  az  ókori  latin  irodalomhoz  fordul- 
nak, mások  a  franciák  könyveit  olvasgatják,  ismét  mások  a  németek  íróit. 
Ki j  mibe  mélyed  bele,  aszerint  dolgozik.  A  megújhodás  korában  munkálkodó 
magyar  írók  legtöbbjének  irányát  a  külföldi  irodalmak  szabják  meg.  Az  egyiket 

a  római,  a  másikat  a  francia,  a  harmadikat  a  német  szellem  termékei  bilincselik 
le  és  irányítják.  Némelyik  író  élete  végéig  sem  mozdul  ki  gondolatainak  meg- 
szokott köréből ;  marad  deákos,  vagy  franciás,  vagy  németes  írónak.  Már  most 
aszerint,  amint  a  megújhodás  korában  buzgólkodó  magyar  írók  más  és  más 
mestertől  iparkodnak  eltanulni  a  költészet  művészetét,  a  munkáikban  észlel- 
hető közös  jellemvonások  alapján  külön-külön  csoportokba,  úgynevezett  költői 
iskolákba  osztjuk  őket. 

Időrendben  elsőnek  lép  fel  a  franciás  iskola.  Az  ide  tartozó  írók  élén  Bes- 
senyei György  áll.  Az  ő  Ágis  című  tragédiájának  megjelenésétől  (1772-től), 
szoktuk  számítani  a  megújhodás  korának  beköszöntését,  ö  és  írótársai  —  Báróczi 
Sándor,  Barcsai  Ábrahám,  Orczy  Lőrinc,  Ányos  Pál,  Péczeü  József  és  mások  — 
a  francia  irodalmat  csodálják,  a  francia  írók  műveit  fordítgatják,  a  francia 
lángelmék  alkotásait  próbálják  utánozni.  Megtermékenyítőjük  a  gall  szellem  ; 
bálványuk  Voltaire. 

A  magyaros  iskola  a  régi  nemzeti  költészet  hagyományait  őrzi.  Tagjai 

—  Dugonics  András,  Horváth  Ádám,  Gvadányi  József,  Kónyi  János  és  még 
többen  —  maradi  gondolkodású,  népi  szellemű,  pórias  szavú  tollforgatók.  ízlé- 
sük durva,  de  eszük  járása  magyaros,  nyelvük  tősgyökeres  zamatú.  A  külföldi 
modern  költőkre  semmit  sem  adnak.  Ihletőjük  a  haza  földje  ;  eszményképük 
Gyöngyösi  István. 

£A  deákos  iskola  Horatius  és  Vergilius  hatása  alatt  áll.  Hívei  —  Szabó 
Dávid,  Révai  Miklós,  Rájnis  József,  Virág  Benedek  és  a  másolók  egész  kis  serege 

—  a  régi  Róma  nagy  költőit  utánozzák,  ök  a  külföldi eskedőket  éppen  úgy  meg- 
vetik mint  a  magyarosakat.  Szemükben  a  népiesek  csak  olyan  alsóbbrangú 
versfaragók  mint  az  idegenesek.  Magukat  tartják  igazi  klasszikusoknak,  a 
tartalom,  nyelv  és  forma  művészeinek. 

A  németes  iskola,  mely  a  franciás  irányt  korán  felváltja,  a  franciás  törek- 
véseket lassankint  teljesen  kiszorítja,  s  a  magyarosak  és  deákosak  terjeszke- 
désének rovására  egyre  nagyobb  tekintélyt  szerez,  Goethe  nyomaiban  halad. 
Pártolói  —  Ráday  Gedeon,  Verseghy  Ferenc,  Bacsányi  János,  Szabó  László, 
Dayka  Gábor,  Kármán  József  és  az  ifjabb  írók  hosszú  sora  —  a  forma  csínját, 
a  kifejezések  választékosságát,  a  gondolatok  eszményiségét  mindennél  többre 
becsülik.  Gördülékenyek,  csiszoltak,  műízlést  követelők. 

Ez  iskolának  halhatatlan  szorgalmú  vezére,  Kazinczy  Ferenc,  a  tizen- 
kilencedik század  három  első  évtizedében  irodalmi  életet  teremt  Magyar- 
országon. Barátai  szövetségében,  hosszú  harcok  árán,  megújítja  az  ósdi  magyar 
nyelvet ;  tartós  érdeklődést  támaszt  a  nyelv,  irodalom  és  izlés  kiművelése  iránt ; 
felfedezi,  serkenti,  irányítja  a  tehetségeket.  Lelke  ott  lebeg  a  megújhodás  korá- 
nak majd  minden  törekvése.,  majd  minden  eredménye  felett.  Legkedvesebb 
tanítványa,  Kölcsey  Ferenc,  az  ő  befolyása  alatt  lesz  a  versírásnak  és  a  művészi 
prózának  egyaránt  kitűnő  munkása.  Az  ő  tanácsait  tartja  legtöbbre  Csokonai 
Vitéz  Mihály,  a  magyaros  irányú  írók  dísze,  s  Berzsenyi  Dániel,  a  deákos  iskola 
törekvéseinek   betetőzője.   Hatása  alól  osak  kevesen  vonhatják  ki  magukat. 

A  megújhodás  korában  szereplő  íróink  lelkét  a  magyar  nemzet  iránt  érzett 
rajongó  szeretet  hevíti.  Midőn  írótollukat  forgatják,  úgy  érzik,  hogy  veszélybe 

jutott  fajuk  fenntartásáért  küzködnek.  Cselekvésük  egyik  fó  rugója  a  hazafias 
lelkesedés.  Elsősorban  nem  nagy  alkotások  teremtésére  törekednek,  hanem 
az  elárvult  anyanyelv  és  a  félbenmaradt  művelődés  megerősítésére.  A  haza- 
szeretet most  már  feledteti  velük  az  elmúlt  századok  szellemi  mérkőzéseinek 
egyik  kedvelt  ágát,  a  nyilvános  vallási  vetélykedést.  íróink  már  csak  ritkán, 
s  akkor  is  inkább  titokban  felekezetieskednek.  De  ha  egy  egy  vallásfelekezet 
hívei  még  most  is  nagyobb  melegséggel  közelednek  egymáshoz,  azért  a  hit  egy- 
sége vagy  a  hit  különbözősége  már  nem  irányadó.  A  kiválóbb  egyéniségek, 
mint  Kazinczy  Ferenc,  éppen  túlteszik  magukat  a  felekezeti  elfogultságon,  s 
a  más  vallásuakkal  csak  olyan  őszinte  benső  viszonyba  lépnek  mint  a  maguk 
szűkebb  keresztyén  atyafiságával.  A  vidékiesség  sem  kirívó.  Igaz,  hogy  az 
ország  egyik-másik  tája  különbnek  tartja  magát  mint  az  ország  másik  felén 
fekvő  vidék  ;  hogy  Debreczen  meggyőződéssel  hirdeti  a  maga  magyar  szólásának 
elsőségét ;  hogy  a  Dunántúl  és  Erdély  büszkélkednek  tősgyökeres  szittyaságuk- 
kal ;  hogy  Berzsenyi  Dániel  kicsinyléssel  tekint  a  pásztorkodó  alföldiek  felé  : 
de  azért  az  összetartozó  vidékek  írói  nem  néznek  farkasszemet  a  más  kör  felé 
húzódó  pályatársakkal,  s  csupán  a  nyelv  újítói  és  a  nyelv  régiségének  őrizői 
között  csapkod  magasabbra  az  indulatok  lángja. 

A  családiasság  különösen  jellemző '  vonása  e  kornak.  Mindegyik  magyar 
író  ismerős  a  másikkal.  Viszonyukat  kedves  üzengetések,  sűrű  levelezés  és  sze- 
mélyes érintkezések  szövik  szorosabbra.  Odaadással  támogatják,  szeretettel 
lelkesítik  egymást.  Végtelenül  rokonszenves,  áldott  emlékű  nagy  család  ez  : 
hasznos  munkában  megőszült  tisztes  aggoknak  és  dolgozásra  mindig  készen 
álló  tehetséges  ifjaknak  gyülekezete.  Milyen  hamar  lépnek  egymással  benső 
viszonyba  ez  írók  !  Minő  ünnepséggel  fogadják  soraikba  az  újabb  jövevénye- 
ket !  Tudják  egymásról,  hogy  mindegyikük  egy-egy  önként  jelentkező  katonája 
az  ostromlott  magyarság  várának.  Egy  levélváltás,  s  kész  a  szövetség.  Az  iro- 
dalom ősz  vezére  te-vel  szólítja  a  szegénysorsú  egyetemi  tanulót,  s  ez  ugyanígy 
a  csodált  mestert. 

Bámulatos  e  kor  íróinak  levélíró  kedve.  A  folyóiratokat  keservesen  nél- 
külöző írók  a  mai  nemzedék  előtt  szinte  megfoghatatlan  kedvvel  küldözgetik 
egymásnak  terjedelmesebbnél  terjedelmesebb  leveleiket.  Nem  is  kell  Kazinczy 
Ferencre  hivatkozni,  ha  a  szorgalmasabb  levélírók  után  fürkészünk.  Horváth 
Ádám  például  annyira  rabja  a  levelezésnek,  hogy  némelyik  postanapon  tizen- 
két levelet  kap,  az  1788.  évben  százötven  forintnál  többet  költ  postára,  papi- 
rosra, spanyolviaszra.  Nagy  szó  ez  abban  a  takarékos,  olcsó  időben,  amikor  ilyen 
jelentékeny  összegért  egész  csinos  kis  házat  lehetett  vásárolni.  Pedig  a  régi 
levélírók  nem  fizették  hiába  a  postaköltséget.  Például  gróf  Dessewffy  József- 
nek Kazinczy  Ferenchez  intézett  egyik  1811.  évi  levele  tizennégy  nagy  nyom- 
tatott oldalra  terjed. 

Jellemző  még  e  kor  íróira  a  kritika  iránt  érzett  ideges  félelem.  A  bíráló- 
ban a  fejlődni  kezdő  magyar  irodalom  hóhérát  látják.  Mindegyik  író  elvárja 
az  elismerést,  mindegyik  iszonyodik  a  megbírálástól.  E  tekintetben  ritka  egyet- 
értés uralkodik  Magyarország  és  Erdély  tollforgatói  között.  »Kérlek  benneteket, 
hogy  eleinte  a  recensiókkal  hagyjatok  fel  .  .  .  még  most  tíz-tizenkét  esztendeig 

írjatok  s  hagyjatok  írni  másoknak  is.  Mert  ha  valakit  bántunk,  éppen  úgy  cse- 
lekszünk, mintha  a  gazdának  három  munkásánál  több  nem  lévén,  egyik  azok 
közül  is  a  másik  kettőt  mocskolná,  káromlaná.  S  mi  lenne  belőle  ?  Az,  hogy 
azután  egy  munkást  sem  találna. «  így  ír  Horváth  Ádám  1789-ben  Kazinczy 
Ferenchez,  midőn  ez  a  kassai  Magyar  Museumban  kiigazítani  merészkedett 
Péozeli  József  Young-fordításának  néhány  hibáját.  Nemcsak  a  jobbnevű  szer- 
zők várják  el  a  tömjénezést,  a  kezdők  is  számot  tartanak  a  dicséretre.  Hány 
frigyet  kötött  a  jóakaratú  hízelgés  és  hány  barátságnak  ásta  meg  sírját  az  őszinte 
szó  !  »01y  szent  előttem  minden  jó  igyekezetű  író  becsülete  —  írja  Horváth 
Ádám  harminc  évvel  utóbb,  —  hogy  annak  legkisebb  megtámadása  is  s  min- 
den megsértése  .  .  .  szentségtelenség  vagy  szenttelenség.«  S  ez  a  felfogás  nem 
pusztán  Horváth  Ádámé.  Nemcsak  ő  tiltakozik  a  bírálatok  kinyomatása  ellen, 
hanem,  igen  csekély  kivétellel,  minden  egyén  aki  tollat  fogott  kezébe.  A  kritiku- 
sok elrettentése  és  a  kritikák  visszautasítása  közkívánat.  Kisfaludy  Sándor 
mondhatatlanul  gyűlöli  Kazinczy  Ferencet  a  költeményeire  tett  megjegyzései 
miatt ;  Berzsenyi  Dániel  szitkokat  szór  Kölcsey  Ferenc  ellen,  amiért  mun- 
káit rostálgatni  merte. 

Talán  a  nemesi  önérzet  vagy  a  papi  büszkeség  táplálta  különösen  e  fel- 
fogást. Mert  tudni  kell,  hogy  a  megújhodás  korának  írói  vagy  nemesek  vagy 
papok  ;  sőt  ez  utóbbiak  jelentékeny  része  szintén  nemes.  Polgári  családból 
származó  egyént  vagy  olyan  jobbágyfiút,  aki  nem  a  papi  pályán  szerepel,  alig 
találhatni.  Eszerint  nálunk  a  kereskedők  és  iparosok  ezreinek  s  a  gazdálko- 
dással foglalkozók  millióinak  köréből  a  nemességhez  nem  tartozó  egyén  csak 
úgy  emelkedhetett  ki,  ha  az  egyház  szolgálatába  állott.  Nem  vigasztaló  jelen- 
ség ez,  főleg  ha  meggondoljuk,  hogy  hány  kiváló  férfiút  nyomoiított  meg  üyen- 
formán  s  hány  fényes  elmét  oltott  ki  örökre  a  kasztszerűen  berendezkedett 
rendi  társadalom.  Elvégre  nem  születhetett  mindenki  nemesnek  s  nem  mehe- 
tett mindenki  papnak  vagy  kántornak.  Bacsányi  János  vagy  Hajnóczi  József 
szomorú  pályafutását  a  szerencsétlen  társadalmi  viszonyok  magyarázzák  leg- 
jobban. Az  iparos  eredet  és  a  földműves  származás  még  a  nem-nemes  család- 
ból született  papoknak  sem  volt  kedvére.  Mennyit  szaladozott,  mennyit  köl- 
tött a  nemesség  elnyeréséért  Dugonics  András,  a  pesti  királyi  egyetem  rektora, 
s  minő  utánjárással  szerzett  nemességet  Kis  János  !  Az  utóbbi,  a  dunántúli 
evangélikus  egyházkerület  országos  hírű  szuperintendense,  még  attól  sem  riadt 
vissza,  hogy  a  szombathelyi  katholikus  püspöktől  ajánló  levelet  kérjen  I.  Ferenc 
királyhoz.  Nem  megrovás  gyanánt  hozzuk  fel  ezeket  az  eseteket,  hanem  csak 
annak  bizonyítására,  hogy  a  nemesi  rend  körén  kívül  még  a  különböző  kivált- 
ságoknak örvendő  egyházi  emberek  sem  érezték  jól  magukat.  S  a  magyar  tár- 
sadalomnak ez  a  merev  rendi  jellege,  az  akkori  úri  emberek  közfelfogásának 
erősen  konzervatív  iránya,  mély  nyomokat  hagyott  a  megújhodás  korának 
irodalmán  is. 


II.  FEJEZET. 

A  FRANCIÁS  ISKOLA. 


MAGYAR  NEMZET  szent  István  uralkodásától  kezdve  mindig  meg- 
lehetős fogékonysággal  figyelte  a  műveltebb  nyugati  államok  hala- 
dását. Szellemi  fejlődésére  a  külföldi  eszmék  századokon  keresztül 
termékenyítőleg  hatottak.  így  volt  ez  már  a  középkorban  ;  így  a 
protestáns  vallási  harcok  idejében.  Hasonló  áldásos  érintkezést  mutat  a  tizen- 
nyolcadik század  utolsó  harmada. 

A  külföld  nagy  szellemeitől  tanult  Bessenyei  György  is,  az  a  tizennyolcadik 
századi  magyar  író,  kinek  fellépése  új  korszakot  nyit  irodalmunk  történetében. 
Bessenyei  szabolcsmegyei  származású.  Bérceién  született,  Mária  Terézia  ural- 
kodása idején,  1747-ben.  Ösi  magyar  földbirtokos-nemes  családja  egyike  volt 
a  legtekintélyesebb  kálvinista  famíliáknak.  Atyja,  a  vendégszerető,  vagyonos 
földesúr,  nem  nagy  gondot  fordított  nevelésére  ;  kilenc  éves  korában  beadta 
a  sárospataki  református  kollégiumba  s  a  fiú  itt  addig  tanult,  amíg  meg  nem 
unta.  A  hittani  órák  és  latin  leckék  megutáltatták  Bessenyei  Györggyel  a  tanu- 
lást ;  tizenhároméves  korában  hazatért  s  vadászattal,  lovaglással,  agarászással 
töltötte  idejét.  Könyvekről,  írásról  hallani  sem  akart. 

Ez  időtáj  t  állította  fel  Mária  Terézia  a  magyar  királyi  nemes  testőrsóget. 
A  Bessenyei  családot  az  a  szerencse  érte,  hogy  meglehetősen  rövid  időközökben 
egymásután  három  tagja  került  Bécsbe,  a  magyar  gárdisták  közé  :  előbb  Besse- 
nyei Sándor,  azután  Bessenyei  Boldizsár,  végül  —  1765  nyarán  —  Bessenyei 
György.  A  nagyra  hivatott,  műveletlen  ifjú  hamar  észrevette  elmaradottságát 
s  érezni  kezdte,  hogy  »lakik  az  emberben  valamely  tűz,  mely  őtet  mindenkor 
felfelé  húzza,  .  .  .  melyre  nézve  hiszi  magában  titkosan,  hogy  másokat,  sok 
ezereket  feljülhalad«. 

Tanult,  dolgozott  emberfeletti  buzgalommal.  A  nyelvi  órák,  könyvek 
olvasása,  művelt  társaság,  színházlátogatás,  utazások  csakhamar  Mszélesbí- 
tették  látókörét.  Nemcsak  az  előkelő  környezet  hatott  reá,  hanem  a  hivatalosan 
előírt  stúdium  is.  A  testőrök  számára  neves  tanárok  tartottak  előadásokat  a 
német  és  francia  nyelvből  és  irodalomból,  a  stílusból,  jogtudományból,  mennyi- 
ségtanból.  Szerencséjük    volt    ez    ifjaknak,  hogy    felserdült    korukban   küld- 

ték  fel  őket,  mert  különben  ők  is  úgy  jártak  volna  mint  a  bécsi  Tereziánum 
magyar  növendékei,  akik  gyermekkorukban  kerültek  az  előkelő  intézetbe  s 
itt  azután  el  is  németesedtek.  Míg  a  királyi  nemes  testőrök  társasága  ked- 
ves zárt  kör,  igazi  '  magyar  telep  volt  az  idegenben,  a  Tereziánum  falai 
közt  növekedő  kis  mágnások  —  a  Batthyány,  Hadik  és  Erdődy  grófok  — 
német  verseket  írtak.  Az  egyik  Apponyi  gróf  éppen  1772-ben,  az  Ágis  meg- 
jelenésének évében,  készítette  a  német  költészet  dicsőségéről  szóló,  lelkes  hangú 
dolgozatát. 

Ágis  Tragédiája,  Bessenyei  első  drámai  műve,  Mária  Terézia  királynőnek 
ajánlva  jelent  meg.   Párosrímű   alexandrinusokban   írt   ötfelvonásos   szomorú- 


játék.  Ágis,  Spárta  nemeslelkű  állami érfia,  segíteni  akar 
a  nyomorgó  spártai  népen  s  azon  gondolkodik,  miké- 

pen  állíthatná  vissza  a  régi  spártaiak  igazságos  törvényeit.  Fellépése  sikert  igér. 
Az  előkelők  közül  többen  támogatják,  a  nép  lázong,  mire  Leonidas  király  elha- 
tározza az  adóslevelek  elégetését.  Most  lép  fel  a  cselszövő  Agesilaus,  aki  eddig 
színleg  Ágis  pártját  támogatja.  Az  álnok  ember  meggyőzi  Leonidas  királyt  arról, 
hogy  uralma  sohasem  lesz  biztosítva,  amíg  Ágis  él.  Leonidas  magához  hivatja 
a  hőst,  egyik  udvari  emberével  leszuratja  s  elbúsulva  és  fenyegetve  szól  a  spár- 
taiakhoz : 

Véres  áldozatját  látom  trónusomnak, 

Mely  kínos  hatalma  van  királyságomnak 

Ágist  örökösen  kesergem  vesztével, 

Mert,  noha  elpártolt,  de  nagy  volt  szivével. 

Reszkessetek  egy  nagy  főnek  hatalmától ! 

Óvjátok  magatok  elbúsulásától. 

Bessenyeit  Bécs  színházi  élete  s  különösen  Voltaire  munkáinak  tanulmá- 
nyozása  serkentette   a   drámaírásra.    A   régibb   magyar  irodalmat    —    Tinódi, 

Zrínyi,  Gyöngyösi  műveit  —  meg- 
(7^\  ,  i)  lehetősen  ismerte,  ámde  a  régebbi 

.^AíJjC^-jftflff  f"  ^3-<—    ^n"É"  "VtU         magyar  költőktől  keveset  tanult. 
^C^""^"^  ^/  **  *         /Ti-.       Annál  több  értéket  látott  a  német, 

az  angol  s  mindenekelőtt  a  fran- 

138.  kép.  Bessenyei  György  aláírása.  cia  irodalomban.  Főképen  Voltaire 

hatott  reá.  Voltaire  munkáinak 
olvasásával  betelni  soha  sem  tudott ;  Voltaire  pályájának  vezércsillagává  lett. 
Minden  munkáján  meglátszik  Voltaire  mély  hatása.  Az  Ágis  Tragédiáján  is, 
bár  itt  még  erős  a  német  befolyás.  A  spártai  hős  történetét,  melyről  Plutar- 
chosban  eleget  olvashatunk,  Gottsched  is  feldolgozta,  s  ez  a  Gottsched-féle 
Ágis-darab  erősen  hatott  Bessenyeire.  Bessenyei  gyönge  drámaíró.  Az  epikus 
költő  lassúságával  szövi  meséjét ;  a  hatásos  helyzeteket  hosszadalmas  filozofá- 
lással helyettesíti.  Könyvdrámát  ír,  nem  színpadi  munkát.  Hősei  a  tizennyol- 
cadik századi  felvilágosodás  eszmekörében  élnek.  Sokat  beszélő,  keveset  cse- 
lekvő alakok,  akik  képtelenek  tragikai  hangulatot  teremteni.  A  darabnak  mind- 
azáltal nagy  a  történeti  becse.  Ez  az  első  kísérlet  nálunk  nyugateurópai  érte- 
lemben vett  igazi  tragédia  megírására.  Úttörő  s 
a  maga  nemében  igen  érdekes  alkotás. 

1773-ban  kilépett  Bessenyei  a  testőrsógből. 
Már  gárdahadnagy  volt,  tehát  törzstiszti  rang- 
ban szolgált,  de  azért  mégis  búcsút  mondott 
az  előkelő  szolgálatnak.  Hogy  Bécsben  marad- 
hasson, elvállalta  a  magyarországi  református 
egyházkerületek  ügyvivői  állását,  évi  kétezer 
forint  fizetéssel.  Figyelemmel  kellett  kísérnie  a 
bécsi  udvar  egyházpolitikai  terveit  s  gondoskod- 
nia kellett  a  vallási  sérelmek  orvoslásáról.  E  bi- 
zalmi állás  mellett  kedvére  dolgozhatott  költői 
munkáin.  Bécsben  fényes  lakása  volt,  a  legelő- 
kelőbb társaságokat  látogatta.  De  ezeknek  a 
boldog  éveknek  csakhamar  vége  szakadt. 

A  magyarországi  reformátusok  nem  vol- 
tak megelégedve  ügyvivői  működésével.  Ered- 
ményeit kévéseitek,  fizetését  sokalták.  Akkor 
pedig,  amidőn  nagy  erővel  kezdte  támogatni 
Mária  Terézia  szabadelvű  tanügyi  reformjait, 
árulónak  tartották,  nyilvános  üléseiken  ellene 
támadtak,  végül  megszakítottak  vele  minden  összeköttetést.  Bessenyeit  nagyon 
elkeserítették  a  durva  támadások.  Minden  áron  Bécsben  akart  maradni,  s  nem 
volt  amiből  megéljen ;  hű  volt  hitéhez  s  árulónak  kiáltották  ki.  Elkeseredé- 
sében áttért  a  katholikus  vallásra.  A  salzburgi  érsek  maga  vitte  meg  az  öröm- 
hírt Mária  Teréziának  s  a  vallásos  királyasszony  évdíjjal  jutalmazta   egykori 

daliás  testőrét.  Néhány  hónappal  utóbb  meghalt  Mária  Terézia.  II.  József  rendet 
hozott  a  kegypénzek  adományozásába,  Bessenyeitől  is  megvonta  az  évdíjat  s 
ilyen  módon  a  magára  maradt  író  mégis  csak  kénytelen  volt  odahagyni  Bécset. 
Ezt  a  csapást  sohasem  tudta  kiheverni.  Még  csak  harmincöt  éves  volt,  de  úgy 
érezte,  hogy  az  ő  pályája  már  befejeződött.  Hazament  szülőföldére,  elvonult 
biharmegyei  jószágára.  Önkéntes  remeteséggel  büntette  magát ;  jobbágyain  kívül 
alig  beszélt  valakivel.  Sokáig  élt  még  a  Berettyó  nádasai  mellett,  nagyon 
sokat  írt  még  magános  nemesi  udvarházában,  de  kedélye  örökre  beteg  maradt. 
Nem  tudta  kiheverni  a  csapást,  a  kultúra  elvesztését ;  nem  tudott  belenyugodni 
abba  a  gondolatba,  hogy  a  földet  túrja.  Honfitársai  úgyszólván  még  életében 
elfeledték.  Csak  Kazinczy  próbált  néha-néha  közeledni  hozzá,  de  baráti  viszonyt 
nem  köthetett  vele.  Haláláról  is  csak  későn  vettek  tudomást.  1811-ben  halt 
meg,  hatvannégy  éves  korában.  A  környék  rémületére  pap  nélkül  temették. 
Szabadgondolkodó  felfogásához  híven  előre  eltiltotta  az  egyházi  szertartást  8 
ezt  az  utolsó  kívánságát  tiszteletben  tartották.  Koporsója  egy  árnyékos  almafa 
tövébe  került. 

Bessenyei  nagyon  sok  munkát  írt,  de  kéziratai  közül  aránylag  kevés 
jelent  meg  nyomtatásban.  Agison  kívül  megírta  Buda  Tragédiáját  és  Hunyadi 
László  Tragédiáját  s  ezekkel  megvetette  alapjait  a  magyar  hazafias  drámának. 
Nevezetes  Philosophus  című  vígjátéka.  Parmenio,  az  előkelő  ifjú,  unja  a  társa- 
ságot ;  Szidalisz,  a  komoly  kisasszony,  megveti  a  szerelmet.  Addig  idegenkednek 
a  házasságtól,  míg  végre  egymásba  szeretnek  s  alig  tudnak  mit  csinálni  a  bol- 
dogságtól. Ezt  a  darabot  később,  mikor  a  magyar  színészet  fejledezni  kezdett, 
több  ízben  adták  színpadjainkon,  s  mindig  kielégítő  sikerrel.  Volt  egy  mellék- 
alakja, Pontyi,  az  együgyű  gondolkodású,  falusi  magyar  nemes,  akinek  mulat- 
ságos beszélgetéseiben  nagy  öröme  telt  a  régi  színházlátogató  közönségnek. 
A  prózában  írt  ötfelvonásos  vígjáték  mind  szerkezet,  mind  jellemzés  tekinteté- 
ben nagy  haladást  jelöl  Bessenyei  színműírói  pályáján.  Jóval  gyöngébb  a  Lais 
vagy  az  erkölcsi  makacs.  Hőse  Lais,  a  gazdag  úri  leány,  akinek  kezéért  három 
kérő  eseng  :  a  vagyonos  serfőző  egyetlen  fia,  a  nagytekintélyű  miniszter,  meg 
egy  szegény  nemesifjú.  Az  utóbbi  győz.  Lais  feleségül  megy  a  szegény  ifjúhoz. 
Ennek  az  ötfelvonásos  vígjátéknak  legfőbb  érdeme  az,  hogy  versekben  van  írva. 
Forrásait  nem  ismerjük,  de  motívumaival  az  akkori  francia  vígjátékirodalom- 
ban lépten-nyomon  találkozunk.  Ugyanezt  lehet  mondani  a  Phüosophusról  is, 
mely  szintén   élénken   mutatja   Destouches   francia  víg  játékíró   hatását. 

Általában  Bessenyei  nagyon  sokat  tanult  a  tizennyolcadik  század  francia 
íróitól.  A  vezető  eszméket  tőlük  kölcsönözte,  sőt  gyakran  stübeli  apróságokban 
is  iparkodott  őket  utánozni.  Voltaire  megírta  XII.  Károly  svéd  király  törté- 
netét, Bessenyei  Hunyadi  János  életét :  szellem,  módszer,  előadás  mindkettőben 
azonos.  Voltaire  megismerteti  olvasóit  a  Nagy  Károly  után  következő  századok 
társadalmi  felfogásával  s  az  európai  középkori  történet  főbb  mozzanataival, 
Bessenyei  hozzáfog  A  magyar  nemzet  viseli  dolgainak  kidolgozásához  :  történet- 
írói álláspontja,  feldolgozásának  módja,  a  középkorra  vonatkozó  Ítéletei  ugyan- 
azok mint  mesteréi.  Voltaire  eposzt  ír  IV.  Henrik  francia  királyról,  Bessenyei 
hat  énekben  verseli  meg  Hunyadi  Mátyás  király  uralkodásának  első  évtizedét  : 

ez  a  magyar  epikai  költészetnek  első  Voltaire-utánzata.  Voltaire  regényeinek 
hatása  alatt  keletkezett  Tariménes  utazása,  ez  a  didaktikus  részletekkel  zsúfolt 
politikai  regény,  mely  tulajdonkópen  Mária  Terézia  felvilágosult  abszolutiz- 
musának magasztalása.  Nagy  elkeseredéssel  szól  a  felvilágosodás  ellenségeiről, 
maró  szatírával  az  uralkodó  osz- 
tályok visszaéléseiről.  Főleg  a  pap- 
ság farizeusságát  ostorozza  meg- 
kapó erővel. 

Mint  bölcselő,  Bessenyei  szin- 
tén Voltaire  tanítványa,  de  kívüle 
bőven  merít  Popé,  Young,  Locke, 
Helvetius,  Montesquieu,  Rousseau 
és  mások  műveiből.  Van  egy  nagy 
tanítókölteménye,  A  természet  vi- 
lága vagy  a  józan  okosság,  amely 
tízezernél  több  alexandrinus  sort 
tartalmaz.  Pesszimista  világfelfogás 
tükröződik  minden  részéből.  A  költő 
vizsgálat  alá  veszi  az  emberi  élet 
mozzanatait,  kezdve  a  bölcsőtől 
egészen  a  sírig.  Apró  értekezések 
hosszú  sorozata  vonul  el  az  olvasó 
előtt.  Megtudjuk  a  költő  nézeteit 
az  emberi  testről,  a  lélek  halhatat- 
lanságáról, a  különböző  vallások- 
ról, a  társadalom  fejlődéséről,  az 
erényekről  és  bűnökről.  Csupa  bo- 
rongás minden  fejtegetése.  Ugyan- 
ilyen töprengő  hangulatnak  prózai 
iratai,  így  A  bihari  remete  vagy  a 
világ  így  megyén  s  a  Holmi.  Besse- 
nyeit örökösen  nyugtalanították  a 
lét  és  nem-lét  kérdései.  Hívő  volt 
s  egyben  atheista.  Józan  eszével 
nem  tudott  hinni,  de  szíve  vágyó- 
dott a  vallás  vigasztalása  után. 
Nem  fordult  el  az  Istentől,  csak 
azokra  haragudott,  akik  Isten  szol- 
gáinak nevezték  magukat  s  urak 
akartak  lenni  mások  lelldismeretén. 
Filozófiája  a  hitnek  ós  a  kételkedésnek,  a  természetes  vallásnak  és  a  dogma- 
gyűlöletnek sajátszerű  keveréke. 

A  magyar  királyi  testőrség  nagy  érdemeket  szerzett  irodalmunk  meg- 
újhodásának előkészítésében.  Bessenyei  buzdításai  munkára  ösztönözték  a 
Bécsben  szolgáló  magyar  nemesifjakat  s  az  ifjú  katonatisztek  minden  lehetőt 

megtettek  honfitársaik  művelődésének  előmozdítására.  Az  anyanyelv,  az  emlékek 
közössége  s  a  szolgálati  viszonyok  egymásra  utalták  őket.  A  szalonok,  színházak, 
könyvek  tanulságait  közösen  beszélték  meg  Bessenyei  György  lakásán.  Egy- 
mást lelkesen  buzdították.  Korán  megszületett  az  az  elhatározásuk,  hogy  a 
nyugati  eszmék  segítségével  új  életre  keltik  a  magyar  irodalmat.  Legszorgal- 
masabb és  legönállóbb  Bessenyei 
György  volt  köztük,  de  azért  a  mun- 
kából mindegyik  kivette  a  maga 
részét. 

Különösen  megbecsülték  Báróczi 
Sándor  munkásságát.  Báróczi  fordítá- 
saival tűnt  ki.  Első  munkája  Calpre- 
néde  francia  regényének,  a  Kassandrá- 
nak,  fordítása  volt.  (1774.)  Hétköte- 
tes heroikus  regény,  ókori  hősei  finom- 
kodó kifejezésekkel,  a  francia  szalonok 
nyelvén  társalognak  s  hihetetlen  ka- 
land] aücat  nevetséges  frázisokkal  fű- 
szerezik. Az  eredeti  szöveg  mesterkélt 
stílusa  sok  bajt  okozott  Báróczinak. 
A  francia  szók  és  kifejezések  jelenté- 
keny részére  nem  talált  megfelelő  ma- 
gyar szókat  és  kifejezéseket.  A  nyelv- 
újítás előtt  álló  magyar  beszéd  merev 

volt,  szegény  és  színtelen.  Báróczinak  esztendőket  kellett  áldoznia  arra,  hogy 
egy-egy  ilyen  munkát  sikeresen  tolmácsolhasson.  Második  fordítása,  Mar- 
montel  könyve,  már  könnyebben  ment.  Nyelve  annyira  újnak  tetszett,  hogy 
például  Sárospatakon  nem  is  tudtak  élvezetet  találni  fordításában.  Érthe- 
tetlennek találták.  Annál  nagyobb  gyönyörűséggel  merültek  kiadványaiba 
azok,  akik  érezték,  hogy  immár  tágítani  kell  a  magyar  nyelv  bilincsein.  Az 
ifjú  Kazinczj-  ujjongva  olvasta  minden  lapját.  »Gyermeki  korom  óta  Te  valál 
példányom,  —  írta  később  is  —  melyet  követni  igyekeztem  ...  A  hiúság  soha 
engem  annyira  el  nem  szédíthetett,  hogy  magamat  Mesteremmel  összehasonlí- 
tani merészeljem. « 

Ezek  a  túlzó  szeretetnek,  a  gyermeki  hálának  szavai.  Ma  el  sem  tudjuk 
képzelni,  mi  okozta  az  egykorúak  gyönyörűségét.  A  tartalom  hidegen  hagy, 
a  stílus  idegenül  érint.  Semmi  sem  mutatja  jobban  az  akkori  magyar  irodalom 
szegénységét  és  elmaradottságát,  hogy  még  a  fordításokról  is  meg  kell  emlé- 
kezni —  legalább  eleinte  —  az  irodalmi  fejlődés  vizsgálata  kapcsán.  Csak  némileg 
is  eredetit  és  ma  is  élvezhetőt  kevesen  írtak.  Barcsai  Ábrahám  elmélkedő 
költeményei  csak  olyan  szerény  tehetségre  vallanak,  mint  báró  Orczy  Lőrinc 
elmélkedő  versei.  Az  utóbbi  már  nem  is  a  testőrök  közül  került  ki.  Nyugal- 
mazott öreg  katona  volt,  Mária  Terézia  korabeli  tábornok,  aki  hevesmegyei 
birtokain  gazdálkodott  s  szívesen  levelezett  testőríróinkkal.  Irányukat  lelkesen 
pártolta,    csoportjukhoz    szívesen    csatlakozott.    Csak    éppen  a  haladás   eszméi 

nem  nyerték  meg  tetszését.  Voltaireből  azt  olvasta  ki,  hogy  az  emberiség 
művelődése  az  erkölcstelenség  és  boldogtalanság  melegágya.  Boileauban  gyö- 
nyörködött s  —  a  bugaci   csárda  tiszteletére  írta  alexandrinus-strófáit. 


143.  kép.  Orczy  Lőrinc  báró. 


ö  csárda  !  Becsesebb  nálam  te  szegleted ! 
Befogadsz,  negyven  is  sokszor  a  vendéged. 
Jobb  szállásom  vagyon  nékem  temelletted, 
Szükségben  nyugovást  király  is  lel  benned. 


Maradj  tehát  békés,  puszta  közepében, 
Kecskeméti  kenyér  süljön  kemencédben, 
Körösi  bor  bőven  keljen  a  pincédben, 
Sok   utas  nyugodjék   faladnak   tövében. 


Nem  egyedül  Orczy  Lőrinc  csatlakozott  itthon  a  bécsi  magyar  testőríró- 
franciások  mozgalmához.  Ányos  Pál,  egy  korán  elhunyt  pálosrendi  szerzetes, 

bizalmas  baráti  viszonyt  kötött  Bessenyeiékkel  s  velük  versenyezve  írta  szomorú 
költeményeit.  Világfájdalmas  ifjú  volt.  Lelkéből  az  élet  minden  rezzenése 
panaszokat  váltott  ki.  Elégiái  megkapnak  búsongásukkal.  Kortársai  elérzéke- 
nyülve olvasták  kesergő  verseit,  melyekben  a  halál  szörnyűségeit  festegette, 
s  nagyon  sokszor  szavalták  meg-megújuló  panaszait,  melyeket  a  halavány 
holdnál  mondott : 


Üss  te  boldog  óra !  amely  Ínségemből 
Ki  fogsz  szólítani  ily  sok  gyötrelmemből! 
Szakaszd  ki  e  sebes  szivet    kebelemből, 
S  csinálj  port  agyagból  készített  testemből ! 


Talán  majd  valaki  jó  sírom  szélére! 

S  akasztván  egy  darab  fátyolt  keresztjére. 

Reá  emlékezik  barátja  szivére, 

Egy  könnyet  gördítvén  bideg  tetemére ! 


Hogy  müyen  szabadon  gondolkodtak  e  korban  még  a  papok  is,  bizonyítja 
Péczeli  József  nagyarányú  munkássága.  Ez  a  derék  komáromi  református 
lelkész  a  bécsi  testőrírók  elszéledése,  Bessenyei  György  visszavonulása  és  Ányos 
Pál  korai  halála  után  mintegy  átvette 
a  magyarországi  franciás  törekvések  ve- 
zetését. »A  legnagyobb  fényben  Péczeli 
ragyoga  köztünk.  —  írja  Kazinczy.  — 
A  hőslelkű  férfi  nem  gondola  nevével,  .  .  . 
nem  gondola  erszényével,  nem  gondola 
életével,  mindenét  áldozatba  hozá  az 
ügynek,    eléggé    megjutalmazva,    ha    ő 

vesz  is,  csak  ez  gyarapodjék.  Korábban  hala  meg,  mint  várni  lehete,  elölve 
éjjeli  s  nappali  dolgozásai  által,  s  ez  vala  vég  sóhajtása  :  Vég  lehellésem  is 
hazámnak  szolgáljon  !«  II.  József  korának  nem  akadt  Péczelinél  termékenyebb 
fordítója.  Különösen  Voltaire  műveit  tolmácsolta  nagy  szeretettel.  Eredeti 
munkát  nagyon  keveset  írt.  Még  verses  meséinek  is  Lafontaine  a  forrása.  Dal- 
lamos alexandrinusait  mindenfelé  gyönyörködve  olvasták.  Álljon  itt  egyik 
verses  meséje,  a  Király  és  kapás,  annak  igazolására,  hogy  a  franciás  iskola  tag- 
jainak kedves  versnemét,  a  páros  rímű  alexandrinust,  viszonylag  milyen  magas 
fokra  tudta  fejleszteni : 


1-11.  kép.  Ányos  Pál  aláírása. 


Egy  király  utazván  egy  mezőn  megszállott, 
S  egy  paraszttal,  ki  ott  kapált,  szóba  állott. 
»Jó  ember,  serény  vagy,  látom,  a  munkában, 
Izzadásod  bére  mi  lehet  napjában  ?« 
»Négy  garas,  jó  uram  !«  a  kapás  felele. 
>>Igen  kevés,  mond  ó,  hogy  éred  meg  vele  ?« 
»Egy  napról  más  napra  egyen  erőt  veszek, 
Egyet  interesre  jó  kéznél  leteszek, 
Eggyel  fizetgetem  régi  adósságom, 
A  negyedik  garast  mindig  sárba  vágom. « 

A  király  elhűlvén  nem  várt  bátorságán, 
S  okosan  tréfáló  szava  fontosságán, 
Elment  s  e  szép  mesét  sokaknak  feltette, 
De  hogy  senki  köztök  azt  meg  nem  fejthette, 
Végre  a  vén  kapást  magához  hivatta, 
Ki  tréfás  szavának  ily  érteim (t  adta  : 
»Az  első  garassal  éltemet  táplálom, 


S  erőt  veszek,  mellyel  a  földet  kapálom. 

A  másikkal  fiam  ruházom,  nevelem, 

Kinél  interessel  azt  egy  nap  meglelem. 

Régi  adósságom  eggyel  fizetgetem, 

Mert,  mint  lehet,  azzal  vén  atyám  tengetem. 

Negyedikkel  tartom  egy  eladó  lyányom, 

S  azért  mondám,  hogy  azt  mindig  sárba  hányom: 

Mert  ez  vissza  nékem  nem  fogja  fizetni, 

Ha  férjhez  megy,  majd  rám  ügyet  sem  fog  vetni. « 

Mint  a  föld,  mely  az  ég  meleg  zsírját  issza, 
A  beleszórt  magot  bőven  adja  vissza : 
Ugy  amit  költöttek  szüléitek  rátok, 
Vénségekben,  fiak,  nékik  megadjátok. 
Ti  is  lyányok  ebben  restek  ne  legyetek, 
Szembetűnő  példát  sőt  abban  tegyetek, 
Hogy  hazudott  a  vén  utolsó  szavában, 
Mert  a  rátok  költ  pénz  nem  hull  a  Dunában. 

A  francia  szellem  nem  csupán  szépirodalmunkra  hatott  feltűnő  erővel. 
Politikai  irodalmunk  szintén  megérezte  a  francia  szabadgondolkodó  tanítások 
hatását.  Alig  lépett  a  trónra,  1780-ban,  II.  József,  Voltaire  magyar  hívei  mindjárt 
az  izgatás  terére  léptek.   Lefordították  a  nevezetesebb  külföldi  röpiratokat  s 

minden  alkalmat  megragadtak  a  régi 
társadalmi  rend  megbuktatásának 
előkészítésére.  Főleg  a  római  katho- 
likus  papságot  támadták.  Egymás- 
után alakultak  a  szabadkőműves- 
páholyok, melyeknek  tagjai  között 
mágnások,  nemesek,  püspökök,  apá- 
tok, lelkészek,  katonák,  tisztviselők, 
tanárok  egyaránt  találhatók.  Az  em- 
bereket mámorosakká  tette  a  szabad- 
ság, egyenlőség,  testvériség  eszme- 
köre. A  felvilágosult  írók  a  komoly 
érvelések  és  a  sértő  támadások  egész 
özönét  zúdították  a  feudális  intéz- 
mények védőire. 

Eleinte  különösen  Szacsvai  Sán- 
dor, a  Magyar  Kurír  című  bécsi  ma- 
gyar újság  szerkesztője,  tűnt  ki  me- 
részségével. A  katholikus  intézmé- 
nyekre annyi  gúnyt  és  szidalmat 
szórt,  hogy  az  összetűzést  lehetetlen  volt  elkerülni.  Eg3r  egri  szervitarendi  szer- 
zetes, Szaicz  Leó,  vette  fel  vele  a  harcot.  Kettőjük  küzdelme  szinte  megújítani 
látszott  a  reformáció  és  ellenreformáció  hitvitázó  korát.  Az  államhatalom  is 
beleszólt  e  goromba  könyvharcba.  Szacsvai  két  röpiratát  elkobozták  s  a  kímé- 
letlen újságírót  nagyobb  mérsékletre  intették.  Társai  annál  elkeseredettebben 
küzdöttek.  Százakra  megy  az  e  korból  fennmaradt  magyar,  latin  és  német 
nyelvű  nyomtatványok  száma. 

A  radikális  mozgalmak  harcosai  közül  Martinovics  Ignác  a  legnevezete- 
sebb. Ő  volt  a  francia  mintára  szervezkedő  magyar  jakobinusok  vezére.  Pályája 
hányatott.  Albán  eredetű  családból  származott,  ifjú  korában  beállt  a  ferencesek 
szerzetébe,  de  a  kolostori  életet  nem  tudta  megszokni.  Világi  pap  lett  s  csak- 
hamar magára  vonta  a  közfigyelmet.  Latin  nyelvű  matematikai,  fizikai,  kémiai 
és  filozófiai  munkáit  egész  Európában  ismerték.  Már  huszonkilenc  éves  korában 
rendes  tanára  volt  a  lembergi  egyetemnek,  innen  került  II.  Lipót  király  udva- 
rába mint  udvari  vegyész  és  királyi  tanácsos.  I.  Ferenc  uralkodása  kezdetén 
mellőzni  kezdték,  mire  a  nagyeszű  pap  összeköttetésbe  lépett  a  párisi  jakobinu- 
sokkal. Köztársasági  összeesküvését  hamar  felfedezték.  Mivel  rábizonyosodott, 
hogy  lelkesedik  a  republikánus  Franciaországért,  több  társával  együtt  halálos 
ítéletet  mondtak  fejére  s  a  budai  vérmezőn  1795  május  20-án  ünnepélyesen 
lefejezték.  Az  államhatalomnak  elrettentő  példát  kellett  adnia  s  a  nagyratörő 
férfiút  papi  hivatása  sem  mentette  meg  a  haláltól. 


14Ö.  kép.  Péczeli  József  arcképe. 


II.  fejezet.  A  franciás  iskola. 


261 


Martinovics  és  főbb  társai  —  Hajnóczi  József  kamarai  tisztviselő  és  Lacz- 
kovics  János  nyugalmazott  huszárkapitány  —  meggyőződéssel  hirdették  azo- 
kat a  politikai  és  filozófiai  elveket,  melyeknek  megvalósulásáért  a  francia  nemzet 
vérét  ontotta.  Magyar  jakobinusaink  is  a  népfelség  gondolatából  indultak  ki 
s  elszántan  tiltakoztak  az  ezeréves  hűbéri  rendszer  visszaélései  ellen.  Rámu- 
tattak az  uralkodó  osztályok  önzésére,  a  magyar  nép  anyagi  és  szellemi  elmara- 
dottságára s  a  fennen  dicsért  nemesi  alkotmány  elavultságára.  Sürgették  a 
törvény  előtti  egyenlőséget,  az  egyesülés  és  gyülekezés  szabadságát,  a  cenzúra 
eltörlését,  a  szabad  birtokszerzést,  a  kiváltságok  megszüntetését.  A  meggyő- 
ződés elragadó  hevével  írtak.  De  az  igazság  nem  a  gyöngéké,  hanem  az  erőseké. 
Eszméikért  el  kellett  vérezniök. 

Róluk  is  —  mindegyik ökről  —  elmondhatja  az  utókor  történetírója  azt 
a  jóslatot,  amit  Révai  Miklós  magára  vonatkoztatva  mondott  :  »Ha  valaha  a 
megújult  haza  tisztelni  fogja  mártír ait,  már  előre  vigasztalódom  benne,  hogy 
engem  is  azoknak  számokba  helyheztet.« 


w  <F////j5> 


146.  kép.  A  vértanuk  fája. 

III.  FEJEZET. 

A  DEÁKOS  ISKOLA. 


(EVEZETÉS  eseményre  ébredtek  íróink  1777-ben.  Egy  kassai  jézus- 
társasági tanár,  Baróti  Szabó  Dávid  kinyomatta  Űj  mértékre  vett 
verseinek  három  könyvét  s  ezzel  alapvetője  lett  a  deákos  iskolának. 
Baróti  Szabó  Dávid  (1739—1819.)  a  székelyföldről  származott,  isko- 
láit a  jezsuiták  székelyudvarhelyi  gimnáziumában  végezte.  Tizennyolc  éves  korá- 
ban maga  is  jezsuita  lett  s  az  ország  nagyobb  városaiban  tanulással  és  taní- 
tással töltötte  idejét.  Harmincnégy  éves  volt,  mikor  hozzákezdett  a  latin-görög 
mértékű  magyar  verseléshez.  Egyik  tanártársa  kíváncsi  volt,  vájjon  lehet-e 
magyar  nyelven  is  hexametereket  írni,  megkérte  tehát  Szabó  Dávidot,  aki  latin 
nyelven  igen  ügyes  verseket  készített,  hogy  próbálkozzék  meg  magyar  hexa- 
meterek és  pentameterek  szerzésével.  Szabó  vállalkozott  a  lehetetlennek  látszó 
feladatra,  eszmét  és  mértéket  kért  társától  s,  anélkül  hogy  bármikor  is  látott 
volna  antik  méretű  magyar  verset,  rövid  idő  alatt  egész  sor  distichont  és  lírai 
strófát  készített.  1777-ben  kiadott  kötete  felkeltette  a  kortársak  figyelmét. 
Tetszett  hangjának  elevensége,  verselésének  pattogása.  Lelkesedetten  emleget- 
ték, hogy  sikerült  felülmúlnia  a  németek  hexametereit.  Sokan  üdvözlő  levelekkel 
keresték  fel,  egyik-másik  író  meg  is  látogatta.  A  hirtelen  siker  még  buzgóbb 
munkára  serkentette  a  szorgalmas  papot  s  több  kötetre  való  ódát,  elégiát, 
episztolát,  heroidot,  leíró  költeményt,  idillt,  epigrammát,  adomát  és  mesét  írt. 
Még  a  költői  elbeszéléssel  is  megpróbálkozott,  sőt  van  egy  kis  eposza,  mely 
az  1763.  évi  komáromi  földrengésről  szól.  Mint  műfordító  szintén  jelentékeny. 
Irodalmunkban  ő  az  első,  aki  alakilag  és  tartalmilag  híven  fordított  klasszikus 
verseket.  Vergilius  Aeneisének  teljes  magyar  fordítását  neki  köszönhetjük  s  ő 
egyik  legkorábbi  tolmácsolója  Milton  Elveszett  Paradicsomának.  Termékeny 
volt  és  változatos.  De  minden  műfaj  között  legnagyobb  kitartással  az  alkalmi 
költészetet  művelte.  Elégiái  és  ódái  is  nagyrészt  alkalmiak. 

Költeményeit  ma  már  csak  az  irodalomtörténet  kutatói  olvassák.  Az  a 
sok  száz  vers,  amelyet  összeírt,  úgyszólván  nyomtalanul  eltűnt.  Csak  időnkint 

merül  még  föl  itt-ott  egyik  allegorikus  költeménye,  az  Egy  ledőlt  diófához  című 
hazafias  óda  : 


Mely,  magas  égnek  szegezett  fejeddel, 
Mint  király  állasz  vala  társad  közt : 
Tégedet  látlak  gyönyörű  diófa, 
Földre  terítve  ? 

Elszakadt  testes  derekad  tövétől, 
Csak  kicsiny  kéreg  maradott  kötésül, 
Ágaid  csüggnek,  levelid  kivesznek, 
Nedvek  elhagyván. 

Sorvadó  kebled  csecsemós  gyümölcsit 
Hasztalan  szülvén,  elereszti :  hullnak 
ök,  s  nem  is  tudván  rövid  életekről, 
Rendre  kihalnak. 

Annyi  szélvészen  diadalt  nyerett  fa  ! 
Nemtelen  porban  hever  a  nemes  dísz  ? 
Ezt  leendőnek  lehetett-ó  vájjon 
Vélni  felőled? 


Senkinek  kárán  nem  örült ;  sokaknak 
Hűvös  árnyékkal  feles  hasznot  hajtó, 
S  kedvök  étkeddel  kereső  kegyes  fa 
Monddsza,  ki  bántott  ? 

Ah,  minek  kérdem  !  szemeimbe  tűnnek 
Gyilkosid.  Nem  volt  külerószak :  ott  benn 
Önmagádban  volt  megölő  mirigyed, 
S  titkos  elejtőd. 

lm  egész  bélig  gyökered  kirágták 
A  gonosz  férgek,  s  az  el-ett  odúba 
Hangyabolyt  hittak  !  mi  nyüzsögve  járnak 
Most  is  alattad  ! 

Átkozott  vendég,  viperák  szülötti ! 
Ah  szerencsétlen  fa  !  —  Hazánk  szelid  ég  ! 
Szűz  virágjában  tehetős  karoddal 
Tartsd  meg  örökké  ! 


Ez  a  költemény  egymagában  is  elég  világos  képet  ad  Baróti  Szabó  Dávid 
nyelvéről  és  verseléséről.  Fellépésének  és  munkálkodásának  jelentőségét  nem 
lehet  kicsinyelni.  Igaz,  hogy  utánzó  volt  s  elsősorban  azon  iparkodott,  hogy 
úgy  írjon  mint  Horatius,  Vergilius  és  Ovidius, 
de  ebbeli  fáradozásaiban  egyúttal  előbbre  is  vitte 
a  magyar  költői  nyelvet.  Tolla  alatt  tömörebb, 
hajlékonyabb  s  költői  kifejezésekben  gazdagabb 
lett  a  magyar  beszéd.  Tősgyökeres  székely  mon- 
dásai, merész  inverziói  különösen  meglepték  kor- 
társait. Latinos  szórendjéért  sokan  gáncsolták, 
de  azért  később  még  Vörösmarty  Mihály  is  szí- 
vesen tanult  köteteiből. 

Baróti  Szabó  Dávid  a  maga  eszejárása  sze- 
rint állapította  meg  a  római  mértékű  magyar 
verselés  szabályait.  Ez  az,  itt-ott  meglehetősen 
önkényes,  megállapítás  lett  oka  az  úgynevezett 
prozódiai  harcnak,   mely  a  megújhodás  korának 

első  nagyobb  irodalmi  küzdelme.  Rájnis  József  (1741—1812.),  győri  jezsuita 
tanár,  1781-ben  kinyomatta  A  magyar  Helikonra  vezető  kalauzát  s  e  verses- 
prózai kiadvány  lapjain  kikelt  Szabó  Dávid  ellen.  Szemére  lobbantotta,  hogy 
székely  szülőföldjének  táj  szólása  szerint  versel,  a  magyar  szórendet  össze-vissza 
hányja  s  nem  ügyel  sem  a  szószármaztatásra,  sem  a  nyelvtörténetre.  Rájnis 
József  nem  beszélt  teljes  jóhiszeműséggel.  Öt  tulaj  donképen  rendtársa  irodalmi 
sikerei  bántották,  s  az  a  tény,  hogy  Szabó  Dávid  négy  évvel  megelőzte  a  költői 
fellépésben.  Rájnis  ugyanis  jóval  előbb  kezdte  a  latin-görög  mértékű  magyar 
verselést  mint  Szabó,  de  addig  késlekedett  kötete  kiadásával,  míg  végre  elesett 
az  elsőség  dicsőségétől.  Ezt  a  megelőzést   nem  tudta  megbocsátani  s  minden 


147.  kép.  Baróti  Szabó  Dávid. 


264 


III.  fejezet.  A  deákos  iskola. 


148.  kép.   Révai   Miklós. 


.alkalmat  megragadott  a  kassai  poéta  babérainak  megtépdesésére.   Szabó  Dávid 
sem    késett     a  válasszal.     1787-ben   kiadta     Ki    nyertes    a    hangmérséklésben 

című  művét,  melyben  kétségbe- 
vonta Rájnis  nyelvérzékének  he- 
lyességét és  bíráskodásának  jogo- 
sultságát. Vitatta,  hogy  az  időmér- 
tékes verselésben  egyedül  a  kiejtés 
a  döntő  s  dicsérte  a  székely  nép 
romlatlan  ősi  nyelvét.  Rájnis  — 
szerinte  —  nem  ért  a  dologhoz, 
mert  német  anyanyelvű  s  csak 
könyvekből  tanulta  a  magyar  be- 
szédet. Ez  az  utóbbi  kijelentés 
olyan  sértés  volt,  melyet  a  ma- 
gyarságára büszke  Rájnis  sohasem 
tudott  megbocsátani. 

A  vitába  beleszólt  Révai  Miklós 
(1749—1807.)  is,  a  nagy  nyelv- 
tudós. Révai  egy  évvel  Baróti 
Szabó  Dávid  fellépése  után  bocsá- 
totta ki  Magyar  alagyáit,  mely- 
nek darabjait  ma  már  éppen  úgy  elfeledték  mint  Baróti  Szabó  Dávid  vagy 
Rájnis  József  költeményeit.  Révai  a  két  jezsuita  között  kitört  prozódiai  harc- 
ban Rájnis  oldala  mellé  állt  s  szintén  felpanaszolta  a  nyilvánosság  előtt,  hogy 
Szabó  Dávid  megrontja  a  ma- 
gyar nyelvet.  Az  elkeseredett  pap- 
poéták kíméletlen  személyeske- 
déssel küzdöttek  egymás  ellen  s 
háborúskodásuknak  megvolt  az 
a  haszna,  hogy  az  időmértékes 
magyar  verselés  legvitásabb  kér- 
dései megoldattak. 

Az  ó-klasszikai  triásznak  — 
Baróti  Szabó  Dávidnak,  Rájnis 
Józsefnek  és  Révai  Miklósnak  — 
harcai  még  nem  csillapodtak  el 
egészen,  mikor  egy  új  tehetség 
tűnt  fel  a  deákos  iskola  hívei  kö- 
zött :  Virág  Benedek,  a  »magyar 
Horác«.  (1754—1830.)  A  zalame- 
gyei, dióskáli  születésű  költő  mint 
pálosrendi  szerzetes  kezdte  meg 
pályafutását,    s    hosszabb    ideig 

tanárkodott  a  pálosok  székesfehérvári  gimnáziumában.  Midőn  II.  József  felosz- 
latta rendjét,  világi  pap  lett  s  csekély   nyugdíjából  éldegélt  évtizedeken  keresz- 

tül.  Budára  költözött,  egy  kis  szobácskában  húzódott  meg  ;  itt  fogadta  író- 
barátait, itt  írta  legértékesebb  műveit,  ódáit  az  egykorúak  nem  győzték  eléggé 
magasztalni.  Bizonyos,  hogy  a  klasszikái  triásztól  örökölt  antik  versformákat 
ö  töltötte  meg  először  igazi  klasszikái  tartalommal  és  klasszikái  szellemmel. 
Mestere  Horatius  volt.  A  nagy 
római  költő  gondolatvilágában 
élt,  az  ő  műfajai  és  versformái 
szerint  igazodott.  De  azért  nem 
lehet  puszta  utánzónak  nevezni. 
A  latin  mestertől  nyert  leckéket 
magyar  szíven  szűrte  át.  A  ma- 
gyar nemzet  érzelmeit  tolmá- 
csolta s  hangot  adott  hazafias 
lelke  minden  gondolatának.  Ül- 
dözte a  magyartalanságot,  kis- 
lelkűséget  és  elkorcsosodást ; 
dicsőítette  a  nemzet  jobbjait ; 
szót  emelt  a  szabadság  és  hala- 
dás védelmére.  Akik  honfitársai 
közül  érdemeket  szereztek,  azok- 
tól nem  sajnálta  a  dicsőítést. 
Széchenyi  Ferencet,  Festetich 
Györgyöt,  Ráday  Gedeont,  Gva- 
dányi  Józsefet,  Baróti  Szabó 
Dávidot,  Bacsányi  Jánost,  Vit- 
kovics  Mihályt,  Döbrentei  Gá- 
bort egymásután  megénekelte. 
Csokonai  Vitéz  Mihály  mel- 
lett ő  emelt  legszebb  emléket 
Kazinczy  Ferenc  fogságának  egy 
nyolc    soros   kis   vigasztaló    versben,    melyet    A 

150.  kép.  Virág  Benedek  lakóháza. 


kényes  szenvedőhöz  intézett 


Békételen  szív  !  mit  panaszolkodol  ? 
A  durva  láncok  s  tömlöcök  a  nemes 
És  fényes  erkölcsét  homályba 

Rejtik  ugyan,  de  le  nem  gyalázzák. 


Mig  bűntelen  tűrsz,  fennmarad  érdemed, 
8  való  örömmel  tartja  reményedet. 
»De  a  hazáért«  szép  dicsőség : 
Csak  ne  fakadj  alacson  panaszra. 


Kazinczy  és  barátai  nagyra  becsülték  Virágot  s  ha  egy-egy  vidéki  író 
Budára  felrándult,  nem  mulasztotta  el,  hogy  tisztelegjen  a  »szent  öreg«  előtt. 
Rideg  tanyán  ment  végbe  az  ilyen  találkozás.  Négy  darab  durván  ácsolt  bútor 
meg  három  szalmaszék  :  ennyiből  állott  az  öreg  költő  szobaberendezése.  Sokszor 
a  legszükségesebbet  is  nélkülözte  ;  s  nem  egy  ízben  szorult  jószívű  ismerősei  támo- 
gatására. Vidéki  tisztelői  és  pesti  barátai  gyakran  küldöztek  hozzá  eleséget  és 
tüzelőfát,  hogy  nehéz  sorsán  könnyítsenek.  Nappal  irogatott,  esténkint  kisétált 
a  dunai  híd  felé  ;  néha  átment  Pestre  Kulcsár  István  vagy  Vitkovics  Mihály 
vendégszerető  házába.    így  folyt  egyhangú  remeteélete,  míg  végre  szélütés  érte 

éjnek  idején,  hetvennyolc  esztendős  korában.  Egy  jótékony  úrinő  költségén 
temették  el  a  krisztinavárosi  sírkertben. 

»Tisztelem  a  deák  nyelvet,  de  többre  becsülöm  a  hazai  nyelvet.  Amaz 
holt  nyelv,  ez  élő.  Amaz  idegen,  ez  sajátunk.  Amaz  a  Capitolium  dombján 
győzedelmeskedett  valaha,  ez  Mátyás  palotájában  uralkodjék  ezután. «  Virágnak 
ez  a  mondása  legjellemzőbb  arra  a  hazafias  lelkesedésre  s  a  magyar  nyelvnek 
ama  mély  megbecsülésére,  mely  egyaránt  magával  ragadta  e  kor  minden  íróját. 
Virág  igazán  tanítója  volt  nemzetének.  Nemcsak  hazafias  buzdításaiért  szeret- 
ték. Józan  életbölcsesége,  derült  megelégedése,  atyai  intelmei  önbizalommal 
töltötték  el  e  korszak  jobbjait. 

Tetszett  tanítása  : 


A  bölcs  magában  bízik ;  az  ellene 
Felkelt  szerencsét,  mint  valamely  kemény 
Szirt  a  haboknak  csapkodásit, 
Érzi,  de  férjfiasan  megállja. 


A  Nap,  mikor  feljön,  s  köd  emelkedik 
Sugári  ellen,  fényszekerén  nevet, 
És  megszokott  útját  kijárja : 
A  buta  pára  lehull,  s  enyészik. 


Tetszett  bátorítása 


A  nagyra  termett,  bátor  az  ég  szaka:l, 
S  bús  csattogással  mennykövi  hullanak, 
A  nagyra  termett,  istenének 
Féli  s  imádja  dicső  hatalmát. 


S  tetszett  jóslata  : 

Heába  tapsolsz  rettenetes  halál ! 
Kik  érdemekkel  nyertek  örök  nevet: 
Kik  nem  magok  hasznoknak  éltek, 
Büszke  hatalmad  alá  nem  esnek  . .  . 


Márványra  festett  pompa,  kevély  nevek  ! 
Fényes  hiúság  képi,  nagy  oszlopok  ! 
A  semmiség  bús  éjtszakája 
Csalfa  világtokat  elborítja. 


Az  ódákon  kívül  számos  episztolát,  szatírát,  epigrammát,  gnómát  és 
fabulát  írt  s  lefordította  Horatius  összes  munkáit.  Ez  az  utóbbi  volt  legfárad- 
ságosabb  munkája.  Horatiust  híven  s  az  eredeti  versmértékben  fordítani  az 
időtáj  t  egynek  látszott  a  lehetetlenséggel.  S  Virág  mégis  kitűnően  oldotta  meg 
feladatát.  Magyarosan,  híven,  költői  módon  fordított  elannyira,  hogy  magyar 
Horatiusa  ma  is  élvezhető.  Az  akkori  magyar  költői  nyelv  nyerseségére  jellemző, 
hogy  ennek  a  derék  fordításnak  elkészítéséhez  huszonöt  esztendő  kellett. 

Prózai  iratai  közül  a  Magyar  századok  emelkednek  ki.  Nagyobbszabású 
történeti  munka  ez,  melyben  a  magyar  nemzet  történetét  vezette  le  századról 
századra  egészen  a  mohácsi  vészig.  Mind  tartalmi,  mind  stiláris  szempontból 
egyaránt  nevezetes  alkotás.  Virág  Tacitust  választotta  mesterének,  éppen  úgy 
mint  költészetében  Horatiust.  Részrehajlatlan  Ítélkezése  mindenkinek  feltűnt ; 
az,  hogy  papi  ember,  nem  látszott  meg  műve  egyetlen  során  sem.  A  középkor 
egyházi  és  társadalmi  visszaéléseit  tiszteletreméltó  bátorsággal  ostorozta ; 
az  előkelők  és  hatalmasok  gazságát  sohasem  kísérelte  meg  mentegetni.  Fennkölt 
szabadelvű  szellem  irányította  minden  gondolatát.  Stílusa  klasszikus  tömör- 
ségű volt ;  mondatai  egyszerű  szövésüek  s  mégis  gördülékenyek.  A  római  mű- 

próza  tanulmányozásának  kedvező  hatása  meglátszik  gondolkodásán   és   elő- 
adásán. 

Virág  nélkül  Berzsenyi  nehezen  képzelhető.  Méltán  dicsőítette  őt  Berzsenyi, 
a  deákos  írók  törekvéseinek  betetőzője  s  a  »szent  öreg«  hálás  tanítványa,  a  régeb- 
ben annyit  emlegetett  sorokkal : 

Honnom  Flaccusa,  oh  Virág, 

Itt  szegdelsz  te  dicső  delphusi  ágakat  .  .  . 

Példád  élteti  mellyemet. 

Jer,  jer,  légy  kalauz  pályafutásomon  ! 

Fáklyád  mennyei  lángjai, 

Mint  Phárus  lobogó  oszlopa,  fénylenek. 

Jer,  jer,  karjaidon  segéllj 

Ösvényedre  !  akármerre  vezérelsz,  megyek. 

fjÁj**     elét*,     elejti . 

IV.  FEJEZET. 

A  MAGYAROS  ISKOLA, 


'IZENHAT  évvel  Bessenyei  György  s  tizenegy  esztendővel  Baróti 
Szabó  Dávid  fellépése  után  jelent  meg  az  a  magyar  regény,  az  Etelka, 
mely  egyszeriben  a  magyaros  irányú  írók  felé  terelte  olvasóközönsé- 
günk figyelmét.  Szerzője  Dugonics  András  (1740—1818.)  kegyes- 
rendi  szerzetes  volt,  a  maga  korában  nagyrabecsült  mathematikus,  aki  több 
mint  harminc  esztendeig  tanított  az  egyetlen  magyar  egyetem  mennyiségtani 
tanszékén,  Budán  és  Pesten.  Dugonics  mint  papnövendék  Gyöngyösi  István 
hatása  alá  került  s  mesteréhez  hasonló  versek  kiadásával  iparkodott  magára 
vonni  kortársai  érdeklődését.  Először  Homeros  és  Vergilius  hőskölteményeit 
dolgozta  át  népies  ízü  magyar  alexandrinusokban ;  később  regényeket  és  szín- 
darabokat írt.  Mikor  Etelka  című  történeti  regénye  napvilágot  látott,  egyszerre 
országos  hírű  férfiú  lett.  (1788.)  Ezren  és  ezren  olvasták  az  »eredeti  magyar 
románt «,  melynek  lapjain  a  honalapító  Árpád  vezér  és  udvari  népe  szittya  nyer- 
seséggel  vomü  föl.  Egy  derék  levente,  Etele,  beleszeret  Gyula  kapitány  leányába, 
Etelkába,  s  ugyancsak  Etelka  kezéért  eseng- Zalánfi  is,  a  legyőzött  Zalán  fejede- 
lem fia.  A  tót  származású  Róka  zavart  okoz  a  szerelmesek  között,  cselszövényei- 
vel  sok  gazságot  művel,  de  a  szerelmesek  végül  mégis  egybekelnek  s  rosszakaróik 
súlyosan  lakolnak.  Rókát  egyenesen  nyársra  húzzák.  A  mese  közönséges  és  kez- 
detleges, annál  érdekesebb  az  író  politikai  célzata.  Szemmel  látható,  mennyire 
izgatja  Dugonicsot  az  a  gondolat,  hogy  II.  József  császár  meg  akarja  semmisíteni 
a  magyar  nemzetet.  Árpád  korát  festette,  de  tulaj  donképen  II.  Józsefről  és  kör- 
nyezetéről szólt.  Hevesen  támadta  a  németesítő  új  rendszert  s  teleszőtte  feje- 
zeteit hazafias  célzásokkal.  Az  álnok  Róka  alakját  is  II.  József  két  belső  embe- 
réről, gróf  Lacyról  és  gróf  Niczky  Kristófról  mintázta.  Nem  csoda,  ha  elbe- 
szélésében csodálatos  anachronizmusok  találhatók  ;  de  azért  végtelenül  tet- 
szett ez  az  irány  mű,  mert  a  soviniszta  szerző  az  akkori  parlagi  közönség  nyel- 
vén beszélt.  Nem  emelte  költői  régiókba  olvasóit ;  ellenkezőleg,  leszállt  közibük 
s  úgy  mesélt,  olyan  pórias  zamatú  nyelven,  mint  a  szegedvidéki  parasztok 
vagy  a  felső-tiszamenti  nemesség.  A  finomabb  ízlésű  írók  eleget  is  bosszan- 
kodtak  temérdek   formátlanságán.    Kazinczy   Ferencet   főleg   a   sok   hánya  veti 

magyarkodás,  a  magyar  nemzeti  fensőségnek  ok  nélkül  való  szünetlen  emle- 
getése bántotta ;  Ráday  Gedeonnak  különösen  a  kulináris  párbeszédek  és  a 
durva  szitkozódások  ellen  voltak  kifogásai.  De  ha  a  németes  irányú  írók  egy 
sorba  helyezték  is  e  regényt  az  Árgirus-termékekkel,  annál  jobban  lelkesedett 
érte  a  deákos  műveltségű  nemesi  rend.  S  Dugonics  most  már  egyre-másra  írta 
hazafias  regényeit  és  színdarabjait. 


Qsftuvász.     ö    ofiájjeJieé     erczen.    c/U' „oáj/ici/ta ;     eszi'  r/fi  Jel.  ervedíi     <S3Íffa,t  (Jíq-uvatcneA- 
T>t    ^/lujyat-     trzt'óeAei    le-netti-rajzolhatta.     %/tei  vegét    sJCö'fi-Jil    az.    a'  J"z,eren£>t~iíneJí  ■ 

152.  kép.  Dugonics  >>Etelká«-jának  címképe.  I.  k.     153.  kép.  Dugonics  »Etelkájá«-nak  címképe.  IT.  k. 


Ezek  a  regények  —  Az  arany  perecek,  Jolánka,  Cserei  —  és  drámák 
—  Etelka  Kar  jelben,  Toldi  Miklós,  Kún  László,  Bátor  i  31 ária  —  csak  látszatra 
magyarok  és  csak  látszatra  eredetiek.  Bennük  tulaj  donképen  csak  a  nyelv 
Dugonics  sajátja.  Dugonics  legkevésbbé  sem  akart  önálló  lenni.  Ha  könyvet  írt, 
elővett  egy  érdekesebbnek  látszó  német  munkát,  a  hősöket  magyarnevüekké 
tette,  az  események  színhelyét  Magyarországba  s  időkorát  a  középkorba  helyezte, 
azután  bővítve-kurtítva  lefordította  s  tősgyökeres  magyar  mondásokkal  töm- 
ködte  tele  a  szöveget.  Ilyen  módon  nem  csodálható,  ha  a  szerkezet,  jellemzés, 
korfestés  mind  regényeiben,  mind  drámáiban  a  legkezdetlegesebb,  sőt  minden 
kritikán  aluli.  Magyar  ruhákba  bujtatott  idegen  nők  és  férfiak  "mozognak  ben- 
nük ;  gyatra  bábalakok,  kiknek  tőről  metszett  magyar  kiszólásai  komikus  ellen- 

154.  kép.  Dugonics  ifjúkori  arcképe. 


tétben   állanak   érzelgős   cselekedeteikhez   és   következetlen    magatartásukhoz. 
Csekélyebb  történeti  készültséggel  és  gyöngébb  históriai  érzékkel  alig  írt  még 

valaki  regényt  és  színdarabot  Magyar- 
országon. 

Hogy  mennyire  nincs  haladás  Dugo- 
nics költői  pályáján,  mutatja  utolsó 
regénye :  Cserei,  egy  honvári  herceg. 
(1808.)  Voltaire  Zadig  című  regényét 
magyarosította  meg  benne.  A  szellemes 
francia  regény  1747-ben  jelent  meg, 
de  Dugonics,  mivel  franciául  nem  tu- 
dott, nem  az  eredeti  szöveget  hasz- 
nálta, hanem  a  regény  egyik  német 
fordítását.  A  magyar  munka  igazi  torz- 
képe a  francia  eredetinek.  Zadigot.  a 
balsorstól  üldözött  babiloni  ifjút,  egy 
szerencsétlen  csepeli  magyar  fiú  helyet- 
tesíti ;  az  események  magyar  földön 
játszódnak,  még  pedig  Taksony  vezér 
idejében.  Nincs  még  egy  másik  ma- 
gyar könyv,  melyben  hajmeresztőbb 
anachronizmusokat  lehetne  találni.  A  szatirikus  francia  regény  kacagtató 
kuriózum-sorozatok  tárházává  vedlett  Dugonics  naiv  átdolgozásában. 

De  m  nden  tévedései  elle- 
nére is  jelentősek  a  lelkes  öreg 
professzor  érdemei.  »Vajha  min- 
deneket magyarul  olvashatna  a 
magyar« :  ez  a  jelszava  világot 
vet  törekvéseire.  Munkáival  az 
olvasók  százait  hódította  el  a 
német  ponyvaregények  olvasá- 
sától ;  színdarabjaival  nagyban 
hozzájárult  a  magyar  színészet 
helyzetének  megerősítéséhez.  Ma- 
gyar faji  büszkesége  jelentéke- 
nyen erősbítette  a  szunnyadozó 
nemzeti  öntudatot. 

A  legnehezebb  feladatot  is 
megpróbálta,  amire  akkor  magyar 
tudós  vállalkozhatott :  mennyi- 
ségtani kézikönyvet  írt  magyar 
nyelven.  Ez  igen  jellemző  ügybuz- 
góságára. II.  József  korában  el- 
keseredve észlelte,  hogy  már  a 
magyar    gyermekek    is    németül  155.  kép.  Dugonics  öregkori  arcképe. 

kezdtek  beszélni :  »Ropogott  száj  okban  a  német  nyelv,  hozzája  nem  szokhat- 
tanak.  Én  .  .  .  csak  azért  is  az  algebrát  és  geometriát  magyar  nyelven  kiad- 
tam, hogy  megmutassam  az f ország  előtt,  hogy  a  német  nyelv  soha  sem  oly 
alkalmatos  a  tanulmányoknak  kimagyarázásában,  mint  a  magyar  nyelv. «  Dugo- 
nics meg  akarta  mutatni,  hogy  míg  a  német  és  francia  mathematikusok  képte- 
lenek idegen  műkifejezések  nélkül  dolgozni,  a  magyar  számtanítónak  nincs 
szüksége  idegen  szókra.  Ezért  nem  használt  ő  a  Tudákosság  könyveiben  —  a 
Betűvetés,  Földmérés,  Háromszögelések  és  Csúcsos  Szelesek  köteteiben  —  ide- 
gen szókat.  Ennek  a  mathematikai  munkának  megjelenése  nagy  esemény  a 
magyarnyelvű  tudományos  irodalom  történetében.  Nemcsak  tudós  érdem,  de 
egyúttal  hazafias  cselekedet  is.  Joggal  állíthatta  a  derék  szerző  :  »Én  előttem 
a  jeget  senki  meg  nem  törte  :  töretlen  úton  vezetlek. « 

A  ;$»  "Í^U  *■&*■**  wj&^i 

156.  kép.  Gvadányi  kézirata. 

Dugonics  regényeivel  vetekedtek  a  népszerűségben  Gvadányi  elbeszélő 
költeményei.  Gróf  Gvadányi  József  (1725—1801.)  Mária  Terézia  katonája  volt 
s  negyven  évi  katonai  szolgálat  után  lovastábornoki  ranggal  vonult  nyugdíjba. 
Szakolcán  telepedett  le,  Nyitra  megyében  ;  itt  kezdte,  késő  öregségében,  kinyo- 
matni munkáit.  Híres  verses  elbeszélése,  az  Egy  falusi  nótárius  budai  utazása, 
az  Etelka  megjelenése  után  két  évvel  került  ki  a  sajtó  alól.  (1790.)  Hőse,  Zajtai 
István  nagypeleskei  nótárius,  eképen  mutatkozik  be  : 

Tekintetes,  nemes  Szathmár  vármegyében,  Olvastam  :  hogy  hajdan  királyinknak  széke 

A  kecseges  Szamos  lementében,  Itt  vala  s  itt  lakott  nemzetünknek  éke, 

Lakásom  én  ntkem  van  Nagy-Peleskében,  Rákosnak  mezején,  mely  ennek  vidéke, 

Nótárius  vagyok  ennek  helységében.  Tartott  országgyűlést,  a  nemzetség  szépe. 

Híres  Budavárát  még  soha  sem  láttam,  Mostan  minden  táblák  tétettek  Budára, 

Krónikában  róla  bár  sokat  olvastam,  Azon  okból,  hogy  az  van  ország  javára, 

Áztat,   hogy  láthassam,   mindenkor  kívántam,  Mert  hazánk  közepén  fekszik  Budavára, 

El  is  tökélettem  oda  tenni  utam.  Mindennek  egyenlő  majdnem  útja  ára. 

Mindenféle  dolgok  ottan  folytattatnak,  Dolgaim  nekem  is  nehezek  és  nagyok, 

Sok  törvényes  perek  előhczattatnak.  Mivel  én  falusi  nótárius  vagyok, 

Igazságtételek  ott  kiadattatnak.  Feltettem,  hogy  minden  dolgomon    felhagyok, 

Egy  szóval :  mindenek  ott  kormányoztatnak.  Elmegyek,  lesz  hőség,  legyenek  bár  fagyok. 

Budán,   ha  meglátom  táblák  sistemáját, 
Mint  foly,  majd  felveszem  annak  a  formáját, 
Ha  onnét  megtérek,  falunak  tábláját, 
Ügy  fogom  intézni  a  cinozuráját. 

Az  érdemes  nótárius  megindul  Nagypeleske  községéből,  hogy  tanulmá- 
nyozza a  budai  törvénykező  táblák  szisztémáját.  Nagykárolyon  és  Debreczenen 
át  szerencsésen  elérkezik  a  hortobágyi  pusztáig.  Ettől  kezdve  sok  baj  éri.  Bikák 
űzik  meg  juhászkutyák  rontanak  rá,  vasasnémetek  gyötrik,  záporeső  áztatja, 
végül  lovastul  belezuhan  a  Csörsz  árkába.  Ezer  veszedelem  között  tud  elver- 
gődni Budáig.  Itt  nagy  csalódás  vár  rá.  Ahol  a  legigazibb  magyar  világot  sze- 
rette volna  látni,  ott  idegen  szokásokat,  korcsosult  erkölcsöket,  elaludt  vérű 
magyar  szíveket  talál.  Végtelen  elkeseredésében  mindenkivel  összevesz.  Keserűen 
kifakad  az  ősi  hagyományokkal  nem  törődő,  idegen  ruházaton  kapkodó  urak 
és  dámák  ellen  s  tízheti  tapasztalás  után  hazamegy  Nagypeleskére. 

Ez  a  vidám  verses  útleírás  kedves  könyve  lett  az  akkori  közönségnek  ; 
mi  több,  a  peleskei  nótárius  alakja  helyet  kapott  népünk  képzeletében.  Gva- 
dányi  tudott  hatni  korára.  Tetszett  az  ő  népies  beszéde,  sok  tréfás  mondása  ; 
gyönyörködtek  hazafias  tanításaiban.  Nótáriusa  hányatásain  nagyokat  nevet- 
tek. Sokan  elhitték,  hogy  a  nótárius  tényleg  maga  írta  le  útját  s  ez  nem  kevésbé 
fokozta  az  általános  hatást.  A  munka  javarészét  a  budai  és  pesti  németes  új 
erkölcsök  leírása  és  ostorozása  foglalja  magában.  Mindenki  az  idegeneket  maj- 
molja, mindenki  az  ocsmány  külföldi  divat  rabja.  Mennyi  elkeserítő  jelenség 
az  ország  főhelyén,  Mátyás  király  városában  !  Ez  az  erkölcsbíró,  haragos  nótá- 
rius egészen  elüt  a  hortobágyi  úti  kalandok  ijedező  hősétől.  Nevetséges  figura 
volt  s  a  fővárosban  egyszerre  élesszemű  kritikussá  válik.  A  költő  eleinte  bohóc 
gyanánt  mutatja  be  s  amint  Budára  vezeti,  máról  holnapra  józanul  gondol- 
kodó, kemény  hazafit  farag  belőle,  hogy  azután  időnkint  ismét  átváltoztassa 
hősét  együgyű  falusi  bámésszá  vagy  durva  kotnyelessé.  De  a  jellemzésnek  ez  a 
bántó  következetlensége  a  legkevésbé  sem  ártott  a  peleskei  nótárius  népszerű- 
ségének. Sokkal  inkább  bánthatja  irodalmunk  történetíróit  az  a  tény,  hogy 
ez  az  ízig-vérig  magyarnak  tetsző,  eredeti  ízű  alkotás  egyes,  igen  jelentékeny 
részleteiben  nem  Gvadányi  alkotása,  hanem  közönséges  verses  fordítás  egy 
népies  német  munkából. 

Gvadánjdnak  másik  nevezetes  verses  munkája  :  Rontó  Pálnak  egy  magyar 
lovas  közkatonának  és  gróf  Benyovszki  Móricnak  élete,  földön,  tengereken  álmél- 
kodásra méltó  történeteiknek  s  véghez  vitt  dolgaiknak  leírása.  Rontó  Pál,  az 
éleseszű,  vásott  parasztfickó,  sok  csínyt  követ  el  gyermekkorában.  Gyümölcsöt 
lop,  betör  a  zsidóhoz,  beáll  koldusvezetőnek,  felcsap  katonának.  A  huszárok 
közt  sem  javul  meg.  Annyi  gazságot  követ  el,  hogy  végül  szöknie  kell.  Elnyar- 
gal Lengyelországba,  beáll  gróf  Benyovszki  Móric  csapatába  s  urával  egjütt 
sok   kalandon   megy   át.   Végigjárja  Szibériát,   Kamcsatkát,   Kelet-Ázsia  part- 

vidékét,  Madagaszkárt,  míg  végre  rengeteg  viszontagság  után  visszakerül  hazá- 
jába s  Egerben  telepedik  le.  —  Gvadányi  ezt  a  munkáját  is  alexandrinusok- 
ban írta.  Utazási  regénye  a  magyar  paraszt  gondolkodásának  és  a  magyar 
katona  életének  kitűnő  ismeretéről  tanúskodik.  A  szerkezet  és  jellemzés  művé- 
szetéről e  munkájában  sem  lehet  szó,  de  talán  méltánytalan  is  volna  magasabb 
esztétikai  nézőpontok  szerint  bírálni  ezt  a  népies  történetet.  Ha  döcögő  is  a 
szerző  verselése,  ha  köznapi  is  nyelve,  ha  laza  is  művének  szerkezete,  ha  követ- 
kezetlen is  hősei  jellemfestése,  annyit  mindenesetre  el  kell  ismerni,  hogy  ügyes 
megfigyelő  tehetség  és  jóízű  mesélő. 

Gvadányi  nagy  olvasottságú,  jó  humorú,  hazafias  magyar  mágnás  volt  ; 
az  ősök  romlatlan  erkölcseinek  lelkes  magasztalója.  Borzadt  az  új  időktől. 
Lelkéből  gyűlölt  minden  enciklopedis- 
tát,  deistát,  ateistát,  voltaireánust,  for- 
radalmárt. Családi  hagyományai  régi 
fajta  magyar  mágnássá  avatták  ;  je- 
zsuita nevelése  hithű  katolikussá  tette. 
Mint  katona  odaadó  alattvalója  volt  a 
Habsburg-háznak  ;  mint  honpolgár  a 
régi  áilami  és  társadalmi  rend  szent- 
ségeért küzdött.  Költészete  is  konzer- 
vatív. A  régi  magyar  irodalmat  cso- 
dálta s  Gyöngyösit  tartotta  a  legna- 
gyobb magyar  poétának.  Költői  pályá- 
ján is  arra  törekedett,  hogy  Gyöngyösi 
nyomaiba  léphessen. 

Más  szabású  ember  Fazekas  Mi- 
hály (1766  —  1828.),  a  debreczeniek  ked- 
velt poétája  és  tudósa.  Ludas  Matyi 
című  népies  elbeszélő  költeménye  a 
XVIII.  század  legbecsesebb  epikai  da- 
rabjainak egyike.  Ludas  Matyi  naplopó  siheder  volt,  aki  édesanyja  házában 
ásítozott,  ahelyett  hogy  a  dologhoz  látott  volna.  Egyszer  mégis  meg  akarta 
örvendeztetni  anyját,  elment  a  döbrögi  vásárra,  maga  előtt  hajtva  anyja  szép 
libáit.  Döbrögi  Mátyásnak,  a  környék  hatalmas  földesurának,  megtetszett  a 
kövér  falka,  alkudni  kezdett  a  hetyke  suhanccal,  a  feleselés  végén  elvette  libáit 
s  ráadásul  úgy  elverette  hajdúival  a  boldogtalan  parasztgyereket,  hogy  alig 
tudott  feltápászkodni  : 

.  .  .  Matyi  így  szólt,  hogy  felereszték: 
»Én  uram  a  fizetést  köszönöm ;  ha  az  Isten  erőt  ád 
S  életben  megtart,  majd  megszolgálom :  azért  csak 
Róvja  fel  a  kapu  félfájára,  hogy  el  ne  felejtse: 
Háromszor  veri  ezt  kenden  Ludas  Matvi  vissza !« 
Ezt  csak  alig  végzé,  néhány  zöid  ingesek  agvba- 
Főbe  verek  s  kivetek  jól  meghurcolva  hajánál 
Fogva,  hogv  a  földet  még  a  lábujja  -em  érte. 
Míg  húzták- vonták,  még  egyszer  visszakiáltott : 

A  magyai'  irodalom  története.  18 

♦Osztán  háromszor  veri  meg  Ludas  Matyi  kendet  !< 
Hogy  már  ott  kinn  volt,  így  szólott  a  sokasághoz: 
»Majd  meglássátok,  háromszor  megverem  azt  la !« 
Ezt  minden  neveté  ;  de  kivált  a  Döbrögi-háznál 
Orültes  szavain  Matyinak  hahotára  fakadtak. 

A  furfangos  fickó  beváltotta  fenyegetését. 'Nem  ment  haza  a  szülői  házba, 
hanem  addig  tanult,  dolgozott,  járt-kelt  a  világban,  míg  kiművelte  magát  és 
hozzákezdhetett  a  kölcsön  visszafizetéséhez.  Először  olasz  építőmesteri  öltözetben 
férkőzött  Döbrögi  környezetébe  ;  másodszor  mint  német  katonaorvos  köszöntött 
be  a  beteg  földesúrhoz  ;  harmadszor  kicsalta  a  zsarnok  urat  egy  olyan  helyre, 
ahol  egymagukra  maradtak.  Mind  a  három  ízben  irtózatosan  elverte,  úgy  hogy 
Döbrögi  halálra  rémült.  De  a  lecke  használt.  A  zsarnok  kiskirály  jobb  útra  tért, 
jobbágyait  többé  nem  kínozta,  sőt  jótevője  lett  a  környéknek. 

A  Ludas  Matyit  jó  ideig  egészen  eredeti  kompozíciónak  tartották,  utóbb 
azonban  kiderült,  hogy  ebben  a  becses  verses  elbeszélésben  az  európai  közös 
mesekincs  egyik  darabját  dolgozta  föl  Fazekas.  (1804.)  Földolgozása  olyan 
művészi  érzékről  tanúskodik,  amilyenre  kevés  példa  akad  régibb  irodalmunk- 
ban. Meseszövése  érdekes,  szerkezete  kerek,  hősei  eleven  alakok.  Hexameterei 
könnyedén  gördülnek.  Népies  ízének  még  a  hexameteres  forma  sem  válik  ártal- 
mára. Nyelve  zamatos  magyarságú,  előadása  természetesen  folyó,  párbeszédei 
rendkívül  elevenek.  Ezt  a  tréfás  kis  eposzt  sohasem  méltányolta  eléggé  iroda- 
lomtörténetírásunk. Pedig  már  leplezett  politikai  irányzatosságáért  is  fokozott 
figyelmet  érdemelt  volna.  A  szegény  földmívelő  jobbágynép  védelmére  Fazekas 
Mihály  emelt  szót  először  igazi  költői  emelkedettséggel.  Hexameteres  költe- 
ménye jóval  többet  ér  mint  Dugonics  András  vagy  Gvadányi  József  bármelyik 
elbeszélése. 

Fazekas  Mihály  ifjú  éveiben  huszár  volt,  részt  vett  a  francia  háborúkban 
s  főhadnagyi  ranggal  vált  meg  a  hadseregtől.  Lakóhelyén,  Debreczenben,  nagyon 
megbecsülték.  A  debreczeniek  különösen  pusztai  dalaira  voltak  büszkék,  de  sokat 
emlegették  magj^ar  nyelvű  Füvészkönyvét  is,  melyet  Diószegi  Sámuel  református 
lelkész  és  Földi  János  hajdúsági  orvos  társaságában  készített.  Ez  a  terjedelmes 
botanikai  kézikönyv  volt  a  magyar  növénytani  irodalom  első  kiv7áló  alkotása. 

Dugonics,  Gvadányi  és  Fazekas  mellett  egész  sor  író  szolgálta  —  nagy 
lelkesedéssel  és  csekély  ízléssel  —  a  magyaros  irányú,  népies  szellemű  iroda- 
lom ügyét.  Egyik-másik,  mint  a  sokat  emlegetett  Pálóczi  Horváth  Ádám  (1760— 
1820.),  hosszú  hőskölteményeket  és  népies  dalokat  írt ;  mások  az  alkalmi  köl- 
tészettel próbálkoztak  meg.  A  falusi  poéták  jobb  ügyre  méltó  buzgalommal 
gj'ártották  a  lelketlen,  ízléstelen  rigmusokat.  Erre  a  pórias,  esetlen  irányra 
Kazinczy  mondta  a  legjobb  bírálatot  akkor,  mikor  elküldték  hozzá  bírálatra 
Mátyási  József  verseskönyvét  :  »Nem  tudtam,  kacagjak-é  vagy  széjjeltépjem 
a  könyvet  .  .  .  ó  Istenek,  űzzétek  el  az  elmék  döghalálát  !« 

V.  FEJEZET. 

A  NÉMETES  ISKOLA. 

NÉMET  költészet  hatása  alatt  álló  írók  sorát  gróf  Ráday  Gedeon 
(1713—1792.)  nyitja  meg.  Ráday  gazdag  földesúr  volt,  a  magyar 
irodalom  buzgó  pártfogója.  Péczeli  kastélyában  olvasgatással  és  iro- 
gatással töltötte  napjait ;  állandóan  levelezett  a  korabeli  nevezete- 
sebb írókkal,  könyveket  kölcsönzött  nekik,  munkára  serkentette  őket.  Jelen- 
tősége nem  is  irodalmi  munkálkodásában  gyökerezik,  hanem  abban  a  hatásban, 
melyet  az  ifjabb  nemzedékre  gyakorolt.  Keveset  írt  s  csak  öreg  korában  kezdett 
kéziratai  kinyomatásához.  Műfordításai,  meséi,  elmélkedő  és  tanító  költeményei 
jelentéktelenek,  de  azért  mégis  érdemesek  a  megemlítésre,  mert  ezekben  a 
verses  gj^akorlatokban  észlelhető  legelőször  a  rím  és  időmérték  tudatos  össze- 
kapcsolására irányuló  igyekezet. 

A  magyar  verselés  tudvalevőleg  hármas  irányú.  Történeti  sorrendben 
legelső  az  ősi  magyar  verselés,  mely  a  legrégibb  időktől  —  több-kevesebb  módo- 
sulással —  a  mai  napig  divatozik  :  egyszerű  rímelés,  azonos  szótagszámú  sorok- 
kal, s  az  egyes  sorokban  metszetek  alkalmazásával.  E  hangsúlyos  nemzeti  ver- 
selés mellett  a  tizenhatodik  század  első  felétől  kezdve  szórványosan  kezd  feltü- 
nedezni az  antik  méretű  verselés,  az  ó-klasszikai  sorok  kezdetleges  utánzása. 
Ennek  a  latinos-görögös  utánzásnak  csak  a  deákos  iskola  tagjai  adnak  súlyt, 
de  ez  időtől,  tehát  1777-től,  kezdve  több  mint  félszázadon  át  ez  a  rímtelen  idő- 
mértékes verselés  a  legkedveltebbek  egyike  lesz  írók  és  olvasók  között  egyaránt. 
A  nyugatéul ópai  rímes  időmértékes  formákat  Ráday  Gedeon  és  németes  irányú 
társai  honosították  meg,  néhány  évvel  az  ó-klasszikai  triász  fellépése  után. 
Ez  a  ma  annyira  divatos  verselő  mód  a  tizennyolcadik  század  utolsó  éveiben 
a  lehető  legnehezebbnek,  de  egyúttal  a  legművészibbnek  is  látszott.  Az  akkori 
magyar  nyelvet  kevés  költő  tudta  úgy  hajlítani,  hogy  az  időmértékes  sorok 
könnyedén  gördüljenek  s  rímelésük  mégis  elfogadható  legyen.  Ráday  Gedeon- 
nak mindenesetre  nagy  érdeme  az  a  bátorság,  mellyel  ez  újfajta  verselő  mód 
meghonosítására  vállalkozott.  Példáját  több  tehetséges  ifjú  költő  követte. 

Az  új  verstechnika  követői  közül  hamar  kitűnt  Verseghy  Ferenc  (1757  — 
1822.),  a  nagy  készültségű  nyelvtudós,  ki  a  költészet  mezején  is  sikerrel  pró- 

bálkozott.  Verseghy  pálosrendi  szerzetes  volt,  utóbb  világi  pap  ;  szabadelvű, 
bátor  férfiú.  Résztvett  a  Martinovics-féle  összeesküvésben  s  ezért  kilenc  évi 
börtönnel  sújtották.  Pályáját  szentbeszédek  és  imádságok  készítésével  kezdte, 
a  forradalmi  káté  terjesztésével  és  a  Marseillaise  lefordításával  folytatta  s 
tudományos  munkák  készítésével  fejezte  be.  Közben  sokat  dolgozott  a  szép- 
irodalom minden  ágában.  Mint  szépíró  németes  szellemű  s  inkább  átdolgozó 
semmint  eredeti.  Regényei,  színdarabjai,  elbeszélő  költeményei  idegen  minták 
után  igazodnak.  Szépirodalmi  művei  közül  viszonylag  lírai  költeményei  érdemel- 
nek legnagyobb  figyelmet.  Ezek  a  költemények  tetszetős  példái  a  rím  és  idő- 
mérték összekapcsolásának.  Verseghy,  mint  korának  legképzettebb  magyar 
ritmikusa,  nagy  gondot  fordított  dalai  énekelhetőségére.  Lágyhangú  szerelmes 
verseit  szívesen  olvasták  s  mivel  egyes  darabjait  meg  is  zenésítette,  szövegei  és 
dallamai  hamar  elterjedtek.  Szövegeiben  és  dallamaiban  egyaránt  kevés  a  magyar 

motívum.  Költészete  a 
korabeli  német  költészet 
visszhangja.  Csínnal  írt, 
de  nem  volt  eredeti.  Annál 
érdemesebb  a  figyelemre 
verselése,  melyben  a  rímes 
időmértékes  új  irány  igen 
előnyösen  bontakozott  ki. 
Vegyük  például  Klárikám- 
hoz című  költeményét : 

Amott  a  hegynek  zöld  tövén 
Egy  domb  ül  a  völgy  kezdetén, 
S  ezen  parányi  kis  tanyám. 
Jer,  nézd  meg  Klárikám  ! 
Mellette  csörg  a  kis  patak, 
Melynél  bárányok  játszanak. 
Nem  bő,  de  nékünk  Klárikám 
Elég  lesz  kis  tanyám  ! 

Előtte  nagy  tölgy  gallyazik, 
Hol  sok  madárszó  hangozik, 
Körülte  szép  gyümölcsös  fák, 
S  víg  rózsabokrocskák. 
A  nap  nem  éri  ajtaját, 
A  szél  nem  rázza  oszlopát, 
Hő  ahhoz,  vagy  hűs  át  nem  fér 
Ki  kis  tanyámba  tér. 

A  víznél,  mely  lent  folydogál. 
Egy  fülmilécske  sírdogál, 
S  a  szirt  fe' fogván  dalait, 
Megnyújtja  jajjait, 
Itt  lelvén  eddig  kedvemet, 
Magam  töltöttem  éltemet ; 
De  tiszta  szívből  osztozok, 
158.  kép.  Káday  Gedeon.  Ha  véled  lakhatok. 

E  kis  tanyában  úr  vagyok, 
Napestig  bátran  vígadok, 
S  mihelyt  az  alkony  ágyba  vet, 
Az  álom  rám  nevet. 


Ha  megvizsgálod,  kedvesem  ! 
Tudom,  megtetszik  rejtekem. 
Csak  nő  híjával  van  tanyám  : 
Jer,  térj  be  Klárikám  ! 


A  németes  irányú  érzelmes  líra  művelői  között  Kazinczy  és  barátai 
Dayka  Gábort  (1768—1796.)  tartották  a  legelőkelőbb  tehetségnek.  Ez  a  korán 
elhunyt  költő  a  papi  pályára  készült, 
de  még  felszentelése  előtt  kilépett  az 
egri  szemináriumból  s  tanár  lett  a 
lőcsei,  majd  az  ungvári  gimnázium- 
ban. Költeményei  tele  vannak  szemre- 
hányással és  panaszokkal ;  lírája  csupa 
bú  és  szenvedés.  Érzékeny  hangú,  le- 
mondó, vívódó  elégiák  ;  egy  sokat  há- 
nyatott, lágy  kedélyű  poéta  vallomásai, 
nem  férfiatlan  síránkozások.  Egyik- 
másik költeménye  igazi  gyöngye  a  tizen- 
nyolcadik század  lírájának.  Ilyen  A  ret- 
tenetes éj.  A  természet  haragjának 
hasonló  színezéssel  készült  rajzát  hasz- 
talan keresnők  régi  irodalmunkban. 
A  borzasztó  égi  jelenségek  tombolásá- 
nak  és  a  felizgatott  emberi  kedély 
viharos  hullámzásának  visszatükrözte- 
tése  megdöbbenti  a  felizgatott  képze- 
letet. Érezzük  az  ijedt  szív  sebes  dobogását,  halk  sírást  hallunk  a  messzeség- 
ből :  »Ah  —  holnap  ismét  hajnalom  hasad  !« 


159.  kép.  Verseghy  Ferenc. 


A  barna  felleg  szárnyain  az  éj 
A  földre  borzasztó  árnyékot  hint, 
A  hold  csillámló  fénye  beborul, 
Homályba  sülyednek  csillagjaink. 

A  záporral  terhes  köd  megszakad, 
S  özönbe  fojtja  a  természetet. 

Nézd,  a  gyilkos  villám  mint  hembereg, 
Mint  csattogtatja  mennykövét  alá 
A  zordon  ég.  A  pusztító  tüzek 
Hasítják  a  kősziklás  bérceket. 
Az  öldöklő  villámok  fényinél 
A  halvány  orca  rettegést  mutat. 


Felrémül  ágyából  a  jámbor  hit, 
S  szentelt  világgal  űzi  a  halált. 
lm  újra  csattan  és  a  gyönge  szűz 
Lelkét  kedveltje  karján  hörgi  ki. 

Tovább,  tovább,  kérlelhetetlen  ég  ! 
Forgasd  fel  a  rémült  természetet, 
S  szegezd  rám  életoltó  nyiladat  ! 
De,  jaj,  megszűnt  a  gyilkos  fergeteg. 
A  hold  előjön  a  homály  mögül, 
A  csillagok  halvány  fényt  hintenek, 
Az  ég  derül.  Rémítő  éjszaka  ! 
Ah  —  holnap  ismét  hajnalom  hasad  ! 


Dayka  keveset  írt,  de  művészi  ízlésének  nyomait  rajta  hagyta  legtöbb 
költeményén.  Mivel  formás  kis  alkotásaival  örökké  elégedetlen  volt,  ismételten 
átdolgozta  s  nem  egy  ízben  nyolcszor-kilencszer  keresztül-kasul  gyalulta  verseit. 
A  nyelvújítás  előtt  álló,  megrozsdásodott  nyelvvel  rengeteget  kellett  küzdenie  ; 
annál  csodálatosabb,  hogy  a  régi  szókincset  és  elcsépelt  kifej ezéskészletet  sike- 
resen fel  tudta  használni  céljaira. 

Eredeti  költeményei  közül,  melyeknek  száma  harmincra  tehető,  szerelmi 
költeményei  a  legszebbek.  De  akadnak  sikerült  darabok  hazafias  és  bölcselő  ver- 
sei között  is.  Alkalmi  költeményeinek  sorában  első  helyet  foglalja  el  a  Bárdosy 
Jánosné  halálára  írt  elégia,  melynek  párját  hasztalan  keresnők  a  fellépését  meg- 
előző irodalmi  korszakok  elégiái  között.  A  régi  magyar  versfaragók,  de  még  a 
megújhodás  korában  élő  poéták  is  füzetszámra  ontották  halottas  búcsúztatói- 
kat, Dayka  háromstrófás  gyászdalban  emlékezett  meg  atyai  pártfogója  fele- 
ségéről. 

ó,  nincs  többé  !  Dőlj  gyászos  sírhalmára,  A  kisded  Ámorok  sírtak  felette  ; 

ö  Múzsa,  s  hints  vedrére  könnyeket.  A  bús  Hír  tépett  hajjal  jajgatá 

Tekints  alávert  férjének  jajára  Az  égi  Virtus  kedvesét,  ki,  ah  ! 

S  zengd  együtt  résztvevő  keservedet.  Neme  díszét  magával  eltemette. 

Árváit  nézd.  Ez  néma  zokogással  Hiába  nyújtod  érte  karjaid, 

S  nyelvén  elfojtott  ahhal  kesereg:  ó  Bárdossy !  Csak  port  ölelsz;  jobb  része  — 

Az  kifakad  s  siralmas  jajt  zeneg  Elhervadt  kellemit  tekintjük  itt  — 

Szivéből  felforrott  könnyhullatással.  A  bánat  lakhelyéből  átenyésze. 

Ö  sírj  szerelmed  áldott  hamvain  ! 
Ha  kifakad,  enyhülést  léi  a  kín. 
S  midőn  egy  percig  édes  könnyed  árja 
A  bú  előtt  sebes  szived  bezárja : 
Említsd,  hogy  kedvesed  már  partot  ért. 
Mi  evezünk   a  tenger  mély  öblében, 
S  pályát  futunk  a  siralom  völgyében, 
Kit  a  Mindenható  élőnkbe  mért. 

íróink  nem  tudtak  megszabadulni  német  olvasmányaik  hatásától.  Szent- 
jőbi  Szabó  László  (1767  —  1795.)  verses  és  prózai  munkái  szintén  érdekes  tanú- 
bizonyságai annak,  milyen  erős  volt  a  német  szellem  befolyása  még  a  jobb 
tehetségű  magyar  írókra  is.  Szentjóbi  Szabó  László,  aki,  mint  a  Martinovics- 
féle összeesküvés  egyik  áldozata,  a  kufsteini  vár  börtönében  halt  meg,  elég 
ügyesen  verselt  és  ritmusos  prózában  írt,  de  egyénisége  a  külföldi  hatás  alól 
sehogy  sem  tudott  felszabadulni.  Az  egykorúak  gyönyörködtek  bánatos  hangú 
dalaiban,  élvezettel  olvasták  az  együgyű  parasztról  szóló  tréfás  költői  elbeszélé- 
sét, tapsoltak  Mátyás  királyról  írt  színdarabjának  ;  csak  azt  nem  akarták  észre- 
venni, hogy  a  lelkes  biharmegyei  aljegyző  mindenben  a  külföldi  írók  nyomán 
halad. 

Eredetibb  tehetség  Bacsányi  János.  (1763—1845.)  Baróti  Szabó  Dávid  és 
Kazinczy  Ferenc  társaságában  ő  szerkesztette  az  első  magyar  nyelvű  szépirodalmi 
és  tudományos  folyóiratot,  a  kassai  Magyar  Museumot.  (1788—1792.)  Bacsányi 
iparosszülőktől  származott  s  csak  nagy  erőfeszítéssel  tudott  érvényesülni  az 
akkori  feudális  társadalomban.  Mivel  nem  akart  pap  lenni  s  mert  atyja  nem 
volt  nemes  ember,  csak  nagy  nehézséggel  kapott  állást  a  kassai  királyi  kama- 
ránál. Ezt  a  kis  hivatalát  is  elvesztette,  mikor  nyomára  jöttek,  hogy  forra- 
dalmi strófákat  ír.  Be  is  börtönözték  a  Martinovics-féle  összeesküvés  részesei- 
vel együtt.  Kiszabadulása  után  Bécsben  telepedett  le,  hivatalt  vállalt,  felesé- 
gül vette  Baumberg  Gabriélát,  a  fennkölt  lelkű  német  költőnőt  s  nyugodtan 
élt  mindaddig,  míg  Napóleon  el  nem  foglalta  Bécset.  Ekkor  a  franciák  szolgálatába 

állott,  velük  együtt  Parisba  ment  s  csak  Napóleon  bukása  után  került  vissza 
Ausztriába,  ahol  ezentúl  megfigyelték  minden  lépését.  Linzben  harminc  évig 
élt  osztrák  rendőri  felügyelet  alatt. 

Bacsányi  az  irodalmi  megújhodás  korában  a  legkészültebb  esztétikusok 
és  műfordítók  egyike.  A  művészi  fordítás  elveit  ő  iparkodott  legelőször  tisztába 
hozni  ;  Osszián  énekei  iránt  ő  keltett  legelőször  figyelmet.  De  tehetségének  igazi 
fénylő  oldalát  politikai  költeményei  és  elégiái  alkotják.  Bacsányi  a  politikai 
költészet  terén  Petőfi  előképének  vehető.  A  francia  forradalom  eszméi  elragadták  ; 
a  szabadság,  egyenlőség,  testvériség  jelszava  feledtetett  vele  minden  óvatos- 
ságot. Lelkesen  üdvözölte  a  világ  megváltóját,  a  nagy  francia  nemzetet,  s 
fenyegetőzve  fordult  a  » felszentelt  hóhé- 
rok«,  a  királyok  ellen  : 

Nemzetek,  országok  !  kik  rút  kelepcében 
Nyögtök  a  rabságnak  kínos  kötelében ; 
S  gyászos  koporsóba  döntő  vas  igátok 
Nyakatokról  eddig  le  nem  rázhattátok  ; 

Ti  is,  kiknek  vérét  a  természet  kéri, 
Hív  jobbágyitoknak  felszentelt  hóhéri, 
Jertek  s  hogy  sorsotok  előre  nézzétek  : 
Vigyázó  szemetek  Párizsra  vessétek. 

Ilyen  verseket  lehetett  ugyan  írni 
II.  József  és  II.  Lipót  szabadelvű  ural- 
kodása alatt,  de  az  ilyen  strófákért  bör- 
tönbüntetés járt  az  írónak  I.  Ferenc  ide- 
jében. A  kufsteini  gyötrődések  megható 
panaszokat  adtak  Bacsányi  ajakára.  Elé- 
giái komor,  tépelődő,  helyenkint  maga- 
san szárnyaló  alkotások  :  egy  elhagyott, 
boldogtalan  ember  megragadó  vallomásai.  A  rab  költő  az  égboltozat  dicső 
fénnyel  mosolygó  istenasszonyának,  a  holdnak,  panaszolja  keserveit  ;  a  szabadító 
halálra  gondol  s  megrendülve  hallgatja  a  szomszédos  cellában  haldokló  Szent- 
jóbi  Szabó  László  jajjait  : 


160.  kép.  Bacsányi  János. 


Ki  nyög  ?  melyik  boldogtalan 
Kiált  megint  e  bú  helyén  ? 

Ki  háborít  fel  untalan 
Magánosságom  éjjelén  ? 

Hallom,  hallom  keservedet, 
Te  vagy,  lelkemnek  egy  fele  ! 

Érzem  minden  gyötrelmedet, 
Érzem  ;  s  szivem  reped  bele  ! 

De  ah  !  hozzád  nem  juthatok, 
Hiába  nyújtom  karjaim. 

Ah  !  senkit  meg  nem  hajthatok, 
Nem  hallja  senki  jajjaim  ! 


Felelnek  im  a  kőfalak 

S  kérdésemet  kettőztetik  : 
Őrzőimtől,  hogy  lássalak, 

Fájdalmim  meg  nem  nyerhetik. 

A  kőfal  szánja  sorsodat, 

S  kérésid  azt  megilletik  : 
őrzőidtől,  barátodat 

Hogy  láthasd  !  meg  nem  nyerhetik. 

Nagy  ég,  tekintsd  nehéz  baját, 
Küldj  nékik  éltető  reményt  ! 

Avagy  te  nyisd  meg  ajtaját, 
S  bocsásd  el,  ó  Halál,  szegényt. 

161.  kép.  Kármán  József. 


Bacsányit  itthon  úgyszólván  még  életében  elfeledték.  A  magyar  írók 
között  nagyon  sok  ellensége  volt.  Haragudtak  reá  túlságos  büszkeségeért  s  nem 

vettek  tudomást  létéről.  Hogy  meny- 
nyire nem  törődtek  vele,  mutatja  Toldy 
Ferenc  esete.  Toldy,  aki,  mint  iroda- 
lomtörténetíró és  akadémiai  tisztviselő, 
mégis  csak  legjobban  érdeklődött  a  régi 
nemzedék  jelesei  iránt,  1847-ben  meg 
akarta  látogatni  .Bacsányit  Linzben. 
Ekkor  derült  ki,  hogy  a  jobb  sorsra  érde- 
mes költő  már  két  évvel  előbb  meghalt. 
Még  a  Martinovics-féle  összeeskü- 
vés előtt  lépett  fel  Kármán  József 
(1769—1795.),  a  németes  irányú  próza 
egyik  tehetséges  művelője.  Pesti  ügy- 
véd volt,  lelkes  szabadgondolkodó  s 
az  előkelő  hölgyek  körében  is  jó  név- 
nek örvendő  gavallér.  Ö  szerkesztette 
az  Urániát,  az  első  folyóiratot,  mely 
nők  számára  készült.  (1794.)  E  válla- 
latból mindössze  három  füzet  látott 
napvilágot,  mert  száznegyvenkét  előfizetőnél  többet  nem  tudtak  összeszedni 
az  országban.  Itt  jelentek  meg,   az  Uránia  lapjain,  Kármán  összes  írásai. 

Kármán  prózai  dolgozatai  közül  legnevezetesebb  a  Fanni  hagyományai 
című  szentimentális  novella.  Fanni,  az  érzékeny  kedélyű  leányka,  szomorú 
napokat  tölt  családja  körében.  Atyja  rideg  ember,  mostohaanyja  nem  szereti, 
testvérei  nem  törődnek  vele.  Ilyen  lelki  állapotban  ismerkedik  meg  T.-ai  Józsi- 
val, egy  ábrándos  ifjúval,  akit  megszeret  s  aki  őt  viszont  szereti.  Boldog  napok 
következnek,  de  az  idillnek  csakhamar  vége  szakad.  A  kegyetlen  apa  tudni 
sem  akar  Fanni  szerelméről,  s  Fanninak  szakítania  kell.  Kedvese  eltávozik, 
a  boldogtalan  elhervad  bánatában.  Naplója  lapjain,  halála  előtt,  elbúcsúzik 
kedvesétől  s  könnyezve  írja  le  végső  sorait  :  »Azzal  a  gondolattal  szállok  le 
csendességem  boltjába,  hogy  hív  voltál  ...  és  ha  ez  nem  voltál  —  én  megbo- 
csátok .  .  .  Ott,  ahová  én  megyek,  nincs  haragtartás  !  Ott  majd  összetalálkozunk, 
és  ott  majd   —   bátran  szerethetünk. « 

A  Fanni  hagyományai  szembetűnően  bizonyítják,  milyen  erősen  hatott 
a  német  szentimentalizmus  a  magyar  írókra.  Kármán  Goethe  Wertherének 
hatása  alatt  állott.  Goethe  világhírű  regényét  utánozta,  sőt  a  Werther  egyes 
részeit  szinte  szószerint  lefordította.  Novellája  tele  van  érzelgő  részletekkel. 
Fanni  folyton  búsul,  zokog,  panaszkodik  ;  kedvese  szintén  siránkozik  s  érzeleg . 
Találkozásaik  csak  arra  jók,  hogy  egymást  gyötörjék  s  egymás  szeméből  könnye- 
ket csikarjanak  ki.  Egy  alkalommal  a  lágyszívű  udvarló  felolvassa  Fanninak  Gess- 
ner  idilljeit  s  hangja  mindjárt  reszketni  kezd,  azután  könnyezik,  végül  zokog. 
»Én  kimondhatatlan  kínosan  gyötrettem  ...  —  írja  Fanni.  —  Én  is  zokogni 
kezdtem  .  .  .  Segíteni  magamon  nem  tudtam,  felugrottam  és  sebesen  kiszalad- 

tam  az  ajtón. «  Fanni,  mint  szentimentális  novellahős,  ügyesen  van  jellemezve, 
de  története  nem  tudja  eléggé  felkölteni  az  érdeklődést.  Igen  egyszerű,  gyermekes 
történet,  híján  minden  érdekesebb  epizódnak.  A  meseszövés  érdekességét  a 
reflexiók  vag}^  a  természeti  leírások  sohasem  pótolhatják.  A  lassú  menetű  novella 
tele  van  aforizmákkal,  akad  benne  több  eleven  leírás,  de  a  vontatott  mese  és  a 
meg-megújuló  síránkozások  hamar  kifárasztják  az  olvasót.  A  stílus  tagadhatat- 
lanul választékos,  s  ez  Kármán  főérdeme.  Könnyedén,  fordulatosán,  élénk 
színezéssel  ír,  nem  úgy  mint  az  e  korbeli  prózaírók  általában.  Nincs  érdekesebb 
ellentét  mint  Kármán  stílusa,   szemben  Dugonicséval. 

Többi  munkájában  nem  mutatkozik  ilyen  szerencsés  stilisztának.  Míg 
pl.  a  Fanni  hagyományai  tele  vannak  kellemesen  gördülő  mondatokkal,  sokat 
emlegetett  értekezése,  a  Nemzet  csinosod  ísa  nehézkesen  döcög.  Ez  az  értekezés 
szomorú  képet  fest  a  megújhodás  korabeli  nemesség  lelki  szegénységéről.  Van 
erő,  van  tehetség  a  mi  kii  mánk 
alatt  is.  —  ez  fejtegetéseinek  egyik 
sarkpontja  —  de  azért  mégis  igaz 
az  az  állítás,  hogy  a  mi  klímánk 
ellenséges  a  tudományoknak.  A  ma- 
gyar ifjak  egyideig  szépen  halad- 
nak pályájukon  ;  lelkesednek  min- 
denért, ami  szép  ;  nemes  szomjú- 
sággal feküsznek  neki  a  tudomá- 
nyoknak :  de  alig  térnek  haza  a 
külföldi  egyetemekről,  kimagyaráz - 
hatatlan  lelki  elalélás  fogja  el  őket. 
Elparlagiasodnak.  Olvasgatás  he- 
lyett vadásznak,  agarásznak,  esz- 
nek-isznak.  Ellankad  minden  becs- 
vágyuk, tudatlan  földmívelőkké 
változnak  át.  Magyarország  —  a 
tehetségek  sírja. 

Kármán  többi  munkája  nem 
helyezhető  egy  sorba  a  Fanni  ha- 
gyományaival vagy  a  Nemzet  csi- 
nosodásával.  Kidolgozásuk  feltű- 
nően kezdetleges,  csak  helyenkint 
akad  bennük  egy-egy  sikerültebb 
részlet.  Témáik  sem  olyanok,  hogy 
nagyon  izgatnák  az  olvasó  érdek- 
lődését. Az  Üj  házas  leveleiben  egy 
boldog  ifjú  férj  sorait  olvassuk  a 
házasság  örömeiről ;  A  módiban  eg}- 

tapasztalt,  idősebb  férfiú  házassági  keserveit  látjuk.  A  fejveszteség  középkori 
történet ;  keveset  igérő  töredék,  melynek  hősei  erőszakos  várurak,  fegyvercsör- 
tető, harcias  nemesek. 


162.  kép.  Fanni. 

Németes  irányú  íróinknak  tagadhatatlanul  nagyok  az  érdemei.  A  magyar 
líra  és  a  magyar  szépprózai  stílus  fejlődése  különösen  sokat  köszön  munkás- 
ságuknak. A  verselés  gördülékenységét,  a  kifejezések  könnyedebbé  tételét 
s  a  forma  csínját  egyaránt  előmozdították.  Nem  csoda,  hogy  gárdájuk  egyre 
jobban  nőtt  s  a  franciás,  magyaros  és  deákos  irányú  írók  száma  egyre  keves- 
bedett.  Az  olvasók  megszerették  őket  s  Kazinczy  Ferenc  tekintélye  mihamar 
súlyt  adott  irányuknak. 

VI.  FEJEZET. 

KAZINCZY  FERENC. 


iAZINCZY  a  magyar  művelődés  nagy  nemzeti  hőseinek  egyike.  Le- 
sújtó, hogy  ezt  a  bámulatos  tevékenységű  férfiút  az  igaztalanul  szen- 
vedő írók  sorába  kell  iktatnunk.  Kazinczy  rengeteget  adott  és  sem- 
mit sem  nyert.  Küzdött,  alkotott,  összeroskadt  :  ez  pályája. 
1759  október  27-én  született  Érsemjénben,  Bihar  megye  egyik  falujában. 
Előkelő  református  nemes  család  gyermeke  volt.  Nyolc  éves  koráig  nagy  atyja 
nevelte  ;  azután  hazakerült  szüleihez,  az  abaujmegyei  Alsóregmeczre.  Ügy  nőtt 
fel  mint  a  többi  tiszamelléki  földbirtokos-nemesfiu.  Eleinte  otthon  taníttatták 
később,  a  gimnáziumi  tanulmányokra,  iskolába  küldték.  Végigjárta  a  sárospataki 
református  főiskola  valamennyi  évfolyamát  ;  latint  és  hittant  bőségesen  tanult 
s  az  akadémiai  nagy  könyvtár  köteteit  szorgalmasan  forgatta.  Ez  időbe  esnek 
első  irodalmi  kísérletei.  1775-ben  már  megjelent  egy  kis  kötete  :  Magyarország 
geographiája,  azaz  földi  állapotjának  lerajzolása,  melyet  egynehány  fő  geogra- 
phusok  munkájából  kiszedegetett.  Ekkor  tizenhat  esztendős  volt.  Édesanyja 
nagyon  megörült  vállalkozásának  s  új  munka  készítésére  biztatta.  1776-ban 
került  ki  a  sajtó  alól  első  elbeszélésfordítása  :  Az  amerikai  Podocz  és  Kazimir 
keresztyén  vallásra  való  megtérése.  Az  eredeti  német  elbeszélést  Bessenyei  György 
írta.  Elég  gyönge  munka,  de  a  fordító  lelkesedéssel  olvasgatta  s  fordítását  elküldte 
a  Bécsben  élő  szerzőnek.  Bessenyei  szíves  hangon  válaszolt  s  ifjú  tisztelőjének 
lelkére  kötötte  a  további  buzgó  munkálkodást. 

Sárospatakról  Kassára,  innen  Eperjesre,  majd  Pestre  került  Kazinczy. 
Megtanulta  a  magyar  perrendtartást  s  beállott  a  vármegye  szolgálatába,  ö  volt 
az  egyetlen  tisztviselő  egész  Abaúj  vármegyében,  aki,  ha  szükség  volt  reá,  képes 
volt  német  nyelven  is  felterjesztéseket  fogalmazni.  A  megyei  szolgálatot  korán 
elunta.  Átment  az  államhoz,  s  mint  a  kassai  tankerület  elemi  iskoláinak 
felügyelője,  II.  József  uralkodása  alatt  négy  és  fél  éven  keresztül  gondozta 
kerülete  iskoláit.  Kiváló  tisztviselő  volt.  Nagy  kár,  hogy  II.  József  halála  után 
odahagyta  hivatalát.  Özvegy  anyja  regmeczi  házába  vonult  vissza  ;  gazdálkodott, 
könyveket  adott  ki,  levelezett.  Összeköttetésbe  lépett  az  ország  nevezetesebb 
íróival,    bizalmas   barátságba   a   Martinovics-féle     összeesküvés   részeseivel.    Ez 

volt  veszte.   1794  végén  elfogták  és  börtönbe  hurcolták.  Elfogatása  idején  már 
híres  író  volt. 

Gessner  Salamon  idilljeinek  fordításával  tűnt  fel  1788-ban.  Gessner  európai 
hírű  író  volt  ;  pásztorregényeit  és  pásztorjátékait  utolérhetetlen  remekmű- 
veknek tartották.  Kazinczy  levelezett  is  a  szentimentális  német  íróval,  s  mint 
kortársai,  rajongott  a  csodaszépeknek  kikiáltott  érzelgő  idillekért.  Fordítását 
évekig  javítgatta.  Ebben  az  időben  hihetetlenül  nehéz  feladatnak  látszott  egy 
választékos  stílű,  poétikus  idegen  szöveget  magyar  nyelven  megszólaltatni. 
Az  ilyen  munkára  sem  a  magyar  szókincs,  sem  a  magyar  fráziskészlet  nem 
tűnt  fel  elegendő  gazdagságúnak.  A  nyelvújítás  előtt  álló  nyelv  nyers  volt  ; 
nehézkes,   színtelen.   Kazinczynak  nagyon  sokat  kellett  küzdenie  e  nyelvvel, 

de  fáradsága  nem  volt  hiábavaló. 
Eredeti  szövegének  még  finomabb 
fordulatait  is  híven  tükröztette  visz- 
sza,  úgy  hogy  fordítása  általános 
feltűnést  keltett.  Még  nagyobb  lel- 
kesedéssel üdvözölték  Bácsmegyei 
leveleiért,  egy  szentimentális  regény- 
átdolgozásért, melyet  1789-ben  adott 
ki.  Az  igen  gyönge  Werther- után- 
zatot német  eredeti  után  készítette. 
Levelekben  írt  napló  ez,  melyben 
Bácsmegyeinek  —  a  német  regény- 
ben Adolfnak  —  vallomásait  ol- 
vassuk. Bácsmegyei  szerelmes  Man- 
óiba, de  a  hűtlen  leány  máshoz 
megy  feleségül,  mire  Bácsmegyei 
kedélybeteg  lesz  és  meghal  :  ez  a 
szomorú  história  foglalata.  Iroda- 
lomtörténeti szempontból  legfőké- 
pen  a  regény  stílusa  érdekel  bennünket.  Ehhez  hasonló  ritmusos  prózát  ínind- 
ezideig  nem  írtak  a  megújhodás  korának  írói.  Nem  csoda,  ha  a  könyvet  való- 
ságos elragadtatással  fogadták. 

Ez  időtől  kezdve  Kazinczy  lett  fordítóink  elseje.  Egymásután  fordította 
magyarra  a  népszerűbb  külföldi  munkákat.  Klopstock,  Lessing,  Herder,  Wie- 
land,  Goethe,  Schiller,  Shakespeare,  Moliére  remekeit  meglepő  stílérzékkel  tol- 
mácsolta. Stílusának  gördülékeny ségét,  kifejezéseinek  választékosságát  nem 
győzték  eléggé  magasztalni.  Jobb  fordításokat  senki  sem  készített  ebben  a 
korban.  Tolla  alatt  a  magyar  szépprózai  előadás  nemcsak  feltűnően  nagy  vál- 
tozást mutatott,  hanem  egyúttal  olyan  változatosságot  is,  aminőt  eleddig  hiába 
keresünk  a  magyar  irodalomban.  A  német  és  francia  remekírókból  a  művészi 
stílus  legkülönfélébb  szépségeit  ültette  át  ;  a  magyar  prózát  könnyedebbé, 
hajlékonyabbá,  színesebbé  tette  ;  a  magyar  szókincset  megbővítette  ;  szólás- 
formáinkat megszaporította.  Bizonyos,  hogy  ezek  a  nagy  gonddal  készített  for- 
dítások rendkívüli  mértékben  fejlesztették  az  ízlést  és  gazdagították  a  nyelvet. 


163.  kép.  Kazinczy  Ferenc  ifjúkori  arcképe. 

Még  fogsága  elé  esnek  folyóirat- vállalatai.  Kassán  Bacsányi  Jánossal  és 
Baróti  Szabó  Dáviddal  együtt  1787  őszén  alapította  meg  az  első  magyar  szép- 
irodalmi és  kritikai  folyóiratot :  a  Magyar  Museumot.  Ez  évnegyedes  folyóirat 
első  füzete  1788  július  1-én  jelent  meg,  azután  még  hét  füzete  látott  napvilágot 
s  ezzel,  hosszas  küzdés  után,  megbukott  a  vállalat.  Kazinczy  nem  tudott  együtt 
dolgozni   a   nyersmodorú    Bacsányival,    korán   visszavonult   a   szerkesztéstől   s 


164.  kép.  Kufstein. 


1790-ben  új  folyóiratot  alapított  :  az  Orpheust.  Olvasóközönségünk  ebben  az 
időben  még  igen  csekély  volt,  a  nyomtatás  sokba  került ;  nem  lehet  csodálni, 
ha  mind  a  két  szerkesztő  megbukott.  Nem  járt  szerencsésebben  Kazinczy  az 
első  magyar  almanachnak,  a  Helikoni  Virágoknak  kibocsátásával  sem.  (1791.) 
A  költők  —  Ráday,  Baróti  Szabó,  Révai,  Rájnis,  Virág,  Ányos,  Péczeli,  Ba- 
csányi, Verseghy,  Dayka,  Szentjóbi  Szabó,  Horváth  Ádám  —  egymásnak 
írtak  ;  s  mindenre  inkább  lehetett  számítani,  csak  arra  nem,  hogy  a  közönség 
pénzt    adjon    szépirodalmi   évkönyvekért. 

Az  a  hosszú  idő,  melyet  Kazinczy  börtönében  töltött,  súlyos  megpróbál- 
tatásokat mért  lelki  erejére.  Hazulról  Budára  vitték  s  itt  kénytelen  volt  beval- 

lani,  hogy  ő  is  elolvasta  Martinovicsok  forradalmi  kátéját.  A  középkort  hiába 
mondják  sötétnek.  Az  emberiség  hóhérai  még  a  tizennyolcadik  század  végén 
is  jól  értettek  mesterségükhöz.  Kazinczyt  hitvány  magyar  bírái  lefejezésre  és 
vagyona  elkobzására  Ítélték  s  csak  rokoni  összeköttetésein  és  a  király  jóindu- 
latán múlott,  hogy  halálitéletét  meg  nem  határozott  ideig  tartó  börtönbünte- 
tésre változtatták.  Ez  hat  és  fél  évi  rabságot  jelentett  ;  hat  és  fél  évi  súlyos 
börtönt  egy  röpirat  lemásolásáért.  Hat  és  fél  év  azért,  hogy  egy,  az  emberiség 


165.  kép.  Kazinczy  széphalmi  lakása. 


haladásáért  lelkesülő  művelt  egyén,  a  magyar  nemzet  egyik  nagy  fia,  el  merészelte 
olvasni  az  új  francia  állam  hitvallását  s  barátkozni  bátorkodott  a  francia  esz- 
mékért  rajongó   magyar   reformátorokkal ! 

Brünn,  Kufstein  és  Munkács  várában  raboskodott  1801  június  28-ig. 
Megkegyelmezése  váratlanul  jött ;  kiszabadulása  örömet  keltett  az  egész  ország- 
ban. Irótársai  —  különösen  Csokonai  Vitéz  Mihály,  Virág  Benedek  és  Kis  János 
—  elérzékenyülve  üdvözölték  ;  földbirtokos- nemestársai  tisztelettel  tekintettek 
rá.  Üjult  erővel  fogott  munkához.  Letelepedett  széphalmi  birtokán,  feleségül 
vette  gróf  Török  Zsófiát  s  idejét  a  családi  örömök,  az  irodalom  és  gazdálkodás 
közt  osztotta  meg.  Széphalom  Abauj  és  Zemplén  megye  határán  terült  el,  kis 
tót  falu  volt,  nem  messze  Sárospataktól  és  Sátoraljaújhelytől.  Ezt  a  félreeső 
helyet  tette  Kazinczy  negyedszázadra  a  magyar  irodalom  középpontjává.  Leve- 
lezésben állott  úgyszólván  valamennyi  magyar  íróval  s  mindenfelé  figyelmet 

iparkodott  kelteni  az  írói  nyelv  és  irodalmi  ízlés  fejlesztésének  kérdései  iránt. 
Levelezése  hű  tükre  írói  törekvéseinek.  Vonzó  egyénisége,  határtalan  lelke- 
sülése, törhetetlen  akaratereje  itt  domborodik  ki  legjobban.  Leveleivel  terem- 
tette meg  a  tizenkilencedik  század  első  negyedében  élő  írók  közt  azt  a  szoros 
kapcsolatot,  mely  annyira  gyümölcsözővé  vált  irodalmunk  fejlődésére  ;  leve- 
leivel vált  a  haladó  magyar  irodalom  vezérévé.  Levelei  —  ezek  a  nemes  ízléssel, 
finom  stílművészettel  kidolgozott  írás- 
művek —  a  maguk  idejében  kritikai 
folyóiratot  pótoltak.  Bessenyei  György, 
Báróczi  Sándor,  Orczy  Lőrinc,  Ráday 
Gedeon,  Pálóczi  Horváth  Ádám,  Baróti 
Szabó  Dávid,  Révai  Miklós,  Rájnis  József, 
Virág  Benedek,  Péczeli  József,  Dayka 
Gábor,  Szentjóbi  Szabó  László,  Kis  Já- 
nos, Csokonai  Vitéz  Mihály,  Fazekas  Mi- 
hály, Döbrentei  Gábor,  Berzsenyi  Dániel, 
Kisfaludy  Sándor,  Kölcsey  Ferenc,  Sze- 
mere Pál,  Vitkovics  Mihály,  Horvát  Ist- 
ván, Helmeczy  Mihály,  Szentmiklóssy 
Alajos,  Kisfaludy  Károly,  Toldy  Ferenc, 
Bajza  József,  és  még  sokan  mások,  mind 
levelezésben  állottak  vele.  A  tudomá- 
nyos egyesületek  és  megfelelő  folyóira- 
tok hiánya  egymás  leveleire  utalta  az 
írókat.  Egy-egy  ilyen  fontosabb  irodalmi 
levél  a  bizalmas  barátok  egész  seregének 
szólt. 

Kazinczy  irodalmi  életet  akart  te- 
remteni Magyarországon  s  fáradozásai 
sikerre  vezettek.  Célja  az  volt,  hogy  a 
magyar  nyelvet  továbbfejlessze,  a  ma- 
gyar irodalmat  felvirágoztassa,  a  magyar  írók  ízlését  finomítsa,  a  magyar  olvasó- 
közönség szellemi  színvonalát  emelje.  Halhatatlan  érdeme,  hog\  diadalra  juttatta 
a  nyelvújításra  irányuló  törekvéseket.  A  magyar  nyelvújító  mozgalomnak 
mindaddig  nem  volt  igazi  sikere,  míg  ő  nem  állott  a  neologusok  élére.  Midőn 
börtönéből  kibocsátották,  megkezdte  munkáját :  leveleiben,  cikkeiben  és  kiad- 
ványaiban egyre  hevesebben  izgatott  a  nyelvújítás  mellett.  Hivatkozott  nyel- 
vünk szegénységére  ;  hivatkozott  az  idegen  nemzetek  példájára  ;  hivatkozott 
a  józan  észre.  Harcot  kívánt,  hogy  az  igazság  kiderüljön.  Nem  törődött  semmi 
ellenmondással.  »A  szépíró  —  úgymond  —  nem  ismer  főbb  törvényt,  mint  azt, 
hogy  írása  szép  legyen.  Valami  ezen  igyekezetet  segélheti,  az  neki  minden  szabad, 
akár  engedi  a  grammatika  és  a  szokás,  akár  nem  ...  Az  író  parancsolja,  hogy 
úgy  legyen  és  úgy  lesz.« 

Konzervatív  ellenfelei  egy  táborba  tömörültek,  s  1811  után  kitört  a  nyelv- 
újító harc  :  az  új  irányban  haladó  neologusoknak  és  a  régi  nyelvet  védő  ortho- 

logusoknak  elkeseredett  küzdelme.  Kazinczy  egy  kis  epigrammás  kötetben 
(Tövisek  és  virágok  1811.)  maró  gúnnyal  támadt  azokra  az  írókra,  akik  makacsul 
őrzik  a  régi  nyelvet  és  őrizkednek  minden  újítástól. 

Berki  szokottat   imád.   Nekem  az  kecses,    ami   szokatlan ; 
S  kén37esb  vagy  makacsúlt  ízletem  újnak  örül. 
Amit  Berki  szeret,  megavulttá  válhat ;  az  újért 
Hamvamat  a  maradék  áldani  fogja,  tudom. 

Barátai  elragadtatással  fogadták  epigrammáit  ;  az  ellenpárt  kiadta  a 
Mondolatot.  (1813.)  Ezt  a  hírhedt  gúnyiratot  tulajdonképen  Szentgyörgyi 
József  debreceni  orvos  készítette,  de  nem  Kazinczy  ellen,  akit,  mint  mérsékelt 
nyelvújítót,  nagyon  megbecsült,  hanem  az  olyan  neologusok  kigúnyolására, 
akik  tudatlanul  és  Ízléstelenül  gázolták  le  a  nyelv  törvényeit.  Szentgyörgyi 
tréfás  kézirata  átkerült  a  Dunántúlra,  ahol  Kazinczy  ellenségei  mindjárt  rátették 

a  kezüket  s  a  furcsa  szöveg  élét  ő 
ellene  fordították.  Somogyi  Gedeon 
veszprémmegyei  esküdt  kibőví- 
tette a  kézirat  szövegét  ;  ellátta 
jegyzetekkel,  ajánlással,  vezérszó- 
val, függelékkel  ;  végül  többek 
költségén  kinyomatta.  A  címlap 
szamáron  ülő  lantos  képében  ábrá- 
zolta Kazinczyt ;  fején  koszorú  és 
lepke,  szájában  tülök,  oldalán  lant, 
mögötte  gitár,  balkezében  a  szabad- 
kőművesek háromszögű  jelvénye  ; 
szemben  vele  egy  ugráló  szatír ; 
előtte  egy  meredek  hegy,  a  Par- 
nassus,  melynek  tetején  a  Pega- 
zus toporzékolt.  A  kötetet  a  Zafyr 
Czenczihez,  azaz  Kazinczy  Ferenc- 
hez, intézett  ajánlás  vezeti  be : 
»Zafyr  Czenczinek,  kedves  cou- 
sinémnek,  miveltt  lelkű  onkelem 
jó  leányának  hálás  buzgalommal 
tulajdonolja  a  kiadó «.  Ezután  jön 
a  Czenczihez  intézett  bővebb  aján- 
lás, melynek  már  néhány  bekezdő 
mondata  is  teljes  világosságot  vet 
a  gúnyirat  stílusára  :  »Édes  An- 
gyalném  !  —  így  csúfolódik  az 
orthologus  szerző  —  Mondolato- 
mat  .  .  .  imé  Szépnéségednek  fel- 
ajánlom ;  külmiképségét  olly  idomra 
szabván,     hogy    dolgozás-erszény - 

kédbe  is  belé  illjen.  Kellemid,  mellyeket  kikészítésül  kaptál,  hiszelékennyé  tesz- 
nek, hogy  előtted  koránt  sem  úgy  nézek  ki,  mint  ha  feltétemnek  személytzim, 
vagy  sajátkeresés  lett  volna  rugás- 
tolla  ...  Óh  nem  !  nem  vagyok  olly 
pulyátska  —  nem  akarok  nyelvem- 
mel tősérkedni.  Önn  ékeidnek,  ritka 
kecseidnek  emléke  ez  ;  Cyane  szi  ét 
fellyűlhaladt  szép  szemeid  kegyeltjé- 
nek —  s  ha  szabadna  neveznem  (de 
megengedj,  ha  ojkor-ojkor  nem  birok 
Fantáziám  fogja  lenni)  Madonnámnak 
szentelve  .  .  .« 

A  Mondolat  a  nyelvújítók  új 
szavainak  és  erőltetett  kifejezéseinek 
egybegyűjtésével  akarta  bebizonyítani, 
mennyire  kárhozatos  dolog  a  nyelv- 
újítás. Kazinczy  és  barátai  nagy  fel- 
háborodással lapozták  a  kötetet.  Sze- 
mere Pál  és  Kölcsey  Ferenc  vállalkoz- 
tak a  válaszadásra  s  így  jelent  meg 
a  Felelet  a  Mondólatra  (1815.),  mely 
gorombán  vágott  végig  a  Mondolat 
szerzőin  és  terjesztőin.  A  Felelet  szer- 
zői találóan  gúnyolták  az  ósdi  írók 
ízlésének  durvaságát  s  azokat  a  pa- 
rasztos tollforgatókat,  akik  tudás  és 
stílkészség  nélkül  róják  esetlen  mon- 
dataikat. Egész  példatárt  szerkesztet- 
tek az  orthologusok  hétköznapos  pró- 
zájából és  esetlen  verseiből.  »De  tsak  úgy  van  az  !  —  mondja  a  kötetben  az  egyik 
orthologus  —  az  ifjúság  mind  tsak  mást  szeret,  mind  tsak  holmi  veres  com- 
pactioju  Magyar  Románokat  akar  olvasni.  Ennek  ugyan  már  elejét  vettük. 
Régolta  nem  adunk  nékik  a  Collegium  Bibliothecájából  könyveket  olvasás 
végett.  Megtörténhetne,  hogy  némellyek  a  mai  módi  Magyarságra  kapnának, 
s  megtsalatkoznának  az  Exemplar  vitiis  imitábile  által.  Azonban  nem  félek 
attól  mégis.  Legalább  azt  tudom,  hogy  Debretzenben  holmi  tsend,  kegy  s  más 
illyetén  szavakkal  senki  sem  fog  élni.« 

A  hosszú  harc  a  nyelvújítás  védőinek  javára  dőlt  el  :  Kazinczy  és  hívei 
diadalmaskodtak.  1820  táján  úgyszólván  már  minden  valamirevaló  magyar 
író  a  neologusok  táborában  volt  s  részt  vett  a  szóalkotás  és  szóterjesztés  mun- 
kájában. A  túlságos  buzgalom  eleinte  sokat  ártott  a  nyelvnek,  de  néhány  évtized 
leforgása  után  szinte  magától  ment  végbe  a  tisztulás  folyamata.  A  nyelv  kilökte 
magából  a  rossz  hangzású,  erőltetett  vagy  fölösleges  szókat  és  kifejezéseket. 
Színessé,  hajlékonnyá,  gazdaggá  lett  a  magyar  beszéd.  Százával  honosodtak 
meg  az  olyan  —  egyszersmindenkorra  nélkülözhetetlen    —    szók,  aminők   ezek  : 

jellem,  lényeg,  elv,  érv,  alap,  minta,  anyag,  gyár,  ipar,  viszony,  eszme,  szellem, 
alak,  tekintély,  körülmény,  zene,  rajz,  vázlat,  regény,  színész,  szobrász  stb.  Igaz, 
hogy  nyelvújítóink  egyáltalában  nem  törődtek  a  szóképzés  szabályaival,  hanem 
úgy  segítettek  magukon,  ahogyan  tudtak.  A  hosszú  szók  végeit  lemetszették, 
ismeretlen  szóelemeket  tettek  önálló  értelmű  szavakká,  új  képzőket  alkottak, 
felelevenítették  a  kihalt  szókat,  táj  szavakat  vezettek  be  az  irodalmi  nyelvbe, 
számos  összetételt  készítettek.  Fáradhatatlan  munkájukkal  örök  hálára  köte- 
lezték a  magyar  irodalom  minden  mun- 
FELELET  kását.    Nyelvreformjuk   korszakot    alkot 

a  magyar  nyelv  történetében. 
■*■'  Kazinczy  —   buzdító  és  érvelő  ira- 

tai mellett  —  leginkább  fordításaival  se- 
J^[  0NDOLATR  A.      gítette  győzelemre  a  neologiát.  Munkái- 
nak kilenc    kötetében    (1814—1816.)    az 
eddig  soha  nem  hallott  új  szók  és  szólá- 
sok  egész   tömege  vonult  fel.   Miközben 
Goethét,  Herdert,    Lessinget,  Wielandot, 
Gessnert,  Webert,  Ossiánt  és  Sternét  for- 
dította, szünetlen  szeme  előtt  lebegett  a 
legfőbb  nyelvművelő  szabály  :  »Élő  nyelv- 
nek változni   kell,    aszerint   ahogy  isme- 
retei  gazdagodnak,   érzései   nemesednek, 
ahogy  a  nyelv  természete  (mely  egészen 
egyéb,  mint  a  szokás)  engedi,  a  literatu- 
rával  bíró    régi    és    új    nemzetek   példái 
intenek,  a  szépség  és  a    nyelv  ideálja  kí- 
vánja és  a  nekilelkesedett  szép  író  paran- 
csolja ...  A  szépíró  szabad  hatalmi    ura 
s  törvény  szabó  ja  a  nyelvnek,  —  a  gram- 
matikus csak  őre,  rabja. «  Kilenc  kötetre 
terjedő    fordításainak    megjelenése    igazi 
irodalmi  esemény  volt  s  minden  idegen- 
szerűségei   mellett    is    rendkívüli  módon 
hatott  a  magyar   stílus   fejlődésére.  Vol- 
tak túlzásai,    de    mik    ezek    —    minő  csekélységek  —  eredményeihez    mérve ! 
Eredeti  munkáiban  is  a  legszerencsésebb  stiliszták  egyikének  mutatkozik. 
Nemcsak  a  levélírás  mestere,  hanem  a  szépprózai  előadás  több  más  válfajában 
is  ragyogtatta  tehetségét.  Életrajzi  vázlatai,  melyeket  Ráday  Gedeonról,  Orczy 
Lőrincről,  Báróczi  Sándorról,  Barcsai  Ábrahámról,  Csokonai  Vitéz  Mihályról, 
a    szigetvári    Zrínyi    Miklósról,    Martinovicsról,    Mária    Teréziáról   és    másokról 
készített,  jeles  tanúbizonyságai  jellemző  erejének.  Tartalmi  becsével  és  formai 
szépségével   egyaránt  kitűnik    Pályám  emlékezete  című  munkája,   ez  a  tanul- 
ságos és  gyönyörködtető  önéletrajz,  melyben  élete  első  felének  történetét  mondja 
el  változatos  képsorozatban.  Visszatekint  benne    gyermekkorára,  tanulóéveire, 
első    irodalmi    próbálkozásaira  ;    jellemzi    nevesebb    írótársait    s    kora    néhány 

kitűnő  emberét ;  megemlékezik  fogságba  jutásának  előzményeiről,  fogságbeli 
szenvedéseiről,  kiszabadulásáról.  Csak  1804-ig  vezette  le  élete  történetét,  helyen- 
kint  még  így  is  csak  töredékeket  adott,  de  műve  ilyen  csonka  állapotban  is 
jeles  tanúbizonysága  annak,  mennyire  fejlett  volt  már  a  nyelvújítás  zavarai 
alatt  is  a  magyar  szépprózai  előadás.  Néhány  töredék  talán  sejttetni  fogja  e 
gondos   stiliszta  írói  művészetét.    —    Egyik  írói  arcképe  : 

»Nem  a  legszebb,  de  a  legnagyobb  fényben  Péczeli  ragyoga  köztünk. 
A  hőslelkű  férfi  nem  gondola  nevével, 
melynek  képzelhetetlen  sietéssel  irkált 
könyvei  által  nem  ígérhete  tartósságot, 
nem  gondola  erszényével,  nem  gondola 
életével,  mindenét  áldozatba  hozá  az  ügy- 
nek, eléggé  megjutalmazva,  ha  ő  vesz  is, 
csak  ez  gyarapodjék.  Korábban  hala  meg, 
mint  várni  lehete,  elölve  éjjeli  s  nappali 
dolgozásai  által,  s  ez  vala  vég  sóhajtása  : 
Vég  lehellésein  is  hazámnak  szolgáljon. 

Henriást  adá  nem-scandált  alexan- 
drinusokban ;  Zayrt,  Meropét,  Youngnak 
Éjjeit,  Hervey  Siralmait,  egy  Mindenes 
Gyűjteményt  ;  és  mindent  a  mit  hasz- 
nálhatónak látott.  Neki  lefordítani  vala- 
mit annyiba  kerüle,  mint  másnak  papi- 
rosról papirosra  leírni.  Dolgozása,  oly  sie- 
téssel, és  még  az  ő  idejében,  mázolás  volt ; 
de  még  akkor  a  mázolás  nem  nézetek 
mázolásnak,  s  ez  a  mázolás  olvasásra 
csalogatá  az  oly  olvasókat,  a  kiknél  a  jó 
dolgozás  volt  volna  mázolás.« 

Börtönének  rajza  : 

»A  várba  ötszáz  negyvenkét  grádics 
viszen  fel,  s  a  nagyobb  terheket  kerékben 
tapodgálók  vontatják  fel,  mert  szekér 
oda  nem  megyén. 

Ablakom  az  országút  felé  nyílott  és  a  Császárhegy  felé,  melynek  rette- 
netes magasságú  szirtes  bércein  búsan  civódnak  a  fellegek.  Kinézésem  ...  a 
város  kapuja  felé,  s  a  Császár  hegy.  9,  a  külváros  házaira,  a  Kálváriára,  egy  sötét 
sűrű  fenyvesre,  s  a  remete-házra  a  hegy  egyik  vápájában.  A  város  harangjai 
muzsikazengésűek.  A  patak  szélén  egy  juhar  nőtt  ki,  nagy  mint  a  kőrös  vagy 
topolya  s  szőllőmetszésű  hosszúnyelű  leveleit  játékosan  ingatta  a  szél.  Jónásnak 
nem  ada  több  örömet  a  tök  levele,  mint  nekem  ez  a  szép  juhar.  Még  birom  leveleit. 

Ablakomra  nappal  a  sólyom  üle  fel  s  visítgatva  híva  nőstényét  ;  éjjel  egy 
szirt-ürge  jött  megemészteni  alamizsnámat.' 

Erdélyi  leveleiben  a  legszebb  magyar  útleírások  egyikét  adta.  1816-ban 
utazta  be  a  Délkeleti  Felföldét  s  boldog    napokat  töltött  erdélyországi  barátai 

házainál.  Az  erdélyi  nemesek  és  mágnások  nagy  vendégszeretettel  fogadták. 
»Erdély  engem  úgy  fogadott,  —  írja  —  ahogy  Magyarország  kevés  erdélyit 
fogadna. «  Ütleírása  tele  van  érdekes  megfigyelésekkel  és  költői  lendületű  rész- 

171.  kép.  Kazinczy  kézirata. 

letekkel.    Rokonszenvesen    jellemzi    az    erdélyi    magyarokat    s    elragadtatással 
szól   a   Királyhágóntúl  természeti   szépségeiről. 

Eredeti  költeményei  a  maguk  korában  számottevő  termékei  a  magyar 
lírának.  Néhány  kis  alkotásában  régente  a  magyar  műdal  örökszép  példányait 
látták.   így  a  Bor  mellett  című  énekében  : 

Fogy  az  élet,  s  nemsokári 
Szép  korom  majd  elrepül ; 
Érzem,  messze  nincs  határa, 
S  majd  komor  telére  dűl. 
De  borral  sebes  szárnyának 
Lépvesszőket  hányhatok, 
Bort  hamar,  bort !  Múlásának, 
Ha  iszom,  kacaghatok. 


Lányka,  jer,  jer,  mártsd  rózsádat 
Kelyhem  édes  nedvibe. 
Fonjad  azt  s  mellpántlikádat 
Hajam  barna  fürtibe  ! 
Oltogasd  szám  szomjúságát, 
S  pajkoskodj  addig  velem, 
Míg  az  élet  boldogságát 
Nyílt  karod  között  lelem  ! 


Minnyihez : 


Még  most,  hála  istenimnek  ! 
Kelyhem  bátran  forgatom. 
Még  most    hála  istenimnek  ! 
Lollimat  csókolhatom. 
Még  nincs,  a  ki  elfogassa 
Gyanúba   vett  levelem  ; 
Nincs,  a  ki  tudakozgassa, 
Ki  sziszeg  titkon  velem. 


Éítem  érted  s  te  szerettél, 
Még  én  égek,  nem  te  már. 
Ah,  te  már  meghidegedtél, 
Szád,  szemed  tagadja  bár. 
S  én  itt  magamba  borulva 
Nevedet  sóhajtgatom, 
Elbúsulva,  elfásulva 
Veszteségem  siratom. 


Elenyésztek  életemnek 

Tündér  istenálmai  ! 

De  ne  rettegj,  mély  sebemnek 

Nem  terhelnek  vádjai. 

Légy  te  boldog  ;  könnyebbedve 

Tűröm  én  majd  estemet, 

S  ezt  sóhajtom  kevélykedve  : 

Egvkor  Minnyi  szeretett. 


Ez  a  szerelmi  dal  1791-ben  készült,  tehát  szintén  elég  korán  ahhoz,  hogy 
elismeréssel  szólhassunk  Kazinczy  költői  erejéről.  Ilyen  verset  még  harminc- 
negyven évvel  utóbb  is  taps  köszöntött.  A  mértékes-rímes  versek  készítése 
ebben  az  időben  még  igen  nagy  feladatot  rótt  a  magyar  költőkre  s  Kazinczy 
szívósan  ragaszkodott  a  nyugateurópai  formákhoz.  Dalai,  elégiái,  ódái,  rapszó- 
diái,  szonettjei  terhes  verskészítő  munka  eredményei  ;  de  egyik-másik  megle- 
pően sikerült,  kerekded  alkotás.  Szerelméről,  családi  boldogságáról,  hazaszere- 
tetéről szólt  bennük  ;  kimérten,  érzelmesen,  német  minta  szerint.  Gessner, 
Matthisson,  Klopstock,  Goethe  hatása  lépten-nyomon  fellelhető  költeményein. 
Igen  becsesek  epigrammái.  Lírai  mélysége,  elmés  megjegyzései,  ötletes 
fordulatai  a  talentumos  poétát  mutatják.  A  lépten-nyomon  felcsülámló  klasz- 
szikai  színt  kortársai  nem  győzték  eléggé  csodálni.  Ma  ugyan  már  kevésbé 
élvezhetők  ezek  a  klasszikái  mesterkéltségű,  rejtett  célzásoktól  dagadó,  mito- 
lógiai díszítmény ékkel  megrakott  apró  költemények,  de  a  maguk  korában, 
mikor  a  személyi  vonatkozásokról  mindenki  tájékozva  volt  s  a  görög-római 
régiségtani  díszletezés  köztetszéssel  találkozott,  elragadtatással  olvasták  minden 
sorát.  Ma  már  episztoláival  is  úgy  vagyunk,  hogy  magyarázó  jegyzetek  nélkül 
nem  érthetjük  meg  minden  részletét.  Amit  akkor  kegyetlen  iróniának  és  utol- 
érhetetlen elmésségnek  tartottak,  az  ma  szürke  tanításnak  tűnhetik  fel.  Episz- 
toláiban Horatiust  utánozta  s  mindenekfelett  arra  törekedett,  hogy  gondolatokat 
és  irányítást  adjon  írótársainak.  Irodalomtörténeti,  esztétikai,  verstechnikai 
és  nyelvészeti  felfogására  nézve  igen  jellemző  Berzsenyihez  intézett  verses  levele. 

(1810.)  Mindenekelőtt  kijelenti,  hogy  nem  ragaszkodik  rabszolgai  módon  az 
időmértékes  verselés  törvényeihez,  ha  mindjárt  gáncs  száll  is  jambusaira ; 
s  nem  az  iskolai  szabályok  szerint  méri  hangjait,  mint  a  prozódiai  babonák 
reszkető  fia. 


Mi  teszi  a  verset  verssé  ?  >>Szózatosság.« 

S  mi  ezt  ?  A  hosszú  s  a  rövid  tagok 

Arányos  és  kedveitető  egyezése. 

Vers,  a  mi  a  fülnek,  hol  tág,  hol  szoros 

Törvény  szerint,  nyújt  bájt,  s  a  holt  igébe 

Hízelkedő  zengéssel  éltet  önt ; 

S  a  nyűgöt,   mely  közt  kényesen   lebeg, 

Érezni  nem,  de  csak  gyanítni  hagyja . . . 

A  verselésnek  legrégibb  neme 

Az  volt  minálunk,  melyen  vén  Tinódink, 

Szikszó  borától  fűlve,  dúdola. 

Rest  és  siket  vers,  mely  hat  párja  közül 

A  sort  középben  kétfelé  hasítván, 

Csak  egyikének  adja  gondjait, 

És  mégis  oly,  hogy  tapsolást  remélhet, 

Ha  ihletéssel  énekeltetik  .  .  . 


Elhalhatatlan  fényt  ezen  nyere, 
Ki  majd  dicső  ősének  hós  elestét, 
Majd  a  kemény  lány  csüggesztésit  dallá, 
S  egünkön  Zrínyi  csillagként  ragyog. 
Kevésbbé  könnyű  mint  volt  Gyöngyösi, 
Jóval  tanultabb,  s  fentebb  szárnyalású. 
S  e  versnem  hordja  Zrínyinek  nevét .  . . 

A  Zrínyi  kobza  két  pár  húrjait 
Egy  párra  szállítá  le  Bessenyei ; 
Azért-e,  hogy  négy  egyezőt  keresni 
Kifárada  a  szűk  nyelvben  ?  vagy  mivel, 
Prokrustesi  ágyként,  a  négy  rend  köre 
A  gondolatnak,  hogyha  kurta,  nyújtást, 
És  hogyha  hosszú,  nyesdesést  parancsol  ? 
Az  Örsi  öreg  nyirettyűs,  s  Barcsai ... 
És  Ányos,  együtt  indultak  vele. 


Az  ókori  klasszikus  költők  Sy Ívesterünket  fényesebb  útra  hívták,  de 
az  úttörő  magyar  poéta,  ki  más  húrokat  vont  lantjára,  nem  talált  követőket 
a  rekedt  koboz  nyívását  kedvelő  sereg  közt.  Rájnisnak,  Szabónak,  Révainak 
kellett  érkezniök,  s  Virágnak,  hogy  a  magyar  dal  szózatosabb  folyást  nyerjen. 
Megérkezett  Ráday  is,  hogy  a  rímet  az  időmértékkel  kibővítse  ;  s  az  ő  nyomába 
hágó  költők  új  bájt  adtak  a  magyar  éneknek.  A  verselésnek  ez  a  rímes-időmér- 
tékes formája  fogja  biztosítani  költészetünk  művészi  fejlődését ;  a  megújított 
nyelv  viszi  majd  előbbre  beszédünk  báját ;  s  a  külföldi  remekírók  tanulmányo- 
zása fűz  koszorút  poétáink  homlokára.  Ennek  az  új  iránynak  istennője  sugalta 
az  első  szonettet,  ö  tűnt  fel  a  Bodrog  partján  : 


Ki  vagy  te,  szép  szűz  ?  Lángoló  szemed, 
S  e  barna,  fürtös  üstök,  e  szemérem, 
S  orcáid  színe,  s  e  varázs  kecsek, 
Benned  honom  szép  szűltjét  sejtetik  : 
De  barna,  fürtös  üstököd  virágai, 
S  a  hang,  mely  édes  ajkidon  lebeg, 
Egy  mondhatatlan  báj,  melyet  szemem 
Még  egyikén  sem  láta  szépeinknek, 
Külföldinek  mutatnak.    Ah,  ki   vagy  ? 
Csudállak  és  szeretlek  ! 


S  a  leány 
Monda :  nevem  Xenidion  s  Etelke. 
Báróczi  volt  az  ápolóm,  az  új 
Szép  Atticának  méhe.  ö  tanított 
Engem  szemérmes-édest  selypeni, 
S  távozni  a  durva  nép  beszéditől, 
S  nevetni  a  durva  nép  vad  gúnyjait. 


Vitkovics  Mihályhoz,  Báró  ti  Szabó  Dávidhoz,  Horváth  Ádámhoz,  Kis 
Jánoshoz,  Vida  Lászlóhoz,  Helmeczy  Mihályhoz,  gróf  Festetich  Györgyhöz, 
gróf  Dessewffy  Józsefhez,  báró  Wesselényi  Miklóshoz,  gróf  Széchenyi  Istvánhoz 
és  más,  ma  már  kevésbbé  ismert  nevű,  ismerőseihez  intézett  verses  levelei  becses 
termékei  a  magyar  episztola-irodalomnak.  A  lelkes  nyelvújító,  az  előítéletek 

megvetője,  a  szabadelvű  gondolkodó  s  a  boldog   családapa  szólal  meg  bennük. 
Kifejezései   mindenütt  választékosak,   hangja   előkelő. 

Kazinczy  félszázados  munkálkodása  mindenkor  emlékezetes  marad  a 
magyar  szellemi  fejlődés  történetében.  Általános  hatását  tekintve,  nincs  is 
hozzá  mérhető  alakja  irodalmunknak.  Célja  az  volt,  hogy  a  magyar  nyelvet 
továbbfejlessze,  a  magyar  irodalmat  felvirágoztassa,  a  magyar  írók  ízlését 
finomítsa,  a  magyar  olvasóközönség  szellemi  színvonalát  emelje.  A  nagy  cél 
megvalósítása  érdekében  mindenkivel  szívesen  szövetkezett,  akiben  tehetséget 
s  önzetlen  lelkesedést  látott.  Nyelvújító  tevékenysége  miatt  sokan  haragudtak 
rá.  Szemére  vetették,  hogy  a  magyar  nyelv  urává  teszi  magát,  a  nyelvszokást 
lábbal  tiporja,  a  romlatlan  nyelvet  újításokkal  mételyezi.  Hiába  volt  minden 
ósdi  erőfeszítés  ;  az  ifjabb  nemzedék  az  ő  útjait  követte.  Midőn  élete  vége  felé, 
1828  elején,  Széphalomról  Pestre  utazott,  éppen  az  ifjabb  írók  —  Kisfaludy 
Károly  és  barátai  —  üdvözölték  a  leglelkesebben.  Eszméi  győzelmének  tuda- 
tában nyugodtan  szállhatott  volna  sírba,  ha  súlyos  anyagi  gondok  nem  gyö- 
törték volna.  De  amióta  kiszabadult  fogságából  s  családot  alapított,  adósságai 
egyre  jobban  szaporodtak.  Irodalmi  vállalkozásai  elnyelték  gazdasága  jövedel- 
mét. Alig  tudta  gyermekeit  neveltetni.  Váratlan  kiadásai,  sok  nélkülözése, 
csekély  jövedelme  s  a  családja  jövőjéért  való  folytonos  aggodalom  megkese- 
rítették napjait.  Neje  idő  előtt  összetört,  mellé  öregedett ;  gyermekei  falun  nőttek 
fel.  Boldogtalan  ember  !  Ha  a  könyveket  megvetve,  a  haladást  gyűlölve,  fukaron 
zsugorgatta  volna  filléreit,  ha  parasztsorban  túrta  volna  a  földet,  mint  a  legtöbb 
magyar  nemes,  úgy  gazdag  földbirtokossá  lesz.  S  így  ?  .  .  .  Elmondhatta  ő  is 
Csokonai  Vitéz  Mihállyal : 

Mit  ér  örökös  hírt  nyerni  Iliással 
S  falunkint  élődni  tudós  koldulással  ? 
Ha  nem  kérkedhetni  semmi  Maecenással ; 
Jó  éjtszakát  Músák  Phoebussal  s   Pallással. 

1831  augusztus  23-án,  hetvenkét  éves  korában  halt  meg.  A  felvidéki 
nagy  kolerajárvány  ragadta  el.  Nyomorba  jutott  családján  az  éppen  akkortájt 
alakult  Magyar  Tudományos  Akadémia  iparkodott  segíteni ;  ugyanaz  adta  ki 
munkái  javarészét.  Születése  százéves  fordulóját  1859  október  havában  nagy 
fénnyel  ülte  meg  a  nemzet.  Országos  adakozás  útján  megteremtették  a  százezer 
koronás  Kazinczy-alapot ;  megvásárolták  a  széphalmi  birtokot  s  az  ott  fekvő 
sír  közelében  mauzóleumot  emeltek. 

Kazinczy  költői  irányának,  esztétikai  felfogásának  és  nyelvújító  elveinek 
számos  követője  akadt.  A  német  klasszikusokat  különös  buzgalommal  olvasták. 
A  maga  korában  a  legkiválóbb  költők  egyikének  tartotta  a  közvélemény  Kis 
János  (1770—1846.)  soproni  lelkészt,  a  dunántúli  evangélikusok  püspökét, 
akinek  Kazinczyval  folytatott  levelezése  bő  forrása  a  megújhodás  korabeli 
írói  törekvéseknek.  Ma  már  csak  néhány  irodalomtörténetíró  olvasgatja  verseit 
s  nagyszámú  fordításáról  is  megfeledkeztek.  Kis  János,  mint  az  akkori  idők 
igen  sok  poétája,  nagy  gondot  fordított  mértékes-rímes  verseinek  csiszolgatására, 
de  nem  volt  igazi  költői  egyéniség   s  teljesen  a  német  költők  hatása  alatt  állott. 


296 


VJ.  fejezet.  Kazinczy  Ferenc. 


172.  kép.  Kis  János. 


Dalai,  elégiái,  ódái,  episztolái  igénytelen  alkotások,  úgy  hogy  ma  már  alig  tudjuk 
megérteni,   miért  lelkesedtek  érte  annyira  az   egykorúak.   Sok  könyve  között 

legtöbbet  ér  önéletírása,  egy  magá- 
ban véve  is  állandó  becsű  emlék- 
irat, mely  éles  fényt  vet  az  akkori 
írói  viszonyokra,  társadalmi  életre 
és  közállapotokra. 

A  műbírálók  és  műfordítók 
között  kitűnt  Szemere  Pál  (1785— 
1861.)  pestmegyei  földbirtokos.  Kor- 
ner Zrínyijének  jambusos  fordításá- 
val ő  kedveltette  meg  a  jambusok- 
ban  írt  drámát  Magyarországon  ; 
szerencsés  szóújításai  szintén  nagy 
szolgálatokat  tettek  a  neologia  ügyé- 
nek. Kölcsey  Ferenc  társaságában  ő 
írta  a  Mondolatra  kiadott  Feleletet 
s  ugyancsak  Kölcsey  segítségével 
szerkesztette  kritikai  folyóiratait,  az 
Élet  és  Literaturát  s  a  Muzáriont. 
Költeményei  közül  szonettjei  örven- 
dettek legnagyobb  népszerűségnek.  Ez  időben  a  szonettírás  volt  a  művészetek 
művészete.  Kazinczy  évekig  dolgozott,  míg  el  tudta  készíteni  az  első  magyar 
szonettet,  melyet  leveleiben  diadallal  küldött  szét  országszerte  ;  Szemere  és 
társai  egész  becsvágyukat  belehelyezték  egy-egy  könnyen  verselt,  hangzatosan 
rímelő  szonett  megformálásába.  Csodálatos  az  a  nyelvi  e:"őltetettség  s  az  a 
gondolati  elvontság,  amellyel  nekifeküdtek  sajátságos  témáik  kidolgozásához. 
Ma  gondolkodnunk  kell  minden  strófá- 
jukon. Milyen  nehezen  érthető  »klasz- 
szikus«  érzelgés  például  Szemere  leg- 
híresebb szonettje  —  egyetlen  költe- 
ménye, melyet  még  ma  is  tárgyalnak 
iskoláink  —  az  Emlékezet  : 

Ismét  egy  édes   boldog   erezet  ! 
Reám  derűi  a  messze  kor  homálya, 
Az  elveszett,   elsűlyedt   rózsapálya 
Ismét  öröm  tájak  felé  vezet. 

Mely  istenség  nyújt  itt  varázskezet  ? 
Mint  ömledez  hozzá  keblem  dagálya  ! 
Érzem,  hogy  e  sziv  enyhültét  találja  : 
Te  ihleted,  szelíd  Emlékezet  ! 

Nem.   A  helyett,  hogy  visszabájolod 
Letűnt  korom  szebb  álmait  felettem, 
Borítsd  el  rajtok  inkább  fátyolod. 

Elég,  hogy  őket  egyszer  elvesztettem. 
Ne   kényszeríts   újonnan    vérzeni ; 
Ah,  érezd,   mely  kín  ismét-veszteni. 


173.  kép.  Szemere  Pál. 

Vitkovics  Mihályt  (1778—1829.),  az  egri  származású  ügyvédet,  meséiért 
és  epigrammáiért  dicsérték.  Vitkovics  nyelve  nehézkes,  de  gondolatai  gyakran 
meglepően  elmések.  A  népies  dalköltés  terén  is  vannak  érdemei.  Vendégszerető 
pesti  háza  tűzhelye  volt  a  Kazinczy-tiszteletnek.  Itt  találkoztak  fővárosi  íróink  ; 
itt  cserélték  ki  egymással  vidékről  kapott  híreiket.  Vitkovics  sok  jó  szolgálatot 
tett  Kazinczynak,  éppen  úgy  mint  Helmeczy  Mihály  (1788  —  1852.)  pesti  ügyvéd 
és  újságíró,  a  híres  szógyártó.  Helmeczy  szóújító  merészségével  nagyon  sokat 
használt  a  neologusok  ügyének,  de  bizonyos  tekintetben  ártott  is  nekik.  írásait 
a  legképtelenebb  szólásokkal  és  szócsonkításokkal  tömködte  tele,  úgy  hogy 
munkálkodását  még  a  legbuzgóbb  nyelvújítók  is  aggodalommal  szemlélték, 
írásai  hemzsegtek  a  »dühlet,  undoklat,  lankadály,  nézvény,  szentségtlen,  gerj, 
dór,  gyanúszesz  «-féle  szóktól.  Képzelhetni,  milyen  elkeseredéssel  támadták  a 
túlbuzgó  írót  az  ósdiak. 

Üzentmiklóssy  Alajos,  Ungvárnémeti  Tóth  László,  Dessewffy  József,  Kova- 
csóczy  Mihály,  Szenvey  József,  Töltényi  Szaniszló,  Buczy  Emil,  Döme  Károly, 
Guzmics  Izidor,  Újfalvi  Krisztina,  Dukai  Takács  Judit,  Döbrentei  Gábor  :  vala- 
mennyien bővebben  méltathatok  egy  nagyobb  szabású  irodalomtörténetben,  de  az 
általános  irodalomtörténeti  tájékozottság  megelégedhetik  nevük  puszta  felem- 
lítésével. A  maguk  idejében  megtették  kötelességüket,  munkásságuk  azonban 
nem  változtatott  a  kor  általános  irodalmi  képén.  Költői  tehetségnek  még  Szent- 
miklóssy  Alajos  a  legkülönb  köztüli  s  Dukai  Takács  Judit  ;  amaz  ötletes  epi- 
grammáival  s  meséivel,  ez  néhány  kedves,  érzelmes,  búsongó  dalával. 


VII.   FEJEZET. 

CSOKONAI  VITÉZ  MIHÁLY. 


XVIII.  század  legeredetibb  tehetségű  magyar  költője,  Csokonai  Vitéz 
Mihály,  1773  november  17-én  született  Debreczenben.  Atyja  jóhírű 
seborvos  volt.  A  családfenntartó  korai  elhunyta  után  az  árván  maradt 
kis  gyermek  nevelése  az  özvegy  vállaira  nehezedett,  s  az  értelmes  kál- 
vinista asszony,  amennyire  tehette,  iparkodott  gondos  nevelést  adni  fiának. 
Csokonai  pályája  eleinte  jól  indult.  A  debreczeni  református  kollégium  könyv- 
tárában széleskörű  nyelvi  ós  irodalmi  ismereteket  szerzett  s  korán  hozzálátott 
az  írói  munkálkodáshoz.  De  nyughatatlan  természete  hamar  összeütközésbe 
hozta  az  iskola  törvényeivel,  úgy  hogy  huszonkétéves  korában,  még  mielőtt 
pappá  avathatták  volna,  távoznia  kellett  szülővárosából. 

Megkezdődött  bolyongásainak  időszaka.  Először  Sárospatakra  ment, 
hogy  az  ottani  református  főiskolán  jogot  tanuljon.  A  törvénymagyarázatok 
nem  nyerték  meg  tetszését.  Pozsonyba  vándorolt,  ahol  éppen  nádorválasztó 
országgyűlést  tartottak.  Itt  indította  meg  Diétái  Magyar  Múzsáját,  verses  heti- 
lapját, melyből  tizenegy  szám  jelent  meg.  Az  országgyűlés  berekesztése  után 
Komáromba  vonult.  Komáromban  gyulladt  forró  szerelemre  egy  ottani  polgár- 
család szép  leánya,  Vajda  Juliána  iránt,  akinek  emléke  haláláig  végigkísérte 
keserves  életútain.  Szerelmesét,  a  költeményeiben  annyiszor  megénekelt  Lillát, 
máshoz  adták  feleségül,  s  a  költő  elbúsulva  ment  a  csurgói  református  főgim- 
náziumba tanárnak.  Egy  évnél  tovább  Csurgón  sem  bírta  ki.  1800  tavaszán 
szomorú  szívvel,  betegen  tért  haza  édesanyjához.  Egy  kis  szobában  meghú- 
zódva, fáradhatatlanul  dolgozott  költeményein,  előkészítette  összes  munkáinak 
kiadását,  belefogott  egy  nagy  nemzeti  eposz  megírásába.  A  sors  rosszul  bánt 
vele.  Hiába  folyamodott  különböző  állásokért,  hiába  kért  írnokságot  a  pesti 
Széchenyi-könyvtárnál,  élete  végóig  debreczeni  viskójához  maradt  láncolva. 
A  halál  1805  január  28-án  váltotta  meg  tüdőbetegségének  kínjaitól. 

Csokonai  munkáinak  javarésze  csak  halála  után  jelent  meg  nyomtatásban. 
Nem  akadt  olyan  könyvárus,  aki  el  merte  volna  vállalni  kéziratai  kiadását. 
De  azért  már  életében  jeles  költői  híre  volt,  csak  éppen  egyénisége  megítélésében 
ágaztak  el  a  vélemények.  Sokan  nem  tudták  megbocsátani  ifjúkori  botlásait, 

174.  kép.  Csokonai  arcképe. 


mások  ágrólszakadt,  félbenmaradt  vándorköltőnek  nézték.  Bizonyos,  hogy 
jelleme  csak  lassan  szilárdult.  Alapjában  nemes  indulatú  férfi  volt,  de  a  végletek 
embere.  Érzékenység  és  szilaj - 
ság,  aggályoskodás  és  nemtörő- 
dömség, kétségbeesés  és  kitörő 
jókedv  vegyültek  természetében. 
Az  élet  hamar  megtörte,  de  a 
tehetségébe  s  a  jobb  jövőbe  ve- 
tett hitét  a  sors  összes  csapásai 
sem  tudták  megsemmisíteni. 

Lírikusaink  sorában  igen 
előkelő  helyet  foglal  el.  Színes 
nyelvével,  könnyed  verselésével, 
pompás  rímeivel  egyaránt  ki- 
tűnt kortársai  közül.  Sokféle  ha- 
tás mutatható  ki  verseiből,  de 
azért  lírájának  alaphangja  ma- 
gyaros. Csokonai  bámulatosan 
sokat  olvasott  —  francia,  olasz, 
német,  angol  írókat  egyaránt  — 
s  olvasmányaiból  szívesen  köl- 
csönzött eszméket,  képeket,  kifejezéseket.  Moliére,  Boileau,  Voltaire,  Rousseau, 
Marmontel,  Petrarca,  Ariosto,  Tasso,  Goldoni,  Metastasio,  Bürger,  Matthisson, 
Hölty,  Weber,  Denis,  Salis,  Gleim,  Kleist,  Gessner,  Blumauer,  Wieland,  Her- 
der,  Milton,  Hervey,  Young,  Popé  és  mások  befolyása  lépten-nyomon  feltűnik 
költészetén.  Sokat  merített  a  latin  és  görög  írókból.  Szerelmi  lírájára  különö- 
sen Bürger  hatott,  aki- 
nek munkáit  szorgalma- 
id san    olvasgat*  a   s  több 

költeményét  magyarra 
is  fordította.  Rokon 
szellemet  talált  Bürger- 
ben  s  Vajda  Júliához 
intézett  szerelmes  ver- 
seit, Lilla-dalait,  tele- 
szőtte Bürger--változa- 
tokkal.  Kleist  is  külö- 
nösen kedves  költője 
volt.  Ki  gondolná,  hogy 
egyik  legmagyarabb  bor- 
dalának, a  csikóbőrös 
kulacshoz  intézett  »sze- 
relemdal«-nak  is  Kleist 
egyik  víghangú  verse  a 
forrása.    Igaz,    hogy    a 

magyar  költő  bordala  jóval  talpraesettebb,    de   az    eszméit   mégis  csak  Kleist 
adta. 

Szerelmi  dalaiban  nincsen  megrázó  szenvedélyesség.  Képzelete  nem  elég 
merész ;  vágyódásának  és  lemondásának  hangjai  nem  markolnak  hatalmas 
erővel  az  olvasó  lelkébe.  Csendes  szerelem  ez,  mely  a  költőt  néhány  kedves  dal 
alkotására  ihlette,  de  nem  tette  a  szerelem  halhatatlan  lantosává.  íme  két 
érzelmes  dala  : 

A   rózsabimbóhoz. 


Nyilj  ki,  nyájasan  mosolygó 
Rózsabimbó,  nyilj  ki  már, 

Nyilj  ki,  a  bokorba  bolygó 
Gyenge  szellők  csókja  vár. 

Nyilj  ki,  gyenge  kerti  zsenge  : 
Hébe  nektárt  hint  terád, 

Szűz  nyakadba  Flóra  gyenge 
Bársonyos  palástot  ád. 

Oh  miként  fog  díszesedni 
Véled  e  parányi  kert ! 

Oh  hogy  óhajtják  leszedni 
Rólad  azt  a  drága  szert  ! 


Hadd  szakasszalak  le,  édes 
Rózsaszál :  szép  vagy  te  már 

Héj,  ha  meglát,  hány  negédes 
Hány  kacér  leányka  vár  ! 

Nem,  nem  !  egy  leány  se  nyissa 

Büszke  fűzőjét  terád. 
Ültetőd  kedves  Julissa 

Néked  újabb  kertet  ád. 

Ott  kevélykedj  bíboroddal, 
Ékesebb  biborja  közt ! 

Ott  kevélykedj  illatoddal 
Kedvesebb  illatja  közt  ! 


Egy  tulipánthoz. 


A  hatalmas  szerelemnek 
Megemésztő  tüze  bánt : 

Te  vagy  orvosa  sebemnek 
Gyönyörű  kis  tulipánt  ! 


Szemeid  szép  ragyogása 
Eleven  hajnali  tűz  ; 

Aj  akid  hárma tozása 
Sok  ezer  gondot  elűz. 


Teljesítsd  angyali  szókkal, 
Szeretőd  amire  kért : 

Ezer  ambrosia  csókkal 
Fizetek  válaszodért. 


Elégiái  és  ódái  egyaránt  kitűnnek  formai  szépségükkel  és  gondolataik 
emelkedettségével.  Csokonai  nemcsak  a  szerelemért,  borért  és  hazáért  lelkese- 
dett, hanem  az  egész  emberi  művelődés  előhaladásáért.  Buzgón  terjesztette 
Rousseau  eszméit  s  elérzékenykedve  emlegette  az  »áldott  magánosságot «.  mely 
gyógyítója  minden  szenvedésnek. 


Itt  a  magános  völgybe'  és  cserében 

Megfrisselő  árnyék  fedez, 

A  csonka  gyertyánok  mohos  tövében 

A  tiszta  forrás  csergedez. 

Két  hegy  között  a  tónak  és  pataknak 

Nimfái  ká'asátorokba'  laknak  ; 

S  csak  akkor  úsznak  ők  elő, 

Ha  erre  bölcs  s  poéta  jő. 


A  lenge  hold  halkkal  világosítja 

A  szőke  bikkfák  oldalát, 

Estvéli  hűs  álommal  elborítja 

A  csendes  éjnek  angyalát. 

Szelíd  magánosság  !  az  ily  helyekbe 

Gyönyörködöl  s  mulatsz  te  ;  ah,  ezekbe 

Gyakran  vezess  be  engemet, 

Nyugtatni  lankadt  lelkemet. 


A  tihanyi  echóhoz  írt  híres  költeményében  szintén  rousseaui  érzéseket  fest 

Oh  Tihanynak  riadó  leánya  Míg  azok,  kik  bút,  bajt  nem  szenvednek 

Szállj  ki  szent  hegyeid  közül,  A  boldogság  karjain, 

lm,  kit  a  sors  eddig  annyit  hánya,  Vigadoznak  a  kies  Fürednek 

Partod  ellenébe  űl.  Kútfején  és  partjain  ; 

Itt  a  halvány  holdnak  fényén  Addig  én  itt  sírva  sírok, 

Jajgat  és  sír  elpusztult  reményén  És  te.  Nimfa  !  amit  én  nem  bírok, 

Egy  magános  árva  szív.  Verd  ki  zengő  bérceden. 

Zordon  erdők,  durva  bércek,  szirtok  ! 

Harsogjátok  jajjaim  ! 

Tik  talán  több  erezessél  birtok, 

Mintsem  embertársaim, 

Kik  keblekből  számkivetnek, 

És  magok  közt  csúfra  emlegetnek 

Egy  szegény  boldogtalant. 

Akik  hajdan  jó  barátim  voltak, 

Még  felköltek  ellenem, 

Üldözőim  pártjához  hajoltak  ; 

öh  !  miket  kell  érzenem, 

Amidón  már  ők  is  végre 

Ügy  rohannak  rám,  mint  ellenségre, 

Bár  hozzájok  hív  valék. 

Nincsen,  aki  lelkem  vigasztalja, 

Oly  barátim  nincsenek  : 

Vállat  randit,  aki  sorsom  hallja  ; 

Már  elhagytak  mindenek. 

Nincsen  szív  az  emberekbe  : 

Hogy  öntsem  ki  hát  vas  kebletekbe 

Szívem  bús  panaszait. 

Lilla  is,  ki  bennem  a  reménynek 

Még  egy  élesztője  volt, 

Jaj,  Lillám  is  a  tiran  törvénynek 

S  a  szokásnak  meghódolt. 

Hogy  vagy  most  te,  áldott  lélek  ? 

Én  ugyan  már  elhagyatva  élek 

A  tenger  kinok  között. 


Oh  van-e  még  egy  erémi  szállás, 

Régi  barlang,  szent  fedél, 

Melyben  egy  bölcs  csendes  nyugtot,  hálást 

E  sötét  hegyekben  léi  ? 

Hol  csak  egy  kő  lenne  párna, 

Hol  sem  ember,  sem  madár  nem  járna, 

Mely  megh  borítana. 

Abban  gondolom,  hogy  semmi  jussal 

Ellenkezni  nem  fogok. 

Hogy  ha  én  egy  megvetett  virtussal 

Itt  egy  kőben  helyt  fogok 

S  e  szigetnek  egy  szögében, 

Mint  egy  Rousseau  Ermenonvillóben 

Ember  és  polgár  leszek. 

Itt  tanúlom  rejtek-érdememmel 

Ébresztgetni  lelkemet ; 

A  természet  majd  az  értelemmel 

Bölcsebbé  tesz  engemet. 

Távol  itt,  egy  más  világban, 

Egy  nem  ismert  szent  magánosságban 

Könnyezem  le  napjaim. 

Itt  halok   meg.  E  setét  erdőben 

A  szomszéd  pór  eltemet. 

Majd  talán  a  boldogabb  időben 

Fellelik  sírhelyemet : 

S  amely  fának  sátorában 

Ali  együgyű  sírhalmom  magában, 

Szent  lesz  tisztelt  hamvamért. 


Popé  angol  költő  hatása  észlelhető  a  Dorottyán,  mely  Csokonai  legérté- 
kesebb alkotása. 

A  Dorottya  »furcsa  vitézi  versezet «,  azaz  komikus  eposz.  E  műnek  a 
komikai  felfogás  erejére  s  az  előadás  zamatos  magyarságára  nézve  nem  akad 
versenytársa  Petőfi  Sándor  fellépéséig.  A  négyénekes  eposz  hőse  egy  ingerlékeny 
vénleány,  akit  szerelmi  vágyakodása  nevetségessé  tesz.  Dorottya  majd  meghal 
a  férfiakért,  de  sehogysem  tud  férjhez  menni,  mindazonáltal  hűségesen  részt  vesz 
minden  mulatságon,  mert  mindig  reménykedik,  hogy  végre  is  főkötő  alá  kerül. 
Mikor  Somogy  megyében  megkezdődik  a  farsang,  a  kaposvári  bálon  megjelenik 
az  izgatott  vénkisasszony  s  harcba  szólítja  leánytársait  a  házasságtól  idegenkedő 
somogyi  ifjak  ellen.  A  harcias  aggszűzet  Eris,  a  visszavonás  istenasszonya,  ingerli 
bosszúra.  Kitör  a  nagy  csata,  de  a  férfiak  tábora  könnyen  győzelmeskedik. 
Mikor  Dorottyáék  megkezdik  az  ütközetet,  Opor,  a  férfisereg  vezére,  házassági 
ajánlattal  lép  elő,  mire  mindjárt  összebomlik  a  nők  csatarendje. 

Édes  kotlós  anyjok  egy  kotyogására 
Hogy  fut  a  sok  csirke  egy  szem  gabonára : 
Minden  kisasszonyok  akként  tódulának 
Legelső  csókjára  Opor  orcájának.  — 
Senki  sem  ügyelt  már  zászlóra,  vagy  sorra : 
Isten  hozzád,  jó  rend  !  hajde  mind  Oporra  ! 

Szintúgy  rúgták  egymás  cipellője  sarkát, 
Tapodták,  hasgatták  egymás  sleppje  farkát; 
Az    elsők   hátrálták  az  utólmenóket, 
A  hátulsók   visszahúzták  az  elsőket ; 
Lármáztak,  zajgottak,  porfelleget  vertek, 
Asztalt,  széket,  bőgőt,  cimbalmot  levertek. 


Tört  a  pohár,  palack,  tányér,  táoa  csörgött : 

Ugattak  a  pudlik  ;  ajtó,  ablak  zörgött. 

Ifjúként  szaladtak  még  a  vénlantok  is. 

Sem  hadnagy,  sem  svadrom,  sem  rend.  Sót  magok  is 

A  dívánt  emelő  szüzek  elfutának, 

S  keze-lába  kitört  marsai  Dorottyának. 


A  csel  sikerült,   a  nők  meg  vannak   szégyenítve.    »Dáma-szokás  szerint 
sírtak  haragjukban. «  Még  elkeseredettebb  harc  tört  volna  ki,  ha  meg  nem  jelenik 
Vénusz  s  békét  nem  teremt  a  hadakozó  felek  közt.  A  szerelem  istenasszonya 
megfiatalította   az   aggszüzeket,    Dorottyát  gyö- 
nyörű testűvé  varázsolta  s  összeházasította  Opor- 
ral,  a  legdaliásabb  somogyi  ifjúval. 

Csokonait  Popé  Sándor  angol  költő  Fürt- 
rablás —  The  rape  of  the  Lock  —  című  öténekes 
komikus  eposza  vezette  a  Dorottya  megalkotásá- 
nak gondolatára.  A  Fürtrablás  hőse  a  gyönyörű 
Belinda,  akinek  levágott  hajfürtjét  egy  lord  elra- 
bolja. A  civakodás  gonosz  szelleme,  Umbriel,  fel- 
izgatja a  kedélyeket  s  Belinda  barátnői  élén  csa- 
tára száll.  Le  is  győzi  hajfürtje  elrablóját,  ki  őt 
nőül  veszi,  de  a  hajfürtöt  nem  kapja  vissza,  mi- 
vel azt  a  sylphek,  megdicsőítésül,  a  holdban  helye- 
zik el.  Eszerint  Belinda  esete  hasonlít  Dorottyáé- 
hoz :  mind  a  ketten  harcolnak  s  végül  férjhez 
mennek.  De  Belinda  ragyogó  szépségű,  bálványo- 
zott ifjú  leány  ;  Dorottya  a  férfiaktól  egyért elmü- 
leg  utált,  visszataszító  külsejű  aggszűz,  minden- 
kinek ne  vétsége.  Popé  hőskölteményében  a  harc 

csak  igen  röviden  van  elmondva,  Csokonai  a  furcsa  csatára  fordít  legtöbb  gon- 
dot ;  az  ütközet  ott  egyszerű  részlet,  itt  csattanója  a  költeménynek. 

Csokonai  Popétól  kölcsönözte  a  mű  eszméjét,  de  a  kidolgozásban  önállóan 
járt  el.  Meseszövése,  jellemrajzolása  és  korfestése  egyaránt  érdemes  a  dicséretre. 
Előadása  rendkívül  eleven,  nyelve  zamatos  magyarságú,  alexandrinusai  zeng- 
zetesek. Ez  a  furcsa  vitézi  versezet  a  megújhodás  korabeli  társadalom  eposza  ; 
a  maga  idejében  ritka  becsű  komikus  mű,  melynek  értékét  a  hellyel- 
közzel szembetűnő  módon  elhelyezett  ízléstelen  helyek  sem  tudják  kisebbíteni. 
Ami  trágárság  van  a  Dorottyában,  az  akkori  általános  műveltség  állapotából 
könnyen  megmagyarázható.  A  tanító  szerzetesrendek  iskolai  színielőadásain 
senki  sem  botránkozott  meg,  ha  szabadszájú  kifejezéseket  hallott  ;  a  Dorottya 
durvább  komikumú  részletein  is  jól  mulattak  az  egykorúak,  akiknek  annyi  víg 
órát  szerzett  a  költő  műve  felolvasásával. 

Csokonai,  mint  vígjátékíró,  szintén  figyelemreméltó  tehetséget  árult  el. 
Bessenyei  György  kísérletei  után  ő  az  első,  akit  dicsérettel  lehet  említeni. 
1793-ból  való  Tempefői  című,  ötfelvonásos  szatírái  játéka,  melynek  hősében 
magát  mintázta  azzal  a  szomorú  tanulsággal,  hogy  :  »az  is  bolond,  aki  poétává 

lesz  Magyarországban «.  A  cselekvény  bonyolítása  kuszált,  de  az  epizódok  ügye- 
sek. Különösen  jó  az  akkori  magyar  társadalom  jellegzetes  alakjainak  meg- 
rajzolása. Megjelenik  Kopóházy,  az  ebbarát  magyar  gavallér  ;  Tökkolopi,  a 
kártyahős  ;  Serteperti,  a  magyarokat  megvető  uracs.  Mindegyik  ezreket  költhet 
szórakozásai  kielégítésére,  de  a  magyar  irodalomra  egyik  sem  ad  egy  fillért  sem. 
Hasonló  jellegzetes  alakok  lépnek  fel  Csokonai  másik  vígjátékában,  a  Gerson 
du  Malheureuz  vagy  az  ördögi  mesterségekkel  találtatott  ifjú  című  kétfelvonásos- 
ban.  A  falusi  zsidó  és  a  magyar  cigány  e  darabban  szerepel  először  nagyobb 
hatással ;  itt  lép  fel  a  nagyevő,  nagyivó,  deák  mondásokkal,  magyar  rigmu- 
sokkal  kérkedő  iskolamester  ;  s  megjelenik  a  nyugalmazott  katonatiszt  is,  a 
későbbi  magyar  komédiák  kedvelt  alakja.  Özvegy  Karnyónéban  is  meglep  az 
akkori  magyar  élet  éles  megfigyelése.  Ez  a  háromfelvonásos  vígjáték  minden 
tekintetben  sikerültebb  mint  az  előbbiek.  Karnyóné,  a  szerelmes  természetű 
gazdag  özvegy  két  hozomány  vadásznak,  Tipptoppnak  és  Lipitlottynak  körme 
közé  kerül.  A  két  vetélytárs  elkeseredetten  küzd  egymás  ellen,  de  a  hiú  özvegy 
férje  váratlanul  megjön  a  francia  hadifogságból,  mire  véget  ér  az  idill.  Tipptopp 
elveszi  Boris  szolgálót,  Lipitlotty  hoppon  marad.  A  bohózatos  darabban  sok  a 
megokolatlanság  s  még  több  a  vaskos  komikum,  de  a  szembetűnő  kezdetleges- 
ségekért a  jól  sikerült  bohózati  alakok  egész  sora  kárpótol  bennünket.  Nagy 
kár,  hogy  ez  a  jeles  tehetségű  költő  idő  és  alkalom  hiánya  miatt  nem  fejlődhetett 
igazi  drámaíróvá.  A  magyar  színpad  egyik  leghivatottabb  munkását  vesztette 
el  benne. 

Jellemző  az  egykorú  írókra,  —  a  hangadókra  —  hogy  Csokonait  általában 
nem  tartották  művelt  költőnek,  sőt  még  csak  jó  poétának  sem.  Döbrentei  Gábor, 
az  Erdélyi  Múzeum  szerkesztője,  »rozsdás  ízlésű nek«  mondta  a  költő  talentumát 
s  verseiről  úgy  nyüatkozott,  hogy  alig  akad  köztük  egy-két  szép  darab.  Kölcsey 
Ferenc  is  keményen  Ítélkezett  a  szegény  poétáról.  Egy  ideig  még  az  a  balvéle- 
mény is  el  volt  terjedve  irodalomtörténetírásunkban,  hogy  Kazinczy  Ferenc 
sem  méltatta  kellőképen  Csokonai  tehetségét.  Ezt  a  vádat,  mely  ellen  a  nagy 
nyelvújító  nem  győzött  tiltakozni,  a  debreczeniek  terjesztették  országszerte. 
»Én  bizonyos  vagyok  benne,  —  így  nyilatkozott  Kazinczy  —  hogy  ha  meg- 
dicsőült barátom  az  árnyékok  országából  hozzánk  feltekinthetne,  kedvesebben 
fogadná  azt  az  áldozatot,  melyet  sírján  neki  én  nyújtottam,  mint  azokat  a  nya- 
valyás magasztalásokat,  melyek  által  némely  barátja  nem  őtet  tisztelte,  hanem 
magát  tette  nevetségessé. «  Kazinczy  Csokonai  némely  munkájáról  nyíltan  hir- 
dette, hogy  azokat  a  magyar  irodalom  fejlettségének  bármekkora  fokán  is  mindig 
csodálattal  olvassa  az  utókor,  bár  egyúttal  azt  sem  habozott  kimondani,  hogy 
Csokonai  egyes  műveiben  sok  a  darabosság.  Irt  ugyan  epigrammát  is  Csokonai 
ellen,  erre  nézve  azonban  felhozta  Boüeau-t,  aki  még  Corneille-t  is  megvesszőzte 
egyik  epigrammjában.  »Hol  itt  akár  Csokonainak,  akár  másnak  bántása  1  Ha 
énfelőlem  25  esztendő  múlva  ezután,  hogy  kidőlök,  így  fog  egy  újabb  recenzens 
szólani,  én  előre  megköszönöm  neki  kímélő  sanyarúságát.« 

Kazinczy  éveken  keresztül  buzgón  levelezett  Csokonaival,  aki  őt  nagyon 
szerette  és  mesterének  vallotta.  Midőn  Csokonai  meghalt,  verseit  —  részben 
megrostálva,  részben    javítva    —    szerette    volna  kiadni  és  életrajzát  megírni. 

Emiatt  ellenkezése  támadt  a  debreczeni  írókkal,  akik  szemére  hányták,  hogy 
feltolja  magát  Csokonai  kiadójának,  holott  ott  vannak  ők.  Kazinczynak  az 
volt  az  álláspontja,  hogy  a  meghalt  poéta  munkássága  nem  Debreczené,  hanem 
a  nemzeté  s  kiadására  annak  van  a  legtöbb  jussa,  aki  a  munkára  legalkalmasabb 
—  s  ki  az  Debreczenben  ?  De  a  debreczeniek  nem  nyugodtak.  Csakhamar  meg- 
indult az  úgynevezett  arkádiai  pör,  a  legkomikusabb  irodalmi  háborúk  egyike, 
mely  abból  eredt,  hogy  a  debreczeni  papok  és  tanárok  kifogásolták  a  széphalmi 
vezér  Csokonai-sírkőfeliratát  :  »Arkádiában  éltem  én  is«.  Kazinczy  azt  akarta, 
hogy  a  sírkő  vön  Csokonai  neve,  továbbá  születésének  és  halálának  éve  mellett 
csak  ez  az  egy  mondás  álljon,  mert  »jaj  azoknak  a  cifra  sírköveknek,  melyek 
hosszasan  magyarázzák  a  megholt  érdemeit «.  A  debreczeni  írók  felháborodtak 
e  sírfeliraton,  ök  t.  i.  azt  olvasták  Calepinusból  és  Barthélemy  Anacharsisából, 
hogy  Árkádia  földje  igen  derék  marhalegelő,  kivált  szamaraknak.  Tehát  Kazinczy 
Ferenc  —  így  okoskodtak  a  gyanakodó  atyafiak  —  ütést  akar  mérni  nemes 
Debreczen  városára,  sőt  talán  Csokonaira  is.  Hiába  magyarázgatta  Kazinczy, 
hogy  az  »Et  in  Arcadia  ego«  annyit  tesz,  mint  »Művész  valék,  s  boldogul  éltem 
a  művészi  szép  élet  szférájában «  —  bizonyításainak  és  példáinak  nem  akartak 
hitelt  adni.  A  debreczenieket  Árkádia  nem  Vergiliusra,  Poussinre  és  Schillerre 
emlékeztette,  mint  Kazinczyt ;  a  debreczenieknek  csak  az  forgott  az  eszében, 
hogy  jó  volna  már  határt  szabni  Kazinczy  sértegetéseinek.  Sértő  nyilatkoza- 
tokat tettek,  magánlevelekben  és  Kulcsár  István  ííjságában  szenvedélyes  hangon 
polemizáltak  s  Fazekas  Mihály,  a  Ludas  Matyi  szerzője,  goromba  hangú  levélben 
vonta  kérdőre  Debreczen  ellenségét.  Annyi  haszna  volt  a  civódásnak,  hogy  a 
szegény  költő  emlékkövére  begyült  néhány  forint  s  munkái  iránt  szélesebb  körű 
érdeklődést  ébresztettek. 

VIII.  FEJEZET. 

KISFALUDY  SÁNDOR 


'SOKONAI  Vitéz  Mihály  fellépésével  egyidőben  írta  első  verseit  a 
régi  magyar  nemesvilág  ünnepelt  költője  :  Kisfaludy  Sándor.  1772 
szeptember  27-én  született  a  zalamegyei  Sümegen.  Atyja  a  vagyonos 
középnemességhez  tartozott  s  büszkén  emlegette  a  híres  ősöket,  kik 
már  az  árpádházi  királyok  korában  becsületet  szereztek  a  Kisfaludy  névnek. 
Sándor  a  benedekrendiek  győri  főgimnáziumában  tanult,  a  filozófiát  Pozsony- 
ban végezte.  Ugyanitt  kezdte  a  jogot  is,  de  ettől  hamarosan  elment  a  kedve. 
Mint  katholikus  család  gyermeke,  szívesen  barátkozott  a.  pozsonyi  papnöven- 
dékekkel s  ezek  az  irodalompártoló  ifjak  erősen  hatottak  rá.  Megismerte  Páz- 
mányt, Zrínyit,  Gyöngyösit,  Bessenyeit,  Ányost,  Dugonicsot,  Virágot,  Kazin- 
czyt. Különösen  Kazinczy  hatott  rá.  Saját  vallomása  szerint  Kazinczy  írásaiból 
látta  legelőször,  hogy  magyar  nyelven  másképen  is  lehet  írni  mint  ahogyan  a 
biblia  és  a  régi  imádságos  könyvek  vannak  írva.  Ekkor  határozta  el,  hogy  költő 
lesz,  mindenekelőtt  drámaíró,  s  idegen  források  nyomán  készített  is  néhány  szín- 
darabot, de  ezek  a  gyermekes  próbálkozások  alig  voltak  egyebek  gyöngén  sike- 
rült iskolai  drámáknál. 

Szigorú  atyja  nem  volt  megelégedve  tanulásával.  Hazavitte,  kezébe  adott 
két  jogi  könyvet,  de  hasztalan.  A  fiú  inkább  katonának  állott  be.  1792  tavaszán 
kadét  lett  a  Sándor  Lipót  huszárezredben,  bajtársaival  a  székelyföldre  vonult 
s  nyolc  hónapot  töltött  a  szokatlan  környezetben.  Ekkor  váratlan  szerencse 
érte.  Zalamegye  ajánlatára  felvették  a  bécsi  magyar  királyi  testőrségbe  s  az 
ottani  művelt  élet  nagy  hatást  tett  lelkére.  Megtanult  franciául,  olasz  eredetiből 
fordította  Tassót,  barátkozott  a  bécsi  magyar  írókkal  s  a  legjobb  úton  volt, 
hogy  az  akkor  már  Biharmegyében  remetéskedő  Bessenyei  György  példáját 
kövesse.  De  1796  tavaszán  összezördült  felsőbbségével,  mire  felmentették  a 
testőri  szolgálattól  s  egy  milanói  ezredhez  tették  át  hadnagyi  ranggal.  Négy 
évig  szolgált  az  olasz,  svájci  és  német  harctéren,  részt  vett  több  véres  ütközet- 
ben, egy  ideig  francia  hadifogságban  élt,  de  minden  hányatása  mellett  sem 
feledkezett  meg  a  költészetről.  Vitézsége  jutalmául  főhadnaggyá  léptették  elő. 
1800-ban   kilépett   a   hadseregből.    Elunta   a   terhes   katonai   szolgálatot, 

KISFALUDY  S.  MUNKÁINAK  ELSÓ  ILLUSZTRÁCIÓI  (1807). 
1.  Kesergő  szerelem.  2.  Boldog  szerelem.  3.  Somló.  4.  Csobánc. 

a  honvágy  is  gyötörte,  visszavágyott  ősi  birtokára.  Egyéb  okai  is  voltak 
a  hazatérésre.  Néhány  évvel  előbb,  az  egyik  badacsonyi  szüreten,  megismer- 
kedett Szegedy  Rózával,  egy  gazdag  nemescsalád  gyermekével,  s  a  művelt 
leány  szívesen  fogadta  udvarlását,  utóbb  azonban  különböző  családi  csel- 
szövények  következtében  tartózkodóbb  lett.  Jóindulatú  közbenjárók  lassankint 
eloszlatták  a  félreértéseket,  s  mikor  Kisfaludy  hazajött,  oltárhoz  vezette  imá- 
dottját. Ez  időtől  kezdve  gazdaságának  és  írói  terveinek  élt.  Évei  meglehetős 
egyhangúságban  teltek,  csak  az  1809-iki  francia  támadás  zavarta  ki  családi  nyu- 


178.  kép.  Kisfaludy  szülőháza. 


galmából.  Mikor  a  Magyarország  felé  közeledő  napóleoni  hadak  ellen  lázas 
sietséggel  szervezték  a  magyar  nemesi  felkelést,  Kisfaludy  is  kardot  kötött  s 
mint  József  nádor  hadsegéde  sok  szolgálatot  tett  a  szomorú  végű  insurrectio 
ügyének.  Azontúl  keveset  törődött  a  közügyekkel.  Még  megyéje  közéletében 
sem  kívánt  szerepelni,  hanem  szülőföldjén  letelepedve  gazdálkodott  és  iro- 
gatott. 

Kisfaludy  Sándor  a  Himfy  Szerelmeinek  első  részével,  a  Kesergő  Szerelem- 
mel szerezte  meg  költői  hírnevét.  (1801.)  Huszonkilencéves  korában,  házassága, 
legelején  adta  ki,  kevéssel  azután,  hogy  kilépett  a  katonai  szolgálatból  s  meg- 
kezdette a  régi  magyar  földbirtokos  nemes  urak  egyszerű  életét.  A  munka  név 
nélkül  jelent  meg,  sőt  még  kiadója,  Péteri  Takács  József,  is  elhallgatta  nevét, 
mikor  a  verses  kötet  előszavában  felhívta  a  figyelmet  az  ismeretlen  dalnok 

szerencsés  tehetségére  s  a  becses  dalgyűjteményre,  mely  fényes  cáfolata  annak, 
mintha  a  magyar  nyelv  csak  a  véres  hadaknak  rettentő  ábrázolására  volna 
alkalmatos.  A  versgyűjtemény  huszonegy  rövid  éneket  és  kétszáz  azonos  vers- 
alkatú dalstrófát  nyújtott,  szabályos  csoportosítással  akként,  hogy  minden 
egyes  ének  után  tíz  dalstrófa  következett  ;  egyedül  az  utolsó  énekhez  nincsenek 
dalok  csatolva.  Lírai  regénynek  volna  mondható,  ha  valamivel  több  volna 
benne  az  elbeszélő  elem  ;  pusztán  csak  dalgyűjteménynek,  ha  a  mese  gyér  szálai 
némiképen  szerves  egységbe  nem  fűznék  az  énekeket  és  strófákat.  A  mese  min- 
den bonyolítás  nélküli,  azonkívül  befejezetlen.  Liza,  a  dölyfös  leány,  hidegen 
fordul  el  Himfytől,  mire  a  szerelmes  ifjú  a  háborúk  zajába  veti  magát  ;  sokáig 


179.  kép.  Gúnykép  Kisfaludy  Sándorról.  (Az  Ernst-múzeumból.) 

küzd  idegen  népek  között,  de  hiába,  mert  midőn  visszatér,  újból  meg  kell  győ- 
ződnie Liza  hűtlenségéről : 


A  titok  kinyilatkozott : 
Szeret,  —  de  nem  engemet ! 
Nem  érettem  sóhajtozott  — 
Fojtsd  meg,  óh  kín  !  szivemet ! 
Boldogtalan  indulatok, 
Melyek  létet  adatok, 


Emlők,  akik  tápláltatok, 

Nézzétek  itt  munkátok  ! 

Nyilj  meg,  oh  föld,  szakadj  rám,  ég ! 

E  pontban  itt  hadd  legyen  vég  ! 

S  te,  ki  megölsz,  vad  lélek  ! 

Légy  boldog  !  —  ha  nem  élek. 


A  közönség  elragadtatással  fogadta  a  kötetet.  A  szenvedélyes  hangú 
kis  dalok  rendkívül  tetszettek  ;  a  könnyen  gördülő  strófákat  széltére  szavalták. 
El  kell  ismerni,  hogy  a  Kesergő  Szerelem  az  érzelmi  leleménynek  és  a  lírai  kép- 
zeletnek meglepő  gazdagságát  mutatja.  Szín,  hangulat,  elevenség  van  minden 
részében  ;  nyelve  magyaros  s  mégis  könnyed  és  költői.  A  természet  képeit  az 
érzelmi  helyzetekhez  híven  s  különösen  gazdag  képzelőerő  vei  szemlélteti. 

A  Kesergő  Szerelem  második  kiadásához  már  hozzá  volt  csatol  va  a  Boldog 
Szerelem  is.  (1807.)  Himfy,  kit  egykor  tengerek,  hegyek,  hadak  választottak 
el  a  kegyetlen  kegyestől  ;  kinek  sem  tér,  sem  idő  nem  oszlatta  bánatát ;  ki  az 

elemek  harcaiban,  a  háború  borzalmaiban,  a  könyvek  forgatásában  hasztalan 
keresett  enyhülést :  most  örömmel  adja  tudtára  a  világnak,  hogy  szenvedései 
véget  értek   —   Liza  az  övé  ! 

Halljátok  !  kik  esmerétek 

Keserveit  éltemnek, 
Kik  szántatok  s  részt  vevétek 

Gyötrelmiben  szivemnek  : 
Örüljetek,  hív  barátok  ! 

Boldoggá  lett  éltemen, 
Áldássá  lőn  a  vad  átok, 

Mely  függ  vala  szivemen  ; 
Halljad  s  érezd  föld  s  levegő  ! 
Enyém  !  Enyém  örökre  ő  ! 

Hála,  Lizám,  szivednek  ! 

S-rsom  !  rendelésednek  ! 


Músám  te  !  ki  zokogással 

Töltéd  a  természetet, 
Töltsd  most  örcmkiáltással 

Napnyugotot,  keletet ! 
Patak  !  ittad  siralmimat  ? 

Most  örömöm  könnyét  idd  ! 
Zephir  !  hordtad  panaszimat  ? 

Most  örömöm  hangját  vidd  ! 
Ámor  látván  hívségemet ; 
Üdvezíté  szerelmemet : 

Azon  égbe  emele, 

Melyben  Psyche  van  vele. 


Más  a  világ  ábrázatja, 

Másként  látnak  szemeim  : 
Más  a  dolgok  fotyamatja, 

Más  hangúak  verseim ; 
Mások  éltem  erezeti, 

Más  alakja  testemnek, 
Mások  lelkem  repűleti, 

Más  eránya  létemnek  ; 
Más  most  egész  természetem, 
Mert  szeretek  s  szerettetem  ; 

Másként  jár  most  az  idő, 

Amióta  enyém  ő. 


Kisfaludy  Sándor  Petrarca  tanítványa.  Petrarcát  nagyon  szerette  ;  sőt 
eszméit,  hasonlatait,  szóképeit  és  szóalakzatait  fel  is  használta  a  Himfy  Szerel- 
meiben. Annyira  belemélyedt  Petrarca  olvasásába,  hogy  észre  sem  vette,  midőn 
dalaiban  a  halhatatlan  olasz  lírikus  strófái  csúsztak  tolla  alá.  Öntudatlanul 
utánozta  Petrarcát,  öntudatlanul  másolta  erényeit  és  hibáit,  éppen  úgy  amint 
tudtán  kívül  kölcsönzött  más  idegen  költők  műveiből.  Ma  is  meglévő  olvasmány- 
kivonatai mutatják,  hogy  feltűnően  sok  olasz,  francia  és  német  munkát  olva- 
sott, s  mivel  szépirodalmi  olvasmányai  hatásától  nehezen  tudott  szabadulni, 
nem  csodálható,  hogy  az  összehasonlító  irodalomtörténeti  kutatás  igen  sok  ide- 
gen eredetű  helyet  mutatott  ki  verses  munkáiból.  Még  a  Himfy-strófát  is  Petrarca 
szonettéinek  nyomán  alkotta  meg  ;  még  hangulata  is  olyan  mint  Petrarcáé. 
Sőt  szívük  szerelme,  hölgyük  is  egyforma  :  imádott  büszke  lény,  azonos  testi- 
lelki szépségekkel.  Kisfaludy  Petrarca  nélkül  jóval  kisebb  volna  :  erőtlenebb, 
színtelenebb,  kevesebbet  érő.  Költő  volna  Petrarca  nélkül  is,  de  egészen  más  költő. 
Ma  már  az  is  bizonyos,  hogy  a  Kesergő  Szerelem  dalai  nem  a  Szegedy 
Róza  iránt  érzett  szerelemből  fakadtak.  Kisfaludy  később,  mikor  már  boldog 
férj  volt,  felesége  alakjához  csatolta  strófáit,  de  eredetileg  nem  hozzá  intézte 
a  kesergő  szerelmi  vallomásokat.  Mikor  eltették  Bécsből  s  ezredével  városról 
városra  vonult,  egyik  pihenőhelyén  szenvedélyes  szerelemre  gyúlt  Pepi  grófné 
iránt.  A  klagenfurti  német  grófné  ihlette  a  csélcsap  katonatisztet  s  Szegedy 
Róza  alakja  csak  halványan  merült  fel  fantáziájában.  Mikor  később  hazatért, 
bajos  lett  volna  dicsekednie  régi  viszonyával,  s  családi  békéje  kedvéért  öröm- 
mel tette  meg  szerelmesének  feleségét,  a  halovány  arcú,  kék  szemű,  rideg  Szegedy 
Rózát. 

A  Himfy  Szerelmeinek  sikerei  után  legnagyobb  kedvvel  a  történeti 
regeköltészetet  művelte.  1807-ben  lépett  fel  három  regéjével,  a  Csobánc- 
cal, Tátikával  és  Somlóval,  melyek  egyúttal  legjobb  enemű  darabjai.  A  húszas 
években  megjelent  regéi  közül  csak  a  Gyula  szerelme  és  Dobozi  Mihály  érdemel 
figyelmet  ;  a  harmincas  évek  termése  között  pedig  már  egy  sincsen,  melyről 
elismeréssel  lehetne  nyilatkozni.  A  későbbiek  halvány  másolatai  az  elsőknek. 
Kisfaludy  regéi  a  magyar  nemesség  dicsőítését  célozzák,  hősei  a  kiváltságos 
földbirtokos  osztály  tagjainak  sorából  kerülnek  ki.  Hőseik  is  azonosak  :  a  büszke 
apa,  a  szenvedő  dalia,  az  elhervadó  leány  s  a  szerelmi  boldogságot  feldúló 
cselszövő. 

Ülj  mellém  a  kandallóhoz  ! 

Fel  van  szítva  melege  ; 
Csobáncvárról,  édes  kedves, 

lm  !  halljad,  egy  agg  rege  : 
Múlt  szüretkor  Badacsonyon 

Ezt  Múzsámtól  vettem  én, 
Egykor  midőn  magam  bolygék 

A  hegy  szirtes  tetején. 


Sok  történt  ott,  amióta 

E  pompás  hegy  földébe 
Szőllő  s  gyümölcs  ültetődvén 

A  vadonnak  helyébe, 
Esztendőnként  sok  úri  nép 

Gyűl  oda  a  szüretre  ; 
László  s  Rózsa  szerelmek  is 

Ott  kelt  e  bús  esetre. 


így  kezdi  a  költő  legelső  regéjét,  a  Csobáncot,-  mely  mintául  szolgált  leg- 
kedveltebb regéinek.  A  szép  Rózsa  Gyulafinak  volt  a  lánya  ;  »dicsőséges«  hölgy, 
akit  minden  férfi  bálványozott.  Dunán 
s  Tiszán  innen  és  túl  nem  akadt  hozzá 
hasonló.  Szép  volt  és  »kellemes,  felsé- 
ges, kegjres,  jó«.  De  mit  ért  minden 
szépsége,  ha  vőlegénye,  László,  csatába 
ment  Mátyás  király  hadaival.  László  is 
szép  volt,  emellett  jó,  vitéz,  gyönyörű 
termetű,  előkelő  származású,  gazdag, 
erős  lelkű,  értelmes,  nemes  szívű  stb. 
Mikor  hírét  vette,  hogy  a  török  be- 
nyomult az  országba,  azonnal  lóra  pat- 
tant s  Bátor i  hadaival  a  délvidékre 
ment.  Azóta  hírt  sem  adott  magáról, 
hiába  omoltak  Rózsa  könnyei.  Egyszer 
csak  halálhírét  hozták.  Egy  jövevény 
katona  érkezett  Csobáncra  s  elhozta 
László  utolsó  kívánságát  :  a  haldokló 
vitéz  azt  üzente  szerelmesének,  hogy 
menjen  férjhez  az  ő  legkedvesebb  ba- 
rátjához, Varjas  Andráshoz.  Ha  Rózsa  tudta  volna,  hogy  ez  a  hír  hazugság ! 
László  még  élt,  semmi  baja  sem  volt,  csak  nem  írhatott  levelet  és  távollétét  a 
gaz  Varjas  arra  akarta  felhasználni,  hogy  megszerzi  Rózsa  kezét  és  Csobáncot. 
Álnok  terve  nem  sikerült,  mert  a  hűséges  leány  tudni  sem  akart  másról.  Elher- 
vadt, mint  a  liliomszál.  Közben  László  is  megérkezett  Budára  s  hazafelé  vág- 
tatott, de  különböző  baljós  jelek  figyelmeztették  a  közeledő  veszedelemre  :  egy 
nyúl  keresztülillant  az  úton,  a  sziklák  közt  egy  bagoly  huhogott,  Csobánc  vár 
harangja  szomorúan  kongott.  László  megkérdezte  egy  paraszttól,  hogy  miért 
szól  a  harang.  A  paraszt  szomorúan  válaszolt  : 

>>Dicsértessék  az  Úristen  ! 

Kisasszonyunk  vivődik 
Tegnap  óta  a  halállal, 

Mondják,  szörnyen  kínlódik  ! 
Bár  az  Isten  megtartaná  ! 

Mert  igen  szép  s  igen  jó  ; 
Régen  beteg,  lelkéért  ez 

A  harmadik  harangszó. « 


S  mintha  ezer  kardot  döftek 

Volna  László  szivébe, 
Elbődüle  ;  minden  vére 

Visszaszaladt  keblébe  ; 
S  mint  a  nyíl  a  várban  termett, 

Lova  eldűlt  alatta, 
De  hajh,  Rózsát  László  elöl 

A  halál  elragadta. 

Némelyik  regében  van  lírai  szépség,  de  epikai  kiválóság  alig  akad  bennök. 
Mélabús  románcok  egyszerű  mesével.  Hősei  helyett  Himfy  beszél,  az  a  Himfy, 
aki  nemcsak  a  maga  érzelmeit  szereti  elzengeni,  hanem  szívesen  felhasználja 
külföldi  olvasmányait  is.  Nemcsak  a  maga  képzeletéből  merít,  hanem  idegen 
forrásokból  is,  elsősorban  Veit  Weber  lovaghistóriáiból,  melyeket  nagy  élve- 
zettel olvasott.  Látszatra  Csobánc,  Tátika,  Somló,  Szigliget,  Badacsony  s  a 
többi  balatonmelléki  váromladékok  köré  fűzi  lírai-epikai  strófáit ;  valójában 
a  külföldi  romantikus  elbeszélésektől  megtermékenyítve,  a  maga  képzeletéből 
alkot  különböző  érzelmes  mondákat.  Ezek  a  »regék«,  melyekből  a  korrajz, 
jellemfestés,  érdekes  meseszövés,  költői  elhitetés,  művészi  finomság  egyaránt 
hiányzott,  a  inaguk  idejében  rendkívül  tetszettek.  Sőt  a  fejlettebb  ízlésű  mű- 
bírálók között  is  akadtak  olyanok,  akik  a  Regéket  többre  becsülték  a  Himfy 
Szerelmeinél ;  éppen  úgy  mint  voltak  olyanok,  akik  azt  hirdették,  hogy  a 
Boldog  Szerelem  többet  ér   mint  a  Kesergő  Szerelem. 

»Kész  volnék  poroszló  lenni  a  magyar  nyelv  mellett  és  mindazokat  kikor- 
bácsolni Hazámból,  kik  a  magyar  levegővel  és  kenyérrel  örömest  élnek  és  magya- 
rul tudni  még  sem  akarnak«  :  ez  a  hazafias  lelkesedés,  a  magyar  nyelv  fejleszté- 
sének szükségérzete  még  a  drámaírásra  is  rávitte  Kisfaludyt.  Három  történeti 
szomorújátéka  s  három  társadalmi  vígjátéka  érdekes  képet  adnak  egyénisé- 
géről. Elsősorban  azért  írt,  hogy  a  hazafiságot  terjessze  s  kimutassa,  mennyi 
erény  és  nagyság  van  a  magyar  nemességben.  Egyik-másik  darabja  mintha 
kizárólag  azt  a  célt  szolgálná,  hogy  égre-földre  magasztalja  a  magyar  nemes- 
séget. S  ha  még  ügyesen  tömjénezne  ! 

Egyik  ötfelvonásos,  jambusos  szomorújátékának,  Az  emberszívnek  örvényei 
címűnek,  az  az  alapeszméje,  hogy  a  magyar  nemesember  magyar  nemesleányt 
vegyen  nőül,  különben  megbűnhődik.  Egyik  hősét  a  másik  után  kergeti  halálba 
amiatt,  mert  Maróthy  Kálmán,  a  Nagy  Lajos  korabeli  várúr,  olasz  nőt  vett 
feleségül.  Morál : 

Ha  párosodni  fogsz  —  akármikor  — 

Párodban  elvegyed  hazádat  is ; 

Mert  aki  külföldit  vészen,  — 

Egészen  otthon  nem  lehet  soha. 

Egy  másik  helyen  : 

Átkomat  hagyom 
Minden  magyarnak,  aki  nem  magyart  szeret. 

Az  ilyen  tanítások  nem  nyerték  meg  a  szabadelvű  ifjabb  költői  nemzedék 
tetszését.  »Az  emberszívnek  örvényeiben  a  képzelet,  cselekedetek,  az  ízlés,  a  neme- 
sebb lelki  morál  sértve  vagyon.  A  buta  magyarnak,  ki  olvas  és  nem  gondol, 
tetszhetik  ;  a  józan  ész  lehetetlen,  hogy  megnyugvást  találjon  oly  érzéseken«, 
írja  Kisfaludy  Károly.  Néhány  ügyes  dikció  nem  tehet  jóvá  olyan  darabot, 
melyben  a  hősök  jambusos  szavalata  folyton  bukdácsol  s  ahol  »fesz  és  pöf« 
pótolja  a  drámai  erőt.  A  hősök  ügyetlen  mozgása  különösen  feltűnik.  Az  egyik 
szereplő  kilép  a  színpadról,  utána  ugyanott  fellép  a  másik  s  előadja  mondó- 
káját ;  távozása  után  ismét  jön  az  előbbi  s  hosszas  magánbeszéde  után  kimegy 

a  színről,  hogy  helyet  engedjen  két  másik  szereplőnek,  akik  között  megismét- 
lődik a  magukramaradás  szcénája. 

Kisfaludy  Sándornak  nemcsak  a  történeti  drámában  vannak  lehetetlen 
alakjai,  hanem  a  társadalmi  vígjátékban  is.  Itt  van  »sikerültebb«  darab- 
jainak egyike  :  A  lelkes  magyar  leány.  Bodonyi  Liza  elfordul  jegyesétől,  mert 
ez  nem  akar  részt  venni  az  1809-es  nemesi  fölkelésben  ;  a  lelkes  magyar  leány 
egy  hazafias  esküdthöz  megy  feleségül,  mert  ez  szívesen  csatlakozik  fölkelő 
nemestársaihoz.  A  darab  alapeszméje  az, 
hogy  Magyarországon  csak  a  magyar  s 
csak  a  nemes  nevezhető  igazi  embernek. 
A  Dárday  Mzban  az  öreg  Dárday  hal- 
lani sem  akar  arról,  hogy  rokonságba  ke- 
rüljön a  Lamarinecsaláddal,  mivel  ez  se 
nem  magyar,  se  nem  nemes  ;  később  azon  - 
ban  kiderül  a  Lamarine-ok  magyar  ne- 
mes származása,  mire  minden  rendbe  jő. 
Itt  is  ki  van  élezve,  müyen  tolakodó  arcát- 
lanság az,  ha  egy  nem  nemes  férfi  felesé- 
gül akar  venni  egy  nemesleányt  s  ezzel 
meg  akar  fertőzni  egy  tisztességes  úri  csa- 
ládot. Ez  a  kirívó  célzatosság  valóságos 
reakcionárius  iránydrámákká  teszi  Kis- 
faludy »magyar  nemesházi  rajzolatait«. 

Mint  rövidlátó,  szűkkeblű,  dölyfös 
hősei  :  olyan  volt  maga  a  költő  is.  Ke- 
vély, merev,  elő'téletes.  Magáról  túlsá- 
gosan sokat  tartott.  Hitte,  hogy  a  ma- 
gyar költészetben  korszakot  teremtett  s 
a  szerelemről  és  hazafiságról  úgy  éne- 
kelt, mint  eddig  kevés  magyar.  S  mivel 
Kazinczy  Ferenc  nem  volt  hajlandó  első- 
ségét elismerni,  gyűlölködve  támadta  min- 
den alkalommal  a  széphalmi  vezért. 

Költői  babérai,  vagyonszerző  sikerei  nem  tették  boldoggá.  »Szép  birtokot 
adott  az  Isten  ;  s  megtagadta,  ami  még  a  vadnak  is  legédesebb  öröm  :  nincs 
gyermekem  !«  Gyermektelen  házassága  keserítette  legjobban.  S  midőn  Szegedy 
Róza  halála  után  öreg  korában  másodszor  is  megnősült  s  második  nejét  is  elte- 
mette anélkül,  hogy  a  fiatal  asszony  gyermekkel  ajándékozta  volna  meg,  kedélye 
még  komorabb  lett.  1844  október  28-án  halt  meg  szülőföldén,  abban  a  sümegi 
házban,  ahol  hetvenkét  év  előtt  napvilágot  látott.  Még  azt  is  meg  kellett  érnie, 
hogy  az  ö  kedves  nemesi  Magyarországa  új  utakra  tért  s  Deák  Ferenc  és 
Kossuth  Lajos  vezetése  mellett  a  szabadelvű   eszmék  győzelmét  kereste. 

DEÁKOS  ISKOLA  nagy  hatást  tett  az  egykoruakra.  1777-től  kezdve 
egymásután  léptek  fel  a  latin-görög  irány  művelői  s  huszonöt  év 
leforgása  alatt  jelentékeny  népszerűséget  szereztek  még  azok  köré- 
ben is,  akik  nem  voltak  hívei  a  deákos  törekvéseknek.  Költőink 
szívesen  olvasgatták  a  római  és  hellén  remekírókat  s  csekély  kivétellel  sorra 
megpróbálkoztak  az  antik  méretű  verseléssel.  Még  Pálóczi  Horváth  Ádám  és 
Kisfaludy  Sándor  is  készítettek  néhány  rímtelen  időmértékes  költeményt.  A  diva- 
tos verselő  mód  lényegesen  hozzájárult  a  nyelv  fejlesztéséhez  ;  az  erősen  meg- 
kötött metrumok  tömörebbé  tették  a  költői  előadást.  Ügy  látszott,  hogy  Virág 
Benedek  munkássága  a  tetőpontot  jelöli  ez  irány  kialakulásában,  amikor  hirtelen 
híre  ment  egy  új  költőnek,  a  legnagyobb  deákosnak.  1803  után  Kazinczy  Ferenc 
és  Kis  János  leveleiből  minden  érdeklődő  megtudhatta  a  ritka  eseményt.  Túl 
a  Dunán  új  tehetség  tűnt  fel :  nagyobb  az  eddigieknél.  Lírikus,  aki  csakhamar 
túlszárnyalta  valamennyi  deákos  elődét. 

A  nevezetes  költő,  Berzsenyi  Dániel,  1776  május  7-én  született  Vasmegye 
egyik  kis  községében,  Egyházashetyén.  Tehetős,  régi  nemes  nemzetsége  rokoni 
összeköttetésben  állott  a  Dunántúl  legelőkelőbb  családaival.  Atyja  későn  fogta 
tanulásra  s  korán  vette  ki  az  iskolából,  hogy  a  gazdálkodásban  segítségére  legyen. 
A  szilaj  fiú  sok  csínyt  követett  el,a  dunántúli  evangélikusok  soproni  líceumában, 
de  otthon  megjavult,  megkomolyodott.  Csak  éppen  atyjával  nem  tudták  egy- 
mást megérteni.  Végre  is,  hogy  a  szülői  házból  menekedhessek,  megnősült  s  egy 
kemenesaljai  kis  faluban,  Sömjénben,  majd  Nemesdömölkön  gazdálkodott 
éveken  keresztül.  Nappal  a  földmívelés  gondjai  kötötték  le,  éjjel  buzgón  olvasta 
kedves  latin  költőit.  Titokban  maga  is  megpróbált  verselni,  de  kísérleteit  gon- 
dosan elzárta.  Még  legjobb  barátai  előtt  is  félve  rejtegette  kéziratait.  Ekkor 
történt,  hogy  Kis  János  evangélikus  lelkész,  korának  egyik  legtermékenyebb 
írója,  aki  közelében  lakott,  véletlenül  olyankor  ment  hozzá  látogatóba,  amikor 
éppen  verseivel  volt  elfoglalva.  A  meglepett  költő  kénytelen  volt  elárulni  féltve 
őrzött  titkát.  Kis  János  bámulva  olvasta  verseit  s  érdekes  felfedezéséről  mindjárt 

levelet  írt  Kazinczy  Ferencnek.  Kazinczy  kitörő  örömmel  üdvözölte  s  magasz- 
talásokkal  halmozta  el  a  szokatlan  erejű  versek  szerzőjét.  »Én  csendes  gyönyörű- 
séggel nézem  messzin en  —  írta  Kis  Jánoshoz  1803  április  6-án  —  azt  a  gyönyörű 
hajnallatot,  melyet  egünkön  az  a  szép  Phosphorus  —  Berzsenyi  —  terjeszt  .  .  . 
Mondjad  néki,  hogy  őtet  szeretem. « 

Berzsenyi  eleinte  hallani  sem  akart  a  nyilvános  fellépésről,  de  Kazinczy 
levelei  meggyőzték  arról,  hogy  húzódozása  nem  válik  hasznára  az  irodalom 
ügyének.  így  jelentek  meg  versei  1813  tavaszán.  A  kiadás  költségeit  a  pesti, 
székesfehérvári  és  zágrábi  katholikus  papnövendékek  adták  össze,  akiket  Kazinczy 
lelkesített  fel  e  nem  közönséges  áldozatra.  A  széphalmi  mester  az  egész  ország- 
ban elterjesztette  Berzsenyi  hírét.  Levelei  tele  voltak  a  nagy  ódaköltő  dicsére- 


183.  kép.  Berzsenyi  Dániel  szülőháza. 


tével.  A  közönség  igazat  adott  Kazinczynak  s  elragadtatással  olvasta  a  nagy- 
hírű verses  kötetet. 

Berzsenyi  ifjúkori  műveiben  kevés  az  önállóság.  Schiller,  Salis,  Bürger, 
de  különösen  Matthisson  hatása  alatt  kezdett  a  versíráshoz  ;  s  ezeknek  a  divatos 
német  költőknek  hatása  lépten-nyomon  felbukkan  régebbi  kísérleteiben.  A 
magyarok  közül  Kazinczy  Ferenc,  Kis  János,  Szent jóbi  Szabó  László  és  Pálóczi 
Horváth  Ádám  költeményeit  olvasgatta.  De  midőn  belemélyedt  Virág  Benedek 
és  Horatius  munkáiba,  váratlan  átalakuláson  ment  át.  Magára  eszmélt  s  az 
óklasszikai  magyar  költészet  összes  eddigi  eredményeit  lelkébe  olvasztván, 
a  tökély  magas  fokára  fejlesztette  a  deákos  irányú  ódaköltést. 

Az  óklasszikai  formájú  ódának  ő  a  legnagyobb  mestere  irodalmunkban. 
Nincs  magyar  költő,  aki  az  antik  lírai  versformákban  felül  tudná  haladni,  ódái- 
ban ragyogó  képek  és  elragadó  gondolatok  váltogatják  egymást.  Strófáit  lángoló 
hév  és  ritka  nyelvi  erő  hatja  át.  Különqsen  hazafias  ódái  lepnék  meg  merész 
szárnyalásukkal  és  fényes  dikciójukkal.  Hogyne  olvasták  volna  kortársai  áhí- 
tatosan és  megrendülve  azt  a  kesergő  szózatot  és  azokat  a  hatalmas  intelmeket, 
melyeket  a  nagyerejű  ősök  korcs  unokáihoz,   A  magyarokhoz,  intézett : 

Romlásnak  indult  hajdan  erős  magyar  ! 
Nem  látod,  Árpád  vére  miként  fajúi  ? 
Nem  látod  a  boszús  egeknek 
Ostorait  nyomorult  hazádon  ? 

Nyolc  századoknak  vérzivatarja  közt 
Rongált  Budának  tornyai  állanak, 
Ámbár  ezerszer  vak  tüzedben 
Véreidet,  magadat  tiportad. 

Elszórja,   hidd  el,   mostani   veszni   tért 
Erkölcsöd  :  undok  vipera  fajzatok 
Dúlják  fel  a  várt,  mely  sok  ádáz 
Ostromokat  mosolyogva  nézett. 

Nem  ronthatott  el  tégedet  egykoron 
A  vad  tatár  khán  xerxesi  tábora, 
S  világot  ostromló  töröknek 
Napkeletet  leverő  hatalma  ; 

Nem  fojthatott  meg  Zápolya  öldöklő 
Századja  s  titkos  gyilkosaid  keze, 
A  szent  rokon   vérben   füresztő 
Visszavonás  tüze  közt  megálltál : 

Mert  régi  erkölcs,  spártai  férfikar 
Küzdött  s  vezérlett  fergetegid  között, 
Birkózva  győztél  s  Herculesként 
Ércbuzogány  rezegett  kezedben. 

Most  lassú  méreg,  lassú  halál  emészt ; 
Nézd  :  a  kevély  tölgy,  melyet  az  északi 
Szélvész  le  nem  dönt,   benne   termő 
Férgek  erős  gyökerét  megőrlik, 


S  egy  gyenge  széltől  földre  teríttetik  ! 
így  minden  ország  támasza,  talpköve 
A  tiszta  erkölcs,  mely  ha  megvesz, 
Róma  ledől  s  rabigába  görbed. 

Mi  a  magyar  most  ?  —  Rút  svbarita  váz, 
Letépte  fényes  nemzeti  bélyegét, 
S  hazája  feldúlt  védfalából 
Rak  palotát  heverő  helyének ; 

Elődeinknek   bajnoki   köntösét 
S  nyelvét  megunván,  rút  idegent  cserélt ; 
A  nemzet  őrlelkét  tapodja  ; 

Gyermeki  báb  puha  szíve  tárgya. 

Oh  !  más  magyar  kar  mennyköve  villogott 
Atilla  véres  harcai  közt,  midőn 
A  fél  világgal  szembe  szállott 
Nemzeteket  tapodó  haragja. 

Más  néppel  ontott  bajnoki  vért  hazánk 
Szerzője  Árpád,  a  Duna  partjain, 
Oh,  más  magyarral  verte  vissza 
Nagy  Hunyadink  Mahomed  hatalmát ! 

De  jaj,  csak  így  jár  minden  az  ég  alatt ! 
Forgó  viszontság  járma  alatt  nyögünk, 
Tündér  szerencsénk  kénye  hány-vet, 
Játszva  emel  s  mosolyogva  ver  le. 

Felforgat  a  nagy  századok  érckeze 
Mindent :  ledőlt  már  a  nemes  Ilion, 
A  büszke  Karthágó  hatalma, 
Róma  s  erős  Babylon  leomlott. 


Berzsenyi  elkeseredve  ostorozta  a  magyar  nemesség  elkorcsosodását, 
igaz  örömmel  ünnepelte  nemzete  derék  férfiait  s  elszántan  emelt  szót  a  régi 
nemesi  jogrend  védelmére.  Odaadó  híve  volt  a  magyar  király  személyének, 
lelkes  szószólója  a  magyar  nemesség  előjogainak.  Túlságosan  konzervatív  állás- 
pontja nem  egyszer  szűk  látókörűvé,  sőt  igazságtalanná  tette  azokkal  szemben, 
kik  a  rendi  alkotmány  sáncain  kívül  estek.  Szívből  gyűlölte  a  nemesség  kivált- 
ságainak bírálóit.  Fellobbant,  ha  a  jobbágyság  sanyarú  helyzetét  emlegették. 
Irtózott  attól  a  gondolattól,  hogy  a  földbirtokos  nemesúr  és  a  földmívelő  paraszt- 
ember valamikor  egy  nagy  nemzeti  közösségbe  olvadjon.  A  kiváltságos  nemesi 
osztály  lantosa  volt  s  az  ősi  alkotmány  rendíthetetlen  híve. 

Mint  költő  Horatius  tanítványa.  »ö  meg  lőn  igézve  Horác  által  —  írja 
Erdélyi  János  —  mint  a  mese  hőse,  ki  a  varázskörből  nem  szabadulhat.  Hasonló- 
kép beteljesedett  rajta,  mi  néha  álmunkban  fog  elő,  hogy  magunk  lábán  nem 
bírunk  járni,  hanem  röpülni  igen.«  Tagadhatatlan,  hogy  legtöbb  szép  ódája 
Horatiusra  emlékeztet.  Gondolatai,  képei,  hasonlatai,  verselése  Róma  nagy 
költőjének  szebb  darabjait  visszhangozzák.  Magyar  vonatkozásokkal  átszőtt 
ókori  költemények  ezek  ;  fájdalom,  nagy  részükben  igazán  csak  magyar  nyelvük 
miatt  a  mieink.  Lapszámra  lehetne  idézni  a  párhuzamokat.  Még  legnemzetib- 

beknek  látszó  ódáiból  is  ki-kivillannak  Horatius  eszméi  és  költői  ékítményei. 
Egészen  beleélte  magát  az  ókori  világba.  Akadnak  strófái,  melyek  annyira 
tele  vannak  tűzdelve  antik  nevekkel,  hogy  megértésük  még  a  képzettebb  klasz- 
szikus  filológusoknak  is  elég  dolgot  ad,  pedig  egy  magyar  költő  elvégre  is  nem  a 
latin-görög  nyelvtudósok  számára  dolgozik.  Ami  helyén  volt  Augustus  birodal- 
mában Krisztus  születése  táján,  nem  felelt  meg  Szent  István  maradékai  között 
ezernyolcszáz  esztendő  múlva.  Ne  gondoljuk,  hogy  Berzsenyi  kortársai,  ha 
tudtak  is  latinul,  talán  sokkal  jobban  ismerték  az  ókori  világot  mint  a  mai  kor 
gyermekei.  A  művelt  embereknek  akkor  is  csak  igen  kis  csoportja  hatolt  bele 
a  régi  Hellas  és  régi   Róma  szellemébe.   Berzsenyi  hitregetani  vonatkozásait 

184.  kép.  Berzsenyi  kézirata. 

elejétől  kezdve  magyarázni  kellett  s  még  így  is  tetemes  helye  maradt  homály- 
ban. Bizonyos,  hogy  ő  nélkülözhetetlen  szükségét  érezte  Horatius  segítségének, 
de  azért  hiba  volt  teljesen  elmerülni  az  ókori  hősök  neveinek  tengerébe. 

A  kortársak  jó  ideig  versenyezve  magasztalták  a  költői,  aki  somogy- 
megyei,  niklai  jószágán  csendes  visszavonulásban  folytatta  régi,  megszokott 
életmódját.  Körülbelül  ezerkétszáz  hold  jó  földje  volt,  gazdag  baromállománya, 
értékes  ménese,  de  azért  szalmával  födött  viskóban  lakott  s  óvakodott  minden 
fölösleges  kiadástól.  Nagyobb  záporok  idején  az  eső  becsurgott  szobájába.  Ezért 
ismerősei  gyakran  megszólták  :  hasztalan,  mert  minden  örömét  vagyona  gyara- 
pításában lelte.  Elvonultan  élt  nejével  és  gyermekeivel  két  kicsiny  szobában. 
Eelesége,  az  egyszerű,  jámbor  nő,  aki  férjhez  menet  ele  idején  mindössze  tizen- 
négyesztendős volt,  nem  sokat  adott  a  poézisre,  sőt  nem  egyszer  bos-zankodva 
szemlélte  ura  irogatását.  Mivel  Berzsenyi  napközben  örökösen  jobbágyai  után 

185.  kép.  Berzsenyi  Dániel. 


látott  s  csak  este  ért  rá,  hogy  egy-két  óráig  dolgozzék,  a  takarékos  asszony 
panaszokban  tört  ki  ellene,  szemére  hányva  a  gyertya  haszontalan  pocsékolását. 

Jellemző  kép  az  egyszerű  erkölcsű,  régi 
magyar  nemesvilágból.  A  költő  nyugodtan 
hallgatta  a  haragos  családanya  zúgolódá- 
sát s  csendes  megelégedéssel  írta  tovább 
verseit. 

Egyszer-egyszer  felrándult  a  fővá- 
rosba. Kazinczy  pesti  barátai  kitörő  öröm- 
mel fogadták,  de  ő  nem  törődött  a  köréje 
sereglett  vidám  írókkal.  Ujjongó  tisztelői 
figyelmét  —  akaratán  kívül  —  érdesség- 
gel  viszonozta.  »Ez  az  oly  érdemes  bará- 
tunk —  írja  Vitkovics  Mihály  Kazinczy 
Ferencnek  (1813.)  —  igen  elszokott  az  em- 
berektől és  minden  gyönyörűsége,  amint 
szavából,  viseletéből  kitetszik,  a  maga- 
nosság.  Az  ő  szép  munkái  és  külsője  között 
ég-föld  a  külömbség.«  Pesten  egy  zárkó- 
zott gazdaember  benyomását  tette.  Feszes 
magatartása,  szótlan  közömbössége,  falu- 
sias  csiszolatlansága  kellemetlenül   hatottak   barátaira. 

Annál  jobban  dicsérték  költeményeit.  Azt  vallották,  amit  Kazinczy  : 
»Üjabb  poétáink  között  egy  sincs,  aki  Berzsenyit  utolérje«.  Képzelhetni  a  maga 
értékére  sokat  adó  költő  kétségbeesését  és  felháborodását,  midőn  1817-ben,  a 
Tudományos  Gyűjtemény  hasábjain,  váratlanul  megjelent  Kölcsey  Ferenc 
bírálata,  mely  itt-ott  nagyon  kesernyés  észrevételeket  tett  az  ünnepelt  férfiú 
ódáira.  Kölcsey  elismerte,  hogy  Berzsenyi  munkáin  fenség,  kellem,  erő,  báj 
ömlik  el  s  magasan  szárnyaló  költeményeiért  örökkön  élni  fog  nemzete  emlé- 
kezetében, de  egyúttal  kiemelte,  mennyire  fel  van  virágozva  stílusa  s  mennyire 
exaltáltak  kifejezései.  Csupa  fantázia,  csupa  érzés,  csupa  ifjúi  lángolás  s  emellett 
az  üres  képek  és  értelmetlen  szólamok  raja.  Érzelembőség  és  gondolatismétlések. 
A  kemény  bírálat  mód  nélkül  felbőszítette  Berzsenyit.  Irigy  lelkű  támadást, 
oktalan  lealacsonyítást  látott  Kölcsey  cikkében.  Ügy  érezte,  hogy  meg  van 
gyalázva  az  egész  nemzet  előtt.  Elhidegülve  fordult  el  eddigi  irodalmi  körétől 
s  dúlt  kedéllyel  mélyedt  az  akkori  ismertebb  esztétikai  munkák  tanulmányo- 
zásába, hogy  minél  alaposabban  felelhessen  »ocsmány  karakterű «  bírálójának. 
Évek  multak,  míg  észrevételeit  —  viszonválaszát  —  közzétette.  (1825.)  Több 
értekezésben  iparkodott  bebizonyítani  álláspontjának  s  költészete  feltűnőbb 
sajátságainak  helyességét,  anélkül  azonban  hogy  Kölcseyt,  aki  ismételten 
felszólalt  nézetei  ellen,  sikeresen  tudta  volna  cáfolni.  Az  áldatlan  irodalmi  harc- 
nak sírig  tartó,  engesztelhetetlen  harag  lett  a  vége. 

Berzsenyi  1836  február  24-én  halt  meg  Niklán.  Utolsó  éveiben  megvolt 
az  az  öröme,  hogy  a  M.  Tud.  Akadémia  rendes  tagja  lett  évi  300  forint  tiszte- 
letdíjjal.  Megérte   Széchenyi   fellépését   is.    S   bár   ifjúkorától   kezdve    aggódva. 

szemlélt  minden  olyan  törekvést,  mely,  ha  csak  közvetve  is,  a  magyar  nemesség 
évszázados  kiváltságai  ellen  irányult,  Széchenyi  munkálkodásában  örömét 
találta.  Ha  sejtette  volna  a  váratlan  gyorsasággal  meginduló  új  mozgalom 
diadalra  jutását !  Ha  tudta  volna,  hogy  már  két  évtized  múlva  összeroskad 
az  a  sokszázados  épület,  melyet  ő  rendíthetetlennek  s  a  világ  végéig  fenntartan- 
dónak   ítélt  :   Magyarország   nemesi   alkotmánya  ! 


186.  kép.  Berzsenyi  síremléke. 


X.  FEJEZET. 

KÖLCSEY  FERENC. 


jAZINCZY  törekvéseinek  támogatói  közül  Kölcsey  Ferenc  szerzett  leg- 
nagyobb érdemeket.  A  kitűnő  író  1790  augusztus  8-án  született  a 
mai  Szilágymegye  egyik  kis  községében,  Szóelem  éteren.  Református 
hitű,  ősi  magyar  földbirtokos  nemes  családból  vette  eredetét.  Élete 
szomorúan  indult.  Szüleit  korán  elvesztette,  félszemére  megvakult,  beteges  volt 
s  elhagyottnak  érezte  magát.  Egy  hűséges  nőcseléd  nevelte  fel  Debreczenben. 
A  református  kollégium  tanulói  közt  nem  akadt  jó  barátra,  a  zajos  iskolai  élet- 
tel nem  tudott  megbékülni.  Sokat  olvasott :  német,  francia,  latin,  görög  mun- 
kákat egyaránt.  Korán  összeköttetésbe  lépett  Kazinczy  Ferenccel  s  mikor  a 
kollégiumi  évfolyamok  elvégzése  után  Pestre  ment  törvény  gyakorlatra  (181Ü.), 
ott  is  azokat  kereste  fel,  akik  Kazinczyt  legjobban  szerették  :  Horvát  Istvánt, 
Vitkovics  Mihályt  és  Szemere  Pált  —  a  széphalmi  mester  pesti  triászát.  Néhány 
év  múlva  távozott  a  fővárosból.  Falusi  gazda  lett.  A  megélhetés  gondjai  vissza- 
szorították nemesi  birtokrészére,  előbb  a  biharmegyei  Álmosdra,  majd  a  szatmár- 
megyei  Csekére.  Éveken  keresztül  élt  csendes  elvonultságban.  Csak  költeményei, 
széptani  dolgozatai  és  szigorú  kritikái  adták  hitül  a  világnak,  hogy  becsvágy- 
gyal  és  lankadatlanul  dolgozik.  Az  akkori  folyóiratok  és  évkönyvek  —  a  Magyar 
Dámák  Kalendáriuma,  Erdélyi  Múzeum,  Auróra,  Szépliteraturai  Ajándék,  Hébe, 
Aspasia  —  sűrűn  hozták  kisebb-nagyobb  dolgozatait.  Mint  műbíráló  egyike  lett 
a  legrettegettebbeknek.  A  Tudományos  Gyűjtemény  köteteiben  közzétett  recen- 
ziói ellenségévé  tették  az  íróvilág  nagy  részét ;  s  csak  költeményei  szereztek 
néhánj'-  lelkes  jó  barátot  író-művészetének. 

Kölcsey  mint  költő  a  Kazinczy  Ferenctől  kijelölt  utakon  haladt.  A  szép- 
halmi mesternek  ő  a  legkiválóbb  tanítványa.  Tizennyolcéves  korában  írta  első 
levelét  Széphalomra  s  ettől  az  évtől  kezdve  buzgó  levelezője  volt  Kazinczynak. 
Neki  mutatta  be  legelső  versét,  tanácsai  szerint  pótolta  debreczeni  tanulása 
hézagait.  Költői  hajlamai  szintén  a  német  klasszicizmus  felé  vonták.  Az  életet 
a  bölcs  szemével  vizsgáló,  tiszta  életelveket  hirdető,  érzelmes,  művelt  író  szólal 
meg  munkáiban.  írói  jelleme  nemes  összhangban  állt  egyéniségével.   Egész  éle- 

tében  a  magyar  nemzet  ügyét  szolgálta,  az  erkölcsi  ideálokért  buzgott  rendü- 
letlenül. 

Mint  a  németes  iskola  tagjai  általában,  a  lírát  ő  is  előszeretettel  művelte. 
A  nyugateurópai  mértékes-rímes  versalakokban  szeretett  megszólalni  ;  a  Kazinczy 
kedvelte  formákat  használta  elsősorban.  Költeményeinek  jelentékeny  része 
német  költők  hatását  tükrözi :  a  dalban  Salis,  Matthisson  és  Goethe,  a  balladás 
versekben  Bürger  és  Schiller  be- 
folyását. 

Lírájának  fő  jellemvonása 
a  merengő  vágy,  a  nyugtalan 
kesergés,  a  búsongó  álmodozás. 
»Nekem  a  sors  csapongó  fantá- 
ziával vérző  keblet  adott  együtt ; 
—  írta  Kazinczynak  1813-ban  — 
szenvedek  én,  mint  senki  itt  kö- 
rülem nem  szenved ;  egy  szó, 
egy  tekintet,  egy  távol  sejdítés 
lever  engem,  s  nem  sokára  el- 
emésztődöm én.«  A  világgal  és 
magával  egyaránt  elégedetlen 
belső  világa  nem  egyszer  meg- 
kapó s  eddig  nem  is  hallott  han- 
gokat hallatott.  Szerelmi  dalai, 
bölcselő  versei  és  hazafias  költe- 
ményei forma  és  tartalom  tekin- 
tetében a  legkitűnőbbek,  miket  a  Kazinczy  Ferenc  nyomait  követő  németes 
irány  nyújtott.  A  bús  világnézetű  költő  panaszokban  tört  ki  az  emberi  lét  törpe- 
sége  ellen  :  hiúságok  hiúsága  minden  —    Vanitatum  vanitas. 

Itt   az    írás,    forgassátok 
Érett  ésszel  józanon, 
S  benne  feltalálhatjátok 
Mit  tanít  bölcs  Salamon  : 
Mikép  széles  e  világon 
Minden  épül  hitványságon, 
Nyár  és  harmat,  tél  és  hó, 
Mind  csak  hiába  való  ! 

Földünk  egy  kis  hangyafészek, 
Egy  perc-hozta  tünemény ; 
A  villám  és  dörgő  vészek 
Csak  méhdongás  s  bolygó  fény  ; 
A  történet  röpülése 
Csak  egy  sóhajtás  lengése  ; 
Pára  minden  pompa  s  ék : 
Egy  ezred  egy  buborék. 

Sándor  csillogó  pályája 
Nyúlvadászat,  őzfutás  ; 

A  magyar  irodalom  története. 


Etele  dúló  csordája 
Patkánycsoport,  foltdarázs  ; 
Mátyás  dicső  csatázási. 
Napóleon  hódítási. 
S  waterlói  diadal : 
Mind  csak  kakasviadal. 

A  virtus  nagy  tűneményi 
Gőz,  mit  hagymáz  lehelé  ; 
A  kebel  lángérzeményi 
Vértolulás  kínjele  ; 
A  vég,  melyet  Sokrat  ére, 
Cátónak  kihulló  vére, 
S  Zrínyi  Miklós  szent  pora 
Egy  bohóság  lánc -sora. 

És  ti  bölcsek,  mit  hozatok 
Ami  volna  szép  s  jeles  ? 
Mámor  bírta  koponyátok, 
Plató  s  Aristoteles. 


21 


322 


X.  fejezet.  Kölcsey  Ferenc. 


Bölcselkedő  oktalanság, 
Rendbe  fűzött  tudatlanság, 
Kártyavár  s  légál  látvány 
Mindenféle  tudomány. 

Demosthen  dörgő  nyelvéve 
Szitkozódó  halkufár  ; 
Xenophon  mézbeszédével 
Rokka  közt  mesére  vár ; 
Pindar  éji  szárnyalása 
Forróhideg  dadogása ; 
S  Phidiás  amit  farag, 
Berovátkolt  kódarab. 

Mi  az  élet  tűzfolyása  ? 

Hulló  szikra  melege. 

A  szenvedelmek  zúgása  ? 

Lepkeszárny  fergetege. 

Kezdet  és  vég  egymást  éri, 

És  az  élet  hű  vezéri, 

Hit  s  Remény  a  szűk  pályán 

Tarka  párák  s  szivárvány. 

Holdvilág  csak  boldogságunk, 
Füst  á  balsors,  mely  elszáll, 


Gyertyaláng  egész  világunk, 

Egy  fuvallat  a  halál. 

Vársz  hirt  s  halhatatlanságot  ? 

Illat  az,  mely  tölt  virágot, 

És  a  rózsát,  ha  elhull, 

Még  egy  perccel  éli  tul. 

Hát  ne  gondolj  a  világgal, 
Bölcs  az,  mindent  ki  megvet 
Sorssal,  virtussal,  nagysággal 
Tudományt,  hirt  s  életet. 
Légy  mint  szikla  rendületlen, 
Tompa,  nyugodt,  érezetlen, 
S  kedv  emel  vagy  bú  temet, 
Szépnek  s  rútnak  hunyj  szemet. 

Mert  mozogjon  awagy  álljon 
E  parányi  föld  veled, 
Lengjen  fényben,  vagy  homályon 
Hold  és  nap  fejünk  felett, 
Bárminő  színben  jelentse 
Jöttét  a  vándor  Szerencse : 
Sem  nem  rossz  az,  sem  nem  jó : 
Mind  csak  hiába  való. 


A  keserű  humor  e  nemes  termésén  kívül  még  ma  is  meglepik  az  olvasót 
azok  a  búsongó  szerelmi  dalok,  melvek  a  formának  és  tartalomnak,  a  hangu- 
latnak és  kifejezésnek  a  maguk  korában  ritka  összhangját  mutatják.  Milyen 
művészi  alkotás  például  a  Hervadsz  című  kis  dal : 


Hervadsz,  hervadsz 

Szerelem  rózsája, 

Isten  hozzád 

Keblem  hű  lyánykája  ! 

Omlik  a  hab, 

Omlik  könykullásom : 

Kél  a  szellő 

S  költi  sóhajtásom. 

Parton  a  hab, 

Bút  mos  könyhullásod  ; 

Enyh  a  szellő 

S  enyhül  sóhajtásod; 


Hagy  hervadjon 
Szerelem  rózsája, 
Nyíl  hajnalkor 
Remény  violája. 

Hervadsz,  hervadsz 
Szerelem  rózsája  ! 
Nem  kell  nekem 
Remény  violája ; 
Ujjaim  csak 
Nefelejtset  szednek, 
Bús  estvéjén 
Bús  emlékezetnek. 


Az  érzelmes  költő  boldogabb  világ  után  vágyódott.  A  szenvedély  tűzét 
sóvárgó  olvadozással  pótolta  :  »Sírni,  sírni,  sírni,  mint  nem  sírt  senki  még  az 
elsülyedt  boldogság  után.«  Fájdalma  olykor  szinte  megrendítően  nyilatkozott 
meg  egyik-másik  hazafias  költeményében.  Berzsenyi  is  megsiratta  a  romlásnak 
induló  magyart,  de  Kölcsey  előtt  a  haza  pusztulásának  sokkal  ijesztőbb  képei 
vonultak  fel.  Zrínyi  daláb&n  hiába  keresi  azt  a  hont,  melynek  szent  földére 
Árpád  vére  csorga  ;  hiába  keresi  a  bércet,  várat,  melynek  sáncait  Szondi  védte  ; 
hiába  keresi  a  népet,  melynek  hervadatlan  volt  szép  ifjúsága. 


&,*&.«a~.  V/T*  "r~  ~^ 

/6<hZ^,     e4^  "~~    V' 

188.  kép.  Kölcsey  »A1konyi  dal«  című  költeménye. 

Vándor,  állj  meg  !  Korcs  volt  anyja  vére, 
Más  faj  állott  a  kihunyt  helyére, 
Gyönge  fővel,  romlott,  szívtelen ; 
A  dicső  nép,  mely  tanult  izzadni, 
S  izzadás  közt  hősi  bért  aratni, 
Névben  él  csak,  többé  nincs  jelen. 

Zrínyi  második  énekében  hasonló,  de  még  kétségbeesettebb  jóslásokat 
hallunk.  A  haza  gyáva  fajt  szült,  s  a  gyáva  faj  sírba  jut. 

És  más  hon  áll  a  négy  folyam  partjára, 
Más  szózat  és  más  keblű  nép ; 
S  szebb  arcot  ölt  e  föld  kies  határa, 
Hogy  kedvre  gyúl,  ki  bájkörébe  lép. 

De  ugyanez  a  költő  írta  meg  a  magyarok  nemzeti  Himnuszát,  az  örökéletű 
költemények  egyikét,  melyben  hangot  adott  csüggedt  kora  minden  fájdalmának 
és  reményének.  (1823.)  Ez  a  magasröptű  verses  imádság  a  vallásosság  és 
hazaszeretet  fenséges  harmóniáját  mutatja.  A  mélabús  hazaszeretet  e  legszebb  em- 
lékével csak  a  »Hazádnak  rendületlenül «  megragadó  strófái  versenyezhetnek. 

A  magyar  műballada  fejlődése  szintén  sokat  köszön  Kölcseynek.  Elődei 
és  kortársai  aránylag  ritkán  írtak  rövidebb  elbeszélő  költeményeket  s  még  a 
műfordítók  is  idegenkedtek  a  kisebb  méretű  verses  elbeszélésektől.  A  románc - 
félék  készítése  súlyos  feladatnak  látszott.  Ezzel  szemben  Kölcseyt  borús  gon- 
dolatai, levert  kedélyállapota  s  a  sejtelmesben  való  gyönyörködése  korán  átve- 
zették az  epikai  dalhoz.  A  magyar  műballada-írók  sorát  ő  nyitotta  meg  1814-ben 
Róza  című,  ma  már  alig  ismert  balladájával : 

•>Kéred,  bajnok,  hű  szerelmem,  Küzd  a  bajnok  a  csatában, 

Kéred  jobbomat,  S  kardra  kard  felé ; 

Kell-e  szívemben  viselnem  Elhunyt  élte  hajnalában, 

Majd  úgy  arcodat  ?  Szűk  sír  fogta  bé. 

Bajnok,  Róza  kebelében,  ó,  de  lelkét  nem  tarthatja 

Nincsen  hézak  már,  Földi  zár  s  fedél, 

Kinek  olvadt  szerelmében  Nyitva  égnek  boltozatja 

Rá  síron  túl  vár.«  S  lángszárnyakra  kél. 

Hallja  Forgács  gyötrelemmel,  És  keletről  el  nyugotra 

S  kínról  kínra  dűl,  Röpül  mint  orkán, 

»E1,  el,  innen  keservemmel«  —  Néz  tengerre,  néz  partokra 

Szól  és  lóra  űl.  Messze  pályáján. 

>Látni,  látni,  messze,  messze  Egy  pillantat,  és  az  égen 

Pogány  táborát,  Még  csapongva  száll, 

Hogy  keverje,  hogy  feressze,  Más  pillantat,  s  egy  térségen 

Véremben  nyilát«  —  Már  honában  áll. 

»Vérzó  szívnek,  mély  sebeknek  Róza  nyugszik  a  ligetben, 

Orvos  a  halál,  S  álma  sergivel, 

András,  hol  zászlóid  lengnek,  Vékony  égi  leplezetben 

Sorsom  rátalál «  —  Tűn  a  lélek  fel. 

S  téren,  völgyben,  kősziklákon,  Csüggedt  arcnak  halaványa, 

S  tenger  habjain,  S  véres  kebele, 

Rengetegben  s  vad  pusztákon  S  régi  kellem  maradványa 

Fut  szél  szárnyain.  Tűntek  fel  vele. 

♦Róza,  Róza,  kebeledben 
Nem  volt  hézak  már, 
Az,  ki  olvadt  szerelmedben, 
Rád  síron  túl  vár«  — 
Mint  szélzúgás  s  tündérének 
Zengtek  szavai ; 
Róza  reszket  s  eltűnőnek 
Vészes  álmai. 


Búsan  űl  a  szép  leányka, 

S  ébren  álmodoz ; 

Hervad,  ah,  a  szép  leányka 

Sír  lakóihoz ! 

Mely  felé  zúg  minden  szellem, 

Halál  szelleme  ; 

Rózsaszép  kor  s  égi  kellem 

Halnak  el  vele. 


Kár,  hogy  műballadáink  nem  a  magyar  népköltészet  talajából  nőttek  ki. 
De  ki  merte  volna  méltányolni  ebben  az  időben  a  magyar  parasztok  elb93zólő 
költészetét  ?  Legjelesebb  íróink  is  a  külföldi  minták  után  igazodtak,  s  még  jó, 
ha  kölcsönzött  formáikat  némi  eredeti  tartalommal  töltötték  ki. 


189.  kép.  Kölcsey  síremléke. 

Kölcsey  nagyon  szerette  Bürger,  Goethe  és  Schiller  balladáit  s  legszebb 
darabjaili  hatása  alatt  fogott  a  maga  balladáinak  kidolgozásához.  Balladaszerű 
és  románcos  költeményei  —  így  a  Róza,  Szép  Lenka,  Vérmenyegző,  Dobozi, 
Endymion,  Vándor,  Remete,  Éji  Temetés  —  hangulatra,  tárgyra  és  kidolgozásra 
nézve  a  német  költészet  erős  befolyását  éreztetik.  Ügyszólván  egyetlen  motí- 
vumuk a  szerelem.  Epedő  vágyakról,  édesbús  érzelmekről,  sejtelmes  ábrándokról 
hallunk  ;  a  táj,  hol  a  történetek  lefolynak,  majd  holdsugaras,  majd  ködbe  bur- 
kolt ;  maguk  az  események  titokzatosak,  megdöbbentők,  rémesek.  Meséjük 
nagyon  egyszerű.  Egy-egy  helyzetkép  némi  elbeszélő  elemekkel  élénkítve. 
A  Rózában,  az  első  magyar  műballadában,  mely  Schiller  Der  Ritter  von  Tog- 
genburg-jára  emlékeztet,  a  bús  leányka  visszautasítja  Forgács  szerelmét,  mire 
az  ifjú  harcba  megy,  elesik  s  utána  a  leányka  is  meghal  :  mindössze  ennyi  a 
tartalom.  Az  érzelmes  Szép  Lenkában  a  szerelmes  leány  át  akar  csolnakázni 
kedveséhez,  de  a  vihar  megsemmisíti,  mire  kedvese  a  vízbe  öü  magát.  Csupa 

szentimentalizmus  és  romantika.  Még  a  Doboziban  is  inkább  csak  a  versforma 
láttatja  a  drámai  gyorsaságot.  Az  elbeszélő  részek  széthullanak  a  lírai  betol- 
dások következtében.  A  költő  technikai  készsége  meglehetősen  fogyatékos. 
A  mérték  és  rím  nyűge  sok  helyen  zavarossá  teszi  nyelvének  és  gondolatainak 
átlátszóságát. 

Az  1825.  évvel  kezdődő  reform-országgyűlések  kiragadták  Kölcseyt  csekei 
magányából.  Megyéjének  egyik  vezető  embere,  a  szabadelvű  törekvések  odaadó 
harcosa  lett.  Szatmármegye  az  1832-ben  kezdődő  országgyűlésre  őt  választotta 
meg  követévé  s  a  jeles  szónoki  készséggel  rendelkező  politikus  csakhamar  kitűnt 
a  reformpárt  tagjai  között.  S  midőn  később,  a  megyéjében  felülkerekedő  konzer- 
vatív nemesek  mesterkedése  következtében,  vissza  kellett  vonulnia  Pozsonyból 
Csekére  és  Nagykárolyba,  akkor  is  hűséges  támogatója  maradt  a  haladó  irány- 
zatnak. Utolsó  nagy  munkája,  a  hűtlenségi  pörrel  megtámadott  Wesselényi 
Miklós  védelme,  az  egész  ország  figyelmét  reá  fordította.  E  munkája  közben 
halt  meg  1838  augusztus  24-én,  negyvennyolc  éves  korában. 

Pályája  második  felét  szónoki  diadalai  teszik  fényessé.  Mint  politikai 
és  mint  akadémiai  szónok  egyaránt  kimagaslik.  Beszédeinek  tartalmi  mélysé- 
gével, kidolgozásuk  szokatlan  gondosságával  s  előadásuk  nemes  művészetével 
egyaránt  elragadta  hallgatóit.  Szónoki  pályájára  olyan  gonddal  készült,  hogy 
pusztán  stílusának  gyakorlása  céljából  is  írt  néhány  igen  értékes  szónoki  művet. 
(Védelem  P.  I.  számára,  Mohács,  Parainesis.)  Akadémiai  emlékbeszédeit  évtize- 
dekig mintáknak  tekintették  s  báró  Eötvös  József  fellépéséig  nem  is  volt 
akadémiai  szónok,  aki  vele  e  téren  versenyezhetett  volna.  (Emlékbeszéd  Kazinczy 
Ferenc  és  Berzsenyi  Dániel  felett.)  Az  újabb  magyar  szónoklatot  tulajdon- 
képen ő  alapította  meg.  A  magyar  próza  új  színt,  szokatlan  ragyogást  kapott 
beszédeiben,  melyek  a  művészi  szerkezetnek,  a  nemes  erkölcsi  eszmék  felsora- 
koztatásának és  a  stíl  választékosságának  igazi  remekei.  Hogy  milyen  meg- 
ragadóan  tudott  beszélni,  mutatja  országgyűlési  búcsuszónoklata,  melynek 
hatása  alatt  az  egybegyűlt  követek  aznapra  felfüggesztették  tanácskozásaikat 
s  az  országgyűlési  ifjúság  meggyászolta  távozását. 

A  magyar  dramaturgia  szintén  sokat  köszön  munkásságának.  Azok, 
akik  már  őelőtte  megpróbálkoztak  drámai  fejtegetésekkel,  nagyobbára  hiányos 
elméleti  képzettséggel  fogtak  feladatukhoz.  Kazinczy  Ferenc  sem  titkolta, 
hogy  ezen  a  téren  meglehetősen  gyönge  készül tségű,  s  ha  mégis  unszolták  véle- 
ményadásra, a  jambusok  boncolgatásával  tért  ki  az  elméleti  fejtegetések  terhe 
alól.  Kölcseynek  az  az  értekezése,  melyet  Korner  Zrínyijéről  írt,  hosszú  ideig 
büszkesége  volt  a  magyar  dramaturgiának.  A  maga  nemében  csakugyan  első- 
rangú munka.  Korner  Zrínyijét  Szemere  Pál  fordította  magyarra  s  az  akkori 
olvasóközönség  és  színházlátogatók  lelkesedéssel  üdvözölték  a  darabot.  Kölcsey 
a  közvéleménnyel  szemben  bebizonyította,  hogy  a  híres  dráma  tulajdonképen 
nem  nagy  értékű  alkotás.  Zrínyi  minden,  csak  nem  magyar  ;  társai  sem  a  XVI. 
századba  való  leventék.  A  nemzeti  és  korfestő  vonások  teljes  hiánya  mellett 
egyéb  hibák  is  vannak  a  darabban.  Korner  epikai  tárgyat  dolgozott  fel  drámai 
alakban  és  sem  drámai  cselekvényt,  sem  drámai  jellemeket  nem  alkotott.  Nincs 
is  a  darabban    drámai  fejlődés  :  Sziget  hősei  már  az  első  felvonásban  is  meg 

akarnak  halni,  ugyanezt  akarják  a  második,  harmadik  és  negyedik  felvonáson 
át  egészen  az  ötödik  felvonásig,  amikor  végtére  elérik  céljukat.  A  jelenetek 
meg  vannak  tűzdelve  szentimentális  ömledezésekkel,  érzékeny  családi  és  sze- 
relmi jelenetekkel,   üres  szavalatokkal  és  virágos  beszéddel. 


190.  kép.  Kölcsey  szobra. 


A  magyar  írók  közül  feltűnő  szigorúsággal  bírálta  Berzsenyi  Dánielt  és 
Csokonai  Vitéz  Mihályt.  Ezek  a  kritikái  nagyon  népszerűtlenné  tették  a  szép- 
írók között,  mert  igen  sokan  úgy  gondolkodtak  mint  Berzsenyi,  ki  puszta 
okvetetlenkedést  és  alacsonylelkű  irigységet  látott  recenzióiban.  Berzsenyi 
Dániel,  Kölcsey  szerint,  csupa  fantázia  és  ifjú  erő  ;  görög  mértékű  versei  tagad- 
hatatlanul  gyönyörű   hangzásuak    s   még   gyöngébb   költeményei   is   olyanok, 

hogy  az  olvasó  elragadtatással  mélyedhet  beléjük  :  mindazonáltal  Berzsenyinek, 
egyik-másik  darabjában,  vannak  olyan  szembeszökő  hibái  is,  amelyek  kezdő 
költőknél  fordulnak  elő.  Nála  a  könny űség  hamar  gondatlanságot  szül,  a  nagy 
erő  durvaságot,  a  fenség  dagályt.  Gondolatokban  és  érzésekben  már  kimerí- 
tettnek  látszik  ;  episztolái  jambusos  deklamációk  ;  provincializmusai  furcsán 
hatnak.  Még  keményebb  hangú  Csokonai  Vitéz  Mihályról  írt  bírálata.  Kevés 
dicséretet  mondott,  annál  több  kifogást.  Ügy  látta,  hogy  Csokonai  legtöbb 
munkájában  nem  is  eredeti  szellem,  csak  Bürger  gyönge  utánzója,  akit  Kisfalud}' 
Sándor,  Dayka  Gábor  és  Virág  Benedek  messze  felülhaladnak.  Egyedül  komikai 
ere  érdemel  különösebb  figyelmet  ;  de  a  Dorottya,  melyből  ez  az  erő  legjobban 
kitetszik,  még  sem  becses  munka,  csak  halovány,  durva  mása  Popé  angol  költő 
Elrablott  Hajfürtjének  ;  a  Békaegérharc  pedig  megbotránkoztatóan  alantjáró. 
Csokonai,  Kölcsey  szerint,  a  póriasság  felé  hajlik,  ízlése  fejletlen,  indulatai 
zabolátlanok  ;  csak  népdalai  számíthatnak  igazi  elismerésre.  —  E  bírálaton, 
mely  nagy  vihart  támasztott  Csokonai  tisztelőinek  seregében,  erősen  érzik 
Schiller  Bürger-recenziójának  hatása.  Szempontokat,  gondolatokat  innen  köl- 
csönzött. Helytelen  következtetései  is  főleg  ide  vezethetők  vissza.  De  ha  tévedett 
is  Csokonai  értékelésében,  ha  sok  kérdést  elintézetlenül  hagyott  is,  ha  általában 
a  hibákat  szívesebben  fedezte  is  fel  mint  a  költői  szépségeket  :  kritikai  munkál- 
kodása első  példa  a  szélesebb  látókörű,  finomabb  ízlésű,  szigorú  bírálatra  s,  mint 
ilyen,   örök  emlékű  a  magyar  kritika  történetében. 


VI.  RÉSZ. 

A  XIX.  SZÁZAD  MAGYAR  IRODALMA 

SZÉCHENYI  FELLÉPÉSÉTŐL  A  KIEGYEZÉSIG. 


GRÓF  SZÉCHENYI  ISTVÁN 
(Amerling  Frigy-  bécsi  festSnek  az  Akadémia  szamara  készített  festménye  után.) 


Az  Athcnaeum  r.-t.  nyomásos 


I.  FEJEZET. 

SZÉCHENYI  ÉS  KORA. 

)Z  A  FÉLSZÁZAD,  mely  a  magyar  irodalomban  Széchenyi  föllépésé- 
től a  kiegyezésig  terjed  s  irodalmunknak  újabb  korát  alkotja,  fölér 
egy  új  honfoglalás  dicsőségével.  Százados  mulasztásokat  kell  helyre- 
pótolnia a  századokon  keresztül  bénaságra  kárhoztatott  magyarnak. 
Minden  tengett,  minden  poshadt.  A  közszellemnek  oly  félelmes  aléltsága  volt 
mindenütt  észlelhető,  hogy  szinte  lehetetlenségnek  tetszett  a  fölocsudás  ebből 
az  iszonyú  lethargiából.  Egykorú  írók  vallomásai  szerint  :  oly  idők  voltak  ezek, 
midőn  a  rosszak  bátran  követhettek  el  minden  gonoszságot  s  a  jók  jóformán 
nem  tehettek  semmi  jót.  A  nemzet  szomorú  kicsinységek  közt  forogván,  semmi 
nagyobbra  nem  törekedhetett.  A  hatalom  roppant  súlya  letördelte  vágyai  és 
akarata  szárnyait  s  a  félelem,  mely  minden  nagynak  és  felségesnek  születését 
akadályozza,  csak  földszint  másztatta  a  lélek  tehetségeit. 

A  bécsi  nemzetellenes  kormány  valóban  minden  lehetőt  elkövetett  arra, 
hogy  a  magyar  nemzetet,  anyagi  értelemben,  végképp  talpa  alá  szegje  és  politikai 
értelemben  végképp  megsemmisítse.  Egy  óriási  parforce-vadászat  volt  ez,  mely- 
ben a  nemes  vad  —  az  agyonmarcangolt  magyar  —  ezer  sebtől  vérzett  s  végül 
aléltan  leroskadt.  A  művelt  világ  haladásától  messze  elmaradva,  nemzeti  vol- 
tából és  erejéből  teljesen  kiforgatva,  jogaiban  és  szabadságában  megcsúfolva, 
avult  és  fenntartó  erő  nélküli  intézményei  közepett  nyomorún  vérzett  és  tehe- 
tetlenül. Mentővárnak  jóformán  csak  az  irodalom  maradt,  —  de  boldog  Isten  ! 
minő  irodalom  !  Tehetett-e  mást,  mint  dadoghatott  az  a  nyelv,  melyet  az  előkelők 
megvetettek,  a  nemesség  nem  használt  s  maguknak  az  íróknak  legnagyobb  része 
is  csak  félve  és  tapogatózva  kezelt.  Az  úgynevezett  műveltebb  és  tanultabb 
körökben  (mily  bitang  és  hazafiatlan  ez  a  két  szó  azokban  az  időkben  !)  a  latin, 
francia  meg  a  német  beszéd  járta. 

Valóban,  nem  lehet  ezt  a  kort  eléggé  sötéten  színezni.  Mindenki  belenyu- 
godott a  közéletnek  ebbe  a  sivárságába  ;  senki  sem  hitt  jobb  napokban.  Itt- 
ott  fölhangzottak  ugyan  a  meddő  panaszok,  itt-ott  búslakodtak  és  elméláztak 
az  emberek,  de  mindez  nem  változtatott  semmit  a  dolgok  folyásán.  Sohasem 
volt  alkalmasabb  idő  arra,  hogy  odafent  Bécsben,  ahol  az  alkotmányos  Magyar- 

ország  beolvasztásának  gondolatáról  egyáltalán  nem  tudtak  lemondani,  mindent 
megpróbáljanak  és  mindent  merjenek. 

És  mertek  is.  Ügy  látszott,  többé  nem  kellett  félni  semmitől.  A  koronákat 
ingató  forradalmak,  az  európai  népbáboruk  lezajlottak  ;  a  reakció  mindenütt 
diadalát  ünnepelte.  Metternich  összeszorító,  fojtogató  és  erkölcstelen  politikájá- 
nak többé  semmi  sem  állott  útjában.  A  szabad  társulást,  szabad  szót  és  gondolatot 
kémek  és  könyvvizsgálók  nyomták  el  ;  az  alkotmányos  jogokat  gyűlölködő 
erőszak  tette  tönkre,  —  a  vagyont  mesterségesen  előidézett  devalvációk.  Mi 
kellett  még  egyéb,  mint  hogy  vakmerőn  elszánják  magukat  a  végsőre  is  :  hogy  az 
országgyűlés  hozzájárulása  nélkül,  udvari  paranccsal,  szedjék  be  az  önkényüleg 
fölemelt  adót  s  szedjék  az  újoncokat  ? 

A  nemzeti  sülyedés  e  mélységei  felett  komor  gondolatokba  és  sötét  láto- 
mányokba  merülve  állt  egy  ismeretlen  fiatal  ember  :  gróf  Széchenyi  István. 
(1791 — 1860.)  Hangulataira  és  érzelmeire  költő,  a  szó  legjava  értelmében  ; 
akaratára  nézve  maga  a  törhetetlen  elszántság  :  újjá  akarja  alkotni  pusz- 
tuló hazáját  ;  —  egészében  véve  pedig  a  magáról  megfeledkezett  nemzet 
eleven  lelkiismerete,  sőt  Kossuth  jellemző  szavai  szerint  »korának  nyelve 
lett«.  Tgen.  Ez  a  nagy  és  büszke  szellem,  mintba  merész  és  rengetegekbe 
vesző  útjait  a  Gondviselés  jelölte  volna  ki,  maga  szenvedte  át  nemzete 
minden  nyomorúságát,  de  ugyanekkor,  felséges  vízióiban,  átérezte  annak 
minden  erejét  is.  Az  előkelően  tétlen  élet  s  az  erkölcsi  léhaságok  útjáról 
—  lelkében  végtelen  ürt  érezvén  —  hamar  letért  s  a  nagy  elhatározások  himnu- 
szával fordult  Istenéhez  :  »Hatalmas  bírája  a  Földnek,  a  megfoghatatlan  min- 
denségnek,  aki  előtt  bámulattal  és  imádassa!  leborulok  és  csak  gyöngeségemnek, 
aggódva  dobogó  szívemnek  vagyok  tudatában  :  hagyj  az  erény,  a  tökéletesedés 
felé  jutnom  !  Add  nekem  a  benső  vigaszt  és  a  lélek  csöndes  békéjét,  mely  nélkül 
az  ember  a  te  szemlélésedben  nem  élhet,  erősítsd  meg  gondolkozótehetségemet, 
hogy  tiszta  képzelőerő  által  hozzád  fölemelkedjem,  jóságodat  és  nagyságodat 
megismerjem  és  létemnek  indokát  felfogjam.  Tisztítsd  kedélyemet  előítéletektől 
és  töltsd  meg  szívemet  határtalan  odaadással  és  szeretettel  az  összes  emberiség 
iránt  !  Vonj  te  magad  fátyolt  lefolyt  életemre  s  hagyj  kalandjaimból,  hibáimból 
és  vétkeimből  tisztulva  új  életet  kezdenem  !«  Hát  imádkozott-e  ember  valaha 
meghatóbban  ?  Szinte  ideges,  emésztő  lázzal  fordult  nem  ismert,  csak  sejtett 
hivatásának  ideáljaihoz.  Szívét  mélységes  fájdalmak  szaggatták,  agyát  égető 
kételyek  dúlták,  —  sokáig  tusakodott,  tétovázott,  de  mindig  figyelt.  A  gondo- 
latok és  eszmék  világánál  kereste  az  igazság  ösvényét  s  lelkével  ráhajolt  a  mély- 
ségekre, melyek  a  jövőt  takarták.  Hallgatódzott.  Hátha  ott,  valahol  az  árnyban, 
az  ismeretlenben,  a  biztató  életnek  valamely  zaját  hallaná  ! 

És  meghallotta.  Ügy  rémlett,  mintha  a  történeti  szellem,  a  vérig  sebzett 
nemzeti  önérzet  megmozdult  volna  az  emberekben.  Tolongás  támadt.  Eleinte 
csak  a  nemesi  udvarházakban,  keresztelők,  lakodalmak  alkalmával,  majd  a  vásá- 
rokon, azután  a  vár  megy  egy  üléseken,  végül  az  egész  országban.  Metternich 
önkényes  katonaállítási  és  adószedési  rendeletei  megtették  a  maguk  hatását. 
Hazafias  szózatok  hangzottak  el.  Lelkes  jelenetek  játszódtak  le  mindenfelé  a 
zöld  asztaloknál.  Tizenöt  megye  bátran  és  határozottan  elleneszegült  az  alkot- 

mánytipró  merényleteknek  és  törvénytelenségeknek.  S  hiába  akarta  a  bécsi 
kormány  hűtlenségi  perbe  fogatni  őket.  A  királyi  ügyigazgató,  kinek  becsületes 
magyar  neve  Németh  volt,  nem  talált  olyan  paragrafust,  melynek  alapján  el- 
ítélhette volna  a  törvényes  lázadókat.  Felküldte  hát  a  felsőbb  parancsra  mégis 
elkészített  periratokat  úgy,  hogy  az  idézendő  törvénycikkek  helyét  üresen  hagyta. 
S  mikor  ezért  Ferenc,  magyar  király,  aki  különben  magyarul  egy  szót  sem  tudott, 
ad  adiendum  verbum  regium  maga  elé  idéztette,  a  fejedelmi  dorgálásra  nyugodt 
lelkiismerettel  válaszolta  :  »Tudom,  hogy  felséged  kezében  van  az  életem,  de 
hazám  joga  s  királyom  becsülete  drágább  előttem  az  életnél «. 

Ez  az  idők  jele  volt.  Az  emberek  a  rendkívüli  nyomás  következtében  el- 
vesztették türelmüket.  A  letepert  óriás  megmozdult  s  kényelmetlen  helyzetében 
az  —  öklei  után  nézett.  Többé  nem  zokszó  sírt  fel  ajkán,  hanem  a  harag  hangjai. 
Hát  ezt  kapjuk  hűségünkért,  áldozatainkért  ?  .  .  .  Ugyanekkor  valami  más  zaj 

is  volt  hallható,  mely  bátorítólag  vegyült  a  politikai  élet  küzdelmeibe.  Az  iro- 
dalom egy-egy  kiváló  jelese  mélyen  átérezte  kora  nyomorúságait  s  érces,  erős 
hangokban  fejezte  ki  a  közérzést.  Berzsenyinél  » vértorral «  akar  »új  világot  alkotni « 
Szilágyi  haragja  ;  Kölcsey  lantján  egy  csodaszép  Himnuszban  nemzeti  imává 
lágyul  a  honfibú  s  több  költőnk  —  közöttük  a  dicső  Vörösmarty  —  lelkes  hexa- 
meterekben robogtatja  fel  a  hajdani  nagyság  diadalmas  hőseit. 

Széchenyi  nagy  lelke  jól  hallotta  ez  örvendetes  hangokat,  az  álmaiból 
bontakozó  nemzet  szíve  dobogását,  s  a  magával  vívott  harcokban  megedződve, 
mély  és  hatalmas  tekintetét  az  égről  a  földre  vetve,  egész  életét,  élete  minden 
gondolatát  nemzete  dicsőségének  áldozva,  szakadékok  és  mélységek  között  meg- 
indult az  ismeretlen  jövendők  felé.  Töretlen,  vad  utakon,  ormótlan  sziklatöm- 
bökön így  haladna  egy  rengeteg  arányú,  tömérdek  lelkű  hős,  —  maga  is  csoda  a 
csodák  között.  Lépteitől  döng  a  honi  föld,  alakjának  körvonalai  visszaverődnek 
a  hajnalodó  felhőkről. 

Jól  tudta,  hogy  mindaz  amit  akar  nem  történhetik  meg  egyszerre,  sőt 
lassan  fog  megtörténni.  De  meg  fog  történni.  Bízott  Istenében  és  magában.  Mentől 
nagyobb  s  leküzdhetetlennek  látszóbb  akadályok  torlódtak  eléje  :  annál  inkább 

nőtt  szívében  a  tettvágy  s  agyában  a  dac :  hogy  megbirkózzék  minden  nehézséggel. 
Utazásai  egyikéből  visszatérve,  borzadozva  látta,  hogy  honfitársai  mily  ifjak  a 
tapasztalás  s  mily  vének  az  energia  tekintetében.  Gyengék,  tudatlanok,  sőt  rosszak, 
s  ami  még  rosszabb  :  úgy  rémlett,  sejtelmük  sincs  erről  az  elaljasodásról.  »Ezekef 
a  dicsőség  útjára  vezetni  szinte  lehetetlenség  !«  kiált  fel  keserűen,  de  már  a  másik 
pillanatban  birkózik  a  —  lehetetlenségekkel.  Fölsiet  a  végre  összehívott  pozsonyi 
országgyűlésre  (1825.)  s  midőn  ott  — a  követek  kerületi  ülésén  —  épp  egy  fölállí- 
tandó magyar  nemzeti  akadémia  tervéről  folyt  a  beszéd,  föláll  s  mint  a  tettek  poli- 
tikájának embere,  csak  ennyit  mond  :  »Nekem  ugyan  e  helyen  szavam  nincs,  de  ha 
oly  intézet  állíttatik,  mely  a  magyar  nyelvet  kifejti  s  azzal  segíti  nemzetünk  ma- 
gyarrá tételét :  birtokaim  egy  esztendei  jövedelmét  áldozom  reá«.  S  ettől  a  perctől 
fogva  ott  van  mindenütt,  ahol  cselekedni  s  dolgozni  kell.  Tizenhatszor  fordul 
meg  Angliában,  a  világipar  és  a  politikai  szabadság  nagy  iskolájában,  s  mint 
nemzetének  csakugyan  első  napszámosa  :  garmadával  hordja  haza  tapasztalata 
kincseit,  az  életrevaló  és  gyakorlati  ideákat.  Forradalmat  idéz  elő  az  eszmékben, 
intézményekben,  közszellemben  —  a  gazdaság,  ipar,  vállalkozások,  közlekedés 
—  az  anyagi  és  erkölcsi  fejlődés  minden  terén.  Teremtő  szavára  új  világ  épül  a 
régi  romokon,  megdől  az  ősiség,  lehull  a  jobbágyság  lánca  ;  a  központban  & 
országszerte  szellemi  gyülekezőhelyek  támadnak.  Meghonosítja  a  lóversenyt,  meg- 
élénkíti a  sport  minden  nemét,  —  megteremti  a  magyar  társaságot.  Közjognak, 
egyháznak  nem  vetődik  fel  oly  kérdése,  mely  első  harcosai  közt  őt  ne  találja. 
Mindenhez  hozzászól.  Nincs  az  ő  számára  nagy  és  nincs  kicsiny.  Ma  azt  vitatja, 
hogy  Magyarország  és  Ausztria  vegyesházassága  mégsem  megvetendő  viszony, 
holnap  meg  arról  beszél  :  mily  illetlen  az  utazóknak  a  gőzös  fedélzetére  pökni, 
holott  ép  úgy  pökhetnének  a  Dunába.  Ma  a  konzervativek,  holnap  a  szabadelvűek, 
azután  az  ultrák  közt  hirdeti  elveit.  Oly  kápráztató  mozgékonyság,  hogy  szinte 
zavarnak  látszik. 

De,  mint  egyik  nagy  kortársa,  b.  Kemény  Zsigmond,  mondja  róla  :  »ki 
Széchenyi  szellemét  par  force  az  egyes  tények  mezején  akarja  utóiérni,  úgy  jár, 
mint  Szicília  némely  kies  vidékein  a  kopók  :  —  elveszti  a  vad  nyomát  a  virágillat 
miatt «.  Az  ő  szétáradó,  ezer  alakú  tevékenysége,  ez  a  sok  egymást  keresztező 
szövevényes  út  kivétel  nékül  mind  egyetlen  központi  eszméhez,  egyetlen  igazán 
nagy  célhoz  vezet  :  dologra  fogni  a  »rozsdáiban  elsülyedt«  magyart  s  szellemét 
kifényesíteni  a  dicsőséges  munka  barázdáiban.  Végső  elemzésében  egy  felséges, 
valóban  lángelméhez  méltó  szerep  :  megmenteni  a  magyar  fajt  az  emberiség 
számára  s  fölemelni  szégyene  szennyéből  a  művelt  népek  sorába.  íme  az  ő  szent 
hivatása,  az  ő  dicső  küldetése,  az  ő  nagy  álma,  hite  és  ereje. 

Gyakran  gondol  egy  jelenetre.  A  Pest  alatti  ronda  Dunaparton  nagy  búzás 
hajót  vontatnak  a  hosszú  sorban  befogott  lovak.  Éktelen  kiabálás  közt  ütlegelik 
őket  előre.  Szegény  párák  !  Minden  erőlködésük  mellett  is  alig  tudnak  megküzdeni 
a  folyam  sodrával,  mely  vissza- visszaránt  ja  őket.  Ugyanekkor  az  otromba  ga- 
bonás hajó  mellett  büszkén  halad  el  egy  karcsú  gőzös,  a  maga  alapította  gőz- 
hajótársaság hajóiból.  Minő  ellentét !  Az  az  idétlen  jármű  ma  is  csak  olyan  mint 
amilyenen  egykor  a  kereszteshadak  szereit  szállították.  Hogy  küzd  a  hajcsárok 
lármája,  az  ostorok  pattogása,  az  igába  fogott  gebék  erőlködése  és  nyögése  közt  ! 

Mennyi  zaj,  mily  rendetlenség,  szenvedés  s  minő  csekély  eredmény  !  —  Nem  a 
Verbőczy  Magyarországa  ez  1  S  az  a  másik,  ész  és  tudomány  pompás  alkotása, 
a  kapitány  egy  szavára,  a  gépész  egy  érintésére  mily  diadalmasan  szeli  a  hullá- 
mokat !    Nem  a  modern 


HITEL. 

állam  jelképe  ez  ?  Nem 
ilyenné  kell  tenni  az  új 
Magyarországot  ? 

Főmunkái,  az  egy- 
mást gyorsan  követő 
Hitel,  Világ,  Stádium, 
együttesen  adják  meg  re- 
formtörekvéseinek hatal- 
mas, mindent  felölelő 
programmját.  —  Egekbe 
nyúló  hármas  piramid  — 
zengi  róluk  Arany.  S  va- 
lóban óriási  távlatot  nyit- 
nak a  nemzet  előtt,  ren- 
geteg körképben  tárják 
elébe  jövendője  panorá- 
máját :  a  nagy,  erős  és 
boldog  Magyarországot. 
Reményt  keltenek,  önbi- 
zalmat, hitet  ébresztenek 
s  munkára  serkentenek 
mindenkit.  Könyvek,  me- 
lyekben a  holt  betűk  ele- 
ven, élő  ténj^ekké  válnak 
s  az  álmok  a  valóság  me- 
zébe kezdenek  öltözni. 
Világosság,  mely  boldo- 
gulásra és  halhatatlan- 
ságra vezető  utakra  hinti 
fényét.  Őrszemek,  melyek 
könnyesen  és  tündök- 
lőn virrasztanak  az  egész 
nemzet  fölött  s  mindig 
előre  néznek.  Vakmerőn 
ragyogó,  szabálytalanul 
nagyszerű  általánossá- 
gok, melyeknek  színes  és  fénylő  árjába  szinte  belefulladnak  a  részletek. 
Lángelméjű  szövevények,  melyeknek  útvesztőiben  csak  ő  tud  eligazodni, 
fennen  hirdetvén  :  »Most  van  idő  csodát  mi  vélni,  most  vagy  soha  !«  S  íme, 
varázsszavára  virulásnak  indul  a  sivatag,  villámló  tekintetétől  fölgyullad 
a  sötétség.  A  modern  Magyarország  ez  új  hármas  könyvében  :  ott  lángol  az  ő 

teremtő  lelke  igazán,  abban  hangzik  el  ezernyi  mondanivalója,  melyek  ezernyi 
tettek  rugói  lesznek. 

S  mindazt  amit  szükségesnek  és  jónak  talál  elmondani,  nem  futólag,  célra- 
törő apró  mondatokban,  de  szinte  áradozva,  terjengőn  mondja  el.  Nem  ér  rá 
röviden  írni.  E  korszakalkotó  iratokat  külsőleg  széles  és  nagy  vonalakban  ömlő, 
rohanó  és  gyakran  kicsapkodó  stíl  jellemzi,  mintha  írójuk  vívódó  lelkének,  te- 
remtő és  döntő  gondolatainak  erős  nyomása  hullámoztatná.  Valóban,  az  is  hul- 
lám oztatj  a.  És  mindazok,  kiket  eszméivel  tevékenységre,  nagy  példájával  harcra 
lelkesít  —  elsősorban  az  írók  —  kisebb  vagy  nagyobb  körben,  tudatosan  vagy 
öntudatlanul,  ebben  vagy  abban  az  irányban  —  mind  az  ő  eszményeit  szolgálják. 
Táborrá  verődnek  körülötte  a  hívek,  a  jók,  az  igazak.  Lelkes  és  roppant  dandárok 
gyülekeznek  zászlója  alá  s  vezérlete  alatt  megkezdi  hódító  hadjáratát  a  —  reform. 

És  aki  táborába  szegődött  :  önzést,  kicsinyességet,  személyes  hiúságot 
nem  hozott  a  harcba.  Ugyanaz  az  erős  és  öntudatos  fajszeretet  jellemzi  vala- 
mennyit a  közérdek  szolgálatában,  ami  vezérüket.  Csak  a  gyönge  szereti  ön- 
magát, míg  az  erős  egész  nemzeteket  hordoz  szívében,  mondta  Széchenyi  s  ez  a 
jelmondat  vezette  minden  alkotásában.  Miért  fájt  neki  a  földmíves  nyomorúsága, 
a  kultúra  szegénysége,  a  sok  érvényesülni  nem  tudó  tehetség  ?  Miért  volt  refor- 
mer társadalomban,  művelődésben,  technikai  haladás  terén  ?  Mert  szemeit  a 
nemzet  elhagyatottságának  könnyei  fátyolozták,  szívében  az  ország  fájdalmát 
hordozta,  átérzett,  átszenvedett  mindent  s  altruizmusával  igyekezett  helyre- 
hozni az  előbbi  korok  önző  gazdálkodását. 

A  Széchenyi  altruizmusa  mély,  lélekben  gyökerező  s  minden  tettében  meg- 
nyilvánuló. Nem  az  idők  folyamán,  nem  kételyek  és  fájdalmas  tapasztalatok 
után  kristályosodik  ki  benne  :  pályája  kezdetén  él  már  lelkében  s  nem  kísérője, 
de  szülőanyja  cselekedeteinek.  Nem  alkotásaiból  következtetjük  altruizmusát, 
a  közjó  szeretete  serkenté  munkára. 

Mint  fiatal  és  vakmerő  katona,  mikor  a  svéd  trónörököst  rábírja  Napóleon 
ellen  az  előny omulásra,  »csak  a  fejét  kockáztatja,  amit  azonban  a  közjóért  soha- 
sem sajnál «.  Erőltetett  küldönclovaglásaiban  összes  lovai  lesántulnak,  de  szívesen 
feláldozza  nemcsak  lovait,  saját  csontjait  is,  csak  a  hazának  és  királynak  javára 
szolgáljon.  S  ugyanez  az  altruista  érzés  fogja  el,  mikor  leteszi  a  kardot  és  saját 
kényelmét  áldozza  fel  az  Akadémia  megalapításának  ;  ugyanaz  az  altruizmus 
szabadítja  fel  a  jobbágyot,  s  végigtekintve  minden  tettén,  írásán  és  alkotásán, 
mindig  és  mindenütt  a  nemzet  számára  gondolkodik,  izgat,  tervez  és  épít. 

A  szenvedély,  mely  elfogja  az  alkotás  hevében,  nem  a  puszta  teremtés 
vagy  új  diadalok  utáni  vágy,  de  a  való  élet  kiáltó  szegénységének  és  mindig  a 
más  bajának  fölsegítése.  Még  az  ünnepeltetéstől  is  fél,  mert  más  hiúságának  meg- 
sértését látja  benne.  Berzsenjd  egyik  dicsőítő  ódáját,  melyben  az  többek  közt 
lóversenyi  győzelmét  is  említi,  nem  helyesli  ;  mert  egy  ember  győzelmének  dicsőí- 
tése irigységet  kelt  a  többiben  s  ezzel  ártalmára  lehet  a  közügynek. 

Csak  a  jövőhöz  ragaszkodik  önző  rajongással.  A  jövő,  a  nemzet  jövője  az 
ő  munkája  és  dicsősége  lesz  !  E  tekintetben  volt  annyira  önző,  hogy  azt  nem  akarta 
feláldozni  tisztán  a  multak  kegyeletének.  Mi  így  ítélhetünk  már,  ő  soha  nem  kér- 
kedett vele  ;  de  mikor  a  jövő  alapjait  rakta  le  :  félrelökte  a  múlt  kultuszát  s  szinte 

haraggal  nézte  az  eltűnt  századok  dicsőítését.  Amily  tisztelettel  ápolja  a  nemzeti 
sajátságok  minél  tisztább  fenntartását,  annyira  szédíti  századának  haladása, 
annyira  igyekszik  letördelni  a  középkor  szűk  korlátait.  A  gúny,  amellyel  a  mul- 
tak elmaradottságát  ostorozza,  a  je'en  sivárságát  tárja  fel  :  hogy  még  mindig 
nem  vagyunk  ott,  ahol  kellene  lennünk. 
A  múlt  önző  követelése,  hogy  hőseit 
zengjék,  a  jelen  önző  kívánsága,  hogy 
minden  kis  előrehaladást  dicsőítsenek  : 
némulni  kezd  ennek  a  jövőnek  a  munka- 
zajában. Olyannak  álmodja  azt,  hogy 
mindenki  felismerje  bármily  palányi  te- 
hetségének is  azt  az  egyetlen  előnyét  a 
többié  felett,  melyet  a  közjó  javára  áldoz- 
hat. Egyedül  rakja  le  a  köz  számára  a 
hatalmas  alapokat,  de  építés,  fejlődés 
közben  mind  többen  és  többen  gyűlnek 
köréje  és  a  jövő  nemzedék,  ha  minden 
embere  csak  eg3T-egy  téglát  hord  is  az 
épülethez  :  bizonnyal  boldogulni  fog. 

Akik  itt  egyenkint,  vagy  csopor- 
tokba foglalva,  következni  fognak,  bár- 
mily műfajban  dolgoznak,  bármily  irány- 
ban hatnak  s  a  szellem  bármely  fegyve- 
rével küzdenek,  mind  az  ő  katonái  : 
hősök,  kiket  a  nemzeti  kultúra  eszménye 
lobogtat  s  vezet  —  előre.  Az  ő  teremtő 
gondolatainak  s  törekvéseinek  ellenállha- 
tatlan ereje  nőteti  és  sokasítja  őket  ha- 
talmas hadsereggé,  mely  nem  pihen  meg 
addig,  míg  nem  diadalmaskodik. 

Megkísérlem  lelki  arcukat  szeretettel  és  híven  rajzolni,  bár  érzem  :  erőm 
valóban  nagyon  gyenge  az  ő  dicsőségük  teljességéhez  képest. 

II.  FEJEZET. 

A  MESTER. 

1788—1830. 

IKOR  az  idők  teljessége  eljö  :  leomlik  a  régi  s  előáll  az  új.  Csak- 
hogy ez  a  nagy  fordulat  a  mi  irodalmunk  újabb  korszakában  nem 
történt  valami  tüneményes  hirtelenséggel.  Eleinte  úgy  rémlett, 
mintha  megszakadt  volna  minden  összeköttetésünk  a  múlttal  s 
mindent  elölről  és  újra  kellett  volna  kezdenünk.  Pedig  a  hosszú  tespedés  alatt, 
az  álmok  nyirkos  levegőjében,  csak  megrozsdásodtak  azok  a  láncok,  melyek  az 
előző  korszak  törekvéseivel  fűztek  össze  minket.  A  múltban  a  klasszikái  elv  volt 
az  irányadó,  az  eszmény,  s  nem  lévén  meg  a  költői  nyelv  teljessége  :  majdnem 
kizárólagosan  a  formák  művelésére  szorítkozott.  Egy-egy  erősebb  talentum 
életet  lehelt  ezekbe  a  rideg  formákba  ;  a  kevésbbé  hivatottak  bukdácsoltak  és 
legtöbbször  el  is  buktak  közöttük. 

Mi  volt  ennek  az  elvnek  a  lényege  tulajdonképpen  ?  Mérsékelt  érzéseket 
mutatni  föl  válogatott  szavakban  és  csinos,  feszes  formákban.  A  művészet  úgy- 
nevezett antik  nyugalma  a  mi  klasszikus  költészetünkben  jóformán  a  halált 
jelentette.  Annyira  nyugodt  volt  minden,  hogy  e  nagy  nyugalomban  szinte  meg- 
merevedtek a  gondolatok  és  érzelmek.  A  páthoszt,  az  emelkedettséget,  a  szónokias 
meghatottságot  még  csak  elnézték  és  megbocsátották,  de  már  a  nyers  szenvedély 
kitöréseit  nem  tűrték  meg  semmiképpen  s  még  kevésbbé  ismerték  el  a  képzelődés 
merészebb  követeléseinek  jogosultságát.  így  történt,  hogy  a  holt  formákban 
legtöbbször  halott  volt  maga  a  költői  tartalom,  maga  a  költészet  is.  Megálla- 
podtunk, megmerevedtünk.  Pedig  körülöttünk,  a  nyugateurópai  irodalmakban, 
már  széltére  mindenütt  új  áramlat  frissítette  fel  az  avatag  életet  és  a  lelketlen 
formákat.  A  szellemi  műhelyekből  egészséges  életzaj  hangzott  ki  s  az  agyon- 
korlátolt egyén  visszanyerte  korlátlan  jogait  a  költészetben.  Poétáink,  kik 
teljes  odaadással  csüngtek  a  görög  művészet  szépségein,  maguk  is  észrevehették 
volna,  hogy  ízlés  dolgában  nálunk  is  valamely  átalakulás  jelentkezik,  mert 
hiszen  éppen  azok  a  műveik  tetszettek  legjobban,  melyekben  a  mithológiai 
dagály  nem  rontotta  le  a  közvetetlenséget  s  melyekben  természetes  kedély  és 
egyszerűség  njálatkoztak. 

Igen,  így  volt.  Elérkezettnek  látszott  az  az  idő,  midőn  az  elvont  eszmények 
kultuszát  immár  az  eleven  élet  szeretetének  kellett  felváltania  ;  az  idegen  szel- 
lemű, merev  és  merevítő  klasszicizmust  a  szabad  szárnyalású,  termékenyítő  — 
romantikának.  Jöjjünk  tisztába  ezzel  az  áramlattal,  mely  hivatva  volt  a  magyar 
költészetnek  új  irányt,  új  tartalmat  s  új  formákat  adni.  Nem  a  beteges  német 
romantikáról  van  szó,  mely  a  középkor  lovagtörténeteiből,  miszticizmusából 
táplálkozott  s  hatásait  már  korábban  éreztette  velünk  ;  sem  a  francia  romanti- 
káról, mely  a  borzalmast,  a  szertelent  hajszolta  s  külső  hatásokra  törekedett. 
A  valódi  magyar  romantikát  értjük  itt,  mely  nemzeti  alapon  indult  meg,  erős 

nemzeti  érzéseket  ébresztett  s  a  multak  hag}ományait  is  csak  azért  ápolta,  hogy 
utat  törjön  velük  a  jövő  számára. 

Az  új  istennő  egy  fiatal  költőnek,  Kisfahidy  Károlynak,  »virágos,  csengős 
szekerén«  kissé  félénken  állított  be  a  magyar  költészet  udvarába,  de  sokkal  ifjabb 
és  bajosabb  volt,  hogysem  rögtön  ne  találták  volna  kedvesnek  és  kívánatosnak. 
Jóformán  észrevétlen,  játszva  hódította  meg  a  szíveket.  A  tavaszt,  a  szabadsá- 
got, lelkesedést  hozta  magával.  Mosolygott  és  a  remény  rózsáit  dobálta  a  této- 
vázók lelkébe.  Dalolt  és  a  hangja  hasonlított  a  pacsirtadalhoz.  Megjelenése  gyön- 
géd, mozdulatai  naivak  voltak,  de  lehetetlen  volt  meg  nem  szeretni,  mert  úgy 
hittak  hogy  a  —  mienk. 

Kisfaludy  Károly  már  természeténél  és  életviszonyainál  fogva  is  roman- 
tikus. Szenvedélyes,  nyugtalan,  kalandokra  hajló  vérmérséklet.  Képzelődése 
nem  annyira  a  tétlen  álmodozást,  mint  inkább  a  harcot,  a  cselekvést  kedveli. 

Eleven  és  csapongó.  Egyéniségének  fő  vonása  az  örökös  mozgékonyság.  Igazi  iro- 
dalmi agitátor,  aki  nagyban  eg3^engeti  Széchenyi  útjait  s  törekvéseinek  rend- 
kívüli szolgálatokat  tesz.  Nem  nyugszik  egy  pillanatra  sem,  de  nem  hagy  nyugtot 
a  magyar  közönségnek  sem  :  foglalkoztatja  szakadatlanul.  A  nemzeti  szellem  éb- 
rentartásának egyik  lelkes  őre,  nélkülözhetetlen  eleme.  Nemes  kovász  az  alakuló 
idők  erjesztőjében. 

Már  gyermekkorában  történik  vele  valami  olyas,  ami  rögtön  letereli  a  járt 
ösvényekről,  korai  önképzésre  szoktatja  s  küzdelmekhez  edzi.  Összevesz  tanárai- 
val, otthagyja  az  iskolát,  beleveti  magát  az  életbe.  S  ebben  a  pillanatban  éppen 
arra  van  szükségünk,  hogy  az  —  életből  lássunk  valamit.  Katonának  áll,  részt 
vesz  a  francia  háborúkban,  el  is  fogják,  de  vakmerően  megszökik  s  mikor  a  hadi 
élettől  megvál  és  emiatt  atyjával  végképp  összevesz  :  újra  fölszedi  sátorfáját  s 
külföldre  vándorol.  Tud  egy  kissé  festeni.  Vidáman  kóborolja  be  Olaszországot 
s  az  ecsetje  után  éldegél.  Majd  visszatér  Pestre  s  tovább  festeget,  nyomorog. 
Egyszer  aztán  előveszi  a  leleménye  :  eszébe  villan,  hogy  valamelyik  kéziratban 
heverő  színdarabjával  próbát  lehetne  tenni  a  színpadon,  —  csak  úgy,  kenyér- 
keresetből. Sor  kerül  hát  a  Tatárok  Magyarországon  című  színművére,  melyet  a 
közönség  előbb  Fehérvárott,  később  a  fővárosban  (1819.)  osztatlan  lelkesedéssel 
fogad.  Mentve  van.  Megtalálta  magát.  Most  már  tudja,  mit  csináljon. 

ír.  Bátyja  példája  is  ösztönzi.  Mért  ne  arathatna  ő  is  igazi  sikereket,  aki  a 
tapasztalatok  és  éleménjek  egész  kincsestárát  birja  lelkében  ?  Van  kedélye, 
ízlése,  világlátottsága,  emberismerete,  szeme  a  dolgokhoz,  lelkesedése  és  tehetsége 
a  munkához.  S  körülötte  mily  naiv  állapotok,  mily  fejletlenség  !  Szinte  csábító 
alkalom,  szinte  provokáló  helyzet.  Hiszen  erre  a  közönségre  hatást  gyakorolni 
nem  is  annyira  fáradság,  mint  játék.  íme,  a  színpadon  is  valóságos  játékokat  mu- 
togatnak. Embriójában  van  majdnem  minden  műfaj,  de  főképp  a  dráma,  mell  vei 
mégis  legközvetetlenebbül  ki  lehet  hatni  a  tömegre.  Megelégesznek  mindennel. 
Ennél  a  közönségnél  hálásabbat  már  képzelni  sem  lehet.  Hazafisága  oly  nagy  és 
jóindulatú,  hogy  —  szolgálja  csak  a  nemzetiség  ügyét  meg  a  jó  erkölcsöket  — 
egészen  gyarló  műveket  is  tapsokkal  és  koszorúkkal  borít  el.  Egyelőre  nem  kíván 
mást  az  írótól,  csak  azt,  hogy  nemzeti  érzésére  hasson.  Még  festeni  sem  kell  a  ma- 
gyart, csak  dicsérni  s  minden  rendben  van.  A  Tatárok  hatása  világosan  megmu- 
tatja az  igényeket.  Könnyekbe  fullad  minden  szem,  midőn  a  várát  vitézül  védő 
s  foglyul  esett  Bebeket  halálosan  megsebesítve  a  tatár  khán  elé  vezetik.  Micsoda 
rendkívüli,  bámulatos  vitéz  ez  !  Sebeiről  letépi  a  kötelékeket  s  ott  vérzik  el  vad 
ellenfele  előtt  büszkén  és  hősileg.  Maga  a  rettentő  Kajuk  kénytelen  elérzékenyedni 
s  megületődve  szól  :  >> Tatárok,  ide  nézzetek  !  így  hal  a  magyar,  így  hal  meg  az 
igaz  bajnok  !«  Hát  nem  győz  itt  a  magyar  még  a  tatárokon  is  ? 

De  bármily  szegényesek  és  együgyűek  mai  szempontból  a  színpadi  hatás 
e  külső  eszközei  :  bolondság  volna  megvetni  őket  éppen  akkor,  midőn  szükség 
van  rájuk  és  siker  jár  a  nyomukban.  Ezt  a  lelkes  közönséget  ébren  kell  tartani 
minden  áron.  Érzékeny  hevüléseit  nem  szabad  lenézni  :  hadd  hulljon  gyermeki 
kedélyére  az  erkölcsi  nemesbülés,  a  művészetek  szeretetének  tápláló  mannája. 
Csak  hadd  jöjjenek  egymás  után  Ilka  vagy  Nándorfehérvár  bevétele,  Stibor  vajda. 
Szécsi  Mária,  Kemény  Simon  s  mutogassák  a  régi  magyar  erém^eket,  a  hajdani 

élet  jeleneteit  modern  célzatokkal,  a  nemzeti  vitézséget  s  önfeláldozást,  ha  kissé 
gyér  cselekményben,  ha  kissé  puffogó  dikcióban  is  !  Ne  keressünk  e  művekben 
más  érdemet,  mint  ami  valóban  érdemük  :  a  tényt,  hogy  hatnak  s  megkedvel- 
tetik a  színpadot. 

A  közönség  tehát  meg  volt  elégedve  Kisfaludy  Károllyal,  ám  a  költő  annál 
kevésbbé  magával.  Nagyon  olcsónak  találta  ezt  a  dicsőséget  s  magasabban  termő 
babérokra  vágyott.  Nagy  gonddal  megírt  egy  tragédiát,  Irénét,  mely  komoly 
színművei  közt  kétségkívül  a  legértékesebb  is.  Kitűnő  alapeszméje,  érdekes, 
célratörő  bonyodalma,  igazi  drámai  tartalma  van.  A  darab  hősnője,  egy  foglyul 
esett  szép  görög  leány,  hűtlen  lesz  régi  jegyeséhez  és  hazájához,  hogy  mint  a  hó- 
dító szultán,  Mohamed,  felesége  enyhíthessen  szomorú  sorsukon.  Szándéka  ne- 

mes.  de  tragikai  vétsége  nem  válik  teljessé.  A  szerelmes  szultán  békét  hag}'  ugyan 
a  görögöknek,  de  midőn  megtudja,  hogy  Iréné  őt  csak  áltatta  szerelmével  :  föl- 
áldozza a  lázongó  harci  pártnak.  Hatással  adták  ezt  is,  mint  a  többit,  —  de  hiába  ! 
Kisfalud\T  nem  termett  a  komoly  műfajokra  s  kivált  a  tragédiához  nem  volt 
sem  igazi  jellemző  ereje,  sem  dikciója.  Bizonyos  édeskésség  és  lágyság,  csinált 
páthosz  és  áradozó  retorika  játsszák  e  stílben  a  főszerepet,  távol  állók  a  való 
élet  s  a  küzdő  indulatok  beszédétől.  A  múlt  feszélyezi  ;  ő  a  jelen  embere  egészen. 
Xem  is  sokat  késik  hát  és  visszafordul  a  történelem  útvesztőiből  az  ő  valódi,  jól 
ismert  világához  :  a  jelenhez. 

És  íme,  mennyivel  egészségesebb,  derültebb  levegő  ez  !  Mennyivel  szá- 
lja dabban  érzi  magát  rögtön  !  Milyen  gazdag  és  kiaknázatlan  kincsesbánya  ez 
a  korabeli  mag}rar  élet  !  Két  kézzel  szedheti  színaranyát,  nyalábbal  a  virágait. 
Mennyi  félszegség,  furcsaság,  álműveltség,  szélháziság  s  egyéb  nemes  par- 
lagi erények,  —  hát  nem  vígjátéknak  való  tárgy  ez  valamennyi  ?  »Szabad  par- 
tokról nevetni  a  halandók   gyarlóságait«  :    hát  lehet-e  ennél  pompásabb  mulat- 

ság  ?  Megkacagtatni  az  embereket  és  ezzel  javítani  őket  :  hát  nem  a  legderekabb 
pedagógia  ez  ?  Azok  a  vígjátékok,  melyeket  Kisfalud}'  Károly  leleménye  nagy  bő- 
ségben visz  a  színpadra,  jóval  több  hazafias  missziót  végeznek  mint  komoly  da- 
rabjai, s  irodalmi  jelentőségük  is  sokkal  fontosabb  mint  amazokéi.  Okosan  gon- 
dolt, könnyed,  ötletes,  eleven  alkotások,  s  —  végtelenül  tetszenek.  Bennök  van 
az  író  egyéniségének  minden  jobb  tulajdonsága  :  szeretetreméltósága,  frissesége 
és  szellemessége.  Fürgén  haladó  cselekmény,  tőrülmetszett  alakok,  derült  hely- 
zetek s  jellemző  párbeszédek  lelkesítik  át  e  műveket.  Fölkacagják  a  színpadra 
a  tanulságos  életet  s  be  visszhangozzák  nevetéssel  és  vidámsággal  a  kedélyeket. 
Mozgalmas  jeleneteikben  egymásután  vonulnak  el  :  a  külföldieskedő  léha  mág- 
nás, örökös  »ah,  mily  hátra  vagyunk  !«  jajongásával,  a  parlagi  magyar  gavallér, 
nyersen  őszinte  modorával  s  pompás  mondásaival,  —  a  lányőrző  pedáns,  a  rövid- 
látó tervkovács,  a  latinoskodó  prókátor,  a  férjet  vadászó  aggszűz,  a  kántor,  a 
nótárius,  a  kupaktanács,  —  szóval  :  a  magyar  társadalom  mindenki  által  ismert, 
jóízű  fajképei,  kiket  azonban  a  színpad  tükre  eddig  nem  mutogatott.  A  Kérők, 
Pártütők,  Csalódások  levegőjét  már  a  valódi  romanticizmus  fuvalma  hullám oztat ja 
s  bár  ezek  a  vígjátékok  csak  helyzeteken  épülnek  föl  :  a  magyar  színmű  tör- 
ténetében új  korszak  jelzői.  Az  élet  egészséges  komikuma  s  egy  gazdag  költői 
kedély  nemes  humora  sugározza  be  őket.  Az  irodalomtörténet  ezek  révén  teljes 
joggal  vallhatja  Kisfaludy  Károlyt  a  magyar  vígjáték  atyjának. 

Épp  ily  fényes  diadalokat  arat  egy  más  műfaj,  a  szépprózai  elbeszélés,  terén 
is,  melyet  ez  idő  szerint  alig  egy-két  író  művel,  az  is  kelletlenül.  A  főtáplálék  : 
idegenből  átültetett  fércművek,  érzelgős,  kusza  történetek.  Jóformán  még  min- 
dig a  Kartigámok  járják.  Pedig  nagyon  is  ideje  volna  :  kiszorítani  ezeket  a  silány- 
ságokat s  egészséges  hazai  termékekkel  pótolni  a  kívánatos  veszteséget.  Hadd 
verje  meg  itt  is  a  magyar  ■ —  a  németet.  Az  első  indíték  tehát  ezen  a  téren  a  hazafi- 
ság, de,  szerencsére,  figyelemreméltó  rátermettség  kíséretében.  Az  a  Kisfaludy, 
akinek  lelki  derékségét  s  irodalmi  életrevalóságát  eddigi  munkásságából  már 
kissé  megismerhettük,  nem  fog  hajótörést  szenvedni  itt  sem.  Tihamérja,  rögtön 
elfoglalja  a  régi  hadi  románok  helyét.  A  magyar  középkor  lovagéletéből  kiszakí- 
tott képek,  a  daliás,  merész  regényhős,  egy  romantikus  szerelem  szövevényei  s 
a  hadi  élet  kalandjai  közepett  :  komoly  érdeket  kelt  maga  iránt  s  mélyebb  nyo- 
mokat hagy  hátra.  Szívesen  olvassák.  Még  szívesebben  a  víg  elbeszéléseket, 
melyek  derűt,  életet  hirdetnek,  —  jóízű  tréfákat,  anekdotákat,  mulatságos 
viszontagságokat  rajzolnak  eleven  képekké  és  humoruk  játszi  opálján  vidáman 
bölcs  célzatosságok  csillognak.  Csak  Tollagi  Jónás  viszontagságait  és  Sulyosdi 
Simont  említem,  mint  e  nemben  legsikerültebb  alkotásait.  Amaz  egy  tapaszta- 
latlan falusi  ifjút  kalandoztat  és  leckéztet  a  fővárosi  raffinériák  közt,  később  to- 
vábbszerepeltetve őt  a  vidéken,  mint  feleségféltő  nótáriust  s  kudarcot  valló  ártat- 
lan pipogyát.  Emez  a  semmivel  sem  törődő,  dologtalan  vidéki  magyar  nemes 
fajképét  mutatja  be,  aki  mindenre  ráér'és  mindentől  elkésik.  Életeleven,  pompás 
kép  mind  a  kettő.  Az  újság  hatásával  hatnak  és  minták  maradnak  sokáig.  Amaz 
a  novella  szabadabb  formáját,  a  levélformát  hozza  újra  forgalomba,  emez  első 
számottevő  kísérlet  az  úgynevezett  »rajz«  terén,  melynek  később  annyi  jeles  mű- 
velője lesz  irodalmunkban. 

Versei  közt  is  határozottan  legsikerültebbek  azok,  amelyekben  elbeszél. 
Ha  művészete  jóra  valóságát  akarjuk  látni  :  csak  forduljunk  ide,  nem  fogunk 
csalódni.  Romantikus  voltának  s  alkotó  képességének  minden  erősebb  vonásával 
megismerkedhetünk  e  kerek,  formás  apróságokban.  Költői  működésének  kétség- 
kívül legérettebb  gyümölcsei.  Megtetszik  rajtuk  Goethe  tanulmányozása  s  mégis 
egészen  magyar  a  szellemük,  a  levegőjük.  Ha  összevetem  őket  a  korukbeli  hasonló 
művekkel  —  még  Vörösmarty  balladás  költeményeit  sem  véve  ki  — ,  elvitázhatat- 
lan  magasságban  állanak  fölöttük.  Sőt  mai  szempontból  is  többet  érnek  mint 
akárhány  fölfújt  modern  ballada.  Kompozíciójukban  a  szükségest,  a  jellemzőt 
mutatják  föl,  célratörő,  színes  és  g.yors  előadás  kíséretében.  Eg}7  cseppet  sem  erő- 
szakoltak, vontatottak  és  nem  unalmasak.  A  Budai  harcjáték,  Epr  észleány,  Ka- 
rácsonyéj,  Álmatlan  király,  Sastoll,  Bánkódó  férj  komorabb  és  derültebb  romanti- 
kájukkal, ünnepélyesebben  hangzó,  majd  játszibb,  de  mindig  a  tartalomhoz  si- 
muló stíljökkel  :  javatermékei  e  kor  költészetének,  mely  az  erősebb  szerkezethez 
vezető  utakat  még  csak  keresi.  Szerencsés  ihlet  eredményei,  igazán  kedves  új- 
donságok valamennyien. 

Kevésbbé  szerencsés  a  lírában,  sőt  éppenséggel  nem  lírai  temperamentum. 
Szinte  különösnek  tetszik,  hogy  az  az  ember,  aki  oly  viharos  ifjúságot  élt  s  a  való 
életből  annyi  igaz  poézist  tudott  meríteni  :  itt  elvont  eszményeknek  hódol  s  bizo- 
nyos modorosság  erőtleníti  el.  Általánosságokat  zeng  s  legtöbbször  hidegen  hagy. 
Alaphangja  a  melankólia,  valamely  édesbús  érzés,  mely  homályos,  lágy  és  bi- 
zonytalan. Melegebb,  megkapóbb  kifejezésével  ennek  csak  egy-két  költeményé- 
ben találkozunk.  így  a  Honvágyban,  a  Mohácsban.  Ez  utóbbi  szabatos  diszti- 
chonokba öntött  elégia.  Komor  és  érzelmes  képeket  fest  »nemzeti  nagylétünk 
nagy  temetőjéről «,  de  csak  azért,  hogy  a  gyászos  múltból  a  tettekre  ébredő  jelen- 
hez fordulhasson  s,  Széchenyit  megelőzve,  de  az  ő  bátor  szellemében,  harsoghassa 
el  :  Él  magyar,  áll  Buda  még  !  A  múlt  csak  példa  legyen  most.  Nézzen  előre 
szemünk  ! 

S  a  költő  szájában  ez  nem  frázis.  Ömaga  is  nyílt  és  átható  tekintettel  néz 
előre  s  egyet-mást  idejében  észrevesz,  előre  meglát.  így  mintha  megérezné,  hogy 
a  népköltésnek  milyen  nagy  átalakító  hivatása  lesz  nálunk  a  jövőben  :  érdekes 
kísérlettel  áll  elő,  a  népdallal.  Üj  csapás  :  a  felfrissülni  készülő  költészet  elő- 
sejtelme.  Jóformán  még  népdalgyüjteményeink  sincsenek,  a  politikusok  figyelme 
sem  fordult  még  a  nép  felé,  csak  a  levegőben  van  valami  hullámzás,  mely  a  nem- 
zeti újhodás  vágyait  és  termőparányait  hordogatja  szét.  Az  embereket  megérinti, 
a  költőt  megihleti.  Kedvvel  és  szeretettel  nyúl  e  gyöngéd  formákhoz,  melyeknek 
csengő  és  játékos  ütemei  közt  a  magunk  természetes  érzései,  a  magyar  érzés  világa 
reszket.  Nem  mélyed  el  bennök,  de  fölismeri  üdeségüket  s  az  objektív  megbecsü- 
lés gyönyörérzetével  szedegeti  össze  jellemző  motívumaikat  :  akár  virágokat  kötne 
bokrétába.  Voltaképpen  nem  tesz  egyebet,  mint  a  nép  egyszerű  foglalkozásaira, 
életviszonyaira  s  érzelemkörére  gondol  ;  heljzeteket  és  jeleneteket  foglal  dalokba. 
Néha  románc,  néha  kép  lesz  belőlük,  néha  tréfa,  néha  csak  egy-egy  sikoltás.  Jól 
intonál  (Hej,  csicsergő  kis  madár  !  —  Szomszédasszony  udvarába  két  galamb  szállt 
mi  napába)  ;  a  természet  jelenségeit  jellemzően  vonatkoztatja  a  kedély  világra  : 
hellyel-közzel  teljes  képet  ad  : 

Fogy  már  a  nap  melege,  Csipős  szél  fuj  a  mezőn, 

Kertünkben  a  czinege,  Farkas  kullog  az  erdőn. 

Tud  egyszerű  és'tud  színes  lenni.  Népies,  minden  durvaság,  dévaj,  minden  céda- 
ság  nélkül.  Kissé  érzéki,  de  csak  a  gyöngédség  határáig.  A  hazafias  elemet  is 
ügyesen  használja  fel  (Rákosi  szántó,  —  Mohácsi  dal)  s  mindezek  mellett  (bár 
mindezek  nagy  dolgok  az  ő  korában  !)  még  sem  adhat  tökéleteset,  mert  ezekből 
a  dalokból  hiányzik  a  naivitás  teljessége  és  a  kifejezés  biztossága.  Nincs  meg 
bennük  a  művészi  egyenletesség,  nem  a  költői  lélek  meggyőződéséből  kifakadó 
igazságok,  csak  dicséretreméltó  kísérletek  vagy,  ha  úgy  tetszik,  egy  új  eszköz 
felmutatása  a  líra  bővítéséhez. 

Az  ő  működésének  irodalomtörténeti  fontossága  különben  nem  ezekből  a 
részletekből  tűnik  ki,  hanem  inkább  egyénisége  teljességéből.  A  cselekvő,  egész 
embert  kell  néznünk,  hogy  korára  tett  hatását  megérthessük.  Az  agitátort,  aki 
az  újuló  idők  minden  szükségét  átérzi,  meglát  minden  hiányt,  hézagosságot, 
s  termés  alá  forgatja  a  parlagon  talált  nemzeti  életet  okos  ésszel,  sok  tapasztalás- 
sal, serényen  és  ildomosán.  Magas  célul  a  nemzeti  műveltség  eszméje  lebeg  előtte 
s  ennek  érdekében  ragadja  ki  a  zászlót  Kazinczy  kezéből.  Rokonszenves,  szere- 
tetreméltó s  minden  tekintetben  lelkes  egyénisége  csakhamar  maga  körül  csopor- 
tosítja az  írói  világ  java  gárdáját  s  az  Aurórával,  melyet  egy  évtizeden  át  rend- 
kívüli buzgalommal  s  ügyes  célzatossággal  szerkeszt,  szellemi  központtá  avatja 
a  fővárost.  Eleimet  nyújt  az  élettől  eltávolodott  közönségnek,  főkép  az  asszo- 
nyoknak, hogy  »magyarosodjanak«  s  a  »hazai  nyelvet  inkább  pártolják«.  A  klasz- 
szicizmus  rideg  és  lapos  fennsíkjairól  levezérli  az  irodalmat  a  romanticizmus  ter- 
mékeny és  változatos  völgyeibe  s,  új  csapásokon  haladva,  új  tartalmat  hódít 
számára.  Reményt  és  életet  hirdet  mindenfelé  ...  És  nem  akarja  a  jövőt  meg- 
csalni. Maga  írja  egy  helyütt  :  »A  jelent  könnyű  megcsalni,  —  a  jövőt  soha.  Tág 
tüdő,  jó  torok  tiszteletre  kiáltozza  az  élőket,  de  ha  elnémul  ez  :  csak  tettek  ma- 
radnak a  bírálat  számára «. 

Nos,  ezek  a  tettek  valóban  megmaradtak  az  ő  egykori,  sokoldalú,  tiszte- 
letreméltó működéséből  s  az  erős  fejlődés  különböző  irányzataiban  ma  is  úgy 
hatnak  mint  elevenítő  lélek,  nemes  és  nagy  egyéniségének  emlékét  folyton  meg- 
újuló tettekben  örökítve. 


III.  FEJEZET. 

LÁNGÉSZ  A  HOMÁLYBAN. 

1792—1830. 

|EM  KÉPZELEK  szomorúbb  sorsot  mint  Katona  Józsefé  volt.  Teljes 
művészi  tudatossággal  alkotott  egy  remekművet  —  a  legjobb,  a  leg- 
tökéletesebb magyar  tragédiát,  —  és  senki  sem  értette  meg.  Pályá- 
zott vele  :  rá  se  hederítettek.  Kinyomatta  :  ott  maradt  a  könyvárusi 
polcokon.  Komor  megdöbbenéssel,  zavartan,  szinte  kételkedve  tehetsége  igazá- 
ban, szemlélte  e  jeges  hatástalanságot,  e  sorvasztó  közönyt  s  lángelméjével  úgy 
érezte  magát  az  emberek  közt  mint  egj*  oroszlánvadász  érezheti  magát  a  maj- 
mok közt.  Különben  is  zárkózott  kedélyű,  fanyar  ember,  szűkszavú,  nehézkes 
modorú,  —  magamagának  is  teher.  Ha  öröme  volt  :  nem  vigasztalta  ;  ha  sebe 
volt  :  mélyen  érezte.  Asszonyok  közt  esetlen,  bamba  és  mogorva  ;  a  szerelem 
konvulzióiban  inkább  háborgó  és  vergődő  mintsem  a  gyönyörök  osztályosa. 
Nyitott  szemekkel,  de  nagy  és  merész  álmokkal  jár  az  éretlen  tömegben.  Magá- 
ban ég,  mint  Mózes  csipkebokra,  s  a  túlságos  fénytől  nem  látják.  Miután 
egyetlen  lelket  sem  talál,  ki  felfogná  :  eltemeti  magát  egy  kisvárosi  hivatal 
közönséges  aktái  közé  s  harminchét  éves  korában  ismeretlenül,  koszorút lannl 
száll   sírjába. 

S  mindez  akkor  történik,  mikor  Kisfaludy  Károly  Tatárait  tomboló  tetszés 
közt  adják  a  színpadon  s  az  elismerés  babéraival  jutalmaznak  egy  halom  férc- 
müvet. Bánk  hármai  és  szerzőjével  nem  törődik  senki  sem.  Ez  a  nagy  mű  a  maga 
zord  fenségében  sötéten  és  egyedül  áll  a  kor  rövid  lélegzetű  színpadi  termékei 
közt,  mint  apró  vakondtúrások  közt  valamely  ormótlan,  roppant  idomú  heg}', 
melyhez  annyiban  is  hasonlatos,  hog3r  körvonalait  felhők  mossák  szét.  Tünemé- 
nyes, rejtélyes  előbukkanás  !  A  természeti  őserőknek  oly  nagyarányú,  vad  és 
szabálytalan  játéka,  melyet  bízvást  csodának  nézhetünk.  Érthetetlennek  tetsző 
megjelenés,  mely  mégis  oly  világos  mint  a  kinyilatkoztatás.  Shakespeare  lelké- 
nek egy  darabja  szórja  szét  sugárkévéit  a  magyar  alföld  szürke  homokbuc- 
kái közt.  A  szegény  kecskeméti  takácsmester  viskójában  valóban  olyasmi  tör- 
ténik mint  valamikor  régen  a  stratfordi  szatócsházikóban  :  a  lángész  fénye 
árad  ki  belőle. 

Vannak  csodálatos  és  kivételes  lények,  kik  nemcsak  megsejtenek,  de  egé- 
szen tisztán  látnak  olyan  dolgokat,  melyekből  koruk  jóformán  semmit  sem  lát. 
Shakespeare  a  központi  nehézkedési  Newton  előtt  körülbelül  egy  teljes  századdal 
már  kozmikus  törvényül   hirdeti.   Nem  csodálatos  ez  ?  És  nem  különös,  hogy. 

midőn  nálunk  a  dráma  lehető  legkez- 
detlegesebb formák  között  vajúdik,  — 
szinte  zöld  és  éretlen  :  hirtelen,  minden 
látható  ok  nélkül,  felbukkan  az  ismeret- 
lenből egy  lángelme,  aki  a  költészet 
ormán  álló  legmagasabb  műfajnak,  a 
tragédiának,  egészen  biztos  és  igaz  tör- 
vényeit alkalmazza  remekművében  ? 
Hol  tanulta  ?  A  kecskeméti  tanyákon  ? 
A  pesti  játékszín  szárnyfalai  közt,  ahol 
szerény  foglalkozása  van  s  hazafias 
célokat  szolgál,  mint  a  többiek  ?  Az  a 
művészet,  amit  itt  lát,  valóban  édes- 
kevés arra,  hogy  szellemét  magasabb 
légkörbe,  a  géniusz  trónjáig  emelje  s 
megtanítsa  a  drámai  szerkezet  bizton- 
ságára, az  erős  és  széles  jellemzés  tit- 
kaira, meg  arra  a  hatalmas,  lelketrázó. 
nagy  stílre,  melyhez  hasonló  stüje  még 
máig  sincs  egyetlen  drámaírónknak  sem.  Hát  az  a  nyugodt,  határozott  tekintet, 
az  az  élesen  tiszta  látás  a  történelem  szövevényei  közt  !  Hol  edzette  ahhoz 
a  szemeit  ?  Hisz  nálunk  a  történelemnek  ekkor  még  csak  meséje  volt  meg  s  éppen- 
séggel nem  volt  filozófiája,  lélektana  ! 

Az  ő  iskolája,  mint  minden  nagy  költőé,  maga  a  természet.  Két  mestere 
van  :  Shakespeare  meg  az  élet.  Mindkettő  elég  hatalmas  arra,  hogy  egy  fogékony 
léleknek  tartalmat  adjon,  —  hát  még  egy  lángszellem  mi  mindent  meríthet  ti- 
tokzataikból  !  Izzó  képzelődése  van,  s  hiába,  ez  a  tehetségek  királya  !  Mind  a  többi 
szolgamódra,  fegyelmezetten  ballag  utána.  De  ezt  a  vasfegyelmet  nem  a  vélet- 
len, hanem  az  ítélet  ereje  tartja  fenn.  Katonának  bőven  van  ebből  is.  A  tör- 
ténelemben nem  az  eseményeket  nézi,  hanem  azok  indítékait,  törvényeit.  A  dol- 
gok lelkét  kutatja,  a  tettek  rugóit  mérlegeli.  Nem  a  külső,  hanem  a  belső  embert 
keresi.  Nem  az  általánosat,  a  típust,  hanem  a  nemzetit  s  egyénit.  Jellemzésének 
módszere  ugyanaz  ami  Shakespeareé  :  több  szenvedély  szövevénj'éből  állítani 
elő  a  jellemet,  többféle  indítékból  fejleszteni  ki  a  cselekményt.  De  viszont  :  nem 
elégszik  meg  azzal,  hogy  nagy  tragédiájában,  a  szenvedélyek  e  heves  összeütkö- 
zésében, szűkkörű,  lokalizált  esemén}7t  bonyolítson  le.  Alakjai  fölött  ott  lebeg  a 
századok  történelmének  szelleme  két  nagy  mozgató  elemben  :  az  idegen  be- 
folyásban s  a  nemzeti  visszahatásban.  Aki  ismeri  a  magyar  történelmet  :  rögtön 
megérti  ez  általánosító  gondolat  komoly  és  mély  jelentőségét,  —  lelki  szemei 
előtt  elvonulnak  a  százados  küzdelem  véres  árnyai,  a  megaláztatás  és  a  szen- 
vedések komor  évei.  a  vad  és  kegyetlen  félreértésből  támadó  viszályok,  a  háta- 


III.  fejezet.  Lángész  ;i  homályban. 


:*47 


lom  és  önkény  kicsapongásai,  s  velük  szemben  a  letiport  magyarság  ökölbe  szo- 
rított keserve. 

Mi  történik  e  tragédiában  ?  Bánk  bán  szép  és  együgyű  feleségét,  Melindát, 
megbecstelenítők  az  idegenből  származott  magyar  királyné,  Gertrudis,  udvarában. 
Ki  ?  Ottó,  a  léha  meráni  herceg,  Gertrúd  testvéröccse.  Kiket  terhel  még  a  felelős- 
ség ezért  a  gaz  merényletért  ?  Részben  a  királynét,  kit  Katona  csak  »mély  tiszte- 
letre méltó  állapotjáért«  rajzol  gyöngédebben  a  színműben,  részben  egy  lézengő 
német  rittert,  Biberachot,  aki  az  emberek  vakságából  él.  Mind  idegenek  !  Mit 
keresnek  ezek  itt,  a  magyar  király  udvarában  ?  Rabolni,  dombérozni,  szeretkezni 
jöttek.  Ez  a  gőgös,  uralkodni  vágyó  Gertrúd,  annyi  veszedelmek  és  nyomor  oko- 
zója, ha  csak  egy  pillanatra  is  meglátná  magát  a  nemzeti  lélek  tükrében,  —  de 
nem  látja  !  Petur,  az  elégedetlenkedő  magyar  ez  örök  típusa,  minden  habozás 
nélkül  kimondja  róla  a  véleményét  :  »Egy  oly  teremtés,  akinek  nem  ez  hazája  — 
bennünket  vájjon  szerethet-e  ?  Tulajdonunkat  elvévé  s  eladta  a  hazájabéli 
cinkosainak.  Kihúzta  a  szegény  magyarnak  kezéből  a  kényért  s  azt  megette  a 
meráni  fegyveres.  Eckbert,  az  öccse,  alig  törölte  le  Fülöp  királynak  a  vérét  kezé- 
ről, itt  a  scépusi  földet  elnyeré.  Berchtold  az  üstökét  se  tudja  még  befonni  :  mái- 
érsek,  bán,  vajda,  Bács-Bodrog  meggyében  főispán  !«  Az  öreg  Mikhál  bán  rimán- 
kodva sír  fel  hozzá  :  »Add  vissza  híveidnek  amit  elraboltál  :  a  nyugodalmat, 
békességet  és  az  életen  való  gyönyörködést,  —  a  volt  vagyont,  a  testi,  lelki  meg- 
elégedést. Fazékok  mellől  a  fát,  ételekből  a  húst  és  ágyakból  a  szalmát. «  Tiborc. 

a  vén  és  eszes  paraszt,  a  nép  kétségbeesett  és  fenyegető  panaszában  sorolja  fel 
bűneit.  Ez  a  remek  részlet  így  hangzik  : 


Ö  csorda  számra  tartja  gyülevész 
Szolgáit,  épenséggel  mintha  minden 

Hajszála  egy  őrzőt  kivarrna  ;  sok 
Meránit  :  olykor  azt  hinné  az  ember. 
Hogy  tán  akasztani  viszik,  ugy  körül 
Van  véve  a  léhütőktől,  s  —  mi  egy 
Rossz  csőszt  alig  tudunk  heten  fogadni. 

Ö  táncmulatságokat  ád  szünetlen, 

Ugy  mintha  mindég  vagy  lakodalma,  vagy 

Keresztelője  volna  :  és  nekünk 

S/.ivünk  dobog,  ha  egy  csaplárlegény  az 

Utcán  élőnkbe  bukkanik,  mivelhogy 

A  tartozás  mindjárt  eszünkbe  jut. 

A  jó  merániak  legszebb  lovon 

Ficánkolódnak  ;  tegnap  egy  kesely, 

Ma  szürke,  holnap  egy  fakó  :  nekünk 


Feleség  s  porontyainkat  kell  befogni. 
Ha  veszni  éhen  nem  kívánkozunk. 
Ők  játszanak, zabálnak  szüntelen, 
Ugy,  mintha  mindenik  tagocska  bennök 
Egy-egy  gyomorral  volna  áldva  :  nékünk 
Kéményeinkről  elpusztulnak  a 
Gólyák,  mivel  magunk  emésztjük  el 
A  hulladékot  is.  Szép  földeinkből 
Vadászni  berkeket  csinálnak,  a 
Hová  nekünk  belépni  sem  szabad 
S  ha  egy  beteg  feleség, vagy  egy  szegény 
Himlős  gyerek  megkívánván,  lesújtunk 
Egy  rossz  galambfiat :  tüstént  kikötnek. 
És  aki  száz  meg  százezert  rabol  — 
Birája  lészen  annak,  akit  a 
Szükség  garast  rabolni  kényszerített  .  .-. 


Az  idegenek  és  mindig  és  mindenütt  az  idegenek  !  íme,  az  egész  ország 
érzi  a  nyomorúságot,  —  maga  Bánk  bán,  a  távol  időző  II.  Endre  helytartója, 
e/.  idő  szerint  tehát  a  törvények  őre,  országos  kőrútjában  személyesen  is  meggyő- 
ződik erről.  Most  hirtelen,  váratlan  visszahívják  az  tidvarba,  de  nem  a  királyné, 
hanem  Petur,  aki  elégületlen  társaival  meg  akarja  dönteni  az  idegen  befolyást  s 
úgy  gondolja,  hogy  e  eélra  Bánk  bán  féltékenységét  is  fölhasználhatja.  íme,  a 
kettéágazni  látszó,  de  Bánk  bán  tragikumában  —  haza  és  becsület  —  egybe- 
ömlő  cselekmény  kiindulási  pontja.  Bánk  bán  visszatér,  megjelenik  az  udvarban, 
beszél  Peturral,  aki  a  bizonytalanságok  közt  hánykódó  bánt  éjjeli  titkos  össze- 
jövetelre hívja,  értésére  adván  a  jelszót :  Melinda.  Magára  marad  megdöbbenéseivel, 
erős  felindulásaival.  Az  elszegényedett  ország  nyomorai  közül  érkezett  s  előtte 
a  dőzsölő  udvar.  Petur  a  Melinda  nevével  hívja  éjjeli  találkozóra.  Titoknak  zára 
lett  felesége  mocsoktalan,  szabad  neve  !  Már-már  indulna  Peturékhoz,  de  e  pil- 
lanatban a  rejtekajtóból  megpillantja  Ottót,  amint  Melinda  előtt  térdre  hull  s 
szerelmet  vall  neki.  Visszaszédeleg.  Még  hallja  a  büszke  visszautasítást  : 


Ö  térdepel !  Bánk,  Bánk,  emlékezek 
Szavadra  .  .  . 

Midőn  kezem  megkérte,  nem  rogyott 
Ö  térdre  !  szép  se  volt  igen  ;  de  egy 
Alphonsus,  egy  Caesar  állott  előttem  ! 
•>Szabad  tekintet,  szabad  szív,  szabad 


Szó,  kézbe  kéz  és  szembe  szem,  minálunk 

így  szokta  a  szerelmes  :  aki  itt 

Letérdel,  az  vagy  imádkozik,  vagy  ámít  !<< 

Ö  mondta  ezt,  ámító,  és  bizon 

Bánk  nem  hazud  s  ezért  megvet  Melinda  ! 


Bánk  —  kinek  honlétéről  az  udvar  nem  tud  semmit  —  minden  beavatkozás 
nélkül  hallgatja  végig  e  jelenetet.  Nem  ront  ki  rejtekéből  hebehurgyán.  A  nagy 
és  büszke  szerelemnek  ez  a  határozott  beszéde  lecsöndesíti  sustorgó  vérét, 
megnyugtatja.  Ezután  még  akaratlan  tanúja  lesz  a  királyné  és  Ottó  közti  beszél- 
getésnek is.  Hallja,  mikor  Gertrúd  szemrehányásokat  tesz  öccsének,  hogy  oly 
botrányosan  üldözi  Melindát  s  mégsem  tudja  elcsábítani  ezt  az  együgyű  szívet  ! 


III.  fejezet.   Lángész  a  homályban.  .'540 

Vére  föllázad  a  kétértelmű  beszéd  hallatára  s  a  jelenet  végén  —  midőn  a  terem 
már  üres  —  kivont  kardjával  előre  ront,  de  heves  benső  küzdelmek  után  csak- 
hamar ismét  lehiggad  és  kötelességeire  gondol.  Első  a  haza  dolga.  Megy  az  éjjeli 
találkozóra,  a  pártütők  közé. 

Ezeket  Petur  bán  dühe  tartja  ébren.  Megbízhatatlan,  ingadozó  tömeg, 
mint  a  tömeg  rendesen.  Húzódoznak  a  pártütéstől,  melyet  Petur  »kicsikart 
szabadságnak «  nevez,  s  midőn  Bánk  megérkezik  és  a  lelkükre  beszél  :  mind- 
nyájan pártjára  állanak.  Csak  Petur  nem.  Az  tovább  lázong,  sőt  azzal  íenyege- 
tődzik,  hogy  maga  lesz  hóhéra  a  királynénak.  Bánk,  a  reá  ruházott  hatalomnál 
fogva,  a  király  nevében  láncra  akarja  veretni  a  felségsértőt,  mire  Petur  hódolat- 
teljesen Bánk  lábaihoz  hajol.  A  király  neve  szent  előtte  s  parancsának  engedel- 
meskedik. Ellágyul  és  békességet  emleget.  Bánk  méltán  büszke  ez  erkölcsi 
győzelemre,  de  éppen  midőn  efölötti  örömében  fölujjong  :  toppan  be  Biberach 
azzal  a  kegyetlenül  kiábrándító  értesítéssel,  hogy  csak  >>ezt  az  éjszakát  lett  volna 
szükség  el  nem  lopni  Bánk  bán  nagy  úrtól  !«  Egyszerre  minden  más  képet  ölt. 
Az  erkölcsi  diadal  pompás  épülete  rémes  hirtelenséggel  összeomlik.  »Német, 
te  megnyitottad  a  szemem  !«  kiált  föl  Bánk.  —  »Gyalázat  !  Ellágj'ulhattam  !« 
kacag  fel  keserűen  Petur.  E  perctől  fogva  zavar  és  romlás  mindenütt.  Bánk 
először  is  a  csábító  meggyilkolására  gondol,  de  hátha  még  nem  késő  s  meg- 
mentheti Melindát !  Távozóban  arra  kéri  barátait  :  maradjanak  együtt,  hahogy 
szükség  lehetne  rajok. 

Mindhiába,  késő  minden.  Bánk  becsülete  be  van  szemvyezve,  lelki  világa 
végkép  földúlva.  Mindjobban  megbizonyosodik  abban  a  gyanúban,  hogy  rom- 
lásának oka  maga  a  királyné  s  mindjobban  megérlelődik  benne  az  elhatározás, 
hogy  becsülete  szennyét  csak  vér  moshatja  le.  Melinda  vallomásai,  Tiborc  pa- 
nasza, az  öreg  Mikhál  bán  elzáratása,  a  részben  becsületére,  részben  hazája  sor- 
sára vonatkozó  körülmények  egész  tömege  ellenállhatatlanul  sodorják  a  tragikai 
bukás  örvénye  felé.  Megöli  a  királynét.  Meg  kell  ölnie.  De  ezzel  a  tettével,  mely 
az  igazaiban  hívő  önbíráskodás  cselekedete,  erkölcsileg  teljesen  lehetetleníti 
magát.  Midőn  meggyalázott  becsületeért  bosszút  áll,  —  írja  a  Bánk  bánról  szóló 
kitűnő  monográfiájában  Gyulai  —  egyszersmind  meggyalázza  mindazt,  min  be- 
csülete nyugszik  :  méltóságát,  hitét,  politikai  elveit,  büszkeségét.  A  nádorból  tör- 
vénytapodó, a  király  kegyeltjéből  felségsértő,  az  alkotmányos  államférfiúból 
forradalmár,  lovagból  nőgyilkos,  a  büszke  úrból  megalázott  szerencsétlen  lesz. 
Sem  az  udvar  romlott  levegője,  sem  a  pártütők  sötét  szándéka  nem  alkalmasak 
arra,  hogy  Bánk  becsületes  és  tiszta  egyénisége  épen  megállhasson  közöttük. 
Buknia  kell  múlhatatlanul.  Tragikuma  oly  teljes,  aminőnél  teljesebbet  képzelni 
sem  lehet.  Büntetése  az  elkövetett  merényletért  nem  fizikai  halál,  de  erkölcsi 
összeomlás,  melynek  megkapó,  de  egyúttal  fárasztó  rajzával  végződik  e  hatalmas 
színdarab. 

íme,  Bánk  bán  kivonatos  tartalma,  meséjének  váza,  mely  azonban  leg- 
fölebb  csak  sejtetni  engedi  e  rendkívüli  alkotás  drámai  súlyát  és  erejét.  Katona 
tudta,  hogy  műve  jóval  fölül  áll  a  közönséges  méreteken.  Huszonhárom  éves  korá- 
ban írta.  Nemes  és  komoly  ifjúságának  minden  merészsége,  vulkánikus  vérmér- 
sékének  minden  tüze  s  nagyratörő  lelkének  minden  becsvágya  benne  van.  Elő 

akarta  adatni  mindenáron,  de  a  cenzúra,  mely  »ha  valahol,  úgy  Magyarországon 
nyakát  szegi  minden  szépnek  és  nagynak «  :  nem  engedte.  Katona  felpanaszolja, 
hogy  e  rettenetes  intézmény  követelései  szerint  az  írónak  el  kellene  nyomnia 
a  »századok  lelkeit «,  pedig  —  fakad  ki  keserűen  —  »midőn  én  egy  erkölcstelen- 
séget utáló  Feliciánust  indulatjának  illő  polcára  viszek,  midőn  egy  Bánk  bánt 
megölt  becsületénél;  omladékaira  felállítok,  hogyan  szedhessem  én  kiszabott 
kőtára  fájdalmamat  ?«  Mennyire  igaza  van  s  ez  a  néhány  odavetett  szó  mily  biz- 
tosan kalauzol  bennünket  a  »lelkében  ágaskodó  igazságok«  megértéséhez.  Csak- 
hogy, fájdalom,  az  a  kegyetlen  cenzor  nem  áll  magában  :  ott  van  körülötte 
alantjáró  ízlésével  az  egész  nemzet.  Látja,  tudja  jól  s  gúnyosan  kiált  föl  :  »Most 
a  játékban  sem  igen  nézi  azt  a  magyar,  hogy  mint  van  a  kidolgozás,  hanem  mint 
van  a  morál ;  ő  előtte  az  a  szép,  melyben  több-több  feles  mondások  vannak, 
annyival  inkább,  ha  azok  nemzetét  érdeklik,  teli  torokkal  s  botokkal  való  döröm- 
bözéssel  adja  ki  megelégedését.  Igaz,  hogy  itt  csak  a  hebehurgya  ifjúságot  vagy  a 
bárdolatlan  köznépet  értjük,  de  mivel  éppen  ezek  miatt  a  jobb  ízlésű  abbanhagj'ja 
a  játékszínbe  való  járdogálást  :  a  dörömbözés,  melyet  az  agyargó  idegen  nevetve 
beszél  el  hazájában,  lesz  az  írónak  útmutatója,  hogy  ha  dicsőséget  akar  aratni, 
nem  jó  alkotású,  hanem  csak  dicsekedéssel  teljes  hazai  drámát  kell  írni,  még  a 
szép  tettek  is  elmaradhatnak,  —  elegendő  az,  ha  teletömetik  a  darab  azoknak 
dicsekedő  emlegetésével . « 

Nem  a  Kisfaludyék  könnyű  sikereire  gondol  itt  Katona  ?  Mert  kétségtelen, 
hogy  Kisfalud}'  teljesen  kora  ízlését  szolgálta  :  hazafias,  kellemes  és  édes  volt. 
Megértette  mindenki.  Nyomában  járt  a  diadal.  Kortársa,  Katona,  pedig  magára 
hagyatva  állt  súlyos  tartalmával,  mint  egy  számkivetett  fejedelem,  —  mint  egy 
zord,  de  kincset  rejtő  bércekkel  elborított  sziget,  meljhez  csak  hullámok  csapód- 
nak, de  hajó  nem  közeledik.  Éppen  saját  értékének  teljes  és  komor  tudata  teszi 
végtelen  szomorúvá  és  megrázóvá  az  ő  tragédiáját.  Mi  az  ő  műve  ?  A  dráma 
legkezdetlegesebb  formái  közt  egy  századok  számára  épített  erős  idom  ;  a  laza  tá- 
kolmányok közt  egy  megbonthatatlanul  szilárd  szerkezet  ;  a  fecsegések  zajában 
egy  hallgatagon  is  élő,  soktitokzatú  tartalom.  Nehézkes  és  darabos,  de  durva 
kérgében  gyémánt  a  mag.  Eredetisége  :  szokatlan,  jellemei  szertelenek,  stílje  : 
láz,  de  az  emberi  lélek  örvényeinek  mély  zaja,  szenvedély  harsog  ki  belőlük  oly 
hazafiság  kíséretében,  mely  nem  jelentéktelenebb  itt  mint  az  azt  tolmácsoló 
művészet.  S  mi  a  hatása  ?  Teljes  hatástalanság.  Később  is,  midőn  a  harmincas 
években,  a  költő  halála  után,  végre  színre  kerül  :  a  kritika  megtagadja  tőle  a  fön- 
séget, elítéli  az  »asszonybecsmérlések«  miatt,  hibáztatja  hőse  határozatlanságait 
s  a  »műveltebb  érzésüeket<<  kellemetlenül  érintő  »nyerseségei«  miatt  ezt  a  remeket 
»aljasabb  színpadra«  utasítja. 

Az  volt  a  főbaj,  hogy  nagyon  megelőzte  korát  és  nagyon  magasan  állt  fö- 
lötte. De  az  »idők  árja«  mindjobban  emelkedett  s  lassankint  fölemelte  a  magj-ar 
közönséget  is  e  műremek  magaslatáig.  A  forrongó  közhangulat,  a  folytonos 
munkában  izmosodó  nemzeti  élet  s  a  romantika  nagy  átalakulásokkal  járó  győ- 
zelmei nagyot  változtattak  az  irodalmi  ízlésen  is.  Bánk  bánt,  a  XIII.  század  oli- 
garcháját, erősen  kiélezett  nemzeti  s  egyéni  vonásaival,  kezdték  mindjobban 
megérteni.  —  mind  közelebb  jött  a  multak  távolából  s  hatalmas  arányaival 

végre  egészen  belelépett  a  jelen  történelmébe,  hogy  két  állandó  érzésnek  —  a 
királyhűségnek  s  nemzeti  elkeseredésnek  —  fölrázó  szavú  tolmácsa  legyen.  Többé 
nem  volt  idegenszerű,  nyers,  de  mindenki  által  megértett,  erős.  Szenvedélyének 
heve  átjárta  a  szíveket  és  a  velőket.  Végzete  megdöbbentett.  A  lágy  idomok 
után  úgy  nyomakodott  a  színre,  mint  egy  művészi  ércminta,  mely  a  halhatatlan- 
ság számára  van  alkotva.  Elérkezett  a  nap,  midőn  a  nemzet  nyilván  láthatta  : 
mit  nyert  e  műben  s  mit  vesztett  szerzője  korai  halálával. 

Es  nem  képzelek  dicsőbb  elégtételt,  szebb  koszorút,  mint  aminőt  Katona 
szellemének  az  idő  adott.  Az  egyszerű  kecskeméti  sír  minden  rögét  virágokkal 
borítja  el  a  nemzeti  hála  s  immáron  mindnyájan  tudjuk,  hogy  Bánk  bán  szerzője 
holtan  is  az  örök  élet  osztályosa.  Művészete  tisztán  ragyog  fölöttünk,  mint  a 
nap  és  nyugodtan,   mint  az  —  igazság. 


4i5«_   í 


198.  kép.  Katona  József  szobra  Kecskeméten. 


IV.   FEJEZET. 

IRODALMI  TÁRSASKÖRÖK. 

181(1—1830. 

^EM  LESZ  érdektelen  ez  alkalommal  egy  futó  pillantást  vetni  azokra 
az  irodalmi  társaskörökre,  melyek  e  század  első  negyedében  benső 
szükségből  s  hazafias  célzatosságból  alakultak  a  majdnem  egészen 
német  szellemű  fővárosban.  Kisded  szigetek  ezek  az  idegen  művelt- 
ség tengerében,  —  apró  várak  a  nagy  sivatagban,  de  a  bennük  megnyilatkozó 
lélek  által  a  fejlésnek  indult  magyar  irodalomnak  egyúttal  igazi  mentsvárai.  Szent 
és  erős  tűzhelyek,  melyeknek  nyájas  világa  az  örömtelenül  révedező  s  bolyongó 
írókat  szeretettel  vonja  magához.  Itt  találjuk  őket  lelkes  csoportokban,  egymás 
mellett  fölmelegedve,  tűnődve,  vitatkozva,  —  mérlegelve  a  multat,  a  jelent  és 
terveket  szőve  a  jövő  számára. 

Mily  biztató,  mily  bátorító  zaj  ez  a  gróf  Teleki  László  házában  !  Termei 
nyitva  állnak  tudósoknak,  íróknak  egyaránt,  —  mindenkinek  aki  szívén  hordja 
a  nemzetiség  ügyét.  Maga  a  házigazda  nemcsak  rangban  előkelő,  de  szellemben, 
tudásban  is.  Az  akadémia  eszméjének  egyik  buzgó  apostola,  világlátott,  nagyisme- 
retű  ember.  Körülötte  nyelvészek,  historikusok,  theológusok,  költők.  A  nagy 
amatőr  :  Jankovich  Miklós,  az  új  csapásokat  kereső,  lánglelkű  történetíró  : 
Horvát  István,  a  tudós  Fejér  György,  a  vidám  kedélyű  Szemere  Pál  s  a  mindig 
elmés  Fáy  András.  Nagy  és  heves  viták  folynak.  Amott  a  régi  történet  irányairól 
van  szó  s  a  házigazda  eleven  eszű  fia  —  a  még  ekkor  fiatal  Teleki  József,  később 
az  Akadémia  méltó  elnöke  —  mindenkit  bámulatra  ragad  talpraesett  megjegy- 
zéseivel ;  emitt  Csokonai  vagy  Himfy  elsőségéről  beszélnek  és  az  esztétikus 
Schedius  jobb  sorsra  méltó  kitartással  védelmezi  az  objektív  költészet  előnyeit. 
Éles  és  sima,  szenvedélyes  és  higgadt  hang  váltogatja  egymást.  Nagyobb  baj 
azonban  nem  esik  senkiben  s  ha  megjelenik  a  szeretetreméltó  háziasszony,  kit 
már  Kazinczy  is  rajongással  emleget,  akkor  a  viaskodó  felek  közt  egyszerre  szent 
a  béke.  Mert  ez  a  nő  tüneményes  asszony,  kiváló  szellem,  aki  elbűvöl  és  hódolatra 
késztet  mindenkit.  »Soha  nőben  —  írja  Toldy  Ferenc,  a  magyar  irodalomtörténet 
atyja  s  egyúttal  ez  idők  leglelkesebb  krónikása  —  soha  nőben  ennyi  észt  il}'  ke- 
déllvel,  ennvi    méltóságot  több   kellemmel,  a  legforróbb  hazafiságot  ily  európai 

199.  kép.  Kulcsár   István. 


kultúrával  egyesülve  nem  láttam.  Ez  gazdaggá  és  tanulságossá  tette  társaságát, 
mely  felett  igénytelen  könnyűséggel,  természetesen  uralkodott «.  Bájos  és  sugárzó 

honleány,  akivel  beszélni,  eszmét 
cserélni  fölemelő  és  nemesítő  élve- 
zet. Szép  lelke  tartalmát  egy  csá- 
szárné, Karolina  Auguszta  is  mél- 
tányolja, aki  levelez  vele  ;  benső 
barátságban  van  a  nádornéval  ;  a 
szegéinek,  kikre  egy  milliót  költött 
vagyonából,  imába  foglalják  a  ne- 
vét s  mikor  meghal,  az  Akadémia 
csak  úg3"  meggyászolja,  mint  bár- 
melyik jeles  tagját.  Lelke  ennek  a 
kis  körnek,  mely  eszméket  gyújt  föl 
a  közélet  sötétjén. 

Hát  a  jó  Kulcsár  István  háza  ! 
Ez  volt  még  csak  a  tarka-barka, 
patriarchálisán  vegyes  tanya  !  Nem 
kevésbbé  mozgékon}*,  mégis  más 
jellegű  mint  az  előbbi.  Maga  Kul- 
csár kissé  ósdi,  de  nem  korlátolt  s 
hazafiságban  mindenkit  felülmúló.  Az  egyetlen  pesti  hirlap  szerkesztője  s  ezzel 
az  írói  világ  egyik  központja.  Buzdítgató,  áldozatkész  úriember,  minden  célra  törő 
idea  pártfogója.  Háza  hasonlított  a  méhkashoz,  melybe  az  irodalom  méhe\  össze- 
gyűjtik a  nemesebb  gondolatok  és  törek- 
vések színmézét.  A  régi  és  új  gárda  talál- 
kozóhelye, mely  élettől  zsong.  Itt  heveske- 
dik a  merész  újító  :  Helmeczy  Mihály  az 
ósdiak  nyelvészével  :  Beregszászi  Pállal. 
Az  ötletes  Sebestyén  Gábor  itt  mondja  el 
legjobb  adomáit  ;  Gombos  Imre,  az  »Eskü- 
vés  «népszerű  írója,  ide  menekül  hivatalos 
vesződségei  után.  Töltényi  Szaniszló  itt 
mond  anathémát  a  mithológiai  képekre  s 
olvassa  fel  egy-egy  szonettjét,  mely  tele 
van  mithológiai  képekkel.  Tóth  László  itt 
osztja  fel  lelkesedését  a  görög  és  magyar 
versek  közt  ;  Horvát  István  híres  »Rajzola- 
tai«-nak  ötlete  itt  pattan  ki.  Néha  megjön 
ide  szent  magánya  berkeiből  a  tisztes  aggas- 
tyán, Kazinczj-  Ferenc  is,  s  Kisfaludy  Ká- 
roly nagy  neve  nem  kevésbbé  kölcsönöz 
fényt  ez  érdekesen  vegyes  társaságnak.  Ez 

volt  minden  irodalmi  terv  megvitatásának  központja  s  ha  valami  derekabb  eszme 
vetődött  fel,  az  hamarosan  megkapta  itt  a  tettek  formáját.  A  pesti  állandó  színház 

A' magyar  irodalom  törtenete.  23 


200.  kép.  Vitkovich  Mihály. 

ügyét  itt  tartották  folyton  ébren  ;  itt  érlelődött  meg  a  »Tudományos  Gyűjtemény* 
folyóiratának    gondolata,  sőt    az    új   korszakot  nyitó  Auróra  alapítási  terve  is. 

Csak  egy  baj  volt.  A  házban  nem  volt  virág  :  hiányzott  a  nő.  Ez  egymástól 
nagyon  is  különböző  elemek  nyers  vitáit  nem  enyhítette  a  női  kedély  mosolya. 
E  szigorú  és  indulatos  lelkek  minden  derű  nélkül  dulakodtak  a  teóriák  ködében, 
nyelv  dolgában  túlkonzervativek  voltak  s  a  költészet  iránt,  melyet  mint  nem- 
zeti ügj'et  támogattak,  nem  volt  erősebb  érzékük.  Sok  jóravaló  dolog  történt  itt, 
sok  derék  tett  indult  innen  ki,  de  maradt  egy  eredménytelenség,  egy  mulasztás 
is  :  ez  a  kör  nem  hatott  az  ízlés  nemesbítésére. 

Üdítőbb  és  verőfényesebb  levegője  volt  a  vidám,  élces,  melegkedélyű 
Yitkovich  Mihály  házatájának.  Ez  volt  az  akkori  »bohémek«  igazi  tanyája.  Itt 
már  nem  az  örökös,  zord  vita  járta,  hanem  az  eleven,  fordulatos  beszéd,  melynek 
ötlet  és  elmééi  volt  a  fűszere.  Ebben  a  körben  a  költészet  uralkodott.  Maga  a 
házigazda  is  költő,  aki  népdalokat  ír  s  pompásan  fordítgatja  a  szerb  hősregéket, 
melyek  először  irányozzák  a  közfigyelmet  a  dalos  nép  költészetére.  Szereti  a  zenét 
és  énekel.  Bájos  felesége  van,  akinek  lénye  derűt  sugároz  a  vendég  homlokára. 
Itt  nemcsak  találkoznak  az  írók,  de  mulatnak  is.  Maguk  a  tudósok  szinte  átala- 
kulnak, másokká  lesznek  e  mozgalmas  és  friss  légkörben.  Horvát  István  Teleki 
Lászlóéknál  hagyja  minden  tudományos  gondjait  s  itt  beáll  poétának  :  verseket 
olvas,  deklamál,  sőt  három  éven  át  csinálja  a  Dámák  Kalendáriumát.  Később, 
öregedő  korában  is,  ide  jön  visszaifjodni.  A  Toldy  Ferenc  megrajzolta  képek- 
ben szinte  magam  előtt  látom  ezt  a  lelkes  kört,  melyben  Kölcsey  az  első  magyar 
románcot  szavalja  el,  Fáy  András  kiadatlan,  dévaj,  ifjúkori  verseit,  Gombos 
Imre  pedig  apróbb  vígjátékait,  melyek  sohasem  láttak  nyomdafestéket.  Hallom 
a  tetszés  zaját,  a  tapsokat,  a  csengő  kacajt,  mely  e  felolvasásokat  kíséri.  Hubay 
Józsefet,  a  merész  múzsafit,  majdnem  minden  mozdulatával  meg  tudom  fig}7elni, 
amint  önérzetesen  kiáll  a  terem  közepére  s  tagolni  kezdi  ódáit,  melyekben  ragyogó 
gondolatok  vannak  ug}ran,  de  —  Szemere  fölkél  helyéről  s  gúnyosan  ünnepélyes 
bókkal  üdvözli  őket,  mint  »nagyrabecsült  régi  ismerősöket «  a  Csokonai  és  Ber- 
zsenyi ódáiból.  S  a  meglopott  dicsőség  merész  hangjai  egyszerre  falrengető  haho- 
tába vesznek. 

Értem,  hogy  az  öreg  Virág  Benedek  nem  kíméli  a  fáradságot  s  koronkint 
átutazik  Budáról  e  vidám  pesti  körbe.  Mindig  a  legmélyebb  tisztelet  tárgya  itt. 
Névnapját  —  mint  Kazinczyét  is  —  megünneplik  s  ha  távozik,  a  háziasszony 
lekíséri  a  kapuig  s  kezet  csókol  neki.  Mindezek  nem  csinált,  nem  erőszakolt  dolgok, 
de  az  irodalom  és  költészet  szeretetéből  fakadó  gyöngédség.  Lelkesedés,  szellem, 
meggyőződés  hatja  át  ezt  a  kis  kört  ;  tehetség  és  ízlés  irányítja.  Csak  az  a  Kisfa- 
ludy Károly  ne  figurálta  volna  ki  Perföldyjében  (»Kérők«)  a  kör  egyik  tekintélyes 
tagját,  Nagy  István  jogigazgató  uramat,  a  házigazda  jó  barátját !  De  a  baj  meg- 
történt s  ez  erősen  bontogatni  kezdte  az  eddigi  szép  összhangot.  Az  életbemar- 
kolásnak  annyi  szabadságát,  amennyit  Kisfaludy  gyakorolt,  nem  tudta  ez  a 
patriarchális  erkölcsű  kör  megbocsátani,  s  mint  Bohémiában  rendes  végzet. 
végül  itt  is  összezördültek. 

—  No  jól  van  !  Sorba  színpadra  hozlak  benneteket  !  —  fenyegetőd zött 
Kisfaludy  s  otthagyta  a  társaságot 

Az  öregek  mindjobban  vénültek,  a  közszellem  mindjobban  ifjodott.  A  két- 
hetenkénti összejövetelek  mind  gyérebbek  lettek  s  lassankint  csak  az  évi  Mihály  - 
napra  szorítkoztak.  Vitkovichék  régi  kastélyháza  elcsöndesedett  s  küszöbén  a 
poétákat  a  prókátorok  és  kliensek  váltották  fel.  Hiába,  mindennek  ami  szép, 
jó  :  gyászsorsa,  hogy  rossz  véget  érjen  ! 

Kisfaludy  már  ekkor  elég  erős  volt  arra,  hogy  egészen  a  maga  lábán  járjon 
s  az  Aurórával  amúg\"  is  természetes  központja  lett  az  irodalomnak.  Régi  és  új 
írók  immár  csak  köréje  csoportosulhattak  s  ha  Kazinczynak  megvolt  régebben 
a  maga  hivatalos  és  félelmes  triásza ;  Vitkovichban,  fcjzemerében  és  Horvátban, 
most  neki  is  megvolt  Bajzában,  Vörösmartyban  és  Toldyban.  Üj  irányokat  hir- 
dettek és  új  szellemben  cselekedtek.  Művészet,  irodalom  volt  minden  gondjuk  ; 
politikai  vitákat  ritkábban  folytattak.  Bővíteni  a  költészetet,  a  tudománynak 
alapokat  vetni,  íme  :  főtörekvéseik.  És  egy  napjuk  sem  múlt  el  tétlenül.  Ha  az 
öregeknek  valami  nem  tetszett,  ez  csak  egy  okkal  több  volt  nekik  :  bebizonyítani, 
hogy  az  a  nemtetsző  dolog  tulajdonképpen  életrevaló  gondolat.  A  haladó,  sőt 
immár  szárnyaló  kort  többé  nem  lehetett  megállítani. 

Nemes  versenyben  égett  ez  a  kis  kör  s  eszméivel  erősen  kihatott  a  közre. 
Összejöveteleit  mindaddig  Kisfaludy  lakásán  tartotta,  míg  egyik  kiváló,  rokon- 
szenves és  nagyműveltségű  tagja,  Bártfay  László  meg  nem  nősült.  Ekkor 
aztán,  a  húszas  évek  vége  felé,  úgy  ahogy  volt,  áthurcolkodott  az  Auróra- 
kör az  ő  kényelmes  és  barátságos  termeibe.  Bártfay  nemcsak  házigazdája, 
de  valóságos  elnöke  volt  e  szabad  társaságnak.  Sokismeretű,  puritán  jellemű, 
az  irodalomért  fennen  buzgó,  szerény  és  előzékeny  modorú  férfiú,  aki  maga 
is  írogat  verseket,  novellákat,  szindarabokat,  történeti,  heraldikai,  jogi  cikke- 
ket s  pihenésül  Tacitus  Agricoláját  fordítgatja.  Mint  gróf  Károlyi  György 
titkára,  módjában  áll  estélyeinek  külsőleg  is  megadni  a  fényt,  de  sohasem  a 
pompázás  kedvéért.  Tetőtől  talpig  úri  ember,  akinek  ízlésében  és  ítélőtehetségé- 
ben  mindenki  megbízik. 

Felesége,  a  szép  Jozefine,  előkelő  nevelésű,  lelkes  nő  volt,  finom  és  gyöngéd, 
vidám  és  elragadó.  A  nemzeti  irodalomban  teljesen  jártas  s  barátja  a  kör  minden 
tagjának,  még  mielőtt  találkozott  volna  velük.  Nemes  valója  hódított,  erényei 
megszerettették.  Toldy  azt  írja  róla  :  »őrszellem  volt,  ki  e  szép  kör  érzései  és  te- 
vékenysége felett  észrevétlenül  s  mindig  nemesítőleg  lebegett «.  Kölcsey  okevély- 
kedő  örömmel«  emlegeti  övéinek,  Kazinczy  »a  legszentebb  hűséggel  és  hálával« 
emlékszik  róla  leveleiben.  Senki  sem  volt  boldogabb  mint  ez  a  kedves  asszony, 
midőn  látta,  hogy  háza  az  élő  irodalomnak  valóságos  műhelye  s  hogy  szellemével 
ő  maga  is  nemesítőleg  kihat  rá.  És  senki  sem  volt  szomorúbb  mint  ő,  ha  félre- 
értés, heveskedő  viták,  elvi  összezördülések  meg-megbontották  egyesek  közt 
az  összhangot.  A  személyi  sértődéseket  meg  tudta  érteni,  de  kevésbbé  törődött 
velők  mint  magával  az  irodalommal.  Tekintete  mindig  a  legmagasabb  eszményen 
függött  s  a  kör  tagjainak  tekintetét  is  arra  irányította.  A  csípős  és  gyakran  erős 
polémiák  közben  sok  sebet  meggyógyított,  sok  indulatot  mérsékelt  s  legtöbbször 
neki  volt  igaza.  Vezető  lelke  fényből,  kellemből  állt  s  úgy  hatott  mint  a  jótéte- 
mény. »Nem  volt  Ninon  de  TEnclos  vagy  Madame  du  Bruage  —  írja  róla  szalon- 
jának legmegbízhatóbb  krónikása  ■ — ;  amaz  egy  bájos,  de  frivol,  ez  szabályos  és 

hideg  irodalmat  csinált  :  őkörülötte  a  lángész  is  érezte  a  határt,  melyet  nem 
szabad  túllépnie. « 

így  működött  és  virágzott  ez  a  kis,  de  sokfényű  kör  Kisfaludy  Károly  halá- 
láig, mely  első  gyásza  volt.  A  csapás  váratlanul  jött  és  nagy  fájdalmat  okozott. 
A  mester  távozott  el  tőlük.  Emlékét  nem  örökíthették  meg  méltóbban  mint 
ahogy  tették  :  tovább  haladtak  az  ő  szellemében.  Mihelyt  kissé  fölocsudtak; 
elhatározták,  hogy  folytatni  fogják  az  Aurórát  meg  a  Kritikai  Lapokat.  Később 
megindították  a  Figyelmezőt  meg  az  Athenaeumot,  melyek  vezető  orgánumai 
lettek  az  új  iránynak.  Majd  megalapították  az  elhunyt  költő  nevét  viselő  Kis- 
faludy-Társaságot,  ezt  a  nagytekintélyű  szépirodalmi  intézetet,  mely  ma  is  virág- 
zik s  melynek,  többek  közt,  a  magyar  Shakespearet  és  magyar  Moliéret  köszön- 
hetjük. 

Aztán  —  egymásután  dőltek  ki  a  sorból  és  hullottak  el  a  jelesek,  a  dicsők, 
lelkesek  :  Kazinczy,  Kölcsey,  Vörösmarty,  Bajza,  Bártfay,  Szontagh.  Mikor  a 
ház  édes  asszonyát  temették,  a  koporsót  az  Auróra-körnek  már  csak  egy  tagja 
követte,  Toldy  Ferenc.  Azután  ő  is  csöndes  ember  lett. 

Megilletődve  állok  a  lezajlott  élet  e  visszaverődő  képei  közt  és  szinte  el- 
fogódik a  szivem.  Az  a  szeretet,  mely  egykor  színezte,  az  a  lélek,  mely  egykor  át- 
melegítette őket,  régen  kilobbant  s  nekünk,  késő  kor  íróinak,  örökül,  fájdalom, 
csak  a  személyes  hiúságok  érzékenysége  és  a  szeretetlenség  maradt. 


VÖRÖSMARTY  MIHÁLY 

(Barabás  Mihály  festménye  után.) 


Az  Athenaeum  r.-t.  nyomása 


V.  FEJEZET. 

VÖRÖSMARTY. 

1800—1855. 

I ALATT  a  magyar  közéletben  mind  nagyobb  hullámokat  vetett  a 
politikai  és  társadalmi  reformok  szükségérzete  s  az  eddig  kivívott 
eredmények  új  korszak  biztató  jelének  voltak  tekinthetők  :  távol 
az  országos  mozgalmaktól,  de  ezek  hatásaitól  tüzelve,  a  bonyhádi 
erdők  szálfái  alatt  méla  ifjú  bolyongott  magányosan  s  képzeletében  a  régi 
dicsőség  emlékei  rajzottak  fel  pompázón  és  hatalmasan.  Ügy  érezte,  hogy  lelke 
zajával  bele  kell  vegyülnie  a  megindult  nemzeti  mozgalomba  s  a  »riadó,  vak 
mélységet «  fel  kell  vernie  dala  tárogatójával.  Ezt  az  ismeretlen  lángelmét,  ki 
még  akkor  maga  sem  sejtette,  mire  van  hivatva,  Vörösmarty  Mihálynak  nevezték. 
Nem  kutatom  :  kitől  tanulta  azt  a  hódító  merészséget  s  azt  a  diadalmas 
magyar  nyelvet,  melyen  nagy  kompozíciójában,  a  Zalán  futása  című  eposzban 
megszólalt.  Valószínűleg  lelke  tanította  meg  rá,  mely  csordultig  volt  a  remén}' - 
telen  szerelem  el  nem  sírt  könnj^eivel  s  az  aggódó  honszeretet  heves  fájdalmaival. 
Bizonnyal  költőnek  született,  mert  mélyen  érző,  nagy  szíve  volt  s  izzó  képzelő- 
dése és  nyilván  birta  azt  az  adományt,  hogy  mindazt  amit  képzelt  imponáló 
hatású  képekben  jelenítse  s  mindazt  amit  érzett  tündöklő  nyelven  fejezze  ki. 
Nem  akart  műremeket  alkotni,  csak  egy  lelkes,  fölrázó  szózatot  intézni 
elhanyatlott  nemzetéhez.  A  honfoglalás  nagy  jelenetei  lebegtek  lelki  szemei  előtt 
Árpád  dicső  és  győzelmes  csatái  akkor,  midőn  a  vérrel  szerzett  hazát  végpusztu- 
lástól féltették  a  nemzet  legjobbjai.  Valóban,  »Zalán  futásá«-t  a  kor  hangulata 
szülte.  Ez  az  ősidőkből  feldübörgő  történelem,  ezek  a  fél  föld  homlokán  végig- 
tomboló hősök  villámló  kardjaikkal  és  rettentő  buzogányaikkal,  éppen  jókor  je- 
lentek meg  a  »tehetetlen,  puhaságra  serényebb«  kor  magyarjai  előtt.  Megjele- 
nésük élő  tiltakozás  volt  minden  gyávaság  ellen,  s  ha  ki  továbbra  is  tétlenkedni 
mert  volna,  robogásuk  süvöltő  szele  menthetetlenül  magával  sodorja,  mint  a  pely- 
het. E  felséges  vízióban  megelevenített  árnyak  mintha  sírjaikból  keltek  volna  fel, 
vagy,  nemzetük  veszedelmét  látva,  a  »hadak  útjáról «  szállottak  volna  le  :  szem- 
kápráztató tömegekben,  versengve  siettek  a  magyarság  oltalmára.  Nem  puszta 
látományok,  híg  levegő  testetlen  testei,  de  termékenyítő  eszmék  képviselői  vol- 

tak  ők,  kik  ellenállhatatlan  erővel  akartak  részt  venni  késő  utódaik  most  meg- 
indult harcában,  az  új  honfoglalás  dicső  munkáiban. 

Ebből  a  szempontból  kell  megítélni  e  művet,  mert  csak  így  lehet  megérteni 
korára  tett  rendkívüli  hatását.  Egy  lángszellem  megnyilatkozása,  egj^  nagy  szív 
túláradása  ez.  Maga  a  történeti  tény  —  a  honfoglalás  ténye  —  a  hagyományok 
és  mondák  halavány  világánál  kevésbbé  volt  oly  lélekemelő  látvány  mint  e 
hatalmas  képzelődés  villámlásai  között.  Mit  a  szerkezet  lazasága,  a  cselekmény 
szétágazása,  a  naivnak  és  az  epikai  nyugalomnak  mellőzése,  az  allegóriákká 
finomított  hitregék,  a  lírába  olvadó  részletek  s  a  ködbe  vesző  alakok  !  Hiszen  — 
kivételesen  —  éppen  a  szigorú  s  objektív  művészet  hiánya  volt  az,  ami  lehetővé 
tette,  hogy  ez  a  hősrege  igazán  lelkesítsen,  tüzeljen  és  fölrázzon.  Ha  mi  hiánya 
volt  :  ma  tisztán  látni  mindet ;  erényei  azonban  kevésbbé  szembeszökők  ma, 
midőn  ama  kor  mozgalmait  és  törekvéseit  immár  régen  meghaladtuk.  De  annyi 
kétségtelen,  hog}-  — ■  visszatekintve  amaz  időktte  —  irigylésre  méltó  közönséget 
látunk  e  mű  előtt :  az  egész  nemzetet,  mely  hódolattal  és  csodálkozással  hallgatja 
egy  eddig  soha  nem  hallott  felséges,  erős,  szívet  és  lelket  magával  ragadó  magyar 
nyelv  zengését,  —  a  régi  nyelvkincsből  megteremtett  új,  merész  s  mégis  mindenki 
által  egyszerre  érthető  költői  nyelvet,  melyen  aztán  később  Széchenyi  is  joggal 
hangoztathatja,  hogy  »Magyarország  nem  volt,  hanem  lesz«. 

Kisebb  epikumai  — ■  Cserhalom,  Eger.  Magyarvár  —  túlnyomólag  szintén 
hazafias  célok  szolgálatában  állanak.  Hősi  epizódok,  melyek  nem  annyira  szerke- 
zetük szilárdságával  s  jellemzésük  biztosságával  imponálnak,  mint  inkább  elő- 
adásuk szokatlan  bájával  és  erejével  hatnak.  Ez  a  színes,  gazdag  stü  már  magá- 
ban véve  is  oly  művészet,  hogy  szinte  elfeledtet  minden  egyéb  hiányt.  Ragyogó 
részletek  állanak  előttünk,  melyek  páratlanok  a  maguk  nemében.  A  fantáziának 
és  ihletnek  oly  bujasága  ez,  —  oly  tékozló  pompája  és  tömege  a  virágoknak, 
hogy  kompozícióinak  egyetlen  hézaga  sem  marad  szín  és  fény  nélkül.  Minden 
csonka  oszlopra,  tört  falra,  párkányrepedésre  fölfut  a  repkény  s  csodálatos  kék- 
es pirosszirmú  virágkeh'hek  csilingelnek  a  szakadékok  felett.  Egy  részük  — ■ 
Tündérvölgy,  Délsziget  —  egészen  fantasztikus,  mintha  a  költőt  álmok  vezetnék 
a  valóság  mesgyéi  közt  s  csak  abban  a  világban  tudna  gyönyörködni,  melyet 
saját  képzelete  alkot.  A  létező  szinte  szegényes,  kopott,  nyomorúságos  neki. 
Oly  dús  ifjúsága,  annyi  költői  kincse  van,  hogy,  mint  egy  mesebeli  herceg,  sza- 
kadatlanul szórhatja  lobogásának  színaranyát  a  valóság  fakó  jelenségeire.  A  tör- 
ténelemből is  csak  azokat  a  szálakat  veszi  kezébe,  melyeket  fantáziája  szövő- 
székén sugarasakká  sodorhat.  Fény  a  levegője,  szín  az  élete,  mély  és  benső 
elragadtatások,  hallucinációk  az  ihletői.  Mindjobban  közeledik  a  fenség  biro- 
dalmához. Annyi  izgalmon  és  megrázkódtatáson  megy  keresztül,  hog}^  végre 
hozzáedződik  az  előadás  epikai  nyugalmához.  Eddig  lelkesítették  tárgyai,  de 
egyúttal  uralkodtak  is  fölötte  és  vitték  magukkal.  Most  hirtelen  megváltozik  a 
helyzet  s  föltétlenül  ő  uralkodik  mindenen.  A  Két  .^zomszédvárban  előáll  a  művész. 

Nagyon  sokszor  olvastam  ezt  a  csodálatos  költeményt,  mely  talán  a  mi 
egyetlen  valódi  hexameteres  eposzunk  s  amikor  a  magyar  nyelv  színező  erejében, 
ünnepélyes  és  hatalmas  zengésében  gyönyörködni  akarok  :  újra  meg  újra  elő- 
veszem s  még  sem  tudok  betelni  vele.  Ez  a  zord  középkori  történet,  nagyszerű 

szabálytalanságaival  és  alakjainak  szertelenségével,  páratlanul  áll  elbeszélő 
költészetünkben.  A  költő  képzelődése  oly  mélységek  fölött  jár,  hogy  lépten- 
nyomon  lezuhanástól  kellene  féltenünk,  ha  nem  lángelméje  kalauzolná  a  mere- 
délyeken. A  pusztító,  mindent  elseprő  szenvedélyeknek  mily  rettenetes  vihara 
tombol  végig  e  hexametereken  !  Ez  a  két  komor  szomszéd  vár,  lakóinak  egymás 
romlására  törő  bosszújával  :  e  vad  párharcok,  melyeknek  kelevéz-csattogása  s 
kopjasüvöltése  szakadatlanul  zúg  az  éjjeli  környéken,  Ság  puszta  határán  ; 
a  megtorló  harag,  a  fogyni  nem  tudó  düh  e  bősz  lihegése,  ez  az  öldöklés,  mely 
nem  szűnik,  ez  a  vér,  mely  mindig  foly  :  mindez  a  borzasztóan  szép,  a  meg- 
rendítően  fenséges   hatásával    borít  el  bennünket.    Itt  nincs  semmi  vigasztaló, 

csak  a  művészet  ereje,  mely  teljes  s  a  felkeltett  illúzió,  mely  egész  és  igaz. 
Szinte  lélegzet  fojtva  olvassuk  e  félelmes  nyugodtsággal  ömlő,  szomorúan  búgó, 
sirámos  «hősi  hatosokat,  melyeken  mindvégig  áthangzik  a  fegyverek  döngése  s 
a  fájdalom  üvöltése.  Az  olvasó  szinte  tehetetlenné  válik  e  nagy  és  biztos  művé- 
szettel szemben  s  nem  igen  jut  neki  más  szerep,  mint  átengedni  lelkét  az  ellen- 
állhatatlan hatásnak,  az  ámulat  sodrának,  mely  itt  egyúttal  a  Vörösmarty  tün- 
döklő tehetségeinek  érezhető  mértéke  is. 

Ez  a  négy  ének  a  legtermészetesebb,  de  legvadabb  szenvedélynek  :  a  retor- 
ziónak tragédiája  elbeszélés  alakjában.  Tihamér,  diadalmas  harc  után,  haza- 
érkezik várába,  melyet  földúlva  talál.  A  szomszéd  Káldorok  egy  »hittelen«  éjjel 
kiirtották  egész  nemzetségét,  a  Sámson-ház  minden  emberét.  Vérük  még  ott 
feketéllik  a  falakon.  Az  utolsó  sámsoni  sarj  zúzottan  áll  a  szörnyű  vértor  helyén 
s  megtépett  haját  felszórja  az  égiek  ellen.  Majd  Leöli  hadi  ménjét,  lefejti, 
darabokra  szeli  a  véreveszett  húst  s  a  lélekijesztő  csendben,  a  lángok  rőt  világa- 

nál,  hervasztó  könnyek  közt  lakomáz,  —  szomorú  vendége  magának.  Minden  gon- 
dalata  a  bosszú.  Fölkerekedik,  elmegy  László  királyhoz,  aki  fölhatalmazza, 
hogy  a  Káldor-ház  tagjait  egyenkint  párbajra  kihívhassa.  S  megkezdődik  a 
bajrahívást  jelző  rémkürtök  rivalgása,  a  rettenetes  öldöklés  mozgalmas,  vad  és 
változatos  rajzai,  melyek  a  Káldor-család  teljes  pusztulásával  végződnek.  Le- 
vágott fejeik  kiszegezve  a  sámsoni  vár  kapujára.  Csak  a  Káldor-leány,  a  szép 
Enikő  marad  sértetlen,  de  a  romlás  őt  is  sirba  dönti  és  Tihamér,  Enikő  szomorú 

árnyától  űzetve,    világgá  buj- 
dosik sivatag  bánatával. 

íme  a  mese.  Az  én  elő- 
adásomban valószínűleg  hihe- 
tetlen, de  a  Vörösmart}"  elő- 
adásában el  kell  hinni.  Ez  az  ő 
művészete.  Merész  képzelődése 
nem  ismer  korlátot,  nem  lehe- 
tetlenséget :  túlrepül  minden 
határon  s  szárnyain  magával 
sodorja  az  olvasó  képzelődését 
is.  Nézzük  csak  a  Túlvilági 
képet,  melyben  egy  szenvedé- 
lyesen szerető  ifjú  megöli  hűt- 
len kedvesét  s  mikor  már  a  sír 
takarja  :  fölássa  a  koporsót. 
Süvöltő  viharban,  vészszórta 
hajjal  áll  a  földúlt  sír  felett. 
A  rohanó  felhők  közül  harag- 
ban égő  csillagok  néznek  le  rá. 
A  koporsó  megzörren  s  lejebb- 
lejebb  sülyed  a  föld  mélyeibe. 
Az  ifjú  utána  —  keresztül  a 
fölszaggatott  föld  százrétű  ke- 
belén, a  fel-f  eltünedez  ö  koporsó 
nyomán,  a  gömb  túlsó  feléig, 
ahol  új  világ,  új  élet,  dicsőbb  ég,  dicsőbb  nap  köszöntik.  Itt  feledésbe  vész  a 
múlt,  a  koporsó  zára  magától  fölpattan  s  kiké  jbelőle  a  hűtlen  kedves,  csoda- 
szépen, tisztán,  szűziesen.  —  Csak  egy  lázbetcg  álma,  ki,  midőn  felébred,  mel- 
lette áll  hű  nője  s  homlokáról  gyöngéd  kezekkel  törli  le  a  verítéket.  De  hogy 
van  ez  képzelve  s  megírva  !  Igazán,  nem  lehet  eléggé  ámulni,  hogy  ily  költe- 
mények nem  keltik  fel  valamelyik  festőművészünk  becsvágyát  s  máig  is  iilusztrá- 
latlanok.  Szánalmas  koldusság  a  kincsek  között. 

Vörösmarty  a  Két  szomszédvárraí  befejezte  epikai  pályafutását  s  azontúl 
visszatért  első  szerelméhez  :  ereje  s  ideje  java  részét  színműírásra  fordította. 
Három  történelmi  drámát,  négy  tragédiát,  egy  vígjátékot  s  egy  tündéries  szín- 
művet írt.  Mit  mondjak  e  kifogástalan  jambusokban  ömlő,  szép  beszédű  drámák- 
ról, melyek  csak  névleg  azok,  egyébként  dramatizált  történelmi  képek  és  nagyon 

ismert  motívumokból  szőtt  végzettragédiák,  szóval :  tehetségének  legszegényesebb 
alkotásai  ?  !  Hiába  minden  költői  ciráda  !  Az  az  atya,  aki  ártatlan  gyermekeit 
kitéteti  s  később  beleszeret  saját,  ismeretlen  leányába,  felnőtt  fiát  pedig  —  tudata 
nélkül,  hogy  fia  —  meggyilkoltatja  :  nem  hat  meg  és  nem  is  borzongat  többé  sen- 
kit. Az  Akadémia  koszorúja  régen  lehervadt  erről  a  Vérnászról,  épp  úgy  a  többiek- 
ről is  (Salamon,  Bujdosók,  Kincskeresők,  Marót  bán,  Áldozat,  Czillei  és  a  Hu- 
nyadiak), az  élet  minden  virága.  Képek,  melyekről  a  szín  elszállt,  csak  a  festő  neve 
maradt  a  vásznon.  De  ma 
éppenséggel  nem  csodálkozunk 
azon,  hogy  Vörösmarty,  aki  az 
epikumban  hozzászokott  a  ké- 
nyelmes, széles  előadáshoz, 
emellett  erősen  lírai  tempera- 
mentum is  :  derekas  drámákat 
nem  alkothatott.  Nehézkes. 
Xincs  biztos  szerkezete,  elég 
lelemém-e,  hiányoznak  jellemei 
s  a  szépen  ömlő  jambusok  nem 
a  dráma  nyelvét  görgetik.  Ne- 
mesebb stílre  tör  és  érzelgős 
lesz,  erős  akar  lenni  s  a  rheto- 
rika  hideg  pátoszában  gyöngül 
el.  A  Fátyol  titkai,  mint  víg- 
játék, ugyanezeket  a  hiányo- 
kat tárja  föl.  Csak  a  tündéries, 
bájos  drámai  játék  :  Csongor 
és  Tünde  kivétel.  Ez  eg}'  XVI. 
századbeli  magyar  költő,  Gyer- 
tyái Albert.  Argirus  királyfiról 
szóló  verses  munkájának  anya- 
gából szövődik,  de  egészen  sza- 
badon. Tárgj-a  :  a  küzdő  szere- 
lem diadala  minden  akadályon, 
egy  fantasztikus  világ  jelenetei  közt  megrajzolva.  Korlátlan,  csapongó,  sze- 
szélyes mint  egy  drámai  formában  rakoncátlankodó  dithiramb,  de  színes, 
ötletes,  célratörő.  Az  ideális  szerelem  tündérkedése  a  reális  szerelem  józansá- 
gának humora  mellett.  Ég  és  föld  bájos  ölelkezése,  játszi  tréfák,  pajzán  gyön- 
gédség, méh-  reflexiók  —  az  emberi  érzelmek  ezer  virága  s  tengernyi  fénye 
közt.  Es  milyen  nyelv  tolmácsolja  ezeket  az  édes  bohóságokat  !  Egyetlen  a 
maga  nemében.  Tisztán,  büszkén  és  biztosan  zengő  magyar  ütemei  amily  röp- 
kék és  pompázok,  épp  oly  jellemzetesek  s  költői  nyelvünknek  teljes  diadalát 
rag3'ogtatják. 

A  drámaíró  Vörösmartynál  sokkal  nehezebb  feladat  hű  képet  festeni  a  lí- 
rikus Vörösmartyról.  Mert,  igazában  véve,  ő  mégis  mint  lírikus  a  legnagyobb. 
Fejedelmi  sorban  áll,  birodalma  szinte  határtalan.  Ameddig  a  múlt  hatásai  alatt 

áll  :  egyenetlen  erejű,  mihelyt  felszabadul  e  hatások  alól  :  mindenkinél  erősebb. 
Lírájának  sok  szép  virágát  legázolta  az  idő,  de  ami  megmaradt,  még  mindig 
tündöklő  sokféleség,  tömérdek  gyöm^örűség.  Alig  van  költőnk,  aki  szélesebb  kör- 
ben működött  valaha.  Az  egyszerű  daltól  az  összes  lirai  műfajokon  át  az  eposzhoz 
hajló  lirai  beszélyig  mindenben  mutathat  föl  valami  derekasat,  sőt  tökéletest. 
A  tárgyak  és  formák,  a  hangulatok  és  érzelmek  ezerszínű  változatossága  ez. 
Gyöngéd  és  mély,  megható  és  fölrázó,  ahogy  neki  tetszik.  Olyan  hangszer  van 
a  kezében,  melyben  minden  érzelmi  árnyalat  megtalálja  a  maga  húrját  s  éppen 
azért  zeng  tisztán,  bűbájosán  és  erősen.  A  Szózat  költője,  aki  milliók  szívét  hozza 
rezgésbe  !  A  hazáját  aggódva  szerető  magyarnak  azokat  a  sajátságosan  édesbús, 
nemesen  komoly,  szélsőségek  —  kétségbeesés,  remény  —  közt  hánykódó  hangú- 
latait,  melyekben  századok  történelme  zokog  föl  :  —  nem,  ezt  senki  sem  volt 
hivatottabb  himnusszá,  nemzeti  imádsággá  örökíteni,  mint  Vörösmarty.  A  ma- 
gyar lira  kicsiben  a  magyar  hazafiság  története.  A  Szózat,  a  reformkorszak  ajkain, 
annak  összefoglalása  ;  multak,  jövendők  mérlegelése  a  köztük  tusakodva  álló 
jrűen  lelki  hullámzásának,  egy  egész  nemzet  közérzületének  ünnepélyes  meg- 
nyilatkozása. Sőt  több.  Az  ezer  viszontagság  közt  megedződött  s  élet-halálharcra 
kész  nemzeti  akarat  férfias  felkiáltása.  Az  a  dicső  szó  :  rendületlenül !  egymagá- 
ban véve  annyit  ért  nekünk,  mint  a  franciáknak  a  Marseillaise,  az  angolnak  a 
Rule  Britannia,  mert  ez  a  kellő  szó  a  kellő  időben  volt  kimondva.  Az  egész  nemzet 
meghallotta.  Éltető  és  fölrázó  erejéből  azóta  sem  veszített  semmit.  Ahol  meg- 
zendül :  ott  ünnepi  hangulat  áradéi  a  lelkeken  s  dallama  zsolozsmájában  egybe- 
forradnak a  szívek,  mintha  a  történelem  intő  szózatát  hallanák,  mely  a  pártos- 
kodó  magyarnak  minden  balszerencse  közt  az  összetartást  hirdeti.  Valami  szent, 
magasztos,  mélyen  megillető,  minden  időket  átölelő  érzés  buzog  benne,  halha- 
tatlan, mint  az  a  forrás  mely  szülte  :  a  hazaszeretet. 

Másoknál  tán  divat  a  hazafiság,  Vörösmartynál  meggyőződés.  Nemzete 
iránt  nem  elfogult,  hibái  előtt  nem  huny  szemet,  de,  mint  Széchenyi,  közbe-közbe 
méri  az  erejét  is.  Erélyesen  és  ünnepélyesen  tud  korholni,  ha  kell,  gúnyolódik  is, 
de  mindig  az  a  célja,  hogy  fölemeljen.  Jól  látja  azt  a  bús  magyart,  aki  Sors  asz- 
szony  előtt  (A  sors  és  a  magyar  ember)  esengőre  fogja  a  beszédet  s  olyan  fényes 
plasztikával  állítja  elénk,  hogy  szinte  szobornak  nézzük.  Félvállán  ócska  mente, 
oldalán  rezes  kard.  üstöke  hátrakötve,  akár  a  buzogány.  Rég  ült  lovon,  de  vén 
bokáin  azért  az  elpártolt  idők  sarkantyúját  pengeti.  Érdekes  patinában,  szo- 
morkásán áll  a  szeszélyes  istennő  előtt  s  a  szája  sírásra  ferdül.  Mi  baj,  szívem 
magyarkám  ?  —  kérdi  tőle  Sors  asszony  gyöngéden.  —  Mondd  el  csak  hama- 
rosan :  mi  kéne  még,  ha  volna  ?  Kell  egy  pipa  dohány  ?  A  bús  magyar 
aztán  mindenféle  jót  és  bolondot  kér  az  istennőtől,  mit  az,  csak  hogy  végre 
lerázza  a  rozsdás  daliát,  meg  is  ad  neki.  De  hát  nincs  a  sok  áldásban  semmi 
köszönet.  A  békét  arra  használja  föl,  hogy  nem  dolgozik,  a  csöndes  háborút 
arra,  hogy  egymást  öldösi.  Országa  visszafordul  Árpádék  korába  s  mint  regé- 
nyes, szép  vadonság  ásít  az  ég  felé«.  Maga  Sors  asszony  is  megsokalja  a  szá- 
nalmas visszaesést  s  új  alkuvást  kínál.  De  a  magyar  föleszmél,  lehányja  régi 
bőrét,  pusztán,  de  ifjan  áll  s  büszkén  veti  oda  :  »Asszonyszemélyre  többé  nem 
bízom  hazám  dolgait.   Magamra  vállalom    amit  még  tenni  kell  In  Nem    a    Szé- 

chenyi  szellemében  van  ez  gondolva  ?  Ennek    a    találó  iróniának  okvetetlenül 
hatni  kell.  Ez  a  kor  lélegzete. 

íme,  a  költő  magyarja  kilép  korlátoltsága  szűk  köréből  s  Vörösmarty  tél- 
fogásában odasimul  az  európai  eszmékhez.  Kortásai  közül  ki  versenyezhet  vele 
ebben  a  törekvésben  1  Az  első  lépés  dicsősége  az  ő  nevéhez  fűződik.  Magasan  áll, 
messzire  lát  és  művészetével  tisztább  ideáloknak  áldoz.  A  szerencsétlen  népek 
számára  mindig  van  egy-egy  könnye,  az  igazi  nagyság  számára  egy-egy  koszorúja. 
Lelkében  oly  gondolatok  forronganak  (Gondolatok  a  könyvtárban) ,  melyek  az  egész 
emberiséget  érintik.  Tudatában   van  a  költészet  hódító  hatalmának   s   szuverén 

büszkeséggel  meri  kérdeni  :  Mit  tudtok,  ti  hamar  halandó  emberek,  ha  lángkép- 
zelődés  nem  játszik  veletek  ? 

S  ő  csakugyan  mindent  képzelődése  fényében  fürdet  meg  s  kedélye  mele- 
gén tör  keresztül,  mielőtt  formába  öntené.  A  Kis  gyermek  halálára  rendkívül 
bájos  alkotás,  a  Merengőhöz  mély  reflexiói  fenségesek,  epigrammát  legjobbak  e 
nemben,  genreképei  közt  kitűnőek  vannak  ;  a  Szegény  asszony  könyve,  mehyben 
jóságos  anyja  képét  örökíti  meg,  műremek,  Hedvig  csodaszép  legenda  s  a  Szép 
Ilonka  megható  története  mindig  megható  marad.  De  azok  mellett  a  hangok  mel- 
lett, melyek  ezekben  megcsendülnek,  van  még  valami  diabolikus,  valami  démoni 
benne.  Az  a  viharos  páthosz,  ami  a  Liszt  Ferenchez,  a  Keserű  pohár  meg  a  Vén 
cigány  című  rapszódiában  fölrí,  a  Paganini  boszorkányos  hegedűjére  emlékeztet. 
Valami  nagy,  nevezhetetlen,  de  mindig  nemes  keserűség  reszket  az  alaphangiá- 
ban, mely  —  mintha  nagystílű  tragikai  hősök  fakadnának  lírai  dalra  —  a  szen- 
vedélyek széles  skáláján  búg  keresztül  s  »egyszer  fázunk,  másszor  lánggal 
égünk«  mi  is  mellettük.  A  szívében  hosszú  időn  át  összegyülemlett  keserűség 
eg}"szerre  árad  ki  belőle.  Egy-egy  ilyen  verse  a  fájdalomnak  valóságos  szimfó- 
niája. Félelmes  tűz,  melynél  borzongunk.  Nem  tudom,  mennyiben  van  igazam. 

de  nekem  úgy  rémlik,  hogy  ez  a  sajátságos  hang  a  régi  retorika  pátoszából  áll 
elő  s  izzó  temperamentumában  átnemesedve,  indulatai  tüzén  áttisztulva,  a  salak- 
talan, csengő  ércet  nyújtja,  mely  immár  valami  egészen  más  mint  az  előbbi - 
szürke  keverék,  valami  egyetlen  :  egészen  az  övé.  Ezekben  a  lírai  költemények- 
ben bámulom  az  ő  lírai  nagyságát  legjobban.  Kivételes  darabok  :  nem  találom 
a  párjukat  sehol.  Tud  ahhoz,  amit  Berzsenyi  követel  a  költőtől  :  a  trombita  össze- 
szorított hangján  süvölteni. 

»Mit  a  vüág  nekem,  ha  nincs  hazám  !«  —  sikolt  fel  a  forradalom  lezajlása 
után  s  erős  lelki  rázkódtatások  közt  fordítgatja  Lear-t.  Azután  mindjobban 
fogy  a  napja,  mindjobban  fogy  a  bora,  —  fáradt  vállairól  vén  gúnyája  leszakad 
—  s  az  egész  nemzet  gyászba  borul,  mikor  sírjába  roskad  ez  a  sokzenéjű  vén  ci- 
gány, akinél  felségesebb  nótákat  széles  Magyarországon  nem  muzsikált  senki  sem. 

KISEBB  EPIKUSOK. 

1814—1834. 

KOR  EPIKUSAI  közül  kétségkívül  Vörösmartyé  a  pálma.  Az  ő  fan- 
táziájának ragyogó  röptével,  költői  előadásának  művészi  bájával 
és  erejével,  színeinek  pompájával  és  formájának  tökéletességével  ez 
idő  szerint  nem  kelhetett  versenyre  senki.  Országos  hatású  nagy  köl- 
teménye, mely  egyúttal  a  magyar  romanticizmusnak  is  egyik  legszebb  diadala 
volt,  szinte  fölöslegessé  tette,  hogy  ezen  a  téren  mások  tovább  kísérletezzenek. 
Mégis  többekről  kell  itt  megemlékeznünk,  kik  köréje  csoportosíthatók  s  részben 
megelőzték,  részben  követték  vagy  utánozták. 

Székely  Sándornak  (1797 — 1854.),  az  erdélyi  unitárius  papnak,  meg  volt 
az  az  érdeme,  hogy  A  Székelyek  Erdélyben  című,  kisebb  méretű  s  ugyancsak  az 
ősmondákhoz  forduló  epikai  költeményével  útmutatója  lett  Vörösmartynak  s 
képzelőtehetségét  fölgyújtotta.  Ez  a  jól  megalkotott  kis  mű,  mely  zengzetes 
hexametereken  ringatta  a  nemzeti  mondákkal  összefűzött  s  inkább  naivan  el- 
képzelt, mint  népi  hagyományokban  élő  hitregéket,  az  újság  és  a  frisseség  hatá- 
sával hatott  költőinkre.  Valóban,  meséje  oly  egyszerű,  hogy,  ha  maga  a  mű  nem 
lett  volna  »csodálatos  sugallat «  s  a  régi  dicsőség  iránti  lelkesedés  őszinte  terméke, 
alig  kelthetett  volna  epikai  érdeket.  Az  Attila  birodalmát  romba  döntő  végzetes 
harc  után  Irnákot,  bujdosó  hunjaival,  egy  futó  csillag  keletre  vezérli  s  istenük, 
a  pásztornak  öltözött  Hadúr,  segítségével,  rábukkannak  a  székelyföld  Tündér- 
kertjére, Alirán  királyleány  birtokára.  Ennek  kezét  és  országát  a  dák  fejedelem 
is  szeretné  elnyerni,  de  írnák  hősies  csatában  legyőzi  a  vetélytársat,  feleségül 
veszi  a  csodaszép,  szerelmes  királyleányt  s  népével  letelepszik  a  székelyföldön. 
Vörösmartyra  főképp  azért  hatott  ez  a  költemény  lelkesítőén,  mert  hangja  új  és 
merész  volt.  A  nyelvnek  és  verselésnek  e  színes,  meleg  ömlését,  komoly  erejét, 
a  leírásoknak  ezt  a  plasztikus  pompáját  hasztalan  kereste  volna  régibb  költőinknél 
és  hasztalan  azt  a  lelkes  bátorságot  is,  hogy  a  hitregék  hiányát  a  költő  saját 
képzelőtehetségéből  merje  pótolni,  mint  az  itt  történt.  Ez  a  kis  költemény  adott 
impulzust  Vörösmartynak  a  Zalán  futása  megírására  s  ebben  a  hatásban  van  igazi 
irodalomtörténeti  jelentősége. 

205.  kép.  Horvát    Endre. 


Még  a  tízes  években  lépett  fel  Zircz  emlékezete  című  epikai  költeményével 
Pázmándi  Horvát  Endre,  téti  plébános  (1778 — 1839.).  Oly  tárgyat  választott,  mely 

költői  alakításra  szinte  lehetetlen  :  egy 
klastrom  történetét.  Nem  is  lett  abból 
más  mint  krónikás  vers,  egészében 
egy  hexameteres  rajzolat.  De  ezek  a 
hexameterek  ünnepélyesen  és  színesen, 
itt-ott  férfias  erővel  hangzottak  s  von- 
zón csillogtatták  fel  a  magyar  nemzet 
s  egyház  múltjából  kiragadott  képe- 
ket. A  múlt,  a  múlt  !  Ebben  élt  ez  a 
nemzedék,  melynek  nem  volt  jelene  s 
hite  is  kevés  a  jövőben.  A  kortársak 
szívesen  üdvözölték  az  új  Virgilt,  ki 
szerintük  hivatva  volt  egy  még  mindig 
hiánj^zó  nagy  epopéában  megénekelni 
a  honszerző  Árpád  dicső  tetteit,  buz- 
dításul a  hanyatló  nemzetnek.  Horvát 
hozzá  is  fogott  költeményéhez,  melyből 
az  Auróra  sietett  mutatványokat  kö- 
zölni, de  a  nagy  mű  kínosan  és  lassan 
készült.  Lelkesedés  és  önbizalom  nem  hiányoztak  hozzá  :  Horvát  büszkén  vallja, 
hogy  az  »eposzi  formában  egy  európai  epikus  sem  lép  eléje «,  de  mindhiába  ! 
*Nem  volt  fantáziája  és  teremtő  ereje  a  nag}^  alkotáshoz  s  mire  a  költeménye 
elkészült,  el  is  késett.  A  tizen- 
két könyvre  osztott  hosszú  eposz, 
mely  a  magyarok  költözködését 
és  honfoglalását  adja  elő,  költői 
felfogás  és  költői  alkotás  nélkül, 
az  antik  eposzból  kölcsönzött  élet- 
telen gépezet  foszlányaival  gyar- 
lón és  szegényesen  cicomázgatva, 
terjengős,  sivár  és  száraz  leírásai- 
val, mesterkélten  közbeszőtt  epi- 
zódjaival Vörösmarty  Zalánjawíem  I 
többé  nem  hathatott.  Az  Akadé- 
mia ugyan  megkoszorúzta,  de  ez 
az  elismerés  inkább  a  kegyelet 
ténye  volt  mint  a  lelkesedésé. 

Szerencsésebb  időben  s  több 
talentummal  lépett  fel  Czuczor 
Gergely  (1800— 1866.),  a  földmíves 
családból  származott  bencés  pap, 

aki  Augsburgi  ütközet  és  Aradi  gyűlés  című   kisebb  epikumaival  szintén    meg- 
előzte Horvát  Endre  Árpádját.  Nyilván  látható,  hogy  az  eposz  művelését  'mely 


206.  kép.  Czuczor  Gergely. 

majdnem  kivétel  nélkül  a  magyar  történelem  és  mondavilág  forrásaiból  merítette 
anyagát,  költőink,  így  Czuczor  is,  korszükségnek  ismerték  fel,  s  mi  sem  volt 
természetesebb,  mint  hogy  hősmondáikat  a  magyar  nyelven  oly  hatalmasan  és 
harciasan  zengő  hexameterekben  harsogták  el.  De  mintha  a  nagy  közönség  kezdte 
A'olna  már  kissé  megsokallani  ezt  a  hosszantartó  fegyverzörgést,  ezeket  a  pusztító 
és  vérengző  csatákat,  melyek  széles  és  terjengős  jelenetekbeii  szakadatlanul  zúg- 
tak körülötte.  Czuczor  maga  is  érezhette  a  harci  motívumok  egyhangúságát 
s  legjobb,  legkerekebb  epikai  alkotásában,  Botondban,  már  egy  egészen  roman- 
tikus szerelmi  történetet  he- 
lyez előtérbe,  Botondnak  meny- 
asszonyáért, a  rhodopei  virág- 
szálért,vívott  küzdelmét  arány- 
lag rövidre  fogott  s  plasztikus 
erővel  megrajzolt  párbaj  harcra 
redukálva. 

Azok  közé  a  költők  közé 
tartozik  ő  is,  akik  jól  látták 
koruk  elválását  a  régitől,  de 
nem  volt  elég  erejük  széttépni 
minden  köteléket,  mely  az  előző 
időszak  törekvéseivel  össze- 
fűzte őket.  íme,  nála,  a  nép 
fiánál,  aki  a  romanticizmus 
újító  levegőjét  szívja,  megma- 
rad a  klasszikus  forma  s  bizo- 
nyos merevség,  melyet  sokáig 
nem  tud  levetkőzni.  Szeretet- 
tel foglalkozik  egy  nagyobb  s 
szintén  hexameteres  eposz  ter- 
vével, mely  a  nagy  Hunyadi- 
nak, a  keresztény  magyarnak, 
világra  szóló  diadalait  énekelte 
volna  meg ;  de  életviszonyai 
megakadályozták  abban,  hogy 
ezt  befejezze  s  hősét  dicső  példaként  mutathassa  fel  a  megindult  politikai  küz- 
delem élethalálharcában.  Csak  sokat  ígérő  töredékek  maradtak  fenn  belőle. 
Nag}-obb  alkotásoktól  elvonták  gyakori  összeütközései  szerzete  elöljáróival, 
kik  világias  felfogásában,  kedélye  megnyilatkozásaiban,  sőt  még  büszke  nem- 
zeti érzésében  is  veszélyeztetve  látták  a  papot  ;  majd  elvonta  tudományos  elfog- 
laltsága s  később  évekig  tartó  fogsága  egy  bátorhangú  forradalmi  költeményéért. 

Izgalmas,  erős  idők  voltak  ezek  s  a  jövő  munkájával  elfoglalt  emberek 
mind  kevésbbé  értek  rá,  hogy  hosszabb  lélegzetű  eposzokat  olvassanak.  Ez  a 
műfaj,  célzatos  formájában,  immár  le  is  játszotta  a  maga  szerepét.  Nem  így  a 
líra,  melyet  a  romantika  új  hangokkal,  iij  tartalommal  és  az  érzelmi  árnyalatok 
egész  rajával  bővített  s  így  hatásaiban  is  megújított.  Költőink,  kik  első  sorban 


207.  kép.  Illusztráció  Botondhoz. 

lelkes  hazafiak  voltak,  szívesen  hódoltak  a  kor  istenének,  de  ez  a  kötelességbeli 
tény  gyakran  egyéniségük  valódiságának  és  őszinteségének  rovására  történt. 
Czuczor  is  —  miért  tagadnók  ?  hisz  ma  már  tisztán  látható  !  —  inkább  volt  lírai 
mint  epikai  temperamentum.  A  dal  az  ő  igazi  eleme.  Azt  mérnők  mondani  : 
dalolás  közben  találja  meg  önmagát.  Ez  a  finom,  könnyed  és  filigrán  műfaj, 
mely  Kisfalud}7  Károly  kezében  még  minduntalan  összetörik,  az  ő  romlatlan 
és  naiv  kedélye  melegében  új  zománcot  és  bájt  kap.  Szerencsés  érzékkel  beleviszi 
a  nemzeti  irány  legtermékenyítőbb  elemét,  a  népies  motívumokat.  Drámai  ele- 
venség, szökellő  játsziság,  pajzán  humor  s  mindenekfelett  :  keresetlen  egysze- 
rűség kifejezésekben,  képekben,  —  íme,  dalai  túlnyomó  részének  jellemvonásai. 
Nagyon  jól  ismeri  a  falusi  életet,  a  nép  nyelvét  és  nemcsak  szeme  :  szíve  is  van 
a  dolgokhoz.  Friss,  üde,  nyílt  kedély,  mely  gyönyörűséget  talál  minden  nemes 
érzésben,  szeretettel  öleli  fel  a  szépet  és  szeretettel  is  sugároztatja  vissza.  Epi- 


208.  kép.  Czuczor  kézirata. 

kumairól  mindig  elismeréssel  fog  megemlékezni  az  irodalomtörténet  ;  balladái 
és  Riadója  mindig  igaz  hazafiságának  hirdetői  lesznek  ;  aesopusi  meséi,  szatírái 
mindig  láncszem  marad  e  műfajok  történeti  fejlődésében  ;  klasszikus  fordításai, 
szótári  munkássága  mindig  kiváló  szorgalmáról  fognak  tanúskodni  :  de  poétái 
volta  dalaiban  él  legközvetetlenebbül.  Az  Augsburgi  ütközet  fegyvercsattogása 
ma  már  nem  hevít  fel  senkit,  de  a  Három  bokor  című  népdal  két  strófáját  és  sok 
egyéb  dalát  országszerte  dalolják  ma  is  ;  az  Aradi  gyűlés,  Botond  legfeljebb  kény- 
szerű iskolai  olvasmányok,  de  a  Falusi  kis  lány  Pesten,  mint  a  naiv  komikumnak 
egyik  legremekebb  példánya  költészetünkben,  mindenkor  azok  közé  a  virágok 
közé  fog  tartozni,  melyeket  nem  kell  félteni  a  hervadástól. 

Ennek  a  buzgó,  lelkes  gárdának  egyik  legmunkásabb  tagja  Oaray  János 
volt  (1812 — 1853.).  Könnyen,  sokat  és  sokfélét  dolgozott.  Tehetsége  kevésbbé 
jelentékeny,  de  mozgékonysága  és  agitátori  szelleme  annál  becsülendőbb.  Nemes 
és  naiv  kedélyét  a  legkisebb  hazafias  ténykedés  is  rezgésbe  hozza.  Ott  van  min- 
denütt   ahol  lelkesíteni  kell.  Nem  mulaszt  el  egyetlen  számba  vehető  alkalmat 

sem,  hogy  ápolja,  ébrentartsa  korának  hazafias  buzgását  s  a  magyar  társa- 
dalom tevékenységének  minden  mozzanatára  van  egy-egy  ódája,  dithirambja, 
vezércikke,  vagy  dala.  Mint  nagy 
mintaképe,  Vörösmarty,  lelkesedésé- 
vel ő  is  a  múlt  dicsőségéhez  fordul, 
s  bár  előadásának  formája  erősen 
krónikás,  de  színes  és  meleg  képek- 
ben rajzolja  meg  történelmünk  majd 
minden  érdekesebb  jelenetét.  Na- 
g}obb  szabású  eposzaival  kevesebb 
a  szerencséje  mint  apróbb  történeti 
elbeszéléseivel,  melyeket  abban  az 
időben  tévesen  tartottak  és  nevez- 
tek balladáknak.  Ahogy  nem  igazi 
eposz  Csatár  ja  és  Szent  Lászlója, 
épp  oly  kevéssé  balladák  az  Árpádok 
darabjai.  Krónikás  képek  és  kép- 
sorozatok ezek,  melyeket  hellyel- 
közzel lendületes  páthosz  melegít  át 
s  legtöbbjének  ezért  volt  élénkebb 
hatása  a  hevülékeny  nemzeti  szel- 
lemre. Kont  a  kemény  vitéz,  harminc  társával,  nem  hajtva  térdet  a  zsarnok 
Zsigmond  előtt  :  az  ellenálló  Magyarországot  perszonifikálta.  Inkább  a  halál 
mint  a  szolgaság  !  Ki  nem  értette  volna  meg  e  lelkes  szózatot  a  forradalom  előtt 
s  még  inkább  utána  sokáig  !  Soha  sem  volt  a  hazafias  retorikának  nagyobb 
jelentősége  a  raagyav  költészetben,  mint  e  korban,  mely  főképp  a  páthosz  leve- 
gőjéből élt. 

De   van   Garaynak   egy   költeménye,    mely   diadalmasan   túlélte   korához 
tapadó  társait  s  munkásságának  alkalmiságából  megmaradt  minden  idők  szá- 


209.  kép.  Garay  János. 

mára.  Ez  az  ő  Obsitosa,  az  ő  Háry  Jánosa.   Egy   kiszolgált   vén  baka  pompás 
zsánerje,  mely  a  népéletből  művészileg  ellesett   jellemző   vonásaival,  rajzának 

A  magyar  irodalom  története.  24 

eleven  színeivel  s  előadásának  természetes  és  üde  humorával  halhatatlan  alkotás. 
A  Falstaffok  magyar  rokona.  Annyira  és  oly  kedélyesen  hazudik,  hogy  végre 

maga  is  hiszi  mindazt,  amit  elmond 
hűséges  hallgatói  :  a  potrohos  bíró 
meg  a  falu  legényei  előtt.  Csak  a 
diáktól  fél,  aki  furcsán  s  nagyokat 
prüsszent  a  merész  harci  kalandok 
hallatára,  mikor  Háry  János  — 
bár  lovon  soha  sem  ült  —  huszár- 
ként szerepel  s  kétszázan  ütköznek 
meg  kétszázezer  franciával,  kiknek 
vezérét,  a  nagy  Napóleont,  termé- 
szetesen ő  maga  fogja  el.  Mária 
Lujza  sírva  kéri  a  vitézt  :  eressze 
foglyát  szabadon,  mit  a  lovagias 
Johannes  Háry  meg  is  tesz.  A  csá- 
szártól két  aranyórát  kap  emlékül, 
melyeket  kapitányának  és  hadnagyá- 
nak ajándékoz,  utólagosan  sajnálva, 
hogy  legalább  egyikét  nem  tartotta 
meg,  mert  most  ezt  a  történetet 
»hihetik  is,  nem  is  kigyelmetek«.  De  a  hallgatóság  hiszi,  mi  pedig  teljes  gyönj-ör- 
rel  tapsolunk  e  vidám  hazugságoknak,  melyeket  az  a  szerencsés  sors  ért,  hogy 
örökéletűek,  mert  művészetük  igaz. 

Végül  emlékezzünk  meg  egy  meleg  kedélyű,  szerény  bányahivatalnokról, 
Debreczeni  Mártonról  (1802 — 1851.),  ki  távol  a  világ  zajától,  a  nemzeti  múlt 
emlékein  merengve,  Vörösmarty  hatása  alatt,  titokban  zöngette  lantját  s  megírta 
a  Kióvi  csata  című  tizenhat  énekes  hőskölteményét.  Senki  sem  sejtette,  hogy  a 
Bányász  Szótár  s  a  Bányászati  Tudományok  Rendszerének  tudós  írója,  ki  e  művei 
révén  a  külföld  előtt  sem  volt  ismeretlen,  egyúttal  költő  is.  Nagy,  hexameteres 
eposzát,  mely  szintén  a  honfoglalás  köréből  veszi  tárgyát,  csak  halála  után 
fedezte  fel  egyik  barátja,  gróf  Mikó  Imre,  aki  aztán  az  ötvenes  években  ki  is 
adta.  Szenzációszámba  menő  feltűnést  keltett,  de  többé  nem  hathatott.  A  klasz- 
szikus  eposz  immár  végképp  bevégezte  pályafutását,  a  hexametereken  robogó 
hősök  visszatértek  régi  pihenőikre  s  mögöttük  becsapódott  az  idők  vasajtaja. 


211.  kép.  Debreczeni  Márton. 


VI í.  FEJEZET. 

BAJZÁÉK. 

1823—1851. 

'ÁR  KISFALUDY  KÁROLY  kezdte  sokallani  a  magyar  Parnasszus 
körüli  tolongást  s  éppenséggel  nem  volt  hajlandó,  mint  Kazinczy 
tette,  eszményi,  meleg  ölelésekben  részesíteni  a  hivatás  nélkül  is 
babérok  után  kapkodó  »istenfiak«-at.  Xagyon  jól  érezte,  mert  erős 
érzéke  volt  hozzá,  hogy  kissé  tisztázni  kellene  az  eszméket  s  irányítani  a  közön- 
ség ízlését.  E  tekintetben  ő  maga  minden  telhetőt  elkövetett  az  Aurórában,  az 
ott  közzétett  müvek  gondos  és  célzatos  megválogatásával.  Jelentősebb  eredmé- 
nyeket azonban  nem  érhetett  el.  A  purifikálás  nagy  munkája  az  Auróra-kör 
egy  más  tagjára.  Bajzára,  maradt 
örökül. 

Bajza  (1804—1858.)  kritikus- 
nak született.  Tanult  és  eszes  ember, 
aki  prókátori  tudását  jól  használja 
fel  az  irodalomban  is.  Szint  oly  éles 
tekintettel  ismeri  fel  szellemi  életünk 
minden  hiányosságát  és  hézagosságát . 
mint  közvetetlen  elődje,  Kisfaludy 
Károly.  Sőt  erősebben  lát.  Jobban 
elemez,  szigorúbban  ítél.  Bárddal 
vív.  nem  sopánkodással.  Kissé  erő- 
szakos, sokak  iránt  kíméletlen,  sőt 
kegyetlen,  de  ez  nem  baj  !  Hatal- 
mas orgánum  áll  rendelkezésére  :  a 
maga  teremtette  Kritikai  Lapok, 
majd  ugyancsak  az  ő  szerkesztésé- 
ben megindult  tekintélyes  folyóirat, 
az  Athenaeum.  melynek  társlapja  is 

van  :  a  Figyelmező.  Mögötte  áll  az  Akadémia,  körülötte  munkatársakul  az  írók 
legjava  :  oly  erős  katonaság,  oly  kitűnő  hadi  készletek,    hogy    szinte    biztosra 

24* 


212.  kép.  Bajza  József. 

veheti  a  diadalokat.  Immár  tényleg  el  is  múlt  az  az  idő,  hogy  hazafiságból  min- 
den gyarló  művet  dédelgetni  kell.  Ez  most  már  annyit  jelentene,  mint  elhitetni 
a  magyar  olvasóközönséggel,  hogy  derekabb  munkákra  nem  számíthat.  El  kell 
riasztani,  le  kell  törni  a  hívatlanokat.  Irányt  kell  adni  a  szétfolyó  törekvések- 
nek, bővíteni,  teljesebbé  tenni  s  tökéletesíteni  a  műfajok  körét,  tartalmasabbá, 
kényesebbé  formálni  a  közönség  ízlését,  szóval  :  előbbre  menni,  haladni. 

Tehát  kritika  kell  !  Kérlelhetetlen,  keménjr,  részrehaj latlan  és  igazságos 
kritika.  Ki  kell  irtani  a  hizelgést,  a  bálványozást.  Barátainkat,  rokonainkat 
nem  kell  csak  ölelgetnünk,  hitsorsosainkat  csak  dicsérgetnünk,  nagyjainkat  csak 
magasztalnunk  s  ellenségeinket  csak  üldöznünk.  Ha  örökké  melléktekintetek 
rabjai  leszünk  s  az  igazat  sohasem  merjük  nyíltan  kimondani  :  »khinai  penész « 

fogja  bevonni  s  megenni  nemzetiségünket,  nyelvünket,  tudományos  életünket 

Mindezek  kétségkívül  igen  szép  és  bátor  elhatározások,  szinte  kár,  hogy  a  gya- 
korlatban nem  egészen  így  sültek  el.  Az  Athenaeum  hatalom  lett  s  az  eszmék 
tisztázására,  az  ismeretek  terjesztésére  s  az  irodalmi  ízlés  fejlesztésére  bizony- 
nyal sokat  tett,  de  nem  szolgálta  mindig  az  igazságot,  a  méltányosságot  még 
kevésbbé  és  gyakran  nagyképűleg  alkalmazott  nagy  mértéket  kis  tehetségekre 
s  megfordítva.  Hatalmát  bizonyos  rideg  kíméletlenséggel  gyakorolta  s  az  ellene 
támadókat  felségsértőknek  tekintette.  Mindent  meglátott  ami  odakünn  történt, 
kevésbbé  ami  saját  portáján  ment  végbe.  Sokszor  ágyúval  lövöldözött  apró  vere- 
bekre s  rengeteg  pörökbe  bonyolította  magát  kicsinységek  miatt.  Szeretett  a 
mások  háza  előtt  seperni  s  elfeledte  a  maga  háza  táját  teljesen  tisztán  tartani. 
Bizonyos  klikk-rendszer  jellemezte,  mely  célul  a  harcot  tűzte  ki  s  ebben  rettentően 
jeleskedett  is.  Az  összecsengő  fegyverek  acéljából  sok  eleven  szikra  pattogott  ki, 
de  nem  maga  a  jótékony  s  mindent  átható  világosság. 

A  jeles  és  harcias  szerkesztő,  Bajza,  ki  nevét  már  az  »epigramma  theoriá- 
jával«  s  más  polémikus  irataival  korábban  ismertté  és  félelmessé  tette,  számos 
talpraesett  tanulmánnyal  állt  elő  itt  is.  Ha  valaki  kritikai  rátermettségéről  meg 
akar  győződni  :  olvassa  el  érdekes  töredékeit  a  regényköltészetről. 

Kritikáinak  —  eltekintve  néha  túlélés,  néha  túligaztalan  hangjuktól  — 
a  legtöbb  esetben  mégis  külön  jelentőségük  volt.  Ha  személyes  ellenségeskedés 
vezette  is  néha  tollát,  méltánylás  vagy  becsmérlés  közben  elveket  szögezett  le. 
melyek  máig  is  irányadók  és  életerősek.  Mondjuk  :  nem  eredeti  eszmék  ezek,  de 
egyes,  a  lelkekben  már  élő,  csak  még  ki  nem  mondott  elvek  megformulázásai. 
Törvényekké  az  ő  harcai  avatták  őket. 

Három  harcról,  három  törvényről  emlékezzünk  meg  a  sok  közül. 

Döbrentei  Gábort  egy  Conversations  Lexicon  szerkesztésével  bízták  meg. 
A  lexikon  első  füzetei  felületesek,  Bajza  keményen  támad  ellenük.  A  támadásra 
gróf  Dessewffy  József  gúnyos  kicsiny  léssel  nyilatkozik  Bajza  tudományáról. 
Bajza  válaszol  s  kétségbevonja  a  születés  előjogát  az  irodalomban.  A  demokrácia 
elvét  fejti  ki  válaszában,  az  irodalmi  demokráciáét.  »Elsőségeket  itt  nem  a  szüle- 
tés vagy  a  hivatal  oszt,  hanem  az  ész.« 

Később,  mint  az  Auróra  szerkesztője,  Kazinczyt  támadja  meg,  hogy  Pyrker 
»Szent  hajdan  gyöngyei «  című  német  verses  munkáját  prózában  fordította 
magyarra.  Ugyanekkor  kimondja,  hogy  született  magyarnak  (minő  Pyrker),  kit 

költői  és  lingvisztikai  tehetséggel  oly  bőven  áldottak  meg  istenei,  idegen,  kivált 
a  német  nemzet  nagy  terjedelmű  litteraturáját  gazdagítani  akarni  hazajiútlan  tett. 

Szemere  Pállal  az  Auróra  miatt  jut  ellentétbe.  Ebben  a  pörben  az  író  szel- 
lemi tulajdonjogát  védi,  mely  akkor  még  nem  állt  törvény  oltalmában. 

Az  irodalomban  nincs  arisztokrácia  ;  magyar  író  ne  szolgálja  az  idegen  iro- 
dalmat ;  amit  az  író  ír  :  eltulajdonítani  nem  szabad.  —  íme  három  sarkalatos 
elv,  melyek  Bajza  nélkül  bizonyára  nem  mentek  volna  oly  hamar  át  a  köztudatba. 

Akármilyen  kíméletlen  volt  is  hellyel-közzel  és  éppenséggel  nem  ment  az 
elfogultságtól,  sok  igazságot  köszönhetünk  neki.  Ügyszólván  ő  teremtette  meg 
a  színi  kritikát,  legalább  is  ő  emelte  arra  a  színvonalra,  mely  értékessé  tette.  És 
legjobb  hittel  szolgálta  az  ízlést,  mindig  odaadóan  és  lelkesen,  ha  néha-néha 
élesebb  fegyvert  használt  is   mint  amilyent  épp  ez  az  ízlés  megengedett  volna. 

Nagy  buzgalmat  fejt  ki  a  színügy  körül,  de  hangsúlyozza,  hogy  a  mi  viszo- 
nyaink között  a  hazafiúi  szempont  előbbre  való  a  művészetinél  és  a  francia  roman- 
tikus színművek  hatása  alatt  nemzeti  drámát  sürget.  Észreveszi  azt  is,  hogy  dal- 
költésünk rendkívül  szegény  s  »bennök  a  poétái  léleknek  csillámait  is  ritkán 
találhatni « ;  megvetéssel  beszél  a  »fülkínzó,  unalmas  troubadourok«-ról,  kik 
»goethei  és  schilleri  nagyság  érzetével  keringenek  parányi  körükben «;  elítéli 
az  »üresen  csillogó  szógőzt «,  melyet  nálunk  »a  romlott  ízlés  s  a  német  miszticiz- 
mus lelketlen  utánzása  szült «.  Goethét  és  Kölcseyt  állítja  fel  mintákul  s  meg- 
pendíti a  művészi  népdal  elméletét  is.  Helyes.  De  hát  a  saját  poémáiban  nem  veszi 
észre  a  »szógőzt«  ?  Hangulataiból  nem  érez  ki  semmi  hidegséget  ?  Nem  látja,  hogy 
ő,  ki  ez  idő  szerint  a  lírában  vezet  :  tekintélyével  többet  árt,  mint  használ  1  Üldözi 
a  keresettséget,  prédikálja  a  természetest,  s  ki  feszesebb  és  fagyosabb  mint  ő  ? 
Ha  az  »üresen  csillogó  szógőzt «  annyira  megveti  :  miért  használ  ilyen  kifejezése- 
ket és  szavakat,  mint  aminőket  verseiből  ide  mellékelek  :  Báj  ló,  rózsás  lehellet  — 
vérei  közt  aléló  költő  —  szereim  estvelgő  csillaga  hajnalgva  tűn  fel  alkonyult 
szememnek  —  korányi  csillag  —  bájremények  csolnakán  —  kéjlobogva  felleng 
tekinteted  egy  szép  jövendő  fényárnyain  —  rózsafán  termett  ajak  —  bérc  havá- 
ból fútt  kebel  —  honförgetegnek  véráldozat  jai  — ■  báj  vidék  —  viránymező  — 
kénykehely  —  csillámtető,  buszéi,  lebeng  stb.  stb.  Nem  érzi,  hogy  képzelőtehet- 
sége  mily  szűk  s  müy  veszedelmeket  rejt  magában  minden  gondolatot  és  érzelmet 
megdermesztő  művészete  ?  S  végül :  nem  ébred  tudatára  annak,  hogy  másban  is 
csak  az  tetszik  neki,  ami  a  saját  hangulatainak,  formáinak  visszfénye  ?  csak  azt 
koszorúzza  meg  elismerésével,  aki  az  ő  elveire  esküszik  ?  Az  Aglája  egy  szárny- 
próbálgató verselőjének  szerelmi  »Bucsúdalát«  dithirambokkal  köszönti,  mert 
nagyon  szép  benne  az  a  csend  a  vesztés  érzelmeiben  !  Igen,  ezt  a  szerelmi  vesztést 
a  mester  is  épp  így  fejezte  volna  ki  :  nyugodtan,  kecsesen  és  kifogástalan  trocheu- 
sokban.  Művészete,  mely  csodálatos  módon  az  általa  elitélt  érzelgős  német  költők, 
Hölty,  Salis,  Matthisson  hatása  alatt  fejlődött,  voltaképpen  nem  egyéb  mint 
modor,  még  pedig  a  veszedelmesebb  fajtából,  mert  nem  tűri  az  egyéniség  szabad 
megnyilatkozását  s  kizár  minden  égőbb  képzelődést. 

Igazán  különös  ember  !  Elméletben  fennen  hirdeti  az  irodalmi  köztársaság 
eszméjét,  nyíltan,  egyenesen,  bátran  beszél,  újít,  nemesít  —  s  ez  a  hős  a  múzsa 
lábainál  csak  egy  szentimentális  apród  szerepét  tudja  játszani  :  eped  és  nyögdé- 

csel,  a  férfias  őszinteségnek  minden  erénye  nélkül.  Jól  tudjuk,  hogy  nem  erre  a 
szerepre  született  s  annál  nagyobb  a  csodálkozásunk,  midőn  tanúi  vagyunk  erő- 
szakos önmegtagadásainak.  Mily  kíno- 
kat állhat  ki,  mennyit  szenvedhet, 
midőn  hevesebb  és  szilajabb  indulatok 
háborgatják  !  Fokonkint  szorítja  vissza 
őket  s  végül  megfojtja,  hogy  ki  ne 
törjenek.  Ezeket  a  megfojtott  indula- 
tokat aztán  halavány  arcukkal,  moz- 
dulatlan szépségük  hideg  vonalaival 
szívesen  mutogatja,  mert  —  ha  talán 
ellenkezőleg  érez  is  —  azt  hiszi,  hogy 
nyugodt  formákban  van  a  teljes  művé- 
szet. Nagy  ismeretű  ember,  aki  azon- 
ban maga-magát  nem  eléggé  ismeri,  a 
művészetet  pedig  sok  tekintetben  félre- 
ismeri. Egy  rideg  elvet  képvisel,  mely 
a  líra  fejlődését  inkább  megakasztja 
mint  előbbre  segíti.  Hellyel-közzel  hatá- 
sos, mert  a  közhangulatot  szolgálja 
(Bor  ének  —  Sóhajtás  —  Apotheozis  stb.). 
de  egészében  véve  még  mindig  szűkkörű,  mesterkélt  és  feszes.  A  romantikus  ér- 
zelmek örve  alatt  egy  új  klasszicizmusnak  hódol,  melyben  épp  oly  kevés  az  ere- 
detiség mint  az  előbbiben.  Legfelebb  arra  lesz  jó,  hogy  bizonyos  eszméket  ok- 
vetetlenül meg  fog  érlelni  s  okot  ad  egy  erős,  hatalmas  reakcióra,  melyről  majd 

később  fogunk  megemlékezni.  De  addig  hány  jobb  sorsra  érdemes  tehetség  sorvad 
el  e  meddő  művészet  karjai  között  !  Mert  az  tagadhatatlan,  bog}''  a  fiatal   költői 

talentumok  egész  raja  kering  és  vergődik  a  Bajza  tekintélyének  fényében.  Pillan- 
gók a  lámpaláng  körül.  Hivők,  epedők,  akik  szomjúhozzák  az  igazságot  s  gyen- 
géd és  tapasztalatlan  leikökkel  az  általa  kijelölt  utakra  tolonganak.  S  alig  akad 
egy-kettő  közöttük,  akit  némileg  mégis  meg  lehet  különböztetni  tőle  ;  alig  egy- 
néhány, akiknek  egyénisége  mégis  ellenállóbb,  hogysem  végképp  feloldódjék  a 
mester  elveiben  és  hatásaiban.  Többnyire  egyformák,  ábrándos,  szelíd  alakok, 
akik  »lombos,  nyári  sátornak«  képzelik  a  »dalvilágot«.  Hűvös,  biztos  menhelynek, 
hová  nem  hat  »forró  sugár«  s  »hol  fel  s  alá  a  képzelet  mint  házi  leányka  jár«.  Oda- 
künn zúg  az  élet,  itt  minden  »lágyszelid«.  A  harcokat,  a  külső  háborgást  legjobb 
innen,  »résen  át«  nézegetni  »csöndesboldogan«,  mert  ottkünn  erősebb  nap  süt 
s  »elolvadnak  az  álmok  mint  a  hó- 
pelyhek*. 

De  ugyanaz  a  Kerényi  Frigyes, 
(1822—1852.),  aki  Bajzáék  dalvilágá- 
ról ezt  a  jellemzően  szelid  és  ártatlanul 
nyájas  képet  festi,  néhány  év  múlva 
már  lázadoz  s  »ércből«  kivan  a  lantjára 
húrokat,  »szilaj,  tüzes  mént  dalnokpari- 
pának*. A  mester  hideg  művészetének 
pány vajához  kötözve  :  pegazusa  topor- 
zékol és  szívesen  ki-kirántaná  magát  a 
külidom  feszes  zaboláiból,  —  de  késő  : 
a  szerencsétlen  költőnek  már  vérében 
van  az  édes  méreg  s  gazdag  kedélyvilá- 
gával, távol  idegenben,  megátkozva 
illúzióit  és  eszményeit,  belebukik  az 
őrületbe.  —  A  mély  érzésű  Vachott  Sán- 
dort  (1818—1861.)   sem    kegyeli    jobb 

sors.  Ő  is  a  tanítványok  közé  tartozik  s  ezek  közt  tán  a  legjelesebb.  A  készen 
kapott  merev  formákat,  a  fagyos  jambusokat  és  trocheusokat  kedélyének 
komoly  és  sokfényű  tartalma  szinte  átmelegíti.  Több  értékű  költő  ma  is  mint 
mestere,  Bajza.  Azt  merném  mondani  :  benne  nyer  legnemesebb  kifejezést  ez 
irány  lirai  gyöngédsége  (György  úr  halálakor  — ■  A  külföld  rabja),  de,  fájdalom, 
nagyobb  dolgokra  termett  talentumával  ő  is  csak  áldozatul  esett  az  elvnek,  mely 
mindenkit  korlátok  közé  szorított  és  megbénított.  —  Sárosy  Gyula  is  (1816 — 
1861.)  hű  másolója  a  mester  mintáinak,  s  bár  éppenséggel  nem  született  rab- 
szolgának :  sokáig  az.  Mozgása  nem  egyéb  mint  erőtlen  ingadozás  mindaddig, 
míg  később  meg  nem  találja  magát.  Ekkor  aztán  egy  egészen  más  ember  beszél 
belőle.  S  ez  a  más  ember  megtagadja  minden  összekötetését  a  múlttal.  Az 
Aranytrombitával  előidézett  országos  nagy  hatást  semmiesetre  sem  köszönheti 
Bajzának. 

Riskó,  Beöthy  Zsigmond,  Pap  Endre  mind  mesterükre  vallanak  egy-egy 
bájos  dallal,  románccal  (Találkozások  —  Nem  mondom,  hogy  ne  álmodjál  stb.), 
de  egyetlen  új  vonással  sem  járulnak  a  már-már  kimerített  líra  bővítéséhez. 
Végül  itt  van  Szemere  Miklós  is  (1804 — 1881.),  aki  szintén  az  Athenaeumban  kezdi 

meg  pályafutását,  de  sokkal  hevesebb  vérmérséklet,  hogysem  a  rá  kényszerített 
bilincseket  sokáig  eltűrje.  Hamar  kiábrándul,  föllázad,  széttépi  a  békókat  és  el- 
menekül a  szabad  természethez.  Innen  kacagja  s  gúnyolja  a  költészet  tisztes  kül- 
idomát,  ezt  »a  bársony  nyereggel  fölékesített  gebét «,  míg  maga  inkább  »fanyereg- 
ben«,  de  jobb  lóval  vágtat  a  gondolat  után.  Bajzáékra  bízza,  hogy  csak  igyanak 
lőrét  aranypohárból,  ő  majd  cserépkancsót  hajtogat,  de  tokajival.  Csak  ölel- 
gessék a  selyemruhás  aggszüzet :  neki  kedvesebb  az  üde,  szép  leány,  ha  karton 
ruhában  is  !  A  durva,  nyers  idomot  dicsőíti  (s  gyakorolja  is),  mint  amely  erővel 
és  nagysággal  rokon  ;  új,  merész  eszméket  óhajt  s  a  simítást,  a  külcsint  minden 

habozás  nélkül  rábízza  az  inasára.  (Az 
igaz,  hogy  ez  aztán  meglehetősen  rosz- 
szul  is  végzi  a  rábízott  dolgokat  !) 
Szinte  meggyűlöli  Bajzát  s  lesújtó 
őszinteséggel,  kímélet  nélkül  írja  neki : 
»Én  a  nagy  szótárban  a  legnagyobb 
szívfagy  kitételére  e  szót  fogom  aján- 
lani :  Bajza  !« 

íme,  a  mester  —  eredményei.  Egy- 
részről az  egyéniség  visszaszorítása,  a 
képzelőtehetség  megbénítása,  másrész- 
ről bizonyos  titkolt  vag}^  njáltan 
bevallott  elégedetlenség,  mely  okvet- 
lenül forradalomra  fog  vezetni.  A  dia- 
dal, mit  ez  irány  kivív  :  a  jambusok 
és  trocheusok  klasszicizmusa.  Hideg 
pompázás,  mely  bámulatot  kelt  és  un- 
tat. Bajza,  ki  elméletben  az  eszmék 
szabadságát  hirdeti,  semmiesetre  sem 
óhajtotta  célul  ezt  a  rabszolgaságot.  Valami  mást  akart  (hiszen  egyebekben  elég 
derekas  munkát  végzett),  de  nem  úgy  formálódtak  a  dolgok,  mint  gondolta.  Ami 
elméletben  egész  elfogadhatólag  hangzott :  ellenkezőnek  bizonyult  a  gyakorlatban. 
Ezt  a  gyakran  ismétlődő  paradoxont  némileg  tán  a  kor  rovására  is  irhatnók,  de 
a  felelősség  elsősorban  mégis  az  övé,  ki  kora  dicsőségéből  bőven  kivette  a  maga 
részét  s  vezérszerepet  játszott.  Nagyon  erős  művészetről  álmodozott  s  mindent 
ellágyított.  Szerette  a  szabad  vélemény  megnyilatkozását  saját  eszméiben,  de  annál 
kevésbbé  tűrte  a  másokéiban.  Álcázott  egyeduralom  volt  ez,  mely  rabszolgákat 
nevelt.  A  tanulság  pedig  mindezekből  az,  hogy  inkább  hódolunk  elismeréssel  annak 
a  költői  munkásságnak,  melyben  háborog  és  forr  a  tartalom,  mint  amelynek  sze- 
gényes anyaga  némi  himbálódzás  után  lassankint  tisztává,  de  mozdulatlanná 
jegecedik.  Van  azonban  Bajzának  egy  elévülhetetlen  érdeme.  Hogy  Petőfit  meg- 
sejtette, pártfogolta  és  méltányolta.  Ez  igazán  a  végletek  érintkezése.  Egyúttal 
annak  bizonyítéka,  hogy  Bajza  erős  és  éleslátású  ember  volt  s  kevesebb  hiúság 
mozgatta  földi  pályáján,  mint  amennyi  itőléképességgel  nézett  a  jövőbe.  Petőfi- 
ben az  emelkedést,  a  haladást  látta  s  ezen  a  ponton  választotta  el  önmagában 
legerősebben  a  kritikust  és  a  —  poétát. 


21G.  kép.  Szemere  Miklós. 


PONYVÁRA  lüiif 


AZ   ÖRÖK   IGAZSÁG   PARANCSOLATJÁRA 

MONDVACSINÁLT  A  i 

6L§Ö  LEHELET. 


w  ereim,  Magyarok!  nagy  idöltel  elünk, 
Trombitahangokon,  s  ágyúkkal  beszélünk; 
Magyarország  felett  meggy  ült  a  zimankó 
Majd  annyi  a  bajunk  mint  a  bécsi  bankó. 
Éjszakon,  keleten,  nyugaton  és  délen 
Mindenütt  ellenség  van  a  határszélen. 
Ellenség  kívüliül,  ellenség  idebent 
A  magyar  nemzetnek  irlóliadat  izent. 
Saját  hazájának  szentséges  földére 
Hűl  és  égbe  kiált  a  magyarnak  vére. 
Falvainkal  a  lüz  sárkánymódra  falja, 
Lángnyelvével  a  vért  a  földről  felnyalja  — 
S  vér  és  láng  az  eget  annyira  meghalja 
Hogy  már  pirul  bele  a  menny  boltozatja. 
A  jámbor  nép  pedig  a  fűidre  leborul, 
Kebeléből  a  köny  mind  szemébe  szorul 
E  csapásnak  okát,  mivelhogy  nem  érti, 
Ártatlanságában  sóhajtozva  kérdi. 
S  azt  hiszi:  hogy  onnan  van  az  ország  harcza 
Mert  elfordult  tőlünk  a  jó  isién  arcza. 
Héj  atyámfiai!  nem  így  áll  a  dolog 
Kendtek  az  ég  ellen  vétkezik,  ha  dohog. 
Mert  a  népszabadság  felséges  egy  plánla 
Csak  olly  földön  terem,  mellyel  ágyú  szánta- 
Vér  az  o  trágyája,  s  úgy  virul  kedvére 
11a  golyóbiszápor  húl  a  gyökérére. 
Velünk  van  az  islen,  segíti  dolgunkat 
Míg  gyávák  nem  leszünk,  elhagyni  magunkat 


De  magunkká]  csak  úgy  jöhetünk  tisztába 
Ha  bele  pillantunk  a  király  titkába. 
Ha  jól  megvizsgáljuk  a  királyi  széket 
Ki  tartja  kezében  ott  a  kölőféket? 
Ha  ördögöt,  poklot,  s  mindent  kikutatunk: 
Kik  fonlak  az  oslort,  a  mellyel  sújtatunk. 
S  kik  adták  lelkökel  az  ármánynak  bérbe 
Hogy  Magyarországol  boríthassák  vérbe. 
Ha  mingyárt  nem  hajtunk  minden  szere  szóra 
Melyet  a  gonoszság  közöttünk  elszóra. 
Héj,  mert  mézes  mázos  az  ámítók  nyerve! 
De  a  szívok  vagyon  álnoksággal  telve.. 
Járnak  ők  jobbára  nagy  urak  képében 
Minőket  majd  lállok  e  sorok  tükrében. 
Járnai  szürke  írakkban,  vagy  véres  palástban 
S  kcdvökel  lelik  a  hazaárulásban. 
Szóval  oly  sokféle  s  annyi  e  hon  gaza 
Hogy  ezer  szekerén  sem  Vihetnéd  haza. 
Atyafi,  az  ily  gazt  messze  kerüljétek 
Métely  az,  a  mellyel  érintkezni  vétek. 
Higyetek,  de  kinek?  jól  megválaszszátok: 
Mert  a  könnyen  hivés  rajtunk  merő  álok. 
Lássátok  az  élet  olyan  mint  egy  ponyva 
Mely   istóriákkal  van  végig  bevonva: 
Tanulságos  versel  vesz  az  ember  róla 
A  míg  ki  nem  rántják  a  ponyvát  alóla. 
Ti  búzái  szóklatok  terítni  ponyvára 
S,  tisztán  viszitek  a  világ  piaczára. 


SÁROSI  „ARANY  TROMBITÁLJANAK  ELSÓ  LAPJA. 


Az  Athenaeum  r.-t,  nyomása. 


VIII.  FEJEZET. 

EGY  HASZNOS  IRÓ. 

1786-1864. 

'^ÁY  ANDRÁS   eddigelé  minden  irodalomtörténetben  úgy  szerepel  mint 
Kisfaludy  Károly  követője.  De  hát  miért  ?  Régebben  lépett  fel  mint 


amaz  s  mindjárt  első  munkáiban  egészen  önálló,  sajátos  talentumnak 
bizonyult,  aki  éppenséggel  nem  a  mások  pávatollait,  hanem  a  maga 
portékáját  árulta.  Kortársainak  legtöbbjétől  annyira  elütő,  tiszta,  világos  fejű, 
okos  és  hasznos  iró,  hogy,  ha  csak  némileg  méltányosak  akarunk  iránta  lenni, 
múlhatatlanul  ki  kell  emelnünk  a  Kisfalud}^  körül  csoportosítható  epigonok 
köréből  s  külön  fejezetben  kell  megemlékeznünk  sokfényű  tehetségéről  és  áldásos 
működéséről. 

Mint  előkelő  magyar  nemes  család  sarja,  már  kora  ifjúságától  kezdve  cselekvő 
részt  vett  a  megyei  életben,  abban  a  nagy  gyakorlati  iskolában,  mely  akkoriban 
minden  politikai  és  közigazgatási  tudás  előfeltétele  volt.  A  közügyek  iránti  meleg 
érdeklődést  mintegy  a  levegővel  szítta  magába  és  Széchenyi  törekvéseinek  aligha 
volt  az  irodalomban  eszesebb,  hívebb  s  hódítóbb  katonája  mint  ő.  Épp  oly  jól 
ismerte  nemzete  minden  parlagon  heverő  jó  tulajdonságait,  mint  sebezhető 
gyengéit  s  tisztán  látta  maga  előtt  azokat  a  nagy  gyermekeknek  való,  vidáman 
komoly  pedagógiai  eszközöket,  melyeknek  segítségével  erősen  kihathat  a  této- 
vázó és  kapkodó  magyar  társadalomra.  Kedélyes,  ügyes,  bölcs  és  —  a  szó  neme- 
sebb értelmében  véve  —  kissé  ravasz  is  volt.  Majdnem  adomaszerűen  hangzó, 
ötletes  és  vidám  mesékben,  parabolákban,  aforizmákban  adta  be  közönségének 
a  helyes  életigazságokra,  emberi  és  nemzeti  gyarlóságokra,  félszegségekre  és  bal- 
itéletekre  vonatkozó  tanácsait,  mint  ahogy  betegének  az  orvos  édes  borban  adja 
be  a  keserű  labdacsokat.  Szeretetreméltó  volt  és  találékony.  Szomorúan  nevetséges 
viszonj^ainkra  és  közállapotainkra  végtelen  számú  példát  eszelt  ki,  melyek  ország- 
szerte megkacagtatták  a  búskodó  magyart  és  szinte  észrevétlenül  lopkodták  be 
lelkébe  az  életrevaló  eszméket,  a  haladás  utáni  vágyat,  a  jövendőbe  vetett  hitet. 
Valóban,  ez  a  hetedfélszáz  mese  egész  kis  irodalmi  hadsereg  volt,  mely  játszva  és 
dévajkodva  hódított  a  Széchenyi  szellemében,  sőt  magára  Széchenyire  is  buzdító- 
lag  hatott.  A  nagy  reformátor  Pestmegye  egyik  gyűlésén  nyíltan  megvallotta, 

hogy  »a  honi  reform  teendőire  nézve  az  első  eszmét,  akaratot,  önelszánást  Fáy 
András  meséi  ébresztették  föl  benne «.  Fáy  nagyon  jól  ismerte  a  maga  közönségét 

s  tudta,  hogyan  férkőzhetik  a 
reformoktól  idegenkedő,  ké- 
nyelmes magyar  szivéhez  és 
agyához.  »Ki  nagyra  szület- 
vén, tunyán  hever  —  írja  egy 
helyütt  — ,  hasonló  a  jegenye- 
fához, mely  magasra  vonul 
ugyan  fel,  de  sem  árnyékot 
nem  nyújt  a  vándornak,  sem 
gyümölcsöt  a  gazdának. «  És 
a  tunyán  heverő  nemes,  ki 
ezt  olvasá,  szégyenlett  a  jege- 
nyefához hasonlítani.  Sőt  bizo- 
nyára házasságra  is  rászánta 
magát  némely  rideg  legény,  ha 
Fáy  ötlete  után  meggondolá, 
hogy  »a  nőtlen  ember  csak  pá- 
ratlan keztyű«  és  »az  emberi- 
ség örömzengő  zöld  erdejében, 
mint  párját  vesztett  gerlice,  búsan  gubbaszt  száraz  ágán  nemzetsége  szárma- 
zási fájának«. 

Mint  nagy  kortársa,  Széchenyi,  ő  is  a  jövőbe  vetette  hite  horgonyát  s  nem 
a  multak  dicsőségén,  de  a  jelen  feladatain  csüngött.  Egyik  alakjával  ezt  mon- 
datja :  »Szerencsétlen  gyarlóságunk :  bámulni  mindenkit,  ki  zajt,  lármát  tőn  a 
világban  és  nem  a  nemes,  hanem  a  nagy  következményű  tetteket  csodálni ; 
hízeleg  e  gyarlóságnak  históriánk  is,  mely  hívebb  a  merész  vétekhez  mint  a 
szerény  erényhez,  hivebb  robajos  pusztításokhoz  mint  szelid  jóltevőkhöz.« 

Ez  erős  megfigyelésű  és  sok  tapasztalatú  író  jól  tudta,  hogy  gondolkozik  a 
tömeg  Széchenyiről  és  reformjairól.  »Gőzösei  tönkreteszik  helységünket,  melynek 
eddigi  keresete  hajóvontatásból  állott  !«  »A  lófuttatás  nem  egyéb  lócsigázásnál  !<< 
»Minek  a  budapesti  álló  híd,  ha  a  vidéken  mindenütt  rosszak  az  utak  ?«  »Angol 
teát;  francia  pezsgőt  iszik,  hollandi  csinosságot  affektál,  nem  szenvedheti  a 
pipaszagot,  —  nem  igazi  hazafi  !«  Bölcsesége  tiszta  magasából  nézett  alá  a  hullá- 
mokra s  a  lehető  legszerencsésebb  irodalmi  formában  szólalt  meg,  mely  sem 
azelőtt,  sem  azután  nem  tett  jó  ügj^nek  több  szolgálatot  mint  az  ő  korában. 
Mások  kedvükre  fújhatták  a  tárogatókat,  ő  megmaradt  egyszerű  hangú  tilinkó- 
jánál  s  egyik  meséjében  (Pán  és  Apolló)  kissé  nyersen,  de  annál  őszintébben  meg 
is  okolja,  miért  ?  »Hagyd  el,  bátya,  azt  a  tilinkót,  kiment  már  az  a  módiból  —  így 
szólt  Apolló  Pánhoz.  —  Nesze,  itt  a  kobzom,  akár  a  hárfám,  mindegyik  nemesebb 
hitvány  sípodnál. «  »Már,  jó  fiú,  én  gulyámnak  muzsikálok  — ■  felel  a  pásztoristen  — , 
e  pedig  tilinkóhoz  van  szokva. « 

Igen,  a  nagy  massza,  a  tudatlan,  elhanyagolt  tömeg  az  ő  tulaj donképeni 
publikuma,  s  nem  annyira  dalnoka,  mint  inkább  mulatva  oktató  nevelője  nemze- 

tének.  Azok  közül  a  puritán  becsületességű,  józan  eszű  és  nemes  kedélyű  emberek 
közül  való,  akik  nem  akarnak  ragyogni,  csak  használni.  Már  a  tizes  években 
közzétett  Különös  végrendelet  című  társadalmi  novellájában  hagyományt  tétet 
oly  nőnevelő  intézetre,  hol  »himzésen,  zongora-  és  gitárpengetésen,  táncon, 
divatos  öltözködésen  és  hajfodrozáson,  francia  tört  petyegésen  kívül  a  leánykák 
arra  vezéreltessenek,  miként  lehessenek  idővel  jó  nők,  háziasszonyok  és  anyák «  — 
és  oly  tanítóra,  aki  »a  többi  iskolát  befejezett  ifjúnak  az  ó  és  új  filozófia  szőrszál- 
hasogatásain  kívül  az  élet  filozófiáját  tanítsa. «  Az  oktatás,  a  tanítás,  a  példákban 
való  beszélés  annyira  természete,  hogy  másnemű  művei,  regényei  és  színdarabjai 
is  tele  vannak  didaktikai  vonatkozásokkal,  képekkel  és  hasonlatokkal.  Az  irodalmi 
forma  rendszerint  csak  keret  nála,  melybe  a  közügyek,  életkérdések,  nemzeti 
nyelv,  irodalom,  művészet,  nevelés  stb.  feletti  tapasztalatait  és  bölcs  tanácsait 
foglalja.  így  pl.  a  Bélteky-házban,  mely  az  átalakulni  kezdő  mag3'ar  társasélet 
kitűnő  rajza  s  egyúttal  az  első  magyar  társadalmi  regény,  mély  ember-  és  világ- 
ismerettel tárgyaltatnak  :  a  házi  és  iskolai  nevelés,  a  történettan  és  régi  remekírók 
szerepe  a  tanításban  ;  a  bölcs  és  bolond  magyarkodás ;  a  művészet,  festészet,  a 
gazdaság,  az  orvosi  tudomány,  a  hivatalviselés,  a  házasság,  az  utazás  hasznai  : 
a  szerelem  és  konveniencia  ;  a  szónoklat,  a  nemesés  silány  epikureizmus,  szóval  : 
ezernyi  közhasznú  eszme  és  életszabály. 

Természetesen,  a  didaktikai  elemek  ily  méretű  alkalmazása,  ha  még  oly 
tiszteletreméltó  okokból  történik  is,  mindig  magát  a  művészetet  rövidíti  meg. 
Megrövidítette  Fáynál  is.  A  regény,  mint  forma,  sok  szabálytalanságot  elbír, 
egyet  azonban  föltétlenül  megkövetel,  hogy  :  arányait  az  iró  ne  rombolja  össze. 
De  hát  készen  volt  a  forma  ? 
Dehogy  volt.  Azt  előbb  meg  kel- 
lett teremteni  s  Fáynak  a  Bél- 
teky-házzal  valami  egészen  más 
célja  volt.  Egy  nagy  képet  akart 
festeni  arról  a  valóban  érdekes 
küzdelemről,  mely  egyrészről  a 
megvénült,  elaljasodott,  másrész- 
ről az  újuló  s  nemesebb  ideálok 
után  törő  Magyarország  közt  folyt 
e  napokban.  Egy  korrajzot  tehát, 
mely  megdöbbentő  és  tanulságos 
legyen.  Ezt  a  célt  el  is  érte.  De, 
táj  dalom,  hiányzott  nála  a  mű- 
vészi cselekvés  bátorsága  és  biz- 
tossága, az  a  szuverén  erő,  mely 
játszva  uralkodik  az  anyagon  s 
bonyodalmak  és  szövevények  közt 
a  rendet  képviseli.  Ezért  maradt 
a  regény  csak  történet  az  ő  kezé- 
ben. A  tőrőlmetszett,  jóízű  ma- 
gyar fajképek  egész  raja   jár  itt  218.  kép.  Páy  András  kalaputcai  háza. 

föl-alá,  megismerkedünk  négy-öt  háznép  viszonyaival,  de  a  mű  első  sorban 
pedagógiai  célokat  szolgál.  Diadalmasan  mutogatja,  hogy  a  henye,  tivornyázó, 
semmittevő,  hempergő  életnél,  mely  okvetlenül  romlást  von  maga  után,  mennyi- 
vel többet  ér,  emberhez  mennyivel  méltóbb  a  cselekvő  komolyság,  a  lelki  tartal- 
masság, a  hasznosság,  a  munka. 

Mindig  egy  alapeszme,  mindig  egy  vezérgondolat,  mely  magának  az  hónak, 
Fáy  egyéniségének,  teljes  tartalmát  is  visszatükrözi.  Szülőföldéig  terjed  láthatára 

s  művészete  voltaképpen  abból 
áll,  hogy  jó  példával  menvén 
előre,  megkedveltesse  a  mun- 
kát magyarjaival.  Maga  is  ott 
van  mindenütt,  ahol  dolgozni 
kell.  Mint  nagy  kortársa,  Szé- 
chenyi, kinek  valóban  szellem- 
rokona,  csak  a  folytonos  tevé- 
kenységben és  közhasznúság- 
ban találja  örömét.  Széchenyit 
a  nemzet  napszámosának  ne- 
vezik, őt  tréfásan  a  nemzet 
mindenesének.  Nincs  az  a 
nagy  munka  amitől  vissza- 
riadna, s  nincs  az  a  kicsiség 
amit  megvetne,  ha  egyszer 
célszerűségét,  közhasznosságát 
fölismeri.  Tetőtől  talpig  a  gya- 
korlati munkásság  embere. 
Egyforma  hévvel  s  kitartás- 
sal buzdít  minden  téren,  hol 
reformokra  van  szükség.  Lé- 
tesíti az  Első  hazai  takarék- 
pénztárt (ez  idő  szerint  Buda- 
pest legvirágzóbb  pénzintéze- 
teinek egyike),  melynek  min- 
tájára aztán  országszerte  megalakulnak  a  többiek  ;  lankadatlan  buzgalommal 
fáradozik  a  nevelésügy  javításán,  nevéhez  kapcsolódik  a  protestáns  felekezetek 
egyesülése,  az  életbiztosítás  ügye  s  míg  az  országgyűlésen  egynémely  főúr 
konyhalatin  nyelven  ellenzi  a  magyar  játékszín  fölállítását,  azt  mondván  :  »si 
adhuc  habere mus  Schillerum,  Goetheum,  Ifflandium«  s  még  szerte  az  ország- 
ban nem  igen  van  több  tekintélye  a  színésznek  mint  a  kötéltáncosnak  vagy 
a  medvetáncoltatónak,  addig  Fáy  szóval,  tollal,  tettel  mindent  megmozgat 
a  Pesten  fölállítandó  nemzeti  színház  érdekében,  ami  azután  dicsőségesen 
létesül  is.  De  ugyanekkor  ráér  Hasznos  Házi  Jegyzetek  címen  könyvet  írni, 
melyből  megtanulhatjuk,  hogyan  lehet  jó  fekete  tintát  készíteni  s  hogyan 
lehet  a  ruhafoltokat  eltávolítani,  —  sőt  ráér  arra  is,  hogy  cigánj^szótárt  szer- 
kesszen. 


210.  kép.  Fáy  András  mellszobra  Izsótól. 

S  mindezt  nem  valami  testpusztító  s  lélekemésztő  lázzal  cselekszi,  de  az 
egészséges  munkabírás  magyar  szívósságával,  kedélyesen  adomázva,  verejték 
helyett  csak  mosolyt  láttatva.  A  régi,  jóízű,  patriarchális  és  művelt  magyar  tábla- 
bírák fajtájából  való,  kik  a  nemzetnek  ingyen  napszámosai  voltak  s  egész  életüket 
a  köznek  szentelték.  Nem  hiúságból,  de  valódi,  nemes,  nagy  emberszeretetből. 
S  ha  esetleg  jutalomra  vágytak,  az  legfeljebb  annyiból  állott,  hogy  polgártársaik 
elmondják  róluk  :  »A  tekintetes  táblabíró  úr  becsületes,  derék  ember  !«  Fényes  és 
nyilvános  jellem  volt.  Beleillett  volna  a  legtisztább  erkölcsű  respublikába  és  lelki 
származására  nézve  csakugyan  a  Franklinok  szellemi  családjához  tartozott.  Sem 
életében,  sem  képzelőtehetségében  nincs  semmi  szövevényes.  Eg}'szerűségében 
van  igazi  nagysága.  Könnj^en  és  egészen  megismerhetjük  munkáiból.  Első 
művétől,  a  század  elején  megjelent  Bokrétától  utolsó  könyvéig,  a  napvilágot 
csak  ötven  év  múlva  látott  Hulló  virágokig,  mindig  az  a  szelíden  feddő,  erkölcsre 
oktató,  munkára  ösztönző,  hazafias  magyar  áll  előttünk,  akinek  nincs  semmi 
titkolni  valója.  Egj-enes,  őszinte,  mert  meggyőződéseit  mondja  el.  Az  író  és 
ember  teljesen  összeforr  benne.  Jóságos,  vidám,  bölcs,  szereti  a  szépet,  becsüli  a 
közhasznút  és  mindenekfelett  imádja  hazáját.  Összes  gondolatai  egy  eszmény 
köré  fonódnak,  egy  eszményt  karolnak  át  :  a  művelt,  gazdag  és  szabad  Magyar- 
országot. S  ez  az  eszmény  csodálatos  erővel  és  varázzsal  hat  rá,  mint  egyik 
érdemes  kortársa,  Tóth  Lőrinc,  szépen  mondja  róla  :  már  ifjan  éretté  teszi  s  érett 
korában  is  fiatalon  hagyja.  A  késő  utód  előtt  szinte  érthetetlen  csodaként  :  virág 
és  gyümölcs  együtt  mosolyognak  e  dús  életfa  ágain,  mely  a  magyar  irodalom 
kertjének  nemcsak  dísze,  de  egyik  nemes  büszkesége  is. 


IX.  FEJEZET. 

A  TANÍTVÁNYOK. 


'LYAN  kitűnő  mester,  mint  Kisfaludy  Károly,  nem  maradhatott 
tanítványok  nélkül.  Mindazok,  kik  köréje  csoportosultak,  tisztelet- 
tel hajoltak  meg  tudása  és  ízlése  előtt  s  kisebb-nagyobb  mértékben 
mindnyájan  tanultak  tőle.  Széleskörű  ismeretei,  mélyreható  Ítélete, 
nagy  és  céltudatos  tevékenysége,  minden  erőszakoltság  nélkül  biztosították  szá- 
mára az  elsőséget.  »Soha  nem  hallottam  —  jegyzi  föl  róla  Toldy  Ferenc  — 
valami  módszeresb  előadást,  pedig  hallottam  itthon  s  a  külföldön  eleget,  mint 
amilyet  egy  ízben  a  történeti  drámáról  rögtönzött  előttünk,  midőn  Vörösmarty 
a  maga  Salamon  királyát  közölte  vele. «  Kereste  s,  mint  láttuk,  meg  is  találta  az 
új  csapásokat  mindenben,  különösen  a  drámában  és  az  elbeszélésben.  Az  Auróra 
zsebkönyvet,  mely  kezdetben  egészen  Kazinczy  irányát  szolgálta,  csakhamar  a 
modern  törekvések  irányítójává  tette.  Irodalmi  végrendelete  is  az  volt,  hogy 
az  ifjú  gárda  támogassa  teljes  lélekkel  a  reformokat.  Társai,  kikkel  együtt  har- 
colt, továbbra  is  vezérszerepet  játszottak  :  Toldy  a  fejletlen  magyar  tudomá- 
nyosságot akarta  magasabb  színvonalra  emelni,  Bajza  a  kritika  feg}- vérei  vei 
küzdött  az  átalakító  elvek  érdekében,  Vörösmarty  pedig  ragyogó  művészetével 
tört  új  utakat.  És  voltak  bőven  kisebbrangú  tanítványok  is,  akik  mind  az  ő  szel- 
lemében működtek  tovább,  de  működésükön  erősen  meglátszott  Fáy  András 
hatása  is. 

Ezek  közül  elsősorban  a  pesti  társaskörök  egyik  legkedveltebb  emberét, 
a  derék  Gaol  Józsefet  (1811 — 1866.)  említem,  ki  Peleskei  nótárius  című  bohóza- 
tával országos  hírű  író  lett.  Pályáját  apróbb  elbeszélésekkel  és  rajzokkal  kezdte 
meg,  melyek  leggyakrabban  az  alföldi  népélet  s  betyárkalandok  világából  me- 
rítik tárgyukat.  Színes,  élénk,  újszerű  dolgok.  Frisseség  árad  ki  belőlük,  kedves, 
természetes  humor  ömlik  el  rajtuk.  Nem  kevésbbé  hatottak  a  régi  s  újabb  városi 
életből,  a  magyar  kalandos  lovag  korból  szőtt  novellás  meséi,  mebyek  közül 
különösen  a  Badacsonyi  Lenka  tetszett  a  közönségnek.  Irt  egy  kétkötetes 
regényt  is  a  tatárjárás  korából,  Szirmay  Ilona  címmel.  Ebben  fölötte  vonzó  a 
régi  nemesházak  komoly  rajza  s  az  a  jótékony  humor,  mely  a  mellékalakokat 
színezi. 

Erősebb  s  jelentősebb  sikereket  aratott  a  drámai  téren.  Eleven  és  derült 
temperamentuma  mintegy  utalta  a  vígjátékírásra.  Ismerte  a  színszerűség  titkát, 
tudott  helyzeteket  teremteni  s  ügyesen,  ötletesen  szőtte  a  dialógot.  Könnyedség, 
mozgékonyság,  elmésség  voltak  az  erényei.  A  király  Ludason  ag}^onkacagtatta 
a  közönséget.  Még  közvetlenebb  hatása  volt  a  Szerelem,  és  champagnei  című  víg- 
játékának, mely  a  magyar  társasélet  komikus  különlegességeit  vitte  színpadra  : 
a  mi  zsírunkon  élősködő  nyárspolgárt,  aki  azért  magyarfaló,  az  együgyű  próká- 
tort, a  falusi  gavallért,  a  divatmajmot.  Természetesen,  e  mulattató  s  részben 
szatirikus  tartalmú  műveknek  nincs  abszolút  művészi  értékük,  csak  viszonylagos 
becsük.  A  kor  szempontjából  azonban  megbecsülhetetlenek.  Különösen  a  Peleskei 
nótárius,  melynek  egy  életrevaló  célzatosság  a  tengelye  :  a  világtól  való  elmara- 
dottságot teszi  nevetségessé.  Gondol- 
junk csak  e  napok  küzdelmeire,  Szé- 
chenyi lelkes  katonáira,  kiknek  a  nem- 
zeti haladás  utján  minden  talpalat- 
nyi földet  harccal  kell  elfoglalniuk, 
akkor  nyilván  látható,  hogy  e  szín- 
művek többé  nem  irodalmi  játékok. 
A  Peleskei  nótárius  különben  ma  is  a 
legjobb  bohózatok  egyike.  Korában 
több  volt  :  iránymű.  A  magyar  szín- 
padon ez  időben  egy  különös  műfaj 
örvendett  közkedveltségnek  :  a  német 
bohózat.  Ezeket  sűrűn  ültették  át 
nyelvünkre  s  gyors  egymásutánban 
adták  Budán  is.  Rendesen  alszerű  ko- 
mikumukkal, tündéries  motívumaik- 
kal s  eg}7másba  bukdosó  kusza  jele- 
neteikkel hatottak.  A  zenekíséret  még 
furcsábbá  tette  őket.  Szellemük  telje- 
sen idegen  volt  és  íróink  tűnődtek  is,  hogy  lehetne  leszorítani  a  színpadról  ?  de 
nem  igen  találták  meg  a  módját.  Gaal  megtalálta.  A  Peleskei  nótárius  egyszerre 
háttérbe  szorította  ezeket  az  ízlésrontó  ostobaságokat.  Már  maga  az  is  nagy 
előnye  volt,  hogy  a  főalakot  —  a  Gvadányi  József  népszerű  könyvéből  vett 
pompás  típust  —  mindenki  ismerte.  De  még  jelentősebb  erénye  volt  amiben 
különbözött  tőle.  Gvadányi  nótáriusa  a  régi  jó  időket  követeli  vissza  :  Gaal  éppen 
ezek  ellen  kél  harcra,  midőn  hősében  és  Baczur  Gazsiban,  a  fokosok  fénykorából 
vett  jurátusok  típusában,  a  maradiságot  gúnyolja.  Itt  nem  a  nótárius  úr,  az  új 
társadalmi  viszonyokat  nem  ismerő  Zajtay  uram  diadalmaskodik,  hanem  a 
haladni  akaró  Magyarország.  Laza  szerkezete  mellett  is:  rendkívüli  mozgalmas 
ságával,  mulatságos  helyzeteivel,  jóízű  alakjaival  s  nemes  célzatosságával  a 
kor  egyik  legmaradandóbb  becsű  terméke.  »01y  zajos  és  osztatlan  tetszését 
nyeré  meg  a  nagyszámú  közönségnek  —  írja  róla  Nagy  Ignác  — ,  minővel  Nem- 
zeti Színházunk  megnyitása  óta  egy  eredeti  színmű  sem  dicsekedhetik. «  Magába 
rejti  azokat  az  elemeket  is,  melyekből  később  a  népszínmű  áll  elő.  Fokozták  e 

darab  hatását  a  beleszőtt  jó  magyar  dalok  is,  melyek  közül  különösen  egy  nép- 
dal, a  »Hortobágyi  pusztán  fúj  a  szél .  . .«  kezdetű  vált  kedveltté  és  közkeletűvé* 

Verseket  bőven  írt  Gaal  a  feledés 
számára  ;  egy  szatíráját  azonban 
nem  feledték  el  ma  sem.  Ez  az  Ól- 
mos botok.  Egy  kortesvezér  mono- 
lógja, mely  korfestő  tartalmával  s 
jellemző  stíljével  mindenkor  a  ma- 
gyar szatírák  jobbjai  közé  fog  tar- 
tozni. 

Népszerű  írója  volt  ez  időszak- 
nak Kovács  Pál  is.  (1808—1886.) 
Azért  szerették,  mert  mindig  vidám- 
nak látták.  Az  életnek  —  különösen 
a  nemesi  középosztály  életének  — 
csak  derűjét  kereste  s  nézegette,  öt- 
letes, dévaj  és  szeretetreméltó  volt. 
Még  ha  akart,  sem  igen  tudott  szo- 
morú lenni,  vagy  esetlenné  vált 
ebben  a  nem  neki  való  elemben,  mint 
ezt  szomorú  játékai  bizonyítják.  Fél- 
századon át  mulattatta  a  magyar  közönséget  s  nem  fáradt  bele.  Elpusztíthatatlan 
kedéllyel  és  kifogyhatatlan  változatosságban  írogatta  humoreszkjeit,  melyek  a 
folyóiratok,  almanachok  kedveltebb  darabjai  közé  tartoztak  s  ártatlanul  paj- 
zán tréfáikkal  bevitték  a  derűt  mindenüvé.  Ügy  képzelem  az  öreg  urat,  aki 
különben  népszerű  orvos  egyúttal  és  ebben  a  minőségében  is  sok  házhoz  járatos, 
mint  egy  jókedvűen  bolygó  bonvivánt.  Az  a  mulatsága,  hogy  megáll  minden 
nyitott  ablak  előtt  s  virágot  dobál  a  szobákba.  A  családok  írójaként  ünneplik. 
Romlatlan  lelkű,  tiszta  ízű,  magyaros.  Egészen  a  Kisfaludy  és  Fáy  iskolájából 
való ;  mindig  szívesen  látott  vendég  az  irodalom  asztalánál  s  a  házi  körben  egy- 
aránt. A  víg  elbeszélés  s  a  vígjáték  terén  aratja  ő  is  igazi  sikereit.  Szűk  körben 
mozog,  de  itt  tisztán  meglát  minden  részletet,  minden  tréfásat  és  humorosat. 
Humorának  azonban  nincs  mélysége,  komikumának  nincs  bensősége.  Tartalma  — 
mai  szempontból  —  nem  egj'éb  mint  bizonyos  külsőségek  eleven  játéka.  Szinte 
csodálkozunk  azon  a  közönségen,  melyet  ezek  a  felszínes  tréfák  megkacagtattak. 
Azóta  mennyivel  kényesebbek,  finnyásabbak  lettünk  !  Az  ízlés  még  a  nevetésben 
is  megváltozott  s  az  egykor  híres  Farsangi  Kalandokban  ma  már  nem  igen  talá- 
lunk többet  mint  egy  érdekes   irodalomtörténeti  relikviát.  Megszűnt  kacagtató 


221.  kép.  Kovács  Pál. 


*  Fáy  András  is  ennek  a  jóízű  magyar  nótának  a  dudorászása  közben  halt  meg.  Zimankós, 
rideg  júliusi  nap  volt,  mintha  egy  darab  tél  fordult  volna  vissza  a  nyár  szakába.  Az  öreg  úr 
egy  darabig  fázdogált,  aztán  befűttetett  a  kandallóba.  Mikor  a  Zsuzsi  lány  rakta  a  tüzet,  odaszólt 
neki :  »Tudsz-e  dalolni,  lányom  ?«  »Tudok,  nemzetes  uram  !«  »No  hát  fújd  el  nekem  azt  a 
nótát,  hogy  :  Hortobágyi  pusztán  fúj  a  szél.«  A  lány  vonakodott,  de  aztán  rákezdte.  Fáy  tört, 
reszketeg  hangon  kisérte.  .Mikor  a  második  sorhoz  értek,  —  >>Juhászlegény  búsan  útra  kél«  — 
az  öreg  úr  elfuladt  s  meghalt.  (Bessenyei  Ferenc  közlése.) 

olvasmány  lenni  s  lett  belőle  —  a  többi  mással  egyetemben  —  tanulságos  adalék 
a  kor  ízléséhez. 

Sokban  elütő  tehetség  s  az  előbbieknél  kevésbbé  szűkkörű  és  patriarchális 
e  kornak  egy  lázongó,  heves  indulatú  írója,  Csató  Pál  (1804 — 1841.).  Szabadságra 
törő  lelkét  idejekorán  kitépi  az  irodalmi  kaptafák  nyűgeiből.  Észreveszi,  hogy  a 
hazai  minták  kissé  bizonytalanok,  ingadozók  s  hogy  nem  egészen  haszontalan 
időtöltés  a  művészet  fejlettebb  formái  után  vágyakozni,  ha  mindjárt  a  szomszédba 
kell  is  értük  fáradni.  Ügy  látja,  hogy  Kisfaludy  és  Fáy  András  körén  túl  is  van 
valami,  sőt  sok  van  ami  figyelemreméltó  s  hasznos  dolog.  Bajzáék  merevségében 
és  makacsságában  megsejti  a  vaskalaposságot  és  nagyképűséget.  Bár  pálja- 
futását köztük  kezdte  meg  s  eleinte  maga  is  hódolt  a  régi  iránynak  :  életviszonyai 
s  vérmérséke  csakhamar  más  utakra  terelik.  Szívesen,  sőt  nagy  kedvvel  olvassa 
a  francia  írókat,  különösen  Duvalt  és  Leclerqet,  kiktől  sokat  tanul  is  ;  ügyesen 
(s  nálunk  először)  fordítgatja  Béranger  chansonjait.  Már  a  harmincas  évek  elején 
értekezést  ír  a  vaudé  vilierői,  a  francia  játékszín  ez  üde  termékéről,  e  soktüzű, 
röpke  drámáról,  melynek  mintájára  a  mi  nehézkesebb  mozgású  vígjátékainkat 
is  át  lehetne  alakítani.  Ebben  a  zsánerben  ír  egy  dalos  bohózatot  (A  tolvaj),  mely- 
nél azonban  Kis  Babét  című  bájos  couplet-ja  magában  véve  is  többet  ér.  —  Csató 
tehetségében  megvolt  a  becsvágy,  hogy  nem  szeretett  a  mások  letaposta 
úton  járni.  Ösztönszerűleg  kereste  az  újat  s  törekedett  rá.  Megházasodtam  című 
vígjátéka,  mely  Fiatal  házasok  címen  sokáig  tartotta  magát  a  színpadon,  hatá- 
rozott haladást  jelez  e  műfajban.  Rendkívül  élénk,  a  bohózatosba  csapkodó  cse- 
lekményét nem  a  megszokott  s  már-már  agyonismételt  alakok  görgetik  le,  de  a 
szalonélet  előkelő  típusai,  akik  pompásan  tudnak  fecsegni  s  egészen  friss  jelen- 
ségek a  színpadon.  Épp  így  novelláiban, 
melyekben  nemcsak  elmés  és  lelemé- 
nyes, de  annyiban  újszerű  is,  mert  meg- 
szólaltatja a  mélyebb  érzés,  a  szenvedé- 
lyek hangját.  Van  lélektana.  Beszéde 
nem  üres  dialogizálás,  hanem  az  indu- 
latok jellemző  erejétől  reszkető  beszéd. 
Ez  az  át  nemesített,  erős  és  finom  stíl, 
mel}"et  francia  formák  után  művelt  ki, 
kétségkívül  egyik  legfőbb  dicsősége. 
A  Fiatal  szív  s  a  Szerelemmel  nem  jó 
játszani  címűeket  sokáig  mintaszerű 
novellákul  ünnepelték.  Nemcsak  jó 
művek  voltak,  valamivel  többek  is  : 
derék  fegyverek  a  század  harcában. 
Ezek  a  mesék,  ezek  az  alakok  már  dön- 
tögetni kezdik  a  viszonyok  s  társa- 
dalmi rangkülönbség  által  emelt  kor- 
látokat. Az  író  forradalmi  szelleme 
nyilatkozik  meg  bennük  s  hatásuk 
készült  elbeszélő  termékeké. 


222.  kép.  Csató  Pál. 


is    mélvebb    mint  a  csak  szórakoztatásra 


A  magyar  irodalom  története. 

(Jsató  mint  hírlapíró  sem  tartozott  a  szelídebb  fajta  emberek  közé.  Harcra 
született  lélek,  nyílt  ellensége  minden  szűkkeblűségnek  és  igazságtalanságnak. 
Saját  nyomorának  érzete  edzi  meg  a  küzdelmekre  s  a  maga  igazaiban  az  elvek 
igazát  akarja  védelmezni.  Az  Athenaenm  félelmes  triászában  irodalmi  zsarno- 
koskodást  lát,  az  Akadémiában  részrehajlást  és  pajtáskodást.  Pártfészkeknek 
nevezi  őket  s  elborítja  mindkettőt  a  gúny  özönével.  Erős,  vad  támadásokat 
intéz  ellenük  s  midőn  azzal  vádolják,  hogy  »lelke  szabadságát  eladta  árverésen 
a  legtöbbet  ígérőnek «  :  szekercecsapásokkal  válaszol  a  »bunkós  modorra «.  Elő- 
veszi Bajzát,  ezt  a  »szűk  és  kiapadt  képzeletű  költőt «,  Toldyt,  az  »akadémiai 
pletykák  és  cselszövények  nagymesterét«  s  végigvagdalja  rajtuk  a  szatíra  kor- 
bácsát. Nem  kíméli  Vörösmartyt  sem,  —  senkit,  aki  közéjük  és  hozzájuk  tartozik. 
Mindenesetre  nagyon  kellemetlen  ember  s  annál  veszedelmesebb,  mert  elmés  s 
bizonyos  fokig  igaza  is  van.  Számolni  kell  vele,  lehetetleníteni  kell.  Ez  meg  is 
történik.  Kiadják  egy  korábbi  reverzálisát,  melyben  Csató  föltétlen  tekintélyül 
ismeri  el  Bajzáékat  s  teljesen  meghódol  előttük.  Ezzel  véget  ért  az  évekig  tartott 
kegyetlen  polémia  s  Csató  a  közvélemény  erkölcsi  megvetésének  áldozatjaként 
maradt  a  csatatéren.  Jobb  sorsra  méltó  emléke  is  sokáig  olyan  maradt,  aminőnek 
győztes  és  engesztelhetetlen  ellenfelei  jónak  és  igazságosnak  látták  »meg- 
állapítani«. 


X.  FEJEZET. 

KÉT  RAPSZOD. 


TE    FIAD  VAGYOK,  oh   természet,    te  legékesebb    minden    anyák 
között,  én,    hozzád    leghívebben    ragaszkodó  !   Nincs  senkim,  ki 

elvonna    tőled,    nincs    semmim,    mi    hűtelenné    tenne    hozzád  :    élni 
akarok    kebleden    és    halni    karjaid   között  ...  Te  vagy  mindenem, 
egész  egyetemedben  ! 

Nem  lehet  meghatottság  nélkül  olvasni  e  prózában  elrebegett  himnikus 
sorokat,  melyeket  a  nagy  reformkorszak  zajában,  több  mint  félszázad  előtt,  egy 
révedező,  nemes  lelkű  rapszod.  Vajda  Péter  (1808 — 1846.)  énekelt.  Mint  a  jog- 
nélküli osztály  :  a  parasztság  szülötte,  sanyarúsággal  kezdte  pályafutását  s  or- 
vosnak készülődvén,  kenyérkeresetből  író  lett.  Irt  nyelvészeti,  filozófiai,  társa- 
dalmi, történeti  és  természettudományi  munkákat  és  álmodozva  járt  a  tömeg- 
ben, mint  egy  bibliai  pásztor. 

Romantikájával  elszigetelten  élt  és  fejlődött  a  többiektől,  bár  egy  írónk 
sincs  jóformán,  ki  annyi  befolyás  hatása  alatt  állna  mint  ő.  Történeti  regényével 
(Tárcsái  Bende.  Pest,  1837.)  Jósika  elődjének  vallhatjuk.  De  bármennyire  is 
történeti  a  regén}',  hiányzik  belőle  a  história  s  benne  korábbi  századok  hőseit 
modern  irányok  lovagjaivá  avatja  tollával.  Különleges  pogány  világát,  melyet 
sokoldalú  tudása  és  kápráztató  fantáziája  alkotott,  a  német  romantika,  illetve 
a  német  romantikus  filozófia  hatásának  kell  tulajdonítanunk.  Teljes  gondolkodás- 
módja, —  ha  a  keletieskedés  köntöséből  kivetkőztetjük  —  azokat  a  felfogásokat 
tükrözi.  Azonban  a  haladás  tudata,  a  tökély  utáni  vágy  s  az  a  meggyőződés,  hogy 
a  nyelv  őre  a  nemzetiség  épségének  :  Széchenyi  tanítványát  sejteti  benne  velünk 
Aggódva  nézi  hazája  küzdelmét  s  minden  babért,  ami  őt  illetné,  nemzetének  szán. 
Az  »örök  élet  virágát « is  annak  lábai  elé  teszi,  bár  örök  élet  nem  a  nemzetet,  csak 
a/,  emberiséget  illethet. 

A  francia  forradalomért  való  rajongás  :  a  jövő  sejtése  lelkében.  Érzi,  hogy 
tisztító  vihar  köszönt  be  s  a  jobbágyfiú  lelkesedésével  ideális  kormányformát, 
lát  a  reszpublikában.  Amennyire  imádja  a  természeti  erőket,  annyira  gyűlöli  a 
szolgaságot,  rajong  a  függetlenségért  s  az  emberi  méltóságot  a  lelki  szabadság- 

ban  és   nemességben    keresi.    Rapszod  volt,  akinek  egész  lénye  szinte  felolvadt 
a    szeretet    panteizmusában.  A  korviszonyok  miatti  elégedetlensége  nem  volt 

egyéb  mint  költői  átérzése  azoknak  a 
politikai  és  társadalmi  visszásságoknak, 
melyek  a  reformkorszak  embereit  nagy 
és  komoly  küzdelmek  sorompóiba  szólí- 
tották. 

Azok  harcoltak,  Vajda  álmodozott. 
Képzeletében  fölkereste  a  távol  Keletet, 
a  kasztok,  a  páriák  hazáját,  a  Memnon 
szobra  tündéri  tájait  s,  szelid  vonatkozás- 
sal a  hazai  viszonyokra,  bűbájos  keleti 
regéket  regélt  a  nyugoti  műveltség  kapu- 
ját döngető  magyarnak.  Lelke  telve  becsü- 
letességgel és  érzékenységgel,  hőseivel  szen- 
vedi a  rabszolgajármot  s  örül  a  jó  és  az 
erős  diadalainak.  Szemei  a  Kelet  ragyogá- 
sába méláznak,  de  vissza-visszapillantva, 
a  mesés  színek  pompája  közt  is  látja  az 
árnyat,  a  könnyet  a  vele  vérbeli  jobbá- 
gyok arcán.  A  haladásba  vetett  hite  azon- 
ban nem  csügged.  Olvassa  Rousseaut,  ünnepli  Széchenyit,  ki  jogainak  és  köte- 
lességeinek tudatára  ébreszti  a  nemzetet.  És  álmodozik,  allegorizál  tovább, 
sokszor  oly  általánosságban,  hogy  szereplőinek  még  neve  sincs.  Hiába  zúg  körü- 
lötte a  hullámos,  követelő  élet  :  nem  riasztja  fel  álmodozásaiból.  A  valóságban 
alig  talál  valami  neki  tetszőt,  de  az  erdők  árnyaiban,  a  virágos  mezőn,  a  rét  bár- 
sonyában, a  szabad  ég  alatt,  nap,  hold,  csillagok  fényénél  mindig  megtalálta 
amit  keresett.  Csak  a  természet  egyházában  érezte  magát  igazán  boldognak  és 
szabadnak.  Mikor  itt  bolyongott,  a  faunok,  sylvanok  és  nayadok  birodalmában, 
himnuszok  és  dithirámbok  reszkettek  ajkán  s  lelke  túláradt  a  megilletődéstől 
és  exaltációtól.  Lénye  szinte  felolvadt  a  természetben,  egynek  érezte  magát  vele, 
olvasott  a  csillagok  rezgésében,  értette  a  virágok  nyelvét.  Mindenben  Istent 
kereste  és  Istent  látta.  »Te  vagy  ura  a  csillagrendszereknek,  te  világítasz  a  Nap- 
ban, te  éltetsz  a  levegőben,  te  vagy  az  erők  örökös  kútfeje«,  énekli  imadalaiban. 
És  Istent  látja  az  emberben  is,  a  természet  legszebb  virágában,  de  az  emberben 
már  nem  keresi  a  természetet.  A  természethez  tartozik  :  ennjdben  érdekli,  úg}- 
mint  egy  virág  vagy  érdekes  alakú  kőszikla.  A  lélek  titkait  már  nem  kutatja, 
csak  a  mindenség,  a  természet,  a  »zat«  rejtélyeibe  merül  el.  Petőfi  a  természet 
leghívebb  fiát  látja  benne,  Erdélyi  János  perzsa  napimádót.  Pedig  Vajda  nem 
imádott  a  napban  egy  Istent,  csak  az  Istent  látta  a  napban  is. 

Nyelvben,  tudományban,  költészetben  Vajda  a  legvakmerőbb  újítók 
egyike  volt.  Versein  és  elbeszélésein  kívül  Schiller  hatása  alatt  drámaírásba  is 
kezdett.  (Joguz  vagy  a  honkeresők,  Buda  halála.)  Színművei  —  az  egyik  dráma, 
a  másik  szomorújáték  —  már  szerkezetükben  is  hibásak.  Az  előbbiben  a  szereplők 
nem  emberek,  csak  fogalmak  képviselői,  a  Buda  halála  érdekesebb  s  részben 

drámaibb  is,  de  a  mese  szövése  és  kibonyolítása  mesterkélt.  Görög  mintára  a 
jelenetek  között  kórus  énekel,  ez  azonban  a  drámával  semmi  összefüggésben 
nincs.  Élete  alkonyán  Bölcselet  címmel  rendszerbe  akarta  foglalni  filozófiáját, 
de  csak  a  pszichológiai  részt  tudta  befejezni.  Az  embertant  tárgyalja  benne 
racionalisztikus  alapon.  Filozófiáját  eléggé  körvonalazta  minden  munkájában, 
de  bármennyire  sajátos  és  különös  is  az,  mégis  mint  elbeszélő  író  figyelemre- 
méltóbb, írói  intenciói  legalább  is  itt  nyilvánulnak  meg  a  legnemesebb  módon, 
bár  forrongó  elméje  arra  gyönge  volt,  hogy  megfigyeljen  és  elemezzen,  hogy  az 
elbeszélést,  mint  műfajt,  az  új  idők  szellemének  és  ízlésének  megfelelő  formává 
idomítsa  s  a  mindjobban  bővülő,  háborgó,  ütköző  nemzeti  életnek  tükrévé  tegye. 
A  tudomány  és  költészet  közti  mesgyéken  járva  s  örökös  vizióktól  elborítva, 
nem  jutott  el  a  művészet  tiszta  magaslatáig,  de  tovább  dalolta,  mindvégig  lel- 
kesedve zengte  erős  ritmusokban  ömlő  s  fényben  csattogó  ódáit  a  Naphoz  : 

»Üdvöz  légy  keleti  pompádban,  szemvídámító,  szívüdvözítő,  lélekvilágosító 
Xap  !  Énekkel  köszönt  a  madár,  csillámával  a  harmat,  döngessél  a  méhe  ;  illatoz- 
nak tiszteletedre  a  rózsák,  csevegnek  a  források,  szállonganak  a  pillangók  :  én 
dallal  köszöntelek,  szívem  érzelemárjából  merítve  s  lelkem  gondolataival  fonva 
őket  .  .  .  .« 

S  e  prózában  elrebegett  himnuszokat,  melyeket  Vajda  Péter  több  mint  fél- 
század előtt,   a  nagy  reformkor- 
szak zajában  elzengett,    ma  sem 
lehet    meghatottság    nélkül    ol- 
vasni .... 

II. 

Amily  szent  rajongással 
csüngött  Vajda  a  természeten  s 
imádta  az  erdők  magányát,  oly 
mértékben  világfi  volt  az  elbe- 
szélő próza  egy  másik  népszerű 
művelője,  Kuthy  Lajos  (1813 — 
1864.).  Divatosan  öltözködött, 
előkelő  társaságokba  járt,  esté- 
lveket adott,  politizált  s  pro- 
grammjából  nem  maradtak  ki  a 
szerelmi  kalandok  sem.  Érdekes, 
szellemes  és  különös  ember  volt, 
aki  bútorait  Parisból  hozatta 
és  francia  írók  művein  nőtt  ma- 
gyar specialitássá.  Mindjárt  első 
műveivel  hatott  és  hódított. 
A  közönség  szinte  leste  az  ő  novelláit,  melyeket  kezdetben  előnyösen  jellemzett 
a  kerekdedség,  újság,  elevenség.  Ezek  a  novellák  nem  jelentek  meg  feszes  dísz- 
magyarban, de  a  francia  elegancia,  ízlés,  könnyedség  öltönyét  vették  magukra. 
Kecsesek,  formásak  voltak  és  stíljük  is  választékos,  hajlékony,  sokszor  előkelően 

finom.  Olvasókat  nevelt  velük  a  magyar  irodalomnak  s  Jósikának  ugyanazok 
tapsoltak  később,  kiket  Kuthy  bájolt  el  először. 

Kuthy  a  harmincas  évek  végén  lépett  a  nyilvánosság  elé.  Mögötte  egy  küz- 
delemteljes ifjúság,  előtte  a  sikerek  szép  és  boldog  napjai.  Bámulatos  gyorsasággal 
dolgozik,  az  újságok  és  almanachok  mind  az  ő  műveit  hozzák.  Összegyűjtött 
novelláinak  megjelenése  után  a  közönség  osztatlanul  lelkesedik  érte  s  mikor 
Batthyány  Lajos  gróf  titkárul  veszi  maga  mellé  :  a  főrangú  társaságoknak  is 
kedveltje  lesz.  Szellemessége,  udvariassága  mindenkit  elbájol,  az  írók  is  mind 
barátai,  ellensége  jóformán  egy  sincs  s  bár  színdarabjai  sorra  buknak  :  írói  hír- 
neve egyre  erősödik.  Kedves  és  szeretetreméltó  egyénisége  mindenkit  magával 
ragad,   különösen  a  nők  kényeztetik,   kedvencük,   kegyeltjük  lesz,  akinek  egy 

mulatságukról  vagy  kirándulásukról  sem 
szabad  elmaradnia. 

A  társasélet  sodrában  és  a  népszerű- 
ség verőfényében  nem  tud  a  megkezdett 
úton  továbbhaladni.  Anyagi  gondjai  is 
egyre  nyomasztóbbak,  a  szakadatlan  ter- 
melés is  kifárasztja,  olcsóbb  sikerekkel 
kezd  megelégedni.  Egyre-másra  élő  alako- 
kat szerepeltet  novelláiban,  a  valót  na- 
gyítva, a  mesét  kikerekítve  s  csak  a  beava- 
tottak tudják,  hogy  a  hős  ki  és  mi  a  való- 
ságban. A  nők  még  jobban  versengenek 
kegyeiért,  hogy  elbeszélések  hősnői  legye- 
nek nála  s  már  csak  elő  vigyázatból  is 
hízelegnek  neki.  hogy  rosszat  ne  írjon 
róluk.  Közben  pazarló  életmódja  miatt 
elárverezik  bútorait,  melyeket  a  magyar 
nők  visszavásárolnak  neki,  de  az  anyagi 
gondok  nem  szűnnek,  a  sikerek  is  egyre 
jobban  megzavarják  :  elfordul  régi  mintáitól  s  új  műelvnek,  a  képzelődés  sza- 
badságának, karjaiba  veti  magát.  Itt  domborodik  ki  aztán  az  ő  szertelen  egyéni- 
sége, itt  kezdődnek  az  ő  irodalmi  tombolásai  és  kicsapongásai,  fényes  tehet- 
ségének minden  hazug  művészete,  a  borzalmas,  a  képtelen  utáni  vad  hajsza, 
kéjelgő  tobzódás  mindabban,  mit  a  fölzaklatott  vér  és  a  paroxizmusban  lüktető 
ag}-  összeseper,  szóval  :  az  őrület  játéka,  melyet  oly  komolyan  csinál,  hogy  szinte 
hisznek  benne  és  valószínűnek  látják.  Sőt  egy  nagy  közönség  tapsolja  meg  e 
félszeg  idealizmust,  e  bizarr  koncepciókat  s  e  vakmerő,  lehetetlen  színeket,  talán 
azért,  mert  mindez  egészen  szokatlan,  egészen  érthetetlen. 

S  Kuthy  tovább  halad  a  végzetes  úton.  Felkutatja  s  átolvassa  a  romanti- 
cizmus minden  valamirevaló  termékét,  hogy  tápot  szerezzen  vad  képzelődései- 
nek.  Előtte  nyüzsög  az  ébredező,  mozgalmas  nemzeti  élet,  melyet  színről-színre 
lát  s  mely  korábban  egy-két  novellájában  föl  is  csillámlik,  de  egészében  ott  hagyja 
fölhasználatlanul  s  inkább  a  m*ers  fantázia  maszlagával  bódítja  magát  is  meg 
a  közönséget  is.  Jóságos  Tsten  !  Micsoda  világ  ez  !  Valóban  a  borzalmak  és  szer- 

telenségek  birodalma.  Itt  nincs  józan  ember.  Elvetemedett  gonosztevők  és  kö- 
tözni való  bolondok  kergetik  egymást  föl-alá,  az  indulatok  szóviharában  fuldo- 
kolva, mígnem  vért  tajtékozva,  halált  lihegve  össze  nem  roskadnak.  Végük  rend- 
szerint örülés,  szívrepedés,  mérgezés,  legyilkolás,  vízbeugrás,  levegőbe  röpítés 
s  megrázóbb  hatás  kedveért  gyakran  tömegesen,  halmozódva. 

i  i Senkinek  sincs  oly  körmönfont  magyarsága,  tősgyökeres  szólásmódjai, 
mint  neki,  de  mindezek  faragatlanul,  szögletesen  s  ami  legrosszabb  :  vaktában 
vannak  összehordva,  mintha  csak  a  szél  seperte  volna  össze  őket  rend,  kapcsolat 
ós  ész  nélküli  mondatokká.  A  vonagló  idegek  beszéde  ez.  egy  rapszod  lélek  hallu- 

cinációi  szavakká  tördelve,  stíl,  mely  valósággal  meg  van  veszve.  íme,  ízelítőül 
egy  kis  mutatvány  : 

»A  tánc  rohamába  sodródók  múlt,  jelen,  jövő,  ifjú  vágy,  fennremény, 
költői  szerelem,  meddő  élet,  tarolt  szabadság,  hon,  isten,  baráti  szív.  Minden  ér- 
zelem kelt  és  haldoklott,  előteremtve  s  kiirtva,  öröm  és  keserűség  korában.  Az 
öntudat  s  feledés  szívhabokban  bukkant  le  és  föl  s  örvényei  fölött  magasztosult 
kedély  hadarta  színes  lobogóit,  nyomva,  emelve,  ragadva  s  hátralökve  a  sü- 
1  vesztett  észt  .  .  .« 

Ezt  a  prózát  csak  versei  múlják  felül,  melyeket  bizonnyal  ő  maga  sem 
értett  s  melyekre  vonatkozólag  egy  kortársa  nem  rosszindulatból,  de  annál  jel- 
lemzőbben kérdezi  :  »Láttatok-e  tündéreket  csizmában  ?  Hallottatok-e  Aeol- 
hárfát  befalazva  zengeni  ?  Éreztétek-e  a  forró  nap  hidegét  ?  Olvassátok  el  Kuthy 
verseit  s  mindezeket  látni,  hallani  és  érezni  fogj  átok «. 

1844  ben  Kuthy  írói  tevékenységében  látszólagosan  szünet  állt  be.  Novellái 
csak  elvétve  jelennek  meg  a  lapokban,  de  itt  is,  ott  is  rövid  hírek  jelentik,  hogy 
Kuthy  regényen,    még   pedig   »titokzatos    és    nagy   regényen «   dolgozik.    Nem- 

sokára  előfizetést  is  nyitnak  rá  s  a  szertelen  és  titokzatos  utáni  vágy,  mely  akkor 
az  olvasóközönségnek  már  sajátja  volt,  lázasan  várja  a  füzetes  regény  megindu- 
lását. Pedig  a  Hazai  rejtelmekben,  melyhez  Sue-nek  Mystéres  de  Paris  című  regénye 
szolgáltatta  a  m'ntát,  ugyanazok  az  ismert  motívumok  adják  meg  a  dolgok  lé- 
nyegét. A  rémes,  a  szertelen  járja  itt  is.  A  regény  hősének,  dr.  Márknak,  egész 
emberirtó  gyára  van,  mely  törvénytelen  gyermekeket,  álörökösöket,  hülyéket, 
némákat,  holdkórosokat  készít  és  szállít  nagyban  és  kicsinyben.  Pedig  a  negy- 
venes évek  magyar  társadalma  sokkal  egyszerűbb  volt,  hogysem  e  szörnyűsé- 
geket, mint  a  valóságból  vett  tényeket,  csak  némileg  is  igazolhatta  volna.  Tőlünk 
egészen  idegenek,  s  Kuthy  is  csak  deliriumában  képzelte  el  ezeket  a  rejtelmeket. 

Amennyiben  a  lazán  összefüggő  fejezetekből  kivehető,  a  Hazai  rejtelmek 
irányregény  is  akart  lenni.  Nem  csupán  a  közvélemény,  rendőrség,  hírlapiroda- 
lom, zsidóság  stb.  ellen  izgat,  de  egy  határozott  alapgondolatot  fejez  ki,  ha  — 
dadogva  is.  A  külföldieskedő  főrangúakon  a  középosztály  s  az  elnyomott  pórnép 
egykor  diadalt  fog  aratni,  —  ez  az  alapgondolat.  Bizony  nehezen  lehet  kihámozni 
a  nagy  összevisszaságból.  A  meseszövés  kuszált,  a  jellemzések  nem  egyöntetűek, 
középút  nincs,  csak  ördögi  romlottság  és  eszményi  jóság,  a  végén  annyi  már  a 
bonyodalom,  hogy  az  író  alig  tud  kilábolni  belőle ;  de  hellyel-közzel  egy-egy 
színes  és  eleven  alföldi  rajz  {Délibáb  —  Hortobágy  —  Szállító  parasztok  —  Besz- 
tercei lápvidék)  e  nemben  javatermékek  s  még  most  is  élvezhetők. 

Alig  simul  el  a  szenzációs  regény  hatása,  már  kitörőben  van  a  nemzeti  for- 
rongás. Az  irodalom  szavát  elnyomja  a  politika  és  sok  író  kalandozik  át  a  poli- 
tikai térre  babért  szerezni.  Kuthy  —  mint  Batthyány  titkára  —  amúgy  is  a  for- 
rásnál él,  csak  az  alkalmat  várja,  hogy  hatása  lehessen.  Kossuth  és  Széchenyi 
vitájába  szól  bele  a  »nagyok«  után  és  Széchenyi  hívének  vallja  magát.  Az  első 
nemzeti  kormány  idejében  osztálytanácsos  lesz,  de  állását,  mikor  a  kormány  s 
az  országgyűlés  Debreczenbe  menekül,  elhagyja.  Egyideig  bujdosik,  vidéki  bará- 
tainál húzza  meg  magát  s  bár  az  írókat  nem  üldözik  :  rémképeket  lát  s  följelenti 
magát.  Nem  történik  bántódása,  sőt  folytatja  irodalmi  munkásságát.  Utolsó 
novellakötetei  épp  oly  népszerűek  mint  a  forradalom  előtti  időben.  Már  nem  áll 
a  francia  romantika  hatása  alatt,  történetei,  ha  borzalmasak  is,  de  közelebb  áll- 
nak a  magyar  élethez.  Hellyel-közzel  humora  is  megcsillan,  de  bármennyire  mél- 
tányolják is,  helyzete  egyre  nyomasztóbb.  A  megyék  új  szervezésénél  állást 
kínálnak  neki  :  nem  fogadja  el.  A  cenzúra  azonban  oly  szigorú,  hogy  alig  jelen- 
hetik meg  tőle  valami,  élete  egyre  keservesebb,  nehezebb,  betegség  veri  le  a  lábáról, 
—  hivatalt  vállal  s  ezzel  egy  csapásra  eljátssza  népszerűségét  a  hazafias  magyar 
közönség  előtt.  Megszűnt  létezni,  mielőtt  meghalt  volna  ;  de  maga  az  ízlés  is  for- 
dult egyet  s  csakhamar  nyilván  látható  lett,  hogy  Kuthy  nagysága  tulajdonkép- 
pen divat  dolga  volt.  Káprázat  szülte,  kiábrándulás  mosta  szét. 


XI.  FEJEZET. 

A  REGÉNY  NEMESEBB  FORMÁL 

\ÖLTÉSZETÜNK  virágzásának  ez  a  szép  kora  nem  lett  volna  teljes, 
ha  egy,  nálunk  eddig  meglehetősen  elhanyagolt  műfaj,  a  szépprózai 
elbeszélés,  továbbra  is  parlagon  hever.  Vörösmarty  megteremtette  a 
költői  nj^elvet,  de  elbeszélő  prózánk  stílje  áradozó,  mesterkélt,  szín- 
telen és  erőtlen  volt.  íróink  csak  szükségből  s  el-elvétve  mívelték  a  prózát. 
Voltak  ugjí-an  rátermett  tehetségeink,  de  magát  az  elbeszélést  Kisfaludy  Károly 
könnyed  és  természetes  humora  dacára  sem  tudta  magasabb  színvonalra  emelni, 
Fáy  Andrásban  pedig  a  művészetet  legtöbbször  elnyomta  a  didaktika.  Szeren- 
csére azonban  az  eposz,  bevégezvén  a  maga  hazafias  misszióját,  már  a  har- 
mincas években  kezdte  divatját  múlni  s  mindjobban  érezhetővé  vált  a  szükség, 
hogy  helyét  az  a  műfaj  foglalja  el,  mely  a  körülöttünk  nyüzsgő  élethez  köze- 
lebb áll.  A  hexameterek  rohamaiban  kifárasztott  ízlés  a  modern  eposz,  a 
regény  felé  kezdett  fordulni  s  a  patetikus  gondolatok  ünnepélyes  hömpölygése 
után  a  jellemző  leírást,  a  közönséges  élet  apróbb  vonásait  és  a  természetes  beszé- 
det áhította. 

Ebben  az  időben  fejezte  be  élete  regényének  első  s  éppenséggel  nem  érdek- 
telen fejezetét  egy  fiatal  erdélyi  főúr,  báró  Jósika  Miklós  (1794— 1865.),  aki  koráb- 
ban részt  vett  az  olasz  és  francia  hadjáratban,  kitüntette  magát  a  Mincio  melletti 
ütközetben,  országot-világot  bebarangolt,  sokféle  ismeretséget  kötött,  azután  kapi- 
tányi ranggal  kilépett  a  hadseregből  és  megnősült.  Romantikus  hajlamú,  kaland- 
szerető ember  volt,  aki  a  bécsi  és  párisi  zajos  élet  után  most  egyszerre  szurdoki 
magányába  szorulva,  nem  tudta  mihez  fogjon.  Feleségével,  kitől  később  el  is  vált, 
nem  volt  boldog,  a  gazdálkodáshoz  nem  értett,  —  unatkozott.  Előkelő  semmit- 
tevéséből csak  a  politikai  mozgalmak  mindjobban  erősödő  zaja  riasztotta  föl. 
Irt  két  röpiratot,  de  ezek,  mint  afféle  dilettáns-munkák,  hatástalanok  maradtak. 
Idejekorán  megérezte,  hogy  nem  termett  a  politikára.  De  ha  már  belekezdett  az 
írásba,  a  dologba,  hát  folytatta.  Igazi  belső  szükség  ösztökélte  rá.  Könnyíteni 
akart  a  lelkén,  mely  tele  volt  homályos  vágyakkal,  föl  nem  használt  tehetségek- 
kel és  tépő  önváddal.  Visszagondolt  elprédált  ifjúságára,  átélt  kalandjaira,  gyér- 

mekkori  benyomásaira,  — '  atyjára,  ki  a  Báthoriakkal  állt  rokonságban  s  jó  lovas, 
kitűnő  vadász  és  nagy  gavallér  volt  ;  az  ódon.  ősi  kastély  egykor  lármás  és  érde- 
kes jeleneteire,  azokra  a  tipikus,  komoly 
és  különös  alakokra,  akik  ott  gyakran 
megfordultak  ;  a  sötét  fegyvertárra,  mely- 
nek szablyái,  buzogányai,  sisakjai  hallga- 
tagon is  nagy  és  rejtelmes  dolgokat  be- 
széltek neki.  S  íme,  a  körülötte  zsongó 
regényes  történetekből  szinte  készen  állt 
eléje  az  az  irodalmi  forma,  mely  legalkal- 
masabb volt  tehetsége  megnyilatkozására  : 
a  történeti  regény  formája. 

Megírta  Abafi-ját,  melyet  a  »Figyel- 
mező«  szigorú  kritikusa,  Szontagh,  a  kö- 
vetkező szavakkal  üdvözölt  :  »Uraim.  le 
a  kalappal  !  Egy  művet  van  szerencsém 
bemutatnom,  mely  körében  elsőrendű, 
legjobb,  mióta  e  nyelv  zeng.«  S  az  eddig 
ismeretlen  erdélyi  mágnás  egyszerre  orszá- 
gos hírű  ember  lett,  akiben  az  irodalmi 
közvélemény  tényleg  a  magyar  regény  megteremtőjét  ünnepelhette.  Abafi 
meg  is  érdemelte  a  lelkes  tapsokat,  az  elismerés  koszorúját.  Nemesen  gondolt, 
jól  megalkotott,  kerek  és  érdekes  történet,  melynek  különös  bájt  az  adott 
mi  e  mii  fajban  eddigelé  hiányzott  :  a  művészi  forma,  az  erősen  kidomborodó 


227.  kép.  Báró  Jósika  Miklós. 


228.  kép.  Báró  Jósika  szülőháza  Tordán. 

jellemek,  a  történeti  szín,  az  élénk  leírások,  a  cselekményt  hömpölygető  —  tehát 
nem  hiábavaló  —  ötletes  és  fordulatos  beszéd,  szóval  :  mindama  jó  tulajdonságok, 
melyek  egy  világtapasztalatokban  bővelkedő,  élesen  látó  elme  munkájának 
eredményei.  Fokozta  a  hatást  a  mti  erkölcsi  tartalma  s  szubjektív  színezete  is. 
Mert  ez  a  regény  nemcsak  egy  előkelő  erdélyi  ifjúnak,  Abafi  Olivérnek,  elképzelt 
története,  hanem  egyúttal  az  író  lelki  átalakulásának  diszkréten  igaz  rajza  is. 
Abafit  az  elhanyagolt  nevelés,  a  könnyelmű  hajlamok  léha  és  korhely  életbe 
sodorják,  de  eszményi  szerelme  fölébreszti  minden  jobb  érzését,  alvó  tehetségeit, 
erélyét.  akaratát  s  ezek  segítségével  diadalmaskodik  az  erkölcsi  romláson.  Az 
erkölcsi  célzat  mellett  is.  melyet  Jósika  a  művészi  cél  fölé  látszik  helvezni  :  mai 


220.  kép.  Báró  Jósika  szurdoki  lakása. 


napig  ezt  tartják  legjobb  regényének.  Annyi  kétségtelen,  hogy  nálunk  valóban 
az  első  regény  volt.  melyben  erősebb  képzelődés,  magasabb  ízlés,  művészibb  tudás 
nyilvánult  s  így  rendkívüli  hatása  szinte  kimaradhatlannak,  természetesnek 
tűnik  fel.  Érdekfeszítő,  könnyedén  kedves,  újszerűen  formás  olvasmány  volt, 
nyilván  arra  hivatva,  hogy  lándzsát  törjön  e  műfaj  korszerűsége  érdekében  s 
olvasókat  hódítson  társadalmunk  felsőbb  rétegeiben  is,  hol  eddig  a  magyar 
költészet  termékeit  legtöbbször  csak  a  közöny  és  lenézés  aprópénzével  fizették. 
Ez  a  regény  egy  immár  ismeretlen  világot  tárt  föl  a  magyar  olvasóközönség 
előtt  :  a  romlatlan,  hamisítatlan  nemzeti  életet.  Mert  Erdélyben  még  nem  fakul- 
tak cl  a  krónikák  lapjai  s  éltek  a  hagyományok,  a  mondák.  Itt  még  mindig  a  régi 
magyar  módi  járta  nyelvben,  erkölcsben,  szokásokban  s  Jósika  ezek  közt  nőtt 
fel.  »Nemzetsége,  rokonsága  viszontagságait  tudva,  tudta  egész  Erdély  történetét. « 
A  körülötte  hullámzó  eredeti,  színes  és  gazdag  élet.  a  múlt  emlékeinek  őszinte 
kegyelete,  valóságos  kincsesbányája  lett  költészetének. 

Abafit  aztán  gyors  egymásutánban  követték  Jósika  többi  regényei.  Eleinte 
a  jobbak,  az  erdétyi  nemzeti  fejedelmek  korából  regényesített  történetek  (Zólyomi, 
Az  utolsó  Bátori),  majd  Magyarország  történelmének  nagy  és  küzdelmes  epizódjai 
(A  csehek  Magyarországon,  Zrínyi  a  költő,  II.  Rákóczi  Ferenc,  Egy  magyar  család 
a  forradalom  alatt  stb.),  az  Anjou-korbeli  romantikus  rajzok  {Klára  és  Klári, 
Magyar  kényurak),  váltakozva  a  novellák  egész  rajával,  könyvtárnyi  sokaság- 
ban, harminc  év  alatt  körülbelül  százötven  kötetre  szaporodva. 

Rendkívül  termékeny  író  volt.  Képzelőtehetsége  szakadatlanul  működő, 
leleménye  szinte  kifogyhatatlan.  Korán  hozzászoktatta  magát  a.  sanyarú  munká- 
hoz s  jól  tette,  mert  az  egykor  kényelemben  élő  világfinak  később  nem  annyira 
a  dicsőségért,  mint  inkább  a  kenyérért  kellett  dolgoznia.  A  forradalom,  melyben 
tevékeny  részt  vett,  megfosztotta  vagyonától  s  in  effigie  harmincöt  társával  föl 
is  akasztották.  Szerencsére  második  nejével,  báró  Podmaniczky  Júliával,  ki  min- 
den bajában  hű  osztályosa  volt,  idejében  külföldre  menekülhetett.  Eleinte 
Brüsszelben,  később  Drezdában  telepedett  le,  ahol  kizárólagosan  tollával  tartotta 
fenn  magát  s  ahol  aztán,  a  folytonos  erős  és  gyakran  kényszerű  szellemi  munkától 
megtörve,  hetven  éves  korában  meg  is  halt. 

Jósika  kétségkívül  új  korszakot  nyit  a  magyar  regény  történetében.  Annak 
igazi  megteremtője,  atyja.  Föllépéséig  csak  regények  vannak,  de  nincs  regény- 
irodalom ;  csak  kísérletek  vannak,  de  nincs  mestermű.  Ö  az  első,  igazán  rátermett 
talentum,  ki  e  műfajban  komoly  és  nagy  hatásokat  ér  el.  Munkájához  nem  nyúl 
készületlenül,  minden  tekintetben  föl  van  szerelve  hozzá  s  bár  kezdetben  a 
formát  Walter  Scottól  kölcsönzi :  elég  erős  egyéniség  arra,  hogy  eredeti  és  sajátos- 
tudjon maradni.  Ugyanazok  a  motívumok,  mégis  más  érzés,  más  világ.  Regényei 
—  mint  amazéi  —  történeti  regények,  de  lényegük,  hivatásuk  valami  egyéb 
mint  a  történeti  fejlődés  felmutatása  s  a  zord  lovagi  erkölcsök  ünneplése.  Itt  is 
bőven  szerepelnek  a  romantika  indítékai  és  eszközei  :  a  várak,  várurak,  kalan- 
dorok, rablók,  eszményi  nőalakok,  lovagias  szerelem,  cselszövő  gonoszság  stb., 
de  céljuk  egyelőre  nem  más,  mint  érdekfeszítő  jelenetek  kíséretében  bizonyos 
általános  erkölcsi  és  lélektani  feladatok  lebonyolítása.  A  részletek  aprólékosságig 
menő  rajzai  és  kifestései,  a  terjengésre  hajló  leírások,  itt-ott  maga  a  cselekmény, 
sőt  a  jellemrajz  is  emlékeztetnek  a  mintára,  —  de  Jósika  soha  sem  mélyed  el  a 
történelemben  annyira,  \\ogj  onnan  konstruált  alakjaiból  a  kor  uralkodó  és 
mozgató  eszméinek  minden  vonása  visszatükröződjék.  Regényeinek  inkább  csak 
színezete  történeti.  Megelégszik  bizonyos  külsőségekkel,  ■ —  az  igaz,  hogy  ezek  a 
külsőségek  aztán  annál  ragyogóbbak.  S  mindezt  tudatosan,  készakarva  csinálja 
így.  Az  Abanhoz  irt  utószóban  nyíltan  céloz  erre  :  »A  magj'ar  regényírónak  azon 
kell  lenni,  hogy  olvasót  szerezzen  s  így  inkább  a  külső  élettel  kell  bíbelődnie,  mely 
a  nagyobb  résznek  ízléséhez  szól,  mint  a  belsővel,  mely  csak  a  műveltebb,  gondol- 
kozó olvasót  mulattatja. «  Tisztában  van  magával,  a  közönséggel,  de  meg  a  céljai- 
val is.  Nem  művész  a  szó  magasabb  értelmében,  de  rendkívüli  érzéke  van  a 
regényes  iránt  s  jól  tudja,  mivel  hathat,  mivel  hódíthat.  Leleményességét  paza- 
rul kihasználja,  termékenysége  gyakran  könn}<elműségre  csábítja. 

Ezek  a  körülmények  sodorják  aztán  az  angol  mintáktól  a  francia  roman- 
tikusokhoz, akiknek  eszközeivel  még  könnyebben,  de  kevésbbé  rokonszenvesen 

dolgozik.  A  rémletes,  a  kápráztató,  a  borzalmas,  az  idegrázó  lesz  nála  is  műelvvé. 
—  sanyarú  életviszonyok  közt,  mindig  munkában  égő  nagy  tehetséggel  lejtőre 
lép  s  többé  nem  emelkedik,  csak  hanyatlik.  A  haladó  idő  elszárnyal  fölötte,  a 
megváltozott  ízlés  elfordul  tőle,  —  meg  kell  érnie,  hogy  népszerűségét  ragyogó 
elmék  homályosítják  el,  beteg  és  szenvedő  lelkének  szomorúságára,  de  a  magyar 
regényirodalom  dicsőségére,  mely  első  fényét  az  ő  tündöklésétől  kapta. 

A  KARTHAUSI  KÖLTŐJE. 

1813     1871. 

ÍBBEN  a  nagy  és  forrongó  korban,  a  küzdő  magyarságnak  e  megváltó 
'  történetében  önkénytelenül  egy  sajátságos  tünemény  ragadja  meg 
figyelmemet.  Egy  látván}',  mely  szinte  megbűvöl,  megigéz.  Nézem  az 
idők  emelkedő  árját,  a  sokfelé  ágazó  törekvések  egy  célra  törését,  a 
szellemi  élet  roppant  folyamának  özönlését  és  kiáradását  s.  amint  nézem,  hely- 
lyel-közzel  egy-egy  magasra  ágaskodó  hullám  gerince  ütközik  szemembe.  Hogyan 
támadt  ?  Ki  tudná  megmondani  !  Valami  csodálatos  őserő  lökte  a  magasba. 
Megjelenik  s  gazdag  és  súlyos  tartalmának  egész  tömegével  zuhan  az  alföld 
reményzöld,  de  puszta  rónáira,  melyeknek  füve  kaszálatlanul  szárad  el  tövén. 
Az  élet  nagy  zaját  viszi  magával,  a  magyar  szellem  titokzatos  erőit  hömpöly- 
geti.  a  lelki  derékségnek  nemcsak  szimbóluma,  de  ténye. 

így  látom  csodásnak  báró  Eötvös  József  megjelenését  is.  Huszonhárom 
éves,  mikor  A  karthausit  megírja,  egy  regényt,  melyet  a  fájdalom  evangéliumá- 
nak szokás  nevezni  s  mely  egészében  véve  csakugyan  a  század  szenvedő  lelkének 
jajkiáltása.  Az  emberiség  szíve  sír  föl  benne  a  lirai  szubjektivitás  teljes  közvetet- 
lenségével.  Innen  az  a  magával  sodró  mély  hatás,  melyet  nemcsak  a  magyar 
közönségre,  de  külföldi  olvasóira  is  g}rakorol.  Regény,  melyben  legkevesebb  maga 
a  —  regény.  Nem  is  azért  van  irva,  hogy  szórakoztasson,  hanem  hogy  megragad- 
jon. A  gondolatok  egész  óceánja,  mehet  az  érzelmek  vihara  folyton  zúgat  és  hul- 
lámoztat.  Szinte  egyhangú  és  fárasztó,  de  nagy  és  természetes  özönlés.  Túláradása 
egy  irigylendően  tartalmas  ifjúságnak,  mely  szabadulni  akar  a  saját  kínszenve- 
dése terheitől.  Azért  ömlik,  hogy  megkönnyebbüljön.  Nem  törődik  a  forma 
törvényeivel,  melyek  bizonnyal  korlátoznák,  de  föltétlenül  szabadon  árad,  csak 
a  szív  törvényeire  hallgatva.  Egy  lángelme  vérzése,  mely  a  megváltás  munkájára 
tör  ;  bánat  és  részvét,  meh-  az  egész  emberiséget  átöleli  az  egyénben. 

Ezer  meg  ezer  kifogást  lehet  tenni  ellene,  ahog}-  tényleg  tettek  és  tesznek 
is.  Ez  a  történet  mesének  is  vékony,  hát  még  cselekménynek  !  Minduntalan  elvész 
a  szem  elől,  mint  a  gyalogút,  mely  kalászos  szántóföldeken  vezet  keresztül. 
Miféle  szentimentális,  tengelytelen  lélek  ez  a  regényhős,  ez  a  fiatal  francia  gróf, 


BARO  EOTVOS  JÓZSEF 


Az  Allienaeum  r.-t.  nvomása. 

Gusztáv,  akit  menyasszonya,  Júlia,  egy  semmi  emberéit  megcsal  és  elhagy  !  Még 
csak  vére  sem  forr  fel  a  sérelem  miatt,  —  de  átengedi  magát  széparányú  fájdal- 
mainak, tovább  is  csak  imádja  Júliát  s  midőn  Parisban  az  erkölcsi  sülyedés  lejtőin 
újra  találkozik  vele  :  eltipor  érte  eg3T  igazán  hűséges  leányszívet  s  végképp  meg- 
hasonlásba jővén  magával  és  a  világgal  :  beáll  barátnak,  karthausi  lesz.  Ezek  a 
jellemek  tulajdonképen  nem  is  jellemek,  csak  elvont  eszmék  imbolygó  szilhuetjei, 
átsuhanó  árnyak,  minden  akaratra  s  összeütközésre  alkalmatlan,  törékeny  bábok, 
passiv  szenvedők.  Hát  még  ha  a  köréjük  torlódó  reflexiók  tömegére  gondolunk. 
melynek  terhétől  itt  minden  egyéb  összeroskad  !  S  különös,  ez  a  regény  azért 
mégis  csodálatos  mű  marad.  Minden  szerkezeti  hibája  mellett  is  jelentősebb  éi  tékű 

mint  akárhány  jobban  megépített  elbeszélés,  egyszerűen  azért,  mert  lángelme 
munkája.  Jósika  még  dicsőségének  delelőjén  áll,  mikor  a  ^4  karthausi  megjelenik,  s 
íme,  a  multak  színes  történetétől  a  közönség  szinte  lázas  elragadtatással  fordul 
a  jelen  martirológiájának  e  szomorú  rajzához,  mely  körül  századának  vívódó 
gondjai,  a  lét  problémái,  az  emberi  végzet  nagy  kérdései  vetődnek  fel ;  elfogadja 
ezt  a  tépelődő,  fiatal  filozófiát,  mert  maga  is  fiatal  és  tépelődő.  Nem  fél  ezektől  a 
sötét  hangulatoktól,  melyeknek  megvan  az  a  veszedelmük,  hogy  talán  nép- 
szerűsítik az  érzelgősséget,  de  teljes  lélekkel  élvezi  a  gondolatok  és  érzelmek  e 
pompás  és  komoly  játékát,  ezt  a  mélyreható  tartalmat,  mely  tele  van  meglepő 
újdonságokkal  s  kiapadhatatlan  költészettel.  A  körmondatok  élességével  vésődik 
be  minden  eszméje  az  emlékezetbe  s  nyugtalanságot  idéz  elő  a  szívekben,  sőt  elége- 
detlenséget, —  de  hát  baj  ez  ?  Hisz  éppen  arra  van  szükségünk,  hogy  a  létező 


400  XII.  fejezet.  A  Karthausi  költője. 

állapotokkal  szemben  elégedetlenkedjünk  s  az  önvád  és  szenvedések  poklán 
keresztül  megtisztuljunk  és  fölemelkedjünk.  Hadd  kapkodják  hát  ezt  a  veszedel- 
mes könyvet  !  A  hosszú  tétlenség  kényszerű  nyugalma  után  hadd  elmélkedjenek 
s  gondolkodjanak  ezek  a  pihent  agy  velők  s  nyerjenek  szélesebb  látkört  mint 
aminőt  a  múlt  szűk  világa  vont  köröttük.  Csak  hadd  járja  át  szívüket  a  fájdalom 
árja,  a  szeretet  édes  érzése,  a  hit  malasztja  s  önösségük  rideg  gubójából  kinyoma- 
kodva :  hadd  lelkesüljenek  végre  hazáért,  emberiségért,  mert  aki  másoknak  él, 
boldog  s  csak  az  önző  boldogtalan  ! 

íme,  így  olvad  össze  A  karthausi  hangulata  kora  közérzésével.  És  most  már 
előléphet  a  kritikus  és  szétszedheti  tetszése  szerint  e  ragyogó  munka  szövedékeit, 

—  ez  nem  fog  változtatni  a  dolgok  lényegén  s  a  mű  becsén.  Kétségkívül  tele  van 
hibával  és  tévedéssel,  mint  forrása  :  az  ifjúság,  de  nem  kevesebb  benne  a  fény  s 
költészet  mint  sugalmazójában  :  a  géniuszban. 

Van  Eötvös  Józsefnek  egy  költeménye  (Én  is  szeretném  .  .  .),  mely  élénken 
megvilágítja  az  ő  poétái  törekvéseit,  sőt  irodalmi  működésének  valóságos  kis 
programmját  adja.  Megható  nyíltsággal  mondja  el  ebben  a  versben,  hogy  ő  is 
szívesen  dalolna  kimért,  zengő  sorokban  a  szép  természetről,  kedvese  szemeiről, 
Tokaj  tűzboráról,  de  nyájas  képzeteiből  fölveri  a  komoly  valóság  s  nemének  keser- 
veire gondolva,  dala  nem  édes  susogás,  de  századának  jaj  sikoltása  lesz.  Lelkét 
égő  kínokkal  tölti  el  az  az  érzet,  mit  ezrek  hallgatagon  tűrnek  s  a  gyáva  kort  nem 
akarja  szebb  emlékeivel  gúnyolni.  így  válik  az  ő  költészete  kora  néma  szenvedései- 
nek hallható  hangjává,  ■ —  egy  könnyé,  mely  milliók  fájdalmát  sírja  el,  egy 
villámmá,  mely  a  sötétben  tévelygő  tömeg  előtt  fölgyújtja  az  éjszakát. 

Más  helyütt  még  részletesebben  írja  körül  nemes  feladatát  :  »Van  az  írónak 

—  úgymond  —  egy  magasabb  feladata  mint  hogy  bizonyos  mennyiségű  fehér 
papirt  fekete  karcolással  töltsön  be  ;  ki  ezt  érzi,  azt  egy  pár  kedvező  bírálat 
vagy  azon  művészi  élvezet,  melyet  művei  alkotásában  talál,  ki  nem  elégíthetik. 
A  költészet  kedves  játékká  aljasul,  ha  a  kor  nagy  érdekeitől  különválva,  nem  a 
létező  hibák  orvoslása,  nem  az  érzelmek  nemesítése  után  törekszik.  —  Tisztele- 
tünket, szeretetünket  csak  az  érdemli,  kinek  Isten  szívet  adott,  hogy  embertársai 
szenvedését  megérthesse  ;  ki  nemesebb  emberi  cél  után  fáradva,  hogy  erősebben 
hathasson,  azt,  mi  a  művésznek  legdrágább,  műve  szépségét  is  föláldozza  ;  — 
kinek  könyvében  nem  szép  mű,  hanem  szép  emberi  tett  fekszik  előttünk  .  .  .« 

Azt  hiszem,  ez  eléggé  világosan  van  mondva  s  nyilván  láttatja,  hogy 
Eötvösben  —  legalább  elméletileg  ■ —  a  humanista  fölibe  kerül  a  költőnek.  De, 
szerencsére,  minden  teória  szürke  s  nála  sem  érvényesül  a  kimondott  elv  ridegen. 
Regényei  kétségkívül  a  koreszmék  szolgálatában  állanak  ;  mögöttük  ott  forrong  a 
küzdő  nemzeti  élet,  a  múlt  válsága,  a  jelen  tanulságai,  de,  nemes  irányzatosságuk 
mellett,  végső  céljuk  mégis  csak  a  művészet.  Hiába  állítja  föl  elméletét  a  történeti 
regényről,  teljes  meggyőződéssel  hangoztatván,  hogy  annak  »azon  általános  mű- 
vészi és  erkölcsi  feladatokon  kívül,  melyeket  ha  az  író  szem  előtt  nem  tart, 
minden  regény  puszta  időtöltéssé  aljasul,  még  egy  különös  kötelessége  jutott  s  ez  : 
népszerűsíteni  a  történetet « :  azért  éppen  az  a  regény,  meljmek  előszavában  ezt 
hirdeti,  a  Magyarország  1514-ben,  maga  cáfolja  meg  legfényesebben  a  kimondott 
tételt  s  bizonyítja  be,  hogy  az  a  »különös  kötelesség«  bizony    nem  ide  tartozik. 

Az  eszmék  agitátora,  szerencsére,  nem  tudja  Eötvösben  végképp  legyőzni  a 
művészt. 

íme,  ebben  a  regényében  a  múlthoz  fordul,  de  a  mohácsi  vészt  megelőző 
nemzeti  hanyatlás  korát,  a  Dózsa  György  parasztlázadásának  véres  jeleneteit 
azért  festi  meg  oly  élethíven  és  részletesen,  hogy  tanulságaival  saját  kora  lelkü- 
letére hathasson.  A  szívtelen  nemesség  s  a  fölizgatott  nép  szenvedélyeinek  össze- 
ütközése, mely  végeredményében  a  mohácsi  katasztrófához  vezet  :  intő  példa  itt, 
korszerű  szózat  a  jobbágyság  fölszabadítása  érdekében.  Államférfi  és  filozóf 
sohasem  használta  nemesebb  célokra  az  irodalmi  formákat,  mint  Eötvös.  Nagyon 
jól  tudta,  hogy  a  regény  rendkívül  alkalmas  eszköz  a  társadalmi  és  politikai 
eszmék  terjesztésére,  sőt  megérlelésére  s  amiket  Reform  című  röpiratában  már 
eleve  elmondott  :  regényeiben  csak  kiszínezte.  Ez  a  forma  tetszetős  volt  s  szárnyat 
adott  az  igének.  A  Magyarország  1514-ben  távol  áll  attól,  hogy  népszerűsítse  a 
történetet,  de  bizonyos  dolgokat  annál  alaposabban  megértet.  Egészében  véve 
hatalmas  korkép,  melyben  főleg  a  nép  fia,  a  parasztlázadás  vezére,  Dózsa  György, 
van  kitűnően  megfestve.  Ez  a  fukar  szavú,  féktelen  szívű,  erőszakos  s  lénye  alap- 
vonásaihoz mindvégig  következetes  ember  igazi  húsból  és  vérből  való  alak, 
történeti  érdekű  hős  és  Eötvösnek  talán  legművészibben  megépített  jelleme. 
Holott  ő  éppen  a  jellemrajzban  gyenge.  Alakjai  többnyire  nehézkesek,  sokat 
elmélkednek,  beszélnek  és  tanácskoznak,  de  mozgásukban  hiányzik  a  szenvedély 
karaktere  s  az  életelevenség.  És  valljuk  meg  :  sok  bennük  a  szónokiasság  is.  Azért 
alkot vák,  hogy  az  író  eszméinek  szócsövei  legyenek  vagy  a  sok  helyről  össze- 
hordott történeti  adatokat  ügyesen  sorakoztassák.  Beszédjeik  részben  pompás 
országgyűlési  beszédek,  melyeket  egyelőre  csak  regényben  lehet  elmondani. 
Mögöttük  ott  áll  a  kitűnő  író  és  államférfi,  akinek  komoly  céljai  vannak  az 
egyénnel  s  nagy  álmai  vannak  az  emberiségről. 

Ez  az  erős  irán3'zatosság,  mely  főképp  A  nővérek  című  regényében  bosszulja 
meg  magát,  ahol  már  egész  pedagógiai  értekezések  ékelődnek  a  különben  is 
novellányi  történet  szélesen  rajzolt  részleteibe  :  kétségkívül  a  művészetet  rövidíti 
meg.  Tömérdek  a  leírás,  rengeteg  a  magyarázat  s  mindezt  még  fárasztóbbá  teszi  a 
folytonos  körmondatosság,  ez  a  mindig  komolyan  és  ünnepélyesen  hangzó  beszéd, 
mery  közbe-közbecsapkodó  mellékmondataival  húsz-harminc  soron  alul  nem 
igen  tart  pihenőt.  Eötvös  gondolatainak  természetes  formája  az,  de  képzelhetjük, 
elbeszélés  számára  mily  alkalmatlan  !  Szinte  egyedül  álló,  egészen  elszigetelt  stíl, 
melynek  csak  a  roppant  tartalom  ad  létjogosultságot. 

Van  azonban  egy  regénye,  mely  kivétel,  nem  mintha  nem  volna  ez  is  irány- 
regény a  szó  nemesebb  értelmében,  de  mert  ebben  a  művész  lép  előtérbe  teljesen. 
Ez  A  falu  jegyzője,  —  a  régi  Magyarország  nagy  és  minden  időkre  szóló  szatírája, 
Eötvös  lángelméjének  legdiadalmasabb  terméke.  Egy  darab  igazi  történet  a 
harcoló  költészet  kegyetlen  világításában.  A  megyei  rendszer  egyeduralmának 
kétségbeejtő  rajza,  ázsiai  állapotainknak  kíméletlen  fölmutogatása  és  kigúnyolása 
a  népképviseleti  kormányzás  eszméjének  érdekében. 

Oh,  azok  a  régi  jó  idők,  midőn  bőven  volt  minden  ami  kellett  s  a  helyi 
életben  összezsugorodott  lélek  hazájául  csak  a  megyét  ismerte,  alkotmányui 
csak  a  kiváltságos  osztályok  szociális  érdekeit  !  Midőn  az  emberek  nagyravágyása 

oly  szűk  térre  szorítkozott,  mint  a  kör,  mely  életük  színhelye  volt  s  náddal  födött, 
vályogból  rakott  házaikban  megannyi  kiskirályként  pipázták  el  gondtalan  évei- 
ket !  Enni.  inni  volt  a  fuladásig,  —  beszélgetni  is  lehetett  a  ház  előtt  elmenőkkel, 
—  mulatságot  is  rögtönözhettek  a  tőlük  függő  emberek  bosszantásából  és  meg- 
alázásából  és  szellemi  táplálékul  ott  állt  a  szoba  polcán  a  —  kalendárium  ! 
Szinte  vágytalan  volt  az  élet.  Kissé  egyhangú,  kissé  korlátolt  ug3^an,  de  tétlen 
és  biztos,  s  így  nemes  emberhez  illő.  Ezeknek  a  nemzetes  betyároknak  a  kemény 
koponyáit  legföljebb  csak  a  jégverés  aggodalma  foglalkoztatta  koronkint,  mert 
sok  mindent  a  pokolba  kívántak,  de  a  lábon  álló  gabonát  mégsem  kívánták  oda. 
Házuk  unalmát  hébe-hóba  egy-egy  vendéglátás  epizódja  zavarta  meg.  Ilyenkor 
aztán  vidáman  sürgött-íorgott  az  asszony,  kinek  összes  világát  »udvara,  kony- 
hája, csuprokkal  és  serpenyőkkel  gazdagon  megtömött  kamrája «  tette  ki  s  járta 
a  duhaj  tréfa,  az  eszem-iszomság,  a  vadkergetés,  agarászat,  kártya,  napokon 
át  ...  A  megyékben  pedig  ezalatt  szerte-széjjel  égre  kiabált  a  közigazgatási  mizéria 
s  a  visszaélések,  bűnök  és  garázdaság  szabadon  burjánoztak  mindenfelé,  a  ma- 
gyar táblabírópolitika  nagy  dicsőségére. 

Ezt  a  minden  reformtól,  minden  köztehertől  iszon3'odó,  pipáiban  és  agarai- 
ban élő,  rakott  asztalt  és  telt  poharakat  imádó  különleges  táblabíró  felekezetet, — 
a  haladni  nem  akaró  és  nem  tudó  régi  Magyarországot  rajzolta  meg  Eötvös  egy 
megye  képében.  A  Reform  írója  kitűnően,  a  legapróbb  részletekig,  ismeri  a  való- 
ságot s  komoly  stúdiuma  rettentő  szatírává  idomul  regényes  előadásában.  Jó- 
formán nem  is  kell  egyebet  tenni,  csak  leírnia  amit  állapotainkról  tud.  Olyan 
hahota  támad  belőle,  mely  metsző  hangjával  eg}^  egész  nemzet  lelkiismeretén 
keresztülsivít  s  belenyilallik  minden  agyvelőbe.  Hallatlan  !  Hisz  itt  az  emberek 
még  azt  sem  igen  tudják,  hogy  az  ország  régen  túl  van  a  török  hódoltság  korán. 
A  jobbágyok  nyögnek,  az  urak  basáskodnak.  Ebből  áll  az  élet,  a  világ,  a  tör- 
ténelem. A  közállapotok  semmiben  sem  különböznek  a  közutaktól,  melyek  jár- 
hatatlanok. »Vándor  !  Ha  Taksony  megye  tiszai  járásába  igazságot  jöttél  keresni 
s  Garacs  helységéhez  közeledel  :  vesd  le  saruidat  !  —  Nem  azért  mondom,  mert  e 
falu  Nyúzó  Pál  főbíró  úr  lakhelye  s  így,  főképp  ha  járásában  tartózkodói,  neked 
szent  hely,  melyet  így  kellene  megtisztelned  ;  nem  is  azért,  mert  szent  Ágoston 
szerint  még  vallási  tárgyaknál  is,  minő  a  böjt,  legjobb  azon  helynek  szokását 
követni,  melyen  tartózkodunk  s  Garacson  az  egész  világ  mezítláb  jár  :  de  ha 
minden  magasabb  szempontokat  mellőzök,  legalább  azért,  hogy  jó  erős  bagaria 
csizmát  húzhass  lábaidra,  mik  nélkül  őszi  időben,  mint  most,  nehezen  mehetsz 
végig  az  utcán. « 

Ez  az  enyelgő,  dévaj  előadás,  mely  a  fonákot  magasztalja,  ez  a  patetikusan 
rakoncátlankodó  stíl,  mely  a  visszásat,  a  torzot  dicsőíti  :  mindent  megcsiklandoz, 
mindent  megsebez,  ami  álerény,  korlátoltság,  hazugság  vagy  butaság.  A  regény- 
ben szakadatlanul  sziporkáznak  a  gúnyos  és  tanulságos  reflexiók  röppentyűi. 
Csak  úgy  találomra,  lássunk  egyet-kettőt.  íme,  a  népszerűségről  :  »Mi  más  nem- 
zeteknél a  legnagyobb  fényűzésnek  tartatik,  mire  csak  a  természettől  leggazda- 
gabban  megajándékozottak  számolhatnak,  az  nálunk  mindennapi  kenyérré 
vált  s  Pyrhus  követei,  kik  elbámultak,  midőn  a  római  szenátust  látva,  mintegy 
királyok  gyülekezetében  gondolák  magukat,  mit  mondanának,  ha  tapasztalnák 

miként  országunk  határai  között  a  népszerűeknek  egy  egész  népét  birjuk,  kik 
közül  népszerűségben  egyik  a  másikat  felülmúlja,  anélkül  hogy  közülök  a  leg- 
nagyobb rész  valaha  azon  veszélybe  jöhetne,  hogy  Aristidesként  polgártársai  által 
amiatt  számkivettetnék,  mert  mindenkitől  a  legerényesebbnek  tartatik.  Tudja 
mindenki,  én  nem  vagyok  szerfeletti  magasztalója  honi  állapotainknak,  sőt  olya- 


232.  kép.  Báró  Eötvös  József  sírja  Ercsiben. 


kat  is  mondtam  már  életemben,  mik  által  az  isten  földi  szavával  —  mi  alatt, 
mint  tudva  van,  a  nép  szava  értetik  —  ellentétbe  jöttem,  noha  ildomos  férfinak 
az  isten  szavát  legföljebb  csak  magyarázni  kellene  ;  azonban  a  népszerűségre  nézve 
Magyarországnak  felsőbbségét  nem  tartom  kevésbbé  tagadhatatlannak  annál, 
melyet  Anglia  pamutszöveteire  nézve  bír  s  mely  nem  annyira  a  kelme  minőségé- 
ben, mint  a  gyártási  ár  csekélységében  fekszik.  —  Mutasson  nekem  valaki  orszá- 

got,  hol  a  népszerűség  kevesebbe  kerülne  !  Máshol  szükséges,  hogy  az  egész  éle- 
tedet hazádnak  szenteljed,  néha  éppen  meg  is  kell  halnod,  testedet,  véredet 
kívánják,  hogy  érettük  nagy  nevet  cserélhess  be  ;  nálunk,  ha  a  marhahús  tizen- 
két krajcárba  kerül  s  indítványt  tessz,  hogy  tíz  krajcárra  szállíttassák  le,  — elér- 
heted népszerűségedet.  Minek  felkoncoltatni  öntestedet,  ha  célod  elérésére  elég 
a  szegény  marhát,  mely  nem  is  a  tied,  olcsóbban  vágatni  ki  !  Ezen  intézkedések- 
nek, melyek,  mint  a  penny -kiadások  Angliában  a  tudományt,  úgy  nálunk  a  dicső- 
séget mindenki  által  megszerezhetőnek  tevék,  köszönhetjük,  ha  a  népszerűség, 
mely  a  világ  minden  részeiben,  mint  tudva  van,  könnyen  arisztokráciához  vezet, 
nálunk  a  legdemokratikusabb  institúcióknak  egyike  stb.  stb.«  —  »A  külföld  gúnyo- 
san szól  alkotmányunkról.  Nemességünk  adómentességét  említik.  Mintha  bizony 
minden  polgárosodott  népnél  nem  lenne  szokásban,  hogy  az  elaggott  katonák 
közköltségen  tartatnak  s  mintha  nem  volna  természetes,  ha  a  magyar  nemzet  is 
nagy  rokkantját,  ki  századok  előtt  érte  küzdött,  szintén  ingyen  tartja  s  vájjon 
a  nemzet  elvénült  rokkantja  nem  nemességünk-e  ?« 

Ez  a  Swift  félelmes  modora,  gyilkos  udvariassága.  S  így  foly  ez  gyér  meg- 
szakításokkal végig  az  egész  regényen.  Minden  apropos-nál  öldököl  a  gúny.  Az 
író  szinte  kéjelegve  forgatja  vészes  fegyvereit  s  az  irónia,  humor,  sarkazmus  vívó- 
tőrével rostává  lyuggatja  a  régi  megye  össze-visszatatarozott,  avatag  rendszerét, 
melyben  az  igazságért  küzdő  egyént  megrugdalják,  földesúri  önkény  világgá  ker- 
geti a  becsületességet  s  az  erkölcs  nem  létezhetik.  Mit  bánom  én,  hogy  a  regény 
cselekménye  háromfelé  ágazik  s  érzelmes  jelenetei  kirínak  az  alaptónusból  ; 
hogy  a  cím  szerinti  hős  voltaképp  egy  keserű  vélemény  megtestesítése,  tiszteletre- 
méltó automata,  akinek  igen  kevés  köze  van  az  eleven  élethez  ;  —  szóval,  hogy 
A  falu  jegyzőjének  is  bőven  vannak  hibái  !  De  mikor  egészében  véve  szinte  egye- 
dül álló,  szinte  »korszakos«  alkotás.  Nagy  igazságokért  száll  síkra  s  a  művészet 
igaz  fegyvereivel  küzd  az  új  Magyarország  érdekében.  Ha  túloz  :  túlzásainak 
alapja  is  az  igazság.  Ezek  a  szolgabírák,  esküdtek,  táblabírák,  Porvár  és  Garacs 
kitűnőségei:  pompás  torzképek,  a  régi  megye  »történelmi  haldoklásának «  utolsó 
különlegességei  s  a  művészi  szempont,  mely  mindvégig  uralkodik  a  kacagtatóan 
siralmas  történeten,  nyilt  bizonyítéka  annak,  hogy  igazi,  teljes  szatírát  csak  az 
a  költő  képes  írni,  aki,  mint  Eötvös,  egész  szívével  öleli  át  az  embert  s  minden 
gúnyolódásának  forrása  a  legtisztább  —  szeretet. 

Szeretetből  áll  egész  lénye.  Nagy  szíve  nyilatkozik  meg  legkisebb  költe- 
ményében is  s  minden  gondolatában,  melyek  egytől-egyig  a  jót  és  igazat  szolgál- 
ják a  szép  formájában.  Bensejéből,  meggyőződéséből  fakadók,  —  ezért  csak  oly 
kedvesek  és  értékesek  nekünk  mint  a  franciáknak  Pascal  gondolatai.  E  nagy 
írónak  nyilvános  élete  sem  egyéb  mint  az  emberszeretet  nemes  tanainak  foly- 
tonos gyakorlása.  Alig  él  magának,  de  annál  többet,  szíve  minden  dobbanásával, 
nemzetének.  Ezer  disszonancia  közt  összhang  a  főtörekvése,  mert  maga  is  az 
összhang  embere.  Pályafutásának  vonala  oby  tökéletes  mint  egy  köré.  Fiatalon, 
első  munkájában,  A  karthausib&n,  az  egyén  jogaiért  küzd  s  utolsó  nag}'  politikai 
műve,  A  XIX.  század  uralkodó  eszméinek  befolyása  az  álladalomra,  szintén  nem 
egyéb  mint  lángelméjű  törekvés  az  államhatalom  korlátozására  az  egyéni  jogok 
és  szabadság^megvédése  érdekében.  A  költő,  államférfi  és  filozóf  így   forr  eggyé 

benne  s  műveiben.  Széles  látókörű,  egyirányú,  komoly  író,  aki  a  pillanatnyi  szük- 
ségleteket is  általános  nézőpontokból  tekinti  és  mérlegeli.  A  jelen  nem  kápráztatja, 
nem  teszi  önhitté,  sem  elfogulttá,  mert  a  jövőnek  dolgozik.  Végrendélet  című 
versében,  melyet  még  a  forradalom  előtt  írt,  működése  jutalmául  s  dicsőségéül 
eszméinek  győzelmét  kéri  a  gondviseléstől.  S  a  kegyes  ég  megadja  neki  amiről 
nemes  szíve  álmodozik.  Megéri  azok  teljes  diadalát.  A  megyés  társadalom  össze- 
omlik s  helyébe  lép  a  nemzeti  önkormányzat,  a  népképviseleti  rendszerre  fölépí- 
tett parlament.  Az  »istenség  edénye «  :  az  egyén,  egy  új  korszak  jogkörébe  lép 
s  az  új  erőtől  duzzadó  magyar  nemzet  megindul  nagy  célja  :  a  magyar  államiság 
felé.  S  e  dicső  politikai  és  társadalmi  átalakulás  nehéz  munkáiból  Eötvösnek  még 
bőven  kijut  a  maga  osztályrésze.  Nemzete  fölemelkedésének  nemcsak  lelkes 
szemlélője,  de  hű  tényezője,  sőt  bizonyos  tekintetben  egyik  végrehajtója.  Földi 
ember  kívánhat-e  ennél  hálásabb  végzetet  ?  Nyugodtan  halhatott  meg  :  oly 
gazdag  életet  hagyott  maga  után,  mely  mindig  egyik  örök  forrása  marad  a  nem- 
zeti fejlődés  hatalmas  folyamának. 


XIII.   FEJEZET. 

A  MAGYAR  BALZAC. 

1815—1875. 

lOHASEM  feledem  el  azt  a  szomorú  találkozást.  —  Verőfényes  őszi  dél 
volt  s  a  régi  Athenaeum  épülete  táján  egy  üveges  tekintetű,  szinte 
bambán  haladó  alakot  láttam,  akiről  tudtam,  hogy  Kemény  Zsigmond, 
mert  ilyen  élőhalottan  akkor  csak  ő  járt  széles  Budapesten.  Erély- 
telen, bizonj'talan  mozdulatokkal  jött  velem  szembe  s  én  önkéntelenül  meg- 
lassítottam lépéseimet.  Végtelen  tisztelettel  és  fájdalommal  néztem  e  nagy  ron- 
csot, mely  tönkrement  idegzetével  s  szívszaggató  közönyével  gépileg  mozgott 
előre,  mintha  nem  is  a  valóságban,  csak  álomban  járna.  Nekem,  aki  személye- 
sen nem  ismertem  őt,  mindennél  titokzatosabbnak,  szfinx-szerűbbnek  tűnt  fel  e 
pillanatban,  mert  romalakját  látva,  mély  meghatottsággal  gondoltam  ez  imbolygó 
porhüvely  egykori  gazdag  tartalmára.  íme,  az  emberóceán  sivatag  hullámain 
egy  végképp  leszerelt,  magában  hánykódó  gálya,  mely  tele  van  India  kincsei- 
nek —  emlékével.  Egy  vázhajó,  mely  az  élet  nag}r  vizén  a  halálnál  szomorítóbb 
gondolatokkal,  sejtelmesen  libeg  föl-alá  s  hangtalanul,  lélektelenül,  szinte  félel- 
mesen vonul  el  a  verőfényes  emberi  jelenségek  közt.  Könnyek  szöktek  szemembe 
s  ezek  a  könnyek  egy  dús  világ  összeomlását,  egy  lángelme  pusztulását  siratták  .  .  . 
Most  is  előttem  áll  ez  a  kép  s  a  fájó  gondolatok  egész  raját  kelti  fel  lelkem- 
ben. Az  író  pályafutását  és  vívódásait  is  magam  előtt  vélem  látni  s  az  sem  sokkal 
vigasztalóbb  látvány,  mint  ahogy  sohasem  kellemes  szemlélni  valamely  szív 
vérzését,  valamely  agyvelő  vészes  lobogását.  Ez  a  mi  nag}-  regényírónk  pedig 
olyan  ember,  akit  roppant  benső  tüzek  és  szenvedélyek  égetnek  föl.  akinek  hatal- 
mas észé  van,  oly  hatalmas,  hogy  kénytelen  neki  odadobni  áldozatul  a  szívét  is. 
Világa  éppenséggel  nem  az  a  nyájas,  összhangtól  és  derűtől  ragyogó  világ,  mely- 
nek »méla  akkordj ai«  boldog  álmokba  ringatják  a  boldogtalan  halandót  :  zord 
idők  szárnya  csapkod  itt  mindenfelé  s  letarolja  az  emberi  ábránd  szelid  ékítmé- 
nyeit ;  nagy  és  rejtélyes  szakadékok  tátonganak  ;  bizarr  formákba  csorbuló  szikla- 
tömbök könyökölnek  egymásra  ;  villámtól  szaggatott  szálfák  merednek  a  ziva- 
taros ég  felé  s  vad  zuhataeok  zaia.  szívettépő  sirámok  h?.U?.tS2H2iak  mindenfelől. 
Komor,  zárt  birodalom.  Néha  egy-egy   sas    rebben  fel  az  ormokról  s  ha  ember 

tevéd  ide  :  lelkére  rögtön  rárajzolódnak  e  magába  zuhanó  természet  dúlt  színei 
és  hangulatai.  Oh.  ezek  a  képzelgő  bolondok,  ezek  a.  gyarló,  törékeny  emberkék  ! 
Erény,  hűség,  jóság  révedező  áldozatjai !  Derültebb  sorsra  s  igaz  részvétre  érde- 
mes elítéltek,  kiket  elíordíthatatlan  fátum  sodor  a  pusztulásba  !  Micsoda  félelmes 
játék  ez  a  Kemény  költészetében  !  Mintha  csak  hallanám  az  író  fenyegető  mono- 
lógjait : 

—  Csak  járjatok  az  erény  utjain,  csak  szőjjetek  álmokat  az  üdvről,  boldog- 
ságról. Az  élet  oly  szépnek  látszik,  az  álmok  oly  vidámak  s  amit  óhajtunk  ■ 
mindig  kellemes.  Csak  törekedjetek  utána.  Majd  úgy  is  megteszitek  azt  a  lépést, 
melyet  nem  akartatok.  Egyet,  kettőt  ...  a  többi  jön  utána.  .Magától,  mint  a 
romlás.  Velem  is  csak  így  történt.  Oh, 
az  én  elhibázott  életem  ! 

Ez  az  utóbbi  felkiáltás  gyakran 
fordul  elő  Keménynél  s  önkéntelenül 
is  eszünkbe  villan,  hogy  e  különös  em- 
ber századok  előtt  játszó  történetei- 
ben —  bár  ctt  látjuk  amaz  idők  min- 
den mozgató  eszméjét  —  mégis  csak 
valamely  szubjektív  szerencsétlenség 
elemei  zajlanak  és  fuldokolnak.  Az 
egyes  részleteknek  néha  oly  erősen  sajá- 
tos színük  van,  hogy  szinte  lehetetlen- 
ség arra  nem  gondolni  :  íme,  Kemény 
regényeiben  a  tulajdonképpeni  hős  nem 
Gyulai  Pál,  Kassai,  Péchy  Simon  stb., 
hanem  ez  a  belső  életet  élő,  titokza- 
tos szenvedélyek  közt  vergődő  lé1  ok  : 
a  boldogtalan  író  maga.  Annyira  félté- 
keny a  saját  emberi  gyengeségeire,  — 
nagy  eszét  érezve,  annyira  szégyenlős 
az  életet  követelő  megindulások  miatt, 
hogy  mindezt  rég  lezajlott  korszakok 

fátyolával  burkolja  el.  történeti  személyek  álarcában  jeleníti  s  tőlünk  távol  eső 
szenvedélyek  összeütközésében  rajzolja  meg.  Csak  a  forma  objektív  s  ez  annyi- 
ban tökéletes  is,  amennyiben  megveszteget.  Az  elhitetés  művészetének  nemes 
furfangjai  mögött  azonban  ott  tombol  az  író  fájdalma,  csak  úgy  mint  Shakes- 
speareé,  fia  elvesztése  fölött,  Hamletben. 

Gondoljuk  csak  el,  hogy  Kemény  voltaképpen  kettős  életet  él.  Egyet  nap- 
világon, a  közügyek  szolgáletában,  komolyan,  tartalmasán,  egy  másat  éjjel, 
az  erinnisektől  tépdesve,  viziók  és  haiiucinációk  között.  Minket  művészi  szem- 
pontból ez  az  utóbbi  élet  jobban  éiuekei  s  az  író  életének  ez  kétségkívül  a  csodá- 
sabbik része  is.  A  magányos  órák,  az  íróasztal,  —  ez  az  a  bűvös  retorta,  ahol  le- 
szűrődik a  nappali  zaj,  a  valóság  keserűségei,  a  kérges  tapasztalat,  s  a  képzelet, 
ez  a  nagy  vegyész,  kedvére  formálja  és  idomítja  a  dolgokat.  Ellenállhatatlan 
kényszer  űzi  az  írót  ide  s  valami  önkínzó.  sötét  gyönyör  hatja  át.  midőn  maga 


?&m&?ty 


/C<ft  ám  <rn 


'i^e/. 


233.  kép.  Kemény  Zsigmond  arcképe  és  aláírása. 


40N  XIII.  fejezet.  AJmagyar   Balzac. 

mögött  érzi  a  küzdő  életet.  Ez  immár  a  látományok  birodalma.  Álmok  suhannak 
át  a  nagy  éji  csöndességben.  A  közélet  salakjából  tündéri  képek  rajzanak  föl  s 
a  fantázia  démonjai  törnek  elő.  Szárnyuknak  olyan  zaja  van.  mely  igen  hasonlít 
a  »sóhaj  fáshoz  «.  Nedves  szemükből  harmatcseppek  hullanak,  melyek  a  könnyek 
hatását  teszik  ránk  ;  meggyújtják  a  szívet,  mint  Ariel  a  nápolyi  király  hajóját, 
anélkül  hogy  az  tulajdonképp  égne  és  zátonyra  vezetik  az  álmodó  életet  minden 
veszedelem  nélkül.  Ez  az  a  perc,  midőn  tisztán  látjuk,  hogy  az  erényt  az  aljasság- 
tól csupán  körülmények  választják  el,  midőn  félve  sejtjük,  hogy  tetteink  fölött 
vad  fatalizmus  uralkodik.  Az  elmélyedés,  az  önismeret  kínos  órái  ezek,  melyek- 
ben nem  titok  többé,  hogy  bűn  és  erény  egyformán  szerencsétlenség.  Nem  azért 
születtünk,  hogy  boldogok  legyünk.  Az  élet  sivár  föld.  Az  ember  beveti,  de  ha 
mi  virág,  ha  mi  gyümölcs  terem  rajta  :  csak  vakeset  műve.  Mikor  a  vihar  fürdik 
az  örvények  közt  s  merő  tajték  a  keskeny  láthatár  :  a  vészbe  sodort  hajón  tolon- 
gás támad  s  a  babona  hatalma  erőt  vesz  a  tengerészeken.  Valaki  bűnös,  azért  a  vész. 
Bele  kell  lökni  a  tengerbe  !  s  beledobnak  egyet,  akire  gyanú  van.  A  hajó  rögtön 
megkönnyül,  a  vész  lecsillapul.  A  sima  vízlapra  derült  ég  ragyog,  mert  e  »jó  ötleten 
ég  és  tenger  nevet «.  Ha  élted  tenger  s  kebled  vészbe  dől  :  föbünös  a  remény  ! 
Lökd  a  habokba  !  Mily  szép,  ha  dobogó  szívünket  —  egy  nagy  elszánást  vetve 
rá  —  egyszerre  összezúzzuk  ! 

íme,  Kemény  hangulatai,  világnézlete,  —  regényeinek  alaptónusa.  Akik 
ide  beléptek  :  Lasciate  ogni  speranza.  Az  író  nem  tehet  róla  :  képzelete  úgy  van 
alkotva.  Kételyen  építi  fel  egész  költői  birodalmát,  melynek  alapja  mégis  valóság. 
Nem  tud  hazudni  :  magát  adja  úgy,  ahogy  ismeri  magát.  Pedig  jól  ismeri.  Az  éj 
csöndjében  vesékig  ható  tekintettel  fürkészi  át  lelke  szövetét  s  a  legtitkosabb 
redőzet  sem  marad  figyelmen  kívül.  Az  ember,  ez  az  ő  állandó  problémája,  s  a 
fölötte  lebegő  fátum,  ez  az  ő  mindig  jelenlevő  kísértete.  Rendkívül  finom  idegzete 
van,  mely  minden  kis  érintésre  megmozdul  és  rezegni  kezd.  Csodálatos  dolgokat 
lát  és  csodálatos  dolgokat  hall.  Szeme  rákapcsolódik  a  tüneményekre,  füle  tisztán 
megkülönbözteti  a  természet  nagy  zajának  egyes  hangjait.  A  vonagló  arcon  meg- 
látja az  utolsó  rezdülést,  a  bogár  zizegése  úgy  hat  rá,  mintha  »acél  pengene «. 
Nyitott  szemekkel,  de  álmodozva  jár  a  tömeg  közt,  mint  ahogy  Kelet-India 
völgyei  fölött  alva  repül  az  albatrosz.  Csakugyan  olyan  ő  is,  mint  ez  a  különös 
madár,  mely  változatlan,  méla  szárnycsapkodással  egyenlő  irányt  tart,  míg  a 
karcsú  pálmafák  s  a  magas  templomok  kúpjába  ütközve,  földre  hull,  —  de  midőn 
a  komoly  valóság  ellenhatását  egy  percig  érezte,  újra  szárnyra  kel  s  "folytatja 
légi  áloméletét.  A  költészet  nála  nem  hiábavaló  időtöltés,  de  valódi  lelki  szükség. 
Rá  van  utalva.  Egyedüli  menedéke,  vigasztalása.  A  »szervezet  bilincseiből  ideig- 
lenesen menekült  lélek «  boldog  pihenője.  Ebben  formálja  egésszé  »csonka  életét «. 
Magányt  kedvelő,  zárkózott  szíve  —  mint  a  mesebeli  virágok  —  az  éj  csókjára 
fölpattan  s  nemes  illatával  dúsan  árad  a  csillagok  felé.  A  földi  ember  gyöngéd  és 
tiszta  ölelkezése  ez  az  égiekkel.  Van  benne  valami  mélyen  megható,  mint  minden 
újjászületésben  és  megtisztulásban. 

Azok  az  alakok,  melyek  ilyenkor  Kemény  képzeletéből  kilépnek  s  valamely 
történet  szálait  kezdik  szövögetni  és  bonyolítani,  magukon  viselik  ugyan  a  his- 
tóriai jelmezt  s  minden  gondolatukkal,  tettükkel  korukhoz  tartozók,  de  idegeik 

túlfinom  érzékenységével,  hangulataik  folytonos  hullámzásával  s  szövevényes 
szenvedélyeikkel  mégis  csak  egy  modern  életdráma  tragikus  hősei :  a  költő  sötét 
világnézetének  tolmácsai.  A  nappal  néma  és  zárkózott  Kemény,  aki  a  szónak 
egyáltalán  nem  embere,  éjjel  beszél.  Ami  szivében  összetorlódik,  az  a  sok  finom 
és  erős  érzés,  e  megváltó  percekben  alakjainak  ajkára  tódul.  Ezek  elmondják 
mindazt,  amit  maga  az  író  —  úgy  lehet,  átélt  helyzetekben  — ■  elmondani  nem 
tudott.  Ezekben  megvan  a  biztosság,  az  olvadékonyság.  Értik  a  szív  beszédét, 
föltárják  valójukat,  nem  szégyellik  a  suttogást.  Kiömlenek,  mint  a  habjaival  nem 
bíró  patak.  Lázonganak,  tombolnak,  követelnek  s  ha  mit  magukba  vissza  akarnak 
fojtani  :  az  is  hallhatóvá  lesz,  kitör  belőlük  sötét  monológjaikban.  Mennyi  szen- 
vedés, —  édes  és  fájó  emlékek  rezgése,  kegyetlen  önbírálat,  tépő  vád,  emésztődés, 
lemondás  van  itt  a  sorok  közt  elrejtve  !  Az  elfojtott  szenvedélyek  heves  zokogását 
halljuk.  Ezek  az  alakok,  akik  itt  az  árnyban  elvonulnak  előttünk  s  csak  az  egymás 
kezére  és  arcára  hulló  könnyek  árulják  el  összetartozásukat,  örök  tiltakozás- 
ként vegyülnek  a  szerencse  és  boldogság  közé.  Alkotójuk  fölszabadult  lelkének 
minden  érzékenysége  átömlik  beléjük  és  a  dacoló  erők  energiájával  örökítik  meg  a 
mulandó  fájdalmakat.  Ki  tudja,  milyen  mélységes  tragédiák,  a  hallgatag  élet 
mily  örvényei  zajlanak  e  költői  álmok  mögött,  melyekben  haldokolnak  az  illú- 
ziók, de  melyekben  halhatatlan  a  — •  művészet  ! 

Kemény  regényei  történeti  regények.  A  kor,  melyben  írni  kezdi  őket,  a 
nemzeti  fölbuzdulás  kora.  Mindenki  lelkesedik  s  várja  az  eszmék,  az  idők  diadalát. 
Csak  Kemény  töpreng  s  a  múltból  nem  a  dicsőség  képeit  mutogatja  föl,  de  a 
nemzeti  visszaesés,  elhanyatlás  okait  ragadja  ki.  Első  irodalmi  kísérlete  egy  tanul- 
mány a  mohácsi  vészről,  utolsó  nagy  regénye  (Zord  idő)  szintén  e  gyászos  korhoz 
vezet.  Nem  az  optimizmus  szemüvegén  keresztül  nézi  a  dolgokat  :  inkább  kétel- 
kedik, aggódik.  Gyulai  Pál  című  regénye  közvetlenül  a  forradalom  előtt  jelenik 
meg  és  senki  sem  vádolhatja  azzal,  hogy  a  korhangulatok  hirdetője.  Az  ebben 
szétáradó  pesszimizmusból  bőven  marad  következő  regényei  számára  is,  melyek 
már  a  forradalom  utáni  időszakra  esnek.  A  XVI.  és  XVII.  század  közéletének 
megrázó  tragédiái  játszódnak  le  előttünk  az  egyének  nagy  szenvedélyeinek  rajzá- 
ban. Mögöttük  az  író  a  maga  zordságával,  de  egyúttal  művészetének  erős  tuda- 
tosságával is.  Fölfogása  nyilvánvalókká  teszi  azokat  a  méreteket,  melyek  elődei- 
től megkülönböztetik.  Nála  a  külsőségek  megmaradnak  külsőségeknek  s  nem  akar- 
ják pótolni  a  lényeget.  A  krónikák,  a  fóliánsok  nem  rideg  lapok,  melyeken  holt 
penész  ül,  de  eleven  életről  szóló  titkos  írás,  melynek  betűiből  a  képzelet  a  törté- 
neti igazságok  világát  építi  föl.  A  művészben  nem  kevesebb  itt  a  becsvágy  mint 
a  történetíróban  az  igazság  szeretete.  Annyira  lelkiismeretes,  hogy  képes  nagy 
utat  tenni  egy  romvár  megtekintése  céljából,  melynek  kapuját  néhány  sorban 
le  akarja  írni  regényében.  Nagy  figyelemmel  vizsgálja  meg  a  tárgyakat  s  ha  van 
lélek  bennök  :  beléjük  hatol,  belefúrja  magát  titokzataikba.  Innen  az  erő  rajzai- 
ban, gyakran  azonban  az  aprólékosságig  menő  részletezés,  a  megerőltetés  is. 

Nagyon  hálás  feladat  volna,  bár  mindkettőjüknek  megvan  a  maguk  külön, 
egymástól  egészen  elütő,  sajátos  világa,  párhuzamot  vonni  közte  és  Balzac  közt, 
mert  bizonyos  tekintetben  mi  is  elmondhatjuk  Keményről,  hogy  »a  természet 
és  társadalom  nagy  történetírója  s  a  szenvedélyek  geográfusa*.  Szárnya,  mint  azé. 

az  erős  képzelődés  ;  eszközei,  mint  aniazéi,  szintén  alapos,  gondos  tanulmány, 
mélyreható  vizsgálódás  ;  az  emberi  növényt  ő  is  »gyökereivel  együtt«  rajzolja, 
mint  az,  s  »földalatti«  élete  nem  kevésbbé  érdekli  mint  a  »földfeletti«.  Jól  ért 
ahhoz  is,  hogyan  keh  »a  társadalom  és  emberiség  titkait  kitalálni  és  kibeszélni «. 
Formái  szintoly  nehézkesek,  hézagosak  ;  munkája  szintúgy  nem  pihenés,  de  lelki 
megrázkódtatás.  Mindez  azonban  túlvág  a  mi  hivatásunkon,  niely  ezúttal  nem 
egyéb,  mint  körvonalait  láttatni  Kemény  hatalmas  egyéniségének  s  alkotó  erejét 
éreztetni  némileg. 

Az  ő  emberei  alapjukban  véve  jók,  de  révedezők.  Hibáik  forrása,  bukásuk 
oka  nem  a  bűn.  hanem  tévedéseik.  Emberek,  akik  akarnak  következetesek  lenni 
s  nem  tudnak,  —  valamely  jószándékból  eredő  ballépés  letereli  őket  a  rendes 
útról  s  a  katasztrófa,  mely  rémes  gyorsasággal  sújt  le  rájuk,  aránytalanul  nagyobb 
mint  elkövetett  hibáik.  Vergődő  lém7ükkel  szemben  ott  leskelődik  a  pusztító  fátum, 
zavaros  szenvedélyeikkel  szemben  a  közömbös,  de  vaderejű  végzet.  Föl-föltűnik 
előttük  a  boldogság,  mint  3gy  szép  álomkép,  de  ahova  eljutnak,  az  a  romlás.  Ha 
Eötvösnél  »istenség  edénye «  az  ember,  Keménynél  a  »kárhozat  edénye «.  Hangu- 
lataik vészjóslók,  kedélyük  förgeteges,  álmaik  sötétek,  monológjaik  démoniak, 
kiábrándulásuk  teljes  és  végzetük  öldöklő.  Rendkívül  idegesek,  érzékenyek.  Akár 
az  író  maga.  Minden  csekélység  hat  rájuk,  különösen  nőalakjaira,  akik  nem- 
csak érdekes  lények,  de  tüneményes  problémák  is.  Finomak,  fénylők  és  talányo- 
sak. Megérzik  a  láthatatlant,  megsejtik  a  bekövetkezőt.  Éppen  beleillenek  ebbe 
a  szokatlan  világba,  melynek  még  gyöngédebb  elemei  is  aggasztók.  Olyan  virá- 
gok ezok,  melyek  pompázva  nyitják  szirmukat  és  dúsan  illatoznak  a  viharokat 
rejtő,  rekkenő  levegőben.  Félelmesen  szépek  és  elszomorítóan  bájosak.  Szinte 
érthetővé  lesz,  hogy  a  férfiak,  kik  körülöttük  járnak,  nem  ismerik  az  élet  derűjét. 
Árnyakként  sötétlenek  mellettük.  Ritkán  nevetnek,  de  ha  nevetnek,  az  iszonyú. 
Arcuk  eltorzul,  vidámságuk  sanyarú  és  kietlen.  Nem  tudnak  igazán  jókedvűek 
lenni.  Kacagásuk  legtöbbször  röhögés,  —  érdes,  tompa  zaj,  mint  a  hantok  omlása. 
Sivatag  temetői  tréfák,  mintha  »csontvázak  bokáznának«.  Humoruk  zörgésében 
van  valami  a  koporsódeszkákkal  való  hajigálás  zajából. 

Kétségkívül  rideg  ez  a  vüág  s  bizonyos  tekintetben  eg}r oldalú,  egyszínű  is. 
Az  élet  nem  egészen  és  nem  mindig  ilyen.  De  ki  tehet  róla,  hogy  Keményt  csak  az 
örvénycsebb  része  érdekli  ?  Nincs  érzéke  a  közönséges  méretek  iránt  ;  szereti  a 
mélyet,  a  misztikust,  a  megrázót.  Nemcsak  költő  :  filozóf  és  államférfi  is.  Tör- 
ténetet ír  :  a  küzdő  emberi  iélek  történetét  s  eredményül  szomorú  tanulságok 
szűrődnek  le  megfigyeléseiből.  Egy-egy  mondatba  lehet  őket  összegezni :  »Vannak 
indulatok,  melyeket  első  mozzanataikban  nem  sejteni,  annyi,  mint  később  nem 
érteni  és  rögtön  nem  érteni,  annyi,  mint  állandóan  kárhoztatni. «  —  »Rögeszméink 
gyakran  vétkesebbé  tesznek  minket,  és  szerencsétlenebbé  mást,  mint  bűneink. «  — 
»A  belső  meghasonlást  csak  az  idézi  elő,  ha  tetteinkben  hiányzik  a  nemesség 
s  ha  azok  a  jog  színével  bírván,  helyeseltetnck  a  sokaság  által,  de  elítéltetnek 
egy  egyén  :  önmagunk  által «  stb.  stb. 

Hyen  megdöbbentően  tartalmas  eszmékkel  tele  van  a  Kemény  költészete, 
de  a  megdöbbenés  még  nem  vigasztalás.  Az  ő  emberei  egy-egy  ily  alapeszme 
nemesen  érző  hősei,  kiket  túlhajtott  erényük  vészbe  sodor  s  a  viszonyok  hatalma 

összetör.  Gyulai  Pált,  első  regénye  hősét,  a  fejedelme  iránti  ragaszkodás  és  hála  ; 
Jenő  grófot  (Ködképek)  a  boldogítanivágyás  jóindulata  ;  a  Mikes-fiúkat  (özvegy 
és  leánya)  a  rajongó  gyöngédség  ;  Péchy  Simont  (Rajongók)  a  vallásos  buzgalom  ; 
Verbőczyt  (Zord  idő)  a  hazaszeretet  döntik  végpusztulásba.  Kegyetlen  erkölcs- 
tan. Tehát  csakugyan  báb  vagyunk,  hitvány  játékszerek  a  sors  kezében  s  az 
egyén,  minden  nemesebb  tartalma  mellett  is,  csak  szalmaszál  a  kényükre-kedvükre 
dühöngő  viszonyok  forgatagában  ?  Hol  itt  a  költői  igazságszolgáltatás  ?  Az  író 
részvéte  az  emberiség  iránt  ?  Lelkünknek  hát,  ha  még  oly  nemes,  nincs  annyi 
hatalma,  hogy  akaratával  tisztán,  ellenmondások  nélkül  diadalt  arathasson  ? 
Nincs !  —  mondja  Kemény.  Hiábavaló  erőlködés  minden.  De  ez  aránytalan  küz- 
delem nagy  látvánj^a  már  magában  véve  is  elég  arra,  hogy  láttára  részvétet  erezz, 
borzongj  és  összerázkódjál,  mert  ami  előtted  foly  tényleg  nem  más  mint  saját 
nemednek  története,  —  az  ember  tragédiája. 

Kemény  részvéte  nem  érzelgésből  áll,  hanem  a  dolgok  lényegének  lelkiisme- 
retes —  roppant  megfigyeléssel  és  tanulmánnyal  járó  —  fölmutogatásából. 
Alakjaiban  az  emberi  lélek  természetrajzát  tárja  fel  híven,  részletesen  és  —  leg- 
alább az  előadás  módjára  gondolva  —  meghatón.  Csak  egy' példát  hozok  fel, 
mikor  a  korán  érett  lánygyermekekről  beszél.  » Vannak  gyermekek,  kik  mintha 
egy  más  világból  emlékeket,  tapasztalásokat  és  érzéseket  hoznának  magukkal, 
midőn  még  a  betűket  alig  ismerik,  már  nagyok  s  értelmesek.  Ezek  a  csodálatos 
lények  —  úgymond  — ,  kiknél  a  növés  lassabban  halad,  de  az  arc  jellegén,  a  gyer- 
mekévek fátyolánát.már  egy  későbbi  életkor  kiképzett  formái  láthatók  ;  ezek  a 
kecses  és  komoly,  vidám  és  méla  tündérek,  kik  bábjaikkal  a  költészet  nyelvén 
beszélnek,  gyermekjátékaikba  az  ifjúkor  ábrándjait  vegyítik  és  kicsiny  székeiken 
szótlanul  ülve,  míg  az  érettkorúak  társalgása  foly,  bár  ügyelni  sem  látszanak, 
mindent  felfognak,  éreznek  és  megítélnek  ;  ezek  az  égből  leszállt  és  a  földet  egy 
perc  alatt  ismerő  angyalok,  kiknek  mosolya  körül  is  egy  rejtélyes  felleg  lebeg  : 
nem  szoktak  sem  hosszasan  élni,  sem,  ha  beteg  fejecskéiket  és  forró  arcukat 
vánkosaikra  hajtják,  hosszasan  szenvedni.  Életök  meseszerű,  természetűk  talány, 
kimúlásuk  véletlen  .  .  .  Ilyen  volt  a  kis  Ameline.v  ^ 

Nem  tudom,  érzi-e  más,  de  én  kiérzem  e  sorok  közül  az  író  szíve  dobo- 
gását. Ez  nem  a  fecsegés  kedves  művészete,  hanem  a  lélekbúvár  mély  megüle- 
tődése.  Annyira  megfigyeli  a  dolgokat,  hogy  nem  maradhat  meghatottság  nélkül. 
S  amilyen  éles  szeme  van  s  erősen  boncoló  elméje  a  lelki  tüneményekhez,  épp  oly 
biztosan  és  tisztán  meglátja  a  külső  természet  minden  apró  részletét.  Egy  szem- 
pillantásra észreveszi,  hogy  a  hegyi  úton  ügető  ló  »madárhúsú,  kisded,  szikár, 
borzas  3  kopott  szőrű,  de  kiformált  izmú  mokány  ló«.  S  meg  lehetünk  róla  győ- 
ződve, hogy  amit  leír,  olyan  hű  kép,  mely  mögött  a  komoly  megfigyelés  s  a  lelki- 
ismeretes tanulmány  karöltve  járnak.  A  természetet  egyszerűbben  és  igazabban 
egy  regényírónk  sem  tünteti  fel,  bár  jelenségeire  mindig  hull  valami  az  író  egyéni- 
ségének hangulataiból.  íme,  egy  bájos  és  tartalmas  kép  a  késő  őszről  :  »Esős, 
nedves  napok  után  majdnem  kánikulai  meleg  állott  be.  A  hő  lég  szikrázott  és  csil- 
logott, mintha  az  év  elvétette  volna  szokott  rendjét  és  augusztus  közepére  akarna 
visszalépni.  A  verőfényes  lankán  pásztorgyerekek  szedtek  piros  mezei  epret,  az 
út  szélein  minden  nagyobb  kövön  hemzsegett  a  kutó,    mintha  élő  klárisgyöngyök 

pörgenének  szét  s  gyűlnének  megint  sűrű  csomókba  össze.  Nemcsak  a  kőrisbokor 
és  kökény,  de  a  cseresznye  is  virágba  borult  ;  a  gyümölcsfák  rügyei  megindultak 
s  a  második  nyár  —  ez  a  magát  fitogtató  kimerültség  —  annyi  termést  s  áldást 
igért,  hogy  hinni  szerettük  volna,  miként  fogadkozásából  csakugyan  teljesíthet 
valamit. « 

S  ugyanaz  a  lelkiismeretesség,  mely  legapróbb  leírásában  jellemzi  öt,  jel- 
lemzi hatalmas  korrajzaiban,  tanulmányaiban  is.  Csak  a  Széchenyiről  s  a  Két 
Wesselényiről  írt  remek  essay-kre  utalunk.  Ezek  nemcsak  kitűnő  arcképek,  de 
a  megújuló  Magyarország  történelmének  legszebben  megírt  lapjai.  Közvetetlen 
hatásúak,  mint  egy-eg}^  jó  regény  ;  eszméktől  terhesek,  mint  maga  az  a  kor, 
amelyet  festenek  s  a  tények  és  események  mélyéig  világítók,  mint  általában  Ke- 
ménjr  szelleme.  Róla  igazán  el  lehet  mondani  :  nagy  a  nagyokban  és  nagy  a  ki- 
csinyekben. 

És  most  már  mondhatja  nekem  akárki,  hogy  »a  belforma  ereje  sohasem  volt 
arányban  nála  a  külforma  szabatosságával «,  hogy  »egyenetlenségeket«  találni 
munkáiban,  hogj^  nehézkes  és  szinte  dulakodva  töri  magát  keresztül  az  elbeszélés 
módjának  szabályain  és  követelményein  :  ez  előttem  nem  von  le  semmit  becséből, 
így  szeretem,  a  maga  zord  természetességében,  durva  őszinteségében,  összerázó 
erejével,  szaggatott  formáival,  szétdarabolt  lelkével.  Ez  teszi  előttem  különösen 
kiválóvá,  irodalmunkban  egyetlenné,  mert  mélységes  rokonszenvet  érzek  minden 
író  iránt,  aki  ment  az  emberi  hiúságoktól  s  szíve  vérét  áldozza  eszményének  : 
a  művészetnek.  Kemény  pedig  ilyen  író  volt.  »Egy  ízben  —  írja  róla  Péter fy  Jenő* 
—  egy  nő  kezét  akarta  megkérni,  el  is  indult,  ott  is  volt,,  hanem  a  szó  nem  jött  ki 
ajkán,  —  valószínűleg  arca  sem  árulta  el,  mit  akar.  Nem  kérte  meg.  így  volt  a 
boldogsággal  is.  Valahányszor  szemben  állt  vele  :  szótlanul  távozott  előle. «  Nem 
volt  alkalmas  arra,  hogy  boldog  s  épp  oly  kevéssé,  hogy  népszerű  legyen.  Ma  sem 
az.  Törpék  gúnyolták  ki,  kisebb  tehetségek  lármája  zajongja  túl  soktartalmú 
némaságát.  De  bízom  benne,  el  fog  érkezni  az  a  kor,  mely  igazságot  szolgáltat  s 
elégtételt  ad  e  nagy  írónak.  Egy  nemesebben  érző  nemzedék,  melynek  erősebb 
fogékonysága  lesz  az  igazi  nagyság  iránt,  megilletődéssel,  hálával  veszi  körül 
emlékét  s  könyveit  nem  tekinti  közönséges  földi  papiruszoknak,  de  isten  kezéből 
nyert  okmánynak,  melynek  lapjai  egy  halhatatlan  szellem  álmait  és  titokzatait 
rejtegetik. 

*  A  Budapesti  Szemle  XXVIII.  kötetében  megjelent  tanulmányában,  mely  a  magyar 
essay-irodalomnak  egyik  igazi  remeke. 

iZÉCHENVI  a  negyvenes  évekig  föltétlenül  megtartotta  a  maga  \ ezer- 
szerepét.  Ildomosán  és  munkásán  járt  a  nemzet  előtt,  de  a  felelősséget 
érezve,  körültekintő  óvatossággal,  gyakran  erős  tusakodások  és  aggá- 
lyok közt.  Hajójára  nem  vont  föl  minden  vitorlát,  csak  annyit  ameny- 
nyi  mulhatalanul  szükséges  volt,  hogy  a  jármű  haladhasson.  De  csakhamar  jött 
az  idők  frissebb  szele  s  belefútt  az  emberek  képzeletének  százrétű  vásznába. 
És  a  gálya  akaratlanul  is  gyorsabban  szelte  a  hullámokat.  Kétes  öröm  hatott 
át  mindenkit  s  egyszerre  fölhangzott  a  jelszó  :  Több  vitorlát !  Föl,  valamennyit ! 
Mily  pompás  érzés  :  repülni !  Miby  férfias  mulatság  a  küzdelem  ! 

Egy  fiatal  ügyvéd,  Kossuth  Lajos  (1802  — 1894)  volt  mindennek  az  oka.  A  po- 
zsonyi országgyűlésen  »Országgyűlési  Tudósítások«  címén  egy  kőnyomatos  laput 
szerkesztett,  mely  nagyon  élénken  kihatott  a  közszellemre  s  melyért  később  három 
évi  fogságot  szenvedett.  Ez  az  idő  éppen  elég  volt  neki  arra,  hogy  kitűnően  megta- 
nuljon angolul  s  alaposan  megismerkedjék  Shakespeare  hőseivel.  Alkalomnak  pe- 
dig a  lehető  legjobb  volt  arra,  hog}*  az  egész  nemzet  rokonszenve,  szeretete  osztat- 
lanul feléje  forduljon.  Mikor  kiszabadult,  veszedelmesebb  ember  volt  mint  valaha. 
Megindította  a  Pesti  Hírlapot  s  fél  év  se  tellett  bele,  hatvan  előfizetőjét  ötezerre 
vitte  föl.  Ez  az  orgánum  valóságos  hatalom  lett  az  ő  kezében.  Szellemi  gócpont, 
melyben  összefut  a  nemzeti  akarat  és  aspirációk  minden  sugara,  hogy  annál  erő- 
sebb  fénnyel  verődjék  vissza  a  háborgó  közhangulatra.  Az  első  hírlap  volt  nálunk, 
mely  figyelemmel  kísérte  az  európai  viszonyokat  és  közérdekű  dolgokról  tanulsá- 
gosan, színesen,  izgatóan  beszélt.  Széchenyi  aggódva  nézte  a  rendkívüli  hatást, 
a  nemzet  vágyainak  mind  merészebb  repülését,  az  izgalmat,  mit  a  Hírlap  vezér- 
cikkei országszerte  előidéztek,  s  ellene  fordult  :  megtámadta  Kossuthot.  Egy  vas- 
kos könyvben,  a  Kelet  népében  vádolta  be,  mint  aki  múlhatatlanul  vészbe  fogja 
dönteni  a  nemzet  hajóját.  Kossuth  előbb  rövid  cikkben,  később  terjedelmes  röp- 
iratban válaszolt  a  vádakra.  Titánok  mérkőzése  volt  ez,  két  lángelme  harca, 
heves,  tragikus,  vészes  összerobbanás,  de  végre  is,  ennek  előbb-utóbb  meg  kellett 
történnie.  Mindketten  a  nemzet  javát  akarták,  de  módjaik  oly  különbözők   voltak 

mint  természetük.  Két  elv  ütközött  össze  bennök.  Az  arisztokrata  Széchenyi,  aki 
»szíve  fölött  folyvást  zsarnokoskodott «,  elítélte  Kossuth  érzelmi  politikáját  ; 
a  demokrata  Kossuth  pedig  mit  sem  akart  hallani  a  hideg  ész  kizárólagos  dikta- 
túrájáról s  szilaj  páthoszában  az  alkotmány  sáncain  kívül  álló  Magyarország  szíve 
dobogott  föl.  Széchenyi  fölöslegesnek  tartott  immár  minden  további  agitációt, 
mindennapi,  rendes  hangyamunkáról  beszélt  s  törekvéseiben  a  főrendekre  és  kor- 
mányra támaszkodott  ;  Kossuth,  mint  a  középnemesi  osztály  gyermeke,  szakítani 
akart  végképp  a  haladást  bénító  múlttal  s  a  felsőbbség  atyáskodó,  szűkkeblű 
gyámságával  szemben  a  nemzet  zömében  kereste  a  szentesítő  hatalmat  és  meg- 
váltó biztosítékokat. 

235.  kép.  A  pozsonyi  küldöttség  Bécsben. 


Minden  jel  arra  mutatott,  hogy  válság  felé  közeledünk.  A  közvéleménj-ben 
nagy  volt  a  zavar,  sok  az  ellenmondás,  —  de  az  izgalomban  égő  kedélyek  egj-előre 
nem  érezték  a  veszedelmet  s  maga  Kossuth  is  agyrémnek  hitte  a  forradalmat. 
Széchenyi  jól  látta  s  meg  is  jósolta  ami  következni  fog.  Többé  nem  hallgatott 
rá  senki.  Vezérszerepe  véget  ért.  A  zászlót  Kossuth  lobogtatta,  a  nemzetet  Kossuth 
vitte.  Az  ő  tüze  lángolt  a  szivekben  s  ezt  a  tüzet  többé  nem  lehetett  eloltani. 
Xem  használt  itt  semmiféle  ellene  intézett  támadás  vagy  cselszövény.  Az  sem, 
hogy  a  Hirlap  szerkesztését  ravaszul  kijátszották  a  kezéből  s  új  lap  indítására 
nem  kapott  engedélyt.  Megtalálta  a  maga  hatáskörét  egyebütt  s  gyújtott,  lel- 
kesített, érvényesült  tovább.  Minden  bizalom  feléje  fordult,  minden  hit  benne 
összpontosult,  minden  remény  nevéhez  kapcsolódott.  A  közvélemény  így  szólt 

A    magyar  irodalom  története.  27 

hozzá  :  »Légy  az  új  idők  apostola,  az  új  eszmék  történelmi  végrehajtója  ! 
Tedd  amit  mások  nem  mernek  !  Légy  követelő,  elszánt  és  merész.  Ez  a  kor 
a  tiéd  /« 

S  ő  megértette  e  szózatot.  Lángelméjét  az  adott  viszonyokhoz  képest  hasz- 
nálta föl.  Minden  beszéde  fölért  egy-egy  cselekvéssel.  Ily  értelemben  egészen  a 
tények  embere  volt.  Maga  ez  a  szó  is  tőle  származik,  mint  Széchenyitől  az  alkot- 
mány, Eötvöstől  a  kétely.  Tenni,  cselekedni,  előre  törni,  fölhasználni  minden  ked- 
vező alkalmat  elsikkasztott  jogaink  visszahódítására :  ez  volt  programmja. 
Merni  :  ez  volt  végzete.  Mit  a  türelem  !  Elég  volt  belőle  !  Megszenvedtünk  érte 
bőven.  Századok  tanulsága  áll  mögöttünk.  Az  okoskodás,  a  huzavona  nem  egyéb 
mint  a  tettek  halála.  Batthyány  Lajos  elég  érthetően  hangoztatta  :  »Nem  re- 
formerekre, —  izgatóra,  vérebre,  mely  folyvást  a  kormány  fülén  csüngjön,  van 
szüksége  most  a  nemzetnek !«  Szorítani  Bécset,  legyőzni  Metternichet  mindenáron ! 
Ez  a  közhangulat.  Széchenyi  hasztalan  támad  még  egyszer  ellene  a  Politikai 
programm-töredékben  :  Kossuth  belépése  a  követek  házába  már  valóságos  diadal- 
menet. A  kor  lelke  rezeg  hódító  szavában.  Kétszer  beszél  :  két  csatát  nj-er.  Nem 
lehet  legyőzni.  Ellenállhatatlan.  Ekközben  a  Gondviselés  is  segítségére  jön  a 
külföld  eseményeiben.  Kitör  a  februári  párisi  forradalom.  Franciaország  köztár- 
saság lesz.  Az  elnyomott  Európa  lángba  borul.  Kossuth  tisztán  látja,  hogy  képped 
el  a  bécsi  kormány  s  mennyire  készületlen  az  eseményekkel  szemben.  Most  vagy 
soha  !  Ez  az  ő  ideje  !  Március  harmadikán  tartja  meg  híres,  nagy  beszédét,  mely- 
ben az  egész  magyar  alkotmány  átalakítását  indítványozza,  egyúttal  felolvassa 
a  királyhoz  intézendő  feliratot.  Ne  kormányozzák  Magyarországot  Bécsből, 
önkényüleg,  hozzá  nem  értő,  illetéktelen  emberek,  de  független  minisztérium, 
mely  tetteiért  egyformán  felelős  a  királynak  és  a  nemzetnek.  A  dinasztiának  is 
ez  az  érdeke,  ha  népei  javát  őszintén  óhajtja.  Az  indítvány  végzéssé  lesz  s  a  már- 
cius 13-iki  bécsi  események  hatása  alatt  a  felső  tábla  is  egyhangúlag  elfogadja. 
Küldöttség  viszi  föl  Bécsbe  a  király  elé,  V.  Ferdinándhoz,  magának  a  nádor- 
nak vezetése  alatt.  Minő  öröm  !  Minő  fogadtatás  !  A  bécsiek  tomboló  lelkesedéssel 
várják  a  küldöttséget.  Kossuth  kocsiját  virágokkal  borítják  el,  ölelkeznek,  élje- 
neznek, könnyekre  fakadnak.  Csupa  szeretet,  exaltáció,  meghatottság  mindenfelé. 
Kossuthnak  több  ízben  kell  beszélnie  s  boldog  aki  hallja,  aki  kezét  vagy  ruhája 
szegélyét  megcsókolhatja.  Másnap,  a  késő  éji  órákban,  megvan  minden !  Batthyány 
Lajos  a  miniszterelnök. 

Ekközben  Pesten  is  megmozdult  az  ifjúság  s  március  tizenötödike  lelkes 
tüntetések  közt  folyt  le.  Kossuth  diadallal  érkezett  vissza  Pozsonyba  és  lázas 
sietséggel  fogott  a  munkához.  Elkészítette  az  új  törvényjavaslatokat,  melyeknek 
harmincegy  törvénycikke  az  új  idők  szellemében  egy  csapásra  átalakította 
alkotmányunkat.  Néhány  rövid  nap  és,  íme,  csodadolgok  történtek  !  Az  ország- 
gyűlés századok  munkáját  végezte  el.  A  jobbágyság  fölszabadult,  Erdély  egyesült 
Magyarországgal,  közös  lett  a  jog  és  teherviselés,  megvolt  a  népképviseletre 
épített  kormány,  a  vallásszabadság,  a  törvény  előtti  egyenlőség,  eltöröltetett  a 
papi  tized  s  a  sajtó  szabadon  beszélhetett.  Szóval :  a  feudális  Magyarország  össze- 
omlott s  a  jog  és  törvény  hatalmas  bástyái  közt  előállott  az  újjáteremtett, 
egységes  magyar  nemzet. 

Maga  Széchenyi  is  —  most  már  tagja  az  első  független  magyar  minisztérium- 
nak —  megilletődve  állt  e  nagy  eredmények  előtt  s  tisztelettel  és  csodálkozással 
adózott  Kossuth  szellemének.  A  békés  nemzeti  újjászületés  e  dicső  látványa 
egy  pillanatra  mélyen  meghatotta,  szinte  ellágyította.  De  a  következmények, 
fájdalom,  mégis  az  ő  eloszolni  nem  tudó  aggodalmainak  adtak  igazat.  Az  volt 
a  főbaj,  hogy  Magj^arország  és  Ausztria  egymásközti    viszonyát   rendezetlenül 


jsyí : 


/ 


. 


236.  kép.  Kossuth  Lajos  arcképe. 


hagyta  az  annyi  téren  megindult  reform.  Kormányzás,  hadügy,  pénzügy  stb. 
végképp  össze  voltak  bonyolódva.  Az  új  törvények  életbeléptetése  rendkívüli 
nehézségekbe  ütközött.  Az  udvar  nemcsak  szokatlannak,  de  magára  nézve  némi- 
leg lealázónak  is  tartotta  az  új  kormányrendszert.  Nem  lehetett  oly  könnyedén 
parancsolni  mint  azelőtt,  a  hatalmaskodás  törvényes  korlátok  közé  volt  szorítva 
s  a  megváltozott  viszonyok  mögött  Magyarország  különválásának  rémképe 
kísértgetett.  S  ekkor  támadt  a  pokoli  gondolat  :  zavarokat    zúdítani] Magyaror- 

szagra  és  a  zavarban  visszaállítani  a  régi  kormányzás  nemzetbénító  rendszerét  ! 
Föllázadtak  a  szerbek.  Jellasich,  a  horvát  bán,  megtagadta  az  engedelmességet 
s  fegyverkezett.  Erdélyben  az  oláhság  pusztította  a  magyart.  Nyilvánvaló  lett, 
hogy  mindez  Bécs  műve.  Jellasich  betört  az  országba.  A  császár  nevében  !  A  nagy 
ábrándokat,  az  újjászületés  friss  örömeit  országos  rémület  váltotta  fel.  A  miniszté- 
rium, melyet  már  hónapok  óta  csak  a  »kötelességérzet  bilincsei  láncoltak  a  kormány 
gályarúdjához«,  lemondott.  Széchenyi  iszonyodva  látta  maga  előtt  a  jövendőt  : 
—  Én  a  csillagokból  olvasok.  Vér,  vér  mindenütt !  Testvér  a  testvért, 
népfaj  a  népfajt  fogja  mészárolni  engesztelhetetlenül  és  őrülten.  Keresztet  raj- 
zolnak vérből  a  házakra,  melyeket  le  kell  égetni.  Pest  oda  van.  Száguldó  csapatok 

dúlnak  szét  mindent  amit  alkotánk.  Oh,  az  én  füstbe  ment  életem  !  Az  ég  bolto- 
zatán lángbetükkel  vonul  végig  a  Kossuth  neve,  —  flagellum  dei  ! 

S  ekkor,  ezekben  a  vészes,  válságos  napokban,  kell  megnézni  Kossuthot. 
Alakja  sohasem  volt  magasabb,  bátorsága  férfiasabb,  lángesze  hódítóbb.  Az 
egyetlen,  aki  nem  roskad  össze,  de  fölemelkedik,  hogy  fölemelje  nemzetét  is. 
Lánglelke  végigviharzik,  fölrázó  szózata  végigharsog  az  országon  :  Veszélyben 
a  haza  !  Kétszázezer  katonát,  negyvenkét  milliónyi  hitelt  kér  és  az  országgyűlés, 
mint  egy  ember,  áll  föl  és  megadja.  Még  ellenségei  is  tapsolnak.  S  Kossuth  befe- 
jezi beszédét  :  »Önök  mindnyájan  felállottak  és  én  leborulok  a  nemzet  nagysága 
előtt «.  A  roppant  kháoszban  a  szilárdságot  képviseli,  a  kétségbeesésben  a  hitet, 
a  bizonytalanságban  az  erőt.  Szenvedélyes  lelke  bizalmat  önt  a  csüggedőkbe, 
bátorít  és  megnyugtat.  Amerre  jár  :  diadalút  az  útja.  Minden  szava  győzelem  a 
lelkeken  : 

—  Eljöttem,  hogy  megkérdezzem  a  nemzettől  :  meg  akar-e  halni  gyalá- 
zatosan vagy  élni  akar  dicsőségesen  ?  Ha  a  nmgyar  most  nem  kél  föl  tömegben, 
a  haza  földjét  megszálló  ellenség  agyonnyo mására  :  úgy  olyan  gyáva,  nyomorult 

nép,  melynek  neve  a  világ  históriájában  azonos  lesz  a  szegyen  és  g}-alázat  nevével. 
Akkor  a  magyar  istentől  elátkozott  nép,  melytől  a  levegő  meg  fogja  tagadni  éltető 
erejét,  melynek  kezei  közt  a  televény  búzaföld  sivatag  homokká  fog  változni 
és  hontalanul  fog  bujdosni  a  föld  hátán, alamizsna  helyett  pedig  arcul  fogja  csapni 
az  idegen  faj,  mely  őt  saját  hazájában  koldussá  teendi.  És  hiába  fog  fordulni  a 
valláshoz  vigasztalásért  :  az  Isten,  akinek  teremtési  művét  gyávasága  által  meg- 
alázta, nem  bocsátja  meg  bűneit  sem  ezen  a  világon,  sem  a  másikon  .  .  .  Fegy- 
verre hát  ! 

S  elkezdődött  a  nagy  történet  :  a  halálra  szánt  magyarság  csodás  önvédelmi 
harca  a  lázadó  nemzetiségek,  majd  a  zsoldos  császári  seregek  ellen  a  szabadság 
nevében,  az  igazságért,  a  hazáért,  a  törvényekért.  Vereségekkel  kezdődött.  De 
midőn  a  vad  katonai  hatalom  már-már  befejezettnek  hitte  borzasztó  munkáját 
s  ura  lett  a  Dunántúlnak,  a  Felvidéknek,  a  fővárosnak  s  Magyarországot  az  ausz- 
triai császárság  tartományának  nyilvánította  :  megfordult  a  kocka,  honvéddé 
lett  minden  ember,  a  kaszák,  a  fejszék  fegyverekké,  a  harangok  ágyukká,  hőssé 
még  a  gyermek  is  s  a  diadalmas  csaták  hosszú  sora  bizonyította  be,  hogy  a  magyar 
dicsőség  nem  mese.  Egymásután  jöttek  a  tokaji,  branyiszkói,  szolnoki,  hatvani, 
tápió-bicskei,  isaszegi,  váci  diadalok,  majd  a  nagysallói,  komáromi  fényes  győzel- 
mek, Buda  bevétele  .  .  .  s  azután  annyi  dicsőségre  :  az  orosz  invázió,  a  világosi 
katasztrófa,  az  aradi  vésznapok  .... 

Miért  folytassam  ?  Széchenyinek  igaza  volt.  Ez  a  nagy  és  érzékeny  lélek 
magát  vádolta  a  bekövetkezett  szerencsétlenségekért.  A  forradalom  tulajdon- 
képpeni indítékát,  legfőbb  okát  a  működése  által  fölkeltett  mozgalomban  látta 
s  önvádtól  tépdesve,  tévedésének  tudatától  marcangolva  megőrült. 

Most  már  tisztán  látjuk,  hogy  mindannak  ami  történt  nem  ő  volt  az  oka, 
de  a  nálánál  sokkal  hatalmasabb  viszonyok.  Ezekből  kerekedett  a  vész  s  midőn 
kitört :  emberi  erő  azt  többé  föl  nem  tartóztathatta.  És  ki  fogná  vádolni  a  vihart 
—  »azért  vihar,  hogy  tördeljen  !«  —  mert  fákat  döntöget,  vetéseket  gázol  el, 
szóval :  pusztítva  ront  végig  erdőkön,  mezőkön,  ha  arra  gondol,  hogy  ugyan- 
ekkor a  kóranyagok  egész  özönétől  tisztítja  meg  a  levegőt  s  milliónyi  új  élet  mag- 
vát szórja  szét  a  nagy  természetben  ?  Mint  egyes  embernek  szüksége  van  arra, 
hogy  megpróbáltatásokon  menjen  keresztül  s  a  szenvedések  tüzein  áttisztulva 
jusson  el  az  önismeret  magaslataira  :  úgy  a  nemzetnek  is.  Kétségkívül  nagy  volt 
a  megpróbáltatás  és  sok,  szerfölött  sok  az  áldozat,  de  az  erő,  mely  e  roppant  küz- 
delemben megnyilatkozott,  annyi  diadal  és  gyász  után  mégis  csak  megmentette 
alkotmányunkat.  És  hol  van  az  a  magyar  ember,  aki  sajnálná  az  áldozatokat 
s  nemzete  történetét  ama  dicső  lapok  nélkül  óhajtaná  átadni  a  jövőnek  ?  Sza- 
kítsátok ki  e  lapokat  a  történelemből  s  pótolhatatlan  veszteség  fog  támadni. 
Meghal  egy  eszme,  mely  így  örök  tanulság,  egy  nagy  tény,  mely  a  vüág  bámulatát 
vívta  ki  számunkra.  Kiapad  egy  forrás,  mely  a  nemzeti  erők  szakadatlan  meg- 
if  jítására  van  hivatva  s  elnémul  egy  hősrege,  melynek  költészetében  több  hatalom 
van  mint  a  fokozatos,  rendes,  bölcs  fejlődés  összes  valódiságában. 

jENKI  sem  várta  vészjóslóbb  lázzal  a  forradalmat-  mint  Petőfi.  Egyé- 
niségének tündöklő  vonásai  előre  belevillognak  a  jövendők  viharába. 
Érzi  ami  jönni,  ami  történni  fog,  mint  a  delejtű  előre  megérzi  a  föld- 
rengést. A  lángelme  átható  tekintetével  lát  mindent  ami  mások  szá- 
mára láthatatlan.  Maga  is  döngeti  a  jövendők  kapuját,  utakat  tördel  s  mielőtt 
Kossuth  forradalmat  csinál  a  politikában  :  ő  megcsinálja  azt  az  irodalomban. 
Erről  az  irodalmi  forradalomról  akarok  egy  képet  rajzolni. 

Lantos  költészetünknek  azt  a  korát,  mely  Petőfi  föllépését  megelőzi  s  mely- 
ről itt  röviden  meg  kell  emlékeznem,  szeretném  a  finom  megindulások  korának 
nevezni.  E  kor  költői  rajonganak  az  összhangért  s  iszonyodnak  mindattól,  ami 
nyugtalan.  A  természetes,  a  szilaj,  a  féktelen  érzelmek,  a  heves  kitörések  számára 
nincs  hely  ez  elegáns  költészetben.  Németes  érzelmesség  s  bizonyos  lagymatag 
általánosságok  adják  meg  uralkodó  jellegét.  Költőink  kedélye  alig  fog  föl  vala- 
mit a  valóból.  Énekelni  tudnak,  de  nem  tudnak  igazak  lenni.  Bizonyos  értelem- 
ben úgy  kell  őket  tekintenünk  mint  automatákat,  kik  az  élők  hatását  teszik  a 
szemlélőre,  de  vértelenek,  hidegek,  nem  élnek.  Meghatottságuk  diszkrét  mint 
mozdulataik,  szenvedélyeik  előkelően  fagyosak,  érzelmeik  félénkek.  Nincsenek 
eszmények  nélkül,  de  ezek  az  eszmények  csak  ékes  bábok  ;  nincsenek  művészet 
nélkül,  de  ez  a  művészet  nem  egyéb  mint  formacsín.  Mindjobban  eltávolodnak 
az  őszinteségtől  s  mindjobban  közelednek  a  hazugsághoz. 

Ments  isten,  hogy  ez  akkor  népszerű  költőknek  —  ma  már  csak  tekintélyes 
kísérteteknek  —  érdemeit  kisebbíteni  akarjam.  Erényeik  kizárólag  az  övék, 
hibáik  pedig  kétségkívül  a  koré.  De  ha  kissé  megtekintjük  stíljüket,  ez  érdekes, 
tanulságos  stilt,  mely  költészetüknek  külső  képe :  ízlésünk  föllázad  s  nem  bírjuk 
elfojtani  bosszúságunkat.  Az  fáj,  hogy  meg  akarnak  bennünket  csalni.  Finomak  és 
érzékenyek,  minden  bensőség  és  mélység  nélkül.  A  leghaszontalanabb  motívum 
a  remegések,  megindulások  egész  vibrációját  kelti  fel  képzelődésükben,  de  szívük 
nem  érez  belőle  semmit.  Kifejezéseikkel  meg  tudnak  lepni,  de  nem  tudnak  meg- 
hatni. Soha  cifrább,  ragyogóbb  szavak  nem  takartak  több  ürességet.  Azt  mondják  : 

(Hoskovics  Ignác  rajza  a  költő  egyetlen  daguerrotyp-képe  után.) 

minden  kornak  megvan  a  maga  istene.  Ennek  is  megvolt  a  magáé,  de  az  is  bizo- 
nyos, hosy  ez  nem  volt  igaz  isten.  Erősen  kendőzte  magát  s  híveitől  is  csak  ezt 

várta.  Az  aprólékosság  volt  a  fődolog  ;  a  kis- 
szerű a  lényeg.  Előkelő  nyugalommal  mélyed- 
tek el  képzeleti  világuk  szemléletébe  és  sem- 
mibe sem  vették  az  előttük  cikázó  életet. 

E  költők  legnagyobb  s  legszámbavehe- 
tőbb  része  Bajza  körül  csoportosult.  A  Zarán- 
dok és  Andalgás  költője  a  gyöngéd  és  olva- 
dékony szellemek  egész   raját  vonta   maga 
köré  s  ambrózia,  nektár  és  stil  dolgában  jó 
példával  járt   előttük.   Sajátságos,    különös 
látványosság  !  A  mester  egyúttal  kritikus  is. 
Elméletben  sok  bölcs  dolgot  hirdet,  amiket 
azonban  gyakorlatban  nem  követ.  Prózában 
természetesen  beszél,  versben  deklamál.  A  ta- 
nítványok vakon  mennek  utána  és  még  job- 
ban deklamálnak.  Arasznyi  körben  forgolódnak  és  kínosan  gajdolnak.  A  roman- 
tikus indítékok  szinte   eltorzulnak    kezökben   s   észrevétlenül  klasszikusabbak 
lesznek    mintsem  kívánatos  volna.  A  szerelmet    nem    tudják  elképzelni  lugas 

nélkül ;  indulataikhoz  múlhatatlanul  szükséges  a  gitár.  Előttük  van  a  szabályta- 
lan, erős  természet  és  tüneményeivel  úgy  bánnak  el,  mintha  egy  allée-t  ültetnének  : 


Falu  végén  erdő, 
Erdőben  magány, 
A  magányban  siidomb 
Hársak  alkonyán. 


Domb  körűi   csörögve 
Omlik  a  patak, 
Hársak  közt  madár"  zeng, 
Szellők  ingának. 


424  II.  fejezet.  Petőfi. 

Képzelhetjük,  micsoda  furcsa  beszéd  lesz  az,  ha  e  versekben  esetleg  meg- 
szólal a  nép,  a  halászok  vagy  a  pásztorok  !  A  halászlegény  így  fog  beszélni  ked- 
veséhez :  »Szerelmem  lesz  nyoszolyád  ;  párnád  :  hű  karom  ;  álomkéjbe  ringatod  : 
nyájas  szívdalom  /«  s  a  szerelmes  bojtár  nem  azt  mondja  :  bolondja  lettem  annak 
a  kis  lánynak  !  hanem  így  fog  szavalni  :  »E  tündér  varázsia  meg,  ez  von  engemet . 
Édes  képe  tölti  be  fájó  szívemet !«  — De  hát  hol  itt  a  művészet?  Mit  bámuljunk 
inkább  :  Kimoss  bőbeszédűségét-e,  aki  egy  »sértett«  (nem  meri  azt  mondani  : 
megsebzett  vagy  meglőtt)  galambról  egész  kis  eposzt  ír,  vagy  Császár  Ferenc 
kétségbeejtő  szonettjeit,  mezekkel  csak  a  Trissotin  ostobaságai  versenyezhetnek  \ 
Vagy  tán  Hiador  ürességeinek  hódoljunk  s  magas  szépségekül  élvezzük  az  ilyen 
badarságokat  :  »0h  hölgy,  te  szebb  vagy  a  szépségnél  magánál  !  Ha  a  halál  vol- 
nék, te  halhatatlan  maradnál !«  Mindezek  kitűnő  dolgok  arra,  hogy  tisztán  láttas- 
sák'velünk  :  mily  fokú  ez  az  eltévelyedés  s  hova  szűkült  a  lira  tartalma.  Valóban, 
semmi  egyébre  nem  valók. 

És  a  közönség  ?  A  közönséget  elbájolta  ez  az  illattalan  poézis,  az  epedések 
e  kecses  mozdulatlansága,  ez  a  kitömött  természet.  A  valódi  műdarab  zord  fen- 
ségében —  gondoljunk  csak  itt  Bánk  bán  sorsára  s  a  Két  szomszédvárról,  mint 
»kannibáli  műről«,  elhangzott  Ítéletekre  —  csak  a  durvaságot  látták,  de  fölsikol- 
tottak a  gyönyörtől,  ha  kezükbe  tévedt  egy  körbefutó  rímekkel  ellátott  költemény, 
melyet  szerzője  hónapokig  csiszolt,  míg  laposságát  teljesen  eltalálta.  Az  írók  jobbjai 
azonban  —  bár  többé-kevésbbé  maguk  is  beleestek  a  hibákba  —  erősen  érezni 
kezdték  már  a  fölfrissülés  szükségét.  Bizonyossávált  előttük,  hogy  ezek  az  erősza- 
kos túláradások,  ez  a  stíl,  ez  a  túlfinomított  és  dagályba  vesző  költészet  sokáig  nem 
tarthatja  fenn  magát.  Előreláthatólag  saját  pompája  terhei  alatt  fog  összeroskadni. 

Olyan  ez  a  költészet  mint  egy  ragyogó  díszterem,  egy  fényes  szalon  : 
a  kiváltságosak  és  előkelők  találkozója.  Akik  itt  megfordulnak  :  kifogástalanul 
vannak  öltözködve,  külső  megjelenésük  hódító.  De  a  bosszantásig  feszesek,  a 
megdöbbentésig  szellemtelenek.  Hajuk  épp  oly  szépen  fésült  és  fodrozott  mint 
gondolataik  ;  nyakkendőjük  csokorkötésében  annyi  a  művészet  mint  egy  szonett- 
ben ;  arcuk  oly  nyugodtan,  oly  szenvtelenül  ragyog  mint  lakkcipőjük  s  hangula- 
taik harmóniája  mindig  velük  van  mint  a  zsebkendőjük.  Ha  esetleg  a  lanthoz 
nyúlnak  :  glaszé-keztyűiket  nem  vetik  le.  Ábrándos  szórakozottság,  saját  nagysá- 
guk fárasztó  érzete  s  a  kimerülés  kéjelmetlenségei  sugároznak  ránk  alakjaikról. 
Kecses  léptekkel  járnak  föl  s  alá  az  ékítményekkel  túldiszített  teremben,  melynek 
levegője  fűszeres  és  forró,  lllemesen,  formulák  szerint  társalognak  egymással, 
de  minden  jóakaratuk  és  törekvésük  mellett  sem  tudnak  fölélénkülni.  Ügy  érzik, 
mintha  beszédjük  nem  volna  egyéb  mint  az  az  álmosító,  szellemtelen  csevegés, 
mellyel  már  annyiszor  megkínozták  egjinást  és  hogy  egyéniségük  minden  ereje 
áldozatul  esik  egy  rettentő  hatalomnak  :  az  unalomnak.  A  terem  fojtó  gőze  egy- 
formává szürkíti  mindnyájukat.  Azt  a  ragyogó  s  régebben  kén3'elmes  és  bő  klasz- 
szikai  öltönyt  is  hiába  szűkítették  magukra,  nem  ér  az  immár  ördögöt  sem, 
alig  tudnak  mozogni  benne  —  fuladoznak,  —  a  szorongás,  a  hőség,  az  egyhan- 
gúság szinte  tűrhetetlen.  I 

Mindenképpen  válságos  állapot  volt  ez.  Olyan  fizikai  és  szellemi  enerváltság, 
melyben  a  kábult  ag}? velőket  csak  eg}^  gondolat  foglalhatta  el  :  mi  fog  itt  történni  ? 

S  hála  az  eredetiségek  géniuszának,  csakugyan  történt  is  valami.  Valami  nem  várt, 
hihetetlen  és  csodálatos.  Egy  dacos,  erős  szellem  minden  előleges  bejelentés  nélkül, 
szinte  durván  és  erőszakosan,  fölszakította  a  terem  nehéz  ajtószárnyát  s  nem  tö- 
rődve azzal,  hogy  megjelenése  talán  szalonellenes,  izgatottan  rontott  előre. 
Elég  volt  egy  pillantása,  hogy  teljes  egészében  fölfogja  a  helyzetet.  Az  állig  be- 
gombolt, szorosra  fűzött,  fuladozó  alakokról  letépte  a  fojtogató  nyakkendőket, 
leszaggatta  a  szűk,  alkalmatlan  ruhákat  s  a  kezében  maradt  rongyokat  szét- 
dobálta. Aztán  odarohant  a  jól  elzárt,  óriási  ablakokhoz,  hatalmas  ökölcsapások- 
kal darabokra  zúzta  az  üvegtáblákat,  utat  engedve  isten  szabad  levegőjének, 
a  nevető  rónák  friss  illatának. 

A  teremben  vésztjósló  moraj  támadt.  A  fölháborodás,  a  megbotránkozás 
általános  volt.  A  Petricsevich-Horváth  Lázárok,  a  Nádaskayak  és  Zerffiek, 
a  Hazuchák,  a  Hiadorok,  a  Baltások,  a  Bangók,  az  Urházyak,  a  Benőfiek,  Császár 
Ferencék  &  Comp.  arcukból  kikelve  menekültek  egy  szegletbe  s  onnan  protes- 
táltak a  hallatlan  merénylet,  a  rendőri  kihágás,  a  botrány,  a  szentségtörés  meg 
a  —  szörnyű  légvonat  ellen.  A  légvonat  valóban  kegyetlen  volt.  Az  éles,  friss 
levegő  szabadon  hullámzott  végig  a  termen,  kioltogatta  a  csillárok  lángjait,  bele- 
kapaszkodott a  diszítmények  szöveteibe  mint  a  vitorlákba  s  megforgatta  ez  elő- 
kelően sápadt,  a  korszellem  áramlatai  ellen  magukat  köpenyeikkel,  shawljaikkal 
védő  pulcsinellákat,  harlekineket  és  pantalonokat.  Az  ijedelem,  a  rémület  mind 
nagyobb  mérveket  öltött.  Azt  hitték  :  a  nagy  gonddal  ékített  terem  boltozatai  rög- 
tön rájuk  zuhannak  s  ugyanekkor  a  költészet  egész  vüága  összeomlik  körülöttük. 

Az  a  sok  rémült  arc  mind  azt  látszott  kérdeni  :  Ki  merészli  ezt  ?  Ki  tör  e 
szentélybe  haramia  módra,  durván,  minden  illemről  megfeledkezve,  nem  respek- 
tálva semmi  tekintélyt,  nem  tisztelve  semmiféle  formulát  s  nem  ismerve  más 
jogot  mint  a  saját  ökleit !  Ki  ez  a  rettenetes  ember  ?  Ez  a  paraszt  ?  .  .  . 

Ki  ?  Egy  heves,  szilaj  vérmérsékletű  s  kemény  erélyű  ifjú,  kinek  életeleme 
a  dac,  a  küzdelem.  Önfejű,  erőszakos,  kíméletlen.  Rendületlenül  bízik  magában, 
vakon  hisz  eszméiben  és  harcban  áll  a  világgal.  Szelleme  szinte  keresi,  óhajtja  az 
élet  vészeit,  mint  a  felhők  madara  a  nagy  időket  s  e  sasból  —  előre  látható  — 
sohasem  lesz  tisztességes  baromfi ;  ezt  az  oroszlánt  semmiesetre  sem  lehet  az 
irodalom  társzekere  elé  fogni  ló  helyett.  Arcára  van  írva  egész  jelleme.  Nem  szüle- 
tett szolgának,  sem  másolónak.  Nem  fog  bizonyos  ütemben  szökdécselni  és 
csobicskolni,  mint  a  közkertek  szökőkútjai,  de  robbanni  s  robbantani  fog,  mint  a 
vulkán.  Noha  a  ruhája,  melyen  az  élet  tüskeszaggatásai  s  az  alföldi  sár  márnái 
még  jól  meglátszanak,  kopott,  büszkén  áll  a  terem  közepén,  büszkén,  sőt  gőgösen, 
de  gőgje  nem  egyéb  mint  egyszerű  bevallása  annak,  hogy  ő  —  Petőfi.  És  ez  nem 
vonható  kétségbe.  Szeme  villáma  nyíltan  hirdeti,  hogy  semmit  sem  tart  lehetet- 
lennek s  magát  inkább  érezve  mint  tudva,  harsány  hangon  rázza  föl  a  hüledező, 
didergő  társaságot. 

—  Akarjátok  tudni :  ki  vagyok  ?  Imádom  a  szerelmet  meg  a  szabadságot. 
Gyűlölök  minden  bilincset,  minden  képmutatást  és  hizelgést.  Ezzel  megmondtam 
nevemet.  Ti  azt  hirdetitek,  hogy  a  költészet  szekér,  mely  ballag  széles  ország- 
utakon ?  Hazudtok  !  Sas  a  költés  :  hol  nem  járt  senki  sem,  arra  indul  fennen, 
szabadon.  Ti  azt  hiszitek,  hogy  szűk  és  kiváltságos  világát  ennek  a  teremnek  a 

falai  határolják,  hova  csak  fénymázas  cipőben  lehet  bejárni  illedelmesen  ; 
holott  a  költészet  szentegyház  s  oda  belépni  bocskorban,  sőt  mezitláb  is  szabad. 
Akarjátok  tudni :  mi  az  igazi  költészet  ?  A  szív  fölkiáltása.  Ti  az  élet  habzó  italától 
undorral  fordultok  el  és  ambróziáról  meg  nektárról  fecsegtek,  de  azért  deresre 
húzatjátok  a  parasztot,  ha  keserves  robotját  nem  dolgozza  le.  Féltitek  parókáito- 
kat a  legkisebb  szélfuvástól,  de  nem  éreztek  lelkifurdalásokat,  ha  előttetek  az 
inség  fölzokog.  Azt  hiszitek  :  fölkentjei  vagytok  a  Múzsának,  pedig  csak  cselédjei 
vagytok.  Félisteneknek  képzelitek  magatokat  s  nem  vagytok  egyebek  mint  kor- 
mánybiztosok, prókátorok  és  táblabírák.  Ti  a  múlt  fázékony  emberei  vagytok, 
halottrablók  !  fölássátok  sírjából  a  holt  időt,  hogy  babérokért  árulhassátok,  de 
én  tégedet  üdvözöllek,  te,  a  beteg  emberiségnek  orvosa  :  jövendő  !  Oda  nézzetek  ! 

S  ifjúi,  romlatlan  lelke  hevétől  elragadtatva,  diadalmasan  mutatott  a 
terembe  nyilazó  Nap  szabadon  szétömlő  sugaraira,  melyek  odakünn  megvilágítot- 
ták, fénybe  borították  az  erőtől  s  bájtól  duzzadó  természetet  :  az  elhagyott  alföldi 
tájakat,  a  messze  terülő  rónát,  a  vadon  pusztaságot,  a  magánosan  álló  csárdákat, 
a  délibáb  rengő  tavában  vágtató  méneket,  a  kútnál  delelő  gulyát,  a  botjára 
támaszkodó  juhászlegényt,  a  száguldozó  csikóst,  a  lovat  lopó  betyárt,  a  küzdő, 
szenvedő  népet,  a  szegénységet,  a  nj^omort,  az  egész  életet. 

S  a  keresztültört  ablakon  beáradtak,  beözönlöttek  a  költő  dalai,  a  nép- 
költészet friss  eredetiségével,  természetes,  könnyed  bájával,  heves  szökelléseivel, 
lengén  és  gyújtón,  mint  a  napsugár.  Az  egyszerű,  szívből  fakadó  s  szívhez  szóló 
dalok  egész  dagálya  csapkodott  föl  e  rideg  falakra,  megannyi  ostromló,  zengő 
hulláin,  árjain  emelve  a  nemzeti  érzés,  a  nemzeti  ritmus  édes  zenéjét.  Pazarul, 
erős,  széles  tömbökben  buzogtak  s  enyelgésükben,  játsziságukban  épp  oly  meg- 
ragadóknak  tetszettek  mint  aminő  impozánsak  voltak  akkor,  ha  a  gyűlölet  és 
harag  égő  köveit  dobálták  föl. 

Az  eszmék  és  álmok  végtelen  világa  reszketett  e  dalok  árján.  Meglátszott 
rajtuk,  hogy  költőjük  az  érzelmeket,  mezeket  tolmácsol,  nem  gubbaszkodó 
elmélkedés  árán  szerezte  meg,  de  átéli  minden  ízében  s  lelke  minden  paránya 
rezeg  a  fölindulástól.  Tekintete,  mint  a  villámé,  hirtelen  fényű,  gyors,  intenzív  s 
ha  a  természetre  veti :  széles  és  mély.  Szeme  észreveszi  a  formák  és  színek  összes- 
ségét, a  fény  és  árny  minden  játékát ;  füle  meghallja  a  nagy  zajt  s  e  különös, 
kaotikus  lármában  tisztán  az  egj^es  hangokat.  És  amit  lát,  hall,  megérint  : 
elevenné  lesz  költészetében.  Szabatosan  fejezi  ki  mindazt,  ami  az  emberi  lélekben 
s  a  természetben  zavaros  és  határozatlan.  Meglátszott  rajtuk,  hogy  költőjük  nem 
tiporja  a  járt  utak  porát,  hogy  nem  fog  összeférni  az  akadémiai  tanokkal,  pályáját 
nem  engedi  kicégéreztetni,  de  úttalan  utakon  tör  előre*  mindig  hevesen,  mindig 
izgatottan,  mint  akit  pusztító  vágyak  kergetnek  a  bizonytalanba,  hogy  valamit 
föltaláltassanak  vele  s  addig  űzik,  míg  a  költészet  igazságait  saját  szivéből,  omló 
vérével  kell  kitépnie.  Teljes,  hatalmas  egyéniség  tűnt  föl  e  dalokban,  melyeket  az 
indulatok  örökös  háborgása  reszkettetett  és  melyekben  volt  minden  :  öröm,  bánat, 
boldogság,  boldogtalanság,  düh,  ellágyulás,  de  nyugalom  egy  szemernyi  sem. 
Szárnyaiknak  kibontott  lobogója  új  időket  hirdetett.  Azokkal  a  láncokkal, 
melyeket  a  múlt  hagyott  nekik  örökül,  fölrepültek  az  Olympra  és  egész  tündöklő 
mivoltában  ragyogtatva  a  magyar  géniuszt  :  világgá  szálldostak. 

Mit  törődött  ez  a  lángelme  azzal,  hogy  erőszakos,  rrplt  föllépése  ijedelembe 
ejti  s  haragra  ingerli  a  vérszegény  kritikaszterek  tömegét !  Otromba  zajukat  csak 
annyiba  vette  mint  a  legyek  dongását.  Edzett,  nagy  szíve  volt,  alkalmasabb 
arra,  hogy  a  szenvedések  lángjában  szétpattanjon  mint  a  porcellán,  semhogy 
megolvadjon  mint  a  jégcsap.  Érzelmei  azért  nyertek  felséges  kifejezést,  mert 
erős  lelkén  viharoztak  keresztül.  Jól  tudta,  hogy  csak  a  férfias  költők  érzelmessége 

igaz.  Megvetett  mindent  a  mi  sablon.  Szilaj  pegazusa  ki-kirántotta  magát  a 
külidom  zabiái  közül,  de  a  tartalom,  a  gondolat  fölött  föltétlen  úr  volt.  Szaggatot- 
taknak tetsző  merész  kompozíciói  közt  mintha  mindig  az  ódái  fenség  magasát 
csapkodná.  A  szikrázó  ötlet,  a  meglepő,  ragyogó  ellentétek,  a  képek  és  hasonla- 
tok egész  raja  :  neki  csak  eszközök.  Nála  minden  érzés  új,  megkapó  gondolat 
alakjában  jelenik  meg,  minden  gondolat  mást  teremt  s  az  egészet  egy  villámló 
szép  eszme  koronázza  meg.  Nem  sokat  gondolt  vele,  hogy  költészetének  némely 
virágait  a  szél  félignyiltukban  rázza  le  ;  tudta,  hogy  nincs  egyetlen  gondolata 
sem,  mely  végkifej  lésében  ne  az  örökszép  ideálnak  hódolna. 

E  büszke,  férfias  dalok  a  klasszicizmus  omladozó  épülete  körül  mintegy 
tüntetőleg,  szakadatlanul  zengettek ;  távolról  pedig  harsányan  zúgtak  föl  azok 
a  szilaj  énekek,  melyek  —  megannyi  katona  —  acélizomzattal,  erős  szervezettel, 
sápadtan,  rongyosan,  de  a  század  nagy  eszméitől  áthevülve,  bátran  közeledtek. 
Kezükben  súlyos  fegyverek,  léptük  nehéz,  zúzó,  dübörgő,  —  így  törtek  elő  vad 
szabálytalanságban  a  zörgő  mélységekből  s  robogásukat  hallva,  zord  előnyomulá- 

sukat  látva  :  ez  ájuldozó  korszak  lojális  múzsája  ijedten  dobta  ki  kezéből  hang- 
szerét és,  magukra  hagyva  elképpedt  lovagjait,  dicstelen  futásban  keresett 
menedéket. 

íme,  Petőfi  föllépésének  fontossága  a  magyar  költészet  történetében. 
Rombolásra  született,  hogj'  teremthessen.  Ö  az,  aki  a  múlt  szobaköltészetét 
végtelen  világgá  tágítja  s  a  nemzeti  költészetet  teljes  diadalra  vezeti.  Az  ismeret- 
lenből, a  homályból  szédületes  gyorsasággal  emelkedett  a  magasba  és  ott  tűnt  el 
>>a  fény  birodalmában «.  Ámulva  nézünk  most  is  az  űr  ama  pontjára,  hol  ez  a 
tüneményes,  gazdag  fényforrás  kilobbant.  De.  szerencsére,  eltűnésének  képzelete 

nem  egyéb  mint  szakadatlan  megjelenés  a  valóságban.  Hallani  véljük  szüntelen. 
E  természetes,  csengő,  igaz  hang  mindig  hódító  és  bájos  marad.  Aki  elzengte 
őket  több  volt  mint  költő  :  ember  volt,  hős  és  vértanú.  Megérdemli,  hog}"  csodál- 
ják, még  jobban,  hogy  szeressék.  Századok  fognak  elmúlni  s  velük  az  élet  és- 
művészet  sok  veszendő  alkotása  :  jelenüktől  agyonhonorált  álnagyságok,  halha- 
tatlansággal cégérezett  halandók  ;  de  az  ő  szabad  költészetének  fája  üdén  és  frissen 
fog  virulni  az  egymásra  hulló  romok  mellett  századok  múlva  is.  Az  idők  vihara 
csak  megzúgatja  ágait,  de  nem  tördeli  le  ;  a  pusztító  villámok  csak  fénybe 
borítják,  de  nem  égetik  föl.  Lombjai  közt  mindig  édesen  fog  csattogni  a  szerelem 
csalogánya  s  koronájának  sudarai  fölött  mindig  büszkén  fog  lebegni  a  szabadság 
sasa.  A  modern  kísérletezők  tévelygő  kirohanásai  s  üres  kapkodásai  után  minden 
újabb  nemzedék  vissza-visszatér  majd  az  ő  végtelenül  bájos  s  nemesen  férfias 
egyszerűségeihez  üdülni,  vigasztalódni,  lelkesedni  s  belőlük  új  erőt  gyűjteni.  Heve 
mindig  fölrázó  erejű  lesz,  költészete  mindig  hatalom,  merész  pályafutása  mindig 
csodált  és  eltűnése  mindig  rege.  Bátran  alkalmazhatjuk  rá  Taine  remek  hason- 
latát, mellyel  e  kiváló  esztétikus  Musset-t  akarta  jellemezni :  »Ügy  vágtatott 
keresztül  az  életen  mint  a  mezőn  ágaskodó  nemes  paripa,  melyet  a  növények 
dús  illata  és  a  roppant  ég  nagyszerű  újdonsága  tágra  nyílt  orrlyukakkal  hajt 
előre  őrült  rohanásban,  —  attól  lehet  tartani,  hogy  mindent  összetör  s  végül 
magát  is  össze  fogja  törni.*  Valóban  összetörte.  De  ez  az  összezúzódás  a  mi 
Petőfinknél  egyúttal  megdicsőülés.  Halálával  új  élete  kezdődik  s  működése  most 
is  kinyilatkoztatás.  Öt  magát  épp  oly  tüneménynek  lehet  tekinteni,  mint  rend- 
kívülinek azt  a  körülményt,  hogy  magyarnak  született.  Mert  annyi  tény,  hogy 
bár  az  egekig  emeljük  és  érzései  mindig  mélyen  meghatnak,  addig  eszméi  érintet- 
lenül hagyják  a  közlelkületet.  Igazi  nagyságát  csak  századok  múlva  fogják  teljesen 
megmérhetni.  Nem  a  múlthoz  :  a  jövőhöz  tartozik. 

III.  FEJEZET. 

ÁTMENETI  ELŐZMÉNYEK. 

KÖLTÉSZET  nemzeti  irányának  ez  a  fényes  diadala  nem  történt  oly 
egyszerre,  oly  hirtelen,  mint  ahogy  Petőfi  föllépésének  rajzában  föl- 
tüntettem. Voltak  előzményei  s  nem  lesz  érdektelen  ezek  fölött  — 
habár  elterelnek  is  bennünket  tárgyunktól  —  kissé  elmélkedni. 
Hogy  oly  nagyon  későn  ébredünk  tudatára  valamely  egészen  egyszerű  igazság- 
nak, valamely  jóravaló  elvnek,  ez  még  korántsem  bizonyítja  azt,  hogy  az  előző 
időszakok  közül  egyik  sem  volt  alkalmas  annak  befogadására.  Az  az  elv,  az  az 
igazság  évszázadokon  át  mutogatta  magát  s  egy-egy  jelesebb  irodalmi  alkotás- 
ban esetleg  érvényesülhetett  is,  amint  hogy  valóban  érvényesült.  De  itt  is  áll, 
hogy  :  a  legegyszerűbb  igazságokat  legkésőbben  fedezik  föl  az  emberek. 

Bajos  dolog  az  ilyesminek  pszichológiáját  megrajzolni.  Pedig  éppenséggel 
nincs  törvényszerűség  nélkül.  Mint  mindennek  a  világon  :  ennek  is  megvannak  a 
maga  okai,  előzetes  tünetei,  hullámzásának  és  folytonosságának  története,  — 
csakhogy  a  csörgedező  ér  néha  homok  alá  tűnik,  a  láncszemek  megpattannak  s  a 
fejlődés  vonala  elvész  a  vizsgáló  tekintet  elől.  A  késő  kor  gyermeke,  ki  minden 
történőnek  okát-fokát  szereti  látni,  gyakran  álmélkodva  áll  egy-egy  nagy  ered- 
mény előtt  s  csodálkozva  kérdi :  hogy  támadhatott  ez  ?  A  tények  oly  szétszórtak 
s  a  köztük  levő  összefüggés  oly  kuszált,  hogy  —  úgy  rémlik  —  nem  adhatnak 
feleletet.  Pedig  felelni ök  kell. 

Annyi  bizonyos,  hogy  Magyarország  az  erőpazarlásoh  hazája.  Sehol  a  vüágon 
nem  tékozoltak  annyit  mint  itt.  Az  erőknek  egész  halmaza  pusztult  el,  szinte 
nyomtalanul,  az  idők  forgatagaiban,  a  szellemi  képességeknek  egész  raja  —  idegen 
istenek  szolgálatában.  Uraknak  születtünk,  akik  lenéztük  a  parasztot,  a  népet, 
pedig  közöttünk  mindig  az  volt  a  legmagyarabb  és  nemcsak  költészetünknek,  de 
minden  szellemi  fölemelkedésünknek  egyik  legtermékenyítőbb  forrása.  Ezzel  a 
becsületes,  jóravaló,  világos  fejű,  ép  kedélyű  magyar  néppel,  aki  megőrizte  erede- 
tisége ősvonásait,  tőrülmetszett  nyelvet  beszélt,  szűzi  naivitását  dalaiban  és 
meséiben  ragyogtatta,  féltékeny  volt  erkölcseire,  szokásaira  s  hű  a  hagyomá- 
nyokhoz :  ezzel  a  nagy  nemzeti  erőforrással  sem  a  politikusok,  sem^  az  írók 
nem  törődtek. 

Csak  e  század  elején,  mikor  a  rendi  alkotmány  teljesen  szűknek  s  a  haladó 
idők  számára  elégtelennek  bizonjmlt,  kezdett  a  politikusok  figyelme  végre  a  nép 
felé  fordulni.  Ami  az  írókat  illeti :  vezérférfiaink  éppen  az  ellenkező  csapáson 
haladtak.  S  itt,  ennél  a  pontnál,  egy  pillanatra  megállhatunk  s  kifejezhetjük  teljes 
sajnálkozásunkat.  Talán  egyetlen  irodalom  sincs,  mely  az  idegen  hatások  befoga- 
dására fogékonj^abb  lett  volna  mint  a  mienk.  Egymást  váltották  föl,  sőt  egymás 
mellett  jelentkeztek  a  deák,  német,  francia  befolyás  áldásai  s  oly  fokú  vergődések 
következtek,  melyeknek  látványa  szinte  elkeserítő.  Ha  egy-egy  jóízű  régi  írónkra 
gondolunk,  pl.  Mikes  Kelemenre,  akinek  Törökországi  levelei  már.  egy  század  előtt 
az  elbeszélő  próza  nemesebb  formáiba  ömlöttek,  vagy  a  kuruc  idők  költészetére, 
melyben  a  hamisítatlan  magyar  kedély  világ  annyi  őseredetiséggel,  erővel  és  bájjal 
zendült  meg,  aztán  a  múlt  század  első  tizedeinek  vajúdásaihoz  fordulunk  : 
akkor  nyilvánvaló  lesz  előttünk  az  eltévelyedés,  mely  szellemi  hátramaradásunk- 
nak egyik  legfőbb  oka  s  áldatlan  viszonyainknak  egyik  legkirívóbb  eredménye 
volt. 

De  hát  hiába  !  Nem  tehettünk  róla.  Az  írók  alig  álltak  egymással  össze- 
köttetésben, —  irodalom  a  szó  komolyabb  értelmében  nem  is  volt,  —  szellemi 
súrlódás  híján  aludtak  a  vágyak,  az  eszmék,  s  a  kiben  mégis  égett  az  isteni  szikra  : 
magára  hagyatva  égett.  Végre  a  nyelv  is  csak  olyan  mint  az  eke  vas  :  ha  nem 
használják,  megrozsdásodik.  így  történt  a  mi  nyelvünkkel  is.  Mikor  aztán  észre- 
vettük nemzetiségünk  elhanyatlását  s  nyelvünk  silány  voltát  :  akkor  elkezdtünk 
fűhöz-fához  kapkodni.  Eszünkbe  jutottak  a  görögök,  rómaiak,  a  németek, 
franciák,  angolok,  minden  kiművelt  európai  nyelv,  csak  a  magunk  kincsesbámája, 
népünk  tősgyökeres,  érintetlenül  tiszta,  erős  nyelve  nem.  Nekivetettük  magunkat 
az  idegen  formák  kultuszának  s  nem  láttuk  a  saját  idomaink  nagy  változatossá- 
gát, nem  éreztük  azok  használhatóságát.  Rendkívül  sokat  vártunk  mindentől, 
ami  külföldi  s  a  magunk  természetes  erőforrásaitól  nem  vártunk  semmit.  Ezek 
ismeretlenül  lappangtak  és  poshadtak  a  homályban. 

Mégis  !  Nem  tartom  puszta  véletlennek,  de  már  az  idők  jelének,  hogy  ugyan- 
abban az  évben,  mikor  Mikes  Kelemen  Levelei  Kulcsár  István  kiadásában  nap- 
világot láttak,  1794-ben,  még  egy  más  könyv  is  jelent  meg  :  a  Kovács  Pál  benedek- 
rendi pap  közmondások  gyűjteménye.  Az  érdemes  gyűjtő  egyik  paptársa,  Fabchich 
József  —  egyike  ama  lelketlen  kor  legszenvedélyesebb  magyarjainak  —  nagy 
lelkesedéssel  üdvözölte  e  kis  könyvet  és  elragadtatással  kiáltott  föl  a  »nemzeti 
bélyeget«  viselő  gyűjtemény  láttára  :  »Félre,  deák,  görög  íz  !  szólanak  ím  — 
magyarul  !«  Öt  év  múlva  (1799)  megjelent  az  első  népdalgyűjtemény  és  a  XIX.  szá- 
zad elején,  1803-ban,  —  tehát  ugyanabban  az  évben,  melyben  Baráti  Szabó  Dávid 
is  kiadta  a  Magyarság  Virágait,  — egy  váci  daloskönyv.  1804-ben  Szirmay  Antal 
jeles'munkája,  a  Hungária  in  parabolis,  mely  latinsága  mellett  is  a  legmagj'arabb 
könyvek  egyike.  1820-ban  látott  napvilágot  Dugonics  András  gazdag  gyűjteménye, 
a  Magyar  példabeszédek  és  jeles  mondások  két  kötetben.  Nem  érdektelen,  hogy 
egyes  megyék,  Komárom,  Esztergom  is  sürgetik  a  gyűjtést  s  hogy  éppen  Kul- 
csár István  buzdító  közlései  után  határozza  el  az  Akadémia  —  legalább  elvben  — 
a  népköltészeti  termékek  rendszeres  gyűjtését.  Maguk  az  írók  is  mindjobban  érzik 
a  szellemi  fölfrissülés  szükségét  s  nem  hajlandók  vakon  követni  Kazinczy  rideg 

elveit,  aki  fejedelmi  magaslatáról  a  profán  tömeget  nemcsak  kicsinyli,  de  föltét- 
lenül megveti.  Csokonai,  ellenkezőleg,  szívére  öleli  a  népet  s  azt  tanácsolja  költő- 
társainak :  »Ereszkedjünk  le  a  paraszt,  tudatlan,  egyszerű  községhez,  akkor  majd 
nem  lesz  annyi  hallatlan  ejtés  előttünk*.  Kölcsey  1826-ban  fennen  hangoztatja, 
hogy  »a  valódi  nemzeti  poézis  szikráját  a  köznépi  dalokban  kell  keresni*.  —  Eötvös, 
egy  évvel  később  mint  Székács  József  Szerb  népdalok  és  hősregék  című  könyve 
megjelent,  1837-ben,  ki  meri  mondani,  hog}"  oininden  poézis  a  népből  ered«  s 
Toldy  Ferenc  1843-ban,  a  lirai  költés  kimerülését  jelezvén,  kikel  a  bizarr,  a  dagá- 
h-os  ellen  s  fájlalja,  hogy  »a  nyelvünkben  meglevő  saját  mértéket  és  ritmust 
ki  nem  lestük«.  Ugyanebben  az  évben  kezdi  meg  Kecskeméti  Csapó  DánieflDal- 
füzérkéjének  kiadását  s  jelenik  meg 
Szakáll  Lajos  Cimbalom  című  verses 
kötete,  melyet  jóízű  népies  darabjaiért 
rövid  idő  alatt  elkapkodnak. 

Mindezek  szórványos  jelenségek 
s  egymással  nem  igen  látszanak  szer- 
ves összefüggésben  állani.  De  kétség- 
telen, hogy  valami  benső  szükség,  va- 
lami erős  törvényszerűség  nyilatkozik 
meg  bennük.  A  fejlődés  homályos  ösz- 
töne, —  ellenállhatatlan  vágy  valami 
tisztább,  egészségesebb  légkör  után. 
Ugyanerre  az  okra  vezettük  vissza  Kis- 
faludy Károly  népdal  próbálkozásait 
és  Czuczor  kedélyének  dalos  termékeit . 
Még  csak  egj^-két  lépést  kellett  ten- 
nünk, hogy  teljesen  érezhetővé  váljék 
e  mozgalom  nagy  jelentősége  s  tuda- 
tára ébredjünk  annak,  hogy  a  magunk 
egyéniségének  kifejtése  tényleg  egészen  tőlünk  függ.  Csak  egy-két  lépést  !  És  ez 
az  egy-két  lépés  csakhamar  meg  is  történik.  Az  Akadémia  késedelmező  kezéből 
a  Kisfaludy-Társaság  veszi  át  a  rendszeres  gyűjtés  munkáját  s  hozzá  is  fog  rögtön 
a  kivitelhez.  Megbízza  Erdélyi  Jánost,  a  jónevű  költőt  és  a  magyar  műbölcselet 
alapvető  mesterét,  e  gyűjtemény  összeállításával.  Dolgosabb  kezekre  nem  is 
bízhatta  volna,  de  lelkesebb  emberre  sem.  Hiszen  ő  hangoztatta,  éppen  a  Kis- 
faludy-társaságban  tartott  székfoglaló  beszédében  :  »A  tenger  soha  ki  nem  fogy 
felhőiből,  bármennyi  eső  esik  :  ilyen  tenger  a  nép,  az  élet.  Ha  belőle  merít  a  költő, 
lesz,  aki  őt  hallgassa,  seregestül  találand  megnyílt  szívekre  mindenkor,  ha  csak 
vesztét  nem  érzi  a  nemzet.  Tehát  tanulni  a  népet,  az  életet,  —  beállni  e  tengerbe, 
mint  Jézus,  midőn  a  lélek  kegyelmét  venné,  a  Jordánba  :  ez  a  mai  költő  hivatása, 
nemes  kötelessége. « 

Maga  is  a  nép  fia.  De  bár  atyja  egyszerű  földmívelő  :  házuk  nem  daltalan. 
Már  gyermekkorában  vidítója,  vigasztalója  a  nép  édes  és  természetes  költészete. 
Énekek  zsongják  körül,  mesék  és  mondák  foglalják  el  képzelődését.  Korán  föl- 
ébrednek benne  a  költői  hajlamok  s  végigkísérik  az  egész  életen.  Egy  elv  érlelődik 

A  magyar  irodalom  története.  28 

meg  benne  s  válik  komoly  meggyőződésévé,  melyhez  állandóan  hű  marad  :  a 
népköltészetből  kell  a  nemzeti  poézist  újjáalkotni !  Mint  költő,  maga  is  a  néptől 
tanul  legtöbbet  s  legjobb  költeményeit  neki  köszönheti.  Teljesen  át  van  hatva 
annak  a  tudatától,  hogy  a  népköltészet  egyik  főérdeme  a  valóság.  Amit  ebben 
találunk,  az  mind  igaz  tény.  Itt  minden  betű  adat,  a  történet,  az  erkölcs,  izlés 
földerítéséhez  és  kimagyarázásához.  Nemzetének  lehető  kitudása  a  cél,  melyért 
a  népi  dolgokkal  annyi  szeretettel  s  odaadással  foglalkozik.  Mert  ami  nálunk  az 
idő  folytán  egyszer  ténnyé  vált :  az  egyszersmind  visszamutat  a  lélekre,  a  meg- 
győződések mibenlétére.  S  csak  e  tények  és  meggyőződések  szigorú  egybefoglalása 
emelhet  oda  bennünket,  hogy  saját  egész  valónk,  nemzeti  méltóságunk  —  ma- 
gunk és  az  emberiség  irányában  —  önismeretté  izmosodhassák  s  egész  történelmi 
életünk  átlátszóvá  lehessen  a  nemzeti  öntudatban. 

Mély  értelmű,  lelkes  vallomások,  egészen  az  ő  erős  és  merész  gondolko- 
zására vallók.  Átrezeg  rajtuk  a  meggyőződés  melege  s  az  a  megbecsülhetetlen 
fajszeretet,  mely  Erdélyi  összes  szellemi  működésének  főmozgatója  és  irányí- 
tója. A  népköltészet  termékeivel  úgy  van  mint  Linné  a  növényekkel  :  gazt. 
gyomot  nem  ismer,  csak  virágot.  A  világhírű  botanikusról  följegyezték,  hogy 
kicsi  korában,  ha  bölcsőjében  sírt,  virágot  adtak  a  kezébe  és  rögtön  elhallga- 
tott. Erdélyi  élete  utolsó  estéjén  kis  fiának  egy  népdalt  dalolt,  kis  lányának 
egy  tündérmesét  mondott  el,  —  azután  álomra  hajtotta  fejét  s  elaludt  örökre. 

Nagy  gyűjteményének  első  kötete  (Népdalok  és  mondák)  1846-ban  jelent 
meg,  ugyanabban  az  évben,  melyben  Tompa  Mihály  Népregék  és  mondák  című 
verses  kötetének  első  kiadását  a  magyar  olvasóközönség  húsz  nap  alatt  elkap- 
kodta. S  íme,  e  pillanatban  teljesen  nyilvánvaló,  hogy  az  izlés  nem  múló  szeszéi- 
ből, de  az  uralkodó  eszmék  nyomása  alatt  s  igazán  lelki  szükségből  fordult  egészen 
a  nép  felé.  Ha  most,  az  elmélet  határozott  útmutatásai  s  a  kísérletező  gyakorlat 
bátor  próbálkozásai  közt,  egy  hatalmas  zseni,  mint  aminő  Petőfi  volt,  a  maga 
merész  föllépésével  s  hódító  egyénisége  minden  erejével  egyszerre  diadalt  szerez 
ez  igazságoknak  :  csak  azt  jelenti,  hogy  az  eszme  megérett  s  jószerencsénk  is 
segített,  hogy  végre  csakugyan  megtaláljuk  —  magunkat.  És  sok  szétszóródás 
után,  különböző  utakon  járva,  különböző  eszközökkel  küzdve,  íme  találkozunk 
egy  gondolatban,  egy  érzésben  :  legjobb  meggyőződésünkkel  szolgálni  a  hazát 
s  a  művészetek  szeretetében  feltétlenül  tisztelni  a  nemzeti  jelleget. 

Üj  világ,  új  élet  pompázott  előttünk.  Eddig  nem  ismert  erők  forrása  bugy- 
gyant  ki  s  tört  elő  a  régi  poézis  mohos  szikláiból  s  szabadon,  vidáman  szökdelt 
keresztül  a  máskor  hangtalan  tájakon.  Ütköző  vizének  gyöngyei  fölfrissítettek 
mindent  :  a  pázsit  üdébb  lett,  a  fák  lombosabbak,  a  levegő  tisztább.  Szeszélyesen 
csapkodott  ide-oda,  szerteágazott  ezerfelé  s  mindenütt  a  saját  bánatunkat 
zsongta,  a  magunk  örömét  ujjongta.  Az  elzárt  s  féken  tartott  indulatok  végre 
tombolhattak,  a  képzelődés  repülhetett,  a  szív  sírhatott.  Nem  kellett  feszes  for- 
mák közé  szorítani  az  érzést,  a  gondolatot :  ömölhetett,  kiáradhatott  tetszése 
szerint,  ahogy  bimbóba  szökken  a  rügy  s  kicsordul  a  fák  gyantája.  Annyi  szen- 
velgés után  a  természetes  lép  életbe,  —  annyi  másolás  és  majmolás  után  az  ere- 
detiség. A  vékonyhangú  gitározást  az  ősi  ritmus  érces  zengése  váltja  föl,  a  mes- 
terkélt és  festett  bájakat  az  egészség  rózsás  színe.  Maga  a  nép  — ez  a  büszke,  da- 

cos,  értelmes,  sokerejű  és  nagyszívű  magyar  nép  —  lép  elénk  s  a  maga  egyszerű, 
de  igaz  dalaiban  és  mondáiban  napnál  világosabban  mutatja  föl  nemzeti  mivol- 
tunk egészét  és  teljességét.  Igen,  ez  mi  vagyunk.  A  mi  hevüléseink,  erkölcseink, 
vérkeringésünk,  —  a  mi  földünk,  a  mi  levegőnk.  Hog}-  eddig  oly  keveset  láttunk 
belőle  !  Minő  áldás  ez  a  fordulat !  Minő  megváltó  ereje  van  ennek  az  önismeret- 
nek !  Petőfi  és  Arany,  kik  a  »naivot  és  művészit,  az  egyénit  és  az  egyetemest  egy 
művészetbe  olvasztják«,  nemcsak  nagy  költők,  de  éppen  azért  nagyok,  mer: 
diadalmas  megtestesülései  a  nemzeti  eszmének,  mely  koruk  minden  ízét  áthatja. 
Erdélyi  háromkötetes  nagy  gyűjteménye,  mety  egyúttal  a  magyar  nép 
szellemi  életének  története,  csak  kezdete  volt  a  gAÚijtés  munkájának,  mehT  azóta 
folyton  foly  s  melynek  eredményeit  itt 
röviden  összegezzük.  1850-ben  jelent  meg 
Ballagi  Mór  kétkötetes  példabeszédes  és 
közmondásos  gyűjteménye  ;  a  következő 
évben  Erdélyi,  ismét  a  Kisfaludy-Társa- 
ság  megbízásából,  új  kötettel  állt  elő,  a 
Magyar  közmondások  könyvével ;  1863-ban 
pedig  Kriza  János  (1811 — 1875.)  erdélyi 
unitárius  püspök  lepett  meg  bennünket 
pompás  gyűjteményével,  a  Vadrózsákkal, 
mely  a  székely  nép  gazdag  kedély  világát 
tárta  föl  előttünk,  nemcsak  dalokban,  de 
hatalmas  szerkezetű,  ó-zamatú  balladák- 
ban is.  Majd  következtek  Thaly  Kálmán 
rendkívül  becses  gyűjteményei,  a  Régi 
magyar  vitézi  énekek  két  kötete  (1864) 
XVI.,  XVII.,  XVIII.  századi  kéziratokból 
összeállítva  és  később  (1872)  az  Adalékok 
a  Thököly-  és  Rákóczi- kor  irodalomtörténe- 
tékez, szintén  két  kötetben.  Eközben  (1871 — 72.)  a  Kisfaludy-társaság  Gyulai  Pá? 
és  Arany  László,  majd  Vargha  Gyula  szerkesztésében  új  népköltési  gyűjteményt 
bocsátott  közre,  miután  már  előbb,  1866-ban,  megindította  magyar  fordításban  a 
hazai  nem-magyar  ajkú  népköltészet  tárát  (tót,  magyar-orosz,  román  népdalok) 
szintén  három  kötetben.  Megemlítjük  itt  az  újabbak  közül  Kálmány  Lajos  nagy 
gyűjteményét,  az  Alföld  —  különösen  Szeged  vidéke  —  népköltészeti  termé- 
keiből. (Koszorúk  az  Alföld  vad  virágaiból.  Két  kötet,  1877.  Szeged  népe.  Három 
kötet,  1881.)  Mások,  mint  Fogarasi  János,  Bartalus  István,  Mátray  Gábor,  Szini 
Károly  s  legújabban  Bogisich  Mihály  és  Káldy  Gyula  régi  énekek  és  népdallamok 
gyűjtésével  szereztek  kiváló  érdemet.  Népmesegyűjtőink  közül  legyen  elég  Gaal 
György  (Magyar  népmesegyűjtemény  1857.),  Merényi  László  (Eredeti  népmesék. 
Sajóvölgyi  és  Dunamelléki  népmesék.  1861 — 63.),  továbbá  Arany  László  (Eredeti 
népmesék.  1862.)  és  végül  Benedek  Elek  (Magyar  mese-  és  mondavilág.  Öt  kötet. 
1894 — 1897.)  működésére  rámutatnunk.  A  közmondások  gyűjtése  körül  újabban 
Sirisaka  Andor  (Magyar  közmondások  könyve.  1891.)  és  Margalits  Ede  (Magyar 
közmondások  és  közmondásszerű  szólások.  1897.)  fáradoztak.  Ez  az  utóbbi  érdemes 

gyűjtemény  a  megelőző  gjüjtők  összes  anyagát  földolgozza  s  történelmi  alapon 
csoportosítja. 

íme,  nagyjában  véve  itt  van  az  egész  termésünk.  Sok  szeretettel  és  gonddal 
összehordott,  bőséges  anyag,  melynek  kritikai  rendezése  és  minden  tekintetben 
megfelelő  földolgozása  azonban  még  a  jövő  munkája.  Egyelőre  csak  az  orosz  cár 
rendelte  el,  hogy  arra  termett  emberek  birodalma  népkincseit  —  dalokat,  mon- 
dákat, meséket,  közmondásokat  stb.  —  szedegessék  rendszeresen  össze,  hogy 
azután  mindazt  egy  óriási  gyűjteményben  a  saját  költségén  kiadhassa  és  meg- 
ajándékozza vele  nemzetét,  mely  tudvalevőleg  nem  tartozik  éppen  a  kiseb- 
bek közé. 


IV.  FEJEZET. 

A  VIRÁGOK  POÉTÁJA. 

1817 — 1S68. 

OMPA  MIHÁLYT  sokáig  szokás  volt  együtt  emlegetni  Petőfivel  és 
Arannyal,  mintha  tényleg  valamely  szétbonthatatlan  irodalmi  triászt 
alkottak  volna.  Nem  alkottak.  Petőfi  és  Arany  kiegészítik  egymást  a 
nemzeti  költészet  megteremtésének  dicső  tényében  és  egymás  mellett 
élnek  a  halhatatlanságban,  —  Tompa  csak  kortársuk,  hívők,  de  költészetével  egé- 
szen más  kategóriába  tartozik.  Előbb  lép  föl  mint  amazok  s  kezdetben  teljesen 
Bajza  hatása  alatt  áll.  Éppenséggel  nem  árul  el  semmi  eredetiséget,  csak  jóval 
később,  midőn  Petőfi  a  maga  hatalmas  szellemével  új  irányokat  jelöl  meg,  búcsú- 
zik el  Bajzáék  hideg  általánosságaitól,  megfagyott  formáitól  és  indul  a  saját 
egyénisége  keresésére.  Jóformán  lépésről  lépésre  követni  lehet  ezen  az  úton, 
mely  nem  akadálytalan  és  nem  ment  a  tévedésektől  sem.  Itt-ott  egy-egy  for- 
duló, egymást  keresztező  dűlők  zavarba  hozzák.  Hiányzik  belőle  az  a  merészség, 
hogy  úttalan-útakon  törjön  előre  s  jó  idő  telik  bele,  míg  az  erejének  s  hajlamainak 
megfelelő,  saját  ideáljaihoz  vezető  ösvényt  megtalálja.  De  megtalálja.  És  ez 
nem  közönséges  érdeme.  Igaz  költői  erő  nélkül  sohasem  bukkant  volna  rá. 
Mert  ez  a  kísérletező  kor  könnyen  megőrölte  a  talentumokat  s  Petőfi  és  Arany 
mellett  kiváló  költővé  izmosodni  éppen  nem  volt  olcsó  dicsőség. 

A  sok  sanyarúságon  keresztülvergődött  fiatal  poéta  1845-ben  azzal  a  szán- 
dékkal jött  Pestre,  hogy  ügyvéddé  legyen  ;  diplomaszerzés  helyett  azonban  a 
Népregék  és  mondák  című  kötetét  rendezte  sajtó  alá.  Ezt  a  gyűjteményt  közönség 
és  kritika  osztatlan  tetszéssel  fogadta.  Mindenkinek  jól  esett  a  Bajzáék  jóvoltából 
agyonszűkített  líra  sűrű  sóhajtozásai  után  egy  kis  honi  íz,  egy  kis  természetes 
beszéd.  (Árvalányhaj,  Jávorfa.)  A  könyv  címe  új  programmot  igért.  Tartalma 
nem  idegen  románcok  és  balladák  érzelmes  utánzása,  de  a  mi  világunkból  kisza- 
kított rokonszenves,  vonzó  tartalom.  Összességében  véve  a  Duna  és  Tisza  közti 
felvidék  mondákban  leggazdagabb  részének  kiszínezése,  a  sajómelléki  nép  regéi- 
nek költői  földolgozása.  Várak,  szakadékok,  tavak,  községek,  romantikus  szikla- 
tömbök stb.  keletkezésének  mesés  történetei.  Bőséges  és  rendkívül  változatos 
anyag,  melyhez  csak  megfelelő  ala látóképesség  kellett  volna.  Vagy  úgy  beszélni 

el  mindent,  ahogy  azok  a  mondák  a  nép  ajkán  élnek,  vagy  a  költői  képzelem  és 
lelemény  segítségével  :  jobban.  De  Tompa  tehetségén  bosszút  áll  az  Athenaeumék 
rideg  és  feszes  formalizmusa  :  nem  birta  magát  elszakítani  modoruktól,  mely 
megölte  a  stilt  és  szárnyát  szegte  minden  merészebb  képzelődésnek. 

Ne  feledjük  azt  sem,  hogy  akkor  már  közkézen  forgott  Petőfi  Helység  kalapá- 
csa és  János  vitéze.  Két  mű,  melyek  nyíltan  hadat  üzentek  minden  klasszikái  szen- 
velgésnek s  az  elbeszélésnek  egészen  új  hangjait  zendítették  meg.  Amaz  a  szatíra 
ostorával  vagdalkozott,  emez  a  népmesék  bájait  ragyogtatta.  Egészséges,  üde, 
sajátos  termék  mindakettő,  a  könnyed,  ötletes,  természetes  előadás  minden 
varázsával.  Azok,  kik  a  koreszmékből  egyet-mást  megértettek,  sok  üdvös  tanul- 
ságot vonhattak  volna  le  a  széles  tenyerű  Fejenagy  s  a  világgá  bujdosó  Kukorica 
Jancsi  történeteiből  is.  Tompán  egyelőre  nem  látszik  nyoma  sem  ezek  hatásának. 
A  Népregék  éppen  nem  vallanak  népies  költőre,  sem  valami  szembeszökő  erede- 
tiséget nem  árulnak  el.  A  maguk  korában  bizonyos  érdeket  adott  nekik  a  tárgy 
újszerűsége.  És  érdekesek  a  Tompa  egyéni  tartalmának  megismerése  szempont- 
jából is,  amennyiben  már  itt  találkozunk  allegorizáló  hajlamaival,  természet- 
szeretetével, melancholiájával,  sőt  biblikus  vonásaival  is.  Szerkezet  dolgában 
azonban,  egyszerűen,  elhibázott  alkotások.  Mai  szempontból  :  sok  bennük  a 
cifrálkodás,  a  pipere,  sok  a  részletező,  a  magyarázó,  a  mellékes  és  szerfölött 
kevés  a  naiv.  A  mesén  kívül  —  költői  értelemben  —  alig  van  valami  mondani 
valójuk  és  talán  éppen  ezért  fárasztók.  Eg3r-egy  édes  hangulat,  egy-egy  romanti- 
kusabb részlet  vajmi  kevés  kárpótlás  a  bennök  hiányzó  művészetért. 

Csak  azt  akarom  éreztetni,  hogy  Tompa  első  nagy  sikere  más  okokra  vezet- 
hető vissza  :  tulajdonképen  a  korhangulat  eredménye.  Egyelőre  semmi  új  vonással 
nem  járult  az  elbeszélő  költészet  stíljéhez,  ha  csak  nem  tekintjük  azt  a  bizonyos 
modort,  mely  nála  tökéletesebb  mint  társainál.  Már  az  is  jellemző,  hog}7  e  közt 
a  nagy  tömeg  néprege  közt  alig  van  egy-kettő,  mely  magyar  ütemekben  szólal 
meg,  túlnyomó  része  jambus.  Ny  üt  bizonyítéka  annak,  hogy  érdekes  am-agához 
nem  találta  meg  a  korszerű  külső  formát  sem.  De  hát  Bajzáék  hatása  alól  nem 
lehetett  oly  könnyen  menekülni  s  Tompának  is  munkájába  került,  míg  azokat 
lerázhatta  magáról.  Lassankint  azonban  lerázta.  A  következő  évben,  1847-ben, 
egy  jóízű  kuruc  tréfáját,  Szuhay  Mátyást,  Arany  tüneményszerűen  fölbukkanó 
Toldija,  mellett,  elismeréssel  koszorúzta  meg  a  Kisfaludy-Társaság,  mely  aztán 
csakhamar  tagjai  sorába  is  beválasztotta.  S  innen  lehet  számítani  emelkedését 
fokról-fokra.  A  kisebb  elbeszélések  terén  szeretettel  működött  ezután  is  s  második 
gyűjteményében,  a  Regék,  beszélyekben  (1852),  már  jóval  kerekebb  kompozí- 
ciókkal s  tisztább,  jellemzőbb  formákkal  találkozunk.  (Vámosúj falusi  jegyző, 
Özvegy  és  fiai,  Muszka  tréfa.  Egy  házasság,  Pali  története  stb.)  Üj  hang  is  csendül 
meg  bennük  koronkint  :  a  kellemes,  minden  fanyarság  nélküli  humor  hangja. 
Előadása  tömörebb,  biztosabb,  célratörőbb,  szóval  :  a  fejlődés  nyomai  n}Tilván 
láthatók. 

Ezt  a  gyűjteményét  két  év  múlva  (1854)  ismét  egy  kedves  regekötet  kö- 
vette :  a  Virágregék,  Tompa  legnépszerűbb  könyve,  mely  azóta  számos  kiadást 
ért  s  mely  után  nevezzük  mi  is  őt  a  virágok  poétájának.  Azt  hiszem,  neki  meg- 
felelőbb, nemes  lénvéhez  illőbb  címmel  nem  is  ruházhatnék  föl.  A  természet, 

a  virágok,  kert  és  mező  szűz  gyermekei,  — ezek  voltak  az  ő  világa,  ezektől  nyert, 
gonddal  és  kórral  küzködő,  kedélye  oifjúságot,  színt,  életet «.  A  szegényes  paplak 
kis  kertjét  pompázó  virágszőnyeg  borította,  —  felesége  gyöngéd  keze  ültetett 
el  minden  apró  palántát  s  dédelgette,  ápolta  a  kényeskedő  kedvenceket.  Ez 
a  kertecske  maga  is  kész  költemény  volt,  regebeli  tündérmagány,  mehyben 
minden  átlelkesült  s  a  bimbók  sziromzatából  álmok  bontakoztak  ki  fénylőn  és 
játékosan.  Másutt  is  nyiltak  rózsák,  ibolyák,  liliomok,  —  az  izsóp,  zsálya,  le- 
vendula, méntafűvek  egyebütt  is  virultak,  —  de  sehol  úgy  mint  itt.  Ezek  jóval 
többek  voltak  holmiféle  közönséges  hétköznapi  virágoknál.  Mindegyik  egy-egy 
élő  gondolat  volt.  mozgó,  beszélő,  cselekvő  lény.  Tudták,  hol  vannak  s  a  közöttük 
révedezve  járó  költő  előtt  bizalmasan  fel- 
födték minden  titkukat.  Rejtélyes,  ha- 
landó tekintetnek  eddig  ismeretlen  életük 
szabadon  föltárult.  Gj^öngéd  és  kecses 
mozdulataik,  ajkuk  finom  illatbeszéde 
nyüván  elárulta,  hogy  ők  voltaképpen 
valamely  édes  igézet  szülöttei,  —  levél- 
zetbe  öltöztetett  érzelmek,  pajzán  és  bájos 
ötletek,  ragyogó  jelviségek.  Kissé  kacé- 
rak,  szeszélyesek,  idegesek,  —  megannyi 
elégedetlenkedő  nőcske,  aki  szórakozásból 
mimeli  az  emberek  háztartását,  szokásait 
és  hevüléseit.  Szépségük  valamely  erény, 
gyöngéjük  valamely  g3rarlóság.  Kíván- 
csiak, szerények,  nagyratörők,  gőgösek, 
ármányosak,  mint  az  emberek.  Vannak 
közöttük  liliomszerűen  jók  és  pipacssze- 
rűen  gonoszak.  Tudnak  szeretni,  gyűlölni, 
szenvedni  és  főképp  —  meghalni.  Egész 
erkölcsi  világunk  ott  forog  mulandó  életük  jeleneteiben.  Velük  érzünk,  velük 
álmodozunk.  Közéjük  vegjáilve,  elborít  bennünket  a  költő  szívéből  rájuk  áradó 
szeretet  s  rég  odaveszett  emlékek  visszaszálló  illata. 

Sok  virág  elhervadt  azóta,  de  a  Virágregék  bájos  meséit  még,  hála  isten, 
nem  érte  hervadás.  Ez  a  könyvecske  mindig  színes  és  illatos  gyűjteménye  marad 
az  egykor  átérzett  gyöngéd  megindulásoknak,  Tompa  álmodozó,  mély  költé- 
szetének. 

Már  ezek  a  regék  is  nyilván  láttatják,  hogy  Tompa  elbeszélő  művészetének 
tökéletesebb  formáit  ott  kell  keresnünk,  ahol  azok  a  líra  tartalmával  erősebben 
érintkeznek,  sőt  mintegy  összeforradnak.  Ahol  a  mesélni  való  kevés  s  az  elbeszélés 
anyaga  lirai  rajzra  vagy  zsánerre  alkalmasabb  :  ott  könnyebben  boldogul,  biz- 
tosabban alakít.  Nála  az  elbeszélés  rendszerint  egy-egy  hangulat  története  s  ele- 
venebb drámai  formát  csak  akkor  ölt,  mikor  ez  a  tárgy  s  a  helyzetek  mozgalmassá- 
gánál fogva  szinte  kikerülhetetlen.  így  tömörül  pompás  jelenetté  —  egy  egy- 
felvonásos vígjáték  anyagát  rejtve  magában  —  a  Három  a  daru  című  életképe  ; 
így  válnak  művészi  alkotásokká,  elégiákká  finomodó  történetekké  az  Árverésen 

és  az  Öreg  szolga  című  költeményei,  ezek  a  mélyen  átérzett,  nagy  erővel  s  nemes 
idealizmussal  megrajzolt  képek,  melyeket  azonban  már  csak  egy  hajszál,  vagy 
annyi  sem,  választ  el  a  lira  birodalmától. 

Igen,  Tompa  első  sorban  lírikus.  Lírikus  a  javából  s  ha  akar,  sem  tud 
egyéb  lenni.  Kedélye  rendkívül  fogékony  minden  benyomás  iránt,  gondolatai 
szívén  szűrődnek  keresztül,  elmélkedése  érzés.  Magányos  életén  rejtélyes  és  bo- 
rongó álmok  kísérik  át,  lelkét  néha  szenvedély  és  kétely  hullámoztatják,  de  vigasz- 
talásul mindig  ráhajol  e  háborgásokra  a  vallás  és  melancholia.  Képzelete  g}^öngéd, 
majdnem  nőies.  Van  humora,  mely  fénnyel  vonja  be  a  földi  nyomorúságokat 
(Az  én  lakásom)  s  dalai,  méhek  a  nép  érzelmi  világát  a  legnemesebb  formákban 
ragyogtatják  (Télen,  nyáron  pusztán  az  én  lakásom).  Indulat  ritkán  zavarja  föl, 
de  annál  gyakoriabbak  ellágyulásai.  Egészen  a  szív  embere.  Meghat,  mert  ő  maga 
is  meghatott.  Midőn  már  teljesen  megtalálta  magát  :  tisztább  és  mélyebb  bár- 
mely dalköltőnknél.  Kedélye  oly  gazdagon  s  kristályosan  árad,  mint  a  bérci 
patak  s  ha  mi  zajt  ver  :  az  az  álmok  édes,  dallamos  zaja.  A  nagy  és  titokzatos 
természetnek  százszor  ellesett  hangjai  csendülnek  meg  s  visszhangoznak  ki  ez 
igaz  költeményekből.  Mintha  hallanók,  hogy  könnyek  peregnek  a  fák  leveléről 
s  szélsirám  zokog  át  a  lombokon.  A  virágok  ez  édesszavú  poétájának  lelke  is 
egy  magában  nyüó  szép  virág  :  szelid  bánat  közt  hullatja  szirmait .... 

A  forradalom  vihara  elzúg  fölötte  anélkül,  hogy  lantján  ércesebb  ütemek 
zendülnének  meg.  A  vészkürtöt  nagy  kortársa,  Petőfi,  fújta  helyette.  Ő  nem 
született  sem  harcra,  sem  harsonázásra.  Rövid  ideig  tartott  tábori  paposkodása 
után  s  a  schwechati  csata  dicstelen  emlékével  régi  bajának  gyógyítása  végett 
Graefenbergbe  vonult.  Azután  .  .  .  merész  ábrándok,  nagy  diadalok  és  vereségek 
után  jött  az  országos  csend  s  lassankint  minden  szív  bezárult,  mint  éjszálltakor 
a  virágok.  És  Tompa  szíve  ekkor  nyílott  ki  igazán  pompázón  és  tündökletesen, 
mint  egy  rejtélyes,  dús  sziromzatú  éji  viola,  melynek  ez  a  roppant  gyász  a  levegője 
s  az  a  sok  csendesen  hulló  könny  a  harmata . . .  Romok,  sírhalmok  közt  fénylett 
és  illatozott  legfelségesebben.  Maga  is  szenvedő,  —  tört  bimbókat  sirató,  sebektől 
sajgó  szegény  virág,  aki  saját  fájdalmainak  mély  érzetéből  a  költészet  enyhítő 
balzsamát  harmatozza  nemzete  még  vérzőbb  sebeire  .  .  . 

Költőink  közt  egy  sincs,  ki  ezekben  a  szomorú  napokban  mélyebben  meg 
tudta  volna  hatni  a  sziveket  mint  Tompa.  Az  elfojtott  harag,  a  nemes  elkeseredés, 
a  lesújtott  milliók  gyásza  sohasem  nyert  magasztosabb  kifejezést  mint  az  ő  búgó 
elégiáiban,  komoly,  képekbe  öltöztetett,  szózatos  panaszaiban.  A  Gólyához  írt 
költemény,  még  mielőtt  nyomtatásban  megjelent  volna,  kéziratban  bejárta  az 
egész  országot  s  utána  —  körülbelül  tizenöt  éven  keresztül  —  gyors  egymás- 
utánban következtek  a  szebbnél  szebb  allegóriák,  melyeknek  politikai  vonat- 
kozásai ma  már  ugyan  hellyel-közzel  megfakultak,  de  melyeknek  túlnyomó 
része  ma  is  megbízható  adalék  a  forradalom  utáni  kor  közhangulatának  történe- 
téhez. Tompa  mintegy  rátermett  erre  a  műfajra.  A  képek,  hasonlatok,  példázatok 
állandó  eszközei  az  ő  művészetének  s  kedélyének  érzelmes  hangja  és  meleg  színei 
csak  fokozzák  annak  mély  harmóniáját.  Ebben  az  áldatlan  korban,  midőn,  úgy 
rémlett,  egy  hős  nép  végképp  »bevégzé  zajos  történetét«  s  a  villámtól  lesújtott 
bátor  keselyűnek  még  ki  sem  hűlt  fészkén  »csipogva  fürdött  a  szemtelen  veréb«  — 

ebben  a  korban  legjobbjaink  némaságra  voltak  kárhoztatva.  De  azon  a  .virág- 
nyelven*, melyen  Tompa  tudott  beszélni,  el  lehetett  mondani  mindent.  Igaz 
hogy  voltak  érte  kellemetlenségei  s  országos  hatású  költeményeiért  két  ízben 
rövidebb  fogságot  is  szenvedett,  de  nagyobb  baja  nem  történt  s  gondolatainak 
továbbra  is  megtalálta  a  kellő  formákat,  A  Pusztán  című,  bátor  hangú  s  megázó 
erejű  költeménye  mellett  csak  hármat  említek  föl,  mint  ez  érdekes  ciklus  Wtöbb 
tenyu  darabjait  :  a  Levél  egy  elutazott  barátom  után  címűt,  mely  az  Amerikába 
bujdosott  Kerényi  Frigyeshez  van  intézve  és  Tompa  mély  kedélyének  e^yik 
legpoetikusabb  megnyilatkozása  ;  továbbá  a  hatalmas  páthosszal  megirt  Ikarust 

mely  az  ismert  mithológiai  jelenetben  a  magyar  forradalom  merészségét  dicsőíti 
s  vegul  az  Üj  Simeont,  ezt  a  fölséges  biblikus  allegóriát,  mely  az  alkotmány  már- 
mar remélhető  újjászületésének,  a  szabadság  visszatérésének  nagy  ünnepét 
aposztrofálja.  Ezekben,  a  politikai  vonatkozások  mellett,  melyek  immár  hála 
isten,^  megszűntek  aktuálisok  lenni,  van  valami  örök  emberi,  a  minden  idők 
szamara  kiható  központi  eszme,  mely  sohasem  veszítheti  el  a  maga  aktualitását. 
,  , ,  l01mP*,  költészetében  az  uralkodó  hang  az  elégiák  hangja.  Borongó  és  elmél- 
kedésre hajló  kedélye  a  mulandóság  képei  közt  révedez  legszívesebben.  A  pillanat 
gyönyörét  es  örömeit  kevésbbé  érzi  mint  a  visszaemlékezés  édesbús  fájdalmait 
Az  osz  melancholiája,  hervadozó  tájak,  elvirult  élet,  csüggedt  lombok,  midőn  a 
•termeszét  arcán  kigyúl  a  haldoklási  pír«  -  ezek  az  ő  állandó,  de  hangban  és 
tormákban  folyton  megújuló  motívumai.  Az  a  nagy  természetszeretet,  melv  köl- 
teményeiből kezdettől  végig  kisugárzik,  őszinte,  igaz  szeretet,  a  szenvelgés  vagy 

modorosság  legkisebb  árnya  nélkül.  Oly  benső  viszonyban  állanak  egymással 
mint  két,  egymást  mindenben  megértő  jóbarát.  Együtt  örülnek,  együtt  zokognak, 
—  de  legtöbbször  zokognak.  Az  Őszi  és  Alföldi  képek,  a  Tornácomon  című  méla- 
bús poéma,  a  Sírboltban  című  hatalmas  elégia,  a  gyermekei  kora  halálát  elsirató 
szívszaggató  énekek  s  az  Utolsó  versek  tisztafényű  strófái  s  még  annyi  sok  más, 
mind  maradandó  alkotásai  Tompa  nagy  költői  erejének  s  mélységes  szivének. 
Aki  elzengte  őket,  dalosuk  ott  pihen  a  hanvai  temetőben,  maga  is  »egy  elburkolt 
szomorú  kép,  várva  nagy  értelmét  bús  tele  titkainak«,  —  de  síri  ágyát  körülülik 
a  virágok,  beillatozzák  álmait  s  ősszel  ráhullatják  hervadt  szirmaikat  szíve 
porára. 


V.  FEJEZET. 

A  DRÁMA  FORRONGÁSA. 

1848—1877. 

IKOR  Balaton-Füreden  az  ott  nyaralgató  magyar  közönség  áldozat  - 
készségéből  egy  kis  színház  épült  :  az  immár  kész  épület  homlokza- 
tára szerettek  volna  valamely  rövides,  jellemző  föliratot  helyezni 
Kisfaludy  Sándort   kérték  föl,  fogalmazzon  egyet.  A  költő  ezt  a 
két  szót  vésette  oda  :  »Hazafiság  a  nemzetiségnek. « 

És  ez  a  két  szó,  amily  röviden,  éppoly  híven  fejezi  ki  jobbjaink  fölfogását  a 
színpad  hivatásáról.  A  színpad  deszkái  másutt  jelenthették  a  » világot «  :  nálunk 
egyelőre  csak  a  »hazát«  jelentették.  Nemzetiségünknek  egyik  mentsvára  lett  ez, 
oltár,  melyen  az  áldozat  tüze  égett,  templom,  ahol  szárnyra  kelt  a  hódító  eszme 
nyelvében  él  a  nemzet  !  így  fogták  föl  a  hazafiak,  kiknek  filléreiből  fölépült 
Pesten  a  Nemzeti  Színház,  s  1837-ben,  a  németnyelvű  Thalia  nem  nagy  örömére, 
Vörösmarty  lelkes  prológjával,  az  Árpád  ébredésével  szerencsésen  meg  is  nyílott 
így  színészeink  is,  egy  Lendvay,  Egressy,  Bartha,  Megyeri,  Benke  Róza,  Déryné* 
kik  silány  keresetük  száraz  kenyere  mellett  a  művészetnek  igazi  fölkentjei  s  a 
magyarságnak  valódi  apostolai  voltak.  És  így  főképp  az  írók,  kik  a  színpad  számára 
dolgoztak.  Irányukat  már  jeleztük  Kisfaludy  Karolj'  méltatásánál.  Az  ő  halála 
után  Vörösmarty  lobogtatta  a  zászlót,  akit  nagy  költői  hírneve  egy  ideig  a  dráma- 
írás terén  is  födözött  és  aki  a  színmű  bizonytalan  formáját  erős,  költői  tartalom- 
mal akarta  izmosítani.  De,  fájdalom,  ez  a  költői  tartalom  nem  igen  nyilvánult 
egyébben  mint  a  nyelv  költőiségében,  a  ragyogó  dikcióban.  Ez  pedig  vajmi 
keveset  lendített  a  dráma  vajúdó  ügyén.  Bizonyos  jelenetek,  képek  tetszettek  és 
hatottak,  földobogott  a  szív  a  dallamosan  és  szépen  ömlő  magyar  beszéd  halla- 
tára, de  a  pompás  jambusok  közt  hiányzott  a  helyzet  s  a  szóvirágokon  nem  tudott 
keresztültörni  semmiféle  egészséges  cselekmény,  ami  a  dráma  életét  hirdette 
volna.  Nagyrészt  dialogizált  történetek  szerepeltek  a  színpadon,  szaggatott,  laza- 
szerkezettel,  színtelen  alakokkal  s  terjengős,  fölösleges  beszéddel.  Az  emberek 
mozogtak  és  fecsegtek,  anélkül   hogy  tettek  volna  valamit.  Ahogy  régebben  az 

*  Két  kötetes  Naplója  a  magyar  memoire-iroialorn  egyik  legbecsesebb  terméke. 

elbeszélés  formáját  az  áradozás  és  okoskodás  tette  nehézkessé  :  úgy  szorította  le  s 
bénította  meg  itt  is  a  cselekmény  szárnyait  a  deklamáció.  A  vígjátékban  még 
csak  pezsgett  valamelyes  fölszínes  élet  :  a  komoly  színműben  jóformán  semmi. 
Az  úgynevezett  költői  hatás  egészen  költőietlen  módon  kezdett  megnyilatkozni  : 
a  közönség  unatkozott. 

Ebben  az  időben  aratta  legfényesebb  diadalait  a  francia  romantika.  Hugó 
Viktor  darabjai  átalakították  a  színpadot.  Egész  Európa  tapsolt  az  új  szellem 
győzelmeinek.  A  Borgia  Lukréciák,  Angelók  hódítva  járták  be  a  világot.  Hozzánk 
is  eljutottak  s  egy  körülményt  rögtön  megvilágítottak  :  hogy.  azok  a  merész 
szellemtől  áthatott  idegen  színművek  jóval  érdekfeszítőbbek  mint  a  mieink. 
Történétök  nem  elbeszélés,  hanem  előttünk  folyó,  megjátszott,  cselekményes 
élet  s  ha  túlzás  az  egyik  főhibájuk  :  kárpótlást  nyújtanak  érte  a  hatásban,  mely 
elvitázhatatlan.  Ennek  az  izgalmas  kornak  határozottan  megfelelőbbek.  Levegő- 
jük izzó,  alakjaik  szertelenek,  helyzeteik  kápráztatók,  bonyodalmuknak  erős  az 
érdeke.  Oly  eszközökkel  dolgoznak,  melyek  a  sikert  szinte  kétségtelenné  teszik  és 
biztosítják.  Nem  fog  ártani,  ha  kilessük  a  furfangjukat  s  fölhasználjuk  technikájuk 
előnyeit. 

Szerencsénkre,  éppen  ez  időtájt,  ottlenn  az  Alföldön,  Nagyvárad  városában, 
egy  apró  gyermekember  —  aki  különben  az  iskolában  nagyon  jól  tanulgatott  — 
szabad  idejét  arra  használta  föl,  hogy  a  könyvei  üres  lapjait  teleirogatta  versekkel 
s  bábjaival  maga  által  komponált  színdarabokat  játszatott  el.  Az  eleveneszű  kis 
fiú  órákig  térdelt  bábszínészei  mellett  s  órákig  beszélt  helyettük  mindenféle 
bolondos,  ötletes,  furcsa  dolgokat.  Egyszerre  végezte  a  drámaíró,  a  színtársulat 
meg  a  nézőközönség  munkáját.  Szülei  nem  sokat  törődtek  ebbeli  szenvedélyével, 
—  végre  is  minden  gyerek  játszik.  Atyja,  Szathmáry  Elek,  ügyvédember  volt  s 
klienseivel  meg  a  pőréivel  vesződve,  éppenséggel  nem  sejtette,  hogy  Jóska  fiának 
ez  a  minden  másnál  kedvesebb  játéka  voltaképpen  egy  komoly  és  nehéz  pálya- 
futás kezdete.  Mikor  a  gyermekszobába  lépett,  bizonyára  nem  látta,  hogy  ott 
kettecskén  mulatnak  :  a  kis  fiú  meg  a  Múzsa.  Csak  arra  gondolt,  hogy  fia  kitűnően 
tanul  s  éppen  ezért  nagyon  jó  lesz  papnak.  Erre  a  pályára  azonban  nem  lehetett 
ráfogni  :  nem  volt  semmi  kedve  hozzá.  Ráfogták  hát  a  mérnökségre  s  a  Körös- 
szabályozás munkálatainál  rögtön  alkalmazták  is.  Hét  évi  gyakorlat  után  meg 
kellett  volna  szereznie  a  mérnöki  oklevelet.  Evégből  az  atyja  felküldte  Pestre. 
Itt  aztán  az  volt  az  első  dolga,  hogy  átment  a  budai  színházba,  megnézte  Kántor- 
nét,  Megyerit,  Barthát  s  miután  pompás  játékukat  teljes  lélekkel  megélvezte  : 
mérnökséget,  diplomát,  mindent  feledve,  beállt  a  halhatatlan  koldusok  közé,  havi 
tizenkét  forint  fizetésért  kóristának,  táncosnak. 

Hogyan  1  Az  ős  Szathmáry  család  nagyreményű  sarja  bohóckodó  komédiás? 
Mikor  ezt  a  lesújtó  hirt  atyja  meghallotta,  rögtön  levelet  irt  a  fiának,  hogy  ezentúl 
ne  merje  a  nevét  viselni,  egyébként  pedig,  ha  legközelebb  felmegy  Pestre,  az  lesz 
az  első  dolga,  hogy  —  agyon  fogja  lőni.  Thalia  lelkes  ifjú  papja  minden  habozás 
nélkül  letette  az  ősi  családi  nevet  s  egy,  azóta  sokkal  ismertebb  és  dicsőségesebb 
nevet  vett  föl  :  Szigligeti  Eduárd-nak.  nevezte  magát.  Ha  jól  emlékszünk,  Francia- 
országnak is  volt  egy  Poquelin  nevű  polgára,  akiről  az  atyja  szintén  azt  hitte, 
hogy  színészkedésével  szégyent  hoz  az  ő  szeplőtelen  hírű  kárpitosságára  s  aki  aztán 

csakugyan  kénytelen  is  volt  nevét  a  ma  már  nem  egészen  rosszul  hangzó  Moliére 
névvel  fölcserélni  .  .  . 

Szigligeti  színészkedése  különben  csak  tisztességes  ürügy  volt  arra,  hogy 
közelebb  férkőzhessek  a  színpadhoz.  Erősen  érezte  magában  a  hivatást  s  leküzd- 
hetetlen vág}7  sarkalta  :  előbbre  vinni  a  magyar  színköltészet  ügyét.  Meg  akart 
ismerkedni  ennek  a  festett  világnak  minden  titkával,  a  technikai  külsőségek  s 
színszerűség  összes  furfangjaival,  melyek  —  különösen  azokban  az  időkben  — 
a  színmű  életrevalóságának  nem  éppen  megvetendő  kellékei  voltak.  Csak  ezek 
segítségével  lehetett  visszahódítani  azt  a  közönséget,  mely  már-már  elidegenedett 
a  színháztól  s  torkig  volt  a  hosszadalmas 
és  áradozó  deklamációkkal. 

Mert  mit  használt  állandó  színház, 
jó  színészek  s  micsoda  nemesebb  misz- 
sziót  végezhettek,  ha  nem  volt  annyi  ere- 
deti termelés,  amennyiből  meg  lehetett 
volna  alkotni  a  nemzeti  játékrendet  ?  Há- 
látlan viszonyaink  közt  ki  gondolt  arra, 
hogy  színköltésünknek  —  ha  igazán  meg 
akar  izmosodni  —  teljesen  nemzeti  talaj- 
ból kell  kisarjadnia  ?  Utánoztuk  a  néme- 
teket, de  a  másolat  mindig  silány  fegy- 
ver arra,  hogy  megverjük  vele  az  eredetit. 
A  német  színház  virágzott,  a  magj^ar  ten- 
gett. A  nagy  lelkesedéssel  megnyitott 
Nemzeti  Színház  közönsége  rövid  idő  alatt 
annyira  megcsappant,  hogy  a  lapok  már 
komolyan  kezdtek  beszélni  a  sok  fáradt- 
sággal   létesített    intézet     bezáratásáról. 

A  német  múzsa  veszedelmes  hatásait  azonban  (talán  nem  is  a  legrosszabb- 
kor ?)  hirtelen  háttérbe  szorították  a  hozzánk  is  átcsapkodó  francia  hatások. 
Az  a  nemes  romantika,  mely  —  Jókai  szerint  —  Lamartinetól  Hugó  Viktorig, 
Dumastól  Bérangerig  mindent  magában  egyesített  ami  eszmében  szép,  kivitelben 
merész,  érzelmekben  megragadó  ;  ami  a  szívet  hevíti,  a  lelket  fölemeli  :  jó  talajra 
talált  a  mi  fogékony  kedélyünkben  s  mindnagyobb  és  mindmélyebb  hatást 
gyakorolt  drámaíróinkra.  Fölcsaptunk  franciáknak  s'legalább  egy  kis  mozgékony- 
ság, elevenség  támadt  körülöttünk.  Ügyesebbek  lettünk  a  szerkezetben,  fürgéb- 
bek a  cselekményben,  ötletesebbek  a  dialógban  és  abban  a  boldog  illúzióban 
ringattuk  magunkat,  hogy  a  meglepetések  eszközeivel  elérjük  a  legmagasabb 
művészi  célokat.  Azt  azonban  már  kevésbbé  vettük  észre,  hogy  Hugó  Viktorban 
a  különcködésen,  a  bizarron  kívül  valami  egyéb  is  van  :  nagy  költői  erőre  valló 
jellem-  és  szenvedébyf estés.  Kezdtünk  a  képzeletből  táplálkozni  s  elfordultunk  az 
élettől.  Űztük  a  chimérákat,  viaskodtunk  a  hétfejű  sárkányokkal  s  előkerestünk 
az  emberiség  lomtárából  mindenféle  »erkölcsi  férget «.  És  íróink  franciákká  nem 
tudván,  magyarokká  pedig  nem  akarván  lenni,  oly  általánosságokban  oldódtak 
föl,  hogy  szinte  »semmik«-hez  hasonlítottak. 

Szigligetinek  is  keresztül  kellett  mennie  a  kísérletezések  tüzpróbáján. 
Tehetségének  elég  tartalma  és  fénye  volt,  hogy  egy  ideig  minden  gond  nélkül 
tékozolhasson.  Egy  föltétellel  azonban  rögtön  tisztába  jött.  Azzal,  hogy  a  sűrű, 
bonyodalmas  s  külsőleg  erősebben  kifejezett  cselekmény  többet  ér  a  színpad 
számára  mint  minden  nagy  tartalmú  költői  mozdulatlanság.  Ezt  az  érdeklődő, 
de  hamar  elcsüggedő,  szeszélyes  közönséget  előbb  állandósítani  kell,  hogy  aztán 
vezetni  lehessen.  Számba  kell  hát  venni  az  igényeit.  A  külső  hatás  eszközei  egyelőre 
alkalmasoknak  látszottak  e  cél  elérésére.  Szigligeti  minden  habozás  nélkül  hasz- 
nálta föl  a  francia  romantika  fogásait  s  első  darabjaiban,  kivált  a  jelentékenyebb 
sikerű  Dienesben,  szinte  kápráztat  az  érdekfeszítő  helyzetekkel  s  a  »belső 
dolgokat  átugrató «  meglepetésekkel.  Ily  irányban  tört  előre  mindenki.  Csakhogy, 
míg  a  többiek  egyáltalában  nem  gondoltak  arra,  hogy  az  idegen  hatások  ellen 
védekezzenek  :  Szigligeti  idejekorán  tudatára  ébredt  annak,  hogy  e  hatások  java- 
részét fel  kell  ugyan  használni,  de  semmiesetre  sem  az  eredeti  fejlődés  rovására. 
A  magyar  színpadnak  első  sorban  magyar  játékrendre  volt  szüksége,  s  ebben  a 
tekintetben  senki  sem  tehetett  többet  mint  ő.  Munkabírása  rendkívüli  volt, 
termékenysége  bámulatos,  leleménye  kiapadhatlan.  Lelkesedés  vitte  a  színpadra, 
melynek  eleinte  játszó  színésze,  később  —  midőn  a  Nemzeti  Színház  megalakult  — 
rendezője,  majd  titkára  lett,  utóbb  dramaturgjaként  s  végül  drámai  igazgatója- 
ként működött,  —  de  mindé  tisztségekben,  csak  úgy  mint  a  drámaírás  terén, 
bizonyos  veleszületett  józanság,  a  viszonyokkal  és  körülményekkel  számolni 
tudó  akaraterő  tartotta  fenn.  Diadalmasan  törte  magát  keresztül  minden  akadá- 
lyon s  a  dicsőség  zaja  épp  oly  kevéssé  szédítette  meg,  mint  ahogy  nem  csüggesz- 
tette el  egy  pillanatra  sem  a  féltékeny kedők  és  irigyek  lármája.  Nyugodtan 
ment  a  maga  utján,  mint  aki  föltétlenül  bízik  ereje  és  törekvései  igazában. 

Színműírói  tevékenysége  csakhamar  oly  méreteket  öltött,  melyekkel  ez  idő 
szerint  nem  versenyezhetett  senkisem.  A  magyar  játékrendet  majdnem  fél- 
századon át  ő  látta  el  eredeti  színművekkel.  Neve  annyit  jelentett :  mint  a  magyar 
dráma  története  ;  a  többieké,  mint  Rákosi  Jenő  szellemesen  jegyzi  meg,  csak 
epizódul  ékelődött  e  mozgalmas  történetbe.  Oly  adomány  állt  rendelkezésére, 
melynek  segítségével  föltétlenül  uralkodott  a  színpadon  :  teljesen  otthonos  volt  a 
színszerüség  titkaiban.  Nem  álmodozott  nagy  dolgokról,  nem  vesződött  szöve- 
vényes problémákkal,  de  éles  tekintetét  rászegezte  a  cselekményre  és  sokszor  a 
legegyszerűbb  eszközökkel  jelentékeny  hatásokat  tudott  elérni.  A  tárgy,  melynek 
föltalálása  másnak  gond,  neki  játék  volt ;  első  feltűnésekor  rögtön  megnyerte  a 
maga  drámai  formáját  s  a  fordulatos  helyzetek  közt  eleven  és  éltető  maradt  mind- 
végig. Munkásságában  bizonyos  rendszer  nyilvánul,  minden  ridegség  nélkül.  Nem 
az  ihlet  sodorja,  hanem  valami  számító  okosság  viszi  előre,  mely  nem  akar  kockáz- 
tatni semmit,  —  a  sikert  legkevésbbé.  Főcélul  az  lebeg  előtte,  hogy  a  magyar 
dráma  a  magyar  élet  tükre  legyen  s  diadalmaskodjék  mindama  válságokon, 
melyek  fenyegetőleg  torlódnak  köréje.  Átveszi  Kisfaludy  Károly  örökét  s  ez  a 
nagy  nemzeti  törzsvagyon  sohasem  kerülhetett  volna  becsületesebb  kezekbe 
mint  az  övébe.  Nem  pazarolt  el  belőle  semmit,  de  az  erkölcsi  tőkének  oly  garma- 
dájával gyarapította,  melyből  szükség  esetén  minden  gond  nélkül  elélhet  néhány 
nemzedék.   Sokerejű  tehetsége  megpróbálkozott  a  dráma  összes  válfajaival  s 

mindegyikben  teremtett  valami  jóravalót,  derekasat,  mely,  ha  nem  is  stílje  költői- 
ségével vagy  jellemei  szabatos  rajzával,  de  a  biztos  formával  s  az  ügyes  helyzetek- 
ből kiépülő  cselekménnyel  mindig  hatott. 

Szomorú  játékai  közül  Gr  üti,  Béldi  Pál,  A  fény  árnyai  és  a  Tr  önkereső 
tartották  magukat  legtovább  a  színpadon.  Ez  az  utóbbi  akadémiai  koszorút 
nyert  s  úgy  ismeretes  mint  Szigligeti  legjobb  tragédiája.  Ebben  a  dicséretben 
azonban  sok  a  viszonylagos.  Ha  pusztán  a  konstrukcióra  nézünk  :  megtaláljuk 
benne  Szigligeti  minden  jóravaló  előnyét.  Szinte  belelátunk  az  író  műhelyébe, 
ahol  kedves  összevisszaságban,  kifogyhatatlan  változatosságban  ott  függ  a  józan 
kombináció  minden  eszköze,  a  színszerüség  és  külső  hatás  minden  tiszteletreméltó 
szerszáma  s  alapul  egy  egészen  jól  kifaragott  tragikai  elv,  mely  röviden  az  egész 
darab  lényegét  magában  foglalja  :  hitte,  hogy  joga  van.  Hőse  Borics,  kit  elégületlen 
magyarok  feltüzelnek  Béla  király  ellen  s  meghívnak  a  magyar  trónra.  Borics  azt 
hiszi,  joga  van  a  koronára,  mert  anyja,  hogy  becsvágyát  fölkeltse,  születésének 
titkát  mint  törvényes  fejedelmi  származást  fedi  fel  előtte  s  később,  midőn  mái- 
nem  másíthatja  meg  a  helyzetet,  megtudja,  hogy  származása  törvénytelen,  joga 
képzelődés,  bukása  kikerülhetetlen.  Mindez  jól  kigondolt,  szilárd  szerkezetre 
vallana.  De  mindez  nem  a  jellemekből  épült  fel,  hanem  az  esélyek  erős  belejátszá- 
sával válik  bizonyossá.  A  szenvedélyeknek  csak  külső  körvonalait  kapjuk  meg  s 
nem  a  végzetes  történet  nagystílű  karaktereinek  félelmesen  teljes  rajzát.  A  cselek- 
mény biztosan  foly,  a  dikció  szabatosan  árad  s  a  dolgok  külső  képe  kifogástalan, 
de  megrázó  költészet,  tragikai  mélység  és  erő,  a  szenvedélyek  mindent  magával 
sodró  vihara  nem  érint  bennünket  sehol. 

Szigligetinek  nem  adatott  meg,  hogy  égjen  alakjainak  megteremtési  munká- 
jában s  széthasogassa  önszívét,  midőn  azok  fájdalmait  megszólaltatja.  A  múzsa 
megajándékozta  a  lelemény  rendkívüli  adományával,  a  termékenység  bámulatos 
erejével  és  —  megkímélte  a  belső  megrázkódtatásoktól,  örüljünk  neki,  hogy  így 
történt.  Csak  így  teljesíthette  azt  a  hivatást,  mit  végzete  rárótt.  A  könnyed  és 
hasznos  termelésnek  az  a  kitartó  munkája,  mely  ez  időben  egyértelmű  volt  a 
magyar  színpad  népszerűségének  biztosításával,  örök  érdeme  marad.  Nem 
szabad  kicsinyelni,  annál  kevésbbé  lenézni.  Oly  művek,  mint  Katona  Bánk  bánja, 
kétségkívül  hatalmas  alkotások,  de  egyúttal  annyira  magukban  állók,  hogy  a 
magyar  színmű  fejlődésének  történetében  szinte  külön  váltan  helyezkednek  el. 
Szigligeti  minden  ízében  saját  korának  embere,  anélkül  hogy  hajszolná  a  kor- 
szerűséget vagy  éppen  a  napi  kérdések  színvonalára  ereszkednék  alá.  Az  ő  kor- 
szerűsége tulajdonképpen  abból  áll,  hogy  szakadatlanul  foglalkoztatja  a  szín- 
padot s  mind  nagyobb  és  nagyobb  közönséget  hódít.  Egy  minden  jó  sorsra  érdemes 
nemzeti  intézetet  lát  el  kitűnő  matériával,  szellemmel,  ötlettel,  mozgékonyság- 
gal s  válságokból  vezeti  diadalra. 

Vígjátékainak  pompás  bokrétája  állandó  közönséget  gyönyörködtet  s  a 
nyüván  látható  hatás  még  nagyobb  termékenységre  ösztönzi.  Mintha  csak  félne, 
hogy  sikere  hamar  múló  virág  :  újabb  és  újabb  termeléssel  jár  a  saját  győzelmei 
nyomába.  Pedig  csak  kedélye  kifogyhatatlan,  pedig  csak  földi  gondok  űzik  az 
égiek  felé.  Dolgozik,  mert  a  munka  élteti  s  tudja,  hogy  amit  csinál  nem  haszon- 
talanság. Oly  élénk  a   leleménye,   oly  biztos  az  alakítóképessége  s  oly  teljes  a 

formaérzéke,  hogy  érintésére  a  legegyszerűbbnek  látszó  ötlet  is  drámává  kere- 
kedik. Egy  holtnak  hitt  lovag  két  nő  hálószobájának  erkélyén  megjelen  :  — 
semmiség  !  de  neki  éppen  elég,  hogy  technikai  bravúrjával  mindvégig  érdek- 
feszítő ötf  el  vonásos  színművet  boszorkányozzon  ki  belőle. 

Még  nagyobb  hasznát  veszi  leleményének  a  vígjátékban,  de  itt  már  jelenté- 
kenyen segíti  egy  más  hatalom  is  :  a  humor.  Ez  a  minden  fanj^arság  nélküli,  tiszta, 
természetes  jókedv,  mely  a  változó  élet  minden  esélyei  közt  vidáman  táncol  és 
csapong,  kacag  és  kacagtat,  Szigligeti  kedélyének  igazi  napfénye.  Rózsától  az 
Udvari  bolondig  egész  vágtató  világa  a  derűnek  !  Semmi  széleskörű,  semmi 
komplikált,  semmi  mesterkélt,  —  minden  egyszerű,  világos  s  természetesen 
bonyolódó,  mint  a  közönséges  élet.  Egy  jó  férj,  aki  barátjával  az  Angol  királynő- 
ben akar  vacsorálni  :  ugyan  mi  van  ebben  ?  de  e  miatt  aztán  megbomlik  minden 
családi  béke  és  boldogság.  Ez  a  Mama  meséje.  Hanem  Mogorinét  azért  nem 
fogjuk  feledni  s  ha  tipus  is  :  szívesen  látjuk  örökös  zsörtölődéseivel  s  mindenkit 
összeveszítő  nyelveléseivel  az  általa  jószándékból  szőtt  fonák  helyzetek  közt. 
Épp  így  a  Nőuralom  pompás  alakjait,  kik  közül  a  férjeknek  kellene  a  rövidebbet 
húzniok  s  végül  az  akaratos  fejű  feleségek  vallanak  kudarcot ;  vagy  a  jellem- 
vígjátékhoz közelítő  Fenn  az  ernyő,  nincsen  kasban  Klárát,  a  nagyravágyó,  hiú 
nőt,  ki,  hog}^  lányait  bárókhoz  adhassa  nőül,  takarékos  férjét  a  legkedvesebb 
rafinériával  hurcolja  az  orránál  fogva  a  pazarlásig. 

Mindezek,  mint  látható,  a  családi  élet  szűk  köréből  vett  tárgyak,  tipikus 
jellemek,  ismert  vonások,  de  komikumuk  a  formában  mintegy  újjászületik. 
Céljuk  alig  egyéb  mint  a  mulattatás,  de  azért  mindenki  számára  van  bennük 
valamely  vidám  tanulság.  Ezen  a  téren  legtökéletesebb  alkotása  egy,  a  korlát- 
nélküliségig eleven  s  kápráztató  leleménnyel  irt,  bohózata  :  Liliomfi,  mely  ellen- 
állhatatlan komikumával  eddigelé  a  legjobb  magyar  bohózat. 

Imént  a  korszerűséget  emlegettük  mint  oly  elvet,  mely  előtt  kisebb-nagyobb 
mértékben  minden  írónak  meg  kellett  hódolnia.  Tág  fogalom,  melyet  sokféle- 
képpen lehet  magyarázni.  Az  írók  egy  része  jóformán  a  napi  kérdéseket  szolgálta 
s  ebben  találta  a  korszerűséget.  Szigligeti  magasabb  szempontból  nézte  s  Ítélte 
meg  a  dolgokat.  Lehetetlenség  volt  észre  nem  vennie,  hogy  a  magyar  társadalom 
figyelme  mind  élénkebben  fordul  a  nép  felé,  s  mi  sem  volt  természetesebb  mint  az, 
hogy  ez  irányban  a  színpad  is  —  az  eszmék  egyik  leggyorsabb  terjesztője  ■ — 
megtegye  a  maga  kötelességeit.  Korszerűnek  találta  tehát  felvinni  oda  a  magyar 
népet,  elnyomott  helyzetének  rajzaival,  jóravaló  erényeivel,  szenvedéseivel, 
jogtalan  megterhelt  etéseinek  beszédes  jeleneteivel,  meddőségre  kárhoztatott 
értelmiségének,  gondolat-  és  érzelemvilágának  összes  igazságaival.  S  megalkotta 
a  népszínmüvet,  a  népdrámát.  Mintha  csak  így  akart  volna  szólni  a  közönséghez  : 

—  Nézzétek  ezeket  a  becsületes  parasztokat !  Mennyi  őserő  hever  bennök 
parlagon  !  Milyen  kincs  ez  itt  eg.y  halomban  !  Ügy  éreznek,  gondolkodnak  mint 
ti  s  bizonnyal  erkölcsösebbek  nálatok.  Mi  jogon  nézitek  le,  mért  nyomjátok  el 
őket  ?  Csak  magatokat  gyengítitek,  midőn  e  nemes,  nagy  erőre  rátiportok,  öleljé- 
tek inkább  a  szívetekre  s  forrjatok  össze  egyetértő  szeretetben  ! 

Első  népszínművét,  A  szökött  katonát  1843-ban  adták  elő  s  a  hatás  óriási 
volt.  Annak  a  becsületes  kovácslegénjTiek,  kit  elszakítanak  jegyese  mellől  s 

karhatalommal  visznek  katonának,  sorsa  mindenkit  meghatott.  Ellenállása  a 
nép  tiltakozásaként  hangzott  :  »Mit  akartok  ?  Gyilkosok,  haramiák  lettetek-e, 
vagy  én  vagyok  az,  hogy  így  rohantok  rám  ?«  S  mindenki  jól  megértette  azt  a 
dalt  is,  mely  a  családja  s  mun- 
kája köréből  tíz  évre  elhurcolt 
suhancnak  ajkán  fölsírt : 

Már  minálunk  verbuválnak  kötéllel, 
Elviszik  a  szegén}'  legényt  erővel. 
A  gazdagnak  öt-hat  fia,  nem  bántják, 
A  szegénynek,  ha  egy  van  is,  elfogják. 


mm 


Egymásután  következtek 
aztán  a  Két  pisztoly,  Csikós, 
Cigány,  Pünkösdi  királynő, 
Dalos  Pista,  Obsitos  huszár, 
Lelenc  stb.  s  köztük  a  szintén 
kora  hangulatából  kisarjadzó 
II.  Rákóczi  Ferenc  fogsága. 

Mindezek  a  hódító  ma- 
gyarság megannyi  diadalai. 
Nem  jelentenek  kevesebbet 
mint  a  nép  géniuszának  győ- 
zelmét a  művészet  világában  s 
a  bárgyú  német  Possék  és 
Volksstückök  teljes  vereségét. 
Szigligeti  ezzel  a  maga  terem- 
tette új  s  eléggé  meg  nem  be- 
csülhető műfajjal  többet  tett  a 
főváros  nemzetiesítésére  mint 
összevéve  minden  törvénycik- 
kelyünk. Kétségkívül  a  kor  de- 
mokratikus áramlata  segítette, 
de  ő  meg  egy  hosszú  emberélet 
munkásságának  legjavával  se- 
gítette elő  a  nemzet  ügyét. 
A  népszínmű :  érdemeinek  orma. 
Tiszta  és  nyugodt  lelkiismeret- 
tel nézhetett  vissza  megfutott  pályájára.  Derekasabb  munkát  kevés  írónk  vége- 
zett. Száznál  több  eredeti  darabot  irt  s  ezek  közt  alig  egynehány  idegen  tárgyú,  a 
többi  mind  a  mi  történelmi  vagy  társadalmi  életünkből  való.  Tizenhatszor  nyert 
akadémiai  jutalmat,  bárom  ízben  a  Nemzeti  Színház  koszorúzta  meg.  Sokoldalú 
tudását,  gazdag  tapasztalatait  élete  vége  felé  egy  világosan,  kellemesen  irt 
elméleti  könyvben  (A  dráma  és  válfajai)  foglalta  össze,  mintha  számot  akart 
volna  adni  idevágó  összes  tanulmányairól  s  mintha  azt  akarta  volna  vele  mondani : 
»Csináltam  a  dolgaimat,  ahogy  legjobb  erőm  és  tehetségem  szerint  tudtam  és 
ujjongani  fog  a  lelkem,  ha  túlszárnyaltok  munkában,  sikerben,  dicsőségben  !« 

A    mag-var  irodalom  története.  "9 

VI.  FEJEZET. 

HULLÓ  CSILLAGOK. 


INDIG  csak  ez  az  olcsó  diadal !  Mindig  csak  a  külső  siker,  a  színi 
hatás,  a  korszerűség !  Mikor  lázad  fel  már  a  költői  lélek  s  mikor 
áll  elő  végre  eszméktől  terhes  tartalmával  ?   Hiszen  jó,   jó,   ha  a 
színpad  a  nemzetiség  ügyét  szolgálja  s  számba  veszi  a  korszerűsé- 
get, a  tömeg  ízlését,  de  mikor  veszi  már  számba  a  —  művészetet  ? 

Körülbelül  ilyenforma  tusakodáson  ment  keresztül  ez  időtájt  néhány  jeles 
műbíránk  elméje  s  várni  látszottak  azt  a  halhatatlant,  aki  eszményeket  igyekez- 
vén megvalósítani,  »eltévelyedett  gyermekeket  emel  lángoló  karokkal  az  ég  felé«. 
Mert  Szigligeti  körül  —  korábban,  későbben  —  jöttek,  mentek,  feltűntek 
és  eltűntek  számosan,  sokat  igérő  tehetségek,  de  csak  egy-kettő  versenyezhetett 
vele  s  az  is  mulólag.  Ezek  közül  a  hulló  csillagok  közül  a  legmerészebb  futású  s 
legkápráztatóbb  fénjni  Czakó  Zsigmond  (1820 — 1847.)  volt.  Ez  a  fiatal  és  szeren- 
csétlen véget  ért  költő  heves  képzelmével  szinte  lángba  borított  maga  körül  min- 
dent s  komor  exaltacióival  egy  pillanatra  mindenkit  megdöbbentett.  A  lángész 
erejével  hatott  a  közönségre.  Titokzatos  magaviselkedése,  különcködő  lénye, 
szokatlan  ideái,  merész  beszéde  új  táplálékot  látszottak  adni  a  képzeletnek. 
Szelleme  magukat  a  kritikusokat  is  megtévesztette,  akik  a  költői  erőnek  vala- 
mely magasabb  értékű  megnyilatkozását  látták  benne.  Kétségkívül  a  rend- 
kívüliség jegyében  született.  Fanyar  ifjúságot  élt.  Atyja  a  szép  családi  vagyont 
egy  alchimista  konyha  hókuszpókuszaira  költötte.  Fia  kedvetlenül  segédkezett 
mellette  a  boszorkányüstök  és  retorták  közt  s  kénytelen  tanúja  volt  annak, 
mikor  földi  boldogságának  eszközei  kifüstölögtek  a  kéményen.  Anyját  korán 
elveszítette  s  árván,  segély  nélkül  lökődött  a  világba.  Sanyarogva  jutott  Pestre 
s  színész  lett.  A  negyvenes  évek  elején,  1844-ben  lépett  fel  Kalmár  és  tengerész, 
majd  a  következő  évben  Végrendelet  című  darabjaival,  melyek  a  romantikus 
eszközök  merész  kombinációjában  túlszárnyalták  minden  más  kortársát  s  szer- 
telenségeikkel  és  a  kor  izgalmainak  megfelelő  dagályukkal  szédítő  hatást  tettek  a 
nagyközönségre.  Ügy  rémlett,  a  szenvedélyek  nyelvén  beszél,  pedig  csak  a  saját 
lelke  fuldoklásait  hallatta.  Sokat  vártak  tőle  s  ő  túlfeszített  idegekkel  dolgozott 
ragyogóbb  dicsőség  reményében.  Egy  erőszakosan  égő  tehetség  tűzijátéka  volt  ez, 

melyben  vészes  képzel ődés  lobogtatta  a  ki  nem  forrott  filozófia  fáklyáját  s  az 
eszmék  helyén  a  nagyotmondások  cifra  és  rakoncátlan  népe  tombolt.  A  szertelen- 
ségek  e  viharát  múlhatatlan  kimerü- 
lésnek kellett  követnie,  —  e  túlfeszített 
húroknak  pattanniok  kellett.    Harma- 
dik darabja,  Leona,  a  természetimádás 
és  pozitiv  vallás    közti   hánykódásnak 
ez  a  zavaros  tragédiája,   már  láttatta 
azt  az  örvényt,  hova  Czakó  dúlt  kedé- 
lye bukni   fog.    Nagyratörő    képzelgé- 
seinek, vad  háborgásainak  eredménye 
a  teljes  meghasonlás  lett.   Főbe  lőtte 
magát.  A  művészi  alkotásnak  csak  vég- 
zetes tüze  lángolt  benne,  de  nem  tár- 
sult vele  teremtő  nyugalma.  Becsvágya 
fölégette  s  nevét  csakhamar  saját  mű- 
veinek romjai  alá  temette.  Bátran  alkal- 
mazhatjuk rá  azokat  a  szavakat,  meze- 
ket Riole  táncosnővel  mondat  el  a  Vég- 
rendeletben :  »Művészetemet  mint  egy 
rablót  nézem*  ki  anyámnak,  a  termé- 
szetnek, karjaiból  elragadt  s  ölén  annyira  elferdített,  hogy  édes  anyám  többé 
rám  nem  ismer. « 

A  másik  kiváló  talentum,  kit  e  kor  fölmutathat,  gróf  Teleki  László  (1811 — 

1861.)  Voltaképpen  államférfi,  1848-ban 
a  forradalmi  kormány  követe  Francia- 
országban, majd  a  magyar  emigráció  feje, 
akit  később  Drezdában  elfogtak,  de  —  a 
dinasztia  föltételei  előtt  meghajolván  — 
csakhamar  szabadon  bocsátottak.  Rend- 
kívül ideges  ember.  Politikai  pályafutásá- 
ban sok  van  a  Hamlet  révedezéseiből. 
Maga  is  egy  tragédia  hőse  és  áldozata. 
Jó,  állhatatos  hazafi,  elveihez  hű,  követ- 
kezetes, értök  áldozatokra  képes,  de  a  tet- 
tek küszöbén  ingadozó,  mint  egy  gyer- 
mek. Éppenséggel  nem  a  kivitel  embere  ; 
végletek  közt  hánykódó,  szomorú,  beteg 
lélek.  Nagy  dolgok  nem  hozzák  zavarba, 
azokban  sokszor  szinte  vakmerő,  de  viszont 
apróságok,  semmiségek  iszonyúan  szét- 
kuszálják, szétdúlják  kedélyét.  Egyrészről 
hős,  aki  nem  riad  vissza  semmitől,  más- 
részről szánalmas,  félénk  tétovázó,  aki  a  saját  árnyékától  is  megijed.  Rém- 
képeket lát  ott,  ahol  nincs  veszedelem,  gyanakodik,  bizalmatlankodik,  ahol  erre 

semmi  ok.  Egyik  kezén  a  remény  vezeti,  másik  kezén  a  habozás  hurcolja.  Semmi- 
esetre sem  született  vezérembernek,  érezte  ezt  ő  maga  is  s  midőn  adott  ígérete 
mellett  is  belesodródott  a  politikai  elhatározások  válságába  :  a  f  ölirati  vitát  meg- 
előző éjjelen,  megrémülve  saját  diadala  lehetőségétől  s  az  erkölcsi  felelősség- 
től, mely  nevét,  esetleg  emlékét  behomályosíthatta  volna,  véget  vetett  életének. 

Ez  a  különös  elemekből  álló  és  sok  lelki  gyötrődésen  keresztülment,  kiváló 
szellem  Kegyenc  címmel  még  a  forradalom  előtt  írt  egy  hatalmas  tragédiát,  mely 
drámai  súly  dolgában,  sokak  szerint,  Bánk  bán  mellé  helyezhető.  Annyi  kétség- 
telen, hogy  korrajzi  ereje  és  igazságai  megrázó  hatásúak,  de  színműi  hatása 
nyugtalanító,  vigasztalan  és  kopár.  Róma  hanyatlási  idejéből  ad  eg}^  rettenetes 
korképet.  A  hanyatthomlok  vesztébe  rohanó  Róma  minden  erkölcstelensége, 
szennye,  gazsága,  szörnyűsége  együtt  van  e  darabban,  melyet  elejétől  végig  az 
iszonyodás  borzongásával  kisérünk.  Oly  romlott  a  levegője,  hogy  Shakespeare 
szavával  élve,  szinte  »égig  bűzlik«  s  amit  teljes  joggal  várhatnánk  :  az  esztétikai 
hatás  gyönyörét,  közönséges  undor  mossa  szét.  Lehet,  hogy  bizonyos  korban  — 
amitői  mentsen  meg  bennünket  a  kegyes  isten  —  vesékig  ható  és  gyilkos  iróniájá- 
val megtenné  a  maga  forradalmi  hatását  s  durvaságaival  talán  ugyanazt  vinné 
végbe  a  lelkekben,  mit  szellemes  finomságaival  egykor  Parisban  végzett  a  »Figaro 
lakodalma «,  —  de  annyi  bizonyos,  hogy  ez  idő  szerint  nem  tud  megállni  a  szín- 
padon. Több  ízben  előadták  és  sohasem  tetszett.  Hőse,  Petron  Maxim,  egy  fel- 
tevésből, egy  képzelődésből  indul  ki  :  azt  hiszi,  hogy  Valentinián  császár  meggya- 
lázta háza  becsületét  s  bosszúból,  hogy  az  utált  cézárhoz  közelebb  férkőzhessek, 
ártatlan  feleségét,  Júliát,  annak  karjaiba  dobja.  Ezzel  az  embertelen  tényével 
kegyencévé  lesz  a  császárnak  s  most  következik  az  ő  rémületesen  cinikus  munkája  : 
egy  félelmes  ésszel  kigondolt  s  teljesen  biztos  kézzel  szőtt  cselszövény,  melynek 
hálójába  lassankint  nemcsak  a  császár,  az  udvar,  de  egész  Róma  belekerül. 
Mintha  azt  akarná  mondani :  ha  csak  romlás  kell,  itt  vagyok  én  pusztító  bosszú- 
állásom minden  hatalmával !  Hideg  eszének  s  vad  gyűlöletének  forgóiban  pehely  - 
ként  örvénylenek  alá  a  léha  tányérnyalók,  a  gőgös  pretoriánusok,  maga  a 
császárné,  kit  elcsábít,  a  birodalom  egyetlen  hőse,  Aetius,  kit  megölet  s  végül 
Valentinián  császár  is  trónjával  és  életével.  Bosszúja  azonban  a  tetőponton  ellene 
fordul.  Hiába  ringatja  magát  abban  a  romlott  reményben,  hogy  rettentő  munkája 
után  elbukott  nejével  még  boldogan  élhet  :  Júlia  megmérgezi  magát  s  fia,  Páliad, 
elesik  az  utcai  harcban.  A  nép  ujjongásaira,  mellyel  cézárságát  üdvözlik,  keserű 
válaszul  hangzik  fel  ajkán  ez  a  néhány  szó  :  Ne  gúnyolj,  Róma  !  íme,  így  zúzza 
szét  e  minden  erkölcstelenséget  gyűlölő,  de  kora  levegőjétől  végképp  megmérgezett 
lelket  a  saját  erkölcsi  romlása.  Nem  érezünk  iránta  részvétet  s  a  darab  eredeti 
koncepciója,  hatalmas  páthosza,  merész  gondolatai  nem  képesek  rokonszenvünk 
számára  megmenteni,  mert  voltaképpen  ez  a  Petron  Maxim  nem  egyéb  mint  egy 
rettenetes  bestia. 

Hugó  Károly  (1817 — 1877.),  családi  nevén  Bernstein,  szintén  merészen  indult 
meg  a  maga  utján  s  hazájául  nem  kisebb  területet  választott  mint  az  egész 
Európát.  Sok  nyomorúságon  ment  keresztül,  míg  tanulmányait  elvégezhette  s  a 
szenvedések  tanulságaiból  a  megváltás  elméletét  szűrte  le.  Csak  származására 
volt  magyar,  eg3Tébként  világszellem,  aki  reformálni  akart  mindent :  a  tudornánvo- 

kat,  a  színpadot,  az  erkölcsöket,  a  vallást,  a  filozófiát,  szóval :  az  emberiség  egész 
szellemi  életét.  Reformátori  küldetésének  erejét  oly  élénken  érezte,  hogy  országról 
országra  bolyongva  mindhalálig  kereste  a  kedvező  talajt  eszméi  számára.  Ezt 
azonban  seholsem  találta  meg.  Eleinte  az  orvosi  pályán  működött  s  Hahnemannak 
volt  lelkes  híve,  aki  meg  is  hívta  maga  mellé  Parisba.  Itt  azonban  minden  figyel- 
mét az  irodalmi  s  művészeti  élet  kötötte  le,  főképp  a  színpad.  Erős  és  bizarr  tehet- 
ség, mely  nagyon  merész  repülésre  bontotta  ki  szárnyait  s  végül  nyomorultan 
pusztult  el.  Munkái  legnagyobb  részét  német  nyelven  irta,  de  nem  ismeretlen  a 
francia  irodalomban  sem.  (La  tirelire  de  Thérése.  Paris,  1859.  — Les  mémoires 
terribles  d'un  martyre  monstre.  U.  o.)  Magyarul  tudott  legkevésbbé.  Darabjait 
rendesen  mások  dolgozták  át  a  mi  számunkra  s  még  így  is  idegenszerűek.  Mikor 
nagy  színpadi  terveivel  Német- 
országban teljes  kudarcot  vallott : 
hozzánk  menekült  s  itt  akarta  ma- 
gát állandósítani,  de  többé  nem  a 
lángelme  dolgozott  benne,  csak  a 
nagyzás  hóbortja.  A  civüizáció  pá- 
pájának képzelte  magát,  bullákat 
és  brévéket  adott  ki,  barátait  lova- 
gokká nevezte,  ellenségeit  anatémá- 
val sújtotta.  Felhagyott  egyenes  já- 
rásával s  görnyedezve  bolyongott  az 
utcákon,  hogy  bele  ne  üsse  fejét  az 
»ég  csillagos  gerendáiba «.  Ma  a  köl- 
tők fejedelme  volt,  nagyobb  Shakes- 
pearenél,  holnap  az  orvosok  orvosa, 
ki  bámulatos  tudományával  képes 
a  holtakat  is  meggyógyítani.  Külön 
tudományokat  fedezett  fel,  így  a 
hugologikát,   mely  az  egész  világot 

átalakítani  volt  hivatva  ;  külön  művészeteket,  mint  minő  pl.  a  cantomimika, 
melynek  segítségével  egész  shakespearei  darabokat  adott  elő  egymaga.  Majd 
a  világ  első  énekesének  képzelte  magát  s  botrányos  hangversenyekkel  gyötörte 
meg  publikumát.  Zord  téli  időben,  a  szabad  természet  havas  viharában  versenyt 
kiabált  a  vésszel,  mint  Lear  a  sivatagban,  mígnem  teljesen  földúlva,  elméje  ron- 
csaival ismét  külföldre  vándorolt  és  Olaszországban  halt  meg. 

A  Nemzeti  Színházban  három  darabját  adták  elő,  fokozódó  sikerrel.  Az  Egy 
magyar  király,  mely  tárgyául  Mátyás  korát  választotta,  iszonyú  jambusai  mellett 
is  megállt  a  színpadon  s  történeti  és  jellembeli  tévedései  mellett  is  rokonszenves 
fogadtatásban  részesült  a  kritika  részéről. 

Még  inkább  Brutus  és  Lukrécia,  mely  a  forradalom  küszöbén  nem  tévesztette 
el  hatását  s  ügyesen  szőtt  cselekményével,  nemes  erkölcsi  tartalmával,  szabadsá- 
got lehelő  páthoszával  tisztességes  sikert  aratott.  De  legjobban  tetszett  egy  polgári 
drámája,  a  Bankár  és  báró,  melyet  Hugó  Károly  egy  francia  novella  után  készített 
s  mely  ma  már  elavult,  szinte  természetellenes  stüusa  mellett  is  még  mindig  tartja 

magát  a  színpadon.  Három,  minden  tekintetben  nemesen  érző  lélek  tragédiája  ez, 
kiket  elfordíthatatlan  végzet  oly  válságos  helyzetbe  sodor,  hogy  múlhatatlanul 
pusztulniok  kell.  Az  aristotelesi  hármas  egység  szűk  keretében  oly  megrázó 
történet  zajlik  le  előttünk,  melynek  művészi  kombinációja,  az  érdeket  lépésről 
lépésre  fokozó  ereje,  jellemeinek  igaz  bensősége  s  megható  egyszerűsége  nyilván 
láttatják  :  minő  kiváló  drámaírói  tehetség  omlott  össze  Hugó  Károly  tébolyában. 

Czakó,  Teleki,  Hugó  jobb  sorsra  érdemes  lelkesedésükkel  esetleg  nagy 
dolgokat  vihettek  volna  végbe,  de,  fájdalom,  egyik  sem  termett  arra,  hogy  dráma- 
irodalmunk fejlődésében  valamely  új  epochát  nyithasson.  Egyet  azonban  nem 
lehet  tőlük  elvitatni  :  becsvággyal  törekedtek  nemesebb  tartalomra  s  a  költői  és 
színi  hatást  iparkodtak  egymással  kibékíteni,  összhangba  hozni. 

Népszerűek  voltak  még  e  korban  Obernyik  Károly  (1816 — 1855.)  darabjai. 
Javarészük  politikai  és  társadalmi  jelszavakból  épült  fel.  Legjobban  tetszettek  a 
Főúr  és  pór  meg  az  Örökség  ;  legtovább  tartotta  fönn  magát  egy  történeti  drá- 
mája, Brankovics  György,  melyből  Egressy  Gábor  előadó  művészete  feledhetetlen 
remeket  alkotott. 

Még  számosan  próbálkoztak  meg  a  színpaddal,  de  Szigligeti  termékeny 
múzsájával  senki  sem  versenyezhetett.  Körülötte  gyors  egymásutánban  szikráz- 
tak fel  s  lobbantak  ki  a  tehetségek :  ő  nyugodt  fénnyel  ragyogott  tovább  s  a 
kiégett  meteorok  közt  diadalmasan  futotta  meg  hosszú  pályáját. 

I.  FEJEZET. 

FORRADALOM  UTÁN. 

ALÁLOS  NÉMASÁG  MINDENFELÉ  ...  Egy  vitéz  nemzet  kezéből 
hullott  ki  a  fegyver,  egy  jogaiért  küzdő  hős  bukott  el  s  a  katonai 
önkényuralom  minden  kimélet  nélkül  gázolt  a  vonagló  óriás  ron- 
csolt tagjaira.  Rátipródott,  mintha  ő  győzte  volna  le.  A  hazafiak  leg- 
java üldözött  gonosztevőkként,  agyonhajszolt  vadakként  bujdokolt  bozótok, 
lápok,  erdők  sűrűjében,  vagy  elrejtőzve  lappangott  félreeső  udvarházakban,  — 
más  részük  menekült  Törökországba,  elvitorlázott  tengerentúli  tartományokba . 
■A  börtönök  megteltek.  Senki  sem  tudta,  mit  hoz  a  következő  pillanat.  A  bizony- 
talanság Damokles-kardja  lebegett  minden  fej  fölött.  A  főváros  megszűnt  a  szel- 
lemi élet  központja  s  megszűnt  magyar  lenni.  Az  irodalom  szinte  eltűnt  a  föld 
színéről.  Egy  közvádló  éppen  harminckét  írót  szánt  a  halálra,  jóformán  az  egész 
akkori  magyar  literaturát.  Szerencsére,  megmenekültek  a  haláltól,  csak  egy-kettő 
szenvedett  börtönbüntetést.  Sok  zaklatás  után  Tompát  is  szabadon  bocsátotta 
kassai  auditora,  kegyes  búcsúszavakat  intézve  hozzá  : 

—  Alsó,  jetzt  sind  Sie  frei,  de  több  gólya  nem  csinálni .  .  . 

Katonáéké  meg  a  gutgesinnteké  volt  a  világ.  A  nagy  csöndességben  szómba - 
tonkint  az  újépület  roppant  kaszárnyájának  udvarából  dobpergés,  puskaropogás 
hangzott  ki  :  főbe  lőtték  Batthyány  Lajost,  halomra  gyilkolták  a  gyanúsakat, 
kompromittáltakat.  A  rémítés  programm  lett,  az  akasztófa  és  golyó  állandó 
hatalmi  segédeszközök. 

Visszazökkentek  a  régi  vad  idők,  a  Karaffáék  és  Kobbék  kora.  Nem  volt 
kevesebbről  szó,  mint  Magyarország  teljes  megsemmisítéséről,  melynek,  úgy  hitték, 
A-égre  csakugyan  ütött  az  órája.  Az  erőszak  kényére-kedvére  működhetett.  Többé 
nem  is  csinált  semmiféle  titkot  terveiből.  Egészen  nyilt  kártyákkal  játszott.  Meg- 
támadta, elkobozta  az  összes  jogokat.  Ütját  állta  minden  nemzeti  kultúrának, 
megakadályozott  minden  szabad  mozgást.  A  letörött  nemzetroncsok  közül  gőgö- 
sen és  szemérmetlenül  emelkedett  fel  a  százados  ábrándok  és  törekvések  immár 
testet  öltött  fantomja  :  az  egységes  császárság,  nem  népeinek  jólétére,  hanem  az 
abszolutizmus  pallosára  támaszkodva.  Lábainál  ott  hevert  a  széttagolt  Magyar- 
ország :  külön  Erdély,  külön  a  Bánát,  Horvátország  és  egy  csomó  kerület  .  .  . 

Ha  valaha  — gondolták  magukban  —  most  bizonnyal  el  lehet  bánni  ezzel 
a  hamvába  roskadt  magyarral.  Az  egységes  birodalom  megteremtésére  sohasem 
járt  kedvezőbb  idő.  Diadalmas  méretekben  látták  maguk  előtt  a  jövendő  nagyság 
hatalmas  épületét,  a  szétbonthatatlan  Ausztriát,  melynek  Magyarország  legfeljebb 
csak  előszobája  lett  volna,  ahol  adót  fizetnek  és  sarcokat  hajtanak  be.  Nagyon 
csalogató,  délibábos  kép,  szerfelett  elbájoló  látványj[volt,  —  gyönyörű  tündér- 
palota a  híg  levegő  habjain  ringatózva.  A  vérengző  katonai  diktatúra  súlyát 
azonban  nem  birta  meg.  Haynauék  vasléptei  alatt  csakhamar  leszakadt  a  pompás 
épületnek  egy  tornyos  oldalszárnya.  Eközben  a  másik  részbe,  most  már  óvatosab- 
ban, behurcolkodott  a  polgári  abszolutizmus.  Schwarzenbergék  eszeveszettségeit 
Bach  rideg  józansága  váltotta  fel.  A  hadi  törvényszékeket  és  vérbíróságokat  a 
bürokratizmus  jeges  szabályossága,  a  germanizáció,  a  zsandárrendszer,  a  törvény- 
ellenes intézkedések  és  eljárások  egész  sorozata. 

A  magyar  társadalomnak  csak  egy  fegyvere  lehetett  az  idegen  invázió 
hatalmaskodásai  ellen  :  a  szenvedőleges  magatartás,  a  passzív  ellenállás.  S  ebben 
a  félelmes  dacban,  ebben  a  hozzá  nem  férhető,  hallgatag  és  méltóságos  tűrésben, 
mely  erejét  a  jogtalanul  felfüggesztett  törvények  tiszteletéből  merítette,  össze- 
forrott, eggyé  lett  a  nemzet  egészen.  Nem  zajongott,  nem  zúgolódott,  egyszerűen 
beállt  néző  közönségnek.  Elfojtott  keserűséggel,  kétségbeejtő  közönnyel  s  vérig 
bosszantó  humorral  szemlélte  az  új  gazdálkodás  fonák  rendszerét,  vad  képtelen- 
ségeit —  ezt  a  politikai  káoszt,  melynek  jégverésétől  »oda  lett  az  emberek 
vetése «  —  sőt  maga  is  segítette  a  kalászba  szökkenő  termést  tönkretenni :  »Lássuk 
hát,  uram,  mire  megyünk  ketten  /«  Bármit  akart  a  hatalom  :  csak  erőszakkal 
hajthatta  végre.  Minden  lépése  nehézségekbe  ütközött.  Támogatásra  sohasem 
számíthatott.  A  hivatalos  apparátus  roppant  erőfeszítésekkel,  szakadatlanul 
működött,  hogy  tekintélyének  és  hasznavehetőségének  legalább  a  látszatát  meg- 
mentse. Hasztalan  ! 

Az  eredmény  mindvégig  önáltatás  és  hazugság  maradt.  Ez  a  nemzetiségétől 
megfosztott  nemzet  a  maga  jószántából,  önként  nem  adott  semmit  a  hatalomnak. 
Az  adóktól  kezdve  a  közszolgálatok  minden  nemét  végrehajtással,  zsandárral, 
karhatalommal  kellett  tőle  kicsikarni.  A  reakció  garázdálkodásaira,  toporzékoló 
dühöngéseire  egy  nagy,  néma  összeesküvés  volt  a  válasz  —  gyűlöletre  meg- 
vetés — •  s  lett  volna  ez  a  végzetes  rendszer  elméletüeg  bármüy  hatalmas :  ily 
körülmények  közt  a  gyakorlatban  múlhatatlanul  hajótörést  kellett  szenvednie. 
Hiszen  a  szigorúságban  és  ellenőrzésben  annyira  túlhajtottak  mindent,  hogy 
szinte  nevetség  volt.  Az  emberek  egy  része  folyton  rendőri  felügyelet  alatt  állt 
s  a  mindenható  policia  még  az  öltözet-,  kalap-  és  hajviselet  kellő  ellenőrzéséről 
sem  feledkezett  meg.  Megtiltották  a  pörge  kalapok,  a  tollak  viselését.  Vidékről 
a  fővárosba  csak  útlevél  segítségével  lehetett  bejutni.  Az  Akadémia  alapszabályai- 
ból kitörölték  azt  a  paragrafust,  mely  kötelezővé  teszi,  hogy  az  Akadémia  magyar 
nyelven  művelje  a  tudományokat  s  az  új  alapszabályok  értelmében  az  Akadémia 
tagjait  a  cs.  k.  főparancsnokság  nevezte  ki. 

Mindezekre  a  furcsaságokra  azonban  a  magyar  társadalomnak  megvolt  a 
maga  visszatorló  válasza.  A  nők  nem  álltak  szóba  egyetlen  katonatiszttel  sem  ; 
a  fiatalság  gúnydalokat  csinált  a  »tollszedegető«  hatóságra  s  előkereste  a  fórra- 

dalom  előtti  köcsögkalapokat  ;  a  Nemzeti  Színház  díszelőadásán,  melyet  az 
osztrák  himnusszal  kellett  megnyitni,  csak  a  himnusz  eljátszása  után  jelent  meg 
a  közönség  ;  Erkel  operáját,  Hunyadi  Lászlót,  pedig  a  tragikus  sorsú  történelmi 
hős  lefejezésének  évfordulóján  adták  elő,  —  a  hatóság  aztán  törhette  a  fejét  : 
mért  van  ezen  a  napon  díszelőadás  a  Nemzeti  Színházban  ?  A  publicisták,  költők, 
írók  elkezdtek  virágnyelven  beszélni,  melyet  semmiféle  idegen  cenzor  nem  ért- 
hetett meg,  de  a  magyar  közönség  nagyon  is  jól  megértett.  A  viszonyok  nj^omása 
alatt  valóságos  művészetté  fej- 
lődött a  szimbolizmus. 

Jókai  keleti  regéi,  Tompa 
allegóriái,  Falk  Miksa  vezércik- 
kei minden  fennakadás  nélkül 
jutottak  a  nyilvánosság  elé. 
Kínai  és  japáni  ügyek  ismer- 
tetéséből értesültünk  a  hazai 
dolgokról.  A  közönség  mesteri  - 
leg  tudott  olvasni  a  sorok  kö- 
zött. Egy-két  lapunk  volt  s 
•csak  lassan  támasztott  érdek- 
lődést az  irodalom  iránt,  de 
ez  az  érdeklődés  aztán  napról- 
napra fokozódott.  Szilágyi  Sán- 
dorkülönböző  szépirodalmi  vál- 
lalatokkal, emléklapokkal,  röp- 
í vekkel,  almanachokkal,  albu- 
mokkal állt  elő  s,  folyton 
kijátszva  a  hatóság  árgus- 
szemeit, maga  köré  gyűjtötte  a 
szétszóródott  írói  gárdát.  Nagy 

Ignácz  Hölgyfutárja,,  egyetlen  szépirodalmi  közlönyünk  ez  időben,  szintén  jó 
szolgálatokat  tett  a  nemzeti  ügynek  és  főképp  a  fiatalabb  tehetségeket  csopor- 
tosította. Lassacskán  aztán  oda  értek  a  dolgok,  hogy  az  irodalom  szeretetének 
örve  alá  rejtőzött  minden  politikai  demonstráció.  • 

A  passzivitás  politikájának,  e  hallgatag  és  nemes  magatartásnak,  éltető 
ereje  egy  igazán  nagy  ember  volt :  Deák  Ferenc.  A  jelszót  mindjárt  kezdetben  ő 
mondta  ki.  Megértette  az  egész  nemzet  s  ment  utána.  Ez  a  nagy  és  bölcs  ember 
a  megelőző  idők  eseményeiből  leszűrte  a  komoly  tanulságot  s  egy  pillanatig  sem 
ringatta  magát  csaló  álmokba.  Tisztán  látott  a  káoszban  s  biztosra  vette,  hogy 
az  abszolút  hatalom  kevély,  de  rozoga  épülete  előbb-utóbb  össze  fog  omlani  és 
múlhatatlanul  vele  pusztul  Bachék,  Schmerlingék  minden  államboldogító  talál- 
mánya, a  jogfosztogató  rendeletek,  pátensek,  diplomák  összes  sorozata,  mert 
tartalmuk  nem  az  igazság,  hanem  a  tévedés  meg  a  hazugság.  Mikor  az  össz- 
birodalom  emberei  ragyogó  színekkel  festették  elébe :  minő  boldogság  vár 
Magyarországra,  ha  beolvad  Ausztriába,  —  mosolyogva  válaszolt : 

—  Mennyivel  nagyobb  a  mennyei  boldogság,  még  sem  akar  senki  meghalni. 


253.  kép.  Deák  Ferenc. 

—  De  hát  annyi  bevégzett  tény  után  csak  nem  kezdhetünk  mindent  újra 
Magyarországon  ?  —  erősködött  az  osztrák  miniszter. 

Deák  a  rosszul  begombolt  kabátra  hivatkozott,  melyet  az  ember,  ha  azt 
akarja,  hogy  rendbe  jöjjön,  mégis  csak  kénytelen  újra  begombolni. 

—  Levágjuk  a  gombot !  —  válaszolt  a  miniszter  erélyesen. 

—  Akkor  aztán  éppenséggel  nem  lehet  a  kabátot  begombolni,  válaszolt 
Deák  nyugodtan. 

Imponáló  nyugalom  volt  jellemének  egyik  leghódítóbb  alkatrésze.  Az  erő 
felséges  nyugalma.  Nagy,  világos  elméje,  mely  mindig  az  igazságot  szolgálta, 

(        s  '  y      'y     '  ■>         '  '  '  '^y 


254.  kép.  Deák  Ferenc  kézirata. 

egyszerű  szavakban,  ötletes  hasonlatokban,  találó  adomákban  az  államférfiúi 
tudásnak,  bölcseségnek  roppant  mélységeit  tárta  föl.  Magyarország  közéletének 
sohasem  volt  egy  alakja  sem,  akit  jobban  megértettek  volna  mint  őt.  Gondola- 
tait oly  szabatosan  és  becsületesen  fejezte  ki,  hogy  azokhoz  nem  férkőzhetett  a 
kételynek,  a  félreértésnek  még  csak  árnyéka  sem. 

j  Mindig  egyenes  úton  járt  és  mindig  emelt  fővel,  nyilt  arccal  haladt  előre.. 
Nagj^ságának  valódisága  nem  szertelenségeivel  és  rendkívüliségeivel  hatott, 
de,  mint  a  hatalmas  dómok,  arányainak  felséges  összhangjával.  Ha  írt,  ha  beszélt  :. 
semmi  hatásvadászat,  semmi  hangjáték,  semmi  ellágyulás,  semmi  taglejtés,, 
semmi  éreztetése  a  roppant  szellemi  fensőségnek.  A  természetes  beszéd,  a  közön- 
séges társalgó  hang  eszközeit  használta,  de  ezt  aztán  úgy  használta,  hogy  be- 
illett művészetnek.  Mikor  közvetetlen  a  kiegyezés  előtt  Belcredi  miniszter  a  már 
megejtett  újoncozáson  kívül  még  egy  másodikat  akart  elrendelni,  Deák  hideg 
méltósággal  adta  tudtára  :  nem  lehet.  És  miért  nem,  ha  szabad  kérdenem  ?  kíván- 
csiskodott a  miniszter.  Egyszerűen  azért  nem,  válaszolt  Deák,  mert  nálunk 
Magyarországon  az  anyák  évenkint  csak  egyszer  szülnek. 

Meggyőződéseitől  egy  pillanatra  sem  lehetett  eltántorítani.   Törvény  és- 
igazság  vértezte  föl.  A  tizennyolc  évig  tartó  abszolutizmus  minden  hullámcsapása 

-az  ő  sziklaalakján  törött  meg.  Ö  volt  ezeknek  a  kísérletező  s  gyorsan  változó 
időknek  legszilárdabb  pontja  a  birodalomban  s  csak  őreá  lehetett  —  építeni. 
Xyugodt  méltósággal  vezette  a  nemzet  passziv  önvédelmi  harcát,  ezt  a  sok  áldo- 


255.  kép.  Deák  Ferenc  szobra. 


zatba  kerülő,  hozzáférhetetlen,  törvényes  forradalmat,  melynek  végre  is  győzni 
kellett.  Várt  és  résen  állt.  Kezemben  van  egy  Kende  Lajoshoz  intézett  levele 
(Kende^Béláné  úrnő  szívességéből)  1856  május  8-ikáról  keltezve,  melyben  ki- 
menti magát,  hogy  feledhetetlen  barátja,  Kölcsey  síremlékének  leleplezési  ünne- 

pélyén  nem  lehet  jelen,  de  a  »dicsőült«  szavaival,  keble  mélyéből  sóhajt  fel  az 
egek  urához  : 

»Áldd  meg  isten  a  magyart, 

Jó  ke  ivvel,  bőséggel ! 

Nyújts  feléje  védő  kart, 

Mert  küzd  ellenséggel. « 

A  »mert«  szó  alá  van  húzva. 

Eközben  a  dinasztiára  rossz  idők  kezdtek  járni.  Közeledett  az  a  vihar, 
mely  a  fonák  rendszer  »pajtáját«  összeomlással  fenyegette.  Az  ötvenes  évek  vége 
felé  már  erősen  érezték  a  végzetes  kormányzás  gonosz  eredményeit.  Az  olaszok 
fegyvert  ragadtak  szabadságukért.  Ausztria  vereséget  szenvedett.  Lombardia 
elveszett. 

Bécsben  nagj'  volt  a  zavar  s  kénytelen-kelletlen  tettek  néhány  lépést  a 
kiegyezés  felé,  mely  azonban,  kellő  őszinteség  híján,  balul  ütött  ki.  A  császárság 
nem  engedett  az  egységes  birodalom  eszméjéből,  mely  Magyarországot  közön- 
séges tartománnyá  sülyesztette ;  Deák  Ferenc  pedig  nem  engedett  a  negyven- 
nyolcadiki  törvénj-ekből,  melyek  nemzetének  önállóságát  és  függetlenségét  biz- 
tosították. Ujabb  s  fenyegetőbb  vészfelhőknek  kellett  feltornyosulniuk  az  »egy- 
séges«  birodalom  egére,  hogy  a  kiegyezés  eszméje  megérlelődjék  s  politikai 
szükséggé  váljon.  Nem  jótékony,  békés  napfény,  de  bajtjósló  vihar  érlelte  meg. 

Az  1861-ben  összehívott  országgyűlés  nagy  reményekkel  fogott  munkájába, 
de  a  Deák  Ferenc  feliratára  érkezett  fejedelmi  leirat  —  Schmerling  miniszter 
büszke  ópusza  —  mereven  visszautasította  a  magyar  országgyűlés  jogos  kíván- 
ságait. 

Erre  egyhangúlag  fogadták  el  Deák  Ferenc  második  feliratát,  az  államférfiúi 
bölcseségnek  s  szeplőtlen  hazafiságnak  ezt  a  soha  el  nem  évülő,  lángelméjű  reme- 
két, mely  a  következő  szavakkal  végződött  : 

»Lehet,  hogy  nehéz  idők  következnek  ismét  hazánkra,  de  a  megszegett 
polgári  kötelesség  árán  azokat  megváltanunk  nem  szabad.  —  Ha  tűrni  kell,  tűrni 
fog  e  nemzet,  hogy  megmentse  az  utókornak  azon  alkotmányos  szabadságát, 
melyet  őseitől  öröklött.  Tűrni  fog  csüggedés  nélkül,  mint  ősei  tűrtek  és  szenvedtek, 
hogy  megvédhessék  az  ország  jogait.  Mert  amit  erő  és  hatalom  elvesz,  azt  idő  és 
kedvező  szerencse  ismét  visszahozhatják,  de  amiről  a  nemzet,  félve  a  szenvedé- 
sektől, maga  lemondott  :  annak  visszaszerzése  mindig  nehéz  és  mindig  kétséges. 
Tűrni  fog  a  nemzet,  remélve  a  szebb  jövendőt  és  bízva  ügyének  igazságában.* 

S  tűrt  nemes  megadással  tovább.  Tűrte  a  törvénytelen  hatalom  kemény 
jármát,  alkotmányellenes  garázdálkodásait,  kémeit,  fináncait  s  annál  állhatato- 
sabban  ragaszkodott  a  —  törvényesség  alapjaihoz,  erős  hittel  várva,  hogy  akik 
önállóságunkat  a  saját  szabadságuk  érdekében  akarták  eltörölni,  végre  be  fogják 
látni,  hogy  »egyik  nemzet  szabadsága  a  másik  nemzet  szabadságának  ellensége 
nem  lehet*. 

És  csakhamar  el  is  jött  az  az  idő  —  Schmerlingék  minden  elméletét  halomra 
döntő  s  magát  a  trónt  is  megrendítő  vihar  alakjában.  Ausztria  háborúba  kevere- 
dett Porosz-  és  Olaszországgal.  A  császári  seregek  csúfos  vereségeket  szenvedtek. 
A  nagyhatalom  koronájából  két  drágakő  hullott  ki:  Schleswig-Holstein  és  Ve- 

lence  s  nyilvánvaló  lett,  hogy  a  megalázott,  boldogtalan  Ausztriának  nem  a  fegy- 
veres erőben,  de  népei  megelégedésében  és  jólétében  kell  a  boldogulás  eszközeit 
keresnie.  A  kiegyezés  most  már  politikai  szükséggé  vált  s  Deák  Ferenc,  elveihez 
mindvégig  híven,  a  szerencsétlen  háború  után  sem  követelt  többet  mint  azelőtt. 
Az  önkényuralom  romjai  közül  büszkén  és  győzelmesen  emelkedett  fel  a 
szenvedésekben  megedződött  ifjú  Magyarország,  az  alkotmányát  visszanyert 
szabad  magyar  nép  s  teljes  erővel  indult  meg  államisága  nagy  útján  a  jövendők 
felé.  Jeles,  kiváló,  erős  vezéremberek  egész  raja  munkálkodik  azon,  hogy  ez  a 
nemzet  mentől  hatalmasabbá  váljon  s  mentől  jobban  megizmosodjék.  Mégis  e 
korszaknak  valódi  hőse,  élő  lelkiismerete  Deák  Ferenc  marad  s  tekintetünket 
az  ő  nemes  egyéniségének  arányaira  kell  vetnünk,  ha  azt  akarjuk,  hogy  »a  nagyok 
szemléletében  kifáradt  szemünk  —  megnyugodhassak «. 


II.  FEJEZET. 

ARANY. 

1817—1882. 

VRANYÉK  már  szinte  megöregedtek,  mikor  egyszer  csak  váratlanul  a 
szalontai  bogárhátú  házikó  tetőzetén  vidám  gólya  kezdett  kelepelni 
s  megszületett  a  kis  Arany  János.  A  gyermek  anyja,  Sára  néni,  örült 
is  meg  röstelkedett  is  a  késő  istenáldás  miatt.  Hónapokig  nem  mutat- 
kozott az  utcán.  Mit  szólnának  a  szomszédok  !  Minden  gondja  a  kis  fiúcska  volt. 
aki  szépen  fejlődött  s  a  szülői  szeretet  gyengéd  vezetése  mellett  okos,  pompás 
gyermekké  serdült.  Atyjától,  az  egyszerű  földmívestől,  megtanulta  a  betűket, 
anyjától  az  imádkozást.  Aztán  isten  nevében  ráfogták  az  iskolára.  Jól  megállta 
a  helyét,  kivált  társai  közül  s  csakhamar  egész  Szalonta  ismerte  a  kis  poétát,  aki 
rögtönözve  tudott  rímelni  s  mindig  készen  volt  valamely  eredeti,  talpraesett  ötlet- 
tel. Kellő  jártasságra  tett  szert  a  latin  nyelvben,  szívesen  olvasgatta  a  klasszi- 
kusokat, a  magyar  poéták  közül  Csokonai  volt  a  kedvence.  Tanulmányai  folyta- 
tása végett,  nem  minden  felszerelés  nélkül,  ment  át  a  debreczeni  kollégiumba, 
ahol  aztán  fordítások  révén  megismerkedett  Tasso,  Milton,  Voltaire  munkáival 
s  később  megtanulta  a  nyugoti  nyelveket  is. 

De  kissé  egyhangúnak  találta  a  kollégiumi  életet.  Álmok  bolygatták.  Sze- 
retett volna  művész  lenni,  festő,  szobrász,  színész,  —  de  mindenesetre  valaki 
a  múzsák  szolgálatában.  Színész  lett  s  egy  megbukott  társaság  kóbor  és  korhely 
csapatjával  regényes  sanyarúságok  közt  felbolyongott  Máramarosszigetig.  Itt 
aztán  megelégelte  a  költői  kirándulást  s  szétfoszlott  illúziók  meg  egy  csomó 
csalódás  árán  alaposan  kiábrándult  a  művészi  élet  minden  romantikájából.  Külön- 
ben ahhoz,  hogy  prózai  józanságát  visszanyerje,  hozzájárult  egy  álomlátás  is. 
Azt  álmodta,  hogy  az  anyja  meghalt.  Ettől  a  pillanattól  fogva  nem  volt  mara- 
dása s  gyalogszerrel  visszatért  Szalontára.  Atyját  megvakulva  találta,  anyja 
pedig  megérkezése  után  rövid  idő  múlva  csakugyan  meghalt.  A  komoly  érzésű 
és  gondolkozású  gyermekifjúra  mindez  oly  erősen  hatott,  hogy  még  a  költészetről 
is  le  akart  mondani.  Az  élet  gondokkal  terhelte  meg  fiatal  vállait  s  kötelességeket 
rótt  rá.  Kenyér  után  kellett  néznie.  Segédtanító  lett  a  szalontai  iskolánál,  később 
városi  írnok,  aljegj^ző  s  ebben  az  utóbbi  minőségében  meg  is  nősült. 


ARANY  JÁNOS  UTOLSÓ  ARCKÉPE 

(A  költő  sajátkezű  jellemzésével.) 


Az  Aihcnacum  r.-l. nyomása 

És  ezzel  körülbelül  be  is  fejeződött  volna  az  életrajza,  ha  esetleg  nem  szü- 
letik olyan  költőnek,  akinek  —  hála  isten  !  —  volt  még  némi  tennivalója  nemzete 
számára  is.  Egy  jó  barátja,  Szilágyi  István,  folyton  ösztökélte,  nógatta,  hogy  dol- 
gozzék s  Arany  megfogadta  a  jó  szót,  visszatért  a  múzsákhoz,  dolgozott.  A  negy- 
venes évek  közepén,  1845-ben,  víg  eposzra  hirdetett  pályázatot  a  Kisfaludy-Tár- 
saság.  Arany  Az  elveszett  alkotmány  című  eposzával  pályázott  s  megnyerte  a  jutal- 
mat. A  dicsőség  azonban  nem  volt  teljes,  mert  az  egyik  biráló  —  nem  kisebb  em- 
ber mint  Vörösmart}^  —  nyelvére  és  verselésére  azt  a  megjegyzést  tette  :  »olyan, 
mintha  már  irodalmunk  vaskorát  élnők«.  A  kemény  szó  a  szeget  a  fején  találta. 
A  hexameterekben  írt  Elveszett  alkotmány  kitűnő  szatírája  a  szájhősködő  hazafi- 

ságnak  s  a  megyei  korteserkölcsökből  kisarjadzó  visszaéléseknek,  de  egészében 
véve  nem  egyenletes  munka  s  formája  éppenséggel  nem  szerencsés.  Mintha  Vajda 
Péter  Magyarország  című  szatírájának  szélesebb  és  szövevényesebb  rajzát  kap- 
nók  meg  benne,  amivel  különben  nem  azt  akarom  mondani,  hogy  Aranynak  nem 
volt  bőséges  alkalma  a  közvetetlen  életből  meríteni.  Sőt  ellenkezőleg.  Mintegy 
bosszút  akart  állni  azokért  a  vad  kicsapongásokért  és  ízetlenségekért,  melyek- 
nek a  saját  megyéjében  minduntalan  szem-  és  fültanuja  volt.  Igazi  szatírát  irt, 
ahogy  az  akkori  megyei  életről  nem  is  igen  lehetett  egyebet  írni.  De  a  Vörösmarty 
megjegyzése  gondolkodóba  ejtette,  folyton  a  fülébe  csengett  s  azt  hiszem,  becs- 
vágyára is  erős  hatása  volt. 

Két  év  múlva  ismét  pályázatot  hirdetett  a  Kisfaludy-Társaság  egy  a  nép 
ajkain  élö  történeti  személyről  irandó  költői  beszélyre  s  Arany  megírta  a  magyar 

költészet  egyik  soha  el  nem  évülő  remekét,  Toldiját.  A  koszorút,  melyet  e  mű- 
veért kapott,  a  Kisfaludy- Társaság  kötötte  ugyan,  de  az  egész  nemzet  osztatlan 
elragadtatása  tűzte  homlokára.  Az  igénytelen  falusi  nótáriusból  egyszerre  orszá- 
gos hírű  költő  lett  s  Petőfi  volt  az  elsők  egyike,  aki  Homér- Arany  Jánost,  ezt  a 
»tenger  mélységéből  egyszerre  kibukkanó«  tűzhányót  ujjongó  örömmel  üdvözölte. 
Petőfi  szívből  fakadó,  gyönyörű  episztolája  különben  más  tekintetben  is  érdekes. 
A  kor  szempontjából  körvonalozza  a  népköltő  valódi  hivatását  s  egyúttal  Arany 
költészetét  is  találóan  jellemzi.  Ez  a  szilaj,  önérzetes  s  a  maga  erejében  és  igazai- 
ban föltétlenül  bizakodó  szellem  szinte  hódolattal  hajtja  meg. zászlóját  Arany 
múzsája  előtt.  Mélyen  meghatja  előadásának  nyugodt  és  biztos  művészete,  hang- 
jának nemesen  férfias  egyszerűsége,  mely  oly  tiszta  mint  »a  puszták  harang- 
jának«  csengése.  »Más  csak  levelenként  kapja  a  borostyánt,  —  neked  rögtön 
egész  koszorút  kell  adni  !«  mondja  lelkes  levele  kezdetén  a  pályatárs  őszinte 
örömével,  a  végén  pedig  minden  féltékenység  nélkül  buzdítja  :  »Mit  én  nem  egé- 
szen dicstelenül  kezdek,  végezd  te,  barátom,  teljes  dicsőséggel !«  Ez  volt  első 
találkozásuk  s  e  két  nagy,  egymást  mindenben  megértő  és  kiegészítő  szellem 
a  legbensőbb  barátságban  forrott  össze. 

Arany  ekkor  már  teljesen  tisztában  volt  a  maga  költői  programm jávai 
s  ezt  Toldija,  bizonyíthatja  legfényesebben.  A  Petőfi  törte  csapáson  indul 
meg,  de  a  művészi  öntudatosság  és  készültség  erősebb  fegyverzetével.  A  nép- 
költészetre támaszkodó  nemzeti  műköltészet  volt  jelszava  s  ebbeli  felfogását 
érdekesen  világítják  meg  egy,  Szilágyi  Istvánhoz  írt,  levelének  következő  sorai : 
A  népköltő  feladata  nem  az,  hogy  elvegyüljön  a  durva  nép  között,  hanem  hogy 
tanulja  meg  a  legfensőbb  költői  szépségeket  is  a  népnek  élvezhető  alakban  adni  elő. 

Szinte  örül  a  lelkem,  mikor  ezeket  a  sorokat  olvasom.  Ezzel  a  néhány 
szóval  jóformán  megmérhetem  azt  a  haladási  fokot,  ahova  Kazinczyék  óta  el- 
jutottunk. A  mester  és  hívei  még  nem  fogják  fel  úgy  a  művészeteket  mint  az 
emberi  társulás  egyik  leghatalmasabb  tényezőjét,  sőt  a  kiváltságos  izlés  bálvá- 
nyaira esküdtek,  —  s  íme,  néhány  évtized  után,  a  demokratikus  elvek  alapján 
előáll  egy  valóban  nagy  költő,  aki  a  népet  nemzetnek  tekinti  s  fajszeretetének 
egész  melegével  karolva  át,  föl  akarja  ragadni  költészetének  nemesítő  régióiba  ! 
Ez  a  világosan  és  szabatosan  kifejezett  elv  érvényesül  Toldiban  is.  Nagy,  komoly 
és  szinte  átlátszó  tartalom  a  lehető  legegyszerűbb  alakban.  Mintha  egy  nemesebb 
formát  öltött  népmese  hangjai  ütnék  meg  fülünket.  A  művészet  egészen  új  benne, 
de  azért  a  költeményben  semmi  sem  tetszik  ismeretlennek,  szokatlannak,  újnak 
előttünk,  —  annyira  a  miénk.  Azt  hisszük,  ezt  a  történetet  —  oly  végtelenül  egy- 
szerű —  magunk  is  csak  így  írhattuk  volna  meg.  Az  illúzió  teljes,  mert  amiből 
támad,  az  a  költészet  mindenben  természetes  és  igaz.  Minden  nagyítás  nélkül 
mondhatjuk  elsőrangú  alkotásnak.  Ez  a  tizenkéténekes  kis  eposz  Ilosvay  Péter- 
nek, egy  XVI.  századi  krónikásnak,  silány  mondatöredékeiből  remek  egésszé 
konstruálva,  oly  tömör  és  formás,  mintha  egy  hatalmas  arányú,  pompás  épületet 
látnánk  magunk  előtt,  melynek  minden  köve  márvány,  minden  vonala  harmónia 
s  összessége  maga  a  tökéletesség. 

Szeretném  elmondani  a  meséjét,  de  nem  akarok  túlságos  részlétezésekbe 
bocsátkozni.  Csak  jelzem  a  tartalmát.  Egy  rengeteg  erejű  pórsuhanc  története, 

aki  érzi,  hogy  nagyokra  termett  s  lerázva  magáról  a  bénító  viszonyok  jármát, 
hősies  kalandok  után  bemutatja  vitézségét  a  királynak  is,  aki  ezért  lovaggá  üti 
s  maga  mellé  fogadja.  Ennyi  az  egész.  De  hogy  van  mindez  elbeszélve  !  A  min- 
denki által  megérthető  művészet  legegyszerűbb  s  éppen  ezért  legfelségesebb 
nyelvén,  —  a  legtisztább,  legtősgyökeresebb  magyar  nyelven.  Ha  klasszikusan 
népies  n3'elvről  lehet  beszélni  :  akkor  ez  az.  Nem  oly  pompázó  és  merész 
mint  a  Vörösmartyé,  de  jellemzőbb,  igazabb,  teljesebb  és  melegebb.  Alig 
van  sora,  melyben  ne  lepne  meg  bennünket  a  körmönfont,  tiszta  beszéd  valamely 
naiv  és  mégis  művészi  ékessége.  S  mindez  oly  pazarul,  oly  frissen  ömlik  mint  a 
zuhatag,  —  keresettségnek,  mesterkéltségnek,  szenvelgésnek  még  csak  árnyéka 
sincs  sehol.  A  komoly,  erős  s  minden  tekintetben  alapos  nyelvtudást  a  művészi 
előadás  ily  bájos  és  természetes  formái- 
ban nem  mutatta  fel  még  eddig  nálunk 
senki  sem  s  épp  így  nem  mutatta  föl  a 
költői  kompozíciónak  ily  tökéletességét 
sem.  A  legaprólékosabb  vonásokig  lelki- 
ismeretesen kiszámított  s  mégis  minden 
erőszakoltság  nélküli,  népies  s  mégis  mű- 
vészien szabatos,  a  fukarságig  takarékos 
s  mégis  oly  teljes  szerkezet  ez,  melyet, 
Madách  szavai  szerint,  »csak  hódolat  illet 
meg,  nem  bírálat «.  Minden  apró  részlete 
oly  szerves  összefüggésben  van  egymással, 
hogy  szinte  szétbonthatatlan.  Vasnál  szi- 
lárdabb láncszemekként  kapcsolódnak 
egybe.  Sehol  epizód  !  Sehol  henye  részek  ! 
Minden  a  cselekménybe  olvad  föl,  még 
a  tájrajzok  is.  Minden  apróságnak  tetsző 
mozzanat  szerkezeti  titkokat  rejt  magá- 
ban s  megannyi  komoly  indíték  a  cselek- 
mény tovább  fejlésére  vagy  a  jellemek  megvilágítására.  S  milyen  hatalmasak, 
igazak  és  plasztikusak  ezek  az  alakok,  —  ez  az  öt-hat  ember,  akiknek  sorsán 
megfordul  a  mindvégig  előtérben  álló  hős  története  !  Szobrok,  akiket,  ha 
egyszer  láttunk,  sohasem  feledünk !  Az  álnok  szívű  bátya,  a  gyöngéden  sze- 
rető édesanya,  a  hűséges  Bence  cseléd,  a  gyermekeit  sirató  szegény  özvegy- 
asszony, a  cseh  Mikola,  a  dolgok  szövedékein  átlátó  bölcs  király  s  mindezek 
fölött  az  araszos  vállú,  ércidomú,  hatalmas  Toldi  Miklós,  óriás  erejével  s  megható 
gyöngédségeivel !  Ha  szerencsésebb  nemzet  költője  irta  volna  e  művet :  tapsolna 
hozzá  az  egész  világ,  de  nekünk  így  is  nagy  vigasztalás,  hogy  a  művészetek 
elfajulásának  e  szomorú  korszakában  oly  munkáról  beszélhetünk,  mely  végtelen 
egyszerűségeiben  a  művészet  legmagasabb  és  legörökebb  törvényeit  mutatja  fel. 
Arany  távolról  sem  gondolt  arra,  hogy  a  Toldi-mondából  trilógiát  készítsen, 
de  hevenyében  megírta  Toldi  estéjét  is,  mely  az  ősz  és  világtól  elfeledt  hős  utolsó 
napjait  s  végső  diadalát  énekli  meg.  Más  a  légkör,  más  a  hang  —  a  vén  Toldit 
a  hanyatlás  humorának  bizonyos  nemes  patinája  vonja  be,  — de  művészet  dolgá- 

ban  ott  áll,  ha  nem  magasabban,  ahol  az  első  rész.  Petőfi  kéziratban  olvasta  e 
költeményt  s  lelkesen  unszolta  barátját  :  »Ha  a  fejét  és  lábát  megcsináltad,  írd 
meg  a  derekát  is«.  Arany  ekkor  kezdett  először  e  tárgyról  gondolkozni,  de,  nem 
lévén  a  saját  választása,  erősen  húzódozott  tőle.  Egyszer  aztán  mégis  hozzákez- 
dett, de  a  munka  éppenséggel  nem  ment  könnyen.  A  költő,  kiben  a  hagyományok 
tisztelete  nem  volt  kisebb  mint  a  művészet  szeretete,  a  két  előbbi  rész  számára 
elég  anyagot  talált  Ilosvaiban,  de  azok  felhasználásával  mindjobban  fogyott  az 
alap  s  úgy  rémlett  előtte,  hogy,  ha  szabadon  komponál :  kockáztatja  az  epikai 
hitelt.  Erre  pedig  nagyon  kényes  volt.  Lelke  szinte  belegyökerezett  a  múltba, 
történelmi  vagy  mondai  támasz  nélkül  nem  akart  egy  lépést  sem  tenni.  Hozzá- 
fogott többször,  újra  meg  újra  próbálgatta  s  megint  csak  abbahagyta.  Azután 
életében  is  változások  álltak  be.  A  forradalom  után  tanár  lett  Nagy-Kőrösön 
s  egyéb  költői  munkák  mellett  a  professzorság  vette  igenjébe  minden  idejét. 
Majd  1860-ban  a  Kisfaludy-Társaság  igazgatójává  választotta  s  Pestre  költözött, 
ahol  szintén  egyéb  költői  munkák  mellett  a  hivatalos  teendők  s  a  Szépirodalmi 
Figyelő,  később  a  Koszorú  szerkesztése  vonta  el  Toldijától.  Néhány  év  múlva 
pedig  az  Akadémia  választotta  titkárul  s  ez  a  nagy  megtiszteltetés  még  több 
dolgot  és  gondot  rótt  rá.  Egy  kis  »független  nyugalomról«  álmodozott.  Ez  azon- 
ban nem  mutatkozott  sehol.  Tudjuk,  hogy  ezt  legtöbbször  a  pékek  és  fűszer- 
kereskedők érik  el.  Költők  ritkán  vagy  akkor,  mikor  már  nem  veszik  semmi 
hasznát.  Eközben  családi  csapások  is  érték  s  »kórral,  bajjal«  küzködve,  sokára, 
—  az  első  Toldi  megjelenése  után  harminckét  év  múlva  —  látott  napvilágot  a 
regényes  eposszá  szélesedett  középső  rész  :  Toldi  szerelme. 

Az  a  sok  tusakodás,  vajúdás,  bú-baj,  tervek  változtatása,  meg-megújuló 
poétái  aggályok,  melyeknek  kíséretében  Toldi  szerelme  lassankint  megszületett  : 
semmiesetre  sem  váltak  előnyére  a  nagy  eposznak.  Színes  és  ragyogó  rajzokban 
reszket  előttünk  a  romantikus  lovagvilág  minden  elképzelhető  díszlete,  de  a  rész- 
letek e  sokaságában  Toldi  alakja  minduntalan  háttérbe  szorul,  sőt  gyakran  egé- 
szen elvész  a  szemünk  elől.  Azt  a  régi,  takarékos  kompozíciót,  mely  még  az  epi- 
zódokat sem  tűrte  meg,  itt  a  korrajzi  kitérések  s  mellékesemények  tékozló  uralma 
váltja  fel.  Arany  művészete  itt  is  tündöklik  s  egy-egy  részletben  mintaszerű, 
homéri  helyekkel  találkozunk,  de  nem  tehetek  róla,  ez  a  Toldi  nekem  nem  a  régi 
Toldi,  ahogy  egy  szobornak  sem  szokás  legvégül  csinálni  a  derekát.  De  Arany 
úgy  fogta  fel  a  dolgot,  hogy  ezzel  az  egy  munkával  még  igazán  tartozik  s  megírta, 
mert  nem  akart  adósa  maradni  senkinek. 

Pedig  ha  valaki,  ő  bizony  busásan  megfizetett  minden  vett  jóért,  ami  sok- 
szor talán  nem  is  éppen  volt  jó  neki.  Zaklatott  élete  és  sokoldalú  elfoglaltsága 
mellett  is  állandóan  hű  maradt  a  költészethez s roppant  sokat  dolgozott,  összegyűj- 
tött műveinek  tizenkét  hatalmas  kötete  áll  előttünk,  szakadatlan  munkásságról 
tanúskodó  pályafutásának  maradandó  emléke.  Büszkén  tekinthetünk  végig  a 
remekművek  e  nagy  birodalmán,  mely  egyúttal  a  magyar  szellem  legnemesebb 
erényeinek  foglalatja  s  minden  parányában  a  mi  dicsőségünk. 

Arany  a  magyar  epikai  költészetnek  egészen  új  világát  alkotta  meg.  A  kép- 
zelet szabad  és  pompázó  magasából  leszállt  a  történelmi  élet  egyszerű  költészeté- 
hez, megható  igazságaihoz.  Oda  ahol  az  eseménj'ek  többé  nem  ábrándok,  de  ada- 

tokon,  okmányokon,  mondákon  alapuló  valóságok.  Rendkívüli  alkotóképessé- 
gének elég  volt  a  hagyományok  néhány  szála,  hogy  tündéri  szövetet  szőjjön  belőle. 
De  erre  a  néhány  szálra  okvetetlenül  szüksége  volt.  Amit  Ilosvai  hitvány  soraiból 
csinált,  az  csoda.  Pedig  azokból  csinálta.  Abból  a  penészbe  sülyedt  kontár 
krónikás  versből  merítette  lelkesedéséhez  a  —  bizalmat.  S  a  Toldi  egyes  énekei 
fölé  mottóul  odaírt  XVI.  századi  naivitásokat  éppen  ezért  nem  lehet  bizonyos 
megilletődés  nélkül  olvasni.  Az  ember  áhítattal  látja  köztük  Arany  nagyratörő 

s  mégis  nyugodt  szellemét,  azt  a  merészen  biztos  kezet,  mely  e  törmelékekből, 
e  romokból  a  naiv  eposz  egyik  legmonumentálisabb  palotáját  építi  föl. 

Epikai  alkotásai,  még  a  kisebbeket  sem  véve  ki  (Keveháza,  Szent  László 
füve,  Hamis  tanú  stb.^,  mind  igazolhatják  azt  az  állításunkat,  hogy  Arany  múzsája 
csak  a  történelem  vagy  a  mondák  levegőjében  érzi  magát  egészen  jól  és  biztosan. 
Murány  ostroma  (1848)  Széchy  Mária  ismeretes  kalandját  énekli  meg  ;  a  Nagy~ 
idai  cigányok  (1854)  kétségbeesett  kacaj  a  forradalom  csodáira  ;  a  Byron  formái 
után  készült  Katalin  egy  Majláth-féle  monda  művészi  fölépítése ;  a  pazar 
komikummal  fűszerezett  Jóka  ördöge  alapja  egy  török  népmese,  a  Bajusz  egy 
adoma  feldolgozása  ;  a  töredékül  maradt  Bolond  Istók  erősen  szubjektív  tártai- 

mával  szintén  belefogódzik  legalább  egy  közmondásba  (Bekukkant  mint  Bolond 
Istók  Debrecenbe)  s  végül  itt  van  a  hún  mondakörből  nagj^szabású  trilógiának 
tervezett  epopéa  első  része,  Buda  halála  (1864),  melynek  motivumait  a  költő 
az  »idők  vén  fájának  egy  régi  levelén  találta «. 

Ez  az  utóbbi  az  Arany  nagy  és  komoly  epikai  talentumának  legérettebb 
gyümölcse.  A  trilógia  szempontjából  csak  expozició,  de  azért  magában  is  kerek 
egész.  A  költő  hún  regének  nevezi,  az  olvasó  azonban  egy  hatalmas  történet 
megrázó  jelenetei  közt  bámulja  azt  a  művészetet,  mely  a  gyér  hagyományból  ezt 
a  fenséges  idomú  mesterművet  tudta  megalkotni.  Van  benne  valami  meghatóan 
kezdetleges,  mely  különben  csak  látszik  annak,  voltaképpen  nem  az,  —  jóval 
több  :  az  egyszerűség  fensége.  Mintha  Buda  és  Etele  vészjósló  viszályaiban  az 
ős  nemzeti  élet  nagyarányú  alakjai,  szilaj  erkölcsei,  vad  szenvedélyei  nyomakod- 
nának fel  előttünk  —  közöttük  az  ármánykodó,  fakósárga  arcú,  gonosz  Detre, 
az  egymásra  gyűlölettel  támadó  asszonyok,  a  keserű  Hilda  és  az  izzó  indulatú 
Gyöngyvér.  Csak  néhány  alak,  egy  tragikus  összeütközés  történetének  szigorúan 
kimért  keretében,  de  biztos,  erős  kézzel  megrajzolva.  Vérükben  ott  lobog  a  be- 
következendő vész  üszke.  Minden  szavuk,  minden  lépésük  egy-egy  rúgó  a  cselek- 
mény továbbfejtésében.  A  fejedelmi  testvérpár  ellentétes  vonásai  a  jövendők 
előre  vetett  árnyaiként  szökkennek  szemünkbe.  Az  idősebbik,  Buda,  könnyen 
sértődő,  ingadozó,  gyámoltalan.  Maga  is  érzi  gyarlóságait  s  éppen  ezért  meg- 
osztja az  uralkodást  öccsével,  Etelével.  Csakhamar  megbánja  s  a  gyanú  zöld- 
szemű  szörnye  pusztulásba  kergeti.  Etele  sem  ment  az  emberi  hibáktól.  Nemes 
királyi  tulajdonságai  dacára  enged  indulatainak,  hallgat  a  nagyra  vágyás  szavára 
s  ezek  oly  tettre  ragadják,  melyre  az  égiektől  nincs  bocsánat  :  párbajban,  de 
félig  orvul,  megöli  bátyját.  Eddig  a  trüógia  expoziciója.  A  második  részből 
(Ildikó)  és  a  harmadikból  (Csaba  királyfi)  csak  érdekes  és  erőteljes  töredékek 
meg  a  mese  váza  maradtak  fenn. 

Arany  ezzel  a  trüógiával  nemzeti  naiv  eposzunk  hiányát  akarta  pótolni. 
Ha  valaki,  ő  bizonyára  rátermett,  hogy  ezt  megcselekedhesse.  A  hajdankor  igri- 
ceinek, regőseinek  és  hegedőseinek  eléggé  nem  sajnálható  mulasztásait  szerette 
volna  helyreütni  s  bár  sejtette,  hogy  az  eposz  ily  formában  ez  idő  szerint  nem 
igen  válhatik  többé  korszerűvé  :  komoly  odaadással  és  lelkesedéssel  foglalkozott 
nagy  tervével.  »Ha  későn,  ha  csonkán,  ha  senkinek  :  írjad  !«  És  amit  megírt  be- 
lőle :  nyüván  láttatja,  hogy  ez  epopéa  csonkán  maradása  örök  veszteségünk.  Aki 
a  csodaszarvas  regéjét  a  művészi  előadásnak  annyi  elevenségével,  a  régies  nyelv- 
nek annyi  bájával  tudta  megírni ;  aki  a  jellemzésben  oly  erős,  a  szenvedélyek 
rajzában  oly  biztos,  mint  Arany  volt,  fölülkerekedett  volna  az  időkön  s  —  kor- 
szerűség ide  vagy  oda  !  —  hatalmas  szerkezetű  trilógiáját  minden  idők  számára 
alkotta  volna  meg. 

Kisebb  elbeszélő  költeményeit  méltatva,  külön  kell  megemlékeznünk  egy 
rendkívül  bájos  népies  beszélyéről,  az  Első  lopásról,  mely  a  maga  nemében  igazi 
kis  mestermű  s  a  legnemesítőbb  hatású  költői  termékek  egyike,  melyeket  valaha 
poétaember  a  nép  számára  írt.  Egyszerű  falusi  történet,  erős  erkölcsi  célzattal, 
de  egyúttal  az  objektív  művészet  minden  fényes  tulajdonságaival.  Arany  költői 
egyéniségének  egész  valója,  rokonszenves  lényének  minden  jósága  megnyilat- 

kőzik  e  kis  műben,  —  szinte  kiérezzük  belőle  a  teljes  embert,  azt  a  művészt,  aki 
egy  hétköznapi  történetet  mesélve,  lehajol  a  néphez  s  az  elesettet,  a  védtelent, 
a  gyámoltalant  fölemeli  a  megtisztulás  és  újjászületés  átjobbító  forrásaihoz.  És 
külön  kell  megemlékeznünk  balladáiról  is,  melyeknél  tökéletesebbeket  e  műfaj- 
ban senki  sem  teremtett  nálunk.  írtak  azelőtt  is  balladákat,  de  azok  csak  króni- 

kás  énekek,  terjengős  lirai  mesék  voltak.  Hiányzott  belőlük  a  lélek  :  a  tömör 
szerkezet  meg  a  cselekmény  drámaisága.  Arany  itt  is  a  népköltészeti  termékeket 
vette  mintákul  s  a  skót  meg  az  ó-székely  balladák  alapján  megteremtette  a  valódi 
drámai  dalt.  Gyulai  Pál  méltán  nevezi  őt  a  ballada  Shakespearejének.  Egy-egy 
nagy  történetet  —  egész  tragédiákat  — így  tömöríteni,  elrendezni,  megformázni  ; 
a  szereplő  egyéneket  erős  drámai  akcióban,  plasztikus  mozgásban,  a  vágtató  ese- 
mények árja  közt  legjellemzőbb  vonásaikkal  feltüntetni  s  kedélyünket  az  elő- 
adás erélye  vei  művészileg  meghatni  :  ehhez  ért  Arany  legjobban.  Aki  ezen  a 

téren  követni  akarja  :  csak  utánzója  lehet  s  csak  gyöngébbet  alkothat.  Szereti 
a  komor,  sötét  tárgyakat,  melyekben  a  rejtélyes  játssza  a  főszerepet  s  a  képze- 
lödés  csapkodó  fénj^e  világítja  meg  az  egyes  részeket  (Ágnes  asszony,  Bor  vitéz,  Éj- 
féli párbaj,  Ünneprontók) .  A  történeti  tárgyúakban,  a  szűk  keret  mellett  is,  gyakran 
egész  korszakok  képe  elevenedik  meg  előttünk, —  gondoljunk  csak  Ötödik  Lászlóra, 
a  Tetemre  hívásra,  Pázmán  lovagra,  a  Wélszi  bárdokra,  de  főképp  Szondi  két 
apródjáva,  melyben  játszva  küzdi  le  a  legszövevényesebb  szerkezeti  akadályokat. 
Nem  csoda,  sőt  egészen  természetes  dolog,  hogy  egyik  kiváló  esztétikusunk, 
Greguss  Ágost,  Arany  mintaszerű  balladáiból  szűrte  le  e  műfaj  elméletét.  Beszé- 
desebb, világítóbb  és  teljesebb  példákra  nem  talált  volna  sehol  sem. 

Mit  mondjak  lírájáról,  a  melancholia  és  humor  e  csodásan  gazdag  dalvilá- 
gáról !  A  Petőfi  utáni  kor  lirai  handabandái  közt  mily  nemesen  egj'szerű,  fensé- 
gesen komoly,  szívetrázóan  megdöbbentő  hangok  ezek  !  Mily  változatosság  a 
tárgyakban,  mily  őszinteség  és  igazság  a  hangulatokban  !  Talán  nem  hat  köny- 
n}-edén  és  köz  vetetlenül,  de  haátengeded  lelkedet  e  vívódó  szív  nagy  fájdalmainak, 
érezni  fogod  mélységeit  és  melegét.  Nem  szenveleg  semmit :  az  igazat  dalolja. 
Benső  szükségből  árad  ki  s  istentől  nyert  tehetségeit  sokoldalú  tudással  mélyíti 
szakadatlanul.  Nem  játékból  ír.  Célja  nem  a  pompázás,  a  külső  hatás,  de  az  igaz- 
ság keresése.  Maga  mondja  egy,  Erdélyi  Jánoshoz  intézett  levelében  :  Ha  valami, 
a  'költészet^  meggyőződés  dolga  ;  vezércikket  lehet  írni  meggyőződés  nélkül,  de  jó 
verset  nem.  ízről  ízre  át  van  hatva  hivatásának  komolyságától  s  nem  az  olcsó 
tetszés  számára  dolgozik.  Elmélyed  a  költészet  édes-fájó  titkaiba  s  önzetlenül 
szolgálja  a  múzsákat.  A  szépet  a  szépért  szereti,  a  munkát  a  munkáért  becsüli. 
Magányos  világa  elég  gazdag  arra,  hogy  hitet,  vigasztalást,  megnyugvást  talál- 
jon benne.  Midőn  millióknak  teremt,  bizonnyal  millióknak  él.  Megzendül  benne 
öröme,  bánata,  de  főképp  nemzetének,  fajának  gyásza  és  dicsősége  az  ami  ihleti. 
Ez  az  a  »szent«,  az  a  »magasztos«,  mely  besugarazza  álmait  s  ott  lebeg  működé- 
sének egésze  fölött  is.  A  Dalnok  búja,  Ősszel,  Rachel  siralma,  Széchenyi  emlékezete. 
Rendületlenül,  halhatatlan  énekek,  a  magyar  hazafias  lira  legtartalmasabb  da- 
rabjai, koruk  lelke  lüktet  valamennyiben.  A  Dante,  Gondolatok,  Honnan  és  hová, 
Fiamnak,  Kertben  stb.  című  költemények  megannyi  mért  földmutatói  egy  roppant 
látókörnek,  melyet  a  bölcsészet,  lét  és  vallás  problémái  határolnak. 

De  mindegy,  bárminő  zsáner  áll  előttünk,  komoly  vagy  humoros,  óda  vagy 
népdal :  Arany  sohasem  tagadja  meg  önmagát.  Mindig  egy  szilárd  jellem,  egy 
erős,  nagy  egyéniség  kifejezése  az.  Itt  is  szívesen  hajlik  a  tárgyias  felé,  érzéseit 
szereti  képekben  feltüntetni,  kedvvel  részletez,  de  szíve  dobogása  tisztán  keresz- 
tülcsendül a  rímeken.  Tud  álmokba  ringatni,  meghatni,  tud  mindenhez,  csak 
ahhoz  nem,  hogy  amit  ír  :  lángész  munkája.  Szerény  és  férfias.  Nyugodtan  halad 
a  maga  külön  csapásán  s  megvet  minden  léhaságot.  » Józan,  okos  mérték «  a 
mértéke.  Egyetlen  költőnk,  akinek  lantján  nem  zendül  szerelmi  dal ;  talán  azért, 
mert  Petőfi  tüzes  dithirambjai  után  fölöslegesnek  tartja  erre  vesztegetni  az  ide- 
jét. Különben  sem  közlékeny.  A  magánéletét  érintő  részleteket  szívesen  formálja 
objektív  képekké  s  el-elburkolja.  Fél  a  piactól  s  a  politikai  és  irodalmi  dulako- 
dások láttára  magányába  menekül,  a  régi,  jóízű  magyar  poétákkal  foglalkozik, 
sok  tudással  s  gonddal   irt   elméleti  tanulmányokban  vitatja  meg  a    magyar 

költészet  szükségeit,  fordítja  Shakespearet  és  főkép  Aristophanest,  akinek  maró 
szatírája  mintha  korára  illenék.  Szakadatlanul  kezében  van  a  toll,  mert  váltig 
azt  hiszi,  hogy  még  mindig  —  tartozik  valamivel.  Pedig  már  jóval  megelőzőleg 
csak  a  nemzet  volt  adósa  neki.  S  adósa  is  maradt.  Azzal  a  »független  nyugalom- 
mal«,  melyről  még  teljes  erejében,  reménykedve,  vágyakozva,  álmodozni  mert. 
Most  már  föltétlen  nyugalom  az  osztályrésze,  de  osztályrésze  egjoittal  a  halha- 
tatlanság is.  Minden  időknek  egyik  legnagyobb  költője  marad  s  a  magyar  költők 
közt  bizonnj-al  ő  lesz  mindig  a  legnagyobb  művész. 

A  LÁNGELME  SODRÁBAN. 


FORRADALOM  utáni  magyar  lírának,  nem  számítva  ide  természe- 
tesen a  múltból  átvett  örökséget,  sokáig  nem  volt  határozott  karak- 
tere. Petőfi  nagy  egyénisége  és  tüneményes  lángelméje  szinte  szédí- 
tőleg  hatott  a  kisebb  tehetségekre.  Ezek  az  ő  fényében  vergődtek  s 
nem  birva  sem  tudását,  sem  ízlését  :  a  népies  fintort,  a  hazafias  duhajkodást, 
az  ízetlen,  pőre  handabandát  tették  meg  művészi  elvnek.  Ezekben  a  komoly 
időkben  az  ő  szerepük  nem  volt  sokkal  komolyabb  mint  valami  gyászszertartás 
körül  támadó  váratlan  botrány,  megületődés  és  könnyek  közé  tolakodó  céda 
hahotázás.  Zsinóros  és  sallangos  érzelmek,  mély  honfibút  szenvelgő  üres  hazug- 
ságok, a  belső  és  külső  formák  teljes  elhanyagolása,  sőt  megvetése  :  íme,  ebből 
állt  művészetük.  Ráadásul  a  népies  örve  alatt  becsempészték  még  a  vidékiessé- 
get  is.  És  jóformán  minden  megtorlás  nélkül,  kényükre-kedvükre  garázdálkod- 
hattak, mert  kritikai  ellenőrzés  alig  volt  s  ha  Gyulai  Pál  néha-néha  szét  is 
ütött  közöttük  a  maga  készséges  dorongjával,  nem  használt  semmit,  legfeljebb 
hancurozásuk  lett  még  féktelenebb.  Mert  ezek  az  új  lírikusok  egyúttal  fene- 
gyerekek voltak  s  a  közönség  nagy  része  —  nem  lévén  más  vigasztalása  mint 
az  irodalom  —  rokonszenvezni  látszott  léha  erényeikkel.  Végre  is,  ha  egy  csoport 
író  összeáll  azzal  a  vad  elhatározással,  hogy  bolondokat  csináljon  :  megcsinál- 
hatja. Valamely  kuriózum  támadhat  s  valamely  tanulság  leszüremkezhetik 
belőle,  de  mélyebb  nyomokat  semmiesetre  sem  fog  hagyni  az  irodalom  szántó- 
földjén. Petőfi  maga  mondta  ki  azt  az  egyszerű,  de  mély  tartalmú  axiómát  :  »az 
idő  igaz  és  eldönti  ami  nem  az«.  Arany  János  pedig,  mikor  az  éktelen  csimpo- 
lyázás  zajában  végképp  elvesztette  fejedelmi  türelmét,  iszonyú  megvetéssel 
dobta  közéjük  azt  a  megjegyzést,  hogy  a  »költő  s  .  .  .  cipészinas  nem  egy«. 
Valóban  nem.  De  Arany  sokkal  komolyabb  művész  volt,  hogysem  e  felszínes 
és  céda  lelkekre  hatást  gyakorolhatott  volna.  Akiben,  kivételesen,  volt  nemesebb 
tartalom,  az  úgyis  az  ő  csapásán  haladt,  —  a  túlnyomó,  lelketlen  rész  azonban 
vidáman  hancúrozott  tovább  s  hányta  a  cigánykereket  a  költészet  berkeiben. 
Szent  Kleofás  !  milyen  karaván  és  milyen  látványosság  !  Odakünn  az  utcán 
zsinór,  sujtás,  cifraszűr,  fokos,  paszománt,  krinolin  volt  a  módi,  —  az  irodalom- 

ban  a  nagyokatmondás,  betyárkodás,  káromkodás  divatja  járta.  Poéták  egész 
raja  támadt,  kik  a  szomorú  napok  lánccsörgését  hetyke  sarkant}nípengéssel 
akarták  túllármázni.  Tompa  allegorikus  és  jóhiszemű  biztatását  :  Fiaim,  csak 
énekeljetek  !  nagyon  is  megfogadta  ez  a  mámorban  fuldokló  nemzedék  s  csak- 
hamar olyan  észbontó  citerázás  és  gitározás  támadt  mindenfelé,  hogy  maguk 
Apolló  leglelkesebb  papjai  is  megsokallották.  A  veréb  versben  csipogott,  a  tyúk 
rímekben  kotkodácsolt.  Sohasem  volt  Magyarországnak  annyi  kadenciafaragója 
s  valamennyit  a  Petőfi  példája  lelkesítette.  Mert  ő  bordalokat  irt  :  irtak  ők  is  ; 
mert  az  Alföld  betyárvilágának  motívumaiból  remek  zsánerképeket  tudott  te- 
remteni :  betyárkodtak  ők  is  ;  mert  a  jellemzetesben,  az  igazban  kereste  a  szépet  : 
ők  egy  lépéssel  tovább  mentek  s  a 
szertelenségben  keresték  és  találták 
meg.  Hazafias  szólamok  dolgában 
pedig  túllicitálták  végképp,  csak- 
hogy ezek,  sajna,  rettenetesen  kong- 
tak az  ürességtől. 

De  talán  még  sem  szabad  őket 
teljesen  elitélni.  Kétségtelen,  hogy 
ezekben  a  napokban  a  közönség 
minden  mozgalmat  a  politikai  tün- 
tetések szempontjából  mérlegelt  és 
méltatott.  így  az  irodalomban  sem 
a  művészi  szépet  kereste,  hanem  a 
hazafias  célzatot.  Lírikusaink  tisztá- 
ban voltak  ezzel  s  ennek  a  hálás 
közhangulatnak  a  táplálására  kész- 
ségesen és  bőven  szolgáltak  olcsó 
árukkal.  Alaposan  kizsákmányolták 
az  adott  helyzetet,  mely  poétái  kül- 
detésük vesződségeit  jelentékenyen  megkönnyítette.  Voltaképpen  nem  is  kellett 
fáradniok :  kezdetleges  és  silány  eszközökkel  nagy,  országos  hatásokat  lehetett 
elérni. 

Ezek  közt  a  különcködő  és  különös  lények  közt,  kiknek  nagy  részét  immár 
a  feledés  fátyola  borítja,  a  legtehetségesebbek,  de  egyúttal  legsujtásosabbak 
egyike  Lisznyai  Kálmán  (1823 — 1863.).  Vékony,  cingár  legényke  —  mint  Jókai 
írja  róla  —  hősi  taglejtésekkel,  bendegúzi  méltóság  az  arcán.  Egyszer  divatosan 
fodrozott  hajfürtökkel,  jaquemar-keztyűvel,  de  hozzá  világoskék,  delivörös  hajtó- 
kájú  pitykés  dolmányban,  másszor  meg  párisi  divat  szerint  kicsípve,  de  borzasán, 
nyakkendőtlen  s  fokossal  a  kezében.  Kisebb  baja  sohasem  volt  mint  halálos 
betegség  s  kevesebb  pénzre  sohasem  volt  szüksége  mint  ezer  forintra.  Finom, 
kellemes,  szeretetreméltó  ember,  egész  lénye  csupa  kedély,  pajzánság  és  játsziság. 
Bohémebb  költője  nincs  ennek  az  egész  korszaknak.  A  pompázás,  a  szóvirágok 
—  tulipánok,  pántlikák,  liliomtej  és  szívkalácsok  —  tömegétől  alig  látunk  valamit 
igazi  tartalmából.  Olyan  nagyokat  senki  sem  tudott  mondani  mint  ő.  Petőfinek, 
akit  imádott,  egyszer  azt  mondta  :  Te  felhőket  eszel  és  isteneket  hánysz  !  Versei 

legnagyobb  része  ma  egyszerűen  —  lehetetlenség,  de  akkor  sokan  a  költői  eredeti- 
ségnek kápráztató  megnyilatkozásait  látták  bennök.  Különösen  Palóc  dalai- 
ban,  melyekben  a  jó  palócok  sajátos  szavai  s  népi  szertartásaiknak  színes  rajzai 
szerfelett  érdekeseknek  tetszettek  s  az  újság  hatásával  hatottak.  Azt  hitték,  hogy 
Lisznyai  a  költészetnek  eddig  nem  ismert  kincsbányáira  bukkant  s  az  ott  fölfede- 
zett nemes  ércekből  nábobi  módon  pazarolhat.  Egyes  darabjait  lefordították 
németre  és  franciára  is,  de  csakhamar  nyilvánvaló  lett,  hogy  ez  az  egész  palóc- 
kodás  nem  egyéb  mint  szeszélyes  költői  játék,  a  Lisznyai  szeretetreméltó  s  csa- 
pongó kedétyének  szivárványszínű  pillangótábora,  minden  komolyabb  tartalom 
nélkül.  Ami  kedves  bennök,  egy-egy  tiszta  dal  (Édes  hazám  .  .  .  A  szécsényi 
kisasszony  stb.),  az  éppen  azért  szép,  mert  nem  a  palóckodás,  de  egyéb  poétái 
erények  révén  lett  azzá. 

Egyébként  pedig  fegj^elmezetlen  lelke,  habzó  vére,  rakoncátlan  természete 
vitte,  mint  a  vágtató  paripa,  tüskön-bokron  keresztül.  Jobb  sorsra  érdemes  tehet- 
sége szétröppentyűzte  minden  erejét  színes,  játékos,  ezerszínű  dalrakétákban, 
pompázó  exaltációkban.  Minden  költői  igazság  eltorzult  az  ő  különös  cifrálkodásai 
közt.  Költészetének  gyümölcsei  olyan  aranyalmák,  melyeknek  belseje  —  hamu. 
Petőfi  bájos  és  jellemző  egyszerűségeivel  szemben  ez  az  üres  pompa  szinte  leverő 
hatású.  Határozott  visszaesés.  A  természet  nagy  költője  örök  mintákban  mutatta 
föl,  hogy  kell  egy-egy  képet  az  igazság  erejével  s  a  hangulat  színeivel  meglelke- 
síteni. Lisznyainál  oly  túlzásokra  találunk,  melyek  a  lirai  hagymáz  határát  érin- 
tik, íme,  egy  nyáréji  hangulat  rímes  különlegessége  : 

Linglanglong  —  harang  bong,  Zizzentó  kis  szeoskő, 

Lityilütty  —  madárfütty,  Sziniszin,   cincincin, 

Lilola  —  fuvola,  Ityimpinty,  lintyimbinty. 

Lomblengés  —  csengés,  Ümmögés,  mümmögés, 

Lágy  zsongás,  zsibongás,  Kakmukpukk,  ufmakmukk, 

Pölyögés,  pityegés,  Kirikvakk,  kvakkvakkvakk  . . . 
Cicergés,  percegés, 

Aki  ilyeneket  le  tud  írni  s  ezeket  szépségeknek  tartja  :  az  lehet  nagyon 
szeretetreméltó  bohém,  de  azzal  csakugyan  nem  lehet  vádolni,  hogy  művésznek 
született,  ahogy  egymásután  megjelenő  kötetei  (Űj  palóc  dalok,  Dalzongora, 
Madarak  pajtása)  nem  is  emelkedést,  de  fokozatos  hanyatlást  jeleznek. 

Petőfi  után  nagy  dolog,  sőt  szinte  lehetetlen  volt  eredeti  költői  egyéniséggé 
izmosodni.  Még  az  erősebb,  tartalmasabb  tehetségek  sem  menekülhettek  sodró 
hatása  alól  s  erejük  kiforrásáig,  akarva,  nem  akarva,  csak  utánzói  lehettek.  Bőven 
meg  lehet  jelölni  a  kölcsönzött  vonásokat  Gyulai  Pálnál,  Tóth  Kálmánnál, 
Thaly  Kálmánnál  és  másoknál,  akiket  aztán  később  becsületes  önbírálat  segített 
biztosabb  és  dicsőségesebb  ösvényekre.  De  másként  történt  ez  azokkal,  kiknél  a 
dalköltés  nem  benső  lelki  szükség  kiömlése  volt,  csak  műkedvelői  láz. 

Lépten-nyomon  lehet  érezni,  hogy  ebben  a  korban  —  annyi  viszontagság, 
kétségbeesés,  reménykedés  korában  —  az  írók  túlnyomó  részét  nem  a  magasabb 
művészet  eszményei  lelkesítették,  hanem  a  magyarság  fenmaradásának  gondolata. 
Ebből  magyarázható  ki  még  az  is,  hogy  a  vidékiességet,  ami  bizonnyal  veszedelem, 

mert  modorba  költészet  egyik  frissítő  elemének,rújító  forrásának. képzelték. 
Irtózatos  tévedés  volt,  de  részben  hazafias  elfogultságból  történt  s  ez  talán  némileg 
még  mentheti  az  illetőket. 

Ez  a  modoros  poézis,  mely  üres  cifrálkodásaival  ma  már  csakugyan  nem 
eg}-éb  mint  irodalomtörténeti  kuriózum,  részben  Lisznyai  Palóc  dalainak 
hatása  alatt  virágzott  fel.  A  múzsa  is  alkalmazkodott  a  kor  divatjához  :  ropogós, 
fodros  szoknyát  viselt,  kendőzte  magát,  kihívó,  hetyke,  ledér  mozdulatokkal  járt 
az  utcán  s,  teljesen  megfeledkezve  égi  származásáról,  beállt  markotánj'osnőnek. 
Ig}T  történhetett  meg,  hogy  minden  tehetség  és  egyéniség  nélküli  verselők  csakúgy 
kápráztattak  ezekben  a  napokban,  mint  erőszakos  furcsaságaikkal,  valamikor 
régen,  az  úgynevezett  debreceni  iskola  mesterkedői. 

Itt  van  például  első  sorban  Szelestey  László  (1821 — 1875.),  aki  eleinte  Petőfire 
esküszik,  de  aztán  Lisznyai  Kálmánt  jobban  megérti  s  végül  hugóviktori 
utánzatokban  pusztul  el.  Első  kötetével  (Érzelemvirágok)  nem  bájol  el  senkit,  de 
a  Kemenesi  cimbalommal  meg  a  Falu  pacsirtájával  nagy  port  ver  föl.  Csupa 
ciráda,  csupa  sujtás.  Felbokrétázza  magát  a  Kemenes-vidék  szólamainak,  főképp 
szavainak,  pántlikáival  s  rikító  ízléstelenségével  az  egeket  hasogatja.  Ember 
legyen  a  talpán,  aki  ma  megemészti.  Lelkesedése  szinte  félelmes,  mint  a  delírium. 
Eg}rébként  lengedező,  hajlongó  nádember,  aki  kötetről  kötetre  változik,  mindig 
másokat  mimel  és  sohasem  jut  —  magához.  Későbbi  kötetei,  a  Tündérvilág, 
Pásztorórák  csak  változást  jeleznek,  nem  haladást.  A  Rab  álmainak  országos 
sikere  pedig  politikai  okokra  vezethető  vissza.  ízetlen  szatírája,  száraz  és  nyers 
humora,  kietlen  hangulatai  ma  többé  nem  hatnak  meg  senkit.  Összes  költeményei- 
ből egy-két  dal  maradt  meg  a  nép  ajkán  (Balatonon  jár  a  hajó,  Ez  az  utca  végig 
sáros),  mint  rendesen  csak  az  szokott  megmaradni,  amiben  van  némi  igazság. 

Ide  tartozik  Spetykó  Gáspár  is,  aki  régebben  kedvelt  híve  volt  Bajzának  s 
annak  élettelen  idealizmusát  szolgálta,  később  azonban  szakított  a  mester  tanai- 
val és  a  mátra völgyi  táj  beszéd  különlegességeiben  kereste  a  magyar  művészet 
titkait.  Gyöngyvirágok  című  kötete  annyira  vidékies,  hogy  szinte  odatapad  a 
mátra  völgyi  rögökhöz.  Hegyháti  dalok  című  kötetével  ennek  az  iránynak  hódol 
Csermelyi  Sándor  is,  de,  dicséretére  legyen  mondva,  később  legalább  észreveszi 
tévedését  s  Lirai  költeményeivel  és  Legújabb  verseivel  jóvá  teszi  az  első  próbál- 
kozás bűneit.  Hozzá  társul  Zajzoni  (Rab)  István  a  Magyarok  kürtjével,  a  Kor- 
dalokkal  s  a  Börtöndalokkal,  mely  versgyűjteményeknek  a  túlnyomó  része  szinte 
puffog  az  ízetlenségtől  és  ürességtől. 

Petőfi  szaggatott  idomú,  apró  rapszodiái,  a  Felhők,  szintén  alkalmas  minták 
voltak  arra,  hogy  ez  időszak,  pongyolaságra  különben  is  nagyon  hajlandó,  poétáit 
végképp  megtévesszék.  A  nagy  költő  villámló  gondolatait  természetesen  az  után- 
zóknál kopár  ötletek  váltották  fel,  a  forma  összetörésében  azonban  alaposan  túl- 
tettek rajta.  Csak  a  különben  tehetséges  Székely  József  Szeszélydalok  és^Kalárisok 
című  köteteit  kell  végiglapoznunk,  hogy  fogalmat  nyerjünk  arról,  hova  fajult  és  mi 
mindenre  vetemedett  ez  a  líra.  »Dahomeji  lantázia  !«  —  kiált  fel  rémülten  Erdélyi 
János.  Az.  És  az  ürességekért  és  ízetlenségekért  éppenséggel  nem  kárpótol  bennün- 
ket a  költőnek  az  a  hazafias  va'lomása,  hogy  annyira  magyarnak  érzi  a  természe- 
tét, még  az  —  atyját  is  megverné!  S  épp  o'.y  kevéssé  ijedünk  meg,  mikor  tajtékzó 

vüággyülöletében  azzal  fenyegetődzik,  hogy  »megrántja  azt  a  hosszú  kötelet, 
mit  az  égen  tejút  néven  ismernek «,  végét  a  saját  nyakára  köti,  hogy  a  világ  vele 
együtt  fúljon  meg. 

Túl  vágna  e  munka  keretén  kitérni  ez  időszak  minden  egyes  verselőj  ére,  kik, 
Petőfi  nagy  egyéniségét  teljesen  félreértve,  a  vidékiességben  keresték  a  népiest, 
a  duhajkodásban  a  zsenialitást.  Csak  jelezzük  ezt  az  irányt.  Ma  szinte  bajos  meg- 
érteni, hogy  ez  a  poézis  hathatott,  de  viszont  megnyugtató  látni,  hogy  szerepe 
csakhamar  lejárt.  Az  új  múzsa  lobogós  ingujjban,  röpködő  csikósjelmezben, 
cifra  pruszlikban,  árvalányhajas  kalapban,  pattogó  karikással  s  nem  kevésbbé 
pattogó  szitkokkal,  a  rakoncátlanságok  szilaj  paripáján  belenyargalt  az  alföldi 
puszták  délibábos  ködébe  s  miután  lelkes  rohamában  magyar  mentének  nézte  az 
alkonyeget,  aranygomboknak  a  csillagokat,  égi  szabómesternek  az  atyaúristent  : 
a  politikai  élet  komoly  fellendülésével  —  hála  isten  —  úgy  elveszett  a  szemünk 
elől   mint  az  a  mámor,  melynek  gőze  megteremtette. 


IV.  FEJEZET. 

KÜLÖN  UTAKON. 


,OLT  azonban  egy  másik,  kevésbbé  exaltált  csoport,  mely  nem  hódolt 
az  uralkodni  kezdő  új  divatnak,  sőt,  a  művészet  követeléseit  mindig 
tiszteletben  tartva,  nyíltan  szembeszállt  azzal.  A  népiest  elfogadták 
ők  is,  de  nem  esküdtek  rája  föltétlenül.  Ideáljuk  a  nemzeti  műkölté- 
szet  volt.  Bizonyos  konzervatizmus,  mérséklet  és  a  szó  nemesebb  értelmében 
vett  korlátoltság  jellemezte  őket.  Erős  tehetséggel,  még  erősebb  meggyőződéssel 
és  készültséggel  küzdöttek  elveikért  s  ha  nem  győztek  is,  de  nem  is  buktak  el. 
Ezek  között  első  sorban  Gyulai  Pál  (1826 — 1909.)  érdemel  figyelmet.  Akkor 
még  fiatal,  tettvágytól  égő  elme,  aki  azonban  nagyon  jól  ismeri  tehetsége  körét 
és  tartalmát.  Meg  is  marad  mindvégig  abban  a  körben,  melyet  jóeleve  kiszemelt 
és  kijelölt  magának.  Ez  a  kör  aránylag  nem  terjedelmes,  de  nem  is  szegényes. 
A  fődolog  az,  hogy  az  övé.  Egész  élete  abból  állt,  hogy  szeretettel  és  gonddal 
kutassa  át  minden  zigét-zugát.  Nincs  itt  egy  rögöcske  sem,  egyetlen  fűszál  sincs, 
mit  a  tulajdonos  alaposan  nem  ismer.  A  közepén  egy  kissé  ósdi  stüben  épült 
udvarház  áll,  de  benne  minden  ragyog  a  tisztaságtól.  Régi  fák  árnyalják,  melyek- 
nek lombjain  vidám  napsugár  játszik  és  madarak  énekelnek.  A  kertben  virágok, 
az  utakon  padok,  —  odább  a  méhes,  a  kút  meg  egy  tavacska  is.  Minden  kellemes 
és  világos.  Ahol  a  szabad  természet  valami  szövevényest,  valami  szabályellenest 
akarna  létesíteni  :  a  gondos  kertész  ollója  bizonnyal  rögtön  megakadályozza. 
Itt  rendnek  és  átlátszóságnak  kell  uralkodnia.  így  kívánja  a  gazda,  aki  féltékeny 
és  büszke  erre  a  kis  birodalomra.  Boldogan  sétálgat  benne  föl-alá  s  ilyenkor 
jóságos  mosoly  játszadozik  az  arcán,  a  lelkében  meg  valamely  költemény  ötlete 
motoszkál.  És  sohasem  sétál  tovább,  csak  a^ kerítésig.  Az  persze  aztán  nagy  baj, 
ha  a  kerítésen  túl,  odakünn  a  szabad  mezőkön,  valami  rakoncátlankodás  történik.. 
Ez  rögtön  kizavarja  őt  megszokott  nyugalmából.  Ilyenkor  az  arca  haragos  lesz, 
szeme  villámlani  kezd,  odaáll  a  palánk  mellé  és  megfenyegeti  a  csendháborítót, 
miközben  maga  is  derekas  lármát  csap. 

Nyolcvanhárom  évéből  több  mint  hatvan  esik  az  irodalom  javára  s  e  hat 
évtized  alatt,  a  fejlődés  különböző  fokozatain,  mindig  ugyanazt  a  Gyulai  Pált 
látjuk   a  küzdőtéren,   szívós   kitartásával,   sokszor  erőszakosnak   tetsző  harci 

kedvével,  a  saját  igazainak  bátor  és  férfias  hangoztatásával.  Élete  egyetlen  nagy 
munka,  egy  és  ugyanazon  programm  fokonkinti  megvalósítása.  Szeme  előtt 
mindvégig  egy  nagy  cél :  nemzeti  szellemű  magyar  irodalom  európai  színvonalon. 

A  hatvan  év,  melyet  az  irodalom  szolgálatában  élt,  a  legkülönbözőbb  vál- 
tozásokat hozta  a  magyar  világba.  Egy  véres  nemzeti  válság,  utána  az  elnyomatás 
szenvedései,  majd  egy  soha  előre  nem  látott  föllendülés  egészen  megváltoztatták 
a  régi  Magyarország  képét.  A  művelődés  haladása,  mely  mind  több  és  több  úton 
ömlött  be  hozzánk,  összetört  sok  régi  dolgot  és  sok  újat  szült  állami  és  társadalmi 
életünkben.  Gyulai  egyénisége  magába  szívta  az  egyetemes  és  a  magyar  művelődés 
mindez  új  kincseit,  de  nem  változott  meg,  a  magva  mindig  ugyanaz  maradt. 

A  nagy  átalakulásban,  mely  az  egész  életben  s  vele  az  irodalomban  végbe- 
ment, mindenütt  meglátjuk  az  ő  eredeti  egyéniségének  nyomait.  A  nagy  nemzeti 
harc  kezdetén  dallal  éleszti  a  hazafi  érzést,  a  nagy  nemzeti  bukás  után  első  azok 
között,  kik  acélizommal  fognak  a  romok  eltakarításához  s  új  élet  alapvetéséhez. 
Felhasznál  a  közös,  nagy  cél  érdekében  minden  eszközt,  amit  természet  és  tanul- 
mány kezeibe  adott.  Lantján  megzendülnek  a  szabadságharc  szomorú  és  lelkesítő 
emlékei,  kritikai  pengéje  merészen  közébe  vág  a  hívatlanok  hadának,  történetíró 
tolla  alatt  megelevenednek  a  közelmúlt  fényes  alakjai.  Elbeszélő  művészete 
pedig  tisztán  ragyog  fel  a  Régi  udvarház  megható  rajzában,  hol  hű  és  borongó 
képekben  állít  emléket  az  elnyomatás  kora  nyakas  magyarjának.  Szóval :  a  harc 
célja  adta  meg  a  harc  módját  s  abban  a  korban,  mikor  a  hívatlanok  egész  serege 
a  hazafiság  és  nemzetiség  jelszavával  követelt  sokszor  az  Ízléstelenség  részére  is 
elismerést  :  Gyulai  az  európai  színvonalra  vetette  a  fősúlyt.  Elmélyedve  a  világ- 
irodalom remekeibe  s  a  magyar  irodalmi  múlt  gazdagságába,  ezek  mértékét 
mutatta  irányadónak.  Később,  mikor  a  külföld  mind  erősebb  hatása  elnem- 
zetietlenedéssel  fenyegette  az  irodalmat,  ő  is  megváltoztatta  hadállását  s  a 
nemzeti  szempont  hangoztatásával  igyekezett  gátat  vetni  a  veszedelemnek. 

Gyulai  kritikai  működésének  azonban  nem  azok  a  harcok  adják  meg 
főfontosságát,  melyeket  mint  az  aktuális  irodalom  kritikusa  vívott.  Zajuk  tán 
agyobb  volt,  de  mélyebb  s  maradandóbb  értékű  az  a  munka,  melyet  Gyulai 
rodalmunk  múltjának  esztétikai  és  irodalomtörténeti  értékelésében  végzett. 
A  Toldy  Ferenc  gyűjtötte  anyagot  Gyulai  dolgozta  fel  kritikailag,  ő  állapította 
meg  egyes  munkák  helyét  a  fejlődésben  s  értéküket  általánosságban.  Petőfinek 
ő  küzdötte  ki  megillető  helyét  s  a  Petőfi-kritika  ma  is  az  ő  régebbi  fejtegetéseiből 
táplálkozik.  Arany  Jánost  ő  mutatta  meg  nekünk  mint  Petőfi  egyenrangú 
osztályosát  a  magyar  költészet  legmagasabb  ormán,  Vörösmartyról  ő  festett 
olj*an  képet,  mely  költői  és  emberi  tekintetben  egyaránt  teljes  hűséggel  adja 
vissza  a  Szózat  költőjének  vonásait .JSfeki  köszönhetjük,  hogy  Bánk  bánt  és  íróját 
valódi  értékében  tudjuk  megítélni  s  ő  adott  a  valóság  erejével  ható  arcképeket 
irodalmunk  jeleseinek  egész  soráról  —  Kemény  Zsigmondról,  Eötvös  Józsefről 
stb.  - —  emlékbeszédeiben. 

S  talán  még  jobban  az  irodalom  fejlődését  szolgálja  e  kritika  formája. 
Gyulai  prózai  stíljét  értjük  itt,  mellyel  újabb  esztétikusaink  közül  legfeljebb  a 
Beöthy  Zsolt  mindig  tartalmas  és  fényes  prózája  versenyezhet.  A  magyar  érte- 
kező próza  nyelvét  Gyulainak  köszönhetjük,  az  ő  íróasztaláról  röppent  föl  először 

a  maga  nemes,  méltóságos,  szabad  szárnyalásában  a  magyarázó,  fejtegető  magyar 
szó.  Irodalomtörténeti  szempontból  ez  talán  Gyulai  pályájának  főjelentősége, 
ebben  emelkedik  legközelebb  legnagyobbjainkhoz,  ebben  jelent  munkássága 
korszakos  reformot.  Fölülmúlni  e  téren  nem  tudta  senki.  A  természetes  fejlődés 
fényesebbre  csiszolta,  könnyedebbé,  a  változott  irodalmi  viszonyok  céljaira 
alkalmasabbá  tette  prózánk  eszközeit,  de  sohasem  szabad  felednünk,  hogy  az 
eszközök  használatának  helyes  módjára  ő  tanított  meg  bennünket  s  ezzel  meg 
nem  becsülhető  gazdagodás  útját  nyitotta  meg  a  magyar  szellemnek. 

Gyulai  prózai  művei  gyakran  rávallanak  magára  a  költőre  is.  A  maga 
helyén,  szavának  melegségével,  lelkesedésének  lendületével,  gyászának  fájdalmas 
színeivel  költői  hatást  tud  kelteni,  még  ha  nem  is  szedi  mértékre  sorait.  A  költői 
becsvágy  nem  is  hagyta  el  soha.  A  min- 
dent felforgató  szenvedély  drámai  kitö- 
rései idegenek  tőle,  az  ő  eleme  a  férfias, 
mély  érzés,  a  bánatos  borongás,  a  ko- 
moly eszmélkedés.  Van  néhány  igen 
szép  verse  (Horácius  olvasásakor*  — 
Szeretnélek  még  egyszer  látni,  —  Mar- 
git szigetén  stb.),  melyekből  igazi  poéta- 
lélek  sugárzik  ki  s  melyek  sok  más 
versét  túl  fogják  élni.  Azonban  ritkán 
eredeti,  éppenséggel  nem  termékeny  s 
képzelete,  leleménye  sokszor  cserben- 
hagyja. Maga  írja  egy  helyütt :  »a  mú- 
zsa is  csak  asszony  s  csak  azt  fogadja 
kegyébe,  aki  teljes  szívét,  egész  lelkét 
nekiáldozza«.  Neki  pedig  sem  alkalma, 
sem  ideje  s  talán  elég  becsvágya  és  sze- 
relme sem  volt  hozzá,  hogy  teljes  szí- 
vét, egész  lelkét  adja  neki   áldozatul. 

De  azért,  mikor  hozzájuthatott,  mindig  szívesen  menekült  a  költészet  birodal- 
mába. Családias  költeményei  egytől-egyig  szép,  szívhez  szóló,  értékes  alkotások. 
Néha  egy-egy  kis  jelenet  dramatikusan  élénk  és  művészi  rajzával  mély  és  mara- 
dandó hatásokat  tudott  elérni.  Ki  ne  emlékeznék  itt  a  Hadnagy  uram  egész  hősi 
korszakot  magába  foglaló  rövid  három  strófájára,  vagy  a  Három  árva  mélységesen 
megható  románcára,  mely  az  anyai  szeretetnek  valóságos  apotheózisa  egyúttal  ? 
A  Puskin  hatása  alatt  megkezdett,  de,  fájdalom,  töredékül  hátrahagyott  nagyobb 
szabású  verses  regénye,  BomJiányi,  ragyogó  részleteivel  a  szabadságharcra  vonat- 
kozó költészetünknek  szintén  egyik  legbecsesebb  terméke.  Végül  külön  kell  fel- 
említenünk egy  Heine-fordítását,  1849  októberében,  mely,  darabos  technikája 
mellett  is,  a  legcsodálatosabb  fordítások  közé  tartozik  ;  szinte  eredeti  versként  hat 
az  olvasóra,  annyira  beleborong  a  forradalom  utáni  kor  magyar  emberének 
izzón  keserű  hangulata. 

De  első  sorban  mégis  kritikusnak,  essay-írónak  született  s  ezen  a  téren 
aratta  legszebb  babérait.  A  kritikus  tolla  sokakat  megsebzett,  gyakran  keltette 

fel  az  ellenvélemények  haragos  viharát,  de  ezekből  a  dúló  harcokból  mindig  ö 
került  ki  győztesen  s  végül  maguk  ellenfelei  is  beismerték,  hogy  igaza  volt.  Mint 

essay-író,  alakjait  biztos  kézzel,   erős   művé- 
ül    h  f^         ^    ?-    &*"   ^       szettel  véste  márványnál  szilárdabb  anyagba 
S-  ^f.    í  -  í^'^T    t>     v     5  "■       s  ezek  a  szobrok  egyúttal  el  nem  évülő  dicső- 
? .       3    '  h  • E         ^  ségének  örök  hirdetői  maradnak. 

í    £«  *  <l    ->    ^   ?  A    nemesebb    izlés    fejlesztésére    nézve 

!  ^  k   í-    ^    2      \         rendkívül  nagy  szolgálatokat  tett  ez  áldatlan 

?  ej    f»    ?     í  .   ?    .    V^       napokban  Szász  Károly  is  (1829— 1905.)  Sok- 
t  ■    \         '       x   V  oldalú  tevékenysége  szinte  kápráztató.  Petőfi 

^  \.  -^  ^  ö  í  ^  költészetének  őszinte  dicsőítői  közé  tartozik 
A^  i'  X  *■  ^  *  ^  minden  elfogultság  nélkül.  Szellemét  és  útmu- 
*     í     ?    ^  \       C^"^    ^^     tatásait  nem  fogja  fel  egyoldalulag.  Nemcsak 

a  népiesen  nemzeti  költőt  látja  benne,  de  fel- 
ismeri e  nagy  szellem  európai  értékét  is.  Petőfi 
rajongott  Shakespeareért,  szerette  Dickenst, 
Byront,  Shelleyt,  csodálta  Hugó  Viktort,  erősen 
hatott  rá  Hégésippe  Moreau  és  szerette,  sőt 
pompásan  fordította  is  Bérangert.  Mintha 
közelebb  akarta  volna  vezetni  nemzetét  a 
nyugoti  műveltség  és  izlés  világához.  Mindez 
nyilván  láthatóvá  teszi,  hogy  az  a  költő,  ki 
egykor  világszabadságról  álmodozott,  a  világ- 
műveltséget sem  vetette  meg.  Már  maga  az  a 
tény,  hogy  Vörösmartyval  és  Arannyal  össze- 
állt egy  magyar  Shakespeare  létesítése  céljá- 
ból :  fényesen  bizonyítja  ebbeli  törekvéseit 
Tágítani  akart  minden  korláton,  mely  akadá- 
lyozni látszott  nemzete  szabad  fejlődését. 

Szász  Károly  is  ebben  az  irányban  indul 
s  a  nyugoti  műveltség  előharcosa,  a  szónak 
nem  mai,  de  komoly  értelmében.  Körülötte 
olcsó  sikerek  verőfényében  sütkéreznek  az  iro- 
dalmi emberek  :  ő  nemesebb  célok  felé  tör. 
Ábrándos  és  szelíd  dalainak  réveteg  hangját 
eleinte  elnyomja  a  rohanó  élet  zaja,  azonban 
a  forradalom  benyomásai  megedzik  s  komo- 
lyan és  bizakodó  öntudattal  áll  azok  közé,  kik 
a  szabadságharc  után  egy  egészen  speciális 
lirát  teremtenek  képletes,  burkolt  formákkal, 
de  határozott,  a  körülményekből  született  cél- 
lal. (Az  elesettek  álmait  virrasztom.  —  Csaták  emléke.)  Családi  boldogsága,  majd  a 
sors  csapásai  mind  nagyobb  munkásságra  ösztönzik  s  egyre  tisztábban,  tökélete- 
sebben énekel.  Technikai  tökélye,  nyelvének  színpompája  talán  néha  elnyomják 
az  érzés  melegségét  és  közvetetlen  megnyilatkozását,  de  ódái,  melyekkel  a  szellem 

nagyjainak  áldoz,  szinte  kiapadhatatlannak  látszó  költői  erőre  vallanak.  A  lirai 
költészet  egyre  tökéletesebb,  egyre  összébbvont,  szűkebb  szavú  kompozíciói  szinte 
öntudatlanul  ösztökélik  a  drámaírás  útjaira.  Itt  kevesebb  siker,  de  épp  oly  becs- 
vágy, technikai  tökély  jellemzik  működését  mint  a  lantos  költészetben.  Csak  a 
rátermettség  hiányát  érzi.  Kompozícióval,  dialóggal,  meseszövéssel  még  csak  bol- 
dogul, ám  az  összeütközések,  a  mese  kibonyolítása  már  gyöngébb  oldala.  Termé- 
kenysége itt  is  rendkívüli  (A  politikus  asszonyok,  Fráter  György,  Bölcs  Salamon 
stb.),  de  csakhamar  megérzi,  hogy  a  drámaírás  terén  nem  arathat  igazi  győzel- 
meket. A  mese,  a  tárgy  kigondolása  azonban  tovább  hajtja  az  elbeszélő  költészet 
felé,  melyet  a  legnagyobb  kedvvel  és  hivatással  művel  s  a  mellyel  eredeti  költői 
működésének  úgyszólván  legkimagaslóbb  sikereit  aratja.  Már  Murány  megének- 
lésének  ismeretes  költői  verse- 
nyében közvetetlen  Petőfi,  Arany 
és  Tompa  mellé  kerül  s  Tren- 
csényi  Csák, Zrínyi  a  költő,  Álmos, 
Salamon  stb.  amily  lendülettel 
és  erővel  íródtak  meg,  épp  oly 
nemes  és  megérdemelt  siker  osz- 
tályrészesei. Salamon  című  elbe- 
szélő költeményét  a  kettős  Ná- 
dasdy-díjjal  jutalmazzák  s  a 
kitűnő  trilógia  úgyszólván  egyik 
legkiválóbb  darabja  a  magyar 
epikai  költészetnek.  Zengő,  né- 
pies nyelve,  tárgyüagos,  amellett 
naiv  előadása,  mesteri  kompozí- 
ciója s  verselésének  művészi  tö- 
kélye Arany  sikereinek  legmű- 
vészibb s  egyúttal  legmegérde- 
meltebb  örökösévé  avatják. 

De  nemcsak  a  költészet :  az  esztétika  és  az  irodalomtörténet  is  a  maga 
munkásának  vallhatja  Szász  Károlyt.  Akadémiai  beszédei,  irodalomtörténeti 
dolgozatai,  értekezései  (A  műfordítás  elveiről,  A  tragikai  felfogásról)  egy  tudo- 
mányban, hasznossági  érzésben  s  előkelő  kritikai  emelkedettségben  gazdag  lélek 
méltó  megnyilatkozásai,  önálló  nagyobb  művei  közül  A  világirodalom  nagy 
eposzai  című  munkája  egymagában  is  elég  lenne  ahhoz,  hogy  írója  nevét  meg- 
örökítse. Lapjain  a  tudós  széles  látóköre,  szemelvényei  fordításában  a  költő 
mesteri  ereje  szinte  elbűvölik  az  olvasót  s  teljesen  új  megvilágításban  tárják 
elénk  a  műveltség  és  a  művészet  hódító  kincseit. 

Beszélhetnék  én  itt  bőven  Szász  Károly  eredeti  költői  működéséről,  mely 
egészében  véve  egy  minden  szépért  lobogó  lélek  megnyilatkozása.  Tanári,  lelki- 
pásztori, hivatalbeli  munkássága  akár  külön  fejezetet  is  érdemelne,  annyira 
értékes. 

Tartalmas  és  sokoldalú  írói  pályájának  azonban  van  jelentősebb,  mélyre- 
hatóbb és  terjedelmesebb  része  is  :  műfordításai. 

Mint  eredeti  író  :  nagyon  gazdag  termést  mutathat  fel  lirában,  eposzban, 
drámában  egyaránt.  De  szolgáljuk  az  igazságot  és  mondjuk  ki  bátran,  hogy  ránk 
nézve  fontosabbak  azok  a  sok  szeretettel,  műgonddal  s  nagy  bőségben  átültetett 
idegen  virágok,  melyekkel  irodalmunkra  s  közönségünk  ízlésére  a  lehető  legjobb- 
kor nemesítőleg  hatott.  E  tekintetben  senkinek  sincs  nála  nagyobb  érdeme  és 
senkisem  termett  rá  jobban,  hogy  ezt  megcselekedj e.  Tudás,  izlés,  lelkesedés, 
rendkívüli  könnyedség  és  hajlékonyság  a  technikában  szinte  játékká,  élvezetté 
tették  neki  ezt  a  hasznos  és  minden  tekintetben  tiszteletreméltó  vesződséget. 

Előtte  is  voltak  műfordítóink,  de  egyik  sem  adta  oda  lelkét  annyira  ennek 
a  hivatásnak  mint  ő.  Elődei  inkább  pihenésül  nyúltak  idegen  költők  termékeihez  : 
ő  a  munka  legkomolyobb  óráiban,  áhítatos  gonddal,  érzéssel  és  alapossággal. 
A  fordítás  művészetének  nálunk  ő  a  megteremtője,  határozott  elvek  szerint  dol- 

i/tcryvj^t    líjfÜMyj    __    ,/tít/    (na^O\^^J  /^y  <i^-t^ c^xa^- 

gozik,  nemcsak  tartalmi,  de  alaki  hűséggel  is,  az  eredeti  rithmus  tökéletes  vissza- 
adásával. Belemélyed  az  eredeti  finomságaiba  s  művészi  kezében  frissen  és  érin- 
tetlenül színeződik  magyaros  bájosságúvá  a  legnehezebbnek  látszó  külföldi  költői 
termék  is.  Eleinte  apróbb  költeményeket  fordít  s  főleg  a  lírikusokat  szereti, 
később  a  munkaadta  gyönyörűségen  s  a  nyomában  támadó  sikereken  mindjob- 
ban felbuzdulva,  nehezebb  feladatokra  veti  magát.  A  világirodalom  legkiválóbb 
szellemei  vonulnak  el  előttünk  az  ő  működésében.  Felhangzik  a  hatalmas  Nibelungi 
ének,  krónikás  egyszerűséggel,  széles  epikai  előadással,  mesteri  verseléssel  s 
érces  ütemei  közben  egymásután  tűnnek  fel :  Shakespeare,  Moliére,  Dante,  Hugó 
Viktor,  Byron,  Lamartine,  Goethe,  Schiller,  Béranger,  Heine,  Moore,  Longfellow, 
Horác  s  még  számosan.  Megbirkózik  a  legnagyobb  nehézségekkel.  Dante-í ordítása, 
bármily  verejtékezve  végezte  is,  ad  annyi  eredeti  gyönyörűséget,  mint  amennyi 
a  többi  műfordítók  hasonló  munkájából  hiányzik.  Poe  Edgár  Hollója,  tömörségé- 
ben és  rejtelmességében  van  olyan  nehéz  mint  egy  kisebb  eposz  átültetése.  Az  ő 
fordítása  révén  mindnyájunk  közkincse  most.  Nisard,  Lewes  s  Emerson  több 
munkát  és  gondot  ad  a  fordítónak  mint  akármelyik  költői  alkotás,  ö  színpompás 

nyelven,  híven,  féltő  gonddal  adja  vissza  mindet.  A  Századok  legendái,  Tennyson 
király-idylljei,  részletek  Firdusziból,  mind,  mind  bámulatos  tömegben,  fejedelmi 
bőségben  ragyognak  nálunk  az  ő  munkája  révén.  Nem  rímeiket  hozzák  magukkal, 
hanem  a  lelküket,  az  emberi  szellemet  és  tudást  mélyítő,  termékenyítő  tartal- 
mukat, gazdagságukat,  kincseiket  a  mi  szegénységünk  rideg  tűzhelyéhez.  Azóta 
mintha  jobban  látnánk,  többet  érnénk  s  nemesebbek  volnánk.  Neki  tartozunk 
érte  hálával. 

Rokonszenves,  meleg  kedéllyel  társul  az  előbbiekhez  s  egyvívású  törekvések 
és  benső  barátság  révén  mintegy  triászt  alkot  velők  Lévay  József  (szül.  1825.),  a 
magyar  Burns,  mint  őt  régebben  nevezni  szokták.  Én  nem  hasonlítom  hozzá, 
mert  nem  akarok  levonni  semmit  az  eredetiségéből.  De  különben  sem  tartanám 
szerencsésnek  a  párhuzamot,  mert  na- 
gyon sok  bennük  a  teljesen  elütő  vonás. 
Kétségtelen,  hogy  Lévaynak  kedvelt 
poétája  a  skót  költő  s  ezt  azzal  is  bebi- 
zonyította, hogy  egy  kötetnyi  verset 
fordított  tőle.  A  természet  gyermekét 
szereti  benne,  ahogy  Petőfi  a  szabad- 
ság dalnokát  szerette  Bérangerben. 
Utánozni  azonban  nem  utánozta  soha- 
sem. A  nyájas  szerelem,  a  komoly  ba- 
rátság, a  vidám  társas  élet,  a  mindig 
hű  természet  igazszavú  költője  ő.  Egy- 
szerű és  őszinte  lélek,  minden  cifrál- 
kodás  és  hamisság  nélküli  poétái  szív. 
Szelídsége,  jósága  szinte  lesugárzik 
arcáról  s  kiragyog  a  verseiből.  Kedé- 
lyének még  hullámzásában  is  van  va- 
lami kellemes,  édes  ritmikusság,  mely 
közelebb  áll  a  békéhez  mint  a  hábor- 
gáshoz. A  Petőfi-kór  láza  érintetlenül  hagyja,  önérzetes,  de  egyúttal  szerény  és 
alázatos.  Nem  akar  többnek  látszani,  mint  a  mennyinek  érzi  magát.  A  szabály- 
talanságoktól csakúgy  irtózik  mint  az  álságtól.  összhang  és  tisztaság  a  jelszava. 
Költeményeinek  első  gyűjteménye  1852-ben  jelent  meg,  melyet  1856-ban  Ujabb 
költeményei  követtek.  Akkor  állt  elő  velük,  mikor  legtöbb  szükség  volt  az 
őszinteségre.  És  Lévay  nem  restelte  bevallani,  hogy  éppenséggel  nem  bájolja 
el  az  a  lirai  handabanda,  mit  a  Petőfi-utánzók  dulakodása  támaszt  körülötte. 
Szívére  hallgatott  s  zengte  amit  érzett.  Mély  és  igazi  honfibú  fakasztotta 
fel  ajkán  a  Babiloni  vizeknél  című  elégia  megható  strófáit,  még  mélyebb 
s  igazabb  érzés  a  szabadságért  rajongó  Mikes  halhatatlan  énekét.  Ez  az 
utóbbi  azok  közé  a  versek  közé  tartozik,  melyekből  egy  is  elég,  hogy  költője 
nevét  megörökítse.  De  Lévay  kedélyéből  tisztán  és  üdén  áradt  a  szívhez  szóló 
dalok  egész  raja  s  köztük  több  olyan,  melyeket  országszerte  énekel  a  nép.  (Száraz 
ágon  bús  gerlice  turbékol,  —  Ha  meghálok,  szellő  legyen  belőlem,  —  Keskeny  utcán 
muzsikaszó  stb.). 

Nemcsak  mint  lírikus,  mint  kiváló  műfordító  is  megérdemelt  sikerekkel 
dicsekedhetik.  Burns-í ordítása  teljes  hűséggel  s  szerető  műgonddal  végzett  munka, 
az  érzésben,  gondolatban  hozzá  rokon  angol  poéta  költeményeinek  szerencsés 
megmagyarítása.  Irodalmi  sikereivel  csakhamar  kortársai  meleg  barátságát 
érdemli  ki  s  e  réven  a  Shakespeare-íordítők  közé  is  bekerül  s  öt  dráma  lefordítását 
vallhatja  magáénak.  Különösen  a  lirai  részeket  nem  egyszer  meglepő  erővel  és 
bájjal  színezi  s  ha  a  drámai  dikció  helyenkint  néha  fogyatékos  is  :  egészben  véve 
komoly  és  igaz  méltatást  érdemlő  munkát  végez.  Székfoglaló  értekezéseit  s  emlék- 
beszédeit (Kazinczy  Gáborról,  Tompa  Mihályról)  előkelő  stíl  és  erős  Ítélőképesség 
jellemzik,  de  bár  ünnepi  alkalmakkal  nem  költői  köntösében  jelenik  meg  a  közön- 
ség előtt  :  az  irodalomtörténet  mégis  a  lírikust  becsülheti  benne  leginkább. 

Cyty^ctkÁ  LcdUj  Cuho-rn.    leAn-a  crh  'hiö-PM  Crt<KdcJt-r 

CL/^JWCt^.'^  vvixrv~ou^  ojo  OUK, 

Már  félszázadnál  régebben  szolgálja  az  irodalmat,  de  hajlott  korára  is 
maradt  elég  kedélye  és  munkakedve,  összes  költeményeit  1883-ban  adta  ki  két 
kötetben,  Legújabb  verseit  1897-ben  ;  A  múzsa  búcsúja  című  verskötetét  pedig  a 
Kisfaludy-társaság  adta  ki  1910-ben.  Ez  a  versgyűjtemény  meghazudtolja  a 
címet.  Dalai  még  mindig  frissen,  üdén  buzognak  s  ugyanazzal  az  egyszerűséggel 
és  melegséggel  hatnak  ránk  mint  föllépésének  első  idejében.  A  búcsúzás  órája  — 
úgy  kell  hinnünk  —  még  messze  van.  Aki  oly  odaadással  szolgálta  munkás  életén 
keresztül  a  költészet  istenasszonyát  :  tőle  hűtlenséget  az  élet  alkonyán  sem  érde- 
mel. Akárhány  embert  kell  is  annak  boldogítania,  épp  ugy  kíséri  tovább  az  öregedő 
poétát,  mint  ahogy  az  sem  törekedett  soha  elhagyni  szülőmegyéjét,  bármennyire 
nőtt  is  érdeme  és  népszerűsége.  Nem  tudta  elhagyni  a  kedves  és  egyszerű  vidéket, 
rokonszenves  gyöngédséggel  ragaszkodott  minden  rögéhez,  fájához  s  távol  az 
irodalmi  élet  meglehetősen  szeretetlen  központjától,  megőrizte  lelkének  nemesebb 
értelemben  vett  naivitásait,  kedélyének  gyermeteg  vonásait.  Azok  közé  a  költőink 
közé  tartozik,  akik  első  sorban  a  maguk  kedvteléséből  dalolnak  s  nem  törődnek 
a  dicsőséggel.  Dalolnak,  mert  jól  esik,  mert  boldogít.  Nem  a  Kisfaludy-társaság 
és  nem  az  Akadémia  lebeg  előttük  (bár  érdemes  tagja  mindkettőnek),  hanem  az 

erdők,  a  mezők,  a  hámorok  meg  a  vadásztanyák.  Azért  szeretik  a  poézist,  mert 
poézis  s  egy  dal,  melyet  szív  szerint  zenghettek  el,  többet  ér  nekik  a  dicsőség 
minden  tapsánál  és  koszorújánál.  A  régi  költői  gárdának  egyik  legtiszteletre- 
méltóbb alakja.  Azt  hiszem,  nincs  is  ellensége.  Szeretetből,  gyengédségből  áll 
egész  lénye  s  szinte  elképzelem,  hogy,  a  Sajó  partján  bolyongva,  mily  édes  meg- 
nyugvással, sőt  hálával  gondol  arra,  hogy  a  »völgyben«  maradhatott.  Irigylendő, 
boldog  ember  !  Bizonnyal  részvéttel  nézi  a  mi  fővárosi  dulakodásainkat  s  bár 
családtalan  :  álmainak  élve,  ideáljainak  szolgálva,  a  szabad  természet  keblére 
dőlve,  nyugodt  lélekkel  nézhet  vissza  megfutott  pályájára  s  teljes  megelégedéssel 
gondolhatja  el,  hogy  az  életből  nem  éppen  a  legrosszabb  osztályrészt  választotta 
magának. 


V.  FEJEZET. 

KÉT  LÍRIKUS. 


j)ÉT  LÍRIKUSRÓL  kell  itt  külön  megemlékeznünk,  kik  egymásnak 
sok  tekintetben  ellentétei,  de  egyúttal  kiegészítői  is.  Az  egyik  zárkó- 
zott kedélyű,  tépelődő,  komor  ember,  ki  folyton  viaskodik  magával 
meg  a  lét  problémáival  s  kinek  szívét  lassankint  nagy  és  titokza- 
tos szenvedések  égetik  föl ;  a  másik  játszinak  tetsző,  közlékeny,  dalos  termé- 
szet, ki  hazafias  verseivel  s  szerelmi  lírájával,  sőt  színműveinek  egy  részével  is 
nagy  népszerűségre  tesz  szert,  de  csak  oly  boldogtalan  mint  az  előbbi.  Amaz 
Vajda  János,  emez  Tóth  Kálmán. 

Vajda  János  (1827 — 1897.)  a  Petőfi  utáni  korszaknak  kétségkívül  egyik  leg- 
önállóbb,  legtartalmasabb  lírikusa.  Talán  egy  kissé  pathetikus,  sokszor  szertelen, 
de  mindig  eredeti  és  sajátos.  Agyongyötri  magát,  hogy  valami  rendkívülit  teremt- 
hessen s  képes  volna  mindent  föláldozni  a  —  művészetért.  Ha  meghat,  ha  meg- 
ráz :  meg  lehetünk  róla  győződve,  hogy  ennek  a  lelkünkben  támadó  hatásnak 
árát  az  ő  szíve  százszorosan  megfizette.  A  mulandó  élet  csak  arra  való  volt  neki, 
hogy  az  örökkévalók  után  viaskodjék.  Költői  vagy  művészi  becsvágy  sohasem 
lobogott  tündöklőbben  és  vészthozóbban  mint  az  övé.  Mit  a  világ !  A  körülötte 
létezőt  félreismerte,  kicsinyelte,  torznak  látta  és  megvetette.  Neki  külön,  kivételes 
világa  volt,  egy  lehetetlen,  rettentő  világ,  amelynek  bizarr  teremtési  processzusa, 
mindent  szétrobbantással  fenyegető  tűzi  vészben,  ott  foly  le  előttünk  az  Alfréd 
regénye  című  hosszabb  elbeszélése  első  fejezetében.  Ha  valaki  látni  akarja  Vajda 
képzelőtehetségét  s  azokat  a  kínszenvedéseket,  melyek  azzal  együtt  járnak  : 
olvassa  el  ezt  az  égő,  világokat  felforgató  rapszódiát,  nézze  meg  ezeket  a  lángban, 
vérben  hömpölygő  képeket,  ezeket  a  régi  emberiséget  elseprő  és  új  teremtés  jogát 
követelő,  rémes  víziókat  s  köztük  a  költő  fuldokló  szívét. 

Ügy  volt  megalkotva,  hogy  kitűnő  médium  legyen  a  boldogtalanság,  s  tel- 
jesen alkalmatlan  egyéniség  a  boldogság  számára.  Szerette  volna  nagynak, 
hódítóan  műveltnek,  minden  lelki  derékséget  igazán  megbecsülőnek  látni  nem- 
zetét s  csak  a  romlást  látta,  a  közömbös,  silány  kort,  melyben  a  korlátoltság  s 
középszerűség  lovagjai  szervezkednek  a  rendkívülibb  elmék  ellen,  a  kontárok 
sokasága  a  mesterek  ellen.  Áhítozta  a  dicsőséget  s  még  csak  népszerűségre  sem 

tudott  szert  tenni.  Meleg  szívvel  járt  a  tömegben  s  alig  voltak  barátai.  Valami 
sötét  fátum  kisérte  végig  az  életúton  s  nem  hagyta  sohasem  igazán  örülni.  Nem, 
még  a  szerelemben  sem.  Szíve  sóvárogta,  szomjúhozta  a  szerelmet,  de  csak  átkait 
ismerte,  édességét  soha.  Első  fellángolása  mindvégig  megmaradt  átérzésnek, 
képzelödésnek.  Gina  volt  az  a  lány,  aki  boldogíthatta  volna,  de  a  végzet  mást 
határozott  :  útjaik  szétváltak.  Ez  a  különben  hétköznapi  történet  valóságos 
tragédiává  nőtt  a  költő  fantáziájában,  de  egyúttal  örökszép,  mélyen  megható 
költemények  forrása  lett  szívében.  A  Ginához  irt  rapszódiák  legértékesebb  darabjai 
valóban  nem  egyebek  mint  félelmes  és  gyászos  képzelődések,  lehetetlen,  szer- 
telen helyzetek  költői  kizsákmányolása.  Voltaképp  nem  is  szerelem,  csak  maga- 
magát tépdeső,  pusztító  s  végül  egy  élet  romjain  fuldokló  vágyakozás  —  égés'az 
elérhetetlenért,  a  minden  földiség- 
től  ment,  tiszta,  felséges  nőiségért,  — 
egy  eszményért,  kit  a  birhatatlanság 
mindennél  fénylőbb  glóriája  sugároz 
körül  s  kit  még  a  bukás  szennye  sem 
sötétít  el  imádatában,  mert  rajongá- 
sának erejével  újra  fölemeli  a  sárból 
és  istenítheti  az  —  emlékezésben. 

Magasan  szárnyaló  énekek,  szív- 
szaggató elégiák  egész  kórusa  dicsőíti 
és  halhatatlanítja  lantján  e  bájos  ala- 
kot, kit  a  végzet  nem  neki  teremtett, 
de  aki,  mint  »befagyott  emlékezet «, 
ifjan  és  öldöklőn  élt  mindvégig  agyá- 
ban. A  szenvedélynek  és  fájdalomnak 
oly  mélységes  és  megrázó  hangjai  búg- 
nak fel  itt,  minők  egyetlen  költőnk 
lantjáról  sem  hangzottak  el  sohasem. 

Évtizedek  vonulnak  el  fölötte, 
sötéten  mint  fekete  hollómadarak,  s  érzésvilágában  nem  áll  be  változás. 
A  visszahozhatatlan,  a  megmásíthatatlan,  az  örökre  eljátszott  földi  boldogság 
fájó  tudata  elfordíthatatlan  végzetként  mered  eléje.  Nagy  kifejezőerejében,  mély 
megindulásaiban,  viharos  páthoszában  sok  van  a  fenségesből.  Röpte,  bár  gyak- 
ran nehézkes,  legtöbbször  méltóságos,  komoly  és  merész,  mint  a  sasoké.  Egész 
lényében  annyira  különálló,  hogy  szinte  megdöbbent.  Költészete,  mely  csak 
lassankint  tisztult  át  teljes  művészetté,  a  borongó  ég,  az  éjszakában  zúgó  óceán 
s  a  roppant  nagy,  komor  hegyek  hatását  teszi  ránk.  Nem  tartozik  azok  közé 
a  költők  közé,  kik  témákat  dolgoznak  ki,  de  azok  közé,  kiket  egy-egy  probléma 
összeráz  s  alkotásaik  nagy  része  a  fájdalom  túláradása.  Lírájában  a  tragédia 
elemei  zajlanak.  Duzzad  az  erőtől,  izzón  ég  a  szenvedélytől  s  keserűségében 
néha  úgy  tud  süvölteni  mint  Shakespeare  hősei.  A  művészet  áldó  és  engesztelő 
világában  a  legzordabb  utakat  kereste,  ahol  minden  lépését  könny  és  vér  jelöli. 
»Forogni  körbe  nem  tudott,  nem  akart,  hát  örökké  társtalan,  boldogtalan 
maradt. «  A  harmónia  azonban,  mely  életéből  teljesen  hiányzott,  mintegy  kár- 

pótlásul,  annál  bűvölőbben  jelenik  meg  egy-egy  kiváló  remekében.  Aránylag 
keveset  dolgozott,  de  a  Virrasztók,  I/nzitán  dal,  Tavasz  felé,  Gina  emléke,  Vaáli 
erdőben,  Nyári  les,  Húsz  év  múlva,  Üstökös,  Harminc  év  után  stb.,  stb.  című  köl- 
teményei a  magyar  lira  legszebb,  legértékesebb  termékei  közé  fognak  tartozni 
mindenkor. 

Elégedetlen,  lázongó,  meghasonlott  lélek  maradt  mindvégig  és  sokban  nem 
volt  igaza,  mert  vészes  képzelődése  még  java  férfikorában  megmérgezte  jobb 
hitét  s  mikor  ezt  belátta,  —  már  késő  volt  minden.  Rom  volt,  helyrehozhatatlan 
ember.  A  kert  elpusztult,  a  ház  leégett.  Az  utolsó  öröm,  az  elismerés,  az  ünnepel- 
tetés  öröme  is  önváddá,  keserűséggé  torzult  benne.  Mintha  megérezte  volna,  hogy 
sohasem  válhatik  azzá,  akinek  magát  a  jövőben  elképzelte.  Dalait  nem  fogják 
»habos  mezőben «  arató  lányok  énekelni,  mert  dalai  nincsenek,  csak  fuldoklásai, 
tompa,  rekedt,  csukló  zokogása  van.  Magányos  lelkek,  kiket  a  lét  problémája 
bánt  s  a  halál  gondolata  aggaszt,  vigaszt  fognak  találni  e  komor  költészetben  s 
megilletődéssel  szemlélhetik  a  sebeket,  melyeket  e  nagy  költő  szívén  a  gondol- 
kozás és  érzés  tövisei  hasogattak,  de  népszerű  nem  lesz  soha,  mert  hiányzik  belőle 
a  napfény,  az  életkedv,  a  humor,  —  az  élet  vigasztalóbb  fele. 

A  forradalom  utáni  lirát  erős  bölcseimi  tartalommal  mélyítette  s  új  hangok- 
kal gazdagította  ugyan,  de  zordsága  és  pesszimizmusa  miatt  szélesebb  körben 
sohasem  birt  rokonszenvet  kelteni.  Olyan  dolgok  bántották,  amiken  nem  lehetett 
segíteni.  Ha  a  maga  nyomorúságairól  beszélt  vagy  énekelt :  az  egész  emberiségen 
elkövetett  igazságtalanságok  vérezték  meg  szívét.  így  aztán  megmaradt  mind- 
végig ki  nem  elégített  becsvágya  áldozatának,  a  saját  dicsősége  mártírjának. 

Nagy  idők  múlnak  el,  míg  a  magyar  lira  terén  hozzá  hasonló  jelenést 
láthatunk,  —  annyira  szomorú,  tépett  és  ritka  volt. 

A  másik  lírikus,  Tóth  Kálmán  (1831 — 1881.),  nem  oly  erős  és  sajátos  talentum 
mint  Vajda,  de  több  téren  szerepelve,  irodalmi  működése  is  változatosabb  s  kora 
ízlésének  jobban  hódolva,  külső  sikerekben  is  szerencsésebb.  Egyik  bírálója  azt 
mondta  róla,  hogy  azokat  a  gyöngyöket,  melyeket  Petőfi  elejtett,  ő  találta  meg 
s  szedegette  fel.  Ez  a  hasonlat,  mint  rendesen,  itt  sem  fedi  a  teljes  igazságot,  de 
kétségtelen,  hogy  Petőfi  már  kora  ifjúságában  rendkívüli  hatással  volt  rá  s  hogy 
ez  alól  a  hatás  alól  csak  nagynehezen  tudta  magát  kiszabadítani.  Eleinte  föltét- 
lenül utánozta,  később  azonban,  midőn  egyénisége  tisztult  és  erősödött,  csak 
tanult  tőle. 

Kiválólag  a  szerelem  költője.  Révedező,  álmodozó  természet,  lágy  és  olva- 
dékony, valami  csodálatos,  majdnem  gyermekes  naivság  kíséretében,  mely  egyút- 
tal összes  szerencsétlenségeinek  kútforrása  is  az  ő  kivételes  érzelmi  világában. 
Valaki  a  lira  Hamletjének  nevezte  s  ezzel  találóan  jellemezte  az  embert  is.  Álom- 
fák erdejében,  álmok  ködében  bolygó,  mindig  szerelmes  trubadúr,  ki  elől  azon- 
ban a  földi  boldogság  képét  sűrű  lelki  habozások,  kimagyarázhatlan  költői 
aggályok  s  romboló  képzelődések  fátyolozzák  el.  A  biográf us  előtt  szerelmi 
viszonyainak  egész  sorozata  tárul  fel,  melyek  közül  kezdetben  mindegyik  a  leg- 
szebb poétái  idillnek  Ígérkezik  s  aztán  kivétel  nélkül  valamennyi  lemondással, 
szakítással,  romlással  végződik.  Kétségkívül  magában  a  költő  kiszámíthatatlan 
természetében  rejlett  az  ok,  hogy  mindez  így  történt.  Az  egyesülés  neki  nem  szer- 

zett  gyönyört,  csak  szenvedést,  áldozatot  és  kiábrándulást.  Mintha  helyzeteket 
keresett  volna,  hogy  ezek  hatása  alatt  odaadóbban,  tékozlóbban  áldozhasson  a 
költészet  istenének.  Fölégette  ifjúságát,  legszebb  férfikorát,  hogy  az  ebből  támadó 
láng  szárnyain  felébb  emelkedhessek.  Azok  közé  a  vérbeli  lírikusok  közé  tarto- 
zott, akik  a  költői  igazságokért  szívesen  föláldozzák  minden  földi  boldogságukat. 
Maguk  elvéreznek,  de  átélt  szenvedéseik,  életüket  fölemésztő  érzelmeik,  lázas  és 
örök  epedésben  égő  dalaik  mindenha  gyönyörűség  marad  mások  számára.  Igen, 
ez  a  hitében  naiv,  vágyakozásaiban  korlátlan,  szerelmeiben  kielégíthetetlen 
s  ideáljaihoz  mindvégig  híven  ragaszkodó  poéta,  kit  kortársai  szinte  megirigyel- 
hettek a  sok  külső  szerencse,  az  őt  folyton  kísérő  diadalok  és  sikerek  miatt  : 
voltaképpen  szerencsétlen  ember  volt,  mert  amit  az  életben  igazán  s  legfőképp 
óhajtott,  sohasem  találta  meg.  Szeretet  és  szerelem  csak  incselkedtek  vele  s 
elsuhantak  előtte,  mint  az  álmok.  Nem  tudott 
egyebet  mint  »nagyon  szeretni «,  ez  a  nagy  sze- 
relem azonban  sohasem  vezette  a  boldogság  útjai 
felé,  de,  szerencsére,  megmaradt  számára  mind- 
végig a  költői  érvényesülés  egyedüli  módjának. 

Költészetének  aranykora  ott  kezdődött, 
ahol  a  függetlenségi  harc  mennydörgésének  utolsó 
moraja  elnémult,  —  és  ott  végződött,  ahol  az 
alkotmányos  élet  gyári  zajának,  gépies  zakatolá- 
sának első  lármája  fölbúgott.  Ez  a  vágyakozó, 
reménykedő,  nemes  ideálokért  nemesen  küzdő  kor 
volt  az  ő  kora,  —  ezen  a  derűs-borús  levegőn  nyilt 
ki  teljesen  költészetének  pompázó  virága.  A  sze-  269.  kép.  Tóth  Kálmán, 

relém  sajgó  sebével   menekült    a    fővárosba  és, 

Nagy  Ignác  Hölgyfutárjához  állva,  napról-napra  jobban  megkedvelte  a  körülötte 
zsibongó,  mozgalmas  életet.  Szerencsétlen  házassága  után,  mely  szomorú  epizód- 
ként ékelődik  élettörténetébe  s  melyet  csakhamar  az  elválás  követett,  férfias 
daccal  keresett  vigasztalást  a  munkában  és  költői  hírnevét  nagy  sikerek  emelték 
mind  magasabbra.  Büszke  volt  arra,  hogy  Eötvös,  Deák,  Kemény  elismerésükkel 
adóztak  neki.  Irodalmi  fejlődését  növekedő  szerencse  kísérte.  A  kritikát  is, 
mely  kezdetben  sok  rossz  órát  szerzett  neki  s  kellemetlen  párbajokba  is  keverte, 
mind  jobban  lefegyverezte.  Lapjaira  szinte  tódultak  az  előfizetők,  könyveinek 
is  nagy  keleté  volt.  A  Kisfaludy-társaság  és  az  Akadémia,  újra  megkezdvén 
működésüket,  tagjai  sorába  választotta.  A  Nemzeti  Színházban  zajos  tapsok 
között  adták  elő  darabjait  (Az  utolsó  Zách,  Egy  királyné,  A  harmadik  magyar 
király)  s  midőn  az  alkotmányos  világ  küszöbén  (1860)  megindította  a  Bolond 
Miska  című  élclapot  :  népszerűségének  ormára  lépett. 

Szinte  ellentétesnek  látszik,  hogy  az  édesbús  szerelmi  dalok  költője,  a 
megható  elégiák  mélázó  dalnoka  egyszerre  a  politikai  közhangulat  s  napi  ötletek 
szolgálatába  szegődött.  De  Tóth  Kálmán  teljes  lélekkel  csüngött  kora  mozgal- 
main 8  kitűnő  érzéke  volt  ahhoz,  hogy  az  újra  ébredő  nemzeti  buzgásban  mivel 
és  mennyiben  tehet  szolgálatot  hazájának.  így  midőn  a  színművek  divatjamúlt 
páthoszát  már  unni  kezdte  a  közönség  s  a  »korszerű«  vált  új  jelszóvá  :  Tóth  Kál- 

mán  rögtön  megérezte  a  fordulatot  s  egy  történelmi  színezetű  középfajú  drámá- 
val, mely  siker  dolgában  minden  előzőjét  túlszárnyalta,  a  női  hősiességet  nemesen 
és  hatásosan  dicsőítő  Dobó  Katicájával  (1862)  átcsapott  a  történelmi  vígjáték 
terére.  Utána  A  király  házasodik  s  főkép  a  Nők  az  alkotmányban  című  vígjátékaival 
aratott  rendkívüli  sikereket. 

Mégis  elsősorban  lirikus  ő  s  par  excellence  ;  a  szerelem  költője.  Egymaga 
több  dalt  termelt  mint  Petőfi,  Arany,  Tompa  összevéve  s  a  Naptól  virít,  Búza 
közé  száll  a  dalos  pacsirta,  Fütyül  a  szél,  Benyújtottam  a  kalapom,  Sirjon-ríjjon  a 
hegedű  s  megannyi  sok  más  közkeletű  dala  dalköltészetünknek  igazi  remekei, 
mesterművei. 

Lírájának  egyik  legszebb  és  legjellemzőbb  vonása  a  gyengédség.  Nincs 
költőnk,  aki  ebben  a  tekintetben  versenyezhetne  vele.  Szíve  jóságának  bájos 
virága  ez.  Az  ember  és  a  költő  itt  egészen  egy.  Általánosan  ismert  volt  sokszor 
a  könnyelműségig  menő  jóságáról  s  ez  nyilatkozik  meg  őszintén  és  közvetetlenül 
—  gyaktan  a  legüdébben  tiszta  naivság  hatását  éreztetve—  szerelmi  lírája  nagy 
szeretet  után  sóvárgó  s  majd  mindig  elégikus  bútól  reszkető  darabjain.  Bár 
könnyednek,  játszinak,  sőt  néha  pongyolának  tűnik  fel,  nincs  mélység  nélkül 
(Minek  is  van  a  szív  s  a  szívben  szerelem,  Eskü,  Ború,  Halál,  Elégiák  stb.). 
Hazafias  költeményei  most  sem  avultak  el,  de  a  maguk  idejében  -vigasztaló,  föl- 
emelő, sőt  fölrázó  hatásúak  voltak.  Csak  a  Ki  volt  nagyobb  ?  Szilágyi  Erzsébet, 
Előre,  Kik  voltak  a  honvédek  ?  A  meghalt  Széchenyi,  Damjanichné  arcképe  előtt 
című  költeményeire  s  az  Aradi  vértanúkról  írt  gyönyörű  verseire  kell  gondol- 
nunk. Épp  ily  szívből  fakadó,  meleg  érzés  szülöttei  az  anyjáról,  fiáról  s  szülő- 
földje szépségeiről  zengett  költeményei  is.  Verses  gyűjteményei  (Szerelmi  Vad- 
rózsák, Költemények,  Száz  új  költemény,  Összes  költemények,  Húsz  év  után)  számos 
kiadásban  forognak  közkézen  s  hivatva  vannak  arra,  hogy  elvérzett  szívét  meg- 
dicsőítsék és  nemes  emlékét  még  sokáig  megőrizzék. 


VI.  FEJEZET. 

PILLANATNYI  FELVÉTELEK. 

\L  ÖTVENES  és  hatvanas  évek  költői  gárdája  az  előbbi  fejezetben 
méltatottakon  kívül  még  számos  kiváló  tehetséget  vallhatott  magáé- 
nak. Ezek  a  költők  nem  irányt  teremtők  az  irodalomban,  többé- 
kevésbbé  Arany  és  Petőfi  nyomán  indulnak,  de  azért  megvannak 
egyéni  érdemeik  is  a  szép  szolgálatában.  Alakjukat  részben  már  a  feledés  köde 
mossa  el,  de  a  fátyolon  keresztül  is  fölreszket  egy-egy  vonás,  felsír  egy-egy 
dallam  a  múltból,  mely,  ha  töredékes  is,  de  elénk  varázsolja  az  elfelejtetteket. 
Nem  egyformán  jutott  hálátlan  sors  nekik.  Életük  és  szereplésük  részben  még 
közel  esik  hozzánk,  mások  ismét  fiatalon  hunytak  el  s  megkezdett  munkássá- 
gukat talán  érdemük  felett  is  méltathatjuk,  a  reményt  gyászolva  bennük,  melyet 
ébresztettek  s  mely  az  irodalmat  károsította  meg  nem  valósulásával.  E  két 
csoporton  kívül  állók  életükben  inkább  pillanatnyi  sikerek  fényében  füröd- 
hettek,  a  ma  tapsait  azonban  elnémítja  a  holnap.  Az  idő  kérlelhetetlen  bírája 
az  értékeknek  s  épp  ezért  nyugodtan  állapíthatjuk  meg,  hogy  mindegyikük  hasz- 
nosan élt  és  dolgozott,  mert  egyiknek  sem  jutott  teljes  feledés  osztályrészül. 
Mentovich  Ferencet  érdeme  szerint  említi  ma  is  az  irodalomtörténet.  A  haza, 
a  természeti  szépségek,  a  családi  érzések  dalnoka  ő.  Már  mint  Szász  Károly 
nevelője  foglalkozik  a  szépirodalommal,  majd  külföldi  utazásra  indul  s  haza- 
térve, lantja  egyre  gyakrabban  és  erősebben  zendül  (Unio-dálok).  A  függet- 
lenségi harc  idején  visszavonultan  él  családjával,  később  a  nagy  csöndességben 
egyre  többen  figyelnek  reá  s  költői  ereje  delelőjét  jelzi  ma  is  Száraz  lombok 
című  verskötete,  mely  1854-ben  jelenik  meg  és  osztatlan  tetszésre  talál.  Könnyed 
forma,  változatos  hang  jellemzik,  hellyel-közzel  az  érzés  rovására.  Mindig  ízléses, 
mindig  akad  mondanivalója,  szeretettel  méláz  a  természet  nagy  jelenségei 
közt  s  gyakran  mélyen  szántó  gondolatokat  vált  ki  belőle  az  a  titokzatos 
hatás,  melyet  az  erdőzúgás,  a  rónák  némasága  s  a  tél  vihara    gyakorol  reá. 

Ugyané  hatásokat  tükrözi  vissza,  kevesebb  művészettel  talán,  de  neme- 
sebb népiességgel,  Tóth  Endre  költészete.  Inkább  a  Petőfi-utánzók  sorában  kellene 
foglalkoznunk  alakjával,  ha  munkássága  nem  lenne  előkelőbb  irányú  s  maradan- 
dóbb értékű   mint  azokéi.  Mély  kedélye,  fogékony,  hevülő  szíve  s  gazdag  költői 

vénája  messze  a  Petőfi-utánzók  fölé  helyezik  s  az  ízléses  forma  és  az  érzéssel 
elzengett  dalok  kétszeresen  figyelemreméltók  az  akkor  dívó  szertelenségek 
idejében.  Zengő  bokor,  Ujabb  költemények,  Harangvirágok  című  versgyűjteményei 
mind  meleg  költői  érzések  szülöttei  s  Angyal  Bandi  című  elbeszélő  költeménye 
a  népies  epika  nem  hivatatlan  művelőjét  sejteti  benne  velünk.  Nyelvezete  zengő, 
magyaros,  mindamellett  lágyan  és  választékosan  csendül  meg  minden  alkotásá- 
ban, melyek  együttvéve  az  újabb  magyar  líra  jobb  termékei  közé  tartoznak. 
Visszavonultan  élt,  dolgozott  és  halt  meg,  nem  sok  emberrel  érintkezett,  költői 
benyomásai  helyhez  kötöttek  s  szűk  körben  mozognak,  épp  ezért,  költői  pályája 
mindvégig  magasan  jár  ugyan,  de  nagyobb  emelkedést  nem  mutat. 

Arany  és  Petőfi  hatása  alól  jobban  szabadul,  mert  inkább  a  régi  vitézi 
énekek  ihletik  dalra,  Thaly  Kálmán.  Nem  régen  költözött  el  körünkből,  alakja 
még  emlékünkben  él,  de  inkább  megszoktuk  a  tudóst  és  a  politikust  ünnepelni 
benne  mint  a  lírai  költőt.  Poétás  kedve  inkább  fiatalabb  éveit  termékenyíti. 
Lelkes  történeti  énekek  s  hazafias  dalok  zendülnek  lantján,  s  föltétlen  ura  érzelem- 
teljes kifejező  erőnek,  formai  tökélynek  egyaránt.  Különösen  nyelvezete  meg- 
kapó, mely  a  kuruc  idők  erős  magyarságú  dalain,  érces  ütemű  énekein  fejlődött 
tökéletessé.  Igaz  lelkesedés,  hazafias  tűz  lángol  végig  egész  költészetén,  mely 
inkább  erejével  hat,  míg  Dalmady  Győző,  ki  szintén  nagyérdemű  kortársa,  inkább 
érzelmes,  szelid  és  a  borongó  hazafias  lira  művelője.  E  tekintetben  merő  ellentéte 
Thalynak,  bizonyára  a  költői  hatás  rovására,  de  szerelmi  dalai  és  leíró  költe- 
ményei túlszárnyalják  korabeli  költőink  alkotásait.  Formája  ugyan  nem  válto- 
zatos, de  hangja  keresetlen  s  amit  mond,  egyszerűen,  szívhezszólóan  mondja, 
finoman  megformált  s  mégis  frissen  pergő  sorokban.  Költészete  ma  sem  mutat 
hanyatlást,  teljesen  önálló,  nem  hódol  divatos  változásoknak,  egyéni  :  épp' 
ezért  tiszteletreméltó ;  az  övé  :  épp  ezért  értékes. 

Nem  annyira  egyéni  mint  inkább  tanult  költő  Szász  Béla.  Erősen  Long- 
fellow  hatása  alatt  áll,  mely  tényt  korántsem  igyekszik  eltitkolni.  Egy  egész 
kötetre  valót  ültet  át  verseiből  magyarra.  Tanultságát  és  ízlését  nagyban  fej- 
lesztik bölcseleti  tanulmányai  s  egyéb  komoly  műfordításai,  úgy,  hogy  higgadt 
és  szelid  érzéseinek  kifejezőjéül  a  családi  lírát  választja.  Szelid  és  szerető  költe- 
ményekben énekli  meg  az  otthon  báját  és  költészetét,  majd  egy  kötetnyi  el- 
beszélő költeményt  ad  közre  (Kandalló  előtt),  jó  szerkezetű,  erős  epikai  érzékre 
valló,  kerekded  énekekben.  Hangja  nem  változatos,  de  magyaros,  világos  és 
kifejező. 

Ugyancsak  a  Szász-család  poétája  Szász  Gerő,  vallásos  elmélyedésű,  erős 
magyarságú  poéta,  lelkész  és  prédikátor,  ki  a  szépirodalomban  mint  költő  fej- 
lett ki.  Verseiben  főleg  a  hazafiságot  és  a  családi  életet  énekli,  a  formának  csekély 
változatosságával,  de  meleg  érzéssel,  szellemmel,  odaadással.  Költészetének 
érdekes  útjával  párhuzamosan  halad,  de  korban  messzire  megelőzi  Zalár  József, 
ki  már  1849-ben  mint  tüzes  politikai  költő  mutatkozik  be  Szabadságdalok 
című  kötetében.  Szárnyaló,  lelkes  költeményeket  ír,  nem  enyhíti  a  sebeket,  in- 
kább sajgóbbakká  teszi.  Egyéb  versei  szinte  pompáznak  a  buja  hasonlatoktól, 
jelzőktől,  melyek  gazdag  képzeletre,  mély  érzésre  vallanak  ott,  ahol  nem  túloz, 
nem  töredékes  és  nem  érthetetlen.  Kissé  szertelen,  a  rejtelmes  és  titokzatos  felé 

hajló  költő,  szereti  a  laza  szerkezetet,  az  elmosódó  formát,  a  ködbe  vesző  alap- 
eszmét. 

Sokkal  szabatosabb  a  szigorúbb  kompoziciók,  drámai  tömörségű  énekek 
lantosa :  Tólnay  Lajos.  Arany  János  legügyesebb  követője  a  balladaírásban  s 
általában  egész  költészete  az  ő  erős  hatása  alatt  áll.  Tekintve,  hogy  az  Arany- 
utánzás még  elfajulásában  is  tökéletesebbet  termelt  volna  mint  Petőfi  hiva- 
tatlan  követései,  Tolnay  Lajost  is  több  siker  és  elismerés  jutalmazta.  Erős,  férfias, 
meggyőző  hangú  s  meglepő  formai  készségű,  sokkal  kiforrottabb,  hogysem 
érthetetlen,  sokkal  művészibb,  hogysem  Ízléstelen  lehetett  volna.  Ez  a  művészi 
izlés,  művészi  erő  jellemzik  a  legjobban.  Nem  egyszerű  eszközökkel,  ellágyulást 
s  megindultságot  keltve  hat,  de  kiszámított,  fordulatos  és  tudatos  művészettel. 
Tud  naiv  és  népies  is  lenni.  De  ebben  már  sokkal  művészibb,  mert  öntudatlanul 
naiv  és  népies,  Boruth  Elemér,  a  költőknek  ebben  a  csoportjában  a  legfelejtettebb 
s  talán  a  legméltatlanabbul  felejtett.  Nem  sok  irányú,  nem  nagyratörő,  nem 
nagyot  alkotó,  de  ízig-vérig  lírikus.  És  verseiben  önmagát  adja,  lépésről-lépésre 
követhetjük  életét,  első  hevülésén,  házasságán,  szerelmi  csalódásán  keresztül 
a  boldog  és  derült  alkonyatig.  Dalai  őszinték  és  egyszerűek.  Petőfit  a  népies- 
ségben utánozza,  de  annyi  közvetetlenséggel,  hogy  szinte  eredetinek  látszik. 
A  hazáról  keveset  énekelt,  annál  többet  szülőföldjéről.  A  zemplénmegyei 
szőlőkben  ma  is  zeng  —  de  ki  nem  ismerné  ?  —  a  Tele  van  a  rózsabokor 
virággal .  .  .,  Két  gyöngye  volt  a  falunak  .  .  .  ,  Esik  eső  .  .  .  ,  De  szépen  szól  a 
furulya  ...  —  megannyi  olyan  dal,  mely  észrevétlenül  lett  közkeletűvé  s  szö- 
vegét ma  is  jobban  ismerik  mint  szerzőjét.  Ott  fakadtak  ezek  a  dalok  a  szülő- 
földön, poharazás,  sírvavigadás  közben  s  ahol  az  ihlete  ringatta  :  azt  a  vidéket 
nem  is  hagyta  el  soha  Boruth.  Talán  ezért  is  ismeretlenebb  s  inkább  helyi  büsz- 
keség. Annakidején  ugyan  hívták  a  fővárosba  szerkesztőnek,  munkatársnak, 
mert  hamarosan  kiderült,  hogy  a  Júlia  álnév  alatt  ki  rejtőzik,  de  ő  csak  ott 
maradt  hazájában.  Versköteteit  (Boruth  költeményei,  Nyárlevelek)  a  kritika 
és  az  olvasók  osztatlan  tetszéssel  fogadták.  Egyik-másik  érdemén  felül  is  ma- 
gasztalta s  íme,  jóval  érdemén  alul  felejti  az  utókor.  Pedig  ha  másban  nem  is  : 
népdalaiban  föltétlen  maradandót  és  értékeset  alkotott  s  a  tiszta,  minden 
sallangtól  és  cifrálkodástől  ment  lantos  költészet  egyik  leghivatottabb  és  leg- 
magyarosabb  művelője. 

Vidámabb  mint  Boruth  :  Vida  József,  de  nálánál  sokkal  zárkózottabb, 
komolyabb  :  Szabados  János.  Az  előbbi  dévaj  kedélyű,  csipkedő,  rakoncátlan- 
kodó, igazi  szatirikus  erejű  költő,  ki  a  Vasárnapi  Újság  élcelődő  és  hadakozó 
szerkesztői  üzeneteinek  írása  közben  ismeri  meg  tehetsége  fegyvereit.  Ezeket  a 
fegyvereket  sikerrel,  éles  csengéssel,  de  sohasem  halált  osztón  forgatja,  inkább 
derűt  és  vidámságot  keltve  mint  sebet  adva  s  haragot  ébresztve.  Lírai  vivó- 
gyakorlatoknak  mondhatjuk  harcos  kedvű,  elmés,  jól  csattanó  költeményeit, 
míg  Szabados  János  a  komoly  múzsa  szolgálatában  hazáról,  szerelemről  énekelve 
ér  el  jelentősebb  és  komolyabb  sikereket.  Kissé  zárkózott  természetű,  eredetileg 
papnak  készül,  később  Pestre  jön  jogot  tanulni  s  csakhamar  élénk  részt  vesz 
a  hatvanas  évek  irodalmi  mozgalmaiban.  Eléggé  népszerű  s  eléggé  ismert  már, 
mikor  költői  pályafutását  megakasztja  az  a  körülmény,  hogy  vidékre  kerül. 

Szeged  városának  hivatalnoka  lesz  s  bár  a  Dugonics-Társaságnak  egyik  leg- 
munkásabb tagja,  komoly  és  kötelességtudó  lényét  Szeged  újjáalkotása  és 
fejlesztése  veszi  igénybe.  A  szegedi  irodalom  talán  épp  ezért  munkásságát  két- 
szeresen tiszteli  benne,  irodalmi  hagyatékát  is  a  Dugonics-Társaság  adta  ki. 
Komolyság,  őszinte  érzés,  meleg  és  jóságos  szeretet  sugárzik  végig  egész  költé- 
szetén. 

Jelentéktelenebb,  mindamellett  följegyzésre  méltó  munkásságot  fejt  ki 
ugyancsak  ebben  az  időben  Kuliffay  Ede,  kinek  egy  lelkes  Petőfi-ódát  s  több 
keresetlen  egyszerűségű,  de  kedélyre  és  hűséges  szívre  valló  lirai  költeményt 
köszönhetünk.  (Fehér  Rózsák.)  Mint  a  Nemzeti  Színház  titkára,  később  inkább 
a  színpad  és  a  színi  irodalom  érdeklik,  melyet  maga  is  gazdagít  néhány  sike- 
rült munkával.  Nyugodt  és  gondtalan  életében  semmi  szertelenség,  annál  több 
költői,  gyöngéd  és  ellágyuló  pillanat. 

Sokkal  sietőbb,  lázasabb  és  tevékenyebb  munkás  a  két  Zilahy  testvér  : 
Károly  és  Imre.  Mindkettő  rendkívül  sokoldalú,  nagyratörő  szellem.  Esztétikai 
tanulmányok,  bírálatok,  dramaturgiai  dolgozatok,  elmés  és  színes  útirajzok, 
műfordítások  képzett  és  hivatott  szerzői  ők,  —  mint  költők,  a  családjukban 
öröklődő  és  pusztító  kór  tudatában,  háborgók  és  indulatosak.  Siető  s  csakhamar 
megszakadó  költői  pályájukon  meg-megpihenve  a  lázas  munkában,  erős  és 
panaszos  dalok  ébrednek  lantjukon  ;  a  szerelem,  az  elhagyatottság  érzése  s  a 
közeli  halál  tudata  szinte  szónokias  hevülést,  szint  és  lendületet  kölcsönöz  egész 
költészetüknek.  Rövid,  de  annál  értékesebb  szereplésüket  ma  már  kelleténél 
nagyobb  feledés  borítja  s  hasonló  sors  jut  Bajza  Jenőnek  is,  mindkettőjük  benső 
barátjának,  ki  nagyon  keveset  irt,  de  a  mit  irt  az  egy  >>tengermélyérzésű  kebel 
terméke«.  Teljesen  magának  élő,  zárkózott  fiatalember,  szintén  pusztító  kórt 
hordoz  magában,  de  lankadatlanul  műveli  magát,  egy  rózsás  és  írói  sikerekben 
gazdag  jövő  hitével  szívében.  Az  öröklött  írói  tehetség,  ha  kevés  dal  forrása  is 
nála,  nagy  készültségéből  s  kortársai  nagyjainak  hízelgő  ítéleteiből  következtet- 
hetünk mindarra,  ami  elmaradt.  A  Zách  Felicián  c.  tragédia  reményteljes  írója 
épp  úgy  nem  törődött  mellőzéssel,  mint  ahogy  nem  mámorosodott  meg  a  dicsére- 
tektől. Vörösmarty  is  sokat  várt  tőle,  Arany  mindjárt  eleinte  a  legelső  tehet- 
ségnek nyilvánította  az  ifjabb  nemzedékből,  —  aztán  jött  a  halál  és  a  feledés. 

Hasonlóképp  töredék  maradt  a  nagyreményű  Tisza  Domokos  költői  pá- 
lyája is,  kinek  posthumus  kiadásban  megjelenő  verseit  minden  gáncstól  és 
bírálattól  megóvta  Arany  János  előszava,  ki  a  nevelő  és  a  jóbarát  szeretetével 
s  egyúttal  teljes  elfogulatlansággal  áldoz  abban  a  fiatal  költő  emlékének.  Tisza 
Domokos  meg  is  érdemli.  Nem  a  verselő  technika,  a  külső  forma  lebeg  szemei 
előtt,  de  a  benső  érték,  a  gondolatok  s  nemesen  rajongó  eszmék  helyes  és  tudatos 
beállítása.  Fiatalsága  ellenére  is  mély  megindultsággal  s  meggyőző  hivatott- 
sággal pengeti  a  lantot,  mely  örök  kár  hogy  oly  korán  némult  el,  a  tavaszi 
virágzás  teljességében. 

Az  ötvenes  évek  ünnepeltebb  lírikusai  közé  tartozik  még  egy  kiváló 
tehetségű  költőnő :  Kisfaludy  Atala.  Ö  sem  mentt  kora  hibáitól,  de  mélyen 
érző  szíve,  nagy  műveltsége  s  művészi  vérmérséke  még  idejekorán  kiragadják 
minden   középszerűségből.    Egy-egy    szép   dala    (Virágos,   dalos    mezőben  .  .  .) 

még  visszazeng  a  múltból,  de  tehetségének  s  érdekes  egyéniségének  teljes 
pompája  főkép  a  Rajzok  című  kötetében  tárul  fel,  mely  a  magyar  elbeszélő 
prózának  egyik  fényes  terméke  s  tartalmával,  előadásának  bájával,  stiljének 
tündöklő  sajátosságaival  ma  is  modern,  a  szó  legtisztább  értelmében. 

Még  Illyés  Bálint  és  Komócsy  József  emlékének  kell  néhány  sort  szentel- 
nünk. Illyés  Bálint  (1835—1910.),  mint  volt  honvéd,  később  ref.  lelkész,  majd 
orsz.  képviselő,  főkép  hazafias  költeményeivel  aratott  sikereket,  de  van  egy-két 
szép  dala,  mely  keresetlen  hangjával  és  szívhez  szóló  közvetetlenségével  amazok- 
nál értékesebb.  Egészben  véve  inkább  a  költészet  igaz  szeretete  mintsem  az 
alkotás  láza  késztette  dalolásra  s  megmaradt  mindvégig  rokonszenves  mű- 
kedvelőnek. —  Komócsy  József  (1836  —  1898.)  már  temperamentumosabb  és 
rátermettebb  lírikus.  Küzdelmes  és  kalandos  ifjúkorát  vidáman  éli  át  s  derült 
világbölcseséget  szűr  le  belőle.  Költészetében  az  anakreoni  hangulatok  ural- 
kodnak. Vidám,  borongó  és  szerelmes  lelkének  kedves  játékszere  a  költészet. 
Változatos  mint  maga  az  élet,  s  bár  néha  komolyabban  elmélyed ;  sohasem 
engedi  át  szívét  a  csüggedésnek.  Sok  benne  a  humoros  és  a  szatirikus  elem, 
de  azért  van  pathosza  és  vannak  ellágyulásai  is  (Szerelem  könyve).  Egyéniségének 
szeretetreméltósága  nagyon  népszerűvé  tette  s  a  közéletben  és  irodalmi  körök- 
ben is  jelentékeny  szerepet  juttatott  neki ;  működése  különben  sokkal  közelebb 
esik  hozzánk,  hogysem  emlékét  fölfedeznünk  vagy  megújítanunk  kellene. 


A  magyar  irodalom  története.  32 

OL  volt,  hol  nem  volt,  —  volt  egyszer  egy  színarany  kedélyű,  örök- 
ifjú, mindig  erős  és  mindig  gyöngéd  ember,  akit  az  isten  jókedvé- 
ben teremtett  s  vigasztalásul  küldött  az  emberek  közé.  Mielőtt  ezt 
a  mennyei  követet,  akit  mi  földi  nyelven  megszoktunk  Jókai  Mór- 
nak nevezni,  az  Ür  útnak  indította  volna,  bőven  ellátta  tündéri  adományokkal : 
bűbájos  képzelődéssel,  ragyogó  vidámsággal  és  hódító  beszéddel. 

—  Eredj,  fiam,  a  szomorú  emberek  közé,  akiket  a  lét  múlandósága  bánt  és 
hirdesd  nekik  a  művészet  halhatatlanságát.  Mesélj  nekik  a  te  külön  világodról, 
melyet  felhőtlennek  alkottam.  Aranyozd  meg  égi  fénnyel  a  földi  nyomorúságot, 
emeld  fel  a  porban  vergődő  szíveket,  dicsőítsd  meg  a  szenvedést.  Nézd,  ott  van 
Magyarország  !  Egész  föld  kerekén  :  most  ott  feketéllik  a  legmélyebb  gyász,  a 
legsötétebb  valóság.  A  szabadságért  elesett  hősök  tört  kardjai  hevernek  szerte- 
szét s  a  letiport  igazság  zokogása  hangzik  mindenfelől.  Arra  vedd  az  utadat. 
Mindig  szerettem  a  magyart,  de  fájt,  hogy  az  magamagát  nem  igen  szerette. 
Talán  majd  megszereti  magát  —  benned.  Eredj  ! 

S  az  égi  vándor  útra  kelt.  Nemes  küldetésének  hitlevele  homlokára  volt 
írva.  Nyugodtan  lépdelt  a  kék  levegő  selymes  ösvényein  s  a  magasság  búcsúzó 
csillagai  közül  —  sugaraktól  csókdosva,  sugaraktól  ringatva  —  leszállt  a  magyar 
alföld  rónáira. 

Igen.  Ha  jól  emlékszem,  egészen  így  történt.  Leszállt  és  a  magával  hozott 
égi  adományok  segítségével  azonnal  biztosan  tájékozódott  a  földön.  Más,  közön- 
séges halandó  talán  kétségbeesett  volna  annak  a  nagy  szomorúságnak  a  láttára, 
mely  ekkor  Magyarországon  mindent  reménytelenné  színezett,  de  ez  az  erős 
ifjúságtól  égő  fiatal  ember  rágondolt  nemesebb  hivatására  s  a  hit  édes  szózata 
rezdült  meg  ajkain.  Ment,  mendegélt  s  álmokat  szőve,  regéket  susogva  bolyon- 
gott föl-alá  a  borongó  tömegben.  Amerre  járt :  fény  csillant  föl  a  szemekben, 
jóleső  megnyugvás  áradt  el  a  lelkeken.  Itt-ott  kacagtak  is  az  emberek  s  nem 
keserűségből,  de  a  lassan-lassan  visszatérő  önbizalom  erőérzetében. 


JÓKAI  MÓR 


Az  Alheiincum  r.-t.  nvomísa. 

Mert  hát  minden  szomorúság  mellett  is  nagyon  különös  és  furcsa  világ  volt 
az  az  akkori !  Olyan  furcsa,  hogy  —  szerencsére  —  nem  lehetett  hinni  a  tartósságá- 
ban. Az  állami  bölcseség  ad  absurdum  vitte  a  dolgokat.  Minden  erőforrását  a 
hatalmaskodásban,  az  önkényben  kereste.  Figyelme  kiterjedt  mindenre,  ami  az 
embereket  csak  egy  hajszállal  is  a  múlthoz  kötötte  s  irgalmatlanul  szét  akart 
tépni  minden  köteléket,  be  akart  temetni  minden  nyomot,  ami  —  emlékeztetett. 
Leigázott,  letiport  tartománynak  nézte  Magyarországot  és  teljes  gyönyörrel 
látta,  hogy  egynéhány  millió  ember  —  legalább  kedélyében  —  agyon  van  ütve 
s  éppenséggel  nem  kiváncsi  arra  :  mi  újság  odakinn  ? 

—  Ezeket  ugyan  visszavertük  a  nyomorúság  odújába  ! 

Csakhogy  mindig  kettőn  áll  a  vásár.  A  tehetetlenségre  kárhoztatott  nemzet 
bosszúja  egy  felséges  passzivitásban  nyert  minden  hangos  beszédnél  érthetőbb  és 
lesújtóbb  kifejezést.  A  lemondásnak  sohasem  volt  hatalmasabb  ékesszólása 
mint  ez  a  nagy,  országos  némaság,  —  Magyarország  büszke  szívének  e  csöndes, 
nemes  vérzése. 

—  Hát  jól  van  !  Legyen  a  tetszéstek  szerint.  Mától  fogva  semmik  vagyunk. 
Meghaltunk  és  nem  törődünk  semmivel.  Veletek  sem.  Arassatok  a  parlagon, 
szüreteljetek  a  kopárban.  Legyetek  nagyhatalom,  az  a  ti  dolgotok,  tőlünk  nem 
kaptok  hozzá  semmi  segítséget.  Halott  embernek  halott  a  világa.  Lemondunk  az 
élet  minden  kényelméről.  Nyakunkra  hozzátok  a  dohánymonopóliumot,  a 
trafikot  ?  hát  nem  pipázunk  többet.  Accizt  vettek  a  borfogyasztásra  ?  Jól  van. 
Nem  iszunk  bort.  Bélyeget  kapnak  a  játékkártyák  ?  Hát  ezután  egyszerűen  nem 
kártyázunk.  Puskát  csak  a  megyefőnök  engedelmével  lehet  tartani  ?  Sebaj,  hát 
nem  vadászunk.  Egyik  községből  a  másikba  csak  útlevéllel  lehet  utazni  ?  Itthon 
maradunk.  Eltiltjátok  a  szélesszalagú  kalapok  viselését  ?  Hát  majd  csak  a  szo- 
bánkban tesszük  fel.  Pörölni  sem  szabad  bélyeges  papiros  nélkül  ?  No  hát  akkor 
nem  pörlünk.  Vigye  az  ördög  a  jussunkat !  Csináljatok  tabula  rasát  ebből  az 
országból.  Árasszátok  el  idegen  beamterek  özönvizével :  mi  nem  vállalunk  hivatalt. 
Fizetni  is  csak  úgy  fizetünk,  ha  exekváltok  bennünket  és  akkor  is  ti  lássátok, 
mit  visztek  el,  mert  hála  isten,  semmink  sincs,  se  vasútunk,  se  gyári  iparunk,  se 
kereskedelmünk,  se  hitelünk.  Csak  az  alattunk  levő  föld,  az  a  mienk.  Szegény- 
ségünk a  büszkeségünk,  meztelenségünk  a  páncélunk.  Keresztülmentünk  a 
Golgothán  s  most  itt  lakunk  a  Dac-várban  :  a  saját  lelkünk  mindennél  erősebb 
bástyái  közt.  Ha  tetszik,  menjetek  neki  a  —  fejetekkel ! 

Ebben  a  korban  írta  legszebb  dolgait  Jókai  Mór.  Magát  ezt  a  kort  is  ő  fes- 
tette meg  legszebben,  legszívrehatóbban  az  Űj  földesúrban,  mely  azóta  angol, 
francia,  svéd,  dán,  hollandi,  finn  nyelven  is  hirdeti  az  ő  csodás  elbeszélőképességét. 
Ha  valakinek  örök  érdeme  van  egy  porig  sújtott  nemzet  vigasztalásában  és  szen- 
vedéseinek megdicsőítésében :  neki  bizonnyal  örök  érdeme  van.  Bűbájos  keleti 
novellái,  a  magyar  életből  vett  humoros  elbeszélései,  a  régi  s  megújuló  Magyar- 
ország pompás  rajzai  Erdély  aranykorában,  a  Törökvilágban,  a  Régi  jó  tábla- 
bírákb&n  s  főképp  a  Magyar  nábob  és  Kárpáthy  Zoltán  című  regényeiben  nemcsak 
szórakoztató  olvasmányok  voltak,  de  egy-egy  igazi  jótétemény,  mely  ezrek  sebét 
gyógyította  be.  Ezt  a  dicsőséget  senkisem  vitathatja  el  tőle,  még  ellenségei  sem, 
akik  »magasabb  szempontok«  firmája    alatt  iparkodnak  nagyságát  kisebbíteni 

270.  kép.  Jókai  Mór  arcképe. 


Már  első  regénye,  a  Hétköznapok  (1846),  elárulta  rendkívüli  képességeit  és 
szeretetreméltó  gyöngéit  egyaránt.  Dúsabb  fantáziával  kevés  író  dolgozott  valaha 

s  az  életet  több  humorral  alig  rajzolta  nálunk 
valaki.  Elevenségben,  termékenységben,  kifogy- 
hatatlanságban pedig  senkisem  versenyezhet 
vele.  Csodálatos  erő,  melynek  minden  munka 
játék  s  a  bonyodalmas  élet  minden  titokzata 
nem  egyéb,  mint  —  mese.  Képzeletének  egé- 
szen különleges  világa  van.  Akarjátok  látni  ? 
Olvassátok !  Beszéljek  róla  ?  Kénytelen  va- 
gyok —  tovább  mesélni. 

Gyerünk  hát.  Zupp !  Mi  a  manó  %  Ez 
bizony  sár  a  javából.  Valóságos,  hamisítatlan 
honi  habarék.  Kovász  az  ördögök  asztalán. 
Televényfekete,  gyurmás,  ragacsos,  —  maga 
a  legmarasztalóbb  vendégszeretet.  Alig  lehet 
lépni,  továbbmenni  miatta.  Szerencsére  egy 
vakmerő  jármű  közeledik,  valami  gálya  vagy 
hintóféle,  talán  I.  Lajos  korából !  Ha !  micsoda 
pazar  látványosság !  Tetején  a  bőr  kicsinyt 
pettyegetett.  Régi  iparág,  mely  a  baromfitenyésztéssel  áll  összefüggésben.  Alakja 
egy  fél  görögdinnyéhez  hasonlít.  Nini !  a  kocsiajtókat  először  :  nem  lehet  kinyitni, 
másodszor  :  nem  lehet  becsukni,  ennélfogva  azok  egyszersmindenkorra  be  van- 
nak jól  lajfántolva.  Ezt  a  tisztes  ősi  emléket  két  szende  paripa  húzná,  a  har- 
madik csak  lógós.  Összevetett  lapockákkal  támogatják  egymást.  A  jó  szándék 
nem  hiányzik  a  nemes  állatokból,  hanem  inkább  a  megfelelő  képesség.  Fuvarba 
fogott  jobbágylovak  a  szegény  párák.  Nincsenek  hintóhúzáshoz  szokva.  Minden 
tizedik  lépésnél  nyugórát  tartanak  s  egymásra  néznek  szomorú  szemekkel.  Ilyen- 
kor aztán  a  bennülök  közül  egy  asszonyság  rákiált  a  kocsisra  : 

—  Megállj,  Marci,  megállj  !  hadd  szóhtok  meg  valakit :  hol  lakik  itt  a  faluban 
a  tekintetes  Kassay  Lőrinc  úr  ? 

Mikor  aztán  a  ziháló  griffek  kifújták  magukat :  ugyanaz  az  asszonyság 
elszánt  hangon  adja  ki  parancsát  : 

—  Hajts,  Marci,  hajts  !  Sem  ostor,  sem  ló  nem  a  tied  ! 

Marci  ezzel  belevág  az  egyik  lóba,  mire  az  nekirugaszkodik.  A  félrelódult 
rúd  pofon  üti  a  másik  lovat,  erre  az  is  megmozdul.  A  hátramaradt  lógós  pedig 
szépen  ráül  a  kocsis  térdére  s  úgy  marad  mindaddig,  míg  az,  mind  a  két  lábát 
nekifeszítve,  odább  nem  tolja  magától. 

így  utaznak  a  Kedves  atyafiak  látogatóba  Kassay  Lőrinc  urambátyámhoz. 
Hiszen  ez  pompás  mulatság  !  annak  is,  aki  átéli,  annak  is,  aki  látja  és  leírja. 
Mennyi  vidám  eredetiség  !  milyen  patriarchális  alakok  !  Oly  egyszerűek,  ismertek, 
igazak  s  mégis  —  vagy  talán  éppen  ezért  ?  —  oly  érdekesek.  Akár  ne  is  menjünk 
tovább,  maradjunk  az  első  portánál.  Annak  nyilt  tornácáról  jól  szemügyre  lehet 
venni  mindent.  Előttünk  állanak  a  rétek,  a  mezők,  délibábos  rónák,  csöndes 
fehér  házak,  pusztai  karámok.  Szorgalmas  vízimalmok  kelepelnek  a  holdvilágban 

rezgő  folyam  tükrén,  a  fehérruhás  molnár  kihajol  az  ablakon  s  hallgatja  a  távozó 
hajósok  tülkölését.  Ide  árad  a  frissen  kaszált  széna  s  jegenyeágak  illata.  Oda- 
künn, a  szabad  pusztán,  jókedvű  pásztornép,  gulyások,  csikósok  szellőparipákon, 
regényes,  magányos  csárdákat  látogatva.  Idebenn,  a  faluban,  napbarnított  föld- 
mívesek, izmos  suhancok,  kackiás  menyecskék,  —  a  leveles  kapukban  vidám, 
pirosarcú  lánykák  állanak,  a  fonóházakban  kigyulad  a  mécses,  az  ablakok  alatt 
legények  leskelődnek  .  .  . 

Mi  foly  odabenn  ?  .  .  .  Mese,  mese.  Csodálatos  és  tüneményes  történetek, 
melyeknek  hősei  szertelen  arányú,  hihetetlen  erejű,  természetfölötti  emberek, 
akik  legalább  is  »burokban  születtek «  s  képesek  minden  lehetetlenségre.  A  nép 
gazdag  és  buja  képzelődése  teremti  meg  őket  s  viszi  keresztül  ezer  akadályon, 
félelmes  viszontagságok  között,  de  mindig  erős  hittel  és  akarattal  a  győzelemre. 
Vakmerő  vitézek,  bátorító  álomlátások.  A  földiségből  jóformán  csak  a  nevük 
van,  minden  egyéb  tulajdonuk  az  óperenciántúli  tartományokból  származik, 
ahol  rettentő  izmaiknak  megfelelő  lényekkel  és  akadályokkal  viaskodhatnak. 
Mit  nekik  egy-egy  hétfejű  sárkány  !  Fölfalatozzák  reggelire.  Mit  valamely  beve- 
hetetlennek tetsző  vasvár  !  Ledöntik  egy  rúgással.  Mérföldeket  lépnek,  ha  kell, 
—  táltosokon  röpködnek,  ha  megunták  a  gyaloglást,  —  kifacsarják  a  felhőket, 
ha  szomjasak  ;  ha  nincs  egyéb  fegyverük,  kitépik  a  szálfákat,  ha  ez  is  hiányzik  : 
öklük  buzogányával  vagy  szemük  villámával  ölik  meg  az  ellenséget.  De  meg- 
ölik. Ütjok  diadalmenet  az  elképzelt  élet  álomregényében.  Mindent  legyőznek,  de 
őket  nem  győzi  le  semmisem.  Még  a  halál  sem,  mert  halhatatlanok. 

íme,  nem  is  járunk  rossz  helyen  :  a  népmesék  birodalmában.  Itt  van  az  a 
talaj,  melyből  Jókai  mindent  tudó  és  mindenhez  értő  hősei  fölsarjadnak.  Képzelő- 
dése naiv  és  pompázó,  jóhiszemű  és  szűzies.  Nem  csoda,  ha  a  közönséges  élet  foj- 
togató szövevényei  közül  föl-fölmenekül  határtalan  világa  szabad  ormaira,  ahol  a 
probléma  neve  :  fény  s  a  gondoké  :  illúzió.  A  világ  összes  regényírói  közt  ő  a  leg- 
nagyobb mesemondó.  Arra  termett, 
hogy  kápráztató  hiperboláival  s 
elbeszélő  tehetségének  bubájával 
megigézze  a  hétköznapi  vesződsé- 
gek  közt  imbolygó  halandókat,  — 
hogy  elterelje  figyelmüket  a  való- 
ság sújtó  gondjaitól  s  fölemelje 
lelküket  a  gondatlanság  eliziumába. 

Sohasem  feledem  el  s  mindig 
hálás  maradok  azokért  a  fölemelő, 
nagy  hatásokért,  melyeket  művei 
mellett  éreztem  valamikor  régen, 
kora  tavaszom  első  napjaiban.  Az 
az  ötvenes  években  írt  szép  keleti 
rege,  Shirin,  most,  késő  emlékezé- 
semben is,  úgy  látogat  el  hozzám, 
mint  valamely  tündéri  álom,  len- 
gén és  bájosan,  a  költészet  minden  271.  kép.  Jókai  lakóháza  Komáromban. 

varázsával  és  szomorúságával.  Mily  mélyen,  igazán,  babonásan  hatott  rám  ! 
hogy  csodáltam,  hogy  szerettem !  Mint  irigyeltem  azt  a  boldog  művészt,  Fer- 
hádot,  aki  egy  pillanatra  színről-színre  láthatta  s  azután  nagy  szíve  minden 
szerelmét,  lángesze  minden  hódító  hatalmát  akaratába  vetve,  emberi  erőt 
meghaladó  lehetetlenségekkel  birkózik  e  lányért,  hogy  megérdemelje  s  az 
utolsó  akadálynál,  mikor  már  félig  azt  is  legyőzte,  összeomlik  őrülten  és  üdvözül- 
tem Hogy  megsirattam,  —  milyen  igaz  könnyekkel  sirattam  őket !  Ezektől  a 
könnyektől  nem  foszthat  meg  többé  senki  s  bizonnyal  nem  én  voltam  sem  az  első, 
sem  az  utolsó,  aki  lobogtam  e  művek  mellett.  Nekem  csak  megadatott,  hogy  én 
is  érezzem,  mit  ezrek  éreztek  akkor,  Ferhádként  maguk  előtt  látva  a  lehetetlen- 
ségeket, de  nem  riadva  vissza  tőlük  s  bízva  szenvedésük  megváltó  erejében,  hitük 
eljövendő  diadalában. 

Igen.  Ez  a  Eerhád  is  egyik  ősapja  azoknak  a  későbbi  hősöknek,  —  a  hősök 
egész  sorozatának,  kik  a  csüggetegség  eme  napjaiban  hallani  sem  akarnak  semmi- 
féle kislelkűségről,  de  —  ha  mindjárt  a  költői  hiperbola  segítségével  is  —  mindenre 
képesek,  mindent  mernek.  Ég  bennük  az  akarat,  látszólagos  nyugalmukban 
roppant  erők  rejlenek,  izmaik  rugalmasabbakká  válnak  a  nyomás  alatt.  Szimbó- 
lumoknak tartom  s  megértem  őket.  Azzal  aztán  nem  törődöm,  hogyan  érti  más  s 
micsoda  kaján  örömmel  szabdalja  szét  ezeket  a  pompás  legényeket  a  honi  kritika, 
mialatt  odakünn  —  idegen  nyelveken  —  gyönyört,  elragadtatást  keltenek  minden- 
felé s  hódítón  járják  be  a  világot.  Kétségkívül  állandó  tipusok  ezek  s  baj,  hogy 
annyira  ismétlődnek.  Kadarkuthy  Viktortól  (Elátkozott  család)  a  Cigánybáróig 
mindent  tudó,  mindent  merő  hősök  ezek.  Fölszerelésük  alig  különbözik  egymástól 
valamiben.  Amaz  kitűnően  játszik  orgonán,  remekül  énekel,  elbűvölő  modora 
van,  tíz  palack  bor  meg  se  kottyan  neki,  délceg  táncos,  szemfényvesztésével 
bűvészeket  szégyenít  meg,  könnyű  szerrel  porba  teper  vad  erejű  atlétákat, 
egyszeri  hallásra  megtanul  egy  alexandrinokban  irt  eposzt  stb.,  —  a  Cigánybáró 
pedig,  egyéb  jeles  viselkedéseit  nem  említve,  cserebogarakat  reggelizik  a  meny- 
asszonyával. Mindezek  igen  különös  és  furcsa  dolgok. 

De  hát  pusztán  ezekből  állanak  Jókai  regényei  ?  Semmi  egyéb  nincs  bennök, 
csak  egy-egy  hős,  aki  lélektani  salto  mortalékat  csinál  s  játszva  old  meg  egészen 
szövevényes  problémákat  ?  Talán  ez  a  Jókai  nem  is  tudja,  hogy  a  nagy  orosz 
regényírók  vagy  a  franciák,  az  angolok  hogyan  dolgoznak  ?  Hogy  náluk  a 
regény  mindig  egy-egy  darab  történelem,  egy-egy  igaz  adalék  az  emberi  lélek 
titokzataihoz,  egy-egy  megoldási  kísérlet,  a  szenvedélyek  élet- vagy  az  idegek 
szövettanának  komoly  stúdiuma  stb.  ?  Dehogy  nem  tudja  !  Tudja,  látja  nagyon 
jól,  —  csakhogy  nem  akar  senkit  sem  utánozni,  egyszerűen  Jókai  akar  maradni. 
Ezt  pedig  csakugyan  nem  lehet  tőle  rossz  néven  venni.  Ezzel  a  világos  törekvéssel 
szemben  nem  használ  semmiféle  gáncs,  semmiféle  kritika.  Végre  is,  az  eredetiség 
mindig  megkövetelhet  annyi  tiszteletet,  hogy  munkáját  többre  becsüljék  a  regény- 
fordítók működésénél.  Vagy  tán  a  másolók,  az  utánzók  viszik  előbbre  valamely 
nemzet  irodalmát  ?  Nem  értékesebb  egy  szemernyi  eredetiség  mint  egy  halom 
majmolás  ?  És  boldog  isten  !  ki  van  hibák,  gyengék  és  tévedések  nélkül  ?  Azt 
hiszem,  alapos  ostobaság  kell  hozzá,  hogy  valaki  magát  tökéletes  embernek 
tartsa. 

Nos,  Jókai  épp  oly  kevéssé  áll  merő  hibából,  könnyelműségből  és  tévedé- 
sekből. A  gonoszságot  pedig  éppen  nem  ismeri.  Csupa  szeretet,  csupa  jóság.  Ezért 
nem  félünk  még  démoni  alakjaitól,  ördögeitől  sem.  Nincs  bennök  semmi 
diabolikus.  Olyan  mumusfélék,  akik  mögött  ott  ragyog  a  nagy  mesemondó 
nagy  szíve  s  mosolyogva  mondogatja  : 

—  No,  ne  féljetek,  ti  nagy  gyerekek,  akiknek  én  most  mesélek.  Minden  jól 
fog  végződni.  Cudarságok  nem  ülhetnek  diadalt  az  erényen. 

S  nemzeti  életünket,  országunk  szépségeit,  rokonszenves  típusainkat, 
egyéniségünk  eredetiségeit,  szeretetreméltó  gyengéinket  nem  a  Jókai  regényei 
ismertették  meg  a  világgal  ?  Kit  olvasnak  odakünn  íróink  közül  legszívesebben  ? 
Petőfit  és  őt.  És  hallani  kell,  ahogy  magam  is  több  ízben  hallottam,  mint  szeretik, 
mint  magasztalják  !  Hát  szégyen  ez  nekünk,  nem  dicsőség  ?  Regényeinek  lehetnek 
bőséges  hibáik  —  hiszen  oly  tüneményes  termékenység  mellett,  mint  az  övé,  ez 
szinte  kikerülhetetlen,  —  de  mindig  van  bennök  egy-egy  rész,  egy-egy  kötetnyi, 
mely  rá  vall  a  lángelmére  s  melyet  a  világ  egyetlen  regényírója  sem  tudna  külön- 
ben —  jobban  és  fényesebben  —  megírni. 

Természetes  azonban,  hogy  ezeket  a  hibákat  alaposan  megnagyították  a 
kritikusok.  Erős  embernek  sok  az  ellensége,  Jókai  sikereit  sem  nézték  jó  szem-, 
mel  s  ha  néha  egy-egy  népszerű  hőst,  kit  a  közönség  rajongva  követett  merész 
utján,  a  költő  képzelete  átringatott  a  szertelenségek,  a  lehetetlenségek  birodal- 
mába :  fölszisszentek  a  nyárspolgárok.  Ők  nem  hajoltak  meg  a  ragyogó  képzelet 
játéka  előtt  s  nem  bocsátották  meg  az  eredetiség  kiváltságait.  Nekik  rideg  valóság 
kellett,  nem  mese.  Ha  pillanatra  mégis  megfeledkeztek  volna  a  valóságról :  fel- 
bosszantotta őket  az  a  jóságos  naivság,  amivel  a  költő  túltette  magát  az  élettelen 
elveken  és  törvényeken,  amelyeket  épp  azok  áhítottak  fel,  akik  mindig  mások 
munkájából  következtettek  s  maguk  nem  tudván  alkotni,  mások  alkotásain  élős- 
ködtek. Jókai  elég  anyagot  adott  nekik.  Vájjon  mit  bántotta  őt  az,  hogy  néhányan 
nem  hisznek  neki.  Ö  hitt  azokban  a  csodákban,  hőstettekben,  lehetetlenségekben, 
amelyeknek  tüzes  és  fantasztikus  utján  végigrobogtatta  alakjait.  Ha  eltért  a  való 
történelemtől,  a  jövő  históriájának  megváltoztatásáért  cselekedte,  hogy  hasonló 
helyzetben  ne  újra  gyásznapok  köszöntsenek  ránk.  Ha  nagyított,  ha  képzelődött, 
—  ki  vehetné  rossz  néven  neki,  hogy  más  szemmel  látott  mint  a  rendes  emberek  ? 
A  legridegebb  tudományban  is  a  szépet  kereste  és  találta  meg  ;  a  bogárban  nem  a 
rovarfajt,  származási  táblázatát,  családi  hovatartozását,  de  különleges  életét, 
ezer  apró,  más  előtt  rejtve  élő  szokásait ;  a  csigában  nem  a  természetrajzi  rendet, 
a  részletes  alakulást,  de  a  még  föl  nem  fedezett  sajátosságokat.  Ö  nem  emberi 
mértékkel  mért  s  nem  igazodott  a  megszokott  után  :  öntudatlan  teremtett  újat 
és  szokatlant.  S  így  volt  mindenben,  nemcsak  az  aprólékos,  de  a  nagy  dolgokban 
is.  A  magyar  élet  az  ő  tolla  alatt  elevenedett  meg  s  még  ebben  az  elevenségben 
a  tipikus  vonások  igaz  tükröződésében  is  lélektani  lehetetlenséget  láttak  ellen- 
ségei visszaverődni.  Pedig  mennyire  meddő  volt  lekicsinyelni  őt  s  mennyire  igaz- 
ságtalan a  lenéző  bírálat  ostorával  érinteni  fényes  palástját.  Végre  is,  örüljünk, 
hogy  van  egy  írónk,  akit  a  világ  észrevesz.  S  nagy  teremtő  erejével,  tékozló 
fantáziájával  szemben  ugyan  mi  haszna  lehet  az  őt  mássá  formázni  akaró  kritiká- 
nak ?  Mássá  ugyan  nem  formálhatja  mint  amire  született.  Minden  költőnek  az  a 

célja,  hogy  meghasson,  elragadjon  s  átálmodott  vagy  átérzett  költészetével  meg- 
indítsa a  szíveket  s  ime,  ezt  megteszi  Jókai  is.  A  kritikusokból  pedig  első  sorban 
az  a  képesség  hiányzik,  hogy  a  művészet  meghassa  őket.  Különös  !  csak  a  hideg- 
vérrel alkotott  művek  mellett  tudnak  kissé  fölmelegedni !  Mindenkit  a  saját 
sablonjaik  után  mérnek,  a  saját  megkövesedett  véleményeik  mintájára  szeretné- 
nek kiformálni.  Egy  formulájuk  van  s  ez  rendesen  —  ők  maguk.1  De  képzeljetek 
csak  egy  nagy  rétet  csupa  pipaccsal,  vagy  akár  egy  kertet  merő  kaméliákkal. 
Milyen  egyhangú,  dísztelen  látvány  volna  !  Hát  nem  az  emberi  szellemnek  ezerféle 
megnyilvánulása  adja  meg  azt  a  változatosságot,  mely  a  törekvéseknek,  az  eszmék 
fejlődésének  s  minden  haladásnak  állandó  föltétele  ? 

Ugyan,  kérlek;  jó  urak,  menjetek  azzal  a  kritikával !  Mert  hisz  tulajdon- 
képpen mi  is  az  a  kritika  ?  A  költészet  inasa,  aki  annak  köpönyegéből  kitisztogatja 
a  pecséteket ;  a  múzsák  szobalánya,  aki  szennyes  ruháikat  kimossa,  lyukas 
harisnyáikat  kitatarozza  s  amellett  a  kisasszonyait  hátuk  mögött  mindig  rágal- 
mazza. Okvetetlenkedő  pincér,  aki  egy  és  más  sültet  feltranséroz,  porkoláb 
Apolló  ármádiájában,  finánc,  aki  minden  átmenőt  megvizitál,  kéményseprője 
a  Helikonnak,  ki  az  istenek  oltárának  csak  a  füstjével  foglalkozik. 

Szemére  hányjátok  ennek  a  nagy  poétának,  hogy  Boskó-játékot  űz  a  lélek- 
tani igazságokkal,  hogy  jellemei  csak  csillogó  helyzetek  mozgó  bábjai,  akik  el- 
elhumorizálják  a  fejlődés  vagy  átalakulás  törvényeit  s  fogásaik,  furfangjuk  a 
magyar  géniusznak  megannyi  »huszártréfája«  ?  Ah,  csak  éppen  egyről  feledkeztek 
meg,  jó  urak.  Nem  gondoltok  arra,  hogy  az  ő  felséges  bohóságainak  egy  forgácsa 
többet  ér  mint  a  ti  bölcseségteknek  egész  kazalja.  Mert  minden  bohóságában  ott 
ragyog  a  kivételes  ész,  a  lángelme  nagy  fénye,  míg  a  ti  bölcseségtekhez  hasonló 
bölcseség  annyi  van,  hogy  szinte  közönséges.  Ti  gyalog  jártok  s  bosszankodtok, 
mikor  ő  fölöttetek  elröpül.  Pedig  arról  igazán  nem  tehet,  hogy  szárnya  van. 
Haragusztok  rája  s  ahol  csak  szerét  ejthetitek  :  támadjátok,  ö  rendesen  azzal 
felel  ezekre  a  támadásokra,  hogy  tovább  —  hódít.  S  igaza  van.  Nincs  miért 
aggódnia.  Koszorúját  nem  kell  féltenie.  Zsenialitása  éppen  ott  kezdődik,  ahol  a 
ti  itélőképességtek  —  végződik. 


VIII.  FEJEZET. 

MÁS  ELBESZÉLŐK. 

)GY  VOLT  az  mindig  és  úgy  lesz,  hogy  az  északi  fény  pompája  mellett 
elhalavány ódnak  a  csillagok,  a  lángelme  diadalai  mellett  kevésbbé 
méltányoljuk  a  kisebb  tehetséget.  Pedig  irodalomtörténeti  szempont- 
ból minden  erőnek  megvan  a  maga  komoly  jelentősége,  értéke  és 
érdeme  s,  csakúgy  mint  a  természetben,  a  szellem  birodalmában  sem  él  és 
működik  egyetlen  talentum  sem  haszontalanul.  Jókai  neve  magában  véve  is 
külön  fejezete  elbeszélőirodalmunknak  s  műveinek  összessége,  hatásaiban,  egy 
nagy  korszakot  ölel  át.  Ügy  elbeszélni,  mint  ő,  senki  sem  tudott.  Az  a  könnyed- 
ség, báj,  az  a  jóízű,  természetesen  ömlő  humor,  tiszta,  gazdag  magyarság,  az  a 
színező  képesség  s  melegség  az  előadásban  :  kiváltságos  adományok,  —  egészen 
az  övéi.  Magával  ragadta,  megigézte  velük  nemzetét  s  a  körülötte  működő  elbe- 
szélő írók  szerepét  derekasan  megnehezítette.  Annál  nagyobb  érdem  az  ő  részük- 
ről, ha  mégis  számottevő  munkákat  irtak,  sőt  meg  is  tudták  magukat  sze- 
rettetni. 

Ezek  közül  termékenység  dolgában  Vas  Gereben,  családi  nevén  Radákovics 
József  (1823—1867.)  jár  elől.  A  régi  patriarchális  Magyarország  s  a  táblabíróvilág 
alapos  ismerője  és  krónikása.  Kifogyhatatlan  kedvvel  rajzolja  a  magyar  életet  s 
szeretettel  és  gonddal  szedeget  össze  minden  jellemző  vonást  érdekes  korképeihez. 
Regényei,  főképp  a  Nagy  idők,  nagy  emberek,  Nemzet  napszámosai,  Egy  alispán, 
Jurátusélet  stb.  ma  már  szinte  forrásmunkák  számába  mennek.  A  forradalom- 
előtti évtizedek  társadalmának  hű  tükrei,  vonzók  és  tanulságosak,  csak,  fájdalom, 
a  formájuk  nehézkes.  Nem  mintha  Vas  Gereben  ügyetlen  volna  a  meseszövésben, 
vagy  nem  ismerné  a  természetes  beszédet,  de  stíljét  agyoncifrázza  s  még  népies 
előadásában  is  (Parlagi  képek,  Pörös  atyafiak)  van  valami  fárasztóan  túlhajtott, 
ami  éppen  ezért  a  mesterkéltség  hatását  teszi  a  mai  olvasóra.  Az  ötlet,  az  adoma, 
a  kifogyhatatlan  tréfa  nem  menti  meg  e  sajátságos  stilt,  mely,  mint  a  folyton 
szirtekbe  ütköző  patak,  csak  szaggatottan  halad  előre.  Igaz  azonban,  hogy  a 
patak  néha  virágokat  is  sodor  magával  s  akit  nem  fáraszt  el  ez  a  hasonlatokkal 
teleszőtt  stü  :  gyönyörködhetik  az  író  feltétlen  magyarosságában  s  egészen  külö- 
nös, sajátos  képzelőerejében. 

Mert  különös  és  sajátos  Vas  Gerebennek  minden  írói  kvalitása.  Az  egyetlen 
Jókai  az,  akinek  irányával  némiképp  megegyeznek  útjai.  Többi  kortársának  töké- 
letes ellentéte  mindenben,  nem  utánoz,  nem  követ  senkit,  a  maga  lábán  jár,  ha 
néha  nagyobbat  botlik  is.  És  nem  enged  semmiféle  idegen  befolyásnak  ;  jöhetnek 
külföldi  divatok,  új  irodalmi  formák  :  ő  megmarad  annak  ami.  S  ha  sok  gáncsolni 
valót  találunk  is  egy  és  más  munkájában,  ha  meseszövésében,  alakjai  rajzában 
más  regényírók  messze  fölülmúlják  is  :  maradandó  erénye  lesz  mindig  eredetisége 
és  magyarossága. 

Arany  János  »az  élcek,  adomák  és  ötletek  nagymestere«  címmel  koronázta. 
Ez  az  elnevezés,  amilyen  futólagos  és  könnyed,  épp  oly  jellemző  is.  A  legjellem- 
zőbb és  a  legrokonszenvesebb  olda- 
lát világítja  meg  az  író  alakjának  : 
kifogyhatatlan  humorát,  fáradha- 
tatlan adomázó  erejét.  Az  ötletek 
és  vidám  történetkék,  melyekkel 
előadását  élénkíti :  kibékítenek  a 
forma  nehézkességével.  S  ez  a  mód- 
szere leplezi  gyöngéit  is.  Nem  mé- 
lyed el,  nem  kutat,  nem  boncol, 
sokszor  egy  egész  benső  küzdelem 
nehéz  megokolását  elüti  egy  ado- 
mával. Dicséretére  legyen  mondva, 
hogy  jellemzően ;  mindazonáltal 
lehet  gondolkozni  fölötte,  hogy 
helyes  és  értékes-e  ez  a  módszer  ? 
K--»  Tagadhatatlan,  hogy  egy  pár 
tősgyökeres  magyar  alakot  az  ő 
tolla  rajzolt  meg.  Azt  sem  vitat- 
hatjuk el,  hogy  elevenen  és  frissen 
hatnak  ma  is,  minden  technikai  kezdetlegességük  ellenére.  Azonban  erősebb 
tulajdonsága  a  milieu  festése,  a  korrajz.  Hálás  időkben  élt,  mikor  forrott, 
alakult  minden  s  mikor  a  nép  szelleme  és  lelkülete  észrevétlenül  formálódott  az 
új  benyomások  szerint.  Ezt  a  titokzatos  átalakulást,  ezeket  az  érdekes  időket 
csak  Jókai  festette  élénkebben.  Jókai  azonban  ebben  is  művészibb.  Játékos 
képzelete  szebbé  teszi  a  valót,  míg  Vas  Gereben  szigorúan  a  földön  jár,  tárgyi- 
lagosan beszél,  természetesen  a  költői  érdekesség  rovására.  S  még  sajnálatosabb 
körülmény,  hogy  a  korrajz  értékes  hátteréből  kiváló  történeti  alakok  színtele- 
nek s  ha  erősebb  vonásokkal  dolgozik  rajtuk  :  elnagyoltak.  Aránytalan  munkát 
végez  itt,  nem  ismerve  tehetsége  határait.  Ügy  jár  mint  a  jó  tájképfestő,  aki 
nem  elégszik  meg  a  rügyező  fák  és  bimbózó  bokrok,  a  tavaszi  kép  megfes- 
tésével, de  a  patak  mellé  mélázó  alakot  állít,  elnagyolt  karokkal,  bádogruhá- 
ban, élet  és  szín  nélkül. 

Akárhogyan  is  igyekezzünk  Vas  Gereben  írói  tulajdonságait  szépíteni  és 
méltatni  :  a  munkáiban  összegyűjtött  anyag  becsesebb  mint  annak  feldolgozása. 
Sok  kihasználatlan  erő,psok  megíratlan  tárgy  hever  a  könyveiben,  melyek  azonban 

még  mind  meg  fogják  találni  feldolgozójukat  vagy  olyanokat,  kik  tanulmánj- 
végett  jönnek  meríteni  a  forráshoz.  Annál  is  inkább  könnyebb  ez  ma  már,  mert 
újabban  egy  jónevű  könyvkiadó  cég  illusztrált  kiadásban  adta  ki  összes  műveit 
s  az  új  Magyarország  közönsége  teljes  rokonszenvvel  fordult  a  régi  Magyarország 
érdemes  krónikásához,  akinek  korrajzait  már-már  bevonta  az  idők  patinája. 

Mélyebben  szántó,  tartalmasabb  író  Pálffy  Albert  (1820—1897.),  a  jeles 
publicista,  ki  gazdag  fiatalságának  egész  lelkesedésével  hirdette  a  forradalom 
igazát  s  később,  a  forradalom  befejezéseként,  a  kiegyezés  szükségét.  Hírlapi 
cikkeivel,  melyek  szellemesek,  élesek,  merészek  és  meggyőzők  voltak,  nagy  nép- 
szerűségre tett  szert.  Stilje  kecsességét  és  könnyedségét  főképp  szépirodalmi 
műveltségének  köszönhette.  Sokat 
tanult  a  franciáktól,  kiket  nemcsak 
elegáns  öltözék  s  választékos  moz- 
gás dolgában  utánzott,  de  nyomu- 
kon járt  a  csípős  beszéd  s  kelle- 
mes előadás  formáiban  is.  Regé- 
nyeinek és  elbeszéléseinek  nem  any- 
nyira  a  szenvedélyek  kimerítő  rajza 
adja  meg  a  kellő  tartalmat,  mint 
inkább  az  érdekfeszítő  mese,  me- 
lyet biztos  kézzel  megrajzolt  ala- 
kok játszanak  le  előttünk,  szinte 
drámai  gyorsasággal.  Jól  ismeri  az 
élet  szövevényeit,  az  emberi  lélek 
titokzatait  s  ment  minden  érzel- 
gősségtől.  Első  regényével,  a  Ma- 
gyar millionairerel,  abban  az  évben 
lépett  fel,  melyben  Jókai  a  Hétköz- 
napokkal (1846),   de   könyve  nem 

részesült  semmi  tetszésben.  Csak  lassan,  fokozatosan  hódította  meg  a  közön- 
séget s  szépirodalmi  működésének  igazi  súlya  a  forradalomutáni  időszakra  esik, 
midőn  a  lapok  gyors  egymásutánban,  sűrűn  közölték  újabb  novelláit.  Ezek  közül 
jelesebbek  az  Egy  kastély  az  erdőben  és  A  báróné  levelei.  Regényei  közül  a  leg- 
kiválóbb és  legtartalmasabb  a  Régi  Magyarország  utolsó  éveiben  című  korrajza, 
mely  a  negyvenes  évek  társadalmi  viszonyait  festi  érdekesen,  híven  és  élénken  a 
szolnoki  csatáig.  Ez  a  regénye  egyúttal  a  legszubjektivebb  is  :  a  saját  ifjúkori 
éleményeinek,  benyomásainak  színes  tárháza.  Szeretettel  és  kedvvel  van  írva, 
holott  Pálffy  elbeszéléseit  általában  bizonyos  előkelő  ridegség  jellemzi.  Szellemes, 
anélkül  hogy  humora  volna  s  leleménnyel  szőtt  meséi  csak  részben  kárpótolnak 
kedély telenségeért.  Okos  és  elmés  író,  aki  elfoglal  és  szórakoztat,  gondolatokat 
is  bőven  ébreszt,  de  nem  tud  meghatni. 

Franciás  mozgékonyság  és  könnyedség  dolgában  jóval  túltett  Pálffy 
Alberten  egy  másik  írónk,  az  örökifjú  Degré  Alajos  (1820—1898.).  Atyja  francia 
emigráns  volt,  aki  nálunk  megtelepedett,  magyar  leányt  vett  feleségül  s  a  fiát 
is  magyarnak  nevelte.  A  francia-magyar  vér  nem  tagadta  meg  magát  a  gyermek- 

ben  sem.  Iskoláit  végezve,  mint  jurátus,  már  1842-ben  Pesten  az  ifjúság  nevében 
Kossuth  előtt  tartott  ünneplő  szónoklatot  s  ettől  kezdve  vezérszerepet  játszott 
minden  politikai  tüntetésben,  melyet  a  fiatalság  rendezett.  Eleven  kedélyű, 
jószívű  és  bátor  jellemű  ifjú  volt,  kedvence  az  előkelő  köröknek,  öreg  uraknak, 
nőknek  egyaránt.  Csakhamar  letette  az  ügyvédi  vizsgát,  de  a  szépirodalomnak 
szívesebben  dolgozgatott  mint  az  irodának.  Néhány  pajkos  vígjáték  és  több 
vidám  hangú  novella  jó  nevet  szerzett  neki,  —  de  nemsokára  jöttek  a  forradalom 
viharos  napjai  s  a  kötelesség  a  fiatal  Degrét  is,  a  Petőfi  alapította  »tízek« 
társaságának  egyikét,  szintén  a  csatatérre  szólította.  Hősiesen  küzdötte  végig  a 
szabadságharcot,  több  ízben  kitüntette  magát  s  a  világosi  fegyverletétel  után, 
huzamosabb  ideig  rejtőzködve  a  pusztákon,  a  végvidékre  menekült,  honnan  csak 
az  amnesztia  hírére  tért  vissza  Pestre.  Ügyeit  rendbehozva,  megnősült  s  a  paj- 
kosan vidor,  könnyelműen  kedélyes  ifjúból  gondokkal  birkózó,  gyöngéden  jó 
családapa  lett.  A  párbajozó  kardot  a  dolgozó  toll  váltotta  fel,  az  elegáns  toiletteket 
és  finom  nyakkendőcsokrokat  a  munkás-zubbony.  Kettőzött  szorgalommal 
látott  a  dologhoz  s  az  elnyomatás  korában  Jókain  kívül  talán  senkit  sem  olvastak 
szívesebben  mint  őt,  mert  eleven  tolla,  vidám  és  szellemes  termékei  vigasztalást, 
önbizalmat,  bátorítást  hirdettek.  Szeretetreméltó  egyéniségében  volt  sikereinek 
titka.  Azok  közé  a  kivételes  íróink  közé  tartozik,  akik  úgy  írnak  mint  beszélnek. 
Lehet  akárhány  jobb  elbeszélőnk,  de  elevenség  dolgában  alig  mérkőzhetik  vele 
valaki.  Róla  csakugyan  el  lehetne  mondani :  francia  regényeket  irt  magyarul. 
(Két  év  egy  ügyvéd  életéből,  ördög  emlékiratai,  Kék  vér,  Nap  hőse,  Elzárt  gyám- 
leány stb.).  A  könnyed  és  ötletes  társalgás  hangján,  a  csevegés  szökelő  hullámai 
közt  délcegen  és  vidoran  úszik  tova  elbeszélésének  fellobogózott  gályája  s  a  kacér 
jármű  födélzetéről  folyton  hangzik  a  fesztelen  jókedv  kacaja,  a  természetes 
beszéd  kellemes  ritmusa,  mindaz  ami  vidámság  és  semmi  olyas  ami  unalom. 
Csak  a  Visszaemlékezéseim  című  érdekes  két  kötetét  kell  elolvasnunk,  hogy  a 
mondottakról  meggyőződjünk.  Apró,  szinte  egymásra  torlódó  jelenetekben  és 
képekben  ott  van  az  átalakulás  korának  egész  nagy  rajza  s  ízről-ízre  megismerked- 
hetünk benne  Degré  szeretetreméltó  egyéniségének  minden  jellemző  vonásá- 
val is. 

Teljes  elismeréssel  kell  itt  megemlékeznünk  ez  időszak  egyik  legműveltebb 
írójáról,  Bérczy  Károlyról  (1823—1867.),  a  magyar  sportirodalom  megalapítójá- 
ról. Komoly,  mély  elme,  sokoldalú  talentum.  Dolgozatai  kiváló  műgond  és  nemes 
izlés  termékei.  Széchenyi  mellett  nyerve  alkalmazást,  az  angol  szellem  felé  hajlik, 
nemcsak  a  sportirodalom  művelésében,  de  a  szépirodalom  terén  is.  Regényt  nem 
irt,  de  számos  novellája  van,  melyek  közül  különösen  kettőt  kell  felemlítenünk 
mint  rendkívül  becses  alkotásokat,  tehetségének  teljesen  érett  gyümölcseit. 
Az  egyik  az  Életutak  című  tragikus  erővel  irt  novella,  a  másik  a  Gyógyult  seb  című 
remek  elbeszélés,  melyben  nagy  szívének  egész  érzelemvilága  s  gazdag  költészeté- 
nek minden  megható  bája  föltárul.  Eredeti  dolgozatainál  azonban  nem  kisebb 
jelentőségű  Puskin  Anyeginjának  remekszámba  menő  műfordítása.  Bérczy 
Károly  Bodenstedt  német  fordításából  ismerkedett  meg  a  nagy  orosz  költő  verses 
regényével  s  a  költemény  szépségei  annyira  megragadták,  hogy  vasszorgalommal 
félév  alatt  megtanult  oroszul  s  lefordította  a  rímes  regényt.  Ez  a  munka  valóban 

nem  kerülhetett  volna  jobb  kezekbe.  Mintha  csak  az  eredetit  olvasnók.  Sehol 
semmi  erőszakoltság,  oly  természetes  és  nyugodt  előadás,  oly  tiszta  technika  s  a 
nehéz  strófák  mellett  is  oly  kitűnő  és  könnyed  verselés,  hogy  részemről  én  nem 
győzöm  eléggé  bámulni  fordítója  mestermunkáját.  Minden  során  megérezni  azt 
a  nagy  szeretetet,  mellyel  e  mű  szépségeibe  mélyedt  s  nem  hiszem,  hogy  bármely 
európai  nemzet  tökéletesebb  fordítását  bírná  Anyeginnak  mint  a  magyar. 
A  maga  nemében  mintaszerű  munka  s  egyik  elévülhetetlen  emléke  marad  minden- 
korra e  sokerejű  és  komoly  irányú  költő  szépirodalmi  működésének. 

Sokoldalúság,  lázas  tevékenység  jellemzi  e  csoportnak  egy  másik  tagját : 
Szathmáry  Károlyt  is  (1830—1891.),  aki  mint  tanár,  hírlapíró,  képviselő,  történet-, 
színmű-  s  regényíró,    évtizedeken  keresztül  rendkívüli  munkásságot  fejtett  ki. 


274.  kép.  Szathmáry  Károly. 

Minket  főképp  mint  regényíró  érdekel.  E  tekintetben  talán  ő  az  egyedüli,  aki  hű 
maradt  Jósika  irányához  s  mesterét  minden  jellemzőbb  fölfogásában  követte. 
ö  is  szívesen  építi  fel  regényeit  egy-egy  erkölcsi  vagy  hazafias  célzatra  (Sirály, 
Samyl)  ;  szívesen  fordul  a  történelemhez  s  helyezi  az  eseményeket  Erdély  roman- 
tikus színterére  (Erdély  vészcsillaga,  Bethlen  Gábor  ifjúsága).  Bár  elég  históriai 
ismerete  van,  rajzaiban  és  leírásaiban  megmarad  a  dolgok  felszínén  s  inkább  csak 
a  zománc,  a  szín,  a  külsőségek  válnak  nála  történetiekké,  nem  a  kor  a  maga  egészé- 
ben, sem  az  alakok,  kik  korukat  mozgatják.  Ért  a  meseszövéshez  s  az  érdekfeszítő 
helyzetek  megteremtéséhez,  de  hiányzik  belőle  a  lélektani  mélység,  a  költői 
kedély  magával  ragadó  heve  s  a  stil  hódító  bája.  Harminc  kötetnyi  regénye  közül 
legismertebb  a  Magyarhon  fénykora.  Művei  abból  a  szempontból  mérlegelve, 
hogy  az  olvasóközönségben  oly  időszakban  támasztottak  érdeklődést  a  múlt 
iránt,  midőn  abból  kellett  erőt  merítenünk  :  megtették  a  maguk  hazafias  köteles- 
ségét s  nem  csekély  érdemük,  hogy  ma  is  nyugodt  lélekkel  adhatjuk  őket  az 
ifjúság  kezébe. 

Ennek  a  csoportnak  egyik  érdemes  tagja  Vadnay  Károly  is  (1832—1902.). 
A  forradalomban  honvédtüzér,  majd  besorozott  közvitéz  az  osztrák  hadseregben. 
A  katonaságtól  megszabadulván,  Pestre  jött  s  a  Nagy  Ignác  szerkesztette 
Hölgyfutár  munkatársa  lett.  Eleinte  verseket  írogatott,  de  csakhamar  átpárolt 
végleg  a  prózához  s  a  hírlapírás  vesződségei  mellett  nagy  kedvvel  és  rátermett- 
séggel forgatta  az  elbeszélői  tollat.  Novellái  és  regényei  (Téli  estékre,  Kis  tündér, 
Eszter  a  szép  Icardálnoknő,  Eladó  leányok,  Rossz  szomszéd,  Éva  leányai,  Hymen, 
A  besorozott,  Immaculata  grófné)  gondos  alkotásai  egy  erősen  megfigyelő  s  nemesen 
érző  léleknek,  aki  izlés  és  stil  dolgában  is  előkelőbb  íróink  közé  tartozik.  A  vál- 
tozatos élet  hű,  poétikus  és  szabatos  rajzolója  ő.  Távol  áll  minden  hazugságtól 
és  cicomától,  természetes  és  egyszerű,  kellemes  és  igaz.  Erős  erkölcsi  érzék  vezeti, 
írói  erényeiért  nevezték  el  a  »tizenhatéves  lányok  írójának «.  Izről-ízre  magyar, 

abból  a  régi,  nemes  ágból,  melyet  meggyőző- 
désszerűleg  hat  át  a  fajszeretet  melege.  Élete 
java  részét  a  magyarság  fölemelésének  ön- 
zetlen munkájában  töltötte  el.  Egy  népszerű 
orgánum  állt  rendelkezésére,  a  Fővárosi  La- 
pok, melyet  évtizedeken  át  lelkiismeretes 
gonddal  és  eléggé  nem  dicsérhető  tapintattal 
szerkesztett.  Ez  a  lap  szépirodalmi  napilap 
volt,  mely  azonban  az  ő  kezében  valóságos 
kulturmissziót  végzett.  Csoportosította  a  leg- 
jobb írókat  s  meghódította  a  legintelligen- 
sebb közönséget.  Szinte  nélkülözhetetlen 
lappá  lett,  mert  figyelmét  kiterjesztette  min- 
denre, ami  a  magyar  társadalmat  érdekelte. 
Érdeklődést  keltett  olyan  dolgok  iránt,  ami 
iránt  más  lapok  nem  tudtak  érdeklődést 
kelteni.  Nem  a  nagyképűség,  tudákosság  és 
unalom  volt  zászlajára  írva,  hanem  a  kellemes  formák  kultusza,  az  ismeret- 
terjesztés s  szórakoztatva  oktatás  pedagógiájának  elvei.  Hozzászólt  az  iroda- 
lom, művészet,  társadalom  és  közélet  minden  időszerű  kérdéséhez  s  mindig 
talpraesetten,  eredményesen.  Generációkat  nevelt  az  irodalomnak  s  jól  megválo- 
gatott közleményeinek  gyors  váltógazdaságával  nagy  közönség  érdeklődését  és 
pártfogását  biztosította  magának  mindvégig.  Vadnay  1892-ben  lépett  vissza  e 
lap  szerkesztésétől,  de  korántsem  fejezte  be  irodalmi  pályafutását.  Régi,  kedves 
lapjának  továbbra  is  állandó  munkatársa  maradt  s  szorgalmasan  dolgozott 
emlékiratain,  melyekből  egy  kötetnyi  (Elmúlt  idők)  még  életében  megjelent, 
míg  a  másik  kötetet  Irodalmi  emlékek  címmel  holta  után  a  Kisfaludy-társaság 
adta  ki.  Amaz  a  honvédvilág  és  az  ötvenes  évek  társadalmi  viszonyaira  nézve 
megbecsülhetetlen  adatokat  tartalmaz,  olvasmánynak  pedig  fölér  bármely  jó 
regénnyel.  Nemcsak  a  kort,  melyről  ír  s  a  jelentősebb  szereplők  egyéniségét 
ismerjük  meg  belőle  alaposan,  de  magát  az  írót  is,  minden  szeretetreméltó  tulaj- 
donságával. Emez  pedig  egy  majdnem  negyven  ívre  terjedő  értékes  kötet,  mely- 
nek első  része  gondosan  megírt  emlékbeszédeket  tartalmaz,  míg  második  fele 

meleg  és  színes  emlékezéseket  irodalmi  kortársairól  és  jóbarátairól.  Megannyi 
közvetetlenül  ható,  pompás  kis  jellemrajz,  melynek  irodalmi  és  korrajzi  értékét 
nagyban  emeli  a  tiszta,  művészi  forma.  Ha  valakinek,  Vadnaynak  elég  tapasz- 
talata, műveltsége,  emberismerete,  kedélye  és  Ízlése  volt  ahhoz,  hogy  gazdag  és 
tartalmas  múltjából  elmondja  mindazt,  amit  tanulságosnak,  hasznosnak  és  becses- 
nek ítélt  a  jövő  számára.  A  régi  írói  gárdának  egy  derék  munkása  tűnt  el  vele, 
aki  mindig  kegyelettel  csüngött  a  nemzeti  hagyományokon  s  nem  kevesebb  szere- 
tettel és  gyöngédséggel  tudta  megbecsülni  az  újuló  idők  fiatal  erőit. 

Ennek  az  időszaknak  jelesebb  elbeszélő  írói  közé  tartozik  Abonyi  Lajos  — 
családi  nevén  Márton  Ferenc  —  is  (1833—1898).  Kezdetben  a  francia  regények 
hatása  alatt  irt  (Éjszak  csillaga)  s  csak  lassan  fejlődött  eredeti  és  népszerű  mese- 
mondóvá. Becsvágya  szapora  munkára,  sűrű  termelésre  ösztönözte,  de  sok  nehéz- 
ségen és  akadályon  kellett  magát  keresztültörnie,  míg  végre  rábukkant  a  saját 
írói  kiválóságaira.  Innen  az  egyenetlenség,  mely  első  műveit  a  későbbiektől  majd- 
nem élesen  megkülönbözteti. 

Mentől  jobban  távolodott  az  idegen  hatásoktól  s  mentől  jobban  mélyedt 
a  körülötte  élő  tősgyökeres  magyar  nép  lelki  világába,  annál  inkább  tisztult 
és  tökéletesedett  művészete.  Az  ötvenes  években  megjelent  regényei  és  elbeszé- 
lései, melyek  négy  sorozatban  tíz  kötetnyit  tettek  ki,  voltaképpen  csak  kezdetét 
jelölik  pályájának,  de  már  megjelenésük  sorrendjében  is  jelzik  emelkedését. 
Első  nagyobbszabású  regényét,  mely  a  maga  idejében  a  legolvasottabb  könyvek 
egyike  volt,  1864-ben  A  mi  nótáink  címmel  a  Kisfaludy-társaság  adta  ki  négy 
kötetben.  Ebben  s  az  ezt  követő  Kenyér  és  becsület,  továbbá  az  Egyetem  yxillosa 
című  regényeiben  még  mindig  nehézkes  és  naiv  a  meseszövés,  épp  így  az  alakok 
lélektani  rajza  is,  sőt  nagy  baj,  hogy  a  cselekményt  előresodró,  jellemzetes  dialóg- 
nak majdnem  állandó  hiányát  érezzük  ;  költői  értékük  mindössze  egy-egy  jól 
beállított  kerek  epizód  s  itt-ott  nagy  megfigyeléssel  és  biztos  kézzel  megrajzolt  kép. 
Csak  a  fejlődésének  második  korszakába  eső  Az  utolsó  kurucvilág  című  három- 
kötetes regénye  kerekedik  formás  és  értékes  korrajzzá  s  vall  már  nem  csupán  a 
gyakorlottabb  íróra,  de  a  kibontakozó  művészre  is. 

De  ha  kisebb  s  kevésbbé  szövevényes  mesékhez  nyúl,  nyilván  láthatólag 
könnyebben  és  biztosabban  mozog.  Apróbb  regényeivel,  melyek  voltaképen 
csak  kiszélesített  noveUák,  határozottan  nagyobb  a  sikere.  Ezekben  (Magduska 
öröksége,  Az  özvegy  tehénkéje  stb.)  egy  új  elemnek  ad  helyet,  mely  előadását  is 
nagyban  élénkíti  s  gyorsítja  :  a  drámaiságnak.  S  valóban  a  fennebb  említettek, 
továbbá  a  Fonó  krónikája  s  az  Itt  a  szép  alföldön  című  elbeszélései  arról  győz- 
nek meg  bennünket,  hogy  Abonyi  írói  tehetsége  nem  annyira  a  nagyobb  regények 
meseszövésére,  mint  inkább  a  kisebb  elbeszélések  gondos  rajzára  termett.  Ezek 
nála  a  magyar  népszellem  igazi  művészi  megnyilatkozásai,  egyik  jeles  bírálója 
szerint :  hitelesek,  szabatosak  és  pontosak.  Ahogy  a  lelküsmeretes  történetírót 
a  történeti  adatokban  csak  a  hamisítatlan  igazság  érdekű,  úgy  érdekelte  Abonyit 
is  a  népszellem  tanulmányozásában  a  tiszta  valóság,  melyhez  a  nagyító,  ferdítő 
s  alakító  képzeletnek  alig  van  valamely  köze.  Itt  már  nyoma  sincs  a  kísérletező, 
ingadozó  írónak  :  biztos  lépésekkel  halad  előre.  Csak  a  magunk  népének  eszejárása, 
meséje,  nótája  és  tréfája  érdekli.  Szabad  levegőn,  istenadta  mezőn  szedte  össze 

vadvirágait,  melyeket  igaz  érzésében,  magyaros  Ízlésében  megnemesítve  tett 
teljessé  s  kötött  bokrétába.  Többé  senki  sem  vádolhatta  azzal,  hogy  ezek  nem  a 
saját  földünk  adta  virágok,  természetes  színnel  és  illattal. 

Ebben  az  időszakban  lendült  fel  nálunk  a  népszínmű  is  és  Abonyi,  ki  oly 
egész  szíve  szerint  szolgálta  a  népköltészet  nemes  ügyét,  nem  mehetett  el  közöm- 
bösen e  minden  novellánál  közvetetlenebbül  kiható  műfaj  mellett  sem.  Drámává 
dolgozta  fel  a  Betyár  kendője  című  pompás  novelláját  (1872)  s  nagy  sikert  aratott 
vele  a  színpadon.  Ezt  meglehetős  gyors  egymásutánban  követték  a  Panna  asszony 
leánya,  Magduska  öröksége  és  a  Siroki  románc  című  népszínművei.  Mindegyik 
megállta  a  helyét  derekasan  és  sok  dicsőséget  szerzett  az  írónak. 

Mégis  legerősebb  mindvégig  az  elbeszélésben  maradt.  Ez  volt  az  ő  igazi 
birodalma,  otthona.  Száznál  több  novellájában  hatott  ki  legközvetetlenebbül  s 
legmelegebben  a  közönségre,  mely  mindjobban  megszerette  s  méltányolta.  Alak- 
jainak eredeti  életigazságaival,  meséinek  friss  költészetével  s  nemes  szívének  min- 
dent beragyogó  magyar  érzésével  ezen  a  téren  volt  ő  s  marad  is  igazi  költő  és 
művész. 

A  magyar  népélet  köréből  veszi  tárgyait  egy  másik  jónevű  elbeszélőnk  is  : 
Baksay  Sándor  (szül.  1832.),  akinek  Gyalogösvény  és  Szederindák  című  novellás- 
kötetei az  újabb  elbeszélő  irodalom  java  termékei  közé  tartoznak.  Erős  meg- 
figyelésű,  vastag  nyakú  kálvinista  író,  akinek  magyarosságában  is  van  valami 
rendkívüli  izmosság  és  makacsság,  humora  pedig  mélyebben  szánt  mint  sok 
neves  humoristánké.  Kissé  vaskos,  kissé  hosszadalmas  s  talán  kissé  modoros  is, 
de  mindig  érdekes  s  aki  belemélyed  az  olvasásába,  meg  fogja  szeretni,  mert 
érző  szíve  van  az  emberi  nyomorúságok  iránt  s  témáin  keresztültöri  magát 
egyéniségének  őszintesége  s  igazságainak  ereje. 

Csupa  kedély,  verőfényes  humor  és  játsziság  jellemzi  Balázs  Sándor 
(1830— 1887.)  elbeszélő  múzsáját.  Angol  minták  után  indul,  főképp  Thackerayt 
kedveli,  kitől  a  Kisfaludy-társaság  megbízásából  két  kötetnyi  novellát  le  is 
fordított  magyarra.  Eredeti  dolgozataiban  azonban  sokkal  szelídebb  és  gyön- 
gédebb mint  az  angol  humorista.  Nem  az  élet  nagy  problémái,  hanem  apróbb 
mizériái  érdeklik,  kis  emberek  mulatságos  helyzetei,  furcsaságai,  melyeket  Tükör- 
darabok,  Tarka  képek  és  Víg  elbeszélések  című  köteteiben  jóízű  humorral  és  sok 
szeretettel  rajzolgat.  Előadása  rendkívül  vonzó,  természetesen  ömlő,  vidám. 
Égben  címmel  írt  egy  jó  vígjátékot  is,  mely  egy  költői  hajlamú  nő  háztartását 
figurázza  ki  s  műsoron  van  napjainkban  is. 

Par  excellence  novellaíró  s  termékenység  dolgában  az  előzőket  jóval  túl- 
szárnyalja Vértessy  Arnold,  aki  körülbelül  másfélezer  novellával  bizonyította 
be,  hogy  elég  sok  mondanivalója  volt.  Mesemondás  volt  a  rendszeres,  minden- 
napi szellemi  tornája,  —  könnyen  és  kedvvel  dolgozott,  a  meseszövésben  lelemé- 
nyes, előadásában  mindig  célratörő  s  éppen  ezért  sohasem  unalmas.  Nagy  olvasó- 
közönsége volt  mindvégig. 

Tolnay  Lajos  (szül.  1837.),  mint  elbeszélő,  az  angol  pesszimisták  tanítványa. 
Szinte  kedvtelve  keresi  az  emberi  gazságok,  a  lelki  romlottság  s  nyomorúságok 
sötét  birodalmát.  Regényeiben  és  novelláiban  a  modern  társadalom  bűnei  játsszák 
a  főszerepet  s  a  magyar  közélet  számos  ismert  fajképe  s  hivatalos  tekintélye  van 


VIII.  fejezet.  Más  elbeszélők. 


513 


bennük  pellengérre  állítva.  A  kegyetlen  túlzás  epés  művészetével,  haragos  realiz- 
musával rajzolja  elénk  szánalmas  alakjaikat  s  kíméletlenül  suhogtatja  fölöttük 
a  szatíra  goromba  korbácsát.  Helyes.  Swift  is  kegyetlen  s  borzong  az  ember, 
ha  olvassa.  De  rettenetes  gúnyjából  kiérezzük  vérző  szíve  dobogását,  azt  a  mély- 
séges, nagy,  igaz  részvétet,  mellyel  az  emberi  nyomorúságok  iránt  viseltetik. 
Tolnayból  hiányzik  ez  a  nagy  szív.  Kedélye  fanyar,  hideg  esze  szinte  kéjeleg  a 
gyűlöletben  s  oly  gyönyörűséggel  hóhérolja  le  az  embereket,  mintha  az  erkölcsi 
kivégzést  tartaná  a  leghumánusabb  igazságszolgáltatásnak.  Lehet  tartalmas, 
jelentékeny,  sőt  bátor  író,  de  semmiesetre  sem  szimpatikus. 

Tisztább,  üdébb  légkörben  mozog  s  a  nemesebb  realizmus  híve  Győry 
Vilmos  (1838—1885.).  Mint  lírikus  is  rokonszenves  költő,  mert  csak  azt  dalolja 
amit  érez.  Szelídség,  jóság,  szeretet  az  egész  lénye.  Egyike  legkitűnőbb  műfor- 
dítóinknak (Frithjof  monda,  Don  Quijote,  Svéd  költőkből  stb.)  s  az  elbeszélés  terén 
is  derekasan  megállja  a  maga  helyét.  Ebbeli  mű- 
veit erős  erkölcsi  célzat  hatja  át,  de  azért  soha- 
sem válik  száraz  moralistává.  A  szépet  a  szépért 
szereti  s  törekvéseinek  végcélja  mindig  a  harmó- 
nia, író  és  ember  teljesen  összeforrnak  benne  s 
munkássága  a  maga  egészében  hű  tükre  marad 
tiszta  életének. 

Volt  a  forradalom  utáni  korszaknak  egy 
más  elbeszélői  köre  is,  az  úgynevezett  humoris- 
ták, kik  a  tréfa,  adoma,  dévajság  tarka  lobogó- 
ját lengetve,  megelégedtek  azzal,  ha  olvasóikat 
néha  megkacagtathatták.  Az  irodalmi  apjuk  Fran- 
kenburg  Adolf  (1811  —  1884.)  volt,  bár  ez  az  érde- 
mes és  józan  író  a  humornak  csak  igen  szerény 
fegyvertárával  rendelkezett.    De   tudott   agitálni, 

hatni  és  irányítani.  A  fiatal  írók,  köztük  Jókai,  Petőfi,  Tompa,  szívesen  cso- 
portosultak köréje,  különösen  mikor  népszerű  hetilapját,  az  Életképeket,  kezdte 
szerkeszteni.  Művei  közül  legmaradandóbb  becsűek  Emlékiratai,  az  Őszinte  val- 
lomásokkal és  Bécsi  élményeimmel  kerekedve  teljes  egésszé  s  bőséges  adaléko- 
kat szolgáltatva  a  kor  történetéhez. 

Minden  tekintetben  magasabb  színvonalon  áll,  sőt  e  kor  egyik  legkitűnőbb 
humoristája  Pákh  Albert  (1823—1867.).  Mindjárt  kezdetben,  első  műveivel  ked- 
vencévé lett  a  magyar  olvasóközönségnek.  Volt  benne  valami  új,  friss  és  eredeti. 
Jóízű  életképeinek  pompás  alakjai,  vidám  hangja,  intenzív  humora  nevettetett 
és  hódított.  Ez  az  író  tisztában  volt  magával  és  a  világgal.  Nem  szerette  a  haszon- 
talan beszédet.  Ha  irt,  mindig  volt  mondanivalója.  Gyűlölte  a  szenvelgést,  a 
dagályt,  a  szónokiasságot  s  alaposan  kigúnyolt  egy  csomó  olyan  irodalmi  erényt, 
amit  fonáknak  vagy  veszedelemnek  tartott.  A  képmutatókat  és  cifrálkodókat 
saját  fegyvereikkel  verte  meg,  ahogy  Moheré  tette  ezt  a  Précieuses-ekkel.  Nemes 
ambícióval  lépett  az  irodalmi  pályára,  nagy  célok  lebegtek  előtte  és  komoly  fel- 
adatokat akart  a  tréfa  és  szatíra  örve  alatt  megoldani.  Gyógyíthatatlan  betegsége 
idejekorán  kizökkentette  a  felvett  irányból  s  tevékenységét  (ezt  a  szót  ő  humo- 

rosan  s  a  magyar  viszonyokra  alkalmazva  a  tevé-bö\  származtatta)  más  irányba 
terelte.  Élete  megoszlott  a  kórágy,  az  orvosságos  üvegek  meg  a  szerkesztői  munka 
közt.  Alapítója  lett  a  Vasárnapi  Újságnak,  ennek  a  kitűnő,  családias  és  ízről-ízre 
magyar  képes  hetilapnak,  melyet  haláláig  nagy  szeretettel  s  lelkiismeretes  gond- 
dal szerkesztett.  Sok  szenvedésen  ment  keresztül,  de  lelke  nem  vesztette  el  derült- 
ségét és  munkakedvét.  Ismeretterjesztő  vállalataival  rendkívüli  szolgálatokat 
tett  a  nemzeti  művelődés  ügyének.  Humoros  életképeit,  melyek  egy  nagy  tehetség 
sokatigérő  kísérletei,  halála  után  a  Kisfáludy-Társaság  adta  ki  két  kötetben. 
Ezek  közül  a  Fiatal  óriás,  Egy  nap  egy  instruktor  életéből,  A  honszerelmesek  stb. 
máig  sem  veszítették  el  humoruk  sokszínű  zománcát. 

A  magyar  mulattató  irodalomnak  igen  eleven  tollú  munkása  volt  Nagy 
Ignác  (1810—1854.),  ki  regényeivel,  novelláival,  adomagyüjteményeivel  és  víg- 
játékaival (Magyar  titkok,  Menny  és 
pokol,  Torzképek,  Hajdan  és  most,  Bors 
és  paprika,  Tisztújítás  stb.)  a  negyve- 
nes és  ötvenes  években  nagy  népszerű- 
ségnek örvendett.  Humora  nem  mély, 
de  annál  termékenyebb  s  külső  eszkö- 
zökben és  hatásokban  szinte  kifogy- 
hatatlan. Ennek  a  sírva-vigadó  kor- 
szaknak s  egyúttal  a  forradalom  utáni 
szépirodalmi  fellendülésnek  egyik  foly- 
tonos tevékenységben  álló  rugója  ő, 
aki  az  ötletesség  és  vidámság  örve 
alatt  sok  komoly  és  hasznos  munkát 
is  végzett  a  magyar  kultúra  érdekében. 
Nem  annyira  könyveivel,  mint 
inkább  egyéniségének  különc  voltával 
s  beszéde  furcsaságaival  hatott  Bernát 
Gáspár  (1810—1873.),  az  úgynevezett 
Freskóképek  és  Gazsiádák  országszerte 
ismert  bohém  írója!  A  túlzás,  torzítás,  fintor  és  képtelenségek  közt  rakoncátlankodó 
elme,  a  hihetetlen  ötletek  és  adomák  nagymestere,  aki  különben  maga  sohasem 
nevetett  s  előadásának  komolysága  csak  emelte  a  nevetséges  hatását.  Egy-kétked- 
ves  népdalával  (Az  alföldön  halászlegény  vagyok  én)  sokáig  fog  élni  a  nép  ajkán  is. 
Ide  sorozzuk  a  korán  elhunyt  s  szép  tehetségű  Beöthy  Lászlót  is  (1825— 1857.), 
aki  zabolátlan  jókedvében  és  fiatalságában  úgy  sziporkázta  szét  az  életét  mint 
a  rakéta.  A  vidám  és  szabad  szegénység  bohém-kenyere  mellett  a  humor  bőséges 
fűszerével  látta  el  a  sírva-vigadó  nemzet  asztalát  s  a  társaséletben  csakúgy,  mint 
könyveiben,  egyaránt  szeretetreméltó  pajtásul  fogadta  mindenki.  Puncs,  Laci- 
konyha, Choleracseppek  című  munkái  nagyan  kapósak  voltak  a  maguk  idejében. 
Legharmonikusabb  alkotása  a  Comédia  és  tragédia,  de  a  Puszták  fia  és  Goldbach 
et  Comp.  című  regényei  is  rávallanak  sokfényű  talentumára. 

Az  ötvenes  évek  vége  felé  lépett  fel  egy  termékeny  Írónőnk,  Beniczkyné- 
Bajza  Lenke  (szül.  1840),  Bajza  József  leánya,  ki  aztán  évtizedeken  keresztül 

sűrű  egymásutánban  irta  a  maga  különleges  romantikájából  szőtt  meséit, 
töméntelen  novellát  és  regényt,  melyek  közt  azonban  alig  van  maradandó 
értékű,  összes  jelentősége  abban  áll,  hogy  évtizedeken  át  szórakoztató  olvas- 
mányokkal látta  el  a  magyar  társadalomnak  egy  vidéki  rétegét,  azokat  kiknek 
a  mélyebben  szántó  szépirodalmi  termékek  iránt  egyáltalában  nem  volt  érzékük. 

A  hatvanas  években  pedig  Kazár  Emil  (szül.  1843)  tűnt  fel  gondosan 
irt  elbeszéléseivel  s  később  néhány  jó  regénnyel  ( A  semmi,  ha  va'amivé  lesz 
stb.),  melyeket  erős  drámaiság,  a  helyzetekhez  simuló  jellemzetes  dialóg,  biztos 
meseszövés  és  színes  leírások  tettek  koruk  kiválóbb  termékeivé. 

Végül  Lauka  Gusztávot  (szül.  1818.)  említjük  fel  itt,  ezt  a  manap  már  porla- 
dozó írónkat,  ki  hatvan  évig  állt  a  vidám  múzsák  szolgálatában  és  epochákat  humo- 
rizált keresztül.  Kezdte  bolondos,  mókás  spanyol  románcokon  s  Don  Gunárosz 
ebbeli  dévajságai  nagy  közönséget  kacagtattak.  Folytatta  ötletes  humoreszkekkel, 
pajkos  és  pikáns  novellákkal,  melyeket  rendkívüli  bőségben  írt.  Tárgyait  főképp 
a  vidéki  élet  különlegességeiből  és  furcsaságaiból  merítette,  —  a  gyámoltalan, 
félszeg,  esetlen  és  komikus  jeUemek  egész  rajával  találkozunk  háromszáznál 
jóval  több  novellájában,  melyek  egytől-egyig  derült  világnézlete  hirdetői.  Egész- 
séges kedély,  játszi  elmésség,  emberszerető  szív  mindenütt,  —  sértő  hang  sehol. 
Előadása  mindig  élénk,  színes  és  fordulatos,  mindig  jókedvű,  mulattató,  bár 
tartalma  sokszor  felszínes  és  sekélyes. 

íme,  ily  gazdag  termést  mutathat  fel  az  elbeszélő  irodalom  a  kiegyezés 
előtti  időszakban.  Sokféle  tehetség,  sokféle  irány,  sokféle  forma,  de  egy  törekvés 
tisztán  látható  :  a  már  kiművelt  költői  nyelv  mellett  meghódítani  a  széppróza 
számára  mindazt,  mit  íróink  a  múltban  elmulasztottak,  főképp  a  jellemzetest 
és  a  művészit. 

AZ  EMBER  TRAGÉDIÁJA. 

|EKKENŐ  augusztusi  estén  zsandárok  érkeztek  a  csesztvei  udvar- 
házba s  a  kis  kastély  urát,  Madách  Imrét  (1829—1864.),  fiatal  fele- 
sége karjaiból  s  alvó  gyermekei  köréből  a  börtönbe  hurcolták.  Az 
volt  minden  vétke,  hogy  az  abszolutizmus  kegyetlen  napjaiban  mene- 
déket adott  egy  politikai  üldözöttnek,  aki  különben  meglehetősen  visszaélt  az 
iránta  tanúsított  vendégszeretettel,  éppenséggel  nem  rejtegette  magát,  a  szá- 
mára berendezett  vadászlakból  szertekalandozott  a  vidéken,  mindenütt  feltűnően 
viselkedve  s  csehvadászi  minőségét  erősen  kompromittálva.  Mikor  aztán  neszét 
vette,  hogy  a  hatóság  nyomára  jött  kilétének  :  egyszerűen  odébbállt.  Azt  se 
mondta,  befellegzett.  Helyette  hát  elvitték  a  szállásadó  gazdát,  Madáchot. 

Nehéz  évek  következtek.  Ez  a  nemes  gondolkozású,  mély  kedélyű,  nagy 
ember  falusi  magányából,  boldog  családi  köréből,  könyvei,  tanulmányai  és  írásai 
közül  hirtelen  a  börtönbe  lökve  —  hihetetlennek  tartotta  ami  vele  történt. 
Közel  állt  a  megőrűléshez.  Erős  lelke  azonban  győzött  a  balvégzeten.  A  félelmes 
viziók,  melyek  börtöne  éjét  bevilágították,  egyúttal  világot  vetettek  egy  nagjT 
remekmű  körvonalaira  is.  Halhatatlan  alkotásának,  Az  ember  tragédiájának  első 
motívumai  itt  születtek  meg,  itt  forrongott  s  érlelődött  meg  az  egész  emberiség 
sorsát  felölelő  hatalmas  drámai  költemény  anyaga,  melynek  minden  kis  részét, 
minden  apró  darabját  nagy  lelki  megrázkódtatások  árán  kellett  megvásárolnia. 
A  megpróbáltatások  és  szenvedések  keserves,  de  tanulságos  előiskolája  volt  ez 
a  börtön,  mintha  az  istenek  áldozatul  szemelték  volna  ki,  hogy  a  saját  boldogsága 
romjaiból  örök  időkre  szóló  mesterművet  alkosson  a  művészetnek.  Soha  költő 
drágábban  nem  fizette  meg  azt  a  dicsőséget,  melyet  teremtő  lelkéből  nemzetére 
sugárzott,  mint  Madách. 

A  szeretett  nő,  az  elhagyott  kedves  gyermekek,  a  csesztvei  boldog  magány, 
százados  fáival,  meghitt  szobáival,  megannyi  bűvös  álomkép  gyanánt  rajzanak 
keresztül  a  rabköltő  fantáziáján.  Édes  és  fájó  illúziók,  kétség  és  remény,  balsej- 
telmek és  kényszerű  megnyugvás  váltakoznak  gyors  egymásutánban  ama  levelek 
nyomán,  melyeket  felesége  ír.  Tetézi  a  nyomorúságot,  hogy  e  levelek  túlnyomó 
része  tele  van  keserűséggel  és  panasszal,    mintha   nem  is  Madách  szenvedné  a 

méltatlanabb  sorsot,  de  sőt  fogsága  volna  a  kizárólagos  ok,  hogy  a  magára  maradt 
asszony  mostoha  helyzetben  van  s  anyagi  zavarok  közt  él.  A  birtok  lefoglalva  s 
pénz  nincs  sehol.  Pénz,  pénz,  mindig  csak  pénz  kell  az  asszonynak.  Váltókért 
zaklatja,  anyósára  vádaskodik,  becsmérli  az  egész  rokonságot,  gyermekeinek  a 
halált  kívánja,  fenyegetődzik  s  végül  kinyilvánítja,  hogy  ily  viszonyok  között 
megbolondul. 

Mit  érezhetett  s  mit  szenvedhetett  Madách,  mikor  ezeket  a  leveleket  olvasta  ! 
A  vigasztalás  bátorító  hangjai  helyett  szemrehányás,  vád,  fenyegetődzés.  Egy 
ingadozó,  tengelytelen  lelkű  asszonyt  látott  maga  előtt,  a  »haszontalan,  de  szép« 
Évát.  Híven  őrzött,  férfias  illúziói  közül  nem  egy  sorvadt  el  itt  a  börtön  levegőjén 
s  mikor  végre  ütött  a  szabadulás  órája  : 
a  költő  szívében  több  volt  a  félelem,  az 
aggály,  a  kétség,  a  tapasztalás  mint  az 
öröm. 

Az  asszony  nem  sietett  eléje  s  a  rég 
óhajtott,  végre  elérkezett  viszontlátásban 
nem  volt  istenáldás.  Valami  boldogságot 
pusztító,  tilalmas  dolog  történt  odahaza, 
melyről  a  vidék  már  régebben  suttogott. 
Mintha  a  csesztvei  családi  paradicsomba 
kígyó  lopódzott  volna  be  :  az  emberek  a 
magára  maradt  asszony  hűségét  bírálgat- 
ták. Madách  a  börtönből  a  —  pokolba 
érkezett.  Mikor  bizonyossá  lett  a  valóról 
s  nagy  szívére  rázuhant  a  legkegyetlenebb 
kiábrándulás  :  összecsomagoltatta  az  asz- 
szony  holmiját,  befogatta  legjobb  két 
lovát  s  feleségét,  mint  valami  fölöslegessé 
vált  podgyászt,  fölpakkolta  a  kocsira.  Még 

egy  jelenet  következett.  A  hűtelen  és  megalázott  teremtés  heves  zokogásba  tört 
ki  s  bocsánatért  esengett.  Madách  egy  pillanatra  összerázkódott,  de  aztán  eré- 
lyes, parancsoló  hangon  kiáltott  a  kocsisnak  : 

—  Hajts  ! 

Megtörtént.  A  szétdúlt  Édenben  egyedül  maradt  ez  a  szomorú  Ádám,  ez  a 
hazájáért  szenvedett,  családján  eszményi  szeretettel  csüngő,  nagyszívű  ember, 
lezajlott  tragédiájának  keserűségeit  hordozva  lelkében.  Egy  dolog  azonnal  vilá- 
gos lett  előtte  :  Csesztvén  többé  nem  maradhatott.  Elmenekült  anyjához,  Alsó- 
Sztregovára.  Ez  a  mindig  szeretett,  fenkölt  gondolkozású,  szigorú,  de  jóságos 
asszony  volt  az  egyetlen  lény,  ki  előtt  szabadon  föltárhatta  szíve  mély  sebeit 
és  fájdalmait.  Vigasztalást  pedig  csak  a  múzsától  várhatott,  —  lelke  csak  úgy 
enyhülhetett  meg,  ha  mind  az  az  égő  tartalom,  mi  benne  forrongott,  egy,  nagy 
szenvedéseinek  megfelelő,  nagy  műben  nyer  megváltást  és  megdicsőülést. 

Évek  teltek  el  erős  lelki  tusakodások,  sötét  borongások  és  komor  kontemplá- 
ciók  között.  A  hahotázó  és  cinizmusig  menő  fájdalmakat  kényszerű  rideg  meg- 
nyugvás kezdte  fölváltani,  —  valami  kiengesztelődésféle,    melynek  azonban  túl- 

nyomó  része  pesszimizmus  maradt.  Egyik  legjobb  barátjának,  Szontagh  Pálnak, 
1857-ben,  tehát  négy  évvel  a  lesújtó  családi  katasztrófa  után,  egy  byroni 
hangú  verses  levelet  írt,  melyhez  később,  mintegy  magához  beszélve,  a  követ- 
kező megjegyzést  fűzte  :  »Üjra  elolvastam  a  Pálnak  töltött  mérget.  Mért  nem 
tartam  azt  magamnak  ?  Eh,  mit !  E  méreg  igazság,  ha  tragédia  is.  Az  emberi 
természet  sohasem  tagadja  meg  magát  és  Ádám  a  teremtés  óta  folyvást  csak  más 
és  más  alakban  jelen  meg,  de  alapjában  mindig  ugyanazon  gyarló  féreg  marad, 
a  még  gyarlóbb  Évával  oldalán. « 

Ebben  a  keserűségtől  reszkető  rövid  reflexióban  csillannak  fel  először  Az 
ember  tragédiájának  határozottabb  körvonalai.  Itt  jelentkezik  először  szubjek- 
tivitásának általánosító  törekvése,  —  az  a  költő,  aki  művész  is  akar  lenni  s 
aki  büszkébb  és  önérzetesebb,  hogy  sem  magasabb  hivatású  fájdalmait  apró  lirai 
darabokban  tördelje  szét.  Egy  nagy  koncepció  kereteit  keresi,  a  történelemnek 
hatalmas  és  megrázó  jelenetei  lebegnek  lelki  szemei  előtt,  a  maga  nemes  fájdal- 
mában, szomorú  végzetében  az  örök  ember  vergődését  szemléli  s  csak  így  támad 
reménye,  hogy  mindazt  méltó  formában  fejezheti  ki,  ami  évek  óta  forrong  és 
érlelődik  lelkében  :  nem  a  maga  szűkkörű,  de  a  küzdő  ember  örök  típusának 
világszínpadon  játszódó  s  újra  meg  újra  ismétlődő  tragédiáját. 

Mindjobban  megragadta  a  hatalmas  eszme  s  szárnyakként  röpítette, 
vitte  magával  magasba,  mélybe.  A  létező  történelem  eseményeiből  csak  azokra 
szegezte  tekintetét,  melyek  epokhális  értékűek  s  az  emberi  szellem  fejlődésére, 
a  szó  bölcseimi  értelmében,  átalakító  hatással  voltak,  —  saját  szavai  szerint  : 
a  történelem  főmomentumai.  Ezeket  drámai  képekben  egymás  mellé  sorakoz- 
tatni akként,  hogy  minden  részlet  egy  főgondalatot,  egy  vezéreszmét  szol- 
gáljon, —  az  ember  szakadatlan  bukását,  —  ime,  ez  volt  a  sötét  terv,  mely- 
lyel  műve  megírásához  fogott.  A  nagy  költemény  határozottan  pesszimisztikus- 
nak  készült.  A  kegyetlen  lecke,  mit  Madách  az  élettől  kapott,  kezdetben  szinte 
lehetetlenné  tette,  hogy  a  megtörtént  s  jövőben  elképzelhető  eseményeket  a 
filozófus  nyugalmával  nézegesse.  Sebei  sokkal  jobban  sajogtak,  hogysem  ereje 
lett  volna  könnyű  szerrel  leküzdeni  a  bizalmatlanságot,  mellyel  magányából 
az  emberóceán  nagy  zaját  hallgatta.  Játéknak,  bábnak,  eszköznek  látta  a 
teremtés  urát,  mely,  minden  nemes  törekvése  mellett,  hírhedett  szabadakara- 
tával, lázas  dicsszomjával,  nagy  álmaival  előbb-utóbb  menthetetlenül  belebukik 
a  sárba  s  csalódás,  kiábrándulás,  kétségbeesés  közt,  szinte  utálattal  löki  félre 
küzdőfegyverét.  Mindegy  :  akárkinek  nevezzük  :  Miltiadesnek  vagy  Dantonnak, 
Tankrédnek  vagy  Kepplernek.  Az  örök  Ádám  sivár  küzdelme  ez. 

Ha  az  eredetileg  ennyire  vigasztalannak  tervezett  költemény  csakugyan 
ilyenné  alakult  volna  a  kidolgozásban  :  hatása  lehetne  talán  megdöbbentőbb 
és  megrázóbb,  de  semmi  esetre  sem  oly  költői  és  fölemelő  mint  jelenlegi  áttisz- 
tult formájában.  Madách  szíve  a  munka  édes  gyönyörei  közt  megenyhült  s  a  ki- 
engesztelődés  forrása  buzgott  fel  belőle.  Nem  termett  haragra,  gyűlöletre,  bosz- 
szúra,  —  lénye,  melynek  alapvonása  mindig  a  legnemesebb  emberszeretet  volt, 
mind  melegebb  és  melegebb  részvéttel  ölelte  át  az  emberiséget  s  a  lassan-lassan 
visszatérő  megnyugvás  és  hit  erejével  szelídültek  a  zord  képek,  magasabb  össz- 
hangba olvadt  a  főeszme,  átidomult  az  egész  tragédia. 

Igaz,  hogy  azért  így  is  csak  túlnyomólag  pesszimisztikus  maradt,  de  kát, 
Arany  szavaival :  a  művészet  karmóniája  nem  mindig  az  optimizmusé  is  egy- 
szersmind. 

Madáck  jól  ismerte  mindazokat  a  drámai  költeményeket,  melyek  a  világ- 
irodalomban jelentősebb  alkotások  s  az  emberiség  nagy  problémáival  foglal- 
koznak. Ismerte  Goethe  Faustját,  Byron  Manfrédjét ;  de  éppenséggel  nem  vette 
őket  mintákul,  sőt  alapeszméje,  mint  már  a  mondottakból  is  kitűnhetik,  egészen 
más.  A  bírálókat,  kik  az  összehasonlítás  alkalmait  ritkán  szokták  elmulasztani, 
valószínűleg  a  forma  tévesztette  meg,  midőn  a  magyar  irodalomba  dicsőségesen 
bevonuló  Ember  tragédiáját  az  említett  két  drámai  költeménnyel  kezdték 
összemérni,  némely  külsőség,  —  mely  itt  nem  nyomósabb  mint  pl.  a  klasszikus 
eposz  közönségessé  vált  figurája,  az  invokáció.  Az  Ember  tragédiája  is  mennyei 
prológgal  kezdődik,  mint  Faust ;  a  sátánnak,  Luczifernek,  itt  is  bőséges  szerep 
jut,  mint  amott  Mephistof elesnek,  vagy  Manfrédben  a  végzet  szellemeinek  ;  de 
azért  valami  erősebb  szellemi  rokonságot  nem  igen  fogunk  köztük  találni.  Fel- 
fogás, szerkezet,  stil  dolgában  utánzat  nélkül  való,  sajátos  költői  alkotás  ez,  — 
nem  másolt,  de  átszenvedett  fájdalmak  szülötte  s  merész  koncepciójával  mindig 
példa  arra,  hogy  lehet  formában  újjáteremteni  valamely,  már  megelőzőleg  ki- 
sugárzott, gondolatot.  Madách  nem  azt  az  utat  járja,  melyen  Goethe  és  Byron 
megtalálja  a  maga  remekeit,  —  inkább  abban  a  légkörben  szárnyal,  melyben 
Hugó  Viktor  a  Századok  legendáit  álmodja  át.  Lényegében  közelebb  áll  a  francia 
költőhöz  mint  a  német  és  angol  poétához.  Ugyanaz  az  eszmekör,  de  nem  szét- 
folyó elbeszélő  formában,  hanem  takarékos  drámai  szerkezetben  s  nem  csupán 
a  megtörtént  eseményekből  szűrve  le  a  nagy  tanulságokat,  de  az  elképzelhető 
jövendőkből  is.  Két  lángelme  csattogtatja  szárnyait  a  végtelenben.  Felséges  és 
fényes  út  mindkettőé.  Mindkettőnek  hőse  az  emberiség.  Az  egyik  költészetének 
és  fantáziájának  álmaival  ragyogja  be  romantikus  történeteit,  a  másik  szíve 
vérével  írja  meg  —  az  ember  tragédiáját. 

Ez  a  jeleneteivel  szétszóródni  látszó,  de  egy  erős  központi  eszme  által 
szervesen  összekapcsolt  költemény  tizenöt  drámai  képből  áll.  A  három  első  szín 
mintegy  előjátéka  az  eszmék  e  nagy  drámájának.  Isten,  dicsfényben  trónolva, 
angyalainak  hódolatát  fogadja.  Az  égi  glóriában  sötéten  és  dacosan  áll  a  tagadás 
szelleme,  Lucifer,  s  részt  követel  a  teremtés  munkájából.  Az  Ür  megátkozza  az 
éden  két  fáját  —  a  tudás  és  örökélet  fáit  —  s  neki  adja.  Fösvényen  mért  osztály- 
rész, de  Lucifernek  elég  egy  talpalattnyi  föld,  hogy  rontó  munkáját  megkezd- 
hesse a  frissen  alkotott  vüágban.  Sátáni  erejével  és  ravasz  beszédével  fölkelti  a 
tapasztalatlan  emberpár  kíváncsiságát  s  leveszi  szemükről  a  boldog  együgyűség 
hályogát.  Ádámot  feszélyezni  kezdi  a  korlátoltság  és  tudni  akar,  Éva  félti  ve- 
szendő bájait  s  az  örök  ifjúságot  szomjúhozza.  Amazt  az  igazság,  emezt  a  szép- 
ség lelkesíti.  Két  vezéreszme  —  talán  maga  az  eredendő  bűn  —  mely  kijelöli 
sorsukat.  Megízlelik  a  tudás  tilalmas  gyümölcsét  és  elvesztik  az  Édent.  A  Paradi- 
csom zavartalan  gyönyöreiből  a  tűzkardos  angyal  kiüldözi  őket  a  küzdelmes 
élet  sivatagába,  gondok  és  szenvedések  közé.  Elhagyták  Istent  s  az  is  magukra 
hagyta  őket.  Az  elkövetett  ballépést  többé  nem  lehet  jóvátenni.  Meg  kell  veze- 
kelni érte.  Az  ember  nem  szakadhat  el  a  jótól  anélkül,  hogy  a  gonosznak  mar- 

talékáúl  ne  essék.  Lucifer  hatalmában  vannak.  Látni  akarják  hát  a  jövőt, 
melyet  nemöknek  alkottak,  látni  mindenáron  az  igazság  és  szépség  diadalait. 

Lucifer  elaltatja  őket  s  végigálmodtatja  velők  az  emberiség  történelmét. 

Sátáni  világításba  borított  képek.  Jelenetek,  melyekben  Ádám,  az  örök 
ember,  más  és  más  alakot  váltogat,  új  és  új  eszmékért  száll  küzdelembe,  de 
küzdelmének  értelme  és  eredménye  mindig  egy  marad  :  a  bukás.  Harca  nem 
egyéb  mint  a  vágyaiban  korlátlan  s  képességeiben  tehetetlen  ember  lelkének 
szomorú  vergődése.  Nemes,  igaz,  nagy  lelkesedések,  nyomukban  sötét  bűnök, 
elaljasodás,  elteltség,  kiábrándulás. 

Ez  a  hős  mindig  fenkölt  eszmék  bajnoka,  szánalmas  végzete  azonban 
eszményi  magasából  szakadatlanul  a  porba  buktatja.  A  legdicsőbb  elvek  elhit- 
ványulnak  kezében.  Mellette,  szintén  kettős  természetével,  az  örök  nő,  a  sze- 
rencsétlen, hiú  Éva,  kit  a  végzet  nem  rózsaláncokkal  fűz  oldalához,  de  a  gálya- 
rabok békóival  bilincsel  hozzá.  Együtt  hurcolják  sorsukat  fényben,  árnyban, 
mindig  a  jobbat  remélve  s  mindig  áldozatul  esve  a  gonoszabbnak.  Angyal  és 
démon  váltogatják  egymást  a  nőben  is  s  Madách  művészetének  becsületére 
válik,  hogy  a  saját  tragédiájából  csak  néhány  jellemző  vonást  használt  fel  helyzet- 
szerűleg,  s  keserű  tapasztalatai  mellett  sem  egyoldalú,  kirívó  rajzban  tüntette 
fel  Évát,  mint  ahogy  eredetileg  akarta.  Nemcsak  felesége  volt,  akit  valaha  sze- 
retett s  a  kitől  aztán  könnyelműségei  miatt  elfordult,  de  volt  anyja  is,  akit  fen- 
költ lényeért,  magasztos  erényeiért  imádattal  vett  körül.  Éva  rajzában  ez  az 
utóbbi  győzött.  Mint  az  ember  nemtője,  fölemelő  géniusza,  a  szív  elévülhetetlen 
igazainak  hirdetője,  jár  a  küzdő  s  folyton  új  meg  új  világot  áhító  Ádám  oldalán 
s  gyógyító  eszmeként  vegyül  a  nyughatatlan  harcokba,  melyeket  ez  a  teremtő 
'^és  romboló  lélek  —  Lucifer  karján  haladva  —  végigálmodik. 

Oh,  ez  a  mindig  erős  és  mindig  gyönge  Ádám,  aki  önhitten  indul  meg  utján 
s  azt  hiszi,  maga  intézi  sorsát,  mikor  végzete  kergeti ! 

Végletek  és  következetlenségek  közt  lökődik  előre.  A  sátánilag  berendezett 
szín,  a  díszítő  szárnyfalak  csak  addig  kápráztatják,  míg  egy  új  eszme  élesebb 
sugaránál  észre  nem  veszi  kopottas  voltukat.  Amiért  ma  lelkesedik,  holnap 
megtagadja.  Az  ördögi  sugalmaknak  minden  tekintetben  hálás  médiuma.  Csak 
alakja,  jelmeze  változik,  lényegében  ugyanaz  marad.  A  nagyot,  a  felségest,  az 
eszményit  kergető  örök  ember,  akinek  minden  vágya  a  megnyugvás  s  állandó 
refrénje  mégis  az,  hogy  »Vezess  új  célra,  Lucifer  !« 

Szerepét  mint  Pharaó  kezdi  el,  ki  nagyra  törekvő  önérzettel  gúlákat  építtet. 
Minden  hatalom  a  kezében,  minden  dicsőség  az  övé.  A  milliókarú  lény,  a  tömeg, 
őt  szolgálja  ;  neki  hódol  az  egész  világ.  De  a  dicsőségével  túltelt  kényúr  szívében 
mégis  ürt  érez  s  midőn  egy  agyonkorbácsolt  rabszolga  trónja  zsámolyánál  össze- 
rogy s  haldokolva  fölkiált  :  milliók  egy  miatt !  mély  megdöbbenés  fogja  el, 
belátja  élete  haszontalanságát  s  szabad  államot  óhajt,  melyben  —  éppen  ellen- 
kezőleg —  miihók  parancsolnak  s  az  egyes  hódol  és  engedelmeskedik.  Megala- 
kulnak tehát  a  hellén  köztársaságok  s  Pharaóból  Miltiades  lesz.  Az  új  hős 
híven  és  dicsőn  szolgálja  hazáját,  de  a  rideg  népuralom,  a  sokfejű  zsarnokság 
nem  tűri  meg  a  kiválót,  a  rendkívülit,  ellene  támad,  halálra  itéli  s  kivégezteti. 
Más  név  alatt  hát  ugyanaz  a  végzet !   Bolond,   aki  töri  magát  a  mások  boldog- 

* 
ságáért !  Éljünk  magunknak,  keressük  a  kéjt,  —  egy  percnyi  üdv,  bor  és  szere- 
lem többet  érnek  minden  dicsőségnél ! 

A  szín  változik  s  föltárul  a  pogány  élvek  világa  Rómában.  Ádám,  mint 
Sergiolus,  kéjencek  közt  dőzsöli  végig  a  napot,  az  éjszakát.  Előtte  gladiátorok 
vére  foly,  ajkán  ledér  kéjhölgyek  csókja  ég.  Künn  a  városban  dögvész  pusztít 
s  testvériségről,  jogról  ábrándozó  keresztényeket  feszítenek  föl.  Jajuk  behangzik 
a  színre  és  Ádám  lelke  elborul.  Émelyíteni  kezdi  az  »édességek  tengere «  s  valami 
keserűre  vágy,  a  gyönyörök  rózsáiból  a  szenvedések  töviseire,  új  korra,  mely  új 
eszmét  ünnepel,  a  testvériséget,  az  egyén  felszabadulását ;  nemesebb  világot 
áhít,  melynek  virága  a  lovagerény  lesz,  költészete,  az  oltár  oldalán,  a  felmagasz- 
talt női  ideál.  S  íme,  a  következő  színben  a  pogány  világ  romjai  fölött  diadalt 
ül  a  kereszténység  eszméje,  —  az  evangélium  megteremti  ezt  az  óhajtott  új, 
dicső  kort.  Csakhogy  az  ember  mindig  ember  marad  s  a  legszentebb  eszméket 
lassankint  hitvány  előítéletekké  aljasítja.  így  történik  ezúttal  is.  Az  égiek  felé 
emelkedés  örve  alatt  mind  sűrűbben  burjánzik  fel  a  vakbuzgóság,  az  élettől 
való  rideg  elzárkózás,  a  kasztrendszer,  az  eretnekek  üldözése,  minden  földi 
élvezet  teljes  megvetése.  A  szív  mennyei  áhítata  természetellenes  és  torz  erények 
szülője  lesz,  —  a  szent  tanok,  dölyfös  és  fanatikus  papok  kezében,  máglyagyuj- 
togató  eszközei  újabb  romlásnak  és  pusztulásnak.  Ádám,  ki  ez  idő  szerint  mint 
Tankréd  szerepel,  újra  kénytelen  bevallani,  hogy  »átkot  talált «  a  tömeg  hitvány 
felfogásában.  Beteljesül,  amit  Lucifer  gúnyos  kegyetlenséggel  mond  neki  : 

Minden,  mi  él  és  áldást   hintve  hat, 
*  Idővel  meghal,  szelleme   kiszill, 
A  test  túléli  ronda  dög  gyanánt. 

Ádám  kifárad  a  hiábavaló  küzdelemben.  Mozogjon  a  világ,  amint  akar  ! 
A  következő  színben  Keppler  alakját  ölti  magára,  bevonul  csöndes  dolgozó- 
szobájába s  méri  a  csillagvilágok  útját.  A  föld  nem  érdekli  többé,  de  a  földi 
gondok  kötve  tartják.  A  tudománynak  akar  élni  s  kénytelen  a  babonát  szolgálni. 
Hiába  emeli  tekintetét  az  égre,  vissza  kell  fordulnia  a  hétköznapok  nyomorúsá- 
gához.  Horoszkópot  csinál,  időt  jósol,  jövendöl,  meghamisítja  és  elárulja  tudását, 
mert  feleségének,  a  hiú  Évának,  pénz,  pénz,  mindig  csak  pénz  kell  ruhára,  cico- 
mára,  kendőzésre.  Mily  szánalmas  szerep  !  mily  áldatlan  időpocsékolás  !  lm,  itt 
a  kor,  mely  nem  küzd  semmiért  s  a  társas  rend  megszokott  nyomát  nem  bántja 
senki,  de  ez  a  korlátoltság,  ez  a  törpeség  épp  oly  ízetlen  mint  amilyen  kétségbe- 
ejtő. Bort,  famulus  !  Temessük  mámorba  a  világ  gondjait !  S  Keppler  magában 
iddogálva,  megálmodja  —  álom  az  álomban  —  a  nagy  francia  forradalmat, 
mely  hadat  üzen  a  hagyományoknak,  előítéleteknek  s  minden  avult  lomnak,  a 
szabadság,  egyenlőség,  testvériség  nevében.  Mint  Danton  küzdi  végig  harcát  egy 
hatalmas  jelenetben,  de  Robespierre  árulással  vádolja  s  a  néptömeg  a  guillotine 
alá  hurcolja.  Fölocsúdik.  A  nagy  bűnök  és  nagy  erények  kora,  melyre  az  erő 
nyomta  bélyegét,  még  egy  pillanatig  kápráztatja.  Mámor  teremtette,  ébredés 
foszlatta  szét,  —  megint  csak  ott  ül  rideg  dolgozóasztalánál  s  még  törpébbnek 
és  tehetetlenebbnek  érzi  magát  a  törpék  és  tehetetlenek  korában. 

El  hát  a  penészes  foliánsokkal !  Ki  az  örömtelen,  poros  szobafalak  közül  az 
élet  szabad  versenyébe  !  Ádám  mint  munkás  vegyül  a  londoni  vásár  zajába. 

Ember  emberre  gázol,  mindenki  árul  és  vesz,  üzlet  az  egész  világ,  eladó  minden, 
a  versenyzők  egymás  megrontására  törnek,  az  élet  öncél,  a  vagyon  isten.  Hiúság 
vására  !  Kutyák  harca  egy  konc  felett.  A  nagy  hűhót  a  halál  hallgattatja  el. 
Tarka-barka,  színektől  ragyogó  kép,  de  erkölcsi  tartalmával  sivár,  vigasztalan. 
Más  ideál  vonja  Ádámot  új  kor  felé,  melyben  a  szabad  verseny  nem  szülője  rom- 
lásnak, nyomornak,  de  egy  közös  munkában  megizmosodott,  józan  nemzedék 
maga  intézi  sorsát  és  dolgait.  Ezt  a  kort  tárja  föl  a  jövő  falanszterrendszere. 
Ez  már  annyira  anyagi  és  lelketlen,  hogy  maguk  az  emberek  is  gépekké  válnak 
s  minden  egyéni  akarat  fölolvad  az  állam  egyenlősítő  kohójában.  Név  sincsen 
többé,  csak  szám.  Plató,  a  400-ik  szám,  marhát  őriz.  Michel-Angelo,  a  72-ik  szám, 
széklábakat  farag.  Nincs  család,  nincs  szerelem,  nincsenek  álmok  és  virágok. 
Iszonyúan  rideg,  lelketölő,  rémes  társadalom  ez  s  Ádám  teljesen  megutálva  az 
anyagi  világot,  fölvágy  a  szellemi  lét  magasába.  Lucifer  viszi  magával  fel  az 
űrbe.  De  földi  embernek  itt  nincs  mit  keresnie.  Elalél,  megdermed  s  a  föld  szelle- 
mének visszahívó  szózatára  új  küzdelmekre  vágy.  Hiszen  az  élet  célja  volta- 
képpen nem  is  lehet  más  mint  a  küzdés  maga. 

Ám  a  földön  többé  nincs  mért  küzdeni.  Végtelen  hólepel  borít  el  mindent. 
Az  egyenlítő  alatt  van  csupán  egy  keskeny  lakható  öv  s  azon  is  már  csak  eszkimók 
tengenek,  akiknek  legfőbb  vágyuk,  hogy  kevesebb  legyen  az  ember  s  több  a  fóka. 
Az  aggastyánná  rokkant  Ádám  összeborzong,  megelégli  a  látottakat,  átérti  küzdel- 
mei haszontalanságát  s  a  szörnyű  álomlátásokból  megtört  szívvel  —  fölébred. 

Üjra  a  történetelőtti  idők  küszöbén  áll,  lelkében  végtelen  fájdalommal  és 
daccal.  Csak  tőle  függ,  hogy  megsemmisítse  magában  az  egész  emberiséget. 
Egy  sziklacsúcsról  a  mélybe  készül  ugrani,  de  e  pillanatban  melléje  lép  Éva  s 
tudatja  vele,  hogy  anyának  érzi  magát.  Ádám  térdre  rogy  az  Ür  előtt,  ki  ismét 
kegyelmébe  fogadja  s  fölemelő,  vigasztaló  szózatával  erőt  és  bizalmat  keltve 
benne,  nagy  munkájának  útjára  igazítja.  »Csak  az  a  vég  !  csak  azt  tudnám  fe- 
ledni !«  sóhajt  fel  még  egyszer  Ádám.  »Mondottam,  ember,  küzdj  és  bízva  bizzál!  » 
hangzik  a  magasból  Isten  válasza. 

íme,  ez  ennek  a  remekműnek,  a  gondolatok  e  nagy  drámájának  a  vázlatos 
meséje,  melyből  különben  eszmei  tartalma  is  jól  kiérezhető.  A  tragédia,  mely  az 
ember  örökös  bukását  láttatja,  Lucifer  vereségével  végződik.  Az  álomban  meg- 
futott világtörténeti  pálya,  az  egymásra  következő  végletek  gyürűzate  lényegé- 
ben mégis  csak  az  emberi  nem  fokozatos  haladásának  nagy  rajza,  mert  az  el- 
avult, régi  eszme  megbuktatója  mindig  egy  új,  nagy  eszme.  Igaz,  hogy  ez  a 
rajz  kérdőjellel  végződik  s  a  rettentő  álomképek  hatása  alatt  nemcsak  Ádám, 
de  az  olvasó  kedélyében  is  marad  a  kételynek  és  bizalmtalanságnak  némi  árnya, 
—  ám  a  jövő  nem  a  tudomány  hatalmában,  sem  a  képzelődés  föltevéseiben, 
hanem  Isten  kezében  van. 

ö  tudja  csak,  mi  a  célja  a  teremtés  urával,  a  küzdő  emberiséggel,  mely  a  jó 
és  rossz,  az  igazság  és  gazság  harcaiban  edződve  és  csüggedezve,  mégis  folyton 
előre  tör,  újabb  és  újabb  ideálok  felé,  az  eszmék  rejtelmes  útvesztőiben.  Madách 
álma  nem  egyéb,  csak  egy  ragyogó  szilánk  amaz  égi  titokzatokból,  s  bölcselete, 
csupán  költészete  azoknak,  mikről  a  multak  révén  már  van  némi  sejtelmünk, 
de  a  jövendőkre  nézve  még  nincsen,  s  talán  sohasem  is  lesz,  kellő  fogalmunk  . . . 


X.  FEJEZET. 

A  JELMEZES  DRÁMA. 


)Z  ÖTVENES  évek  színműirodalma  éppenséggel  nem  mutatott  valami 
nagy  lendületet.  Sokáig  úgy  maradt  minden,  ahogy  Szigligeti  csi- 
nálta. Ez  a  rendkívüli  termékenységű  írónk  sokáig  uralta  a  színpa- 
dot. Aliik  körülötte  jelentékenyebb  sikert  arattak,  túlnyomólag  az  ő 
irányát  követték.  Üj  elem  alig  tűnt  fel  a  drámában.  Már  pedig  amit  ő  színre 
vitt  és  jelenített,  az  a  közönséges  élet  volt,  igen  sok  leleménnyel  s  a  megkapó 
helyzeteknek  kétségkívül  bőséges  kizsákmányolásával,  de  vajmi  csekély  maga- 
sabban járó  költészettel. 

Bizonyos  egyoldalúság,  egyhangúság  jellemezte  ezt  a  drámát  s  alakjai  és 
motívumai  lassankint  kezdtek  kopottakká  válni,  mint  ahogy  lassankint  el- 
kopik minden  a  világon. 

De  addig,  míg  ez  be  nem  következett,  a  tört  csapáson  élénk  tolongás 
támadt.  Különösen  azok  részéről,  kik  a  színi  világot,  a  színpad  titkait  közelebbről 
ismerték.  Kiválóbb,  rátermettebb  tehetség  azonban  nem  igen  akadt  közöttük. 
A  sorompóba  lépő  kísérletezők  túlnyomó  része  külsőségekbe  kapaszkodott 
s  kellő  tartalom  híján  a  színszerűség  eszközeivel  kápráztatott.  így  támadt  egy 
átvonuló  sorozata  azoknak  a  daraboknak,  melyeknek  fölelevenítésére  ma  már 
senki  sem  gondol. 

E  gyorsan  feltűnő  s  eltűnő  írók  közül  csak  egy  tehetség  vált  ki,  akinek  a 
vígjátékhoz  és  népszínműhöz  nemcsak  egészséges  kedélye  volt,  de  gazdag  komikai 
tartalma  is  :  Szigeti  József  (1822—1902).  Annak  a  régi,  becsületes,  ízről-ízre  ma- 
gyar írói  gárdának  egyik  tiszteletreméltó  tagja  ő.  Nagy  színész  s  nem  kevésbbé 
jelentékeny  színműíró.  A  világot  jelentő  deszkákon  maga  a  megtestesült  ter- 
mészetesség, csupa  eleven  igazság  s  amilyen  volt  a  színpadon,  olyannak  ismerjük 
színműveiből  is.  Az  élet  könyvét  forgatta  s  kellő  hivatottsággal,  készültséggel  és 
lelkesedéssel  szolgálta  a  művészetet.  Nem  tartozik  parádés  embereink  közé, 
de  kevés  írónk  van,  aki  több  vidám  órát  szerzett  az  ötvenes  évek  magyar  közön- 
ségének mint  ő.  Egy  darabig  versenytársa  Szigligetinek.  Leleményes,  friss, 
eredeti,  ötletes  mint  amaz  s  a  lüktető  magyar  társadalmi  életnek  nem  kevésbbé 
hű  rajzolója.  Népszínművei,  A  vén  bakkancsos  és  fia  a  huszár  meg  a  Csizmadia 

mint  kisértet,  sokáig  tartották   magukat  színen,   de  egyéniségének  igazi  ereje, 
kedélyének  őszintesége  és  bensösége  jóízű  vígjátékaiban  —  Becsületszó,  Falusiak  — 

érvényesül  a  leghatásosabban.  Amaz 
a  Nemzeti  Színház  pályázatán  nyert 
koszorút,  ennek  a  közönség  zajos  és 
tartós  tetszése  nyújtotta  a  pálmát. 
Igaz,  hogy  azok  a  szeretetreméltó 
nagybácsik,  kiket  Szigeti  alakító  mű- 
vészete mutatott  be  ezekben  a  dara- 
bokban, vele  talán  örökre  letűntek, 
de  a  régi  magyar  életnek  annyi  színe 
és  humora  maradt  ott  még,  hogy 
felfrissítésük,  századvégi  nyomorusá- 
gaink  s  eltorzulásaink  közt,  szinte 
üdülésszámba  menne.  Tehetségének 
javarésze,  férfikorának  legszebb  virá- 
gai rejtvék  azokba.  Herbárium,  me- 
lyet ha  kinyitunk,  kinyílik  előttünk 
az  író  lelke  is  s  eltűnt  tavasz  fuvalma 
csap  meg,  távoli  emlékek  illata  leng 
felénk  egy  kevésbbé  beteg  társadalom  immár  hallgatag  világából. 

Szigeti  kortársai  közül  még  két  színműíró  aratott  jelentékenyebb  sikereket 
ezekben  a  mozgalmas  napokban.  Az  egyik  Dobsa  Lajos  (1824  —  1902).  Fiatal 
korában  maga  is  színész,  nyugtalan,  különcködő  természet,  aki  különben  nem 
tékozolja  az  idejét  haszontalanságokra,  de  folyvást  tanul  s  az  élet  zajától  el- 
borítva szívesen  pihen  meg  a  költészet  édes  játékai  mellett.  Elbeszéléseivel  vonta 
magára  a  figyelmet  s  csakhamar  olvasottabb  íróink  közé  tartozott.  A  színészettől 
megválva,  nagyobb  utazást  tett  a  külföldön.  Parisban  egész  évet  töltött  s  szeme 
előtt  zajlott  le  az  1848-iki  francia  forradalom.  Ennek  a  történetét  nyomban  meg 
is  irta.  Elnöke  volt  a  magyar  küldöttségnek,  mely  akkor  a  Lamartine-féle  mi- 
nisztérium elé  tisztelegni  ment.  A  magyar  szabadságharc  hírére  haza  sietett. 
Mint  hadszervező  kormánybiztos,  résztvett  a  forradalomban  s  ennek  leveretése 
után  fogságot  szenvedett.  Színműírói  működését  Március  15-ike  című  víg- 
játékával kezdte  meg  1848-ban,  de  csak  az  ötvenes  és  hatvanas  években  fejtett 
ki  nagyobb  arányú  munkásságot.  Teljes  lelkesedéssel  vetette  magát  az  irodalmi 
élet  hullámaiba.  A  Nemzeti  Színházban  gyors  egymásutánban  adták  elő  komoly 
és  vidám  tárgyú  darabjait,  melyek  közül  IV.  László,  Egy  nő,  kinek  elvei  vannak 
s  a  Vígjátéktárgy  a  kiválóbbak  és  maradandóbb  értékűek.  Több  ízben  nyert 
akadémiai  koszorút  is.  De  bár  írók  és  közönség  egyformán  méltányolták,  darabjai 
közül  több  letűnvén  a  színről,  úgy  érezte,  mégis  csak  mellőzés  az  osztályrésze, 
—  és  gondolt  egyet,  határozott,  visszavonult.  A  szépírót  aztán  a  politikus  vál- 
totta fel  benne,  ezt  meg  a  mezei  gazda,  aki  nem  akarja  többé  az  idegeit  rontani, 
csak  pihentetni.  Visszavonulása,  hallgatása  mindenesetre  érzékeny  veszteség 
drámairodalmunkra  nézve.  Dobsa,  rapszodikus  lénye  mellett  is,  előkelő  tehetség. 
Van  fantáziája,  merészsége,  leleménye,  formaérzéke  s  dialógjai  oly  tündöklők, 


X.  fejezet.  A  jelmezes  dráma. 


525 


hogy  e  tekintetben  fölveheti  a  versenyt  legjobbjainkkal.  Hanem  abban  tökéle- 
tesen igaza  van,  hogy  az  a  mesterember,  akinek  a  keze  reszket,  okosan  teszi,  ha 
leteszi  a  szerszámot. 

A  másik  népszerű  drámaíró,  Kövér  Lajos  (1825—1863.),  jogásznak  készült, 
megyei  hivatalba  lépett,  a  forradalomban  honvéd,  később  besorozott  osztrák 
katona  s  a  kényszerű  szolgálat  után  foglalkozás  nélküli  egyén,  aki  újra  kezdhette 
pályáját.  Pesten  telepedett  le  s  írói  tollával  kereste  kenyerét.  Élénken  és  ötletesen 
írt  elbeszélései  csakhamar  jó  nevet  szereztek  neki.  Még  ismertebbé  vált,  mikor  a 
színpad  számára  kezdett  dolgozni.  Termékeny  elme  volt,  könnyen  szőtte  a  meséit 
s  jól  értett  a  színszerűség  fogásaihoz.  E  tekintetben  Seribe  volt  a  mestere,  akitől 
elleste  a  külső  hatások  titkait,  anélkül  hogy  finomságát  is  elsajátította  volna. 
Tárgyait,  mint  Szigligeti,  a  közönséges  életből  merítette,  de  az  ő  kezében  még 
jobban  eldurvult  minden.  Vaskos  és  érdes  lett,  nyers  és  száraz.  Darabjaiban 
lassanként  nyoma  veszett  mindennek  ami  meghat,  fölemel,  a  szép  gyönyörét 
érezteti.  Az  ember  annyira  a  valóságot  látta  maga  előtt,  hogy  szinte  leküzdhetlen 
vágya  támadt  a  poézis  némi  pihenője  után. 

A  reális  élet  e  rideg  elhatárolása,  az  uralkodó  végletnek  ez  a  kietlensége 
rendesen  visszahatás  kezdetét  szokta  jelezni.  A  goethei  bölcs  tanítást  (Greif  nur 
hinein  in's  volle  Menschenleben)  sem  lehet  a  szélsőségekig  követni.  Van  egy 
vonal,  melynek  az  átlépése  oktalanság.  A  költészet  érdeke  tiltja.  Bizonyos  való- 
ságok iránt  lassankint  kivész  belőlünk  minden  érzék.  Megvetjük,  vagy  a  legjobb 
esetben  közömbösen  nézzük  őket.  Hiába  akarja  az  író  elhitetni  velünk,  hogy  ilyen 
az  élet.  Nem  vagyunk  hajlandók  elfogadni,  annál  kevésbbé  megkedvelni.  Egész 
lényünk  fellázad  a  szürkeség  ellen,  mely  abból  fölszáll  és  kiárad.  Unjuk  ezt  a 
lelketlen  egyformaságot,  ezt  az  örö- 
kös hétköznapi  hangulatot.  Semmi 
emelkedettség,  semmi  szokatlanság, 
mindig  csak  ezek  a  szürke  kabátok, 
ezek  a  nyárspolgárias  élcek.  Az  utca, 
a  kávéház,  az  otthon  ugyanezeket 
a  dolgokat  kolportálja.  Nem  üdü- 
lés a  számunkra,  csak  boszantó 
folytatás.  Laposnak  látjuk,  fárasz- 
tónak érezzük  és  magunkban  a  po- 
kolba kívánjuk. 

Körülbelül  így  történt  ezút- 
tal is. 

A  szem  színeket  óhajtott,  a 
lélek  változást,  a  szív  az  élet  me- 
rev rajzaival  szemben  emelkedett- 
séget és  szabadon  csapongó  költé- 
szetet. Egy  kis  édes,  meleg  roman- 
tikára volt  szükség,   mely  nem   a 

közszólamok  szerszámaival  dolgozik,  de  a  rajongás  és  lelkesedés  rózsáit  dobálja 
szét  maga  körül.  Olyan  alakokra,  akik  nem  hálósapkában  jelennek  meg,  hanem 

lovagjelmezben  és  baretben.  Tollúk  lengedez,  festői  köpenykéjük  könnyedén  fekszik 
vállaikon,  vagy  pompás  idomaikon  a  chiton  művészi  redőzete  hullámzik  s  lényük 
minden  porcikája  tiltakozik  a  szűrszabók  test-  és  lélekszorongató  realizmusa  ellen. 

Ennek  a  kivánatos  visszahatásnak  a  kezdeményezője,  Rákosi  Jenő  (szül. 
1842.),  közvetetlenül  a  kiegyezés  előtti  évben,  1866-ban  lépett  fel.  Akaraterős, 
energikus,  komoly  gondolkozású  ifjú  volt.  Mögötte  küzdelmes  évek,  gondok  és 
sanyarúság.  Elszegényedett  szüleinek  kilenc  gyermek  számára  kellett  a  minden- 
napi kenyeret  beszerezni.  Érett  elméje  korán  felfogta  a  szomorú  helyzetet  s 
könnyíteni  akarván  a  szülői  terheken,  elhag3rta  otthonát.  Bátran  és  elszántan 
nézett  a  fenyegető  sorsharag  szemébe  s  megkezdte  a  harcot  ellene.  Vándorútra 
kelt,  mint  a  mesék  tévelygő  gyermeke,  s  valami  homályosan  elképzelt  cél  után 
törekedett.  Olyan  fény  vonta,  melyet  egyelőre  nem  látott,  csak  sejtett.  Az  idegen 
kenyeret  hétköznapi  munkával  kereste  és  sokszor  talán  könnyeivel  sózta  meg,  de 
azért  álmainak  fátyolára  ünnepnapok  rajzolódtak.  Edzett  lelke  volt  a  gondok 
elviselésére  s  kedélyének  elég  ereje  és  hatalma,  hogy  azokat  megszépítse.  Égi 
adományokkal  járt  a  földi  nyomorúságok  közt,  ismeretlenül  a  zavaros  tömegben, 
mint  valami  mesebeli  bujdosó  királyfi,  akiről  végül  kitudódüí,  hogy  tenger  kincse 
s  pompás  birodalma  van. 

Valóban,  ami  ezután  következett,  az  már  nem  volt  mese,  bár  a  mesék 
öregapjáról,  Aesopusről  szólt.  Ennek  a  romantikus,  szárnyaló  s  édes  dikciótól 
áradó  darabnak  a  színrehozatala  drámairodalmunk  ünnepnapjai  közé  tartozik. 
Mennyei  mannaként  hullott  a  színházlátogató  közönség  kiszikkadt  kedélyére. 
Sőt  bizonyos,  hogy  jóval  több  volt  mint  pusztán  hatásos  darab.  Színszerűségé- 
nek kecses  könnyedsége  mögött  ott  ragyogott  a  költői  tartalom  gazdag  ornamen- 
tikája. Sokban  elütött  az  eddigi  színművektől,  jóformán  hadat  izent  a  megelőző 
iránynak.  A  költészet  tündérvilágának  egészen  új  útjait  nyitotta  meg  s  a  fásulni 
kezdő  kedélyekből  a  lelkesedés  egészen  friss  forrásait  buzogtatta.  A  rabszolga- 
vásárból Xanthus  portájába  került  dadogó  és  szűkszavú  Aesopusban  mintha 
maga  a  fiatal  szerző  lappangott  volna,  átélt  küzdelmeinek  emlékével,  de  egyúttal 
azzal  a  merész  elhatározással  s  művészetének  erős  tudatával,  hogy  meg  fogja 
hódítani  a  dicsőséget. 

Nyelvet,  Apollí  !  nyelvet  —  nyelvet!  Ah, 
Üdvözlégy  szent  Olymp  lakója  —  oh  — 
Karon  ragadlak,  mert  félek,  elszállsz, 
Félek,  lehel  3tem  elárul  és 
Szárnyul  pártolva  hozzád  — 
Ellebbensz,  amiként  jövel,  —  oh  hagyd, 
Hagyd  fognom  kezedet,  hagyd  látnom  arcod, 
Honnan  Auróra  mosolyát  lopá, 
Hagyd  léizegülni  szemeden  szemem 
S  engedd  magasztalnom  szépségedet .  . . 

Nem  úgy  hangzik  ez,  mintha  Aesopusban  a  költő  beszélne  valami  égi  jelenés- 
hez, —  a  dicsőségszomjas  ifjú  a  költészet  istenasszonyához,  kit  képzelete  lebűvöí 
a  földre  s  akihez  első,  édes  vallomása  zendül  túláradón  és  szerelmesen  ?  .  .  . 

A  rontó  bűbájnak  vége  van.  Aesop  a  szép  Erota  láttára,  mintha  villám 
találná,  összerázkódik,  idegzetén  vihar  cikáz  keresztül  s   »boldogságának  első 

hirnökéűl«  megjelen  ajkán  a  »hangzatos  beszéd«.  Többé  nem  dadog,  nem  hebeg. 
Szabadon,  igézetesen  í'oly  ajkairól  a  szó  diadalmas  árja,  megannyi  zengő  hullám, 
mely  virágokat  sodor  habjain.  Gondolatai,  érzései  a  költői  allegória  és  mese  színes 
mezét  öltik  magukra,  —  csapongók,  szellemesek,  olvadékonyak  és  szívhez  szólók. 
Emelkedettebb  stíl  melege  hatja  át  őket,  dúsabb  és  pompázóbb  élet  tüze  lüktet 
bennök  s  ez  a  mesés  poézis,  csakhamar  felülkerekedve  a  régi  formákon,  győzelme- 
sen vonul  fel  a  színpadra.  Az  ismeretlen  nevelő,  a  hajdani  gazdasági  irnok, 
Rákosi  Jenő,  egyszerre  ünnepelt,  híres  ember  lett  s  nem  kisebb  férfi  mint  báró 
Kemény  Zsigmond  vette  pártfogásába.  Meghívta  lapjához,  a  Pesti  Napióhoz. 
És  itt  nyomban  kiderült,  hogy  Rákosi  nemcsak  a  jámbusokhoz  ért,  de  a  politika 
mozgalmaihoz  is  elég  éles  szeme  van 
s  ha  kell,  hát  kitűnő  publicista  és 
hírlapíró.  A  bécsi  rovat  élénk  tollú 
vezetője  fokról-fokra  emelkedett  s 
végigharcolva  a  kiegyezés  roppant 
vitáit,  később  Reform  címmel  külön 
lapot  indított.  Az  új  Magyarország 
legtehetségesebb  írói  gárdája  cso- 
portosult köréje  s  ettől  a  pillanat- 
tól  kezdve   arannyá  vált    amihez 
hozzá    nyúlt.    Tenyerén  hordozta 
a  szerencse,  —  nyomában   járt  a 
siker,    de  boldogulásának  s  emel- 
kedésének igazi  rugója  tettekhez 
szokott  akaraterejében  s  gyakor- 
lati eszének  komoly  és  józan  mun- 
kásságában rejlett.  Felvirágoztatta 
a  keletkező  új  Népszínházat  s  ké- 
sőbbi lapjával,  a  Budapesti  Hírlap- 
pal, óriási,    eddig    hallatlan    lendületet   adott   a   magyar   hírlapirodalomnak. 
Nemcsak  a  költészetben,  de  a  praktikus  életben  is  jobban  szerette  a  töretlen, 
mint  a  járt  utakat.  A  küzdelem  csak  fokozta  erejét,  az  akadályok  csak  kitartóbbá 
tették.  Az  álmokat  is  csak  úgy  találta  igazán  kedveseknek,  ha  valóra  válthatta 
őket.  Aesopuson  kívül  még  számos  színművet  írt,  melyek  közül  kiválóbbak : 
Régi   dal   régi    gyülölségről,  Ötödik  László,  Krakkói  barátok,  Szerelem  iskolája, 
Két  királyné,  Endre  és  Johanna  stb.,  de  első  darabja  sikerének  fényét  egyikkel 
sem  tudta  elhomályosítani.  Az  volt  az  ő  legszebb  álma,  gazdag  romantikájának 
legragyogóbb   virága.  Akik   ez   irányban  megelőzték,  mint   pl.  Éjszaki  Károly 
a  Cydoni  alma  című,  sokfényű   s    nemes  tartalmú   színi  beszélyével  (nyomta- 
tásban 1855-ben  jelent  meg    a  Fáncsy-albumban) :   nem   tudtak  igazában  ki- 
hatni a  nagy  közönségre ;  s  akik  ez  irányban  követték,  mint  pl.  Dóczi  Lajos, 
Toldy  István  s  részben  Csiky  Gergely  :  működésükkel  már  a  kiegyezés  utáni  kor 
irodalomtörténetéhez  tartoznak  s  bár  siker  dolgában  sok  tekintetben  versenyez- 
nek  vele,    voltaképpen    mégis   csak   folytatói    annak,    mit   ő   merész    lélekkel 
megkezdett. 


281.  kép.  Rákosi  Jenő. 

JENNEK  a  rendkívül  termékeny  korszaknak  megvolt  az  az  átható  ereje, 
hogy  a  szépirodalmon  kívül,  melyet  gyümölcsözővé  tett,  virágzásba 
borította  a  tudományok  némely  ágát  is.  Megkezdődött  a  nemzeti 
^i  törekvéseknek,  az  eszmék  vegyi  bomlásának  az  a  nagy  forrongása, 
melyből  egy  új,  munkásabb  Magyarországnak  kellett  előáhania.  A  szépirodalom 
terén  lángelmék  vezettek,  tehetség  tehetség  nyomába  lépett,  —  szinte  torlódás 
támadt,  —  míg  másrészről  a  komoly  múzsák  szolgálatába  csak  egyesek  sze- 
gődtek s  inkább  a  jövendők  számára  egyengették  az  utat,  mintsem  jelenüktől 
várták  a  babérokat.  De  szellemi  pezsgés,  tanultság,  akarat  dolgában  immár  nem 
volt  hiány.  A  megújhodott  és  kipallérozott  nyelv  teljesen  alkalmasnak  bizo- 
nyult a  tudományok  művelésére  s  vezérférfiaink  egy  részében  megvillant  az 
eszme  :  lerakni  végre  az  alapokat  az  önálló  magyar  tudományosság  számára  is. 

Mindez  majdnem  természetszerű  eredménye  volt  a  megelőző  nagy  szépiro- 
dalmi fellendülésnek,  ahogy  virágzás  előzi  meg  a  gyümölcsöt  érlelő  nyarat. 
Voltaképpen  a  szellemi  fejlődésnek  ilyen  képe  lebegett  Széchenyi  előtt,*  midőn 
az  Akadémiát  alapította,  s  ilyen  az  Akadémia  előtt  is,  midőn  működését  meg- 
kezdte. 

Az  Akadémia  vezérférfiai  közül  azonban  talán  senkit  sem  hatott  át  a  magyar 
tudományosság  iránt  ilelkesedés  annyira  mint  egy  német  származású,  tempera- 
mentumos kis  embert,  a  tudóstársaság  titoknokát,  Toldy  Ferencet  (1805—1875.). 
Családi  nevén  Schedelnek  hittak.  Orvosnak  készült,  de  Kazinczyék,  később  az 
Auróra-kör  lelkes  írói  gárdája,  melynek  előkelő  tagjaival  baráti  viszonyban  állt, 
még  idejekorán  elhatározó  befolyást  gyakoroltak  rá  s  teljes  vonzalmát  az  irodalom 
felé  irányították.  Nagy  készültségével,  erős  akaratával  s  rendkívüli  munkabírásá- 
val egyike  lett  a  küzdő  magyarság  legbátrabb  harcosainak  s  a  nemzeti  eszme 
leglelkesebb  híveinek.  Mozgékony,  agitáló  természet,  heves  és  polémikus,  —  a 
mások  véleményével  szemben  nem  igen  türelmes,  de  annál  határozottabb  bajnoka 
Kazinczyék  nyelvújításának  s  magának  a  mesternek  és  izlésnemesítő,  nemzeti 
műveltséget  hirdető  irányának  föltétlen  követője.  Jóformán  egyenes  szellemi 
utódja,  akit  csak  kora  sodor  egy  lépéssel  előbbre,  midőn  az  Auróra-kör  lobogója 

alá  szegődik.  Irodalmi  pályafutását  műbirálatokkal,  kritikai  dolgozatokkal  kezdi 
meg  s  mind  jobban-jobban  belemélyed  tanulmányaiba,  melyek  egy-egy  jelentő- 
sebb írónk  munkásságát  ölelik  fel  teljes  részletességgel  s  arcképét  rajzolják  meg 
hiteles  adatok  világítása  mellett.  Semmi  sem  kerüli  el  figyelmét,  —  szerkeszt, 
gyűjt,  kutat,  búvárkodik  szakadatlanul,  éjet-napot  összetesz,  hogy  a  multak 
együvé  halmozott  irodalomtörténeti  anyagából  valami  rendszeres  egészet  alkot- 
hasson. Bátorító  és  lelkesítő  tanulságot  akar  felmutatni  nemzetének.  A  régi  kor- 
szakok elfeledett  romjai  közül  összeszed  minden  használható  követ  s  emberfeletti 
erővel  és  kitartással  hozzáfog  egy  merészen  gondolt,  nagyszabású  emlékmű 
fölépítéséhez  :  megteremti  a  magyar  nemzeti  irodalomtörténetet. 

Ezen  a  téren  nemcsak  úttörő,  de  alkotó.  Évek  hosszú  során  át  gyűjtött  s 
rendezett  anyagából  isten  segítségével  s  a  maga  vasszorgalmával  megépítette  azt 
amit  akart.  Végre-valahára  láttuk  a 
művet,  mely  szellemi  fejlődésünk 
nagy  történetét  volt  hivatva  föl- 
tárni. Itt  volt  minden,  amit  a  viha- 
ros századok  folyamában  magyar 
elme  gondolt  és  teremtett.  A  lomból 
kiásva,  a  penészből  kihámozva,  az 
avatagból  tovább  ható  életre  keltve. 
Huszonöt  éven  keresztül  magya- 
rázta, jóformán  egyedül,  nyelvemlé- 
keinket s  adta  ki  kódexeinket,  legen- 
dáinkat, meséinket  stb.,  hogy  kellő 
alapokat  vethessen  a  még  csak  ter- 
veiben létező  irodalmi  pantheonnak. 
Eltemetett,  soha  számba  nem  vett 
érdemek  iránt  senkinek  sem  volt 
több  kegyelete  mint  neki.  Behor- 
padt, ismeretlen  sírokat  koszorúzott 
föl  a  hála  és  elismerés    pálmájával 

s  boldog  mosollyal  osztogatta  a  halhatatlanság  babérait.  Árnyak  jártak  körü- 
lötte, kiknek  beszédét  ő  jól  értette  s  meg  tudta  értetni  másokkal  is.  A  mi  egy- 
kori hevüléseink  és  törekvéseink  sírból  felhangzó  beszéde  volt  az.  Nem  éltünk 
lomhán,  nem  éltünk  hiába.  Tettünk  mi  is,  amennyit  lehetett. 

A  magyar  szellem  energiája  és  munkája  is  hozzájárult  az  általános  haladás 
diadalaihoz.  Nincs  okunk  szégyenkezni  a  multakért,  annál  kevésbbé  a  jelenért. 
Eddig  csak  a  politikai  élet  tusairól  hallottunk,  —  ime,  itt  van  belső  küzdelmeink 
érdekes  és  tanulságos  rajza  is.  Egy  irodalomtörténet,  mely  a  vérbe  borult  századok 
csöndes  dolgozószobáiba  enged  bepillantani  s  a  létért  való  szellemi  küzdelem 
nemes  erőfeszítéseit  világítja  meg.  Talán  nem  mindig  az  igazságnak  megfelelő 
hűséggel,  sokszor  tévedés,  még  gyakrabban  elfogultság  kíséretében,  de  állandóan 
azzal  a  hazafias  célzattal,  hogy  számot  tevő  nemzet  vagyunk  a  művelt  népek 
sorában  s  a  barbárság  könnyelmű  vádjaira  minden  írónk  élő  tiltakozás,  nyilt 
cáfolat. 


282.  kép.  Toldy  Ferenc. 


A  magyar  irodalom  története. 

Toldy  Ferencnek,  a  kiváló  tudósnak,  ebbeli  érdeme  elévülhetetlen  s  egy- 
úttal a  legszebb,  legmaradandóbb  emlék,  mit  magának  alkothatott.  Ugyanazzal 
a  kegyelettel,  mellyel  ő  viseltetett  nemzete  szellemi  munkásai  iránt,  koszorúzta 
meg  a  nemzet  is  az  ő  áldásos  működését  s  véste  fel  nevét  a  nemzeti  hála  pantheon- 
jának  márványába. 

Soktartalmú,  széles  ismeretkörű  s  minden  tekintetben  esztétikus  írónk, 
Greguss  Ágost,  is  (1825—1882.)  jelentékenyen  hozzájárult  a  magyar  tudományos 
irodalom  emeléséhez,  különösen  az  essay -irodalom  nemesebb  formáinak  kifejtésé- 
hez. Erős  kritikai  elme,  finom  boncoló  tehetség,  emellett  költői  hajlamú  ember, 
sőt  néhány  mélyérzelmű  lírai  darabjában  s  verses  meséjében  igazi  költő.  Nagy 
műgonddal  dolgozó  munkása  annak  a  kicsiny,  de  lelkes  körnek,  mely  a  magyar 
tudományosság  megteremtését  tűzte  ki  törekvései  céljául.  A  németektől  alapos- 
ságot és  lelkiismeretességet  tanult,  a 
franciáktól  ízlést.  Egyike  azoknak  a 
ritka  tudósainknak,  kik  a  tudomány 
nyelvét  éppenséggel  nem  tartják  valami 
kizárólagos  abrakadabrának,  de  szere- 
tik eszméiket  érthetően,  szabatosan, 
világosan  és  kellemesen  kifejezni.  Nagy 
tudásával  igazi  szeretet  párosul :  gyö- 
nyörködtetni és  tanítani  másokat. 
Ebbeli  dolgozatai  —  különösen  a  balla- 
dáról szóló  könyve,  továbbá  Tanulmá- 
nyainak két  kötete  s  a  Shakespeare  pá- 
lyája című,  akadémiai  koszorút  nyert 
munkája  —  mintaszerűek.  A  filozófia, 
széptan,  társadalmi  tudományok  s  iro- 
dalomtörténet köréből  vett  tárgyai 
szinte  átmelegülnek  és  meglelkesednek 
élénk,  színes  és  világos  előadásában. 
Oktat  és  élvezetet  szerez.  A  magyar 
esztétikai  irodalomnak  egyik  legérdemesebb,  alapvető  munkása,  ki  a  szépet 
csakugyan  a  szépért  szolgálta  teljes  életében. 

Mi  sem  volt  természetesebb  mint  az,  hogy  a  széptudományok  művelése 
mellett,  ezekkel  mintegy  karöltve,  a  történeti  irodalom  is  erősebb  fejlődésnek 
indult.  Ennek  a  hagyományaira,  múltjára,  jogaira,  ősi  alkotmányára  annyira 
féltékeny  nemzetnek  most,  midőn  válságból  újabb  válságba  lépett,  nagyobb 
szüksége  volt  mint  valaha  a  történeti  eseményekből  leszűrt  igazságokra  és  tanul- 
ságokra. 

A  század  első  tizedeiben  költészetté  lett  maga  a  történelem  is.  Horvát 
István,  ez  a  soktüzű  és  szédítő  előadású  történetíró  csak  úgy  lelkesített  színes 
rajzolataival  és  merész  feltevéseivel,  mint  akár  Vörösmarty  a  maga  Zalánjával. 
De  ezen  a  téren  immár  kevésbbé  volt  szükségünk  a  fantázia  kicsapongásaira 
mint  az  egészséges  önismeretre.  Ezt  pedig  csak  a  kritikai  módszer  segítségével 
szerezhettük  meg. 


283.  kép.  Greguss  Ágost. 

284.  kép.  Horvát  István. 


Széchenyi  föllépése  után  nem  sok  értelme  lett  volna  a  nemzeti  gyengék 
takargatásának,  sem  a  hízelgő  altatásnak,  mellyel  korábban  szívesen  honorál- 
tuk a  búskodó  és  tétlenkedő  hazafi- 
ságot. 

Tanulság  kellett,  okulás  az  átél- 
tek és  tapasztaltak  árán. 

A  fejlettebb  nyelv,  a  műveltebb 
ízlés,  a  szélesedő  szellemi  látkör  s  a 
mind  sűrűbb  társadalmi,  politikai  és 
irodalmi  érintkezés  meghozta  ezen  a 
téren  is  az  üdvösebb  fordulatot.  A  tör- 
téneti kutatás  iránya  komolyabb  lett, 
a  módszer  határozottan  javult.  A  régi 
iskola  hívei  jóformán  a  minden  szigo- 
rúbb kritika  nélküli  anyaggyűjtésre 
szorítkoztak,  mint  pl.  Fejér  György 
(1766—1851.),  akinek  roppant  mun- 
kája, a  negyven  vaskos  kötetre  ter- 
jedő Codez  diplomaticus,  tudományos 
életünknek  egy  külön  oklevéltárát  tar- 
talmazza.* Az  újabb  módszer  követői  azonban  az  anyag  nemesebb  formákba 
öntött  földolgozására  vetették  a  fősúlyt. 

Ezek  közül  az  elsők  sorában  kell  felemlítenünk  Jászay  Pált  (1809—1852.) 
és  gróf  Teleki  Józsefet  (1790—1855.).  Amaz  hosszas  búvárkodás  után  két  nagyobb 
szabású  munkához  fogott,  melyeknek, 
fájdalom,  mindegyike  töredék  maradt, 
de  így,  csonka  voltukban  is,  alapvető, 
becses  művek,  valódi  hivatás  fényes  ter- 
mékei. A  nemzeti  hanyatlás  tulajdon- 
képpeni okait  minden  magyar  történet- 
író a  szerencsétlen  mohácsi  veszedelem- 
ben kereste  s  találta  meg.  Általános  volt 
a  meggyőződés,  hogy  azóta  korhadunk 
és  pusztulunk.  Abból  a  korból  kellett 
hát  levonni  a  legkomolyabb  és  leghasz- 
nosabb tanulságokat.  Ezt  akarta  meg- 
cselekedni Jászay  Pál,  midőn  még  a  for- 
radalom előtt,  1844-ben,  kiadta  A  ma- 
gyar nemzet  napjai  a  mohácsi  vész  vián 
című  munkájának  első  s  egyetlen  köte- 
tét. Meg  akarta  rajzolni  azt  a  kort 
híven,    teljesen,    a    legapróbb  jellemző  285.  kép.  Fejér  György. 

*  Az  anyaggyűjtés  hasznos  veszódségét  később  az  akadémia  vállalta  magára  s  a  Magyar 
Történelmi  Emlékek  kiadásával,  mely  eddigelé  jóval  táljár  a  száz  köteten,  folytonossá  és  rend- 
szeressé tette. 

vonásokig,  de  a  nagyméretű  terv  kivitele  fölülmulta  erejét.  Csak  öt  hónap  törté- 
netét írhatta  meg.  Ezt  azonban  oly  gondosan  és  szépen,  annyi  színnel  és  erővel, 
hogy  szinte  magunk  előtt  látjuk  a  régi  dúltság  megrázó  jeleneteit  s  úgy  olvas- 
hatjuk könyvét  mint  valamely  szomorúan  regényes  történetet,  melynek  mégis 
mindenben  igazság  az  alapja.  E  zavaros  és  lázas  képek  rajza  mellett  ő  maga  sem 
nyugodt,  előadásában  sok  az  idegesség,  hellyel-közzel  a  szónokiasság,  mely 
hatásra  törekszik,  de  mindezek  a  tulajdonságok  csak  rokonszenvesebbé  teszik 
írói  egyéniségét.  Ezzel  s  a  szintén  töredékül  maradt  másik  művével  (A  magyar 
nemzet  napjai  a  legrégibb  időtől  az  arany  bulláig)  új  irányokat  jelöl  meg.  A  tör- 
ténetírás kilép  a  krónikák  szűk  köréből,  megszűnik  közönséges  följegyzések 
lajstroma  lenni  s  lesz  belőle,  ami  voltaképpeni  hivatása  :  a  gyarló  ember  szá- 
mára az  élet  mestere. 

Gróf  Teleki  József,  az  Akadémia  egykori  tudós  elnöke,  élete  javarészét 
szintén  egy  nagy  történelmi  munka  megírására  fordította.  Harminc  évi  előtanul- 
mány és  búvárkodás  után  kezdett  a  Hunyadiak  borának  kimerítő,  részletes 
feldolgozásához.  Tizenkét  kötetre  tervezte,  méltó  emlékéül  a  nagy  nemzeti  hősök- 
nek, kiknek  szobruk  nem  volt  a  hazában.  A  roppant  monográfiából  hat  év  alatt 
(1852—1857.)  kilenc  kötet  jelent  meg.  A  széles  alapokra  épülő  korrajz  tüzetesen 
beszámol  minden  adattal,  minden  apró  törmelékkel,  melyet  az  író,  hatalmas 
hőseinek  megmintázására,  összehordott  s  ebben  a  tekintetben  készlete  gazdagságát 
és  bőségét  nem  lehet  eléggé  bámulnunk.  Alaposság,  igazságszeretet,  hazafias 
felfogás  dolgában  minden  tiszteletünkre  érdemes  munka.  Talán  terjedelmesebb 
mint  kellene,  stílje  is  túlterhelt  és  hosszú  mondatokban  ömlő,  de  jellemrajzai 
hívek  s  a  korviszonyok  rajza  erős  és  éles  elmére  vall.  A  lelkes  grófot  halála  meg- 
akadályozta műve  befejezésében.  Mint  a  tudósokkal  gyakran  megtörténik : 
kissé  elszámította  az  életet.  Annyi  szeretettel  s  gyönyörrel  mélyedt  el  ama  diadal- 
mas kor  tanulmányozásába,  oly  lelkiismeretes  gonddal  kutatta  át  a  forrás- 
munkák és  oklevelek  rengetegét,  hogy  aközben  egy  jó  darab  élet  szállt  el  fölötte 
s  a  fáradhatatlan  kutató  elől  elrabolta  a  feldolgozó  szükséges  éveit.  De  végzett 
munkája  csonkán  is  teljes  dicsőségét  hirdeti. 

A  történelmi  tudományok  gyors  fellendüléséhez  nagyban  hozzájárultak 
az  átalakulás  korának  erős  politikai  mozgalmai,  a  forradalom  eredménytelensége 
s  a  kiegyezés  előtti  időszak  válságai.  Az  aggódó  hazafiság  hivő  lélekkel  ragadta 
meg  a  történelmi  jogok  s  hagyományok  mentő  horgonyát.  Fényes  tehetségek 
léptek  a  kidőltek  nyomába  s  mind  többen  és  többen  foglalkoztak  a  múlttal  —  a 
jövő  érdekében,  bátorítóan,  sokoldalulag  és  eredményesen. 

Ezek  között  kiváló  hely  illeti  meg  a  forradalmi  kormány  kultuszminiszterét, 
a  szabadságharc  után  külföldre  menekült  Horváth  Mihályt  (1809—1878.),  aki 
száműzetése  éveit  Belgium  és  Svájc  szabad  levegőjén  is  elnyomott  nemzete  vigasz- 
talására és  oktatására  fordította.  A  történetírás  terén  nem  volt  újonc,  sem  műked- 
velő. Becses  és  formás  tanulmányaival  már  ifjúkorában  akadémiai  koszorúkat 
nyert  s  még  a  forradalom  előtt  megírta  a  Magyarok  történetét  négy  kötetben, 
mely  későbbi  átdolgozásában  nyolc  kötetre  bővült.  Külföldi  tartózkodása  alatt 
pedig  két  hatalmas  munkát  fejezett  be,  melyek  mintegy  kiegészítői  előbbi  nagy 
művének.  A  Huszonöt  év  Magyarország  történetéből  (1823—1848.)  Széchenyi  korát 

öleli  fel  teljes  részletességében,  a  Függetlenségi  harc  története  pedig  a  forradalom 
rajzát  adja  három  vaskos  kötetben.  Mindkét  mű  Genfben  jelent  meg  először  s  a 
hatvanas  évek  legkapósabb  olvasmánya  volt.  Az  ifjabb  nemzedék  úgy  forgatta 
mint  a  bibliát :  áhítattal  és  okulással.  Horváth  Mihály  könyveiben  hazája  teljes, 
kimerítő  történelme  állt  előtte  s  a  legújabb  kor  átalakulásának  hű  képe  —  világo- 
san és  érthetően.  Ami  a  közvetetlen  múltban  történt  —  a  nagy  válságot  —  mint 
szükségest,  mint  kikerülhetetlent  magyarázta  s  nem  a  krónikás  história  modorá- 
ban, de  a  történetírás  nemesebb  formáiban  s  művészetével.  A  száraz  adatokat 
lélek  melegíti  át,  az  események  színes  és  könnyed  elbeszélés  árján  haladnak  tova. 
Tények  sorakoznak  egymás  mellé,  de  oki  összefüggésben  s  a  részeket,  eredménye- 
ket szervesen  összekapcsoló  láncolatban.  Nem  filozófiája  a  történeteknek,  de  egy 
igazságért  lángoló  lélek  revelációja.  Hű  beszámolás  mindarról,  ami  a  magyar  faj 
életrevalóságát,  gyarlóságait  s  ere- 
jét láttatja.  Szókimondó,  bátor 
előadása  nagy  és  tanulságos  kor- 
szakoknak, nemzeti  erényeknek 
és  bűnöknek.  Látóköre  széles.  Min- 
dent számba  vesz  ami  mozgató 
rugója  az  eseményeknek.  Nem 
marad  meg  pusztán  a  politikai 
mozzanatoknál,  de  kiterjeszti  a 
figyelmét  valamennyi  kulturté- 
nyezőre  s  egységes  képben  mu- 
tatja fel  e  sok  viszontagságon  ke- 
resztülment, folyton  küzdő  nem- 
zet hősies  történetét.  A  tér,  melyet 
át  búvárol  s  kutató,  munkás  szel- 
lemévelbejár, roppant  kiterjedésű. 
Monográfiái  egy  részét  a  Kisebb 
Munkák  foglalják  össze  négy  vas- 
kos kötetben,  más  részük  önálló 
kiadásokban  jelent  meg.  mint  Zrínyi  Ilona,  A  kereszténység  megalapítása  Magyar- 
országon stb.  Olyan  tudós  volt  ő,  aki  élete  utolsó  percéig  kötelezettségeket  érez 
nemzetével  szemben  s  legjobb  tudásával  és  tehetségeivel  fizeti  tartozásait.  Nagy 
érdeme  s  népszerűségének  egyik  titka  is,  hogy  alaposságával  és  pártatlan  fel- 
fogásával az  előadásbeli  kellem  párosul.  Az  élet  számára  dolgozott  s  nemes 
munkásságával  nemzedékek  lelkét  termékenyítette  meg. 

Méltó  társa,  sőt  sok  tekintetben  tartalmasabb,  messze  kihatóbb  működésű 
tudós  Szalay  László  (1813—1864).  Komoly  ifjúságának  minden  hevülését, 
munkás  férfikorának  minden  erejét  a  nemzeti  kultúra  szolgálatában  lobogtatja. 
Egyike  azoknak  az  akaraterős,  jellemszilárd  államférfiaknak,  kikre  a  legválságo- 
sabb körülmények  közt  is  bizalommal  lehet  föltekinteni,  mert  nyilván  látható, 
hogy  életük  minden  napját  a  közügyeknek  áldozzák.  Alig  vannak  magánörömeik, 
de  annál  több  a  gondjuk  és  érzékenységük  a  közdolgok  iránt  s  hű  osztályosai 
nemzetük  minden  aggodalmának  és  szenvedésének.   Pályafutásuk  nem  zajos, 

de  férfias,  nyilt  és  áldásos.  Irodalmi  működését  verses  kísérletekkel  (Bimbók) 
kezdte  meg,  de  a  költészettől  csakhamar  átpártolt  a  jogi  s  történelmi  tudomá- 
nyokhoz s  ezen  a  téren  aratta  a  babéro- 
kat. Politikai  hitvallására  nézve  a 
centralistákhoz  tartozott  s  Eötvössel, 
Treforttal,  Csengeryvel  föltétlen  híve 
volt  a  népképviseleti  rendszernek. 
Államférfiak  és  szónokok  című  kötetei- 
ben is  azoknak  a  külföldi  jeleseknek 
élet-  és  jellemrajzát  írta  meg,  kik  az  új 
korban  legtöbbet  tettek  a  parlamenti 
kormányrendszer  kifejlesztésére.  Mint 
publicista  is  ezt  az  eszmét  szolgálta  a 
Pesti  Hírlapba  írt  jeles  cikkeivel.  Álta- 
lában az  volt  a  törekvése,  hogy  hazánk 
jogviszonyait  összhangba  hozza  a  nyu- 
goteurópai  elvekkel.  A  forradalom  egy- 
előre meggátolta  a  kivitel  munkáját  s 
az  abszolutizmus  visszalökte  a  nemze- 
tet ebbeli  törekvésében.  A  küzdők  szét- 
szóródtak a  világban.  Szalay  is  Svájcba  menekült  s  Mariusként  borongott  a 
multak  romjain.  De  nem  csüggedt  el,  nem  esett  kétségbe.  Munkához  kezdett 
újra  s  lelke  még  lángolóbban  ölelte  át  férfikora  nemes  eszményeit.  Jól  érezte, 
hogy  mint  történetíró  most,  e  válságos  időkben,  áU  a  legkomolyobb  feladatok 
előtt  s  ha  valaha,  most  kell  iga- 
zán az  igazságot  szolgálnia.  Bele- 
mélyedt a  multak  tanulmányozá- 
sába s  éles,  boncoló,  rideg  elmével 
kutatta  át  a  történtek  szövedé- 
keit. Nem  akarta  sem  magát,  sem 
nemzetét  áltatni,  —  nem  akarta 
sem  szépíteni,  sem  kiszínezni  a 
dolgokat,  de  tanulságossá  akart 
tenni  mindent,  amiből  tanulság 
volt  levonható.  Megírta  Magyar-  \ 
ország  történetét  azzal  a  célzattal, 
hogy  úgy  mond  el  mindent,  aho- 
gyan történt,  de  a  tények  aztán 
beszéljenek  magukért.  A  történe- 
lem lelkiismeretét  akarta  megszó- 
laltatni, híven  és  őszintén.  Fel- 
mutatta e  nemzetet  nagyobb  vál- 
ságok hosszú  sorában,  a  hanyatlás, 
vergődés,  pusztulás  sötét  bizonyosságai  közt  s  fennmaradása  csodáján  ragyogtatta 
át  azt  a  hitet,  hogy,  ha  a  múltban  ily  válságokat  kibírtunk,  isten  segítségével  s  a 

magunk  emberségéből  megbirkózunk  a  fenyegető  végzettel  ezután  is.  Ezen  a 
komoly  erkölcsi  alapon  épült  fel  az  ő  nagy  történelme,  mely,  fájdalom,  csak 
1706-ig  foly  a  megjelent  hat  kötetben,  de  vezéreszméjét  tisztán  érezteti  mindenütt 
s  alkotmányunk  fejlődésének  részletes  rajzában  a  nemzeti  életrevalóság  erőfor- 
rásait mutatja  fel.  Szalay  ezt  a  művét  okulásul  s  jövendő  feladatok  megoldása 
céljából  a  magyar  ifjúságnak  szánta,  de  gyönyörűséges  s  hasznos  olvasmánya 
lett  az  egész  nemzetnek,  öregeknek,  fiataloknak  egyaránt ;  mert  hittel  sugározta 
be  a  hazafiak  lelkét  akkor,  mikor  legjobbjaink  is  csüggedeztek  s  hitüket  veszí- 
tették a  jövőben. 

Ebben  az  időszakban  már  a  történeti  essay  fejlettebb  formáival  is  mind 
sűrűbben  találkozunk.  Salamon  Ferenc  (1825—1892.)  ezen  a  téren  igazi  mester- 
műveket teremtett.  Nagy  szépirodalmi  mű- 
veltsége segítette  a  tisztább  s  nemesebb 
formák  kultuszához.  Eleinte  műbírálattal 
foglalkozott  s  enemű  dolgozatai,  főkép  a 
Zrinyiászről,  Csokonai  Dorottyájáról  és  Arany 
Jánosról  írt  tanulmányai  kiváló  becsűek. 
Nemcsak  alapos  tudós,  a  dolgok  mélyére 
hatoló  kritikai  elme,  de  kellemes  elbeszélő 
is.  Főmunkája,  Magyarország  a  török  hódí- 
tás korában,  kitűnő  monográfia.  Jellemző  ere- 
jével, szemléltető,  színes  leírásaival  és  előadá- 
sának klasszikus  magyarságával  pompás 
szépmű  is  egyúttal. 

Azok  közé  az  íróink  közé  tartozik,  akik 
nem  fognak  egykönnyen  elévülni  s  mindig 
élvezettel  és  haszonnal  forgathatók.  Esz- 
mékben rendkívül  gazdag,  véleményeiben 
határozott,  világos  és  meggyőző.  Csak  az 
igazság  érdekli,  de  nem  durván,  hanem  a  szép 
formájában.  Szigorú  és  éles  tekintettel  nézi 

az  eseményeket,  átható  elemzéssel  bírálja  és  boncolja  szét  az  emberi  tetteket,  de 
soha  sincs  mélyebb  részvét  híján,  mikor  fajának  gyengéiről  vagy  bűneiről  beszél. 
Maga  mondja  egyik  értékes  tanulmányában  ezeket  a  gyönyörű  szavakat,  melye- 
ket bizony  sok  írónk  megszívlelhetne  :  Hogy  jól  festhessük  az  embert,  egy  kissé 
szeretnünk  s  nagy  mértékben  kell  becsülnünk.  Irodalmi  tanulmányainak  két  kötetét 
a  Kisfaludy-Társaság  adta  ki,  melynek  vezérférfiaival  együtt  küzdött  a  magasabb 
és  tartalmasabb  nemzeti  műveltség  diadaláért,  úgy  fogván  fel  az  élő,  működő 
irodalmat,  mint  a  leghatalmasabb  politikai  tényezők  egyikét. 

Kritikai  készültség,  stílbeli  tartalmasság  és  finomság  dolgában  semmivel 
sem  áll  hátrább  nála  Csengery  Antal  (1822—1880.),  a  kiegyezés  egyik  vezér- 
embere, Deák  Ferenc  egyik  legmeghittebb  barátja.  Jeles  publicista,  széles  isme- 
retkörű s  nagy  tevékenységű  munkása  ennek  a  nehéz  időszaknak  s  az  első  magyar 
tudományos  folyóiratnak,  a  Budapesti  Szemlének  alapítója  és  szerkesztője. 
Az  angol  történetíróknak,  főkép  Macaulaynak,  volt  tanítványa,  kinek  Anglia 

története  című  munkáját  le  is  fordította.  S  tette  ezt  akkor,  mikor  éppen  korszerű- 
nek látszott,  mikor  Franciaországban  Guizot  azt  a  kérdést  vitatta  :  mért  sikerült 
az  angol  forradalom  ?  Nálunk  a  közelmúlttal  szemben  még  nagy  volt  az  elfogult- 
ság, a  politikai  szenvedélyek  még  nem  csillapodtak  le,  elhamarkodott,  felszínes 
ítéletek  hangzottak  az  imént  lezajlott  eseményekről  s  azok  szereplőiről.  Elvi 
vagy  történetbölcseimi  szempontokra  nem  gondolt  senki  sem.  Az  idők  ránk 
zúduló  árjában  vergődtünk  és  fuldokoltunk.  Csengery,  aki  határozott  ellensége 
volt  minden  önámításnak  s  nem  a  népszerűséget,  hanem  az  igazságot  kereste, 
egy  kötet  politikai  jellemrajzzal  —  Magyar  szónokok  és  statusférfiak,  1851.  —  állt 
elő,  mely  hű  tükre  kívánt  lenni  a  közelmúltnak  s  minden  irány  képviselőiben 
akarta  jellemezni  azt.  Jellemezte  is.  Mély  itélőtehetség,  a  szókimondás  komoly 
bátorsága,  a  szemléltetésnek  s  meggyőzésnek  nagy  ereje  állt  rendelkezésére  oly 
stíl  kíséretében,  mely  pompásan  színezte  és  árnyalta  a  dolgokat.  Később,  a  het- 
venes években,  néhány  nagyobb  történetkritikai  essayvel  bővítve,  Történeti 
tanulmányok  és  jellemrajzok  cím  alatt  újra  megjelent  ez  a  munka,  melyet  csak- 
hamar Történetírók  és  történetírás  cím  alá  foglalt  dolgozatainak  gyűjteménye  kö- 
vetett. Majd  halála  után,  1884-ben,  sokoldalú  munkásságának  java  termékei 
összegyűjtött  Munkák  címmel  öt  vaskos  kötetben  láttak  napvilágot,  nyilván  lát- 
tatva, hogy  nemcsak  jeles  tudóst  veszítettünk  benne,  de  egész  életét  nemzetének 
áldozó  hű  embert  is,  kinek  nem  az  volt  a  célja,  hogy  ragyogjon,  de  hogy  hazájának 
igazán  használjon. 

Erős  hézag  támadna  e  fejezeten,  ha  az  ide  tartozó  jelesek  közül  nem  emlí- 
tenők  fel  Szilágyi  Sándor  (1830—1899)  és  Szabó  Károly  (1824—1890)  nevét. 
Két  patriarchális  jó  öreg,  rengeteg  tudással,  a  kutatás  fáradhatatlan  mozgékony- 
ságával, a  munka  minden  türelmével  és  frisseségével.  Amaz  egész  életén  át  az 

agitátor  szerepét  játssza.  Minden  tőle  telhetőt 
elkövet  a  történeti  irodalom  felvirágoztatására. 
Egész  írói  nemzedékeket  nevel  maga  körül, 
kik  minden  tekintetben  becsületére  válnak 
lelkes  pedagógiájának.  Jó  példával  jár  előttük. 
Mindig  dolgozüc  és  mindig  vidám.  Tele  van 
tisztelettel  a  régiség  és  szeretettel  az  ifjúság 
iránt.  Múlt  és  jelen  együtt  élnek  szívében,  de 
tekintete  a  jövőn  függ.  Nem  zárkózik  el  korá- 
tól, örül  haladásának  s  maga  is  halad  vele. 
Megírja  Erdély  politikai  és  irodalomtörténetét, 
okmánytárba  foglalja  az  Erdély  XVI.  és  XVII. 
századi  eseményeire  vonatkozó  okiratok  nagy 
tömegét,  megalapítja  a  Történelmi  Társulatot, 
290.  kép.  Szilágyi  Sándor.  mely   egyike   legnépszerűbb   s   legtevékenyebb 

testületeinknek  ;  nagy  vállalatokat  indít  meg 
(Történelmi  Életrajzok),  melyek  az  összehalmozott  történeti  anyag  vonzó  for- 
mában tartott  feldolgozásával  erősen  és  termékenyen  hatnak  ki  a  nagyközön- 
ségre, —  szóval :  élete  utolsó  pillanatáig  ott  van  mindenütt,  ahol  a  saját  sza- 
kában tenni  és  dolgozni  kell. 

Érdemes  kortársa,  Szabó  Károly,  a  legrégibb  idők  avatagját  búvárolja  át. 
Megmarad  a  krónikák  egyszerű  hangja  mellett,  de  a  tényeket  oki  összefüggésük- 
ben sorakoztatja  egymás  mellé.  Megírja  a  Vezérek  korának  történetét  (1869)  s 
vasszorgalommal,  évtizedekig  tartó  munkával,  összeállítja  a  Régi  Magyar  Könyv- 
tár (1879,  1885)  két  tekintélyes  kötetét, 
mely  ősmulasztásokat  pótol  és  régi  irodal- 
munk ismertetéséhez  nélkülözhetetlen  kalauz. 
Nagy  lelkesedéssel  gyűjti  a  székelység  törté- 
netére vonatkozó  okiratokat  s  minden  ízé- 
ben azok  közé  az  eredeti  magyar  tudósok 
közé  tartozik,  kik  a  saját  önálló  felfogásuk- 
kal, töretlen  utakon  járva,  küzdenek  a  nem- 
zeti tudományosságért.  Kisebb  történelmi 
dolgozatait  Tanulmányainak  két  becses  kö- 
tete foglalja  össze.  (1873.)  Mint  Euripides 
(Elektra,  Iphigenia  Auliszban  és  Iphigenia 
Tauriszban)  és  Sophokles  (Oidipos  király) 
fordítója  is  kiválót  adott.  Tevékeny  részt 
vett  gróf  Teleki  József  A  Hunyadiak  kora 
című  nagy  művének  készítésében  is  és  régi 

történelemíróink  fordításával  mintaszerűt  nyújtott.  Utolsó  nagy  munkáját,  Kun 
Lászlót,  az  adatok  halmozása  kissé  nehézkessé  teszi. 

Thaly  Kálmán  (1839  —  1909.)  mint  politikus  és  történetíró  tűnt  ki.  Pályája 
kezdetén  mint  szépíró  és  költő  lépett  fel  és  Ne  bántsd  a  magyart  (1857.),  Zengő 
liget  (1859.),  Kárpáti  kürt  (1860.),  Székely  kürt,  Szabadság  hajnala  (1861.)  címe- 
ken kiadott  költői  elbeszélései,  dalai,  balladái  jó  nevet  szereztek.  E  működé- 
sének folytatása  két  nevezetes  történelmi  énekgyüjteménye,  a  Régi  magyar 
vitézi  énekek  és  elegyes  dalok  (1864.),  s  ezek  folytatása,  Adalékok  a  Thököly-  és 
Rákóczi-kor  irodalomtörténetéhez  (I — II.  1872.),  melyekkel  a  kuruc  költészetet 
mint  önálló  fejezetet  vitte  be  az  irodalomtörténetbe.  Mint  történelemíró  1860-ban 
lépett  fel  s  ebből  a  működéséből  is  a  legmelegebb  hazafiság,  szívós  kitartás,  a 
nemzeti  múlt  iránti  rajongás  és  erős  fajszeretet  érzik  ki.  Rajongásában  ter- 
mészetesen nem  mindig  tárgyilagos,  lelkesedésében  nem  egyszer  elfogult,  mint 
műalkotó  és  stilista  nem  elsőrangú,  de  törhetetlen  kitartásával,  nagy  és  széles- 
körű munkásságával  s  azzal  a  bálványozással,  mellyel  a  kuruckorszakhoz,  de  főleg 
annak  erkölcsileg  oly  magasan  álló  vezérlő  fejedelméhez,  Rákóczi  Ferenchez, 
ragaszkodott,  elévülhetetlen  érdemeket  szerzett  magának.  Találóan  Rákóczi  író- 
deákjának nevezték.  E  korról  szóló  művei,  de  kivált  okmánytárai  egész  könyv- 
tárra mennek,  amelyek  közt  főbbek  II.  Rákóczi  F.  levéltára,  II.  Rákóczi  F. 
emlékiratai,  Rákóczi-tár,  Thököly  Imre  naplói,  majd  Leveleskönyve  s  több  más. 
Önálló  művei  kevés  kivétellel  szintén  erre  a  korra  vonatkoznak.  Sorsa  nem 
engedte,  hogy  bálványa  egész  életét  ő  írja  meg,  ezt  a  munkát  Márki  Sándor 
végezte  el,  de  szintén  az  ő  ösztönzésére.  Amit  a  Rákóczi-korra  vonatkozólag 
maga  írt,  mint  Bottyán  János  (1865.),  A  nagyszombati  harc  (1869.),  Ocskay 
László  (1880.),  77.  Rákóczi  F.  ifjúsága  (1881.),  A  gróf  Bercsényi-család  (I— III., 

1885—92.)  s  egyéb  címen  megjelent  művei  mint  feldolgozások  is  jelesek.  A  sors 
megadta,  hogy  megérte  a  bujdosók  hamvainak  hazahozatalát  és  hogy  éppen  ő 
volt  az  ezt  végrehajtó  küldöttség  vezetője.  Viszont  ő  volt  a  millenniumi  hét 
emlékműnek  nemcsak  indítványozója,  hanem  végrehajtója  is.  Élete  utolsó  évei- 
ben Kurucvilág  címen  (1905.)  egy  gyűjteményt 
adott  ki  régibb  költeményeiből. 

A  magyar  történetírás  terén  szintén  1867 
előtt  lépett  fel,  de  működését  máig  folytatja 
Fraknói  Vilmos  (sz.  1843.),  ki  már  1861-ben 
akadémiai  díjat  nyert  A  magyar  nemzet  művelt- 
ségi állásának  vázlata  az  első  fejedelmek  korában  c. 
dolgozatával.  Nagy  érdemeket  szerzett  a  levéltári 
kutatás  kiterjedt  művelésével,  a  feldolgozás  mű- 
gondjával, az  anyag  elrendezésének  áttekinthe- 
tőségével s  stílusbeli  j élességével.  Legterjedel- 
mesebb műve,  Pázmány  Péter  és  kora  (3  köt., 
1868—72.),  mellyel  általános  feltűnést  keltett  a 
szakkörökben.  Ezóta  a  magyar  történelem  leg- 
különbözőbb irányaiban  dolgozik,  részben  mint 
történelmi  adatok  kiadója,  részben  mint  feldol- 
gozója. Amazok  közül  a  legfontosabbak  :  Magyar  országgyűlési  emlékek  (I— IX.) 
s  a  Monumenta  Vaticana  (I— VI.) ;  emezek  közül  A  hazai  és  külföldi  iskolázás 
a  XVI.  században  (1873.),  Vitéz  János  esztergomi  érsek  élete  (1879.),  Martinovics 
és  társainak  összeesküvése  (1880.),  Pázmány  Péter  (1886.,  a  M.  Tört.  Életrajzok- 
ban), Erdödi  Bakócz  Tamás  élete  (1889.),  Hunyadi  Mátyás  király  élete  (1890.), 
legújabban  Szilágyi   Mihály   élete.   Fraknói  a  magyar  történelemnek  majdnem 

mindenik  korával  foglalkozott ;  de  kiváló  elő- 
szeretettel mégis  azokkal  az  összeköttetésekkel, 
melyek  hazánkat  Rómával  kapcsolják  össze  s 
általában  a  római  kath.  egyház  befolyására 
vonatkoznak. 

A  műrégészet  terén  a  legkiválóbb,  aki 
egyszersmind  1860-ban  Párizsban  francia  nyel- 
ven megjelent,  az  egyiptomi,  dór  és  középkori 
építészet  arányairól  szóló  művével  európai 
nevet  szerzett  magának,  Henszlmann  Imre  volt 
(1813—1888.).  Kassán  született,  városához  mind- 
végig szeretettel  ragaszkodott  s  nagyértékű 
műkincseit  városa  múzeumának  ajándékozta. 
A  régiségek  megóvására  és  megmentésére  ő 
hívta  fel  már  1846-ban  nemzete  figyelmét  s 
nevezetes  felfedezésére  éppen  a  kassai  dóm  vezette  rá.  Művészettörténeti  tanul- 
mányainak eredményeit  A  régi  művészetek  története  c.  kézirati  nagy  művében 
tette  le.  Változatosságban  s  utazásokban  gazdag  élet  után  hazai  működése 
kivált  1860-tól  fogva  kezdődik  az  ásatások,  értekezések  és  művek  egész  sorá- 

val.  Munkáit  részben  németül  írta,  a  magyarok  közül  kiemelendők  :  Kassa 
városának  ó-német  stílű  templomai  (1846.),  A  székesfehérvári  ásatások  eredménye 
(1864.),  Pécsnek  középkori  régiségei  (1869.),  Lőcsének  régiségei  (1878),  Magyar- 
ország ó-keresztény,  román  és  átmeneti  stílű  műemlékeinek  rövid  ismertetése  (1876.), 
Magyarország  csúcsíves  stílű  műemlékei  ( 1 880.). 

A  magyar  történelem  segédtudományai- 
val s  az  egyházi  régészettel  nagysikerű  mű- 
vekben foglalkozott  Ipolyi  Arnold  ( 1 823 — 86. ), 
beszterczebányai,  majd  nagyváradi  r.  kath. 
püspök.  Már  mint  papnövendék  foglalkozott 
a  magyarok  ősvallásával  s  később  a  Kisfa- 
ludy-társaság  pályatételének  ösztönzésére 
írta  meg  legnevezetesebb  művét,  a  Magyar 
Mithológiát  (1854.),  mely  kihívta  ugyan  a 
bírálatot  s  kivált  Csengery,  később  Katona 
Lajos  bírálatai  kimondották  benne  a  tudo- 
mányos módszer  hiányát,  de  gyűjtött  anyaga, 
a  feldolgozás  lelkessége,  rendkívüli  gondja  s 
az  irodalomra  tett  hatása  miatt  mindmáig  a 
legnevezetesebb    magyar    könyvek    egyike. 

Ennek  a  művének  számos  példányát  maga  semmisítette  meg  s  innen  ritkasága. 
Többi  művei  közül  kiemelendők  :  Deákmonostori  XIII.  századbéli  román  bazilika 
(1860.),  A  középkori  emlékszerű  művészet  története  Magyarországon  (1863.),  Veres- 
marty  Mihály  élete  és  művei  (2  köt.,  1875.,  1878.),  A  magyar  szent  korona  és  a 
magyar  koronázási  jelvények  műtörténeti  leírása  (1885.).  Mint  anyai  részről  leszár- 
mazottja, összegyűjtötte  Rimay  János  állam- 
iratait és  levelezését  (1887.).  Kisebb  munkái, 
melyek  stübelileg  legjobb  műveit  foglalják 
magukban,  5  kötetben  jelentek  meg  (1873., 
1887—88.).  Ebből  az  I.  és  IV.  kötet  mű- 
történeti,  a  III.  történeti  tanulmányait  s 
a  II.  és  V.  kötet  emlék-  és  más  beszédeit 
tartalmazza. 

Különösen  az  egyházi  régészettel  fog- 
lalkozott Rómer  Ferenc  Flóris  (1815—89.), 
előbb  szerzetes,  majd  nagyváradi  kanonok. 
Előbb  természettudományi  téren  működött 
(A  Bakony,  1860.),  majd  a  magyar  történe- 
lem és  régészet  lett  kedvelt  tárgya,  mely 
irányban  mint  a  Győri  történeti  és  régészeti 
füzetek,  Archaeologiai  Értesítő  és  Archaeolo- 
giai  Közlemények  szerkesztője,  nagyszámú  tanulmányt  írt.  Önálló  kiválóbb 
művei  :  Műrégészeti  kalauz  I.  (1866.),  Díszlapok  a  római  könyvtárakban  őrzött 
négy  Corvin-codexből  (1871.),  A  bakony-szombathelyi  kincs  (1869.),  őskori 
műrégészet  (1869),  A  régi  Pest  (1879.),  Régi  falképek  Magyarországon  (1875.), 


^ 


295.  kép.  Rómer  Fereno  Flóris. 


540 


XI.  fejezet.  Komoly  mázsák, 


296.  kép.  Brassai  Sámuel. 


A  győri  káptalan  antiphonaléja  (1877.),  Északnyugati  utam  (1879.)  stb.  és  számos 
más  kéziratban. 

Végül  három  nagy  polihisztorról  kell  megemlékeznünk,  akiknek  több  irányú 
fontos    befolyásuk    volt   irodalmunk   és   tudományosságunk    fejlődésére.    Ezek 

egyike  Brassai  Sámuel  (1800—1897),  aki- 
nek a  gondviselés  egy  rendkívüli  hosszú 
élet  áldását  is  megadta.  Ö  szószerint 
nyelvünknek,  a  magyar  tudományos  írói 
stílnak  és  a  magyar  írói  nyelvnek  őrzője, 
ellenőre  volt  s  kezdeményezője  a  helyes 
magyarság  elveinek.  Ezenkívül  az  írói 
nyelvnek,  néhány  különössége  mellett, 
gondos,  nagyhivatottságú  művelője  volt 
s  több  irányban  lépett  fel  mint  kezdemé- 
nyező. Egyaránt  működött  a  szépirodalmi 
kritika,  nyelvészet,  természettudományok, 
mathematika,  bölcsészet,  neveléstan,  sőt 
közgazdaság  terén  s  emellett  kiváló  elmé- 
leti zenész  is  volt ;  de  minden  irányban 
egységes  bölcseleti  gondolkozás,  erős  eredetiség,  kitűnő  logikai  és  bíráló  ész, 
mély  belátás  jellemzi.  Nevezetes  művei :  Bankismeret  (1841.),  Logika  (lélektani 
alapon,  1858.),  Az  igazi  positiv  philosophia  (1896.),  A  módszerről  (1867.).  Ebben 
olyan  —  és  tankönyveiben  meg  is  valósított  —  nyelvtanító  módszert  fejtett 
ki,  mellyel  a  külföldi  későbbi  módszereket  megelőzte.  A  magyar  nyelvről  A  ma- 
gyar mondat  (1860—64,  1870.)  című  művében  (I— III.  rész)  alapvető  munkát 
végzett.  Össze  nem  gyűjtött  értekezéseiben 
számos  esztétikai,  helyes  irodalmi  elvet  fej- 
tett ki,  vitáiban  sok  kérdést  tisztázott,  a 
jelest  kiváló  érzékkel  ismerte  fel.  Kár,  hogy 
ezek  a  munkák  nincsenek  összegyűjtve. 

Hunfalvy  Pál  (1810—1891.)  a  legjelen- 
tékenyebb s  befolyására  nézve  több  irány- 
ban kezdeményező  tudósaink  közé  tartozott. 
Egyike  az  újabb  magyar  összehasonlító 
nyelvtudomány  megalapítóinak.  Mint  ilyen, 
a  Reguly  Antal  kutatásai  alapján,  végleg 
megállapította  a  magyar-finn-ugor  nyelv- 
rokonságot, továbbá  kezdeményezte  a  tudo- 
mányos magyar  ethnografiát  s  végül  ma- 
gyar őstörténelmi  kutatásai  mellett  az  oláh 
kérdés  történelmi  bírálatát.  Fontosabb  művei 

a  Vogul  föld  és  nép  (1864.),  melyet  Reguly  hagyatékából  dolgozott  fel  s  mint 
ilyen  úttörő  munka,  továbbá  A  kondai  vogul  nyelv  (1875.),  Az  északi  osztják 
nyelv  (1879.),  Utazás  a  Balti  tenger  vidékén  (2  köt.,  1871.),  Magyarország  ethno- 
graphiája  (1876.),  A   székelyek  (1880.),  Nyelvtudomány  és  nyelvészet  (1884.),  Az 

oláhok  története  (2  köt.,  1895.),  melyen  haláláig  dolgozott.  Nevezetesek  politikai 
naplójegyzetei  s  egy  erdélyi  útjának  érdekes  leírása,  továbbá  ó-klasszikai  tanul- 
mányai (Tanulmányok,  1873.)  és  Platónfordításai.  Mint  író,  nem  egyszer  érez- 
teti, hogy  a  magyar  nyelvet  csak  később  tanulta,  de  mindig  mély,  tartalmas  és 
érdekes  előadása  így  is  lebilincselő. 

Pulszky  Ferenc,  Brassai  mellett  a  legtöbboldalu  magyar  polihisztor  (1814— 
1897.),  kinek  élete  éppen  oly  sokoldalú  mint  képességei  és  működése.  Erede- 
tileg jogásznak  és  politikusnak  készült  s  e  pálya  élete  végéig  foglalkoztatta. 
Mint  ilyen  tűnt  fel  már  1839  óta,  kivált  németül  írt  cikkeivel  s  majd  mint  a 
büntetőtörvény  készítésére  kiküldött  bizottság  tagja.  Gazdag  politikai  pályáját 
folytatta  a  forradalom  alatt,  majd  1849  után  is,  mint  az  emigráció  tagja  s 
ennek  nagy  szolgálatokat  tett.  Midőn  1866  végén  hazatért,  újra  a  politika  fog- 
lalta le,  mint  a  Deák-párt  hívét,  de  egyszer- 
smind, 1869  — 94-ig,  a  Nemzeti  Múzeum  igaz- 
gatója is  volt.  Mint  politikus  és  tudós  egy- 
aránt minden  művelt  nemzet  előtt  tiszte- 
letet és  becsületet  szerzett  a  magyar  névnek. 
Rendkívüli  észbeli  ereje  és  sokoldalú  nyelv- 
tudása okozta,  hogy  egyaránt  dolgozott  né- 
metül, angolul  és  magyarul.  Magyar  művei 
közül  publicisztikai  és  régészeti  művei  vál- 
nak ki.  Az  első  irányban  legkiválóbbak  jeles 
jellemrajzai,  politikai  cikkei  s  Életem  és  korom 
című  nevezetes  önéletrajzi  műve  (1880—82), 
melyek  egyszersmind  mély  gondolkodás  és 
stüus  tekintetében  is  kiválók  ;  régészeti  mű- 
vei közül  A  rézkor  Magyarországon  (1883.), 
mellyel  a  kő-  és  bronzkorszak   közé  egy  új 

történelemelőtti  korszakot  iktatott  be  s  végre  Magyarország  archaeologiája 
(1897—98,  2  köt.)  című  terjedelmes  műve,  mely  mintegy  ebbeli  előbbi  dolgo- 
zatainak összefoglalása,  a  legjelesebbek. 


298.  kép.  Pulszky  Ferenc. 


XII.  FEJEZET. 

BESZÉLŐ  SZÁMOK. 


INDEN  Demosthenesnél  szebben  beszél  a  tett,  minden  szónál  éke- 
sebben a  tények.  Ebben  a  fejezetben  azonban  a  számok  fognak 
megszólalni,  mert  nekik  is  van  mondanivalójuk.  A  rideg,  kímélet- 
len számok,  melyeknek  száraz  beszéde  a  statisztika  szócsövén  át 
ítéletként,  vádként  hangzik,  vagy  hitet  ébresztő,  reményeket  keltő  dalaként  a 
megtörtént  haladásnak.  Fölemelő  vagy  lesújtó,  aszerint  aminő  a  beszámolás 
eredménye. 

A  század  elején  jóformán  semmink  sincs,  csak  a  szegénységünk.  Alig  mutat- 
hatunk fel  egy-egy  kultúrintézményt.  Minden  ebbeli  törekvés  csak  jámbor  szán- 
dék, mely  borongó  hazafiak  magányos  álmaiban  él,  —  alvó  eszme,  melyet  ábránd 
és  képzelődés  színeznek.  A  nyelvmívelő  és  tudós  társaságok  gondolata,  egy  nem- 
zeti múzeum  létesítése,  a  színházak  kulturhivatása  itt-ott  szóbeszéd  s  hellyel- 
közzel röpiratok  tárgya,  de  míg  tettekké  érlelődnek,  évtizedeknek  kell  elhullá- 
mozni az  idők  folyamán.  Lassan  és  kínosan  megy  előre  minden.  A  révedező  nem- 
zet lelkiismeretének  kell  előbb  megmozdulnia,  hogy  nagyobb  méretű  mozgalom 
támadhasson  s  valami  egészségesebb  fordulat  álljon  be.  A  rengeteg  mulasztás 
után  tömérdek  munkára  lesz  szükség,  nagy  elhatározásokra,  önfeláldozásra, 
magamegtagadásra,  hogy  az  ősi  virtuskodásból  a  valódi  virtus  magaslataira 
emelkedhessünk . 

A  század  elején  alig  van  még  komolyan  számbavehető  közoktatásunk. 
A  Budáról  1780-ban  Pestre  helyezett  egyetlen  egyetem  négy  fakultásának  1809- 
ben  összesen  40  tanára  volt :  a  theologiainak  9,  a  joginak  6,  az  orvosinak  12,  a 
bölcsészetinek  13.  Tanulóinak  száma  pedig  1792/3-ban  281,  —  1810-ben  566. 
A  század  elejétől  1809  végéig,  tehát  majdnem  tíz  év  alatt,  doktorátust  nyert 
összesen  :  113  orvos,  32  jogász,  22  theologus  és  11  bölcsész. 

A  humanisztikai  latin  iskolák,  a  nemzeti  iskoláknak  nevezett  mixtum- 
compositumok,  bölcsészeti  líceumok  s  jogakadémiák  mellett  nem  volt  egyetlen 
reál-  vagy  ipariskola  sem.  A  nagy  nyomorúságot  minden  jóravaló  hazafi  szégyen- 
kezve látta  s  érezte.  S  midőn  e  bajon  segítendők,  a  rendek  1836-ban  törvény- 
javaslatot dolgoztak  ki,  fölajánlva  a  szükséges  költségeket  az  ország  nagyobb 


XII.  fejezet.  Beszélő  számok. 


543 


városaiban  állítandó  ipar-  és  reáliskolákra  :  Ferdinánd  király  a  rendek  felterjesz- 
tésére azzal  válaszolt,  hogy  amennyiben  a  körülmények  engedik,  majd  ő  maga  fog 
gondoskodni  mindenről,  és  természetesen  nem  gondoskodott  semmiről. 

Csak  olvasni  kell  Bezerédy  István,  Deák  Ferenc  s  Beöthy  Ödön  beszédeit, 
melyek  ez  alkalommal  a  »gyűlöletes«  királyi  leirat  felolvasása  után  elhangzottak  : 
akkor  előttünk  áll  ama  szomorú  idők  minden  kopársága,  vigasztalan  távlatával, 
vétkeivel  és  tehetetlenségével. 

Ma,  több  mint  hetven  év  múlva,  tengernyi  küzdelem  árán  ugyan,  de  hála 
isten,  a  magunk  emberségéből  más  kép  áll  előttünk.  A  budapesti  egyetemen 
380  tanerő  működik  s  a  tanulók  száma  7667-re  rúg  ;  a  kolozsvári  egyetemen  141 
tanerő  mellett  2307,  a  József-műegyetemen  81  tanár  és  79  segédtanár  mellett 
1597  a  tanulók  száma.  Egyébként  ezen  a  téren  tett  haladásunkat,  az  1910-iki 
hivatalos  statisztikai  kimutatást  véve  alapul,  világítsa  meg  a  következő  kis  táb- 
lázat, mely  az  állami  kezelés  alatt  álló  tanintézetek  mennyiségét,  tanerőit  s  hall- 
gatóit összegezi  : 


A    tanintézetek   jellege 


Az 

intézetek 


A  tanerők 


A  tanulók 


száma  1910-ben 


Felső  tanintézetek    

Középiskolák 

Szakiskolák     

Tanítóképzők 

Kisdedóvónőképzők 

Polgári  iskolák 

Felső  népiskolák  

Iparos  és  kereskedő  inasiskolák 

Elemi  népiskolák 

Kisdedóvóintézetek 

Börtöniskolák    

Emberbaráti  jellegű  intézetek  . 


58 

245 

270 

89 

9 

460 

12 

620 

16.455 

2.762 

42 

Í85 


1.060 
4.959 
2.980 
1.116 

76 
5.248 

78 

4.962 

32.402 

4.133 

53 
1.085 


13.814 

75.409 

29.437 

9.715 

481 

82,128 

668 

92.973 

2,457.002 

241.211 

6.034 

60.611 


Vagy  vessünk  egy  futó  pillantást  a  jó  öreg  Szinnyei  József  által  nagy  lelki- 
ismeretességgel összeállított  hírlapstatisztika  tanulságos  számaira.  A  század 
elején,  1806-ban,  Kulcsár  István  Hazai  Tudósítások  című  lapja  volt  az  egyetlen 
magyar  hírlap.  1830-ban  10  hírlap  és  folyóirat  jelent  meg;  1840  elején  26;  1847-ben 
1833  ;  1848— 49-ben  86  ;  1850  elején  9  ;  1854-ben  20  ;  1861  elején  52. 

A  napjainkig  terjedő  fokozatos  emelkedést  tüntesse  ki  a  következő  táb- 
lázat, mely  kizárólagosan  magyar  nyelven  megjelenő  hirlapokról  és  folyóira- 
tokról szól : 


1861-ben  . 

.  52 

1872-ben  . 

.  198 

1882-ben 

. .  412 

1892-ben 

..  676 

1902-ben 

1.216 

1862-ben  . 

.  65 

1873-ban  . 

.  201 

1883-ban 

. .  427 

1893-ban 

. .  699 

1903-ban 

1.262 

1863-ban  . 

.  80 

1874-ben  . 

.  208 

1884-ben 

. .  482 

1894-ben 

..  735 

1904-ben 

....1.330 

1.^  64-ben  . 

.  70 

1875-ben  . 

.  246 

1885-ben 

. .  494 

1895-ben 

. .  806 

1905-ben 

....1.615 

1865-ben  . 

.  75 

1876-ban  . 

.  240 

1886-ban 

..  516 

1896-ban 

. .  801 

1906-ban 

2.292 

1866-ban  . 

.  81 

1877-ben  . 

.  268 

1887-ben 

. .  539 

1897-ben 

. .  1.100 

1907-ben 

2.069 

1867-ben  . 

.  80 

1878-ban  . 

.  281 

1888-ban 

. .  561 

1898-ban 

. .  1.207 

1908-ban 

2.059 

1868-ban  . 

.  140 

1879-ben  . 

.  321 

1889-ben 

. .  600 

1899-ben 

. .  1.103 

1909-ben 

2.056 

1869-ben  . 

.  163 

1880-ban  . 

.  368 

1890-ben 

...  636 

1900-ban 

. .  1.132 

1910-ben 

1.680 

1870-ben  . 

.  146 

1881-ben  . 

.  356 

1891-ben 

. .  645 

1901-ben 

..1.156 

1911-ben 

....1.588 

1871-ben  . 

.  164 

hírlap  és  folyóirat  jelent  meg.  A  szétmenő  példányok  száma  1910-ben  kerek  ösz- 
szegben  154.961.000,  —  százalékban  kifejezve  88#16.  Csatoljuk  ezekhez  a  külföld- 
ről hozzánk  érkező  hírlapok  és  folyóiratok  fogyasztását  is.  Német  nyelvű  lap 
jön  hozzánk  2436,  cseh  505,  francia  196,  angol  181.  Ezeknek  túlnyomó  része 
—  2191  szaklap,  793  politikai,  252  szépirodalmi  és  82  élclap. 

Ami  magának  a  könyvirodalomnak  a  fejlődését  illeti,  az  egész  századról  hű 
képet  ad  a  Kiszlingstein  Sándor  által  könyvészeti  alapon  kidolgozott  bibliográ- 
fiai kimutatás,  melyet  szerzője  szíves  volt  rendelkezésünkre  bocsátani.  íme,  az 
érdekes  táblázat,  mely  szintén  kizárólag  magyar  nyelven  megjelent  műveket 
összegez  : 


Megjelent 

Megjelent 

Megjelent 

Megjelent 

Megjeleni 

Év 

művek 

Év 

művek 

Év 

művek 

Év 

művek 

Év 

művek 

száma 

száma 

száma 

száma 

száma 

1801 

104 

1823 

112 

1845 

570 

1867 

580 

1889 

1187 

1802 

117 

1824 

133 

1846 

520 

1868 

667 

1890 

1345 

1803 

111 

1825 

159 

1847 

502 

1869 

720 

1891 

1366 

1804 

157 

1826 

147 

1848 

488 

1870 

751 

1892 

1327 

1805 

162 

1827 

184 

1849 

166 

1871 

934 

1893 

1398 

1806 

177 

1828 

166 

1850 

219 

1872 

907 

1894 

1427 

1807 

145 

1829 

202 

1851 

335 

1873 

916 

1895 

1407 

1808 

162 

1830 

266 

1852 

347 

1874 

1102 

1896 

1434 

1809 

149 

1831 

251 

1853 

402 

1875 

1285 

1897 

1435 

1810 

109 

1832 

229 

1854 

511 

1876 

1348 

1898 

1660 

1811 

106 

1833 

263 

1855 

508 

1877 

1025 

1899 

1461 

1812 

96 

1834 

264 

1856 

651 

1878 

1190 

1900 

1682 

1813 

95 

1835 

292 

1857 

695 

1879 

823 

1901 

1838 

1814 

103 

1836 

307 

1858 

599 

1880 

961 

1902 

2236 

1815 

113 

1837 

293 

1859 

546 

1881 

1343 

1903 

1853 

1816 

137 

1838 

298 

1860 

719 

1882 

1226 

1904 

1981 

1817 

154 

1839 

285 

1861 

781 

1883 

1146 

1905 

1790 

1818 

146 

1840 

328 

1862 

595 

1884 

1459 

1906 

1889 

1819 

131 

1841 

375 

1863 

627 

1885 

1206 

1907 

1919 

1820 

140 

1842 

437 

1864 

623 

1886 

1816 

1908 

2295 

1821 

128 

1843 

515 

1865 

587 

1887 

1048 

1909 

2312 

1822 

179 

1844 

492 

1866 

555 

1888 

1119 

Az  írni  és  olvasni  tudók  száma  tehát  roppant  arányban  emelkedett.  Csak 
a  közeli  évtizedeket  vesszük  fel.  1880-ban  36  százalék,  1890-ben  4446,  1900-ban 
pedig  51 -4  százalék.  Szaktudományi  és  irodalmi  társaságoknak  egész  raja  van 
a  központon  s  vidéken  egyaránt. 

Mindenütt  élet,  pezsgés,  virulás. 

És  mégis  !  —  Ezzel  az  örvendetes  eredménnyel  szemben  vannak  a  hazai 
statisztikának  fenyegető  számadatai  is,  melyek  közül  csak  a  különböző  nyelvű 
hitközségek  tételét  említjük  itt  fel :  az  istentisztelet  nyelve  4563  hitközségben 
magyar  és  6451  hitközségben  (köztük  3324  oláh)  idegenajkú. 

Nehéz  politikai  viszonyok  és  elégedetlenkedő  nemzetiségek  közt,  a  rokon- 
talanság keserű  érzetében  s  mégis  gyakran  magunkat  tépdesve  :  bizony  minden 
talpalattnyi  tért  újra  meg  újra  el  kell  itt  foglalni.  Szakadatlan  küzdelem  és  vívódás 
ennek  a  nemzetnek  az  élete.  A  honfoglalás  kezdete  óta  újra  meg  újra  kezdődő 
honfoglalás.  Harc  a  jogokért,  a  fajért,  a  létért.  És  harc  a  korlátoltság,  a  maradi- 

ság,  virtuskodások  és  előítéletek  ellen.  A  kiegyezés  után,  az  alkotmány  vissza- 
vívásával  már-már  valóságul  fogadtuk  a  reményt  :  ez  az  ígéret  földe  !  S  negyvenöt 
év  múlva,  erősen  gyarapodva  az  anyagiakban,  megizmosodva  a  szellemiekben, 
szépen  fejlődve  minden  téren,  föl-fölvetődik  a  kérdés  :  nem  áll-e  ez  a  sokszor 
megpróbált  nemzet  nagyobb  válságok  előtt  mint  bármikor  ?  íme,  ezer  év  múlva, 
annyi  küzdelem  után,  még  mindig  bizonytalanságok  közt  hánykódunk. 

Egy  azonban  bizonyosnak  látszik  előttem.  Az,  hogy  a  szellemi  munka  vilá- 
gában semmi  sem,  történik  haszontalanul  s  mindennek,  még  annak  is  amit  rossz- 
nak tartunk,  van  valami  jó  oldala.  Az  igazsághoz  vezető  út  nem  egyszerű  s  a  diadal 
valódi  értékét  mindig  a  harc  heves  vagy  nehéz  volta,  az  érte  áldozott  lelkesedés 
vagy  vesződség  nagysága  szabja  meg.  Nekünk  nem  vethetik  szemünkre  az  olcsó 
győzelmeket.  Minden  kis  eredmény,  melyet  a  szellemi  fejlődés  terén  felmutat- 
hatunk, becsületes  küzdelem  jól  megérdemelt  jutalma. 


A  magyar  irodalom  története.  35 

I.  FEJEZET. 

LÍRAI  és  elbeszélő  költészet. 

I.  Áttekintés. 

|Z  IRODALMAT,  mint  általában  a  szellemi  életet,  nem  lehet  ugyan 
bizonyos  évek  szerint  szorosan  korokra  elkülöníteni,  mert  a  szellemi 
élet  jelenségei  egymásba  fonódnak  :  mégis,  egészben  véve,  az  1867-iki 
kiegyezés  oly  változást  hozott  nemzetünkre,  hogy  új  kiindulás 
évének  tekinthető.  A  nemzet  visszanyerte  önállóságát,  a  nemzeti  keservek  és 
erős  kitörések  alkalmai  megapadtak,  s  ezzel  jórészben  együtt  járt  a  lírai 
költészet  tartalmi  és  hangulati  átalakulása  is. 

A  pártpolitikai  élet  egészben  ugyanazon  közjogi  kérdések  szerint  rendez- 
kedett be  1867  után  is,  melyek  már  az  1861-iki  országgyűlésen  jelentkeztek  ; 
de  Kossuthnak  Deákhoz  intézett  híres  levele  a  kiegyezés  küszöbén  össze- 
tömörítette a  48-as  vagy  inkább  49-es  függetlenségi  elvek  nem  nagyszámú 
harcosait.  A  szélsőbali  függetlenségiek  különváltak,  de  külön  pártba  sorakoz- 
tak a  balközépiek  is,  azok,  kik  1861-ben  a  határozati  párt  hívei  voltak  s  most, 
a  kiegyezéssel  elégedetlenül,  a  perszonálunió  alapjára  álltak ;  viszont  a  leg- 
nagyobb országgyűlési  párt  a  Deák  nevét  írván  zászlajára,  teljesen  elfogadta 
a  67-es  alapot,  s  végre  különmaradt  egy  töredék,  mely  a  régi  konzervativek 
utódainak  vallotta  magát.  1875-ben,  a  Deákpárt  gyengülése  és  sikertelen 
pénzügyi  politikája  következtében,  egyesült  a  balközép  és  a  Deákpárt,  s  Tisza 
Kálmán  vezetése  alatt  mint  szabadelvűpárt  vette  kezébe  s  vitte  az  ország 
ügyeit  egészen  1905-ig,  midőn  helyét  a  48-as  függetlenségi,  a  67-es  alkotmány- 
párt és  a  még  szintén  67-es  néppárt  koalíciója  foglalta  el. 

A  nemzet  érdeklődését  1867  után  is  elsősorban  a  politika  foglalta  le. 
A  politikai  harc  élénk  küzdelmekre,  gyakran  elkeseredett  összetűzésekre  veze- 
tett, még  sem  volt  alkalmas  arra,  hogy  eg}r  eredeti,  nemes,  fennkölt,  az  egész 
nemzetre  kiható  lírának  igazi  éltető  forrása  legyen.  Az  új  közviszonyok  nem 
látszottak  költői  érdekűeknek,  legfölebb  az  ellenzékieskedés,  a  magyar  politi- 
kai líra  igazolt  és  természetes  hagyománya,  Izgatta  a  költőket.  Innen  a  régi, 
nemes,  hazafias  líra  elernyedése,  melynek  helyébe  a  pártpolitikai  lira  és  még 
inkább  a  túlzó,  szenvedelmes  hangú  szatira   lépett. 

Az  igazi  nemzeti  irány  ez  átalakulásának  másik  föoka  az,  hogy  1867  után 
szellemi  életünk  egyszerre  kitágult.  Nemcsak  haladt,  hanem  addig  nem  ismert 
területekre  lépett,  addig  nem  ismert  eszméket  és  szellemi  irányokat  ölelt  fel. 
A  nemzet  számottevő  része  1867-ig  jóformán  a  forradalomelőtti  Magyar- 
ország életét  folytatta,  s  most  egyszerre  megnyílt  előtte  az  élet  és  munkásság 
ezer  iránya. 

A  sokoldalú  érdeklődés  uj  témákat  vont  a  költészet  körébe,  még  pedig 
nem  egyszer  az  eszményiség  rovására.  A  régibb,  eszményibb  költészetet  1867 
után  is  azok  a  költők  képviselték,  kik,  mint  Arany  köréhez,  tartozók,  már 
korábban  léptek  föl,  mint  Gyulai,  Szász  Károly,  Lévay,  még  utánuk  Tolnai, 
Dalmady,  Szász  Béla,  Szász  Gerő,  Ilyes  Bálint,  Komócsy  József,  kik  mögött 
a  közvetetlenül  utánuk  fellépő  lirikusok  jóval  elmaradtak. 

Mondhatnók,  hogy  e  hanyatlásnak  oka  volt  egyebeken  kívül  az  egyéniségnek 
háttérbe  szorítása,  a  társadalmi  és  politikai  nagy  egyenlősítés,  melynek  hatásaként 
a  tömeg  elnyomta  az  egyest  s  egyéniség  helyett  tömegegységet,  egyéni  érzelmek 
helyett  tömegérzelmeket,  nyelvben  és  kifejezésben  konvencionális  formákat 
hozott  létre,  ami  a  költészetre  a  mindennapiasság  bélyegét  nyomta.  Mondhat- 
nók azt  is,  hogy  a  nálunk  is  azonnal  oly  hatalmassá  vált  hírlapirodalom 
kedvezőtlenül  hatott  a  lirai  költészetre  ;  mert  az  irodalom  az  abszolút  igazság 
és  szépség  önkéntes  szolgálata  helyett  a  jövedelmezőbb  érdekek  szolgálatába 
szegődött  s  maga  a  lira  is  mintegj'  kenyérkereső  eszközzé  lett.  Nem  kedvezett 
az  erős  tehetségek  kifejlődésének  az  sem,  hogy  az  egyeseket  összekapcsoló  meleg 
érzések  a  kritikában  olykor  az  objektivitás  rovására  nyilatkoztak  meg. 

Ezek  a  körülmények  azonban  nem  apasztották  a  megjelenő  lirai  kötetek 
s  a  szépirodalmi  és  politikai  lapokban  kiadott  lirai  s  hasonló  költemények 
számát.  Ellenkezőleg,  nemzetünk  most  is  megmutatta,  hogy  lírikus  nemzet. 
Fokozott  mértékben  jelentek  s  jelennek  meg  mindmáig  a  lirai  s  hasonló  versek 
gyűjteményei,  melyek  a  föntebb  vázolt  okokon  kívül,  a  sűrűbb  és  valóban 
könnyű  külföldi  érintkezés,  az  idegen  nyelveknek  és  irodalmaknak  nálunk  mindig 
divatos  és  ma  hasonlíthatatlanul  kiterjedtebb  ismerete  folytán  addig  ismeretlen 
irányoknak  és  elveknek  bizonyos  mámorral  fölkapott  hirdetését  tették  általánossá. 
Nemcsak  Heinének,  Byronnak,  Hugónak  akadtak  követői,  hanem  Baudelaire- 
nek,  Verlainenek,  majd  a  francia  szimbolistáknak,  stilbeli  dekádenseknek,  stil- 
cifrázóknak,  az  oroszoknak  s  a  hasonló  természetű  újabb  német  lírikusoknak  is. 
Egyesek  a  nemzetközi  és  világpolgári  eszmék  hirdetői  lettek,  mások  a  keleti  hangu- 
latok tolmácsolói ;  némelyek  a  vallásos  miszticizmus,  a  felekezetiesség,  mások 
a  nemzetközi  proletariátus  eszméinek  és  irányainak  lirai  harcosaiként  léptek  fel. 
Akadtak  olyanok  is,  kik  szentimentális  egyéniségük  ködös  hangulatait  szólaltat- 
ták meg  verseikben,  vagy  a  pesti  életet,  a  zsurvilágot  énekelték  meg.  A  lirikusok 
elszaporodásában  része  volt  annak  is,  hogy  Vörösmarty,  Petőfi  és  Arany  fellépése 
után  nemcsak  nyelvünk  emelkedett  a  fejlettség  magas  fokára,  hanem  a  verselő 
készség  és  ügyesség  is.  Jól  verselni  sokan  tudtak,  de  a  megjelenő  kötetek  szokatlan 
nagy  száma  nem  mindig  állt  arányban  a  belső  értékkel  s  a  nagy  áradatban  ter- 
mészetesen a  feltűnés,  a  kiválóság  is  nehezebbé  vált.  Emellett,  minthogy  Szig- 
ligeti és  Tóth  Ede  a  70-es  években  felvirágoztatták  a  népszínművet  és  a  Kisfaludy- 

Társaság  népköltési  gyűjteménye,  továbbá  a  Magyar  Nyelvőr  stb.  népköltési 
közleményei  mindinkább  a  népies  felé  irányították  a  figyelmet,  a  magyar  népdal 
nemcsak  hogy  nem  hallgatott  el,  hanem  ellenkezőleg  soha  annyi  népdalt  és 
népies  zenét  nem  írtak  nálunk  mint  a  kiegyezést  követő  években.  A  régibb 
hagyományok  követőivel  szemben  a  modernek  előbb  a  Hét  és  az  Élet  köré  csopor- 
tosultak, de  ma  már  nagy  számban  vannak,  kik  az  utóbbiakat  is  a  régibb  iskolába 
sorozzák  és  akik,  mint  a  neo-világf  áj  dalomnak  megéneklői  és  mint  más  újabb  és 
legújabb  irányzatok  lelkes  hívei,  igyekeznek  hírt  és  dicsőséget  szerezni. 

A  lírával  s  a  vele  rokon  fajok  nagy  számával  szemben  az  elbeszélő  költészet 
szegénynek  mondható.  Ebben  az  irányban  mindmáig  Aran}^  és  Petőfi  maradt  a 
mester.  Petőfinek  kivált  János  vitéze  és  Apostola,  talált  követőkre  ;  Aranynak 
balladáit  s  kisebb  elbeszéléseit  utánozták,  így  különösen  a  Buda  halálát,  a 
Katalint,  de  kivált  töredékben  is  bámulatos  Bolond  Istókját,  melynek  a  70-es 
évek  elején  még  csak  első  éneke  volt  ismeretes.  Ezekhez  járult  Gyulainak 
csonkán  maradt  Romhányija.  Ezek,  Puskin  Anyeginjével  együtt,  melyet  Bérczy 
Károly  1866-ban  magyarra  is  lefordított,  továbbá  Puskinnak  és  Lermontoffnak 
más,  magyarul  is  megjelent,  költeményei,  nálunk  is  kedveltté  tették  a  költői 
elbeszélésnek  és  verses  regénynek  azt  a  fajtáját,  melynek  Byron  a  megalkotója. 
Az  ő  humort  sugárzó,  vérfrissítő,  fantasztikus,  könnyel  és  kacajjal,  páthosszal 
és  szarkazmussal,  lelkesedéssel  és  iróniával,  meghatottsággal  és  világmegvetéssel 
teli  költői  egyénisége  az  egész  európai  költészetre  rányomta  a  maga  erős 
bélyegét.  Magától  értetődik,  hogy  a  műfaj  nehézsége  miatt  nagyobb  verses 
regény  ritkán  jelent  meg,  kisebb  elbeszélés  annál  több.  Magának  a  műfajnak  lirai 
természete  miatt  mégis  alig  volt  költő  s  kivált  lírikus,  ki  egy  vagy  más  formában 
ne  tett  volna  vele  kísérletet.  Nálunk  1867  után  Balogh  Zoltán  lépett  fel  elsőnek 
ilyen  munkával.  Alpári  című,  hat  könyvre  osztott  költői  regényét  a  Kisfaludy  - 
Társaság  adta  ki.  Balogh  pályája  a  67  előtti  korba  tartozik  s  csak  a  teljesség 
kedvéért  említjük  itt.  Műve,  noha  nem  nyilatkozik  benne  nagy  költői  erő, 
lelkiismeretes,  gondos  munka  s,  mint  ilyen,  nincs  érdem  nélkül.  A  későbbi 
byronizmus  e  művei  főleg  azt  a  közös  hibát  mutatják,  hogy  vagy  jóformán 
minden  mese  nélkül,  túlságos  liraisággal,  leírással,  elmélkedéssel  akarnak  hatni, 
vagy  hogy  »világproblémákat«  vetnek  fel,  vagy  bizarr  témákba  kapva,  sajá- 
tos erények  és  bűnök  rajzát  akarják  adni,  többnyire  megfelelő  költői  erő  nélkül. 

A  költészet  és  általában  az  irodalom  iránti  érdeklődés  terjedését  elő- 
mozdították a  nagyszámú  irodalmi  társaságok  is.  Míg  régebben  az  Aka- 
démián és  Kisfaludy-Társaságon  kívül  alig  volt  irodalmi  társaság  vagy  leg- 
fölebb  ú.  n.  iskolai  kisebb-nagyobb  önképzőkörök  működtek,  addig  ma,  az 
1879-benBudapesten  alakult  Petőfi-Társaság  mellett,  a  vidéknek  is  alig  van  olyan 
nagyobb  városa,  melyben  ne  foglalkoznék  valamely  irodalmi  társaság  a  költészet 
és  szépirodalom  ápolásával. 

Ez  általános  kép  természetesen  nem  azt  jelenti,  hogy  a  67  utáni  lirai  s  ezzel 
rokon  költészet  a  maga  egészében  mind  egyszínű  és  egyforma  volna.  Ellenkezőleg, 
az  ötvenes  években  mutatkozó  hanyatlást,  mely  egyideig  1867  után  is  tartott, 
már  a  70-es  években  egy,  a  magyar  költészet  múltjához  méltóbb  korszak  vál- 
totta föl.  A  kiválóbb  tehetségek  —  a  Kisfaludy-Társaság  hatása,  részben  Gyulai 

és  mások  kritikái,  másfelől  kivált  Petőfi  és  Arany,  továbbá  a  külföldi  nagy 
lirikusok  s  általában  a  nyugateurópai  költészet  révén  megismerkedve  a  nemzeti 
költészet  magas  rendeltetésével,  részben  mint  nagy  nemzeti  költőink  követői, 
részben  mint  más  és  gyakran  új  törekvések  harcosai  —  mély  komolysággal  és 
meggyőződéssel  nyúltak  a  lanthoz  s  mindent  elkövettek,  hogy  a  magyar  költé- 
szetet megtartsák  már  elért  magas  szinvonalán.  Közülök  a  kiválóbbakat, 
leszámítva  azokat,  kik  1900  után  léptek  fel  vagy  működésük  java  ezutánra 
esik,  a  következőkben,  a  helyhez  képest,  röviden  ismertetni  fogjuk. 

2.  Xéhány  kísérletező  1867  után. 

A  kiegyezést  közvetetlenül  követő  években  a  lirában  egyetlen  kiválóbb 
tehetséget  sem  találunk,  noha  több  új  név  tűnt  föl,  részben  összegyűjtött  művek- 
kel, részben  csak  a  szépirodalmi  lapok  hasábjain.  Meddő  korszak  volt  ez,  mely 
csengő-bongó  frázisokat  hajhászott,  szánalmas  nyögdécselésben  g}^önyörködött 
vagy  tehetetlen  embergyűlöletben  titánkodott.  Ez  irány  középpontjában  leg- 
inkább Benedek  Aladár  (Náray  Iván,  szül.  1843.  szept.  20.  Aradon)  áll,  főképpen 
rendkívüli  termékenységével,  mely  a  tárcairodalom  és  lapszerkesztés  különböző 
ágaira  is  kiterjedt.  Önállóan  jelentek  meg  tőle  :  Költemények  (2  köt.  1866),  Ujabb 
költemények  (1867),  Legújabb  költemények  (1870),  Hulló  levelek  (1871),  Arnyak, 
sugarak  (1874),  Az  epedés  óráiban  (1874),  Örökzöldek  (Rímek  a  szerelemről,  1900). 
Tárcacikkeit  Mécsvilágok  (1868),  Cecil  levelei  (1872),  címmel  adta  ki.  Van  egy  víg- 
játéka (A  szer  elem  féltő,  1873)  és  egy  regénye  is  (A  romlaki  kastély,  I — II.,  1886). 
Nem  mondhatni,  hogy  verseiben  nem  nyilatkozik  meg  bizonyos  költői  egyéniség. 
Ezt  az  egyéniséget  bizonyos,  Byronra  és  gyakran  Petőfire  is  emlékeztető,  ború, 
vüágmegvetés,  embergyűlölet,  harag  és  a  társadalommal  való  meghasonlás  jel- 
lemzi. De  mindezekben  az  érzésekben  nincs  meg  nagy  mestereinek  színe  és  tüze. 
Nem  találjuk  meg  költészetében  a  magas  szárnyalást,  a  mélységet  és  emelkedet- 
séget  sem.  Ezért  feledkeztek  meg  róla,  nagy  munkássága  mellett  is,  olyan  hamar. 

Hogy  ennek  a  kornak  költészetét  megérthessük,  nem  szabad  azt  sem  elfeled- 
nünk, hogy  akkoriban  Byronon  kívül  virágkorát  élte  Hugó  Viktor  költészete, 
melynek  a  III.  Napóleon  korszaka  s  a  porosz-francia  háború  új  táplálékot  adott ; 
a  nagy  költő  pedig  méltó  hangokat  keresett  a  nagyszerű,  a  lesújtó,  a  tragikus 
eseményekhez,  szítva  a  gyűlöletet,  megvetést,  hősiséget.  Mindezekre  nálunk  a 
kiegyezés  utáni  évek  csöndes  munkájában  nem  volt  alkalom  ;  de  megvolt  a  nagy- 
szerűségre, a  nagy  szenvedélyekre,  titáni  érzelmekre  való  vágyakozás,  mely  meg- 
felelő erő  és  belsőség  nélkül,  természetesen,  szertelenségekre,  a  különös  lelkiállapo- 
toknak átérzés  nélküli  hajszolására  vezetett.  Ehhez  az  iskolához  tartozott  a  többek 
közt  Udvardy  (Cserna)  Géza  (1842 — 1876),  ki  lirai  verseit  Költemények  (1867)  és 
őszi  lombok  (1875)  címmel  adta  ki ;  továbbá  E.  Kovács  Gyula  (1839—1899),  aki 
mint  színész  híresede tt  el  s  egy  pár  népdala  országosan  ismert  lett.  Lirai  versei  és 
Arany  modorában  írt  balladái  Költemények  címmel  jelentek  meg  1869-ben, 
1892-ben  és  1900-ban.  Mint  Shakespeare  és  Schiller  alapos  ismerője,  kinek  Don 
Garloskt  és  Stuart  Máriáját  szerencsés  kézzel  fordította  le,  a  lirában  ezek  nyelve- 
zetét utánozta,   ami   megmagyarázza   költészete  túlzásait.   Végre     ide   tartozik 

Darmay  (Viczmándy)  Viktor  (1850 — 1878),  Felhők  és  csillagok  (1872),  Újabb 
költemények  (1877)  műveivel,  ki  borongós,  ábrándos,  képzeleti  ködvilágban  ól, 
kiforrni  kora  halála  miatt  nem  volt  ideje.  De  nemcsak  ők  ketten,  hanem  a  velők 
egyidőben,  vagy  közvetetlenül  utánok,  fellépett  többi  lirikusok  költészetén  is 
erősen  látszik  az  említett  két  nagy  költő   hatása. 

Kivált  termékenysége  miatt,  mely  a  Benedek  Aladáréra  emlékeztet,  említ- 
jük meg  Gáspár  Imrét  (sz.  1854.  febr.  24.,  Nagy-Csalomján,  inegh.  Budapesten 
1910.),  ki  a  hírlapirodalomnak,  a  tót  és  lengyel  költészet  ismertetésének  és  a 
költészetnek  élt.  Szélsőségre  hajló  politikai  költeményeivel  a  70-es  évek  alatt 
tűnt  fel.  Költői  művei :  A  bálkirálynő  dalai  (1872),  Válogatott  költemények  (1876), 
Dalok  az  időnek  (1877),  Ujabb  dalok  az  időnek  (1878).  Ugyanebben  az  időszakban 
lépett  fel,  de  költeményeit  összegyűjtve  csak  1887-ben  adta  ki,  Pásztói  (Platthy) 
Adorján  (sz.  1847.,  N. -Váradon),  kit  pár  népballadája  tett  ismertté. 

3.  Petőfi  és  Arany  követői. 

Amint  említettük,  egy  másik  irányzat,  mely  arra  törekedett,  hogy  méltó 
legyen  a  múlthoz,  nagy  költőinknek  s  kivált  Arany  költészetének  hagyományait 
őrizte  meg.  Ennek  az  iránynak  követői,  mint  a  legjobb,  legnagyobb  és  legnemze- 
tibb  költői  iskolának  tanítványai,  azokhoz  csatlakoztak,  akik  még  többnyire  a 
forradalom  előtti  és  közvetetlenül  a  forradalom  utáni  években  léptek  fel. 

Ezek  egyike  a  korán  öngyilkossá  lett  Dömötör  János  (1843.  dec.  20.  —  1878. 
jan.  8.).  Szorgalmas  ifjúság  után,  mely  alatt  módja  volt  egy  évet  Skóciában  is 
tölteni,  mint  Aranynak  egykori  jeles  tanítványa,  egyszersmind  a  költészetben  is 
jeles  tanítványnak  ígérkezett.  Szép  pálya  n}ált  meg  előtte  a  kritika  és  esztétika 
terén  is,  melyben  a  balladáról  írt  pályaműve  a  Gregussé  mellett  is  dicséretet  nyert. 
Azonban  egy  belső  gyötrődés  miatt,  melytől  kora  ifjúsága  óta  nem  tudott  szaba- 
dulni, maga  vetett  véget  életének. 

Mint  lírikus,  határozott  jelleme  mellett  is,  igen  érzékeny,  búskomoly,  tépe- 
lődő természet.  Szerelmi  költeményei  egy  fiatal  leányhoz  szólnak,  ki  játszótársa 
volt  s  kit  később,  minthogy  becsületességből  nem  merte  magához  kötni,  másnak 
engedett  át.  A  nő  korán  elhalt  s  ez  végzetes  sebet  ütött  az  ifjú  szívén,  megzavarta 
éjjelét,  nappalát.  Megpróbálta  aztán  másutt  keresni  boldogságát.  De  első  szerelme 
volt  az  ő  nagy  titka  és  főleg  ebből  folyt  mély  bánata,  mely  nem  nagyszámú 
költeményeiben  gyakran  fenyegetőzés,  embergyűlölet  végletein  hányódik  s 
megjelenik  bennök  az  öngyilkosság  gondolata  is.  Költeményei  valami  keserű 
önvádra  mutatnak,  melyet  talán  túlfinommá  lett  idegzete  nem  bírt  el.  E  han- 
gulatában állandóan  olvasta  a  bibliát  s  benne  oly  helyeket  jegyzett  meg,  mondja 
Baksay,  melyekből  sötét  elhatározásával  való  gyötrődése  szinte  világos. 

Gondos  verselésében,  a  forma  műgondjában,  mint  említők,  Arany  iskolájá- 
hoz tartozik  ;  de  érzése,  szenvedése,  vigasztalan  világnézlete,  ábrándjaiban  való 
csalódásai  s  letarolt  életkedve,  melyet  hite  és  erkölcsisége  nem  birnak  le- 
győzni, egészen  az  övé.  Ezeket  ritkán  teszi  derültebbekké  pár  leíró  vagy 
zsánerszerű  költeménye,  melyekben  egyszerű  és  magyaros  zamat  van.  Prózai 
művei  közül  kiemelkednek  Falusi  János  levelei    címmel   a    Képes  Néplapba  írt 

politikai  fejtegetései,  melyekben  komoly,  józan  népszeretet  nyilatkozik.  Költe- 
ményei s  néhány  jól  írt  esztétikai  cikke  összegyűjtve  halála  után  jelentek  meg 
1878-ban,  Baráth  Ferenc  előszavával. 

Jeszenszky  Dániel  (1824 — 1906,),  aki  egykor  Petőfi  lakótársa  volt,  már 
1844-ben  fellépett  költeménnyel.  Utóbb  Temérdek  név  alatt  irt;  régibb  és 
újabb  műveit  Költemények  címmel  először  1889-ben  adta  ki  írói  álneve  alatt. 
Olykor  laza  formái  mellett  is  az  Arany  iskolájához  tartozik,  egyénisége  vonzó 
és  egészséges.  Derültség,  szatíra,  józan  életnézet  és  humor,  szelid  busongás  s 
magyaros  érzés  jellemzik.  Élete  végén  irta  Szécsi  Mária  (1886)  című  hosszabb 
elbeszélő  költeményét  az  ismert  kalandról  s  ezt  is  kedves,  eleven,  üde  ver- 
sekben, inkább  humorral  énekli  meg,  mindvégig  megtartva  az  enyelgő  vidám- 
ságot ;  de  feleslegesen  alkalmazza  a  verssorok  különböző  fajait. 

Senki  sem  emlékeztet  inkább  az  Arany  János  utáni  költők  közül  a  mesterre 
mint  fia,  Arany  László  (1844  márc.  24 — 1898  aug.  1.),  habár  költői  természete 
egészen  más  és  apja  művei  közül  csak  a  töredék  Bolond  Istók  hatott  mélyebben 
főművére,  A  délibábok  hősévé.  Nagyobb  és  egyenesebb  az  a  hatás,  melyet  mű- 
gondjára és  mindenben  tiszta  nyelvére,  az  apjáéra  emlékeztető  nemes,  egyszerű, 
világos,  logikusan  boncoló,  teljes  tárgyilagossággal  értekező  prózájára  gyakorolt, 
úgy  hogy  legjobb  prózaíróink  egyike.  Említett  főműve  előtt,  Eljrida  (1866) 
című  költői  elbeszélésével  már  egyszer  pályadíjat  nyert,  mely  az  ismert  tárgyat 
minden  tragikai  páthosz  nélkül,  könnyed  humorú,  bizarrságot  éreztető  gúnnyal 
dolgozza  fel.  Négy  énekben,  olasz  stanzákban  írt  főműve,  A  délibábok  hőse,  név- 
telenül nyerte  el  1873-ban  a  Kisfaludy -Társaság  jutalmát  s  névtelenül  is  jelent 
meg.  E  műve,  mely  a  hasonló  művektől  abban  tért  el  elsősorban,  hogy  hőse 
nem  maga  Arany  László,  bárha  egyébként  mind  az  50 — 60-as  évekbeli,  mind  uta- 
zási tapasztalatait  beleszövi,  nagy  föltűnést  okozott.  A  hatvanas  évek  egy  magyar 
ifjat  rajzolja,  aki  álutakon,  magyaros  szalmalánggal,  kellő  készület  nélkül  rohan 
eszményei  után  s  mindenütt  csalódik.  Végre  kiábrándul  a  világból,  önmagából : 
egy  brutális  tette,  melyet  egykori  szerelmével  szemben  ittasan  követ  el,  elfásítja 
s  e  kudarccal  a  költő  hirtelen  befejezi  a  művet,  ami  miatt  sok  támadás  érte. 
Azonban  a  mű  így  is  jeles,  a  kor  rajza,  a  jellemek  színezése,  a  komolyságnak, 
szatírának,  humornak  váltakozása  mindvégig  érdekessé  teszik  s  mindenesetre 
mindmáig  a  67  utáni  korszak  legjelesebb  és  egyben  legmodernebb  költői  elbeszé- 
lése. Második  nagyobb  műve,  A  hunok  harca  (1873),  szatirikus,  ódái  szárnyalású, 
nagyobbszabású  rajz,  melyben  egy  hazáját  mélyen  szerető  lélek  melegségével 
inti  meg  nemzetét.  Arany  László  több  pesszimizmussal  mint  reménnyel  nézte 
az  új  alkotmányosságban  és  az  új  nemzetgazdasági  viszonyokban  inkább  ,  vergődő 
mint  haladó  nemzetét,  de  e  pesszimizmust  itt  elnyomja  s  az  egykori  hunok 
és  góthok  nagyszerű  harcát  és  azóta  is  a  hún  utódoknak  a  németekkel  való 
állandó  küzdelmét  rajzolva,  végül  egy  hazaszeretettől  meleg  és  munkára  lelkesítő 
hatalmas  felhívással  fejezi  be  munkáját,  mert  a  harc  most  ezen  a  téren  foly. 
Mint  igen  tanult,  bölcs  és  egyszersmind  az  európai  műveltség  színvonalán  álló 
modern  magyarnak,  aki  jól  ismeri  s  szereti  nemzetét,  az  a  célja,  hogy  az  új  idők 
követelései  szerint  buzdítsa  nemzetét  a  tettre,  a  haladásra,  a  modern  munka 
fegyvereinek  használatára.  Ez  a  mű  hattyúdala,  ezzel  búcsút  vett  a  költészettől. 

Arany  László  kiváló  mint  népmeseíró  is  és  1862-ben  megjelent  Eredeti  nép- 
mesék című  kötete  azóta  közkinccsé  vált.  Kiemelendők  továbbá  jeles  fordításai 
Shakespeareből  (A  két  veronai  ifjú,  A  tévedések  játéka,  Sok  hűhó  semmiért),  Moliére- 
böl  (A  tvdós  nők),  szép  és  tartalmas  értekezései  (Magyar  népmeséinkről,  A  magyar 
politikai  költészetről,  A  magyar  emigráció  mozgalmai)  és  bírálatai  a  Budapesti 
Szemlében.  Műveit  összegyűjtve  Gyulai  Pál  adta  ki.  (I — V.  1900.) 

Mint  Arany  követője  lépett  fel  Torkos  László  (sz.  1839  okt.  2-án,  Kőszegen). 
Abban  is  Arany  tanítványa,  hogy  ő  is  foglalkozott  verstani  elmélettel.  Vers- 
elméletében a  szóhangsúlyra  kívánja  alapítani  a  hozzánk  idegen,  főleg  görög- 
latin költészetből  átjött  időmértékes  verselést,  ami  a  magyar  nyelvben  lehetetlen, 
s  amit  költeményeiben  nem  is  követett.  A  tanult,  a  tudós  költő  elnevezés  mint 
versíróra  is  talál  rá,  mert  tehetsége  határainak  ismeretével  s  önuralommal 
dolgozik.  Nem  akar  többet  mint  a  mennyit  bir.  Gondolkozva  dolgozik  s  bár 
van  érzése,  sőt  ez  igazán  emberi  és  nemes,  ritkán  tudja  az  olvasót  fölhevíteni. 
Mondhatni :  fejével  érez  s  bár  meggyőz,  de  elragadni  nem  tud.  Családi  és  nejéhez 
írt  költeményei  közt  vannak  leginkább  olyanok,  melyek  az  érzés  melegével  és 
közvetetlenségével  hatnak.  Hajlama  van  a  moralizálásra,  bölcselkedésre  s  a 
tanköltészetre.  Ily  művei  közül  kettő  is  dicséretet  nyert  a  Kisfaludy-Társaság 
pályázatain.  Nyelve  tiszta,  gondos,  választékos,  verselése,  költeményeinek  belső 
szerkesztése  jeles,  de  kiválóbb  erő  és  eredetiség  nélkül.  Művei :  Az  ifjú  küzdelmei, 
(dramatizált  allegória  6  képben,  1863),  Esti  órák  (tanköltemény  a  költészetről. 
1870),  Költemények  (1873),  Kígyóbőr  (regényes  színmű,  1884),  A  lejtőn  (színmű 
4  felv.,  1884),  Ujabb  költeményei  (1886),  Jó  és  rossz  napokból  (költemények,  1898), 
Hatvani  (humoros  eposz,  1901). 

Szabó  Endre  (sz.  1849.  jún.  3-án,  Nagy-Toronyán)  már  mint  sárospataki 
jogász  feltűnt  szatíráival  s  ezen  a  téren  utóbb,  mint  az  Üstökös  szerkesztőjének, 
módja  volt  ellenzéki  iránjrban  működni.  Művei  :  Három  szatíra  (1872),  Költe- 
ményei (1876),  Ujabb  költeményei  (1880),  Dalok  (1892),  Orosz  költők  (műfordí- 
tások, 1892),  Zápor  (költemények,  1890 — 1900.  időszakból,  melyek  kevés  kivétellel 
szatírák,  1901),  Négy  orosz  költő  (1900.  fordítások  Puskin,  Lermontoff,  Nyekraszov, 
Tolsztoj  műveiből),  Derű-ború  (1908).  Irt  ezeken  kívül  néhány  regényt  és  elbeszélés- 
kötetet is  :  A  kardos  menyecske,  Hét  szilvafa  (1887),  Oirigaré  (1888),  A  szusz 
(1888),  Sírva  vigadók  (1889),  A  fenomén  (1901).  Nagy  érdeme,  hogy  Turgenyevnek, 
Tolsztojnak,  Csehovnak,  Dosztojevszkijnek  munkái  közül  néhányat  lefordított 
és  ezekkel  a  fordításokkal  ő  vezette  be  az  említett  nagy  írókat  a  magyar  iroda- 
lomba. Mint  költő,  leginkább  Béranger  és  Arany  hatása  alatt  áll.  Gondosan  versel, 
formaérzéke  jó,  tartalmilag  szatírái  él,  magyaros,  talán  diákos  dévajkodás,  vidám- 
ság, jókedv,  komoly  józanság  és  olykor  némi  melankólia  jellemzik.  Igyekezett 
elkerülni  mind  a  70-es  évek  affektált  heineizmusát  és  byronizmusát,  mind  pedig  a 
magyarosság  jelszava  alatt  hirdetett  népiességgel  való  kacérkodást  és  duhaj  ko- 
dást.  Helyesen  azt  tartja,  hogy  a  magyarosság  lényege  nem  a  külalakban, 
hanem  a  tartalomban  és  felfogásban  nyilatkozik.  Költeményeinek  legértékesebb 
gyűjteménye  a  Dalok  (1875 — 91-ből). 

Jékey  Aladár  (sz.  1846  jan.  7-én)  Kolozsvárt  él,  ifjúkori  költeményeit  össze- 
gyűjtve 1891-ben  adta  ki  Költemények  1879 — 1889.  címmel.  Keveset  ír  s  újabban 

ritkán  találkozunk  nevével.  Műgondja  nagy,  van  meleg  érzése,  költői  heve, 
kivált  feleségéhez  írt  költeményeiben,  s  gyöngéd  dalai  s  kivált  finom  élű 
epigrammatikus  apró  költeményei  közt  több  kiválót  találunk.  Újabb  műveit 
összegyűjtve  nem  adta  még  ki.  Ezek  főleg  a  Hétben  jelentek  meg. 

Az  Arany  László  művének  sikere  hatott  Bulla  (Buczurka)  Jánosra,  kinek 
Tündérőv  c.  héténekes  regényes  elbeszélését  1876-ban  adta  ki  a  Kisfaludy-Társa- 
ság.  Mint  Byron,  ő  is  az  olasz  nyolcas  versszakban  írta  művét,  amely  formában, 
némi  homály  és  erőltetettség  mellett,  jól  mozog.  Cselekvényét  jól  indítja  meg,  de  a 
bonyolítás  kevéssé  érdekes,  nem  is  következetes,  mint  aki  nem  biztos  beDne  s 
így  érdeklődésünket  nem  birja  lekötni.  Van  érzéke  a  humor,  játszi  előadás  s  a 
jellemrajz  iránt  is.  Hőse  vagy  inkább  hősnője,  Gyöngyvér,  egy  tündér  leánya, 
aki  Adorjánba  szeret,  s  elvesztve  tündérövét,  földi  nő  lesz.  Ezután  sok  kalandon 
megy  keresztül,  míg  végre  feláldozza  magát  kedveseért,  aki  sírjánál  késő  bánat- 
ban megöli  magát.  Legszebb  része  a  tündérország  leírása,  melyhez  ragyogó 
színeket  talál.  Utóbb  prózai  elbeszéléseit  Humoros  elbeszélések  címen  a  Petőfi- 
Társaság  adta  ki  s  végre  mutatványok  jelentek  meg  Don  Juán  c.  költői 
elbeszéléséből. 

Csengey  Gusztáv  (sz.  1842.  aug.  8.)  a  költészet  több  ágában  dolgozott  és 
számos  lapba,  folyóiratba  írt.  Munkái  1874-ben  jelentek  meg  (I.  Költemények, 
II — III.  Beszélyek),  más  költeményes  művei :  Eszter  (1876),  a  Bokrétás  világ 
(költői  elbeszélés,  1878),  melynek  a  korteskedés  és  politikai  pártszélsőség  a 
főtárgya,  egy  meglehetősen  széteső,  sokágú  cselekvény  keretében,  több  gúnnyal 
és  cinizmussal  mint  költészettel,  továbbá  Don  Quijote  (költ.  elb.,  1903).  Regényei 
és  elbeszélései :  A  hullámok  közt  (2  köt.,  1871),  A  gavallérok  (1877),  Elbeszélések 
(1889),  A  mocsarak  királya  (tört.  elb.,  1890),  A  vadonban  (reg.  2  köt.,  1889), 
Ida.  emléke  (reg.  3  köt.,  1897).  Költeményei  első  gyűjteményében  elbeszélő  és 
lirai  művei  vannak.  Az  elsők  balladaszerű  költemények,  melyekben  Aranyt  követi 
s  lirai  költemények,  melyekben  általában  Arany  és  követői,  meg  Tóth  Kálmán 
tanítványának  mutatkozik.  A  másik  két  kötet  folyamatos  nyelven  írt,  nagyobbára 
romantikus  tartalmú,  elbeszéléseket  tartalmaz,  többnyire  váratlanul  kedvező 
megoldással  s  kevés  valódi  megfigyeléssel.  Ez  a  romantikus  hajlam  jellemzi  őt, 
szereti  a  különös,  változatos  sorsalakulatok,  erőszakos  helyzetek,  a  meglepő 
változatok  s  ezekhez  képest  a  nagy  szenvedélyű,  túlgonosz  vagy  túlságosan 
fenséges  jellemek  rajzát,  mint  utóbb  is  A  gavallérok  s  A  vadonban  stb.  regénye 
mutatja.  E  fantasztikus  rajzokban  Jókai  s  a  francia  romantikusok  hatása  látszik. 

Gr.  Zichy  Géza  (sz.  Sztárán,  1849.  jul.  22-én)  elsősorban  mint  zenész  tűnt 
ki,  egyaránt  mint  előadó  zongoraművész  s  mint  zeneszerző.  Több  operájának, 
Wagner  példájára,  ő  írta  szövegét  és  zenéjét  is.  (Alár,  Roland  mester,  Gemma, 
Nemo,  II.  Rákóczi  Ferenc,  Rodostó).  Ez  utóbbi  három  egy  Rákóczi-trilógiát 
alkot. 

Mint  költő,  költői  elbeszélésekkel  és  lirai  költeményekkel  lépett  föl.  Költői 
elbeszélései :  A  boldogság  útja  (9  énekben,  1875),  A  leányvári  boszorkány  (1881), 
melyben  egy  népmonda  romantikus  feldolgozását  adja,  továbbá  Alár  (7  énekben, 
1883),  mely  e  nemben  legérettebb  műve.  Hajlama  a  lovagkor  bizarr  tárgyai  felé 
vonja  s  kedveli  a  túlromantikust.  Regénye  :  Az  álom  regénye  (1872).  Színdarabjai  : 

A  szerelem  harca  (dráma  5  felv.,  1876),  Tízparancsolat  (vígjáték,  1901).  Lirai  versei : 
Költemények  (1877),   Ujabb  költemények  (1892). 

Kisebb  költeményeit  egyszerűség  és  természetesség  jellemzi.  Csinált, 
keresett  érzelmeket  nem  énekel  meg,  megmarad  a  hazáról,  családról,  természet- 
ről nyert  benyomásainál,  melyek  gyakran  könnyedek,  átfutok,  ötletszerűek,  de 
kétségtelenül  sajátjai.  Olykor  pompásan  fejez  ki  valami  tapasztalatot  románc- 
alakban (Egy  asszony  halt  meg,  Temetés  külföldön)  s,  mint  pár  elbeszélése  mutatja, 
van  érzéke  a  humor  és  nevetséges  iránt  is. 

Pósa  Lajos  (sz.  Radnóton,  1850  ápr.  9-én)  a  70-es  évek  elején  a  Tóth  Kálmán 
Bolond  Istókjában  lépett  fel  költeményekkel  s  azóta  egész  odaadással  a  költészet- 
nek élt.  1881  — 89-ig  Szegeden  lakott  és  gyermekverseivel  keltett  feltűnést. 
1889-ben  Az  én  újságom  c.  gyermeklapot  indította  meg.  Művei :  Költemények 
(1878),  Ujabb  költemények  (1881),  Költeményei  (1883),  Tíz  év  alatt  (költemények, 
1886),  Dalaim  (1887),  Virághullás  (1889),  Ibolya  (1887),  Daloskönyv  (1887), 
Népdalok  (1888),  Haza  és  szabadság  (1899),  Édes  anyám  (1897),  Száll  az  ének 
(1899),  Munkái  (1905.  I— II.  Mesék,  III.  Apró  történetek,  IV— V.  Arany  ládika). 

Pósának  különösen  a  dal  és  népdal  az  eleme.  Ezeknek  száma  több  800-nál 
s  közülök  mintegy  400  terjedt  el  dallam  útján,  melyeket  jórészt  Dankó  Pista  és 
Lányi  Géza  írtak.  Nagyon  kedveli  a  hazafias  ellenzéki  és  alkalmi  lirát.  A  leg- 
kiválóbbat  mint  a  gyermekek  költője  alkotta.  A  könnyedségen  kívül  egyszerűség, 
népiesség  és  magyarosság  jellemzi. 

Versényi  György  (sz.  1852  febr.  2-án)  mint  Arany  és  Petőfi  iskolájának 
tanítványa  lépett  föl  s  költészetét  tanulmány,  egyszerűség  jellemzi.  Ide  tartozó 
művei :  Havasi  rózsák  (lirai  költemények,  1877),  Képes  könyv  (humorisztikus  köl- 
temények, 1880),  Költemények  (1888),  Ujabb  költemények  (1890),  Gyopárok  (1892), 
Klára  (költemények,  1893),  Száll  az  ének  (1899).  Ez  utóbbi  költeményeinek  leg- 
becsesebb gyűjteménye.  Költői  elbeszélést  is  sokat  írt  népies  modorban  és 
balladát  Arany  hatása  alatt.  Elbeszélései  közül  kiválóbbak  :  Argirus  (1891)  és  a 
Gyöngyösi  nyomán  írt  Kemény  János  szerelme  (1892).  Arany  félbemaradt  Dante- 
paródiájának  hatása  alatt   írta  a  Kis  pokol  c.    szatirikus   költeményét    (1896). 

Jakab  Ödön  (szül.  Vadasdon,  1854  júl.  26-án)  mint  egyetemi  hallgató, 
Kolozsvárt,  tűnt  ki  Tompa  hatását  mutató  lírai  —  szerelmi  és  elmélkedő  — 
költeményeivel.  Ehhez  a  hatáshoz  utóbb  az  Aranyé  és  Petőfié  járult.  Lirai  s 
hasonló  költeményeken  kívül  írt  népballadákat,  költői  elbeszéléseket,  pár  nép- 
színművet, kisebb  prózai  elbeszéléseket  és  egy  pár  regényt.  Költői  művei  : 
Költemények  (1880),  Hangok  az  ifjúságból  (1886),  Nyár  (1891),  Argirus  (tündér- 
mese, 1894),  mely  az  Akadémia  Nádasdy- jutalmát  nyerte  el,  Pásztortüzek 
(1896),  Szilágyi  és  Hajmási  (1899),  Róza  (1907),  Őszi  virágok  (1910).  Prózai 
elbeszélései  :  Székely  históriák  (1884),  Marosszéki  történetek  (1887),  A  pusztulás 
útja  (reg.,  1888),  Falu  (1896),  Komédiák  (1898),  Élet  (1899),  A  két  imposztor 
(1898),  Pihenő  (1904).  E  művei  közül  legkiválóbbak  lírai  költeményei,  balladái 
és  a  székely  vüágból  rajzolt  képei,  emlékezései.  Különösen  ifjúkori  szerelmét 
és  első  nejével  való  boldog  családi  életét  rajzolja  bájos  képekben,  meleg  érzés- 
sel, mindig  tiszta,  nemes,  választékos  költői  nyelven  s  gondos  verseléssel. 
Költeményei  közül  megható  a  Róza  című  kötet  és  az  Őszi  virágok  Róza-ciklusa. 

Mindkettőben  meghalt  nejét  siratja  el,  az  utóbbiban  pedig  boldogsága  utolsó 
éveiből  kapunk  pár  bájos  költeményt.  A  Róza  halálára  írt  költeményei  közül 
kiemelkedő  A  Róza  útja,  mely  a  Dante  paradicsomi  képeire  emlékeztet.  Költői 
elbeszéléseiben  Petőfi  és  Arany,  népballadai  képeiben  Arany  és  Tolnai  Lajos 
hatása  jelentkezik.  Prózai  elbeszélései  egészben  Mikszáth  palóc  rajzai  hatása 
alatt  keletkeztek.  Közülök  természetesen  azok  a  legvonzóbbak,  melyekben  a 
székely  alsóbb  népi  életből  ad  kis  cselekvény,  máskor  csak  egy  helyzet,  keretében 
pompás,  többnyire  derűs  vagy  kiengesztelő  képet,  hol  humoros,  hol  megható, 
inkább  belső  lélekrajzra  törekedve.  Ezekben  is,  mint  minden  művében,  tiszta 
nyelv  és  kiváló  műgond  jellemzik.  Költői  elbeszélései  közül  az  Argirus  a  leg- 
becsesebb. Négy  énekben,  számos  új  leleménnyel  dolgozza  fel  a  Gergei  Albert 
ismert  tündérmeséjét,  a  János  vitézre  emlékeztető  népies  zamattal  és  bájjal  s 
ugyanolyan  versalakban  is.  Hasonló  modorban,  szintén  négy  énekben,  dolgozta  fel 
Szilágyi  és  Hajmásib&n  a  XVI.  századi  elbeszélésből  és  a  székely  népballadákból 
ismert  történelmi  adomát,  de  már  kevesebb  leleménnyel. 

Vargha  Gyula  (sz.  Káván,  1853  nov.  4-én)  a  szülői  háznál  főleg  régibb,  ma 
már  klasszikusoknak  nevezett  költőinkkel,  majd  Petőfivel  és  Arannyal  •  ismer- 
kedve meg,  kezdett  verselni.  Először  1875-ben  lépett  föl  a  Budapesti  Szemlében, 
melynek  azóta  állandó  munkatársa.  Ifjúkori  költeményei  Dalok  címmel  1881-ben 
jelentek  meg,  melyekben  három  ifjúkori  szerelmét  énekli  meg.  E  dalok  ú.  n. 
tiszta  dalok,  bennük  természetesség,  őszintesség,  egyszerűség,  nemes  érzés  és 
jeles  formaérzék  mutatkozik.  A  családi  élet,  a  múló  lét  és  komoly  ábrándok,  han- 
gulatok nemesen  érző  költője.  Kiváló  mint  ódaköltő  is.  Ő  írta  és  nyerte  el  az 
Akadémia  jutalmát  a  koronázás  25-ik  évfordulójára  írt  ódájával.  Irt  egy  regényes 
dalművet  is  A  boszuló  kard  (1897)  címmel,  de  megzenésítőre  nem  talált.  Mint 
műfordító,  a  legelsők  egyike. 

Arany  tanítványai  Bárd  Miklós  és  Kozma  Andor  is.  Bárd  —  valódi  nevén 
Kozma  Ferenc  (sz.  Marczaliban,  1857  febr.  26-án)  —  1878  óta  katona  s  jelenleg 
őrnagy.  Mint  műegyetemi  hallgató,  Rónay  Kálmán  néven  írt  költeményeket. 
Azután  soká  nem  írt  s  1897  tájt  nyúlt  újra  tollhoz.  Első  gyűjteményét  a  Budapesti 
Hirlap  adta  ki  Versek  címmel  1902-ben,  Rákosi  Jenő  előszavával.  Ezt  követte 
1903-ban  a  Bacsó  Pál  és  egyéb  versek,  majd  Versei  összegyűjtve  (1904)  szintén 
Rákosi  előszavával.  Egyike  a  rokonszenvre  legméltóbb  újabb  költőinknek,  aki 
élénken  őrzi  legnemesebb  költői  hagyományainkat.  Mint  mesterét,  Aranyt, 
főképpen  mély  gondolatokkal,  nemes  elvekkel  kapcsolt  őszinte,  férfias  érzés, 
igen  komoly  műgond,  erős  fajszeretet  és  stilisztikai,  olykor  talán  túlságos 
aprólékosság  jellemzi.  Amit  ír,  mindig  átérzett  tapasztalat  hatását  teszi,  kerül 
minden  szenvelgést,  álérzésfitogtatást.  Nemes  felfogása  van  mindenütt  az  igazi 
férfiönérzetről,  független  lelki  életről  s  a  költői  lélek  emelkedő  vágyáról.  Bár 
elfogja  őt  is  gyakran  a  fájdalmas  borongás,  szereti  az  életet,  a  küzdést,  szépen 
énekli  meg  komoly  szerelmét,  anyját,  családját,  a  hitet,  természetet  s  néha 
szimbolizálva  nemzete  küzdelmeit.  Nyelve  tősgyökeres  magyaros.  Elbeszélő 
költeménye  nem  ér  föl  lirai  költeményeivel.  Valójában  csak  egy  éjjeli  dőzsölés 
rajza  egy  kiváló,  de  magát  fékezni  nem  tudó  alföldi  nemes  életéből,  akin  csak 
neje  tud  uralkodni,  és  mikor  ez  elhagyja,  agyonlöveti  magát  a  csábítóval,  mint 

aki  maga  ítéli  magát  méltónak  a  halálra.  A  duhaj  ivójelenetbcn  vannak  jó 
részek,  de  az  egészen  némi  eröszakoltság  látszik  s  a  kifejlés  vázlatos.  A  fősúly 
a  dőzsölés  közben  jelentkező  lelkiélet  rajza  s  ebben  valóban  vannak  jól  sikerült 
részek,  de  itt  is  lehetne  világosabb. 

Bárd  Miklós  öccse,  Kozma  Andor  (szül.  1861  jan.  12-én)  a  Borsszem  Jankó 
c.  élclapban  tűnt  fel  azokkal  a  politikai  és  más  alkalmi  költeményeivel,  melyeket 
még  jogász  korában  írt  a  napi  vagy  inkább  heti  kérdésekről.  Ezek  jobb  részét 
összegyűjtve,    1889-ben    adta    ki    A   tegnap  és   a    ma    címmel   és    rövid    időn 
három  kiadást   értek.    Kozma,    témái  fölé  emelkedve,  szól  hozzá  az   aktuális 
kérdésekhez.    Különösen    nemes    páthosza,    derűs    humora   és    finom    iróniája 
ragadja   magával   az   olvasót.    Érzései    mélyek,   de   sohasem    válik    érzelgővé. 
Szatírája   éles,    de   nem   sértő.    A    formában    egyenesen    Arany  tanítványa   s 
ebben  korának   költői    közül   senki   sem   jelesebb.  Föllépése   valóban   a  lehető 
legjótékonyabb   volt   az    elharapózott   s   mind   máig   tartó   pongyolaság  ellen. 
Ámde    Kozmát  nemcsak  műgond,  hanem  természetes  változatosság  és  forma- 
gazdagság is  jellemzi.   Tárgyait  az  idők    eseményei    sugallták    s    azok  a   har- 
cok, melyeket   akkoriban  folytattak   sokan   a   szabadság  nevében  a  megnyert 
szabadság    ellen,    mert    nem   találták    elégnek  s  nem   annak    amit    képzeltek. 
Senki  sem  maradhatott  volna  hívebb  irányához  és  eszményeihez,  szabadság- 
érzetéhez, magyarosságához,  bátorságához  és  nemes  lelkesedéssel  párosult  fájó 
és  keserű  szatírájához  mint  az  ifjú  költő,  ki  e  verses  küzdelmet  Koboz  néven  írt 
heti  krónikáiban  mind  a  mai  napig  folytatja.  Ilynemű  költeményei  javából  adta 
ki  a  Szatírák  kötetét  1898-ban.  Ezekben  az  élesen  rajzolt  fajképekben,  ezekben  a 
mi  gyarlóságainkról  szatirikus,  de  emellett  bizonyos  fájó  érzéssel,  meghatottság- 
gal és  mély,  igazi  magyar  komolysággal,  de  elkeseredettség  és  túlságos  szigor 
nélkül  írt  költeményekben  egy  meleg  szív  szól  nemzetéhez  buzdítón,  javítva, 
fölemelőleg,  mindig  az  igazat,  a  szépet,  a  nemzetit  hirdetve.  Valóban  mély  fajszere- 
tet az,  mely  őt  nemzetéhez  kapcsolja.  Ennek  bizonyítására  elég  a  Korképek  ciklu- 
sára (1893)  utalni,  hol,  egyebek  közt,  a  magyar  parasztról  és  köznemességről 
mondja  el  érzéseit  s  melyekben  nemcsak  rajzolja,  hanem  megnemesítve  büszke 
magyar  önérzettel  és  megelégedéssel  fölemeli,  magasztalja  őket.  Alapos  ismerője  az 
európai  nagy  nemzetek  költői  irodalmának,  de  csak  annál  öntudatosabban  magyar. 
Már  legelső  kötetében  jelezte,  így  már  ennek  előszavában  és  egy  költe- 
ménnyel is  (A  dómban),    hogy  e  tárgyak  az    ő   legszemélyesebb    világát    nem 
merítik  ki.   így  adta  ki  1893-ban   a    Verseket,    melyekben    szerelmi  és  családi 
érzelmeit  énekelte   meg  s  bennük  egy   tisztán,  nemesen  érző,  meleg,   minden 
negélyezéstől,  túlzástól  és  keresettségtől  ment  egyszerű  szív  és  ép  magyar  lélek 
nyilatkozik.  Bebizonyította  itt,  hogy  költői  lelke  nemcsak  gazdag,  hanem  sok- 
oldalú is,  nem  ismeri  a  szenvedély  háborgásait,  azonban  üde,  emelkedett,  válto- 
zatos, természetes  és  tartalmas  ;  szereti  a  reflexiót,  de  nem  érzés  nélkül ;  képzelete 
nem  tüzes,  de  bájos,  sohasem  mindennapi  képeket  varázsol  elénk,  melyek  egy 
kedves,  virágos,  szelid  tájra  emlékeztetnek.  Ebben  a  kötetben  pár  óda  mellett 
szintén  vannak  oly  költemények,  melyek  előbbi  kötetére  s  a  későbbi  szatírákra 
emlékeztetnek.  Ezek  jelzik  kedvelt  irányát  s  a  napi  vagy  heti  kimagasló  esemé- 
nyek iránti  érdeklődését.  Verses  krónikái  keltették  azt  a  felfogást,  hogy  ő  kiválóan 

alkalmi  költő  s  ezért  találunk  költeményei  közt  egy  Alkalom  címűt,  melyben  a 
Goethe  ismert  mondását  védi  s  azt  mondja,  ami  a  kellő  korlátozással  igaz  is,  hogy 
alkalom  nélkül  nincs  jó  költemény,  az  pattantja  ki  a  költői  eszmét. 

Utolsó  verskötete  1909-ben  Magyar  symphoniák  címmel  jelent  meg,  válto- 
zatos tárgyú,  vegyes  költeményekkel  s  köztük  pár  legendával,  regével,  életképpel, 
balladával.  Az  első  költemény  Gellért  és  Walter  ismert  anekdotájáról  szól,  a  daloló 
leányról  s  ebből  vonja  ki  a  maga  költése  lényegét,  hogy  ő  megértve  hallgatta  a 
magyar  dalt  s  a  mik  az  idegennek  titkok  belőle,  azok  hangzanak  ki  egész  költé- 
szetünkből. Az  ő  szíve  is  akképpen  van  felhúrozva,  »hogy  az  is  úgy  zeng,  mint 
magyar  népe«. 

Más  irányban  is  könnyen  és  sokfélét  dolgozó  író.  Tárcák,  elbeszélések, 
gyermekversek,  gyermekszíndarabok,  gyermekképeskönyvek,  emlékbeszédek, 
bírálatok  nagy  számmal  jelentek  meg  tőle  különböző  lapokban  és  önállóan  is. 
Elbeszélései  Próza  (1893),  Humoros  históriák  (1896),  Víg  elbeszélések  (1898), 
Csudadolgok  (1909)  címmel  jelentek  meg,  egy  drámai  költeményét  A  szabadság 
ünnepére  címen  1898  márc.  15-ére  írta. 

Szálay  Károly  (sz.  1859  dec.  17-én)  szintén  Arany  köréhez  tartozik,  sokat 
és  sokfélét  dolgozott,  írt  lirai  költeményeket  (A  magam  útján,  1901,  Őszi  verőfény, 
1912),  színdarabot  (Csanád,  5  fv.,  1896),  költői  elbeszélést  (Komoly  tréfa,  6  ének- 
ben, 1900),  egy  bölcseimi  költeményt  (A  sivatagban,  1906).  Szalay  a  legkiválóbbat 
lirai  költeményeiben  adta,  melyekben  jeles  formával  énekli  meg  egyéni  érzelmeit 
s  fel  bír  emelkedni  a  nemes  ódáig.  Hosszú  költői  elbeszéléseiben,  folyamatos 
verseiben  a  jellemrajz  elnagyolt.  Bölcseimi  költeménye,  mely  Madách  és  Vörös- 
marty némi  hatását  is  mutatja,  a  hit,  tudás  és  humanitás  szerepét  akarja  raj- 
zolni a  sivatag  vándorára  (az  emberre).  A  terv  nem  elég  vüágos,  de  a  részletekben 
sokszor  kiváló. 

Az  Arany  Buda  halála  eposzának  hatása  alatt  áll  Fülöp  Áron  (sz.  1861 
márc.  15-én),  a  székely  származású  költő,  a  ki  triológiát  írt  Attila  fiairól,  melyek 
Attila  három  fiának  nevét  viselik  :  Ellák  (1884),  költői  elbeszélés  10  énekben,  mely 
akadémiai  dicséretben  részesült,  Aladár  (1892),  Csaba  (1908).  A  trilógia  nem 
Arany  tervét  követi,  a  mondát  nem  aknázza  ki.  Az  alapgondolat  mindháromban 
az  anyai  szeretetében  megbántott  Krimhüda  bosszúja  ;  de  csak  az  első  részben 
bír  kerek  cselekvényt  s  megrázó  befejezést  adni  és  közele  bbről  követni  mesterét 

Szabolcska  Mihály  (sz.  1862)  előbb  Felfaluban,  azóta  máig  Temesvárt  ref. 
lelkész.  Mint  genfi  egyetemi  hallgató,  néhány  költeményt  küldött  a  Fővárosi 
Lapoknak,  melyek  1891  jan.  6-án  jelentek  meg  a  szerkesztő,  Vadnay  Károly, 
lelkes  sorai  kíséretében  s  erre  harmadnap  Beöthy  Zsolt  egy  szép  tárcában  üdvö- 
zölte a  magyar  lira  üde  hangú  és  minden  ízében  magyaros  művelőjét.  E  költe- 
ményekben a  magyar  dalköltészet  új  hajnalodását  és  egy  önálló  költői  tehetség 
új  nyilatkozását  látta.  Szabolcska  ezt  a  jóslatot  a  maga  egyénisége  szerint 
beváltotta.  Azóta  több  kiadásban  megjelent  lirai  versei  (Költemények,  1891, 
Hangulatok,  1894,  Ujabb  versek,  1898.,  Szabad  órák,  1900,  Csendes  dalok,  1904, 
A  magam  ösvényén,  1907,  Dalok  hazulról  és  egyéb  versek,  1911)  mind  egy  isten- 
áldotta, meleg,  egyszerű,  mindenekfelett  természetes  és  őszinte,  kedves  költői 
tehetségről  tanúskodnak.  Szabolcska  ismeri  tehetsége  határait.  Ezért,  minthogy 

lantjáról  hiányoznak  a  szenvedély  húrjai,  a  nagyszerű  élettel  együttjáró  sok- 
oldalúság és  változatosság,  nem  is  erőlteti  őket  s  így  mindig  meg  bír  maradni 
annak  a  mi.  Ez  nevezetes  tulajdon  a  lírában,  ahol  egyéniségünk  túlbecsülése, 
a  helyes  látás  hiánya,  a  fantasztikus  túlcsapongás  oly  könnyen  ragad  affek- 
tációra,  erőltetésre,  erőszakolt  érzelmek  és  hangnemek  keresésére,  üres  páthoszra 
vagy  szónokias  dithirambuskodásra.  Megénekli  első  szerelmét,  csalódását,  második 
neje  iránti  érzelmeit,  családi  életét,  honvágyát,  a  hazaszeretetet,  a  hazafigondot, 
vallásos  érzelmeit,  egyszerű,  de  mély  hitét,  anyját,  a  szegény  népet,  a  természe- 
tet, különösen  az  erdőt  s  a  Tisza  vidékét,  ahonnan  származott,  elmond  egy- 
egy  történetet  falujából  (Hír  a  falunkból).  Rendszerint  üde,  bájjal,  önkény- 
telenül jól  rendezkedő  szerkezettel,  gyakran  csipkeszerű  finomsággal  ír.  Versei- 
ben alak  és  tartalom  annyira  összhangzó,  világos  és  áttetsző,  hogy  több  köl- 
teménye, mint  Alice,  Kormányzó  leánya,  Fölebbezés,  Egy  strassburgi  csapszékben, 
A  Grand  caféban,  A  kis  Demeter  Rózsika,  Özvegy  Demeterné  és  egy  csomó  dala, 
szószerint  átment  a  köztudatba  s  számos  közülük  megzenésítve,  dallamával 
együtt  ma  már  mint  népdal  ismeretes.  Mindezekben  nem  egyszer  sajátos  s  őt 
különösen  jellemző  versszakszerkezetekre  bukkanunk,  melyeket  gyakran  utánoz- 
tak. Minthogy  általában  tárgyakért  messze  nem  kalandoz  s  ismeri  a  jellemző 
megfigyelések  értékét,  képzeletét  nem  is  erőlteti  mindenüvé  való  elkalandozással. 
Mindenik  kötete  olyan  mint  egy  mezei  virágokból  font  üde  bokréta. 

Radó  Antal  (sz.  Moóron,  1862  jún.  29-én)  elsősorban  mint  műfordító  tűnt 
ki.  A  műfordításban,  a  tartalmi  és  alaki  hűségről,  egészben  Arany  elveit  vallja  és 
ez  irányú  esztétikai  nézeteit  A  fordítás  művészete  (1909)  című  művében  fejtette  ki. 
Mint  műfordító,  Szász  Károly  után  a  legtermékenyebb  és  legtöbboldalú.  E  nemű 
főbb  művei  :  Latin  költők  (1885),  Görög  költőkből  (1886),  Olasz  költőkből  (1886), 
Petrarca  összes  szerelmi  szonettjei  (1887),  Corneilletől  Cid  (1889),  Leopardi  összes 
lirai  versei  (1890),  Idegen  költők  albuma  (1891),  Ariosto  Őrjöngő  Lorántja  (1894), 
Firdúszi  Sahnaméjából :  Szijavus  (1896),  Zál  és  Rudabé  (1897),  Feridun  és  fiai 
(1902),  Alfréd  de  Mussetből  (1898)  és  ugyanettől :  Simona  (1898),  Shakespeare: 
Velencei  kalmár  (1903),  III.  Richárd  (1910).  Ezeken  kívül  lefordított  sok  operát, 
operettet,  színdarabot,  regényt,  elbeszélést,  kivált  olaszból,  franciából  és  német- 
ből. Eredeti  költeményeit  Versek  (1897,  köztük  több  műfordítás),  Dalok  és  tör- 
ténetek (1898),  Rákóczi  sírja  és  egyéb  költemények  (1903),  Mesék  az  íróvilágból  (1906), 
Római  ritmusok  (1906)  címmel  adta  ki.  Fordításai  magyarosan  és  kedvesen  hang- 
zanak, a  legnehezebb  és  legváltozatosabb  formákban  könnyen  mozog,  idegen- 
szerűség, nehézkesség  alig  fordul  nála  elő.  E  gyakorlottság  jellemzi  eredeti  műveit 
is.  Alig  van  ismertebb  alak,  ideértve  a  klasszikaiakat  is,  melyekben  költeményt 
nem  írt  volna.  Művei  közül  bizonyára  néhány  dala  s  a  Római  ritmusok  a  leg- 
becsesebbek.  Ezekben  meleg,  szinte  túlságosan  elégikus  és  érzelmes  kedély 
nyilatkozik  meg.  Kisebb  elbeszéléseinek  tárgyait  szereti  messziről  venni,  köztük 
egy  párnak  előadásmódja  Aranyra  emlékeztet.  Formaüag  mindegyik  kifogás- 
talan és  mindegyikben  humor  és  irónia  csillan  meg.  Erről  egyébként  leg- 
inkább a  Mesék  az  íróvilágból  gyűjteményével  tesz  tanúságot ;  bár  érzelmes 
természeténél  fogva  több  benne  a  jószívű  gáncs  mint  az  erős  kifakadás  vagy 
éppen  ostorozás. 

A  magyar  irodalom  története.  &K> 

Szávay  Gyula  (sz.  Zentár.,  1861.  aug.  20-én)  költői  müvei  a  következők  : 
Költemények  (1884),  Költemények  (1892),  Ujabb  verses  könyve  (1897),  Ujabb  versek, 
Jucikétól  a  lobogóig  (1902),  Vitézi  énekek  és  más  újabb  versek  (1005),  Az  ezüst  pohár 
és  más  újabb  versek  (1008).  Színdarabjai  :  A  hírlapíró  (1897),  Eleven  Űjság  (1897), 
Az  első  lépés  (1897),  A  munka  (1897),  Dramolettek,  Ünnepi  versek,  apró  színjátékok 
(1902),  A  Boszporusz,  A  regéd  kis  harang  (1006),  Szép  Ilonka  daljáték  3  felv., 
(1906),  Mikszáthfalva  (1010).  Géczy  Istvánnal  együtt  írta  a  Világosság  mese- 
játékot (3  felv.,  1908),  Dózsa  György  című  tragédiája  pedig,  melyet  Verő  Györggyel 
írt,  Kóczán-díjat  nyert  1910-ben.  Költeményeiben,  kivált  a  tisztultabb  ízléssel 
írt  újabbakban,  sok  a  kedves  megfigyelés  ;  előadásában  főleg  ha  saját  érzelmei- 
ről szól,  a  keresetlen  egyszerűség,  vonzó  humor.  Kiváló  érzéke  van  az  életkép 
iránt.  Ebben  a  genreben  több  kiválót  alkotott. 

A  magyar  népdal  és  néprománc  szerencsés  művelője  Pap  Zoltán  (sz.  Pesten, 
1862  márc.  1-én),  aki  egyszersmind  dallamait  is  maga  szerzi,  melyek  nagy  nép- 
szerűségre tettek  szert,  úgy  hogy  egyiket  (Nem  fúj  a  szél)  Jókai  népdalnak  nézte. 
Költeményei  először  1886-ban  jelentek  meg,  többet  kiadott  Előre  című  gyűjte- 
ményében (1883).  Válogatott  költeményei  díszes  kiadásban  Muzsikaszó  címmel 
1011  végén  jelentek  meg  a  Petőfi-Társaság  kiadásában,  melyben  nagy  meg- 
válogatással  118  versét  közli,  egyszerű  lirai  regénnyé  fűzve  az  egymásután  soro- 
zott költeményeket.  Első  szerelmét,  házasságát,  első  neje  és  fia  halálát,  majd 
fájdalmát,  új  tettvágyra  ébredését,  második  szerelmét  meg  házasságát  köz- 
vetetten, igaz,  őszinte  dalokban  énekli  meg.  Érzésben  és  gondolkozásban  egy- 
aránt magyaros. 

Kadocsa  (Lippich)  Elek  (sz.  1862)  a  Fővárosi  Lapokb&n  lépett  fel  még 
1878-ban  s  Tóth  Kálmán  hatása  alatt  kezdett  költeményeket  írni.  Innen  első 
gyűjteményében,  az  Egy  élet  tavaszából  (1883)  címűben,  a  sok  magyaros  formájú 
költemény  és  népdal,  melyek  közül  többet  megzenésítettek.  Egyszerűség  és  ter- 
mészetesség jellemzi.  Költeményeiben  csalódással  végződött  szerelmét  énekli 
meg  túlzás  nélkül,  jó  ízléssel  s  gondos  formaérzékkel.  Második  verses  gyűjte- 
ménye 1003-ban  jelent  meg  Költemények  1880—1902.  címen  négy  részre  osztva  : 
Phaon  szerelme,  Mesék,  Énekek,  Emlékek.  Formáihoz  itt  is  hű  marad  s  a 
Mesékben  több  ballada,  életkép  van  magyaros  formában.  Lírájában  itt  már 
erősebben  hajlik  a  pesszimizmus  felé,  így  hazafias  verseiben  is.  A  negyedik  rész- 
ben, melyben  legszebb  versei  vannak,  a  legtöbb  szerelmi  tartalmú.  Ebben 
borús,  majd  boldog  szerelmét  s  emlékeit  énekli  meg  mély  érzelemmel,  egyszerű- 
séggel, változatos  alakban. 

Zempléni  (Imrey)  Árpád  (sz.  Tállyán,  1865  jún.  11-én)  költői  művei  : 
Költeményei  (1801),  Költeményei  (1884—1802.,  1893),  Üj  versek  (1898),  Válogatott 
versei  (1897),  Didó,  verses  lírai  regény  (1901),  Bosszú  (osztyák  hősi  ének,  1908). 
A  kalapács  (elb.  költ.,  1909),  Turáni  dalok  (mondai  és  tört.  hősénekek,  1910), 
prózai  elbeszélései  Kis  emberek  (1899)  címmel  jelentek  meg.  Lirai  költeményei 
több  kiadást  értek.  Zempléni  elsősorban  jeles  verselő,  a  technika  teljesen  a 
hatalmában  van,  továbbá  a  nyelv  kiváló  művésze.  Bővelkedik  érdekes,  jellemző 
kifejezésekben,  képekben,  hasonlatokban,  metaforákban.  Költeményeiben  gyak- 
ran nyomasztó  hangulatok,  kétségek,  tépelődések  és  a  meghasonlás  sötét  hangjai 

szólalnak  meg.  Didó  című  nagy  verses  regénye  egy  perdita  története.  A  mű 
hőse  Aeneas,  egy  bohém  festő,  aki  egy  »Karthago  városához «  címzett  korcs- 
mában megszereti  a  korcsmáros  feleségét,  Didót,  egy  már  nagyobb  múltú  nőt, 
aki  több  évi  szerelmük  után  meghal  s  a  festő  világgá  megy.  Ennek  a  sovány 
mesének  keretében  a  szerző  a  lirai,  elbeszélő,  leíró  és  szatirikus  költemények 
egész  sorát  illeszti  bele.  Némelyik  csak  nagyon  lazán  függ  össze  a  cselek  vény- 
nyel, vagy  egyáltalán  nincs  vele  kapcsolatban.  A  jelesebbek,  mint  Aeneas 
siralmai  Didó  halála  miatt,  olyan  hatást  tesznek,  mintha  a  szerző  egyéni 
érzelmei  szólalnának  meg  bennüli.  Ujabban,  kivált  az  északi  rokonnépek 
tanulmányozása  alapján,  több  elbeszélő  költeményt  írt,  melyekben  szerencsésen 
eltalált  eredeti  hanggal  és  sajátos,  erőteljes  feldolgozással  tűnt  ki,  s  főképp  a 
Bosszú  és  A  kalapács  című  hősi  énekei  szereztek  hírt  a  költőnek,  mert  ezt  az 
Akadémia,  amazt  a  Kisfaludy-Társaság  jutalmazta  meg  és  az  utóbbi  tagjának  is 
megválasztotta.  E  költeményeit,  melyeket  1900— 1910-ig  írt,  adta  ki  Turáni 
dalok  címmel. 

Sajó  Sándor  (szül.  Ipolyságon,  1868  nov.  12-én)  Három  év  alatt  (Ifjúkori 
kísérletek,  1886),  Fiatal  szívvel  (1898),  Útközben  (1904)  című  költeményeivel  tar- 
tozik ehhez  a  csoporthoz.  Irt  egy  Zrinyi  György  házassága  (1906)  című,  akadémiai 
pályadíjat  nyert  vígjátékot  és  Gyáva  címmel  egy  társadalmi  színművet  is.  Köl- 
teményeiben lényegüeg  Arany  tanítványa.  A  haza  és  család,  az  otthon  és  szülő- 
föld, a  maga  belső  kedélyi  élete  sugallják  legjobb  és  legmelegebb  költeményeit. 
Képzeletét  nem  erőlteti,  nyelve,  verselése  tiszta,  józan,  gondos,  magyaros,  szereti 
a  magyaros  versalakokat  is.  Előadása  a  képzelem  nagy  ereje  nélkül  való  ugyan,, 
de  közvetetlen,  egyszerű  és  tiszta  s  különösen  a  rövidebb  dal  hangját  találja  el. 
Hazafias  költeményeiben  is  többnyire  higgadt  és  józan,  őrizkedik,  mintegy 
öntudatlan  ízléssel,  mind  a  túlzástól,  ha  az  óda  hangján  szól,  mind  a  nagy 
szélsőségektől,  ha  buzdít  vagy  elkeseredik. 

A  hagyományok  fenntartómak  egyike  Lampérth  Géza  is  (sz.  Mencshelyen,. 
1873  okt.  23-án).  Már  mint  tanuló,  folyton  verselt  s  a  Vasárnapi  Újság  már 
1888-ban  adott  ki  tőle  költeményt.  Jellemző  irányára,  hogy  első  költeményes 
gyűjteményét  Első  könyvem,  Hazafias  és  egyéb  költemények  címmel  adta  ki 
1897-ben,  melyhez  Beöthy  Zsolt  írt  érdekes  előszót.  Későbbi  költeményes  művei. 
Pacsirtaszó  (Ujabb  költemények,  1901),  A  boldogság  vándora  (1909),  melyekhez 
főképp  hazafias  elbeszélések  (Kuruc  hősök,  Kurucok  csillaga,  1902,  1906)  s  néhány 
ifjúsági  műve  csatlakozik.  Próbát  tett  színdarabbal  is.  Legnagyobb  feltűnést 
első  kötete  okozta.  Beöthy  előszava  megállapítása  volt  annak,  hogy  a  nemzeti 
múlt  történeti  és  népi  hagyományainak  megtagadásával  most  egy  » városi 
költészet«  kezd  nálunk  kialakulni,  de  városaink,  kivált  fővárosunk,  szelleme  nem 
magyar  s  nincs  összefüggésben  hagyományainkkal  ;  Lampérth  azonban  költői 
eszméért  a  faluhoz,  néphez,  nemzeti  multunkhoz  s  jelenünkhöz  fordul.  Egyenes, 
őszinte  költő,  hangját  nem  erőlteti  s  egészben  Arany  hatása  alatt  áll.  Ugyan- 
ezek a  meleg,  egyszerű  hangok  jellemzik  későbbi  költeményeit  is,  melyekben 
fővárosi,  falusi,  úti  benyomásait  szólaltatja  meg,  egy-egy  falusi  vagy  városi 
jelenetet,  életképet  rajzol  elébünk  s  később  szerelemre  és  családi  életre  irányuló 
vágyát  énekli  meg. 

Telekes  Béla  (sz.  1873)  a  Hét-ben  lépett  fel.  Költeményeit  Káprázatok 
(1899)  és  az  érettebbeket  Versek  (1906)  címen  bocsátotta  ki.  Irt  több  monológ 
stb.  mellett  Rákóczi  Ferenc  c.  a.  egy  történelmi  drámát  és  ismert  több  for- 
dítása. Telekes,  mint  látható,  nem  tartozik  a  sokat  írók  közé  s  költői  egyéniségét 
ez  is  rokonszenvessé  teszi,  mert  a  komolyságnak,  válogatásnak,  elmélkedésnek 
jele,  s  valóban  a  90-es  években  föllépett  lírikusok  közt  a  legkomolyabbak  és 
tartalmasabbak  egyike.  Alapérzelme  a  bánat,  csalódás  élénk  érzése,  kevés  hit 
az  életben,  majdnem  állandó  fájdalmas  reflexiók,  megnyugvás  nélküli  lemondás, 
egy  csalódott,  elmúlt  szerelemre  való  visszaemlékezés  mélabús  rezignáció  mellett. 
Mindez  nem  egyszer  a  tárgytalanság  és  elképzelt  helyzetek  hatását  teszi :  ez 
e  költemények  fő  hiánya  a  gondos  verselés,  fordulatos  nyelv  és  gyakran  szép 
gondolatok  mellett.  Hazafias  költeményeiben  nem  pártember,  itt  is  a  remény- 
kedés, csalódás,  lemondás  fokain  hányódik  s  így  általában  elégikus,  mint  aki 
mindenütt  a  valóság  és  képzelt  világ  közti  ellentét  miatt  szenved. 

Nem  csatlakozott  az  újabb  irányzatokhoz  Farkas  Imre  sem  (sz.  Debreczen- 
ben,  1879-ben),  aki  több  lirai  költeménykötettel  lépett  fel,  melyekben  egy-egy 
hosszabb  elbeszélő  költemény  is  van .  Művei :  Virágszálak  (1894),  Versek  (1901),  Volt 
egyszer  egy  leány,  újabb  versek  (1903),  Csipkefátyol  (1906),  Tűnő  évek  1905—8.(1909), 
Lys  (költemények,  1910)és  újra  Költemények  (1911).  Lira1'  és  románcos  költeményei- 
ben többféle  befolyás  alatt  áll,  így  Heine,  Béranger,  Szabolcska  és  mások  is  hatottak 
rá.  Természete  a  szentimentalizmus  felé  vonja  s  tárgyait  egyszerűen,  »símán«, 
világosan,  röviden  dalolja  meg,  de  különösebb  eredetiség  és  erő  nélkül.  Szeretettel 
fordul  a  katonaélet  apró  jeleneteihez,  a  szerelmükben  csalódott,  betegségben 
hervadó,  hűtlenül  elhagyott  leányok  sorsához,  még  pedig  bizonyos  édeskés  erőt- 
lenséggel, szánó  érzelmességgel.  Szereti  állandóan  a  saját  maga  szerelmi  csaló- 
dásait, bánatos  hangon,  kis  dalokban  megénekelni,  sokat  foglalkozik  a  leányok 
kacér  hűtlenségével,  csapodárságával,  ami  azonban  gyakran  csak  elképzelt  jele- 
netek hatását  teszi.  Szereti  a  belső  formában  az  ellentéteket,  előszeretettel 
alkalmazza  a  refrént,  bizonyára  túlságosan  is,  mintha  az  eltanult  formáktól 
nem  birna  megmenekülni.  Utóbb  írt  költeményei  elnagyoltabbak  az  előadásban, 
pedig  ez  a  főereje.  Irt  ezeken  kívül  monológokat,  Gitta  kisasszony  (1898)  címmel, 
verses  vígjátékot,  a  Csipkefátyol  kötetében  van  egy  Talpalattnyi  föld  című 
hosszabb  elbeszélése  a  székely  életből  s  egy  másikban  Hóvirág  címmel  egy 
dramolett  a  tüdővészes  leányról,  ki  a  bálban  hűtlen  kedvese  közelében  hal 
meg.  Irt  végre  a  Lys  kötetében  egy  lírai  ködös  elbeszélést  a  Parisba  került 
magyar  szobrászról,  kit  kedvese  nagy  művésszé  tesz,  aztán  hazajön,  gazdagon 
nősül,  de  művészetének  vége.  Parisba  rohan  tehát  Lysért,  mert  ez  nemcsak 
kedvese,  hanem  maga  a  művészet  volt.  Alapgondolata  ugyanaz  mint  Gozsdu 
Félisten  című  színdarabjának  s  több  más  külföldi  regénynek  és  elbeszélésnek, 
mivel  a  téma  általános,  nemzetközi. 

Ezalatt  a  már  említetteken  és  az  alább  még  említendőkön  kívül  is  sokan 
foglalkoztak  verses  regény  írásával,  melyben  a  minta  főleg  Byron,  Hugó,  Puskin 
és  Arany  maradtak.  így  írta  Széchy  Károly  (sz.  1848.  febr.  18.,  megh.  1906. 
jan.  3.)  10  énekben  Szép  Ilonka  verses  regényét  (1881),  mely  erős  modorosság- 
;gal  és  a  túlságos  érzékiség   rajzával  az  átöröklés  tanából  indul  ki.  Fejes  István 

(szül.  1838.  jan.  22.),  aki  Költeményei  I.  kötetével  még  a  67-iki  idő  előtt  lépett 
fel  (1861),  mint  a  Gyulai-Szász  Károly  irány  költője  ;  de  működésének  java 
1867  utánra  esik.  Figyelemre  méltó  költői  elbeszélése,  Egy  szép  asszony,  1875-ben 
a  Kisfaludy-Társaság  jutalmát  nyerte  el,  mely  élénk  drámai  előadással,  követ- 
kezetes mesefejlesztéssel  vezetve  a  katasztrófáig,  Puskin  modorában  egy  házassági 
drámát  tárgyal  egyszerű  előadásban,  szigorú  erkölccsel,  szatirikus  módon,  de  nem 
eléggé  költői  nyelven.  Ebben  a  lovagias,  de  kevéssé  rokonszenves  férfival  van 
ellentétbe  állítva  a  »meg  nem  értett«  nő,  aki  eldobja  magától  a  biztos  szerel- 
met s  férje  párbajban  esik  el,  ő  meg  késő  bánattal  öngyilkos  lesz.  Kevésbbé 
sikerült  Kmnüló-\a,  (1884),  mely  inkább  egy  morális  elv  végett  van  írva.  Majd 
1891-ben  Kisebb  költeményei  és  1894-ben  összes  költeményei  (I— -II.)  jelentek  meg. 
Ismert  Shakespeare-f ordító.  Ez  irányhoz  tartozik  Regőczi  Exner  Győző  (szül. 
1864)  Byront  követő  rövidebb  örvényes  szerelem,  a  népies  Simonyi  József  (Jókai 
nyomán)  s  Csokonai  és  Lilla  című  műveivel.  Jobbat  és  kedvesebbet  adott  kisebb 
költeményeiben,  melyek  Költemények  (1882  és  1884)  s  kivált  melyek  Egyszerűség 
és  jókedv  (1888,  benne  Arany  hatása  alatt  egy  tanköltemény  is),  és  Szerelem  könyve 
(1896)  címen  jelentek  meg.  Elbeszélései  közül  kiválik  1901-ben  az  akadémiai  jutal- 
mat nyert  Réka  gyásza  6  énekben  a  Buda  halála  hatása  alatt.  Továbbá  ide  tar- 
tozik Bernáth  Lajos,  aki  a  Toldi  hatása  alatt  írta  Árgiruskt,  de  csak  újabban  adta 
ki.  Arany  jobb  követőihez  tartozik.  Jellemző,  hogy  a  nagyszámú  elbeszélés  közt 
aránylag  kevés  a  vidám,  a  komikus.  Itt  leginkább  Vékony  Antal  (sz.  1848) 
A  dongó-ja,  (1886),  két  egymással  vetélkedő  görög  boltos  kudarcáról,  mintegy 
Buda  halálát  szemelőtt  tartó,  6  énekre  terjedő  komikus  víg  eposz  és  Seress 
Imre  (sz.  1860)  Homér-paródiái  figyelemreméltók,  ú.  m.  Hári  János  Iliásza 
(eposz  12  énekben,  1885),  Hári  János  Odysszeája  (1886),  továbbá  az  Arany 
Murány  ostromát  parodizáló  Kurány  ostroma  (paródia,  1899),  a  vándorszínészekről 
a  a  Vasutas  tótok  (verses  humoreszk,  1887).  Seressnek  vannak  ötletei,  van  humora 
is,  de  kissé  vaskos,  ízlése  pedig  nem  válogatós.  Egyébben  *is  szapora  író.  Versei : 
Kisebb  költemények,  Emmi  és  társai  (1886)  címen  jelentek  meg.  Irt  még  Magyar 
mondavilág  (1887)  címen  12  költői  beszélyt  és  több  kötet  regényt.  (A  tudós  leánya, 
A  Garam-család,  Klára,  Századvégi  férfiak  stb.). 

4.  Többféle  irányt  követők. 

Az  előbbiek  mellett  van  számos  költőnk,  aki,  anélkül  hogy  eltávolodott 
volna  a  nemzeti  hagyományoktól,  a  magyar  hatások  mellett  külföldieket  is 
éreztet.  Különösen  Byron,  V.  Hugó  és  Heine  hatása  látszik  rajtuk.  Köztük  idő- 
rendben elsőnek  Kiss  József  lépett  fel,  aki  (sz.  1843  nov.  30-án)  küzdelmes  ifjúság 
után,  1875-ben  lett  ismertté,  midőn  Toldy  Ferenc  a  Kisfaludy-Társaság  ülésén 
bemutatta  Simon  Judit  című  balladáját.  Ezzel  egyszerre  országos  hírre  tett  szert. 
Ebben  a  balladaszerű  költeményében  a  mesefeldolgozásnak  némileg  új  módját 
próbálta  meg,  amely  közelebb  állt  a  népies  előadásmódhoz  mint  a  skót  ballada 
nyomán  megalapított  műballadák  s  némiképp  visszatért  oda,  ahonnan  Arany 
a  Rákócziné]kv&\  kiindult.  A  ballada  idő  folytán,  amihez  Greguss  Ágostnak 
mind  a  balladáról  írt  könyve,  mind  Aranyhoz  írt  fejtegetései  is  hozzájárultak, 

Arany  követőinél  nagyon  mesterkélt,  bonyolult,  inkább  az  előadásmódtól  és 
formától  függő  műfajjá  lett.  Kiss  József  többnyire  valami  egyszerű,  tragikus, 
olykor  csak  szomorú  történetet  mond  el,  olyant,  milyen  a  kisebb  emberek  életé- 
ben sem  ritka,  úgy  hogy  a  hatást  nem  a  komplikált  mesével,  hanem  az  elmondás 
módjával,  a  szebbnél  szebb  lirai,  drámai,  élénken  színező,  gyakran  népies, 
máskor  érzelmesen  romantikus  részek  beleszövésével  éri  el.  Jellemző  költészetére, 
hogy  a  népies  tárgyak  közé  belevitte  a  zsidó  népélet  nyújtotta  témákat  is.  A  tipi- 
kusan magyar  érzésvilágba  beleszövi  a  specifikusan  zsidót  is.  Kiaknázta  a  magyar- 
zsidó népszokásokban  rejlő  poétikus  hatásokat  és  ezzel  új  színeket,  új  hangokat 
hozott  költészetünkbe.  A  forma  tekintetében  —  különösen  az  alexandrinust 
szereti  —  Arany  tanítványa  és  folytatója.  Népszerűségét  az  is  emelte,  hogy 
költeményeit,  Neugebauer  fordításaiban,  Levinszky,  a  híres  osztrák  művész, 
felvette  szavaló-estéinek  műsorába.  Utóbb  költői  elbeszéléseket  írt.  Ezek 
közül  az  első  a  De  profundis  (1876),  mely  francia  hatás  alatt,  erős  realizmussal 
a  bukott  leányról  szól,  majd  a  Mese  a  varrógépről  (1884)  és  Jehova  (1884) 
címűek  következtek.  Amaz  egy  mélyen  átérzett  fővárosi  történet,  a  szorgalom 
és  önfeláldozás  idealizálása,  emez  egy  zsidó  istenhívő  rabbiról,  egy  mai 
Jób-féle  alakról  szól,  aki  egészen  a  Jehovának  szentelve  magát,  egymásután 
veszti  el  a  modern  életért  rajongó  gyermekeit.  Ezt  a  művét  kivált  a  hangulati 
festés  teszi  érdekessé.  Ez  egyébként  csak  része  egy  tervezett  trilógiának  a  vallás 
hatásáról,  de  így  magában  is  egész. 

Költeményei  több  gyűjteményben  és  több  kiadásban  jelentek  meg,  mint 
Zsidó  dalok  (1868),  Költeményei  1868—76  (1876),  majd,  mindig  magukba  foglalva 
újabbakat,  1881.,  1883,  1886,  1889,  1890-ben,  Ünnepnapok  (1888),  melyekben 
régi  zsidó  > zsoltártémákat  dolgozott  fel,  Ujabb  költeményei  1883—89  (1889), 
majd  Költeményei  albumalakú  díszkiadásban  (1897),  Összes  költeményei  (1899), 
olcsó  kiadásban  (újra  1900,  1903),  Levelek  hullása  (1908),  Legendák  a  nagyapámról 
(1911).  Ezekben  a  gyűjteményekben  már  lirai  s  rokontartalmú  költeményeivel  is, 
melyekben  egyéni  életének  küzdelmeit,  mellőztetéseit  és  a  zsidóság  szenvedéseinek 
lelkében  maradt  fájdalmait  némi  keleties  borongással  rajzolja,  nagy  hatást 
ért  el.  Versei  közül  az  Ár  ellen,  melyet  a  tiszaeszlári  híres  per  alkalmával  írt  és, 
héberre  lefordítva,  zsidó  templomi  énekké  lett,  Nápolyi  emlék,  Miért  oly  későn, 
A  naphoz,  A  tüzek,  elmélkedő,  a  reflexión  átszűrődött,  mély  érzésű  líránknak 
mindig  legszebb  termékei  maradnak.  Kár,  hogy  noha  érzelmes,  színes,  dallamos, 
gazdag  és  kifejező,  nyelvérzéke  olykor-olykor  mégis  ingadozó  s  néha  egy-egy 
szokatlan  vonzat  és  fordulat  rí  ki  költeményeiből.  Lírájának  hangja  egészen 
újszerű  :  mélységesen  szomorú  melankólia  és  megható  báj  csodás  harmóniává 
egyesül  benne.  Különösen  költészetének  egészen  sajátos,  szinte  keleti  pom- 
pájú színessége  ragadja  magával  az  olvasót.  Ez  a  költészet  a  borongós  alap- 
hang mellett  is  :  csupa  változatosság.  Olykor  csipős,  elkeseredett,  máskor  szén-1 
vedélyes,  sóvárgó,  epedően  romantikus  és  főképpen  mindig  erősen  egyéni.  A  gúny, 
az  irónia  sziporkázása  mellett  mély  tüzek  lobognak  fel.  A  férfias  erő  kitörése' 
mellett  a  lemondás,  a  zokogó  vágy  tompa  hangjai  búgnak  fel.  A  reális  színekkel 
festett  valóság  mögül  valami  misztikus  álomvilág  int  felénk  költészetéből. 
Hét  című   szépirodalmi  lapját    1889-ban   indította   meg,   mely   akkor  s  azután 

sokáig   az   új   irányt    szeretők   közlönye    volt    s     mindenesetre   sajátos   helyet 
tudott  magának  irodalmunkban  biztosítani. 

Ábrányi  Emil  (szül. Pesten,  1851.  jan.  1-én)  1867-ben  lépett  fel  költeménnyel 
s  azóta  máig  majdnem  kizárólag  a  költészettel  foglalkozik.  Bátyjával,  Kornéllal, 
adta  ki  első  kötetét  Európa  költői  címmel  (1868),  mely  műfordításokat  tartal- 
maz. Mint  műfordító  ma  is  a  legkiválóbbak  egyike.  Főbb  művei  :  Költemények 
(1876),  Ujabb  költemények  (1882),  Teréz  és  kisebb  költemények  (1884),  Szabad- 
ság—  Haza  (1888),  Epilog  (1894),  Márciusi  dalok  (1899),  Költeményei  (1903. 
Válogatott  gyűjtemény).  Műfordításai  :  Hamerling  Róbert  :  Ámor  és  Psyche 
(1891),  Byron  :  Manfréd  (1891).  Don  Jüan  (1884  és  1892),  Rostand  :  Cyrano 
(1899),  A  sasfiók  (1903),  Coppée  :  Pour  la  couronne  (1894),  Maeterlinck  :  Monna 
Vanna  (1902)  és  több  más.  Irt  több  színdarabot  is,  melyek  költői  nyelv  tekin- 
tetében kiválók,  de  színpadi  sikerök  kevés  volt  (Az  első,  dráma,  A  végrehajtó, 
vígjáték,  A  monológ  ellen,  stb.),  elbeszéléseket  Lábán  úr  könnyei  és  egyéb  tör- 
ténetek (1903)  és  néhány  operaszöveget.  Ábrányit  a  költészet  rajongó  szeretete 
és  kitartó  művelése  jellemzi.  Mindjárt  pályája  kezdetén  nyelvének  választékos- 
ságával  és  a  nyugateurópai  versformáknak  művészi,  szinte  bravúros  keze- 
lésével tűnt  fel.  A  verselésnek  ez  a  készsége,  nyelvének  ereje  és  gazdagsága 
teszi  őt  mint  műfordítót  is  elsőrangúvá.  A  legnehezebb  formákkal  is  játszva 
küzd  meg,  úgy  hogy  például  Byron  és  Rostand  műveinek  minden  költői  és 
formai  szépségét  is  vissza  tudja  tükröztetni.  Eredeti  verseinek  is  a  nyelve  és 
a  művészi  forma  a  legnagyobb  erősségük.  A  belső  dallamosság  és  az  érzel- 
mek egyszerűsége  már  kevésbbé  jellemzik.  Tüzes  fantáziája  és  az  elmélke- 
désre való  hajlandósága  az  óda  és  fajai  felé  vonzzák.  Még  szerelmes  költeményei 
között  is  (Margit,  Dalok  a  fészekből,  Epilog)  kevés  a  dalszerű.  Ezekben  külön- 
ben őszinte,  meleg  érzés  szólal  meg  és  elhallgat  az  a  pesszimisztikus  világnézet, 
sőt  embergyülölet,  mely  olyan  sötét  hangon  nyilatkozik  meg  egyéb  költemé- 
nyeiben. Jellemző  ezekre,  valamint  egyéb  műveire,  hog}'  mind  nyelvükből, 
mind  verselésükből  hiányzik  a  költészetünkben  oly  nevezetes  népnemzeti  elem. 
Más  lirai  költeményeiben  a  legkiemelkedőbb  vonás  a  haza,  a  szabadság  szeretete 
s  ezekkel  kapcsolatban  a  politikai  élettel  összefüggő  alkalmi  eseményeknek 
majdnem  rajongó  színekkel  és  lelkesedéssel  való  megéneklése  s  bizonyos  meleg, 
résztvevő  szociális  szeretet  a  szegények  és  elnyomottak  iránt.  Március  15-ikét 
többször  megénekli,  a  zsarnokságot  és  szolgaságot  ostorozza,  míg  azokat, 
kik  a  szabadságért,  egyenlőségért,  testvériségért  és  igazságért  vérzettek  el, 
lelkes  strófákban  dicsőíti.  Nemes  fennköltséggel  érdeklődik  az  emberiség  nagy 
érdekei,  a  kor  uralkodó  kérdései  iránt  s  a  bántó  ellentétek,  rikító  igazságtalan- 
ságok hol  világfájdalomba  kergetik,  hol  haragra  ingerlik.  Ilyenkor  fölháborodása 
erős,  tartalmas  gondolatokat  sugall  neki.  Máskor  elérzékenyül,  a  boldogtalant, 
kicsit  fölemelő  részvéttel  karolja  fel,  vagy  ábrándos  hazaszeretetet  énekel. 
(Vándor  madár.)  E  hazafias  lángolás  éppen  úgy  jellemzi,  mint  kiemeli  őt. 
Nyelve  olyankor  túlszínes  és  lelkesedése  nem  egj^szer  a  retorika  birodalmába 
sodorja.  Elbeszélő  költeményei  (a  töredékben  maradt  Eljátszott  szerelem  1874, 
A  pap  szerelme  1884,  Elbeszélés  az  Epilogban),  melyek  részben  Byron,  részben 
Hugó  Viktornak  ellentétekben  s  a  bizarrban,  patetikus  előadásban  gyönyörködő 

hatását  mutatják,  nem  állnak  egy  rangban  lirai  verseivel.  Egészben  kevés  ben- 
nük a  valóság  iránti  érzék,  mintha  mindig  valami  idegen  világban  járna. 
Hosszabb  elbeszélése  még  a  Teréz  című,  melyben  a  bukott  leányt  és  ennek  a 
szerelemben  való  megtisztulását  rajzolja.  Befejezése  azonban  nem  tragikus, 
inkább  melodramatikus  s  a  költemény  lirai  részei  itt  is  a  legjobbak.  Lirai 
költeményeinek  föntebb  rajzolt  politikai-szociális  vonását  ő  maga  nagyon  jól 
jellemezte  Költeményei  (1881)  előszavában. 

Endrődi  Sándor  (sz.  Veszprémben,  1850.  jan.  16-án)  már  mint  székesfehér- 
vári tanuló  kitűnt  költeményeivel  s  Vörösmarty ról  írt  ódájával  jutalmat  nyert. 
Változatos  életpályát  futott  meg.  Nyugtalan  vére  nem  hagyta  pihenni  és  a 
tanulásnak,  a  tapasztalások  gjoijtésének  vágya  is  hajtotta.  Hosszabb  külföldi 
tartózkodás  után,  tíz  évet  a  fővárosban  tölt,  tisztán  irodalommal  foglalkozva. 
Különféle  politikai  és  szépirodalmi  lapoknak  munkatársa.  Azután  újra  útnak 
indul.  Bolyong  Délen  és  az  Északi  tenger  vidékein.  1880  óta  a  nagyváradi  állami 
főreáliskola  tanára,  1892-ben  pedig  átveszi  az  Országgyűlési  Napló  szerkesz- 
tését. Irodalmi  munkássága  a  költészeten  kívül  is  sok  irányú,  kiterjed  politikai 
cikkekre,  bírálatokra,  de  leginkább  a  magyar  irodalom  történetére.  Ebben  leg- 
újabban éppen  oly  odaadó  szeretettel  végezte  a  Petőfi  költészetére  és  életére 
vonatkozó  adatok  gyűjtését,  mint  mindent  amihez  fogott. 

Első  költeménye  1868-ban  jelent  meg  a  Nefelejcsben,  azóta  megszakítás 
nélkül  adta  ki  őket.  Ezekből  állította  össze  1876-ban  a  Tücsökdalokat,  1877 — 
1878-ban  jelentek  meg  a  Petőfi-Társaság  kiadásában  a  Költemények  (I— II.), 
1885-ben  Költeményei  (1879 — 85),  majd  1891-ben  újra  Költemények  a  Szépiro- 
dalmi könyvtárban,  1897-ben  Kuruc  nóták  s  azóta  többször,  1898-ban  Össze- 
gyűjtött költeményei  (I- — IV),  melyek  30  éves  költői  működésének  javarészét  tar- 
talmazzák, 1902-ben  Isten  jelé,  majd  Költeményei  1867—1901  (1904),  1905-ben 
őszi  harmat  után  és  élete  60-ik  évfordulóján  az  Anakreoni  dalok  (1910.)  Költe- 
ményeit az  Akadémia  1908-ban  a  Marczibányi-díjjal  tüntette  ki.  Sok  külföldi 
költőt  is  megszólaltatott  magyarul,  Heine  :  Dalok  könyvét  egészen  lefordította 
(1893).  E  költőnek  egyéb  költeményeiből  is  sokat  lefordított  és  Heine  költe- 
ményei (1882,  1888)  címmel  adta  ki.  Ezek  mellett  több  kötet  prózai  elbeszélést, 
tárczákat  és  irodalomtörténeti  művet  is  írt. 

Mint  lírikus,  egyike  legtöbboldalú  költőinknek  s  a  lírai  érzés  és  hangulat 
végigkíséri  egész  életén,  a  különböző  viszonyok  közt  egyaránt  meleg  és  mélyen 
érzett  költeményekre  lelkesítette.  Az  egyéni  és  közélet  kisebb-nagyobb  hatásai, 
kisebb-nagyobb  mozgalmai  könnyen  késztették  dalra  s  ő  benyomásai  érintései- 
nek engedett.  Innen  nagy  változatossága,  melyet  eleven  képzelem,  páthosz 
és  kifejezésbeli  könnyűség  támogat.  Fiatal  korában  egy  mély  és  sok  éven  át 
tartó  változatos,  de  inkább  gyötrődő  szerelem  uralkodik  érzelmein,  melyet 
a  Tücsökdalok  első  sorozatában  és  más  költeményeiben  nagy  gazdagsággal 
dalolt  meg.  Ezeken  Heine  hatása,  ha  nem  is  a  tartalomban,  de  a  belső  alakban, 
mindenesetre  fölismerhető.  Azonban  természete  annyira  más,  hogy  e  hatást 
egészen  levetkőzve,  előbb  boldog  családi  életét,  gyermekeit,  majd  kínzó 
veszteségeit,  egészen  a  saját  külön  életviszonyainak  hatása  alatt,  igen  szép, 
hangulatos,   emelkedett   költeményekben   énekelte   meg.   E   költemények   közt 


Ábrányi  Emil 


EndrSdi  Sándor 


i    WM 


Bartók  Lajos 


Reviczky  Gyula 


Indali  Gyula 


Rudnyánszky  Gyula 


LÍRAI  és  elbeszélő  költők  V. 


Műveltség  Könyvtara  XI. 


I.  fejezet.  Lirai  és  elbeszélő  költészet.  569 

elégiák,  elmélkedő  darabok,  ódák,  dithirambok  váltakoznak.  Szerelmi  költe- 
ményeinek igen  érdekes  és  jellemző  csoportját  élete  utóbbi  szakában  egy  új 
érzelem  hatása  alatt  írta.  Á  Tücsökdaloknak  ebből  az  új  sorozatából  egy  férfias 
lélek  boldogsága  és  büszkesége  sugárzik  ki.  A  szerelmen  kívül  a  szabadság,  a 
független  élet  szeretete,  az  önérzetes  dac,  a  vándorélet  után  való  sóvárgás, 
a  tenger  mélységei,  a  csillagos  ég,  a  vihar  és  a  természet  egyéb  hatalmas  jelen- 
ségei késztetik  dalra.  Mindezek  az  érzések  túlnyomóan  borongó,  sötét  hangon 
szólalnak  meg  lantján.  Nyelve  csupa  erő  és  ragyogás.  Hangulatai  változatosak 
és  szebbnél  szebb  képekben,  metaforákban  kapnak  színt  és  életet.  Külön  illik 
megemlékezni  hazafias  költeményeiről  és  bordalairól.  Hazaszeretete  a  legmeg- 
kapóbban  Kuruc  nótáiban  szólal  meg.  Ezek  megjelenésükkor  országos  hatást 
tettek.  Bennök  a  lelkesítő  eszmét  és  alapgondolatot  legtöbbnyire  valamely 
kuruc  ének  adja,  úgy  hogy  ezek  a  nóták  a  kurucvilág  érzés-  és  gondolatvilágá- 
nak rajzai  is  egyúttal.  De  számos  vonatkozás  van  bennük  korunk  küzdelmeire 
is,  ami  egyébiránt,  a  politikai  kérdések  egy  részének  függő  állapota  folytán, 
egészen  természetes.  A  legtöbb  azonban  olyan,  hogy  beleringat  a  kurucvilág 
szenvedő,  küzdő,  reménykedő,  elkeseredő,  hetyke,  elbizakodott  vagy  kesergő 
haza-  és  szabadságszeretetébe.  Bordalai  legjelentékenyebb  részét  utóbb  Anakreoni 
dalok  cím  alatt  gyűjtötte  össze  s  van  is  bennük  valami  abból  a  módból,  ahogy 
Anakreon  dalolta  meg  a  bort  és  szerelmet,  vagy  inkább  a  bor  és  szerelem  okozta 
mámort ;  de  emellett  versalakban  és  hangban  teljes  önállósággal,  szabadon  s  a 
maga  egyénisége  szerint  hol  dithirambi  hangon,  hol  játszian  enyelegve,  hol  kevés 
szatírával,  bohósággal  vagy  kedélyes  életbölcselettel  vegyítve  énekelte  meg  a 
bor  nyújtotta  örömöket.  E  tréfás-szatirikus  hangot  vegyíti  bele  a  » törté- 
netekbe* is.  Ügyhogy  a  borongásra  való  hajlandósága  mellett  is  van  érzéke  a 
jókedv,  a  tréfa  és  humor  iránt  is.  Mindé  műveiben  a  külalak  mestere  is.  A  nyugat- 
európai s  nemzeti  versformákat  egyenlő  virtuozitással  használja.  Előadása  válasz- 
tékos, szereti  a  ritka,  szép  metaforákat  s  van  nyelvében  valami,  ami  Vörösmarty 
szózatosságát,  színpompáját  juttatja  eszünkbe.  Gondolkozásában,  érzelmeiben 
mindig  nemes,  emelkedett  és  teljes  joggal  mondhatja,  hogy  »egész  szívét  adta 
a  költészetnek  s  dalolta  amit  érzett «,  meg  hogy  »neki  a  költészet  nem  volt  soha 
játék,  mindig  szentnek  tartotta <<.  Ez  nyilatkozik  túlnyomóan  Isten  felé  című 
vallásos  költeményeiben  is,  melyekben  a  hit  vigaszát  és  az  Istenben  való  meg- 
nyugvást összefüggő  sorozatokban  hirdeti.  (Örvények  közt,  Lázadás,  Töre- 
delem,  Megtisztulás,  Az  ima  szárnyain,  Isten  felé.)  Mély  részvéttel  kíséri  a  szen- 
vedőket s  ez  egy  pár  szenvedélyes  kitörésre  buzdítja  a  Lázadás  sorozatban. 
E  kötetben  van  Uj  Istenek  című  szatirikus  költeménye  is,  melyben  kikel  a 
bizarrság,  nyelvrontás  és  új  stílus  ellen.  Ezzel  foglalta  el  székét  az  Akadémiában. 
Endrődi  e  korszak  leggazdagabb  lirai  költőinek  egyike,  aki  mindig,  kitartással 
és  híven,  a  nemes  eszmények  s  a  szép  szolgálatában  állott  és  művei  jelentőségét 
nem  érinti,  hogy  olykor  inkább  képzelme,  mint  érzelme  vezeti  s  némely  költe- 
ményében a  csillogási  vágy  talán  a  közvetetlenség  és  egyszerűség  rovására 
jelentkezik.  Mint  lirai  költeményeiben,  akképen  költői  elbeszéléseiben  is  szereti 
azt  a  végzetes  befolyást  rajzolni,  melyet  a  nő  a  férfira  tesz,  mint  Alkony,  Henrik, 
Szerelemből  címűekben,  melyekben  kivált  az  érzelmi  és  verselési  jelenségek  kiválók. 

Bartók  Lajos  (1851.  máj.  24 — 1902  dec.  31.)  írói  pályáját  hajlamának 
legmegfelelőbb  módon,  élclapnál  kezdte  s  egész  élete  végéig  szerkesztette  a 
Bolond  Istókot,  melybe  állandóan  szatirikus,  ironikus  politikai  költeményeket 
írt,  még  pedig  szélsőbali  szellemben.  Ezekhez  tartoznak  az  őrtüzek  (1877)  és  a 
Rúgott  csillagok  (1879),  melyekben  gyakran  a  pártember  szenvedélye,  gúnyja 
s  nem  az  igazság  és  irodalmi  ízlés  vezérelte.  Utóbb  több  kötet  lirai  verssel  lépett 
föl,  melyeknek  címei  :  Költemények  (1881),  Ujabb  költemények  (1883),  Kárpáti 
emlékek  (1885),  Erdőzúgás  (1889),  Remény,  Emlékezet  1891— 1901  (1902).  Ebben  a 
10  év  alatt  írt  költeményeit  foglalja  össze.  Végre  a  Hattyúdalok  (1906),  melyhez 
Endrődi  Sándor  írt  előszót,  már  halála  után  jelentek  meg.  Elbeszélő  költemé- 
nyeit Téli  regék  címmel  adta  ki.  Drámai  műveiről  a  maga  helyén  lesz  szó. 

Lirai  költeményeiben  leginkább  a  szerelmet,  a  természetet,  a  hazafiságot 
énekli  meg.  Nevezetes  férfiak,  ünnepi  alkalmak  szintén  gyakran  ihletik  dalra. 
Politikai  költeményeiben  szenvedélyes  hangon  hirdeti,  hogy  rabok  vagyunk,  iga 
alatt  nyögünk.  Mint  szerelmes  nagyon  lobbanékony,  mint  politikus  türelmetlen, 
mint  természetimádó  különösen  az  északi,  magas  Kárpátokért  lelkesedik.  Ez 
érzései  közül  a  szerelem  és  természet  legtöbbször  összeolvadva  jelenik  meg 
lantján.  Azt  lehet  mondani,  hogy  benne  két  ember  lakott,  egy  erős,  szenve- 
délyes, éles  szatirikus  és  egy  lelkesedni  tudó  lélek,  melyet  tüzes,  habár  nem 
tiszta,  képzelet  s  zavart  képek,  de  állandó  belső  hév  tartanak  folyton  izgalom- 
ban. Néha  szerelmi  költeményeiben  is  felülkerekedik  szarkazmusa  s  ennek 
szinte  kegyetlen  heinei  gúnnyal  ad  rövid,  éles  kifejezést.  Képzelete  csapongá- 
sánál  fogva  szereti  a  különös,  a  rikító  metaforákat,  erős,  drámai  képeket,  meg- 
lepő, bizarr  ellentéteket,  a  tömör  kifejezések  halmozását,  a  sokat  mondani 
akarást  kis  helyen.  Megesik,  kivált  ha  hosszabb  költeményt,  ódát  vagy  elbeszé- 
lést ír,  hogy  kellő  terv  és  átgondolás  nélkül  fűz  gondolatot  gondolathoz,  halmoz 
képet  képre,  úgy  hogy  az  összefüggés  zavaros,  bizonytalan,  többször  nehezen 
érthető,  vagy  egyáltalán  érthetetlen.  Majdnem  csikorog  a  nyelv,  amint  a  szűk 
formába  szorítja.  A  dal  egyszerű  hangját,  közvetlenségét,  a  bel-  és  külalak 
természetes  összhangját  és  báját  hiába  keressük  költeményeiben.  Tömör  reflexióit, 
néha  lehetetlenül  összeszorított  képeit  szinte  beleerőszakolja  a  nehezen  engedő 
alakba,  ilyenkor  keresett  szórendje,  szokatlan  elhelyezései  nehézkessé  teszik, 
nyelvét  és  ritmusát  pedig  megrontják.  Látszik,  hog}*  nagy  gonddal  szerkesztette 
verseit  ;  de  ritkán  jutott  el  az  átlátszó  tartalomhoz  és  világos  logikához.  De 
nemcsak  hazafias  és  politikai  ódáiban,  hanem  szerelmi  költeményeiben  is  sok 
a  túlzás,  nagyot  mondani  akarás  ;  azonban,  ha  enyelegni  akar,  vagy  fájdalmá- 
ban a  gúny  húrját  üti  meg,  sok  sikerült  s  igazán  átérzett  költeményt  ír,  melyek- 
ben valódi  költői  természet  szólal  meg,  s  ilyenkor  nem  zavarja  olvasója 
élvezetét  sem  keresettséggel,  sem  a  képek  erőszakos  hajszolásával.  Jellemzői 
hogy  utolsó  kötetében  több  egyszerűség  van  mint  a  korábbiak  jórészében. 

Vajda  János  mellé  sorakozik  Reviczky  Gyula  (1855  ápr.  9 — 1889.  júl. 
11-éig),  aki  küzdelmes  és  nyomorúságban,  sors  változatokban  gazdag  rövid  élet 
után,  35-ik  évében,  az  irodalom  nagy  kárára,  kora  sírba  szállt.  Apai  részről 
ősnemes  családból  származott,  törvénytelen  fia  volt  a  nagyúri  hajlamú  Reviczky 
Kálmánnak,  kinek  neje,  Zmeskál  Judit,  a  csecsemőt  magához  vette  s  minden 

vagyonát  ráhagyta,  de  a  hiú  apa,  noha  megígérte,  mégsem  fogadta  magáévá, 
ellenben  örökségét  elprédálta.  Fogadott  anyja  már  1859-ben  meghalván,  a  kis 
Gyula  rokonoknál  növekedett  Felső-Kubinban,  Léván,  majd  apjánál  is  Pozsony- 
ban, hol  a  gimnáziumot  kitűnően  végezte,  mialatt  apja  második  nejével  Bécs- 
ben prédálta  el  vagyona  romjait  s  éppen  akkor  halt  meg,  1873-ban,  midőn 
fia  az  érettségit  letette. 

Ekkor  egy  évig  nevelősködött  Garamújfalun,  ahol  rendkívül  sokat  olvasott. 
A  német  második  anyanyelve  volt,  megtanult  franciául,  megismerte  a  világ 
legnagyobb  költőit  és  Schopenhauert.  Mind  e  hatások  alatt  elhatározza,  hogy 
nem  lép  kenyérkereső  pályára,  egyetlen  célja  az  irodalom,  álma  a  költészet  s  a 
dicsőség.  Egyelőre  küzd,  hogy  magyar  vagy  német  költő  legyen-e,  sőt  haboz  az- 
esztétika,  regény-  és  drámaírás  közt  is,  de,  noha  még  utóbb  is  írt  német  költemé- 
nyeket, erős  magyarsága  legyőz  minden  habozást.  Magyar  költő  maradt  nyomora 
és  szenvedései  közepette  is.  Most  tudta  csak  meg,  hogy  törvénytelen  gyermek 
s  csak  most  tehette  meg,  hogy  eddig  jogtalanul  viselt  nevét  törvényesítse. 

Mindez  kezdetben  annyira  hatott  rá,  hogy  egy  levélben  ezt  írta  :  »S  most 
már  jöhet  akármi,  nem  törődöm  se  jövővel,  se  jelennel  ;  semmivel,  semmivel  ! 
Vakon  rohanok  minden  örvénybe.  Elveszhetek  s  el  is  fogok  veszni  nyomorultan. « 
E  szavakban  jórészt  benne  van  az  a  sötét  sors,  mely  további  pályáját  kísérte. 

Még  Garamújfaluban  nevelősködött,  mikor  feltűnt  Bürger  Lenorájának 
fordításával,  úgy  hogy  reményeket  mert  fűzni  jövőjéhez.  Azonban,  mikor  fel- 
jött Budapestre,  keserű  csalódás  érte,  miben  nag}T  része  volt  erős  önérze- 
tének és  függetlenségi  vágyának.  Több  hónapon  át  nyomorgott  s  szenvedései 
vagy  a  mulatozásba  vagy  emberkerülésbe  kergették.  így  lett  újra  nevelő 
Dentán,  ahol  megismerkedett  a  Dettán  lakó  Balákovich  Emmával,  ki  négy 
évvel  volt  idősebb  nála.  Ábrándos  szerelemre  gyuladt  iránta  és  egész  sor  költe- 
ményben énekelte  meg  őt.  Tíz  év  múlva  sem  feledte,  azonban  nem  vehette  el, 
mert  a  leány  is,  ő  is  szegények  voltak  s  a  leány  különben  is  inkább  csak 
érdeklődést  érzett  a  tehetséges  ifjú  iránt. 

Dentán  két  év  alatt  egész  csomó  irodalmi  terv  foglalkoztatja,  a  többek 
közt  Jézusról  könyvet,  Jóbról  drámát  tervez,  cikkeket  ír,  regényekbe  fog,  ki 
akarja  adni  értekezéseit,  de  sem  ez,  sem  verseinek  kiadása  nem  sikerül.  Oda- 
hagyja aránylag  nyugalmas  állását,  1877  szeptemberétől  újra  Budapesten  él  az 
előbbinél  még  nagyobb  szenvedések  közt,  melyeket  még  az  is  növelt,  hogy 
Jobdb  című  tragédiájával  nem  nyert  pályadíjat.  Egy  vagyonos  barátjának 
vezetése  alatt  egy  ideig  meglehetősen  rendetlen  életet  él,  egy  futó  benyomás 
hatása  alatt  megírja  a  Perditáról  szóló  költeményeit,  majd  jobb  állásra  tesz 
szert  a  Honnál  és  feltűnést  keltő  bírálatai  összeütközésbe  hozzák  az  irodalom 
vezetőivel.  A  lap  megszűntével  (1882)  újra  nyomorba  jut  s  előbb  Aradra,  majd 
Kassára  megy  szerkesztőnek,  azonban  vágya  s  irodalmi  tervei  Budapestre 
vonják  vissza,  de  itt  annyit  nélkülözött  két  év  alatt,  hogy  ez  egészségét  teljesen 
aláásta.  Mire  1887-ben  jobb  helyzetbe  került  a  Pesti  Hírlapnál,  már  az  sem 
segített  rajta,  hogy  kétszer  is  Arcóban  töltött  pár  hónapot.* Onnan  hazatérve, 
több  ideig  ágyban  feküdt,  majd  a  klinikára  vitték  be,  hol  még  folyton  írt  s 
1889  július  11-én  kora  reggel  a  halál  megszabadította  szenvedéseitől. 

Költeményei,  életében,  két  ízben  jelentek  meg  :  1883-ban  Ifjúságom  címmel 
a  Petőfi-Társaság  kiadásában,  majd  1889-ben,  a  Kisfaludy-Társaság  némi  segé- 
lyével Magány  címmel  az  újabb  költemények.  Halála  után  összeg3^űjtött  költe- 
ménj^ei  eddig  négy  kiadást  értek.  Egyéb  müvei  és  kivált  nagy  olvasottság 
mellett  is  sok  önállóságról  tanúskodó  értekezései,  cikkei,  továbbá  elbeszélései 
összegyűjtve  nincsenek.  Apai  örökség  című  kis  regényét,  melyben  saját  életét 
irta  meg,  a  Magyar  Könyvtár  adta  ki  1912-ben. 

Költészetében  első  tekintetre  feltűnik  a  költése  és  élete  közti  szoros  egy- 
ség. Minthogy  pedig  élete  rendkívül  szomorú  elmélkedésekre  nyújthat  alkalmat, 
nem  csoda,  ha  ezek  a  szomorú  elmélkedések  alkotásaiban  is  megszólalnak. 
Költészete  túlnyomóan  a  gyér  örömöknek  és  a  nehéz  küzdelmeknek  vissz- 
hangja. Mondják,  hogy  az  életben  epés,  gúnyos  volt,  de  amellett  kevéssel 
beérő,  a  szabadságot  mindenekfölött  szerető  és  szabad  véleményét  minden 
körülmények  közt  kimondó,  ami  nagy  részben  volt  oka,  hogy  kellőleg  elhe- 
lyezkedni nem  tudott  és  annyit  nélkülözött.  De  ha  bármi  öröm  érte,  köny- 
nyen  birt  boldog  lenni,  képzelme  hozzátette  ami  hiányzott,  mert  egyébként 
minden  gondja  csak  a  költészet  és  a  dicsőség  volt  s  teljesen  csak  az  irodalom 
érdekelte. 

Azonban,  noha  küzdelmekben,  csalódásokban  teljes  élete  és  halálának  elő- 
érzete méltán  töltötték  el  keserűséggel  és  ezt  költészetében,  kivált  Schopenhauer 
pesszimisztikus  filozófiájának  hatására,  teljes  világmegvetéssé,  a  lét  tagadásává 
tehette  volna,  és  noha  költeményeiben  az  élet  hiábavalóságáról,  a  világ  gonoszságá- 
ról, az  emberiség  megvetéséről  számos  helyen  szól :  alapjában  véve  mégsem  volt 
pesszimista,  az  élet  igenlése  erősebb  volt  benne  a  tagadásnál,  a  kibékülés  a 
gyűlöletnél.  Ennélfogva  az  élet,  a  hivatás  szeretete,  a  nemes  tettekért  való 
rajongás,  az  a  vágy,  hogy  eszmékkel,  nagy  gondolatokkal  használjon  az  embe- 
riségnek :  az  ő  gondolkodásának  és  érzelmeinek  alapeleme,  éppen  úgy  mint 
a  mély  hit,  vallásos  meggyőződés,  a  Krisztus  hivatásának  magasztos  elismerése 
és  mély  érzése,  a  Jób  példájának  felemelő  és  megnyugtató  felfogása.  Ö  mondja, 
hogy  mély  kedély  nem  lehet  vallástalan  ;  tegyük  hozzá,  hogy  vallásos  kedély 
nem  lehet  pesszimista. 

A  költői  műfajok  közül  a  lirát  becsülte  legtöbbre,  mely  életének  és  tehet- 
ségének legjobban  megfelelt.  Shakespeare,  Goethe,  Arany,  Byron  és  Heine  vol- 
tak mesterei  ;  Heine  inkább  csak  fiatalkorában,  utóbb  elfordult  tőle.  Részben 
mestereinek  hatása  az,  hogy  nem  az  élet  köz  vetet  len  benyomásait,  hanem  inkább 
leszűrt  tapasztalatait,  emlékeit  énekelte  meg,  ami  költészetének  elégikus  árnya- 
latot, melankolikus  színezetet  ad.  A  melankóliát  különben,  talán  Poe  hatása 
alatt,  a  legfontosabb  költői,  a  géniuszt  jellemző  hangulatnak  tartja.  Emellett 
nagyon  sok  gondolati,  bölcseimi  elemet  vegyít  költeményeibe,  úgy  hogy  azok 
néha  az  érzelmi  elemek  fölé  kerekednek.  E  bölcseimi  szemlélődések  okozták, 
hogy  általán  kevés  érzéket  mutat  a  természet  iránt.  Az  ő  szemlélődő  tere  a 
nagy  város,  az  élet,  a  világ  volt,  melynek  benyomásait  annyira  azonosította  a 
maga  lirizmusával,  hogy  a  bölcseletnek  azt  a  felfogását,  hogy  minden  csak 
képzet,  ő  erre  módosította  :  »a  világ  csak  hangulat «,  mely  ma  már  az  ő  nevéhez 
fűzött  szállóige  lett. 

A  gondolati  elem  e  nagyrabecsülése  és  alkalmazása  okozta,  hogy  a  népies- 
séget  nem  szerette,  alig  pár  népdalfélét  írt.  Versformái  csaknem  kivétel  nélkül 
az  ismert  jambus-,  trochaeus-,  anapaestus-verssorokból  alkotott  nyugateuró- 
pai rímes  versszakok  nagy  változatban.  Nem  sokat  tartott  a  hazafias  köl- 
tészetről sem,  talán  Goethe  hatása  alatt.  Ezért  kozmopolitának  nevezték 
s  ez  egyik  főoka  volt,  hogy  a  Kisfaludy-Társaságba  nem  került  be,  noha  költe- 
ményeiből könnyen  kimutatható  erős  nemzeties  érzése  s  már  csak  Aranynak 
mesteréül  való  választása  és  dicsőítése  is  ezt  mutatja.  És  vájjon  mivel  bizonyít- 
hatta volna  be  fényesebben  magyarságát  mint  azzal,  hogy  német  nevelése  mellett 
is  magyar  költő  lett  és  élete  minden  küzdelmei  között  is  hü  maradt  magyarságá- 
hoz, bárha  német  versei  nem  kis  elismeréssel  találkoztak. 

Szerelmi  költeményeit  négy  nőhöz  írta  :  egy  fiatalkori  ideálhoz,  kit  csak 
visszaemlékezésben  énekel  meg,  Balákovich  Emmához,  kihez  ötvenegy  költe- 
ményt írt,  egy  perditához  és  élete  végén  ahhoz,  kit  Rezeda  néven  említ.  Ezek 
közt  az  Emmához  írtak  a  legszebbek,  az  élte  végén  írtak  a  legforróbbak  ;  de 
általában  nem  szerelmi  költeményei  a  legbecsesebbek,  talán  mert  igazi  nagy 
érzése  nem  volt,  vagy  mert  ritkán  birta  a  perc  megkapni.  Tapasztalatai  az  emlé- 
kezeten keresztül  hatottak  rá,  szenvedélyei  nincsenek.  így  éppen  az  Emma- 
dalokban sok  az  elmélkedés,  töprengés  és  innen  —  meg  Heine  hatása  alatt 
is  —  a  következetlenség  :  a  megindulás  mellett  a  közöny  vagy  cinizmus,  minden 
különös  ok  nélkül. 

Igen  nagy  gonddal,  a  részletek  és  műalkotás  nagy  figyelembevevésével 
dolgozott  ;  de  olykor  mégis  elsietettnek,  máskor  túlhalmozottnak  látszik.  Kép- 
zelnie csekélyebb  mint  műgondja  és  inkább  gondolkozva  érez.  Ezért  kevés 
nyelvében  a  meglepő  vonatkozás,  költői  kép.  Költői  nyelve  inkább  súlyos  mint 
színes  ;  inkább  szemlélődik  és  gondolkozik,  mint  lát,  hevül  és  elragadtatik. 
Ez  a  közép,  mondhatni  tompított  hang,  nem  ment  az  egyhangúságtól  sem  ; 
de  legtöbbször  nemes,  finom,  megható  és  egészében  fölemelő  hatású.  Próbát 
tett  a  Byron-féle  költői  elbeszéléssel  is,  de  mind  Zdenkó  grófja,  (Festett  ideál), 
mind  Szeptemberje  csak  az  előhangig  haladt. 

Arany,  Vajda,  Heine  és  később  Reviczky  hatása  alatt  írta  költeményeit 
Indali  Gyula  is,  aki  1880  július  elején  a  Dunába  ölte  magát.  (Sz.  1851  febr.  23-án 
Felső-Ábrányban.)  Midőn  holttestét  meglelték  s  július  8-án  eltemették,  Reviczky 
tartott  felette  búcsúbeszédet.  Költeményeiből  egy  kötetet  előszóval  Both  István 
adott  ki  Zilahon  1902-ben.  Egy  költői  elbeszélése,  egy  félig  kész  verses  vígjátéka, 
Heine-fordításai,  elbeszélései  nagy  részben  kiadatlanok.  Hazafiúi  fájdalom,  leg- 
gyakrabban a  szerelem,  melyben  az  eszményre  vágyott,  a  léttel  való  betelés, 
világfájdalom,  a  lét  kérdésein  való  töprengés,  egy  lelkén  rágódó,  veleszületett 
reménytelenség  és  egy  tartalmas,  többnyire  elégikus  reflexió,  erős  értelem,  gaz- 
dag gondolatok,  tömör,  biztos  verselés  jellemzik  líráját.  A  lapokban  elszórva 
megjelent  költeményei  annak  idején  tehetsége  iránt  nagy  várakozásokat  kel- 
tettek és  méltán. 

Rudnyánszky  Gyula  (sz.  1858  máj.  1-én  Özdögén)  egyike  legtermékenyebb 
költőinknek.  Művei  :  Fanny  dalai  (1877),  Sic  vivamus !  (1878),  Költeményei 
1876—82.   (1882),   Fényben,  árnyban,   1876—86.  (1886),   A  cigányok  (víg  eposz 

hét  énekben,  1886),  Mária-dalok  és  legendák  (1888),  Nyár,  újabb  költemények 
1886—1889.,  Üj  könyv  (1891),  Költemények  (1889),  Szerelem  (1894),  Üj  költe- 
ményei, 1894 — 1904.  (1904).  Irt  számos  monológot,  pár  regényt,  Jézus  (1888) 
címen  egy  »karácsonyi  ének«-et  egy  a  hit  által  megtisztult  ifjúról,  A  cigányok 
(1886)  címmel  egy  komikus,  Izabel  címmel  egy  démoni  nőről  szóló  költői  elbeszé- 
lést, Byron  modorában,  továbbá  sok  ifjúsági  müvet,  több  drámai  költeményt. 
Kezdetben  Heine  hatása  alatt  megszerette  a  rövid  dalformát  s  élményeit  csínos, 
sima  versekbe  foglalta,  melyekben  azonban  több  volt  az  ügyesség,  ötlet  és 
költői  frázis  mint  az  igazi  benyomás  és  érzés.  Utóbb  Vajda,  Reviczky  s  mások 
hatása  alá  került.  Legjobbak  azok  a  rövid  dalai,  melyeket  első  s  később  második 
nejéhez  írt.  Ezekben  legtöbb  a  közvetetlen  érzés  és  változatosság.  Ő  is  nagyon 
szeretett  politikai  költeményeket  írni,  de  ezek  épp  úgy  telvék  túlzó  szélsősé- 
gekkel és  sovinizmussal,  mint  egész  újabb,  főleg  pártpolitikai,  költészetünk  általá- 
ban. Izabel  című  költői  elbeszélése  a  Fényben,  árnyban  című  kötetben,  mely 
szintén  a  bukott  leányról  szól,  nem  sikerült.  Általában  nem  elbeszélő  természet. 
Talán  Boldogtalan  című,  hét  énekre  tervezett  verses  regényéből  is  ezért  adta 
csak  az  előhangot. 

Komjáthy  Jenő  1858  febr.  2-án  született  és  meghalt  1895  jan.  23-án,  éppen 
akkor,  midőn  A  homályból  címmel  megjelentek  1876 — 1894-ig  írt  költeményei. 
Reviczky  Gyulával  élt  belső  barátságban,  kinek  egyénisége,  világnézlete  és 
költészete  is  nagy  befolyást  gyakorolt  rá,  de  mégis  inkább  Vajda  Jánosra 
emlékeztet,  kihez  közelebb  áll  hangulatra  és  elvontságra  egyaránt,  de  Vajda 
realitása  nélkül.  Balassagyarmaton  és  Szeniczen  volt  polgári  iskolai  tanár. 
Az  egyetemet  nem  végezte  el  s  csak  azokhoz,  főleg  bölcseimi  olvasmányokhoz, 
volt  kedve,  melyeket  egyéniségéhez  alkalmasaknak  talált,  legkivált  pedig 
Schopenhauer  és  Nietzsche  műveibe  merült  el.  Az  tűnik  ki  elsősorban  terjedelmes 
kötetéből,  hogy  egyáltalán  nem  törődött  semmi  realitással.  Elvonulva  élt  kis  kör- 
ben s  így  az  élet  nemcsak  nem  hathatott  rá,  hanem  nem  is  akarta  s  bizonyára 
nem  is  birta  ismerni.  Ügy  látszik,  nagy  belső  harcokon  ment  át  s  a  lét  tagadó 
fölfogásából  az  eszmék  vagy  inkább  elvontságok  világában  valami  rajongó 
hithez  jutott,  melyben  magának  megdöbbentően  nagy  vezető  szerepet  álmodott 
extatikus  föllengéssel.  Mindez  gyakran  erőltetett  kifejezésekben,  dagályban  vagy 
misztikus  homályban  keres  vívódva  nyilatkozást  és  ezt  a  zavaros  áradatot  sem  a 
valóság  gátjai,  sem  az  emberi  »én«-nek  korlátolt  képességei,  sem  a  műalkotás 
korlátai  nem  tudják  feltartóztatni.  Önmagával  folytatott  küzdelmeinek  és 
titáni  hajlamainak  elképzelésére  olvassuk  csak  az  Újjászületés  vagy  Diadalének 
költeményeit.  Reviczky,  akinek  költeményeit  megmutatta,  azt  mondta  neki, 
hogy  ezek  versbe  szedett  gondolatok,  fellengések  ;  foglalkozzék  inkább  filozófiá- 
val. Ezért  Komjáthy  megneheztelt  rá.  Ennek  az  önmagával  küzdő,  fellengő 
vívódásnak  és  nagyon  is  elvont  önbecsülésnek  csakis  egy  nagyszerű  életküzdelem 
adhatott  volna  tartalmat,  életet  és  emberi  jogosultságot.  Ig}T  egészben,  érdekes- 
sége mellett  is,  hidegen  hagy  s  küzdései  a  legnehezebb  formákkal  és  versszak- 
szerkezetekkel,  erőltetett  szóösszetételei,  gyakran  érezhető  kudarcai,  amint  nem 
bírja  hanggal,  lélekzettel  a  kifejezni  nem  tudott  sejtelmet,  elvontságot :  költe- 
ményeinek élvezését  megnehezítik.  Főműve    1910-ben  jelent  meg  másodszor. 

Szintén  főkép  a  tanulmán}'  és  gondolatok  költője  Lenkei  Henrik  (sz.  18(57. 
jún.  26.),  aki  1881-ben  e  körnek  hatása  alatt  lépett  fel.  Művei  :  Költemények 
(1886),  Ujabb  költemények  1886 — 1894  (1895),  melyben  három  elbeszélő  költe- 
mény is  van  {Mák  Jakab,  Gábor  mester,  A  boldogság  előcsarnokában) ,  Válogatott 
költemények  (1900),  Űj  versek  1894—1904  (1904),  Az  én  hőseim  (1910).  Egyike 
legtartalmasabb  újabb  lírikusainknak,  aki  azonban  könnyebben  mozog  a  gondo- 
latok, elmélkedések,  elbeszélés  terén,  a  fajképek,  jelenetek  rajzában.  Liráját 
tiszta,  nemes  gondolkozás,  tartalmasság  jellemzi,  könnyed  verselése  néha 
bőbeszédüségre  csábítja.  Legmelegebb  családi  költeményeiben.  (Űj  versek.)  Elmél- 
kedő természete  vonja  a  szatíra  felé,  miben  több  kiválót  irt.  Elbeszélő  müvein 
hol  Heine  (Mák  Jakab),  hol  Coppée  némi  hatása  érzik  (A  boldogság  előcsarnoká- 
ban, Gábor  mester).  Cselekményük  kevés  s  inkább  érzelmi  hatást  céloznak.  Leg- 
újabb kötete  összefüggő  sorozatot  alkot.  Az  érdekes  előszó  szerint  az  ördög  meg 
akarja  rontani  Isten  csodaművét,  a  világot,  de  Isten  akaratából  száz  meg  száz 
csodahős  áll  elő  a  történelem  folyamán,  kik  megmentik  Isten  művét,  s  ő  e 
hősöket  jellemzi  költeményeiben.  Drámai  költeménye,  a  Kain  halála,  Byron 
hatása  alatt  készült.  Kain  az  emberi  dac  képviselője  nála  s  midőn  testvérét, 
Sétet,  le  akarja  ütni,  saját  unokája,  Lámas  nyila  öli  meg,  ki  őt  vadállatnak 
nézi  s  rálő.  Ujabban  (1911)  Leáldozás  című  szomorújátéka  Teleki-jutalmat  nyert. 

Szomory  Károly  (megh.  1899.)  a  szenvedély,  sőt  a  végletes  szenvedély, 
szomorúság  költője.  Szereti  a  lét,  élet  s  általán  a  nagy  rejtélyek  kutatását, 
kiforratlan  érzelmek  közt  hányódva.  Érzelmeit  azonban  jó  verselésben,  gondos 
formákban  dalolja  meg  a  nyugateurópai  legjobb  minták  után.  Költeményei 
Lidérctüzek  (1887),  Sötét  világ  (1891),  Dalok  (1892)  címen  jelentek  meg.  Közülök  a 
Sötét  világa,  legbecsesebb,  melyben  költeményeit :  Inferior !  Csüggedés,  Változatok, 
Románcok,  Genreképek,  Föllendülés,  jellemző  sorozatokban  közölte.  E  gyűjte- 
mény címét  a  Sötét  világ  c.  költeménytől  vette,  melyben  egész  reménytelenségét 
kifejezi.  E  kötete  eg}rébként  az  első  kötet  jobb  darabjait  is  magában  foglalja, 
egy  csalódott  szerelem  nem  egészen  meggyőző  rajzával.  Általában  jellem- 
zőbb pesszimizmusa,  világ-  és  embergyülölete,  halálra  vágyása  (A  halálhoz), 
noha  ebben  sem  hisz,  sőt  Istenben  sem.  (Ha  volna  !)  Ugyané  kötetben  néhány 
elbeszélése  Heine  hatására  vall,  amint  hogy  művein  általában  érzik  tanulmá- 
nyainak hatása.  Egy  kötetet  adott  ki  1894-ben  Verses  beszély ek  c.  a.,  melyek 
Byron  vagy  még  inkább  a  francia  naturalisták  hatását  mutatják.  Ezek  kevéssé 
sikerültek,  tárgyai  mindennapiak  s  feldolgozásuk  érdektelen. 

Makai  Emil  (sz.  1870  nov.  17-én  Makón,  megh.  1903-ban)  rövid  élete  alatt 
aránylag  sokat  dolgozott.  Ide  tartozó  művei  :  Vallásos  énekek  (1890),  Zsidó 
költők  (fordítások,  1891),  Énekek  éneke  (szabadon  a  Biblia  után,  1893),  Margit 
(költemények,  1895),  Ujabb  költeményei  (1899),  Poétasors  (költemények,  1901). 
Irt  monológokat,  párbeszédeket,  szatírákat,  kisebb-nagyobb  színdarabokat, 
bohózatokat,  operetteket,  mint  Jajét  12  félesége  (1898),  Robinzonok  (1899), 
Tudós  professzor  Hatvani  (1900).  Műveit  Munkái  címmel  (1904)  halála  után  két 
kötetben  Molnár  Géza  rendezte  sajtó  alá.  Makai  különféle  hatások  alatt  írt,  de 
főleg  a  középkori  zsidó  költészet  tanulmányozása  látszik  meg  költészetén. 
Munkáiból   sok    helyen   zsidó    vallásos    szellem    árad,  ami  vallásos  dalait  igen 

érdekesekké  teszi  (Vallásos  énekek).  Más  lírai  költeményeiben  egy  Margit  nevű 
gazdag  úrileány  iránti  szerelmét  énekli  meg  ;  de  ezek  inkább  az  érzelemmel 
való  szellemeskedés  mint  állandó  mély  érzelem  eredményei  s  bár  elég  tartal- 
masak, mégis  valami  kigondoltság  érződik  meg  rajtuk.  Makai  elsősorban  a 
fővárosi  zsúrélet  divatos  költője  akart  lenni  s  a  szellemeskedés  olykor  tév- 
utakra  vitte.  Ez  a  szellemeskedés  mutatkozik  monológjaiban  s  pár  hosszabb 
szatirikus  költeményében,  melyekben  néha  az  ízlés  ellen  is  vét.  Szerelmi  dalai 
és  vallásos  költeményei  között  több  bájos  alkotás  található.  Kiváló  verselő, 
sorai  könnyen  folynak,  rímei  csilingelnek.  Fordításaiban  többnyire  a  maga 
célja  és  szeszélye  szerint  bánt  az  eredetiekkel,  mint  bírálói  kimutatták.  Szín- 
padi alkotásiban  is  lírikus.  Legnagyobb  színdarabja,  a  Hatvani  professzorról 
szóló   bohózat. 

Erdélyi  Zoltán  (sz.  1872  ápr.  5-én  Kecskeméten)  1897-ben  a  Vesztett  boldogság 
(1898)  című  verses  regényével  tűnt  fel,  mellyel  elnyerte  (1898)  az  Akadémia 
Nádasdy-jutalmát.  Már  előbb  kiadta  költeményeit  :  Május  (1892),  Epizódok 
(1896)  s  majd  112,  mind  csupa  két  versszakos,  költeményt,  melyek  a  címlap 
szerint  1888 — 98.  évekből  valók,  Laura-dalok  (1898)  címmel.  Ezeket  követte 
1901-ben  Margitsziget  és  más  költői  elbeszélések,  a  Bazsalikom,  költői  elbeszélés 
Mikszáth  egy  elbeszélése  nyomán,  mely  szintén  elnyerte  a  Nádasdy -jutalmat 
(1909).  A  lírában  őt,  éppen  úgy  mint  elbeszéléseiben,  a  verselési  könnyedség, 
majdnem  virtuozitás  tünteti  ki,  de  inkább  apercuket  dalol  meg,  mint  valódi 
mély  érzelmeket.  Olyanok,  mintha  nem  volna  meg  reális  alapjuk  vagy  leg- 
alább nem  eléggé.  Elbeszélései  közül  a  Vesztett  boldogság  (7  részben)  keltette  a 
legnagyobb  feltűnést.  A  szerző  ugyan  nem  elég  biztos  lélektani  alapra  építi 
fel  a  tartalmat,  mely  a  bonyodalommal  együtt  egyáltalán  nem  is  új,  de 
könnyedén  és  biztosan  megy  célja  felé,  s  habár  egyik-másik  alakja  elmosódott, 
de  a  főbbek  jól  és  határozottan  vannak  körvonalozva  és  az  egyszerű  törté- 
neten elömlő  mélaság  s  kivált  a  befejezés  szépen  van  eltalálva.  A  Margitsziget 
című  kötetben  ezenkívül  még  hat  rövidebb  verses  elbeszélést  ad  (Hóember, 
Csókper,  Végtárgyalás,  A  király  könyvtára,  Bálban,  Reögh  levente  csókja),  az 
utolsót  balladaformában.  Ez  és  a  Végtárgyalás  a  legsikerültebb.  Ebben  a 
kötetben  még  Késő  találkozás  és  az  Árpád  ébredése  hatása  alatt  írt  Vörösmarty 
ébredése  című  dramatizált  költeményei  olvashatók,  melyek  közül  az  első 
sikerült.  Ez  a  kötete  nem  mutat  emelkedést  s  több  helyt  elsietettség  jelei 
láthatók.  A  Bazsalikom  azonban  megint  emelkedést  jelent.  Hőse  Véghy,  aki 
sok  csalódás  után  Amerikába  megy,  megvagyonosodik  s  már-már  felejti  hónát, 
azonban  dajkája  hozzámegy  Amerikába  s  az  a  cserép  bazsalikom,  melyet  neki 
ajándékba  visz,  fölébreszti  honvágyát  s  hazajön.  Az  elbeszélés  folyamán  sok 
mindent  érint  némi  szatírái  éllel,  de  csak  vázlatosan  s  így  gazdagság  és  mélység 
helyett  inkább  a  tarkaság  hatását   teszi. 

Itt  említendő  meg  Inczédi  László  (sz.  1855  dec.  20-án  Szarvason,  mh.  1902.), 
aki  fiatalon,  1878-ban  lépett  fel  a  Vasárnapi  Újságban  és  Fővárosi  Lapokban. 
Főképp  mint  szenvedélyes  ellenzéki  hírlapíró  tűnt  ki  s  gyakorlott  verseléssel 
írt  költeményeiben  is  ez  az  irány  jellemzi.  Költeményeit  összegyűjtve  Versek 
címmel  1892-ben  adta  ki. 

A  szociális  eszméket  választották  nagy  szeretettel  költészetük  tárgyául 
Palágyi  Lajos,  Szentessy  Gyula  és  Csizmadia  Sándor. 

Palágyi  Lajos  (sz.  1866  ápr.  15-én)  szenvedések  és  betegség  közt  eltöltött 
küzdelmes  ifjúkor  hatása  alatt  kezdett  költeni.  Verses  művei  :  Küzdelmes  évek 
(1890),  Komor  napok  (1891),  Magányos  úton  (1893),  Az  ifjú  szerzetes,  bölcseimi 
költemény  drámai  alakban,  bátyja,  Menyhért,  jeles  előszavával,  Nemzeti  dalok 
(1895),  Bibliai  emlékek  (1896),  Üj  költemények  (1901),  Nemzeti  lant  (1907), 
A  Hesperidák  kertje,  Magyar  állapotok  (epigramma-félék).  Akadémiai  jutalmat 
nyert  a  Római  rabszolgák  (1900)  című  drámája  és  Az  anyaföld  című  eposza 
balladasorozal  ban  a  szkitha-perzsa  háborúról,  ezenkívül  lefordította  1909-ben 
Goethe  Faust\kr\&k  I.  részét. 

Küzdelmei  magj^arázzák  meg  három  első  kötete  természetét.  Ezekben 
mind  saját  küzdelmei,  mind  az  emberi  egyetemes  szenvedések  megszólalnak. 
Síkra  száll  az  érdem,  tehetség,  munka  mellett,  melyeket  senki  sem  méltányol, 
felszólal  az  inség,  nyomor,  igazság  kigúnyolása,  egyszóval  a  felfordult  világrend 
ellen  s  lelkes  hangon  emel  szót  a  szocializmus  mellett.  Ifjú  hevülése  a  második 
és  harmadik  kötetben  nyugodtabb,  érettebb  világfelfogásnak  ad  helyet.  Általában 
mindig  nemes  tartalomra  törekszik  s  erkölcsi  és  társadalmi  eszmények  hevítik. 
Későbbi  műveiben  a  bölcselet,  szemlélődés  játszik  nagyobb  szerepet,  de  itt-ott 
homályos.  Bárha  előbbi  műveiben  föbbhelyt  mutatkozik  nyerseség,  nem  egy 
helyt  bőbeszédűség,  prózaiság,  bizonyos  naturalizmus,  melyet  az  akkori  kor 
iránya  táplált,  mégis  nagyobb  hatást  tett,  mert  nagyobbára  szociális  pártköltő- 
nek tekintették.  A  szerelem  kevés  helyet  foglal  el  műveiben  s  amint  általában 
felfogása  pesszimisztikus,  a  nő  iránt  is  bizalmatlan.  Kifejezésmódja,  nyelve  néha 
erőtlen  és  bágyadt  a  fölvett  tárgyhoz.  A  bölcselkedés,  tépelődés,  komorság, 
eszmélkedés,  allegorizálás  jobban  illik  költészetéhez.  Dalt  alig  írt ;  ennek 
egyszerűsége,  kerekdedsége,  átlátszósága,  ritmikus  bája  nem  tulajdona.  A  ter- 
mészet mélyen  érdekli,  de  szintén  főleg  mint  reflexióinak  alkalma. 

A  szocializmus  és  munkásnyon  or  érdekli  Szentessy  Gyulát  is  (sz.  1870 
dec.  18-án,  megh.  1905  okt.  30-án).  Művei  :  A  rajongó  és  egyéb  költemények  (1895), 
Ninon  dalai  (1896),  Gyári  lányok  és  egyéb  versek  (1898),  Válogatott  költeményei 
1893—1900  (1900),  Rezeda  (Ujabb  költemények,  1902).  Halála  után  Koróda 
Pál  adta  ki  összes  költeményeit  (1906).  Ezek  közt  A  rajongóról  szóló  hosz- 
szabb  elbeszélése  Petőfi  Apostolhn&k  és  Madách  nagy  művének  utánzata. 
A  Verebek  című  elbeszélése  a  Kisfaludy-Társaságban  jutalmat  aratott.  Tárgyát 
az  utcai  kis  gyermekek  életéből  merítette.  A  szegény  gyerekek  és  a  gyári  leá- 
nyok nyomorúságos  életével  szeretettel  foglalkozott.  Általában  a  főváros  kis 
embereinek  élete  érdekelte. 

Minden  fenntartás  nélkül,  egész  énjével,  teljes  szívével  és  lelkével  a  prole- 
társág költőjének  vallja  magát  Csizmadia  Sándor.  (Sz.  1871.  Orosházán.)  Világ- 
nézetét, hitvallását  erővel  és  költői  tehetséggel  hirdeti.  Nyomorban  töltött 
ifjúsága  a  szocializmus  rendületlen  harcosává  tette  és  saját  sorsában  a  világ 
poletárjai  sorsára  ismerve  elszántan  állt  melléjük.  Első  kötete  Proletár  költemények 
címmel  1897-ben  jelent  meg,  második  Küzdelem  címmel  1903-ban.  Célja  az  esz- 
ménnyé   emelt    proletárság  győzelemre  juttatása.    A  munkásságnak    tulajdonít 

minden  nemes  tettet ;  a  zsarnokokat,  az  elnyomókat,  a  tőkét,  a  gyárat  lobogó 
szenvedéllyel  ostorozza.  Petőfi  tanulmányozása  megérzik  e  költeményein.  A  sza- 
badság dicsőítésében  és  a  rabszolgaság  hirdetésében  olykor  bombasztikussá 
válik  és  vers  helyett  nem  egyszer  vezércikket  ír,  de  sokszor  szép,  emelkedett 
nyelven  n}-er  kifejezést  tagadhatatlan  őszintesége  és  itt-ott  nyilvánuló  természet- 
érzéke. Fogházi  levelek  címmel  feleségéhez  intézett  költeményei  1906-ból  már 
gyengébbek,  a  durva  erotika  néha  sértően  nyilatkozik  bennük  s  az  itt-ott  talál- 
ható szép  részek  mellett  a  kidolgozás  többnyire  ötletszerű  és  felületes.  Leg- 
újabban Csak  vissza  nem  !  címmel  adta  ki  verseit  (1912).  Ez  már  csaknem  próza 
s  bizonyos  tüntető  daccal  tagad  meg  benne  vallást,  istent,  nemzetet,  hazát  s 
hirdet  valami  nagy  forradalmat  a  szocializmus  javára.  Más  művei  :  Hajnalban 
(költemények,  1905),  Munkás  emberek  (elbeszélések,  1906),  Kánaánban  (reg.,  1907). 

A  nőköltők  közül  kiváltak  Czóbel  Minka,  Szalay  Fruzina,  Kriizselyi  Erzsi, 
Erdős  Renée,  Álba  Nevis  s  újabban  Nil  (Dapsy  Gizella)  és  Jörgné  Draskóczy  Ilma. 

Czóbel  Minka  (sz.  Anarcson,  1859ben)  1890-ben  lépett  fel  az  iroda- 
lomban, Jókai  és  Justh  Zsigmond  biztatására.  Művei  :  Nyirfalombok  (1890), 
Hafia  (elb.,  1891),  Ujabb  költeményei  (1892),  Maya  (1893),  Fehér  dalok  (1894), 
A  virradat  dalai  (1896).  Ezekből  és  későbbi  költeményeiből  Endrődi  Sándor 
kiadott  egy  nagyobb  gyűjteményt  Kakukfiivek,  1890 — 1900.  (1901)  címmel, 
melyhez  utóbb  1903-ban  az  Opálok  (költemények)  és  Pókhálók  (elbeszélések, 
1906)  járultak.  Mind  mennyiségre,  mind  költőiségre  Czóbel  Minka  jelenleg 
legkiválóbb  költőnőnk.  Finom  megfigyelő,  a  részletek  iránt  nagy  érzéke  van. 
A  tárgyak  megválasztásában  nagy  változatosság,  könnyű  előadás,  gyakorlott 
verselés,  a  magyar  ritmus  kedvelése  és  színes,  emelkedett  nyelv  jellemzik. 
Jellemző  még  költészetére  a  természetnek  'és  képeinek  szeretete  ;  szülőföldjé- 
nek, a  Nyírségnek,  bájos  ecsetelése,  a  munkásnép  iránti  érdeklődés.  Szívesen 
csüng  a  múlt  emlékein,  elelmélkedik  a  lét  kérdéseiről,  alaphangulata  borongó. 
A  csüggedés,  a  lemondás,  a  boldogtalan  szerelem  reménytelensége  megható 
hangokon  szólal  meg  lírájában.  Kevésbbé  sikerültek  Nyirfalombok  címmel 
kiadott  elbeszélései,  továbbá  Pánvól  írt  dramatizált  költeménye.  Az  Opálok 
egy  bájos,  majdnem  lehelletszerű,  színes  képekben  rajzolt  mesevilágot  tár 
elénk,  mely  a  költőnő  képzelőerejéről  tesz  tanúságot.  A  Boszorkánydalokban 
kiváló  eredetiség  mutatkozik,  máskor  pedig  a  sejtető  előadás  ad  költeményei- 
nek  sajátos  bájt,  mely  némely  újabb  francia  költőre  emlékeztet. 

Szalay  Fruzina  (sz.  1864  szept.  10-én  Kaposvárott)  költeményeit  Versek 
(1893),  Egy  marék  virág  (1898)  címmel  adta  ki,  melyekhez  Bébi  és  Micóka 
járult  1896-ban.  Az  Egy  marék  virág  magában  foglalja  a  Versek  javarészét 
is.  Álomvilágban  él ;  verseiből  valami  méla,  sőt  vigasztalan  borongás,  ábrán- 
dozás árad  ki,  de  emellett  nőies  báj,  meleg  gyöngédség  és  szeretet.  A  múlt 
a  fő  előtte,  a  szerelem  örömei  és  fájdalmai  alig  ihletik  meg,  annál  inkább 
a  természet  jelenetei  s  kivált  az  ősz,  melyeknek  külső  színezése,  gyakran  a 
személyes  érzelem  elnyomásával  s  a  színek,  jelzők  keresett  halmozásával, 
kedvelt  motívumai.  A  ragyogás  és  csillogás,  mint  valami  öncél,  mutat- 
kozik költeményein.  Gondolkozása,  érzése  mindig  emelkedett  ;  a  nő  nemes 
hivatását  a  családban,  a  szeretetben  találja.    A    formákban   könnyen   és  nagy 

gyakorlattal  mozog,  sokat  tanult  több  külföldi,  francia,  angol,  német  költőtől 
s  ezért  bizonyos  kozmopolita  vonás  feltűnő  nála.  Hosszabb  elbeszélése,  a  Madame 
Reale,  Észak-Olaszországba  visz,  ahol  az  apród,  Ansoletto,  és  Amadé  herceg 
neje  egymásba  szeretnek,  amiért  a  férj  mindkettőt  megöli.  Előadása  itt  is 
színes  és  néhány  természeti  kép  és  lelki  állapot  rajza  kiváló  benne. 

Krüzselyi  Erzsi  (sz.  1875.  márcz.  21.)  Versek  (1897)  címen  adta  ki  költemé- 
nyeit édes  apja  előszavával,  melyből  megtudjuk,  hogy  a  költőnő  fiatal  korában 
süket  lett.  Költeményeit  Érzelmek,  Napról-napra,  Hangulatok,  Dalok,  Humor 
ciklusokra  osztja,  de  tulajdonképen  mind  egyfajuak,  csak  a  másodikban  ad 
románcos  képeket.  Őt  az  ízlés,  a  hangalat  finomsága,  ábránd,  méla  busongás,  méla 
sóvárgás,  bánatos  reménykedés,  vonzó  egyéniség,  tiszta  nyelv  és  eleven  ritmusérzék 
jellemzik.  Utóbbi  művei  Ujabb  versek,  Örök  csendben,  Csendország  dalai  (1913) 
címen  jelentek  meg,  melyekben  apja  halálán  kívül  ugyanily  érzések  foglal- 
koztatják. 

Erdős  Renée  (sz.  1879-ben)  egymás  után  lépett  fel  számos  önálló  munká- 
val, regénnyel  és  költeménykötettel  egyaránt,  mint  Leányálmok  (1899),  Versek 
(1902),  Az  asszony  meg  a  párja,  Egy  leány  élete  (regény,  1904),  Csodálatos 
mezőkön  (1905),  Űj  dalok,  Kleopátra  (1906),  Jöttem  hozzátok  (1909),  Aranyveder 
(1910).  Korábbi  köteteiben  a  leplezetlen,  gyakran  féktelen,  a  társadalmi  sza- 
bályokat megvető  érzékiségnek  tartalék  nélküli  megéneklése  jellemzi,  mely 
addig  példátlan  volt  költészetünkben,  s  költői  jellemét  maga  is  másnak  raj- 
zolja sajátos  következetlenséggel.  Emellett  sajátsága  a  rejtelmesnek,  sejtel- 
mesnek, borongónak,  a  melankolikusnak  szeretete  ;  ezek  a  hangulatai,  érzései, 
Poera  és  követőire  emlékeztető  ismétlésekben,  párhuzamosságokban  s  a  gyakran 
alig  valamit  kifejező  színező  szólamokban,  szecessziós  jelzőkben  gazdag  nyelven 
szólalnak  meg.  A  Jöttem  hozzátok,  az  érzelmi  mámor,  sőt  ujjongás  után 
mintegy  átment  enyhébb  tárgyakra,  hogy  aztán,  a  katolikus  vallásra  áttérve, 
az  Aranyveder  című  vallásos  költeményeit  írja  meg.  Tehetsége  kétségtelen  s  bár 
verselésében  nem  sokat  törődik  a  szabályokkal  és  szabatossággal,  de  sorai 
jól  folynak,  előadása  érdekes,  lendületes,  megkapó  s  a  célhoz  alkalmazott. 
Legújabb  műve  János  tanítvány  (színj.  3  felv.    1911.) 

Erdős  Renée  útjain  jár,  de  még  nagyobb  túlzással,  Álba  Nevis  (Unger 
Ila,  sz.  1886-ban).  Tiszta  és  nemes  iránjban  léptek  fel  mások  mellett  újabban 
Nil  (Dapsy  Gizella)   és  Jörgné  Draskóczy  Ilma. 

A  lira  és  a  költői  elbeszélés  terén  a  felsoroltakon  kívül  még  sokan 
működnek  újabban  jelentékeny  sikerrel.  Közülök  többen  első  műveiket  még 
1900  előtt  írták,  de  működésök  java  nemcsak  hogy  az  utolsó  tizenkét  évre 
esik,  hanem  más  ifjabb  költőinkkel  együtt  a  »nyugatosok«-nak  nevezett  írói 
kört  alkották  meg.  Költészetüknek  tulajdonképpen  a  világfájdalom  az  alap- 
hangja, de  amellett  egészen  újszerű,  komplikált  vágyak  és  homályos  ösztönök 
szólalnak  meg  benne.  Ady  szerint  e  költészetben  »ember  beszél,  kinek  a  sors, 
az  élet,  évek  és  napok  szivének  gyökeréig  fájnak«.  Ezért  ez  a  költészet  majdnem 
kizárólag  lirai  s  egy  külön,  szimbolisztikus,  sajátos  metaforákban  gazdag,  gyakran 
erőltetett  s  keresett  frazeológiát  hozott  létre  a  lefolyt  7— 8  év  alatt.  Folyóirata  a 
Nytigat.  Mindezt  csak  jelezzük  ;  e  kör  méltatása  már  e  munka  keretén  kívül  esik. 

37* 


580  !•  fejezet.  Lirai  és  elbeszélő  költészet. 

Közülök  Ignotus  (Veigelsberg  Hugó,  sz.  1869.)  A  Slemil  keservei  (Verses  elbeszélés, 
1891),  Vallomások  (elbeszélések,  1895),  Versek  (1895)  c.  művei,  Szilágyi  Gézának 
egy  költeménykötete,  Tristia  (1896)  s  Ady  Endrének  Versek  (1899)  c.  műve  jelent 
meg  1900  előtt,  aki  vezető  alakja  lett  utóbb  ennek  a  kiváltképpen  lirai  irány- 
zatnak. E  kör  többi  lírikusai  közül,  kik  egyszersmind  valóban  ennek  az  irány- 
nak hívei,  említendők  Babits  Mihály.  Balázs  Béla,  Csáth  Géza,  Füst  Müán, 
Gellért  Oszkár,  Jób  Dániel,  Juhász  Gyula,  Kosztolányi  Dezső,  Lesznai  Anna, 
Oláh  Gábor  ;  a  regényben  és  elbeszélésben  F.  Kaffka  Margit,  Móricz  Zsigmond, 
Pásztor  Árpád,  Színi  Gyula,  kik  azonban  részben,  mint  mások  is,  kiket  tár- 
gyaltunk, inkább  csak  a  Nyugat  munkatársai,  éppen  úgy  mint  más  dráma- 
és  regényírók,  mint  Molnár  Ferenc,  Nagy  Endre,  Lengyel  Menyhért,  Biró 
Lajos  s  többen  olyanok,  kikről  a  maguk  helyén  szintén  szóltunk. 


Veigelsberg  llu^ó 


Szilágyi  Géza 


Adj-  Endre 


4ík 


Molnár  Ferenc 


Ii:ihiis  Mihály 


Biró  Lajos 

II.  FEJEZET. 

A  SZÍNPAD  irodalma. 

1.  Bevezető  megjegyzések. 

MAGYAR  DRÁMAIRODALOM  egészben  megmaradt  azokon  a 
nyomokon,  melyeken  az  előbbi  korszaké  haladt.  Színműíróink  egy 
része  tehát  a  reges  színművet  művelte,  sok  külső  dísszel,  de  kevés 
belső  élettel  és  valóság  iránti  érzékkel.  Mintaként  Shakespeare 
komédiái  és  Vörösmarty,  Rákosi  Jenő  darabjai  lebegtek  előttök.  Ugyanazok  az 
íróink,  akik  ezt  az  irányt  képviselték,  a  történelmi  drámával  is  megpróbál- 
koztak. Arra  törekedtek,  hogy  a  történelem  különös,  színpadszerűbb  fel- 
fogásával hassanak,  hogy  a  történelmi  eszmét  inkább  belevigyék  darab- 
jaikba, mintsem  a  történelemből  fejlesszék  ki.  Megkísértették  azt  is,  hogy 
megküzdjenek  a  tragikumnak  shakesperei  mély  és  megrázó  felfogásával  és  hogy 
erős  összeütközésekkel,  hatásos  színpadi  jelenetekkel  és  ugyancsak  az  angol 
költőre  emlékeztető  drámai  nyelvvel  hassanak  a  közönségre.  Ám  ebben  a 
nyelvben  sokkal  több  volt  a  szónokiasság,  mint  a  szenvedély  és  erő. 

Színműirodalmunknak  most  is  nagy  támogatója  volt  az  Akadémia  a  maga 
Teleki-  és  Karácsonyi-pályázataival,  melyekhez  egy  újabb,  a  Kóczán-pályadíj 
járult.  Az  előbbiek  a  komoly  drámát  és  a  magasabb  vígjátékot  kívánták 
jutalmazni,  emennek  pedig  az  a  célja,  hogy  887  óta  kisebb  korszakokban 
1848-ig  az  egész  magyar  történelmet  kronológiai  sorban,  lehetőleg  színszerű 
drámai  alkotásokban,  dolgoztassa  fel.  Végre  ezekhez  járul  néhány  év  óta  a 
Vojnich-díj,  amellyel  évenkint  a  legnagyobb  sikert  aratott  és  irodalmi  szín- 
vonalon álló  darabok  jutalmaztatnak.  Az  Akadémia  és  a  tisztán  színszerűségi 
álláspont  közt  általában  fennáll  máig  is  a  régi  ellentét,  s  mindegyre  felhangzik  a 
panasz,  hogy  az  Akadémia  megjutalmaz  jól,  esetleg  költőileg  megírt  könyv- 
drámákat,  melyek  azonban  a  színpadon  hatástalanok,  csalódást  okoznak. 
Pedig  újabban  az  Akadémia  is  lemondott  a  versben  írt  művekről  és  több  eset- 
ben jutalmazott  meg  úgynevezett  társadalmi  darabokat. 

A  drámairodalmat  elősegítették  továbbá  a  színházaknak  és  magánosok- 
nak alkalomszerű  pályadíjai.  Emellett  színházaink,  amint  szaporodtak  a  fő- 
városban,    mind  nagyobb   tért   nyitottak  a  magyar  szerzők  műveinek   (Víg- 

színház,  Magyar  színház)  s  talán  minden  törekvés  mellett  ennek  volt  a  leg- 
nagyobb eredménye,  amihez  hozzájárul  az  is,  hogy  a  színpad  az,  mely  egyetlen 
este  valakit  híressé  tehet  és  siker  esetén  legjobban  jutalmazza  a  szerző 
fáradságát.  így  esik,  hogy  regény-  és  elbeszélésíróink  jelentékeny  része  meg- 
próbálkozik, gyakran  sikerrel,  a  színpaddal  is,  még  pedig  vagy  úgy,  hogy,  a 
franciák  módjára,  regényét  vagy  elbeszélését  színpadra  alakítja  át,  vagy  hogy 
egyenesen  a  színpad  számára  ír.  Talán  ez  az  oka,  hogy  a  színpad  irodalma  túl- 
ságosan novellisztikus  irányba  halad,  míg  másrészt  francia  mintára  túlsá- 
gosan  keresi,   sőt  hajszolja   a   jellé mzetesség   rovására   a    szellemességet. 

Mindvégig  legnehezebben  alakult  ki  nálunk  a  társadalmi  dráma,  amelyet 
közönség  és  kritika  egyaránt  és  állandóan  sürgetett.  Ha  szorosan  azt  követel- 
jük, hogy  ezekben  a  színdarabokban  a  magyar,  vagy  elsősorban  fővárosunk 
társadalmának  képét  kapjuk,  akkor  igen  kevés  olyat  találunk,  mely  ennek 
a  kívánságunknak  megfelel.  Társadalmi  színműveink  legnagyobb  része  a  francia 
drámákból  ismert  társadalmat  rajzolja  magyar  nevekkel  és  hozzánk  helyezve, 
de  valóban  magyar  színezet  nélkül,  mintha  a  magyar  társadalom  nem  birna 
költői  anyagot  és  színpadra  alkalmas  jellemeket  nyújtani.  A  francia  drámából 
veszi  technikáját  is  és  ebben  valóban  nagyot  haladt,  vagy  pedig  újabban  Ibsen 
műveiből,  aki  győzelmesen  állapított  meg,  szintén  francia  módszer  alapján,  egy 
újabb  formát.  De  akármelyik  technikával  dolgozzanak  is  drámaíróink,  a  fő- 
súlyt mindig  a  hatásosságra  helyezik.  Régebben,  míg  a  főváros  kisebb  volt, 
okul  azt  hozták  fel,  hogy  nálunk  nem  fejlődtek  ki  még  eléggé  a  modern  drá- 
mához szükséges  társadalmi  osztályok  a  maguk  rajzolható  és  jellemezhető, 
szembeötlő  eltéréseivel,  amiben,  így  fogva  fel,  volt  is  igazság.  Mondták  azt 
is,  hogy  nincs  igazi  szalonélet,  mely  a  francia  drámát  annyira  táplálja  s  végre 
hogy  a  közönség  nagyon  is  megszokta  az  idegent.  Mindez  szintén  tagadhatat- 
lan. Bizonyos,  hogy  amióta  egész  fővárosi,  sőt  vidéki  társadalmunk  is  hasonlóbb 
lesz  a  nemzetközi  társadalmakhoz,  azóta  színműíróink  művei  inkább  tűnnek 
fel  hazaiaknak,  inkább  látjuk  a  színpadon  magunkat.  A  franciák  és  Ibsen  s 
nálunk  különösen  Csiky  Gergely  hatásának  kell  tulajdonítanunk  azt  is,  hogy 
nagyon  szaporodnak  »témadarabjaink«,  viszont  inkább  francia  hatás 
a  kényes  tárgyaknak,  a  férfi  és  nő  közötti  szociális  vagy  érzelmi  viszonynak, 
a  szerelmi  és  házasélet  merész  erkölcsi  vagy  éppen  nem  erkölcsi  alapon  való 
tárgyalásának  kedveltsége.  Azonban  a  szociális  vagy  más  a  priori  témáknak 
színpadra  vitelében  bizonyos  kapkodás  jelentkezik.  Különösen  a  proletárok, 
a  felfelé  küzdők,  az  erejükön  felül  élők,  a  katonaság  és  polgárság  viszo- 
nyának, a  polgári  életet  lenéző  arisztokratáknak,  a  pusztuló  dzsentrinek,  a 
hozomány-haj hászóknak,  a  bukott  nemesnek,  a  katonai  belső  életnek,  a 
nálunk  sajátos  szocializmusnak,  a  földéhségriek,  kivándorlásnak  rajzával  talál- 
kozunk legtöbbször. 

A  Szigligeti  megalapította  népszínmű  ebben  a  korszakban  virágkorát 
érte,  de  nem  jutott  lényegesen  túl  azokon  az  alapelveken  és  elemeken,  melyekre 
Szigligeti  fektette.  Azt  lehetett  volna  gondolni,  hogy  az  érzelmesnek,  komoly- 
nak és  furcsának  a  vegyüléke,  melyből  nála  e  műfaj  áll,  lassankint  különválva, 
létre  fogja  hozni  a  népdrámát,  népkomédiát  és  népbohózatot;  de  ez,  a  szórva- 

nyos  kísérletek  mellett  sem  történt  meg.  A  népszínművek  szaporaságát  előmoz- 
dították mind  a  régibb  Nemzeti  Színház,  mind  az  1879-ben  megnyílt  Nép- 
színház majdnem  évenkénti  pályadíjai,  valamint  a  Tamási  József  és  Blaha 
Lujza  mesteri  alakításai.  Valóban  több  jeles  mű  jött  létre  e  hatások  alatt,  de 
mind  a  régi  alapon  mozogva,  míg  aztán  itt  is  túlnyomó  lett  a  színpadi  hatás 
eszközeinek  keresése,  majd  a  mind  nagyobb  és  nagyobb  tért  elfoglalt  etnoló- 
gizálás.  Ugyanis  Szigligeti  a  Duna — Tisza  vidékén  maradt,  az  újabbak  bele- 
vonták hazánk  más  vidékeit,  végre  még  a  nemzetiségeket  is.  Ez  azonban  még 
.  nem  jelentett  haladást  a  műalkotásban,  mint  nem  igen  az  a  néhány  fővárosi 
életkép  sem,  melyekkel  ez  az  irány  bővült.  Ezért  lassankint  az  a  hit  alakult  ki, 
hogy  ebben  a  műfajban  mindazt  megírták,  amit  lehetett  s  úgy  látszott,  hogy 
szerepét  betöltötte.  Csak  újabban  hozott  bele  egészségesebb  fordulatot  Gár- 
donyi  A   bor  című  darabjával,   melynek  hatása   máris   érezhető. 

2.  A  dráma  és  vígjáték. 

E  kor  legtermékenyebb  színdarabíróinak  egyike  Bérezik  Árpád  (sz.  1842 
júl.  8-án  Temesvárt).  Irodalmi  működését  a  megelőző  korszakban  kezdte  s  nagy 
kitartással  folytatja  máig.  Már  1859-ben  fellépett  (versekkel  IboIyák-ban)  s 
előbb  költeményeket,  tárcákat;  elbeszéléseket,  majd  politikai  cikkeket,  humoros 
apróságokat  írt  a  szépirodalmi  és  élclapokba.  Hajlama  már  korán  a  színpadhoz 
vonzotta.  Többféle  műfajjal  próbálkozott,  írt  egy  tragédiát  is  (Kanul  gróf),  de 
vígjátékai,  bohózatai  és  népszínművei  szereztek  neki  nevet  és  népszerűséget. 
Kezdetben  Toldy  Istvánnal  írtak  közösen  pár  népszínművet  f  Jön  a  francia,  1863, 
Az  apostol),  azóta  önállóan  írja  darabjait.  Ezek  közül  vígjátékok  :  Nincs  mama, 
1  fv.  (1862),  Ádám  és  Éva,  1  fv.  .(1862),  A  férj  szökik,  3.  fv.  (1866),  A  fertály- 
mágnások (1867),  A  Bach-huszárok  (1867),  A  népszerűség  (1868),  A  kétkedő,  2  fv. 
(1870),  A  közügyek  (1871),  Egy  szellemdús  hölgy,  1  fv.  (1873),  Házasítok,  3  fv. 
.(1875),  A  kék  szoba,  1  fv.  (1878),  Jótékony  célra,  3  fv.  (1880),  Nézd  meg  az  anyját, 
3  fv.  (1883),  A  bálkirálynő,  1  fv.  (1885),  A  protekció,  3  fv.  (1885),  Gyerekbál, 
1  fv.  (1887),  A  svihákok^Sív.  (1889),  A  peterdi  csata,  3  fv.  (1891),  Egy  ábránd, 
1  ív.  (1892),  Mai  divat  3  fv.  (1893),  A  papa  3  ív,  (1894),  Himfy  dalai  3  fv. 
(1898),  A  kurucok  Parisban,  3  fv.  (1902),  A  miniszterválság,  3  fv.  (1905),  Tuli- 
pános leányok,  1  fv.  (1906),  A  pozsonyi  diéta,  3  fv.  (1907),  Az  udvari  tanácsos, 
-3  fv.  (1909),  A  művész  felesége,  3  fv.  (1910).  Bohózatok  :  A  harctérről  (1876), 
A  szürke  kabát,  1  fv.,  A  veteránok,  3  fv.  (1885)  s  több  kisebb  tréfa.  Népszínművei : 
A  Székelyföldön  (1874),  Az  igmándi  kispap  (1881),  A  vén  kupec  (1884), 
A  parasztkisasszony  (1886),  Postás  Klári  (1891).  Összes  színművei  együttes 
kiadásban  is  megjelentek  Bérezik  Árpád  színmüvei  (I — V  1912.)  cím  alatt  70-ik 
születésnapjának  és  50  éves  írói  pályájának  ünnepe  alkalmából  s  50  színdarabot 
foglalnak  magukban.  Irt  elbeszéléseket  is,  melyek  Víg  órák  (1888),  Őszi  hajtás 
(1897),  A  figyelmes  férj  és  más  elbeszélések  (1906),  Nyári  feleség,  férjem  nősül  és 
egyéb  elbeszélések  (1910),  Hogy  született  a  szerelem  (1911)  stb.  cím  alatt  jelentek 
meg.  Irt  Farkas  Imrével  egy  operaszöveget  is  (Lavotha  szerelme),  melyet  Hubay 
Jenő  zenésített  meg.  ,     • 

Bérezik  vígjátékaiban  mindjárt  kezdetben  a  maga  korabeli  politikai 
és  társadalmi  élet  félszegségeibez  nyúlt  s  ezért  A  fertálymágnások  óta  számos 
sikerben  volt  része.  E  műve  sok  idő  után  az  első  volt,  mely  a  korabeli  magyar 
politikai  és  társadalmi  élet  nevetséges  oldalait  rajzolta  s  midőn  1867-ben  a 
budai  népszínházban  színre  került,  érdekes  és  jellemző  karrikaturáival  szokatlan 
sikert  aratott,  kivált  mert  a  közönség  érezte,  hogy  a  húsosfazekak  körül  leske- 
lődő, a  hivatal-  és  haszonvágy  vezette  előretörő  érdemetlenek  rajza  igaz. 
Ebben  az  irányban  Tóth  Kálmán  Nők  az  alkotmányban  és  Toldy  István  A  jó 
hazafiak  című  darabjaikkal  nyomon  követték  őt.  Bérezik  mind  az  említett, 
mind  következő  darabjaiban  mély  gondolatokban,  leleményben  nem  gazdag, 
a  cselekmény  művészi  fölépítésében,  az  összeütközések  kiélezésében,  a  főalakok 
szigorú  jellemrajzában  nem  erős  ;  de  a  mellékalakokban,  kivált  a  karrikaturák- 
ban,  a  torzalakokban,  a  nevetséges  jellemképekben  sok  kiválót  alkotott.  Jel- 
lemző tulajdona  s  egyszersmind  kedves  vonása  az  elevenség,  vidámság,  párbeszé- 
deiben a  fordulatosság,  ötletes  elmésség,  mellyel  pellengérre  állítja  társadalmunk 
nevetséges  szereplőit,  az  üres,  fontoskodó  politikust,  a  léhát,  az  érdem  nélkül 
tülekedőt,  a  közügy  élősdieit,  a  hivatal-  és  pénzvágy,  a  siker  hajhászóit,  a  közélet 
parazitáit,  a  rangkórság  betegeit,  a  kisvárosi  élet  félszeg  alakjait,  a  protekció- 
keresőket, megyei  szájhősöket,  korteseket,  negélyezőket  stb.  Mindezekben  mint 
Kisfaludy  Károly  utóda  vagy  hagyományainak  követője  lép  föl,  kire  kedvessége 
is  emlékeztet.  A  bohózat  terén  jobban  mozog  mint  a  magasabb  vígjátékén, 
és  legnépszerűbb  művében,  a  bájos  Himfy  dalaiban  is,  mellyel  divatba  hozta 
az  irodalomtörténeti  vígjátékot  (Prém  József  :  Helikoni  ünnep,  legifj.  Szász 
Károly  :  Kántorné,  He  rezeg  :  Déryné,  Fényes  Samu  :  Bacsányi  stb.)  szintén 
sok  a  bohózatos  elem. 

Toldy  István  (sz.  1844  jún.  4-én,  megh.  1879  dec.  6-án)  egészen  a  francia 
színműírás  módszerét  követte,  kivált  Dumas  fils  és  Sardou  nyomán.  A  jó  haza- 
fiak (1872),  Űj  emberek  (1872)  című  első  darabjai  még  Bérezik  nyomán 
haladtak,  de  már  Kornélia  (1874),  mely  Feuillet  Oktáv  Kísértését  vette  mintául, 
a  maga  házasságtörési  frivol  motívumával  és  egy  teljesen  léha  felsőbb  világ 
rajzával,  megdöbbentette  az  akkori  kort.  Livia  (1874),  tulajdonképpen  a  jezsu- 
iták ellen  írt  iránydráma,  mellyel  a  Kisfaludy-Társaságban  széket  foglalt  s 
már  színre  sem  került.  Berczikkel  írta  Az  apostol  (1874)  népszínművét,  mely 
azonban  nem  sikerült.  Mint  a  Deák-párt  publicistája  s  mint  regényíró  is  műkö- 
dött. Elbeszélései  és  társadalmi  cikkei,  A  nőkről  a  nőknek  (1865),  Adél  asz- 
talára (1869),  Tarka  képek  (1875)  és  regénye,  Anatole  (1872),  szintén  francia 
hatás  eredményei.  Többnyire  sikamlós  tárgyakkal  foglalkoznak  s  nagyrészben 
ilyen  regénye  is,  melyben  egyébként  egy  sajátos  jellem  rajzát  akarja  adni, 
aki  a  század  betegségének  egyik  változatában  szenved  s  talán  ezért  is  Francia- 
országba helyezi  cselekvényét. 

Mindnyájan  emlékszünk,  kik  akkor  már  színházba  járók  voltunk,  arra 
a  rendkívüli  sikerre,  melyet  Dóczi  (Dux)  Lajos  (sz.  1845  nov.  5-én)  Csók  c. 
regényes  vígjátéka  aratott.  1872-ben  a  Teleki-díjat  nyerte  meg  és  1874  jan. 
14-én  került  színre  a  Nemzeti  Színházban,  hogy  aztán,  különösen  Maritta  naiv 
szerepéért,  hosszan  fönntartsa  magát  mind  a  magyar,  mind  a  német  színpadokon. 

A  Csók,  a  legnagyobb  külső  sikert  aratott  magyar  regényes  színdarab,  azt  az 
irányt  követi,  melynek  nálunk  Rákosi  Jenő  (Aesopus)  volt  dicsőséges  úttörője. 
A  francia,  realisztikus  irányú  társadalmi  dráma  már  rég  diadalait  ünnepelte, 
mi  azonban  még  a  tiszta,  elvont  drámai  költészetet  magasztaltuk  s,  nem  törődve 
idő,  tér,  valóság  korlátaival,  még  mindig  gyönyörködtünk  ebben  a  szellemes 
darabban.  Vonzott  bennünket  a  kedves  játsziság,  derű,  elevenség,  a  szónoki 
elemzés  és  dialektika,  a  regényes  báj,  meg  aztán  a  csóknak  akkor  nagyon  csodált 
meghatározása,  a  zsidó  regéje  s  pár  más  részlet,  metyek  elszavalni  való 
koncert-számok  hatását  tették.  Ezek  a  tulajdonok  Dóczi  művét  fenn  fogják 
tartani  éppen  nem  hibátlan  verselése  és  magyarsága,  több  valószínűtlensége 
és  sajátos  színpadi  technikája,  sőt  éppen  nem  egészen  érthető  főjellemei  mel- 
lett is. 

Dóczi  a  zsurnaliszta  pályáról  lépett  a  költőire,  mint  több  más  kortársa  is, 
hogy  aztán  a  hivatali  és  politikai  pályára  térjen,  melyen  különösen  Horváth 
Boldizsár  és  Andrássy  Gyula  voltak  pártfogói.  A  közös  minisztériumban  külügyi 
osztályfőnök  lett  s  bárói  rangot  kapott.  Verselő  gyakorlatát  Az  utolsó  próféta 
című  (1869)  tragédiájával  és  Goethe  Faust]&  I.  részének  fordításával  (1872) 
szerezte,  mely  máig  is  a  legjobb  nyelvünkön,  noha  azóta  többen  próbálkoztak 
meg  vele. 

Első  nagy  sikere  után,  kivált  hogy  Bécsbe  ment,  sokáig  nem  írt  darabot, 
mit  maga  is  fájdalmasan  említ.  Azonban  sokat  fordított  hol  németről  magyarra, 
hol  magyarról  németre,  írt  költeményeket  és  költői  elbeszélést  is,  elkezdte  a  Faust 
II.  része  néhány,  főképp  víg  jelenetének  fordítását  is,  melyeket  utóbb  Költe- 
ményei (1890)  kötetében  adott  ki.  Első  színdarabja  után  12  évvel  adta  ki  Utolsó 
szerelem  című  vígjátékát  (1880),  melyet  utóbb  átdolgozott  (1888),  1885-ben 
jelent  meg  Széchy  Mária  történelmi  színműve,  majd  1889-ben  A  vegyespárok 
(színmű),  1891-ben  Vera  grófnő  (szomorújáték)  és  Ellinór  királyleány  (1896). 
Közülük  csak  Széchy  Máriának  volt  még  jelentékeny  színpadi  sikere,  különösen 
Jászai  M?ri  fényes  alakításában.  Elbeszéléseit,  melyekben  kevéssé  érezzük 
a  valószerűséget,  Beszélyek  és  vázlatok  címen  adta  ki  (I — II.  1890).  Ezek  közt 
kiválik  Carmela  című  kis  regénye,  melyben  főként  jellemrajzra  törekszik ;  kelle- 
mesen van  elbeszélve  s  nem  érdektelen  a  mesefejlesztés  sem,  de  talán  szükség- 
telenül alkalmazza  a  sok  dialektikát  és  szofizmát.  Néhány  elbeszélésében  pár- 
huzamot látszik  írni  színdarabjaihoz.  Lefordította  németre  Az  ember  tragédiáját 
(1891).  Számos  tárcát,  esztétikai  dolgozatot  is  írt,  még  pedig  német  és  magyar 
nyelven,  s  mindenesetre  e  két  nyelven  írása  okozza,  hogy  a  magyarban  nyelv- 
érzéke és  szóhasználata  nem  mindig  biztos. 

Azt  az  ürességet,  mely  színpadunkon  Szigligeti  után  maradt,  senki  sem 
töltötte  úgy  be,  egy  időre,  mint  Csiky  Gergely,  akit,  mint  annyi  más  írónkat, 
a  végzet  korán,  már  49-ik  évében  elszólított  működése  teréről  (szül.  1842  dec. 
8-án,  megh.  1891.  nov.  19-én).  ö  volt  az,  akit  Szigligeti  várt.  Életrevaló,  eredeti, 
az  életből  vett  színdaraboknak  évről-évre  termő  sora  :  ez  volt  Szigligeti  vágya 
s  ezt  mintegy  tíz  évre  terjedő  időre  megadta  a  színpadnak  Csiky  Gergely  1880 
január  23-ikától,  A  proletárok  első  előadásától,  a  Nagymamáig,  1891-ig.  Föl- 
lépését még  megérte  Szigligeti  és,  talán  sejtelemszerűen  is,  pártfogolta  fiatal 

költőtársát,  színre  hozva  első  drámáját,  a  Jóslatot,  de  előbb  halt  meg  hogysem 
megérhette  volna  A  'proletárok  sikerét. 

Csiky  még  mint  gyermek  kezdett  a  költészettel  foglalkozni.  Hogy  családját 
fenntarthassa,  a  neki  nem  kedves  papi  pályára  lépett.  Kiváló  klasszikái  művelt- 
ségre tett  szert  s  ennek  eredményei  Sophokles  tragédiájának  (1880),  Plautus 
összes  vígjátékainak  (1885)  és  Euripides  Kyklopsának  jeles  fordításai.  Tehet- 
sége és  vágya  korán  vezette  színdarabok  fordítására,  majd  eredetiek  írására. 
Vörösmarty  nyelvét,  Shakespeare,  Schiller  s  általában  a  regényes  drámairodalom 
stílusát  tanulmányozta  s  ezek  eredményeként  előbb  a  reges  színdarabbal  tett 
kísérletet.  így  írta  regényes  vígjátékát,  A  jóslatot  (1875),  majd  Janust  (1877), 
A  mágust  (1878),  Az  ellenállhatatlant  (1878)  és  A  bizalmatlant,  melyek,  A  mágus 
című  egyfelvonásos  tragédián  kívül,  valamennyien  akadémiai  díjat  nyertek. 
Ekkor  már  1878  óta  Pesten  lakott.  Itt,  a  nagyobb  irodalmi  élet  középpontjában 
és  egy  hosszabb  párizsi  időzése  alatt  (1879)  egyszerre  megtalálta  hivatása  igazi 
irányát  és  megírta  A  proletárokat,  melyet  páratlan  sikerrel  adtak  elő  1880  január 
23-án.  A  fényes  előadás,  melyben  Paulay  Ede  színre  hozta,  mind  a  Nemzeti 
Színháznak,  mind  szerzőjének  diadalt  aratott.  Mindenki  csodálta  a  szerző  fényes 
színpadi  technikáját,  valamint  az  élet  vagy  talán  inkább  kora  ízlésének  isme- 
retét, mely  annál  feltűnőbb  volt,  mert  pap  írta,  kinek  mégis  csak  kevesebb 
.módja  volt  az  élet  megfigyelésére.  Tudni  kell  azonban,  hogy,  mint  pap,  egyházi 
.ügyvéd  és  házasságvédő  volt  s  módjában  volt  az  elválásnak  ily  üzleti  felhaszná- 
lását megismerni.  A  proletárok  tehát  részben  ekkori  tapasztalataira  utal,  noha 
túlozva  és  torzítva.  Azonban  az  elválás  kérdése  kedvelt  témája  maradt.  Ö  ebben 
nem  ismerte  el  a  kötelességgel  szemben  a  szenvedély  jogát  s  nem  rajzolta  úgy 
mint  megoldást,  hanem  vagy  mint  tragikus  végre  vivő  tévedést,  vagy  mint 
kényszert,  mely  boldogságra  nem  vezethet.  —  így  fogta  fel  a  Cifra  nyomorúság- 
ban, Stomfay-családban,  Cecil  házasságában  és  Az  elvált  asszony  regényében, 
melyben  a  tragikai  vég  mintegy  témaszerűleg  következik.  A  színpadi  technikára 
nézve  pedig  részint  a  franciákhoz  s  így  elsősorban  Sardouhoz,  részben  az  angol 
új  írók  vaskos  bohózataihoz  járt  iskolába  s  általában  nemcsak  igen  sok  szín- 
darabot (39)  fordított,  hanem  rengeteget  olvasott,  miben  nyelvismerete  ter- 
mészetszerűen segítette  és  ez  olvasmányai  befolytak  színdarabjai  szerkesztésére 
is,  mert  amazokban  nem  egyszer  megkapjuk  jellemeinek  és  helyzeteinek  elő- 
képét. 

Említett  reges  darabjai  főleg  pompás  verselésükkel,  hangzatos,  de  hideg 
nyelvükkel  és  —  a  néha  kuszált  cselekvény  mellett  is  —  jól  felépített  drámai 
helyzetekkel,  már  is  jelzik  tehetségének  természetét.  Mindenik  inkább  mecha- 
nikai munka,  több  bennük  a  kiszámítás,  kevés  az  igazi,  költői  ihlet,  az  élet  és 
.szenvedély  vagy  a  mélyebb  komikum.  Jellemei  inkább  absztrakciók  s  e  hiányt 
a  rhetorikai  fölépítés  vagy  tréfa  nem  birja  pótolni.  És  bár  érezte,  hogy  ez  nem 
az  ő  igazi  tere,  az  akadémiai  jutalmak  mégis  arra  késztették,  hog,v  megmaradjon 
emellett  az  irány  mellett.  így  írta  meg  még  utóbb  Spartacust  (1886),  Petneházyt 
(1886),  A  vasembert  (1886),  melyek  azonban  meglehetősen  hidegen  hagyták 
a  közönséget,  kritikát  egyaránt.  A  tanult,  erős  ész  műveit  látták  bennök  első- 
sorban,  noha  a  legutóbb   említett    darabjával    különben   a    mai   életbe  nj'últ. 

Annál  nagyobb  hatást  tettek  :  a  jeles  fölépítés,  kitűnő  beállítás,  a  minden 
darabjába  francia  mintára  beillesztett  »nagy  jelenet «,  a  rendesen  melodrama- 
tikus,  megindító  kibékülés,  elérzékenyedés,  az  álgonoszoknak  s  más  hasonló 
tévelygőknek  hirtelen  Pál-fordulása  s  több  hasonló  fogása,  valamint  a  gyakran 
saját  kora  életéből  vett,  olykor  drasztikus,  bohózatos,  szatirikus  és  karrikaturát 
éreztető,,  sokszor  maguknak  s  egész  jellemöknek  a  hatás  kedveért  ellentmondó 
alakjai.  Műveinek  rendesen  a  legjobban  megalkotott  első  felvonásai  hatottak, 
amelyekbe  sok  túlzást,  számos  bohózati  részletet  s  a  szerző  vaskos  módszeré- 
vel megrajzolt  torzképet  illesztett  bele.  Ez  is  némileg  Sardoura  emlékeztet, 
aki  rendesen  öt  felvonásból  kettőt  vígjátéknak,  néha  bohózatnak,  hármat  pedig 
elsimítható  drámának  írt  meg.  Csiky  kisebb  területen  ugyanezt  teszi,  s  néha, 
a  dolog  természete  szerint,  ez  erkölcsrajzaiban  olyan,  mintha  iránj^darabot 
írna.  Mindehhez  a  természet  kiváló,  alkalmazkodó  ésszel,  akaraterővel,  ritka 
munkakedvvel  áldotta  meg.  Ehhez  járult,  hogy  könnyen  találta  az  anyagot  s 
gyorsan  birta  feldolgozni.  Sarkalta  a  siker,  a  munka  vágy,  korai  halálának 
sejtelme  és  nem  kevéssé  családja  fenntartásának,  biztosításának  óhaja  —  mert 
utóbb  kilépett  a  papi  kötelékből  s  megnősült. 

A  legnagyobb  s  legállandóbb  sikert  aratott  A  proletárok  című  művét  gyors 
egymásutánban  követték  :  Mukányi  (1880),  Cifra  nyomorúság  (1881),  A  kaviár, 
A  Stomfay-család,  Theodora  (1882),  Bozóti  Márta,  Anna,  Cecil. házassága  (1883), 
Nóra,  Buborékok  (1884),  A  sötét  pont,  Spartacus  (1885),  Királyfogás,  operetté 
(1886),  A  jó  Fülöp,  A  komédiás,  A  vadrózsa  (1887),  A  vasember,  Divatkép  (1888), 
A  nagyratermett,  Örök  törvény  (1890),  A  nagymama,  Két  szerelem  (1891).  Összesen 
35  eredeti  színművet  írt.  Mindezek  majd  mind  színre  kerültek  s  egyideig  nagy 
hatással,  de  vége  felé  a  már  ismert  fogások,  módszerek,  a  mindinkább  kiérezhető 
mesterkéltség,  az  az  erőlködés,  hogy  mindenáron  hatásos  szerepet  írjon,  nagyon 
is  kihívták  a  kritikát.  Mindamellett  feledhetetlen  érdeme  marad,  hogy  a  magyar 
színpadnak  magyar  művekkel  való  ellátásában  Szigligeti  után  senki  máig  annyit 
nem  tett  mint  ő.  A  magyar  színpadot  közelebb  hozta  a  magyar  társadalmi  élet- 
hez, megmutatta,  hogy  magyar  szerző  is  bir  tartósabb  hatást  tenni  s  végre  hatást 
tett  tiszta,  mag}-ar  nyelvével,  majdnem  hibátlanul  megírt  párbeszédeivel,  melyek 
lényegesen  hozzájárultak  ahhoz,  hogy  összesen  12  darabja  nyert  pályadíjat. 
Színdarabjainak  javarésze  Csiky  Gergely  Színmüvei  címmel  jelentek  meg 
(I— XVIII.   1882—94). 

Színdarabjain  kívül,  mellőzve  tudományos  műveit  és  több  nagy  prózamű 
fordítását,  számos  regényt  és  elbeszélést  is  írt.  Ezek  kevesebb  hatást  tettek, 
ámbár  Arnold,  de  kivált  az  Az  elvált  asszony,  Az  Atlasz-család,  s  Az  atyafiak 
e  nemben  is  a  kiválóbbakhoz  tartoznak  irodalmunkban.  Ügy  látszik,  hogy  szín- 
darabjai sikere  vitte  a  regénjárásra,  ámde,  mivel  a  regény  az  élet  sokkal  apró- 
lékosabb tanulmányozását  követeli  mint  a  színdarab,  itt  kevésbbé  látszik  élet- 
hűnek, valószerűnek.  Azonban  jótékonyan  hatott  velük  abban,  hogy  drámáiból 
ide  is  átültette  a  gondos  és  nála  elég  gazdag  föltalálást,  cselekvény  szövést, 
a  cselekvénj"  változatos  drámai  expozícióját,  fölépítését  s  a  vele  párhuzamosan 
haladó,  néha  kissé  elnagyolt  jellemfestést,  a  jól  rajzolt  és  gondosan  előké- 
szített,   néha  kissé   mesterkélten   beállított   helyzeteket,   a   mellékcselekvények 

arányos  beosztását.  Elbeszélő  művei  is  drámaíró  tulajdonait  léptetik  előtérbe, 
ezekben  is  túlságosan  él  a  hatásvadászat  eszközeivel,  melyeket,  mint  Az  elvált 
asszonyban,  nagy  számítással  használ  fel. 

Csiky  működése  mély  nyomokat  hagyott  drámairodalmunkban.  A  pro- 
letárok sikere  a  reges  színműről  mégis  az  élet  valódisága  felé  terelte  a  figyelmet 
s  színműíróink  elkezdtek  társadalmunkkal  és  ennek  sebeivel  foglalkozni.  A  Csiky 
felvetette  elválás  problémájának  hatása  alatt  írta  Ábrányi  Emil  Az  első  (színmű, 
5  fv.,  1882)  című  társadalmi  művét.  Ábrányi  Kornél  Marianne  (dráma  4  fv.,  1882), 
A  csalhatatlan  (verses  vj.  3  fv.,  1883),  Olga  (színmű  4  fv.,  1884)  című  műveit. 
Ö  már  előbb  A  rövidlátók  (vj.  5  fv.,  1871),  A  légyott  (vj.  1  fv.,  1872),  Fölavatás 
(drámai  epilog,  1875),  Dr.  Percival  (verses  vj.  1876,  Teleki-díjat  nyert),  című 
műveivel  lépett  föl,  azután  főleg  regényeket  és  politikai  iratokat  írt  ;  most 
Csiky  példája  újra  a  színpadhoz  vonzotta.  Darabjaiban  érdekes  és  új  kérdéseket 
vet  föl,  de  sokfélét  markol  meg  egy-egy  műben  s  ezért  az  alkotás  világossága 
és  biztossága  nincs  meg  bennük.  A  paradoxont  épp  úgy  kedveli  meséiben,  jelle- 
meiben, mint  nyelvében ;  de  minden  darabjában  igazi  tehetség  nyilatkozik 
meg  s  bizonyosan  jelest  alkotott  volna,  ha  a  drámaírói  működést  félben  nem 
hagyja. 

Prém  József  (1850  márc.  7.  • —  1912  okt.  10.)  a  költészet,  regényirodalom, 
irodalomtörténet,  műtörténet  és  kritika  számos  terén  működött  eredeti  és  fordí- 
tott művekkel  egyaránt.  A  nyolcvanas  és  kilencvenes  évek  egyik  legszorgal- 
masabb írója  volt.  Szépirodalmi  művei  :  Külföldi  költőkből  (1872),  önmaga  ellen 
(regény,  1872),  Edith  története  (regény,  1876),  Költemények  (1884),  Eljegyzés  után, 
Bertalan  szerelme  (két  elb.,  1887),  Cseress  Gábor  (regény,  1889),  Rozsdás  címerek 
(regény,  1890),  Elbeszélések  (2  köt.,  1890),  Félvér  (regény,  1893),  A  drusza  és 
egyéb  történetek  (1903),  A  nagy  Pálhalmy  fia  (regény,  1903),  Katonabecsület  és 
egyéb  elbeszélések  (1904).  Nagy  kedvvel  és  nagyobb  eredménnyel  dolgozott 
a  színpad  számára  s  több  műve  nyert  akadémiai  és  más  pályadíjat.  Ezek 
között  vannak  történelmi  szomorú  játékok  és  vígjátékok,  valamint  a  modern 
életből  merített  színművek  s  megpróbálkozott  az  irodalomtörténeti  víg- 
játékkal is.  Szereti  a  túlságos  bonyolult  cselekményt,  de  következetesen  nem 
bírja  tovább  szőni,  sem  a  jellemeket  egyirányban  feljeszteni.  Színdarabjai  : 
A  boldogító  (vj.,  1879),  Csárdás  Trézsi  (népsz.  3  fv.,  1890),  Bosnyák  Anna  (szj., 
1895),  Adorján  báró  (szj.,  1898),  A  vándormadár  (vj.,  1890),  Léha  világ  (vj., 
1899),  Helikoni  ünnep  (vj.,  1901),  Bánffy  uram  (vj.,  1910)  és  több  más  darabja 
kéziratban.  Közülök  legnagyobb  sikere  a  szintén  akadémiai  jutalmat  nyert 
Bosnyák  Annának  volt. 

Bartók  Lajos,  akiről  a  lirai  költők  közt  szóltunk,  nagyobb  sikerrel  műkö- 
dött a  dráma  terén.  Először  A  legszebb  (1879)  című,  Rákosi  és  Dóczi  hatását 
mutató  vígjátékában  a  reges  színművel  próbálkozott  meg.  Ebben  a  zavaros 
cselekvényű  darabban  Lesbos  szigetére  visz  a  régi  görög  világba,  hogy  képzelme 
korlátlanul  csaponghasson.  Ezután  a  történelmi  drámához  tért.  Kendi  Margit 
című  (1884)  tragédiájában  s  következő  ilyfajta  műveiben  már  Shakespeare 
a  mestere.  A  tragikumot  azonban  nem  magában  a  történelemben  keresi  meg, 
hanem  erőszakolt  cselekvény  és  erőszakolt  helyzetek  kapcsán    beleerőszakolja 

darabjaiba.  Erdély  Báthory  Zsigmond  korában  nem  olyan  volt  minőnek  ő  rajzolja 
és  a  legtöbb  személy  jelleme  sem  történelmi.  Röviden  :  hiányzik  belőle  a  múlt 
reális  szemlélete.  Legnagyobb  sikerét  Thurán  Anna  (1888)  c.  történelmi  drámá- 
jával aratta,  metyet  Bárt  fa  város  krónikájából  vett  s  kissé  korszerűtlenül  Mátyás 
idejébe  helyezett.  Ebben  is  több  a  Shakespearere  (Romeo  és  Júlia)  s  a  Faustra, 
emlékeztető  jelenet,  azonban  következetesebb  s  a  szenvedély  és  kötelesség 
tragikai  válsága  világosabban  van  felállítva,  ámde  a  véletlenre  alapított  kedvező 
megoldás  nem  nyugtat  meg  ily  mesefejlesztésben.  Utóbb  Holuska  Benedek  c. 
darabjában  (1889),  továbbá  A  méhekben  (1890),  Az  örményben  a  bohózattal, 
majd  újra  a  vígjátékkal  tett  kevés  sikerű  kísérletet.  Közben  írta  Erzsébet  királyné 
című  történelmi  drámáját  1892-ben,  ezt  követte  Mohács  után  (1898)  s  a  János 
király  (1900).  Amaz  szép,  erőteljes  töiténelmi  kép  s  talán  a  legtisztább  Bartók 
drámai  művei  közül,  mely  egy  János  király  koráról  szóló  trilógia  első  része  lett 
volna,  de  halála  a  befejezést  meggátolta.  Bartók  e  műveiben  erős  tragikai  össze- 
ütközésre s  tartalmas,  erős  drámai  nyelvre,  költői  szárnyalásra,  lirai  hévre  törek- 
szik s  ez  néha  kiválóan  sikerül,  néha  gyönyörű  gondolatokat  talál  ;  de  egészben 
hidegen  hagy,  s  a  túlságos  tömörségre  való  törekvés  gyakran  nehezen  érthetővé, 
feszessé,  mesterkéltté  teszi.  Néha  mind  komoly  darabjaiban,  mind  vígjátékaiban 
túlságosan  fitogtatja  szellemeskedését,  élces  ötleteit,  gyakran  a  helyzet 
ellenére  ;  máskor  pedig  lirai  ömlengéseket  kapunk,  szintén  nem  eléggé 
indokoltan,  de  mindig  magasabb  ambíció  vezette  s  az  igazi  tragikum  és  mélyebb 
komikum  rajza  volt  célja. 

V aradi  Antal  (sz.  Závodon,  1854  máj.  2-án),  aki  mint  tanár  és  mint  a 
színművészeti  akadémia  igazgatója  működött,  1873-ban  lépett  föl  az  irodalom- 
ban. Egjr  ideig  színész  is  akart  lenni,  erős  vágya  a  színpadhoz  vonzotta. 
Ennek  eredményei  regényes  színdarabjai,  úgy  mint  Iskariót,  mellyel  1876-ban 
akadémiai  elismerésben  részesült  s  1876.  szept.  22-én  nagy  sikerrel  került 
színre.  Akadémiai  jutalmat  nyertek:  Tamara  (1874),  A  tőr  (1880),  Charitas 
(1892),  Szent  Margit  asszony  (1897).  Egyéb  darabjai  :  Mózes  (1878),  Az  ere- 
dendő bűn  (1879),  Démon  (dr.  4  fv.,  1891),  Rafael  (1894),  A  hűn  utódok  (1890), 
A  szent  korona  (1892).  Lirai  s  egyéb  költeményei:  Költemények  (1875),  Ujabb 
költemények  (1877),  Az  én  világom  (1879),  Költemények  (1890),  Legendák  könyve 
(1895).  Enemű  művei  közül  ódái  természetű  költeményei  és  legendái  tettek 
nagyobb  hatást  kivált  nyelvi  jelességük  miatt.  Irt  továbbá  regényeket  :  A  fes- 
tett világ  (2  köt.,  1892),  Hamis  istenek  (1893),  Szent  Agatha  levelei  (1903),  A  lát- 
hatatlan írás  (1905).  Fordított  Moheréből,  Aischylosból,  lefordította  a  Faust 
II.  részét  (1887),  írt  prológokat,  operaszövegeket  s  más  sok  kisebb-m.gyobb 
művet.  Ujabban  kivált  a  régi  és  újabb  magyar  színészeti  életből  dolgozott  fel 
számos  jelenetet,  jóízű  történetet,  miben  nagy  segítsége,  hogy  ezt  az  életet 
ismeri.  Ebből  az  életből  vette  A  festett  világ  című  regénye  tárgyát  is,  mely 
némely  részletében  meglepő  hűséggel  rajzolja  a  színiiskolai  s  színészi  életet. 
Váradi  mint  színdarabíró  a  legjelentékenyebb  s  e  művei  közül  mind  máig 
Iskariót  a  legkiválóbb  műve,  melynek  nagy  színpadi  sikere  is  volt.  Mind  ebben, 
mind  többi  műveiben  a  jól  átgondolt  s  felépített  cselekmény,  a  szabatos,  for- 
dulatos,   fényes    dikcióra   és   páthoszra  törekvő  nyelv   jellemzi.   Amit  Shakes- 

pearetöl,  Schillertől,  Vörösmartytól  tanult,  egyénivé  ig3ekezett  fejleszteni. 
Általában  a  tragikai  felé  vonzódik  ;  de  nem  kiválóan  tragikus  tárgyakat  választ; 
hanem  ezekbe  valami  belegondolt  tragikai  gondolatot  visz  bele.  Pl.  Iskariótb&n 
Júdás,  amint  azt  többen  is  próbálták,  a  zsidók  felszabadítója  kivan  lenni  mint 
nagyratörő  hős,  a  Messiás  tanai  alapján,  kit  erre  kivált  Magdolna  iránti 
szerelme  is  ösztönöz.  Vele  szemben  áll  a  Messiás  békés,  általános  emberi  tana, 
akit  különben  a  költő  nem  léptet  fel.  Ez  az  összeütközés  magva.  Hasonló  fel- 
építéssel különben  több  más  darabjában  is  találkozunk  (Szent  Margit  asszony, 
Charitas,  Hún  utódok).  Kivált  a  szerelem,  s  éppen  a  drámai  szerelem  végzetes 
befolyása  a  főhősre,  kedvelt  témája,  ami  alapjában  ez  első  darabjának  is 
egyik  fő  indítéka,  így  az  említetteken  kívül  Rafaelben  is.  Jellemzi  továbbá 
a  színpad  és  hatásainak  ismerete,  a  hatás  fokozására  a  tömegjelenetek  kedvvel 
alkalmazása,  mint  ezt  bírálói  többször  kiemelték  ;  de  másfelől  nagy  kedvvel 
alkalmazza  a  hatás  külső,  hetyzetszerű  eszközeit  s  a  cselekvény  fejlesztésében 
nem  egyszer  kisiklik  kezéből  a  fonál.  Mint  egyéb  műveiben,  úgy  színdarabjai- 
ban is  kedveli  a  vallásos  tárgyakat.  Krisztus  az  alvilágban  címmel  Madách 
némi  hatása  alatt  egy  nagyobb  drámai  költeményt  is  írt. 

Murai  Károly  (családi  nevén  Kovács  László,  sz.  1857-ben),  előbb  mint 
novellista  és  regényíró  lépett  öl  a  lapokban  (Bosszú,  regény,  1885 — 86),  majd 
a  vígjáték  terén  működött.  Jelentékenyebb  darabjai  :  Az  első  évforduló  (vj. 
1  fv.,  1882),  Virágfakadás  (vj.  1  fv.,  1889),  Huszárszerelem,  (vj.  2  fv.,  1891), 
A  pezsgő  (vj.  3  fv.,  1893),  melyek  a  Nemzeti  Színházban  kerültek  színre  s  kedves, 
derűs  vidámságukkal  hatást  tettek.  Ádám  és  Éva,  A  mama,  A  revolver  stb.  című 
kisebb  műve  és  monológja  ugyanezeket  a  kvalitásokat  tünteti  fel.  Közben  több 
kötet  vidám,  humoros  elbeszéléskötetet  adott,  mint  Mosolygó  történetek  (1895), 
Derűs  históriák  (1896),  Víg  történetek  (1899),  Eljegyzés  menyasszony  nélkül  (el- 
beszélések 1908),  melyekben  Mikszáth  köréhez  tartozónak  mutatkozik. 

Qabányi  Árpád  (sz.  1855  aug.  18-án),  mint  a  Nemzeti  Színház  tagja,  írt  több 
színdarabot  s  köztük  néhány  akadémiai  jutalmat  is  nyert.  A  Nemzeti  Színházban 
kerültek  előadásra :  Az  őszinték  (1886),  A  Kókai-ház  (1887),  A  mumus  (1889),  Az 
apósok  (1890),  A  Kapivár  (1892),  A  csehül  jártak  (1893),  Kisvárosi  nagyságok 
(1896),  Az  anyósok  (1899)  című  vígjátékai.  A  pogány  magyarok  (1891),  A  Kapivár 
(1892),  A  fekete  cár  (szj.  5  fv.,  1902)  című  színművei  akadémiai  díjat  nyertek. 
Egyéb  darabjai  :  Sámuel  király  (1899)  és  Garaffa  (1896)' című  történelmi  szín- 
művek ;  írt  ezeken  kívül  több  monológot  s  néhány  regényt  és  elbeszéléskötetet  is. 
Természeti  adománya  inkább  a  vidámság  felé  vonja. 

Somló  Sándort  (eredeti  nevén  Hlavathy  Ödön,  a  Kisfaludy  S.  ismert  regéjé- 
nek hatása  alatt  vette  fel  írói  nevét,  sz.  1859-ben)  szenvedélye  már  mint  tanulót 
1875-ben  a  színi  iskolába  vitte,  azóta  csakis  hivatásának  és  a  költészetnek  s 
kivált  a  drámaírásnak  élt.  Több  éven  át  igazgatta  a  Nemzeti  Színházat  s  jelen- 
leg a  Színművészeti  Akadémiának  igazgatója.  Előbb  költeményekkel  lépett  fel, 
mint  :  Költemények  (1878),  Éjszakák  (1880),  majd  összegyűjtve  Bolyongás  címen 
(1892).  Drámái  és  elbeszélései  :  Első  szerelem  vj.  (1884),  Az  awód,  A  szerzetes. 
Falusi  történet,  Az  arany  fésű,  Yorick  (1893),  Fra  Girolamo  (tragédia,  1894), 
Zsolt  vezér  ifjúsága  (tört.  vj.,  1897),  IV.  István  (tört.  trag.,  1899),  A  szombatosok 

(1901).  Kéziratban  is  van  több  színdarabja  :  Apa  és  fia  népszínmű,  Sirius  (1881), 
tragédia,  Ovidius  (1885)  vígjáték,  Gorgo  (1887)  tragédia,  Nagyravágyó  (1889) 
tragédia,  Gladiátor  (1891)  tragédia,  Rege  (1906,  tündérj.  5  fv.),  Királyi  házasélet 
(1895)  vígjáték,  Szerelem  (tr.  5  fv.,  1897),  Thököly  Imre  (1890)  színmű,  melyet 
II.  Rákóczi  Ferencről  és  Zrínyi  Ilonáról  írandó  tragédiákkal  trilógiává  akar 
kiegészíteni.  Elbeszélő  művei  közül  Az  apród  és  Egy  királyleány  története  nyertek 
pályadíjakat,  drámái  kevés  kivétellel  szintén  akadémiai  vagy  más  jutalmat 
nyertek.  Somló  termékeny  szellemmel  és  nagy  változatossággal  veszi  tárgyait 
a  regéből,  mondából  s  kivált  a  régibb  római,  görög,  a  nyugati  népek  és  hazai 
történelemből,  tehát  a  való  és  képzelt  világból  egyaránt.  Ott  érzi  jól  magát,  ahol 
képzelete  szabadon  alakíthat,  találékonyságát  érvényre  juttathatja  s  ahol 
alkalma  van  Vörösmartyéra  emlékeztető,  lírai  hevű  dikcióját  alkalmazni.  Bárha 
a  lírában  élete  küzdelmeit,  csalódásait,  szerelmét  vonzón  énekli  meg,  munkás- 
ságának igazi  tere  a  dráma  s  ebben  kivált  a  reges  dráma.  Irt  tragédiát,  komé- 
diát és  színművet.  Alapelve  általában  az,  hogy  a  drámában  a  f őszemélyeknek 
jellembeli  átalakuláson  kell  átmenniök.  A  történelmen  gyakran  nagy  változta- 
tásokat tesz,  hogy  a  szenvedélyt  nagyobbnak,  az  összeütközést  félelmesebbnek 
rajzolhassa.  így  legnagyobb  sikerű  tragédiájába,  Fra  Girolamoba,  belevitte 
Girolamo  szerelmét  Ghitta  iránt.  Mint  mesterei,  szereti  a  fényes  dikciót,  a 
ragyogó  nyelvet,  ebbeli  heve  gyakran  elragadja  s  emberei  bizonyára  többet 
beszélnek  mint  kell.  Képzelme  nem  elég  valószerű,  de  mindig  nemes,  emel- 
kedett s  ha  egészben  a  reges  romantika  az  ő  világa  is,  de  mégsem  a  valóság 
és  történelem  érzése  nélkül.  Ezért  a  költői  és  színi  hatás  összeegyeztetésén  is 
sikerrel  munkálkodott. 

Herczeg  Ferenc,  kit  a  regényíróknál  fogunk  részletesebben  tárgyalni,  mint 
színdarabíró  is  egyike  irodalmunk  legkiválóbbjainak.  Egész  sorát  írta  a  külön- 
böző műfajú  színdaraboknak.  Tárgyait  épp  úgy  veszi  a  jelenből,  mint  a  hazai 
és  külföldi  történelemből,  meg  a  közelmúltból.  Több  esetben  egy-egy  regényét 
vagy  elbeszélését  alkalmazta  színre,  még  gyakrabban  találkozunk  darabjaiban 
regényei  alakjaival.  Egy-egy  regénye  szinte  ajánlkozik  színpadi  feldolgozásra. 
Darabjai  közül  a  bácskai  életből  vett  színműve,  A  dolovai  nábob  leánya  (1894), 
továbbá  A  három  testőr  (bohózat,  1895),  de  kivált  az  Ocskay  brigadéros  (1901) 
rendkívüli  sikert  aratott.  Ez  utóbbi  a  Rákóczi  korából  kiváló  korrajz  kereté- 
ben rajzolja  a  szenvedélyes  és  vad  Ocskay  tévedését  és  bukását.  Többi  darabja 
közül  (Honthy  háza.  A  Gyurkovics  leányok,  Az  első  vihar,  Balatoni  rege,  A  kiván- 
dorló, Déryné  ifjasszony,  Kéz  kezet  mos,  Éva  boszorkány),  a  legnagyobb  sikert 
aratta  a  Bizáncz,  mely  kétségtelenül  legjobb  valamennyi  színművei  között. 
Alapjában  ugyanoly  fajta  harcot  tüntet  föl  mint  A  pogányok.  E  regényé- 
ben a  pogány  és  keresztyén  világnézet  harca  és  amannak  szükségszerű  bukása, 
Bizáncz  című  tragédiájában  pedig  a  bukó  nemzetnek  és  romlottságának,  egy 
aljas  császári  udvarnak  világnézete  van  szembeállítva  az  ifjú,  erőteljes  török- 
ség  feltörekvő  lelkesedésével,  mely  miatt  a  görög  császár  minden  egyéni  jeles- 
sége  és  kiválósága  sem  bírja  feltartóztatni  a  végzetet.  Mindkét  esetben  csak 
bukás  lehet  a  megoldás  és  amint  a  regényben  Alpár,  e  darabban  Konstantin, 
a  császár,  ifjúi  lelkesedése  melegével  föl  akarja  tartóztatni  a  romlást,  akképen 

mindketten,  lényegileg  ugyanolyan  végzettől  lesújtva,  ugyanazt  érezhetik  a 
megsemmisülés  (a  drámában  halál,  a  regényben  számkivetésbe  menetel)  pilla- 
natában. Ocskay  brigadérosa,  tette  újra  népszerűvé  a  Rákóczi-kor  színpadra- 
vitelét, amihez  hozzájárult  Rákóczi  és  a  bujdosók  hamvainak  1906-ban  való 
hazahozatala.  Ekkoriban  írták :  Géczy  és  Lampérth  Géza  Rodostó,  Bérezik 
A  kurucok  Parisban,  Fényes  Kuruc  Feja  Dávid,  Koróda  Pál  Wesselényi  című 
darabjaikat.  Ezek  közt  említendő  Somló  tervbe  vett  Thököly  trilógiája,  Zichy 
Géza  gr.  operában  feldolgozott  Rákóczi-trilógiája  és  Telekes  Béla  Rákócziba,  is. 

Koróda  Pál  (szül.  1858.  márc.  6.)  a  már  említett  darabján  kívül  több 
más  —  klasszikus  példákat  éreztető  —  színdarabot  is  írt.  Közülök  A  túlvilág 
komédiája  6  szakaszban,  Goethe  és  Madách  hatását  mutató,  rövid  drámai 
költemény.  Későbben  írt  darabjai :  Alkibiadesz  (trag.  5  fv.  1884),  Az  ostrom, 
Udvarlók  (vígjáték  3  fv.).  Irt  továbbá  költői  elbeszéléseket  (Dámon,  Világok 
alkotója,  Arthur,  Az  igazak  jutalma,  1877),  melyekben  az  akkor  divatos  byro- 
nizmus a  túlzásokban  s  embergyűlöletben  jelentkezik.  Kisebb  költeményei  Liza 
(1898)  címmel  jelentek  meg.  Ezek,  mint  egyéb  művei  is,  inkább  gondolati 
mint  érzelmi  eredetűek,  de  úgy  itt,  mint  egyéb  alkotásaiban,  nemes  tartal- 
masságra s  gondos  kidolgozásra  törekszik. 

Ferenczy  Ferenc  (sz.  1861-ben  Bécsben)  a  társadalmi  dráma  terén  alkotott 
figyelemreméltót.  A  tündöklő  csúcs  c.  elbeszélő  kötetével  lépett  föl  1894-ben, 
mely  négy  allegorikus  elbeszélést  tartalmaz.  Mindeniknek  az  az  elvont  eszme  az 
alapgondolata,  hogy  az  élet  és  eszmény  örökre  ellentétesek  s  az  allegorikus  mesék 
ezek  bizonyítására  vannak  épp  oly  elvontan  kigondolva.  Ezekben  az  elbeszélések- 
ben a  francia  szimbolisták  tanítványának  mutatkozik.  Színdarabjai  :  a  Rablétek, 
Pogány  Gábor,  Flirt,  A  nagy  érzés,  A  hazug,  A  szerelem  útjai  (1912.)  Ezek  több- 
nyire drámák  s  mind  a  Nemzeti  Színházban  kerültek  színre.  Mindenikben  kissé 
bőven  magyaráz  a  cselekvényhez  képest,  de  finom,  franciás  párbeszéd  és  érzés 
van  bennük.  Legsikerültebb  műve  a  Flirt  című  vígjáték,  melynek  tárgyát  a 
fővárosi  életből  merítette.  Egyik-másik  alakjára  rá  is  lehetett  ismerni.  Általá- 
ban műveiben  mindig  van  valami  gondolat,  úgy  hogy  pl.  Pogány  Gábor  csak- 
nem iránymű  hatását  teszi,  amint  benne  felállítja  az  érzés  és  érdek  harcát. 
Legköltőibb  műve  a  Madách  művének  elrendezése  módjában  írt  A  szerelem 
útjai  című  drámai  műve. 

Ruttkay  György,  aki  mint  színdarabíró  még  korábban  lépett  fel  Holtomig- 
lan c.  színművével,  utóbb  kivált  Sötétség  c.  (1903)  színművével  tűnt  ki. 
Vénusza  (1906)  már  kisebb  hatást  tett.  —  Varsányi  Gyula  (sz.  1865  jul.  17., 
megh.  1908  aug.  21-én)  költői  művei  Költeményei  (1885),  Mulandóság  1883 
—1893  (1893),  Vallomások,  Ujabb  versek  1894—98  (1899)  címmel  jelentek  meg. 
Drámával  kétszer  nyert  akadémiai  díjat,  Uria  1889-ben  a  Teleki-,  Kun  László 
1900-ban  a  Kóczán-díjat  nyerte  el  s  (A  rózsabokor  vígjátékkal  együtt)  1905-ben 
jelent  meg.  —  Sok  más  írónk  is  hozzájárult  drámairodalmunk  fejlesztéséhez  ; 
így  Névy  László  (1841—1902),  Fenyéri  Mór  (sz.  1847),  Ujváry  Béla  (sz.  1852), 
akik  annak  idején,  az  1870  és  1880-as  években,  több  pályadíjat  nyertek. 
Kaas  Ivor  (1842—1910)  ítélet  napja,  címmel  egy  drámai  költeményt  írt 
(szj.  3  fv.,  egy  közjátékkal,  1876),  melyben  a  modern  természettudományokkal 

szemben  az  istenhit  és  a  keresztyén  eszmék  érdekében  kívánt  harcolni.  Dante 
és  Beatrice,  Francesca  és  Paolo,  Lanciotto,  Beliál  és  Mihály  arkangyal  a  fősze- 
replők ;  de  kevés  benne  a  költőiség,  kuszált  és  zavaros,  verselése  is  gyarló,  gyak- 
ran valóságos  próza.  —  Bercsényi  Béla  (1884—1901)  a  következő  darabokat  írta : 
Az  ezredes  leánya  (dramol.  1  fv.,  1876),  gr.  Dormándi  Kálmán  (dr.  5  fv.,  1877), 
A  váltó  (színmű  5  fv.,  1880),  Az  alispán  úr  (dr.  5  fv.),  Űj  élet  (színmű  4  fv., 
1887).  —  Gerő  Károly,  kinek  munkásságából  a  jobb  rész  a  népszínműre  esik, 
a  következő  darabokat  írta  :  Az  eladó  leány  (1888),  Teleki- jutalmat  nyert  víg- 
játék (3  fv.),  A  vadonban  (1893)  pályanyertes  dráma  (3  fv.),  Próbaházasság  (énekes 
népszínmű,  1893).  —  Méray-Horváth  Károly  (sz.  1860)  francia  mintára  Nő! 
címmel  fig3relemreméltó  drámát  írt,  mely  Egy  asszony  története  (4  fv.,  1884)  címen  a 
színpadon  is  hatást  tett.  Többi  művei  :  Klára  (dr.  3  fv.,  1888),  Falusi  délutánok 
(vj.  3  fv.,  1888).  Méray-Horváth  Károly  a  regény  terén  is  működött  (A  diadal- 
mas szerelem  1889,  Tűz  és  hamu  1890).  —  Karczag  Vilmos  (sz.  1857)  darabjai : 
A  kárhozat  utján  (dr.  3  fv.,  1884),  A  hitves  (színmű  4  fv.,  1888),  Vadházasság 
(színmű  3  fv.,  1889),  Lemondás  (színmű  5  fv.,  1892)  és  néhány  kisebb  darab, 
továbbá  pár  népszínmű  (Gazduram  felesége  1880  s  Szabolcsival  együtt  A  kivándor- 
lók). —  Porzsolt  Kálmán  (sz.  1860)  pár  kötet  elbeszélésen  kívül  A  párbaj  (színmű 
1  fv.,  1881),  Asszony  (színmű  4  fv.,  1906),  Gyermekkirály,  Iskolatársak  (vj.  3 
fv.,  1907),  Vetélytársak  című  darabokkal  járult  a  színpad  irodalmához.  Közülök 
néhány  akadémiai  jutalmat  is  nyert.  —  Endrei  Zalán  a  Kóczán-pályázatot  Ilona 
királyné  színdarabjával  nyerte  (1899.)  —  Kazaliczky  Antal  színdarabjai,  a  Déli- 
bábok című  népszínműve  (1893)  mellett,  A  garasos  alispán  (vj.  3  fv.,  1896), 
A  harang  (színmű  3  fv.,  1899),  A  talizmán  (  vj.  4  fv.,  1908),  mely  Teleki-jutal- 
mat nyert,  A  kard  becsülete  (színmű  4  fv.,  1911).  —  Legijj.  Szász  Károly,  kinek 
Botrány  c.  vígjátéka  (5  fv.,  1897)  Tele  ki -jutalmat  nyert,  írta  még  A  múzsa  (vj. 
1  fv.,  1992),  Katolnai  úr  házasodik  (vj.  3  fv.,  1894)  és  Kántorné  (színmű  1  fv., 
1907)  darabokat  ;  költeményeit  Versek  (1909)  címmel  adta  ki.  —  Zivuska  Jenő 
A  becsületbíró  (szj.  4  fv.)  című  műve  1898-ban  a  Teleki- jutalmat  nyerte. 

A  budapesti  új  színházak  az  utóbbi  években  több  ifjabb  szerzőtől, 
Molnár  Ferenc,  Biró  Lajos,  Lengyel  Menyhért,  Szomory  Dezső,  Móricz  Zsig- 
mond, Földes  Imre,  Nagy  Endre,  Drégely  Gábor  és  másoktól  adtak  elő  feltűnő 
sikerű  s  részben  a  külföldön  is  nagy  tetszésre  talált  műveket,  ezeket  azon- 
ban, mint  oh-anokat,  melyek  e  munka  időkörén  (1867 — 1900.)  kívül  esnek,  itt 
nem  tárgyaljuk.  Az  említett  írók  közül  többen  még  1900  előtt  léptek  fel,  de 
működésük  java  és  iránya  már  a  jelenkorhoz  kapcsolja  őket. 

3.  A  népszínmű. 

A  már-már  hanyatló  népszínművet  páratlan  népszerűségre  emelte  és  gyújtó 
hatásúvá  tette  a  szegény,  mindössze  nem  egészen  32  évet  élt)  Tóth  Ede.  1844. 
okt.  4-én  született  Putnokon  s  szenvedésekben  gazdag  életpályát  futott  meg, 
melyből  mindössze  egy  és  egynegyedév  volt  a  viszonylagos  kényelemé  és 
dicsőségé,  mióta  1874  szeptember  30-án  elnyerte  A  falu  rossza  című  művével 
a   100  aranyos   népszínműi   pályadíjat  Abonyi  Lajos  Panna    asszony    leánya 

művével  szemben.  Szigligeti  Ede  ekkor  a  Nemzeti  Színházhoz  hozta  fel  ügyelő- 
nek a  Dombovárt  nyomorgó  szerzőt,  az  »országos  csavargó «-t,  mint  apja,  egy 
különben  jóravaló  szabómester  nevezte,  ki  azonban  fia  tehetségét  és  vágyait 
megérteni  nem  bírta.  Addig  mint  kereskedőinas,  mint  boltossegéd,  majd 
mint  rendkívül  szorgalmas  tanuló  Sárospatakon,  egészen  a  VI.  osztályig 
küzdötte  föl  magát,  mikor  azonban  anyja  meghalt,  segédforrásaiból  kifogyva, 
vándorszínésznek  ment  1864  febr.  8-án.  Több  mint  10  évi  küzdéssel  szerezte 
itt  azt  a  végzetes  tüdőbajt,  melyre  anyjától  örökölte  a  hajlamot,  s  mely 
hírneve  tetőpontján,  1876  febr.  26-án,  kora  sírba  vitte. 

Mint  vándorszínész  írta  Az  oltár  előtt  vagy  egy  lengyel  néptanító,  Schneider 
Fáni,  Kerekes  András  és  szeretője  Piros  Panna,  Önkénytes  tűzoltók,  Bécsi  krach 
című  darabjait,  melyek  közül  Kerekes  András  sokszor  színre  került.  Ennyi  elő- 
gyakorlat  után  készült  A  falu  rossza,  mely  1875  jan.  15-én  a  Nemzeti  Színház- 
ban színre  kerülvén,  a  főszerepben  Blaha  Lujzával,  Tamási  Józseffel  és  Ujházy 
Edével,  rendkívüli  sikert,  valódi  diadalt  aratott.  A  mű,  méhnek  eredeti  címe 
A  szerelem  bolondja  volt  s  csak  átdolgozásban  kapta  Petőfi  egyik  költeménye 
nyomán  későbbi  címét,  igen  egyszerű  cselekvényen  alapszik.  Göndör  Sándor 
szép,  de  szegény  parasztlegény  szerelmes  Feledi  Gáspár  bíró  nevelt  leányába, 
Bátki  Tercsibe  s  ennek  is  tetszik  a  legény,  de  mikor  megjön  a  katonaságból 
Feledi  fia,  Lajos,  a  lány  ennek  jegyese  lesz  s  a  darab  éppen  a  jegyváltással 
kezdődik.  Ezen  megjelenik  Göndör  Sándor,  kissé  ittasan,  kihívatja  Tercsit, 
hogy  számon  kérje  hűtlenségét  s  egy  szenvedélyes  párbeszéd  után  rálő.  Ebből 
az  I.  felvonásból  megtudjuk  még  azt  is,  hogy  Feledi  szelid,  ábrándos  leánya, 
Boriska,  titokban  szerelmes  Göndör  Sándorba,  szereti  Finom  Rózsi,  egy  vidám 
s  kissé  kikapós  özvegy  is.  Az  I.  és  II.  felvonás  közt  egy  év  telik  el,  mialatt 
Göndör  leüli  büntetését,  Tercsi  pedig,  akit  a  golyó  nem  sebzett  meg,  a  Lajos 
felesége  lesz.  A  színpad  (II.  felv.)  kocsmát  mutat,  melyben  Göndör  mulat. 
Ott  meglesi  Finom  Rózsi,  Boriska  és  végre  Tercsi  is,  aki  különben  féltékeny 
férjét  keresi.  Ebből  új  bonyodalom  lesz,  mert  a  bakter,  aki  éppen  lopott  szőlőt 
hoz  a  kocsmárosnak,  meglátja  őket  s  mikor  bajba  kerül,  rájuk  hivatkozik, 
hogy  a  faluban  volt  a  lopás  idején.  Ekkor  Feledi  elkeseredésében  megátkozza 
leányát,  aki  elfut  a  háztól,  Lajos  pedig  Tercsit  hűtlennek  tartva,  elkeseredik. 
A  III.  felvonás  két  színből  áll.  Az  első  Göndör  búcsúja  a  falutól,  akit  vissza 
akar  tartani  Finom  Rózsi.  Megjelenik  aztán  a  bujdosó  Feledi  Boris,  akit  már 
keresnek  mindenfelé  s  megvallja  szerelmét  Sándornak  ;  de  ez,  nem  bírván  őt 
szeretni,  hazaküldi,  mire  a  végleg  elkeseredett  leány  a  folyóba  ugrik,  Sándor 
azonban  kimenti.  A  második  színben  ő  maga  viszi  haza  a  leányt,  akit  atyja 
örömmel  fogad  s  most  már  belenyugszik,  hogy  a  leány  Göndörhöz  menjen, 
akit  meghat  a  leányka  szerelme. 

A  cselekvény  ily  rövid  elmondása  mindenesetre  kitünteti  a  műnek  azt  a 
lényeges,  szervi  hibáját,  hogy  nem  azon  a  fonalon  meg}7  tovább,  melyen  indult. 
Az  összeütközés  magva  az  I.  felvonásban  Göndör  szerelme  és  Tercsi  hite- 
getése, meg  árulása  :  ebben  az  irányban  jelesen  és  következetesen  van  fölépítve, 
mondhatni,  befejezve,  megoldva.  A  II.  felvonásban  már  mintegy  új  darabot 
kapunk  s  a  komoly,  szinte  borús  és  drámai  elem  átmegy  a  komikusba  és  meló- 

dramatikusba  s  Göndör  átalakulása  nem  világos,  nem  elég  megokolt,  ö  akkora 
elkeseredett  szerelem  után,  minőt  még  elbúcsuzáskor  is  érez  Tercsi  iránt,  nehe- 
zen változhatik  meg  oh*  g}*orsan  ;  sokkal  erőszakosabbnak  van  rajzolva,  hogy- 
sem lemondása  megokolt  volna.  Azonban  a  szerző  művészi  módon  leplezi 
ezt  a  következetlenséget.  A  II.  felvonás  annyi  humorral,  komikummal,  a 
népies  jelenetek  oly  pompás  rajzával  s  elejétől  végig  annyi  jól  megfigyelt  népi 
genre-alakkal  kárpótol,  hogy  teljesen  az  író  varázsa  alatt  állunk  s  feledjük, 
hogy  nem  egészen  oda  visz,  ahová  talán  kellene. 

Másik  két  nevezetes  darabja  A  kintornás  család  és  A  tolonc.  Ezek  közül 
az  utóbbi  az  1875-iki  pályadíjat  nyerte  el,  az  elsőt  pedig  1875-ben  átdolgozta 
s  így  adták  elő  1876  jan.  27-én.  Ennek  tehát  sikerét  még  megélte,  de  A  toloncét, 
mely  1876.  máj.  26-án  került  színre,  már  nem.  Mindkettőben  első  tekintetre 
feltűnik  a  tartalom  változatossága.  Látszik,  hogy  eredeti,  gazdag  szellem  volt, 
kiváló  feltaláló  képességgel.  Egyik  darabja  sem  emlékeztet  a  másikra.  A  kin- 
tornás család  tárgyát  nem  szorosan  a  népből,  hanem  a  kézmívesek  és  molnárok 
életéből  vette.  Ebben  az  a  drámai  összeütközés  magva,  hogy  Bimbó  Laci, 
gazdag  molnárfiú,  Budapesten  elcsábítja  Fúvó  Máté  orgonakészítő  leányát, 
Marit,  aki  elszegényedett  atyjával  éppen  akkor  jelenik  meg  Bimbónál,  mikor 
ez  nőül  veszi  Pengő  Jucikát,  egy  másik  molnárleányt.  A  költő  nem  merte  a 
drámai  összeütközést  logikusan  megoldani,  kitért  előle,  úgy  hogy  egy  nagy 
jelenet  után  Laci  féltestvére,  Károly,  vasúti  bakter,  elveszi  Marit,  aki  meg- 
nyugodva megy  hozzá  s  az  öreg  és  már  vak  Fúvóval  elhitetik,  hogy  ez 
volt  a  csábító.  Maga  a  mű  drámai  fölépítése  mindenesetre  jobb  mint  a 
A  falu  rosszáé,  kerekebb,  egyenletesebb,  s  a  költő  megmarad  végig  célja 
mellett.  Mégis  kevesebb  hatást  tett,  mert  a  bukott  nőnek  ilyen  rehabilitáció- 
ját nem  fogadta  megnyugvással  a  közönség,  éppen  úgy  nem  mint  később 
ifjabb  Dumas  nagy  zajt  felvert  Deniseének  egészen  hasonló  megoldását.  A  tolonc 
szintén  más  világot  mutat.  Első  felvonása  egy  budapesti  lakásban  foly  le, 
ahol  Liszka  szobaleányba  szerelmes  Miklós  mészároslegény,  udvarol  neki  a 
Miklós  mostohaapja  is.  Majd  a  leányt  állítólagos  lopáson  érik,  eltoloncolják 
haza,  ahová  elkíséri  Mravcsák  csavargó,  aki  az  igazi  tolvaj.  Itt  elzüllött 
an}*jával  találkozik,  aki  maga  issza  meg  a  méreg  nagyobbik  részét,  melyet 
elkeseredett  lánya  önmagának  kevert.  Majd  kitudódik  a  Mravcsák  lopása, 
Liszka  meggyógyul  s  Miklós  felesége  lesz.  A  darab  érdekét  nem  a  cselekvény 
teszi,  melyben  Liszka  jóformán  szenvedő  szerepet  játszik,  hanem  a  részletek, 
egy  pár  jól  alkotott  alak  s  főleg  az  a  törekvés,  mely  a  szerzőt  mind  más  és 
más  térre  vonta  nemcsak  új  tárgyakért,  hanem  új  összeütközésekért  és  meg- 
oldásokért magának. 

Szigligeti  után  Tóth  Ede  főleg  annyiban  fejlesztette  tovább  a  népszínművet, 
hogy  teljesen  népi  elemekből  alkotta  meg.  Ezenkívül,  noha  még  sok  minden  mutat 
a  régi  népszínmű  hagyományaira  benne,  pl.  a  víg  és  komoly  elem  elegyítése, 
mégis  kétségtelen,  hogyha  tovább  él,  megalkotta  volna  a  népi  vígjátékot  s  a 
népdrámát,  amely  utóbbit  célul  is  tűzte  ki  magának. 

Kétségtelen,  hogy  jelesebb  dolgokat  is  várhatott  volna  tőle  az  irodalom. 
Irt  Névtelen  hősök  címmel  egy  operát  is.  Ezenkívül  maradt  egy  kötetre  menő  lirai 

költeménye,  melyekből  meghatón  tükröződik  küzdelmes  élete.  Az  egyenesség  és 
őszinteség  kiváló  tulajdonuk. 

Tóth  Ede  után  Csepreghy  Ferenc  (sz.  Szálkán,  1842.  aug.  15-én,  mh.  1880 
febr.  6-án)  aratott  legnagyobb  sikert  két  népszínművével :  A  sárga  csikóval, 
melynek  tárgyát  Besze  János  Az  életunt  betyár  című  elbeszéléséből  vette  s  színre 
került  1877  dec.  14-én,  meg  a  A  piros  bugyellárissaX,  mely  színre  került  1878  nov. 
22-én.  A  harmadik  műve,  A  két  menyegző,  Jókai  egyik  elbeszélése  nyomán  (1876 
dec.  2.),  nem  népszínmű  s  különben  is  kevés  hatást  tett.  A  két  első  máig  színen 
tartja  magát.  Csepreghy  pályája  a  legérdekesebbek  egyike.  Asztalosmesterséget 
tanult  s  üzlete  volt  Pesten  öccsével,  Jánossal,  együtt,  de  szabad  idejében  folyton 
olvasott  és  színdarabokat  írt.  Mint  ilyent  fedezte  őt  fel  Rákosi  Jenő  1868-ban, 
midőn  a  Magyar  fiúk  Bécsben  című  darabját  kéziratban  olvasta.  Nagy  változást 
okozott  életében,  hogy  1872-ben  Rákosi  Jenő  sógora  lett,  mert  ez  idő  óta  írók 
közé  került,  s  mikor  Rákosi  kibérelte  a  Népszínházát,  őt  titkárul  vette  maga 
mellé.  De  már  ekkor  megvolt  tüdő-  és  szívbaja,  mety  kora  sírba  vitte.  írói  pá- 
lyája 1868-ban  kezdődött  s  tetőpontjára  az  1876 — 78.  években  emelkedik. 
Sok  irányban  tett  sikeres  próbát.  Korábban  írta  műkedvelő  mesterlegények  szá- 
mára Magyar  fiúk  Bécsben  darabját,  azután  A  vízözön  regényes  színművét, 
Saul  király  tragédiáját,  melyet  volt  alkalmunk  színpadon  is  látni  s  erejével,  drá- 
mai nyelvével  és  erős  belső  szerkezetével  lepett  meg  bennünket.  Ennek  később 
párja  lett  volna  a  némileg  vázlatos  Akbár  szultán,  ám  sem  ezt,  sem  A  szép  asszony 
kocsisa  című,  töredékben  ránk  maradt  népszínművét  nem  tudta  többé  kidol- 
gozni. Mellőzve  itt  A  kitűnő  vendég  (vj.  1  tv.),  Az  utolsó  pesti  német  című  műveit, 
később  a  következő  látványos  darabjaival  aratott  nagy  sikert  :  Utazás  a  föld 
körül  (1875  dec.  27),  Utazás  a  holdba  és  a  tenger  alatt  (1876  márc.  21.),  Sztrogoff 
Mihály  utazása  (1877  márc.  16),  melyeket  Verne  népszerű  regényei  alapján,  sok 
drámai  érzékkel  alkalmazott  színre,  németből  írta  át  A  szép  Meluzinát  (1877  júl.  5) 
és  Kolumbus  Kristófot  (1878  máj.  3-án).  Kevesebb  jelentőségűek  ötletességük  mel- 
lett is  az  élete  végén  színre  került  Az  állhatatlan  s  a  halála  után  előadott,  szintén 
Jókai  után  dolgozott  Perózes  című  bohózata,  mely  egyébként  egyik  korábbi  műve. 

E  művei  közül  két  népszínműve,  A  sárga  csikó  s  A  piros  bugyelláris 
és  Saul  király  című  tragédiája  figyelemreméltó  alkotások.  Amazok  méltán 
sorakoznak  a  Szigligeti  és  Tóth  Ede  efajta  műveihez.  Kivált  az  elsőben  bizo- 
nyos komor  érdekesség  van,  mely  a  művet  a  drámai  középfajhoz  emeli,  a  máso- 
dikban pedig  a  bohózat  felé  hajlás  az  érdekes,  míg  Saul  király  a  tragikai  fel- 
fogásban tanúskodik  helyes  érzékről.  Megemlítendő  még,  hogy  maradt  egy 
regénye  (Az  utolsó  esztendő),  mintegy  ötven  költeménye  s  köztök  néhány  meleg  lirai 
verse.  Azonban  igazi  költői  ereje  színdarabjaiban  mutatkozott  s  A  vízözön  mind 
a  kitalálás,  mind  elmésség  és  kidolgozás  tekintetében  fájdalmasan  érezteti, 
hogy  kora  halála  miatt  mit  vesztett  benne  irodalmunk.  Műveit  öt  kötetben 
sógora,  Rákosi  Jenő,  adta  ki  1881-ben. 

A  Tóth  Ede  sikere  felvirágoztatta  a  népszínművet ;  gyors  fellendülését 
a  Népszínház  felállítása  s  ebben  Blaha  Lujza  és  Tamási  működése  is  elősegítette. 
A  népszínművek  egész  sora  keletkezett.  Megemlítésre  méltókat  a  következők 
írtak  :  Abonyi  Lajos  :  A  betyár  kendőjét,  melyen  Szigligeti  és  Balázs  Sándor 

Strike]ének  hatása  érzik.  Kazár  Emil  :  A  kincskeresők  című  darabja  (1874)  igen 
jó  ;  kár,  hogy  fölösleges  etnográfiai  népjelenetek  rontják  meg  egységét.  Margitay 
Dezső,  aki  különben  regényt  és  elbeszéléseket  írt,  Cserebogár  (1875)  c.  nép- 
színművével lépett  fel.  Bérezik  Árpád  darabjai  :  A  székelyföldön  (1871),  A  paraszt- 
kisasszony (1886),  Az  igmándi  kispap  (1881),  A  vén  kupec  (1884)  stb.  Szigligeti 
írta  :  Az  amerikait  (1874),  Dalos  Pistát  (1879)  és  A  lelencet  (1879).  Az  amerikai 
hatását  mutatja  Bérezik  és  Toldy  István  :  Az  apostol  című  darabja.  Abonyi  nép- 
színműve :  A  Panna  asszony  leánya  a  Falu  rosszával  versenyzett.  Az  ördög  párnájá- 
nak (1875)  szerzője  Tóth  Kálmán,  Piros  Pannáé  (1877)  Odry  Lehel.  Lukácsy 
Sándor  népszínműírói  pályáját  a  következő  darabok  jelzik  :  A  vereshajú,  A  csirke- 
fogó, Honvéd  uram  kakasa,  Ágnes  asszony,  Kósza  Jutka,  Az  isten  keze,  A  bakter, 
A  zsidó  honvéd,  A  zsidó  apáca,  A  pók,  A  szerélem  sötét  verem,  Árva  Zsuzska,  Eebekka, 
Az  asszony  verve  jó,  Szerelem  bolondja  stb.  Kisebb-nagyobb  sikereket  jelentenek 
még  a  magyar  népszínmű  történetében  a  következő  szerzők  és  darabok : 
Győry  Vilmos  :  Nótás  Kata,  Az  öreg  béres,  Vidor  Pál  :  A  vörös  sapka  ;  Kóródi  Péter 
(szül.  1854) :  A  legény  bolondja,  A  tékozló  asszony,  A  leányok  anyja  ;  Váradi  Antal : 
A  rongyháziak  (1889)  ;  Gerő  Károly  (szül.  1856  okt.  18.,  megh.  1904.)  :  Vad- 
galamb (1885.),  Tunikás  lányok  (1886),  Túri  Borcsa  (1886),  Angyal  és  ördög  (1887), 
Az  uzsai  gyöngy  (1889),  A  kis  madaram  (1892),  Felhőszakadás  ;  Rátkay  László  : 
(szül.  1853.  okt.  11.)  :  A  toborzás  (1883),  Felhő  Klári  (1886),  Bársony  uram  (1887), 
Pünkösdi  királyság  (1888),  Csillaghullás  (1890),  Árvalányhaj  (1891),  stb.  ;  Monos- 
tori Károly  :  Az  utolsó  kenet  (1886)  ;  Géczy  István  (szül.  1860)  :  A  gyimesi  vad- 
virág (1897),  Az  ördög  mátkája  (1897),  Leszámolás  (1897),  A  Sárdiház  (1899), 
Az  anyaföld  (1900)  ;  Dankó  Pista  :  Cigányszerelem  (1898),  A  halász  szeretője  (1899). 

Nagy  kitartással  és  odaadással  működött  a  népszínmű  terén  Almási  Balogh 
Tihamér  orvos  is  (sz.  1838  okt.  31-én,  mh.  1907  jún.  19-én),  aki  még  az  előző  kor- 
ban lépett  fel.  Balázszsal  együtt  írta  A  honvéd  huszárokat  (1860).  A  komoly  dráma 
terén  Clarisse  drámája  nyert  jutalmat  1875-ben  s  bár  ebben  az  irányban  is  dol- 
gozott tovább  is  (Rendelőóra,  Két  év  multán,  Aranylakodalom  Miniszteri  tárca 
stb.),  de  főleg  a  népszínműírás  foglalta  le.  E  művei :  A  milimári  (1880),  A  Borzáné 
Marcsája  (1880),  A  tót  lány  (1883),  Cigány  Panna  (1884),  Sári  néni  (1885),  Spit- 
zer  (1892),  Boris  (1900).  Ágai  Adolffal  együtt  írta  az  Egy  görbe  nap  c.  bohózatot 
a  Borsszem  Jankó  alakjaiból.  Néhány  más  szépirodalmi  művét  ifjúkorában  írta. 

Mindez  idő  alatt  a  népszínmű  minőség  dolgában  nem  haladt.  Több- 
nyire megszokták  az  írók,  hogy  elébb  Blaha  Lujza  és  Tamási  József,  majd  ennek 
halála  után  egyedül  Blaha  Lujza  számára,  főleg  szerepeket  írjanak.  Ekkép  lassan- 
ként a  nagy  lelkesedéssel  felkarolt  és  mindegyre  pályadíjjal  támogatott  nem- 
zeti műfaj  kimultnak  tetszett.  Ekkor  íróink  megpróbálták  egyrészről  a  bohó- 
zatos elem  szaporítását  a  főváros  életképeinek  bevonásával,  másfelől  mind 
több  és  több  etnográfiával  igyekeztek  hatni  a  különböző  vidékek  népéleti  voná- 
sainak s  szokásainak  beleszövésével,  mi  mellett  azonban  a  nép  igazi  belső  életének 
rajzát,  a  következetes,  jellemző  és  érdekes  drámai  cselekvényt  mindinkább  el- 
hanyagolták s  a  népszínmű  lassanként  csupa  elképzelt,  szalonnépi  alakokból 
kezdett  állni.  E  tekintetben  csak  újabban  állott  be  egészségesebb  fordulat,  kivált 
Gárdonyinak  A  bor  c.  darabjával.  Az  ő  nyomdokain  halad  Móricz  Zsigmond  is. 

REGÉNY  ÉS  ELBESZÉLÉS. 

Áttekintés. 

REGÉNYIRODALMON  az  1867  után  következő  évtizedekben 
Jókai  uralkodott.  A  magyar  élet  szemléletének  az  a  módja  vált 
divatossá,  melyet  ő  vezetett  be  regényirodalmunkba,  s  melynek  kö- 
vetői lettek  Mikszáth  Kálmán,  Eötvös  Károly  és  még  mások  is. 
A  francia,  angol  és  orosz  hatás  alatt  a  többi  irány  aránylag  lassanként  terjedt  el.  Jel- 
lemző azonban,  hogy  a  regényírás  ahhoz  a  virágzáshoz,  mely  a  nyugati,  északi 
és  az  orosz  irodalmakban  észlelhető,  nálunk  nehezen  jutott  el,  úgy  hogy  még  a 
70-es  években  is  eseményként  jelezte  az  irodalom,  ha  mástól  is  jelent  meg  egy- 
egy  regény  mint  Jókaitól,  Jósikától  (mindig  újabb  kiadás),  Pálffy  Alberttől, 
Abonyi  Lajostól,  Tolnai  Lajostól  és  néhány  más  olyan  írónktól,  akik  még  az  előbbi 
időszakban  léptek  fel.  Sajnos,  azok,  akik  köz  vetetlenül  utánuk  és  részben  mellettük 
léptek  fel,  nem  igen  alkottak  olyant  ami  nagy  haladást  jelezne  Innen  magya- 
rázható, hogy  a  kritika  minden  jó  fordított  regényt  örömmel  üdvözölt.  Ilyene- 
ket közölt  akkoriban  Ráth  Mór  Családi  könyvtára,  s  ilyeneket  adott  ki  utóbb 
a  Kisfaludy-Társaság  a  maga  tagilletményeiben.  A  regényolvasás  általános 
vágya  azonban  ezek  mellett  csakhamar  egy  csomó  más  vállalatot  is  hozott 
létre,  melyek  elsősorban  fordítottt  regényeket  és  elbeszéléseket  adtak  és  ezek 
mellett  csak  sokkal  ritkábban  eredetieket.  Ilyen  vállalatok  :  az  Olcsó  könyvtár, 
utóbb  a  Magyar  könyvtár,  továbbá  a  Piros  könyvtár,  Magyar  Szalon  könyvtára, 
P állas-könyvtár ,  Magyar  szalonkönyvtár,  Athenaeum  olvasótára,  Legjobb  könyvek, 
Színes  könyvek,  Szépirodalmi  könyvtár,  Egyetemes  regénytár,  Klasszikus  regény- 
tár, Magyar  regényírók  képes  kiadása  és  legújabban  a  frissen  és  gondosan  szer- 
kesztett Modern  könyvtár  stb.  Ezekhez  járultak  a  külföldi  népszerűbb  vagy 
híresebb  regényírók  műveinek  külön  kiadott  fordításai,  melyek  közt  még  min- 
dig nagy  helyet  foglalnak  el  a  népszerű  francia  írók.  Általában  a  fordított  regé- 
nyek száma  többszöresen  meghaladja  az  eredetiekét. 

Azonban  egyrészről  ezek  a  vállalatok  s  általában  a  könyvkiadásban  a  nagy 
élénkség,  de  kivált  a  folyton  szaporodó  napilapok,  már  a  70-es  évek  vége  felé 

mind  az  eredeti  regényt,  mind  az  elbeszélést  a  szó  teljes  értelmében  felvirá- 
goztatták. Ugyanis  a  politikai  napilapok  nagymérvű  elterjedése,  az  újságolvasás 
kora  és  az  a  körülmény,  hogy  a  lapok  minél  népszerűbbek  kívántak  lenni,  magá- 
val hozta,  hogy  a  szépirodalmi  rész  mind  nagyobb  tért  foglalt  el  bennük,  mint- 
hogy ugyanabban  a  számban  nemcsak  regényt,  hanem  kisebb  elbeszélést  is 
adtak  ;  nemcsak  a  tárcanovellák,  hanem  a  karcolatok,  vázlatok  és  egyéb  hasonló 
kisebb  terjedelmű  és  úgyszólván  a  pillanatnak  szánt  műfajok  is  elszaporodtak. 
Igaz,  hogy  a  gyors  és  szapora  munka  olykor  felületességre  vezetett,  de  másrészről 
nagy  technikai  készséget  teremtett.  A  nagy  számban  megjelenő  elbeszélő  kötetek 
mellett  mind  gyakrabban  találkozunk  regényekkel  is  és  köztük  nem  egy  olyannal, 
mely  bármely  más  fejlettebb  litteraturának  is  büszkeségére  válnék.  Ma  már  nem- 
csak magjarra,  hanem  magyarból  is  sokat  fordítanak.  Különösen  a  finoman  és 
aprólékosan  kidolgozott  részletrajzok  terén  alkotnak  újabb  elbeszélőink  kiválót. 
Emellett  a  bonyolítás  ügyessége  és  az  előadás  élénksége  köti  le  kellemesen  az 
olvasó  figyelmét. 

A  regényirodalom  és  elbeszélés  azonban,  ellentétben  a  drámával,  majdnem 
teljesen  elhanyagolta  a  történelmet,  melyben  Jósika  után  Eötvös  és  Kemény 
oly  kiváló  műveket  adtak  s  melyben  utóbb  Jókai  romantikus  képzelme  annyi 
csillogót  és  érdekfeszítőt  alkotott.  Őket,  főleg  francia  s  később  angol  és  orosz  be- 
folyásra, a  jelen  foglalta  le.  Azonban  Mikszáth  pár  regénye,  Herczeg  Pogányok,  Gár- 
donyi A  láthatatlan  ember,  Isten  rabjai,  Az  egri  csillagok,  Pékár  Gyula  Tatár  rabság 
című  regényei  és  Werner  Gyula  a  történelemre  is  ráirányozták  újra  a  figyelmet, 
de  talán  mert  ily  művek  írása  nagyobb  és  mélyebb  kortanulmányt  igényel, 
aránylag  kevés  eredménnyel,  vagy  ha  igen,  ez  főleg  az  ifjúsági  regényirodalom 
terén  mutatkozik.  Ki  kell  emelni,  hogy  az  Akadémia  is  elhatározta,  hogy  éppen 
a  történelmi  regény  írását  előmozdítja  s  erre  a  Péczely-alapítványt  szánta, 
melyet  erre  a  célra  1893  óta  ad  ki,  még  pedig  ha  van,  történelmi  regénynek, 
ha  nincs,  akkor  társadalminak.  Megjeg}'zendő,  hogy  a  legtöbb  esetben  társa- 
dalmi regényeket  kénytelen  megjutalmazni.  A  Kisfalu dy-Társaság  szintén 
jutalmakkal  törekedett  a  történelmi  elbeszélés  művelését  előmozdítani,  de  leg- 
többször nem  talál  jutalomra  méltót. 

A  regényirodalom  és  elbeszélés  terén  kiválóbb  íróinkat,  bezárólag  1900-ig, 
-a  következő  lapokon  ismertetjük. 

Jókai  és  Mikszáth  köre.  Különböző  irányok  követői. 

Korra  nézve  legidősebb  és  legkorábban  lépett  fel  Ágai  Adolf  (sz.  1836., 
Jankovácon).  Már  1854-ben  jelent  meg  egy  Antoinette  című  beszélye  a  Hölgy- 
futárban ;  azonban  mindjárt  írói  pályája  kezdetén  elsősorban  mint  élesen  meg- 
figyelő tárcaíró  tűnt  fel  bécsi  leveleivel  s  ezen  a  téren,  a  minden  irányban 
kiterjedt  mai  nagy  tárcairodalom  mellett  sincsen  nála  kiválóbb.  Erős  egyéni 
megfigyelés,  hangulatgazdagság,  kedéty,  humor,  ötlet,  szatíra,  éle,  a  fordulatok 
finomsága  és  elevensége,  a  jól  elgondolt  keretben  gyakran  kiváló  kompozíció,  jól 
kiválasztott  szempont  s  vonzó  előadás  :  legjellemzőbb  írói  tulajdonságai.  Tárcáit 
1857 — 81-ig  a    Vasárnapi  Újságba,,  továbbá  a  Honba,  Pesti  Naplóba,  az  általa 

10  éven  át  szerkesztett  Magyarország  és  a  Nagyvilágba,  és  más  lapokba  írta,  s 
újabban  kivált  Az  Újságban  jelennek  meg.  így  tette  híressé  1865  óta  »>Porzó« 
írói  nevét.  Irt  több  elbeszélést  is.  Tárcáinak  javát  1876-ban  adta  ki  Porzó 
tárcalevelei  (2  köt.)  címmel,  Greguss  Ágost  érdekes  előszavával  a  tárcáról,  mint 
irodalmi  műfajról,  melyet  a  közönséghez  intézett  levélnek  nevez.  Ám  ez  a 
meghatározás,  mint  a  legtöbb  ilyen  definíció,  igen  szűk.  Szorosan  véve  Ágai 
nem  elbeszélő  író,  inkább  kiváló  megfigyelő.  Mint  humoros  író  és  mint  a 
Borsszem  Jankó  alapítója,  éppen  olyan  híres  nevet  szerzett  magának,  mint  a 
tárcaírás  terén.  Az  aktualitások  iránti  természetes  érzéke  okozza,  hogy  novellái- 
ban is  szereti  azt  az  irányt,  melyet  verizmusnak  neveztek.  Általában  Flaubert 
iskolájába  járt,  mire  a  csiszolt  stílusnak  kedvelése  is  rámutat.  Azonban  minden 
verizmusa  mellett  is  nem  egyszer  téved  a  legszélsőbb  romanticizmusba,  amint 
ezt  Magda,  A  kölcsönvett  napsugár,  az  Igaz  történetek  (1893)  című  kötetei  meg- 
győzően bizonyítják.  Mint  humoristának,  számos  alakja  lett  népszerű,  különö- 
sen a  parlagi  magyaré  Mokány  Berciben,  melynek  eredetijét  Kisfaludy  Károly- 
nál találta.  Por  és  hamu  (1892)  és  Üj  hantok  (1906)  című  köteteiben  barátai  és- 
jó  emberei  halálára  írt  tárcaemlékezéseit  gyűjtötte  össze,  melyek  azt  bizonyít- 
ják, hogy  a  valódi  humor  elsősorban  mélyen  érző  szívet  kíván.  Mint  gyermekíró, 
Forgó  bácsi  néven  szerzett  magának  népszerűséget.  Ezen  a  néven  szerkesz- 
tette a  Kis  Lapot,  mely  évtizedeken  át  legkedveltebb  olvasmánya  volt  a 
gyermekvilágnak.  Mint  útirajzíró  is  egyike  a  legki  valóbbaknak.  Üti  benyomá- 
sait Vízen  és  szárazon  (2  köt.  1895)  címen  adta  ki.  Ezeket  finom  egyéni  meg- 
figyelései és  az  előadás,  a  hang  újszerűsége  teszi  érdekes  és  vonzó  olvasmá- 
nyokká. Legutóbbi  műve  Utazás  Pestről  Budapestre  1843 — 1907.  (1908)  26  kedves 
rajzban  azt  mutatja  be,  hogy  miféle  változásokon  ment  át  a  rohamosan  fejlődő' 
főváros  az  utolsó  évtizedekben  s  teszi  ezt  kedves  humorral,  érzéssel,  szeretet- 
tel, sőt  a  legutolsóban  egy  álom  színezésében  tréfásan  arról  is  szól,  hogy 
milyen  lesz  Budapest  a  második  ezer  év  végén. 

Eötvös  Károly  (sz.  1842  márc.  11-én  Mező-Szentgyörgyön)  írói  működését 
1861-ben,  tehát  még  mint  tanuló  kezdte.  Első  nagyobb  műve,  a  Nazarénusok 
története,  1873-ban  jelent  meg  a  Pesti  Naplóban,  a  második,  Aki  örökké  bujdosott, 
a  Vasárnapi  Újságban  jelent  meg  1882-ben.  Művei  összegyűjtve  1901-ben 
indultak  meg  Munkái  címmel  22  kötetben  és  a  következőket  tartalmazzák : 
Utazás  a  Balaton  körül  (I — II.),  Aki  örökké  bujdosott  és  egyéb  elbeszélések,  A  két 
ördög  vára  és  egyéb  elbeszélések,  Magyar  alakok,  Emlékezések,  Gr.  Károlyi  Gábor 
följegyzései  (I — II),  A  nazarénusok,  A  nagy  per  (I — III),  Deák  Ferenc  és  családja 
(I — II),  Tünemények,  A  nagy  év  (a  forradalomról),  Szilágyi  és  Káldy,  A  Jókai- 
nemzetség, Nagyokról  és  kicsinyekről,  Harc  a  nemzeti  hadseregért,  A  Bakony 
(2  köt.),  A  balatoni  utazás  vége,  Harc  az  alkotmányért. 

Ezek  a  művek,  mint  látható,  csak  részben  tartoznak  határozottan  a  regény- 
es elbeszélőirodalom  körébe.  Szorosan  véve  Eötvös  regényt  nem  is  írt,  csak  elbe- 
széléseket. Művei  nagyobb  rés/.ben  történelmi,  kortörténelmi,  politikai  s  ezzel 
kapcsolatban  elmélkedő,  bölcselkedő  tartalmúak.  A  természet  folyamatos, 
kissé  terjengő,  de  rendkívül  élvezetes  elbeszélő  képességgel  ajándékozta  meg. 
A   szó    úgy   foly    tollából,    mintha     kedves    adomák    sorát    hallgatnók    téli 

estve,  kandalló  mellett.  S  bármit  beszél  el,  az  mind  zamatos,  magyaros, 
tele  komolysággal,  vidámsággal,  humorral,  gyakran  meglepő  erővel  és  művészi 
érzékkel.  Ebben  emlékeztet  Mikes  Kelemenre.  Történelmi  és  kortörténelmi  művei 
bizonyára  nem  tartalmaznak  mind  adatszerűen  bebizonyítható  tényeket,  kép- 
zelete s  elbeszélő  ereje  módosít  rajtuk,  kitérésekkel,  eredeti  ötletekkel  gazda- 
gítja, színezi  ;  azonban  lényegükben  megfelelnek  a  valóságnak,  s  annak  számára, 
aki  majd  a  jövőben  korunk  küzdelmeit  ismerni  akarja,  Eötvös  művei,  mint  a 
Gr.  Károlyi  följegyzései,  A  nagy  per,  melyre  a  tiszaeszlári  védelem  adott  alkalmat, 
Harc  a  nemzeti  hadseregért  stb.,  elsőrangú  források  lesznek.  Elbeszélő  ereje  és  tulaj- 
donai Jókaira,  némileg  Vas  Gereben  modorára  emlékeztetnek.  Művészi  befeje- 
zettségre nem  törekszik,  műalkat,  gondos  belső  fölépítés,  átgondolt  s  folyton 
egy  célra  siető  tervezet  nem  jellemző  tulajdonságai.  Természetesen,  egyszerűen, 
magyarosan  mondja  el  mondanivalóját.  Művészete  éppen  ez  az  egyszerűség  és 
természetesség,  mely  gyakran  olyan  mintha  öntudatlan  volna,  azonban  nem 
az,  mert  őt  biztos  és  erős  logikai  öntudat  vezeti  s  ezért  a  főfonalat  sohasem 
téveszti  el.  Naturalista,  aki  tudja,  mit  csinál. 

Korra  legközelebb  áll  hozzá  Bodon  József  (sz.  1845-ben,  megh.  1908-ban).  aki 
1876-ban  kezdett  írni  s  1878-ban  jelent  meg  Elbeszélések  kötete,  melyet 
Az  éleiből  (1883),  s  Négy  eredeti  elbeszélés  c.  művei  követtek.  Kiváló  gonddal, 
jó  megfigyeléssel  s  alakjai  és  az  élet  iránti  meleg  részvéttel  írt.  A  komor, 
borús  tárgyakat  kedveli,  alakjai  irán\>  őszinte  részvétet  érez  s  egészben  önálló  birt 
maradni.  Két  seb  c.  regénye  a  Petőfi-Társaság  Lapjában  (1878)  s  Az  anyátlan 
(1879)  a  Nemzeti  Hírlapban  jelent  meg.  Ezután  elhallgatott. 

Beöthy  Zsolt,  kinek  munkásságából  a  javarész  az  irodalomtörténet,  esztétika 
és  műtörténelem  terére  esik,  fiatal  korában  szépirodalmi  írónak  készült  s  e  nem- 
ben is  kiválót  alko.ott.  Enemű  művei  :  Elbeszélések  az  ifjúság  számára  (1865), 
Elbeszélések  (1871),  Bíró  Márton  (reg.,  1872),  Kálozdy  Béla  (reg.,  2  köt.,  1875), 
Névtelenek  (elbeszélések  és  rajzok,  1875),  Rajzok  (1879),  s  végül  Ráskai  Lea 
(1881)  címmel  hosszabb  költői  elbeszélést  is  írt.  Oly  időben  lépett  fel  elbeszé- 
léseivel, midőn  általános  volt  a  panasz,  hogy  prózai  elbeszélésünk  hanyatlik. 
Beöthy  tartalmat,  műgondot  és  magyar  megfigyelést  hozott  be  az  elbeszélésbe 
s  némileg  Dickens  és  talán  Kemény  hatása  alatt,  a  sokszor  vékonyerű  cselek- 
vényt, sőt  gyakran  csak  helyzetet,  a  részletek  finom  kidolgozásával,  az  elem- 
zéssel, humorával  és  mély  érzésével  tette  érdekessé,  a  kidolgozás  műgondja 
pedig  egyenesen  mintaszerű  bennök.  A  rajzot  e  modern  formájában  ő  hono- 
sította meg  nálunk  s  Mikszáth  maga  elismeri,  hogy  a  Zsebrák  hatása  alatt 
kezdett  hasonlókat'  írni.  Nagyobb  műve  kettő  van.  Bíró  Márton  tulajdon- 
képpen csak  szélesebb  elbeszélés,  egy  ügyetlen  ember  története,  aki  szeren- 
csétlen szerelembe  bonyolódik  s  ezt  maga  meséli  el.  Benne  kivált  a  belső 
élet  rajza  kiváló.  Kálozdy  Béla  terjedelmes  regény,  mely  elemzéseiben,  rajzai- 
ban és  elmélkedéseiben  nem  egyszer  feltűnően  részletező,  de  a  kissé  gyenge 
jellemű  ifjú  (Kálozdy  Béla)  jellemrajza,  kit  tévedéseken  s  botlásokon  át  ifjú- 
kori szerelme  végre  is  megment,  finom  és  előkelő  tehetség  munkája  s  mindig 
számottevő  lesz  a  70-es  éveknek  éppen  nem  gazdag  regényirodalmában.  A  mű 
a  maga  idejében  nagy  hatást  tett  és  Deák  Ferenc  is  dicsérettel  szólt  róla,  ma 

pedig  méltó  helyre  került  a  Magyar  regényírók  képes  kiadásában,  hol  Mikszáth 
írt  hozzá  kedves  előszót. 

A  70-es  években  lépett  fel  Ábrányi  Kornél  is  (sz.  1849  dec.  31-én,  Buda- 
pesten), kinek  drámaíró  működéséről  már  szóltunk.  Regényei  :  A  dicsőség  bolondja 
(1874),  Titkolt  szerelem  (1878),  Edmund  párbaja  (2  k.,  1882),  Régi  és  új  nemesek 
(1881),  Melyik  erősebb  ?  (1882),  Egy  modern  apostol  (2  k.,  1882),  Egy  férj  filo- 
zófiája (Az  egyedüli  mód,  1883),  Elvált  férj  (1887)  ;  kisebb  elbeszéléseit  Az  élet 
tarkaságából  (1875)  címmel  adta  ki.  1868-ban  Európa  költőiből  címmel  műfordí- 
tásokat adott  ki  öccsével,  Emillel,  s  eredeti  költeményeket  is  írt.  Ennek  eredménye- 
ként adta  ki  Ivánc.  verses  regényét  (1905),  melynek  első  énekeit  30  évvel  azelőtt 
írta.  A  költő  a  Szent  László  korabeli  magyar  lovagvilágba  visz  e  művében,  mely- 
nek lényege  egy  szomorú  szerelmi  történet,  végletekbe  menő  szenvedélyekkel. 
Ábrányi  a  regényben  kiválóan  a  lélektani  regényt  művelte.  Kedvelt  témája 
egy  nagyon  kigondolt,  több  ágból  szőtt  mesében  a  kötelességtudó,  szende  és  a 
hódításra  vágyó  nő  közé  állított  férfi,  ezek  lelki  élete  s  a  köztük  folyó  küzde- 
lem (Edmund  párbaja,  Melyik  erősebb  ?),  melyben  a  jó  nőé  a  diadal.  Alakjai 
gyakran  fényes  dialektikával  vannak  jellemezve,  részletesen  elemezve,  olykor 
nagyon  is  részletesen,  a  francia  lélektani  regény  módszerével.  Szereti  az  ötleteket, 
a  paradoxonokat,  de  mindenütt  sajátos  tehetség  nyilatkozik  meg.  Bizonyára 
nagy  sikereket  ért  volna  el,  ha  e  pályáról  egyéb  működése  el  nem  vonja. 

Ha  a  Jókai  utáni,  vagjr  részben  melletti,  magyar  regényirodalomról  van 
szó,  akkor  Mikszáth  Kálmánt  illeti  meg  az  első  hely,  aki  azt  a  rendkívüli  nép- 
szerűséget, metyet  Jókai  szerzett  a  magyar  prózai  elbeszélésnek,  nemcsak 
az  országban  tudta  megőrizni,  hanem  külföldön  is  tovább  terjesztette.  Mikszáth 
kétségkívül  sokat  tanult  Jókaitól  és  noha  gondolkodása,  világnézete,  írói  mód- 
szere és  költői  képzeletének  alaptermészete  Jókaiétól  nagyban  különbözik, 
mégis  talán  főleg  magyarosságukban,  a  magyar  élet  megfigyelésének  mód- 
szerében és  istentől  adott  különös  mesélő  adományukban,  mely  őket  soha  cser- 
ben nem  hagyja,  sokban  hasonlítanak  egymáshoz.  Mikszáth  híján  van  Jókai 
nagyszabású,  de  néha  a  határozatlanba,  szertelenbe  rohanó,  csodálatos  kép- 
zelő erejének,  mely  olykor  a  legtúlzóbb  romantikusoktól  kér  kölcsön  színeket 
és  amely  olykor  túlságosan  megnöveszti-  a  valóságot ;  de  ő  is  éppen  úgy  a 
magyar  életből  indul  ki  mint  Jókai,  s  ha  kevésbbé  nagj'  időkben  élt,  más- 
felől sok  tekintetben  az  élethez  hívebb,  reálisabb,  higgadtabb  s  kisebb  terüle- 
ten ugyan,  de  körvonalaiban  tisztább,  megfigyeléseiben  gyakran  közvetetle- 
nebb,  plasztikusabb. 

Nógrádmegyében  1847  január  17-én  született  s  1910  május  28-án,  12  nappal 
azután  halt  meg  váratlanul,  hogy  a  nemzet  40  éves  írói  jubileumán  olyan 
lelkesedéssel  ünnepelte  őt,  hogy  nagyobb  ünneplésben  csak  Jókainak  volt  része. 
Az  irodalomban  már  1869-ben  föllépett,  de,  bár  1874-ben  Budapestre  költözött, 
eleinte  nehezen  birt  hírre  jutni.  A  Kákay  Aranyos  (Kecskeméthy  Auyél)  modo- 
rában írt  politikai  arcképei  (Még  újabb  fény-  és  árnyképek,  1878)  nem  keltettek 
nagyobb  figyelmet.  Legelőször  Szegeden  lett  ismert,  ahol  a  nagy  árvíz  után 
(1879)  megható,  humoros,  ironikus  rajzai  ébresztettek  figyelmet,  úgy  hogy, 
midőn  1881-ben  visszatért  Budapestre,   már   ismert  író  volt.    Ebben  az   évben 

jelentek  meg  A  tót  atyafiak  címen  rajzai  és  elbeszélései,  melyeket  1882-ben  A  jó 
'palócok  címmel  15  újabb  apró  elbeszélés  követett. 

Már  ez  a  két  kötet  megalapította  hírnevét  s  ezek  a  művei  nemcsak  ma 
népszerűek,  hanem  a  magyar  irodalom  gyöngyei  közé  fognak  mindig  tartozni. 
Ezek  és  későbbi  hasonló  kis  elbeszélései,  A  frivol  akta,  A  brézói  ludak  (1882), 
Az  apró  gentry  és  a  nép  (1884),  A  tekintetes  vármegye  (1885),  Urak  és  parasztok 
(1886),  Pipacsok  a  búzában  (1890),  Pernye  (1893),  Öreg  szekér,  fakó  hám  (1901), 
A  fészek  regényei  (1901)  stb.,  továbbá  más  rajzai,  karcolatai,  jellemképei,  humo- 
ros életképei,  adomái  megalapították  irodalmunkban  is  a  rajzok,  tárca- 
elbeszélések irodalmi  divatját,  melyeknek  nálunk  ugyan  szintén  Jókai  volt  kez- 
dője, de  mégis  nagyobb  arányokat  és  elterjedést  akkor  vettek,  midőn  Tur- 
genyeff  Egy  vadász  iratai  nyomán  Petelei  István  megírta  nálunk  is  az  ő  finoman, 
de  kissé  túlságosan  kiszínezett  rajzait,  melyek  Mikszáthra  is  hatást  tettek, 
még  Szegeden,  első  ilynemű  kezdeményei  alkalmával.  Ez  az  a  műfaj,  mely 
mintegy  elzárja  ma  a  nagyobb,  bonyolultabb,  mélyebb  lélektani  feladat  meg- 
oldását követelő  műalkotások  útját  s  mely  már  annyira  ellepi  a  napilapokat, 
hogy  az  irodalomtörténet  egykor  külön  lesz  kénytelen  velük  foglalkozni.  Mikszáth 
művei  között  bizonyára  ezekben  alkotta  a  legjelesebbeket.  Az  élet  furcsaságait, 
-az  emberek  jellemző  tulajdonait,  szokásaink  eredetiségeit,  megható  vagy  nevet- 
séges cselekedeteinket,  eljárásunkat,  nemes  vagy  balítéietes  gondolkozásunkat 
valami  érdekes  magaslatról  figyeli  meg  az  ő  okos,  bölcs,  de  egyszersmind  agya- 
fúrt esze  s  vagy  megindít,  vagy  megnevettet,  vagy  iróniájával  csiklandoz  meg 
bennünket,  de  mindig  felismeri  azt  ami  egyéni,  jellemző,  főképpen  a  mi  magyaros 
és  mégis  általánosan  emberi. 

E  kisebb,  nagyszámú  műveken,  karcolatokon,  országgyűlési  és  politikai 
jellemrajzain  kívül  már  korán  terjedelmesebb  alkotásokba,  kisebb  és  nagyobb 
regényekbe  fogott.  Ezekben  belenyúlt  éppen  úgy  a  krónikába,  történelembe, 
közelmúltba,  mint  a  jelenkorba  és  itt  főleg  a  megyei  és  gentry-életbe,  melyeket 
különös  szeretettel  rajzol.  Első  nagyobb  regénye,  Mácsik,  a  nagyerejü  (1884), 
hatásos  rajzával  a  forradalom  előtti  korból,  szerkezeti  hibái  mellett  is  méltán 
tűnt  fel  ;  a  Szent  Péter  esernyője  (1895),  Prakovszky,  a  siket  kovács  (1897), 
mind  a  jellemrajz,  mind  az  előadás  bája  folytán  elsőrangú  alkotások.  Utánuk 
A  különös  házasság  (I — II,  1900),  A  Noszty  fiú  esete  a  Tóth  Marival  (I — -III, 
1908),  Fekete  város  (I — III,  1911)  című  nagyobb  regényeit  írta  meg,  végre  élete 
végén  egy  nagy,  »közjogi«  regénybe  fogott  (Az  amerikai  menyecske,  1910), 
mely  a  mi  különös  politikai  viszonyainkkal  foglalkozott  volna,  de  ezt  csak 
megkezdte.  Hátrahagyott  művei  Töviskes  látogatóban  (elbeszélések,  1912)  cím- 
mel jelentek  meg.  Utóbb  felsorolt  regényeiben  a  részletezés  néha  túlságos, 
emellett  a  cselekmény  s  ennek  lélektani  fejlesztése  elnagyolt,  képzelme  gyakran 
ki  látszik  merülni.  Nagy  írói  készsége,  ötletei,  kimeríthetetlennek  látszó  találé- 
konysága túlságos  részletezésre  csábítják  s  a  mese  egységes  alkotása,  biztos 
célra  vezetése  hiányzik.  A  Noszty  fiú  esetéhen,  mint  maga  mondja,  a  regény- 
nek egy  új  formáját  kísérletté  meg,  mely  olyan  mint  az  élet,  nem  ad  végső 
megoldást,  hanem  egyik  cselekvénj^ből  átmegy  a  másikba.  E  mintára  készült 
A  fekete  város  is,  a    Rákóczi-korral    mint    háttérrel.    A  régi  regény   jóformán 

csak  két  megoldást  ismert,  a  házasságot  vagy  a  halált.  Az  élet,  Mikszáth  szerint, 
ismer  számosat,  melyek  magukban  megoldások,  amennyiben  a  cselekmények 
ellankadnak  egy  ponton,  de  aztán  új  cselekmények  kiindulásaivá  lesznek. 
Azonban  a  művészet  mégis  valami  befejezett,  az  élet  összpontosított  képe, 
melyet  nála  olykor  nélkülözünk.  De  részletessége  s  gyakran  hosszadalmassága 
mellett  mindig  kárpótol  rendkívüli  bájos  elbeszélő  művészetével,  az  élet  találó, 
jellemző  képeivel,  a  magyar  életnek  tapasztalatokon  alapuló,  rendkívül  vál- 
tozatos, folyton  új  és  új,  hű,  szemléltető  rajzaival,  egészséges  és  mélyen  érző 
humorával,  máskor  erős  szatírájával,  az  élet  torzképeinek,  furcsaságainak, 
fonákságainak  többnyire  mosolygó,  napfényes  rajzaival.  Az  ő  egész  világnéze- 
tében a  magyarosság  mellett  van  valami  feltűnő  józanság  és  rendkívüli  egész- 
ség. A  nemesebb,  egészséges  magyar  ész  megtestesülése.  Természetes,  jóleső 
reálizmusa,  a  gyakori  torzítások  és  élcelő  hajlama  mellett  is,  mindig  gyönyör- 
ködtet. Érezzük,  hogy  képzelme  nem  kalandozó  s  egész  előadása  oly  természe- 
tes mint  egy  jeles,  választékos,  vonzó,  kedves  mesemondóé.  Mindehhez  pom- 
pásan színező,  eleven  nyelvbeli  előadással  volt  megáldva,  mely  a  komolyság 
és  báj  vegyülete  s  amelyen  átragj^og  meleg,  emberszerető  szíve  még  akkor  is, 
midőn  kíméletlenül  látszik  belenyúlni  az  élő  és  ismert  kortársak  belső  életébe. 
Mindig  szabatosan  és  természetesen  lát  s  amit  előad,  az  az  egészség  és  élet 
egy  meleg,  emberszerető  és  bölcs  elme  felfogásában.  Jókai  Mór  élete  és  kora 
(I — II,  1907.)  címmel  egy  életrajzszerű  munkát  is  írt,  mely  a  nagy  író  belső, 
mindennapi  életével  foglalkozik  elsősorban.  Művei  kétszer  jelentek  meg  össz- 
kiadásban, egyszer  33,  másodszor  jubileumára  válogatottan  32  kötetben. 

Mikszáth  elbeszélő  irodalmunkra  mindenesetre  legnagyobb  hatást  a  szülő- 
földéről, a  palóc  népéletből  vett  rajzaival  tett.  De  míg  ő  utóbb  kiterjesztette 
szemlélődése  körét  s  éppen  úgy  bevonta  elbeszéléseibe  a  haza  más  vidékeit, 
mint  a  politikai  életet,  közelmultat  s  a  történelmet,  addig  számos  elbeszé- 
lőnk megelégedett  vidéke  szűkebb  körével,  melyet  legjobban  ismert,  melybe 
belenőtt  s  melyhez  minden  különösebb  tanulmány  nélkül  hozzáfért. 

Mikszáth  első  kötetét  nyomon  követte  Tóth  Sándor  A  jó  erdélyiek 
(1883)  című  kötete,  ki  már  egyéb  is  akar  lenni,  t.  i.  etnográfus.  Ha  az  erdélyi 
oláhokról  és  szászokról  ír,  a  jellemzetesség  kedveért  belekeveri  különös 
szavaikat,  szólásaikat  s  a  népszokások  rajzával  lapokat  tölt  meg.  Van  azon- 
ban elbeszéléseinek  helyi  és  jellemző  színezete,  s  az  Exiraneus  és  Onuczék 
leánya,  amaz  az  iparos,  emez  az  oláh  nép  életéből,  figyelemreméltó  alkotások. 
Későbbi  művei :  Aki  senkié  sem  (regény,  1884),  Kurucvilág  (1886),  Távol,  közel 
(újabb  elbeszélések,    1888).   Sikerrel  működött  az    ifjúsági   irodalom  terén  is. 

Mikszáthnál  még  valamivel  előbb  lépett  fel  szegedi  tanyai  történeteivel 
a  szegedi  születésű  Palotás  Fausztin  (sz.  1855  febr.  15-én).  Miután  a  lapokban 
elbeszéléseket  adott  a  népéletből  s  írt  több  népszínművet  (Táltos,  A  falu  leg- 
szebb legénye,  1878,  A  csősz  unokája  1879,  A  holdas,  1881,  A  tüzes  nyelvek,  1885), 
első  elbeszéléskötete  Az  én  édes  otthonom  címmel  1881-ben  jelent  meg.  Ezt 
követték  :  Tanyai  történetek  (1883),  A  mi  parasztjaink,  öt  tanyai  történet  (1884), 
A  kapitányságból  (1886),  Eresz  alól  (1887),  Homokfelhők  (1889)  s  írt  egy  Salve 
Regina  című  regényt  is  (1895).  Elbeszéléseiben  a  jót,  szépet  és  igazat  tűzi  ki 

céljául.  A  kapitányságból  c.  műve  előszavában  egyenesen  megmondja,  hogy 
célja  arról  a  népről  írni,  mely  »a  tágas  alföld  legkiesebb  részén,  tizennégy  négy- 
szögmértíöldnyi  területen,  elszórva  él  s  a  tiszta  magyar  faj  legjózanabb,  leg- 
nemesebb elemét  képezi «.  E  terve  nem  mindenben  sikerül,  mert  történetei  nem 
éppen  helyi  jellegűek,  de  jellemzik  törekvését,  mely  valami  olyas  volt,  minő  az 
50-es  években  a  tájköltészet  feltűnése,  de  az  elbeszélésben  nagyobb  a  jogosultsága. 

Mintegy  Mikszáthnak  szegedi  működése  hozta  magával,  hogy  egynéhány 
író,  aki  az  ő  szegedi  időzése  alatt  ott  lakott,  megszerette  népét  s  majdnem 
kizárólag  köréből  merítette  elbeszélései  anyagát.  Ezek  közé  tartozik  Sebők 
Zsigmond  is  (sz.  1861  szept.  22-én,  Párkányban),  aki  mint  hírlapíró,  1884-től 
kezdve,  négy  évet  töltött  Szegeden  s  azóta  főleg  a  tanyai  világból  merítette 
elbeszéléseinek  anyagát.  Elbeszéléseinek  első  gyűjteménye  is  Szegeden  jelent 
meg,  az  Alakok,  1887-ben.  Idevágó  egyéb  művei  :  Elbeszélések  (1893),  Pusztai 
élet  (1903),  Bajcsányi  de  eadem  és  egyéb  elbeszélések  (1909),  Elbeszélések  (1912). 
E  rövid  jegyzék  mutatja,  hogy  nem  igyekszik  sokat  írni,  de  abban  amit  ír 
helyes  megválasztás,  jó  megfigyelés,  műgond,  a  valóság  iránti  élénk  érzék 
nyilatkozik.  Emellett  jellemvonása  a  gyöngéd  kedély  és  vonzó  érzelmesség 
bizonyos  melancholiával  vegyülve,  mely  jóleső  és  megnyugtató  az  olvasóra. 
Különös  kedves  vonása,  hogy,  mint  Jókai  és  Mikszáth,  alakjait  meg  bírja 
szerettetni.  Nagyobb  művet  nem  alkotott,  kisebb  elbeszélései  és  rajzai  mel- 
lett csak  eg}7-két  terjedelmesebb  elbeszélést  írt.  Működésének  nagyobb  részét 
a  gyermekirodalom  foglalta  le  és  ezen  a  téren  Benedek  Elekkel  a  legelsők  közé 
tartozik.  Különösen  azok  a  sorozatos  kötetek,  melyek  Mackó  úr  utazása  stb. 
címmel  jelentek  meg  1893  óta,  a  maguk  nemében  kedvességükkel  és  humoruk- 
kal méltán  lettek  népszerű  olvasmányok. 

A  nép  köréből  veszi  tárgyait  Tóth  József  is  (1851 — 1903),  aki  Éjféli 
órákban  (1873),  Amit  mindnyájan  érezünk  (1879)  c.  elbeszélései  után  a  Falu 
nótáival  (1885)  elismerést  aratott.  Ö  a  magyar  népéletből  merít  ugyan,  de 
beleviszi  a  felsőbb  köröket  is,  a  Nóták  szegényeiben  (1886)  pedig,  mint  már 
előbb  is  A  híres  Károly  cigányban,  Lajcsi  meg  a  Csajában,  a  zenész  cigányok  a 
hősei,  de  szintén  a  magasabb  vagy  legalább  más  társadalmi  körökkel  való  össze- 
ütközésben. Romantikus  hajlamainál  fogva  történetei  már  nem  rajzok,  hanem 
regényes  részletekben  gazdag,  többnyire  szomorú  végű  elbeszélések,  melyek- 
ben a  bonyodalom  a  társadalmi  különbségek  okozta  összeütközésből  fakad. 
A  nagyvilági  nő  (1880)  címmel  egy  regényt  is  írt. 

A  magyar  nemesi  és  népi  életnek  hagyományos,  de  jellemző  és  gyakran 
kedves  rajzát  tűzte  ki  céljául  Szemere  György  is  (sz.  Szabolcson,  1863  október 
30-án),  ki  azonban  önálló  művel  meglehetős  későn  lépett  ki,  noha  már  előbb 
is  írt  a  Budapesti  Hírlapba  és  Vasárnapi  Újságba.  Művei  :  A  Dobay-ház 
(1902),  A  halász  regénye  (1902),  Magyar  virtus  (elbeszélések,  1902),  A  madarasi 
király  (1904),  Az  alispán  úr,  egy  Vas  Gereben  modorában  írt  regény  (1906), 
Ami  mindennél  erősebb  (1906),  Dr.  Mefisztofelesz  (elbeszélés,  1906),  Magyar- 
ország Amerikában  (humoros  regény,  1907),  A  Forray-család  (regény,  1907), 
Mimi  komtesz  és  egyéb  történetek  (1908),  TJpor  Ágnes  (regény,  1909),  A  Kont- 
eset  (fantasztikus  regény  a  XXI.  századból),  A  hazátlanok  (1911),  regény  a  kivan- 

dorlás  ellen  s  legújabban  Komédiák.  Színdarabjai  :  Egyéniség,  színmű  4  fv., 
Erősek  és  gyengék,  színmű  4   fv.,   A   siralomházban,  színmű    1   fv. 

Szemere  pályájának  bizonyára  nagyobb  fele  van  hátra.  Öt  a  magyar 
hanyatló  dzsentri-  és  népi  élet  jó  megfigyelése,  zamatos  magyar  beszéd,  jó  elbe- 
szélő képesség  s  kitűnően  rajzolt  genre-alakok  jellemzik,  valamint  szereti  az 
élet  kedveitető,  optimisztikus  rajzát.  Ezzel  szemben  azonban  mesealkotása 
nagyobb  műveiben  laza,  nem  ritkán  valószínűtlen,  kedveli  Jókai  módjára  a 
váratlan,  adomaszerű  fordulatokat,  még  legjobb  művében,  A  Dobay-házban  is. 
Főleg  arra  törekszik,  hogy  a  magyar  nemesnek  és  a  magyar  parasztnak  lelki  életébe 
világítson  bele.  Nála  amaz  is,  emez  is  rokonok.  Mindeniknek  megvan  hazaszere- 
tete, mély  komolysága,  nyugodtsága,  egyszerűsége,  szabadságszeretete,  büszke  ön- 
érzete, rendíthetetlen  hite,  mint  olyannak,  ki  még  a  földhöz,  természethez  közel 
áll,  »a  természet  pedig  az  erkölcs  maga«,  mondja  Szemere,  talán  Tolsztoj  hatása 
alatt.  Egyik  legutolsó  műve  A  hazátlanok,  melynek  hőse  tulajdonképpen  ezer  tiszavi- 
déki magyar,  akik  Amerikába  vándorolnak  ki  s  ott  változó  szerencsével,  többnyire 
szerencsétlenséggel,  küzdve,  keresik  a  boldogulást,  de  csak  kevésnek  sikerül. 
Különösen  Bereti  Sándorban  a  magasabbrendű  parasztlegényt  rajzolja.  Nyilt, 
önérzetes,  óvatos,  büszke  és  természeténél  fogva  méltóságos.  Szerelme  viszi  az 
új  világba,  pénzt  akar  szerezni  s  meg  is  kapja,  de  testi  épségének  és  szerelmé- 
nek feláldozása  árán.  A  mű  tézis-regény,  de  az  irányzatosság  nem  tolakodik 
előtérbe  s  ez  egyik  érdeme.  Tézis-regény  a  Komédiák  is  a  legújabb  politikai  életből. 

Fanghné  Gyújtó  Izabella  (sz.  Parajdon,  1853-ban)  a  Marlittra  emlékeztető 
érzelmes  regény  és  elbeszélés  művelője.  Először  1874-ben  a  kolozsvári  lapokban 
lépett  fel,  majd  a  Fővárosi  Lapokba  s  pár  divatlapba  dolgozott.  Művei  :  A  multak 
árnyai  (regény,  1883),  Az  életből  (elbeszélések,  1884),  Legjobb  otthon  (regény, 
1887),  Őszi  hangulat  (elbeszélések,   1892,   2  köt.). 

Jelentékenyebb  Gyarmathy  Zsigáné,  Hory  Etelka  (sz.  1845  máj.  28-án 
M.-Gyerőmonostoron,  megh.  1910),  aki  pár  egyéb  kísérlet  után,  Mikszáth  hatása 
alatt,  Kalotaszeg  életének  meleg,  hű,  kissé  regényes  színezetű  rajzával  szerzett 
népszerűséget.  Más  tárgyú  művei  az  érzelmes  regények  sorába  tartoznak.  Az 
irodalomnak  1874  óta  haláláig  szorgalmas  munkása  volt.  Ujabb  műveiben 
alkalmazkodott  az  időkhöz,  megfigyelésben  biztosabb,  előadásban  modernebb. 
Művei  :  A  regényes  feleség  (1885),  alapjában  véve  tézis-regény,  mely  a  regé- 
nyes nevelés  szomorú  hatását  rajzolja,  továbbá  :  Akiknek  nincsen  szívük  (1886), 
Az  ifjú  pap  (1885),  A  hegyek  közül  (elbeszélések  és  rajzok,  1886),  Beszélyek  és 
apróságok  (1887),  Monostory  Katinka  (regény  a  szabadságharc  idejéből,  1890), 
A  havasok  alján  (elbeszélések  a  kalotaszegi  népéletből,  1891),  Asszonyokról 
asszonyoknak  (elbeszélések,  1895),  Régi  urak,  új  parasztok  (elbeszélések,  1896), 
Tarka  képek  a  kalotaszegi  varrottas  világából  (1896),  Önkéntes  mártírok  (elbeszé- 
lések, 1898),  Zudorék  (regény,  1898),  Az  új  hajtások  (regény,  1901),  Bánék, 
Andrásék  (1904),  Kalotaszegi  bokréta  (1907). 

Petelei  István  (sz.  1852  szept.  22-én,  mh.  1910  jan.  5.)  Budapesten  végezte 
az  egyetemet,  de  aztán  távol  maradt  a  fővárosi  köröktől,  egyideig  Kolozsvárt, 
mint  lapszerkesztő,  majd  Marosvásárhelyen,  egyedül  kedvteléseinek  s  az  iro- 
dalomnak élve.    Turgenyeff  vadászrajzainak    hatása  alatt  kezdte    1878-ban  a 

tárca-elbeszélésírást,  a  rajzot,  s  ezekkel  hatást  tett  Mikszáthra  is,  még  mint 
szegedi  hírlapíróra.  Elbeszéléseit  összegyűjtve  Keresztek  (tíz  rajz,  1881),  Az  én 
utcám  (1886),  Egy  asszonyért  (történeti  regény,  1887)  Deák  Farkas  Forgách 
Zsuzsannáról  írt  életrajza  alapján,  mely  önállóan  nem  jelent  meg,  továbbá 
Jetti  (1893),  Felhők  (1907),  Vidéki  emberek  (1898)  és  végül  összegyűjtve  Az  élet 
(I — II,  Történetek,  képek,  1905)  címen  adta  ki.  Halála  után  az  Erdélyi  iro- 
dalmi társaság  kiadásában  jelentek  meg  Elbeszélések  (I — II,  1912)  címen  még 
össze  nem  gyűjtött  művei.  Terjedelmesebb  kis  regénye  A  fülemüle  (1886).  Petelei 
aggályos  műgonddal  dolgozott.  Azt  lehetne  mondani,  hogy  elbeszéléseinek, 
rajzainak  nincs  is  meséje.  Egy  helyzet,  egy  kép  a  legtöbbje,  ritkábban  a 
fővárosi,  gyakrabban  a  kisvárosi,  a  vidéki  nemesi,  papi,  kereskedői  életből. 
Szeretete  a  csalódottak,  züllöttek,  az  önváddal  gyötrődők,  tévedők,  léhák, 
szívtelenek,  sorsüldözöttek,  végzet  alatt  nyögő,  félreértett,  nyomorban  küz- 
ködő  kis  alakok  felé  vonja.  Innen  első  kötetének  jellemző  címe,  mert  olya- 
nokról ír,  kik  »Krisztus  keresztjét «  vonszolják.  Tehát  szűk  körben  mozog. 
Hangneme  még  kisebb,  jóformán  csak  a  sejtelmes,  sötét,  érzelmes  uralkodik 
rajta.  A  kis  cselekvényt  pedig  nem  nyugodtan  beszéli  el,  hanem  elburkolva, 
átszökve  részeket,  mintha  balladákat  akarna  írni  prózában,  mialatt  egy  homá- 
lyos, sejtelmes,  borús,  lirai  hangulatban  meg-megjelennek  túlromantikus,  tépe- 
lődő alakjai,  kik  szaggatott,  ideges,  nehézkes,  feltörni  alig  tudó  párbeszédtöre- 
dékeket vetnek  oda.  Emellett  mégis  néha  széles,  magyarázó,  hosszan  elemző, 
mert  lélekrajzot  akar  adni  olyanokról,  kik  önmagukkal  s  a  világgal  meghason- 
lásban  valami  különös,  szokatlan  helyzetben  épp  oly  különösen  éreznek  és  cse- 
lekszenek valami  visszafojtott  szenvedély  hatása  alatt.  Ezek  az  alakok  nem 
mindig  élethűek.  Sokszor  képzeleti  vagy  álomképek  s  noha  a  mindennapi  élet 
közelségéből  látszik  venni  őket,  néha  mégsem  élők.  Az  erdélyi  ember  és  világa 
nem  igen  olyan.  Ezek  az  ő  képzeleti  alakjai,  akikben  többnyire  valami  néma 
szenvedély  lakik,  mellyel  szemben  áll  a  közönyös,  mosolygó  természet  pom- 
pája. Ezért  keresi  a  különösségeket,  valami  sajátosan  költőit  s  törekszik  mély- 
ségre, elemzésre,  lélektani  boncolásra.  így  pl.  Fülemüle  c.  elbeszélésének  az  a 
tárgya,  hogy  egy  regényes,  rejtett  vidéken  felnőtt  tapasztalatlan  leány  egy 
gazdag  pékmesternek  lesz  a  felesége,  aki  tiszta  házában  úgy  őrzi  mint  a  mada- 
rait. Egyszer  elmegy  fülemülét  keresni  s  a  Hófehérkéről  álmodó  asszony  egy 
kiszabadult  madara  révén  megismerkedik  egy  kisvárosi  uraccsal.  Ezóta  álmo- 
dozásba merül  s  ártatlan  szerelmébe  belehal.  Minden  egyéb  benne  elemzés, 
hangulatszínezés  az  oroszok  módjára.  Az  akkori  fiatal  írók  közül  többen 
utánozták,   mert  volt  is  modorában  valami,  amit  el  lehetett  tanulni. 

Iványi  Ödön  (sz.  Nagyváradon  1853  nov.  18-án,  mh.  1892  okt.  19-én) 
főképpen  mint  vidéki  hírlapíró  működött  s  mint  ilyen  írta  Rajzok  és  elbeszélések 
(1879),  Tarka  lapok  (1881),  Egy  könyv  (1883),  Tárcák  (1888),  Apró  regények 
(1893)  c.  elbeszéléseit,  rajzait  és  végre  kétkötetes  regényét  :  A  püspök  atya- 
fiságát. Alapjában  realista  volt.  Kis  elbeszéléseit,  részletrajzait  a  vidéki  életből, 
betegségei  alatt  tett  fürdői,  kórházi  (néhány  beteg  alak,  a  halál  nemeinek  realisz- 
tikus rajza)  tapasztalataiból  nagy  hűséggel,  megfigyeléssel,  aprólékos  gonddal 
dolgozta  ki  s  velük  föltűnést  keltett.  Az  Egy  könyv,  Tárcák  szép  reményt  ébresz- 


gQg  IIP.  fejezet.  Regény  és  elbeszélés. 

tettek  iránta.  Neveltetése,  életküzdelmei,  betegsége  s  emiatti  elkeseredése,  komor- 
sága iratait  gyakran  szatírával  s  metsző  élességgel  töltötte  el.  Szereti  rajzolni 
a  halál  borzalmait,  mert  félt  tőle,  mint  ez  a  túlságosan  érzékeny  lelkeknél  gya- 
kori. Hajlamait  az  orosz  írók  és  kivált  Gogol,  Turgenyeff  és  Dosztojevszkij 
befolyása  még  jobban  megerősítette.  Mint  gondolkozó  fő,  szeretett  súlyos  pro- 
blémákkal foglalkozni  s,  mint  mesterei,  lélekrajzot  igyekezett  adni.  Regénye 
nagyon  egyenetlen,  a  műalkotásba  nem  volt  módja  még  betanulni.  Ebben  is 
sok  az  olvasmányaiból  merített  visszaemlékezés,  még  alakjaiban  is.  Elemzései, 
folyton  új  alakjai  nehézkessé,  részletezései  szétfolyóvá  teszik  ;  de  komoly  és  gondos 
mű  s  főképen  kiemelendő,  hogy  személyei  jelleméből  akarj  a  tetteiket  megmagya- 
rázni, ami  több  helyt  sikerül. 

Szépen  és  kiváló  nyelvérzékkel  írt  magyarul  Tóth  Béla,  a  költő  Tóth  Kál- 
mán fia  (1857 — 1907).  Nagyobb  szépirodalmi  vagy  tudományos  művet  nem 
írt,  megmaradt  szorosan  véve  hírlap-  s  főképpen  tárcaírónak  ;  azonban  sokat 
és  sokfélét  tanult  s  ismereteit  sok  utazással  gyarapította.  Előszeretete  a  Kelet 
felé  vonzotta.  Nyelvismerete  több  nyelvre  terjedt  s  nagy  kedvvel  fordított. 
A  legkülönfélébb  témákról  írt  tárcái  száma  rendkívül  nagy.  Elbeszélést  keveset 
írt  s  ebben  Jókai  és  Mikszáth  köréhez  tartozik,  de  olvasmányainak  másnemű 
hatásai  is  mutatkoznak  rajtok.  Nagy  hatást  tett  esti  leveleivel,  melyek  a  Pesti 
Hirlapb&ri  jelentek  meg  a  napi  feltűnő  kérdésekről,  melyekben  bíróként  kívánt 
fellépni,  de  korántsem  volt  elfogulatlan.  Ezzel  azonban  iskolát  alapított.  Művei  : 
János  barát,  népies  költői  beszélyke  3  énekben  (1873),  Konstantinápolyi  emlékek 
(1877),  Tollheggyel  (tárcalevelek  és  rajzok,  1882),  Török  históriák  (1888),  A  mi 
Urunk  Jézus  Krisztus  gyermekségéről  írott  könyv,  melyet  a  XVI.  század  bibliai 
nyelvén  írt  meg  (1893),  Szájrúl  szájra  (1895),  melyben  a  magyar  szállóigéket 
gyűjtötte  össze  német,  francia  hasonló  művek  mintájára,  Mende-mondák,  A  világ- 
történet furcsaságai  (1896),  A  boldogasszony  dervise  és  egyéb  históriák  (1897), 
Vasárnapok  (elbeszélések,  1898),  Oroszországi  útivázlatok  (1898),  Magyar  ritka- 
ságok (1899),  A  magyar  anekdotakincs  (1898—1904,  6  köt.),  100  Esti  levél  (1903), 
Gül  Baba  és  egyéb  cikkek  (1907). 

Petelei  hatása  alatt  kezdett  írni  Tutsek  Anna,  aki  1887-ben  lépett  föl 
Elbeszélések  és  rajzok  kötetével,  melyet  követtek  1890-ben  Az  Ilva  folyó  part- 
ján, 1893-ban  A  fenyvesek  közül,  1898-ban  Magunkról  című  elbeszélései  és  Viola 
története  (1895)  regénye.  Ujabban  főkép  a  leányifjúsági  irodalom  terén  műkö- 
dik sikerrel. 

Rákosi  Viktor  (szül.  1860  szept.  20-án)  származásánál  fogva  dunántúli 
(Zala  vármegye),  gyermekkori  éveit  azonban  Gyergyóditrón  töltvén,  majd 
Pesten  tanulván,  ifjúkori  benyomásait  különféle  vidékekről  szerezte.  Korán 
volt  módja  bátyja,  Jenő,  mellett  napilapokba  dolgozni,  így  1881-től  a  Budapesti 
Hírlapba..  Ez  a  külső  körülmény  mintegy  kihívta,  hogy  az  írói  pályára  lépjen, 
melyre  természeti  hivatása  is  vonzotta  s  ezt  már  az  iskolai  évek  alatt  is  bebizo- 
nyította. E  lapnál  tette  ismertté  tárcaelbeszéléseivel  Sipulusz  álnevét.  Rend- 
kívül sokat  utazott  s  mondhatni,  hogy  benyomásokat  szerzett  egész  Euró- 
pából. Elsősorban  sajátszerű  tárcáival  tűnt  föl,  melyekben,  Mark  Twain  némi 
hatása  alatt,  groteszk  karikatúrákat  rajzolt,  vagy  játékos  tréfákat,  derűs   ötle- 

tekét  adott  elő  bohózatos  módon  pesti  és  vidéki  benyomásaiból,  majd  utazásai- 
ból. Ezek  mindegyikében  van  nagyon  jó  megfigyelés,  ámde  neki  nem  ennek 
közvetetlen  feltüntetése  a  fő,  hanem  komikus,  szatirikus  elferdítése  vagy  inkább 
torzítása.  Mindebből  igen  kedves,  tréfás,  komázó  és  komédiázó  kedély  sugárzik 
felénk.  Minthogy  ezekben  a  tréfákban  elsősorban  az  a  célja,  hogy  megnevet- 
tesse olvasóját,  nagy  szerepe  jut  bennük  a  véletlennek,  a  váratlannak,  amint 
maga  mondja  :  a  gaminszerűségnek,  továbbá  a  szójátéknak,  sajátságos 
nyelvbeli  fordulatoknak,  melyeket  Sipulusz-féle  fordulatoknak  lehetne  bátran 
nevezni,  mert  ha  nem  ő  találta  is  ki,  de  ő  terjesztette  el.  E  művei  azok,  melye- 
ket ő  Humoros  elbeszéléseknek,  Humoreszkeknek  nevez,  melyek  összegyűjtött 
Munkái  közt  (eddig  I — XX.)  hat  kötetet  foglalnak  le.  E  műveivel  sok  tekin- 
tetben rokonok  úti  és  egyéb  tárcái.  Benyomásait  minden  fontoskodás  nélkül 
veti  papírra,  nagy  szeretettel  keresve  ki  vagy  állítva  előtérbe  valami  torzát, 
mint  azt  a  homorú  vagy  domború  tükör  mutatja. 

Mindez  azonban  csak  egyik  oldala  s  talán  nem  is  az  igazi.  Valóságban 
benne  egy  másik,  nagyon  komoly  és  mélyen  érző  ember  az  igazibb.  Igen  erős 
hazafias  érzése  és  érzelmes  szíve  van.  Ez  magyarázza  meg,  hogy  már  a  80-as 
évek  közepén  a  nagyobb  és  a  komoly  regényírásba  fogott,  főképpen  a  magyar 
vidéki  földbirtokos  életből  merítvén  témáit.  Ezekben  a  műveiben  némileg 
Jókai  hatása  alatt  áll,  mint  az  Egy  falusi  Hamletben.  Hazafias  érzése  suga- 
latára  írta  legnépszerűbb  elbeszéléseit,  a  Korhadt  faker észteket,  melyek  kép- 
zeletének merészsége  mellett  is  nagyon  jellemzetes  forradalmi  jelenetek,  telve 
tüzes,  megható,  mélyen  érző  hazafisággal.  Hangulatukra  nézve  méltán  sora- 
koznak Sajó  (Jókai)  nagyhírű  és  rendkívüli  hatást  tett  forradalmi  képeihez. 
E  művében,  mint  maga  mondja,  a  sok  korhadt  fakeresztű  honvédsír  láttára 
■elhatározta,  hogy  »az  utolsó  nemzeti  eposz  (a  forradalom)  kicsiny  alakjainak 
egy  szerény  monumentumot  fog  állítani «.  Itt  tehát  a  névtelen  hősök  rajzát 
adja  részint  adatok,  részint  még  élőknek  elbeszélései  alapján.  Ugyanez  az  érzés 
vezeti  őt  a  múltba,  a  kuruc  időkbe  és  más  hazafias  jelenetek  rajzához,  melyek- 
ben nemzetünk  hősiessége,  elszánása,  önérzete,  néha  vidám  kalandhaj hászata 
tükrözik.  Ezekben  is  Jókai  a  mestere.  Ennek  hatását  éreztük  néha  a  mese- 
alkotás  módjában  is,  melyben  Rákosi  az  érdekesség  kedveért  nem  egyszer 
í eláldozza  a  szigorú  következetességet,  a  hihetőt,  a  valószínűt,  néha  realitása 
kissé  színpadias,  máskor  pedig,  mintha  ideje  nem  volna,  átsiklik  a  nehézsége- 
ken. Legnépszerűbb  regénye  Az  elnémult  harangok  (1903),  melyet  Malonyai 
Dezsővel  színpadra  alkalmazott  s  így  is  nagy  hatást  tett. 

A  70-es  évek  végén  lépett  fel  az  elbeszélés  s  később  a  regény  terén  Benedek 
Elek  (szül.  1859  szept.  29-én),  ki  mint  ifjúsági  író  elévülhetetlen  érdemeket 
szerzett  magának.  Sokáig  újságíró  volt  és  a  népies  irodalom  terén  szintén  mélyre- 
ható működést  fejtett  ki.  Főbb  munkái  a  következők  :  A  kollektor  (regény  a 
székely  népéletből,  1886),  Huszár  Anna  (reg.,  1894),  Testamentum  és  hat  levél 
.(1894),  A  szív  könyve  (1896),  Katalin  (1896),  Csöndes  órák  (tárcák,  1899),  Uzoni 
Margit  (reg.,  1901),  Édes  kicsi  gazdám  (1903),  Rügyfakadás  (1903),  Szülőföldem 
(1904),  Bárányfelhők  (1907),  Két  gazdag  ifjú  története  (1907)  stb.  Benedek  Elek 
művei  egy  rendkívül  finom  és  művészi  lélek  megnyilatkozásai.  A  magyar,  külö- 

nősen  a  székely  népélet  egyik  legalaposabb  ismerője,  de  amellett  úgy  érzésében, 
mint  felfogásában  egészen  modern.  Ám  külföldi  hatások  nem  mutathatók  ki 
munkásságában.  Minden  idegen  benyomást  teljesen  átalakított  színmagyar  érzése 
és  gondolkozásmódja.  Egyike  a  legügyesebb  meseszövőknek,  de  amellett  a  lélek 
hangulatainak  szubtüis  elemzője.  Már  A  kollektor  és  Huszár  Anna  című  regényei 
is  ezekkel  a  tulajdonságokkal  vonták  magukra  a  figyelmet.  Amellett  hogy,  mint 
minden  a  nép  körében  élt  írónak,  rendkívül  fejlett  érzéke  van  a  realitások  iránt : 
tiszta  poézis  sugárzik  ki  műveiből.  Szereti  a  finom,  álomszerű  hangulatokat, 
a  lágyan  hullámzó  érzéseket.  Igazi  embereket  rajzol,  akiket  azonban  valami 
enyhe  atmoszféra  vesz  körül,  amelyben  körvonalaik  megfinomodnak.  Benedek 
elbeszélői  objektivitása  nem  válik  sohasem  hideg  tartózkodássá.  Emberszeretete 
nem  tud  lelkének  hátterében  meghúzódni.  Hősei  magukhoz  csalják  és  abból 
a  módból,  ahogyan  megrajzolja  őket,  kiérezzük  a  szerző  szívedobogását  is. 
Emberszeretete  teszi  olyan  meleggé  humorát  is.  Éles  szemmel  látja  meg  az  emberi 
gyöngeségeket,  de  sohasem  ostorozza  őket.  Mosolyog  rajtuk.  És  vele  mosolyog 
az  olvasó  is.  Nem  tart  erkölcsprédikációkat,  legfelebb  csúfolódik  kissé.  De 
sohasem  bántóan  és  sohasem  sértően.  Humora  és  tréfája  a  magyar  népmese 
enyelgése.  Különben  is  sokat  tanult  a  népmeséből,  melynek  egyik  legalaposabb 
ismerője.  A  magyar  mese-  és  mondavilág  öt  kötete  (1896)  a  legszebb  magyar 
gyűjtemények  egyike.  Átírta  és  átdolgozta  a  magyar  meséknek  legszebbjeit^ 
anélkül  hogy  lényegüli  változott  volna.  A  magyar  népmese  lelke  él  bennük. 
A  magyar  nép  szíve  dobog  bennük.  Ez  a  gyűjtemény  tette  sok  más  munkájával 
együtt  a  magyar  gyermekvilág  és  a  magyar  ifjúság  egyik  legkedveltebb  és  leg- 
olvasottabb írójává.  Megható  érzelmessége,  mesemondó  tehetsége,  gazdag 
kedélye  és  humora  szinte  predesztinálták  arra,  hogy  az  ifjúsági  irodalom  terén  is 
maradandót  alkosson.  Idevágó  munkáinak  nagy  érdeme  az  is,  hogy  a  meséken 
kívül  sohasem  viszi  fiatal  olvasóját  fantasztikus  régiókba.  Nem  a  föld  felett 
röpül  vele,  hanem  az  életet  mutatja  meg  neki.  Persze  neki  való  megvilágításban. 
Külön  megemlítést  érdemel  Benedek  Elek  színes,  tősgyökeresen  magyaros 
nyelve,  világos  stílusa  és  előadásának  klasszikus  egyszerűsége. 

A  francia  irodalom  hatását  érezteti  Ambrus  Zoltán  (szül.  1861  febr.  22-én) 
egész  írói  munkássága,  éppen  úgy  elbeszéléseiben  és  regényeiben,  mint  eszté- 
tikai irataiban,  amit  megmagyaráz  az,  hogy  Párizsban  hosszabb  időt  töltött 
a  Collége  de  Francéban,  a  Sorbonneon  francia  irodalmi  és  rokon  tárgyak  hallga- 
tásával. A  francia  irodalom  szeretetét  mutatják  nagyszámú  regényfordításai, 
ú.  m.  :  Flauberttől  Bovaryné,  Cherbulieztől  Holdenis  Méta,  Malot  Hektortól 
Marichette,  Francé  Anatoletól,  Maupassanttól  elbeszélések.  Továbbá  Sardoutól^ 
Bissontól,  Lemaítretől,  Lavedantól,  Meilhactól,  Hervieutől  és  Grillparzertől 
(német)  a  színpadok  számára  színdarabokat  fordított.  Eredeti  elbeszélései  és 
regényei:  Ninive  pusztulása  és  egyéb  történetek  (1895),  Szeptember  (1896.,  utóbb 
őszi  napsugár),  Pókháló  kisasszony  (tíz  elb.,  1898),  Hajótöröttek  (1898),  Gyanú 
és  más  elbeszélések  (1900),  Giroflé  és  Girofla  (regény  2  k.,  1901),  Árnyékalakok 
(1901),  Berzsenyi  báró  és  családja  (tollrajzok,  1901),  Kevélyek  és  leálázottak  (hét 
elb.,  1903).  Munkái  1906— 1908-ban  összegyűjtve  jelentek  meg  12  kötetben: 
Midás  király  (reg.,  2  k.),  Álomvilág  (elb.),  Berzsenyi  báró  és  családja,  Solus  eris, 

A  Berzsenyi-lányok  12  vőlegénye,  Törpék  és  óriások  (elb.),  Őszi  napsugár,  A  gyanú, 
Giroflé  és  Girofla  (elb.),  A  türelmes  Oriszeldisz  (elb.),  Leányok  és  asszonyok  (elb.), 
Budapesti  mesék  (elb.),  Furcsa  emberek  (elb.).  Külön  jelentek  meg  Ámor  és  halál- 
fej, Kegyelemkenyér  és  egyéb  elbeszélések,  Téli  sport  és  egyéb  elbeszélések  (1909— 
1910)  stb. 

Kezdetben  különböző  irányú  és  tartalmú  irodalmi  cikkekkel,  bírálatokkal, 
párizsi  tárcákkal  és  fordításokkal  lépett  fel.  Csak  a  90-es  években  kezdett 
elbeszéléseket  és  regényeket  írni,  anélkül  hogy  cikkírói  és  kritikusi  működését 
abbahagyta  volna.  Csakhamar  föltűnt  mind  irályának,  mind  tárgyainak  külö- 
nössége miatt.  Regényt  tulajdonképpen  csak  egyet  írt,  a  Midas  királyt,  t.  i.  a 
többi,  regénynek  mondott  művei  '(Giroflé  és  Girofla,  Solus  eris,  őszi  napsugár) 
csak  kibővített  elbeszélések  s  számos  elbeszélése  van,  melyeket  épp  így  regényekké 
nyújthatott  volna.  Ambrus  magára  a  mesére  szemmelláthatóan  nem  is  helyez 
súlyt.  Nála  fő  az  elemzés  és  okoskodás,  bizonyos  alkalmi  filozofálás,  vagyis 
inkább  úgy  látszik,  hogy  bizonyos  elmélethez  hozzágondolt  valami  mesét,  már 
akár  tapasztaltat,  akár  valami  olvasottat,  gyakran  olvasottat,  mert  ő  a  leg- 
tanultabb  s  legszélesebb  látkörű  íróink  egyike.  Mestere  elsősorban  Anatole 
Francé,  emellett  Guy  de  Maupassant.  Minthogy  a  mesére,  mint  említettük,  nem 
helyez  súlyt,  nagyobb  műveinek  cselekvénye  is  igen  egyszerű.  Vegyük  pl.  a 
Midas  királyt.  Tartalma  lényegileg  csak  annyi,  hogy  egy  festővel,  Biró  Jenővel 
el  akarják  vétetni  Grunevszky  Margitot,  de  ő  beleszeret  ugyanabban  a  pesti 
bérházban  Völgyessy  Bellába,  egy  elszegényedett  előkelő  leányba  s  feleségül 
veszi,  de  ez  nemsokára  fia  születése  után  meghal.  Ennyi  jóformán  az  első 
kötet  tartalma.  Ámde  ebben  a  keretben  megrajzolja  szerző  Biró  egész 
pályáját,  művészi  letörését,  önbizalma  elvesztet,  sikertelen  küzdelmeit,  mel- 
lette egy  csomó  mellékalakot  s  mindezt  rendkívül  bőven.  A  második  kötetben 
Biró  nőül  veszi  a  dúsgazdag  gr.  Galanthay  Mását,  miután  híres  festő  lett.  Ezóta 
minden  arannyá  válik  kezében,  de  boldogtalan  s  híre  tetőpontján  agyonlövi 
magát.  E  második  kötet  jóformán  annak  rajza,  miként  veszi  el  Mását,  s  ezt 
részben  Másának  egy  barátnőjéhez  intézett  leveleiből,  részben  Biró  naplójegy- 
zeteiből tudjuk  meg.  Ebben  a  második  részben  szerepel  az  ördög,  aki  őt  e 
házasságra  rábeszéli  és  akire  lényegben  Molnár  Ferenc  Ördöge  is  emlékeztet. 
Más  regém*ének  sem  több  a  meséje,  sőt  ennyi  sem.  A  Giroflé  és  Girofláb&n  két 
hasonló  nővér,  két  színésznő  szerepel.  A  kisebbik,  Mira,  beleszeret  Vidovics 
Feribe,  aki  egyébként  gazdag  bácskai  fiú.  Vidovics  nem  akarja  a  leányt  sem 
szeretőjévé  tenni,  sem  nőül  venni.  Végre  a  szerelmes  leányt  mégis  elszökteti. 
A  regény  tárgya  ez  a  küzdelem,  mert  hogy  utóbb  nőül  is  veszi,  azt  már  csak 
egy  levélből  tudjuk  meg.  Mindebből  látszik,  hogy  ő  a  lélektani  regényt  kívánta 
művelni  s  vannak  helyek,  ahol  nem  sikertelenül,  pl.  A  gyanú  című  hosszabb 
elbeszélése  pompásan  van  megírva  s  mind  végig  érdekfeszítő.  Elbeszélései 
mindenesetre  jobbak  mint  hosszabb  művei,  de  mindenütt  elsősorban  a  kiváló 
értelem,  az  intelligencia  és  olvasottság  lép  előtérbe,  élettapasztalatai  és  élet- 
impressziói halványak,  elmosódottak.  Részben  Anatole  Francé  hatása,  részben 
saját  hajlamánál  fogva  is  túlsók  helyet  foglal  el  műveiben  az  irónia  és  a 
keserű  filozofálás,  mellyel   elhalványítja    saját    érzéseit  és  gyakran  szételemzi, 

sőt  lenézi  alakjait,  lerontja  illúziónkat  s  szinte  szenvedélyes  szarkazmussal 
bánik  a  legnemesebb  érzelmekkel  és  hangulatokkal.  E  ponton  talán  Kemény 
műveinek  hatása  is  megfigyelhető  rajta.  Mindezekből  következik,  hogy  igen 
tartalmas  író,  ötletekben,  fordulatokban  gazdag,  művei  telve  vannak  elméle- 
tekkel, boncolásokkal,  melyek,  ha  hosszúra  nyúlnak  is  néha,  egyúttal  a  szerző 
gazdag  forrásainak,  az  olvasás  és  elmélkedés  hosszú  munkájának  bizonyítékai. 
E  mellett  tiszta  magyar  nyelven  ír. 

Mikszáth  mellett  Herczeg  Ferenc  (született  1863  szept.  22-én)  ennek  a 
kornak  legnépszerűbb  elbeszélője  és  regényírója.  Német  nevelése  mellett  is 
magyar  és  magyaros  íróvá  lett.  Első  művét  még  német  nyelven  írta.  A  Pesti 
Hírlapban  lépett  fel  1887-ben,  majd  a  Hétbe  dolgozott  s  már  ekkor  föltűnt 
tehetsége.  Első  nagyobb  műve  Fenn  és  lenn  (1890)  c.  regénye,  mely  egy  könyv- 
kiadó pályázatán  tűnt  fel.  Ezóta  egész  lélekkel  író.  Tárcaelbeszélései,  melye- 
ket a  Budapesti  Hírlapban  írt  s  1892-ben  Mutamur  cím  alatt  adott  ki,  hamar 
népszerűvé  tették.  Első  sikereit  csakhamar  meghaladta  a  Gyurkovics  lányok 
(1893)  című  kötete,  mely  voltaképpen  egy  családból  hét  egészséges  lelkű,  józan, 
de  alapjában  mégis  más  és  más  leány  férjhezmenetelének  története,  az  életből 
ellesett  kedves  vonásokkal.  Egy  dzsentri -család  tagjai  vonulnak  el  előttünk, 
amint  a  mama  vezetése  alatt  különböző  fogásokkal  elhelyezkednek  az  életben 
s  derék  családanyák  lesznek.  Már  ez  a  kötet  is  jellemzetesen  mutatta  be  Herczeg 
írói  tehetségét,  melynek  fő  vonásai  a  nemes  előkelőség,  az  éles  megfigyelés,  a 
többnyire  érzelmesség  nélküli  finom  gúny,  jól  alkalmazott  irónia,  könnyed 
előadás,  kerülése  mind  a  bővebb  elmélkedéseknek,  mind  az  alanyi  ömlengések- 
nek, a  fitogtatás  nélküli,  tartózkodó  bensőség,  a  gyakran  találó  lélektani  elem- 
zéssel vezetett  mese-  és  jellemfejlesztés,  mely  azonban  kerül  minden  fontos- 
kodást és  nagyképűsködést.  Az  előkelőség  iránti  hajlamából  következik,  hogy 
őt  a  dzsentri-életen  kívül  csak  a  magasabb  városi,  politikai,  katonai  élet  s  a 
felsőbb  körök  viszonyai  érdeklik.  Megfigyeléseiből  következik,  hogy  könnyen  talál 
új  tárgyat,  új  jelenségeket,  mint  pl.  a  katonai  élet  rajzában,  mely  Kisfaludy  Károly 
óta  jóformán  kiment  a  divatból  irodalmunkban.  Ebben  az  irányban  újabban  szá- 
mos követője,  sőt  utánzója  akadt,  kik  modorát  a  részletekben  is  követni  próbálják. 

Későbbi  művei  mindjobban  kiemelték  jeles  írói  tulajdonait,  melyekből 
első  nagyobb  műve  (Fenn  és  lenn)  még  csak  inkább  mutatókat  adott.  A  Simon 
Zsuzsa  (1894)  már  nagy  fejlődést  mutat  s  alapgondolatát,  hogy  a  nemes  jel- 
lemű leány  szenvedések  árán,  botlása  mellett  is,  boldog  lehet,  nem  minden  eről- 
tetés nélkül  oldja  ugyan  meg,  de  érdekesen  s  kiváló,  élesen  megfigyelt  részle- 
tekkel. A  Napnyugati  meséknek  (1894)  különösen  két  elbeszélése  tett  nagyobb 
hatást  (Láp  virága  és  Sziriusz),  melyek  közül  az  elsőt  ő  maga,  a  másikat  Földes 
Imre  színpadra  is  alkalmazta.  Ezután  az  Első  fecske  s  egyéb  elbeszélések  (1896), 
Az  új  nevelő  s  egyéb  elbeszélések  (1898)  című  kötetei  jelentek  meg.  A  Gyurkovics 
lányokhoz  csatlakozik  a  Gyurkovics  fiúk  (1895),  kik  öten  vannak.  Ezek  tör- 
ténetét már  regény  alakban  adja  s  bennük  boldogan  léháskodó,  de  belsőleg 
nemes  anyagú  jellemeket  rajzol  temperamentumos  vidámsággal  s  eleven  humor- 
ral, egy  kissé  laza  mese  keretében.  Ennek  folytatása  Gyurka  és  Sándor  (1899). 
Többi  kisebb  elbeszélése  mellett,  mint  aminő  Arianna  (tizenhat  elb.,   1901), 

mely  A  kék  csóka  c.  jeles  rajzot  is  magában  foglalja,  művészetét  teljességében 
mutatják  Szabolcs  házassága  (1896),  Egy  leány  története  (1899),  Idegenek  között 
(1900),  Pogányok  (1902),  A  honszerző  (1905),  Böske,  Erzsi,  Erzsébet  (1905),  Lélek- 
rablás  (1906),  A  királyné  futárja  (1909),  Szerelmesek  (1909),  A  fehér  páva  (1911), 
A  szélek  szárnyán  (1910),  Álomország  (reg.  1912)  című  regényei  és  elbeszélései. 
Mindezekben  talán  valamivel  kisebb  a  képzelő  erő,  talán  néha  több  melegsé- 
get is  szeretnénk,  de  kárpótol  az  erős  formaérzék,  takarékos  elbeszélő  művészet, 
a  gondos  kiszámítás  mellett  a  szinte  meglepő  könnyedség,  az  érdeklődésnek 
állandó  ébrentartása  és  az  az  ügyesség,  mellyel  néhány  könnyedén  odavetett 
vonással  egy-egy  jellemet  vagy  helyzetet  megértet.  Látszólag  szinte  hideg 
közönnyel  vet  oda  —  mint  tényt  —  egy-egy  morális  vereséget  vagy  bukást, 
mintha  valami  bútor  vagy  vidék  rajzát  adná,  pedig  mélyen  érez  és  így  meg 
is  tudja  olvasóját  hatni.  Keresetlen,  mégis  gondos,  közvetetlen  s  mégis  művészi. 
Alakjai  kiválóan  a  környezet,  a  hagyomány  emberei,  a  külső  formák,  a  bal- 
ítélet, a  társadalmi  illem  köti  őket,  de  mindig  emberek.  A  nemes  vagy  nem- 
telen szenvedélyek,  érzéki  vágy  rabjai ;  azonban  mindig  urak,  akik  uralkodni 
birnak  magukon.  Jellemezni  tudó  erejénél  fogva  szereti  az  olyan  tárgyakat, 
melyekben  sok  változatos  alak  szerepel,  kik  mintegy  elvonulnak  előtte  s  ő 
biztos  kézzel  és  a  valóság  élénk  érzésével  veti  papírra  őket.  Rövid  és  világos 
itt  is,  mint  amikor  elbeszél.  Kevés  szóval  megérteti  magát.  A  mese  is  ren- 
desen egyszerű.  Egy-egy  vadászaton,  szalonban,  klubban  indul  meg,  mintha 
valami  jelentéktelen  esetről  számolna  be,  de  rendkívülivé  és  érdekessé  teszi 
elbeszélését  a  szövés  és  indokolás,  mely  gyakran  szenvedély,  bűn  és  bűnhő- 
dés felé  visz.  Mindezt  a  költő  minden  páthosz  nélkül,  mondhatni  diszkréten,  adja 
elő,  de  úgy,  hogy  az  a  mód,  ahogy  elmondja,  mindig  a  legérdekesebb  a  műben. 
Jellemző,  hogy  még  akkor  sem  változik  ez  a  modor,  midőn  a  törté- 
nelembe nyúl  tárgyáért.  A  Pogányok  e  nemben  legkiválóbb  műve,  mely  tör- 
ténelmünk egyik  legviharosabb  korába  visz.  Természetesen,  nem  hű  a  történe- 
lem ismert,  különben  kevés  számú,  adatához.  Péter  király  utolsó  éveiben  vagyunk, 
de  a  regény  főcselekvénye  nem  a  Vatta-féle  lázadás.  Ez,  valamint  Péter  elűzése, 
Endre  és  Levente  bejövetele,  a  magyarság,  de  egyszersmind  a  keresztyénség 
győzelme,  a  regénynek  csak  végső  részében  játszik  bele  a  cselekvénybe.  A  valódi 
hős  egy  képzelt  alak,  Alpár  és  a  bessenyők,  kivált  ezek  vezére,  egy  asszony, 
Seruzad.  Az  események  nagy  része  is  a  bessenyő  táborban  foly  le.  Alpár,  Tho- 
nuzoba  fia,  pap  Gellért  csanádi  püspök  környezetében.  Benne  a  puszta  mély 
szeretete  él,  de  egyszersmind  erős  keresztyén,  akibe  Seruzad  beleszeret,  ö  nem 
szereti  az  asszonyt,  Zenóbiába,  Csanádnénak  első  házasságából  született  leányába 
szerelmes,  akit  abban  az  útjában  ismer  meg,  midőn  Bizáncból,  a  második  férj 
halála  után,  visszatér  anyjához  Maros-Várra.  Alpár  nagy  lelki  harcok  és  külső 
események  hatása  alatt  a  bessenyők  vezére  lesz,  több  győzelem  után  a  Dunán 
túl  csatlakozik  Vatta  seregéhez  ;  de  bár  ott  is  győz  és  a  zárdába  vonult  Zenóbia 
is  kezébe  kerül,  Levente  halála  és  Endre  győzelme  s  vele  a  keresztyénség  diadala 
után  visszatér  a  Maroshoz.  Ott  megtudván,  hogy  Zenóbiát  egy  apácakolostor- 
ban, Seruzad  felbujtására,  a  bessenyők  a  zárdával  együtt  elpusztították,  Seruza- 
dot  elűzve  a  táborból,  a  bessenyőkkel  kibujdosik  a  balkáni  bessenyőkhöz,  ahol 

neve  belevész  a  további  háborúkba.  Seruzad,  aki  a  Dunáig  lovon  követi,  a 
mélységbe  veti  magát.  Alpár  azzal  a  tudattal  megy  ki,  hogy  a  pogányok  elvesz- 
tették a  csatát,  mielőtt  megkezdték,  mert  hatalmas  ellenségüknek,  a  keresz- 
tyénségnek  ereje,  hívei  rendületlen  hitében  volt  s  ez  ellen  egy  csak  még  erősebb 
hittel  lehetett  volna  harcolni,  ami  nekik  nem  volt.  Ez  az  Alpár  és  Vatta  tra- 
gikuma. —  Már  e  vázlatból  is  látható  az  egésznek  érdekes  alkotása.  Igaz, 
hogy  a  költői  lelemény  egy  kissé  szegényes  s  a  történelmi  kor  rajzában  van  némi 
ingadozás,  a  főszemélyek  összeütközése  némely  részben  elnagyolt  s  van  valami 
korszerűtlen  a  személyek  jellemében  is,  akik  közt  maguk  a  pogányok  is  csak- 
nem mindig  valódi  urak,  nemesek  és  férfiasak,  mint  azokhoz  illő;  kik  a  jövő 
előkelő  embereinek  ősei :  mégis  a  maga  egészében  megkapó  alkotás.  Ebben  a 
regényében,  valamint  máskor  is,  ha  a  történelembe,  pl.  a  rokokó  világba,  megy 
vissza  (A  királyné  futárja),  finom  művészettel  érezteti  a  kor  levegőjét  is  s 
egészben  a  rajz  nemcsak  érdekes,  hanem  találó  is. 

Bársony  Istvánt  (sz.  1855  nov.  15-én)  írói  hajlamai  vitték  a  zsurnaliszta 
pályára  1876  óta.  Művei  :  Százszor  szépek  (elbeszélések,  1886),  A  szabad  ég  alatt 
{elbeszélések,  1888),  Tréfás  történet  (1890),  Dobogó  szívek  (1891),  Négyszem- 
közt (elbeszélések,  1894),  Erdőn,  mezőn  (természeti  és  vadászati  képek,  1893), 
Csend  (1895),  Ecce  homo  (elbeszélések,  1898),  Víg  világ  (mulattató  történetek 
stb.,  1897),  A  szerelem  könyve  (elbeszélések,  1899),  A  kaméleon-leány  és  más 
elbeszélések  (1899),  Magyar  természeti  és  vadászati  képek  (1898),  Keresd  az  asz- 
szonyt  (elbeszélések,  1900),  A  királytigris  (regény,  1901),  Ingovány  (regény, 
1900),  Egy  darab  élet  (1901),  A  rózsa  és  erdő  (1902),  Élőképek  (1902),  Igaz  mesék 
(1903),  Visszhang  (elbeszélések,  1903),  A  rab  király  szabadon  (állatregény,  1904), 
Szelek  útján  (regény,  1904),  Mulattató  vadászrajzok  (1904),  A  napsütötte  férfi 
és  más  elbeszélések  (1904),  Tréfás  történetek  (1905),  Titkos  veszedelmek  (1907), 
Tarka  mesék  (1908),  Magyar  földön  (díszmű,  1910),  A  boszorkány  (1910),  stb. 
Már  első  rajzaiban  eltért  az  akkori  divatos  irányzattól,  mert  nem  fővárosi 
alakokat  rajzolt  műveiben.  Öt,  mint  szenvedélyes  vadászt,  a  természet  és  a 
természet  élete  érdekelte,  amely  iránt  tagadhatatlan  érzéke  van.  Színezésben 
gazdag  nyelvvel  törekszik  tapasztalatait  feldolgozni.  Az  erdőnek  és  mezőnek 
egyik  legélesebb  szemű  megfigyelője.  Leírásait  látszólag  összefüggetlen  képek- 
ből szövi  össze  és  ezzel  a  reahtás  hatását  teszi,  mert  a  természet  hangulata 
is  eme  sok  apró  színből,  jelenségből  alakul  bűbájos  egésszé.  De  nemcsak  az  erdő- 
nek, mezőnek,  pusztának  alapos  ismerője  Bársony,  hanem  az  állatvilágnak  is. 
Egy-egy  állatban  valóságos  jellemet  rajzol  meg,  valósággal  az  állatok  lelkébe 
világít  bele.  Érzéke  van  a  finom  humor  iránt  is.  Nyelve  magyaros,  fordulatos 
és  rendkívül  színes.  Mint  elbeszélő  szintén  értékeset  alkotott,  ezen  a  téren 
különösen  az  egyszerű,  csöndes  embereket  rajzolta  meg  művészettel.  Ezekben 
a  munkáiban  is  a  finom,  hangulatos  leírások  ragadják  meg  legjobban  az  olvasót. 

Werner  Gyula  (sz.  1862-ben)  a  történelmi  regény  terén  működik.  Fiatal 
korában  Puskin  és  Arany  László  hatása  alatt  megpróbálkozott  a  lirai  költői 
elbeszéléssel  is  Az  ő  regénye  című  művében  (1884),  de  kevés  sikerrel.  Regényei : 
Anteusz  (1893),  Andrásfalvy  de  Andrásfalva  (1894),  Nyárutó  (1894),  Elbeszélé- 
sek (1896),  Megvirrad  még  valaha  (1897),  Kendi  Imre  házassága  (1899),  Olga 

(1899),  Hunok  harca  (1901),  A  beszterczei  diákok  (1903),  Forgách  Simon  (1907). 
Werner  a  fölvett  kor  rajzára  s  egységes  cselekmény  fölépítésére  törekszik.  Egész- 
ben Jókai,  sőt  Jósika  hatása  is  mutatkozik  rajta.  A  forradalom  előtti  és  alatti, 
továbbá  a  már  Tisza  Kálmán  idejébe  nyúló  politikai  és  társadalmi  életet,  ezek- 
kel kapcsolatban  Erdélyt  és  az  erdélyi  életet  dolgozza  fel  több  regényében,  melyek- 
ben azonban  fődolog  mégis  mindig  maga  a  regény,  azaz  egy,  rendesen  optimista 
világnézettel,  de  nem  valami  mély  lélekismerettel,  rajzolt  szerelmi  történet, 
miközben  csak  futólagosan  érinti  vagy  vázolja  a  kor  kérdéseit.  Szereti  a  boldog 
befejezést,  a  tiszta,  egyszerű  jellemeket.  Ahol  bonyolultabb  belső  életet  akar 
rajzolni,  ereje  olykor  cserben  hagyja.  Műveiben  mindig  a  külső  történet  érde- 
kesebb, de  elbeszélni  valóban  kellemesen  tud. 

Kemechey  Jenő  (1862 — 1905),  kinek  a  sors  rövidebb  életet  adott,  hogysem 
tehetségeit  kifejleszthette  volna,  részben  Mikszáth,  részben  Herczeg,  de  a  fran- 
ciák hatása  alatt  is,  írta  regényeit  és  elbeszéléseit.  Elbeszélésekkel  lépett  föl, 
A  szemináriumból,  majd  Gentry -történetek  (1891)  címen.  Utóbb  megpróbálkozott 
a  regénnyel  A  kis  király  (1895,  tört.  reg.)  és  Mara  rózsái  (1899),  de  cselekvé- 
nyében széteső,  jellemei  következetlenek,  fiatalos  művek.  Jobbat  adott  későbbi 
elbeszéléseiben,  A  magyar  Mohikánok  (1901)  és  a  Lobogó  szerelmesek  (1904)  cím 
alatt,  melyekben  már  gyakorlott  író,  de  többnyire  kigondolt  történetet  ad  elő. 
Malonyaival  együtt  írta  A  föld  drámát  (3  felv.,  1902),  mely  sikert  aratott  a 
színpadon. 

Gárdonyi  Géza  (sz.  Agárdon,  1863  aug.  3-án)  kezdetben  néptanító  volt, 
1885  óta  mint  hírlapíró  működött  Győrött,  Szegeden,  Aradon  és  Budapesten, 
jelenleg  Egerben  él.  Budapesten,  mint  a  Magyar  Hirlap  munkatársa,  tette 
ismertté  a  Göre  Gábor  falusi  bíró  és  köre  komikus  alakjait.  Már  1881-ben  fel- 
lépett s  azóta  sok  irányban  kitartóan  működik,  önállóan  megjelent  főbb  művei  : 
Száz  novella  (1886),  Szerelmes  történetek  (1886),  Figurák  (1890,  Mikszáth  elő- 
szavával), A  világjáró  angol  (1894),  A  báró  lelke  (regény,  1894),  Novellák  (1894), 
Tárcák  (1894),  A  Pöhölyék  életéből  (falusi  történet,  1895),  Göre  Gábor  bíró  úr 
könyve  s  ugyanennek  folytatólagos  sorozata,  összesen  nyolc  kötet  (A  pesti  úr, 
A  kátsa,  Veszödelmek,  Durbints  sógor,  Göre  Marcsa  lakodálma,  Tapasztálatok 
a  nagy  kiállításrul,  Göre  Gábor  bíró  úr  könyve,  Bolygás  az  világba  1895 — 99), 
Igazság  a  földön  (legenda,  1896),  A  lámpás  (regény,  1897),  Két  menyasszony 
és  más  elbeszélések  (1897),  Az  én  falum  (1898),  A  kékszemű  Dávidkáné  (regény, 
1899),  Az  egri  csillagok  (regény,  2  köt.,  1901),  A  láthatatlan  ember  (regény,  1902), 
Tizenkét  novella  (1901),  Az  a  hatalmas  harmadik  (regény,  1903),  Az  én  falum 
(2  köt.  elbesz.,  1904),  Az  öreg  tekintetes  (regény,  1905),  Ábel  és  Eszter  (regény, 
1907),  Két  katicabogár  (elbeszélések,  1906),  Átkozott  józanság  !  (elbeszélések,  1907), 
Isten  rabjai  (regény,  1908),  Mi  erösebb  a  halálnál  ?  (elbeszélések,  1909),  Hosszú- 
hajú veszedelem  (elbeszélések,  1912)  stb.  Ezekhez  járulnak  költeményei  :  Április 
(1894),  Fűzfalevél,  nyárfalevél  (1904).  Színdarabjai :  A  bor,  falusi  történet  3  felv., 
(1901),  Karácsonyi  álom,  pásztorjáték  3.  felv.  (1902),  Annuska,  vígjáték  3 
felv.  (1903),  Fehér  Anna,  betyártörténet  3  felv.  (1906),  Fekete  nap,  történet  a 
szabadságharcból,  2  felv.  (1906),  Nőkérdés  (1907),  Falusi  verebek,  köznapi  tör- 
ténet 3  felv.  (1909).  E  művek  távolról  sem  merítik  ki  e  gazdag  munkásságot. 

Már  korábban  is  a  lapokban,  melyeknek  munkatársa  volt,  több  regényt  írt 
(Álmodozó  szerelem,  Felkerekít  apostol,  Bronzhercegnő,  A  szentek  útja,  A  leg- 
feketébb Afrikában,  Stanley  paródiája),  írt  operettet,  dalokat,  operaszöveget  r 
röpiratot,  nagyszámú  ifjúsági  iratot,  tárcát  s  egyebeket. 

Gárdonyi   legtermékenyebb   íróink  egyike   s   műveivel  minden  irányban 
nagy   népszerűséget    szerzett.    Egy   ideig   Mikszáth   nyomain   indult   s  kivált 
a  népies  élet  megfigyelését  tűzte  ki  céljául.  Ebből  a  tendenciából  fakadt  Az  én 
falum  c.  két  kötete,  mely  apró  rajzok  sora,  úgy  ahogy  mint  tanító  megfigyelte 
az  életet  a  különböző  évszakok  során.  Nagy  adománya  a  hűség  és  egyszerűség,, 
a  jellemzőnek  észrevevése,  a  hangulat  pompás  színezése  s  bizonyos  magyaros, 
alföldies,  méla  elmélkedés,  mély  érzés,  de  minden  fitogtatás,  nagyot  mondani 
akarás  nélkül.  Már  kezdő  műveiben,  talán  Rákosi  Viktor  hatása  alatt,  ő  is 
művelte  a  torznak  még  nagyobb  mértékben  való  eltorzítását.  Göre  Gábor  bíró, 
Durbints  sógor  és  más  e  körhöz  tartozó  alakjaiban  a  népies  furcsaságokat  szegedi 
tájnyelven  szólaltatja  meg  s  valóban  a  bohóságok,  furcsaságok  tárházai  ezek 
a  kötetek,  melyekben  sok  egészséges  humor,  de  gyakran  a  népiesség  oly  fajtája 
is  megnyilatkozik,  melynek  terjedése  nem  óhajtandó.  Más  műveiben  a  kalan- 
dos regény  felé  hajuk.   Igen  jól   és   érdekesen  tud  elbeszélni,  de  ha  a  múltba 
megy>   bár   érdekfeszítően  tud  elbeszélni,  tanulmányai  nem   mindig    biztosak 
s  e  művei  itt-ott  nem  mint  történeti,  hanem  mint  kalandos  regények  hatnak, 
így  a  különben   jól   olvasható  Egri  csillagok,  melyben  Eger  1552-iki  ostromát 
és  Dobóék  győzelmét  beszéli  el  az  ismert  adatok  szerint,  vagy  A  láthatatlan 
ember,  melyben  Zéta  mondja  el,  nagyrészt  Priszkos  Rhetor  szerint,   útjukat 
Attilához  s  életüket  a  hún  táborban,  majd  Zéta  szerelmét  a  hún  vezér,  Csáth 
leánya,  Emőke  iránt,  aki  meg  Attilába  szerelmes  és  halálakor  feláldozza  magát 
érte ;  így  hat  továbbá  Dávidkáné  c.  regényében,  amely  Nagykőrösön  a  XVII. 
század  közepén  játszik.  Utolsó  regénye,  az  Isten  rabjai,  viszont  igen  szegényes 
cselekvényű,  de  igen  jó  korképben  mutatja  be  középkori  szerzeteseink  minden- 
napi életét.  A  kalandos  iránti  kedve,  éppen  mert  elbeszélni  szeret,  máskor  is 
meglepi,    ha  korabeli  vagy  éppen  népies  tárgyat  vesz  elő  s  éppen  az  elbeszélés 
kedvéért  néha  elnagyolja  az  élet  rajzát.  Máskor  ellenkezőt  kísért  meg,  t.i.  finom 
részletrajzot.  Ilyenkor  Mikszáth  módszerére  emlékeztet,  de  anélkül  hogy  meg- 
szűnne eredeti  lenni.  Az  övé  az  előadás  sajátos  közvetlensége  és  a  megfigyelés 
egyéni  élessége.    Mindebből  az  látszik,  hogy  könnyen  ír,  az  életet  jól  látja,  érzé- 
sei elevenek,  tiszták,  meleg  szívvel  nézi  a  dolgokat  és  élénk  temperamentum- 
mal veti  papírra.  Színdarabjai  közül  A  bort  egy  elbeszélése  és  a  Göre  Gábor-kör 
pár  alakja  felhasználásával  írta.  Benne  szakított  a  népszínmű  régi  alakjával, 
azaz  a  komoly  és  víg  elem  melodramatikus  elegyítésével,  az  énekkel,  zenével, 
cigánnyal  s  a  sok  tekintetben  stilizált  parasztokkal.  A  népet  mint  igazi  népi 
embereket  szerepelteti  s  egészséges  realizmusával,  mely  utón  Móricz  Zsigmond 
követte  őt  a  Sári  bíróval,  új  utat  nyitott  meg  abban  az  irányban,  hogy  létre- 
jöjjön a  népdráma,  a  nép  vígjáték,  népbohózat  s  így  eltűnjék  a  népszínmű  mint 
külön  műfaj,  mint  a  komiko-tragikum  vegyítésének  sajátos  módja.  Színdarab- 
jai közül  az  Annuska  tett  még  nagyobb  hatást.  Költeményei  közt  is  nem  egy 
érdekes  és  jellemző  van.  Itt  különösen  lirai  és  leírói  költeményei  említendők. 

Amazok  kedvesek,  az  érzelem  szelid  hullámzásait  jellemzőn  fejezik  ki,  emezek- 
ben jól  figyeli  meg  a  találó  részleteket  s  pompásan  színezve  alkotja  meg  velük 
az  összképet,  minők  A  falu  reggel,  A  falu  este.  írói  ereje  még  mindig  fejlődő- 
ben van. 

Egészen  más  világba  visz  Justh  Zsigmond  (sz.  1863  febr.  16-án,  mh.  1894 
okt.    9-én),   aki  tulajdonképpen  zenésznek,   majd  jogásznak  készült   s   kivált 
Reviczky  Gyula  ösztönzésére  lett  író.  írói  hajlamait  még  jobban  megerősítette 
1885 — 86-iki  párisi  időzése  s  a  francia  írókkal,  elsősorban  Taine-nel  és  Francé 
Anatole-lal  való  tüzetes  megismerkedése.  Ő  az  akkor  divatos  elemző,  lélektani 
regény  és  elbeszélés  módszerét  tanulmányozta  Zola,  Bourget,  Turgenyeff  s  talán 
mások  nyomán  is  és  így  írta  Ádám  c.  kéziratban  maradt  regényét.  Mint  szent- 
tornyai (Békés)  birtokos  és  nemzetgazdasággal  foglalkozó  jogász,  később  külö- 
nösen a  békési  parasztélet  felé  fordult  figyelmével  s  különösen  a  gányókat  és 
nazarénusokat  örökítette  meg  finom  rajzokban.  Művei  :  Káprázatok  (elbeszélé- 
sek,  1887),  Művészszer  élem  (reg.,   1888),  Paris  elemei  (1899),  A  puszta  könyve 
(1892),  A  pénz  legendája  (1893),  Gányó  Julcsa  (1894),  Fuimus  (reg.,  1895),  Delelő 
és  egyéb  elbeszélések  (1894).  E  művei  közül  az  elsők  az  akkor  divatos  szalon- 
elemzés  affektált  termékei,  szembeötlő  utánzatok.  Az  idegen  hatásoktól  később 
sem  tudott  szabadulni.  Négy  utolsó  műve,  mely  Balzac  és  Zola  hatását  érez- 
teti, már  része  annak  a  regényciklusnak,    melynek   A    kiválás  genezise  (tanul- 
mányok) összefoglaló  címet   adta.  Regényalakban,   de   biológiai  módszerrel,  »a 
jövő  Magyarországnak  anyaföldben  gyökerező  filozófiai  világnézletét,  szellemét « 
kereste.    Ezeket  a  kissé   homályos    szavakat   ő  úgy   magyarázza,    hogy  a  mai 
legfelsőbb  és  a  népi  társadalmat  kívánta   műveiben  boncolni,  benne  megvizs- 
gálni a  kórost  és  azt  a  használhatót,  ami  »újat,  jobbat  fog  teremthetni «,  más 
szóval :    keresett    egy   szinthétikus   eszmét,    a  »magyar  szellemi    világnézetet «, 
mely   győzedelmeskedni   fog.   Ö  ezt  az  összes  társadalmi  osztályokban  akarta 
kutatni  s  ennek   kiindulása   a   külföldön   is  föltűnést   keltett   műve,  A  puszta 
könyve   volt,    melyben   a    nép   szellemi    világát  rajzolta,    de    ez    a    sorozatba 
nem  tartozott,   csak   mint    bevezetés.    A    pénz   legendája,  mely   már   ennek  a 
lélektanulmánynak   eredménye,    a    legfelsőbb   körökben   mozog    s    hősnőjében 
(Belényesy  Mária  grófnő)  azt  rajzolja,  hogy  egy  túlfinom  lelket    miként  ront 
meg  s  miként  teszi  tehetetlenné  akaratát  a  túlzásba  vitt    önelemzés.    Ugyanis 
az   akaratbetegség,    szerinte,    a   legmodernebb   s  legveszedelmesebb   lelki   kór. 
Ezt  ugyanígy,  de  kevesebb  részletezéssel  magyarázza  gr.  Bálványosy  Sándorban 
és  gr.  Vezekényi  Elekben,  a   regény  más  két  főalakjában.   Elméletét  a  ciklus 
harmadik    könyvében,    a    Fuimusb&n,    az    egész    pusztuló    felsőmagyarországi 
ohgarcha-világra  kiterjesztette.   A  közbeeső  regény  vagy  inkább  bővebb  elbe- 
szélés (Gányó  Julcsa)  hősnőjét  pedig  ellenkezőleg  éppen  az  erős  akarat    menti 
meg,  a  magyar  népben  rejlő  ez  az  őserő,  mely  a  jón  és  rosszon  át  kiválasztja 
benne  lelkének  jobb  részét  s  a  nazarénizmus  által  boldogul.  Hasonlóan  az  akarat 
betegei  a  Fuimusnak  jóformán  összes  alakjai,  akik  mind  pusztulásuk  felé  rohan- 
nak. Alakjai  részben  már  első  regényében  szerepelnek.  Az  ellentétet  itt  két 
féltestvérben,  Márfay  Gáborban  és  gr.  Niffor  Lőrincben  tűnteti  fel.  Amaz  végre 
megtalálja   önmagát  és  elveszi   br.   Czobor   Erzsébetet,  akinek  anyja    alföldi 

parasztnő  volt  s  egészséges  életnek  veti  meg  alapjait,  Lőrincz  pedig  házasságá- 
val előre  elveti  bukása  magvait,  melyet  az  író  megjövendöl,  de  nem  rajzol. 
Azután  még  Erdélyt  s  a  mai  Pestet  akarta  rajzolni,  de  ebben  halála  meg- 
gátolta. Mindebből  az  látszik,  hogy  a  magyar  faj  megújhodását  az  alföldi 
paraszttól  várta,  akiről  azt  tartotta,  hogy  »józansággal  párosult  idealizmus« 
és  lelki  egyensúly  az  alaptulajdona  s  ennek  végső  elfajulása  a  legmaga- 
sabb arisztokrácia,  mely  éppen  ezért  menthetetlen.  (L.  Fuimus,  221.,  224., 
230 — 31.  1.)  Justh  tehát  az  analizáló,  tézis-regény  művelője  s  az  elemzésben 
valóban  sok  finomat  adott  ;  de  kedélye,  képzelőereje,  jellemalkotó  képessége  s 
elbeszélő  ereje  kevés.  Ezért  alakjai  iránt  kevés  érdeket  gerjeszt,  majdnem  fan- 
tomszerűek,  meséi,  tézisének  igazolására,  főleg  észbeli  alkotások  s  talán  ezért 
sok  nála  az  ismétlés.  A  népből  csak  a  saját  falujabelit  ismerte,  de  ezt  jól,  s  ennek 
tulajdonítható,  hogy  pár  innen  rajzolt  alakja,  mint  Gányó  Julcsa  s  néhány 
elbeszélésének  szereplői  a  legjobban  sikerültek.  Stílusa,  nyelve  sokban  a  fran- 
cia dekadensekre  emlékeztet,  föltűnően  sok  benne  a  keresettség  és  preciozitás. 
Figyelmet  érdemlő  azonban,  hogy  nagy  célt  tűzött  ki  magának,  igazi  író  kívánt 
lenni  a  szó  magasabb  értelmében,  a  népet  valóban  szerette  s  ezt  megmutatta 
azzal  is,  hogy  birtokán  a  népből  egész  színtársulatot  létesített,  mellyel  nép- 
színműveket, Moliére  és  Shakespeare  pár  darabját  is  előadatta. 

Bródy  Sándor  (sz.  Egerben,  1863-ban),  mint  hírlapíró,  egyedül  az  irodalom- 
nak él.  Művei  :  Nyomor  (elbeszélések,  1884),  Don  Quixote  kisasszony  (regény, 
1886),  Faust  orvos  (regény,  1888),  Emberek  (elbeszélések  és  rajzok,  1890),  Szí- 
nészvér, Két  szőke  asszony,  A  halott,  A  bölény,  Tanulmány  fejek,  A  boldog  szere- 
lemről  (elbeszélések,  1891),  A  kétlelkű  asszony  (1893),  Regénytárgyak,  Két  szőke 
asszony  (1893),  Apró  regények  (1893),  Színészvér  (2  köt.,  1893),  Az  egri  diákok 
(1894),  Éjszaka  (1895),  Rejtelmek  (elbeszélések,  2  köt.,  1895),  Hófehérke  (1896), 
Tündér  Ilona  (elb.,  1898),  Az  asszonyi  szépség  (1897),  Az  ezüst  kecske  (regény, 
1898),  Egy  férfi  vallomásai  és  életképek  (1899),  Fehér  könyv  (12  köt.,  1900),  Dina 
(1900),  Árva  leányok  (elbeszélések,  1901),  Erzsébet  dajka  és  más  cselédek  (1901), 
Uj  erkölcsök.  I.  A  nap  lovagja  (1902),  Egy  rossz  asszony  természetrajza  (1904), 
Regényalakok  (1907),  A  hercegkisasszony  és  más  elbeszélések  (1908),  A  villamos, 
Andornakyné  (1909),  Rembrandtfejek  (1910).  Színdarabjai,  melyeket  elbeszélései- 
ből és  regényeiből  írt  :  A  dada  (1902),  Királyidyllek  (1903),  Hófehérke  (1901), 
A  tanítónő  (1908),  A  medikus  (1911)  stb. 

Bródy  egyike  azoknak  az  újabb  íróinknak,  akik  tehetségük  iránt  nagy 
várakozást  ébresztettek  s  valóban  érdekes  és  sajátos  tehetség.  Első  műveiben 
nagy  gonddal  utánozta  Zola  és  az  ő  naturalista  iskolája  módszerét.  Maga  mondja 
első  könyvéről  (A  nyomor),  hogy  ez  volt  »az  a  munka,  amely  magyar  nyelven 
először  hirdette  a  naturalizmus  tanait «,  ami  azonban  csak  korlátozással  fedi 
egészen  a  valóságot.  Mint  mestere,  kereste  az  élet  különös,  sajátos,  sötét,  rej- 
telmes alakjait,  akik  sülyedtek  vagy  sülyedők,  kiket  akár  vak  eset,  akár  állati 
különös  mohó  vágy,  akár  szuggesztió  vagy  kényszer  ösztönöz,  vezet,  vagy  akik 
természetüknél  fogva  mindenre  képesek.  Legkülönösebben  kedveü  a  szerelem 
ösztönének  állati  vagy  lázas  mohósággal  párosult  rajzát.  Stílusa  azonban  főleg 
a  francia  dekadensek  prózájára  emlékeztet,  mellyel  mindig  valami  különöst, 


III.  fejezet.  Regény  és  elbeszélés.  619 

rikítót  akar  kifejezni  vagy  oly  színeket,  benyomásokat,  talán  színes  érzéseket 
igyekszik  ébreszteni  a  szókkal,  melyek  mintegy  megcserélik  az  érzékletek  eddigi 
elnevezéseit  és  szemléleti  jelenségeit.  Előadásában  szereti  a  hatást  vadászót  s 
ezért  nem  elemez,  inkább  megállapít,  odavet  valamit,  amivel  nem  jellemez, 
hanem  bizarr  gondolatot,  különös  hangulatot,  sajátságos  érzéki  és  szellemi 
képzeteket  kíván  ébreszteni  vagy  ilyenekkel  meglepni.  A  súlyt  mind  korábbi, 
mind  későbbi  műveiben  nem  a  lélektani  következetességre,  hanem  a  különös- 
ségre helyezi  s  ezért  ő  éppen  oly  mértékben  romantikus  mint  mesterei  s  első- 
sorban Zola.  Azonban  jellemrajzában  nem  törekszik  akkora  határozottságra 
mint  a  híres  naturalista.  Nála  gyakran  minden  elmosódik.  Ködös,  káprázatszerű, 
alakjai  a  legkülönösebb  illúziók  áldozatai,  inkább  fiziológiai  hatások  alatt,  majd- 
nem tudattalanul  dobatnak  erre-arra,  csak  idegeik  révén  élnek  valami  misztikus 
létet,  mint  az  álomjárók,  a  szuggeráltak.  Életük  képzeleti  élet,  mert  hozzájuk 
akár  a  viszonyok  megfigyelésének,  akár  az  élet  világos,  határozott  megismeré- 
sének nincs  köze.  Kifejezésmódjának  realisztikus  volta  mellett  is  inkább  valami 
képzeleti,  fantomvilágot  rajzol  meg.  Hősei  a  nagy  valószerűséggel  festett 
környezet  mellett  is  nem  egyszer  ködösek,  sőt  olykor  a  kigondoltság  hatását 
teszik.  Bármennyire  érdekes  is  az  ő  Faust  orvosa,  vagy  Asztalos  Aurélja 
(Az  ezüst  kecske,  A  nap  lovagja),  vagy  Ecsedije  (Színészvér)  és  még  sok  más 
alakja  :  mégis  van  bennük  valami  elvontság,  valami  tendenciózus,  úgy  hogy 
azt  a  hatást  teszik,  mintha  bizonyos  tézisnek  szolgálatában  állanának  elsősor- 
ban. És  valóban  regényei  nagyon  emlékeztetnek  a  tézis-regényekre,  melyekben 
a  probléma  megoldása  már  előre  meg  van  adva.  Ha  az  élethűséget,  valószerű- 
séget nem  áldozza  fel  valamely  paradoxonnak,  sokszor  sikerül  magát  a 
romantikus  túlzásoktól  emancipálnia  és  ilyenkor  finom  jellemző  erővel  tudja 
egy-egy  alakját  megeleveníteni.  Legnagyobb  ereje  azonban  a  hangulatelemzés. 
Legtöbbször  álomvilágot  fest,  de  ezt  az  álomvilágot  színessé  és  érdekessé  teszi. 
Szívesen  beleéljük  magunkat  fantasztikumaiba.  Fantáziája  magával  ragad, 
lázas  stílusa  belesodor  különös  világának  különös  hangulataiba  —  és  mindvégig 
egy  erős  tehetség  szuggesztiója  alatt  állunk.  Színdarabjai  ugyanazokat  a 
kvalitásokat  mutatják,  mint  elbeszélő  művei.  Ezekben  is  a  hangulatok  kapnak 
meg  bennünket.  Legjobban  kidolgozott  darabja  :  A  tanítónő,  melynek  a  szín- 
padon is  nagy  sikere  volt. 

Mikszáth  népies  rajzai,  adomái  nyomán  egy  egész  irodalom  támadt.  Külö- 
nösen elszaporodtak  azok  a  tárcák  és  tárca beszélyek,  melyek  nem  a  népet, 
hanem  csak  bizonyos  vidékek  szerinti  népet  szerepeltetnek.  Egyik  a  székelyeket, 
másik  a  kalotaszegieket,  harmadik  a  tiszai,  negyedik  a  szegedi  népet  vette 
tollára.  Mikszáth  még  mindenünnen  szedegette  a  jellemzőt,  de  már  Tömörkény 
István  (sz.  1866-ban  Cegléden)  csakis  a  szegedi  néppel  bíbelődik  nagyszámú  raj- 
zaiban és  tárcaelbeszéléseiben  meg  adomáiban.  Ezek  Szegedi  parasztok  és  egyéb 
urak  (1893),  Jegenyék  alatt  (1897),  Betyárlegendák  (1898),  Vizenjárók  és  két-kézi 
munkások  (1902),  Gerendás  szobákból  (1904),  Förgeteg  János  mint  közerő  (1905), 
Különféle  magyarok  meg  egyéb  népek  (1907),  Napos  tájak  (1908),  Ne  engedjük  a 
madarak  s  más  holmik,  Homokos  világ  (1910)  című  kötetekben  jelentek  meg, 
miután  már  a  napilapok  tárcáiban  kiadta  őket.  A  szegedi  és  szegedvidéki  hajós, 

földmíves,  tanyai,  kubikos  stb.  népéletet  mindezekben  éles,  gyakran  túlságosan 
aprólékos,  megfigyeléssel  rajzolja,  egy-egy  jellemző  esemény,  ötlet  vagy  adoma 
kapcsán,  költői  keretbe  foglalja.  Rajzaiban  leereszkedik  egészen  a  nép  előadás- 
módjáig, melynek  nyelvét  hangtani,  kiejtésbeli  sajátságaiban  is  követi.  Néha  az 
érdekesség  és  hatás  kedveért  talán  keresi  is  a  népi  beszéd  sajátosságait  és 
túlságosan  színezi  a  különöst,  a  mókát.  Nem  egyszer  lesz  elnyújtotta,  keresetté 
vagy  szárazzá,  mintha  csak  éppen  az  etimológiai  kép  és  helyzet  ismertetése, 
egy-egy  tárgy  részletes,  szakszerű  leírása  volna  a  cél.  De  gyakran  kitűnően  lát 
meg  s  amit  meglátott :  megindítóan,  költőileg  birja  előadni,  a  természet 
ecsetelésére,  a  pusztai  élet  festésére  gyönyörű  színei  vannak.  Olykor  azt  rajzolja 
meg  művészi  élethűséggel,  hogy  mint  küzd  a  szegény  nép  a  természettel,  a 
törvénnyel,  az  élet  és  állam  nyomasztó  terheivel,  melyek  különösen  a  pusztai 
emberre  nehezednek  szinte  elviselhetetlen  súllyal.  Ebben  a  sorozatos  rajztömeg- 
ben ő  a  maga  vidékének  mintegy  egységes  képét  akarja  a  részletekben  adni  & 
azért,  Bret  Harte  s  nálunk  Mikszáth  és  Herczeg  módjára,  ugyanazt  az  alakot 
ismételve  szerepelteti,  mintha  mutatná,  hogy  a  részlet  más,  de  ugyanegy 
egységbe  tartozik. 

Mint  elbeszélő,  a  Mikszáth-féle  magyaros  iskola  tanítványa  Lörinczy 
György  is  (sz.  1860  dec.  26-án).  Előbb  pár  költeménykötettel  lépett  fel  (Nefelejts, 
1888,  A  párkák  vitája,  1897) ;  de  mint  elbeszélő  s  ifjúsági  író  is  ismertté  lett. 
A  magyar  nép  ismerete,  szeretete,  tiszta,  nemes  érzés  és  magyarosság  jellemzik 
mind  szemléletben,  mind  előadásban.  Enemű  művei  :  A  magam  földjén  (1898), 
Falusi  potentátok  (1900),  Megtépett  fészek  (1902),  A  bujdosók  (tört.  elbeszélés,  1902), 
Hűséges  szívek  (elb.  a  szabadságharcból,  1903),  Gereblyém  alól  (1905),  Arany- 
karikák (elbeszélések  az  ifj.  számára,  1906),  A  rétek  lelke  (1907),  A  verdibáli  nász 
(elbeszélések,  1911),  Titokban  (1910). 

Szabóné  Nogáll  Janka  (sz.  1861  okt.  13-án)  elsősorban  az  ifjúsági  irodalom 
terén  működött,  de  később  Herczeg  műveinek  hatása  alatt  jó  megfigyeléssel 
írt  néhány  regényt  és  elbeszéléskötetet,  mint  Leányálmok  (1892),  Derű  (elb., 
1895),  Elbeszélések  (1895),  Vezeklés  (reg.,  1897),  Bűnök  (18  elb.,  1899),  Mara 
és  egyéb  történetek  (1900),  Szerelmes  asszonyok  (1905),  Boldog  emberek  (1906), 
Flirt  (1910). 

Káinoki  Izidor  (sz.  1863.),  mint  hírlapíró,  elsősorban  a  tárcaelbeszélést 
műveli.  Munkái :  Rossz  emlékek  (Beszélyek,  1894.),  Az  ördög  bibliája  (Egy 
kártyakirály  tanításai,  1905),  Apa  és  fia  és  egyéb  elbeszélések  (1911),  Veronkáék 
szerencséje  (regény,  1911),  Apró  komédiák  (1912,  párbeszédek),  Igen  Czenczi 
(1912).  Ujabb  elbeszélései  vagy  inkább  képei,  rajzai,  egy-egy  helyzetnek  váz- 
latai, melyekben  legelőször  a  ma  divatos  hűtlenségi  témákhoz  nyúl.  Ügyes, 
könnyed  tollal  írja  meg  őket,  ötletesek,  de  szintén  a  tárcairodalom  keretében 
maradnak.  Kiválóbb  művei  regényei.  A  Veronkáék  szerencséje  egy  váratla- 
nul meggazdagodott  és  gyorsan  tönkrement  család  történetét  tézis-regény 
alakjában  tárgyalja  s  bár  kellő  jellemzés  és  lélektani  fejlesztés  nélkül,  de  ér- 
dekesen, kissé  Jókaira  és  Mikszáthra  emlékeztető  előadásban.  Az  Igen  Czenczi 
egy  tanítónő  s  egy  család,  illetőleg  két  leány,  története,  egy  kevéssé  valószínű 
cselekvény  könnyedén,  folyamatosan  előadva,  de  a  kidolgozásban    elnagyolva. 

Vértesy  Gyula  (sz.  1866  szept.  22-én)  mint  hírlapíró  kezdte  és  folytatta 
pályáját.  Nagybátyja,  Vértesy  Arnold,  példája  vonzotta  az  irodalmi  pályára, 
melyen  máig  mint  főleg  rajz,  tárca  és  rövid  elbeszélések  írója  működik.  Művei  : 
Tárcák  (1888),  Az  élet  bajai  (1890),  Sebek  (1893),  Elbeszélések  (1895),  A  kis  doktor 
története  (reg.,  1897),  Falusi  történetek  (1902),  Szürke  ég  alatt  (1907),  Az  élet  (elb., 
1908),  Rabszolgák  (elb.,  1909).  Költeményeit  A  szomorúság  tarlóján  1890 — 1909. 
(1910)  címmel  adta  ki.  Vértesy  úgy  elbeszéléseiben,  mint  verseiben,  amint  maga 
is  mondja,  a  gondolkozók,  betegek,  szenvedők  írója,  a  szomorúság  költője.  Az  ő 
emberei  a  csalók  és  csalódottak,  a  letört  lelkek,  a  kiábrándultak,  a  meg  nem 
értettek.  Még  ahol  derűsebb  is,  mint  a  Falusi  történetekben,  sok  a  keserűség, 
mint  akinek  ilyenhez  van  első  sorban  szeme.  Költeményei  a  saját  maga  letört 
életéről  s  csalódott  szerelméről  szólnak,  gyakran  vigasztalan  hangokon. 

Mikszáth  iskolájából  említendők  még  Krúdy  Gyula  (sz.  1878  okt.  21.)  és 
Lövik  Károly  (sz.  1874.  márc.  9-én).  Krúdy  művei  :  Szöktetés  a  kaszárnyából  és 
egyéb  elbeszélések  (1896),  Üres  a  fészek  és  egyéb  történetek  (1897),  Ifjúság  (rajzok  és 
elbeszélések,  1899),  A  víg  ember  bús  meséi  (1900),  A  cirkuszkirály  (ifjúsági  regény, 
1905.),  Diákkisasszonyok  (elbeszélések,  1905),  Az  álmok  hőse  (öt  novella,  1906), 
A  podolini  kisértet  (reg.,  1906),  Pajkos  Gálék  (elbeszélések,  1907),  A  szakáll- 
szárítón  (elbeszélések,  1907),  A  bűvös  erszény  és  egyéb  elbeszélések  (1909),  Andráscsik 
örököse  (reg.,  1909),  A  podolini  takácsné  és  a  többiek  (1911),  Esti  út  (elb.,  1911), 
Francia  kastély,  Szindbád  utazásai  (1912),  Kárpáti  kaland  (színmű,  1912). 

Lövik  Károly,  aki  újabban  inkább  Herczeg  Ferenc  nyomain  halad,  gondo- 
san ír,  de  munkáin  olykor  igen  megérződik  a  kigondoltság.  Művei  :  Kérdések 
(elb.,  1890),  Leveles  láda  (1900),  Doktor  Pogány  (1902),  Nyíri  csend  (1903),  A  leány- 
vári boszorkány  (1904),  A  kertelő  agár  (reg.,  1906),  Őszi  rózsa  (elbeszélések,  1906), 
Az  arany  polgár  (1908),  Vándormadár  (reg.,  1909),  Egy  barátságos  ház  története 
(1911),  Okosak  és  bolondok  (16  elb.,  1912). 

Az  orosz  írók  realizmusának  és  főleg  Turgenyeffnek  hatása  alatt  fejlődött 
Gozsdu  Elek  (sz.  Ercsiben  1849  nov.  28-án),  aki  előbb  két  regénnyel  lépett  föl 
(Az  aranyhajú  asszony  1880,  Köd  1882),  majd  1886-ban  kilenc  novelláját  Tantalus 
címmel  adta  ki  és  noha  a  kritika  ezeket  nagy  elismeréssel  fogadta,  mégis  azóta 
jóformán  elhallgatott  s  csak  1908-ban  lépett  föl  A  félisten  című  háromfelvonásos 
színművével,  mely  a  Nemzeti  színházban  érdekes  irodalmi  sikert  aratott.  Gozsdu 
minden  ízében  tartalmas  író,  aki  ismeri  a  társadalmi  és  művészi  elméleteket  s 
ezekből  indul  ki.  így  a  Tantalus  kötet  alakjai  mind  igazi  Tantalusok,  amennyiben 
a  modern  társadalmi  elméletek  tökéletlen  vagy  ferde  megértése  a  teljes  akarat- 
lanságig viszi  őket  ;  drámájának  alapgondolata  pedig  az  az  esztétikai  kérdés  : 
hogy  mennyiben  befolyásolja  a  művész  teremtő  erejét  a  valóság  s  a  szerelem. 
Emellett  elbeszéléseiben  jó  megfigyelő,  de  inkább  a  részletekben,  a  főalakok 
többnyire  elvontak  s  meglátszik  rajtuk,  hogy  az  elmélet  kedvéért  tette  őket 
letöröttekké,  mizantrópokká,  a  félreértett  tan  mártírjaivá  vagy  az  igazságtalan 
élet  bukottaivá.  Előadásában  szereti  a  cselekvényt  a  hőseivel  elmondatni,  ami 
némi  egyhangúságot  okoz  ;  de  nyelve  jó,  tömör,  jellemzetes. 

Egyenesen  a  Dosztojevszkij -iskolához  tartozik  Kabos  Ede  (sz.  N.-Károly- 
ban,  1864  dec.  2-án).  Ide  tartozó  művei :  Elzüllöttek  (elbeszélések,  1885),   Vásár 

(regén}-,  1887),  Harakiri  s  kisebb  vázlatok  (1891),  Koldusok  (elbeszélések,  1893), 
Fehér  éjszakák  (regény,  1893),  Por  (tárcák,  1895),  Vándorok  (elbeszélések,  1897), 
A  csengeri  kalapok  és  egyéb  történetek  (1898),  A  verebek  (regény,  1900),  Két 
halott  regénye,  elbeszéli  az  egyik  (1902),  Akácvirág  (elbeszélések,  1903),  Az  eleven 
kulcs  (1905),  A  szobor  özvegye  (1906),  Az  én  bűnügyem  (1910),  A  királyfi  háza- 
sodik (1910.),  A  jövő  fészke  (1908),  Damajanti,  Az  én  novelláimból  (1911). 
Irt  színdarabokat  is  :  Éva  (1890),  Tantalusz  (1892),  több  közülük  kéziratban, 
mint  Alfieri,  színmű,  1  fv.,  A  kupéban,  bohóság  1  fv.,  A  holló,  színmű,  1  fv. 
(1896),  A  révben  (1893),  Mab  királynő,  vj.  3  fv.,  Megfigyelés  alatt,  színmű 
4  fv.  (1896).  Kabos  eleven  és  érdekes  tehetség,  aki  sokféle  hangulatot,  formát 
kísérlett  meg.  Mint  mestere,  ő  is  többnyire  egy  külön  sötét  világot  keres  fel  művei- 
ben s  mivel  föllépésekor  a  naturalizmus  virágkorát  élte,  ő  is  kedvelte  a  durva 
jeleneteket  s  nem  vonakodott  olykor  nagyon  is  alászállani.  (Vásár  stb.)  Apró 
elbeszélései,  rajzai  később  is  züllöttekből,  koldusokból  s  kivált  a  fővárosi  különös, 
de  alsóbb  néposztályból  kerültek  ki,  kiket  némi  elvontsággal,  ködös  légben 
vonultat  föl.  Elemzésre,  hangulati  egységre,  a  forma  művésziességére  törekszik 
mindig  s  mélyebb  művészi  feladatokra  gondol  :  látni,  kutatni,  vizsgálódni  akar 
alakjai  lelki  életében,  kiket  gyakran  meglepő  élénkséggel  állít  az  olvasó  elé. 
Naturalizmusa  mellett,  mint  mesterei,  ő  is  szereti  az  érzelgősséget,  az  álregényes- 
séget.  Naturalizmusában  Zola,  a  magamegismerésében  talán  Ibsen  s  végre 
Nietzsche  lehetett  hatással  rá ;  de  éppen  tárgj^köre  miatt  nem  ment  sem  az 
egyoldalúságtól,  sem  az  egyenetlenségtől  és  alakjait  nem  egyszer  tenden- 
ciáihoz idomítja.  Jellemző,  hogy  A  Verebekhen,  melyet  újabban  A  jövő  fészke 
címmel  adott  ki,  Maupassant  hatására  ő  is  rajzolja  a  felszínre  került  szerencsefit, 
mint  Bródy,  de  részben  éppen  oly  önkényes  alakokkal,  kikben  nem  hiszünk 
eléggé.  Ő  hősét  tehetségnek  mutatja  be,  de  azon  a  módon,  ahogy  ő  beszéli  el, 
nehezen  juthat  valaki  sikerhez.  A  végletekig  önfeláldozó  barát  s  Angéla, 
kit  nem  mer  a  hős  nőül  kérni  s  csak  mint  más  nejét  szereti  meg,  ismert  alakok. 
Hazánk  mindenesetre  a  szerencsés  stréberek  országa,  de  a  fiatalok  még  nem  talál- 
ták el  igazi  képét.  Ö  ugyanezt  a  tipust  megrajzolja  a  nőben  is  (Az  eleven  kulcs), 
de  nem  hisszük,  hogy  ezt  a  nőt  a  valóságból  vette,  s  a  kigondoltság  hatását 
teszik  ránk  még  olyan  alakjai  is,  kiket  a  nagy  közéletből  vett,  mint  pl.  ugyaneb- 
ben a  művében  az  igazságügyminiszter.  Jellemző  tulajdona,  hogy  biztos,  hatá- 
rozott, tömörségre  törekvő  stílusa,  érdekes  megfigyelése  s  gyakran  meglepő, 
finom  fordulatai  vannak.  Bizonyára  ő  sem  mondta  még  el  az  utolsó  szót.  Mun- 
kái összegyűjtve  sorozatban  1905  óta  jelennek  meg. 

A  francia  tárcaregény  módszerét  követi  Szomaházy  István,  akit  rend- 
kívüli termékenység,  folyamatos  elbeszélőképesség,  és  nagy  tárgybeli  változa- 
tosság mellett  a  tulajdonképpeni  tárcaelbeszélés  és  tárcaregényírás  ismert 
könnyed  módszere  jellemez.  Rendkívül  sokat  és  könnyen  ír,  tagadhatatlanul 
ötletes,  de  tárgyai  közt  sok  a  tisztán  elképzelt,  valószínűtlen.  Főcélja  a 
mulattatás.  Művei :  Szöktetés  a  zárdából  és  egyéb  elbeszélések  (1887),  A  nyíri 
pajtások,  A  minister  kastélyában  (1889),  Huszonnégy  óra  (elbeszélések,  1895), 
A  Clairette-keringő  és  egyéb  elbeszélések,  (1895),  Nyári  felhők  (15  elb.,  1896), 
Légyott  hármasban  és  egyéb  történetek  (1897),  Biarritz  és  Társa  és  egyéb  elbeszélé- 

sek  (1897),  A  hatezeréves  férfi  és  más  történetek  (1898),  Ella  k.  a.  ötlete  és  más 
elbeszélések  (1898),  Páratlan  szerdák  (reg.,  1899),  Déli  korzó  (húsz  elbeszélés  és 
rajz,  1900),  Aprópénz  (1902),  Elhibázott  élet  (1902),  Két  cigaretta  között  (1903), 
Előadások  a  feleségképzö  akadémián  (1904),  Költöző  nimfák  (1905),  Mesék  az 
írógépről:  I.  Lehmann  Vilma  (1905),  A  méltóságos  asszony  (Mesék  az  írógép- 
ről II.  része,  1906),  Az  utolsó  gárdista  és  egyéb  elbeszélések  (1908),  Estétől  reggelig 
(elbeszélések,  1908),  Aranyköd  (1909),  A  fehér  asztal  (elbeszélések,  1909), 
Dr.  Kaposi  Márta  története :  I.  Dr.  Kaposi  Márta  (reg.,  1909),  II.  A  gyergyóvári 
hadjárat  (1909),  A  kétszívű  Pető  (kis  regény  és  négy  rajz,  1909),  A  ma  krónikája 
(elbeszélések,  1909),  A  méltóságos  asszony  lovagjai  (Mesék  az  írógépről  III.  része, 
1909),  A  selyemruha  és  egyéb  elbeszélések  (1909),  A  százhúszéves  asszony  (regény 
a  XXII.  századból,  1909),  Báró  Siklósi  Loeiv  (Egy  pénzfejedelem  pályafutása,  1909), 
Lámpafény  és  egyéb  elbeszélések  (1909),  Mesék  a  huszadik  századból  (elbeszélések, 
1909),  Szilveszter  testvér  álma  és  egyéb  elbeszélések  (1909),  Mindennapi  problémák 
(1909),  A  férjhezmenés  művészete  és  egyéb  problémák  (1910),  A  fehér  asztal  (elb., 
1910.),  Lila  test,  sárga  sapka  :  I.  Kolonics  Sándor  (1910),  II.  Kolonics  házassága 
(1910),  VIII.  Henrik  Vilmos  :  I.  Hellerné,  II.  A  karmester  úr  (1910)  stb. 

Főképp  új  francia  hatás  alatt  áll  Malonyai  Dezső  (sz.  1866-ban).  Művei : 
Pipacsok  (elbeszélések,  1890.),  Tanulmány  fejek  (1891),  A  gyáva  (reg.,  1893),  Ver- 
gődés (reg.,  1895),  Az  utolsó  (reg.,  3  köt.,  1895),  Judith  könyve  (elbeszélések,  1900), 
Az  ordító  tanyán  és  más  elbeszélések  (1901),  Az  a  szamár  Domokos,  meg  a  másik 
(reg.,  1902),  A  tartodi  medvehajtás  (reg.,  1904),  Katóka  kegyelmes  asszony  (reg., 
1902),  Az  ifiúr  és  a  többi  (elbeszélések,  1906),  A  Csák-nemzetség  (reg.,  1906), 
Az  öreg  méltósága,  Egy  pesti  gavallér  története  (1911),  Rodostóba.  Majdnem  mese. 
(1912).  Meg  kell  jegyezni,  hogy  ez  a  magában  véve  sem  kis  sorozat  Malonyai 
munkásságának  csak  egyik  része.  Emellett  írt  színdarabokat,  mint  Félemberek 
(1900),  Katóka  kegyelmes  asszony,  föntebbi  regényéből  (1904.),  melyek  hamar 
letűntek,  nagyobb  sikere  volt  a  Kemechey  Jenővel  írt  A  föld  (1902)  és  a  Rákosi 
Viktorral,  ennek  regényéből  dramatizált  Az  elnémult  harangok  című  daraboknak. 
Irt  azonkívül  irodalomtör  éneti,  kritikai  s  más  hasonló  cikkeket,  művésztörténeti 
dolgozatokat  (Munkácsy  Mihály,  1898  s  újra  1905-ben  a  Művészeti  könyvtárban, 
ebbe  a  vállalatba  irta  még  Mednyánszky  s  A  fiatalok  c.  köteteit  is)  s  újabban 
adja  ki  több  munkatársával  együtt  A  magyar  nép  művészete  c.  öt  nagy  kötetre 
terjedő  művet  (eddig  megjelent  3  kötet),  de  ezek  nem  tartoznak  ide.  Malonyai 
első  mestere  Petelei  volt,  aki  mellett  több  éven  át  élt  Kolozsvártt  s  kezdet- 
ben szembetűnően  utánozta  modorát.  Ez  a  modor,  vagy  egyáltalán  bizonyos 
modorosság  jelentkezik  minden,  a  legutóbbi  művein  is.  Később  több  évi 
Párizsban  élt,  módja  volt  megismerkedni  az  akkori  divatos  és  jeles  írók  egy  részé- 
vel. Ezeknek  s  kivált  Maupassantnak  mély  hatása  volt  rá.  Hosszabb  műveiben 
gyakran  észrevehető  az  elmélyedés  hiánya ;  a  mese  bizonytalan  és  laza  szövésű. 
Előadása  gyakorlott,  rutinos.  Ismeri  a  hatáskeltés  titkait,  de  alakjai  részint 
idegenek,  szokatlanok,  részint,  ha  hazaiak  is,  nem  egyszer  valószínűtlenek. 

Gr.  Teleki  Sándorné,  sz.  Kende  Juliska,  Szikra  néven  ír  elbeszéléseket  és 
regényeket.  Művei  :  A  bevándorlók  (hosszabb  elbeszélés,  1898),  Ugody  Lilla  (reg. 
2  köt.,  1900),  A  betörők  (elbeszélések,  1902),  Vadászat  és  egyéb  elbeszélések  (1903), 

A  fölfelé  züllők  (reg.,  1904),  Enyém?  (reg.,  1906),  Bégen  (1907),  A  hét  szilvafa 
árnyában  (elbeszélések,  1909,)  Judith  (reg.,  1911).  Irt  pár  kisebb  színművet  is  : 
Tépett  láncok  (szm.  1  fv.)  és  Káprázat  (vj.  2  fv.).  Mindjárt  első  művében  (A  be- 
vándorlók), mely  a  főúri  körökbe  hatolni  akaró  nemesi  családról  szól,  éles  szemű 
megfigyeléseivel,  a  valóság  bű  rajzával,  tapasztalatainak  élénk  előadásával  tűnt 
ki,  úgy  hogy  némely  alakja,  jelenete  majdnem  a  fénykép  hatását  teszi.  Ebben  a 
tekintetben  leginkább  Daudet  tanítványának  mutatkozott,  de  magyar  életet  és 
benyomásokat  rajzolt.  Mesealkotásban,  jellemfejlesztésben,  az  összeütközések 
egységes  keresztülvitelében,  a  képzelem  összesítő  erejében  gyengébbnek  mutat- 
kozott. Ez  felötlött  második  regényében  (Ugody  Lilla),  mely  Elliot  hatását 
mutatja.  Később  egységesebb  és  egész  művön  átvonuló  lélekrajzra  törekedett 
nagyobb  sikerrel,  kivált  az  Enyém  ?  című  kis  regényében,  melyet  a  Kisfaludy- 
Társaság  megjutalmazott.  Megfigyelő  ereje  s  a  női  írókat  túlságosan  jellemző 
érzelmesség  kerülése  főelőnye  s  ha  ezekhez  erősebb  képzelem,  a  következetes 
mese-,  jellem-,  műalkotás  és  átérzés  nagyobb  ereje  fog  járulni,  jeleset  fog 
alkotni  egészben  is. 

Tábori  Róbert  (sz.  1855  nov.  10-én,  megh.  1906  máj.  25-én)  hírlapíró,  több 
éven  át  dolgozott  külföldön  német  lapoknál  s  mióta,  1884-től,  hazajött,  egyike 
lett  legterméken}-ebb  íróinknak,  kivált  az  ifjúsági  irodalom  terén.  Művei  :  A  szobor 
titka  (regém*,  1885),  Kulturképek  (novellák,  rajzok,  1889),  Párbaj  (reg.,  1890), 
Az  élet  folytatásokban  (reg.,  1890),  Átalakulások  (reg.,  1891),  Nagy  játék  (reg., 
1893),  A  templom  kulcsa  (tört.  reg.,  1893),  Korhadt  oszlopok  (reg.,  1895),  A  negyven 
éves  férfiú  (reg.,  1897),  Megfagyott  pezsgő  (reg.,  1899)  stb.  Irt  drámát  is  (Ildikó, 
3  fv.,  1890),  több  monológot  s  működött  mint  német .  műfordító. 

A  nyolcvanas  években  lépett  föl  Abonyi  Árpád  is  (sz.  1865  szept.  11-én), 
aki  1887-ben  Füst  című  elbeszélésével  jutalmat  nyert.  Kisebb  elbeszéléseit  Petelei 
hatása  alatt  irta.  Nagyobb  műveiben  a  tézis-regényt  műveli,  néha  sajátos  témával, 
mint  A  második  férjben.  Ennél  fogva  a  lélektani  elemzést  előszeretettel,  nagy 
részletezéssel,  de  kissé  szükségtelen  bőséggel  kedveli,  ami  regényeit  nehézkessé 
teszi.  Regényei  :  Egy  lángocska  (1885),  Fülöp  házassága  (1891),  A  nagyasszony 
(1892),  A  mammuth  (1895),  A  második  férj  (2  k.,  1895),  A  rajongó  (1896),  Jön  a 
hajnal  (1897),  A  haldokló  gladiátor  (1898),  A  plivai  várda  (elb.,  1898),  Két  leány 
regénye  (1895),  Ősemberek  (1908,  fantasztikus  reg.).  Elbeszélései  :  Bosnyák  képek 
(1893),  Novellák  (1894),  Bosnyák  novellák  (1896,  új  sorozat  1901),  Orvosok  (2  k., 
1902),  A  század  gyermekei  (15  elb.,  1900),  Férfiak  (1902,  12  elb.),  A  plivnai  rózsa 
(reg.,  1908.).  Irt  több  színdarabot  :  A  hírnév  (1887),  Mór  herceg,  György  úr, 
Nehéz  sebek  (1889),  A  Zách-család  (1895),  A  kápolna  (1898),  Kurucvilág  (1899), 
A  mikolai  bíró  (1901),  A  gyermek  (1908),  Laczkovics  kapitány  (1909).  Végre  az 
ifjúsági  irodalom  terén  is  több  kedvelt  művet  írt. 

Az  analitikus  elbeszélés  és  regény  terén  működött  Viharos-Gerő  Ödön 
(sz.  1869  szept.  13-án).  Művei :  Egyének  (elbeszélések,  1892)  és  Két  világ- 
ban (reg.,  2  köt.,  1905).  Irt  egy  kötet  tárcát  is,  Az  én  fővárosom  (1890).  Kevés 
műve  jelent  meg  önállóan  s  ezek  nagy  gonddal  és  tanulmánnyal  vannak  írva, 
de  azt  mutatják  hogy  inkább  gondolkozó,  tanult  fej,  mint  elbeszélő.  Meséi 
jóformán  nincsenek,  hanem  folyton  s  aprólékosan  analizál,  fejteget,  elmélkedik. 

Elbeszéléskötetében  négy  ilyen  elmélkedés  és  elemzés  van,  mindegyik  főképpen 
csak  egy  lélekállapofc  részletezése  ;  regényének  tárgya  pedig  szintén  nem  vala- 
mely cselekvény  elsősorban,  hanem  a  szocializmus.  Ügy  látszik,  hogy  írói  irá- 
nyára Ibsen  volt  hatással  s  elbeszélései  tulajdonképpen  az  egyéniség  érvényesülni 
kívánásának  rajzai. 

Kóbor  Tamás  (Bermann  Adolf,  sz.  1867  aug.  18-án),  aki  írói  álnevét  Arany 
egy  költeményéből  vette,  a  Hétben  lépett  fel  s  kezdetben  szatirikus  és  elmélkedő 
cikkeivel  tűnt  fel ;  azonban  az  elbeszélést  és  regényt  is  már  korán  munkás- 
sága körébe  vonta.  Nagyszámú  efajta  művei :  Muzsika  és  parfüm  (reg.,  1893), 
Aszfalt  (tárcák,  1894),  Fagy  (elbeszélések,  1894),  Marianne  (hosszabb  elbeszé- 
lés, melyet  utóbb  18  mással  egyesített  egy  kötetben,  1895),  A  félisten  (mesék 
a  hónapos  szobából,  1896),  Hofimann  meséi  (modern  fantazmagóriák,  1897), 
Ö  akarta  (kis  regények,  1898),  A  tisztesség  nevében  (reg.,  1898),  A  csillagok  felé 
(reg.,  1899),  Elbeszélések  (Magyar  Könyvtár,  1899),  Budapest  (a  ciklus  első 
regénye,  1901),  Az  élet  ára  (1903),  Idegenek  (reg.,  1908),  Munka  (elbeszélések, 
1909),  Ki  a  Ghettoból  (reg.,  1911),  Hamupipőke  ő  nagysága  (reg.,  1911),  Komédiák 
(53  kisebb  rajz,  kép  stb.,  1911),  Furcsa  tragédiák  (35  kisebb  rajz  és  elbeszélés 
1913.),  Aranyhajú  Rózsika,  babaregény  (1912).  Irt  egy  színdarabot  is,  mely 
1910-ben  került  színre  Egy  test,  egy  lélek  címen.  Kóbor  tehetséges  elbeszélőink 
egyike.  Kezdetben  többféle  hatás  alatt  dolgozott.  Első  munkája  az  oroszok, 
későbbi,  nagyon  komor  és  realisztikus  elbeszélései  Maupassant,  Budapest  c. 
regénye  Zola  hatására  mutatnak ;  de  utóbb,  kivált  két  utolsó  s  egymással 
összefüggő  regényében  (Hamupipőke) ,  melybe  beleszőtte  gyermek-  és  ifjúkori 
tapasztalatait,  önállóságra  jutott.  Ezek  mindenesetre  legjobb  művei.  Kóbor 
lélektani  feladatokra  törekszik.  Kedvenc  tézise  a  férj  és  nő  közti  viszony,  melyet 
több  elbeszélésben,  regényében  ( Budapest,  Idegenek,  Hamupipőke,  Marianne  stb.) 
s  színdarabban  is  tárgyal.  Szereti  továbbá  a  rút  önzés  témáit  s  mindenütt  erős, 
mondhatni  túlságos  erős,  realizmusra  hajlik,  talán  ezért  kedveli  a  vigasztalan, 
komor  tárgyakat,  az  emberi  gyarlóság,  sőt  aljasság  képeit  ;  de  mint  a  realisták 
általában,  ő  is  romantikus.  Általában  gondolkozása  komoly,  szereti  a  keserű 
észrevételeket,  a  kiábrándítót,  a  tagadást  s  nem  egyszer  a  cinizmusig  őszinte. 
Témái  jól  és  alaposan  átgondoltak,  elemzései  mélyrehatók,  azonban  nem  egyszer 
fárasztók,  mondhatni  szárazok  és  előadása  olykor  a  tulságig  részletező ;  de 
ahhoz  amit  elgondol,  mindvégig  tervszerű  következetességgel  ragaszkodik. 
Legújabb  elbeszéléseiben  és  rajzaiban  már  helyet  ad  az  élet  derültebb  felfogá- 
sának is  s  bizonyára  az  irodalom  még  sok  kiválót  fog  nyerni  erős  tehetségétől. 

Pékár  Gyula  (sz.  1867-ben  Debrecenben)  jogot  végzett  több  egyetemen  járva, 
közben  Bostonban  is  tanult.  Kezdetben  hivatalnok  volt  s  a  diplomáciai  pályára 
készült,  de  1891  óta  Justh  Zsigmond  teljesen  az  írói  pályára  vonta.  Nagyon 
sokat  utazott,  sok  nyelvet  ismer  s  több  művet  is  fordított,  a  jogon  kívül  több 
más  tudománnyal,  így  irodalommal  és  kultúrtörténettel  is  foglalkozott.  Önállóan 
jelentek  meg  :  Dodó  főhadnagy  problémái  (1894),  Homályban  (1894),  Lavina  (reg., 
1895),  Az  aranykeztyüs  kisasszony  (1896),  Pasztellek,  Hatalom  (reg.,  1897),  A  szo- 
borszép asszony  (1897),  Az  esztendő  legendája  (1899),  A  jukker  leány  és  egyéb  esetek 
(1899),  Livio  főhadnagy  (1899),   Manőver  szer  elem  és  egyéb   elbeszélések   (1902), 

A  magyar  irodalom  története.  40 


626  III.  fejezet.  Regény  és  elbeszélés. 

Pasztellek  (1902),  Rokokóidillek  (1903),  Delila  nyoszolyája  és  egyéb  elbeszélések 
(1904),  A  liliomos  asszony  (1903,  regény  2  kötetben  a  magyar  életből  a  XVIII. 
század  második  feléről),  A  szultán  árnyéka  és  egyéb  elbeszélések  (1905),  Vitézi 
románcok  (1907),  Atalanta  csókja  és  egyéb  elbeszélések  (1908),  Tatárrabság  (1908, 
I — II.,  regény  II.  Rákóczi  György  erdélyi  fejedelem  korából),  A  frigiai  sipka 
(1909),  A  kölcsönkért  kastély  és  egyéb  elbeszélések,  A  Szerechenek  összeesküvése  (1910), 
Vénusz  könnyei  és  egyéb  novellák  (1912).  Színdarabjai  :  Dodó  főhadnagy  (1899), 
Mátyás  és  Beatrix  (1904),  Drághy  Éva  esküje  (1911).  Mindezeken  kívül  sokat 
és  sokfélét  írt.  Van  útleírása  (Délen  és  északon,  1898,  Ferrara,  Ravenna  és 
Firenze  1907),  írt  Don  Jüanról,  írt  több  látványos  darabot  az  Urániának. 
Utazásaiból,  hosszú  párisi  időzéséből,  nyelvismeretéből  következik,  hogy  talán 
egyetlen  újabb  írónk  sincsen,  akinek  annyi  irányból  lett  volna  módja  hatást 
elfogadni  s  e  hatások  kivált  ifjabbkori  művein  valóban  nyomot  is  hagytak. 
Első  műveiben  a  francia  analitikus  regény  hatása  alatt  állt.  Flaubert  és  a  róla 
nevezett  Bovarizmus,  Bourget,  ifj.  Dumas,  Maupassant,  Huysman,  Francé  s  még 
mások  is  hatottak  rá,  stílusán  pedig  a  francia  dekadensek  befolyása  érzik. 
Az  újnak  keresése,  de  nagy  nyelvismerete  is  okozta,  hogy  első  műveiben  sajátos 
nyelvezetbeli  kísérletezésekkel  próbálkozott,  különös  színezésekre  törekedett  ; 
de  erről  újabb  műveiben  letett,  egyszerű,  természetes,  magyaros  kíván  lenni  s  így 
saját  útjára  talált.  E  sokféle  keresés  és  kísérletezés  jellemzi  művei  tartalmát  is. 
Anyagát  nemcsak  megfigyeléseiből,  tapasztalataiból  szerzi,  hanem  nagy  elő- 
szeretettel vesz  témákat  olvasmányaiból  is.  Elbeszéléseiben  valósággal  bekalan- 
dozza Olasz-,  Francia-,  Spanyolországot  és  meséit  nemcsak  ezeknek  az  országok- 
nak jelenkori  életéből,  hanem  történetéből  is  meríti.  Felkutat  régi  emlékirato- 
kat, levéltárakat,  úgy  hogy  témáiban  igen  változatos  ugyan,  de  másrészt  alak- 
jain gyakran  megérződik,  hogy  nem  az  életből  kerültek  ki :  olykor  igen  elvontak, 
máskor  túlságosan  szilhuetszerűek.  Képzelete  az  efajta  művekben  inkább  kalan- 
dos mint  élesen  látó  és  alakító.  Irásmodorában  kedveli  a  bőséget,  a  magyaráza- 
tokat, a  szélességet,  ami  nem  egyszer  elvonja  a  lényegtől.  Ujabban  teljesen  magyar 
törekszik  lenni  életfelfogásban  is,  írói  szellemben  is.  A  magyar  életet  valóban 
tisztább  szemmel  nézi,  mióta  állandóan  itthon  él  s  pár  történeti  regényében  és 
elbeszélésében  sikeres  tanulmányozással  mélyedt  el  történelmünkbe,  amint  ezt 
néhány  nemzeti  tárgyú  színdarabjának  és  elbeszélő  munkájának  a  történelmi 
levegője  mutatja.  Ezek  mellett  termékeny  író,  neki  az  írás  alig  látszik  fárad- 
ságot okozni,  gyakorlata  nagy,  jól  tud  mulattatni,  érdeket  kelteni ;  tartalmas, 
tanult  fej  s  folyton  halad,  folyton  jobbat  igyekszik  adni.  Színdarabjai  közül 
a  legújabban  adott  Drághy  Éva  esküje,  melyet  egy  romantikus  elbeszéléséből 
írt,  aratta  a  legnagyobb  sikert. 

Cholnoky  Viktor  (sz.  1868  dec.  23-án,  mh.  1912  jun.  3-án).  Hírlapírói  mun- 
kássága mellett  elbeszéléseket  is  írt  és  első  kötete  Füstkarikák  (1896)  címmel 
jelent  meg.  Utóbb  mint  széles  látókörű,  soktudású,  éles  megfigyelő  író  és 
finom  tollú  zsurnaliszta  tűnt  ki.  Zsurnalisztikái  műveinek  javát  Beszélgetések 
(1910)  címmel  adta  ki.  Mint  elbeszélő  a  modern  szimbolisták  tanítványa, 
ki  a  többnyire  elvont  gondolatot  egy  főleg  keleti,  kigondolt,  alkalmazott  történet- 
ből  fejti   ki,    melyben  az  alapgondolat  inkább  ismeretköri    mint  tapasztalati, 

sőt  nem  egyszer  paradoxonszerű.  Ilyen  elbeszéléseket  tartalmaznak  :  Tammúz 
(1910)  és  Az  Alerion  madár  vére  (1911)  című  kötetei  is.  Legújabban  kiadott 
Néhusztán  meséiből  és  egyéb  elbeszélések  (1913)  között  találunk  részben  tapasz- 
talati benyomásokon  alapuló  rajzokat  is  a  Balaton  vidékéről  (Balatonfüredi 
emlék,  A  kövér  ember  stb.),  melyekben  mély  érzése  és  erős  megfigyelése  mutatja, 
hogy  e  téren  is  birt  volna  kiválót  alkotni. 

Sas  Ede  (sz.  Budapesten,  1869  dec.  23-án)  mint  fordító  kezdette  irodalmi 
pályáját.  Önálló  művei  a  következők  :  Álarc  nélkül  (elbeszélések,  rajzok,  1892), 
Házasságok  (elbeszélések,  1895),  A  férj  halála  után  (reg.),  Klára  szerdái  (elbeszé- 
lések, 1896),  Mai  hősök  (elbeszélések,  1902),  Én  vagyok  az  élet  (regény,  1903), 
Mai  tündérek  (1905),  Szürke  vértanúk  (1905),  Desdemona  leánya  (1908),  Az  utolsó 
állomás  (1908).  Költemények  :  Mesék  a  valóságról  (1900),  Aratás  (1902).  Kezdetben 
a  régi  franciás  magyar  elbeszélőmodort  követte  s  bizonyos  drámai  kompozícióra 
törekedett.  Fontosabb  regénye,  Én  vagyok  az  élet,  nagy  gonddal  és  bizonyos 
élénk  dialektikával  tárgyalja  Lőrinc,  ferencrendi  szerzetesnek,  egy  püspök 
törvénytelen  gyermekének,  életét.  Ez  a  munkája  a  papok  nőtlensége  ellen  írt 
irányregény ;  de  a  tragikus  megoldás  egyáltalán  nem  foly  a  cselekményből. 
Tárgya  az,  hogy  bőse  otthagyja  szerzetét,  mint  drámaíró  híres  lesz  s  megkéri 
a  szeretett  leányt,  Ida  grófnőt,  kinek  testvérét  ebből  kifolyóan  párbajban 
akarata  ellenére  meglövi  s  aztán  maga  is  meghal.  Ily  realitás  nélküli  hatást 
tesznek  későbbi  művei  is.  Költeményei,  Mesék  a  valóságról,  melyekben  régi 
szentimentális  történeteket  (Hamupipőke,  Hófehérke  stb.)  helyez  át  a  mai 
időbe,  nem  érdektelenek,  de  pár  szép  részlet  mellett  is  inkább  költői  játék 
benyomását  teszik.  Hyen  meséket  találunk  Aratás  c.  kötetében  is,  többen  közülük 
a  szociális  eszméket  tárgyalják.  Legkedvesebb  néhány  kisebb  lirai  költe- 
ménye, melyek  szerelméről,  házasságáról  s  úti  benyomásairól,  kivált  Velencéről 
szólanak. 

Szőllőssy  Zsigmond  a  tárcaelbeszélés  terén  tűnt  ki.  Egyike  azoknak,  kik 
jól  írnak  magyarul,  de,  a  fölvett  tárgyhoz  mérve,  igen  gyakran  több  szóval  mint 
kellene.  Elbeszélései  összegyűjtve  Az  Ollenburg-dynastia  és  egyéb  elbeszélések (1899), 
Közönséges  halandók  (elbeszélések,  1902),  A  híres  Bodolay  (elbeszélések,  1905),  Pál- 
ma di  Pálma  (elbeszélések,  1908),  A  férfi,  szerelme  (elb.,  1911)  címmel  jelentek  meg. 

Különböző  hatások  alatt  dolgozott  Thury  Zoltán  (sz.  1870,  megh.  1906 
aug.  7-én).  Kolozsvárott  lépett  fel  Petelei  nyomdokain,  majd  színdarabokat  írt 
francia  hatás  alatt,  mint  a  Susanne  (1887),  majd  A  katonák,  Asszonyok  (1900), 
Flóra,  Tengerszem  tündére,  Katinka  (népszínmű)  címekkel.  Azonban,  noha  első 
két  darabjának  volt  sikere,  a  tárcaelbeszélés  terén  működött  nagyobb  ered- 
ménnyel, melyben  utóbb  Herczeg,  a  franciák  s  fővárosi  történeteiben  az  orosz 
realisták  voltak  rá  hatással.  Enemű  művei  :  Regénymesék  (6  nagyobb  elb., 
1894),  Tárcanovellák  (1894),  Bolondok  (1897),  üllrich  főhadnagy  és  egyéb  törté- 
netek (1898),  Közönséges  emberek  (1898),  Útravaló  (1902),  Kende  Miklós  vég- 
rendelete és  egyebek  (1903),  Elbeszélések  (1906),  Az  ember,  aki  hazaballagott 
(19  rajz  és  elb.,  1907).  Összes  műveit  6  kötetben  neje  adta  ki  1908-ban. 
E  mindenesetre  kiterjedt  munkásságban  sok  a  futólagosan  odavetett  apróság, 
a  néhány  vonásból  álló  rajz,  sőt    igen   gyakran    egy-egy  ötlet  felületes  kidol- 

gozásával  is  megelégszik.  A  legtöbb  elbeszélésében  kevés  a  lelemény,  nem  sok 
a  biztos  és  érdekes  megfigyelés,  de  utóbb  minden  tekintetben  haladt  és  elő- 
adása is  elevenebb,  színesebb  lett. 

Héltai  Jenő  (sz.  1871.  aug.  14-én)  mint  a  könnyed  szerelmek,  a  mindennapi 
élet  apró  élményeit  és  hangulatait  megéneklő  lírikus  lépett  fel  oly  költemények- 
kel, melyek  hol  a  francia  chansonettekre,  hol  Heinera,  hol  Bérangerre  emlékez- 
tetnek. Ilyen  kecses,  könnyed,  formájukban  rendkívül  dallamos  költeményeket 
foglalnak  magukban  a  Modem  dalok  (1892),  Kató  (1894),  Versei  (1911)  című 
kötetkéi.  Ezek  a  költeményei  nagy  népszerűséget  szereztek  ugyan  írójuknak,  de 
azért  belső  érték  tekintetében  messzi  felülmúlják  őket  túlnyomóan  vidám, 
franciás  könnyedséggel,  derűvel  és  humorral  írt  elbeszélései,  regényei.  Enemű 
művei':  A  hét  sovány  esztendő  (1897),  Lou  és  egyéb  elbeszélések  (1900),  Gertié  és 
egyéb  történetek  (1900),  Az  obsitos  Vitéz  Hári  János  újabb  és  nevezetesebb  cselekedetei 
és  emlékezetes  vitézi  tettei  (1903),  A  száműzöttek  (1908),  Madmazel,  A  Vénusz- 
bűnügy (1905),  Nyári  rege  (1907),  Az  asszony  körül,  Nyári  rege  (1908),  írók, 
színésznők  s  más  csirkefogók  (1910),  Kis  meséskönyv  (egy  csomó  tréfa,  1910), 
Scherzo  (elb.),  Színes  kövek  (elb.,  1911),  Az  én  második  feleségem  (reg.,  1912), 
Family  hotel  (reg.,  1912.).  Irt  ezeken  kívül  több  monológot  s  kisebb,  de  kedves 
és  rendkívül  mulatságos  vígjátékot. 

A  magyar  regény-  és  elbeszélő -irodalom  az  1900-as  évek  óta  feltűnően 
gyarapodik  s  ha  nincsenek  is  ezen  a  téren  akkora  íróink  mint  a  megelőző  korszakok 
legkiválóbbjai,  de  különböző  irányokban  nemcsak  kiválók,  hanem  sok  olyat 
adtak,  mi  nagy  elterjedtséget  s  népszerűséget  szerzett  a  magyar  irodalomnak. 
Legyen  elég  e  helyen  az  újabbak  közül  Tormay  Cecilre,  ifj.  Móricz  Pálra,  Farkas 
Pálra,  ifj.  Hegedűs  Sándorra,  Molnár  Ferencre  és  Móricz  Zsigmondra  utal- 
nunk. Molnár  Magdolna  és  egyéb  elbeszélések  (1897),  A  csókok  éjszakája  (1898) 
című  kisebb  műveivel  még  1900  előtt  lépett  fel,  de  nemcsak  színdarabjaival, 
hanem  regényeivel  és  elbeszéléseivel  is  az  utóbbi  évek  alatt  egyike  lett  a 
legnépszerűbb  magyar  íróknak ;  Móricz  csak  1900  után  lépett  fel  s  kivált 
népies  realisztikus  elbeszélései  és  regényei  tették  ismertté.  Egészben  véve  szép- 
prózai elbeszélő  irodalmunknak  megmaradt  mindmáig  az  a  kettős  iránya, 
melyek  a  múlt  korokat  jellemezték.  Egyik  irány  ragaszkodik  a  tapasztal- 
takhoz, a  valósághoz  s  a  realitás  iránti  erős  érzékkel  nem  megy  túl  környe- 
zetén, a  magyar  életen  s  ez  önkénytelenül  Jókai  és  Mikszáth  üyes  irányának 
nyomdokán  halad.  A  másik  sokféle  irányból  fogad  el  hatást,  idegen  befolyá- 
sokra különböző  tézisek,  olvasmányok,  emlékek,  érdekes,  de  gyakran  nem 
közvetetlen  tapasztalatból  merített  történetek,  helyzetek  feldolgozásában  keresi 
a  hatás  módjait  és  eszközeit. 

I.  FEJEZET. 

BEVEZETŐ  ÉSZREVÉTELEK. 


^ ZEKÉN  a  lapokon  röviden  és  áttekintő  módon  a  magyar  tudományos 
és  értekező  próza  újabb  fejlődését  óhajtjuk  vázolni  és  kiválóbb  kép- 
viselőit kívánjuk  bemutatni.  A  tudományok  történetének   fejlődé- 
se séről  itt  természetesen  nem   lehet   szó.    Ezt    e    mű    céljához   mért 


irodalomtörténeti  áttekintés  nem  is  adhatja,  mert  a  tudomány  munkásainak 
s  a  tudományosság  haladásának  értékelése  az  illető  tudományok  szaktudósai- 
nak feladata. 

A  magyar  értekező  próza  egészben  azokon  a  példákon  fejlett  tovább, 
melyeket  számára  első  sorban  Toldy  Ferenc,  Gyulai  Pál,  Erdélyi  János, 
Csengery  Antal,  Salamon  Ferenc  és  Greguss  Ágost  nyújtottak.  E  példák, 
továbbá  a  francia  és  angol  tudományos  próza,  hatása  alatt  általános  lett  az 
a  meggyőződés,  hogy  nem  elég  alaposan,  hanem  jól,  szépen  és  magyarosan 
is  kell  írni.  A  kritika  a  tudományos  próza  legkiválóbb  példáira,  az  angol  és 
francia  mesterekre,  mutatott  rá  első  sorban.  A  stilus  emelésére  és  javítására 
1872  óta  nagyban  befolyt  a  Szarvas  Gábor  alapította  Magyar  Nyelvőr,  melynek 
kivált  a  helyes  magyarságra  minden  irányban  kiterjedt  jó  hatását  s  a  nyelv- 
helyesség iránti  érdeklődés  felkeltése  körül  szerzett  érdemeit  mindenki  ismeri. 

Magára  a  tudományos  prózára  és  az  essay-irodalom  kialakulására  nagy 
fontossága  volt  folyóirataink  közül  főként  a  Budapesti  Szemlének,  melynek 
1871  óta  szerkesztője  éppen  az  az  író  volt,  kinek  az  újabb  magyar  értekező 
próza  legtöbbet  köszönhet,  t.  i.  Gyulai  Pál.  Ez  a  folyóirat  egyenesen  azt 
tűzte  ki  céljául,  hogy  alapos,  de  összefoglaló  dolgozatokat  adjon  nagyobb, 
kiterjedt  kérdésekről  oly  módon,  mint  a  francia  Revue  des  deux  Mondes  és  az 
angol  rewiew-k.  A  Budapesti  Szemle  efajta  összefoglaló,  magasabb  szempont- 
ból bíráló,  finoman   elemző  közleményeivel  nagy  hatással  volt  irodalmunkra. 

A  természettudományi  prózai  nyelv  egészséges  és  magyaros  irányban  való 
fejlesztésében  a  Természettudományi  Közlöny  tett  rendkívüli  szolgálatot.  Ezen 
a  téren  Szily  Kálmán  végezte  az  úttörő  munkáját,  ki,  mint  természettudós, 
jeles  magyar  nyelvtudásával  és  magyar  nyelvészeti  munkásságával  is  feltűnt 
s  a  Magyar  Nyelv  folyóirattal  folytatja  megkezdett  jótékony  működését. 

Mindezeknek  a  hatásoknak  az  eredménye,  hogy  a  magyar  próza  minden 
vonalon  egészséges  haladást  mutat.  A  haladás  nemcsak  az  elbeszélő,  értekező, 
hanem  a  különösen  szaktudományos,  hírlapírói,  hivatali  stb.  stíluson  is 
egyaránt  megállapítható.  E  haladásnak  egyik  legjellemzőbb  vonása,  hogy 
stílusunk,  mely  régen  a  latin  nyelv  mintájára  fejlődött,  tehát  kedvelte  a 
szintetikus,  a  tömör,  összevont  kifejezéseket,  ma,  kivált  a  francia  nyelv  hatá- 
sára, amazok  helyett  a  mellékmondatos  felbontásokat  alkalmazza  s  így  egy- 
szerűbb, kevésbé  tömött,  könnyebben  olvasható  ;  egyszóval  a  mondatalkotás- 
ban, mellékmondatos  szerkezetekben  analitikussá  változott  át.  Ez  minden- 
esetre gyakran  a  műgond  s  általában  a  gondosság  rovására  is  megy,  de  tagad- 
hatatlan, hogy  ez  a  stílus  az  élethez  közelebb  áll  és  bizonyos  tekintetben 
közvetetlenebb  is. 

Ki  kell  emelni  továbbá,  hogy  az  irodalom  e  nagy  termelő  és  nagyban 
termelő  iránya  a  nyelvformákban,  a  nyelvtani  alakokban  is  az  egyszerűbbre, 
a  könnyebbre  igyekszik  áttérni  s  a  múltból  nem  egy  nyelv-  és  igealak  ment 
veszendőbe.  Figyeljük  csak  meg  ige-  és  névragozásunkat,  igealakjaink  kiveszé- 
sét  (igeidők,  ikesigék),  sok  finom  árnyalatnak  kiküszöbölését,  a  különböző 
nyugati  nyelvek  hatására  sok  eredetiség  elveszését  s  helyettök  újak  betola- 
kodását,  az  idegen  szóknak  még  mindig  túlságosan  való  szeretetét  és  hasz- 
nálatát, általában  a  külföldi  irodalmak  kiterjedt  olvasása  következtében  ter- 
jedező sok  különösséget.  Végre  újabban  valami  sajátosra,  a  kifejezésekben 
valami  körmönfontságra,  erőszakoltra  való  törekvést  is  meg  lehet  figyelni. 

A  stílus  e  sajátos  változásai  a  legnagyobb  irodalmakban  többnyire  belső 
fejlődés  eredményei.  Ámde  a  legnagyobb  irodalmak  sem  zárkóznak  s  nem  is 
zárkózhatnak  el  a  világirodalom  befolyásától.  így  csak  nemrég  volt  alkalmunk 
mélyreható  panaszt  olvasni  arról,  hogy  a  francia  tiszta,  átlátszó,  egyszerű, 
tehát  klasszikus  prózai  stílust  miként  befolyásolta,  még  pedig  károsan,  az  észak- 
európai skandináv  és  német  befolyás.  Ezt  csak  éppen  megjegyezzük,  mint  egy 
példát  a  sok  közül.  Ez  a  befolyás  még  sokkal  nagyobb  mértékben  érvényesül 
a  kisebb  nemzeteknél  és  ezek  íróit  még  hamarább  szoríthatja  stílusbeli  ek- 
lekticizmusra, amint  hogy  kisebb  népek  írói  általában  is  könnyebben  kerülnek 
külföldi  hatás  alá  s  gyakrabban  áldozatai  az  utánzásnak.  Ez  a  dolog  termé- 
szetes következménye.  Ennek  egyik  oka  talán  abban  keresendő,  hogy  nagy 
nemzeteknél  könnyebb  a  nagy  siker,  ez  pedig  a  kisebb  nemzeteket  mindenütt 
és  mindenben  utánzásra  csábítja.  Azután  kis  nemzetek  sokkal  többet  foglalkoz- 
nak idegen  irodalmakkal  mint  a  nagy  nemzetek.  Ennek  folytán,  és  egyéb  ráutalt- 
ságuknál fogva,  intenzivebben  és  nagyobb  kitartással  tanulják  az  idegen  nyel- 
veket mint  nagy  nemzetek  fiai.  Az  angol  és  francia  többnyire  csak  a  maga 
nyelvét  tudja.  Ellenben  nekünk  sok  olyan  írónk  van,  ki  4—5  nyelven  olvas, 
még  pedig  jól,  s  tudományos  íróink  közt  még  inkább  mint  a  szépirodalmiak 
közt.  Az  ilyennek  nemcsak  nyelvérzéke  válik  bizonytalanabbá,  de  még  köny- 
nyebben  kerül  nemcsak  idegen  eszmék,  hanem  főleg  idegen  stílus  hatása  alá  is. 

Ezzel  kapcsolatban  áll  az  is,  hogy  semmiféle  téren  sem  olyan  természetszerű 
az  utánzás  mint  az  irodalomban.  Ha  valahol  valami  új  forma,  új  irány,  új 
felfogás  tűnik  fel,  nyomban  más  nemzetek  írói  is  átveszik  és  a  honi  viszonyok- 

hoz  alkalmazzák.  Ez  részben  a  feltűnés,  részben  a  siker  kívánásának,  rész- 
ben az  újszerűség  hajhászásának  természetes  eredménye.  Említettük  továbbá, 
hogy  a  stílus  egyébként  is  a  legérzékenyebb  valami.  Először  vannak  hagyo- 
mányai, melyekhez  a  legnagyobb  újításra  törekvés  mellett  is  sokáig  ragasz- 
kodik ;  aztán  hat  rá  a  kor  a  maga  legkülönbözőbb  befolyásaival,  hat  rá 
az  ízlés  folytonos  alakulása,  mely  maga  is  folyton  az  újra  vágyik,  hat  rá  az 
egyes  írók  egyénisége,  gondolkozásmódja  és  lelki  világa,  végre  hatnak  rá  az 
idegen,  minden  oldalról  feléje  irányuló  befolyások  és  a  feldolgozandó  tárgy 
vagy  anyag  is.  Ennyi  minden  mellett  maga  a  gyakorlati  nyelvszokás  is  befolyá- 
solja az  írói  stílust.  Ez  különösen  napjainkban  figyelhető  jól  meg,  amikor  íróink 
az  irodalomban  mind  nagyobb  szerepet  juttatnak  a  köznyelvnek  és  a  gramma- 
tikával szemben  is  szabadabb  álláspontra  helyezkednek.  Azt  hisszük,  hogy 
ezen  a  téren  nagyobb  vigyázatra  volna  szükség,  annál  inkább  mert  nyel- 
vünknek mind  nagyobb  területekre  kiterjedő  hódítása  egyébként  is  bizonyos 
lazaságot  okoz  a  nyelvhasználatban  és  a  nyelvre  vonatkozóan  is  érvényes  az 
a  megfigyelés,  hogy  a  használat  nemcsak  fényesít,  de  koptat  is  egyúttal. 

Azonban  e  megjegyzések  már  nem  a  tudományos  és  értekező  prózára 
vonatkoznak  csupán,  sőt  első  sorban  nem  is  erre,  hanem  általában  az  írói  stí- 
lusra. Mindenütt  s  minden  irányban  azt  kell  kiemelnünk,  hogy  nyelvünk 
legdrágább  kincsünk,  tisztaságának,  hagyományainak  megőrzése,  szabályos 
használata,  törvényeinek  ismerete  az  író  elsőrangú  kötelessége ;  viszont  hogy  a 
természetesség  és  egyszerűség,  a  világosság  és  logika  amint  a  gondolkozásnak, 
akként  a  stílusnak  is  főtörvényei  s  ne  feledjük  Petőfi  mindenek  felett  álló 
helyes  tanítását,  hogy  kiben  egyszerűség  nincs,  abban  semmi  sincs. 


II.  FEJEZET. 

IEODALOMTÖRTÉJSTETI  ÉS  ESSAYlRÓK. 


)Z  IRODALOMTÖRTÉNET  Toldy  Ferenc  után  főleg  a  részlet- 
kutatásban, a  múlt  idők  íróinak  értékelésében  s  életük  és  költé- 
szetük tudományos  feldolgozásában  tett  rendkívüli  haladást.  Nagy, 
összefoglaló  mű  azonban,  milyenbe  Toldy  is  csak  belekapott,  máig 
sem  jelent  meg.  Leginkább  ilyen  a  Beöthy-Badics-íéle  két  kötetes  Képes  Magyar 
irodalomtörténet,  mely  a  művelt  nagy  közönség  számára  készült.  Képekkel  dúsan 
illusztrált  két  kötetéből  1906-ban  jelent  meg  a  harmadik  kiadás.  E  népszerű- 
sítő mű,  melyet  negyvenöt  magyar  tudós  írt,  nagy  hatással  volt  az  irodalom- 
történeti érdeklődés  felköltésére.  Bodnár  Zsigmond  (1839—1907.)  is  hozzákez- 
dett A  magyar  irodalom  történetének  megírásához.  (I— III.  1891  —  93.)  Töredék- 
ben maradt  III.  kötete  Katona  Józseffel  végződik.  Ebben  fejtette  ki  ismert 
elméletét,  szerinte  törvényét,  mely  a  szellemi  erőnek  akcióban  és  reakcióban, 
az  irodalom  terén  idealizmusban  és  realizmusban,  kifejezett  mozgása  alapján 
kívánja  magyarázni  az  élet  és  irodalom  összes  jelenségeit.  Míg  elméletben 
merev  dogmatista  volt,  gyakorlatban  magyarázatai  ingadozók  s  emellett  maga 
a  tan  egyáltalában  nem  volt  saját  fölfedezése  vagy  inkább  találmánya,  csak 
az  alkalmazás  merevsége  és  hibája  volt  övé.  Horváth  Cyrill  a  művelt  nagy 
közönség  számára  megírta  A  régi  magyar  irodalom  történetét  egy  kötetben. 
(1890.)  —  Ujabban  Pintér  Jenő  belefogott  a  magyar  irodalom  történetének 
tudományos  feldolgozásába.  Nagyszabású  munkájából  eddig  négy  kötetet  ren- 
dezett sajtó  alá.  Első  két  kötete,  melyet  a  M.  Tud.  Akadémia  a  Semsey-pálya- 
díjjal  jutalmazott,  A  magyar  irodalom  története  a  legrégibb  időktől  Bessenyei 
György  fellépéséig  címmel  1909-ben  jelent  meg  ;  továbbbi  két  kötetét,  A  magyar 
irodalom  története  Bessenyei  György  fellépésétől  Kazinczy  Ferenc  haláláig  címmel, 
1913-ban  adta  ki.  Irodalmunkban  tulajdonképen  ez  az  első  összefoglaló  nagy 
irodalomtörténet,  mely  széleskörű  tudományos  apparátussal  mutatja  be  a 
magyar  szellemi  fejlődés  minden  jelentősebb  mozzanatát.  Befejező  két  kötete 
még  hátra  van.  (Kazinczy  Ferenc  halálától  Arany  János  haláláig.)  —  Legújab- 
ban az  Akadémia  kebelében  is  támadt  mozgalom  egy  tudományos  magyar 
irodalomtörténet  megírására,  de  ennek  még  csak  tervezete  van  készen. 


Imre  Sándor 

id.  Szinn5rei  József 

A  kiválóbb  irodalomtörténeti  írókat  a  következőkben  ismertetjük. 

Imre  Sándor  (1820—1900.)  fiatalabb  korában  klasszikus  filológusnak 
készült,  később  nyelvtudományi  dolgozatokat  írt  a  Magyar  Nyelvészetbe  s 
más  folyóiratokba.  Irodalomtörténettel  és  esztétikával,  mint  debreceni  tanár, 
1867  óta  kezdett  foglalkozni.  1872— 1880-ig  mint  a  magyar  nyelv  és  irodalom 
tanára  működött  a  kolozsvári  egyetemen.  Mint  nagy  nyelvtudású  tudós,  a 
klasszikus  és  modern  nyelveken  alapuló  széles  irodalmi  ismeret  alapján  erős,  a 
klasszikusok  hatása  alatt  képzett  stílusra  tett  szert.  Később  az  angol  essay-for- 
mának  nemes,  tömör  alkalmazása,  népköltésünk  elemzése,  nyelvünk  tisztaságá- 
nak szeretete  és  mély  ismerete,  nagy  körültekintés  és  elmélyedés,  de  néha  nem 
egészen  világos  feldolgozás  jellemzik  mint  írót.  Nevezetesebb  idetartozó  művei : 
A  latin  és  görög  nyelv  viszonyáról  (1858),  A  magyar  irodalom  és  nyelv  rövid  törté- 
nete (1865),  Geleji  Katona  István  mint  nyelvész  (1869),  A  magyar  nyelvújítás  óta 
divatba  jött  idegen  és  hibás  szólások  bírálata  (1874),  Beregszászi  Nagy  Pál  élete  és 
munkái  (1880),  A  néphumor  a  régibb  magyar  irodalomban  (1890),  A  középkori 
magyar  irodalom  stiljáról  (1890),  A  magyar  nyelv  és  nyelvtudomány  rövid  története 
(1891).  A  Kisfaludy-Társaság  kiadásában  megjelent  Irodalmi  tanulmányok  érté- 
kes essay-gyűjteménye  (1897)  s  A  népköltészetről  és  népdalról  (1899.)  című  műve. 

Szilády  Áron  (sz.  1837.)  egyike  azoknak  a  tudósainknak,  kik  nagy  isme- 
retkörük folytán  sok  irányban  dolgoztak.  Mint  a  török  és  arab  nyelvek  isme- 
rője, kezdetben  e  nyelvek  irodalmainak  tanulmányozója-  és  ismertetőjeként 
lépett  fel.  Mint  ilyen  vett  részt  a  Török-magyarkori  történeti  emlékek  szerkesz- 
tésében. Ez  irányra  vonatkoznak  Magyar  szófejtegetések  (1872),  s  A  defterekről 
(1872)  című  munkái.  Azután  magyar  nyelvészettel  s  kivált  nyelvtörténettel 
foglalkozott.  E  nemben  a  Régi  magyar  költők  tára  I— VI.  kötetéhez  csatolt 
•jegyzetei  és  magyarázatai  maradandó  értékei  irodalmunknak.  Végül  kivált  a 
középkori  és  XVI.  századi  magyar  irodalom  összehasonlító  történetével  foglal- 
kozott. Ezen  a  téren  Balassa  Bálint  költeményeinek  kiadása,  életrajza  és  hozzá- 
csatolt jegyzetei  (1879),  a  föntebb  említett  Költők  tára,  Temesvári  Pelbárt  élete 
és  munkái  (1880),  Dévay  Bíró  Mátyás,  Komjáthy  Benedek,  Telegdi  Miklós, 
Szegedi  Gergely,  Pesthy  Gábor,  Pécsy  Simon  műveinek  kritikai  tanulmányok- 
kal kisért  kiadása  s  legújabban  a  Sermones  Dominicales  (1910)  c.  terjedelmes 
latin  kódexnek  és  magyar  glosszáinak  kiadása  a  XV-ik  századból,  két  kötetben, 
kritikai  bevezetéssel  és  szótárral,  mind  a  nagy  körültekintés,  pontosság  és 
mintaszerű  gond  művei. 

Id.  Szinnyei  József  (sz.  1830.)  páratlan  szorgalmú  adatgyűjtő.  Magyar 
írók  élete  és  munkái  című  gyűjteményes  vállalata  az  1890-es  évek  elején  indult 
meg  s  most  már  befejezéséhez  közeledik.  Ez  a  monumentális  írói  lexikon  meg- 
becsülhetetlen tájékoztatója  a  magyar  írók  élete  és  munkái  iránt  érdeklődő 
szakközönségnek.  Szinnyei  kerek  számban  harmincezer  magyar  író  életrajzát 
írta  meg,  hozzácsatolva  az  egyes  életrajzokhoz  az  illető  írók  összes  műveinek 
és  a  reájuk  vonatkozó  irodalomnak  lehető  teljes  címjegyzékét. 

Az  újabb  magyar  értekező  prózának  Gyulai  után  legkiválóbb  s  legnagyobb 
hatást  tett  mívelője  Beöthy  Zsolt  (sz.  1848  szept.  4-én  Budán).  Előbb  jogász 
volt,  de  1875-ben  tanár  lett,  1882  óta  a  budapesti  egyetemen  az  esztétika  tanára, 

hol  irodalomtörténeti  előadásokat  is  tart.  Mint  máshelyt  láttuk,  a  szépirodalmi 
pályán  indult  meg  elbeszéléseivel,  rajzaival,  két  regényével  és  egy  költői  elbeszé- 
lésével, miközben  1873/74-ben  az  Athenaeum  c.  jeles  szépirodalmi  és  kritikai 
lapot  szerkesztette.  Irodalomtörténeti  munkásságát  1876-ban  kezdte  Az  első 
magyar  politikai  színmű  és  kora  című  tanulmányával,  melyet  A  magyar  irodalom 
történeti  ismertetése  (I— II.  1877.,  1879.)  követett.  Erről  maga  azt  írja,  hogy 
»szerkesztette«,  amin  azt  kell  érteni,  hogy  a  legjobb  irodalomtörténeti  meg- 
állapodásokat szedte  rendszerbe.  Ez  a  mű  máig  a  középoktatás  egyik  legjobb 
eszköze.  A  szépprózai  elbeszélés  a  régi  magyar  irodalomban,  két  kötetben,  1879- 
ben  a  Kisfaludy- Társaság  jutalmát  nyerte  el,  mely  azonban  csak  1886  és  1888- 
ban  jelent  meg,  de  csak  1788-ig  terjed,  ami  nagy  kár,  mert  mind  elő- 
adásban, mind  feldolgozásban  és  módszerben  mintaszerű  könyv.  Színi  bírála- 
tait Színműírók  és  színészek  1878—81.  címen  adta  ki  1882-ben,  folytatása  a 
Színházi  esték  (1895).  Amazt  követte  A  tragikum  (1885),  mely  önálló  művei 
közül  a  legkiválóbb,  módszerében,  összehasonlításban  teljesen  új  s  nagy- 
szabású világirodalmi  tanulmányok  eredménye.  Egyéb  főbb  művei :  Horatius 
és  Kazinczy  (1890),  Széchenyi  és  a  magyar  költészet  (1893),  Arany  János  (1899, 
különnyomat),  A  magyar  irodalom  kis  tükre,  mely  mint  a  magyar  szellemi 
élet  összefoglaló  képe  jelent  meg  a  millenium  alkalmából,  és  Vörösmarty 
Mihály  (1900),  a  költő  születésének  százados  évfordulójára.  Szerkesztésében 
kivált  két  fontos  mű  jelent  meg,  A  magyar  irodalom  története  c.  kétkötetes 
képes  mű  (1893.,  1896  s  azóta  3-ik  kiadás  1906),  továbbá  1905  óta  A  művé- 
szetek története  (4  kötet).  Ujabban  nagyobb  művet  nem  ír,  de  rendkívüli 
műgonddal,  kutató  elmélyedéssel  írt  értekezései  és  emlékbeszédei,  melyekben 
Gyulai  legméltóbb  utódának  mutatkozik,  mindig  a  legjobbat  nyújtják. 
Irodalomtörténeti  működésében  az  alapgondolat  a  nemzeti  lélek,  ennek 
nyilvánulásait  kutatja  irodalmunk  szellemében  és  jelenségeiben ;  esztétikája 
lélektani  alapon  épül  fel.  Egész  munkásságában  a  magyar  nyelv  és  stílus 
elsőrangú  mesterének  mutatkozik.  Bár  írásaiban  a  szónoki  és  értekező  próza 
bizonyos  vegyületével  találkozunk,  mégis  túlnyomó  bennük  a  meggyőző  fejte- 
getés, elemzés,  részletezés,  mellyel  megvilágítani  s  ez  úton  meggyőzni  akar. 
Mint  Gyulai,  úgy  ő  is  iskolát  alapított  prózájával  s  követőinek  száma  rend- 
kívül nagy.  Tanítványaira  azonban  nemcsak  műveivel,  hanem  tanári  egyéni- 
ségével is  hat  s  mind  a  közoktatásban,  mind  más  művelődési  kérdésekben  egyik 
vezére  közművelődésünknek. 

Széchy  Károly  (1848—1906.)  előbb  hírlapi  téren  működött,  majd  1872-ben, 
midőn  a  nemzet  az  Agis  megjelenésének  100-ik  évfordulóját  ünnepelte,  Besse- 
nyei György  c.  tanulmányával  lépett  föl.  Azután  1890-ig  kevéssé  foglalkozott 
szorosan  véve  irodalomtörténettel,  de  azóta  mint  a  kolozsvári,  majd  1904-től 
a  budapesti  egyetemen  az  irodalomtörténet  tanára,  egymásután  bocsátotta 
közre  irodalmi  tanulmányait  és  nagyobb  műveit  Dalmady  Győzőről  (1890), 
Kazinczy  F.  levelezéséről  (bírálat,  1891),  majd  a  Vajda  Péter  élete  és  művei  (1892), 
A  Pannóniai  ének  (1893),  Gr.Gvadányi  József  (1894),  Benyomások  és  emlékek 
(1897),  Kisebb  tanulmányok  (1897),  Debreczeni  Márton  életrajza  (1904)  c.  köteteit, 
Debreczeninek  műveit  is  kiadta.  Legnagyobb  művét  közben  írta  s  ez  Gr.  Zrínyi 

Miklósa  &ó7tó'(1896,  1899— 1903),  egy  öt  kötetes  nagy  mű,  egész  irodalmunkban 
jóformán  a  legterjedelmesebb  életrajz.  De  éppen  ez  egyik  legnagyobb  hibája, 
mert  tele  van  sok  olyan  bő  részlettel,  melyek  csak  lazán  függnek  össze  a  költő- 
vel. Dy  részletekkel  való  túlterheléssel  más  műveiben  is  találkozunk.  Igen 
gondos,  szorgalmas  kutató,  de  a  feldolgozásban  egyenetlen  s  művei  olvasását 
megnehezíti  retorikus  stilusa,  mely  ugyan  nagy  gondosságra  mutat,  de  leg- 
többször nehézkes,  túlterhelt  és  bőbeszédű. 

A  szorosan  vett  tudományos  essaynek  kiváló  művelője  Péterfy  Jenő 
(1850  —  1899),  aki  sokat,  sokfélét  tanult,  sokat  utazott  s  nagy  filozófiai  művelt- 
ségre tett  szert.  Emellett  különösen  érdeklődött  Olaszország,  a  művészetek  és 
a  régi  görög  irodalom  iránt,  úgy  hogy  idősebb  korában  emiatt  újra  megtanult 
görögül.  Tragikus  sorsa  legyőzte  s  1899-ben  öngyilkos  lett.  Olvasmányainak, 
utazásainak  és  mindenekelőtt  elmélyedésének  eredményei  értekezései,  tanul- 
mányai, melyeket  halála  után  Péterfy  Jenő  összegyűjtött  munkái  címen 
a  Kisfaludy-Társaság  adott  ki.  Angyal  Dávid  rendezte  sajtó  alá  s  meleg 
élet-  és  jellemrajzot  írt  hozzájok.  Tanulmányai  közül  a  magyar  s  a  görög  iro- 
dalomra vonatkozók  a  legkiválóbbak,  de  napi  tárcái  is  nagyon  meghaladják 
az  ezen  a  téren  megszokott  színvonalat.  Noha  Péterfy  elsősorban  a  németek 
tanítványa,  utóbb  a  franciák  stílja,  világos,  tiszta  kompozíciója  s  különösen 
Taine  művei  mélyen  hatottak  rá.  Nem  egyszer  megesik,  hogy  essayiben  a  fona- 
lat nem  követi  elég  logikusan,  sokszor  éles  megjegyzései  mellett  mozaikszerű- 
nek tetszik  s  a  tömöttség  túlságos  keresése,  a  tartalmasságra,  fordulatosságra 
való  törekvés,  a  különösen  jellemző  kifejezések  iránti  előszeretete  nem  egyszer 
nehézkessé  teszik ;  de  sohasem  felületes  és  sohasem  ír  anélkül,  hogy  komoly, 
súlyos  tartalmú  elmondani  valói  ne  volnának.  Az  essay  terén  a  legtartalmasabb 
prózaíróink  egyike. 

Riedl  Frigyes  (sz.  1856szept.  12.)  elsősorban  magyar  irodalomtörténeti  író, 
de  kiváló  szeretettel  foglalkozott  műtörténelemmel,  esztétikával  és  kritikával 
egyaránt.  Legbecsesebb  műve  Arany  János  (1887),  melyen  Taine  hatása  érez- 
hető, jelenleg  IV-ik  kiadásban  jelenik  meg.  Szellemes  alkotás  irodalomtörténeti 
áttekintése :  A  magyar  irodalom  főirányai  (1896).  Mellőzve  itt  több  tan- 
könyvét, különösen  mint  értekezés-  és  essay-író  vált  ki,  főleg  a  Budapesti 
Szemlébe  írt  esztétikai,  irodalomtörténeti  és  kritikai  cikkeivel,  melyek  azonban 
összegyűjtve  nem  jelentek  meg.  Mint  stiliszta,  első  sorban  a  franciák  tanít- 
ványa s  fő  jellemző  vonásai  a  takaros  rövidség,  világosság  úgy  az  előadás- 
ban, mint  az  egésznek  kigondolásában,  az  új  szempontok  iránti  érdeklődés, 
a  fordulatok  kedvelése  s  az  érdekkeltés  képessége.  Egy  magyar  irodalom- 
története angol  nyelven  is  megjelent  1906-ban  s  egy  rövid  áttekintése  németül 
a  Kultur  der  Gegenwart-ban. 

Katona  Lajos  (1862  jún.  2.  — 1910  aug.  3.)  a  román  filológiában  nyerte 
tudományos  módszerét.  Petrarcáról  (1909)  írt  életrajza  e  nemben  a  legjobbak 
közé  tartozik.  Egy  ideig  hírlapírással  is  foglalkozott  s  irodalmi  megújulásunkat 
célozta,  midőn  több  társával  megindította  1890-ben  az  Élet  c.  folyóiratot. 
A  90-es  évek  közepén  meglelte  végre  igazi  hivatását  a  magyar  folklóré  tudo- 
mányos mívelésében  (népköltés,  néphit,  népszokás)  és  kivált  a    népmesékről 

szóló  értekezéseiben  maradandót  adott.  (A  népmesékről,  A  mesevizsgálat  leg- 
közelebbi feladatairól,  A  magyar  népmesetipusok.)  E  munkássága,  mely  maga 
is  összehasonlító  természetű  volt,  őt  az  összehasonlító  irodalomtörténethez 
vezette.  (A  Gesta  Romanorum  Sztárai-codexe  1898,  Haller  Gestáinabk  kiadása, 
1900.)  Kivált  Temesvári  Pelbárt  műveit,  a  XV— XVI.  századi  magyar  iro- 
dalmat, kódexeink  forrásainak  kikutatását,  középkori  irodalmunknak  egye- 
temes irodalmi  közösségét  tűzte  ki  vizsgálata  tárgyául.  Az  eddig  ismeretlen 
vonatkozások  egész  sorát  mutatta  ki  s  e  vizsgálódást,  ha  nem  is  ő  kezdte,  ő 
tette  nálunk  termékennyé.  E  tekintetben  összefoglaló  művet  írnia  a  sors  nem 
engedte  meg.  Jeles  értekezéseinek  két  kötetét  a  Kisfaludy-Társaság  kiadásában 
Császár  Elemér  rendezte  sajtó  alá  (1912). 

Bánóczi  József  (sz.  1849  jul.  4.)  két,  mind  a  kutatás,  mind  a  feldolgozás 
tekintetében  jeles  művel  tűnt  fel.  Ezek  Révai  Miklós  élete  és  munkái  (1878)  s 
Kisfaludy  Károly  és  munkái  (2  köt.,  1882—83),  amazt  az  Akadémia,  emezt  a 
Kisfaludy-Társaság  adta  ki.  Mellőzve  itt  értekezéseit,  kiemelendő,  hogy  mint 
a  Filozófiai  írók  tórának  egyik  szerkesztője,  lefordította  Schopenhauer  hat 
értekezését  (1882),  bevezetéssel  kiadta  Erdélyi  János  A  bölcsészet  Magyarországon 
című  munkáját  s  Alexanderrel  (szerkesztőtársával)  együtt  Kantnak  A  tiszta 
ész  kritikája  nagy  művét  (1891). 

Bayer  József  (sz.  1851  nov.  23.)  főképpen  a  kutató  irodalomtörténetnek 
egyik  legkiválóbb  munkása  s  ebben  az  irányban  forrásműveket  írt,  mint  A  nem- 
zetijátékszín története  (2  köt.,  1887),  A  magyar  drámairodalom  története  a  legrégibb 
nyomokon  1867-ig  (2  köt.,  1897),  Shakespeare  drámái  hazánkban  (2  köt.,  1909), 
Schiller  drámái  a  régi  magyar  színpadon  és  irodalomban  (1912).  Mellőzve  itt 
egyéb  műveit,  értekezéseit,  melyek  az  Akadémia,  Kisfaludy-Társaság  külön- 
böző vállalataiban  s  a  Magyar  Shakespeare-tárban  stb.  jelentek  meg,  mint  a 
Magyar  Shakespeare-tár  (I— IV.)  szerkesztője  is  kiváló  irodalomtörténeti  becsű 
munkát  végzett. 

Badics  Ferenc  (sz.  1854  aug.  27.)  jórészben  szintén  a  kutató  irodalom- 
történet művelője,  de  egyszersmind  kiváló  feldolgozó  s  értekező  író  is.  Művei 
közül  legjobb  Fáy  András  életrajza  (1890).  Nagyobb  művei  még  Gaál  József 
élete  és  munkái  (1884),  Arany  János  (1884),  Az  első  magyar  irodalomtörténetíró 
(1897.),  Kurucvilág  és  kuruc  költészet  (1906.).  Kiemelendők  jeles  kiadásai  a 
hozzájok  írt  bevezetésekkel  (Gaal,  Bajza,  Zrínyi,  Gyöngyösi,  Petőfi  művei  és 
Petőfi  levelei).  Beöthy  Zsolt  mellett  a  Képes  irodalomtörténetnek  szerkesztője 
volt,  melyben  több  részt  maga  írt  meg,  melyek  Irodalomtörténeti  tanulmányok 
(1899)  címen  külön  is  megjelentek. 

Ferenczy  József  (sz.  1855)  főbb  művei  :  Garay  János  életrajza  (1883), 
A  magyar  hírlapirodalom  története  1780— 1867-ig  (1887),  Pulszky  Ferenc  élet- 
rajza, Gr.  Dessewffy  József  életrajza  (1897),  Aesthetikai  és  mütörténeti  cikkek 
(1898),  Irodalmi  dolgozatok  (1899),  A  szépművészet  Spanyolországban  és  Murillo 
(1900),  Felolvasások  az  irodalom  és  szépmüvészetek  köréből  (1909),  kiadta  to- 
vábbá Obernyik,  Czakó,  gr.  Dessewffy  József  munkáit. 

Váczy  János  (sz.  1859.)  főtémája  a  Bessenyeitől  Kisfaludyig  terjedő  kor- 
szak. E  korból  adta  ki  Kazinczy   Ferenc  levelezését  az  akadémia   megbízásából 

21  kötetben  (1890—1912),  melyhez  még  az  író  többi  műveinek  kiadása  fog 
járulni.  E  kötetek  mindenike  jó  bevezetéssel  és  körültekintő  jegyzetekkel  van 
ellátva.  A  nyelvújítás  vezérével  való  foglalkozásának  eredménye  Kazinczy  F. 
életrajza  (1909),  mely  tömör  összefoglalása  e  nagy  ember  pályájának.  E  korból 
merítve  írta  meg  Berzsenyi  Dániel  (1901)  részletes  életrajzát  és  számos  érte- 
kezését. Megírta  Tompa  Mihály  terjedelmes  életrajzát  is  a  költő  születésének 
közeledő  100-ik  évfordulója  alkalmából,  de  ez  még  kiadásra  vár. 

Négyesy  László  (sz.  1861)  korábban  kivált  a  magyar  verselés  kérdéseivel 
foglalkozott  s  így  írta  A  magyar  vers  (1887)  s  A  magyar  verselmélet  kritikai  tör- 
ténete (1888)  című  értekezését.  Erről  a  kérdésről  és  pár  más,  erre  a  tárgyra  vonat- 
kozó kérdésről  szól  nagyobb  tudományos  munkája,  A  mértékes  magyar  verselés 
története,  mely  a  klasszikái  és  nyugateurópai  versformák  használatának  részletes 
története  irodalmunkban.  Foglalkozott  továbbá  nyelvészettel  és  ez  irányú  művei 
közül  különösen  A  szegedi  nyelvjárásról  szóló  válik  ki.  Kiadta  Ráday  Pál, 
Amadé  László,  Kölcsey,  Faludi,  Gvadányi,  Fazekas  verseit,  Csokonai  Dorottyá- 
ját. Értekezései  közül  A  magyar  költészet  eredete  (1909)  című  említendő  első- 
sorban. Ebben  ősköltészetünket,  a  finn-ugor  eredetiséget  s  a  török-szláv  hatást 
ismerteti.  Stilusa  világos,  választékos  és  magyaros.  Jelenleg  egy  magyar  össze- 
foglaló irodalomtörténeten  dolgozik. 

Sebestyén  Gyula  (sz.  1864)  az  irodalomtörténet,  könyvészet  és  tör- 
ténelem terén  egyaránt  kiterjedt  munkásságot  végzett,  azonban  legjobban 
mégis  az  ethnografiába  és  népköltészetbe  merült  el.  Értekezései,  nagyszámú 
cikkei  a  szaklapokban  s  kivált  az  Ethnographiab&n  jelentek  meg.  Nagy  kedvvel 
és  sikerrel  foglalkozott  a  magyar  őstörténelemmel,  mondáinkkal  és  ezek  fel- 
dolgozásaival. Tanulmányai  eredményeit  A  magyar  honfoglalás  mondái  (I — II. 
1904,  1905)  c.  művében  adta  ki,  mely  mondáink  kérdését  mondhatni  kimerítően 
öleli  fel  és  eredeti  szempontok  szerint  foglalkozik  velők.  E  körbe  tartoznak 
Adalékok  a  középkori  énekmondók  történetéhez  (1891),  A  székelyek  neve  és  eredete 
(1897),  Az  avar-székely  kapcsolat  emlékei  (1899),  A  hun-székely  hagyomány  (1908), 
Rovás  és  rovásírás  (1907)  című  nagyobb  értekezései.  Történelmi  dolgozatai  közül 
a  Ki  volt  Anonymus  ?  (1898.  I— II.)  a  legkiválóbb.  A  magyar  néphagyományok 
gyűjtésével  fiatal  kora  óta  foglalkozott,  ebben  az  irányban  a  Kisfaludy-  és  a 
Magyar  néprajzi  társaságban  még  ma  is  jelentékeny  munkásságot  fejt  ki.  Ennek 
eredményei  a  Regős  énekek  és  Regősök  (1902)  művei,  továbbá  a  Dunántúli  gyűjtés 
(1906).  A  Kisfaludy-Társaság  népköltési  gyűjteményének  is  ő  a  szerkesztője. 

Horváth  Cyrill  (sz.  1865),  elsősorban  Imre  Sándor  és  Szilády  Áron  hatása 
alatt,  a  középkori  magyar  irodalom  (kódexeink)  forráskutatására  adta  magát  s 
enemű  dolgozatai  mindmáig  a  legjelentékenyebbek.  Közben  sok  egyéb  mellett 
szépirodalommal,  bölcseleti  dolgokkal  és  esztétikai  bírálattal  is  foglalkozott. 
Önállóan  is  megjelentek  :  Temesvári  Pelbárt  és  beszédei  (1889),  Temesvári  Pel- 
bárt  és  codexeink  (1891),  Nemzeti  irodalmunk  a  reformációig  (1891),  Pomerius 
(1894).Kiemelendők  még:  Egy  ismeretlen  magyar  codex  (1892),  Codex-tanulmá- 
nyok  (1894),  Codexeink  Máriaköltészetéhez  (1895),  Középkori  költészetünk  (1896. 
a  Beöthy-Badics-féle  Irodalomtörténet-ben)  stb.  dolgozatai.  Ezirányú  mun- 
kásságának eredménye   A  magyar  irodalom  története  (I.   A   régi  magyar  iroda- 

lom,  1899.)  c.  terjedelmes  műve  is.  Ujabban  e  nemben  írt  főbb  dolgozatai 
a  Batthyány-codexről  (1905),  A  Margit-legenda  és  forrásai  (1906),  Johannes 
Vercellius  és  a  magyar  Margit-legenda  (1908),  Középkori  legendák  és  a  Legenda 
Aurea  (1911). 

Dézsi  Lajos  (sz.  1868)  eddig  kivált  a  kutató  irodalomtörténet  és  biblio- 
gráfia terén  működött ;  de  egy  pár  munkájában  mint  jeles  feldolgozó  is  kitűnt. 
Ez  irányú  művei :  Bogáti  Fazekas  Miklós  élete  és  működése  (1895),  Szenei  Molnár 
Albert  (1897),  Magyar  író  és  könyvnyomtató  a  XVII.  században  (Misztótfalusi 
Kis  Miklós  és  Pápai  Páriz  Ferenc,  1899).  Hasonló  irányú  dolgozatai  még  Az 
irodalomtörténet  módszerei  (Bevezetés  az  irodalomtörténetbe,  I.  1903.)  és  A  magyar 
irodalomtörténeti  kutatás  feladatairól  (1904).  Kiadta  továbbá  Sz.  Molnár  Albert 
levelezését  s  kiváló  bibliográfiai  művet  írt  a  Balassa-  és  Rimai-kiadásokról. 
Császár  Elemér  (sz.  1874)  mint  művészettörténeti  író  már  1900  előtt 
föllépett.  Firenzei  praerafaelisták  című  műve  1897-ben  jelent  meg,  A  középkori 
szobrászat  és  festészet  története  1907-ben.  Ezek  s  Verseghy  Ferenc  élete  és  művei 
(1903),  Kisfaludy  Sándor  (1910),  Ányos  Pál  életrajza  (1911)  című  művei  úgy  ala- 
posságra, mint  a  feldolgozás  gondosságára  nézve,  kiváló  alkotások.  Kiadásai 
közül  Ányos  és  Verseghy  költeményeinek  gyűjteménye  említhető.  Értekezései 
közül  a  Budapesti  Szemlébe  írt  cikkei  s  a  Faludi  F.  költészete,  Deákos  iskola, 
Bessenyei  természetérzéke,  A  német  irodalom  hatása  a  XVIII.  században  válnak 
ki.  Működésének  javarésze  bizonyára  hátra  van. 

Voinovich  Géza  (sz.  1875),  a  Budapesti  Szemle  szerkesztője,  Báró  Eötvös 
József  életrajzával  tűnt  fel,  melyet  a  M.  Tud.  Akadémia  is  megjutalmazott. 
Ugyanő  kiadta  báró  Eötvös  József  összes  munkáit  húsz  kötetben.  Ambrus 
Zoltán  társaságában  szerkesztette  a  Klasszikus  Regény  tárt.  Nagy  elmélyedésre 
valló,  finom  stilű  tanulmányokat  írt  Arany  Lászlóról,  Madách  Imréről, 
Shakespeareről  és  több  külföldi  regényíróról.  Mint  kritikus,  Gyulai  Pál  tanít- 
ványa. 

Az  irodalomtörténet  és  széptani  kritika  terén  még  többen  dolgoztak  siker- 
rel, így  Baráth  Ferenc  (Aesthetika,  Irodalmi  dolgozatok),  Csaplár  Benedek  (Révai 
Miklós),  Erdélyi  Pál  (Fáy  András  élete  és  művei,  Balassa  Bálint,  Barakonyi 
Ferenc  költeményei) ,  Kaposi  József  kivált  a  Dante-irodalom  terén  (Dante  és  a 
biblia,  Dante  Magyarországon) ,  Morvay  Győző  (több  Madách-tanulmány  és  gr. 
Fekete  János),  Zlinszky  Aladár  (Héliodorus  a  magyar  irodalomban,  Arany  ballada- 
forrásai, Toldi,  a  természetes  ember),  Zoltvány  L.  Irén  (A  Nádor-codex  nyelve,  Guz- 
mics  Izidor  életrajza,  Katona  J.  Bánk-bán- ja) ,  Békési  C.  Emil,  Prónai  Antal 
(Simái  Váratlan  vendége,  Dugonics  András  életrajza),  Szinnyei  Ferenc  (Bacsányi 
János,  Nagy  Ignác,  Arany).  Ezeken  kívül  is  a  kutatók  és  bírálók  egész  sora 
működik  folyóiratainkban,  szaklapjainkban  s  adtak  ki  önálló  műveket,  így 
Bar os  Gyula,  Várdai  Béla  (Mikszáth),  Kéki  Lajos  (Tompa),  Vértesy  Jenő  (Köl- 
csey Ferenc),  Barabás  Ábel  (Goethe,  Petőfi),  Pap  Károly,  Varga  Dámján,  Hartmann 
János,  Viszota  Gyula,  kinek  főleg  Széchenyiről  szóló  értekezései,  Papp  Ferenc, 
kinek  Kemény  Zsigmondra  vonatkozó  tanulmányai  és  Oláh  Gábor,  kinek  Petőfi 
képzelete  című  tanulmánya  érdemel  elsősorban  figyelmet.  Kivált  a  szépirodalmi 
kritika  terén  működik  Keszler  József  (sz.  1846),  aki  a  kritikának  francia  szel- 


Fercnczi  Zoltán 


Bayer  József 


Horváth  Cyrill 


Császár  Elemér 


Kardos  Albert 


Pintér  Jenő 


IRODALOMTÖRTÉNET-  ÉS  ESSAY-IRÓK  III. 


Műveltség  Könyvtára  XI. 


II.  fejizet.  Irodalomtörténeti  és  essay-írók.  641 

lemben  való  művelését  honosította  meg  irodalmi  cikkeiben  ;  továbbá  újabban 
Horváth  János,  kinek  több  tanulmányán  kívül  (Irodalmunk  fejlődésének  fő  moz- 
zanatai), Ady  s  a  legújabb  magyar  líra  c.  műve  jelent  meg.  Végül  Schöpflin  Aladár, 
ki  főleg  kritikáival  keltett  figyelmet,  melyek  a  Vasárnapi  Újságban,  Huszadik 
Században  s  a  Nyugatban  jelentek  meg  és  melyek  szép  reményekkel  biztatnak 
jövője  iránt.  Megjegyzendő,  hogy  a  fiatalok  közt  nem  egy  szerencsés  kezű  iro- 
dalomtörténeti kutató  és  feldolgozó  van  ;  de  azért  konstatálható,  hogy  nagyobb 
összefoglaló  művek  írására  kevés  hajlandóság  mutatkozik. 

A  magyar  és  német  összehasonlító  irodalomtörténet  terén  a  legnagyobb 
munkásság  a  Heinrich  Gusztávé  (sz.  1845  márc.  17.).  Cikkeinek,  értekezéseinek 
száma  ebben  az  irányban,  továbbá  a  német  irodalomtörténet,  filológia  és  a  magyar 
irodalomtörténet  terén  s  a  pedagógiában  százakra  megy.  Egyaránt  írt  német 
és  magyar  nyelven.  Utóbbiak  közül  a  főbb  önálló  művei :  Kazinczy  F.  Bács- 
megyei  gyötrelmei  (1878),  Bánk  bán  a  német  költészetben  (1879),  Mészáros  Ignác 
Karligámja  (1880),  Bocaccio  élete  és  müvei  (1882),  Etzelburg  és  a  magyar  hun- 
monda (1882),  Kudrun,  a  monda  és  az  eposz  (1885),  A  német  irodalom  története 
{2  köt.,  1886.,  1889),  Goethe  Faustja,  tanulmányok,  írták  Boyesen  H.  H.  és  Hein- 
rich G.  (1885),  Dugonics  A.  Toldi  Miklósa  (1893),  Ossian  (1903),  Magyar  elemek 
a  német  költészetben  (1909),  Pyramus  és  Thisbe  (1911)  s  1903  óta  szerkeszti  az 
Egyetemes  irodalomtörténelet  (eddig  4  köt.).  Az  itt  felsoroltak,  melyek  közt  tan- 
könyveit és  egyéb  magyarázatos  kiadványait  fel  nem  említettük,  munkásságá- 
nak csak  kisebb  része.  Értekezései,  melyekben  rendkívül  jó  irodalomtörténeti 
megállapításokkal  találkozunk,  mind  tanítványaira,  mind  irodalmunk  történetére, 
nagy  hatással  voltak.  Tiszteletére  tanítványai  filológiai  dolgozatokból  összeszer- 
kesztett emlékkönyvet  adtak  ki. 

Ezen  a  téren  újabban,  Bleyer  Jakab  (sz.  1874)  fejt  ki  sikeres  munkásságot. 
Eddig  megjelent  művei  :  Magyar  vonatkozású  német  történeti  népénekek  1551-ig 
(1897),  Beheim  Mihály  élete  és  müvei  (1902),  A  magyar-hún  monda  germán  elemei 
(1905),  Gottsched  hazánkban  (1909),  Hazánk  és  a  német  philológia  a  XIX. 
század  elején  (1911). 

A  francia  irodalommal  és  ennek  magyar  vonatkozásaival  foglalkozik 
Haraszti  Gyula  (sz.  1858  aug.  25.),  ki  néhány,  Franciaországban  is  figyelmet 
ébresztett  művet  is  írt.  Főbb  munkái :  Csokonai  V.  Mihály  (1880),  A  naturalista 
regényről  (1887),  André  Chénier  költészete  (1890),  Moliére  élete  és  müvei  (2  köt., 
1897),  A  francia  Urai  költészet  fejlődése  (1900),  A  renaissance  francia  szinkölté- 
szete  (1904),  Corneille  és  kora  (1900),  Edmond  Rostand  (1912).  Művei  közül 
kettő  francia  fordításban  is  megjelent.  Legkiválóbb  műve  Corneille  és  kora. 
Ez  az  alaposan  kidolgozott  monográfia  a  francia  dráma  történetét  a  középkori 
drámától  kezdve  Racíneig  vezeti  le,  még  pedig  sokhelyt  egészen  önálló  fel- 
fogással. 

Hegedűs  István  (sz.  1848)  a  klasszikus  filológia,  esztétika,  összehasonlító 
irodalomtörténet,  a  magyar  humanista  irodalom  és  műfordítás  különböző 
ágaiban  dolgozott  s  a  legújabb  időkig  kedvvel  foglalkozik  lirai  költészettel 
is.  Verseit  Költemények  címmel  1881-ben  adta  ki.  Nagyszámú  fordításaiból 
külön  a  következők  jelentek  meg  :  Goethe  Hermann  és  Dorothea  (1881),  Schiller 

Wallenstein  halála  (1883),  Grillparzer  Medea  (1888),  Összefüggő  részletek  Thuki- 
dides  müveiből  (1891),  Bacchylides  Költeményei  (1903).  Számos  fordítása  jelent 
meg  a  Budapesti  Szemlében  s  más  lapokban,  köztük  Petőfinek  több  költeménye 
latinul  is.  Összehasonlító  irodalomtörténeti  értekezései  a  szaklapokban  jelentek 
meg,  melyek  a  világirodalom  számos  nagy  művére  vonatkoznak  s  ő  folytatja 
az  Ábel  megkezdette  és  a  magyar  humanista  irodalomra  vonatkozó  anyag- 
gyűjtést is,  melyből  eddig  egy  kötet  jelent  meg  (1906.  Analecta  recentiora).  — 
Csengeri  János  (sz.  1856),  mint  a  görög  és  latin  irodalomtörténet  mű- 
velője, műfordításokkal  tűnt  ki.  Ezek  közül  különösen  a  következők  válnak 
ki :  Aischylos  Oresteia  (trilógia,  1893)  és  Tragoediái  (1903)  s  Euripides  Drámái 
(1908—1911),  továbbá  Tibullus  Elégiái  (1886),  Goethe  Iphigenia  Taurisban 
(1889),  Torquato  Tassoja  (1909),  Propertius  Elégiái  (1897),  Catullus  Versei  (1901). 
Mellőzve  nagyszámú  tankönyveit,  prózai  művei  közül  különös  figyelmet  érdemel- 
nek :  a  Homerosi  világ  I.  (1901),  és  Homeros  (1902),  mely  a  művelt  nagyobb 
közönséget  tartva  szem  előtt,  feldolgozza  a  költőre  vonatkozó  összes  kérdése- 
ket, s  végre  Római  irodalomtörténete  a  Heinrich  szerkesztésében  kiadott  Egyete- 
mes Irodalomtörténetben.  —  Némethy  Géza  (sz.  1865)  kivált  a  régi  latin  klasz- 
szikus  irodalommal  és  nyelvészettel  foglalkozik,  még  pedig  mind  az  egyes  művek 
kritikai  és  jegyzetes  kiadásaival,  mind  fordításával  s  kutatásai  eredményeként 
számos  irodalomtörténeti  tanulmányt  és  értekezést  írt.  Művei  közül  főleg  a 
Vergiliusról  s  a  római  elegiáról  szólók  kiváló,  alapvető  munkák.  Kiadásait  a 
szakszerűség  s  minden  irányba  kiterjedő  nagy  tanulmány  teszi  becsesekké. 
Kiadásai  kivívták  a  külföld  elismerését  is.* 

*  A  kiadó  társulat  kötelességének  tartja,  hogy  néhány  szóval  e  kötet  szerkesztőjéről  és 
munkatársairól  is  megemlékezzék.  Ferenczi  Zoltán  (sz.  1857)  előbb  a  kolozsvári,  jelenleg  a  buda- 
pesti egyetemi  könyvtár  igazgatója,  munkában  és  eredményekben  gazdag  tudományos  pályára 
tekinthet  vissza.  A  Petőfi-kultusz  terjesztésében  szerzett  érdemei  elévülhetetlenek  ;  mint  irodalom- 
történeti kutató  és  életrajzíró,  alaposságával  és  tudományos  elmélyedésével  egyaránt  kiválik. 
Neki  köszönhető  Petőfi  Sándor,  Eötvös  József,  Deák  Ferenc,  Rimay  János  és  Csokonai  Vitéz 
Mihály  legjobb  életrajza.  Szövegkiadásai  és  magyarázatai,  bibliográfiai  szakcikkei  és  könyvtár- 
tani kézikönyve  a  szakemberek  számára  nélkülözhetetlenek.  A  kolozsvári  színészet  múltjáról  és 
a  kolozsvári  nyomda  fejlődéséről  szóló  könyvei  becses  forrásai  a  magyar  művelődéstörténet- 
nek. Számos  értekezést  írt,  jeles  műfordításokat  adott,  több  tudományos  vállalatot  szerkesztett. 
A  M.  Tud.  Akadémiában,  a  Kisfaludy-Társaságban  ós  a  Petőfi-Társaságban  már  hosszú  idő  óta 
eredményes  munkásságot  fejt  ki.  —  Endrődi  Sándor  költői  érdemeiről  az  előbbi  fejezetben  volt 
szó.  Mint  irodalomtörténetíró  főleg  Dugonics  András  életrajzával  és  a  XIX.  század  magyar 
irodalomtörténetének  megírásával  tűnt  ki ;  utóbbi  műve  ragyogó  stíllel,  költői  lendülettel  és 
mély  belátással  megalkotott,  magas  szempontú  essay-sorozat.  —  Kardos  Albert  a  XVI.  és 
XV7J.  század  költészetének  avatott  tollú  elemzője.  A  Beöthy-Badics-féle  Képes  Magyar  Iroda- 
lomtörténetbe számos  fejezetet  írt.  Mint  a  debreczeni  Csokonai-kör  főtitkára,  egyik  legserényebb 
mozgatója  a  vidéki  tudományos  és  írói  törekvéseknek.  Csokonairól  és  a  debreczeni  írókról  szóló 
tanulmányai  irodalomtörténeti  értekező  irodalmunk  legjavához  tartoznak.  —  Pintér  Jenő  a 
M.  Tud.  Akadémia  Semsey-pályázatán  tűnt  fel,  de  már  előzőleg  is  egész  sorát  tette  közzé  a 
történeti  értekezéseknek  és  irodalomtörténeti  tanulmányoknak.  Munkássága  kiterjed  a  magyar 
irodalomtörténet  minden  korszakára.  Átfogó  képességének  és  összefoglaló  tehetségének  tüzetes 
magyar  irodalomtörténetében  adta  bizonyítékát.  (Négy  kötet :  a  legrégibb  időktől  Kazinczy  Ferenc 
haláláig.)  Beöthy  Zsolt,  Horváth  János  és  Baros  Gyula  társaságában  1911-ben  megalapította  a 
Magyar  Irodalomtörténeti  Társaságot,  mely  legvirágzóbb  tudományos  egyesületeink  egyike. 
Jelenleg  e  Társaság  folyóiratát,  az  Irodalomtörténetet  is  szerkeszti.  —  Simonyi  Zsigmond  nagy- 
szabású nyelvtudományi  munkásságáról  a  következő  fejezet  szól. 

M AGYAK  NYELVÉSZEK. 


MAGYAR  NYELV  tudományos  művelése  soha  azelőtt  nem  muta- 
tott föl  akkora  eredményeket  mint  a  XIX.  század  második 
felében,  kivált  1867  után.  A  kezdeményezés  érdeme  (1854-ben 
Tájékozás  a  magyar  nyelvtudományban,  kivált  1862  óta  a  Nyelv- 
tudományi Közlemények  s  1864-ben  Vogul  föld  és  nép)  a  Hunfalvy  Pálé, 
kiről  már  volt  fennebb  szó.  Üj  életre  keltette  azt  a  helyes  irányt,  mely 
Sajnovics,  Révay,  Gyarmathy  halálával  egy  félszázadra  jóformán  megszűnt. 
A  kérdés  megalapozója  azonban  a  német  eredetű  Budenz  József  lett  (1836 — 
1892),  aki  1858-ban,  midőn  már  meglehetősen  tudott  magyarul,  hazánkba 
jött  s,  mint  Benfey  Tivadar  képzett  tanítványa,  hosszas  kitartó  kutatás 
után,  összehasonlító  nyelvészeti  úton,  kétségtelen  alapossággal  kimutatta  nyel- 
vünk helyét  a  finn-ugor  nyelvcsoportban,  megállapította  közelebbi  és  távolabbi 
rokonsága  körét,  a  kutatás  filológiai  módszerét  s  megjelölte  a  jövő  feladatait. 
Szótári  egyezések  alapján  eleinte  ő  is  a  török  rokonának  tartotta  a  magyar 
nyelvet,  ám  később,  kivált  Reguly  gyűjtésének  feldolgozása  folytán,  megtalálta 
a  helyes  utat  s  a  finn,  lapp  és  vogul  stb.  nyelvekkel  való  grammatikai  és  hang- 
tani nyelvhasonlítás  alapján,  ilyen  felfogással  írta  meg  főműveit  :  Erdei  és 
hegyi  cseremisz  szótár  (1866),  A  magyar  és  finn-ugor  nyelvekbeli  szóegyezések 
(1869),  Magyar-ugor  összehasonlító  szótár  (I  — III.  1873,  1875,  1881),  Az  ugor 
nyelvek  összehasonlító  alaktana  (I  —  III.  1884,  1887,  1894).  Ennek  az  utóbbinak, 
melyet  általában  főművének  lehet  tartani,  a  III.  részét  halála  után  Simonyi 
Zsigmond  adta  ki.  Ezekkel  és  számos  más  művével,  továbbá  egyetemi  taní- 
tásaival alkotta  meg  azt  a  nyelvészeti  iskolát,  mely  máig  vezetője  a  magyar 
történelmi  és  összehasonlító  nyelvkutatásnak. 

E  kutatások  és  törekvések  közt  folyt  le  az  1882/83.  években  az  ú.  n.  ugor- 
török irodalmi  harc,  melyet  Vámbéry  Ármin  A  magyarok  eredete  (1882.  szept.) 
című  művének  megjelenése  idézett  föl.  Ez  egy  pillanatra  meg  látszott  ingatni  a 
Hunfalvy-Budenz  elérte  eredményeket,  amihez  hozzájárult  a  nemzeti  büszkeség- 
nek való  hízelgés  is  ;  de  ők,  valamint  tanítványaik  megvédték  a  kivívott 
szellemi  területet,  úgy  hogy  utóbb  Vámbéry,  A  magyarság  keletkezése  és  gyara- 

podása  (1895)  című  művében,  a  kérdés  alaposabb  tanulmányozása  alapján  maga  is 
elismerte,  hogy  »a  bab'télettől  ment  kutatónak  ma  már  nem  lehet  kétsége,  hogy 
a  magyar  nyelv  alapépülete  ugor«. 

Vámbéry  Ármin  (sz.  1832)  keleti  utazó,  nagy  nyelvismereteket  szerzett 
tudós,  kinek  nyelvismerete  kiterjed  mind  a  nyugati,  mind  a  keleti  nyel- 
vekre. Mint  saját  utazásainak  leírója,  mint  török  források  alapján  a  török- 
magyar történelmi  érintkezéseknek  tudományos  ismertetője,  mint  a  magyar 
eredet  és  nyelv  kutatója,  továbbá  mint  a  magyar-  és  törökfajta  nyelvek 
összehasonlítója :  egyaránt  nagyjelentőségű  műveket  írt,  mint  a  keleti  kérdések 
pubkcistája  pedig  európai  hírt  is  szerzett  magának.  Műveit  részben  őmaga  is  több 
nyelven  írta.  Éveket  töltött  Keleten,  ennek  eredményei  föld-  és  útirajzi  érteke- 
zéseinek egész  sora  s  kivált  három  terjedelmes  műve  :  Középázsiai  utazás  (1865), 
Vándorlásaim  és  élményeim  Persiában  (1867)  s  Vázlatok  Közép-Ázsiából  (1868), 
melyek  mind  több  nyelven  jelentek  meg.  Ezekhez  járultak  utóbb  :  Oroszország 
hatalmi  állása  Ázsiában  (1871),  Bokhara  története  (I— II.  1873),  Keleti  életképek 
(1876),  A  török  faj  ethnologiai  és  ethnographiai  tekintetben  (1885),  Nyugat  kul- 
túrája Keleten  (1906)  és  saját  életének  leírása  Küzdelmeim  (1905)  címmel,  mely  az 
angol  eredetinek  fordítása.  Keleti  utazása  és  tanulmányai  rávezették  a  török  s 
magyar  nyelv  rokonságának,  a  magyar  nemzet  és  nyelv  eredetének,  kialakulásának 
nyelvészeti  és  ethnologiai  kérdésére.  Ebben  az  irányban  főbb  művei :  Abuska. 
Csagataj -török  szógyűjtemény  (1862),  A  keleti  török  nyelvről  (1868),  A  magyar  és 
török-tatár  nyelvekbeni  szóegyezések  (1869),  A  hunnok  és  avarok  nemzetisége  (1881), 
Magyarok  eredete  (1882),  A  csuvasokról  (1883),  A  magyarság  keletkezése  és  gyara- 
podása (1895).  Mindezekben  a  műveiben  azt  a  felfogást  hirdeti,  hogy  a 
magyar  eredetileg  töröktatár  nyelv,  mely  e  nyelveknek  még  az  orosz  sík- 
ságon legészakibb  ága  volt  s,  mint  ilyen,  nagy  finn-ugor  érintkezéseknek 
volt  kitéve.  Ez  a  tanítás  Hunfalvyval,  Budenz-cel  és  tanítványaival  nagy 
tudományos  vitákba  keverte.  Hunfalvyéknak  a  mai  nyelvészeti  kutatás  sze- 
rint felállított  tétele  abban  fejezhető  ki,  hogy  a  magyar  nyelv,  grammatikája 
szerint,  föltétlenül  finn-ugor  eredetű  nyelv,  de  ezeknek  ma  ismert  legdélibb 
ága  s,  mint  ilyenbe,  nagy  török  törzsek  olvadtak  a  magyarságba,  melyek  szó- 
kincsük egy  részével  számos  ethnologiai  vonást  honosítottak  meg  a  magyar- 
ság nyelvében  és  szokásaiban.  Vámbéry  előbbi  nézetéhez,  1895-iki  művé- 
ben, noha  itt,  mint  láttuk,  elismeri  a  finn-ugor  nyelvbeli  elemek  eredetiségét 
(94.  1.),  még  egy  másik  hypothesist  csatolt,  mely  szerint  a  magyar  nyelv  a  mai 
Pannoniában  alakult  meg  s  ebbe  Árpád  és  honfoglaló  török  harcos  elemei  bele- 
olvadtak. Ezzel  szemben  azonban  a  kritika  fenntartotta  azt  az  elvet,  melyet  a 
nyelv  is  igazol,  hogy  a  finn-ugor  magyar  és  türk  elem  elegyülése  s  összeolvadása 
már  a  honfoglalás  előtt  megtörtént. 

Nem  annyira  szaktudásával,  mint  főleg  a  magyar  nyelv  tisztaságának 
védelmében  kifejtett  munkásságával  szerzett  magának  nagy  érdemet  Szarvas 
öá&or  (1832— 1895),  úgyhogy  neve  némileg  jelszóvá  lett.  Már  első  nagyobb  szabású, 
Magyartalanságok  című  (1867)  értekezése  is  ezt  az  irányt  szolgálja.  Egyetlen 
nagyobb  tudományos  műve,  A  magyar  igeidők  (1872),  jtftalmazott  pályamű, 
ma    is    forrásmunka,    bár    megállapításai    részben   elavultak.  Legnevezetesebb 

működését  mint  a  Magyar  Nyelvőr  alapítója,  és  szerkesztője  fejtette  ki 
1872-től  haláláig,  midőn  örökébe  tanítványa,  Simonyi  Zsigmond  lépett. 
Szakcikkei,  kivált  azok,  melyek  a  nyelvtörténetre  vonatkoznak,  ebben  a 
folyóiratban  jelentek  meg.  Legkiemelkedőbb  küzdelme  a  nyelvújítás  hibái  és 
túlzásai  ellen  folyt  le.  Erről  egy  külön  értekezése  is  szól  A  magyar  nyelv- 
újításról (1875).  Ebben  valódi  zsurnalisztai  hévvel  járt  el,  miben  segítette  jeles, 
zamatos,  erőteljes  magyar  stílusa.  Ebben  a  harcban  sokszor  volt  kíméletlen 
és  túlzó,  de  jó  hatása  tagadhatatlan  és  elismerésre  is  talált.  Fel  tudta  kelteni 
a  jó,  hibátlan  magyarság  iránti  közérdeklődést,  ami  ma  már  megint  nem  volna 
fölösleges.  Szigorú  ítéletet  mondott  a  Czuczor  és  Fogarasi-féle  Magyar  nyelv 
nagy  szótáráról  (A  régi  magyar  nyelv  szótára,  1886)  s  az  ő  működésének  hatása 
alatt  indult  meg  az  ő  és  Simonyi  szerkesztésében  a  Magyar  nyelvtörténeti  szótár 
(3  köt.,  1890—93),  mely  egyes  hibái  miatt  szintén  kihívta  a  bírálatot,  azonban 
a  legfontosabb  magyar  nyelvészeti  művek  egyike. 

Volf  György  (1843—1897)  egyike  a  magyar  nyelvtudomány  legbuzgóbb 
művelőinek  s  a  nyelvtörténetben  kiváló  eredményeket  ért  el.  Legjelesebb  mun- 
kája a  Magyar  nyelvemléktár  14  kötetének  kiadása,  mely  egyik  legfontosabb 
forrásmű  irodalmunkban,  ö  dolgozta  ki  a  Nyelvtörténeti  Szótár  programmját 
is.  E  tanulmányai  közben  arra  a  megoldásra  jutott,  hogy  a  magyarok,  nem 
mint  előbb  hittük,  a  szlávoktól,  hanem  velencevidéki  olaszoktól  tanulták 
meg  a  latin  nyelvet  és  írást.  Első  térítőink  is  olaszok  voltak  és  e  nyomon 
kezdtünk  latin  betűkkel  magyarul  írni.  (Kiktől  tanult  a  magyar  írni,  olvasni  ? 
1885).  Ezek  a  kérdések  az  ezredéves  ünnep  idején  a  magyar  honfoglalásra 
és  őstörténelemre  irányozták  figyelmét  s  több  jeles  értekezést  írt  a  szlávok- 
ról,  kiket  a  honfoglaláskor  a  magyarok  itt  találtak,  s  arról,  hogy  minő  volt 
ekkor  a  magyarok  műveltsége.  Mindezek  eredményeként  felállította  azt  a 
tételt,  hogy  a  mai  hazai  nemzetiségek  mind  a  magyarok  után  költöztek  be 
hazánkba.  Ezek  a  fontos  értekezései  :  A  honfoglaló  magyarok  műveltsége  (1897), 
Az  egyházi  szláv  nyelv  hazája  és  a  magyar  honfoglalás  (1897),  Az  ó-szlovén  nyelv 
hazája  (1896),  Első  keresztény  térítőink,  nyelvünk,  írásunk  és  történetünk  tanú- 
bizonysága szerint  (1896). 

Simonyi  Zsigmond  (sz.  1853)  főképp  Budenz,  de  még  inkább  Szarvas  Gábor 
tanítványa  s  mint  ilyen  vette  át  1895-ben  a  Magyar  Nyelvőr  szerkesztését.  Ő  is 
több  értekezést  és  cikket  írt  a  nyelvújításról,  ilyenek  :  Adatok  a  nyelvújítás  törté- 
netéhez (1872),  A  nyelvújítás  történetéhez  (1888),  A  nyelvújítás  és  az  idegenszerűsé- 
gek (1890)  s  több  más.  Tüzetesebben  egyrészt  azokkal  a  kérdésekkel  foglalkozott, 
melyek  a  Magyar  Nyelvőr  irányához  tartoztak,  továbbá  folytatta  Budenz  mun- 
káját, de  főképpen  a  magyar  nyelvtörténeti  fejlődését  s  jelenlegi  állását  tanulmá- 
nyozta és  nem  egy  tekintetben  Révai  álláspontja  helyett  Verseghy  nézetét  fo- 
gadta el.  Egyik  főcéljául  a  helyesírás  mai  megállapítását  tűzte  ki  és  a  régóta 
hangoztatott  egyszerűsítést  sikerült  bevinnie  az  iskolákba  és  a  gyakorlatba  is. 
Mint  nyelvész  sokoldalú  és  szakdolgozatainak  száma  rendkívül  nagy.  Szarvassal 
együtt  ő  volt  szerkesztője  a  Magyar  nyelvtörténeti  szótárnak  (I— III.  1890—93), 
melyet  utóbb  a  támadások  ellen  is  ő  védett  meg  nagy  sikerrel.  De  emellett  a  szó- 
tárak s  hasonló  művek  egész  sorát  írta  vagy  szerkesztette,  melyek  közül  kivált 


646  III-  fejezet.  Magyar  nyelvészek. 

azok  említendők,  melyek  a  magyar  nyelv  helyes  használatát  segítik  elő  :  Anti- 
barbarus  (1879),  Német  és  magyar  szólások  (1896),  Magyarító  szótár  (1899,  Karmái- 
Elekkel),  Helyes  magyarság  (1903).  Nagyszámú  nyelvtörténeti  és  nyelvtudo- 
mányi dolgozatai  közül  elsősorban  említendők  A  szavak  összetétele  a  magyarban 
(1875),  A  hangátvetésről  (1878),  Az  analógia  hatásáról  (1880),  A  jelentéstan  alap- 
vonalai (1881),  A  magyar  kötőszók,  egyúttal  az  összetett  mondat  elmélete  (I— III. 
1881  —  83),  A  magyar  határozók  (I— II.  1888,  1890,  1895),  Magyar  szórend  (1902), 
Elvonás  (1904),  Az  ikes  ragozás  története  (1905).  Nagyobb  összefoglaló  művei 
nyelvünkről  a  művelt  közönség  színvonalához  alkalmazott  :  A  magyar  nyelv 
(I— II.  1889)  és  a  Balassa  Józseffel  együtt  írt  szigorúan  tudományos  Tüzetes 
magyar  nyelvtan  történelmi  alapon  (I.  1896),  melyből  még  csak  a  hangtani  és 
alaktani  rész  jelent  meg. 

Ifj.  Szinnyei  József  (sz.  1857)  előbb  fordításokkal  s  irodalomtörténettel 
foglalkozott.  Irodalomtörténeti  munkái  :  Irodalmunk  története  1711  —  1772  (1876), 
A  magyar  irodalomtörténetírás  ismertetése  (1877),  Révai,  Verseghy,  Horváth  és 
Szalay  életrajza  (1885).  Azonban  a  magyar  nyelvészettel  foglalkozott  nagyobb 
sikerrel  s,  mint  Hunfalvy  és  Budenz  tanítványa  s  az  utóbbinak  a  budapesti 
egyetemen  utóda,  különösen  a  magyar-finnugor  összehasonlító  nyelvtudományba 
mélyedt  el.  Tanulmányait  több  finnországi  utazással  gazdagította  s  erről  szól 
Az  ezer  tóországa  (1882)  című  könyve.  Nyelvészeti  művei  :  A  magyar  nyelv  roko- 
nai (1883),  A  magyar  nyelv  eredete  (1883,  Vámbéry  művének  bírálata),  Finn- 
magyar szótár  (1884),  Rendszeres  magyar  nyelvtan  (1888),  A  magyar  nyelv 
rendszere  (1887)  s  ugyanez  átdolgozva  A  magyar  nyelv  címen  (1897),  Magyar 
tájszótár  (I— II.  1896,  1901),  Hogy  hangzott  a  magyar  nyelv  az  Árpádok  korában? 
(1894),  Magyar  nyelvhasonlítás  (I— III.  1896)  s  több  más  műve  német  és  finn 
nyelven.  Kiemelkedő  összefoglaló  értekezése  :  A  magyarság  eredete,  nyelve  és 
honfoglaláskori  műveltsége  (1908.  Árpád  és  az  Árpádok  műben).  Stílusát  egy- 
szerűség, erős  logikai  érzék  s  ezzel  kapcsolatos  világosság  jellemzi. 

Hunfalvy  és  Budenz  tanítványai  közül  a  kiválóbbak  egyike  Munkácsy 
Bernát  (sz.  1860)  is,  ki  mindkét  mesteréről  lelkes  és  kimerítő  emlékbeszédet  is 
tartott  (1896.,  1912.).  Elsősorban  a  finn-ugor  összehasonlító  nyelvészet  terén 
a  részletkutatásokkal  szerzett  magának  érdemet.  A  votjákok  és  vogulok  föld- 
jén tett  utazásai  (1885  és  1888—89)  kiváló  gyűjtésekre  s  Reguly  hagyatéka 
további  feldolgozására  adtak  neki  alkalmat.  Főbb  munkái  :  Votják  nyelvmutat- 
ványok (Votják  nyelvtanulmányok  I.  1885.),  Votják  népköltészeti  hagyományok 
(1887),  Vogul  népköltési  gyűjtemény  (I— IV.  1892  —  96.,  1902.),  A  votják  nyelv 
szótára  (1892  —  96.  I— IV.),  Déli  osztják  szójegyzés  (1896),  Árja  és  kaukázusi 
elemek  a  finn-magyar  nyelvekben  (I.  1901).  De  ezeken  kívül  nagyszámú  értekezé- 
seiben s  cikkeiben  nyelvjárási,  nyelvtörténeti,  etnográfiai  és  etnológiai,  török  s 
más  altáji  nyelvi  kérdésekkel,  magyar  őstörténelmi,  mithoszi  hagyományokkal 
és  sok  más  ebbe  a  körbe  tartozó  tudományos  problémával  is  foglalkozott. 

A  szláv  nyelveknek  a  magyarra  tett  hatásáról  kiváló  munkát  végzett 
Asbóth  Oszkár  (sz.  1852),  főleg  következő  műveiben  és  értekezéseiben  :  Szlávság 
a  magyar  keresztény  terminológiában  (1884),  A  hangsúly  a  szláv  nyelvekben  (1890), 
A  szláv  jövevényszók  kora  (1893),  A  szláv  szók  a  magyar  nyelvben  (1893),  A  magyar 

nyelv  árja  és  kaukázusi  elemei  (1893—95),  A  magyar  nyelvbe  került  szláv  szók 
átvételének  helye  és  kora  (1900),  Lengyel  és  szláv  szók  a  magyar  nyelvben  (1896), 
Magyar  »ó«,  szláv  »o«  (1896—97),  Az  oláh  nyelvbe  átment  magyar  szavak  (1897), 
Szláv  jövevényszavaink  (I.  1907),  Szláv  hatáson  alapul-e  igekötőink  használata  ? 
(1908),  A  j'gy  változás  a  hazai  szlovének  nyelvében  és  a  dunántúli  magyar  nyelv- 
járásban (1908),  ó-görög  helynevek  Erdélyben  (1910)  stb. 

Mellette  Mélich  János  (sz.  1872)  foglalkozott  a  szláv  és  német  nyelvnek 
a  magyarra  tett  hatásával  és  emellett  nyelvtörténeti,  kivált  hangtani  kérdése- 
ket fejtegetett  s  a  magyar  vonatkozású  szótárirodalmat  kutatta  fel.  Kunos 
Ignác  (sz.  1863),  mint  Vámbéry  tanítványa,  a  török  nyelvnek  a  magyarhoz 
való  viszonyáról,  a  török  dialektusokról,  irodalomról  adott  becses  tanulmányo- 
kat s  a  török  népies  irodalmat  ismertette  kitűnő  fordításokban. 

A  magyar  nyelv  török,  illetőleg  turáni  eredetének  kutatója  Bálinth  Gábor 
(sz.  1844).  Szarvas  tanítványai  közül  Lehr  Albert  (sz.  1844)  említendő  jeles 
Arany-magyarázataiért  s  magyar  szólások  nyelvtörténeti  fejtegetéseiért.  A  finn- 
ugor kutatások  terén  Halász  Ignác  (1858—1907)  kivált  lapp-földi  három  utazásá- 
val s  e  nyelv  ismertetésével  vált  ki.  Zolnai  Gyula  (sz.  1862)  főleg  a  magyar  nyelv- 
járásokkal, nyelvtörténeti  kutatásokkal,  Balassa  József  (sz.  1864)  nyelvtörté- 
neti, hangtani,  nyelvtani  és  tájnyelvi  tanulmányokkal,  Tolnai  Vilmos  (sz.  1870) 
az  új  nyelvtörténeti  szótári  munkálatokkal  foglalkozott,  míg  Gombocz  Zoltán 
(sz.  1877)  a  nyelvtörténet  s  a  magyar-török  és  finn-ugor  összehasonlító  nyel- 
vészet terén  alkotott  jeleset.  Pápay  József  (sz.  1873)  osztják  utazásával  és 
osztják  nyelvtanulmányokkal  szerzett  magának  érdemeket. 


IV.  FEJEZET. 

FILOZÓFIAI  ÉS  PEDAGÓGIAI  ÍRÓK. 


MAI  MAGYAR  filozófiai  irodalom  azoknak  a  szellemi  mozgalmak- 
nak eredménye,  melyek  az  Aurora  és  Athenaeum  korában  az 
elmékre  minden  irányban  kihatottak  s  nálunk  is  elterjesztették 
Kant,  Schlegel,  Hegel,  Schelling,  Krug  és  mások  filozófiájának 
ismeretét.  Ezek  nyomán  Hetényi  János  és  Szontagh  Gusztáv  egy  »egyez- 
ményes«  vagy  »magyar  filozófia«  megalapítására  törekedtek.  Az  ekkori 
spekulativ  gondolkozásra  való  törekvésnek  jellemző  képviselője  Horváth  Cyrill 
(1804 — 1884),  aki  előbb  költészettel  s  kivált  drámaírással  foglalkozott,  majd 
a  filozófiához  fordult  s,  mint  tanár  és  író,  egyaránt  nagy  hatást  tett.  Nevéhez 
egy  új  rendszernek,  a  »konkretizmus«-nak  nem  megalapítása,  hanem  inkább 
csak  terve  kapcsolódik,  melynek  lényege  az  ellentétek  kiegyenlítése  lett  volna, 
tehát  tulajdonképpen  egy  neme  lett  volna  a  spekulativ  ekklekticizmusnak,  de 
csak  némi  vázlat  maradt  fenn  róla.  Működése  a  megelőző  korszakba  esik. 
Ujabb  filozófiai  és  neveléstani  irodalmunk  főbb  művelőit  a  következőkben 
ismertetjük. 

Kármán  Mór  (sz.  1843)  pályája  első  felében  különösen  a  gyakorlati  neve- 
léstan terén  működött  s  így  készítette  el,  Herbart-Ziller  rendszere  alapján,  a 
középiskolára  alkalmazva  az  állami  gyakorló  főgimnázium  tervét,  melynek  peda- 
gógiai vezetője  s  így  középiskolai  oktatásügyünk  egyik  újjászervezője  lett.  Mint 
ilyen,  továbbá  mint  a  bölcselet  s  neveléstan  tanára,  a  közép  és  felső  oktatás 
újjászervezésében,  valamint  az  egyes  tárgyak  módszertani  feldolgozásában 
nemcsak  gyakorlatilag  vett  részt,  hanem  számos  elméleti  dolgozattal  s  tan- 
tervvel is.  Ezeken  kívül  számos  bölcseleti  és  pedagógiai  értekezést  írt,  főképpen 
a  Magyar  Tanügyben,  melyet  kilenc  éven  át  ő  maga  szerkesztett.  Az  oktatás- 
ügyet ezenkívül  több  jeles  mű  (Kopp,  Wilkins,  Freemann,  Lotze  Hermann, 
Browning  Oszkár,  Joly,  Gow  James)  fordításával  mozdította  elő.  Önálló  művei 
közül  kivált  a  következők  említendők  :  Középiskolai  tantervek  (1888),  A  tanár- 
képzés és  az  egyetemi  oktatás  (1895),  Feminismus  és  paedagogia  (1906).  Kiváló 
elemzést  írt  továbbá  Az  ember  tragédiájáról  1909-ben  s  ugyanez  évben  jelen- 
tek meg  Paedagogiai  dolgozatai  rendszeres  összeállításban  (2  kötet),  legújabban 

Közoktatási  tanulmányok  I.  A  felekezeti  oktatás  stb,  (II.  Közoktatásunk 
múltja.  1906,  1911.).  Tanítványai  25  éves  tanári  munkásságának  ünnepére 
Emlékkönyvet  adtak  ki.  (1897.) 

Pauer  Imre  (sz.  1845)  1868  óta  több  tudományos  művel  járult  filozófiai 
irodalmunkhoz.  Tankönyveinek  mindenike  újabb  átdolgozott  kiadásokban  jelent 
meg.  Önálló  művei :  A  philosophia  történelme  (I— II.  1868,  1869),  Paedagogiai 
tanulmányok  (1869),  Tapasztalati  lélektan  (1870),  Logika  (1870),  Metaphysika 
(1871),  Vázlatok  az  újkori  philosophia  köréből  (1872),  Philosophiai  propaedeutika 
(I— II.  1882),  Alvás  és  álom  (1883),  Egy  fejezet  a  nő  lélektanából  (1883),  Űj 
álláspont,  módszer  és  irányelvek  az  ethikában  (1889),  Phantasia  (1885),  Az  ethi- 
kai  determinismus  elmélete  (1890). 

Böhm  Károly  (1846  —  1911)  egyike  a  legjelentékenyebb  hazai  filozófusok- 
nak, kit  nagy  következetesség  s  önállóság  jellemez.  A  bölcsészetben  az  egész 
területet  átható  eszmét  keresve,  a  legnemesebb  idealizmuson  felépülő  rendszert 
alkotott.  Alapelve  :  »Pectus  est,  quod  facit  philosophum«.  (A  szív  teszi  a  böl- 
csészt.) Baráth  Ferenccel  együtt  ő  alapította  meg  a  Magyar  Philosophiai  Szemlét 
(1881-től)  és  ez  egyik  kiváló  érdeme.  Ebbe  a  folyóiratba  számos  jeles  értekezést 
írt  (Az  ösztön  és  kielégítése,  A  lélektan  ismeretelméleti  alapjai,  A  tudat  keletkezése, 
A  nő  lélektanáról,  Dühring  Jenő,  A  pozitív  filozófia  rendszere,  Pozitivizmus  és 
kriticizmus,  A  lényeg  formaisága) .  Önálló  művei  Az  értékelmélet  föladata  és  alap- 
problémái (1900),  mely  a  Marczibányi-jutalmat  nyerte  el  és  Az  ember  és  világa. 
Utóbbi  (I— III,  1892,  1896,  1906)  a  legnagyobb  rendszeres  újabb  magyar 
filozófiai  mű,  melyet  az  Akadémia  a  nagyjutalommal  tüntetett  ki. 

Alexander  Bernát  (sz.  1850.  ápr.  13.)  pályája  némi  tekintetben  Erdélyi 
Jánoséra  emlékeztet,  kivéve  hogy  nem  írt  költeményeket.  Működése  épp  úgy  ki- 
terjedt a  filozófia  és  filozófiai  gondolkozásnak  mívelésére  és  terjesztésére,  mint  a 
világirodalomra,  főleg  Shakespearere,  valamint  a  magyar  irodalomtörténetre 
és  kivált  esztétikára,  pedagógiára,  irodalmi  kritikára  és  dramaturgiára.  A  filozófiai 
gondolkozás  terjesztésére  s  a  filozófia  művelésére  vonatkozó  művei  :  A  filozófia 
történetének  eszméje,  tekintettel  a  történetre  általában  (1878)  ;  Kant.  Élete,  fejlő- 
dése és  filozófiája  (I.  1881.),  mely  nagy  kár  hogy  félbenmaradt  ;  Nemzeti 
szellem  a  filozófiában  (1893),  A  XIX.  század  pesszimizmusa.  Schopenhauer  és 
Hartmann  (1884),  Diderot-tanulmányok  (1900).  Ezirányú  működésével  van 
kapcsolatban  az  ő  és  Bánóczi  József  szerkesztésében  megjelenő  vállalat,  a  Filo- 
zófiai írók  tára  (1881  óta  24  kötet).  Fenti  művei  közül  az  utolsó  kettő  ebben 
a  vállalatban  jelent  meg.  Ezeken  kívül  fordította  és  jeles  bevezetésekkel  látta 
el  Descartes,  Hume,  Kant  egy-egy  művét,  Bánóczival  fordította  Kant  leg- 
fontosabb művét,  A  tiszta  ész  kritikáját,  mely  1912-ben  2-ik  kiadásban  jelent 
meg  s  a  Diderot  filozófiai  munkái  fordításához  ő  írta  a  bevezetést  és  magyará- 
zatot. Lenhossék  Mihállyal  együtt  szerkesztették  A  műveltség  könyvtárának 
(II.)  Az  ember  című  kötetét  s  ebben  ő  írta  A  lelki  élet  részt.  Ugyancsak  ő  szer- 
keszti ennek  a  vállalatnak  Világirodalom  című  kötetét.  Esztétikai  önállón  meg- 
jelent művei  :  A  művészet,  párbeszédes  alakban  (1898),  Shakespeare  Hamletje 
(1902),  melyeket  a  Kisf.  Társ.  adott  ki,  továbbá  Művészet,  a  művészet  értékéről, 
a   művészeti   nevelésről   (1908).    Magyar   irodalmi    dolgozataiból    kiemelendő    a 

Madách  Ember  tragédiájáról  szóló.  Mindez  azonban  működésének  csak  egyik 
fele.  Mint  tanár  és  előadó  egyike  a  legki  valóbbaknak,  mint  ilyennek  hatása 
kiterjedt  és  sokoldalú.  Ki  kell  továbbá  emelni  hosszú  évek  során,  »Alfa«  néven 
írt  dramaturgiai  és  más  kritikai,  irodalmi  tárcáit  a  Budapesti  Hírlapban,  szá- 
mos irodalmi,  esztétikai  értekezéseit,  akadémiai  emlékbeszédeit.  Mindezekben 
világos,  tiszta  logika,  elmélyedés  és  találó,  érdekes  előadás,  filozófiai  gondol- 
kozás, emellett  egyszerűség  és  meggyőző  erő  jellemzik.  Egyike  azoknak  az 
íróinknak,  kik  éppen  e  tulajdonok  miatt  nagy  hatást  tettek  s  munkásságra 
ösztönöztek.  Ő  indítványozta  a  Kisf.  Társ.-ban  a  magyar  Shakespeare-társaság 
megalapítását,  melyben  a  lefolyt  négy  év  alatt  a  nyilvános  előadások  egész 
sorát  rendezte.  Ennek  kiadványát,  a  Shakespeare-tárt,  szintén  néhány  jeles 
értekezéssel  gazdagította.  Hatvanadik  évében  barátai  és  tanítványai  egy  Emlék- 
könyvet   adtak  ki  (1910),    mely  50  filozófiai  dolgozatból  áll. 

Medveczky  Frigyes  (sz.  1855)  bölcsészeti  dolgozatainak  túlnyomó  részét 
német  nyelven  írta,  magyar  értekezései  főleg  a  Budapesti  Szemlében  jelentek 
meg,  mely  utóbbiak  az  államregények  társadalmi  problémáiról,  a  logika  hala- 
dásáról, a  tulajdon  elméletéről,  Kant  főművéről  stb.  szólanak.  Önálló  művei 
magyar  nyelven  :  A  nemzetközi  jog  elmélete  Kant  filozófiája  szerint  (1881), 
Társadalmi  elméletek  az  ókorban  (1885),  Társadalmi  elméletek  és  eszmények 
(1898),  A  normatív  elvek  jelentősége  az  ethikában  (1889),  Filozófiai  szükségle- 
teink és  az  ethikai  renaissance  (1910),  Tanulmányok  Pascalról  (1910). 

Jánosi  Béla  (sz.  1857.)  pár  kisebb  irodalomtörténeti  értekezés  mellett 
életét  egy  nagyobb  mű  megírására  szentelte,  mely  Az  aesthetika  története  címmel 
jelent  meg  és  melyet  (I— III.  1899—1901.)  az  akadémia  megjutalmazott.  Az 
ezen  a  téren  fölmerült  elméleteket,  az  elvont  gondolkozás  kezdetétől  Tolstoj 
Leóig,  mind  jeles  készültséggel  és  nagy  szorgalommal  öleli  fel  s  a  kiterjedt  anyagot 
világos,  egyszerű  stílusban,  kiváló  szakértelemmel  dolgozza  fel.  Kétségtelen, 
hogy  beosztása  nem  arányos  s  a  III.  kötet  a  legfontosabb,  a  Baumgartnertől 
kezdődő,  részt  kissé  zsúfoltan  adja.  Ebben  rajzolja  a  magyar  esztétikai  irodalom 
történetét  is.  Ez  a  beosztás  az  oka,  hogy  mellőzi  a  képzőművészetekről  szóló 
elméletek  fejlődését.  De  műve  mindamellett  a  legértékesebb  magyar  munkák 
egyike. 

Palágyi  Menyhért  (sz.  1859)  előbb  mathematikával  és  természettudo- 
mányokkal, majd  filozófiával,  irodalomtörténettel  és  kritikával  foglalkozott. 
Utóbbi  irányban  számos  cikken  kívül  írta  Petőfi  (1889),  Madách  Imre  élete  és 
költészete  (1900)  műveit.  Filozófiai  munkáit  részben  németül  írta.  Magyarul 
jelentek  meg  :  Az  ész  törvénye  (1896),  A  hellenizmus  és  a  philonismus  cosmogoniája 
(1899),  Az  ismerettan  alapvetése  (1904),  Marx  és  tanítása  (1911).  Németül  írt 
filozófiai  munkái  külföldön  is  figyelmet  ébresztettek. 

Fináczy  Ernő  (sz.  1860)  eredetileg  görög-latin  filológiával  és  irodalom- 
történettel foglalkozott,  azonban  már  fiatal  tanár  korában  a  nevelés-  és  oktatás- 
ügy elméleti  és  gyakorlati  kérdései  is  érdekelték  s  később  egészen  ezeknek  szen- 
telte magát.  Előbbi  munkásságát  jelzik  Julianus  császár  (1880),  A  görög  nő  az 
ókorban  (1884)  munkái  és  értekezései  a  szaklapokban.  Pedagógiai  és  az  előbbiek- 
nél jóval  fontosabb  művei  a  következők  :  A  francia  középiskolák  múltja  és  jelene 

(1890),  A  magyarországi  középiskolák  múltja  és  jelene  (1896).  Kiterjedt  forrás- 
tanulmányokra támaszkodó  alapvető  munkája  :  A  magyarországi  közoktatás 
története  Mária  Terézia  korában  (I.  1740—1773.,  1899.,  II.  1773—1780.,  1902.) 
s  jeles  összefoglaló  műve  Az  ókori  nevelés  története  (1906). 

Különböző  irányokban  dolgozott  Pékár  Károly  (1869—1911).  Irt  esztétikai, 
filozófiai,  művészettörténeti,  tanügyi,  irodalomtörténeti  értekezéseket  és  költe- 
ményeket (Pekry  Károly  néven)  ;  de  kiválóbb  sikert  az  esztétika  terén  aratott. 
Pontosabb  önálló  művei  :  Az  aesthelikai  érzések  pszichológiája  (1891),  Pozitiv 
aesthetika  (Physiologiai  s  pszichológiai  aesthetika.  Az  aesthetikai  érzések  psycho- 
fiziológiája,  1897),  A  filozófia  története  (1902),  A  magyar  nemzeti  szépről  (A  magyar 
géniusz  esztétikája.  Nemzeti  vonások  művészetünkben,  zenénkben,  költészetünk- 
ben, irodalmunkban.  1906.).  Főműve  a  Pozitiv  esztétika,  amelyben  irodalmunk- 
ban először  tesz  kísérletet  arra,  hogy  az  esztétikai  törvényeket  a  természeti  tör- 
vényekkel azonosítsa,  az  esztétikai  érzéseket  a  természetben  kutassa  fel  s  ezek- 
nek elméleti  kutatóit  ismertesse.  Utolsó  műve  szintén  eredeti  kísérlet  és  nagy 
körültekintés,  finom  és  éles  szemre  valló  megfigyelés  teszi  értékessé.  Kiemelendő 
végre  munkásságából  Collins  F.  Howard  művéből  (Spencer  Herbert  szintetikus 
filozófiájának  kivonata)  A  lélektan  alapelvei  című  rész  fordítása  s  ugyanitt  a 
Spencerről  írt  bevezetés  (1903). 

Munkássága  természetében  és  elágazásaiban  Alexanderre  emlékeztet 
Sebestyén  Károly  (sz.  1872.),  aki  szintén  már  egyetemi  hallgató  korában  kezdett 
napilapokba  és  szaklapokba  (M .  Nyelvőr,  Élet,  M.  Szalon,  Phil.  Közlöny,  Buda- 
pesti Szemle)  stb.  nyelvészeti,  világirodalomtörténeti,  óklasszikai,  filozófiai, 
magyar  irodalomtörténeti,  drámabirálati,  esztétikai  cikkeket  és  tanulmányokat 
írni  és  ezt  folytatja  máig.  A  szépirodalom  terén  költeményekkel  (Hajnalodik, 
1895.)  és  Julianus  című  (1899)  drámai  költeménnyel  vonta  magára  a  figyelmet. 
Mind  ezekben,  mind  főleg  a  bölcselet  történetére  vonatkozó  önálló  műveiben, 
mint  gondos  író,  eleven  és  vonzó  előadó  válik  ki.  Lefordította  Ibsen  Peer  Gynt 
című  drámai  költeményét  (1903)  s  több  más  színdarabot  a  színházak  számára. 
Önálló  tudományos  művei  :  A  pseudo-Phokylides  (1895),  az  alexandriai  görög 
irodalomból,  A  görög  gondolkodás  kezdetei  Thalestől  Sokratesig  (1898),  mely  egy- 
szersmind az  összes  töredékek  fordítását  is  tartalmazza,  A  cinikusok  (Tanulmány 
az  antik  ethika  köréből,  1902.),  Shakespeare  Athéni  Timonja  (1905). 


V.  FEJEZET. 

TÖRTÉNETÍRÓK. 


)Z  IRODALOMTÖRTÉNET  és  nyelvtudomány  mellett  a  történet- 
írás is  nagy  mértékben  felvirágzott.  Egész  sora  tűnik  fel  a  sze- 
rencséskezű kutatóknak,  a  szorgalmas  anyaggyüj tőknek  és  a  tehet- 
séges feldolgozóknak,  akik  néhány  évtized  leforgása  alatt  új  fényt 
vetettek  a  régi  korszakok  homályos  kérdéseire.  Bár  itt  is  feltűnik  az  a  jelen- 
ség, ami  az  irodalomtörténetírásban  annyira  szembeötlő,  hogy  tudósaink  elap- 
rózzák munkájukat  és  idegenkednek  az  összefoglaló  teljes  feldolgozástól :  mégis 
már  eleve  is  megállapíthatjuk,  hogy  történetíróink  sorában  több  az  összefoglaló 
tehetség  mint  irodalomtörténetíróink  között.  —  E  korszak  történetírásának 
nevezetesebb  képviselői : 

Pauler  Gyula  (1841  máj.  11  —  1903.  jún.  6.),  aki,  mint  jogász,  eredetileg  az 
ügyvédi  pályán  működött.  Ügyvédségét  1874-ben  az  orsz.  főlevéltárnoksággal 
cserélte  fel,  mert  már  előbb  szenvedéllyel  merült  el  magyar  történeti  kutatá- 
sokba. Ezóta  életét  egészen  hivatalának  és  tanulmányainak  szentelte.  Nagy- 
számú tanulmányai  és  történelemkritikai  cikkein  kívül  első  nagy  műve  Wesse- 
lényi Ferenc  nádor  és  társainak  összeesküvése  (I — II.)  1876-ban  jelent  meg,  ezt 
követte  17  év  múlva  A  magyar  nemzet  története  az  Árpád-házi  királyok  alatt 
(I— II.,  1893),  melyhez  1900-ban  A  magyarnemzet  története  Szent  Istvánig  járult. 
Ezek  főművei,  de  közülök  is  kiválóbb  az  első  kettő.  Öt  a  kutatásban  a  meg 
nem  ingatható  tudományos  meggyőződés  vezette  s  hozzá  mély  vallásos  meg- 
győződés járult.  Ámde  nemcsak  éles  és  fáradhatatlan  kutatás  jellemzi  munkás- 
ságát, hanem  az  anyag  művészi  feldolgozása,  a  fölvett  kor  uralkodó  eszméinek 
világos  feltüntetése  és  kiváló  jellemző  erő  is.  A  nagy  németek,  továbbá  Macaulay 
és  Gibbon  voltak  a  mesterei.  Felfogását  erős  nemzeti  büszkeség  és  konzervatív 
árnyalatú  szabadelvűség  jellemzi.  Ö  ebben  a  tekintetben  részben  apja,  Pauler 
Tivadar,  erős  történelmi  öntudatának  örököse,  részben  annak  a  nemzeti  elnyo- 
más korszakának  neveltje,  melybe  ifjúsága  1850  — 60-ig  beleesik.  Ezért  büszke 
jelszavául  Zrínyi  a  költő  híres  mondását  választotta  :  »egy  nemzetnél  sem 
vagyunk  alábbvalók «.  Másfelől  történetírói  elméletét  Comte  pozitivizmusának 
hatása  alatt  alkotta  meg,   mely  kizárja  a  történelemnek  előre  fölvett  eszmék 

szerinti  kutatását,  mert  az  eszmét  magából  a  tényekből  kell  kifejteni.  A  törté- 
nelmi kort  nem  egyesekben,  hanem  az  egész  kor  sokoldalú  jelenségeiben  kívánja 
vizsgálni,  úgy  hogy  a  történelem  egy  előttünk  lefolyó  drámává  lesz.  Ezt  a 
törekvését  legszabatosabban  ő  fejezte  ki,  midőn  az  Árpádokról  szóló  művében 
azt  mondja,  hogy  »a  nemzet  életrajzát  volt  szándéka  megírni  a  királyság 
három  első  századában «.  Ha  tehát  ez  a  műve  a  szerkezet  tökéletességében 
nem  versenyezhet  az  elsővel,  annál  gazdagabb  a  történelmi  adatok  bírálatá- 
ban és  a  szerencsés  történetírói  képzelem  segélyével  az  akkori  történelmi 
élet  megrajzolásában  és  megfestésében.  Mindezek  folytán  a  magyar  középkor- 
ról ez  a  legjobb  és  legművészibb  munka. 

Acsády  Ignác  (1845—1906.)  mint  hírlap-,  majd  mint  regényíró  lépett  fel 
(Fridényi  bankja,  1882,  Pénzházasság,  reg.,  1883,  Aranyországban,  vj.  3  fv.,  1880)  ; 
de  működésének  nagyobb  és  kiválóbb  értéke  történelmi  műveire  esik,  melyek 
hazánk  történelmének  XVI.  és  XVII.  századairól  szólnak,  de  ezek  közül  is  a  leg- 
nagyobb elismerést  azokkal  aratta,  melyek  ennek  a  két  századnak  gazdasági  tör- 
ténelmére vonatkoznak  ;  ilyenek  :  Magyarország  pénzügyei  I.  Ferdinánd  uralko- 
dása alatt  (1888),  Közgazdasági  állapotaink  a  XVI.  és  XVII.  században  (1889), 
A  magyar  jobbágynépesség  száma  a  mohácsi  vész  után  (1889),  A  magyar  nemesség 
és  birtokviszonyai  a  mohácsi  vész  után  (1890),  Két  pénzügytörténelmi  tanulmány 
(1894),  Régi  magyar  birtokviszonyok  1194—1598.  (1894),  A  jobbágy-adózás  1577— 
1597-ben  (1896),  A  karloviczi  béke  története  (1899),  A  magyar  adózás  története  1598— 
1604.  (1906),  A  magyar  jobbágyság  története  (1906).  Ezek  mellett  önálló  feldolgo- 
zású  monográfiákat  írt,  mint  :  Az  osztrák  császári  cím  és  Magyarország  (1877), 
Széchy  Mária  (1885),  Magyarország  Budavár  visszafoglalása  korában  (1886)  s  a 
Milleniumi  történet  V.  és  VII.  kötetébe  Magyarország  három  részre  oszlásá- 
nak története,  1526—1608.  (1897),  Magyarország  története  I.  Lipót  és  I.  József 
korában  (1898)  c.  terjedelmes  részeket,  melyek  őt  mint  kiváló  összefoglalót 
tüntetik  ki.  Utolsó  nagy  művét  :  A  magyar  birodalom  története  (2  köt.,  1903, 
1904)  című  összefoglaló  munkáját  a  művelt  nagyközönségnek  szánta. 

A  történelmi  érzék  mellett  kiváló  stiluserő  jellemzi  Károlyi  Árpád  (sz.  1853) 
monografikus  műveit,  emlékbeszédeit  s  értekezéseit.  Ezekben  mindig  kiter- 
jedt forráskutatásra  támaszkodik  s  rendesen  valamely  ismeretlen  vagy  leg- 
alább is  homályos  történeti  esemény  megállapítását  s  vele  a  kor  részletes  raj- 
zát tűzi  ki  céljául,  melyben  az  anyagot  széles  áttekintéssel,  logikai  eszmemenet- 
tel és  szép,  nemes  formában  dolgozza  fel.  Jelesebb  művei  :  Buda  és  Pest  visz- 
szavívása  1686.  (1886),  A  Dobó-Balassa-féle  összeesküvés  történetéhez  1569—72. 
(1879),  A  német  birodalom  nagy  hadi  vállalata  1542.  (1880),  Illésházy  István 
hűtlenségi  pere  (1882  —  83),  A  magyar  alkotmány  felfüggesztése  1673-ban  (1883) 
és  kivált  A  korponai  országgyűlés  1605-ben  (1895)  és  A  kiegyezés  ügye  a  kassai 
országgyűlésen  1606  tavaszán  (1894). 

Legszorgalmasabb  történetíróink  egyike  Márki  Sándor  (sz.  1853),  aki 
főképpen  történelmünk  egyes  részeinek  nagyobb  művekben  való  feldolgo- 
zásában válik  ki.  Előadása  mindig  lendületes.  Anj^agát  úgy  dolgozza  fel, 
hogy  az  olvasóközönség  legszélesebb  rétegeiben  is  érdeklődést  tud  kelteni. 
E  művek  mellett  a  cikkek  rendkívüli  száma  mutatja  szorgalmát  és  írói  kész- 

ségét,  mely  kiterjeszkedik  a  földrajzra,  útleírásra,  életrajzra,  sőt  a  szépiroda- 
lomra is.  Nagyobb  művei  :  Sarkad  története  (1877),  Dózsa  György  és  forradalma 
(1883),  Kemény  János  (1883),  Mária,  Magyarország  királynéja  (1885),  Arad 
mtgye  és  Arad  sz.  kir.  város  története  (2  rész,  1892,1895),  Az  1848—49-iki  szabadság- 
harc története  (1898.  A  Magyar  nemzet  története  X.  kötetében).  Legterje- 
delmesebb műve  II.  Rákóczi  Ferenc  (3  köt.  1908—10)  s  legújabban  a  Művelt- 
ség könyvtára  számára  írta  meg  Az  ó-  és  középkor  s  Az  új-  és  legújabb  kor  tör- 
ténetét (2  köt.  1910—11). 

Nagy  szorgalom  és  termékenység  mellett  körültekintő  történetírói  és  poli- 
tikai felfogással  dolgozik  Marczali  Henrik  (sz.  1856.),  aki  éppen  úgy  foglalkozik 
a  hazai  történelem  legrégibb  és  legújabb  koraival,  mint  világtörténelemmel  s 
közjoggal.  Nevezetesebb  művei  :  A  magyar  történet  kútfői  az  Ár  fádok  korában 
(1880),  Magyarország  története  II.  József  korában  (3  köt.,  1881,  1885,  1888), 
Az  újkor  története  (3  köt.,  1883— 86, mint  a  Ribáry-féle  Világtörténelem  VI— VIII. 
kötete),  Mária  Terézia  (1891),  Magyarország  a  királyság  megalapításig  (1895), 
Magyarország  története  az  Árpádok  korában  (1896),  Magyarország  története  III. 
Károlytól  a  bécsi  congressusig  (1898.  E  három  utóbbi  A  magyar  nemzet  története 
I,  II,  VIII.  k.).  A  Nagy  képes  világtörténetbe,  melyet  ő  szerkesztett,  A  reformáció 
korát  s  Az  új-  és  legújabb  kort  (VIII— IX.  1901  —  904.),  írta  meg,  a  Műveltség 
könyvtára  részére  pedig  Magyarország  történetét.  Mellőzve  itt  egyéb  műveit,  kieme- 
lendő számos  essayje,  melyek  legnagyobb  része  a  Budapesti  Szemlében  jelent  meg, 

Thallóczy  Lajos  (sz.  1854.)  szintén  azon  történetíróink  egyike,  aki  nemcsak 
mint  búvárló  szerzett  érdemeket,  hanem  a  kikutatott  eredmények  műértő  fel- 
dolgozásával is  és  aki  mint  történeti  essay-  s  emlékbeszédíró  is  kiváló.  Főleg 
a  balkáni  államokra  vonatkozó  művei  jelesek,  melyekben  éles  politikai  belátás 
nyilatkozik  meg.  Kiválóbb  művei  és  értekezései  :  /.  Apafi  Mihály  udvara  (1878), 
A  kamara  haszna  (1879),  Vasvári  Pál  s  a  pesti  egyetemi  ifjúság  1844—1849 
(1882),  Utazás  a  Levantéban  (1882),  Oroszország  és  hazánk  (1884),  Csömöri  Zay 
Ferenc  (1885),  Magyarország  és  Raguza  (1888),  Az  Ál-Brankovicsok  (1888), 
Horvát  szokásjog  1551  —  1553-ból  (1896),  III.  Béla  és  a  magyar  birodalom  (1899), 
Tanulmányok  a  Balkánfélsziget  telepedési  története  köréből  (1901),  Gr.  Szécsen  Antal 
(1901),  Tanulmányok  a  bosnyák  bánság  kezdetéről  (1905),  Bosnyák  és  szerb  élet-  és 
nemzedékrendi  tanulmányok  (1909),  Vázlatok  a  magyar  közigazgatás  történetéből 
1909),  Pauler  Gyula  emlékezete  (1911)  s  szerkesztett  több  oklevéltári  kötetet. 

Csánki  Dezső  (sz.  1857  május  18.)  kivált  azzal  a  művével  nyert  nagy 
elismerést,  melyben  folytatta  gr.  Teleki  Józsefnek  a  Hunyadiakról  szóló  nagy 
munkáját.  Magyarország  történelmi  földrajza  a  Hunyadiak  korában  (I— III. 
1894— 97)  címmel  adta  ki  ezt  a  hatalmas  munkáját,  melyben  megírta,  mondhatjuk, 
megalkotta  hazánk  középkori  földrajzát.  Munkássága  leginkább  Nagy  Lajos 
és  Mátyás  korára  terjed.  Ezek  :  /.  Mátyás  udvara  (1884),  Rajzok  Mátyás  király 
korából  (1886),  Kőrösmegye  a  XV.  században  (1893)  című  művei,  továbbá 
tanulmánya  Mátyás  királyról  (1911)  s  végül  Árpád  vezérről  (1907),  mely  az*  ő 
szerkesztésében  kiadott  Árpád  és  az  Árpádok  díszműben  jelent  meg  a  honfog- 
laló vezér  halálának  ezredik  évfordulójára.  Ezek  a  művek  s  egyéb  értekezések 
mint  jeles  írót  és  magvas  gondolkozót  is  jellemzik. 

Kivált  magyar  oklevéltannal  s  az  ezzel  kapcsolt  ismeretekkel  foglalkozott 
Fejérpataky  László  (sz.  1857.).  így  írta  Irodalmunk  az  Árpádok  korában  (1878), 
A  pannonhalmi  apátság  alapító  oklevele  (1878),  A  királyi  kancellária  az  Árpádok 
korában  (1885),  Magyarországi  városok  régi  számadási  könyvei  (1885),  Kálmán 
király  oklevelei  (1892),  Oklevelek  II.  István  korából  (1895),  Magyar  címeres  emlékek 
(1902)  című  munkáit  s  kiadta  Béla  király  névtelen  jegyzője  krónikáját  hasonmás- 
ban, részt  vett  a  Monumenta  Vaticana  I— II.  kötetének  szerkesztésében  s  számos 
szakjába  tartozó  értekezést  írt. 

Némileg  Salamon  Ferencre  emlékeztet  Angyal  Dávid  irodalmi  munkás- 
sága (sz.  1857.),  amennyiben  éppen  úgy  dolgozik  a  szépirodalmi  kritika,  mint  a 
történelem  terén,  de  a  jelesebbet  ő  is  a  történelmi  irodalom  terén  adta.  Önálló  tör- 
ténelmi munkái  :  Késmárki  Thököly  Imre  (2  k.  1888—89),  Magyarország  tör- 
ténete II.  Mátyástól  III.  Ferdinánd,  haláláig,  mely  a  millennáris  Magyar  nemzet 
története  VI.  kötetében  jelent  meg  ;  Erdély  politikai  érintkezése  Angliával  (1902), 
Adalékok  II.  Rákóczi  F.  bujdosása  történeléhez  (1905),  gr.  Széchenyi  I.  történeti 
eszméi  (1907).  Pályáját  mint  irodalomtörténetíró  kezdte  Berzsenyi  Dániel  című 
dolgozatával  (1879)  s  azóta  több  jó  kiadást  rendezett  Kisfaludy  Sándor,  Garay, 
Kölcsey,  Péterfi  Jenő,  Lederer  Béla  munkáiból,  melyekhez  jeles  essayket  írt 
bevezetésül.  Ezek  mellett  különösen  kiemelendők  értekezései  és  kritikai  cikkei 
a  Budapesti  Szemlében,  mely  utóbbiak  többnyire  névtelenül  jelentek  meg.  Több 
jeles  művet  is  fordított  angolból  és  franciából.  Mint  stilista,  leginkább  Gyulai 
tanítványa.  Tisztaság,  fordulatosság,  műgond,  előkelő  formaérzék  és  gondos 
tanulmány  jellemzik. 

Kivált  az  Árpád-kori  történelmi  alapos  kritikai  kutatások  s  feldolgozás 
terén  vált  ki  Karácsonyi  János  (sz.  1858.).  Művei  Magyarország  és  a  nyugati 
nagy  egyházszakadás  (1885),  Szent  Gellért  élete  és  müvei  (1897),  Szt.  István  ok- 
levelei és  a  Sylvester -bulla  (1891),  mely  teljesen  feltárta  e  bulla  későbbi  eredetét, 
Kik  voltak  az  első  érsekek  Magyarországon  (1892),  A  honfoglalás  és  Erdély,  Békés 
megye  története  (3  köt.,  1896.),  A  pusztaszeri  monostor  kegyurai  (1897),  Azaranybulla 
keletkezése  és  első  sorsa  (1899),  A  magyar  nemzetségek  a  XIV.  század  közepéig 
(I— III.,  1900—1903),  A  hamis,  hibás  keletű  és  keltezetlen  oklevelek  jegyzéke  (1902), 
Szent  István  király  élete  (1904),  Az  első  Lónyayak  (1904),  A  székelyek  eredete  és 
Erdélybe  való  települése  (1905),  Hogyan  lett  Szt  István  koronája  a  magyar  szt  korona 
felső  részévé  ?  (1907),  Magyarország  egyháztörténete  főbb  vonásaiban.  (1906.) 

A  hazai  művelődéstörténet  terén  kiterjedt,  sokoldalú  s  tanítványaira  is 
kiható  munkásságot  fejtett  ki  Békefi  Rémig  (sz.  1858.)  a  művek  egész  sorában. 
Ezek  főbbjei  :  A  zirci,  pilisi,  pásztói  és  szentgotthárdi  ciszterci  apátságok  története 
(I— V.  1891  —  92,  1898,  1902),  A  cikadori  apátság  története  (1894),  Árpádkori  közok- 
tatásügyünk és  a  veszprémi  egyetem  létkérdése  (1896),  A  ciszterci  rend  története 
Magyarországban  (1896),  Vallásos  és  erkölcsi  élet  Magyarországon  az  Árpádházi 
királyok  korában  (1896),  A  ciszterciek  középkori  iskolázása  Parisban  (1896),  Székes- 
egyházi iskoláink  szervezete  az  Anjoukorban  (1897),  OláhMiklós  nagyszombati  iskolá- 
jának szervezete  (1898),  kiadta  a  sárospataki,  debreczeni,  marosvásárhelyi  ref .  fő- 
iskolák XVI  — XVIII.  századi  törvényeit  (1899)  mívelődéstörténeti  fejtegetések- 
kel, továbbá  Szt  István  király  intelmeit  (1901),  megírta  A  rabszolgaság  történetét 


656  V.  fejezet.  Történetírók. 

Magyarországon  (1901),  A  magyarországi  káptalanok  megalakulását  (1901),  A  nép- 
oktatás történetét  Magyarországon  1540-ig  (1906),  A  káptalani  iskolák  történetét 
1540-ig  (1910),  A  Balaton  környékének  egyházait  és  várait  a  középkorban  (1907)  s 
A  pécsi  egyetem  történetét  (1909). 

Schönherr  Gyula  (1864—1908)  a  magyar  történetíráson  kívül  címertannal, 
családtörténettel,  régi  bibliográfiával,  könyvtári  politikával,  levéltári  kutatások- 
kal s  kivált  szülővárosának,  Nagybányának,  történetével  foglalkozott.  Fő  művei  : 
Hunyadi  Corvin  János  (1894)  s  Az  Anjouház  és  örökösei  (A  magyar  nemzet  tör- 
ténete III.  k.,  1895).  Irta  még  Nápolyi  László  trónkövetelésének  külföldi  vonat- 
kozásait (1898),  A  középkori  intézmények  leomlása  és  a  renaissance  című  részt  a 
Nagy  képes  Világtörténetben  (VI.  k  .5-ik  rész),  Nagybányára  vonatkozó  dolgozatai- 
ból Schönherr  Gyula  emlékezete  (1910)  címen  édesanyja  egy  kötetet  ad  ki  Morvái 
Győző  előszavával. 

A  gyűjtőszóval  keleti  vallásoknak  nevezett  vallások  történeti  és  össze- 
hasonlító vallásbölcsészete,  a  keleti  irodalomtörténet  és  nyelvészet  terén  Gold- 
ziher  Ignác  (sz.  1850.)  világirodalmi  tekintélyre  tett  szert.  Ismereteit  nemcsak 
nyugati  egyetemeken  végzett  tanulmányokkal,  hanem  ázsiai  és  egyiptomi  uta- 
zásaival is  gyarapította.  Nagyszámú  értekezéseinek  és  tanulmányainak  egy 
része  magyar,  de  még  nagyobb  része  német,  francia  és  angol  tudományos  folyó- 
iratokban jelent  meg.  Számos  essayt  írt  a  Budapesti  Szemlébe  is.  Magyar  önálló 
művei  :  A  nemzetiségi  kérdés  az  araboknál  (1873),  Jelenlés  a  m.  t.  Akad.  számára 
Keletről  hozott  könyvekről  (1874),  A  nyelvtudomány  történetéről  az  araboknál  (1878), 
A  spanyolországi  arabok  helye  az  iszlám  fejlődésében  (1877),  Az  iszlám  (1881), 
Palaestina  ismeretének  haladása  az  utolsó  három  évtizedben  (1885),  A  pogány 
arabok  költészetének  hagyománya  (1893),  A  történetírás  az  arab  irodalomban  (1895), 
Emlékbeszédek  Fleischer,  Renan,  Kuun  Géza,  Goeje,  Meynard  felett,  A  buddhismus 
hatása  az  iszlámra  (1903),  Uri  János  (1907),  Előadások  az  iszlámról  (1912.,  hat 
előadás,  németből  ford.  Heller  Bernát),  melyek  eredetileg  egy  Amerikában 
tartandó  előadási  sorozatra  készültek.  Akik  nálunk  ezen  a  téren  dolgoznak, 
mindnyájan  az  ő  tanítványai. 

VI.  FEJEZET. 

MŰVÉSZETTÖRTÉNETI  ÍRÓK,  RÉGÉSZEK. 


MÜTÖRTÉNELMI  esztétikai  irodalom  terén  alapvető  működést  fej- 
tett ki  Keleti  Gusztáv  (1834—1902),  ki  előbb  jogász  volt,  majd  b.  Eötvös 
József  házában  nevelő  s  utóbb,  művészi  hajlamát  követve,  München- 
ben kiváló  tájképfestővé  képezte  ki  magát.  Mint  a  rajztanárképző 
iskola,  utóbb  a  műipariskola  igazgatója,  egyszersmind  műbírálattal  is  foglal- 
kozott. Egyaránt  írt  magyarul  és  németül.  Önálló  magyar  művei  :  A  közkép- 
tárak mint  művelési  tényezők  (1870),  Id.  Markó  Károly  (1871),  A  képzőművészeti 
oktatás  külföldön  és  feladatai  Jiazánkban  (1870),  Az  Esterházy -képtár  eredeti  fény- 
képekben (1871),  A  Deák-szoborügy  válsága  (1881),  Az  akadémia  nagytermének 
falképeiről  és  művészeti  díszítéseiről  (1888).  Mindezeknél  a  műveinél  fontosabbak 
képzőművészeti  ismertető  cikkei  és  bírálatai,  melyek  mintegy  végigkísérik 
képzőművészeti  fejlődésünknek  majdnem  négy  évtizedét.  Ezekben  a  művészet 
nemzeti  irányú  fejlesztését  és  a  közízlés  nemesítését  tartja  a  legfontosabb  fel- 
adatnak, mint  azt  Teendőink  a  képzőművészetben  című  értekezésében  már  1870-ben 
kifejtette.  Másik  főiránya  az  eszményiségre  vonatkozott  s  a  történeti  és  alle- 
góriái festészetet  ezért  emeli  ki  dolgozataiban.  Műbírálatai  összegyűjtve  Művé- 
szeti dolgozatok  (1910)  címmel  a  Kisfaludy-Társaság  kiadásában  jelentek  meg. 
Szana  Tamás  (1844—1908)  a  magyar  irodalom  és  műtörténelem  terén 
dolgozott  s  kiváló  amatőr  volt.  Az  egyszerű  és  nemes  stílusú  művek  egész  sorát 
írta  s  ha  alapossága  nem  is  mindig  megbízható,  de  nézeteiben  és  egészséges 
ítéleteiben  mindig  ízlés  és  finom  felfogás  nyilatkozik  meg.  Főérdeme,  hogy 
általános  érdeklődést  igyekezett  műveivel  kelteni  s  ezért  kerülte  a  ter- 
mészetével ellenkező  tudós  aprólékosságot,  részletes,  alapos  kutatást.  Nagy- 
számú cikkein  és  bírálatain  kívül  a  következő  önálló  művei  emelendők  ki  : 
Szünórákra  (1866),  Csokonai  életrajza  (1869),  Nagy  szellemek  (1870),  Moliére  élete 
és  művei  (1872),  Vázlatok  a  széptan  és  irodalomtörténet  köréből  (1875),  A  két  Kis- 
faludy (1876),  Magyar  költők  szerelmei  (1887),  A  könyv  régen  és  most  (1888), 
Magyar  művészek  (I— II.,  1887  —  89),  Ujabb  elbeszélők  (1889),  A  magyar  művészet 
századunkban  (1890),  örök  emlékek  (1891),  Petőfiné  Szendrey  Júlia  (1891),  Olasz 
földről  (1896),  Izsó  Miklós  élete  és  munkái  (1897),  Markó  Károly  és  a  tájképfestésze  t 

(1898),  Jankó  János  élete  és  munkái  (1899),  Egy  amateur  naplójából  (1899),  Száz 
év  a  magyar  művészet  történetéből,  1800—1900  (1900),  Városról-városra.  (Olasz- 
országi képek.  1904.)  Ezek  mellett  sokat  fordított  Taine,  Ovidius,  De  Maistre, 
Cellini  (önéletrajz),  Maupassant,  Halévy,  D'Armunzio  műveiből. 

Keleti  Gusztáv  mellett  művészetkritikai  és  művészettörténeti  működésé- 
vel Pasteiner  Gyula  (sz.  1846)  szerzett  kiváló  érdemeket.  Több  évre  terjedő 
külföldi  tanulmányút  után  s  már  előbb  is,  1871  óta,  a  szaklapokban  egymásután 
jelentek  meg  szakdolgozatai  és  bírálatai,  utóbbiak  kivált  a  Budapesti  Szemlé- 
ben (1882—95).  Szerkesztette  a  Művészeti  Ipart  1885—1894,  az  Osztrák-Magyar 
Monarchia  c.  műben  pedig  a  hazai  művészettörténeti  részeket  (TV— V.)  írta  meg. 
Önálló  művei  :  Az  ókori  művészetek  történetének  mai  tudományos  állása  (1875), 
A  művészeti  és  nem  művészeti  utánzásról  (1879),  A  művészetek  története  (1885).  Az 
utóbbi  első  enemű  rendszeres  mű  magyar  nyelven  és  az  első,  melyben  az  egyete- 
mes fejlődés  során  a  hazai  műemlékek  is  tárgyalva  vannak.  Kiadta  továbbá 
Csengerivel  és  másokkal  a,  Görög  földön  (1895)  és  Római  világ  (1899)  című  emlék- 
könyveket. Számos  értekezése  közül  kiemelendők  a  következők  :  Az  építészét 
I.  Mátyás  király  alatt  (1893),  XVIII.  századi  falképek  Magyarországon  (1896), 
Középkori  építészetünk  topográfiája. 

Berzeviczy  Albert  (sz.  1853  jún.  7.  Berzeviczén)  a  jogi  és  politikai  pályára 
lépett  s  ezen  mint  képviselő,  miniszteri  tanácsos,  államtitkár,  képviselőházi 
alelnök,  majd  elnök  s  közben  miniszter,  nagy  sikereket  ért  el,  melyekben  úgy 
nagy  készültsége,  mint  rendkívüli  szorgalma,  széles  látóköre,  közéletünk  minden 
irányú  beható  ismerete  s  nagy  önfegyelmezettsége  segítették  előre.  Irodalmi 
munkássága,  mely  kiterjedt  és  sokoldalú,  annak  eredménye,  hogy  többször 
visszavonult  s  hosszasabban  élt  »procul  negotiis«.  Irodalmi  s  kivált  művészet- 
történelmi kutatásaiban  serkentően  hatott  rá  barátja,  Beöthy  Zsolt  is.  Mint 
írót,  az  alapos  és  részletes  kutatás  mellett  a  művészi  feldolgozás,  nemes  stilus  és 
előkelő  előadás  jellemzi,  amint  ezt  legkivált  Beatrix  királyné  (1908)  nagyszabású 
történelmi  életrajza  mutatja.  Művei  éppen  úgy  kiterjednek  a  közoktatás  és 
nemzeti  művelődés  kérdéseire,  mint  az  esztétikára,  műtörténelemre,  történe- 
lemre s  kivált  műtörténeti  útleírásokra.  Éppen  oly  gonddal  ír  értekezést  mint 
nagyobbszabású  műveket,  melyeket  tiszta  kompozíció,  átgondolt  terv  s  sza- 
batos, gondos,  tartalmas  stilus,  filozófiai  érzék  jellemez.  Művészettörténelembe 
vágó  művei  a  következők  :  Itália  (1898),  A  cinquecento  festészete,  szobrászata  és 
művészi  ipara  (1908),  A  tájképfestészet  a  XVII.  században  (1910).  Régi  emlékek 
(1907)  szép  önéletrajzi  műve  mellett  nagyon  értékesek  :  Széchenyi  István  (1908) 
és  a  A  természetfölötti  elem  Shakespeare  színműveiben  (1910)  című  nagyobb  szabású 
értekezései,  melyekhez  más  értekezések  és  emlékbeszédek  egész  sora  járul. 
Mint  szónokot  szintén  a  forma  nemessége,  előadásbeli  választékosság,  gondolat- 
gazdagság és  szabatosság  jellemzik.  Szónoki  és  politikai  művei  Beszédek  és  tanid- 
mányok  (2  köt.,  1905)  címmel  jelentek  meg.  Most  újra  egy  nagyobb  művön  dol- 
gozik, mely  Görögországról  s  ott  tett  utazásairól  fog  szólni.  Ebből  egy  részlet 
a  Budapesti  Szemlében  (1913  febr.)  már  meg  is  jelent  Olympiáról. 

A  fiatalabbak  közül  a  művészeti  kritika  és  esztétika  terén  Lyka  Károly 
(sz.  1869.)  vált  ki.  Művészeti  és  más  cikkeivel  a  lapokban  és  folyóiratokban 

1892  óta  lépett  fel  s  olaszországi  tanulmányai  kifejlesztették  Ízlését.  Mint  előbb 
festő  és  rajzoló,  nemcsak  elméletileg,  hanem  gyakorlatilag  is  ért  szakmájához, 
így  írta  A  modern  művészet  bölcselete,  A  legújabb  művészeti  törekvések,  A  modem 
praerafaelista  művészet  című  értekezéseit  (1903—4.),  majd  önálló  műveit :  Kis 
könyv  a  művészetről  (1904,  másodszor  1908),  A  képírás  újabb  irányai  (1906), 
melyet  a  Kisfaludy  Társaság  megjutalmazott,  A  képzőművészet  és  iparművészet 
határai  (előadás,  1907),  A  képzőművészetek  története  és  technikai  fejlődése  (Művelt- 
ség könyvtára  II.  sor.  I.  1.  rész,  1909.),  Az  érem-  és  plakettművészet  stilusa  (1910). 
Több  év  óta  ő  szerkeszti  a  Művészetet,  melybe  számos  szakjábeli  értekezést 
és  cikket  írt. 

Lázár  Béla  (sz.  1869.)  pályája  kezdetén  kivált  a  magyar  irodalomtörténet 
terén  munkálkodott  s  több  összehasonlító  tanulmányt  írt,  valamint  számos 
cikket  külföldi  híres  írókról,  színészeti,  művészeti  s  irodalmi  korkérdésekről, 
később  pedig  a  képzőművészeti  bírálat  és  ismertetés  lett  kedvelt  foglalkozása. 
Párhuzamosan  foglalkozott  szépirodalommal  is.  (Elbeszélések,  1894,  Myria, 
Anya,  két  elb.,  1895.,  Hangulatok,  1898.,  Űj  csapások,  reg.  1909.).  Önálló  iro- 
dalomtörténeti és  művészi  kritikai  művei  :  Buczy  Emil  élete  (1888)  A  Fortunatus- 
mese az  irodalomban  (1890),  A  naturalizmusról  (1890),  A  tegnap,  ma  és  a  holnap 
(Kritikai  tanulmányok  hazai  és  külföldi  szépírókról,  I— II.  1896,  1900.),  Magya- 
rázó tanulmány  az  1899-iki  tavaszi  tárlathoz  (1899),  A  művészi  nevelés  a  közép- 
iskolában (1899),  Művészettörténeti  diapositiv-j egy zék  (I.  1900),  Paál  László  (1904), 
egy  nagyobb  monográfia  s  A  modern  művészet  kezdetei  (1908.) 

Ujabban  az  Iparművészeti  és  Szépművészeti  Múzeum  felállítása,  a  Görög- 
és  kivált  Olaszországba  tett  gyakoribb  tanulmányutak  többekben  keltettek 
nálunk  is  kedvet  a  művészettörténet  iránt.  Művei  jelesebbjeit  németül  írta 
Térey  Gábor,  de  1898  óta  hazánkban  működik  mint  a  Szépművészeti  Múzeum 
egyik  igazgatója  s  azóta  több  magyar  kritikai  dolgozatot  s  önálló  művet  írt. 
Az  újabbak  közül  említendők  Láng  Nándor,  Divald  Kornél,  ki  főleg  az  észak- 
magyarországi régi  művészeti  emlékek  leírásával  foglalkozik,  továbbá  Éber 
László  és  Meller  Simon. 

A  provinciális  archeológia  terén  Torma  Károly  (1829—1897)  szerzett 
magának  kiváló  érdemet,  miben  nálunk  kezdeményezőként  lépett  fel.  Jogász- 
nak készült,  de  Mommsen  biztatására  az  archeológiának  szentelte  magát  annál 
is  inkább,  mert  családi  hagyományai  is  erre  ösztönözték  ;  egészségét  és  vagyonát 
ennek  a  tudománynak  áldozta  fel.  Az  ő  érdeme  mintegy  500  római  felirat 
ismertetése  a  Corpus  Inscriptionum  Latinarum-haxi,&  Limes  Dacicus, északi  Dácia 
hadi  utainak  fölfedezése,  egy  sor  római  katonai  állomás  kinyomozása,  Aquincum 
romjainak  feltárása  és  az  aquincumi  múzeum  megalapítása.  Értekezéseit  rész- 
ben német  nyelven  írta,  magyar  értekezései  közül  fontosabbak  :  Archeológiai 
levelek  (1860),  Rómaiak  nyoma  Erdély  északi  részében  (1861),  Dácia  felosztása  a 
rómaiak  alatt  (1863),  Adalékok  északnyugati  Dácia  föld-  és  helyrajzához  (1863), 
Római  feliratok  Erdélyből  (1865),  Az  alsóilosvai  római  állótábor  s  műemlékei 
(I.  1866),  A  Limes  Dadus  felső  része  (1880),  Az  aquincumi  amphiiheatrum  északi 
fele  (1880),  Repertórium  Dácia  régiség-  és  felirattani  irodalmához.  Főműve, 
Monoumenta  Hungariee  aevi  Romani  epigraphica  nem  jelenhetett  meg.  Egyéb 

munkálatai  és  kiadványai  (Thököly  Imre  naplója,  Rettegi  György,  gr.  Gyulai 
Ferenc  emlékiratai,  Szaniszló  Zsigmond  naplói  stb.)  Erdély  történelmi  irodal- 
mára vonatkoznak. 

A  műrégészet,  a  szorosan  vett  archeológia  és  ókori  történelem  terén  nagy- 
szabású működést  fejtett  ki  Hampel  József  (sz.  1849).  Első  önálló  műve  A  báni 
méltóság  eredete  és  története  (1868)  címmel  jelent  meg  ;  de  már  1871-ben  Aquincum 
történetének  vázlata  a  régészet  körébe  vág  s  ezóta  ezen  a  téren  maradt.  Művei 
részben  német  és  francia  nyelven  is  megjelentek.  Értekezései  1869  óta  kivált 
az  Archaeologiai  Értesítő-ben,  az  Archaeologiai  Közlemények-ben  (ezeknek  1895 
óta  szerkesztője)  s  más  magyar  és  német  szaklapokban  láttak  napvilágot.  Önálló 
művei  :  Adalék  Pannónia  történetéhez  Antoninus  Pius  korában  (1884),  A  nagy- 
szentmiklósi kincs  (1884),  A  bronzkor  emlékei  Magyarhonban  (I— II.  1886,  1892), 
A  régibb  középkor  emlékei  Magyarországon  (I— II.  1894,  1897),  Ujabb  tanulmá- 
nyok a  rézkorból  (1895),  A  rézkorról  (1895),  A  honfoglalási  kor  hazai  emlékei 
(1896),  Az  antik  szobrászat  története  (1900),  A  Nemzeti  Múzeum  legrégibb  pan- 
nóniai sírtáblái  (1906),  Tanulmányok  a  honfoglalási  kor  emlékeiről  (1907)  és 
több  emlékbeszéd. 

ÁLLAMFÉRFIAK,  SZÓNOKOK,  JOGÁSZOK, 

PUBLICISTÁK. 


ÍD.  ANDRÁSSY  GYULA  gróf,  (1823— 1890)  az  európai  jelentőségű  magyar 
államférfi,  mint  politikus,  1847-ben  lépett  fel,  midőn  követ  lett  az  utolsó 
rendi  országgyűlésen.  Kossuthhoz  csatlakozott  s  nevezetes  részt  vett  a  forra- 
dalomban, majd  diplomáciai  küldetésben  járt  Konstantinápolyban,  Parisban 
és  Londonban  s  1851-ben  halálra  is  ítélték.  1858-ban  hazatérvén,  Deákhoz 
csatlakozott  s  a  kiegyezés  akadályainak  elhárításában  fő  és  döntő  szerepe  volt.  így 
lett  1867  — 71-ig  magyar  miniszterelnök,  1871  — 79-ig  közös  külügyminiszter. 
Az  osztrák-magyar  monarchia  külpolitikájának  irányításában  történelmi  sze- 
repet töltött  be.  Mint  író  nem  működött,  de  mint  szónok  magas  színvonalú 
beszédeivel  tűnt  ki,  melyeket  hol  előkészülve,  hol,  még  gyakrabban,  a  vita 
alatt  rögtönözve  tartott*  Találékonyság,  zseniális  ötletesség,  szellemesség  jel- 
lemzi őket.  Ezekből  összegyűjtve  Lederer  Béla  rendezésében,  Beszédei  címmel 
(1891,  1893),  eddig  két  kötet  jelent  meg,  melyek  1871-ig  tartott  beszédeit 
foglalják  magukban.  Néhány  beszéde  s  így  kivált  a  legutolsó  »a  véderő-tör- 
vényjavaslat  tárgyában«  (1889  márc.  5.)  önállóan  is  megjelent  (1889)  és  poli- 
tikai végrendeletének  tekinthető. 

Tisza  Kálmán  (1830—1902.)  pályája  elsősorban  politikai  és  állam- 
férfiúi. Előbb  a  határozati  párt,  majd  1865 — 1875-ig  a  balközépi  ellenzéki  párt 
vezére  volt.  Ekkor  alapította  a  saját  és  Deák  pártjából  a  szabadelvű  pártot, 
melynek  haláláig,  legkivált  pedig  1875— 90-ig  mint  miniszterelnök,  pártvezére 
volt.  Tisza  mint  szónok  és  politikai  vezércikkíró  tűnt  ki,  ez  utóbbiban  kivált  az 
1861-et  követő  években.  Önálló  műve  csak  egy  jelent  meg  Parlamenti  felelős  kor- 
mány és  megyerendszer  (1865),  mely  elsősorban  publicistikai  mű.  Beszédei 
közül  szintén  csak  néhány  jelent  meg  önállóan  s  politikai  cikkei  összegyűjtve 
nincsenek.  Mint  államférfit  magas  szempontok,  erős,  tősgyökeres  magyarság, 
mély  belátás  és  elmélyedő  komolyság  jellemzik.  Szónoki  pályája  1861  óta 
haláláig  egész  parlamenti  és  közéletünkkel  a  legszorosabban  összenőtt.  Mint. 
szónok,  nem  tartozott  az  úgynevezett  kidolgozott  szónoki  beszédek  művelőihez. 

s  a  művészibb  formára  csak  nagy  pillanatokban  helyezett  súlyt,  de  mindig 
tartalmas  volt  és  látszólagos  pongyolasága  mellett  erő  és  méltóság  áradt  ki 
beszédeiből.  Kivált  a  vitatkozásban,  ellenfelei  bírálatában,  a  találó  érvek  s 
cáfolatok  alkalmazásában  volt  erős,  mint  ilyennel  senki  sem  mérkőzhetett 
vele  és  alig  volt  valaki,  aki  hevét,  belső  érzelmeit  osztatlan  önuralommal  job- 
ban birta  volna  akár  mérsékelni,  akár  az  államférfiúi  nyugalom,  sőt  majdnem 
hidegség  látszata  mögé  rejteni.  Temperamentumát  mindig  bizonyos  nyugodt 
megfontolás  alá  birta  lenyűgözni  s  habár  a  vita  folyamán  visszavágásaiban, 
ellenfelei  érveinek  szétszedésében  eleven  és  találó  volt,  sohasem  volt  túlzó  vagy 
éppen  könyörtelen.  Előkelő  mérséklet  s  ötletesség  mellett  itt  is  a  kimélet 
és  férfias  önmegtartóztatás  jellemzik.  Tulajdonképpen  ő  a  megalapítója  annak 
a  parlamenti  szónoklatnak,  mely  egyenesen  a  tárgyból  indul  ki  s  keresetlen 
egyszerűséggel  kutatja  az  igazat,  a  meggyőzőt.  Beszédeinek  és  cikkeinek  össze- 
gyűjtése újabb  történelmünk  szempontjából  nagyon  fontos  és  hálás  feladat 
volna. 

Beöthy  Ákos  (1838—1904  dec.  1.)  egy  nagyon  karakterisztikus  politikai 
pályafutás  eredményeképpen,  mely  alatt  a  nemzeti  politika  követelményei  iránt 
állandóan  radikálisabbá  változott,  egész  történetpolitikai  felfogását  egy  nagy, 
de  nem  teljes  rendszerbe  foglalt,  azonban  úgy  tanulmányainál,  mint  felfogásánál, 
rajzainál,  jellemzéseinél,  előadása  hevénél,  meggyőző  erejénél,  történelmi  vissza- 
pillantásának körültekintő,  összehasonlító  módszerénél  fogva  kiváló  figyelmet 
érdemlő  politikai  tanulmányban  fejtette  ki.  Ez  a  mű  :  A  magyar  államiság  fej- 
lődése, küzdelmei  (I— III.  1900—1906.,  a  II.  kötet  két  részben),  melynek  utolsó 
részét  Bernáth  Dezső  adta  ki.  Beöthy  maga  »politikai  tanulmány  «-nak  nevezi 
ezt  a  művét.  Nem  kíván  sem  kutató,  sem  történetíró  lenni,  a  legismertebb,  a 
teljesen  megállapított  tények  alapján,  számos  külföldi  analógiával,  hazánk 
leszűrt  politikai  igazságait  kívánja  adni,  úgy  amint  ő  hosszú  politikai  pályá- 
ján tanulmányai  alapján  megértette  őket.  A  mű  tehát  nem  rendszeres,  nem 
is  akar  az  lenni.  Tulajdonképpen  csak  azokról  a  tényekről  szól,  melyek  elmélke- 
dései kifejtésére  adnak  alkalmat  s  így  művének,  természeténél  fogva  is.  politi- 
kai bölcseleti  vagy  magasabb  értelemben  vett  publicistikai  jellege  van  és,  mint 
ilyen,  nem  is  kíván  teljesen  objektív  lenni  és  nem  is  az.  1825-ön  akarta  kezdeni 
ezt  a  történelem-politikai  tanulmányt,  de  egész  első  kötete,  a  legnagyobb,  ehhez 
való  bevezetéssé  vált,  melyben  a  honfoglalástól  1825-ig  ér  el.  A  II.  rész  1848 
ápril  11-ig  terjed,  a  töredékes  Ill-ik  a  forradalom  pragmatikai  feldolgozása,  a 
következő  az  1867-ig  terjedő  korszak  hasonló  rajza  lett  volna. 

Schwarcz  Gyula  (1839—1900)  a  geológia,  közoktatási  politika  és  államjog 
terén  egyaránt  működött  s  utóbbi  téren  egyik  főtörekvése  hazánk  intézményei 
nek  emelése  volt.  Ezzel  az  intencióval  cikkeiben,  röpirataiban  számos,  később 
megvalósult  javaslatot  tett.  Másfelől  kutatásait  a  görög-római  államintézmé 
nyékre  terjesztve  ki,  Die  Demokratie  című  nagyszabású  művével  a  szó  szoros  értel- 
mében forradalmi  munkát  végzett  s  kivált  az  athénei  demokráciáról  addig  fenn- 
álló magasztaló  nézeteket  változtatta  meg  s  rontotta  le  a  róla  alkotott  eszményi 
felfogást,  úgy  hogy  egy  új  történeti  iskolát  alapított.  Ebből  a  nagy  műből  csak 
a  Demokratie  von  Athén  (1881,  1892)  s  a  Die  römische  Massenherrschaft  (I.  1893) 

című  részek  jelentek  meg.  Az  egészet  hat  kötetre  tervezte.  Művei  egy  részét 
német,  francia,  angol  és  görög  nyelven  írta,  de  nagyon  sokat  írt  magyarul  is. 
Ez  utóbbiak  közül  a  főbbek  :  Lampsacusi  Strato  (I.  1861),  Az  állam  körül  (1891), 
A  közoktatásügyi  reform  keresztülvitelének  lehetőségéről  (1865),  Magyar  író  kül- 
földön (2  köt.,  1865),  Két  röpirat  a  közoktatásügy  körül  (1865),  A  közoktatásügyi 
reform  mint  politikai  szükséglet  (1—5.  1866—69),  Magyarország  helyzete  a  reál- 
unióban (1870),  Államintézményeink  s  a  kor  igényei  (1871),  Az  athenéi  alkot- 
mányjog történetének  korszakairól  (1879),  A  miniszteri  felelősség  eredete  (1883), 
Sallustius  államformái  és  a  görögök  politikai  irodalma  (1895),  Montesquieu  elmé- 
lete (1885),  További  adalék  a  görögök  politikai  irodalmának  kritikai  történeté- 
hez (1886),  Gondolatszabadság  és  ókori  tömeguralom  (1886),  A  két  utóbbi  évtized 
államformatani  irodalmának  kritikai  méltatásához  (1887),  Az  európai  monarchiák 
rendszeres  alaptörvényeiről  (1887),  Az  athenéi  állam  és  társadalmi  jelentősége  (1887), 
Lucius  Cornelius  Sulla  a  római  alkotmányjog  történetében  (1887),  Tudomány 
és  társadalom  (1888),  Adalék  a  római  alkotmánypolitikához  és  államjoghoz  (1888), 
A  király  tanácsosainak  felelőssége  Aragóniában  és  Magyarországon  (1888), 
Táras,  Syrakusa,  Akragas  és  egyéb  görög  államok  demokráciája  (1890),  Az  athenéi 
alkotmányjog  történelmének  korszakai  (1891),  További  tanulmány  a  legújabban 
fölfedezett  Athenaion  politeia  fölött  (1891),  Herodotos  és  Aischylospsephismája  (1899), 
Görög  történelem  (1900).  Ezekben  s  más  német  értekezéseiben  fejtette  ki  nagy 
műve  korábbi  köteteinek  szellemét,  eszmemenetét  és  tanulmányai  keretében 
az  egész  görög-római  irodalmat  s  költészetet  is  felkutatta. 

Szilágyi  Dezső  (1840—1901),  mint  politikus  és  büntetőjogász  s  e  tárgyak 
egyetemi  tanára,  szorosan  véve  szaktudós  volt,  de  nem  a  szó  elvont  értelmében, 
minthogy  az  elméletet  a  gyakorlatból  kívánta  elvonni.  Nagyarányú  ész,  éles 
megkülönböztető  erő,  finom  vitatkozási  képesség  s  az  előadás  nagy  ereje  jel- 
lemzi. Mint  politikus,  úgy  a  miniszteri,  mint  az  elnöki  székben,  a  szabadelvű 
irányzatnak  volt  híve  és  önzetlenségével,  puritán  gondolkozásával,  élet- 
módjával, rendkívüli  szellemi  tehetségeivel,  szónoki  képességeivel  nagy  be- 
folyást, és  egyidőben  majdnem  korlátlan  tekintélyt  szerzett  magának.  Szó- 
noklatai, melyek  mindig  a  magyar  szónoki  próza  legjelentékenyebb  termékei 
fognak  maradni,  Fayer  László  és  Vikár  Béla  szerkesztésében  Beszédei  címmel 
(2  kötet  1906.  1909.)  jelentek  meg. 

Mint  történetíró  kezdte  pályáját  1864-ben  Hajnik  Imre  (1840—1902), 
de  aztán  mint  jogtörténész  folytatta  s  e  téren  alapvető  munkásságot  fejtett  ki, 
kivált  két  főművével :  Magyar  alkotmány  és  jog  az  Árpádok  alatt  (I.  1872),  melyet 
a  tudomány  nagy  kárára  nem  folytatott,  továbbá  Egyetemes  jogtörténet  a  közép- 
kor kezdetétől  a  francia  forradalomig  (I.  1875).  Többi  kiválóbb  művei :  Magyar- 
ország az  Árpád  királyoktól  az  ősiség  megállapításáig  (1867),  Az  alkotmányi  fejlő- 
dés a  X.  századtól  a  XI -ig  (1874),  A  nemesség  fejenkinti  megjelenésének  az  ország- 
gyűlésen megszűntéről  (1873),  A  perdöntő  eskü  és  az  előzetes  tanubizonyítás  a  közép- 
kori magyar  perjogban  (1881),  Okirati  bizonyítás  a  középkori  magyar  perjogban 
(1886),  Az  örökös  főispánság  a  magyar  alkotmánytörténetben  (1888),  A  királyi  bíró- 
ság személyes  jelenléte  (1891),  A  magyar  bírósági  szervezet  és  perjog  az  Árpád- 
és  a  vegyesházi  királyok  alatt  (1899). 

Széleskörű  bölcseleti  tanulmányok  és  mély  filozófiai  gondolkozás  jellem- 
zik Concha  Győző  (sz.  1846)  állambölcseleti  és  elméleti  politikai  tudományos 
műveit,  melyek  közül  legkiválóbb  a  Politika  című  nagy  műve  (I.  Alkotmánytan, 
1894.,  II.  Közigazgatástan,  1905),  mely  egy  élet  bölcseleti  és  gyakorlati  tanul- 
mányainak leszűrt  eredménye.  Mindkét  kötete  akadémiai  jutalmat  nyert  s  előbb 
mint  egyetemi  előadásainak  gyűjteménye  jelent  meg  egyik  tanítványa  kiadásá- 
ban. Ezt  megelőzőleg  az  Újkori  alkotmányok  (I— II.  1885.,  1888)  c.  műve  jelent 
meg  s  úgy  ezt,  mint  más  műveit  és  értekezéseit  is,  melyek  kevés  kivétellel 
mind  az  állam  és  alkotmányosság  legfontosabb  kérdéseivel  foglalkoznak,  ugyanaz 
az  elmélyedés,  bölcselő  gondolkozás  és  éles  elemzőképesség  jellemzi.  Elég  itt 
A  90-es  évek  reformeszméi  és  előzményeik  (1885)  című  művére  utalnunk,  melyben  a 
II.  József  alatt  kifejlődött  röpiratirodalmat  először  dolgozta  fel  egész  terjedel- 
mében, először  méltatta  az  államtudomány  szempontjából  és  kapcsolta  össze- 
a  XIX.  század  harmincas  éveinek  liberális  mozgalmaival,  s  így  mint  irodalom- 
történeti mű  is  a  jelesek  egyike.  Kiváló  munkái  Conchának  még  a  következők  is  : 
A  közigazgatási  bíráskodás  az  alkotmányosság  és  egyéni  joghoz  való  viszonyában 
(1877),  Egyéni  szabadság  és  parlamentarizmus  Angliában  (1888),  A  jelszavakról 
(1904),  Megint  a  jelszavakról  (1907)  s  Br.  Eötvös  József  és  a  külföldi  kritika  (1908), 
mely  utóbbi  először  foglalkozott  behatóan  Eötvös  nagy  államtani  művének 
irodalmi  helyzetével.  Ezeken  a  szakmunkákon  kívül  több  jeles  értekezéssel 
és  emlékbeszéddel  szerzett  magának  elismerést.  (Gneiszt,  Brassai,  Pulszky  F. 
és  Ágost.)  Művei  nem  mindig  könnyű  olvasmányok,  de  ezért  a  nehézségért 
bőven  kárpótolják  az  olvasót  tartalmasságukkal,  a  bennök  kifejtett  gondo- 
latok mélységével  és  sokszor  újszerűségével. 

Apponyi  Albert  gr.  (sz.  1846)  politikai  pályáját  1872-ben  kezdte  s  azóta 
megszakítás  nélkül  folytatja.  Szónoklatainak  ragyogó  stílusa,  gondolatgazdag- 
sága, fordulatossága,  művészi  nyelve,  előadásának  előkelő  páthosza,  lendüle- 
tessége,  nagy  készültsége,  sok  tekintetben  Kossuth  Lajosra  emlékeztet.  Rá- 
emlékeztet Apponyi  világos,  tiszta,  logikai  eszmemenete,  kifejezésben'  szaba- 
tossága, egyetemes  látóköre,  sőt  még  az  is,  hogy  gondolatait  több  nyelven 
(német,  francia,  angol,  olasz)  ugyanazzal  a  tökéletességgel  tudja  kifejezni.  Ezzel 
a  rendkívüli  képességével  úgy  a  békekonferenciákon,  valamint  az  újabban 
Amerikában  tartott  beszédeivel  és  közjogi  helyzetünket  ismertető  tanulmá- 
nyaival nagy  szolgálatot  tett  nemzetének.  Nagy  szónoki  képességeiért,  politikai 
és  társadalmi  problémáink  ragyogó  fejtegetéséért  választotta  tagjai  közé  a  Kis- 
faludy-Társaság  és  az  Akadémia  is.  Az  előbbiben  :  Aesthetika  és  politika,  művész 
és  államférfi  című  (1890)  értekezésével  foglalta  el  helyét.  1896-ig  tartott  szónoklatai 
Beszédei  címmel  jelentek  meg.  Meg  kell  még  emlékeznünk  gr.  Dessewffy  Aurél 
és  Kossuth  Lajos  fölött  tartott  emlékbeszédeiről  és  arról  a  beszédéről,  melyet  gr. 
Széchenyi  Istvánról  mondott  el.  Ebben  és  sok  más  dolgozataiban  a  stílusnak  is 
kiváló  mestere  s  egyike  azoknak,  kik  közéleti  működésükkel,  e  működésnek  tudo- 
mányos és  bölcseleti  alapjaival,  az  eszmék  megvilágításával,  fejlesztésével  és 
érlelésével  nagy  hatást  gyakoroltak  a  nemzet  egészére. 

Wlassics  Gyula  (sz.  1852)  mint  szónok,  büntető  és  közjogász  s  mint  állam- 
férfiú működött.  Az  irodalomban  már  tanulókorában  nagyobb  történelmi  tanul- 

mánnyal  lépett  fel,  de  főkép  büntetőjogi  művei  szereztek  neki  tudományos 
tekintélyt.  Mind  ezekben,  mind  egyéb  műveiben  jeles  stilisztának  mutatkozik. 
Nagy  mestere  az  összehasonlító  módszernek,  a  világos  és  szabatos  érvelésnek. 
A  legnehezebb  büntetőjogi  kérdéseket  hajszálfinomsággal  és  mégis  oly  módon  fej- 
tegeti, hogy  még  a  nem-szakember  is  megérti.  Művei  :  A  hatásköri  összeütközés 
ügye  (1880),  A  bűnkísérlet  és  bevégzett  bűncselekmény  (I.  A  tettesség  és  részesség 
tana,  1885.  II.  A  bűnkísérlet  és  bevégzett  bűncselekmény  tana,  1887),  mely 
az  akadémiai  Sztrokay-j  utalmat  nyertééi,  A  tettesség  és  részesség  tana  teljesen 
átdolgozott  új  kiadásban  (711.  lap  1893.),  A  bűnvádi  eljárás  alapelvei  (1885) 
A  pénzbüntetés  jogi  természete  és  a  magyar  büntetőtörvény  53.  szakasza  (1882), 
A  magyar  bűnvádi  eljárás  törvényjavaslata  (1888),  A  hatásköri  összeütközések 
bíróságáról  szóló  törvényjavaslat  (1895),  Hazánk  és  a  büntetőjog  fejlődése  (1905), 
A  büntető-novella  tervezete  (1907),  Kriminálpolitikai  feladatok  (1908),  Le  tribunal 
des  conflits  (1908),  Le  quatriéme  chancelier  (Bülow,  1909  Das  ungarische  Verfas- 
sungsrecht  und  die  Theorien  Turbás  und  Tezners  (1912),  bel  és  külföldi  folyóiratban 
közzétett  Az  1867 :  XII.  t.-c.  jogi  természete  (1911),  Gr.  Andrássy  Gyula  (1910), 
Múzeumok  és  könyvtárak  (7  elnöki  beszéd  a  múz.  és  könyvtárak  orsz.  szövetsége 
közgyűlésein,  1913).  Ezeken  kívül  számos  szakszerű  értekezése  s  Deákról  egy 
nagyobb  összefoglaló  tanulmánya  jelent  meg.  Néhány  tanulmányával  s  kivált  az 
1867-iki  XII.  t.-c.-ről  szólóval  az  volta  célja,  hogy  a  kiegyezés  körül  egységes 
közfelfogás  alakuljon  ki.  Mint  szónok  1892  óta  képviselői,  1895 — 1903-ig  vallás- 
os közoktatásügyi  miniszteri  minőségben,  kivált  az  új  egyházpolitikai  reformok 
tárgyalásakor  tűnt  ki  s  nyilt  alkalma  megvédeni  a  kormány  álláspontját. 
Államférfiúi  tevékenysége  kiterjed  közoktatásunk  minden  újabb  irányára,  még 
pedig  mind  a  fejlesztés,  mind  a  sokirányú  kezdeményezés  tekintetében. 

A  magyar  történelem  bölcseleti  vizsgálóinak  egyik  legkiválóbbika  ifj. 
gr.  Andrássy  Gyula  (sz.  1860.  jún.  30.),  aki  egyszersmind  politikus  és  szónok  is. 
Publicistikai  és  magyar  történelmi  tanulmányainak  eredménye  Az  1867-iki 
kiegyezésről  (1896)  szóló  kiváló  közjogi  politikai  műve,  melynek  különös  alkalmi 
jelentőséget  az  adott,  hogy  íratása  idejében  a  kiegyezés  némely  részeinek  új 
értelmezői  akadtak  a  gyakorlati  politikában.  Andrássy  összefoglalja  a  nagy  át- 
alakulás külső  és  belső  történetét  s  alkotmányjogi  eredményeit  és  az  ellentétes 
magyarázatokat  mélyrehatóan  boncolja.  Ezt  a  művét  az  Akadémia  is  kitüntette. 
A  következő  években  egy  jelentőségre,  történetbölcseleti  mélységre  fontosabb 
munkába  kapott  s  megírta  A  magyar  állam  fönnmaradásának  és  alkotmányos 
szabadságának  okai  cím  nagy  művét  (I— III.  1901.,  1905.,  1911).  Ebben  a  törté- 
netbölcseleti műben  szerző  az  Árpádok  korától  1715-ig  az  egész  magyar  tör- 
téneten végigmegy  és  a  III.  kötet  »Magyarország  tényleges  függésé  «-nek 
rajzával  végződik.  így  a  következő  kötet  azt  fogja  tárgyalni,  hogy  mint 
törekedtek  a  magyarok  a  közös  kormányzat  elfogadása  után  ebben  érvénye- 
sülni. Ennek  a  történetbölcseleti  műnek  az  a  célja,  hogy  az  egész  európai 
vüág  fejlődésének  és  mai  helyzetének  tekintetbevételével  megvilágítsa  a 
magyar  alkotmány  fejlődését,  irányait,  a  nemzet  küzdelmeit  ennek  megőrzé- 
sében, hogy  megrajzolja  nemzeti  önállóságunk  és  alkotmányos  szabadságunk 
körülményeit  és  okait.  A  maga  nemében  a  legkiválóbb  magyar  művek  egyike. 

E  tanulmányait  alkalmazta  szerző  azokban  a  tollharcokban  is,  melyeket  külön- 
böző időkben  vívott  kivált   1904  óta. 

Tisza  István  gr.  (sz.  1861.),  az  újabb  magyar  államférfiak  egyik  legje- 
lentékenyebbike,  már  1886  óta  foglalkozik  politikával,  volt  miniszterelnök  s 
képviselőházi  elnök  is.  Nagysúlyú  beszédeit  feltűnő  egyszerűség,  világosság, 
magyaros  gondolkozás,  meggyőző  erő,  határozott  logika  és  törhetetlen  meg- 
győződés jellemzi.  Ez  a  törhetetlen  meggyőződés  teszi,  hogy  politikáját  annyian 
követik.  Még  ellenségei  is  elismerik,  hogy  nála  érzés,  gondolat,  szó  és  tett 
ugyanaz.  A  szenvedélyekre  sohasem  hivatkozik  s  az  érzelmeket  is  csak  sejteti, 
mert  nem  felizgatni,  hanem  meggyőzni  akar.  Ebben  a  tekintetben  senki  sem 
emlékeztet  inkább  Deákra  mint  ő.  Ez  az  egyszerűség,  világosság,  tartalmas 
rövidség,  mély  belátás  jellemzi  mint  publicistát,  mint  cikkírót,  mint  közgaz- 
dasági írót,  s  ez  jellemzi  legújabb,  Sadovától  Sedánig  (1912)  című  munkáját  is. 
Beszédei  közül  csak  egy-egy  jelent  meg  önállóan,  egy  nagyobb  gyűjteményt 
1904-ben  adott  ki  az  Athenaeum  Küzdelem  a  parlamentarizmusért  címmel. 
Ujabban  1910-ben  a  Magyar  Figyelő  folyóiratot  alapította,  melynek  az  a  célja, 
hogy  egészséges,  józan,  magyaros  nemzeti  politikát  teremtsen  és  hogy  ebben  az 
irányban  hasson  közéletünkre  és  irodalmunkra  is. 

Balogh  Jenő  (sz.  1864)  a  büntetőjog  terén  fejtett  ki  mélyreható  irodalmi 
munkásságot.  Művei  :  A  folytonos  és  folytatólagos  bűncselekmények  tana  (1885), 
A  sértett  fél  jogköre  a  büntetőjogban  (I.  1887),  A  delictum  collectivum  s  a  szokás- 
szerű  és  üzletszerű  bűncselekmények  tana  (1886),  Börtönügyi  viszonyaink  reformjá- 
hoz (1888),  Büntetési  és  börtönrendszerünk  reformja  (1900),  Büntetőtőrvényeink 
módosításához  (1900),  Magyar  bűnvádi  eljárási  jog  (I.  1901,  Edvi  Illés  Károly- 
lyal  és  Vargha  Ferenccel  együtt),  A  bűnvádi  perrendtartás  magyarázata  (I— IV. 
1898—1900),  Vélemény  az  uzsora  és  az  ehhez  hasonló  gazdasági  visszaélések  tár- 
gyában teendőnkről  (1905),  A  jogtörténet  tanítása  hazánkban  (1905),  A  jogtörténet 
tanításának  kérdéséhez  (1905),  A  büntető  perjog  tankönyve  (1906),  Gyermekvéde- 
lem és  büntetőjog  (1907),  Nyomor  és  bűntett  (1907),  Fiatalkorúak  és  a  büntetőjog 
(1909),  Adalékok  a  fiatalkorú  bűntettesek  pszichológiájához  (1909),  Ujabb  bűnügyi 
törvényhozás  külföldön  (1910). 

Szászy-Schwarz  Gusztáv  (sz.  1868)  a  római  és  magyar  magánjoggal  meg 
a  közjog  némely  aktuális  kérdéseivel  foglalkozott.  Önállóan  megjelent  művei  : 
A  végrendelkezési  szabadság  a  római  jogban  (1881),  A  jogi  szemináriumok  kérdése 
(1883),  Űj  irányok  a  magánjogban  (1884),  Magánjogi  esetek  (1885),  A  tulajdon- 
fenntartás (pactum  reservati  domini)  hatálya  (1886),  A  pénzbeli  tartozások  fizetési 
helye  és  perilletősége  (1887),  A  tulajdonátadás  kellékéül  ingóknál  az  átadás  meg- 
kívántassék-e  ?  (1889),  Magánjogi  fejtegetések  (1890),  Magánjogunk  felépítése 
(1893),  A  házassági  jogról  szóló  törvényjavaslat  bírálata  ellenjavaslattal  (1894), 
Az  ági  öröklés  kérdése  (1898),  Institúciók  és  pandekták  (1900),  Magánjogi  esetek 
(1901),  Ujabb  magánjogi  fejtegetések  (1901),  Codificationális  dolgozatok  (1902), 
Az  óbstructio  jogtana  (1904),  Még  egyszer  az  obstructio  jogtana  (1905),  A  jogi 
személy  magyarázata  (1906),  A  magánjogi  törvénykönyvről  (1904),  Jogi  párbeszé- 
dek az  obstructióról  (1910),  Jogi  napikérdések  (1910),  Űj  irányok  a  magánjogban 
(1911),  Parerga  (1912),  melybe  néhány  megelőző  dolgozat  is  be  van  foglalva. 

Ezeket  a  jogi  műveket  éles  elméjű,  szabatos  fejtegetések  jellemzik,  olyan  egy- 
szerűek és  világosak,  stílusuk  olyan  kiváló,  hogy  az  elvont  fogalmak  egyszerre 
közérthetőkké,  természetesekké  válnak  s  a  logikus  tárgyalás  tisztasága  közel 
hozza  őket  az  olvasóhoz. 

A  szorosan  vett  publicistika  terén  működött  nagy  sikerrel  és  hatással 
Grünwald  Béla  is  (1839—1891.),  aki  lényegileg  br.  Eötvös  munkáját  folytatta 
(Reform,  1846)  a  megye  mai  helyzete  elleni  harcában  és  az  államosítást  tartja 
az  egyetlen  megoldásnak.  Közigazgatásunk  és  a  magyar  nemzetiség  (1874)  című 
munkáját  az  1870-iki  megyei  törvény  ellen  írta.  Ebben  vázolt  elveit  Közigaz- 
gatásunk és  a  szabadság  (1876)  című  művében  fejtette  ki  részletesebben.  Sok- 
kal kiválóbb  műve  A  felvidék  (1878)  című,  mely  a  tót  nemzetiségi  kérdéssel 
foglalkozik,  de  főcélja  itt  is  a  megyék  államosításának  sürgetése,  mint  amelytől 
elsősorban  remél  sikert  nemzetiségi  téren  is.  Legterjedelmesebb  műve  :  A  törvény- 
hatósági közigazgatás  kézikönyve  (I— III.  1880  és  I— IV.  1889),  mely  több 
kiadást  ért.  Rendkívüli  feltűnést  keltett:  A  régi  Magyarország  1711—1825.  (1888) 
műve  amely  nevét  mint  kiváló  prózaíróét  is  ismertté  tette,  noha  a  történeti 
tényeket  nagy  célzatossággal  állítja  be  s  bizonyára  túlsötét  vagy  túlvilágos  képek- 
ben. Ez  egyébként  jellemző  írói  vonása.  E  műve  tulajdonképen  a  régi  rendiség  ellen 
szól,  mely  szerinte  az  igazi  állami  és  nemzeti  életet  lehetetlenné  teszi.  De  bár 
minden  intézményt  súlyos  bírálatban  részesít,  a  vezérfonal  mégis  a  rendiség  fő 
intézményének,  a  megyének  elítélése  s  végkövetkeztetése,  hogy  a  nemzet  alkotmá- 
nyának, függetlenségének  egyedüli  védő  bástyája  nem  valamely  intézmény, 
hanem  csak  maga  a  nemzet  lehet.  Itt  is  vüágosan  Eötvös  és  Széchenyi  tanítványa. 
Erős  meggyőződése  sokszor  teszi  egyoldalúvá,  de  minthogy  meleg,  köz  vetetlen,  vál- 
tozatos, minthogy  nemes  lelkesedés,  humor  és  szatíra  váltakozik  stiljában,  könyve 
lebilincselő  olvasmány.  Utolsó  műve,  Az  új  Magyarország  (1890),  mesteréről, 
Széchenyiről  szól,  de  már  túlnyomólag  idézetekből  áll.  Ehhez  a  két  művéhez 
még  egy  harmadik  kötetet  akart  írni,  de  ebben  öngyilkossága  meggátolta. 

A  publicistika  kiváló  munkásai  között  kell  megemlékeznünk  Beksics 
Gusztávról  is  (1847  febr.  9—1906.  máj.  7.),  aki  a  szépirodalomban  is  működött, 
(Barna  Arihur  1880,  Ködös  problémák,  1904,  regények)  és  spanyolból  több  mun- 
kát fordított  magyarra.  A  nemzetiségi  és  társadalmi  kérdésekre  vonatkozó 
publicistikai  és  politikai  röpiratoknak  egész  sokaságát  írta  meg,  közülök  a 
következők  a  kiválóbbak  :  A  magyar  doctrinairek  (1882),  melyben  a  magyar 
centralistákkal  foglalkozik,  Kemény  Zsigmond,  a  forradalom  és  a  kiegyezés  (1883), 
Társadalmunk  és  nemzeti  hivatásunk  (1884),  Üj  korszak  és  politikai  programmja 
(1889),  Közigazgatásunk  reformja  és  nemzeti  politikánk  (1891),  A  dualizmus  tör- 
ténete, közjogi  értelme  és  nemzeti  törekvéseink  (1892),  A  román  kérdés  és  a  fajok 
harca  Európában  és  Magyarországon  (1895),  A  magyar  faj  terjeszkedése  és  nem- 
zeti konszolidációnk  (1896),  A  magyar  politika  új  alapjai  (1899),  Magyarország 
jövője  az  újabb  nemzeti  elhelyezkedés  alapján  (1900),  Közjogunk  és  nemzeti  törek- 
vésünk (1903),  Mátyás  király  birodalma  és  Magyarország  jövője  (1905).  Halála 
után  jelent  meg  A  szabadelvű  párt  története  (1906).  Utóbbi  műveiben  a  magyar 
faj  terjeszkedő  és  szaporodó  képességéből  vélte  kifejthetőnek  a  magyar  túl- 
súlyra jutását.  E  műveiért  akadémiai  jutalomban  részesült.  Ő  írta  meg  a  miilen- 

náris  magyar  történetben   az   I.  Ferenc  József  és  kora  című  részt   1867-től.  (X. 
kötet.) 

Magasabb  értelemben  véve  a  magyar  zsurnalisztikában  újabb  időben 
senki  sem  tett  nagyobb  hatást  mint  Bartha  Miklós  (1848—1905.),  ki  ennek  és 
a  képviselőségnek  szentelte  életét.  Jóformán  1873  óta  élete  végéig  képviselő 
volt,  előbb  mint  a  régi  balközép,  majd  mint  az  ellenzék  többféle  árnyalatának 
tagja.  Előbb  a  kolozsvári  Ellenzéknek  volt  szerkesztője  és  ragyogó  tollú  vezér- 
cikkírója. Neve  akkor  lett  országosan  ismertté,  mikor  két  katonatiszt  véresre 
vagdalta  a  szerkesztőségben.  Budapesten  a  Magyar  Hírlapba,,  majd  a  Magyar- 
országba, írta  ragyogó,  de  túlzott  cikkeit,  melyeken  megérződik,  hogy  Shakes- 
peare nyelvét  tanulmányozta  és  hogy  sok  kiváló  író  műveit  olvasta.  Mindezeket 
a  hatásokat  egyéniségébe  olvasztotta,  mely  határt  nem  ismert  szenvedélyben  ; 
de  stílusa  éppen  túlzásaival  hatott  a  szélsőségeket  amúgy  is  kedvelő  magyar 
természetre.  Műveit  összegyűjtve  barátai  adják  ki  hat  kötetben.  (Eddig  5  köt.) 
Életében  jelentek  meg  a  Turgenyev  modorában  írt  Hangulatok  (1897)  s  a  Kazár 
földön  című  munkája.  Szentimentális  elbeszélései  és  egy  színdarabja  nem  jelen- 
tékenyek. 

*  Mellette  Kenedi  Géza  (sz.  1853)  emelendő  ki.  Ifjabb  korában  szépiroda- 
lommal is  foglalkozott,  de  később  politikai  és  a  legkülönbözőbb  társadalmi, 
erkölcs-filozófiai  kérdések  és  szakszerű  jogi  témák  foglalták  le.  Egyike  leg- 
tartalmasabb vezércikkíróinknak  s  tárcáiban,  cikkeiben  a  jogi,  közgazdasági, 
szociológiai  kérdések  népszerűsítője.  Ezek  mellett  a  társadalmi  morál  s  a  kor 
aktuális  kérdéseivel  is  szívesen  foglalkozik.  Művei  :  A  Quarnero,  Fiume  és 
Abbázia  (1884),  A  Dunától  a  Quarneróig  (1890),  Szénrajzok  (társadalmi  tanul- 
mányok és  elbeszélések,  1894),  Gyarlóságok  (1898),  Problémák  (1899),  Lőpor- 
füst  (az  1878.  évi  bosnyák  háborúból,  1904),  Az  élet  könyve  (1908),  Szociológiai 
nyomozások  (1910),  Száz  eset  az  életből  (1911).  Jogi  szakművei  közül  különösen 
kiválnak  a  sajtó-  és  szerzői  jogra  vonatkozók,  így  A  magyar  sajtójog  (I — II. 
1903.)  s  A  magyar  szerzői  jog  (1908)  címűek. 

Jancsó  Benedek  (sz.  1854)  eredetileg  magyar  irodalomtörténettel  foglal- 
kozott s  több  művet  írt  Szenczi  Molnár  Albertről  (1878),  Kölcseyről  (1885), 
Fábián  Gáborról  (1885),  azonkívül  jeles  irodalmi  bírálatoknak  és  értekezések- 
nek szerzője.  De  nagyobb  feltűnést  azok  a  terjedelmes  publicistikai  dolgozatai 
keltettek,  melyekkel  Hunfal vy  Pál  nyomán  az  erdélyrészi  dákoromán  törekvé- 
seket világította  meg.  Ezek  :  A  Dákoromanizmus  és  a  magyar  kultúrpolitika 
(2  füz.,  1893),  Román  politikai  és  történelmi  tanulmányok  (1895),  Szabadság- 
harcunk és  a  dákoromán  törekvések  (1896),  A  román  nemzetiségi  törekvések  tör- 
ténete és  jelenlegi  állapota  (I.,  II.  1896,  1899).  Ez  utóbbi  művével  akadémiai 
jutalmat  is  nyert. 

Az  egyházi  szónoklat  s  kivált  a  vallásnak,  filozófiának  s  természettudo- 
mányoknak érintkező  részeiről  szóló  bölcseleti  vizsgálódás  terén  általános  érdek- 
lődést keltő  s  nagyhatású  munkásságot  fejtett  ki  Prohászka  Ottokár  (sz.  1858). 
Mint  egyházi  szónok  a  legkiválóbbak  egyike.  Nevezetesebb  beszédei  közül 
néhány  külön  is  megjelent.  Cikkeit  és  tanulmányait  nagyobbára  a  Magyar 
Sionbsai,  Űj  Magyar  Sionba,n  és  Katholikus  Szemlében  közölte.  Önálló  művei : 

Isten  és  a  világ  (különös  tekintettel  a  természettudományokra,  1891),  Harc  a 
félszegségek  ellen  (1892),  A  keresztény  bűnbánat  és  bűnbocsánat  (1894),  Produktiv-e 
a  pénz  ?  (1898),  Föld  és  ég  (kutatások  a  geológia  és  theológia  érintkező  pontjai 
körül,  1902),  Dominus  Jesus  (nyolc  konferencia,  1903),  A  diadalmas  világnézet 
(1903),  Modern  katholicizmus  (1907),  Elmélkedések  az  evangéliumról  (1908). 
Magasságok  felé  (tanulmányok,  1911),  Az  intellectualismus  túlhajtásai  (Akad. 
székfoglaló,   1911).  Műveiből  több  három-négy  kiadást  is  ért. 

A  katholikus  egyházi  szónoklat  és  elmélkedő  irodalom  terén  vált  ki  Hock 
János  (szül.  1859).  Főbb  munkái  :  Nagyböjti  szent  beszédek  (1891),  Imakönyv 
(1892),  Mátyástemplomi  böjti  szent  beszédek  (1896  és  1898),  Böjti  szent  beszédei 
(1899),  Vigasztalások  könyve  (1896),  Összegyűjtött  szent  beszédei  1894—1899. 
(1900),  Krisztus  iskolája  (1904.  évi  böjti  szent  beszédek).  Ezeken  kívül  is  több 
egyes  beszéde  jelent  meg  s  mint  ellenzéki  parlamenti  szónok  is  ismert  névre  tett 
szert.  Vallásos  művei  közül  kivált  imakönyvei  és  elmélkedései  terjedtek  el  szá- 
mos kiadásban.  Irt  ezeken  kívül  Költeményeket  Dereskei  néven  (1882),  elbeszé- 
léseket (Hervadt  levelek,  1885),  tárcákat  (Szivárvány,  1894.),  egy  művészetbölcse- 
leti művet  Művészi  reform  (1898)  címmel  s  megírta  Jézus  életét  (1905). 


VIII.  FEJEZET. 

KÉT  TERMÉSZETTUDOMÁNYI  ÍRÓ. 


)ZON  A  NYOMON,  melyen  a  magyar  természettudományi  irodalmi 
nyelv  kiképzésében  és  népszerűvé  tevésében  kivált  Greguss  Gyula 
(1829—1869)  működött,  újabban  főképpen  Hermán  OttóésSzily  Kál- 
mán haladtak  tovább. 
Hermán  Ottó  (sz.  1835)  különösen  népszerűsítő  természettudományi 
műveivel  és  költői  stílusával  szerzett  magának  nagy  érdemeket.  Gyermek- 
kori benyomásai,  édes  atyja  és  Petényi  Salamon  hatása  alatt,  már  korán 
mély  szeretettel  és  odaadással  foglalkozott  a  természettel  s  a  természet  sze- 
retete megerősítette  lelkének  szabadságszeretetét  s  függetlenségért  való  rajon- 
gását. E  szeretetét  kiterjesztette  a  népre  is.  Ez  az  oka,  hogy  a  természet  vizs- 
gálata mellett  egész  odaadással  mélyedt  el  népünk  két  ősfoglalkozásának,  a 
halászatnak  és  pásztorkodásnak  ethnologiai  fölkutatásában  és  ezen  a  téren  tel- 
jesen úttörő  munkát  végzett.  Pályájára  különösen  Brassai  Sámuel  gyakorolt 
döntő  hatást.  Mellette  a  Kolozsvárt  megjelenő  Erdélyi  Múzeumban  indult  meg 
termékeny  munkássága.  Ezután  különben  már  mint  politikai  és  tárcaíró  is  fel- 
tűnt. Kolozsvárt  kezdte  és  Budapesten  fejezte  be  Magyarország  pókfaunája  című 
első  nagy  művét  (3  köt.,  1876—79),  mellyel  hírét  mint  író  és  természettudós 
megalapította.  Azután  az  állat  védelemmel,  a  madárvilággal,  a  magyar  halá- 
szattal és  halfaunával,  majd  a  pásztorélet  s  a  magyar  faj  tanulmányozásával 
foglalkozott.  így  jöttek  létre  alapvető  művei  :  A  nagy  út  (A  madárvilág  tavaszi 
mozgalma  alkalmából.  1879),  ősi  nyomok  a  magyar  népies  halászatban  (1885), 
A  magyar  halászat  könyve  (2  köt.,  1887),  A  halgazdaság  rövid  foglalatja  (1888), 
Az  északi  madárhegyek  tájáról  (1893),  üti  rajzok  és  természeti  képek  (1894), 
Pásztorélet  és  halászat  (1896),  A  magyar  ősfoglalkozások  köréből  (1898),  Madár- 
védelem (1900),  A  madarak  hasznáról  és  káráról  (1901),  A  magyar  nép  arca  és 
jelleme  (1904),  Az  1902.  évi  nemzetközi  madárvédelmi  egyezmény  és  Magyarország 
(1907),  A  magyarok  nagy  ősfoglalkozása  (1909).  Ezekben  a  munkáiban  valósá- 
gos népnyelvi  kincsesbányát  tárt  fel  s  így  éppen  oly  tanulságosak  a  természet- 
kedvelő, az  ethnografus,  a  laikus  olvasó,  mint  a  nyelvész  szempontjából. 

Már  a  bevezetésben  is  említettük  azt  az  érdemet,  melyet  Szily  Kálmán 
(sz.  1838)  szerzett  magának  a  természettudomány  nyelvének  magyarosabbá, 
egyszerűbbé  és  művészibbé  tételében.  Ezt  a  fontos  célt  szolgálta  szaktudományán, 
a  fizikán  kívül,  mint  műegyetemi  tanár,  mint  a  Természettudományi  Közlöny  (1869) 
s  a  Természettud.  Társulat  könyvkiadó  vállalatának  megalapítója  és  szerkesz- 
tője is.  Ö  egészben  Szarvas  tanítványa,  de  mestere  túlzásai  nélkül.  Megalapította 
a  Magyar  Nyelvtudományi  Társaságot  s  vezetője  folyóiratának,  a  Magyar  Nyelv- 
nek, melybe  állandóan  számos  cikket,  értekezést  ír.  Szaktudományi  dolgozatai  : 
A  meclianikai  hőelmélet  egyenleteinek  általános  alakjáról  (1867),  A  Hamilton- 
féle  elv  és  a  mechanikai  hőelmélet  második  főtétele,  (1872),  Tudnivalók  a  méter- 
mértékekről (1874),  A  hőelmélet  második  főtétele  (1875),  Természettudományi 
mozgalmaink  az  utolsó  évtizedben  (1877),  A  telített  gőz  nyomásának  törvényéről 
(1880),  Magyar  természettudósok  100  évvel  ezelőtt  (1888).  Nyelvészeti  önálló  művei  : 
A  természettudományi  műnyelvről  a  magyar  irodalomban  (1879),  Ki  volt  Calepinus 
magyar  tolmácsa  ?  (1886),  Adalékok  a  magyar  nyelv  és  irodalom  történetéhez  (1898), 
Az  első  állatorvosi  könyv  magyar  nyelven  (1889),  A  magyar  nyelvújítás  szótára 
(I— II.  1902),  Él-e  a  rovásírás  a  magyar  nép  között  ?  (1903),  A  mágnás  cím  a 
magyarban  és  több  más. 

Castrén  10. 
Catullus  642. 
Cellini  658. 
Cherbuliez  610. 
Chiper  34. 

Choinoky  Viktor  626. 
Cicero  75,  223. 
Ciszterciek  31. 
Codex  diplomaticus  531 . 
Collins  F.  Howard  651. 
Comenius  5. 
Comoedia  lepidissima 

de  sacerdotio  135. 


Comte  652. 
Concha  Győző  664. 
Constantinus  Porphyro- 

genitus  234. 
Coppée  575. 
Corlath  48. 
Corneille  561,  641. 
Cornides  kódex  55. 
Corpus  Juris  37. 
Corvin  János  655. 
Corvin  kódex  44. 
Czakó    Zsigmond    450, 

451*,  454,  638. 
Czeczei  Lénárt  120. 
Czeglédi  György  98. 
Czóbel  Minka  578. 
Czobor  Mihály  125. 
Czuczor     Gergely     122, 

366,*  367,   368.   433, 

645. 

kézirata  368*. 
Czuczor  és  Fogarasi  4. 
Czvittinger  Dávid  222. 
Csaba  28,  560. 
Csajági  János  210. 
Csalopia  Dávid  131. 
Csaplár  Benedek  640. 
Csapó  Dániel  433. 
Csatári  monostor  31. 
Csató  Pál  385*,  386. 
Csáktornya   vára  193*. 
Csánki  Dezső  654. 
Császár   Elemér   638, 

640. 
Császár  Ferenc  424,  426. 
Császár  Katalin  131. 
Csáth  Géza  580. 
Csehov  555. 
Csengey  Gusztáv  556. 
Csengery    Antal    534, 

535*,   631,  536,  539. 
Csengeri  János  642,  658. 
Csepreghy  Ferenc   596. 
Cserei  Mihály  220,  221. 
Cseremiszek  6,  23. 
Csermelyi    Sándor   477. 
Csészetartó  szobrok*  22. 
Csezmicei  János  75. 
Csikei  István  118. 
Csikszentmiklósi  felirat* 

25. 
Csiky  Gergely  582,  585, 

586,  587,  588. 
Csinom  Ferkó  190. 
Csizmadia  Sándor   577. 
Csobánc  310. 
Csoma-kodex  116,   131. 
Csokonai   Vitéz    Mihály 

17,     108,    206,    248, 

265,    286,    287,    290, 

295,    298,   299*,  306, 

327,    352,    354,   535, 

565,    639,    641,    642, 

657. 

kézirata  301*. 

kiadója  305. 

szobra  303*. 

vígjátékai  304. 

Csömöri  Zay  Ferenc  654. 
Dalmady    Győző    494, 

550,  636. 
Damjanich  492. 
Dankó  Pista  557,  597. 
D'Annunzio  658. 
Dante    484,    557,    558, 

593,   640. 
Dapsy  Gizella.  1.  Nil. 
Darmay  (Viczmándy) 

Viktor  553. 
Daudet  624. 
Dávid    Ferenc    82,    89, 
94,  97,   96,  98,   102, 
104,  111,  172,  181. 
Dayka  Gábor  248,  277, 
278,    285,    287,    328. 
Deák  Ferenc  313,  459*, 
462,    463,    491,    535, 
541,    543,    549,    601, 
642,    661,    665,    666. 
kézirata  460*. 
szobra  461*. 
Deákos  iskola  177,  314. 
Debreczen  137,  166. 
Debreczeni    Énekes- 
könyv 181. 
Debreczeni  Márton  370*. 

636. 
Decamerone   125,   126. 
Degré  Alajos  507*. 
De  Maistre  658. 
Denis  299. 
Déryné  443. 
Destouches  254. 
Descartes  178,  649. 
Desseffy  Aurél  gr.  664. 
Dessewffy    József    gróf 
249,    294,    297,    372, 
638. 
Detre  27. 
Dévai  Biró  Mátyás  81, 

93,  96,  102. 
Décsi    János    Baranyai 

148. 
Dézsi  András  106,  118. 
Dézsi  Lajos  640. 
Dickens  482,  601. 
Diderot  649. 
Diétái    Magyar    Múzsa 

298. 
Diószegi  Sámuel  274. 
Disputatio  Debrecinien- 

sis  136. 
Divald  Kornél  659. 
Dobai  András  106. 
Dobó  István  121. 
Dobó  Krisztina  109. 
Dobsa  Lajos  524,  525*. 
Döbrentei    Gábor    265, 
287,    297,    304,    372. 
Dóczi  (Dux)  Lajos  584, 

585. 
Domokos  legenda  55. 
Domokosrendiek  31. 
Döme  Károly  297. 
Dömötör  János  553. 
Donatus  147. 


Dosztojevszky  555,  608, 

621. 
Dózsa  György  401,  654. 
Draskovics  93. 
Dráma  135,  136. 
Drégely  Gábor  593. 
Dubniczi   Krónika   66*, 

67. 
Dugonics  András  9,  17, 
133,    248,    250,    268, 
269,  270,*  271,  274, 
281,    306,    432,    640, 
641,  642. 
Dühring  Jenő  649. 
Dumas    fils   445,    584, 

595,  626. 
Duval  385. 

Edvi   ülés  Károly  666. 
Eger   120,   197. 
Egressy  Gábor  443,  454. 
Egy    bujdosó    szegény 

legény  190. 
Egyetem  154. 
Ehrenfeld-kódex  43*. 
E.  Kovács  Gyula  552. 
Elbeszélő  költészet  63. 
Elégia  60. 

Ellenreformáció  82,  99, 
151,  153,  154,  155, 
156,  157,  164,  165, 
181,  196,  201,  213, 
214,  260. 

korának  epikája  192. 
Előd  28. 
Emerson  484. 
Emes  28. 
Enciklopédia  magyar 

177,  178*. 
Endre  I.  32. 
Endre  II.  33,  35,  36,  49. 
Endrei    Zalán   593. 
Endrődi  Sándor  568, 

569,  570,  642. 
Enyingi    Török    család 

135. 
Eötvös  József  báró  326, 
398,    400,    401,    418, 
433,    402,    404,    405, 
480,    491,    640,    642, 
657,  664,  667. 
sírja  403*. 
Eötvös  Károly  598,  599, 

600. 
Epika  135. 
Erasmus  85,  86,  £8. 
Erdélyi  János  316,  388, 
433*,  434,  435,   472, 
477,    631,    638,    649. 
Erdélyi  Pál  640. 
Erdélyi  Zoltán  576. 
Erdődy  grófok  252. 
Erdős  Renée  578,  579. 
Erkel  Ferenc  459. 
Esze  Tamás  210. 
Eszterházy  Miklós  157, 

204. 
Etele  470. 
Euripides  537,  642. 


ExnerGyőző,  1.  Regőczi. 
Éber  László  659. 
Énekköltészet  135. 
Énekmondók  34. 
Énlakai  unit.  templom 

felirata    25*. 
Érsekújvári  kódex  57. 
Észt  6. 

Fabchich  József  432. 
Falk   Miksa  459. 
Faludi  Ferenc  17,  228*, 
230,232,233,639,640. 
emléktáblája  229*. 
Fanghné  Gyújtó  Izabella 

606. 
Farkas  András  107,  180. 
Farkas  Imre  564,  583. 
Farkas  Pál  628. 
Fazekas  Mihály  273,274. 

287,  305. 
Fazekas  Miklós,  Bogáti 

104,  639,  640. 
Fayer  László  663. 
Fábián  Gábor  668. 
Fáy   András  352,   354. 
377,  378*,   382,   384, 
385,    393,    638,    640. 
háza  379*. 
mellszobra  380.* 
Feddő  költemények  106. 
Fejes  István  564. 
Fejér  György  352,  531*. 
Fejérpataky  László  655. 
Feketehegyi  emlék  441*. 
Fekete  Imre  118. 
Fekete  János  gr.  640. 
Felelet  címlapja  290.* 
Felvinczy   György  215. 
Félegyházi  Tamás  88. 
Fenyéri  Mór  592. 
Fényes  Samu  584,  592. 
Ferdinánd  120,  125. 
Ferdinánd  I.  653. 
Ferdinánd  II.  158,  160. 
Ferdinánd  III.  204,  205, 

655. 
Ferdinánd  V.  418. 
Ferenc  I.  243,  250,  260, 

279. 
Ferencesek  31. 
Ferenc  József  I.  668. 
Ferenc  király  333. 
Ferenc-legenda  43. 
Ferenczy  Ferenc  592. 
Ferenczy  József  638. 
Ferenczi  Zoltán  116, 

642. 
Ferinari  Kunigunda  168. 
Ferrara  76. 
Festetich    György    gróf 

265,  294. 
Feuillet  Oktáv  584. 
Fináczy  Ernő  650. 
Finnek  5,  6,  8,  24. 
Finn-magyar    rokonság 

5. 
Finnugor  népek   elága- 
zása 26*. 


Finnugor  nyelvek  34. 
Finnugorság  10,  11,  24. 
Firdusz  485. 
Firduszi  Shanameja561. 
Fischer  6,  7. 
Flaubert  600,  610. 
Fleischer  656. 
Fogarasi  János  435,  645. 
Fogel  Márton  4,  5. 
Forgách    Ferenc    150,* 
163,    170,    157,    158. 
Forgách  Simon  194. 
Fóti  József  133. 
Fortunatus  históriája 

125,  214. 
Földes  Imre   593,    612. 
Földi  János  274. 
Fra  Girolamo  591. 
Fraknói  Vilmos  538*. 
Francé  Anatole  610, 61 1, 

617. 
Frankenburg  Adolf  513. 
Franklin  381. 
Freemann  648. 
Fülöp  Áron  560. 
Füst  Milán  580. 
Gaál  György  435. 
Gaál  József  382,   383*, 

384,  638. 
Gabányi  Árpád  590. 
Gábor  deák  64. 
Gálszécsi    István     103, 

104,  182. 
Garay  János  368,  369*, 

638,  655. 
Gárdonyi  Géza  583,  597, 

599,  615. 
Gáspár  Imre  553. 
Géczy  István  562,  592, 

597. 
Geleji  Katona  István  4, 
16,     172,     174,     175. 
176,  178. 
Gellért  560. 
Gellért  Oszkár  580. 
Gergei  Albert  128,  558. 
Gergely  deák  62. 
Gerő  Károly  593,  597. 
Gerő  Ödön  Viharos  624. 
Gessner    Salamon    280, 
284,    290,    293,    299. 
Gesta  Romanorum  124, 
125,    142,    214,    215. 
Geszthy   László    Feddő 

éneke  63. 
Géza  38. 
Gibbon  652. 
Gleim  299. 
Gneiszt  664. 
Goethe    248,    280,    284, 
290,    293,    321,  325, 
343,    373,    484,    519, 
572,    573,    577,    560, 
585,    592,    608,    640. 
Goldoni  299. 
Goldziher  Ignác  656. 
Gombócz  Zoltán  647. 
Gombos  Imre  353,  354. 

43* 

Gosárvári  Mátyás  124. 
Gottsched  253,  641. 
Goudimel  172. 
Gow  James  648. 
Gozsdu  564,  621. 
Gönczi  György  172, 175, 

181. 
Görcsöni  Ambrus  124. 
Görög  9. 

Graduál  104,  173*,  174. 
Greguss  Ágost  133, 530*, 

553,    565,    599,    631. 
Greguss  Gyula  670. 
Grillparzer   610,   642. 
Grinaeus  Simon  81. 
Grünwald  Béla  667. 
Guido  de  Colonna  124. 
Guizot  536. 
Gutkeledi,  Vid  31. 
Guzmics  Izidor  297,  640. 
Gvadányi    József    gróf 
248,       265,   271,*  272, 

273*,  274,  383,   636, 

639. 
Gyarmatin  Miklós  100. 
Gyarmathi  Sámuel  9, 10. 
Gyarmatby  Zsigáné  606, 

643. 
Gyergyai     Albert     128, 

129,  361. 
Gyöngyösi    István    16, 

125,    180,    202,    203, 

205,    206,    207,    222, 

248,  253,     268,  273, 

306,  557,  638. 
Győry  Vilmos  513*,  597. 
Gyulafehérvár  176. 
Gyulafehérvári  Glosszák 

33,  34,  42. 
Gyulai  Ferenc  gróf  660." 
Gyulai    Pál    131,    407, 

411,    435,    471,    474, 

476,  477,  480,  481,* 

550,    551,    631,    636, 

640,  655. 

kézirata  482*. 
Gyulai- Szász  Károly  - 

irány  565. 
Habsburg-család  194. 
Habsburg-ház    69,    120, 

219,    220,    221,    224, 

273. 
Hadik  252. 
Hagymássy  113. 
Hagymási  László  131. 
Hahnemann  453. 
Hajnal  Mátyás  182. 
Hajnik  Imre  663. 
Hajnóczi     József     250, 

261. 
Halálénekek  106. 
Haláltánc  106. 
Halász  Ignác  647. 
Haller  637. 

Haller  János  124,  215. 
Halévy  658. 
Halotti  beszéd   13,   34, 

38,  41,  42. 


Halotti    beszéd   és   kö- 
nyörgés 33. 
Halotti  énekek  106. 
Hamerling  Róbert  567. 
Hampel  József  660. 
Haraszti  Gyula  641. 
Hartmann    János    640, 

649. 
Hármaskönyv  69. 

címlapja  71*. 
Hatvani  professzor  575, 

576. 
Haynau  458. 
Hazafias  ének  190. 
Hazucha  426. 
Hegedűs  István  641. 
Hegedűs  Márton  123. 
Hegedűs  Sándor  if  j.  628. 
Hegel  648. 

Hegesippe  Moreaux  482. 
Heidelberg  166. 
Heine    481,    484,    550, 

564,    565,    568,    572, 

573,  575,  628. 
Heinrich    Gusztáv   133, 

641. 
Heliodorus  125,  640. 
Helmeczy    Mihály   287, 

294,  297,  353. 
Hell  Miksa  7,  8. 
Heller  Bernát  656. 
Heltai   Gáspár   82,    88, 

89,    90,    93,    97,    98, 

106,    115,    123,    141, 

142,    144,    149,    150, 

181,  214. 
Heltai  zsoltára*  91. 
Heltai  Jenő  628. 
Helvetius  255. 
Henszlmann  Imre  538.* 
Herczeg  Ferenc  584, 

591,    599,    612,    615, 

620,  627. 
Herder   284,   290,    299. 
Hermann  Ottó  670. 
Herodotos  663. 
Hervey  299. 
Hervieu  610. 
Hess  András  67. 
He  tény  i  János  648. 
Heyden  Sebald  87,  147. 
Hiador  424,  426. 
Himfy    szerelmei     ."07, 

310. 
Himnárium  101,102,104. 
Himnusz  84,  101,   102, 

103. 
»Hitel«   címlapja*.  335. 
Hock  János  669. 
Hofgref-féle   énekes- 
könyv 115. 
Homeros  268,  565,  642. 
Honfoglalás  mondái  28, 

34. 
Horatius  248,  263,  265. 

266,  316,  484.  636. 
Horváth  András  Szkhá- 

rosi  107. 


Horváth  Ádám,  Pálóczi 

248,    249,    250,    274, 

285,    287,    294,    314, 

646. 
Horváth  Boldizsár  585. 
Horváth  Cyrill  634,  639, 

648. 
Horvát  Endre  17,  366*. 
Horváth  János  641,  642. 
Horváth     Mihály     532, 

533*. 
Horvát  István  4,  287, 

320,    352,    353,    354, 

530,  531*. 
Horvát  kódex  55. 
Hory  Etelka  606. 
Hölty  299,  373. 
Hubay  Jenő  583. 
Hubay  József  354. 
Hugó  Károly  452,  453*, 

454,  558,  564,  565, 
Hugó  Viktor  444,  445, 

484,  519,  552. 
Humanizmus  75,  86. 
Hume  649. 
Humboldt  Vilmos  3. 
Hunfalvy  Pál  10,  540*, 

643,  644,  646,  668. 
Hunmondák  27,  29,  34. 
Hunnok  6. 

Hunor  és  Magyar  vadá- 
szata*. 27. 
Hunyadi  194. 
Hunyadiak  55. 
Hunyadiak   kora   67, 

532. 
Hunyadi  Ferenc  124. 
Hunyadi  János  75,  124. 
Hunyadi  Mátyás  538. 
Huss  János  44. 
Huszár    Gál    82,     135, 

136. 
Hussziták  45. 
Huysman  626. 
Ibsen  582,  622,  625. 
Idegen  hatások  14. 
Igen   hasznos  és   drága 

nemes  receptom  146. 
Ignotus   (Veigelsberg 

Hugó)  580. 
Illei  János  234. 
Hlésházy  István  653. 
Hosvay  György  118, 133, 

466,  469. 
Ilosvai    Selymes    Péter 

131. 
Illyés  András  182. 
Ilyes  Bálint  550. 
Illyés  István  182. 
Imre  herceg  36,  37. 
Imre  Sándor  635,  639. 
Indali  Gyula  573. 
Independensek    174. 
Independentizmus    176. 
Inczédi  László  576. 
Institutió  címlapja.  169. 
Ipolyi  133. 
Ipolyi  Arnold  539*. 


Irodalmi   háborúk   305. 
Iskoladráma  134. 
Istenes  énekek   111*. 
István  II.  655. 
István  király  48. 
Istvánffy    Miklós    126, 

150*,  200. 
Istvánfi  Pál  125. 
Itinerarium  165. 
Iványi  Ödön  607. 
Jagellók  55. 
Jakab  Elek  163. 
Jakab  Ödön   129,    131, 

557. 
Jancsó  Benedek  668. 
Janus  Pannonius  75,  76. 

arcképe  75*. 
Jankó  János  658. 
Jankovich   Miklós   352. 
János  küküllei  f  őesperes 

67. 
Jánosi  Béla  650. 
János  minorita  szerzetes 

67. 
János  Zsigmond  94,  98*. 
Jászai  Mari  585. 
Jászay  Pál  531. 
Jávorka  211. 
Jellasich  420. 
Jekoniás  234. 
Jeremiádok  105,  111. 
Jeremiás  105. 
Jeruzsálem  124. 
Jeszenszky  Dániel  554. 
Jezsuita  rend  154. 
Jezsuiták  83. 
Jékey  Aladár  555. 
Jób  Dániel  580. 
Jogtudomány  71. 
Johannes  Vercellius  640. 
Joly  648. 
Jókedvű  barát  52. 
Jókai  Mór  17,  445,  475, 

498,  499,   500*,   502, 

506,    508,    513,    556, 

578,    596,    598,    599, 

601,    602,    601,    605, 

608,    609,    615,    620. 

lakóháza  501*. 
Jósika  Miklós  báró  386, 

390,    393,    394,    395, 

399,    509,    598,    599, 

615. 

szülőháza  394*. 

sírja  397*. 
Jovenianus  125. 
Jozafát  51. 
József  I.  653. 
József     II.     243,     246, 

254,    259,    260,    264, 

270,  279,  664. 
József  nádor  hadsegéde 

307. 
Jörgné  Draskóczy  Ilma 

579. 
Jövevényszók   14. 
Juhász  Gyula  580. 
Julianus  39,   651. 

Julianus  császár  650. 
Justh    Zsigmond    578, 

617,  625. 
Kaas  Ivor  592. 
Kabos  Ede  621,  622. 
Kadocsa  (Lippich)  Elek 

562. 
Karlka  F.   Margit  580. 
Kalauz    158,    162,    164, 

166,  169. 

címlapja  161*. 
Kalmár  Elek  646. 
Kalmár  György  4. 
Kálvin  96. 
Kant    638,    648,     649, 

650. 
Kaposi  József   640. 
Karaffa  457. 
Kara  Musztafa  234. 
Karácsonyi  János   133, 

655. 
Karácsonyi  pályázat  581 
Karczag  Vilmos  593. 
Kardos  Albert  642. 
Karnarutics  200. 
Karthausi  lak  399*. 
Kassa  120,  168. 
Kassai  József  4. 
Kasztriota  György  104. 
Katholicizmus  83,  153, 

154,    157,    158,    163, 

164,  165. 
Katholikusok     93,     95, 

96. 
Katholikus    egyház   83. 
Katholikus  énekeskönyv 

181. 
Katonadalok  111. 
Katona    István,   Geleji 

223,  635,  640. 
Katona  József  345,  346, 

350,  447,  634. 

szobra  351*. 

szülőháza  347*. 
Katona  Lajos  539,  637. 
Kazaliczky  Antal  593. 
Kazár  Emil  597. 
Kazinczy   Ferenc   17, 

202,    247,    248,    249, 

250,    257,    259,    265, 

268,  274,  277,  284*, 

285,  287/5,  295,  304, 

305,    306,    313,    314, 

315,    318,    320,    321, 

326,    344,    352,    353, 

354,    355,    356.    371, 

382,    432,    466,    528, 

634,    636,    638,    639, 

641. 

barátai  318. 

és  hívei  289. 

kézirata  292*. 

lakása  286*. 
Kazinczy  Ferenc  levelei 

315. 

munkái     címlapja 

291*. 

verses  levelei  293. 


Kazinczy  Gábor  486. 
Kájoni  János  182. 

-féle  Cantionale  catho- 

licum  182. 
Kákonyi  Péter  118,  123. 
Káldi  György  163,  164*. 
Káldy  Gyula  435. 
Kálmány  Lajos  435. 
Kálvin  81,  95,  97,  162, 

169. 
Kálvinisták  96,  99,  104. 
Kantomé  444. 
Kármán  József  248,  280, 

281. 
Kármán  Mór  648. 
KároliGáspár89,90,91, 

93,  97,  118,  119,  163, 

164,    166,    168,    174. 

biblia  172. 

szobra  92*. 
Károly  I.  67. 
Károly    III.    220,    233, 

654. 
Károly  császár  124. 
Károlyi  Árpád  653. 
Károlyi  György  gróf 

355'. 
Károlyi  Péter  98. 
Károlyi  Sándor  211, 212. 
Káté  93. 

Kecskeméthy  Aurél  602. 
Keglevich     Péter     gróf 

188. 
Keleti  Gusztáv  657,  658. 
Kemechey  Jenő  615, 

623. 
Kemény  János  178,  180, 

207,    222,    557,    654. 
Kemény  Zsigmond  108, 

133,   334,  407*,  408, 

409,    410,    411,    412, 

480,    527,    599,    601, 

640,  667. 
Kempis  Tamás  93,  159. 
Kende  Lajos  461. 
Kenedi  Géza  668. 
Kerekes  9. 
Keresztély  VII.  6. 
Kerényi     Frigyes     375, 

441. 
Kesergő    szerelem    307, 

308,  310. 
Keszler  József  640. 
Kéve  27. 
Kéki  Lajos  640. 
»Két  szomszédvár«  cím- 
lapja 360*. 
Kézai    Simon    38,    39, 

119. 

krónikájának    kezdő- 
sorai  37*. 
Kinizsiné  imakönyvének 

kolofonja  46*. 
Kinizsi  Pál  64. 
Királymondáink  34. 
Kisdi  Benedek  182. 
Kisfaludy  Atala  496. 
Kisfaludy   Károly    133, 


287,   295,   312,   339*, 

341,    342,    345,    350, 

353,    354,    356,    368, 

371,    377,    382,    384, 

385,    393,    433,    443, 

446,    584,    612,    368. 

kézirata  341*. 
Kisfaludy  Sándor  287,, 

306,    311,    313,    328, 

443,    590,    640,    655, 

657. 

gunykép  308.* 

kézirata  309*. 

szobra  313*. 

szülőháza  307*. 
Kisfaludy  Társaság  356, 

551,    554,    556,    563, 

565,    572,    573,    577, 

584,  598,  599. 
Kis    János    250,    286, 

287,    294,    295,    296, 

314,  315. 
Kis  Károly  63. 
Kis  Miklós  Misztófalusi, 

215,  640. 
Kiss  József  565,  566. 
Kisviczay  Péter  148. 
Kiszlingstein    Sándor 

544. 
Kleist  299. 
Klopstock  284,  293. 
Kóbor  Tamás  625. 
Kóczán    pályadíj    562, 

581. 
Kódex  30,  43,  44,  46, 

47,  54,  58. 
Kódexirodalom  46. 
Kódexiróink  34. 
Koháry  István  gróf  187, 

188,  206. 
Kolostorok  31. 
Kolozsvár  82,  120,  156, 

168,  176. 
Komáromy  András  133. 
Komjáthi   Benedek  85, 

101,    147,    148,    635. 
Komjáthy  Jenő  574. 
Komócsy  József  550. 
Konrád'48. 
Kontz  István  64. 
Kónyi  János  202,  248. 
Kopaszságnak   dicséreti 

146. 
Kopp  648. 

Koróda  Pál  577,  592. 
Kóródi  Péter  597. 
Korvina  72. 
Korvin  címer  72. 
Korvin-kódex  43,  74. 

esztergomi   medail- 

lonja  74*. 
Kossuth  Lajos  313,  332, 

392,415,417,419,420, 

508,  549,  661,  664. 
Kossuth  Lajos  szónokol 

420*. 
Kosztolányi  Dezső  580. 
Kovacsóczy  Mihály  297. 


Kovács  Gyula  E.  552. 
Kovács  László  590. 
Kovács  Pál  384*,   432. 
Kozma  Andor  558,  559. 
Kozma  Ferenc  558. 
Kölcsey  Ferenc  107,  248, 
250,    287,    289,    296, 

304,  318,  320,  321*, 
322,  333,  354,  355, 
356,  373,  433,  461, 
639,  640,  655,  668. 
kézirata  323*. 
síremléke*  325. 
szobra*  327. 

Königsbergi     töredékek 
41,  42. 

Könyörgés  33. 

Könyvíró  barát  33*. 

Könyvnyomtató  műhely 
a  XIX.  századból  83*. 

Korner  326. 

Körösi    Csorna    Sándor 
9,  10*. 

Kőszegyh  Pál  208. 

Kövér  Lajos  525. 

Krakkó  156. 

Krimhilda  560. 

Krisztus  és  Mária  kul- 
tusza 46. 

Krisztus  sírbatétele  57*. 

Kriza  János  435*. 

Krónikák  29,  36. 

Krudv  Gyula  361. 

Krug'  648. 

Krüzselyi   Erzsi   578, 
579. 

Kufstein  285*. 

Kulcsár  István  224,  265, 

305,  353*,  432,   543. 
Kuliffay  Ede  496. 
Kun  László  IV.  38,  39*. 
Kunok  14. 

Kunos  Ignác  647. 

Kunoss  424. 

Kuruc   tábori   dal    189. 

Kurucvilág    lírája    188. 

Kusid  28. 

Kuthy  Lajos  389,  390*, 
391,  392. 
kézirata  391*. 

Kuun  Géza  656. 

Lacy  gróf  268. 

Laczkovics   János   261. 

Lafontaine   142,   259. 

Logikácska,  magvar 
177. 

Lajos  király  132. 

Lajos  XIV.  190,  224. 

Lajos  XV.  224. 

Lamartine   445,    484, 
524. 

Lampérth   Géza  563, 
592. 

Lappok  6:  8,  24. 

Lapponia  9. 

Laskó  135. 

Latin  nyelvű   irodal- 
munk 65. 

Lauka  Gusztáv  514. 
Lavedan  610. 
Láng  Nándor  659. 
Lányi  Géza  557. 
László  I.  36. 
Lázár  Béla  659. 
Lázár  dráma  213. 
László  király  59. 
Leclerq  385. 
Lederer  Béla  655,  660. 
Legendák    47,    54,    51, 

52. 
Lehr  Albert  647. 
Leibniz  5,  6. 
Lemaitre  610. 
Lendvay  443. 
Lengyel  Menyhért  580, 

593. 
Lenhossék  Mihály  649. 
Lenkei  Henrik  575. 
Leombruno  129. 
Leopárd  i 561. 
Leó  pápa  28. 
Lermontoff  551,  555. 
Lessing   141,   284,   290. 
Lesznai  Anna  580. 
Lethenyei  István  158. 
Levinszky  566. 
Lewes  484. 
Léi  29. 
Lévay  József  485*. 

kézirata  486*,  550. 
Liber  septem  sapientium 

142. 
Libócz,  1.  Vilmányi. 
Lilla  dalok  299. 
Linné  434. 
Liv-népek  6. 
Lipót  I.  215,   653. 
Lipót  II.  243,  260,  279. 
Listius  László  201,  202. 
Lisznyai  Kálmán  475*, 

476,  477. 
Liszti  László    1.  Listius 
Livius  149. 
Locke  255. 
Longfellow  484. 
Lónyaiak  655. 
Lónyai  Anna  207. 
Lope  de  Vega  134. 
Losonczy  Anna  109, 113. 
Losonczy  István  121. 
Lotze  Hermann  648. 
Lövik  Károly  621. 
Lőrinczy    György    620. 
Lugossy-kódex   115. 
Lukácsv  Sándor  597. 
Luther' 81,  82,  90,  95, 

97,  102, 104,  162, 187. 
Lutheránusok    96,    99, 

104. 
Lyka  Károly  658. 
Macaulay  535,   652. 
Macchiavelli  194. 
Macrinus  27. 
Madách  Gáspár  184. 
Madách  Imre  467,  516. 

517*,   518,   519,   560, 


577.    590,    592,    640. 
650. 

Maeterlinck  567. 

Magyar  21,  27. 

Magyar    Athenas    cím- 
lapja 222*. 

Magyar-finn  nyelv- 
rokonság 4. 

Magyar   honfoglalás 
mondái  29. 

Magyar  Kurir  260. 

Magyar  Mithológia  539. 

Magyar  nyelv  5,  23. 
eredete   11. 

Magvarok    bejövetele 
29*. 

Magyaróvár  82. 

Magyar    ritmusok    185. 

Magyar-székely  6. 

Magyar  történelmi  emlé- 
kek 531. 

Magyar  Tudományos 
Akadémia  295. 

Magyarviselet   245*. 

Magyari  István  93,  100. 
157,  160. 

Majláth  469. 

Makai  Emil  575. 

Malot  610. 

Malonyai  Dezső  609, 
615,  623. 

Marczali  Henrik  654. 

Marcellinus  4. 

Marcelló  Jakab  76. 

Marchiai  Jakab  44,  45. 

Margalits  Ede  435. 

Margitay  Dezső  597. 

Margit  legenda  55. 

Markbur  50. 

Markó  Károly  id.  657. 

Marlitt  606. 

Marmontel  257,  299. 

Maxentius  57. 

Massaiak  156. 

Martinovics  243,  260, 
261,  276,  278.  280, 
286,  290.  538. 

Matkó  István  165. 

Mathisson    299,    321, 
373. 

Martinuzzi  142. 

Maupassant  610,  611, 
622,  626,  658. 

Marx  650. 

Mária  654. 

Mária  Terézia  220,  230. 
233,  243,  247,  251, 
252,  253,  254,  255, 
257,    290,    651,    654. 

Márk  67. 

Márki  Sándor  537,  653. 

Maró  222. 

Márton  Ferenc  511. 

Mátray  Gábor  435. 

Mátyás  589,  654. 

Mátyás  I.  658. 

Mátyás  II.   158,  655. 

Mátvás    király    23,    60, 


63,  64,  67,  71,  72,  74, 
75,  76,  104,  124,  194, 
254,  272,  278,  667. 
Mátyási  József  274. 
Mediciek  75. 
Medveczky  Frigyes  650. 
Megyeri  443,  444. 
Meilhac  610. 
Melanchton  87. 
Meller  Simon  659. 
Melius  Juhász  Péter  90, 
88,    93,    94,    95,    96, 
97,  98,  156. 
Mélich  János  647. 
Mentovich  Ferenc  493. 
Menyegzői  ének  108. 
Méray  Horváth  Károly 

593. 
Merényi  László  435. 
Mészáros  Ignác  641. 
Metastasio  299. 
Metternich    332. 
Meynard  656. 
Mikes   Kelemen   223, 
224*,  225,  228,  485, 
432,  601. 
kézirata  225*. 
Miklós  püspök  32. 
Mikó  Imre  gróf  370. 
Miksa  király  94. 
Mikszáth   Kálmán  558, 
576,    590,    599,    601, 
602,    603,    605,    606, 
607,    608,    615,    616, 
619,    620,    621,    640, 
Milton    262,    299,    464. 
Mindszenti  Gábor   150. 
Miszterium-dráma    133, 

134. 
Misteli  Ferenc  3. 
Mohácsi  vész  14. 
Moldovai  Mihály  123. 
Moliére  284,   299,   445, 
484,    555,    513,    641, 
657. 
Molnár  Albert  4,  5.  Lásd 

Szenczi  Molnár. 
Molnár  Ferenc  580,  593, 

611,  628. 
Molnár  Géza  575. 
Molnár  János  9. 
Momsen  659. 
Mondolat  címlapja  289*. 

címképe  288*. 
Mongol  hatalom  39. 
Monostory  Károly  597. 
Monoszlai   András    100, 

163. 
Montesquieu  255. 
Moor  484. 
Moralitás  213. 
Mordvinok  6,  24. 
Móricz  Pál  ifj.  628. 
Móricz    Zsigmond    580, 
593,    597,    616,    628. 
Morvay  Győző  640,  655. 
Most  jöttem    Erdélyből 
190. 


Mózes  107. 

Munkácsi  Bernát  5,  6, 

646. 
Munkácsi  János  118. 
Murmelius  148. 
Murai  Károly  590. 
Murillo  638. 
Musset  430,  561. 
Müncheni  kódex  45. 
Műveltség  31. 
Nagybánkai  Mátyás 

118,  124. 
Nagy  Benedek  164. 
Nagy   Endre   580,   593. 
Nagy    Ignác   383,   459, 

491,    510,    514,    640. 
Nagy  István  354. 
Nagy  János  131. 
Nagy  Károly  21,  254. 
Nagy  Lajos  15,  66*,  67, 

654. 
Nagy    Pál,    Beregszászi 

635. 
Nagy  Sándor  104,  124. 
Nagyszombat  155. 
Nagyszombati    egyetem 

154*  158. 
Nagytolnai  György  118. 
Nagyvárad  82. 
Napóleon  336,  278,  370. 
Nádasdi  94,  157,  576. 
Nádaskay  426. 
Nádasdi  Ferenc  100. 
Nádasdiak   157. 
Nádasdi  Tamás  82,  86, 

87,  120. 
Nápolyi  László  656. 
Náray  György   182. 
Náray  Iván  552. 
Neugebauer  László  566. 
Newton  346. 
Négyesy  László  639. 
Németh  333. 
Némethy  Géza  642. 
Német  hatás  15. 
Népköltés  64. 
Névtelen,     Vajdakama- 

rási  Lőrinc  118. 
Névy  László  592. 
Nyekraszov  555. 
Nyelvhasonlítás  4. 
Nyelvújítás  17. 
Nibelung  202. 
Niczky  Kristóf  srróf  268. 
Nietzsche  574,  "622. 
Nil  (Dapsy  Gizella)  578, 

579. 
Nizard  484. 
Norvégia  7. 
Nyilas"  István  108. 
Nyulak  szigete  50. 
Obernyik   Károly    454, 

638. 
Ocskay  László  210,  211, 

537,  591,  592. 
Odry  Lehel  597. 
Oláh    Gábor   580,    640. 
Oláh   hatás   16. 

01áhMiklós83, 100*,655. 
Olasz  hatás  15. 
Opor  302. 
Orczy  Lőrinc   báró  248, 

257*,  258,  287,    290. 
Orenburg  39. 
Ossián  279,  290. 
Osztjákok  6,   13,  23. 
Otrokocsi  Fóris  Ferenc 

4. 
Ovidius  205,  207,  222, 

263,  591,  658. 
Ozorai  Imre  81,  96. 
Öreg  Graduál  181. 
őszi  harmat  után   190. 
Paál  László  659. 
Palágyi  Lajos  577. 
Palágyi  Menyhért  650. 
Palocsay  báró  244. 
Pálosok  31. 
Palotás  Fausztin  604. 
Pancsatantra  215. 
Pannónia  4. 
Pap  Endre  375. 
Papp  Ferenc  640. 
Papok    házassága    135. 
Pap  Károly  640. 
Papság  31,  41. 
Pap  Zoltán  562. 
Pascal  404,  650. 
Pasteiner  Gyula  658. 
Pauer  Imre  649. 
Paulay  Ede  586. 
Pauler    Gyula    652, 

654. 
Pauler  Tivadar  652. 
Pákh  Albert  513. 
Pál  apostol  89*. 
Pálffy  Albert  507,  598. 
Pálóczi  Antal  135. 
Pállya  István  238*. 
Pápai  Páriz   Ferenc   4. 

640. 
Pápay  József  647. 
Pásztói  (Platthy)  Ador- 
ján 553. 
Pásztor  Árpád  580. 
Pazmaneum  155*,   158. 
Pázmány  Miklós  gróf 

188. 
Pázmány  Péter  93    95, 

100,   156,   157*,    158, 

159,    160,    161,    163, 

164,    165,    170,    192, 

193,  306,  538. 

címere  163*. 
Peer- kódex  59. 
Pékár  Gyula  599,  625. 
Pékár  Károly  651. 
Pekry  Lőrincné  grófnő 

187. 
Perényiné  85. 
Permiek  6. 
Pereszlényi  Pál  4. 
Pesti   Gábor    101,    141, 

143,    147,    148,    635. 
Pesti  Mizsér  Gábor  85, 

86. 


Pesti  fabulái  142*. 

Pesti  gyerekek   utcai 
éneke  63. 

Petelei  István  603,  606, 
608,    623,    624,    627. 
j  Petényi  Salamon  670. 
|  Petthő  178. 

krónikájának    cím- 
lapja  179*. 

Petőfi  Sándor  279,  302, 
376,  388,  422,  423*, 
425*,  426,  428,*  429— 
31,434,438,440,466, 
468,  472,  744,  476— 
478,  483,  485,  488, 
490,  493,  493,  494, 
495,  503,  508,  513, 
550,  551,  552,  553, 
557,  S77,  578,  594, 
633',  638,  640,  642. 
650. 
szülőháza  423*. 

Petőfi  Társaság  551, 
556,  562,  568. 

Petőfiné  Szendrev  Juha 
657. 

Petrarca  215,  299,  310, 
637. 

Petricsevich-Horváth 
Lázár  426. 

Petróczy  Kata  Szidónia 
bárónő  187. 

Péczely-alapítvány  599. 

Péczeli  József  248,  259*, 
260,  285,  287. 

Pécsi  Lukács  93. 

Péchy  Simon  407,  411, 
635. 

Példák  Könyve  52,  54, 
55. 
-bői  részlet  53*. 

Péterfi  Jenő  412,   636, 
655. 

Pintér  Jenő  634,  642. 

Phokylides  651. 

Planctus   destructionis 
regni  Ungarie  per 
Tartaros  39. 

Platthy  Adorján,  lásd 
Pásztói. 

Plautus  586. 

Plutarchos  253. 

Podmaniczky  Júlia 
bárónő  396. 

Poe  Edgár  484,  572. 

Pogány  lázadások  23. 

Póli  István  125. 

Pomerium  71. 

Ponciánus  históriája 
142,  144*. 

Porzsolt  Kálmán  593. 

Popé   angol   költő   255, 
299,    302,    303,    328. 

Poquelin  444. 

Pósa  Lajos  557. 

Pósaházi  János  165. 

Pozsonyi  küldöttség 
417*. 


Pray  György  223. 
Pray-kódex  33,  38. 
Presbiteriánusok  174. 
Premontreiek  31. 
Prédikáció   54,    83,    93, 

100,  135. 
Prédikátorok  93,  94, 

155. 
Prém  József  584,  588. 
Prohászka  Ottokár  668. 
Prónai  Antal  640. 
Propertius  642. 
Protestáns  96. 
Protestáns  énekes- köny- 
vek 181. 
Protestantizmus  82,  83, 

85,  92,  154,  161,  163. 
Psalterium    Ungaricum 

104,  171. 
Ptolomaeus  234. 
Pulszky    Ferenc    541*, 

638,  664. 
Puskin   481,    508,    551, 

555,    564,    565,    614. 
Racine  641. 
Radics  91. 
Radó  Antal  561. 
Radákovics  József  505. 
Radvánszky  János  188. 
Radványi  levéltár   112. 
Ramus  Péter  178. 
Rask  7. 

Rácz  Miska  211. 
Ráday  Gedeon  gróf  202, 

248,    265,    269,    275, 

276*,   285,   287,   290. 
Ráday  Pál  639. 
Rájnis  József  248,  263, 

264,  285,  287. 
Rákóczi  Erzsébet  grófnő 

188. 
Rákóczi  Ferenc  II.  190, 

192,    203,    208,    209, 

210,    220,    223,    224, 

225,    226,    537,    556, 

564,  591,  654. 
Rákócziak   211,    227, 

230. 

könyörgése  190. 
Rákóczi  György  174, 

180. 
Rákóczi  György  I.  158, 

174,  192,  204. 
Rákóczi  György  II.  176, 

207,  626.' 
Rákóczi  József  226. 
Rákóczi- nóta  190. 
Rákosi  Jenő  446,   526, 

527*,   558,   581,   585, 

596. 

Reguly  Antal   10,  540, 

643. 
Renan  656. 
Renaissance     72,     110, 

112,    135,    166,    196. 

Rimái  János  114,  115, 

183,  213,  642. 

Szabó    Károly    536, 

537. 
Szabó  László  Szent jóbi 

Szedeciás  234. 
Szegedi  Gergely  96,  105, 

635. 


Szegedi  Kis  István  81*, 

105. 
Szent  Elek  51. 
Szent  Erzsébet  47,  49. 

Thuróczy  János  Króni- 
kája 67. 

Thury  Zoltán  627. 

Tibet  10. 

Tibullus  642. 

címlapja  72*. 
Trója  215. 
Tröster  5. 

mény 318,  320. 

621,  668. 
Turóczi  123. 
Tutsek  Anna  608. 

552. 
Újfalvi  Imre  106. 
Újfalvi  Krisztina  297. 
Újházi  Ede  594. 
Ujtatai  János  33. 
Ujváry  Béla  592. 
Ulászló  I.  161. 
Ulászló  II.  69,  74. 
Ungnád  113. 
Unitáriusok  82,  90,  96, 

104,   174. 
Unitárizmus  82,  97,  98. 

10. 
Urházy  426. 
Uri  János  656. 
Urkund  38. 
Utrecht  176. 
Vachott    Sándor    375*, 

375. 

kézirata  374*. 

Valkai  András  124. 

Vargha  Ferenc  666. 


Vargha  Gyula  435,  558. 

Vámbéry  Ármin  10,  643, 

Vásárhelyi  András  59. 

354. 

háza  265*. 

Voltaire  248,  253,  254, 

188,    192,    193,    195. 

196, 197—9,  200,  202, 

222,    232,    253,    306, 

637.  638,  652. 
JZrinyi  Péter  201. 
Zrínyi  >>Szigeti  Veszede- 

lem«   címlapja    195*. 
Zűrjének  6,  23. 
Zvonarits  Imre  164. 
Zwingli  81. 
Zsámboki  Anna  108. 
Zsámboki    János    149*. 
Zsigmond    király    67*, 

122,  123. 
Zsolt  38. 
Zsoltárkönyv  102,   171, 

174. 
Zsoltárok  45,  46,  84, 88, 

101,    111,    135,    166. 

